
भारतीय इतिहास और भ्रथश्ञास्त्र के गोरवग्रंथ 


भारत में 
अंगरेजो राज 


प्रथम खण्ड 


सन्‌ १७०० का भारत 

“यह हिन्दोस्तान एक एसा अथाह गड़ढा हैँ जिसमे ससार का 
अधिकांश सोना और चांदी चारो तरफ़ से अनेक्र रास्तों से आ 
आकर जमा होता हे, और जिससे बाहर निकलने का उसे एक 


भी रास्ता नहीं मिलता ।' 


_्न्फॉसीसी यात्री बरनियर 


सन्‌ १६०० का भारत 

“बीसवी सदी के शुरू में क़रीब दस करोड़ मनुष्य ब्रिटिश भारत में 
एसे हे जिन्हें किसी समय भी पेट भर अन्न नहीं मिल सकता***** 
इस अधःपतन की दूसरी मिसाल इस समय किसी सभ्य और 
उन्नतिशील देश में कहीं पर भी दिखाई नहीं दे सकती ।” 


“-विलियम डिगबी, सी० आई० ई०, एम० पी० 

भारत में 

हिन्दू कहें राम मोंहि यारा, 
तुरुक कहें रहिमाना। 

आप में दोउ लरि लरि मृए, 
ममे न काह जाना।॥ 


--कबोर 

इस संस्करण को भूमिका 


पृष्ठभूमि 

इक्कीस वर्ष की आयु में भारत की स्वाधीनता के प्रयत्नों में हिस्सा लेने के समय 
से ही मेरा ध्यान देश की साम्प्रदायिक समस्या की ओर गया । 

उन दिनों कलकत्ता भारत की राजधानी था । राष्ट्रीयता की भावना और स्वाधीनता 
के प्रयत्तों में भी देश के अन्य प्रान्तों से बंगाल आगे बढ़ा हुआ था। बंगाल का प्रभाव सारे 
देश पर पड़ता था। इसलिए राष्ट्रीय भावना को कम करने और स्वाधीनता के प्रयत्मों को 
निष्फल करने के लिए अंगरेज़् शासकों ने तीन मुरूय उपाय सोचे । सबसे पहला उपाय बंगाल 
के दो टुकड़े कर देना था--एक पश्चिमी बंगाल', जिसमें अधिकांश आबादी हिन्दुओं की 
थी, और दूसरा पूर्ग बंगाल', जिसमें अधिकांश आबादी मुसलमानों की थी । इस तरह 
संयुक्त बंगाल को हिन्दू बंगाल' और मुसलिम बंगाल में बाँट दिया गया | दूसरा उपाय 
यह किया गया कि राष्ट्रीय आन्दोलन को कमजञ्जोर कर देने के लिए कुछ पढ़े लिखे मुसलमानों 
और कुछ पढ़ें लिखे हिन्दुओं को अपनी ओर मिला कर सन्‌ १९०६-१९०७ में मुसलिम 
लीग ओर हिन्दू महासभा को जन्म दिया गया। तीसरा उपाय बंगाल, और खासकर कलकत्ते, 
के प्रभाव को तोड़ने के लिए भारत की राजधानी को कलकत्ते से हूटा कर सन्‌ १९१२ में 
दिल्ली लाना था । इन तीनों उपायों का स्वाभाविक परिणाम यह हुआ कि देश में साम्प्र- 
दायिक झगड़े बढ़े और आज़ादी की फोशिशें कमज़ोर पड़ गईं । 

कुछ दिनों बाद सन्‌ १९१९ में महात्मा गांधी के अहिसात्मक असहयोग आन्दोलन 
ने जोर पकड़ा । साम्प्रदायिक मेल-मिलाप और हिन्दू-मुसलिमि एकता के जो जगमगाते 
दुद्य उन दिनों देश भर में जगह जगह दिखाई देने लगे, उन्होंने अंगरेज़ शासकों को फिर 
घबरा दिया | सन्‌ १९२०-२१ भर में स्वाधीनता संग्राम का वेग बढ़ता चला गया । यहाँ 
तक कि कलकत्ते के एक ऐंग्लो-इण्डियन जरूसे में उस समय के अंगरेज़ वाइसराय ने गांधी 
जी के आन्दोलन की चरचा करते हुए कहा--म्तां8 छा0ट्टा'क्या06 08॥6 जशाकरांत 
भव ॥7९क 0० 8प00688, ५9 8009 फकृपथ्शोल्ते धगत 9०%४०5०0०. अर्थात्‌--गांधी जी 
के कार्यक्रम की सफलता में एकइंच भर कसर रह गई थी, में हेरान और परेशान 
खड़ा था। स्वाधीनता संग्राम के उस वेग को तोड़ने के लिए पहले १९२२ के शुरू में महात्मा 
गांधी को पकड़ कर जेल में बन्द कर दिया गया और फिर, १५ वर्ष पहले के प्रयोग को 
दुहराते हुए, हिन्दू संगठन और मुसलिम तंजीम की बुनियादें डाली गईं, जिनसे देश भर 
में हिन्दू-मुसलिम दंगे शुरू हो गए । 

सन्‌ १९२४ के शुरू में महात्मा गांधी को रिहा कर देना पड़ा । महात्मा गांधी के 
बाहर रहते हुए दिल्ली में एक भयंकर हिन्दू-मुसलिम दंगा हो गया । गांधी जी की आज्ञा से 
में अपने परम मित्र, महात्मा भगवान दीन जी, के साथ दंगे के कारणों का पता लगाने के 
लिए दिल्‍ली आया। पाँच-सात दिन के अन्दर ही स्वयं महात्मा गांधी भी दिल्ली पहुँच गए । 
इतने में कोहाट और मुलतान से और भी अधिक भयंकर साम्प्रदायिक दंगों की ख़बरें भाई । 


(च) 


आपसी मार काट की उस आग को ठंडा करने के लिए महात्मा गांधी ने २१ दिन का लम्बा 
उपवास शुरू कर दिया। स्वभावत: सारे देश का ध्यान इन साम्प्रदायिक दंगों की तरफ़ 
खिंचा और उन्हें खतम करने के लिए तरह-तरह के उपाय सोचे जाने लगे । 

यह एक बात सबके सामने स्पष्ट थी कि इन झगड़ों की जड़ में मुख्य चीज़ अंगरेज 
शासकों की 'शं9७ थ्यव छैेण०', अर्थात, फूट डालो और शासन करो' की नीति 
थी । सन्‌ १९०७ के लगभग पंजाब से इसी विषय पर एक छोटी-सी पुस्तक उद्‌ में 
प्रकाशित हुई थी, जिसका नाम था--बन्दर बाँट' और जिसमें अंगरेज़ शासकों ही के ये 
स्पष्ट शब्द उद्धुत किए गए थे कि भारतीय ब्रिटिश शासन की नीति 'फूट डालो और शासन 
करो' ही होनी चाहिए । दूसरी ओर, अनेक ऐसी पुस्तकें देश भर में फेलाई जा रही थीं, जिन 
में ऐतिहासिक घटनाओं और दोनों धर्मो के सिद्धान्तों को तोड़ मरोड कर दोनों के दिलों में 
एक-दूसरे से नफ़रत पैदा करने की कोशिशें की गई थीं। स्वाधीनता आन्दोलन की उन्नति 
के रास्ते में यही सबसे बड़ी रुकावट थी । 


मिदचय 
सन्‌ १९२५ के अन्त में मेने निश्चय किया कि में कुछ दिनों तटस्थ बैठ कर देश की 
इस प्रधान समस्या की जड़ों, अंगरेज़ी शासन के साथ उसके सम्बन्ध और उसके इलाज पर 
अध्ययन और मनन करूँ। इस सिलसिले में मुझे भारतीय ब्रिटिश शासन के प्रसिद्ध इतिहासज्ञ 
मेजर बामनदास बसु से मिलने का सीभाग्य हुआ । मेजर बसु ने अपनी नीचे लिखी पुस्तकें 
मुझे पढ़ने को दी :-- 
(१) 'राइज्ञ ऑफ़ दि क्रिश्चियन पावर इन इण्डिया---पाँच जिल्द; 
(२) 'कन्सॉलिडेशन ऑफ़ दि क्रिश्चियन पावर इन इण्डिया---एक जिल्द; 
(३) 'रुइन ऑफ़ इण्डियन ट्रेड ऐण्ड इंडस्ट्रीज़---एक जिल्द; और 
(४) एजुकेशन इन इण्डिया अण्डर दि ईस्ट इण्डिया कम्पनी ----एक जिल्द 
इन विद्वत्तापूर्ण पुस्तकों में मुझे बहुत-सी सामग्री ऐसी मिली, जो इतिहास की साधारण 
पुस्तकों में नही मिलतो और जिसका ज्ञान अपनी अनेक राष्ट्रीय भूलों और त्रूटियों को 
टूर करने में हमारे लिए हितकर हो सकता है । इन पुस्तकों को पढ़ कर देश के अन्दर अंगरेज़ों 
की शासन नीति और देश की साम्प्रदायिक समस्या के साथ उसके सम्बन्ध का चित्र सजीव 
होकर मेरो आँखों के सामने खिच गया। मेंने तय किया कि इन पुस्तकों से लाभ उठाते हुए 
में भारत में अंगरेजी राज का ठीक-ठीक इतिहास लिख कर अपने देशवासियों के सामने 
रख दूं । में स्वर्गीय मेजर बामनदास बसु का अनुगृहीत हूँ कि उन्होंने न केवल सहर्ष मुझे 
इसकी इजाज़त ही दे दी, बरन्‌ जैसे जैसे मेरी अपनी पुस्तक तैयार होती गई, वे उसके मसविदे 
को बराबर सुनते रहे और जगह जगह अपनी अमूल्य सलाहों से मुझ सहायता देते रहे । 


पुस्तक की तंयारी 

पुस्तक के लिखने में मुझे तीन साल से ऊपर लग गए। अन्य अनेक प्रामाणिक ऐति- 
हासिक पुस्तकों और दस्तावेजों को भी मुझे पढ़ना पड़ा और उनसे सामग्री लेनी पड़ी । 
उदाहरण के लिए, मीर क़ासिम, वारेन हेस्टिग्स, हैदर अली, टीपू सुलतान, सिंध पर अंगरेषों 


( छ ) 


का कर्ज़ा ओर सन्‌ १८५७ के स्वाधीनता संग्राम सम्बन्धी सात अध्याय, इन कुल बारहों 
अध्यायों की अधिकांश, बल्कि लगभग समस्त सामग्री मेजर बसु की पुस्तकों से बाहर की 
हूँ। शेष अध्यायों में भी स्थान-स्थान पर अन्य पुस्तकों, लेखों आदि से सहायता ली गई है । 

पुस्तक की लम्बी प्रस्तावना, जिसे मेंने पुस्तक-प्रवेश' नाम दिया है, मेरी अपनी है । 
इस प्रस्तावना में मेने आवश्यक समझा कि भारत में अंगरेज़ों के आने से पहले के बाहरी 
हमलों को, और अंगरेजों के आने के समय की भारत की ठीक-ठीक र्थिति को पाठकों के 
सामने रख दिया जाए, जिससे उन्हें अपने देश के ऊपर अंगरेज़ी राज के हितकर अथवा 
अहितकर प्रभाव को पूरी तरह समझने में आसानी हो । इस प्रस्तावना के भाग ४, ५, ७ 
और ८ की लगभग सम्पूर्ण सामग्री डा० ताराचन्द, एम० ए०, डी० फ़िल०, के निबन्न 
दि इफ्छएन्स ऑफ़ इसलाम ऑन इण्डियन कल्वर' से ली गई हूँ । में डा० ताराचन्द का 
आभारी हूँ कि उन्होंने मुझे अपने अमूल्य और अत्यन्त शिक्षाप्रद निबन्ध के इस तरह उप- 
योग की इजाज़त दे दी । 

हैदर अली ओर टीपू सुलतान के सम्बन्ध की जो नयी और दुलूंभ सामग्री मुझे मैसूर 
विश्वविद्यालय के रजिस्ट्रार, श्रीयत बी० एम० श्रीकण्ट्य, एम० ए०, बी० एल०, से भौर 
मैसूर पुरातत्व विभाग के विद्वान डाइरेक्टर, डा० आर० शामाशास्त्री, से प्राप्त हुई हूँ, 
उसके लिए में इन दोनों सज्जनों का आभारी हूँ । 

इस पुस्तक के अन्दर मेने नगरों आदि के नाम यथासम्भव स्थानीय उच्चारण के 
अनुसार देने का यत्न किया हैँ । में डा० मेघनाथ बद्योपाध्याय का मशकूर हूँ कि उन्होने 
अपने विस्तीर्ण भौगोलिक ज्ञान से मुझे इस काम में बड़ी मदद दी । 

चित्रों आदि के संग्रह में श्रीयुत वासुदेव राव सूबेदार, सागर; श्रीयुत बी० जी० 
जोशी, चित्रशाला प्रेस, पूना; डा० सर ए० सुहरावर्दी, कलकत्ता; टीपू सुलतान के 
प्रपोत्र शहज़ादे हलीमुज्जमाँ; श्रीयुत बहादुर्रसह सिधी, कलकत्ता; ज्ञानी हीरा सिह जी, 
सम्पादक, 'फलवाड़ी', अमृतसर; आचार्य नरेन्द्र देव, काशी विद्यापीठ; पं० गोकुलचन्द 
दीक्षित, सम्पादक, स्टेट गज़ट', भरतपुर; श्रीयुत रामानन्द चट््‌टोपाध्याय, सम्पादक, 
मॉडन रिव्यू, कलकत्ता; डा० सीताराम, क्यूरेटर, सेन्द्रल म्यूजियम, लाहौर; मिस्टर 
एफ० हेरिंगटन, एफ० आर० ए० एस०, क्यूरेटर, विक्टोरिया मेमोरियल, कलकत्ता; और 
श्रीयुत अमूल्यचरण विद्याभूषण, मंत्री, बंगला साहित्य परिषद्‌, कलकत्ता, ने जो मेरी 
सहायता की हैँ, उसके लिए में इन सब सज्जनों का अत्यन्त आभारी हूँ । विशेषकर जिस 
प्रेम और परिश्रम के साथ बाबू अमूल्यचरण विद्याभूषण ने मेरी सहायता की, उसके लिए 
कृतज्ञता प्रकट कर सकना मेरे लिए असम्भव हैं । वयोबृद्ध मिस्टर एफ़० हेरिंगटन, एफ ० 
आर० ए० एस०, का भी में विशेष क्तज्ञ हें कि उन्होंने विक्टोरिया मेमोरियल, कलकत्ता, 
के चित्रों के फ़ोटो लेने में मुझे हर तरह की सुविधा प्रदान की । दूसरे संस्करण के लिए कुछ 
नये चित्र प्राप्त करने में मूभ्ते विक्टोरिया मेमोरियल, कलकत्ता, के ट्रस्टियों और उस 
समय के सेक्रेटरी और क्यूरेटर, मिस्टर परसी ब्राउन, से भी बहुत मदद मिली, जिसके लिए 
में उनका आभारी हूँ । 

पुस्तक के लिखने में मूझ्ते सबसे अधिक सहयोग इस समय (१९६०) के इलाहाबाद 
कारपोरेशन के मेयर, अपने पुराने साथी पं० विशम्भर नाथ पांडे से मिला है । मुझे कभी 


(ज) 


हाथ से लिखने की आदत नहीं रही, अधिकतर बोल कर लिखवाने की ही आदत रही है । 
इस पुस्तक की सारी पाण्डुछिपि शुरू से आखिर तक १० विशम्मर नाथ जी के ही हाथों से 
लिखी गई। वह मेरे बोलने पर केवल लिखते ही नहीं थे, जटिल प्रश्नों की बहस और उनके 
हल करने, जगह-जगह से सामग्री के जुटाने, चित्रों के चुनाव, नये संस्करण के लिए पुरतक 
को दोहराने, पहली और दूसरी पुस्तक की क्या कहाँ. (79065 ) तैयार करने आदि 
कामों में उनसे सदा मुझे अमूल्य सहायता मिली है । इस दृष्टि से उन्हें पुरतक का सह- 
रचयित्ता कहना भी मुझे अनुचित प्रतीत नहीं होता । 

इस अवसर पर में अपने जीवन भर के सुहृद और बड़े भाई, पुराने क्रान्तिकारी, 
इलाहाबाद के स्वर्गीय बाबू नित्यानन्द चटर्जी को भी नहों भूल सकता, जिनके घर में बेठ 
कर इस गृहविहीन बटोही ने यह पुस्तक लिखी । जो आराम, स्नेह और शान्ति मुझे उनके 
घर में मिली, उसके बिना इस काम का पूरा होना असम्भव था । 

मेने यह पुस्तक केवल इसी उद्देश्श और आशा से लिखी थी कि मेरा यह नम्र 
प्रयत्न कुछ देशवासियों के अपने देश की शोचनीय स्थिति पर और उस स्थिति के वास्त- 
विक इलाज पर गम्भीरता के साथ विचार करने में सहायक हो सके । मुझे ह॒ष हे कि मेरी 
बह आशा एक बड़े दरजे तक पूरी हुई । 


पहला संस्करण और छब्ती 


पुस्तक का पहला संस्करण २,००० प्रतियों का, १८ मार्च, १९२९ को प्रकाशित 
हुआ । पुस्तक के लिखे जाने के दिनों में ही अंगरेज़ शासकों के बीच इतनी खलबली मच 
गई थी कि इतनी बड़ी पुस्तक के प्रकाशन से पहले ही उसकी ज़ब्ती का फंसला हो चुका था। 

२२ मार्च, सन्‌ १९२९ को अंगरेज़ सरकार की ओर से ज़ब्ती की आज्ञ। लेकर पुलिस 
प्रकाशक के दफ्तर में पहुँच गई । इस बीच तीन दिन के अन्दर ही किसी तरह १,७०० 
किताबें एक बार ग्राहकों के पास पहुँचा दी गई थीं। बाकी ३०० के क़रोब सरकार ने 
रेल या डाकखाने में ज़ब्त कर लीं । इन १,७०० के लिए भी ग्राहकों के पते लगा लगा कर 
हिन्दोस्तान भर में सैकड़ों तलाशियाँ ली गईं, जिनमें और अनेक पुस्तकें पुलिस के हाथ लग 
गईं | इस ज़ब्ती और इन तलाशियों के ख़िलाफ़ देश भर के लगभग सब समाचारपत्रों और 
प्रमुख नेताओं ने अपनी आवाज़ उठाई । महात्मा गांधी ने यंग इण्डिया' में इस ज़ब्ती को 
“दिन दहाड़े डाका (7099आ800 छ०ए००७०-9) बताया और देशवासियों को खुली 
सलाह दी कि वे तलाशी के अपमान को सह लें, किन्तु अपने पास की पुस्तक अपने हाथों से 
पुलिस को उठा कर न दें और जहाँ तक हो सके, अपनी चीज़ को बचा लें । स्वर्गीय सेठ 
जमनालाल बजाज ज॑से नेताओं ने, और अनेक प्रान्तों के अन्दर अनेक देशभकक्‍तों ने ऐसा 
ही किया। यह न किया जाता, तो इतनी पुस्तकों का बच सकना असम्भव था । 


बुल्तक और सहात्सा गांधी 

इस ज़ब्ती के होते हुए महात्मा गांधी न मुझे आज्ञा दी कि में पुस्तक का एक सेट कहीं 
से उन्हें लाकर दूं। मेने ऐसा ही किया । महात्मा जी ने बहू सेट आद्योपान्त पढ़ने के लिए 
महादेव भाई के सपुर्द कर दिया । महादेव भाई ने पुस्तक को आश्योपान्ल पढ़ा, और गांधी 


(झा) 


जी को सब बताया । महादेव भाई की राय मिलने पर गांधी जी ने भी पुस्तक को पढ़ा । 
इसके बाद यंग इण्डिया' में उन्होंने इस पुस्तक पर कई सम्पादकीय लेख लिखे । उन 
लेखों में गांधी जी ने इस पुस्तक की तारीफ़ की, इसे अहिंसा के प्रचार और प्रसार का 
एक प्रशंसनीय प्रयत्न (७ फाशं8०ए०0०0॥ए ##/#९79॥ ६0 इ00प्रौ ०७/० 707-एा०!७०7८७ ) 
बताया, और लोगों को यह सलाह दी कि जब भी ब्रिटिश सरकार के क़ानून को 
तोड कर सत्याग्रह करने का अवसर आवे, तो इस पुरतक के महत्वपूर्ण अंशों को 
नक़ल करके या छाप कर और खुले वितरण करके लोग जेल जा सकते है । चुनाँचे इसके बाद 
के सत्याग्रह के दिनों में कई प्रान्तों में, विशेषकर मध्यप्रान्त में, अवेक लोग इसी पुस्तक पर 
सत्याग्रह करके जेल गए । 

महात्मा गांधी ने मुझे यह भी आज्ञा दी कि में अंगरेज़ी भाषा में पुरतक का एक लगभग 
५०० पृष्ठ का संस्करण तैयार कर दूँ ताकि गांधी जी उसे छपवा कर प्रकाशक की जगह 
अपना नाम देकर निकालें । इस संस्करण को तैयार करने के लिए प्रसिद्ध लेखक और देश- 
सेवक, श्रीयुत बरजोर जी फ़राम जी भरूचा को मेरे साथ बेठाया गया । कुछ दिनों हम 
दोनों साथ-साथ यह काम करते रहे, किन्तु थोड़े दिनों बाद श्रीयुत भरूचा की माता के 
देहान्त और राष्ट्रीय स्वाधीनता संग्राम की गतिविधि के कारण यह काम बीच में ही रुक 
गया और फिर आरम्भ न किया जा सका । 

उन दिनों गांधी जी ने पूरे विश्वास के साथ मुझसे कई बार यह कहा कि यह जब्ती 
ठहर नहीं सकती और यह पुस्तक अवश्य फिर से प्रकाशित होगी । 


दूसरा संस्करण 

जूलाई, सन १९३७ में कांग्रेस ने कई प्रान्तों के अन्दर मन्त्री पद स्वीकार किया । 
१० अगस्त, सन्‌ १९३७ को मने युक्‍तप्रान्त की सरकार को ज़ब्ती की आज्ञा उठा देने को 
लिखा । अंगरेज गवरनर ने फिर ज़ब्ती की आज्ञा उठा लिए जाने पर एतराज़ किया । मेने 
गांधी जी को खबर दी । उनका चार लाइन का जो उत्तर मेरे पास आया, वह यह था-- 


भाई सुन्दरलाल, 
बन तो हटना हो चाहिए। घधोरज रक्‍खो। गवरनर क्या बाधा डाल 
रहा हूँ, मुस्ते लिखो । 
बापू के आशीर्वाद 


मेने यह ख़त ज्यों का त्यों अधिकारियों के पास भेज दिया १५ नवम्बर, १९३७ 
को युक्‍तप्रान्त की सरकार ने २२ मार्च, १९२९ बालो जब्ती की आज्ञा को मनसूख़ कर 
दिया | उसके बाद धीरे धीरे भारत के दूसरे प्रान्तों के अन्दर भी पुस्तक पर से रोक उठा 
ली गई । 

ज़ब्ती की आज्ञा मनसूख होते ही १०,००० प्रतियों का दूसरा सस्करण निकालने 
का विचार किया गया। कुछ उत्साही प्रकाशकों ने मुझ बड़ी-बड़ी रकमें रॉयल्टी की देकर 
पुस्तक के प्रकाशन का अधिकार लेना ,ज्ञाहा । मेंने तय किया कि दूसरा संस्करण निकालने 
का अधिकार में उस प्रकाशक को दूंगा, जो पुस्तक सबसे कम दामों पर बेचने को तैयार हो । 


(हा ) 


में ओंकार प्रेस, इलाहाबाद, के स्वर्गीय पं ० त्रिवेणी नाथ बाजपेयी का आभारी हूँ कि उन्होंने 
बावजूद इस बात के कि छपाई आदि का खर्चे पहले से बड़ गया था, तीन जिल्दों वाले दूसरे 
संस्करण का मूल्य केवल ७ रु० (सात रुपये) रखा । इतनी बड़ी, इतनी सस्ती पुस्तक 
भारत में शायद ही कोई दूसरी प्रकाशित हुई हो । पुस्तक छप कर तैयार होने से पहले 
१०,००० की जगह १४,००० से ऊपर ग्राहकों के आर्डर आ चुके थे। दूसरा संस्करण हाथों- 
हाथ निकल गया | 


होसरा संस्करण 

इतनी जबरदस्त माँग होते हुए भी कुछ कारणों से पुस्तक का तीसरा संस्करण जल्दी 
न निकल सका। मुझे इस बात का गर्व और खूशी है कि यह तीसरा संस्करण स्वाधीन भारत 
की सरकार प्रकाशित कर रही है । इन तीनों संस्करणों में पुस्तक का सारा विषय ज्यों का 
त्यों चला जा रहा है। उसमें कोई कमी बेशी नहीं की गई । जो कुछ थोड़ा-बहुत अन्तर है, 
वह केवल भाषा की दृष्टि से इधर उधर कुछ शब्दों या वाक्‍यों में है या कुछ इने-गिने 
चित्रों में । 

इस पुस्तक की जब्ती के विरुद्ध इलाहाबाद हाई कोर्ट में जब मुक़दमा चल रहा था, 
तो मेरे वकील सर तेजबहादुर सपरू ने अदालत में यह कहा था कि पुस्तक के अन्दर एक भी 
घटना ऐसी बयान नहों की गई है, जिसकी सचाई के बारे में किसी तरह का कोई प्रशइन उठ 
सके । सरकारी वकील श्री बाजपेयी ने सर तेजबहादुर सपरू के इस कथन की सचाई को 
स्वीकार किया और अदालत से कहा कि--चैंकि इस पुस्तक की सारी बातें सच्ची है, 
इसीलिए यह अधिक खतरनाक हैं।' 

यहाँ में यह कह देना आवश्यक समझता हूँ कि देश की आज़ादी के बाद इस पुस्तक 
के प्रकाशन से उद्देश्य हरगिज़ यह नहीं हैं कि किसी की भी पुरानी ग़छूतियों को याद करके 
हम आपस में किसी तरह की कटुता को बनाए रखें। मेरी हादिक इच्छा हैँ कि आज़ाद 
भारतवासियों और आजकल की अंगरेज़ क़ौम के बीच वैसी ही मित्रता और प्रेम रहे जैसाकि 
किसी भी और दो राष्ट्रों के बीच । मेरा उद्देश्य केवल यह हैँ कि ज्वलन्त ऐतिहासिक सचाइयों 
को निगाह में रखते हुए उनकी रोशनी में हम स्वयं अपनी कमज़ोरियों, ग़ल॒तियों और 
श्रुटियों को समझें और अपने चरित्र को सदा ऊँचा रखने का प्रयत्न करते रहें। यही इतिहास 
कला का लक्ष्य है । मुझे विश्वास है कि भारत में अंगरेज़ी राज के लगभग १०० वर्ष के इस 
विस्तुत और सच्चे इतिहास की जानकारी अब भी हमें अपनी राष्ट्रीय कमज़ोरियों को 
समझने में, उन्हें दूर करने में और अपनी नयी प्राप्त की हुई स्वाधीनता की रक्षा करने में 
बहुत कुछ मदद दे सकती है । 


नयी दिल्‍ली --सुल्दरखाल 
सीमवार, २८ मार्च, १९६० 


पस्तक-प्रवेश 


लेखक की कठिनाइयाँ 


इतिहास कला 


इस समय की इतिहास कला बहुत दरजं तक आजकल की यूरोपीय सम्यता की 
पैदावार है। प्राचीन चीन, भारत, ईरान, मित्र इत्यादि में भी यह कला थोड़ी बहुत थी । 
इनमें से हर देश में उस देश की पुरानी सभ्यता का थोड़ा बहुत लिखा इतिहास मिलता 
हैं। प्राचीन यूनान और रोम में इस कला ने और उन्नति की । अनेक यूनानी और रोमी 
विद्वानों के उस समय के लिखे इतिहास आज तक प्रमाण माने जाते हैं । इसके बाद 
अरबों का समय आया और, जहाँ तक इस कला को वैज्ञानिक रूप देने और इतिहास की 
सचाई को कायम रखने का प्रइन है, शायद किसी भी प्राचीन क़ौम ने इस विषय में इतना 
अधिक परिश्रम नहीं किया जितना अरबों ने । ईसा की ११वीं सदी में प्रसिद्ध मुसलमान 
इतिहास लेखक, अलबेरूनी, ने इतिहास कला पर बड़ी सुन्दर वैज्ञानिक विवेचना की है 
और इतिहास के विद्यार्थियों को सावधान किया हैं कि हर इतिहास लेखक की अपनी 
अपनी स्वाभाविक प्रवृत्तियों से कितनी तरह की प्रान्तियाँ पैदा हो सकती हे जिनसे बच 
सकना लेखक के लिए अत्यन्त कठिन हैँ। और भी अनेक प्रामाणिक इतिहास लेखकों और 
इतिहास कला विशारदों के नाम उस समय के अरबों में मिलते हूँ । किन्तु फिर भी हमें 
यह स्वीकार करना होगा कि विस्तृत इतिहास लिखने का जो रिवाज आजकल के समय 
में प्रचलित हैँ वह प्राचीन देशों में कहीं न था। प्राचीन संसार में, और खास कर प्राचीन 
भारत में, आजकल के अर्थों में, अपने अपने देशों या जातियों का इतिहास लिखने का काम 
न इतना ज़रूरी समझा जाता था और न उसे इतना महत्व दिया जाता था। यही बजह 
हैँ कि प्राचीष भारत का कोई सिलसिलेवार इतिहास नहीं मिलता, और अधिकांश पुरानी 
सम्यताओं के इतिहास का पता लगाने के लिए हमें उनकी पौराणिक कथाओं, तरह तरह 
के साहित्य, परम्परागत गाथाओं, शिला लेखों, खुदे हुए अवशेषों, सिक्कों आदि की ही 
मदद लेनी पड़ती हूँ । 

वास्तव में इतिहास लिखने की कला को इतना अधिक महत्व आजकल दिए जाने 
की खास वजह आजकल की मुखतलिफ़ क्ौमों की मानसिक स्थिति हैं। शायद मानव जाति 
की वास्तविक उद्नति की दृष्टि से यह कला इतने अधिक महत्व की नहीं है जितनी समझी 
जाती है । आजकल इतिहास का अधिकतर सम्बन्ध उस समय की राजनंतिक अवस्था 
से होता है । शायद कोई भी मनुष्य अपने समय की राजनैतिक अवस्था की ओर से पूरी 
तरह निष्पक्ष नहीं हो सकता । जाने या अनजाने हर लेखक के विचार किसी न किसी ओर 
अधिक झुकते ही हे । कोई दो लेखक ऐसे भी नहीं मिल सकते जो अपने समय की किसी 
एक घटना को या किसी खास तरह की घटनाओं को एक-पता महत्व देते हों या एक ही नियाह 
से देखते हों। व्यक्तिगत पक्षपात या अपनी अपनी प्रवृत्तियों के अलावा हर मनुष्य के चित्त 
में सामाजिक, जातीय या साम्प्रदायिक प्रवृत्तियाँ भी अपनी जगह रखती ही हैँ, और उस 
मनुष्य की लेखनी पर प्रभाव डाले बिना नहीं रह सकतीं । इसलिए आम तौर पर पूरी तरह 


श पुस्तक प्रवेश 


निष्पक्ष इतिहास का मिल सकना यदि बिलकुल असम्भव नहीं तो क़रीब क़रीब असम्भव 
ज़रूर है । इस तरह के पक्षपात से रंगे हुए इतिहास पाठकों में भी उसी तरह के पक्षपात 
को बनाए रखने का एक अनन्त साधन होते है । इस सब के अलावा मनुष्य की परिमित 
मानसिक शक्तियों पर अनन्त तिथियों और व्यक्तियों के हालात या चरित्रों का भार 
डालने की भी खास ज़रूरत नहीं हैँ । अपने या दूसरों के दोषों को याद रखने की निसबत 
मनुष्य जाति के संचित पुण्य विचारों पर ही दृष्टि रखना मनुष्य के लिए अधिक श्रेयस्कर 
है, खास कर राजनीति में जहाँ कि मानव प्रेम और आत्मोत्सगं की जगह द्वेष और स्वार्थ 
हमारे कृत्यों को अधिक प्रभावित करते हें । यही वजह हे कि पुराने ज़माने के विद्वान 
अपनी अपनी क़ौमों के विस्तृत और पूरे पूरे इतिहास लिखने के बजाय कल्पित या अर्ध- 
ऐतिहासिक कथाओं के ज़रिए अपने समय के उच्च से उच्च नंतिक, सामाजिक और 
धार्मिक आदर्शों को चित्रित कर देना ज़ियादा अच्छा समझते थे । यही वजह है कि अनेक 
उच्च से उच्च कोटि के प्राचीन ग्रन्थों में लेखक का नाम तक नहीं मिलता । यही वजह 
है कि भारत के प्राचीन साहित्य से तिथियों का ठीक ठीक पता नहीं चलता । इसी कारण 
मामूली इतिहास की निसबत रामायण और महाभारत जैसे ग्रन्थों की श्रेष्ठा और उप- 
योगिता कहीं बढ़ कर हूँ । 


इतिहास लेखक को कठिनाइयाँ 


जो कठिनाइयाँ मनुष्य को अपने समय का इतिहास लिखने में होती हे उससे अधिक 
कठिनाइयाँ पुराने समय के इतिहास के लिखने में होती हें । पिछले समय का इतिहास 
लिखने वाले को भी इन्हीं पक्षपात से रंगे हुए उल्लेखों के आधार पर अपनी रचना करनी 
पड़ती है । काल और हालात की दूरी के कारण उसे और भी अधिक अंधेरे में टटोलना 
पड़ता हैं । भारत का, और ख़ास कर अंगरेजी काल के भारत का, इतिहास लिखने बाले के 
लिए ये कठिनाइयाँ कई गुनी अधिक बढ़ जाती हैं । ब्रिटिश भारत का इतिहास लिखने 
वाले को अधिकतर अंगरेज़ों के लिखे ग्रन्थों का सहारा लेना पड़ता हें । भारतवासियों के 
हाथ का लिखा कोई सिलसिलेवार इतिहास उस समय का नहीं मिलता । जो अधूरे वृत्तान्त 
किसी किसी भारतवासी के हाथ के लिखे मिलते हें उनमें से भी अनेक के लेखक अंगरेज़ों 
के ज़रखरीद थे, यह बात उन्हीं के लेखों से साबित है । 


संसार के इतिहास में जब जब और जहाँ जहाँ एक क़ौम दूसरी क़ौम के शासन में 
आई हूँ वहाँ वहाँ कुदरती तौर पर शासक क़ौम के लेखकों की ग़रज़ अपनी रचनाओं से 
यही रही हैँ कि अपनी क़ौम के लोगों में देशभक्ति, आत्मविश्वास, स्वाभिमान और साहस 
को जाग्रत करें और शासित क़ौम वालों में इन्हीं गुणों को कम करें या पैदा न होने दें। 
अंगरेज़ों के लिखे हुए भारतीय इतिहास क़रीब क़रीब शुरू से आखीर तक इसी दोष से 
रंगे हुए हे । शायद संसार के किसी भी देश का इतिहास इस तरह इतना अधिक विकृत 
नहीं किया गया जितना हिन्दोस्तान का । हिन्दोस्तान और इंगलिस्तान का सम्बन्ध ही उस 
समय इस तरह का था कि इस सम्बन्ध के एक बार शुरू हो जाने के बाद निष्पक्ष भारतीय 
इतिहास का लिखा जाना क़रीब क़रीब नामुमकिन हो गया । एक ओर अंगरेज़ लेखकों 

की साम्राज्यप्रिय दृष्टि और दूसरी ओर अंगरेज़ी काल के जियादातर भारतीय लेखकों 
की विदेशी शिक्षा, मानसिक दासता और आजीविका की विकट परिस्थिति | नतीजा यह 
हूँ कि ब्रिटिश भारतीय इतिहास की जो पुस्तकें आजकल हमें मिलती हैं उनमें से अधि- 
कांश में निरर्थक तुच्छ बातों पर ज़ोर दिया जाता है और इतिहास के महत्वपूर्ण पहलुओं 
की अवहेलना की जाती है, उन्हें दबाया जाता है, ऐतिहासिक घटनाओं के सिलसिले के 
सिलसिले गलत बयान किए जाते हैं और अनेक व्यक्तियों के चरित्र को सफ़ेद की जगह 
काला और काले की जगह सफ़ेद रँग कर हमारे सामने पेश किया जाता है, अनेक सच्ची 
घटनाओं का इतिहास में पता तक नहीं चलता और अनेक कल्पित घटनाएँ सच्ची कह कर 
बयान की जाती हैं । इसीलिए इक्का दुक्‍का बिरले अपवादों को छोड़ कर हिन्दोस्तानियों, 
और ख़ास कर सरकारी विश्वविद्यालयों के हिन्दोस्तानी प्रोफ़ेसरों के लिखे इतिहास इस 
विषय में और भी अधिक दूषित और लज्जास्पद दिखाई देते हें । यह सब हिन्दोस्तान 
की उस समय की खिलाफ कुदरत परिस्थिति का क़दरती नतीजा है । 

अपने इस सब कथन के समर्थन में हम केवल थोड़े से यूरोपीय विद्वानों की सम्मति 
नक़ल करते हैं । 

प्रसिद्ध फ्रान्‍न्सीसी विद्वान, हरवे, लिखता हैँ-- 

“अभी तक इतिहास मनुष्य को सब से अधिक दुराचार को ओर ले जाने 
बाला और उसके चरित्र को सब से अधिक भ्रष्ट करने वाला साहित्य रहा है । जब 
कभी क़ौमों के नाम पर धनलोलपता और रकक्‍तपिपासा को श्ञान्त किया गया 
है, इतिहास इस तरह की लोलपता और सार्वजनिक हत्या को सराहनोय ठहराता 
हैं । इतिहास के पृष्ठों में छछ और कपट को चतुर राजनंतिकता का सबत माना 
जाता हूँ । जो चीज्ञ सामूलो मनुष्यों में पाप समझो जाती हे वह राजदरबारों में 
ओर सिहासनों पर प्रशंसनीय मानी जाती हैँ ।* 
प्रसिद्ध इतिहास लेखक, रुकी, लिखता है-- 

“राजनीतिज्ञों की ग़रज्ञ अपना काम निकालना रहती हे ।» २ » 
सत्य से निस्‍्वाय्ं प्रेम और ज़बरदस्त राजनंतिक भावना, ये दोनों साथ साथ नहों 
चल सकतीं । उन सब देशों में, जहाँ के लोगों के विचार और उनके सोचने के 
तरोक़े अधिकतर राजनंतिक जीवन के आधार पर बने हूँ, हमें यह दिखाई देता 
हूँ कि लोग अपनी स्वार्थ सिद्धि को ही सत्य को कसौटी बना बंठते हें ।”| 

४ पुस्तक प्रवेश 


प्रसिद्ध अंगरेज़ तत्ववेत्ता, हरबर्ट स्पेन्सर, ने लिखा है कि फ्रान्स का एक बादशाह 
जब इतिहास की कोई पुस्तक पढ़ना चाहता था तो अपने लाइब्रेरियन से कहा करता था,--- 
“मेरे झूठ बोलने वाले को ले आओ ।” स्पेन्सर लिखता हूँ कि फ्रान्‍न्सीसी बादशाह का यह 
कहना बेजा न था। इसके बाद आजकल के इतिहासों का ज़िक्र करते हुए स्पेन्सर लिखता 
हल " 
“राजाओं के शासन कालों, लड़ाइयों और इस तरह की मामूली घटनाओं 
के अलाबा जो आजकल की तमाम क्रौमों के इतिहास में मिलती हें, हमें सिवाय 
उन सन्धियों के जो तोड़ने ही की ग़रज़् से की जाती थीं, उन सरकारी पत्रों के जो . 
बेईमान और झूठ अफ़सरों के लिखे हुए हे, उन गप्पों से भरे खतों के जो दरबारियों 
के भेजे हुए हे, और इसी तरह की और चीज़ों के, कोई ऐसी बात नहीं मिलती जिस 
पर हम विश्वास कर सकें । इस तरह को सामग्री से कोई भी सत्य का खोजो सत्य 
का पता कंसे लगा सकता हे ?* 


सरकारो काग़ज्ञों में झूठ 

भारत में अंगरेज़ी राज का शुरू का इतिहास जियादातर ईस्ट इण्डिया कम्पनी की 
रिपीर्टों और कागज़ों से ही संग्रह करना पड़ता है, किन्तु कम्पनी के तमाम प्रकाशित पत्रों 
के विषय में अंगरेज़ इतिहास लेखक, जेम्स मिल, जो इंगलिस्तान में कम्पनी के 'पत्र-व्यवहार 
विभाग' का प्रमुख रह चुका था और जिसका ब्रिटिश भारत का इतिहास सब से अधिक 
प्रामाणिक माना जाता है, लिखता हे-- 


“कम्पनी के डाइरेक्टरों ने इस तरह की बातों या ख़बरों को दबा देने में, 
जिन्हें वे प्रकाशित करना न चाहते थे, शुरू से आखीर तक, बड़ी होशियारी से काम 
लिया हूँ ।” 
कप्तान कनिड्यम की मशहूर किताब, 'सिखों का इतिहास”, के सन्‌ १८५३ के 

संस्करण के विज्ञापन में पीटर कनिदझ्घम लिखता हँ-- 


“हाल के ज्ञमाने की हिन्दोस्तान की तारीख के लिए जो छपी हुई सामग्रो 
मिलती हे वह इस तरह की नहीं हे जिस पर इतिहास लेखक विश्वास कर सकें । 
पालिमेण्ट के दोनों हिस्सों, हाउस ऑफ़ कॉमन्स और हाउस ऑफ़ लॉडस, से जो 
सरकारी काग्रज्ञात जनता के सामने पेश किए जाते हे, उनमें भी उस समय की 
राजनंतिक वलबन्दी के हितों की दृष्टि से तब्दीलियाँ कर दी गई हूँ, या इस ग़रूत 

लेखक की कठिनाइयाँ ५ 


खयाल से कि सच्चो बात के खुल जाने से कहों लोगों के भावों को आघात न पहुँचे, 

काट-छांट कर दी गई हैँ ।”* 

इतिहास लेखक, सर जॉन के, जो इंगलिस्तान के इण्डिया आफ़िस के 'राजन॑तिक 
और गुप्त विभाग' का सेक्रेटरी रह चुका था, अफ़ग़ान युद्ध का ज़िक्र करते हुए एक जगह 
लिखता हँ-- 

“पालिमेण्ट के सरकारी काग़ज़ों के संग्रह में अलेक्ज्ञेण्डर बन्स के चरिच्र 
और उसके कारनामों, दोनों को ग्रछत बयान किया गया है । लोग समझते हें कि 
ये पालिसेण्ट के काग़ज्ञ इतिहास के लिए सबसे अच्छी सामग्री हें । पर सच यह 
हूँ कि आम तौर पर ये सरकारी काग्रज्ञ केवल काट-छाँट की हुई दस्तावेजों और 
जाली काग्रज्ों का एक ऐसा यकतार्फ़ा संग्रह होते हें जिसे राज-मन्त्रियों की मोहर 
सच्चा कह कर चलता कर देती हैँ, जिससे मौजूदा नसल के लोग धोखे में आ जाते 
हे, और आइन्दा नसलों को खतरनाक झूठों का एक सिलसिला बसीयत में मिलता 
है /त॑ 
ब्रिटिश पालिमेण्ट के काग्रज़ों की इस ख़ास जालसाज़ी का अधिक हाल पाठकों को 

इस पुस्तक के अन्दर अफ़ग़्ान युद्ध के बयान में और जगह जगह पढ़ने को मिलेगा । जब 
ब्रिटिश पालिमेण्ट के काग़ज़ों की यह हालत हैँ तो अंगरेज़ों के लिखे मामूली ऐतिहासिक 
उल्लेखों पर कहाँ तक विश्वास किया जा सकता है ! 


इतिहास लेखक .फ्रीमेन स्वीकार करता हैं कि सरकारी एलानों, पत्रों और राज- 

नेतिक दस्तावेज़ों का सारा क्षत्र झूठ का मनोवाडछ्छित क्षेत्र है ।” इसके बाद वह लिखता 
है सत 

“फिर भी ये झूठ शिक्षाप्रद झूठ हे,-- य उन लोगों के कहे हुए झूठ हैँ, जो 

सचाई से वाक़िफ़ थे । कई तरह के उपायों से झूठ के अन्दर से भी सचाई का पता 

लगाया जा सकता हूं, किन्तु किसी झूठ पर विश्वास कर लेना उससे सचाई का 

पता लगाने का तरीक़ा नहों हे । वास्तव में वह मनुष्य बालक को तरह भोला हैं 

जो हर शाही एलान पर या (ब्रिटिश) पालिमेण्ट के हर ऐक्ट की भूसिका पर 

६ पुस्तक प्रवेद् 


विश्वास कर ले, और उनसे यह नतोजा निकाले कि अमुक अभुक बड़े लोगों ने क्‍या 
क्‍या किया ओर उसके करने में उनकी नीयत क्‍या थी ।”* 


इतिहास से झूठ की कुछ मिसालें 

. इस पुस्तक के लेखक को १९२८ ई० से चार साल पहले तक इस बात का अनुमान 
न हो सकता था कि अंगरेज़ विद्वानों के लिखे हुए भारत के अधिकांश इतिहासों में झूठ 
की मात्रा कितनी अधिक और कितनी भयंकर है । 

सिन्ध के अंगरेज़ विजेता, सर चाल्स नेपियर, के भाई मेजर जनरल विलियम नेपियर 

की पुस्तक दि कॉक्वेस्ट ऑफ़ सिन्ध” की शुमार सिन्ध के बारे में सबसे अधिक प्रामाणिक 
अंगरेज़ी पुस्तकों में की जाती हे । अंगरेज़ों की सिन्ध-विजय को मनुष्य जाति के ऊपर एक 
बहुत बड़ा उपकार साबित करने के लिए विलियम नेपियर ने उस ज़माने के सिन्ध-निवासियों 
और उनके मुसलमान शासकों के चरित्र पर जो अनेक कलंक लगाए हैं, उनमें से एक कलंक 
शिशु-हत्या भी हैँ । नेपियर लिखता है-- 

“और ये पिशाच खुद अपने बच्चों की किस तरह ह॒त्या करते थ ? पहले 
तो वे भरा ण-हत्या के लिए दवाइयाँ पिलाते थे; यदि इससे काम न चलता था तो 
कभो कभी वे बच्चों के पंदा होते ही अपने हाथों से काट कर उनके टुकड़े टुकड़ें कर 
डालते थे; किन्तु अधिकतर वे यह करते थे कि इन बच्चों को गहों के नीचे डाल कर 
उन पर खुद बंठ जाते थे, और जब कि उनके बच्चों का उनके नोचे घुट कर दम 
निकलता था, वे उनके ऊपर बंठे हुए तम्बाक्‌ पीते रहते थे, शराब पाते रहते थे 
और अपने इस नारकीय कृत्य पर एक दूसरे से मज़ाक़ करते रहते थे ।”६ 
कप्तान ईस्टविक, जिसे ठीक उन्हीं दिनों कई साल सिन्ध में रहने और सिन्ध के 

देशी शासकों और वहाँ की प्रजा, दोनों से मिलने जुलने का अवसर मिला और जो सिन्ध 
की भाषाओं ओर वहाँ के रस्मोरिवाज से अच्छी तरह परिचित था, इस लज्जाजनक 
झूठ की आलोचना करते हुए एक दूसरे यूरोपियन विद्वान, ग्रेटन, का नीचे लिखा वाक्य नक़लू 


करता है-- 
“इलिहास में अनेक बयान ऐसे मिलते हें, जिनको सच साबित करने या 


जिनका खण्डन करने का कोई खास मुल्य नहीं हैँ । सदाचार की इस तरह की शानदार 


से वनननीनकन>लम-+नन >«>->- 

लेखक की कठिनाइयाँ ७ 


(किन्तु असत्य ) सिसालें इतिहास में मिलतो हैं, जिन्हें यदि एक बार लोगों ने सच्चा 
समान लिया तो उनसे दुनिया का भला ही हुआ है । किन्तु जब किसी व्यक्ति या 
जाति के चरित्र पर कलंक लगाए जाते हें ओर जब हम यह देखते हें कि कितनी 
आसानी से उन झूठे कलंकों का प्रचार किया जाता हे, कितने श्ौक़ के साथ लोग 
उन्हें पढ़ते और सुनते हें, और जिन बातों को गढ़ लेने या फंलाने में कुछ भी खर्च 
नहीं होता, किन्तु जिनका पूरो तरह खण्डन करने में जिन्दगी भर मेहनत और 
ऐसी परिस्थिति को ज़्रूरत होती हूँ जिसका मिलना क़रीब क़रोब नामुसकिन 
हो जाता हैँ, उन बातों पर लोग सहज ही में और बेपरवाही के साथ विह्वास कर लेते 
हैं, जब हम यह सब देखते हे तो हर ईमानदार लेखक या पाठक का इस तरह के 
“इतिहास की सचाई पर सन्देह' करना क़्दरती हे ।/* 
यह दोहराने की ज़रूरत नहीं हैँ कि स्वयं अंगरेज़ गवाहों के अनुसार विलियम 
नेपियर का ऊपर लिखा बयान बिलकुल कल्पित, झूठा और निराधार हैँ । सन्‌ १८४३ 
तक, जिस समय सिन्ध पर ईस्ट इण्डिया कम्पनी का क़ब्ज़ा हुआ, सिन्ध के अमीरों (शासकों ) 
और सिन्ध की प्रजा, दोनों का सावंजनिक और व्यक्तिगत चरित्र नेपियर और उसके देश- 
वासियों के चरित्र की निस्बत कहीं अधिक पवित्र और ऊँचा था। नेपियर ने अपनी पुस्तक 
में जिस तरह सिन्ध निवासियों के चरित्र पर निराधार झूठे कलंक लगाए हैं, उसी तरह 
सिन्ध के अमीरों को भी बदनाम करने की भरसक कोशिश की है । जिन अमीरों (शासकों ) 
ने कभी जीवन भर किसी मादक द्रव्य को अपने पास नहीं आने दिया, जो तम्बाक्‌ के धुएँ 
तक से बचते थे, और जो स्त्री जाति के सतीत्व की रक्षा का ग़र मामूली ध्यान रखते थे, 
उनको नेपियर ने शराबी और कुचरित्र चित्रित किया है । हम ये सब बातें उस ज़माने के 
सर्वथा विश्वस्त अंगरेज़ लेखकों ही के आधार पर लिख रहे हें। इन बातों का विस्तुत हाल 
पाठकों को इस पुस्तक के अन्दर सिन्ध के अध्याय में पढ़ने को मिलेगा। 


भारतीय नरेश्ञों पर झ्ठ कलंक 

ठीक इसी तरह जिस सिराजुहौला ने अपने नाना, अलीवर्दी खाँ, की अन्तिम आज्ञा 
के अनुसार, तख्त पर बेठने के दिन से मरने की घड़ी तक कभी मदिरा को हाथ तक न 
लगाया था, और जिसके व्यक्तिगत चरित्र में कोई ऐसा दोष न था, जो उस समय के 

८ पुस्तक प्रवेश 


९९ प्रतिशत भारतीय नरेशों या अंगरेज़ शासकों में न पाया जाता हो, उसे अंगरेज़ी पुस्तकों 
में परले दरजे का दुराचारी बयान किया गया हैँ । यही अन्याय मीर क़ासिम, हेदरअली, 
टीपू सुलतान, ननन्‍्दकुमार, लक्ष्मीबाई इत्यादि अन्य भारतीय वीरों और वीरांगनाओं के 
चरित्र के साथ किया गया हें। इन सब बातों का अधिक हाल इस पुस्तक के अन्दर जगह 
जगह दिया गया है । अंगरेज़ इतिहास लेखक, सर जॉन के, साफ़ लिखता है-- 
/ ८ >< » हम छोगों में यह रिवाज हे कि पहले किसी देशी नरेश का राज उससे 
छोन लेते हैं और फिर पदच्युत नरेश पर या उस मनुष्य पर, जो उसका उत्तरा- 
घिकारी बनने वाला हो, झूठे कलंक लगा कर उसे बदनाम करते हे ।” * 


फ़रसी घिन्र 


जिस तरह व्यक्तियों के चरित्र के साथ किया गया है उसी तरह घटनाओं के साथ, 
यहाँ तक कि अनेक पुस्तकों में भारतीय नरेशों के चित्र तक बिलकुल ग़लूत मिलते हें । 
जिस हैदरअली ने होश संभालने के बाद से कभी दाढ़ी या मूंछ नहीं रखी उसका दाढ़ी 
और मूंछों वाला चित्र अनेक अंगरेज़ी इतिहासों में मिलता हे ! कंसेल की 'हिस्टरी ऑफ़ 
इण्डिया! में जो अत्यन्त प्रामाणिक मानी जाती है, हमने सम्राट बहादुरशाह का एक चित्र 
देखा, जिसके प्‌रों में राजपूती जूता, दाढ़ी चढ़ी हुई और धोती मारवाड़ के तज पर बंधी 
हुई है ! सच यह हैँ कि जो पुस्तकें अभी तक (यानी २०वीं सदी के पूर्वाद्धं तक) भारत 
के इतिहास पर स्कलों और कालेजों में पढ़ाई जाती हे, उनमें तारीखों, राजाओं के नामों 
या अत्यन्त मोटी मोटी घटनाओं को छोड़ कर, बाक़ी बातों में से कम से कम ९० फ़ी सदी 
का मूल्य एक साधारण उपन्यास से अधिक नहीं हें , और वह भी निहायत खतरनाक उप- 
न्यास, जिसका असर क़ौम के बढ़ते हुए दिमाग़ों पर अत्यन्त जहरीला पड़ता है । 


किराए के लेखक 


निस्सन्देह कुछ भारतीय विद्वानों के लिख उसी समय के ऐतिहासिक वृत्तान्त एक 
दरजे तक सच्चे और विश्वसनीय हें । किन्तु, एक तो इस तरह के वृत्तान्त हें ही बहुत कम 
और फुटकर, और दूसरे, उनके सम्बन्ध में हमें एक और गहरी कठिनाई का सामना करना 
पड़ता है । 

फ़ारसी का ग्रन्थ सीअरुल मुताखरीन' भारतीय मुगल साम्राज्य के अन्तिम दिनों 
का खासा विश्वस्त इतिहास माना जाता है, और है । फिर भी इस ग्रन्थ का विद्वान रचयिता, 
सय्यद गुलाम हुसेन, अपने ग्रन्थ में स्वीकार करता है कि सम्राट शाहआलम और अंगरेज़ों 
के संग्रामों के दिनों में उसे (सय्यद गुलाम हुसेन को) लोभ देकर अंगरेज़ों ने अपनी ओर 
मिला लिया वा। निस्सन्देह उस ज़माने का उसका सारा वृत्तान्त अंगरेज़ों के एक ज़र- 
खरीद लेखक का लिखा वृत्तान्त है । 

और भी अनेक भारतीय और अन्य लेखकों को फ़ारसी और दूसरी भाषाओं में 

लेखक को कठिमाइयाँ ९ 
झूठ ऐतिहासिक वृत्तान्त लिखने के लिए ईस्ट इण्डिया कम्पनी की ओर से समय समय पर 


धन मिलता रहा। मिसाल के तौर पर लॉड विलियम बेण्टिक ने ऐबे दुबॉय का प्रसिद्ध 
फ्रान्सीसी ग्रन्थ, जिसमें हिन्दुओं के उस समय के रहन सहन इत्यादि का ज़िक्र है, आठ 
हेज़ार रुपये देकर दुबॉय से खरीदा, कम्पनी की ओर से उसे अंगरेज़ी में प्रकाशित कराया 
और अन्त में कम्पनी ने उसके लिए दुबॉय को आजीवन पेनशन दी । हैदरअली की फ़ारसी 
में एक जीवनी लिखने के लिए मिरज़ा इक़बाल को कम्पनी की ओर से रुपये दिए गए । 
हेदरअली की यह जीवनी शुरू से आखीर तक झूठे कलंकों और पक्षपात से भरी हुई है । 
करनल माइल्‍स ने हैदरअली की एक जीवनी अंगरेज़ी में लिखी है, जिसके विषय में करनल 
माइल्स का बयान हूँ कि वह पुस्तक मीर हुसेनअली खाँ किरमानी की फ़ारसी पुस्तक, 
निशाने हैदरी' का अनुवाद हूँ और निशाने हँदरी' का मूल फ़ारसी मसविदा मलका 
विक्टोरिया के निजी पुस्तकालय में मौजूद था । हमने करनल माइलस की पुस्तक को पढ़ा । 
हम यह देख कर चकित रह गए कि उस पुस्तक के अन्दर पृष्ठ के पृष्ठ ऐसे हैँ, जिनका एक 
एक शब्द एक फ्रान्सीसी लेखक, एम. एम. डी. एल. टी., के ग्रन्थ, 'हिस्टरी ऑफ़ हैदरशाह', 
के एक अंगरेज़ी संस्करण के कुछ पृष्ठों से मिलता हूँ । यह फ्रान्सीसी किताब हैदरअली 
के जीवनकाल में लिखी गई थी । मीर हुसेनअली खाँ किरमानी की किताब, जाहिर हैं, 
उसके बाद की लिखी हुई है । यदि फ़ारसी लेखक ने फ्रान्सीसी किताब से या उसके अंगरेज़ी 
अनुवाद से ये पृष्ठ लिए होते तो यह नामुमकिन था कि फ़ारसी से अंगरेज़ी तर्जमा करने 
में ठीक वही शब्द ज्यूं के त्यूं लिखे जा सकते । ज़ाहिर है कि मीर हुसेनअली खाँ का फ़ारसी 
मसविदा या तो कहीं हूँ ही नहीं, या कम से कम जिसे करनल माइलल्‍स ने उस मसविदे का 
अनुवाद कह कर प्रकाशित किया है, वह ऐसे किसी मसविदे का अनुवाद नहीं हैं । 

इसी तरह की और भी अनेक मिसालें अंगरज़ों के ज़माने के हिन्दोस्तान के लिखे 
हुए इतिहास से दी जा सकती हें । सच यह है कि उस समय की पश्चिमी सभ्यता में और 
खासकर पश्चिमी राजनीति में ईमानदारी या सच के लिए कोई जगह नहीं थी, और 
पश्चिमी इतिहास कला बहुत दरजे तक पश्चिमी राजनीति का केवल एक अंग है । प्रोफ़ेसर 
सीली, प्रोफ़ेसर गोल्डविन स्मिथ और इतिहास लेखक .फ्रीमेन जैसे यूरोपियन विद्वानों 
ने इतिहास को केवल राजनीति का एक अंग स्वीकार किया हैं। और “?0॥70४9068 ]88 
7॥0 ०07800706,' यानी “राजनीति में पाप-पुण्य के विवेक का कोई स्थान नहीं', 
अंगरेज़ी की एक मशहूर कहावत है ।* 


बजनन++सलनल-जनन- +७++०७-००-०+५५५००४ ५० कज++-++. ++ 


* सन्‌ १९२७ में एच. डी. लेसवेल की लिखी प्रोपेगैण्डा टेकनीक इन वल्ड वार' 
नामक एक पुस्तक प्रकाशित हुई थी । इस पुस्तक में साफ़ लिखा है कि आगे के महायुद्ध के 
लिए युद्धविद्या, शस्त्राम्यास इत्यादि के साथ साथ, समस्त राजनीतिज्ञों, शासकों और 
सेनापतियों को झूठ बोलने की विद्या का भी बाज़ाब्ता वैज्ञानिक अध्ययन करना चाहिए। 
लेखक के अनुसार पिछले (१९१४-१९ के) महायुद्ध के दिनों में झूठ बोलने की कला में 
सब से अधिक सफलता आरम्भ में इंगलिस्तान ने दिखाई, उसके बाद अमरीका इस कला 
में इंगलिस्तान से भी बढ़ गया । वह लिखता है-- ' 

“राष्ट्रपति विकसन ने इस कला में जो दक्षता दिखलाई वह संसार के इतिहास में 

इस तरह के झूठ और कल्पित इतिहास का नतीजा हमारी क़ौमी ज़िन्दगी पर, और 
वास कर हमारे शिक्षित देशवासियों की मानसिक अवस्था पर इतना गहरा पड़ा हें कि 
आज तक हमारी क़ौमी तरक्की के मार्ग में यही सबसे बड़ी बाधा दिखाई दे रही है । इसके 
अलावा अनेक भयंकर ऐतिहासिक प्रान्तियों और झूठों का स्कूलों की पाठ्य पुस्तकों और 
अन्य उपायों द्वारा इतना अधिक प्रचार किया गया हे कि आज हमारे असंख्य विचारवान 
देशवासी इन ऐतिहासिक भ्रान्तियों की भूलभुलेयों में पड़ कर अपनी सलामती के ठीक 
ठीक उपायों को सोच सकने के भी बिलकुल नाक़ाबिल हो गए हें । 


हमारे इतिहास के कुछ भ्रम 

कहा जाता हैँ अनादिकाल से भारत पर पश्चिमोत्तर सीमा की ओर से विदेशियों 
या विदेशी जातियों के हमले होते रहे हैं, भारत कभी भी इन हमलों से अपनी रक्षा नहीं 
कर सका और एक दूसरे के बाद लगातार मुखतलिफ़ विदेशी शासनों का शिकार होता 
रहा। कहा जाता हूँ कि इस तरह के विदेशी हमलों में भारत के ऊपर सबसे अधिक भयंकर 
हमला मुसलमानों का था | भारत के मुसलमान आक्रामक असम्य, धर्मान्ध और अन्यायी 
थे, जिन्होंने अंगरेज़ों के आने से पहले क़रीब एक हजार साल तक भारतवर्ष को अपने 
अत्याचारों से दबाए रखा, प्राचीन हिन्दू धर्म और हिन्दू संस्कृति का सत्यानाश कर डाला 
और हमारे करोड़ो देशवासियों को तलवार के ज़ोर से धर्म ग्रष्ट कर मुसलमान बना लिया । 
हमसे कहा जाता हूँ कि भारत के इन मुसलमान शासकों में सिवाय अय्याशी, लूट मार 
और धर्मान्धता के और कोई विशेषता न थी | यहाँ तक कि बड़े से बड़े या अच्छे से अच्छे 
मुग़ल बादशाहों को हिन्दुओं और हिन्दोस्तान के लिए अधिक से अधिक 'मीठी छरी' कह 

अद्वितीय हू ।” लेखक ने पिछले (सन्‌ १९१४-१९ के ) महायुद्ध के समय के अंगरेज़ों के - 
कई प्रसिद्ध झूठों की मिसालें दी हैं ! मसलन, संसार के अखबारों में छपा था कि जरमन 
सिपाहियों ने बेल्जियम वालों के अनेक बच्चों के हाथ काट डाले। यह बात शुरू से आखीर 
तक झूठी थी | इस ख़बर के सम्बन्ध में युद्ध के समाप्त होने पर इटली के प्रधानमन्त्री, सीन्योर 
निती, ने छिखा था-- 

“युद्ध के बाद एक धनाढ्य अमरीकी ने अपना एक दूत इस उद्देश्य से बेल्जियम भजा 
कि जिन ग़रीब बालकों के नन्‍हें नन्‍्हें हाथ काट डाले गए हैं, उनकी जीविका का प्रबन्ध कर 
दिया जाय । इस दूत को कहीं एक भी इस तरह का बालक नहीं मिल सका । जिन दिनों 
म इटली की सरकार का प्रधानमन्त्री था, मेंने और मिस्टर लॉयड जाजं ने मिल कर इन 
भीषण इलज़ामों की सत्यता का पता लगाने के लिए विस्तुत छानबीन की । इनम से कम 
से कम कई इलज़ामों के साथ लोगों और जगहों के नाम तक हमें बताए गए थे। किन्तु 
हमारे छानबीन करने पर य तमाम क़िस्से झूठे निकले ।-- विशाल भारत”, अगस्त 
१९२८ । | 

एक दूसरी बात यह भी कही गई थी कि जरमनी में एक कारखाना खुला है जिसमें 
सिपाहियों की लाशों को उबाल कर उनसे साबुन और ग्लिसरीन बनाया जाता है ! इस 
कारखाने के फ़ोटो तक अंगरेज्ञी अखबारों में छपे थे ! सन्‌ १९२५ में जाकर इस असत्य 

कर बयान किया जाता है । हमें विश्वास दिलाया जाता हूँ कि मुसलमानों ने कोई भी उपकार 
भारत पर नहीं किया, उनके शासन में कोई बात तारीफ़ की न थी, उन्होंने भारत के 
राष्ट्रीय जीवन को हर तरह से नुकसान पहुँचाया और आज तक हिन्दुओं और मुसलरूमानों 
में कभी भी वास्तविक मेल न हुआ और न हो सकता हूँ । जो इतिहास अभी तक स्कूलों 
में पढ़ाए जाते हे उनमें अधिकतर दिखाया जाता हूँ कि अंगरेज़ों के आने से पहले भारत में 
चारों ओर कुशासन और अराजकता फैली हुई थी, और आए दिन आपसी लड़ाइयाँ होती 
रहती थीं । अंगरेजों ने, जो उस समय भारतवासियों से कहीं अधिक सभ्य थे, भारत में 
आकर शान्ति और सुशासन क़ायम किया और देश को सभ्यता की ओर ले जाना शुरू 
किया । इन्हीं सब बातों के आधार पर, और अंगरेज़ी सत्ता के सच्चे रूप को हम से छिपा कर 
हमें यह यक्रीन दिलाया गया कि अंगरेज़ों का भारतीय शासन भारतवासियों के लिए 
एक बहुत बड़े सौभाग्य की चीज़ थी और हमारी सारी भावी उन्नति तथा देश की शान्ति 
अंगरेज़ी शासन के इस देश में बने रहने पर निर्भर हैं । यदि कभी दुर्भाग्यवश अंगरेज़ी 
शासन भारत से मिट जाय तो सम्भव हूँ कि या तो पश्चिमोत्तर की ओर से कोई दूसरी 
हक्ति आकर भारत पर कब्जा कर ले या हिन्दू और मुसलमान एक दूसरे से लड़ लड़ 
कर देश को फिर बरबादी की ओर ले जाये ! 

इन सब बातों के जवाब में हम यह दिखलाने का प्रयत्न करेंगे कि अगरेज़ों के आने 
से पहले भारत के ऊपर अन्य विदेशियों के हमले कितने, कब कब और किस ढंग के हुए 
और भारत ने उनका कहाँ तक सफलता के साथ मुक़ाबला किया | हम यह भी दिखलाएँगे 
कि बाहर से इस तरह के हमलों का होना भारत ही की एक विशेषता थी या संसार के 

समाचार की पोल खुली । जरमन सरकार ने एलान किया कि यह एक बिलकुल झूठा 
क़िस्सा हैं और इसमें सच का नामनिशान तक नहीं । आखिर इंगलिस्तान के वैदेशिक 
विभाग के मन्त्री, सर ऑस्टिन चेम्बरलेन, को जरमनी का यह कथन स्वीकार कर लेना 
पड़ा और उसने कहा भी-- 7 ४"प्र80 0080 (शी8 88९ #९ए७०५ श्ञा] 700 
8820&7॥7 0678७एए८व,' यानी 'म॑ं विश्वास करता हूँ कि इस झूठी अफवाह को अब कोई 
न दोहराएगा ।' 

इसी तरह के बेशुमार झूठ उन दिनों जरमनों के विरुद्ध अंगरेज़ों और मित्र राष्ट्रों 
की ओर से प्रकाशित होते रहते थे । 

ऐसी'ही एक दूसरी पुस्तक 'फ़ाल्सहुड इन वार टाइम” इंगलिस्तान की पालिमेण्ट 
के मेम्बर, आर्थर पॉन्सन्बी, ने प्रकाशित की है। पॉन्सन्बी इंगलिस्तान के मन्त्रिमण्डल में 
वेदेशिक विभाग का उपमन्त्री रह चुका था। इस पुस्तक की आलोचना करते हुए पालि- 
मेण्ट के एक दूसरे प्रसिद्ध सदस्य, विलफ्रेंड वेलॉक, ने अगस्त, सन्‌ १९२८ के “विशाल- 
भारत” में लिखा है--- 

“इस पुस्तक में यह बात अकादय प्रमाणों द्वाराःसिद्ध की गई है कि पिछले महायुद्ध 
(१९१४-१९ ) का संचालन झूठ और फ़रेब के ज़रिए किया गया था और आरम्भ से लेकर 
अन्त तक युद्ध के उद्देश्यों के विषय में संसार की जनता को धोखे में रखा गया ।' 

यदि संसार में कोई युद्ध ऐसा हुआ है जो ऊपर से देखने में धर्म के भावों से प्रेरित 

अन्य देशों के इतिहास में भी यह एक सामान्य घटना थी । हम यह भी दिखलाएँगे कि 
यूरोप के विविध देशों और स्वयं इंगलिस्तान के ऊपर इस तरह के हमले कभी हुए हूँ या 
नहीं, यदि हुए हे तो कितने, और यूरोप के देशों ने उन हमलों का भारत की निस्बत अधिक 
सफलता के साथ मृक़ाबला किया हैँ या नहीं । हम यह भी बयान करेंगे कि भारत पर 
मुसलमानों के हमले से पहले यूरोप के विविध देशों पर भी मुसलमानों के हमले हुए थे 
या नहीं, और यदि हुए थे तो यूरोपियन देशों ने भारत की तुलना में उनका किस तरह 
मुकाबला किया । हम इस बात की भी पूरी जाँच करना चाहेंगे कि भारत के ऊपर 
मुसलमानों के हमले किस ढंग के थे, भारत के लिए उन हमलों के नतीजे क्‍या हुए, भारत 
के अन्दर इसलाम मत का प्रचार वास्तव में किस ढंग से और किन उपायों से किया गया, 
हिन्दुओं के साथ भारत के मुसलमान शासकों का व्यवहार आशद्योपान्त किस ढंग का रहा, 
दोनों धर्मों के क़रीब क़रीब एक हज़ार साल के सम्पर्क में भारत भर के अन्दर हिन्दुओं 
और म्‌सलमानों में किस तरह का सम्बन्ध रहा | शिल्प, विज्ञान, शिक्षा, चित्रकला, कृषि, 
व्यापार, उद्योग-धन्धों, सुशासन और समृद्धि की दृष्टि से भारत ने मुसलमानों के शासन 
में कहाँ तक उन्नति या अवनति की, अंगरेज़ों के सम्पर्क के समय सभ्यता के विविध अंगों 
में भारत की क्‍या अवस्था थी, इंगलिस्तान की उस समय क्या हालत थी, किन कारणों से 
और किन उपायों से अंगरेज़ों का राज भारत में क़रायम हुआ और भारत के लिए उसके 
क्या नतीजे हुए । 


वे श्रोर हम 
१७वों सदी का इंगलिस्तान 


वास्तव में भारत और इंगलिस्तान का सम्पर्क दो अलग अलग सम्यताओं और 
अलग अलग आदर्शों का एक दूसरे से टकराना था । इसलिए और बातों से पहले हम उस 
समय के इंगलिस्तान की हालत का, जब कि हिन्दोस्तान और इंगलिस्तान का पहिली बार 
सम्पर्क हुआ, संक्षिप्त चित्र दे देना चाहते हे । 

१६वीं और १७वीं सदी के इंगलिस्तान की हालत को बयान करते हुए प्रसिद्ध 
इतिहासज्न, ड्रेपर, लिखता हें-- 

“किसानों की झोपड़ियाँ नरसलों ओर छड़ियों को बनी हुई होती थीं 
जिनके ऊपर गारा पोत दिया जाता था। घर में घास जला कर आग तेयार को 
जाती थी ओर धुएं के निकलने के लिए कोई जगह न होती थी । जिस तरह का 
सामान उस समय के एक अंगरेज़ किसान के घर में होता था, और जिस तरह से 
यह जिन्दगी बसर करता था, उससे मालम होता था कि गाँव के पास नदी के किनारे 

धामिक युद्ध कर रहे हें। मित्रों की ओर से यह एलान किया गया था कि हम लोग छोटी 
जातियों की स्वाधीनता के लिए और सन्धियों की पवित्रता की रक्षा के लिए युद्ध कर रहे 
हैं। हमारा उद्देश्य सेनिकवाद ()(]6७77877 ) को दूर करना है ! 

“कंसी धोखेबाज़ी थी ! कंसा पाखण्ड था ! कंसा झूठ था ! ” 

जो ऊदबिलाव मेहनत से माँद बना कर रहता था, उस ऊदबिलाबव की हालत में 
और उस किसान की हालत में ज़्ियादा फ़रक न था। सड़कों पर डाक फिरते रहते 
थे, नवियों पर समुद्री लुटरे, और लोगों के कपड़ों और बिस्तरों में जुएं। आम तोर 
पर लोगों की ख्राक होती थी--मटर, उड़द, जड़ें और दरस्तों की छालें । कोई 
ऐसा धन्धा न था, न कोई तिजारत थी जिससे बारिश न होने की सूरत में किसान 
दुष्काल से बच सके । मौसम की सखूतो से बचने का मनुष्यों के पास बिलकुल कोई 
उपाय न था। आबादी बहुत कमर थी, और महामारी और अक्न के अभाव से और 
घटती रहती थी । शहर के लोगों की हालत भी गाँव के लोगों से कुछ अच्छी न 
थी । शहर वालों का बिछौना भुस का एक थला होता था और तकियें की जगह 
लकड़ी का एक गोल टुकड़ा । जो शहर वाले खशहाल थे वे चमड़े के कपड़े पहनते 
थे, जो ग़रीब होते थे वे अपने हाथ और परों पर पवाल की पूलियाँ लपेट कर अपने 
को सरदी से बचाते थे। »« » »< जिन शहरों में शीशे की या तेल पत्र की कोई 
खिड़को तक न होती थी, वहाँ किसी तरह के कारीगर के लिए कहाँ गुंजाइश थी ? 
कहीं कोई कारखाना न था, जिसमें कोई कारोगर आराम से बंठ सके। ग़रीबों के 
लिए कोई बंद्य न था। »< »« » सफ़ाई का कहीं कोई इन्तज्ञाम था ही नहीं ।” 


आगे चल कर उस समय के यूरोप के सदाचार को बयान करते हुए ड्रंपर लिखता 


“जिस तेज्ञी के साथ गरमी की बीमारी उन दिनों तमाम यूरोप में फंली, 
उससे इस बात का साफ़ पता चलता हू कि लोगों में दुराचार कितने भयंकर रूप 
में फंला हुआ था। यदि हम उस समय के लेखकों पर विश्वास करें तो विवाहित 
या अविवाहित, ईसाई पादरी या माम्‌ली गहस्थ, पोप लियो दसवें से लेकर गली 
के भिखमंगे तक--कोई वर्ग ऐसा न था जो इस रोग से बचा रहा हो । « »* »< 
इंगलिस्तान की आबादी पचास लाख से भी कम थी । »< »< » किसान अपनी 
जमोन का मालिक न होता था। ज्ञमीन ज़्मींदार को होती थी और किसान केवल 
उसका मज्ञवद्र और चौकौदार होता था । ऐसी हालत में दूसरे वेशों की तिजारत 
ने समाज में हलचल मचानी शुरू की । आबादी इधर से उधर आने जाने लगी । 
दूसरे देशों से तिजारत करने के लिए कम्पनियाँ बनाई गईं। ये अफ़वाहें या ख़बरें 
सुन कर कि दूसरे देशों में जाकर जल्दी से ख़ब धन कमाया जा सकता हूं, लोगों 
के दिमाग़ फिरने लगे /» » » सारी अंगरेज़ क़्ौम इतनी बेपढ़ी थी कि पालिसेण्ट 
के हाउस ऑफ़ लॉ्डंस के बहुत से मेम्बर तक तन लिख सकते थे और न पढ़ सकते 
थे /८ +< » ईसाई पादरियों में भयंकर दुराचार फंला हुआ था। खुले तौर पर 
कहा जाता था कि इंगलिस्तान में एक लाख ओरतें ऐसी हें जिन्हें पादरियों ने खराब 
कर रखा हूं [/ »< » कोई पावरी यदि बरे से बुरा भी जुमं करता था तो उसे 
केवल थोड़ा सा जुरमाना देना पड़ता था। मनुष्य हत्या के लिए पादरियों को केवल 
छे शिलिंग आठ पेन्स (क़रीब पाँच रुपए) जुरमाना देना पड़ता था । ८ » / 
सतरहवीं सदी के अन्त में लन्दन का शहर भर गन्दा था, मकान भहे बने हुए थे और 

सफ़ाई का कोई इन्तज्ञाम न था।» > » जंगलो जानवर हर जगह फिरते 
थे ।.८ » » बरसात में सड़कें इतनी खराब हो जाती थीं कि उन पर चलना 
मुशकिल था । 2८ » » देहात में अकसर जब लोग रास्ता भूल जाते थे तो उन्हें 
रात रात भर बाहर ठण्ढी हवा में रहना पड़ता था। खास खास नगरों के बोच में 
भी कहीं कहीं सड़कों का पता न होता था, जिसकी वजह से पहियेदार गाड़ियों का 
चल सकना इतना कठिन था कि लोग ज़ियादातर लद॒दू टट॒टुओं के पलानों में दाएँ 
और बाएँ असबाब के साथ साथ और असबाब की तरह रद कर एक जगह से 
दूसरी जगह आते जाते थे। 2८ »< » सतरहवीं सदी के अन्त में जाकर तेज़ से तेज 
गाड़ी दिन भर में तीस मोल से पचास सील तक चल सकती थी और वह उड़ने 
वालो गाड़ी” कहलाती थी । « »< » टाइन नदी के स्रोत पर जो लोग रहते 
थे ने असरोका के आदिमवासियों से कम जंगली न थे। उनकी आधो नंगी स्त्रियाँ 
जंगली गाने गातो फिरती थीं, और पुरुष अपनो कटार घुमाते हुए लड़ाइयों के 
नाच नाचते थे । /« »« » जब कि पुरुषों ही की यह हालत थी कि उनमें से बहुत 
थोड़े ठीक ठीक लिखना जानते थे तो यह सोचा जा सकता हें कि स्त्रियाँ कितनी 
अनपढ़ रही होंगी । »८ »« » समाज की व्यवस्था में जिसे हम सदाचार कहते 
हैं उसका कहीं पता न था । 2< »< »< पति अपनी पत्नी को कोड़ों से पोटता था 
» »< » अपराधियों को टिकटिकी से बाँध कर पत्थर मार मार कर मार 
डाला जाता था। औरतों की टाँगों को सरे बाज्ञार शिकंजों में कस कर छोड़ दिया 
जाता था। »८ »< » लोगों के दिल अत्यन्त सहृत हो गए थे / »< »< गाँव के लोगों 
के मकान झोपड़े होते थे जिन पर फूस छाया हुआ होता था 2८ »< » रून्दन में 
मकान अधिकतर लकड़ी और प्लास्टर के होते थे, गलियाँ इतनी गन्दी होती थीं 
कि बयान नहीं किया जा सकता। शाम होने के बाद डर के मारे कोई अपने घर से 
न निकलता था, क्योंकि जो चाहे अपने ऊपर के कमरे से खिड़की खोल कर बेखटके 
गन्दा पानी नीचे फेंक देता था । 2८ »< »< लन्दन की गलियों में लालटेनों का कहां 
निशान न था। उच्च श्रेणी के लोगों में सदाचार की आमतौर पर यह हालत थी कि 
उनमें यदि कोई भी मनुष्य मरता था तो लोग यही समझते थे कि किसो ने जहर 
देकर मार डाला होगा। > >< > सारे देश पर दुराचार की एक बाढ़ आई हुई थी।” 


वहाँ के विचार स्वातन्श्य के विषय में ड्ंपर लिखता है-- 


“ऑक्सफ़ो्ड के विश्वविद्यालय ने यह आज्ञा दे दी थो कि बकेनन, मिलठत 
और बेक्सटर की राजनेतिक पुस्तकें स्कूलों के आँगनों में रक्ष कर खुले जला दो 
जाएँ। ८ < » राजनंतिक या घधाभिक अपराधों के बदले में जिस तरह की सहत 
सज़ाएँ दी जातो थीं उन पर विश्वास होना कठिन हूँ । लन्वन में टेम्स नदो के पुराने 

: टूटे हुए पुल पर इस तरह के अपराधियों के डरावने सिर काट कर लटका दिए जाते 
थे, इसलिए कि उस भयंकर दृश्य को देख कर जन-सामान्य क़ानून के विरुद्ध जाने 
से रुके रहें। उस समय की उदारता का अन्दाज्ञा उस एक क़ानून से रूगाया जा 
सकता हैँ, जो ८ मई, सन्‌ १६८५ को स्कॉटरूण्ड की पालिमेष्ट ने पास किया। 

क़ानून यह था कि जो कोई मनुष्य सिवाय बादशाह के सम्प्रदाय के दूसरे किसी 
ईसाई सम्प्रदाय के गिरजे में जाकर उपदेश देगा या उपदेश सुनेगा, उसे मौत की 
सज्ञा दो! जायगी, और उसका माल असबाब जब्त कर लिया जायगा। इस बात के 
काफ़ो से ज़ियादा प्रमाण हमारे पास मौजूद हैं कि इस तरह के निन्‍दनीय भाव 
केवल क़ाननों के अक्षरों में ही बन्द न रह जाते थे । /< » » स्कॉटलेण्ड में कवे- 
नेण्टर (एक ईसाई सम्प्रदाय) लोगों के घुटनों को शिकंजों के अन्दर कुचल कर 
तोड़ दिया जाता था और वे दुख से पड़े चिल्लाते रहते थे; स्त्रियों को लकड़ियों से 
बाँध कर समुद्र के किनारे रेत पर छोड़ दिया जाता था और धीरे धीरे समुद्र की 
बढ़ती हुई लहरें उन्हें बहा ले जाती थों, या उनके गालों को दाग कर उन्हें जहाओं 
में बन्द करके ज़बरदस्ती गुलाम बना कर अमरीका भेज दिया जाता था, केबल 
इस अपराध में कि वे सरकार के बताए हुए गिरजे में जाने से इनकार करती 
थीं।/< » >» राजकुल की स्त्रियाँ, यहाँ तक कि स्वयं इंगलिस्तान की मलका 
तक स्त्रियोचित दयाभाव और माम्‌लो मनुष्यत्व को भूल कर गुलामों के इस 
क्रय-विक्रय के नारकीय व्यापार में हिस्सा लेती थीं /« »< » ॥”* 


उस समय के भारत से तुलना 

ऊपर के लम्बे बयान से उस जमाने के इंगलिस्तान के गावों और शहरों की हालत, 
मकानों, सड़कों, रहन सहन, धन्धों, कचहरियों, धारमिक विचारों, शिक्षा और सदाचार 
इत्यादि का पूरा-पूरा पता चलता है । हमें याद रखना चाहिए कि यह वह जमाना था जबकि 
हिन्दोस्तान में कबीर और दादू के उदार धामिक विचार, अकबर का विश्वप्रेम, जहाँगीर 
का न्‍्यायशासन, शाहजहाँ के समय की खुशहाली और आइचर्यजनक कलाकौशल संसार 
भर के यात्रियों को चकाचौंध कर रहे थे, जब कि भारत में दरजनों नगर सुन्दर से सुन्दर 
इमारतों से सुसज्जित और अत्यन्त घने बसे हुए थे, जब कि दिल्‍ली और आगरे के किले और 

१६ पुस्तक प्रवेश 


ताजमहल जैसी इमारतें बन चुकी थीं, और जब कि औरंगजेब तक के शासनकाल में देश 
के पूरब से पश्चिम और दक्षिण से उत्तर तक प्रजा में चारों ओर सुख, समृद्धि और सुशासन 
दिखाई देता था । निस्सन्देह मज़हब के नाम पर इंगलिस्तान के अन्दर जिन भयंकर अत्या- 
चारों का ऊपर ज़िक्र आया है, उनके सामने तंग नज़र से तंग नज़र मुसलिम बादशाह की 
धामिक संकीर्णत। भी उदार थी। यही हालत उस समय बाक़ी अधिकांश यूरोप की थी । 
हमें यह भी याद रखना चाहिए कि इंगलिस्तान की यह हालत १८ वीं सदी के शुरू तक 
बनी रही । इसी बयान में यह भी साफ़ लिखा है कि किस तरह हिन्दोस्तान जैसे देशों के 
धन का चरचा उस समय के भूखे और अद्धंसभ्य अंगरेज़ों को यहाँ तक खींच कर लाया, 
और किस तरह ईस्ट इण्डिया कम्पनी जैसी कम्पनियाँ बनीं । 

वास्तव में इंगलिस्तान के उस ज़माने के इतिहास में कभी कोई इस तरह की सभ्यता 
का ज़माना न था, जिस तरह की सभ्यता भारत में हज़ारों साल पहले से चली आती थी, 
और जिसका थोड़ा बहुत ज़िक्र हम आगे चल कर करेंगे । 


इंगलिस्तान को सभ्य बनाने को कोशिशों 


ऐतिहासिक यग में सबसे पहले हज़रत ईसा के जन्म के आसपास ईरान के मशहूर 
मित्री सम्प्रदाय के प्रचारकों ने इंगलिस्तान पहुँच कर वहाँ के अद्धं समय बाशिन्दों को सभ्य 
बनाने और उनमें पाप-पुण्य या धमं-अधमं का विचार पैदा करने की कोशिश की । एक 
बार उस मित्री सम्प्रदाय का, जिसने रोम के लोगों में सब से पहले पाप पुण्य के विचार 

बलकनबज> -०-“०+ती 


ये और हम॑ १७ 


पैदा किए, इंगलिस्तान भर में खूब ज़ोर रहा । इंगलिस्तान के अनेक हिस्सों में वैदिक 
देवता “मित्र” के मन्दिर क्रायम हुए, जिनके टूटे हुए अवशेष अभी तक अजायबधघरों में 
मौजूद हैँ । किन्तु आने जाने की असुविधाओं और इंगलिस्तान की बहुत अधिक असम्य 
अवस्था के कारण यह असर उन दिनों देर तक न ठहर सका । 

इसके बाद रोम के लोगों ने इंगलिस्तान के बाशिन्दों को सभ्य बनाने की कोशिश 
की । चार सौ साल तक इंगलिस्तान पर रोम वालों की हकूमत रही, किन्तु इंगलिस्तान 
रोमी साम्राज्य के बिलकुल एक दूर के किनारे पर पड़ता था और इन चार सौ साल के 
अन्दर सबसे बड़ा उपयोग जो रोम के शासकों ने इंगलिस्तान का किया, या जो वे कर 
सके, वह यही था कि इंगलिस्तान से हज़।रों जवान लड़कों और लड़कियों को हर साल 
पकड़ पकड़ कर अपने साम्राज्य के दूसरे हिस्सों में ले जाकर ग़लाम बना कर बेचते रहे । 
एक जमाना था जब कि रोम के साम्राज्य भर में किसी देश के गुलामों की इतनी माँग न 
थी जितनी ब्रिटिश गुहामों की । 

सम्यता या संस्कृति की तीसरी लहर, जो ऐतिहासिक समय के अन्दर इंगलिस्तान 
के किनारों से जाकर टकराई, ईसा की सातवीं सदी में इंगलिस्तान निवासियों का ईसाई 
धर्म स्वीकार करना था । किन्तु ईसाई धर्म से भी अपनी अनुन्नत अवस्था के कारण 

१८ भारत भ अंगरेजशी राज 


उस समय सिवाय भहे भद्दे मूढ़ विश्वासों, मूर्ति पूजा, साम्प्रदायिक पक्षपात और कलह 
के इंगलिस्तान निवासियों ने और कुछ न सीखा । 

इसके बाद सारे यूरोप में अरबों का समय आया । आधे यूरोप के ऊपर अरबों का 
साम्राज्य कायम हो गया । सभ्यता, विज्ञान, शिक्षा, कला-कौशल और समृद्धि की दृष्टि 
से यूरोप ने कभी उससे पहले इतने अच्छे दिन न देखे थे । इंगलिस्तान कई कारणों से 
उस अरब साम्राज्य से बाहर रहा । किन्तु यूरोप के बड़े से बड़े विद्यालय अरब प्रोफ़ेसरों 
से भरे हुए थे और अरबी ही उन दिनों सारे यूरोप की सर्वोच्च शिक्षा का माध्यम थी । 
ईसा की दसवं। और ग्यारहवीं सदियों में इंगलिस्तान का कोई मनुष्य उत्त समय तक शिक्षित 
ने माना जा सकता था जब तक कि वह अरबी भाषा से अच्छी तरह परिचित न हो । 
किन्तु थोड़े दिनों के अन्दर ही यूरोप की संकीर्ण धामिक प्रवृत्तियों ने अरबों के इस असर 
का भी ख़ात्मा कर दिया । इसके बाद जो क़रीब एक हज़ार साल का समय तमाम यूरोप 
में “अंधकार युग” ()०7 0४2०४) के नाम से मशहूर हू उसमें कम से कम ५०० साल 
' तक इंगलिस्तान और देशों से भी अधिक गहरे अंधेरे में डबा रहा । 

सारांश यह कि पाप-पुण्य या धमं-अधमं के इस तरह के नेतिक आदर्श जो प्राचीन 
वैदिक मत, बौद्ध मत, जेन मत आदि के कारण भारत में हज़ारों साल से स्थिर हो चुके 
थे और जो हर भारतवासी की पैतृक मानसिक सम्पत्ति थे, उस समय तक कभो भी 
इंगलिस्तान में स्थिर होने न पाए थे । 

इसके अलावा १८वीं सदी के शुरू तक इंगलिस्तान का जन-साधारण न केवल 
भयंकर दरिद्रता ही में डूबा हुआ था, वरन्‌ थोड़े से रईसों और ज़्मींदारों को छोड़ कर ९० 
फ़ीसदी इंगलिस्तान निवासियों की हालत अनेक बातों में ज़ रखरीद ग़ुलामों की हालत से 
बेहतर न थी । जिस पालिमेण्टरी शासन-पद्धति की इतनी अधिक डींग हाँकी जाती हैँ, 
उसका जन्म भी इस आपसी कलह और द्वेष ही में हुआ था, जिसके लिए सुसम्य, सुसंगठित, 
खुशहाल भारत में कभी कोई गुंजाइश ही न थी । सुसंगठित ग्राम-पंचायतों के रूप में ग्राम- 
वासियों के सच्चे स्वराज्य या ग्रामतन्त्र का इंगलिस्तान निवासियों को कभी अनुमान तक 
न हो सकता था। न राजा और प्रजा के बीच वह सुन्दर धामिक सम्बन्ध वहाँ कभी क़रायम 
ही पाया था जो हिन्दुओं और मुसलमानों, दोनों के शासनकाल में भारत में कम से कम दो 
हजार साल से ऊपर तक क़ायम रहा । इन सब बातों को हम आगे चल कर और अधिक 
विस्तार के साथ बयान करेंगे । 

सच यह हैँ कि इस तरह के नैतिक आदर्श सदियों के सुसम्य जीवन द्वारा ही पैदा 
हो सकते हें और इंगलिस्तान निवासियों को इस तरह के सुसम्य जीवन का उस समय तक 
कभी भी सोभाग्य प्राप्त न हुआ था । 


इंगलिस्तान और भारत की टक्कर 

सतरहवीं सदी के शुरू में इस तरह की क़ौम के साथ भारत जैसे प्राचीन सम्य देश 
का पहली बार सम्पक हुआ । क़रीब सो साल तक वे यहाँ केवल थोड़ा बहुत व्यापार कर धन 
कमाते रहे। अठारहबीं सदी के शुरू में औरंगजेब की मृत्यु के बाद मुगल साम्राज्य के संगठन 


वे और हम १९ 


और शक्ति में फ़रक़ पड़ा । पिछले सौ साल के अन्दर इन विदेशियों की लालसा और 
आकांक्षा भी बेहद बढ़ चुकी थी । न्याय-अन्याय या ईमानदारी-बेई मानी का कोई सवाल उस 
समय उनकी आकांक्षाओं या उनकी पूर्ति के उपायों में बाधा डालने वाला न था। तिजारती 
कोठियों के बहाने इन लोगों ने देश में क्िलेबन्दी शुरू की । उदार भारतीय नरेशों ने 
इसकी तनिक परवा न की । देश में व्यापार की उन्हें खुली इजाज़त और अनेक सुविधाएँ 
दी ही जा चुकी थीं। विदेशियों का बल बढ़ता गया । भारतीय व्यापार से उचित और अनु- 
चित तरीक़ों से उन्होंने बेहद धन कमाना शुरू किया। धन से फ़ौजें रखी गई । उन फ़ौजों 
की मदद से उन्होंने मदरास और बंगाल में भारतीय नरेशों के आपसी झगड़ों में कभी एक 
का और कभी दूसरे का पक्ष लेना शुरू किया । इस क्टनीति और इन साज़िशों द्वारा विदे- 
शियों का बल और बढ़ता चला गया । दिल्ली साम्राज्य की निबंठता के कारण कोई 

केन्द्रीय शक्ति इस समस्त स्थिति को समझने और उसका उपाय कर सकने वाली बाक़ी 
न रह गई थी । भारतीय नरेंशों को एक दूसरे से छड़ा कर इलाक़ पर इलाक़ा विदेशियों 
के शासन में आता गया । अब हम कुछ अगरेज़ इतिहास लेखकों ही के विचार इस विषय 
में दे देना चाहते हैँ कि मोटे तौर पर किन किन उपायों से उस समय से धीरे धीरे अंगरेज़ों 
ने भारत में एक इतना बड़ा साम्राज्य क्रायम कर लिया, और इस देश के समृद्ध और लह- 
लहाते हुए जीवन का अन्त कर दिया । 


अंगरेज़ी राज क्रायम होने के तरीके 

एक अंगरेज़ विद्वान लिखता हँ--- 

किसी भारतीय ज्ञानी ने अपने देश के अन्दर यूरोपवासियों को तुलना 
दीसकों के साथ की हे । आरम्भ में दीमकों फी क्रियाएँ या तो ज्षमोन के नीचे अंधेरे 
में शुरू होतो हे या कम से कम दिखाई नहों देतों । किन्तु इन दीमकों का लक्ष्य 
निश्चित होता है और वे चुपचाप और अज्ञात उस लक्ष्य को पुरा करने में लूगी 
रहती हूँ। बे सारे बन के हरे वृक्षों को नष्ट कर डालती हुँ और उन्हें भीलर ही भीतर 
खाकर उनके खोखले तनों में अपनी इमारतें खड़ी कर, लेती हैं, उन इमारतों 
तक पास की ओर दूर की कड़ी सिट॒ठी की बासियों से आने जाने के लिए वे अनेक 
सुरंग बना लेती हूँ । जहाँ पहले दूर तक फंले हुए देवदार के वक्ष लहलहाते थे वहाँ 
बामियाँ ही बामियाँ दिखाई देने लगती हें । ये दीमकें हर चोज़ पर धावा करती 
हैं, हर चोज़ को खा जाती हे, भीतर हो भीतर जड़ों को खोद डालतो हूँ, खोखला 
कर देती हू और सब वोरान कर डालती हें । इस उपमा पर हम अधिक गर्व नहों 
कर सकते, पर उपमा एक दरजे तक फबती हुई है ।»< »< » किन्तु कुछ हो, 
इससें कोई सन्‍्देह नहीं हो सकता कि भारतवर्ष के साथ हमारे शुरू के सम्बन्ध 
में बहुत सो ऐसी बातें हुई हें जिनको याद करके कोई भी सवाचार प्रेमी मनुष्य 
काँप उठेगा और जिनका कोई भी सच्चा ईसाई घृणा के साथ नि्षंध किए बिना 


नहीं रह सकता ।” # 

१० भारत में अंगरेज्जी राज 


एक और अंगरेज़ विद्वान लिखता हँ-- 

“कम्पनी ने बंगारू का राज या अरकाट का या दूसरे किसी भी सूबे का 
राज और किन उपासों से प्राप्त किया, सिवाय झठी क़समें खाने और जालसाज्ञियाँ 
करने के 7? * 
विलियम हॉविट नामक एक अंगरेज़ लिखता है--- 

“जिस तरीक़ से ईस्ट इण्डिया कम्पनी ने हिन्दोस्तान पर क़ब्ज्ञा किया उससे 
अधिक बीभत्स और ईसाई सिद्धान्तों के विरुद्ध किसी दूसरे तरीक़े की कल्पना नहीं की 
जा सकती । * »< » यदि कोई कुटिल से कुटिल तरीक़ा हो सकता था--जिसमें 
नीच से नीच अन्याय की कोशिश्ञों पर न्याय का बढ़िया मुलूम्मा चढ़ाने की कोशिश 
को गई हो--यदि कोई तरीक़ा अधिक से अधिक निष्ठुर, कर, दर्पयुक्त और 
दयागन्य हो सकता था, तो यह वह तरीक़ा हैँ जिससे भारतवर्ष की अनेक देशी 
रियासतों का शासन देशी राजाओं के हाथों से छीन छीन कर ब्रिटिश सत्ता के 
चुंगल में जमा कर दिया गया ?< » » जब कभी हम दूसरी क्रौमों के सामने 
अंगरेज्ञ क़ोम की सचाई ओर ईमानदारी का ज़िक्र करते हें तो वे भारत की ओर 
इशारा करके बड़ी हिक़ारत के साथ हमारा मज़ाक़ उड़ा सकते हैं ।८ » » 
जिस तरीक़ पर चल कर, लगातार सौ साल से ऊपर तक, देशी राजाओं से उनके 
इलाके छीन जाते रहे, और वह भी न्याय और ओचित्य की पवित्रतम आड़ में, 
उस तरीक़े से बढ़ कर दूसरों को यन्त्रणा पहुँचाने का तरीक़ा राजनंतिक या धाभिक, 
किसी मंदान में किसी भी ज्ालिम हकूमत ने कभी पहले ईजाद न किया था; संसार 
में उसके मुक़ाबले की कोई दूसरी मिसाल नहीं मिल सकती ।” $ 

वे और हम २१ 


स्पेन्सर के विचार | 
प्रसिद्ध अंगरेज तत्ववेत्ता, हर्ट, स्पेन्सर सन्‌ १८५१ में क़रौब सौ साल के ईस्ट 
इण्डिया कम्पनी के भारतीय शासन का सिंहावलोकन करते हुए लिखता हे-- 


“पिछली सदी में भारत में रहने वाले अंगरेज्ञ, जिन्हें बक ने भारत में 
शिकार की ग्रज्ञ से जाने वाले फ़सलो परिन्दे' बतलाया हे, अपने मुक्राबले के पेरू 
और सेक्सिको निवासो यूरोपियतों * से कुछ ही कम ज्ालिम साबित हुए । 
कल्पना कीजिए कि उनकी करतूतें कितनी काली रही होंगी, जबकि कम्पनी के 
डाइरेक्टरों तक ने यह स्वीकार किया कि भारत के आन्तरिक व्यापार में जो 
बड़ी बड़ो पूंजियाँ कमाई गई हे वे इतने ज्बरदस्त अन्यायों और अत्याचारों द्वारा 
प्राप्त की गई हें, जिनसे बढ़ कर अन्याय और अत्याचार कभी किसी देश या किसी 
जमाने में भी सुनने में नहीं आए ।” अनुमान कीजिए कि वन्सीटॉर्ट ने समाज की 
जिस दशा को बयान किया हूँ वह कितनी वीभत्स रही होगी, जबकि वन्सीटार्ट 
हमें बतलाता हूँ कि अंगरेज्ञ भारतवासियों को विवश करके, जिस भाव चाहते 
थे, उनसे माल खरीदते थे और जिस भाव चाहते थे उनके हाथ बेचते थे, और जो 
कोई इनकार करता था उसे बेंत या क़दखाने को सज़ा देते थे। विचार कीजिए कि 
उस समय देश की क्या हालत रही होगी जबकि अपनी किसी यात्रा को बयान 
फरते हुए वारेन हेस्टिग्स लिखता हे कि, हमारे पहुँचते ही लोग अधिकांश छोटे 
छोटे क़स्यों और सरायों को छोड़ छोड कर भाग जाते थे । इन अंगरेज्ञ अधिका- 
रियों की निश्चित नीति ही उस समय बिना किसी अपराध के देशवासियों के साथ 
देगा करना थी । देशी नरेशों को धोखा दे-देकर उन्हें एक दूसरे से लड़ाया गया; 

, पहले उनमें से किसी एक को उसके विपक्षी के विरुद्ध मदद देकर गही पर बंठाया 
गया ओर फिर किसी न किसी दुव्यंबहार का बहाना लेकर उसे भी तख़्त से उतार 
दिया गया। इन सरकारी भेड़ियों को किसी न किसी गंदले नाले का बहाना सदा 
मिल जाता था। जिन मातहत देसी सरदारों के पास इस तरह के इल्ाक़े होते थे 
जिन पर इन लोगों के दाँत लगे होते थे उनसे बड़ी बड़ी अनुचित रक़में बतौर जिराज 
के लेकर उन्हें निधन कर दिया जाता था, और अन्त में जब वे इन माँगों को पूरा 
करने के नाक़ाबिल हो जाते थे तो इसी संगीन जुर्म के दण्ड रूप उन्हें गही से उतार 
दिया जाता था। यहाँ तक कि हमारे समय (१८५१) में भी उसी तरह के जुल्म 
जारी हैं । आज दिन तक नमक का कष्टकर इजारा और रूगान की वही निर्देध 

* जिन्होंने वहाँ के लाखों आदिमवासियों को खुले अंग-भंग कर के या उनका शझ्लिकार 
खेक खेल कर निर्मल कर दिया--लेखक । 


२२ भारत में अंगरेशी राज 


प्रथा जारी हैं जो ग़रीब रय्यत से ज़मीन की क़रीब क़रीब आधी पेदावार चूस छेती 
है । आज दिन तक भी वह धूतेतापूर्ण स्वेच्छाशासन जारी हे जो देश को पराधीन 
बनाए रखने ओर उस पराधोनता को बढ़ाने के लिए देशी सिपाहियों का ही बतोर 
साधनों के उपयोग करता हूँ । इसी स्वेच्छाशासन के नीचे अभी बहुत साल नहों 
गुज़रे कि हिन्दोस्तानी सिपाहियों की एक पूरी रेजिमेण्ट को इसलिए जान बूझ 
कर क़त्ल कर डाला गया, क्योंकि उस रेजिमेण्ट के सिपाहियों ने बग़ेर पहरने के 
कपड़ों के कच करने से इनकार कर दिया था। आज दिन तक पुलिस के कर्मचारी 
धनवान लफंगों के साथ मिल कर गरीबों से जबरदस्ती धन ऐंठने के लिए सारी 
कानूनी मशीन को काम में लाते हें। आज के दिन तक साहब लोग हाथियों पर 
बेठ कर निर्धन किसानों की खड़ी फ़सलों में से जाते हें और गाँव के लोगों से बिना 
क़ीमत दिए रसद बसुल कर लेते हे । आज के दिन तक यह एक आम बात हू कि 
दूर के ग्रामों में रहने वाले लोग किसी य्रोपियन को शकल देखते ही जंगल में भाग 
जाते हे । * 


ईस्ट इण्डिया कम्पनी के पाप 


एक और अंगरेज़ लेखक, डॉक्टर रसेल, लिखता हँ-- 

“ईस्ट इण्डिया कम्पनी के भारतीय शासन को आरम्भ ही से ज़बरदस्त 
पापों ने रंग रखा था, >< ८ :८ लगातार अनेक पीढ़ियों तक, बड़े से बड़े सिविल 
और फ़ौजी अफ़्सरों से लेकर छोटे से छोटे कर्मचारियों तक, कम्पनी के मुलाज्िमों 
का एक सात्र महान लक्ष्य और उहेश्य यह रहता था कि जितनी जल्दी हो सके और 
जितनी बड़ी से बड़ी पंजी हो सक्के इस देश से निचोड़ ली जाय और फिर अपना 

वे और हम रहे 


सतलब पुरा करते ही सदा के लिए इस देश को छोड़ दिया जाय । >< >< >< यह 
बात बिलकुल सचाई के साथ कही गई हे कि 2< 2< »< पराजित प्रजा को अपने 
बुरे से ब्रे और अय्याश देशी नरेश्ञों के बड़े से बड़े जुल्म इतने घातक मारूम न होते 
थ जितने कम्पनी के छोटे से छोटे जुल्म ।” * 


पुस्तक का सार 

इससे अधिक अंगरेज़ विद्वानों की राय इस विषय म देन की ज़रूरत नहीं है । सन्‌ 
१७५७ से १८५७ तक सौ साल के अंगरेज़ कम्पनी के शासन में हिन्दोस्तानी सिपाहियों 
का अपने देश और देशवासियों के ख़िलाफ़ जॉनिसारी के साथ विदेशी अफ़सरों की 
फ़रमाबरदारी करना, हिन्दोस्तानी नरेशों का अंगरेजों के साथ सन्धियों की शर्तों को 
ईमानदारी से निबाहना, अंगरेज़ों का बार बार जान बूझ कर अपनी सन्धियों और वादों 
को तोड़ना, देशी रियासतों के यूरोवियन नौकरों का पग पग पर अपने मालिकों के साथ 
विश्वासघात करना, अंगरेज़ रेजिडण्टों का देशी दरबारों में रह कर वहाँ फूट डलवाना, 
रिणवतें देना, गुप्त साज़िशें करना, हत्याएँ कराना और जालसाज़ियाँ करना, देशी नरेशों 
का कम्पनी के साथ 'सन्धि' और 'मित्रता के जाल में एक बार फेस कर उससे बिना अपना 
मान और स्वस्व दिए बाहर न निकल सकना, ईस्ट इण्डिया कम्पनी का अपनी निर्धारित 
नीति के अनुसार भारत की प्राचीन ग्राम पंचायतों, शिक्षा प्रणाली, हज़ारों और लाखों 
पाठशालाओं, और हज़ारों साल के उच्नत उद्योग-धन्धों का नाश कर डालना, और इन 
सब के नतीजे में भारत का सौ-सवा सौ साल के अन्दर संसार के सब से अधिक प्रबल, उन्नत 
तथा खुशहाल देशों की पंक्ति से निकल कर सब से अधिक निर्बंल, अवनत और दरिद्र 
देशों की पंक्ति तक पहुँचा दिया जाना--इस सब की अत्यन्त दुखकर कहानी इस पुस्तक 
के विविध अध्यायों में बयान की गई हू ।  » 

श्ड भारत में भंगरेशोी राज 
पुराने ज़माने के हमले 


अंगरेज्ञों से पहले के हमले 

भारत में अंगरेज़ी राज के इतिहास को ठीक ठीक समझने के लिए ज़रूरी है कि 
उससे ठीक पहले की भारत की हालत, यानी मुग़रू साम्राज्य के समय की हालत का पूरा 
चित्र हमारे सामने हो । किन्तु मुग़ल साम्राज्य के समय की हालत को बयान करने से पहले 
आदि काल से लेकर मुसलमानों के हमले के समय तक भारत पर जितने और विदेशी 
हमले समय समय पर हुए हैं उन सब पर भी हम एक सरसरी नज़र डालना ज़रूरी समझते 
हैँ। साथ ही हम यह भी दिखाना चाहेंगे कि इस तरह के हमले यूरोप के विविध देशों पर 
भी हुए थे या नहीं, और यदि हुए थे तो भारत के मुक़ाबले में यूरोपियन देशों ने उनका 
कहाँ तक सफलता के साथ सामना किया । हमारे इस संक्षिप्त बयान से पाठकों को मालम 
हो जायगा कि इस तरह के हमले भारत पर अन्य देशों की निस्बरत अधिक नहीं हुए और 
स उन्हें भारत में अधिक सफलता ही प्राप्त हुई । इन हमलों के समय अपनी रक्षा न कर 
सकने के स्थान पर भारत ने ऐसे अवसरों पर यूरोपियन देशों के मुकाबले में कहीं अधिक 
सफलता के साथ अपनी रक्षा की और अकसर अपने हमला करने वालों पर भौतिक और 
नैतिक, दोनों तरह की विजय प्राप्त की । 


आयों का हसला 


भारत के ऊपर सब से पहला विदेशी हमला आये जाति का हमला बताया जाता 
है, जिसका समय यूरोपीय विद्वानों के अनुसार ईसा से क़रीब २,५०० साल पहले * था । 


सब इतिहास लेखक इस बात को स्वीकार करते हैं कि आजकल के भारतवासी, 
ईरानी और यूरोपवासी, सब एक ही प्राचीन आय॑ जाति की सन्‍्तान हूँ । कहा जाता है कि 
भाज से चार-पाँच हज़ार साल या कुछ जियादा पहले आये जाति के लोगों ने मध्य 
एशिया के किसी हिस्से से निकल निकल कर हिन्दोस्तान, ईरान और तमाम यूरोप को 
जोता और आबाद किया भथा। इसलिए यदि उस प्राचीन आये जाति द्वारा विजय किया 
जाना किसी भी देश के लिए ज़िल्लत की चीज माना जा सकता है तो वह हिन्दोस्तान-के 
लिए केवल उतनी ही जिल्लत की चीज़ था जितनी ईरान, रूस, जरमनी, फ्रान्स, इंगलिस्तान, 
यूनान, रोम इत्यादि के लिए, जिनकी भाषा और जिनकी सम्यता पर प्राचीन आरयों की 
भाषा और सभ्यता की वैसी ही गहरी छाप पड़ी जैसी भारत में । इतना ही नहीं, बल्कि 
इतिहासज्ञ स्वीकार करते हें कि जिस आर्य जाति के लोग मध्य एशिया के अपने निवास- 
स्थानों से निकठ कर भी अधिकांश यूरोपियन महाद्वीप के ऊपर हज़ारों साल तक अधंसम्य 
अवस्था में रहते रहे, उसी जाति के लोगों ने भारत में पहुँच कर, यूरोपियन विद्वानों के 
अनुसार ही, हज़रत ईसा से कम से कम हज़ारों सारू पहले एक विशाल, ऊँची और शानदार 
सभ्यता की नींव रखी । इसकी एक वजह यह भी थी कि आर्यों के आने से पहले हिन्दोस्तान 

पुरानें खमाने के हमले २५ 


बलकुल ही असभ्य न था । प्राचीन संस्कृत साहित्य तक में हमें भारत के उन आदिमवासियों 
की सम्यता की उच्चता के काफ़ी सबृत मिलते हे और इसमें भी सनन्‍्देह नहीं कि कई 
पहलओं से उनकी सम्यता नये आने वाले आरयों की सम्यता से उच्चतर थी। * 


भारत की उत्तर-पश्चिमी सीमा 


आर्यों के हमले के बाद भारत के ऊपर जो विदेशी हमले गिनाए जाते हैं, उनकौ 
असलियत को समझने के लिए हमें एक और बात ध्यान में रखनी होगी । मध्य एशिया के 
दक्षिण में अफ़ग़ानिस्तान, बलूचिस्तान और उसके आस पास का कुछ प्रदेश ईसा से क़रीब 
एक हजार साल पहले से लेकर औरंगज़ेब की मृत्यु के समय तक हिन्दोस्तान, ईरान और 
ईरान से पछि*.म के देशों के बीच विवाद-ग्रस्त भूमि रहा है। भारत के अनेक हिन्दू और 
मुसलमान सम्राटों ने भारत से बैठ कर सी स्तान, हिरात और अफ़ग़्ानिस्तान पर हकूमत 
की हैँ। प्राचीन समय के अनेक ईरानी और यूनानी लेखकों ने हिन्दोस्तान की सीमाएँ 
अफ़ग़ानिस्तान और बलूचिस्तान के पश्चिम में बतलाई हें और उस सारे पहाड़ी प्रदेश 
को हिन्दोस्तान ही का अंग माना हैं। आर्यो के हमले के बाद जो अनेक हमले भारत पर 
गिने जाते हैं उनमें से अधिकांश में भारत' से अर्थ यही लिया जाता हैं। इस तरह उन 
हमला करने वालों को भी, जिन्होंने कभी सिन्धु नदी का किनारा नहीं देखा, भारत पर 
हमला करने वालों में शुमार कर लिया जाता है। मसलन, कहा जाता हैँ कि ईरान के मशहूर 
बादशाह, दारा, जिसने ईसा से ५२२ साल पहले से लेकर ४८६ साल पहले तक शासन 
किया, के विशाल साम्राज्य में उत्तर भारत का कुछ भाग भी शामिल था । किन्तु दारा 
के शिलालेखों से साफ़ पता चलता है कि उसका साम्राज्य कभी सिन्धु नदी से आगे नहीं 
बढ़ा । 


सिकन्दर से पहले के हमले 
आर्यो के हमले के बाद से सिकन्दर के हमले के समय तक भारत के ऊपर सिन्धु 
नदी के इस ओर तक केवल दो हमलों का थोड़ा बहुत विश्वस्त इतिहास मिलता है। इनमें 
पहला हमला असीरिया की जगत्प्रसिद्ध सम्राज्ञी, मलका सेमिरामिस, का था जिसने ईसा 
से क़रीब आठ सौ साल पहले बलूचिस्तान को पार कर भारत विजय करने का प्रयत्न 
किया । इस हमले की बाबत यूनानी इतिहास लेखक, निया रकस, लिखता है कि सेमिरामिस 
को अपनी सेना के केवल बीस बचे हुए आदमियों सहित सिन्धु नदी से जान बचा कर 
भागना पड़ा । दूसरा हमला ईरान के प्रसिद्ध विजेता, कुर, का था। यह वह कुरु था जिसे 
अंगरेज़ी में साइरस' लिखा जाता हैं किन्तु जिसका असली ईरानी नाम कुरु था और जिसकी 
शुमार एशिया के बड़े से बड़े विजेताओं में की जाती है। कुरु को दारा का पितामह और 
विशाल ईरानी साम्राज्य-का संस्थापक माना जाता है। काबुल से लेकर इराक़, शाम, टरकी, 
बैबिलोन, मिस्र और कुछ भाग यूनान का भी इस ईरानी विजेता की अधीनता स्वीकार 





का मोहनजोदड़ो और हड़प्पा की खोजें इस पुस्तक के लिखें जाने के बाद कौ 
हें“ भेखक । 


२६ भारत में अंगरेशी राज 


कर चुका था । सेमिरामिस के बाद कुरु ने भारत पर हमला किया। किन्तु उसे भी केवल 
सात आदमियों सहित जान बचा कर सिन्धु नदी से पीछे लौट जाना पड़ा, और अन्त म : 
किसी भारतवासी के वार से ज़रूमी होकर ही उसकी मृत्यु हुई । * 


सिकन्दर का हमला 

इसके बाद ईसा से ३२६ साल पहले यूनान के जगत्पसिद्ध विजेता, सिकन्दर, के 
भारत पर हमले का समय आता है। पूर्वी यूरोप से लेकर अफ़ग़ानिस्तान और बलूचिस्तान 
तक कोई मुल्क इस अद्वितोय विजेता की सेना के सामने न ठहर सका । उत्तर-पश्चिम 
की ओर से आकर सिकन्दर ने अपनी सेना सहित सिन्धु और झेलम नदियों को पार किया । 
सिकन्दर को पूरी उम्मीद थी कि वह उत्तर भारत के हरे भरे मैदानों को अपने विशाल 
साम्राज्य में मिला कर भारतीय महाद्वीप को पार करता हुआ पूर्वी सागर तक जा पहुँचेगा । 
भारत की राजनंतिक हालत भी उस समय सिकन्दर के सौभाग्य से काफ़ी बिगड़ी हुई थी । 
सरहद के ऊपर झेलम के उस पार तक्षशिला के राजा और इस पार पंजाब के राजा, पौरव, 
जिसे यूनानी पोरस कहते थे, में बहुत दिनों से दुशमनी चली आती थी । तक्षशिला का राजा 
अपने प्रतिस्पर्धी पौरव के ख़िलाफ़ सिकन्दर से मिल गया । सिकन्दर ने पौरव से अधीनता 
स्वीकार कराने के लिए उसके पास दूत भेजे । पौरव ने दूतों को उत्तर दिया कि में अपनी 
सेना सहित युद्ध के मंदान में सिकन्द्र और उसकी सेना के साथ बातचीत करूँगा। सिकन्दर 
की जिस सेना ने झेलम को पार कर पौरव पर हमला किया उसमें तक्षशिला के राजा की 
भारतीय सेना भी शामिल थी । $ हमला करने वाली कुल सेना पौरव की सेना से तादाद 
में कहीं ज़ियादा थी । पौरव के दो बेटे मैदान में काम आए | विजय सिकन्दर की ओर रही। 
पौरव ज़रूमी हो गया और गिरफ्तार होकर सिकन्दर के सामने लाया गया। यूनानी 
इतिहास लेखक सब इस बात के साक्षी हैं कि पौरव का सौन्दयं, उसकी वीरता और उसके 
साहस को देख कर सिकन्दर मुग्ध हो गया । सिकन्दर ने मुक्त कण्ठ से पौरव की तारीफ़ 
की और उसका सारा राज फिर से उसके हवाले कर दिया । 


इस तरह पौरव से सन्धि कर सिकन्दर आगे बढ़ा । भारत की राजशक्तियों में उस 
समय मगध का साम्राज्य सबसे मुख्य था। पंजाब से चल कर सिकन्दर ने मगध पर चढ़ाई 
करने का इरादा किया | किन्तु सिकन्दर की सेना ने, जिसे पौरव के साथ हुए संग्राम में 
भारतीय वीरता का काफ़ी परिचय मिल चुका था, व्यास नदी को पार करने से साफ़ 
इनकार कर दिया | यूनानी इतिहास लेखक लिखते हूँ कि सिकन्दर ने अपनी सेना का 
हौसला बढ़ाने की भरसक कोशिश की, किन्तु उसकी एक न चल सकी । मजबूर होकर 
भारत को विजय करने का स्वप्न पूरा किए बिना ही उस अद्वितीय जगत्‌-विजेता को भी 
व्यास नदी के उस पार से पीछे लौट जाना पड़ा । 


यूनानी इतिहास लेखक मेगेस्थनीज़ साफ़ लिखता है कि सिकन्दर के आने से पहले 

पुराने ज्षमात के हमले २७ 


लक भारतवासियों पर कभी भी कोई विदेशी हमला करने वाला विजय प्राप्त न कर 
पाया था ।* 


अन्य यूनानी हमले 

सिकन्दर के समय से छेकर मुसलमानों के हमले के समय तक भारत पर और भी 
कई हमले हुए, जिनमें कुछ असफल रहे और कुछ को सफलता मिली । इन सफल हमलों 
की एक विद्येषता यह थी कि जो लोग भारत के किसी हिस्से को किसी तरह विजय कर 
पाते थे वे अपने पुराने देशों से हर तरह का नाता तोड़ कर भारत ही में बस जाते थे, भारत 
ही को अपना घर बना लेते थे, भारत के हित और भारत की उन्नति में अपना हित और 
अपनी उन्नति समझने लगते थे, और थोड़े ही दिनों के अन्दर शेष भारतवासियों में मिल- 
जुल कर उनके साथ पूरी तरह एक हो जाते थे । 

सिकन्दर के बाद सबसे पहले दो हमले, जो असफल रहे, यूनानी सेनापतियों, 
सेल्यूकस और अन्तिओकस, के हमले थे । 

सिकन्दर के क़रीब २० साल बाद सिकन्दर के सेनापति और उत्तराधिकारी, 
सेल्यूकस प्रथम, ने भारत पर हमला किया। उस समय तक मौय कुल के संस्थापक, सम्राट 
चन्द्रगुप्त का राज समस्त उत्तरी भारत में क़ायम हो चुका था । लिखा है कि चन्द्रगुप्त 
की, लड़कपन में, सिकन्दर से भेंट हो चुकी थी । सेल्यूकस के मुक़ाबले के लिए चन्द्रगुप्त 
ने पाँच लाख सेना और नौ हज़ार हाथी मैदान में खड़े किए । सेल्यूकस घबरा गया और 
दोनों में सन्धि हो गई । सेल्यूकस ने चन्द्रगुप्त को सिन्धु नदी से पूरब के समस्त देश का 
अधिराज स्वीकार किया, और इसके अछावा काबुल, क़न्धार, हिरात और बलूचिस्तान 
भी उसी के हवाले कर दिए। इस तरह अफ़ग़ानिस्तान और बलचिस्तान, दोनों देश, जिन 
पर २० साल पहले सिकन्दर ने अपने नायब शासक नियुक्त कर दिए थे, अब चन्द्रगुप्त के 
भारतीय साम्राज्य में शामिल हो गए। यूनानियों की किताबों से यह भी पता चलता है कि 
चन्द्रगुप्त ने सेल्यूकस की लड़की के साथ शादी कर ली । इस सब के बदले में चन्द्रगुप्त 
ने पाँच सौ हाथी सेल्यूकस की भेंट किए और सेल्यूकस ते अफ़ग्रानिस्तान की सरहद को 
पार कर अपने देश का रास्ता लिया । 


चन्द्रगुप्त के पोते, जगत्प्रसिद्ध प्रियदर्शी सम्राट, अशोक, की मृत्यु के बाद मौय कुल 
की सत्ता फिर कुछ निर्बल हुई। फिर एक यूनानी सेनापति, अन्तिओकस, ने हिन्दुकुश पर्वत 
को पार कर किसी छोटे से सरहदी भारतीय नरेश के इलाक़ में प्रवेश किया । किन्तु वहाँ 
सिवाय अपनी फ़ौज के लिए रसद और कुछ हाथियों के अन्तिओकस को और कुछ न मिल 
सका और इतने ही से सन्तुष्ट हो कर अन्तिओकस को भी सिन्धु नदी के उस पार से ही 
पीछे लौट जाना पड़ा । 


अन्तिओकस .के बाद भारत पर कुछ इस तरह के हमलों का ज़िक्र किया जाता है 
जिन्हें सचमुच्त सफल हमले कहा जा सकता है। ये हमले दो तरह के थे-- ( १) बख्तियारी 

२८ भारत में अंगरेक्ती राज 


यूनानियों के हमले और (२) शक (सीदियन), हुण इत्यादि मध्य एशिया की अर्थ सम्| 
क्ौमों के हमले । 


यनानियों का भारत में बस जाना 


सिकन्दर के साथियों में से कुछ पश्चिम एशिया में बस गए थे । शुरू में सिकन्दर 
ने इन्हें अपनी ओर से कुछ एशियाई प्रान्तों के शासक नियुक्त कर दिया था | सिकन्दर 
की मृत्यु के कुछ समय बाद इन लोगों ने इराक़ में और उसके आस पास एक सुन्दर सल्तनत 
क़रायम कर ली, जो बछ्तियारी सल्तनत के नाम से मशहूर हुई। इन बरूतियारियों ने 
सेल्यूक्स की पराजय को धोने के लिए सबसे पहले हिरात, अफ़ग्रानिस्तान और 
बलचिस्तान को फिर से विजय किया। इसके बाद सिन्धु नदी के इस पार इन छोगों के 
हमले शुरू हुए हमले पंजाब, सिन्‍्ध और सौराष्ट्र (काठियावाड़) तक पहुँचे । * 
इन हमलों के बाद मालम होता हैं कि अनेक यूनानी भारत ही में बस गए। शाकरू 
(सियालकोट ) का राजा मिलिन्द, जिसका ज़िक्र बौद्ध ग्रन्थ ममिलिन्द पन्ह' में आता है, 
इन्हीं यूनानियों में से था । 

जो यूनानी भारत में बस गए थे उनका फिर किसी तरह का सम्बन्ध यूनान या 
इराक़ इत्यादि से न रह गया था। वे भारतवासियों के साथ मिलजुल कर एक हो गए । 
उन्होंने भारत की भाषा, भारत के साहित्य, भारत के धर्म, और भारत की सभ्यता को 
पूरी तरह अपना लिया । प्रसिद्ध बौद्ध आचार्य, नागसेन, ने राजा मिलिन्द को बौद्ध धर्म की 
दीक्षा दी, और मिलिन्द भारत के बड़े से बड़े धर्मनिष्ठ, न्यायप्रिय और प्रजापालक नरेशों 
में गिना जाता हूँ, जिसकी प्रजा अत्यन्त समुद्ध और खुशहाल थी । 


इसी तरह की दूसरी मिसाल यूनानी राजदूत हीलियोदो रस की है, जिसने तक्षशिला 
से विदिशा (भीलसा) पहुँच कर वैष्णव मत स्वीकार किया और वहीं पर श्रीकृष्ण की 
स्मृति में एक स्तम्भ खड़ा करवाया ६ इस स्तम्भ पर खुदे हुए लेख में हीलियोदो रस ने 
अपने को “हीलियोदोर भागवत” लिखा है । हीलियोदोर का अर्थ हूँ “सूर्य का उपासक” 


९ # ६६ 


भौर भागवत का अर्थ है “भगवत का अन॒याये 


ये यूनानी जिस प्राचीन यूनानी चित्रकारी को अपने साथ भारत लाए थे उसे उन्होंने 
भारतीय बौद्ध चित्रकारी की सहायता से ख़ासी तरक्क़ी दी | इसी तरह बौद्ध चित्रकारी ने 
भी यूतानी चित्रकारी से उस समय कई नयी बातें सीखीं । ज्योतिष, विज्ञान, दशन और 
अन्य कलाओं में भी यूनानियों ने भारतवासियों से और भारतवासियों ने यूनानियों से बहुत 
कुछ शिक्षा ली । दोनों में खुले ब्याह-शादियाँ होने लगीं । यहाँ तक कि उस समय के बसे 

* कालिदास के नाटक मालविकागिन मित्र' में एक संग्राम का ज़िक्र आता है जिसमें 
सिन्धु नदी के तट पर राजा पुष्यमित्र के पोते, बसुमित्र, ने यवत सेना को परास्त कर 
पीछे हटाया। उस समय के संस्कृत ग्रन्थों में यवन” शब्द से मतलब इन्हीं यूनानियों से है । 

पुराने जमाने के हमले १९ 


हुए यवन' (यनानी) आज भारतवासियों में इस तरह घुल मिरू कर एक हो गए हूं कि 
उनका कहीं अलग पता तक नहीं रहा । 


इक ओर हृण क्रौमों के हमले 


इन यूनानियों के बाद, जेसा हम अभी ऊपर कह चुके हैं, शक, पहलव और हण 
क्ौमों के हमलों का समय आता हैं। ये हमले भी बख्तियारी यूनानियों के हमलों की तरह 
एक दरजे तक भारत पर सफल हमले कहे जा सकते हें, और ये क्रौमें भी ठीक उसी तरह 
भारत में आकर बस गईं जिस तरह कि यवन बस गए थे । 


सिन्धू नदी के पश्चिम में गान्धार और पुष्कलावती और पूरब में तक्षशिला हज़रत 
ईसा के जन्म की सदी में शक (सीदियन ) जाति के शासन में आ गए । पश्चिम पंजाब और 
सिन्ध के कुछ हिस्से पर कुछ दिनों के लिए शक जाति की हकूमत क़ायम हो गई । उसी 
सदी में पहलव (पाथियन ) क्ौम के लोगों ने भी सिन्ध को विजय किया । इसके बाद इन 
लोगों ने दक्षिण की ओर बढ़ना शुरू किया । किन्तु आन्ध्य कुल के सम्राटों ने कई संग्रामों 
में इन पर विजय प्राप्त कर मध्य और दक्षिण भारत को उनके हमलों से बचाए रखा । 
इसी लिए शक जाति के लोगों का शासन विन्ध्य तक ही रहा । 


इन क़ौसों का इस देश में बस जाना 


यह बात इतिहास से जाहिर है कि इस बीच जिन शक और पहलव जातियों ने 
उत्तर भारत के कुछ हिस्सों पर शासन किया वे इस देश में आकर पूरी तरह बस गईं और 
विदेशी रहने के स्थान पर इस देश की उच्चतर सभ्यता से प्रभावित होकर हर माइनी 
में भारतवासी बन गईं। उन्होंने भारतीय रहन सहन, भारतीय ढंग के नाम, भारतीय धर्म, 
भारतीय भाषा, और भारतीय सभ्यता को पूरी तरह अपना लिया । मसलहून, शक जाति 
का सबसे मदहाहुर सम्राट, जिसने भारत में कुशाण साम्राज्य की नींव रखी, और जिसने 
सन्‌ ७८ ईसवी के क़रीब अफ़ग़ानिस्तान और सरहदी प्रदेश पर शासन किया, सुप्रसिद्ध 
सम्म्राट कनिष्क था। कनिष्क ने बौद्ध मत स्वीकार किया । उसके सिंहासन पर बंठने के 
समय से ही, उसी की यादगार में शक सम्वत्‌ का प्रारम्भ हुआ, जिसका इस वक्‍त भारत 
में चलन है । सम्राट कनिष्क का राज्य दक्षिण में विन्ध्य तक और उत्तर में मध्य एशिया 
के अलताई पहाड़ तक फैला हुआ था। कनिष्क की राजधानी पुरुषपुर (पेशावर) थी । 
बौद्ध धर्म के प्रचार में उसने बहुत बड़ा भाग लिया । अन्तिम और सबसे बड़ी बौद्ध संगति' 
यानी महासभा का वही संयोजक था। बौद्ध मत के महायान सम्प्रदाय की उसने नींब 
रखी। संस्कृत के प्रचार में उसने बहुत बड़ा हिस्सा लिया। कनिष्क ही के प्रचारकों ने 
अधिकतर चीन, तातार, तिब्बत और उत्तर एशिया में जाकर बोद्ध मत क! प्रचार किया । 

हाक जाति के छोग उस समय अपने को हिन्दू क्ष.त्रेय कहते थे और क्षत्रिय ही माने 
जाते थे । उनके नाम अधिकतर वर्मन्‌' या दत्त' से समाप्त होते थे। धीरें धीरे उनका 
अस्तित्व भी 'मवनों' के अस्तित्व की तरह बाक़ी भारतवासियों के अस्तित्व में मिल कर 
एक हो गया । 


३० भारत में अंगरेजशी राज . 


शक और पहलव जातियों के हमलों के बाद, और मुसलमानों के हमले के पहले, भारत 
पर अब केवल एक हमला हण' जाति का और बाक़ी रह जाता हैं। यह हमला वास्तव में 
प्राचीन भारत पर सब से वहश्ियाना हमला था। एशिया या यूरोप का क़रीब क़रीब कोई 
भी मुल्क इनके भयंकर हमलों से नहीं बचा । इसी हण जाति के हमलों से अपनी रक्षा करत 
के लिए चीन के सम्राटों ने दो हज़ार मील लम्बी और असाधारण चौड़ाई और ऊँचाई की 
चीन की प्रसिद्ध “बड़ी दीवार” को तामीर कराया था। हृण जाति के इन्हीं हमलों ने ईसा 
से क़रीब डेढ़-दो सो साल पहले बख्तियारी साम्राज्य को तहस नहस कर दिया। रूस और 
यूरोप को भी इन्हीं हमलों ने बरबाद किया और क़रीब एक हज़ार साल तक वीरान बनाए 
रखा । भारत का भी इन हमलों से बच सकना नामुमकिन था । ईसा के जन्म से पहले 
इराक से लेकर भारत की उत्तर-पश्चिमी सीमा तक सारा मल्क इसी जाति के अधीन 
था। 


ईसा की पाँचवीं सदी के मध्य में इस हुण जाति के लोगों ने भारत पर हमला किया । 
एक बार पंजाब, मध्य भारत और मालवा तक उनका राज जम गया। हण सरदार तुरामान 
ने भारत के सम्राट बुद्धग॒ुप्त को परास्त कर दिया। किन्तु उसके बाद ही सम्राट यशोधरमंदेव 
ने, जिसकी राजधानी 5ज्जयिनी थी, और जिसका साम्राज्य हिमालय से पूर्वी घाट तक 
और ब्रह्मपुत्र से अरब समुद्र तक सारे भारत पर फंला हुआ था, सन्‌ ५७३ ई० में तुरामान 
के पुत्र मिहिरकुल को मुलतान के पास कोरूर नामक स्थान पर परास्त कर भारत से हुण 
जाति की हकमत को मिटा दिया । इसके बाद राज्यवर्धन ने बाक़ी उत्तर भारत से हण 
जाति के रहे सहे प्रभाव का भी अन्त कर दिया । 


अब हम उन सब हमलों को एक एक कर बयान कर चुके हें जो मुसलमानों के हमले 
से पहले भारत पर हुए थे । हमने यह सारा बयान यूरोपियन इतिहास लेखकों की किताबों 
से ही लिया हूँ । इससे पूरी तरह अनुमान किया जा सकता है कि भारत पर उस समय तक 
कितने और किस तरह के हमले हुए, भारत ने कहाँ तक कामयाबी के साथ उनका मक़ाबला 
किया, उन हमलों से भारत को कहाँ तक हानि या लाभ हुआ, और इन सब हमलों में और 
भारत पर अंगरेज़ों के हमले में कितना ज़बरदस्त अन्तर था । 


अन्य देशों पर हमले 

सच यह है कि कम या ज़ियादा बाहर से हमलों का होना हर मुल्क के इतिहास में 
एक मामूली बात है । फिर भी, भारत पर कभी भी इसने अधिक हमले नहीं हो पाए जितने 
बाक़ी संसार के अधिकतर देशों और ख़ास कर यूरोप के क़रीब क़रीब हर देश पर हुए । 
इसके सबूत में अब हम यूरोप के विविध देशों पर बाहर के हमलों और उनके नतीजों 
का सार वृत्तान्त यूरोपियन लेखकों ही के आधार पर देते हूँ, जिससे यह भी मालम हो 
जायगा कि भारत में इस तरह के हमलों की वजह से उस बरबादी का हज्ञारवाँ हिस्सा 
भी कभी देखने में नहीं आया जो बरबादी कि इस तरह के हमलों के सबब से तमाम 
यूरोप में एक हज्जार साल से ऊपर तक फैली रही । 


पुराने क्षमाने के हमले ३१ 


य्रोप पर एशियाई जातियों के हमले 

अनेक यूरोपियन इतिहास लेखक स्वीकार करते हैं कि यूरोप के ऊपर एशियाई 
कौमों के हमले ईसा से हज़ारों साल पहले से जारी थे । इनमें आर्य जाति के हमले का ज़िक्र 
हम ऊपर कर चुके हे । इसके बाद ईसा से ८०० साल पहले यूरोप पर दूसरी एशियाई 
जातियों के हमलों का भी यूरोप के इतिहास में ज़िक्र आता है । इस तरह के हमले समय 
समय पर बराबर होते रहे | किन्तु इस स्थान पर हम उन सब हमलों को छोड़ कर केवल 
हज़रत ईसा के जन्म के बाद के हमलों को ही थोड़े से शब्दों में बयान कर देना चाहते हैं । 

ईसा की दूसरी सदी से लेकर पूर्वी एशिया और मध्य एशिया की अनेक क्रौमें 
जैसे हुण, अवार, बलगर, ख़ज़ार, पत्ज्ेनाक, मगियार, मंगोल आदि बरांबर एशिया 
से निकल कर यूरोप पर हमला करती रही हें । इस तरह के हमले एक हज़ार साल 
तक, रूस से लेकर जरमनी, इटली, इंगलिस्तान और स्पेन तक बराबर होते रहे । इनमें 
शुरू की हमला करने वाली क़ौमों ने पूर्वी यूरोप और मध्य यूरोप में जाकर अपनी बस्तियाँ 
आबाद कीं। बाद के हमला करने वालों ने इन पहले आए हुए लोगों को उत्तर और 
पश्चिम की ओर भगा कर खुद उनकी जगह ले ली । 

ये हमले तमाम यूरोप में इतने लगातार और इतने अधिक देशों पर हुए कि उन्हें 
एक दूसरे के बाद तरतीबवार बयान करना यहाँ अनावश्यक हूँ । इसलिए हम क़रीब 
एक हज़ार साल के इन सब हमलों का केवल सार यूरोपियन इतिहास लेखकों ही के शब्दों 
में दे देना चाहते हें । 

ईसा की पाँचवीं सदी में क़रीब एक चोथाई यूरोप, जिसमें यूनान, बलकान, इटली, 
स्पेन और इंगलिस्तान, सब शामिल थे, रोमन लोगों के अधीन थां। इसके बाद एशिया 
की इन हमलावर क़रौमों ने यूरोप पहुँच कर सारे रोमन साम्राज्य को तहस नहस कर 
डाला । 

' इंगलिस्तान के ऊपर चार सी साल तक रोमन लोगों की हकूमत रही । उसके बाद ईसा 
की पाँचवीं सदी में, इन्हीं एशियाई कौमों में से एक, सेक्सन कौम ने, जिसका उद्गम स्थान 
कहीं मध्य एशिया में समझा जाता हैँ, रोमन लोगों को निकाल बाहर किया, और 
इंगलिस्तान के असली बाशिन्दे, ब्रिटनों को अपने अधीन कर लिया । आजकल की 
अंगरेज़ क़राम जो अपने देश के अन्दर हर तरह आज़ाद हैं, इन्हीं ब्रिटनों, सेक्सनों और इसी 
तरह की अनेक क़ौमों से मिल कर बनी हुई हैं । 


इन हमलों से यरोप फी बरबादी 


जब कि विशाल और शक्तिशाली रोमन साम्राज्य इन लगातार हमलों का मुक़ाबला 
न कर सका, तो फिर बाक़ी यूरोप की हालत का केवल अनुमान कर लेना ही काफ़ी हूँ । 
ईसा की पाँचवीं सदी में हुण जाति ने, जिसका ज़िक्र भारत के सम्बन्ध में ऊपर आ 
चुका है, कास्पियन समुद्र और डेन्यूब नदी के बीच अपना एक स्वतन्त्र साम्राज्य क्रायम कर 
लिया था। रोम के निर्बेल सम्राट तक इन हण सम्म्राटों को खिराज देते थे। इसी तरह का 
इन लोगों का एक दूसरा साम्राज्य ईसा की पाँचवीं और छठी सदियों में पश्चिमी यूरोप 


दर भारत में अंगरेज्ञो रॉज॑ 


में भी क़ायम हो गया । इन हमलों के कारण यूरोपियन समाज की जो द्वालत हुई उसे 
बयान करते हुए एक फ्रान्‍्सीसी इतिहास लेखक, बुइसोनेद, लिखता हूँ :-- 


“पुराने रोमन समाज की सबसे ऊपर की और बीच की श्रेणियों के लोग 
उस तुफ़ान में मिट गए, या हमला करने वाले असभ्य लोगों ने उन्हें छूट लिया। 
उनमें से जो बचे बे विजेताओं में मिल कर एक हो गए )< »< » ब्रिदेन में एंगलो- 
सैक्सन जाति ने ब्रिटन जाति को बिलकुल बरबाद कर दिया »< *< »< इन ज्ञालिम 
हमला करने वालों ने न केवल बड़े बड़े रोमन जञमींदारों की ज्ञमीनें छीन कर उन 
पर खुद अपने कुटुम्बों सहित रहना ही शुरू कर विया, बल्कि उन्होंने उन तमाम 
ज़मींदारों को मार डाला, गिरजों को बरबाद कर दिया 2»< 2» »< ब्रिटेन 
(इंगलिस्तान) में जो ब्रिटन जाति के लोग बचे उन्हें उन्होंने गुलाम बना लिया 
»८ » » चारों ओर इतना दुख फेल गया कि अनेक निराश लोगों को केवल 

. शलामी में ही एक तरह का आश्रय मिला डेन्यूब और राइन के जिलों में, गॉल 
(फ्रान्स ) में, बेलजियम में और इटली में, रोमन आबादी के जिन लोगों की इन 
विजेताओं ने जान बरुश दी, उन्हें उन्होंने अपना गुलाम बना कर रखा।>< >< 2 
ब्रिटेन में इन लोगों ने इस तरह के जुल्म किए कि वहाँ के पुराने उच्च घरानों के 
लोग मौत से बचने के लिए अरमोरिका (पश्चिमोत्तर फ्रान्स ) चले गए और ब्रिटन 
लोगों की बहुत बड़ी तादाद को क़त्ल कर डाला गया। 2 »< » एक्वीटन में और 
स्पेन में ईसाई धर्मपरायण लोगों को और पादरियों को पीटा गया, उन्हें जंज्ञीरों 
से बाँध दिया गया ओर ज़िन्दा जला दिया गया । हर जगह, जब कि शहरों ओर 
क़स्बों को लूटा जाता था, स्त्रियों को बड़ी बेइज्ज़ती सहनी पड़ती थी। रोम विजय 
करने के बाद ऐलेरिक के अधीन विसीगांथ लोगों ने दरखतों के साए में लेट कर 
वहाँ की. राजसभा के सदस्यों (सेनेटर्स) के बेटों और बेटियों को, जिन्हें उन्होंने 
अपने ज्ञनानखानों में क़द कर लिया था, इस बात के लिए मजब्र किया कि 
वे सोने के प्यालों में शराब भर भर कर उन्हें पिलाएँ । हर हमले के बाद हमला 
करने वालों को स्त्रियों की तादाद बढ़ जाती थी । »< » »< मक़वृनिया में, 
थिसेली में, यूनान में, इलीरिया में, एपिरस और डेन्‍्यूब के प्रान्तों में हमरा 
करने वाले तूरानियों, जरमनों ओर स्लंव लोगों ने पुरुषों को क़रल कर डाला और 
स्त्रियों और बच्चों को गिरफ्तार कर लिया ! एक्वीटन का पादरी प्रॉसपर अपनी 
एक कविता में लिखता हें कि-- ईश्वर के मन्दिर जला डाले गए और सठ लूट 
लिए गए ! यदि गॉल (फ्रान्स) की भूमि पर से समुद्र की लहरें फिर जातीं तो 

“ उनसे हमें इतना नुक़सान न होता !” 2८ >< » हुण जाति के लोगों ने सब चीज़ों 
का नाश कर डाला ओर जहाँ से निकले, मुल्क को वीरान बना दिया । 2९ >»< )८ 
इतिहास लेखक इदेसियस लिखता हे कि पाँचवों सदी में स्पेन का केवल नाम 
भधाक़ी रह गया था । पूर्व में ओर पश्चिम में, दोनों जगह बेशुमार खुशहाल 
नगर मिट गए ओर फिर कभो न उभर सके। अकेले हण जाति ने पृथ॑ में ससर 
मगरों को बरबाद कर दिया < )९ )८ ब्रिटेन में रूम्दीनियम (लम्दन), इबोरेकम 

(पाक), कंसेलोड्नस (कालवेस्टर), डोरोबरनस (कंण्टरबरी ), वेण्टाइसे- 
नोरम (नारबिच), एकक्‍्वासालिस (बाथ) के खुशहाल छोटे छोटे शहर जिनकी 
रोमन छोगों ने बुनियाद रखी थी, खण्डहर होकर ढेर हो गए । >>» 
पोप ग्रेगरी पहला चिल्लाने रलूगा-मालूम होता हे कि दुनिया का अन्त होने वाला 
है ।! & 2 २ पेनोनिया, नारिकम, रेटिया, हेलवेशिया (स्वीज्रल्ण्ड), गॉल 
(फ्रान्स), बेलजियम, बज़िटेन, स्पेन और उत्तर तथा सध्य इटली को ख़ास तौर 
पर बड़े कष्ट भोगने पड़े, और बलकान प्रायद्वीप को शायद इनसे भी अधिक कष्ट 
भोगने पड़े । उस समय के इतिहास लेखक सब एक मत से बयान करते हें कि 
पृ (यूनान इत्यादि) में ओर पश्चिम (इटली आदि) में दुनिया पर एक 
बराबर बीरानी छा रहो थी और इतिहास लेखकों के अपने चित्तों पर निर्जनता 
और बोरानी का असर रह जाता था। कोई कोई यह भी मानने लगे थे कि ईसाइयों 
के धर्म ग्रन्थों में सृष्टि के जिस अन्त (क्यामत ) की पेशीनगोई (भविष्यवाणी) की 
गई हैँ उसका समय आ गया हूँ ।”* 
यह कहानी अधिकांश यूरोप के ऊपर ईसा की पाँचवीं, छठी और सातवीं सदी के 
हमलों की हू | आठवीं, नवीं और दसवीं सदी के इसी तरह के हमलों की बाबत इतिहास 
लेखक़ बुइसोनेद लिखता हैँ :-- 
नबों और दसवीं सदियों में नये हमलों ने पश्चिम यूरोप भर में बरबादी 
फेला दी । स्कन्डिनेविया के डाकुओं ने, जिन्हें 'नॉयमंन' कहते थे, सन्‌ ८३० से 
९११ तक, क़रीब एक सदी तक, वही जरमनों के से दुष्ट पराक्रम जारी रखें, 
उन्होंने जनता का संहार किया, लोगों को गुलाम बना लिया, नगरों को जलू। 
डाला, ओर ईसाई जरमनी, लो-कन्ट्रीज़ (हॉलेण्ड और बेलजियम ) पश्चिमी फ्रान्स, 
स्कॉटलेण्ड, आयरलंण्ड और इंगलिस्तान को लूट लिया या बरबाद कर दिया । 
पूर्वी यूरोप में हुण और अवार जातियों के भाईबन्द, मगियार जाति ने डेन्यब के 
मेंदानों में, और सध्य यूरोप, उत्तर इठलो और पूर्वो फ्रान्स में बरबादी फैला 
दी। दक्षिण यूरोप में बंर और अरब जाति के लुटेरों, सेरेसेन लोगों ने इटली 
के समुद्रतट और पास के टापुओं में, प्रावेन्‍्स में और डोफ़ाइन (वक्षिण-पूर्वो 
फ़रान्स) में लूट मार जारी रखी ।”$ 
इन लगभग एक हज़ार साल के हमलों के नतीजों को बयान करते हुए बुइसोनेद 
अन्त में लिखता है :-- 
असभ्य जातियों के हमलों ने एक संच्ची आफ़त बरपा कर दी। दो सौ 
साल के अन्दर ही ईसाई रोमन साम्राज्य का वह व्यवस्थित भवन, जिसकी छाया 
के नीचे मज़बूरों ओर कारीगरों ने उच्चति की थी और मालामाल हो गए थे 
पश्चिमी यूरोप में नोंव से लेकर शिखर तक उलट गया और पूर्बी यरोप में 

भी उसकी बुनियादें बेहर खोखलो हो गईं । हर तरफ खण्डहर दिखाई देते थे, 

व्यवस्था की जगह अव्यवस्था और अराजकता का राज था, और क़ानून की जगह 

जिसकी लाठी उसकी भेंस का दोर था, धन को उत्पत्ति हर रूप में रुक गई थी, 

जो खज़ाने पिछली नसलों ने जमा कर रखे थे वे तितर बितर हो गए थे, और 

आशिक और सामाजिक उन्नति रुक गई थी ।* 

हमने यूरोपियन लेखकों ही के शब्दों में यूरोप के विविध देशों के ऊपर एशियाई 
जातियों के इन हमलों के नतीजों को थोड़े से में बयान कर दिया है । इस बयान को पढ़ कर 
आसानी से देखा जा सकता है कि भारत या यूरोप, दोनों में से किस की सरहदें अधिक 
कमज़ोर रही हें, या दोनों में से किसने बाहर के हमलों से अधिक सफलता के साथ अपनी 
सरहद की रक्षा की है । इसके बाद भारत और यूरोप, दोनों के ऊपर मुसलमानों के हमलों 
को बयान करना बाक़ी है । 


इसलाम श्रोर भारत 


भारत पर मुसलमानों के हमले 

अब हम भारत के ऊपर मुसलमानों के हमलों की ओर आते हैं । 

हमसे कहा जाता हूँ कि भारत के ऊपर मुसलमानों का हमला अन्तिम और सबसे 
अधिक नाशका रक हमला था जिसने देश के सामाजिक, धामिक, नेतिक, आथिक और राज- 
नेतिक जीवन का अनन्त काल के लिए नाश कर दिया और सारे देश को दो अलग अलग 
विरोधी दलों में बाँट दिया। इस देश के ऊपर मुसलमानों के हमले को देश की घोरतम 
आपत्ति बताया जाता हूँ, मुसलमानों की इस देश पर हकमत को देशवासियों की निर्बलता 
का सबूत बताया जाता है, और इसी आधार पर यह साबित करने की कोशिश की जाती 
है कि अंगरेज़ों ने इस देश में आकर उस घोरतम आपत्ति के बुरे नतीजों से भारतवासियों 
की रक्षा की । 

निस्सन्देह कोई भी विदेशी हमला किसी भी देश के लिए बड़ाई की बात नहीं मानी 
जा सकती । फिर भी जिस तरह इससे पहले के हमलों की बाबत, उसी तरह इस हमले की 
बाबत भी हमें यह देखना होगा कि उन दिनों मुसलमानों का हमला केवल भारत पर 
हुआ या संसार के अन्य देशों को भी इस हमले का सामना करना पड़ा । हमें यह भी देखना 
होगा कि इस तरह का हमला पहले भारत पर हुआ या पहले किसी दूसरे देश पर, दूसरे 
देशों के मक़ाबले में भारत ने इस हमले का कहाँ तक सफलता के साथ सामना किया, और 
मुसलमानों के हमले के आख़िरी नतीजे भारत के लिए कहाँ तक हितकर या अहितकर रहे । 


मोहम्मद साहब 

मोहम्मद साहब का जन्म सन्‌ ५६९ ईसवी में हुआ था। सन्‌ ६०९ ईसवी में उन्होंने 
अपने नये मज़हब का प्रचार शुरू किया, जिसका मुख्य रूप था अरब के सैकड़ों क़बीलों 
और घरानों के अलग अलग हज़ारों देवी देवताओं और उनकी मूर्तियों का अन्त कर 

उन सब की जगह मनुष्य मात्र को एक निराकार अल्लाह की पूजा सिखाना, अलूग ब्रलग 
क़बीलों को तौड़ कर अरब निवासियों को एक संयुक्त क़ौम बनाना, अरबों की असंख्य 
धामिक और सामाजिक कुरीतियों और हानिकर रूढ़ियों को मिटा कर उनके सामाजिक 
और राष्ट्रीय जीवन को पवित्र और उच्च करना, और इन सब से बढ़ कर मनुष्य मात्र 
की समता और ख्रातृत्व का उपदेश देना । इसलाम के गौण या विवादास्पद पहलुओं से 
इस स्थान पर हमें सम्बन्ध नहीं है । वास्तव में मोहम्मद साहब के उपदेश धामिक, सामाजिक 
और राजनैतिक, तीनों क्षेत्रों में एक सा प्रभाव रखते थे । इन उपदेशों ने अरबों के अन्दर 
एक नयो रूह फूंक दी | वे धामिक और राजनैतिक दिग्विजय के लिए अपने देश से निकल 
पड़े और मोहम्मद साहब की मृत्यु के क़रीब सौ साल के अन्दर ही उन्होंने सम्य संसार के 
एक बहुत बड़े हिस्से पर अपना प्रभुत्व क्रायम कर लिया । 


मुसलमानों को हक्मत 

सन्‌ ६२९ ईसवी में मक्का नगर ने मोहम्मद साहब की अधीनता स्वीकार की । 
सन्‌ ६२९ से ६३१ तक दो साल के अन्दर तमाम अरब ने मोहम्मद साहब को अपना सरदार 
मान लिया। सन्‌ ६३२ में मोहम्मद साहब की मृत्यु हुई। सन्‌६३६ में इराक़(मैसोपोटेमिया) 
और शाम (सीरिया) पर अरबों ने विजय प्राप्त की । सन्‌ ६३७ में उन्होंने बंतुलमुक़दस 
(जेरूसेलम ) पर क़ब्ज़ा किया । सन्‌ ६३७ से ६५१ तक समस्त ईरान अरबों के शासन 
में आ गया । सन्‌ ७०१ से ७१५ तक अरबों ने पूर्व में चीन की सरहद तक धावा किया 
और समस्त तातार और तुकिस्तान को अपने साम्राज्य में मिला लिया । 


इसके साथ ही साथ इस साहसी जाति की नज़र पश्चिम की ओर गई | सन्‌ ६३८ 
से ६४१ तक समस्त मिस्र (इजिप्ट) अरबों के शासन में आ गया । ६४७ से ७०९ तक 
कारथेज और बाक़ी सारे उत्तर अफ़रीका पर अरबों का साम्राज्य क्रायम हो गया । यूरोप 
का विद्ञाल रोमन साम्राज्य भी इन लोगों के हमलों से न बच सका। यहाँ तक कि सन्‌ 
७०० ईसवी से ७१३ ईसवी तक स्पेन अरबों की हकूमत में आ गया । 


यह सब इसलाम की पहली सदी की विजयों का इतिहास है । किन्तु इसके बाद भी 
अरबों ओर दूसरी मुसलमान क्रौमों की फ़्तूहात (विजय अभियान ) जारी रहीं । धीरे 
धीरे समस्त रूस, यूनान, बलकान, पोलेंण्ड, दक्षिण इटली, सिसली इत्यादि, यानी आधे 
मूरोप पर अरबों की हकूमत क़ायम हो गई और कई सौ साल तक रही । 


सन्‌ ६३६ ई० की एक घटना 

भारत में सब से पहले सन्‌ ६३६ ईसवी में खलीफ़ा उमर के ज़माने में आजकल के 
बम्बई टापू के पास थाना नामक स्थान पर पहली बार अरबों की कुछ जल-सेना दिखाई 
दी । यह सेना बहरायन (इराक़) के मुसलमान गवरनर सकैफ़ी की आज्ञा से भेजी गई 
थी। खलीफ़ा उमर की इसमें इजाज़त न ली गई थी । लिखा है कि जब खलीफ़ा उमर को 
इस बात का पता छरूगा, वह बहरायन के गवरनर पर नाराज़ हुआ । जल-सेना बिना किसी 
तरह की लड़ाई आदि के वापस बला छी गई, और खलीफ़ा ने यह हुकुम दे दिया कि 


३६ भारत में अंगरेजी राज 


यदि फिर हिन्दोस्तान पर चढ़ाई की जायगी तो चढ़ाई करने वालों को कड़ी सज़ाएंँ दी 
जायेंगी । 

इस छोटी सी घटना से मालूम होता हैं कि उस समय के मुसलमान अरबों और 
भारतवासियों के बीच किस तरह के प्रेम और परस्पर आदर का सम्बन्ध क़ायम था । 
हम अरबों और भारतवासियों के इस शुरू के सम्बन्ध को आगे चल कर और अधिक 
विस्तार के साथ बयान करेंगे | किन्तु इससे पहले यहाँ पर हम इस देश के ऊपर मुसलमानों 
के पहले बाज़ाब्ता हमले, उसके कारणों और उसके नतीजों को बयान कर देना चाहते 
हूँ । 
भारत पर पहला हमला 

ईसा की आठवीं सदी के शुरू में कुछ अरब सौदागरों की सिहलद्बीप (लंका) में 
मृत्यु हुई । ये अरब सौदागर इराक़ के रहने वाले थे । सिहलद्वीप के राजा न इन अरबों 
की कुछ अनाथ लड़कियों को एक जहाज में बेठा कर इराक़ के मुसलमान गवरनर, हज्जाज, 
के पास भेजा | मार्ग में कच्छ के कुछ डाकुओं ने, जिन्हें बावरिज कहते थे, जहाज पर हमला 
करके अरब लड़कियों को छीन लिया । हज्जाज ने काठियावाड़ के हिन्दू राजा, दाहिर, 
से लड़कियाँ तलब कीं | दाहिर हज्जाज की मांग प्री न कर सका | इस पर हज्जाज ने 
बलूचिस्तान के रास्ते खुश्की से मोहम्मद बिन क़ासिम के नेतृत्व में एक सेना सन्‌ ७१२ 
इसबी के क़रीब भारत पर हमला करने के लिए भेजी । * यही भारत के ऊपर मुसलमानों 
का सब से पहला हमला था। भारत की राजनेतिक हालत उस समय कुछ निर्बंल थी जिसका 
अधिक हाल हम आगे चल कर देंगे। मोहम्मद बिन क़ासिम ने सिन्ध और मुलतान को 
विजय करके उन पर अपनी हकूमत क्रायम कर ली । 


सिन्ध पर मुसलिम हकूमत 
इस हमले के सम्बन्ध में हमें चार बातें ध्यान में रखनी चाहिए : 
(१) यह कि भारत पर मुसलमानों का पहला हमला उस समय हुआ जब कि 
पूव॑ में तातार तक और पश्चिम में स्पेन तक मुसलमानों की हकूमत क़ायम हो चुकी थी । 
(२) यह कि इतिहास लेखक विल्कस के अनुसार इराक़ का गवरनर हज्जाज 
अपने देश में तेज़ मिद्राज मशहूर था ओर इराक़ के अनेक मुसलमानों ने उसकी सर्तियों 
से भाग कर भारत के दक्षिण में कोॉंकण और कन्याकुमारी आदि स्थानों में आश्रय लिया 
था। 
सिन्ध-विजय के बाद मोहम्मद बिन क़ासिम ने हज्जाज से लिख कर पूछा 
कि यहाँ के लोगों के साथ कंसा व्यवहार किया जावे । हज्जाज ने उत्तर दिया--- 
“जबकि उन छोगों ने आत्मसमपंण कर दिया है और खलीफ़ा को टैक्स देना मंजूर 
कर लिया हैँ तो उनसे और कुछ भी चाहना जायज नहीं हैं। हमने उन्हें अपनी हिफ़ाजत 
में ले लिया है, और हम किसी तरह भी उनकी जान या माल पर हाथ नहीं उठा सकते । 


अनाज लपतनशनयलन» 

इसलास और भारत ३े७ 


उन्हे अपने देवताओं की पूजा करने की इजाज़त दी जाती है । हँरगिज़ किसी शख्स 
को भी न अपने धर्म का पालन करने से मना करना चाहिए और न रोकना चाहिए । 
भपने घरों में वे जिस तरह चाहें, रहें । * 

(३) इतिहास से साफ़ पता चलता हूँ कि मोहम्मद बिन क़ासिम सिन्ध के 
अन्दर अपनी हिन्दू और मुसलमान प्रजा के साथ एक समान निष्पक्ष “यवहार करता था । 

डाक्टर बेनीप्रसाद ने अपनी पुस्तक, जहांगीर का इतिहास', में लिखा हैं कि--- 
“८वीं सदी में मोहम्मद बिन क़ासिम की सिन्‍्थ पर हकूमत नरमी और धामिक उदारता 
की एक जीती जागती मिसाल थी । $ 

(४) इसके बाद महमूद ग़ज़नवी के समय तक, यानी तीन सौ साल तक फिर 
न कोई और हमला मुसलमानों का भारत पर हुआ और न सिन्ध या मुलतान से आगे उन्नका 
राज बढ़ा । 


प्राचीन अरब और भारत का सम्बन्ध 

अब हम उस समय के अरबों और भारतवासियों के आपसी सम्बन्ध को थोड़े 
विस्तार के साथ बयान कर देना चाहते हें । अरबों और भारतवासियों का सम्बन्ध अरबों 
के मुसलमान होने से बहुत पहले से, यानी हज़रत मोहम्मद के जन्म से कम से कम पाँच सौ 
साल पहले से चला आता था । हज़रत ईसा के जन्म के समय से ही सेकड़ों, बल्कि हज़ारों 
अरब सौदागर भारत के पश्चिमी और पूर्वी बन्दरगाहों पर आकर उतरते थे । खासकर 
पश्चिम में चाल, कल्याण, सुपारा,और मलाबार तट पर अरबों की अनेक बड़ी बड़ी बस्तियों 
का उस समय के इतिहास में ज़िक्र आता है । हज़रत ईसा के जन्म से पहले भी लंका और 
दक्षिण भारत में अरबों और ईरानियों की अनेक बस्तियाँ मौजूद थीं । ईरान, अरब, 
अफ़रीका और यूरोप के अनेक देशों के साथ भारत का उस समय जितना व्यापार था 
अधिकतर अरब और ईरानी सौदागरों ही के हाथों में था। रोमन इतिहास लेखक लिखते 
हूँ कि रोम और यूनान के जो जहाज़ उन दिनों भारत आते जाते थे उनके भी नाविक 
अधिकतर अरब ही होते थे । भारत और चीन के बीच की तिजारत का भी एक खासा 
हिस्सा अरबों ही के हाथों में था, जिसके सबब भारत के पूर्वी तट से भी ये लोग पूरी तरह 
परिचित थे, और वहाँ भी स्थान स्थान पर इनकी अनेक बस्तियाँ आबाद थीं । 

उस समय अरबों का मज़हब एक प्राचीन ढंग का सीधा सा मज़हब था । वे अपने 
अलग अछूग क़बीलों के अलग अलग देवी देवताओं को मानते थे और उनकी मूर्तियों की 
पूजा करते थे । उस समय के अनेक सफ़रनामों से साबित हूँ कि ये अरब अत्यन्त सरलू 
स्वभाव और उदार चित्त होते थे, भारतवासियों से उनका मेलजोल और प्रेम खूब बढ़ा 
हुआ था और भारत में उनकी बस्तियाँ खूब खुशहाल थीं । 

इसके बाद मोहम्मद साहब के जन्म और इसलाम के प्रचार का समय आया। अरबों, 
और खासकर अरब व्याषारियों का भारत आना जाना पहले की तरह जारी रहा । फ़रक़ 

१८ भारत भें अंगरेज्ञो राज 


केवल यह हो गया कि पुराने मूर्तिपूजक अरबों की जगह अब निराकार के उपासक, नये 
मुसलमान अरब भारत आने लगे । या वही अरब अब मुसलमान हो गए, उनके साथ साथ 
अब एक नये मज़हब और इसलाम के नये विचारों और नये आदशों ने भी भारत में प्रवेश 
किया । उस समय के अरब मुसलमानों और उनके साथ इसलाम के इस तरह भारत में 
प्रवेश करने का किसी फ़ौजी हमले से कोई सम्बन्ध न था । 


आठवीं सदी का भारत 

इस स्थान पर आगे बढ़ने से पहले उस समय के भारत की हालत को संक्षेप में बयान 
कर देना भी आवश्यक हैं । ईसा की सातवीं सदी के मध्य में सम्प्राट हषंवर्धन की सत्ता का 
अन्त हुआ । उत्तर भारत टुकड़े टुकड़े होकर अनेक छोटी छोटी रियासतों में बेंट गया । 
राजपूतों ने पश्चिम से चल कर उत्तर-पूर्व में और मध्य भारत में अनेक छोटी छोटी 
रियासतें क्रायम कर लीं। अनेक नयी जातियाँ अपने को राजपूत कहने लगीं । यहाँ तक कि 
म्‌सलमानों के आने से ठीक पहले पंजाब से दक्षिण तक और बंगाल से अरब सागर तक 
करीब क़रीब सारा देश अलग अलग राजपूत सरदारों के शासन में आ गया। किन्तु कोई 
प्रधान केन्द्रीय शक्ति इन सब छोटी बड़ी रियासतों को एक सूत्र में बाँधने वाली न थी, 
और आए दिन इन तमाम रियासतों के बीच अपना अपना राज बढ़ाने के लिए एक दूसरे 
से संग्राम होते रहते थे । यानी, एक प्रधान और प्रबल भारतीय साम्राज्य की जगह एक 
दूसरे के प्रतिस्पर्धी और एक दूसरे से स्वतन्त्र अनेक छोटे बड़े राजा भारत पर शासन 
करते थे और देश की राजनैतिक या राष्ट्रीय एकता केवल स्वप्नमात्र थी। पुराने साम्राज्यों 
के केन्द्र--मगध, पाटलिपुत्र, गया इत्यादि--खण्डहर दिखाई दे रहे थे। वैशाली, कुशी- 
नगर, केड़िया, रामग्राम, कपिलवस्तु और श्रावस्ती, जिनके नाम बौद्ध इतिहास में मशहूर 
हो चुके थे, अब बरबाद दिखाई देते थे, और देश के राजनैतिक और आथिक जीवन के 
दूसरे केन्द्रों ने उनकी जगह ले ली थी । 

धर्म के क्षेत्र में भी भारत का वह समय अवनति का समय था । बुद्ध की मृत्यु से 
ढाई सौ साल के अन्दर, यानी हज़रत ईसा के जन्म से क़रीब ढाई सौ साल पहले, उस समय 
के बिगड़े हुए हिन्दू धर्म को भारत से निकाल कर बौद्ध धर्म उसका स्थान ले चुका था । 
किन्तु जिन ब्राह्ममण पुरोहितों और उच्च जातियों के विशेषाधिकारों पर बौद्ध धर्मे ने 
हमला किया था उनकी ओर से विद्रोह की आग बराबर सुलगती रही । धीरे धीरे मूर्ति 
पूजा और प्राचीन हिन्दू कमंकाण्ड ने बौद्ध धर्म में भी प्रवेश करना शुरू किया। 
उत्तर भारत में महायान सम्प्रदाय की नींव रखी गई, जिसमें बुद्ध भगवान के अलावा 
अनेक बोधिसत्वों की, और खासकर अमिताभ' की, पूजा होने लगी। बौद्ध मन्दिरों का 
समस्त कमंकाण्ड हिन्दू मन्दिरों के ढंग पर ढल गया। शुरू के बौद्ध मत ने जो स्थान संस्कृत 
से छीन कर जनता की भाषाओं--प्राकृत या पाली--को दिया था, वह अब महायान 
सम्प्रदाय में फिर से संस्कृत को प्रदान किया गया । ज्ञान मार्ग की जगह बहुत दरजे तक 
कर्मकाण्ड और पूजा-भक्ति ने ले ली । 


नतीजा मह हुआ कि धीरे धीरे आजकल के वैष्णव मत, शैव मत और तान्त्रिक 


इसलाम और भारत ३९ 


सम्प्रदाय ने मिल कर बौद्ध मत को भारत से निकाल बाहर कर दिया और प्राचीन हिन्दू 
धर को फिर से उसकी जगह क़ायम कर दिया। जिस जातिभेद को बौद्ध धर्म ने नष्ट कर 
स्त्रियों और शूद्रों को भी मनुष्य तत्व के अधिकार प्रदान करना चाहा था, वह जातिभेद 
फिर अपने पूरे ज़ोर के साथ क़ायम हो गया । ब्राह्मणों की श्रेष्ठता और दूसरे वर्णों, खासकर 
शूद्रों की हीनता ने फिर से भारतीय समाज को जकड़ कर उसके विकाप्त को असम्भव कर 
दिया । पण्डों और पुरोहितों के विशेषाधिकार फिर से कायम हो गए। और अधिकांश आम 
जनता के लिए जात-पाँत और ऊँच-नीच के नियमों का पालन करने, असंख्य देवी देवताओं, 
भयंकर रुद्र' और प्रचण्ड शक्ति” की मूर्तियों को पूजने, जप, तप, यज्ञ, हवन, पूजा, पाठ, 
ब्राह्मणों को दान, तीर्थयात्रा, मन्तर-जन्तर और जटिल कर्मकाण्ड के सिवाय और 
कोई धर्म न रह गया। ज्ञान का सनन्‍्तोष केवल ऊपर के इने गिने लोगों के लिए था। बाक़ी 
जन समुदाय के लिए कर्मकाण्ड और अन्धविश्वास । उस समय के भारतीय साहित्य से, 
चीनी और अरब यात्रियों के सफ़रनामों से, सिक्कों और शिलालेखों से, सबसे इसी शोचनीय 
हालत का पता चलता हैं । 

चीनी यात्री फ़ाहियान के समय में, यानी पाँचवीं सदी में उत्तर-पश्चिमी भारत के 
अन्दर काबुल से मथुरा तक बौद्ध मत के हीनयान सम्प्रदाय का प्रचार अभी बाक़ी था, 
पर बाक़ी भारत से बौद्ध मत मिटता जा रहा था। दो सौ साल बाद जब प्रसिद्ध चीनी यात्री, 
ह्यूनत्साँग भारत पहुँचा तो उसने देखा कि उत्तर में हीनयान की जगह महायान ने ले ली 
थी । हयूनत्साँग के बयान से मालम होता है कि खासकर शिव की पूजा उस समय समस्त 
भारत में जोरों के साथ फंछती जा रही थी । अयोध्या के पास उसे इस तरह के लोग भी 
मिले जो हर साल दुर्गा की मूर्ति के सामने आदमी की बलि चढ़ाया करते थे । बंगाल के 
शेव राजा, शशाक, ने अनेक बौद्ध मन्दिरों को तोड़ कर उनमें बुद्ध की मूर्तियों की जगह शिव 
की मूर्ति कायम करना और बौद्ध धर्म के मानने वालों को तकलीफ़ें दे देकर अपने राज से 
निकालना शुरू कर दिया था। कई स्थानों पर नरमुण्डों की मालाएँ गलों में डाले कापालिकों 
से ह्यूनत्साँग की भेंट हुई। ह्यूनत्साग लिखता है कि अफ़ग्रानिस्तान, ईरान और 
मध्य एशिया तक उस समय बौद्ध मत के मानने वाले और शैव मत के मानने वाले, दोनों 
पाए जाते थे । इसके बाद के अरब यात्रियों, मोहम्मद इब्न इंसहाक़ अन्नदीम, अल- 
शहरस्तानी, आदि की पुस्तकों से भी इन्हीं बातों का समर्थन होता है और पता चलता हैं 
कि मुसलमानों के आने के समय तक भारत से बौद्ध मत का क़रीब क़रीब लोप हो चुका था 
और शेव आदि मतों ने उसकी जगह ले ली थी। अलबेरूनी लिखता है कि शैव और वैष्णव 
सम्प्रदायों के अलावा, शक्ति, सूर्य, चन्द्र, ब्रह्म, इन्द, अग्नि, स्कन्ध, गणेश, यम और कुबेर 
की मूर्तियों की पूजा भी भारत में फिर से शुरू हो गई थी और इन सब के अलग अलग 
सम्प्रदाय थे । बौद्ध और जैन मतों ने मांस और मदिरा का उपयोग एक बार बिलकुल 
बन्द कर दिया था, ह्िन्तु कापालिकों और शाकतों के ज़रिए इन दोनों चीज़ों का 
उपयोग स्थान स्थान पर फिर से धर्म का अंग बन गया था। सारांश यह कि राजनैतिक, 
धामिक और सामाजिक, तीनों दृष्टि से भारत उस समय अन्धकार और अवनति की हालत 
में था--असंख्य छोटी बड़ी रियासतें, एक दूसरे की दुशमन, सैकड़ों मत मतान्तर, और 
बेशुमार सदाचार-विरद्ध कुरीतियाँ और अन्ध बित्वास | 


४० भारत में अंगरेसशौ राज 


भारत में इसलाम धर्म का प्रवेश 

ठीक उस समय, जबकि इस देश की यह हालत थी, इसलाम ने भारत में प्रवेश 
किया ) हम लिख चुके हे कि इसलाम के जन्म से भी पहले अरबों की इस देश में, खासकर 
दक्षिण भारत में, अनेक बस्तियाँ थीं। उस समय के समस्त इतिहास से यह भी साबित है 
कि अरबों और भारतवासियों में बड़ा प्रेम था, और अरब सौदागर इस देश के अन्दर आदर 
की दृष्टि से देखे जाते थे । मुसलमानों के सैनिक हमले से बहुत पहले, ईसा की सातवीं सदी 
से ही अरब सोदागरों के साथ-साथ नये इसलाम धर्म ने भी दक्षिण की ओर से भारत के 
अन्दर प्रवेश किया । इतिहास से पता चलता हैं कि इस नये धर्म का भी भारतवासियों ने 
उसी प्रेम के साथ स्वागत किया जिस प्रेम के साथ सैकड़ों साल पहके से अरब सौदागरों का 
स्वागत करते आए थें। एक वार भारतवषे की सीमाओं के अन्दर प्रवेश करते ही इसलाम 
भी भारत के असंख्य सम्प्रदायों में से एक गिना जाने लगा । इतिहास लेखक रॉलैण्डसन 
लिखता है कि सातवीं सदी के अन्त में मुम॒छमान अरब मलाबार तट पर आकर बसने लगे 
थे | इतिहास लेखक स्टरॉक लिखता है कि --'सातवी सदी से लेकर ईरानी और अरब 
सौदागर भारत के पश्चिमी तट पर अलग अलग बन्द रगाहों में बड़ी बड़ी तादाद में आकर 
बसने लगे। ये लोग इसी देश की स्त्रियों के साथ शादियाँ कर लेते थे । इनकी बस्तियाँ 
मलाबार में ख़ास तौर पर बड़ी बड़ी और महत्वपूर्ण थीं, क्योंकि मालूम होता हैँ वहाँ बहुत 
शुरू ज़माने से राज की यह एक नीति चली आ रही थी कि बन्दरगाहों में विदेशी व्यापा- 
रियों को हर तरह की सुविधाएँ दी जावें ।/* 

धीरे धीरे दक्षिण में मुसलमानों का प्रभाव बढता गया । राज की ओर से उन्हें 
तिजारत करने और ज़मीन खरीदने के साथ-साय अपने नपे धर्म का प्रचार करने की भी 
पूरी सुविधाएँ दी जाने छगीं । नवीं सदी तक ये लोग समस्त पश्चिमी तट पर फंल गए । 
हम लिख चुके हे कि भारत में उस समय बौद्ध मत और जेन मत का हिन्दू मत और उसके 
नये सम्प्रदायों के साथ संघयं जारी था । इन अनेक नये हिन्दू सम्प्रदायों के मुक़ाबले में, 
जिनका हम ऊपर जिक्र कर आए हैं और जिनका जोर उस समय बढ़ता जा रहा था, 
इसलाम के सीधे-सादे और सरल सिद्धान्तों की ओर, और उसके अन्दर मनुष्यमात्र की 
समता के विचार की ओर लोगों का ध्यान जोरों के साथ आकर्षित हुआ । इसलाम के 
विरुद्ध पक्षपात या उसके साथ द्वेप का कोई सबब उस समय तक मौजूद न था। नवीं सदी 
के शुरू में ही मलाबार के हिन्दू राजा, चेरामन पेरूमल, ने जिसकी राजधानी कोडंगलूर 
थी, इसलाम मत स्वीकार कर लिया। | राजा का नाम अब्दुररहमान सानीनी रखा गया। 
इसलाम मत स्वीकार करने के बाद अब्दुररहमान अरब गया। चार साल बाद अरब में 
ही उसकी मृत्यु हुई। अरब से उसने कई मुसलमान विद्वानों और प्रचारकों को भारत भेजा, 
उनकी मारफ़त अपने उत्तराधिकारियों को शासन प्रबन्ध के लिए हिंदायतें दीं, और यह 
भी हिदायत दी कि देश के अन्दर नये मत के प्रचार में अरब विद्वानों को पूरी सहायता दी 
जाय । राजा चेरामन पेरूमल के उत्तराधिकारियों ने बड़े हर्ष के साथ अरब विद्वानों का 

इसलास और भारत है 


स्वागत किया और उनके आदेशानुसार मलाबार तट पर एक निराकार ईश्वर की उपासना 
के लिए ११ नथी मसजिदें बनवाईं । 


कालोकट के राजा का मुसलमान होना 


कालीकट के साम्री राजा और तिरुवाँकुर के महाराजा भी उसी नेरामन पेरूमल 
के वंशज और उत्तराधिकारी हैं। इन दोनों स्थानों पर उस १,१०० साल पहले की घटना 
की याद में कम से कम सन्‌ १९१२ ई० तक यह रिवाज चला आता था कि जिस समय नया 
सामुरी राजा गद्दी पर बैठता था तो मुसलमानों की तरह उसका मुण्डन किया जाता था, 
उसे मृसलमानों के से कपड़े पहनाए जाते थे, एक मोपला उसके सिर पर ताज रखता था, * 
राजतिलक के बाद से उसे जातिच्युत की तरह समझा जाता था, अपने घर के लोगों के साथ 
भी फिर वह सहभोज न कर सकता था और कोई नय्यर उसे स्पर्श नहीं करता था। समझा 
यह जाता है कि हर सामुरी चेरामन पेरूमल के अरब से लौटने के इन्तज़ार में केवल उसके 
एक प्रतिनिधि की हँसियत से उसकी जगह तख्त पर बंठता हूँ । तिरुवाँ कुर के महा राजाओं 
को गद्दी पर बंठते समय जब खडग हाथ में दी जाती हैं, तब आज पर्येन्त उन्हें यह कहना 
पड़ता हँ--'मे इस खड्ग को उस समय तक रखूंगा, जब तक कि मेरा वह चचा, जो 
मक्का गया है, लौट न आए ।/+ 


सामुरी ने अपने राज में मुसलमानों को हर तरह की सहायता दी । कोई नय्यर 
किसी नम्बूदरी ब्राहममण के बराबर में न बेठ सकता था, किन्तु कोई भी मुसलूमान बैठ 
सकता था । मुसलमानों का धमंगुरु थंगल सामुरी के साथ साथ पालकी में निकलता था । 
अरबों और दूसरे मुसलमानों की मदद से सामुरी ने अपने राज की सीमाओं को बढ़ाया 
और जिससे राज की खुशहाली में बहुत बड़ी उन्नति हुई । आजकल का कालीकट का नगर 
उस समय के एक मुसलमान क़ाज़ी ही का बसाया हुआ है । मलाबार के राजाओं की जल- 
सेना के सेनापति अधिकतर मुसलमान होते थे जो 'अलीराजा' कहलाते थे। इसलाम धर्म 
के प्रचार में भी सामुरी ने खब सहायता दी । यहाँ तक कि उसने आज्ञा दे दी कि हर हिन्दू 
मललाह के घर के कम से कम एक लड़के को बचपन से मुसलमानों की तरह शिक्षा दी जाय । 
यहीं से आजकल के मोपलों की उत्पत्ति हुईं। मोपला शब्द का अर्थ महापिल्ला यानी 
ज्येष्ठ पुत्र है ।| 


मुसलमान फ़क्रोर ओर प्रचारक 


हसी बीच समय समय पर बेशुमार मुसलमान फ़क़ौर और विद्वान, कुछ समुद्र के 
रास्ते और कुछ अफ़गानिस्तान के रास्ते अरब और ईरान से आ आकर भारत के अनेक 
भागों में बसते गए | हर जगह उनका खूब आदर सत्कार होता था । 

४९ भारत में अंगरेशी राज 


भारत के पूर्वी तट पर भी मुसलमानों की बस्तियाँ और उनका महत्व बढ़ता चला 
गया। इन बस्तियों की तफ़सील में जाने की आवश्यकता नहीं है | एक मुसलमान फ़क़ीर, 
नजद वली (७४७७० 9५०७॥), के प्रभाव से ग्यारहवीं सदी में मदुरा और तिरुच्चिरा- 
पल्‍ली के इलाक़ों में अनेक लोगों ने इसलाम मत स्वीकार किया | यह नजद वली टरकी 
का एक शहज़ादा था, जो फ़क़ीर हो गया था, और अरब, ईरान और उत्तर भारत से होता 
हुआ तिहच्चिरापल्ली पहुँचा था, जिसे उस समय त्रिसूर कहते थे। बारहवीं सदी में एक 
दूसरे फ़कीर, सय्यद इब्राहीम शहीद, के असर से भी अनेक लोगों ने इसलाम मत स्वीकार 
किया । इसी तरह बाबा फ़ख्रुद्दीन इत्यादि और बहुत से इसलाम धर्म प्रचारकों के नाम 
उस समय के इतिहास में मिलते हें । बाबा फ़खरुद्दीन के प्रभाव से पेन्नुकोण्डा के हिन्दू राजा 
ने इसलाम मत स्वीकार किया | यह भी साफ़ पता चलता है कि इन अरबों और दूसरे 
मुसलूमानों की कोशिश से भारत, और खास कर दक्षिण भारत की तिजारत और खुश- 
हाली में बहुत बड़ी तरक्की हुई । दक्षिण के हिन्दू राजाओं की ओर से चीन जैसे दूर दूर 
के देशों में मुसलमान एलची ओर राजदूत भेजे जाते थे। अनेक हिन्दू दरबारों में मुसलमान 
मन्‍्त्री और प्रधानमन्त्री थे। अनेक प्रान्तों के शासक मुसलमान नियुक्त किए जाते थे । 
हिन्दू राजाओं के अधीन बड़ी बड़ी मुसलमान सेनाएँ थी । 


इसी तरह गुजरात के वल्लभी राजा, बलहार, ने अपने राज के अन्दर मुसलमानों 
का बड़े हु और आदर के साथ स्वागत किया । काठियावाड़, कोंकण और मध्यभारत के 
अन्य हिन्दू राजाओं ने भी मुसलमान फ़क़ीरों और प्रचारकों का बड़े प्रेम के साथ स्वागत 
किया और उन्हें अपनी अपनी रियासत में इसलाम के प्रचार के लिए हर तरह की सहा- 
यता दी । 


ग्यारहवीं सदी के क़रीब खम्भात में कुछ हिन्दुओं ने मसलमानों की एक मसजिद 
पर हमला करके उसे गिरा दिया । राजा सिद्धराज ने तहक़ीक़ात करके अपराधियों को 
दण्ड दिया और मुसल्‍्ूमानों को अपने धन से एक नयी मसजिद बनवा दी । सोमनाथ के 
हिन्दू राजा के अधीन मुसलमान सेना और अनेक मुसलमान अफ़सर थे। ग्यारहवीं सदी में 
गुजराती बोहरों के शिया धर्माचायं, मुल्ला जी, ने यमन (अरब) से आकर गुजरात में 
रहना शुरू किया । उसी समय के निकट नृरुद्दीन ने गुजरात के कुनबियों, खेरवाओं और 
काडियों को इसलाम धर्म में शामिल किया। बेशुमार मुसलमान सन्त और फ़क़ीर आठवीं 
सदी से लेकर पन्द्रहवीं सदी तक बराबर उत्तर से लेकर दक्षिण तक और पूरब से लेकर 
पश्चिम तक भारत के विविध भागों में आकर बसते रहे जिनके उच्च चरित्र और इसलाम 
के सरल धामिक सिद्धान्तों के सबब उस धामिक अव्यवस्था के युग में स्थान स्थान पर हज़ारों 
और लाखों भारतवासियों ने इसछाम धर्म स्वीकार करना शुरू कर दिया । अभी तक यदि 
उत्तर भारत के उन ग्रामों में घूमा जाय, जिनकी अधिकांश आबादी मुसलमान है, तो 
दरयाफ्त करने पर मालूम होगा कि वहाँ के लोगों के इसलाम मत स्वीकार करने का सबब 
किसी न किसी समय किसी न किसी त्यागी और संयमी मुसलमान फ़क़ीर का उनके अन्दर 
सहवास था। हमें फिर यह थाद रखना चाहिए कि यह कहानी अधिकतर उस जमाने की 

है, जबकि अधिकांश भारत के ऊपर मुसलमानों की हकूमत या तो क़ायम ही न हुईं थी 
और या कम से कम अभी जमी न थी । 


भारत में हसलाम का प्रचार 


इसका हरगिज़ यह मतलब नहीं कि मुसलमानों की राजसत्ता का इस देश के अन्दर 
इसलाम के फैलने पर कोई प्रभाव नहीं पड़ा । निस्सन्देह हर युग और हर देश में प्रजा के 
ऊपर राजा या शासकों के धार्मिक विचारों का प्रभाव पड़ना स्वाभाविक और अनिवाय॑ 
हैँ । यदि सम्राट अशोक न होता तो बौद्ध धर्म का भारत के एक कोने से दूसरे कोने तक 
इस तरह फेल सकना शायद इतना आसान न होता । इसी तरह यदि सम्थाट समुद्रगुप्त 
और चन्द्रगुप्त (दूसरा) वैष्णव मत के पोषक और सम्राट यशोधमं देव (विक्रमादित्य ) 
शव मत के पोषक न होते तो हिन्दू मत का बौद्ध मत को भारत से निकाल बाहर कर सकना 
इतना सरल न होता । हम यह भी नहीं कहते कि भारतवासियों से इसलाम मत के स्वीकार 
कराने में कहीं पर किसी तरह की भी जबरदस्ती का उपयोग नहीं किया गया । दुर्भाग्यवक्ष 
धाभिक मामलों में थोड़ी बहुत जबरदस्ती संसार के हर देश के इतिहास में पाई जाती 
हैं । हिन्दू मतों के साथ बौद्ध मत और जैन मत के संबर्ब के दिनों में भी इस तरह की 
जबरदस्तियों की अनेक मिसालें भरी पड़ी हैँ । किन्तु इतिहास से बिलकुल साफ़ पता चलता 
हैं कि इस देश के ऊपर मुसलमानों के फ़ौजी हमलों से बहुत पहले इसलाम मत इस देश 
में प्रवेश कर चुका था, इसलाम इस देश में महमूद ग़ज़नवी के हमले से भी पहले काफ़ी 
फैल चुका था, और इसलाम के भारत में फेलने का खास सबब उस समय के इसलाम के 
प्रचारकों का त्याग, उनकी सच्चरित्रता, और इसलाम मत के बे स्पष्ट और सीधे सादे 
सिद्धान्त थे, जो कम से कम उस समय के भारत के अनेक हिन्दू सम्प्रदायों के मुक़ाबले 
में जन सामान्य के लिए अधिक सरल, हितकर और सुसाध्य थे। भारत के जिन 
लोगों ने उस समय इसलाम मत स्वीकार किया, उनमें अधिकांश उन छोटी जातियों 
के लोग थे जो उस समय की भारतीय वर्ण-व्यवस्था को अपने लिए अन्याय अनुभव 
करते थे, और भारतवासियों की किसी तादाद का इसलहाम मत स्वोकार करना ठीक वेसा 
ही था जैसा उनका वैदिक मत को छोड़ कर बौद्ध मत स्वीकार करना या बौद्ध मत को 
छोड़ कर वैष्णव मत या शव मत स्वीकार करना, या चौनियीं या बरमियों का अपने अपने 
मतों को छोड़ कर भारतीय बौद्ध मत को स्वीकार करना । 


भारतवासियों और भारतीय नरेशों का अरब सोदागरों के साथ सुम्दर व्यवहार, 
उनका अपने अपने राज में इसलाम मत को पूरी स्वतन्त्रता देना, और उस शुरू ज़माने 
के भारतवर्ष में हिन्दुओं और मुसलमानों का परस्पर प्रेम सम्बन्ध ही वह बात थी जिसके 
सबब खलीफ़ा उमर ने अरब सेना को हिदायत दी थी कि भारत पर कभी सैनिक हमला 
न किया जाय, और जिसके सबब से एशिया, अफ़रीका और यूरोप में अरब साम्राज्य के 
' पूरा विस्तार पा जाने के वर्षों बाद तक भी मुसलमानों की ओर से भारत पर हमला नहीं 
किया गया । | 


भारत की करीब एक चौथाई आबादी के धीरे धीरे इसछाम मत स्वीकार करने 


डंड भारत में अंगरेज्ी राज 


में राजनेतिक दबाव या जबरदस्ती का हिस्सा कहाँ तक था, इसके सबूत में हम केवल 
दो एक इतिहास लेखकों की सम्मतियाँ नीचे देते हें । भारतीय मुसलमानों का ज़िक्र करते 
हुए इतिहास लेखक आरनॉल्ड लिखता है-- 

“इनमें अधिकांश ऐसे लोग हूं जिन्होंने अपनो स्वतन्त्र इच्छा से इसलामस 
मत स्वीकार किया।” * 
एक दूसरा इतिहास लेखक, टाउन्सेण्ड, लिखता ह+- 

/हुस मत के इस देश में फलने का खास सबब ज़ोर ज़बरदस्ती नहीं हे ।” | 
एक दूसरे स्थान पर यही लेखक भारतीय मुसलमानों के विषय में लिखता है-- 

“इल तसास सुसलमानों में से ९० फ़ौसदी में भारतीय रक्‍त हे, वे 
इस देश के बंसे ही बच्चे हे ज॑से हिन्दू । उनमें बहुत से पुराने हिन्दू अन्धविद्वास 
भी अभी तक मौजूद हें । वे केवल इस लिए मुसलमान हे, क्योंकि उनके पूर्वजों 
ने अरब के उस सहापुरुष (मोहम्मद) का सत स्वीकार किया था ।” 
और आगे चल कर यही विद्वान लिखता है कि भारत में मुसलमानों का राज क़ायम 

हो जाने के बाद भी प्रजा को जबरदस्ती मुसलमान बनाना अधिकांश नग्रे मुसलमान 
शासकों के हित और उनकी रुचि, दोनों के विरुद्ध था। वह लिखता हैं-- 

“इसलाम का प्रचारक बलप्रयोग न कर सकता था और ?< जिन हमला 
करने वालों ने यहाँ पर विजय प्राप्त की और जो यहाँ बस गए, उन्होंने भी 
प्रायः कभी भी बलश्रयोग करना नहीं चाहा । इसकी वजह भी काफ़ी थो और 
बह बजह यह थो कि बलप्रयोग करने में उनका हित न था। वे अपना राज, 
बादशाहतें या साम्राज्य क्रायम करना चाहते थे न कि अपनी ही टंक्‍्स देने वाली 


प्रजा के साथ घरेल युद्ध छेड़ना या इस विज्ञाल प्रायद्वीप की योद्धा जातियों की 

अदम्य शत्रुता को अपने विरुद्ध भड़का लेना; ये जातियाँ हिन्दू थीं और हिन्दू 

रहों । $ 

तेरहवीं सदी के अन्त से सोलह॒वीं सदी के प्रारम्भ तक, जब कि भारत म अपना 
साम्राज्य क्रायम करने के लिए मुसलमानों के प्रयत्न जारी थ, उस समय के बारे में सर 
अलफ़ं ड लॉयल लिखता हूँ कि मुसलमान नरेश--- 

/2< » आम तौर पर लड़ाई में इतने मशगूल रहते थे कि वे धर्म प्रचार 'की 
ओर अधिक ध्यान न दे सकते थे, या यह कि उन्हें छोयों को मुसलमान बनाने 
की अपेक्षा उनसे खिराज बसूल करने की अधिक चिन्ता रहती थी ।” * 
निस्सन्देह कहीं कहीं इस तरह की मिसालें भी मिलती हैं जिनमें राजनेतिक या 
अन्य बातों से प्रेरित होकर भारत के किसी किसी मुसलमान नरेश ने इसलाम मत के प्रचार 
के हित में अपने अधिकारों का अनुचित प्रयोग किया, किन्तु इसके विपरीत केवल बाबर 
और अकबर ही नहीं, बल्कि अधिकांश और अनेक अन्य मुसलमान शासकों के लेख और 
उनकी आज्ञाएँ इस विषय की नक़रू की जा सकती हैँ, जिनसे मालम होता है कि वे अपनी 
हिन्दू और मुसलमान प्रजा को एक दृष्टि से देखते थे और राजशासन में किसी तरह का 
धामिक पक्षपात अपने लिए हितकर न समझते थे । इतिहास से यह बात बिलकुल स्पष्ट 
है कि वतंमान भारतीय मुसलमानों में से ९० नहीं, ९९ फ़ीसदी के इसलाम मत स्वीकार 
करने का सबब केवल उस समय के असंख्य मुसलमान फ़क़ीरों, पीरों और दरवेशों की 
सच्चरित्रता और इसलाम की आन्तरिक सामाजिक और अन्य विशेषताएँ थीं । 


जिज्ञासु श्ररब 


अरबों के अन्दर नयी धार्मिक लहरें 


भारत के ऊपर अरब के इस नये मत का प्रभाव केवल उन लाखों या करोड़ों भारत- 
वासियों तक ही सीमित न था जिन्होंने इस नये मत को स्वीकार कर लिया। उस सामा- 
जिक अराजकता के दिनों में, जिसका चित्र हम ऊपर खींच चुके हें, शेष भारतवासियों के 
विचारों, उनके धर्म, उनके साहित्य, उनकी चित्रकारी, उनके विज्ञान, उनकी निर्माण कला, 
सारांश यह कि समस्त भारतीय सम्यता पर इसलाम के नये विचारों का गहरा और 
अमिट प्रभाव पड़ा । किन्तु इस प्रभाव को बयान करने से पहले यह आवश्यक है कि हम 
मोहम्मद साहब के बाद की अरबों के अन्दर की नयी धामिक लहरों और उनकी सम्यता 
के अन्य पहलुओं पर भी एक नज़र डाल लें । 

इसलाम आरम्भ से ही एक निराकार ईइवर का मानने वाला था। उसके सिद्धान्त 
अत्यन्त सरल थे और पूजा विधि अत्यन्त सुसाध्य । फिर भी, मोहम्मद साहब की मुत्यु के 
थोड़े दिनों बाद से ही इसलाम के अन्दर नयी शाझ्तें फूटने लगीं। जिस तरह अरब नीतिज्ञों 
ने प्रव और पश्चिम में अपने साम्राज्य को बढ़ाना शुरू किया, उसी तरह अरब विद्वानों 
और जिज्ञासुओं ने संसार के चारों कोनों से द्शन, विज्ञान और अनेक विद्याओं की खोज 
कर अपने ज्ञान के भण्डार को बढ़ाना शुरू किया ! 


यूनानी, बौद्ध, ईसाई ओर हन्दू प्रस्थों का अरबी सम अनुवाद 
ईसाई धरम ग्रन्थों के अरबी में अनुवाद किए गए । सुकड्ात, अफ़लातून और अरस्सतू 

४६ भारत में अंगरेज़ी राज 


जैसों के गूढ़ दर्शनश्ास्त्रों, और विज्ञान, वैद्यर, ज्योतिष इत्यादि पर यूनानी ग्रन्थों के 
अरबी में अनुवाद किए गए। भारत के साथ अरबों का घनिष्ठ सम्बन्ध पहले से था ही । 
भारतीय माल के साथ साथ भारतीय संस्कृति और भारतीय विद्याओं का लेन देन भी 
शीघ्य ही शुरू हो गया । शुरू के खलीफ़ाओं के दिनों में अनेक हिन्दू बसरा में ऊँचे ऊँचे पदों 
पर नियूक्‍त थे । * शाम, काशगर आदि में हिन्दुओं की अनेक बस्तियाँ थीं। खुरासान, 
अफ़ग़ानिस्तान, सीसतान और बलूचिस्तान इसलाम मत स्वीकार करने से पहले या तो बौद्ध 
थे या हिन्दू । बलख में एक बहुत बड़ा बौद्ध विहार यः जिसके बौद्ध मठाधीश अब्बासी 
खलीफ़ाओं के वज़ीर हुआ करते थे | बौद्धधर्म की सब मुख्य मुख्य पुस्तकों के अरबी में 
अनुवाद किए गए। “किताबुल बुद” और “बिल बहर वा बुदसिफ़ उन्हीं दिनों की लिखी 
हुई अरबी भाषा में बोद्ध धरम क, प्रामाणिक पुस्तकें हैँ । इसी तरह सुश्रुत, चरक, चाणक्य 
रचित तथा पंचतन्त्र और हितोपदेश जैसे अगणित संस्क्ृत ग्रन्थों के अरबी में अनुवाद किए 
गए। विशेषकर महात्मा बुद्ध के जीवन और उनके सिद्धान्तों का अरब के मुसलमानों 
पर बहुत बड़ा प्रभाव पड़ा । धीरे धीरे जिज्ञासु अरबों में तरह तरह के स्वतन्त्र विचार, नये 
नये दाशंनिक, और नये नये सम्प्रदाय पैदा होने शुरू हुए। इसी परिस्थिति के अन्दर इस- 
लाम में अद्वतवाद और सूफ़ी विचारों का जन्म हुआ । 


इसलाम में अद्वंतवाद 
उन्हीं दिनों शिया मसलमानों के गुलात' सम्प्रदाय के आचार्यों ने अवतारवाद 
(हुलल, तशबीह ), आवागमन (तनासुखी) आदि को अपने सिद्धान्तों में स्थान दिया 
ओर यह प्रतिपादन किया कि मनुष्य की आत्मा भी बढ़ते बढ़ते खुदा के रुतबे तक पहुँच 
सकती हूँ । अली इलाही' सम्प्रदाय के लोगों ने एक से अधिक स्त्री के साथ विवाह और 
तलाक़ की प्रथा, दोनों को नाजायज़ क़रार दिया । मसजिद में जाने को, और शारीरिक 
'शरई' पवित्रता को भी उन्होंने अनावश्यक बताया। अनेक सम्प्रदायों ने कुरान के जाहिरा 
अर्थों को न मान कर उसे अलंकार के रूप में मानना शुरू किया। ३ अव्यक्त, निर्गुण 
ब्रहम और सगुण ईश्वर में भेद किया जाने लगा। इस तरह के अनेक सम्प्रदाय क्ायम 
हुए जिनमें लोगों को विशेष दीक्षा" देकर भरती किया जाता था । इनमें से कोई कोई 
सम्प्रदाय यह मानता था कि दीक्षित मनुष्य अभ्यास करते करते नबी और स्वयं खुदा के 
रुतबे तक पहुँच सकता हूँ | गुरु (पीर) को ईइवर और कहीं कहीं ईश्वर से भी बढ़ कर 
रुतबा दिया जाने लगा। मोतज़ली सम्प्रदाय के लोगों ने इस बात का खुलेआम प्रतिपादन 
किया कि कुरान सदा के लिए निर्म्रान्त ईश्वर वाक्य नहीं है, बल्कि मनुष्य जाति की उन्नति 
के साथ साथ हर मनुष्य की आत्मा के अन्दर बराबर समय समय पर इलहाम होता रहता 
है। अरग्रिज़ाली (१०५७-११५२) ने कुरान, शरीयत और मामूली मुसलिम कर्मकाण्ड 
से असन्तुष्ट होकर संसार से पृथक तप (रियाज्ञत ), अभ्यास (हाग्रल) और ध्यान (ज़िक्र) 

जिशासु अरब ४७ 


शुरू किया और अपनी आत्मा के अन्दर ही शान्ति को प्राप्त किया । इस तरह के आज़ाद 
खयाल सूफ़ियों के अनेक मठ (खानक़ाहें) क़रायम हुए, जिनमें अद्गवेत (वहदतुरूवजूद ) 
का उपदेश दिया जाता था, संयम (नफ्सकुशी ) पर ज्ञोर दिया जाता था और भक्ति (इश्क़ ) 
और योग (शग्रल ) को मुक्ति का एक मात्र मार्ग बताया जाता था। कवियों और वैज्ञानिकों 
में अनेक तरह के अविश्वासी पैदा होने लगे, जो मामूली अर्थों में नबी और कु रान से इनकार 
करते थे, दोज़ख़ और बहिश्त और रोज़े और नमाज़ का मज़ाक उड़ाते थे और सगुण 
ईश्वर के अस्तित्व को तर्क-विरुद्ध बतलाते थे, यहाँ तक कि खलीफ़ा यज़ीद (मृत्यु सम्‌ 
७४४) को भी इन्हीं नास्तिकों में गिना जाने लगा। प्रसिद्ध विद्वान, महात्मा अबुल अला 
अलमआरी (मृत्यू सन्‌ १०५७) के विचारों पर बुद्ध के विचारों की छाप साफ़ दिखाई 
' देती है । अबुल अला आत्मा के आवागमन में विश्वास करता था, कड़ा निरामिषभोजी 
था, यहाँ तक कि दूध और शहद या चमड़े के उपयोग को भी पाप मानता था, प्राणिमात्र 
के साथ दया का उपदेश देता था, खाने और कपड़े में अत्यन्त परहेज़गार था और ब्रह्मचर्य 
को आत्मा की उन्नति के लिए आवश्यक बताता था, मस्तजिद, नमाज़, रोज और दिखावटी 
मज़हब का वह बड़ा विरोधी था। * अपने एक पद में वह लिखता हँ--- 

“ला इलाह इल्लल्लाह ! सच हैँ, किन्तु जो मनुष्य अंधेरे में भी उस स्वर्ग 
को खोजता हू, जो स्व मेरे अन्दर और तुम्हारे अन्दर मोजद है, उसको अपनी 
आत्मा के सिया कोई दूसरा रसूल भी नहीं हैँ ।” 
उमरखय्याम के स्व॒तन्त्र विचार प्रसिद्ध हें। रतजगे करना, लम्बे लम्बे उपवास 

रखना, और कई तरह के नियम और तप सूफ़ियों ने मोहम्मद साहब की ज़िन्दगी से सीखे, 
किन्तु सूफ़ियों के सिद्धान्तों पर ईसाई मत, प्राचीन ईरान के ज़रथुस्त्री मत और भारतीय 
हिन्दू और बौद्ध मतों, इन सब की छाप भी साफ़ दिखाई देती थी । मोहम्मद साहब ने संसार 
से पृथक रहने को मना किया था, किन्तु उनके अनुयाइयों में आरम्भ से ही इस तरह के 
लोग पैदा हो गए थे जिनका सिद्धान्त संसार से भागना (अलफ़िरारो मिनदुदुनिया) था। 
कट्टर मौलवियों और इन आज़ाद खयाल सूफियों में बराबर झगड़ा चला आता था, 
फिर भी सैकड़ों साल तक हज़ारों और लाखों आदमी चारों ओर से आ-आकर इन सूफ़ियों 
की खानक़ाहों में जमा होते थे और इसमें कोई सन्देह नहीं कि उस ज़माने के मुसलमानों के 
जीवन और विचारों पर इनका बहुत गहरा प्रभाव था। 

महात्मा मनसूर का नाम संसार भर में प्रसिद्ध हैं । मनसूर ने भारत की भी यात्रा 
की थी । उसका मुख्य सिद्धान्त और वाक्य “अनल हक़” था, जिसका ठीक वही अं है 
जो अहं ब्रह्म का हैँ । अपने आज़ाद खयालों के सबब से ही मनसूर को क़ेद किया गया 
और सन्‌ ९२२ ईसवी में यातनाएँ दे-देकर सूली पर चढ़ा दिया गया | कबीर, दादू, नानक 
और अन्य भारतीय महात्माओं के वबचनों में मनसूर के वाक्य इधर से उधर तक भरे हुए 
हैं। मनसूर सबको खुदा मानता था और हर तरद्द की दुई को घोखा बतलाता था। कुदरती 
तौर पर इस अद्वतवाद ने उस समय के असंख्य मुसलमानों में सब मज़हबों की एकता और 

एक दूसरे की ओर उदारता के विचार भी पैदा किए। सृफ़ियों के साहित्य में योगाम्यास 

४८ भारत भें अंगरेजशी राज 


के मुक़ामात, समाधि, सत्संग की महिमा, गुरु के महत्व, प्राणायाम आदि का खूब ज़िक्र 
आता हैं और भक्ति के उन्माद में गाने, बजाने और नाचने की तारीफ़ की गई है। शेख 
बदरुह्दीन के विषय में, जो तेरहवीं सदी में भारत में आकर रहने लगे थे, लिखा है कि 
जब वह इतने बूढ़े हो गए थे कि हिल डुलू न सकते थे तब भी हरि कीतेन की आवाज़ पर 
वह तुरन्त अपने बिस्तरे से कूद कर जवान मनुष्य की तरह नाचने लगते थे । जब उनसे 
पूछा जाता था कि इस निर्बल अवस्था में शेख कंसे नाच सकता है ? तो वह जवाब देते थे, 
“शंख कहाँ है ? इश्क़ नाच रहा हैं । * 

निस्सन्देह सूफ़ियों का मार्ग भक्तिमार्ग था, उनका सिद्धान्त अद्वत था, इश्क उनकी 
पूजा थी और ब्रह्म में लीन होकर तद्बत हो जाना उनकी निजात (मोक्ष) थी । 


भारत के दक्षिण में धर्म सुधार की लहरें 


ईसा की आठवीं सदी से पहले भारत की धामिक अव्यवस्था का ज़िक्र हम ऊपर 
कर चुके हे । बौद्ध मत समाप्त हो चुका था और शैव मत, बंष्णव मत और शाक्त मत ने 
उसकी जगह ले ली थी । बौद्ध मत के उच्च सदाचार और मनुष्यमात्र की समता के सिद्धान्तों 
के स्थान पर फिर से असंख्य देवी देवताओं, मत मतान्‍्तरों, कमंकाण्ड, जात पाँत, ऊँच नीच 
और हज़ारों अन्य पाखण्डों ने अपना साम्राज्य जमा लिया था। मदुरा के जैन राजा ने जब 
दोव प्रचारक, तिरुज्ञान, के उपदेश से जेन मत त्याग कर देव मत स्वीकार किया और मदुरा 
की होष प्रजा ने जैन मत को छोड़ने से इनकार किया तो राजा ने तिरुज्ञान की सलाह से 
अनेक जैनियों को फाँसी पर लटका दिया । धर्म के नाम पर इस तरह के अत्याचार उस समय 
जैनियों और बौद्धों के ऊपर जगह जगह सुनने में आते थे। ऐसी हालत में उन हज़ारों मुख्रल- 
मान फ़क़ीरों और सूफ़ियों के सिद्धान्तों और उनके चरित्र का भारतीय जनता पर हितकर 
प्रभाव पड़ना, जो शुरू की सदियों में अधिकतर दक्षिण और पश्चिम में आकर बसे, एक 
स्वाभाविक घटना थी । अनेक हिन्दू विद्वानों और महात्माओं के चित्तों में भी उस समय 
अपने देश की जटिल धामिक स्थिति को सुलझाने की चिन्ता उत्पन्न हुई। एक दूसरे के 
बाद शंकर, रामानुज, निम्बादित्य, बासव, वललभाचाय, माधव आदि अनेक सन्‍्त-महात्मा 
भारत के दक्षिण में पैदा हुए, जिन्होंने अपने अपने ढंग से अपने दुखित देशवासियों को 
फिर से शान्ति, प्रेम और आशा का सन्देश सुनाया । 


इसलाम का प्रभाव 

शुरू से लेकर ईसा की आठवीं सदी तक भारत में जितने घामिक और सामाजिक 
सुधार आन्दोलनों ने जन्म लिया, वे प्रायः सब उत्तर ही से शुरू हुए | किन्तु आठवीं सदी 
के समय से यह एक नयी धात देखने में आती है कि इस तरह के आन्दोलनों को जन्म देने का 
श्रेय उत्तर के स्थान पर अब दक्षिण को मिलने रूगा। आठवीं से पन्द्रहवीं सदी तक दक्षिण 
भारत का यह महत्व क़ायम रहा । शंकर, रामानुज, निम्बादित्य बासव, बल्लभाचाय 


और माधव, सब दक्षिण के रहने वाले थे। इसका एक सबब निस्सन्देह यह था कि उन दिनों 


अनन्‍ीनिनजलज लक नन डी ल- जीललललकक सा +--+न कान ५०>--सनमककका-ाकनवभकनाल५ नमक पक» कक 7 डी पाया... अनिल निननजनिनानकन कम ० पलक 





+ छ8]00787 &॥0 उद्याए6((: 4॥९०४-४-४६४७७#६, एछ, ४, 9. 368, 


न्‍ के 
३ अप 
+>४ +-+ 


जिज्ञासु अरब ४९ 


अधिकांश मुसलमान सन्त, सूफ़ी और दरवेश दक्षिण और परिचम में ही जाकर बसते थे । 
इन भारतीय आचार्यों के उपदेशों और सिद्धान्तों पर इसलाम की छाप साफ़ दिखाई देती 
हैं । एक विद्वान इतिहासज्ञ लिखता है-- 


इसलाम के अनुयाइयों की मौजूदगी ने लोगों को जात पाँत, आत्मिक 
जीवन और ईश्वर के अस्तित्व इत्यादि विषयों पर विचार करने के लिए उत्तेजित 
किया । * 


इतिहास लेखक बार्थ लिखता हँ--- 
“अफ़ग्गानों, तुरकों या उनके सहधर्मी मुज़ल विजेताओं के इस देश में 
आने से बहुत पहले, खिलाफ़त के अरब लोग, यात्रियों के रूप में, भारत के 
तटों पर पहुँच चुके थे और यहाँ के लोगों के साथ तिजारत का सम्बन्ध और सेल 
जोल पंदा कर चुके थे । अब देश के ठीक इन्हीं हिस्सों में नवों सदी से लेकर 
बारहवों सदी तक वे जबरदस्त धार्मिक तहरीकें शुरू हुईं जो शंकर, रामानुज, 
आनन्दतीर्थ और बासव के नामों के साथ सम्बन्ध रखती हैं । भारत के ऐतिहासिक 
सम्प्रदायों में से अधिकांश इन्हीं तहरीकों से पंदा हुए और बहुत दिनों तक हिन्दो- 
स्‍्तान में इनसे सिलती जुलती और कोई चोज्ञ न थी ।” 
थोड़ी सी सरसरी तुलना करने से मालम हो सकता हैँ कि उस समय के क़रीब क़रीब 
सब हिन्दू आचार्यों ने अपने समय के इसलाम से काफ़ी विचार लिए । 

अब हम आठवीं सदी से लेकर पन्द्रहवीं सदी तक के म्‌रुय मुख्य भारतीय आचार्यों 
और महात्माओं के उपदेशों की इसलाम और सूक्षियों के उपदेशों के साथ थोड़ी सी तुलना 
करते है । इसका हरगिज़ यह मतलब नहीं हैँ कि इन महात्माओं ने जिन सिद्धान्तों का प्रति- 
पादन किया, वे सब सिद्धान्त किसी न किसी रूप में या कम से कम बीज रूप में भारत के 
उनसे पहले के धामिक साहित्य में मौजूद न थे; इसमें भी सन्देह नहीं कि खासकर शंकर 
जैसे विद्वानों ने मुख्यतः भारत के प्राचीन ज्ञान-भण्डार से ही अपनी ज्ञान पिपासा को बुझाया 
और उसी आधार पर अपने शेष देशवासियों को ठीक मार्ग पर लाने का प्रयत्न किया । 
फिर भी नीचे की तुलना से यह साफ़ हो जायगा कि उस समय के इन आचार्यों ने एक दरजे 
तक इसलाम से भी अपने सिद्धान्तों में सहायता प्राप्त की, और एक दरजे तक भारत ही 
के अनेक प्राचीन विचारों ने अरब और ईरान से टक्कर खाकर एक नथे वेश और पुनरु- 
ज्जीवित रूप में फिर भारत के अन्दर प्रवेश किया । 

सब से पहले हमारा ध्यान शंकराचाये की ओर जाता हे । शंकराचार्य ने बौद्ध मत 
के विरुद्ध उस समय के अनेक हिन्दू सम्प्रंदायों को मिला कर, उन्हें दार्शनिक नींव और 
एक व्यवस्थित रूप देने का प्रयत्न किया। शंकर ने हिन्दू धमं में अनेक नथे परिवर्तन 
किए । उन्होंने सब वर्णों के लोगों के लिए सन्यास की दीक्षा को जायज़्ञ करार दिया । 


ननलमीननन+ मनन ० बन ह्+ऊ न 
'4+>क+ >>, बह बज बन न क अ २०० कनक»०»>जम्कक 


_ पह ७०5९००९ ० 6 [00एछ8 0 िद्ा) ४प्रपा३(6व (0फष्टा। 0 5पथी 8प्रा- 
]62९83 85 ०88४९, 89093] 9॥77 8790 ६॥6 ए9९०7807689 66 0600.7:.-.#609# ठबव &504/ 
42724978, 09 पछ.,0. २४८६४८०(॥. ल्‍.,070407, 907, 9. 45. 

|ै' 8&077: झेशर[४०४० छा 774४6. 


५० भारत में अंगरेजी राज 


'मनृष्य-पंचक' में उन्होंने एक स्थान पर लिखा है--कोई भी तत्वदर्शी मनुष्य मेरा सच्चा 
गुरु है, चाहे वह द्विज हो और चाहे चाण्डाल ।” वैष्णव और हैव आचार्यों ने अनेक स्थानों 
पर शंकर का कड़ा विरोध किया। शंकर का अद्वैतवाद निस्सन्देह भारतीय था, किन्तु उस 
समय के मुसलमान सूफ़ियों के अद्वेतवाद के साथ उसमें गहरी समानता थी । कम से कम 
हांकर से पहले भारत में किसी ने भी अद्वेतवाद को इस तरह का रूप न दिया था । इसलहा म 
के कठोर एक-ईश्वरवाद और शंकर के अद्वेतवाद में भी थोड़ी बहुत समानता अवश्य 
है । शंकर के समय में इसलाम भारत में पहुँच चुका था। लिखा हैँ कि जिस प्रदेश 
में शंकर का जन्म हुआ था, वहाँ का हिन्दू राजा तक इसलाम मत स्वीकार कर 
चुका था ।* 

रामानुज और दूसरे आचार्यों के उपदेशों में एक-ईश्वरवाद पर ज़ोर, भक्ति का 
उन्माद, प्रपत्ति, गृुरुभक्ति, जातिभेद का ढीलापन, इत्यादि अनेक बातें इसलाम के साथ 
मिलती हुई हे । इनमें से अनेक विद्वानों के ग्रन्थों में अनेक मुसलूूमान सूफ़ियों के ग्रन्थों के 
साथ कहीं कहीं आश्चर्यजनक समानता भी दिखाई देती हैं । 

लिगायत सम्प्रदाय की स्थापना बारहवीं सदी के क़रीब हुई । बासव, चन्न वासव 
और एकान्त रमय्या, तीनों आचाय॑ इस सम्प्रदाय के संस्थापक माने जाते हैं । लिगायत 
सम्प्रदाय एक शैव सम्प्रदाय हैं । लिगायत लोग एक ईश्वर (परशिव ) को मानते हैँ । अपने 
गुरु अल्लमा प्रभु' को वे ईदवर का अवतार मानते है । मुसलमानों के चार पीरों' के समान 
वे भी चार आराध्य' मानते हैं । दीक्षा के नियम बिलकुल व॑से ही हे जैसे सूफियों में । 
लिगायत लोग जातिभेद को नहीं मानते । पैरिया ठीक उसी तरह उनके सम्प्रदाय में लिया 
जा सकता हें जिस तरह ब्राह्मण । दोनों में कोई अन्तर नहीं माना जाता । विवाह में कन्या 
की रज़ामन्दी आवश्यक समझी जाती हूँ । बालविवाह की मनाही है । तलाक़ की इजाजत 
है । विधवाओं को पुनविवाह की इजाज़त हे । मुर्दे बजाय फूंकने के दफ़न किए जाते हें । 
श्राद्ध इत्यादि नहीं किए जाते । लिगायत लोग आवागमन के सिद्धान्त को नहीं मानते । 
सब लिगधारी एक दूसरे के साथ खा-पी सकते हे, विवाह सम्बन्ध कर सकते हें । ये लोग 
अपने को जंगम' या वीर शोव' भी कहते हैं । बेलगाम, बीजापुर और धारवाड़ ज़िलों में 
३५ फ़ीसदी और मैसूर और कोल्हापुर रियासतों में १० फ़ीसदी आबादी लिगायतों की 
है । निस्सन्देह लिगायतों के सिद्धान्तों में अनेक बातें ऐसी हैं जो इसलाम में पाई जाती हैं, 
और उससे पहले के किसी भी भारतीय सम्प्रदाय में नहीं थी । अल्लम' और “अल्लाह' 
शब्द भी निस्सन्देह एक दूसरे से मिलते हुए हैं । 

इसी तरह सिद्धर सम्प्रदाय के लोगों ने एक ईश्वर को माना, आवागमन के सिद्धान्त 
से इनकार किया, वेद ओर शास्त्रों के प्रमाण को अस्वीकार किया, मूर्तिपूजा को निन्दनीय 
ठहराया, जाति भेद को झूठा माना, सत्गुरु की आवश्यकता पर ज़ोर दिया, इत्यादि । 
इन लोगों के ग्रन्थों में इसलाम के शब्द और सुूफ़ियों की परिभाषाएं स्थान स्थान पर पाई 
जाती हैं । 

मुसलमानों का यहाँ बस जाना ५१ 


सुसलमानों का यहाँ बस जाना 


भारतीय जीवन के अनेक पहलुओं पर इसलाम और मुसलमानों के प्रभाव पे थोड़ी 
देर के लिए हट कर अब हम यह देखना चाहते हैं कि मोहम्मद बिन क़ासिम के बाद भारत 
पर मुसलमानों के और कौन कौन से हमले हुए, मुसलमानों की हकूमत इस देश में किस 
तरह क़ायम हुई और किस तरह बाहर से आने वाले मुसलमान भी इसी देश में बस गए। 


महम॒द ग़ज़्नवो 

सिन्ध पर मोहम्मद बिन क़ासिम के हमले के तीन सौ साल बाद महमूद ग्ज़नवी 
के हमलों का समय आया । ग़ज़नी के शासक महमूद ने यहाँ आकर कुछ नगरों को बरबाद 
किया, कुछ हिन्दू नरेशों के साथ सुलह करके उन्हें सुरक्षा प्रदान की, कुछ मन्दिरों को लटा, 
और कहा जाता हैँ सोमनाथ पर हमला करके वहाँ की मूर्ति को तोड़ा और लूट का बहुत 
सा माल लेकर वापस ग़ज़नी की राह ली । सोमनाथ पर महमूद ग़ज़नवी के हमले की 
सचाई के बारे में भी प्रामाणिक इतिहासज्ञों में जबरदस्त मतभेद है । महमूद के चरित्र 
के अनेक गुणों की भी अनेक इतिहास लेखक मुक्त-कण्ठ से प्रशंसा करते हें | * किन्तु 
यह सब बहस हमारे प्रसंग से बाहर है । इसमें सन्देह नहीं कि महमूद की सेना में हज़ारों 
सिपाही हिन्दू थे, उसका एक प्रसिद्ध सेनापति हिन्दू था, जिसका नाम तिलक था और 
जिसने एक बार महमूद के एक मुसलमान सेनापति के विद्रोह का दमन किया था । जो 
कुछ भी हो, महमूद के हमलों का कोई स्थायी असर भारत पर न रह सकता था । महमूद 
के हमलों का मूल्य ज़ियादा से ज़ियादा एक धन लोलप डाक्‌ के हमलों से अधिक नहीं कहा 
जा सकता । 


मोहम्मद ग्रोरो 


सो साल बाद तुरकों ने पश्चिम की ओर से अफ़ग़ानिस्तान के गोरी राजकुल को 
दबाना और पूरब की ओर खदेड़ना शुरू किया। गोरी राजाओं का रुख़ पूरव की ओर मड़ा 
जिसके फलस्वरूप मोहम्मद गोरी का भारत पर हमला हुआ । मोहम्मद ग्रोरी के समय 
से पंजाब पर भी मुसलमानों का शासन जम गया। मोहम्मद ग्रोरी के भारत आने के समय 
तक भारत की राजनैतिक अव्यवस्था और बढ़ चुकी थी । तेरहवीं सदी तक सारे उत्तर 
भारत पर मुसलमानों का राज जम गया। राजपूत नरेशों ने जगह जगह अरूग अलूग 
खासी वीरता के साथ उनका मुक़ाबला किया। किन्तु उनमें किसी तरह की एकता या 
नीतिज्ञता बाक़ी न रह गई थी। इसके बाद धीरे धीरे सौ साल के अन्दर मैसूर तक अधि- 
कांश भारत पर मुसलमानों की हकूमत क़ायम द्वो गई । 


विदेशी और स्वदेशी 
इसमें शक नहीं कि ज़ाहिरा देखने में भारतीय जीवन को एक बार गहरा धक्का पहुँचा । 

५२ भारत में अंगरेज्ञी राज 


किन्तु जिन मुसलमानों ने बाहर से आकर भारत पर हमला किया वे भारत आकर भारत 
ही में बस गए और भारत ही के होकर रह गए । भारत पर मुसलमानों की हकूमत कायम 
होने से पहले जो लाखों भारतवासी इसलाम धर्म स्वीकार कर चुके थे उनके सबब, और 
उस आदर के सबब जो, जैसा हम दिखा चुके हैं, बहुत से भारतवासियों के चित्त में इसलाम 
की ओर पैदा हो चुका था, इन बाहर से आने वाले मुसलमानों को भारत के अन्दर बसने 
और घुल मिल जाने में काफ़ी सुगमता हुई । एक नसल के अन्दर ही बे पूरी तरह भा रतवासी 
बन गए । उन्हें देशवासियों के हित में अपना हित और उनके सुख में अपना सुख दिखाई 
देने लगा। भारत को उस अन्धकारमय युग में एक प्रधान राजनैतिक शक्ति की आवश्यकता 
थी । जिन मुसलमानों ने विदेशी रूप में इस देश पर हमला किया था, उन्होंने स्वदेशी और 
भारतीय बन कर भारत की इस आवश्यकता को बड़ी सुन्दरता के साथ पूरा किया। 

किसी भी व्यक्ति या क़ौम का दूसरे व्यक्ति या क्रौम पर हमला जायज क़रार नहीं 
दिया जा सकता । किसी भी विदेशी हमला करने वाले के सामने सिर झुका देना या विदेशों 
सेना से पराजित हो जाना किसी भी देश के लिए यशस्कर नहीं कहा जा सकता । किन्तु 
इसके साथ ही हमें यह भी स्वीकार करना होगा कि कोई जाति-विशेष किसी देश-विशेष 
का ठेका लेकर पृथ्वी पर नहीं उतरी । सच यह हैँ कि बहुत दरजे तक मानव समाज का 
जातियों या देशों में बटवारा भी एक कृत्रिम बटवारा हैं । मानव समाज एक विशारू 
कुटुम्ब हैं जिसका घर पृथ्वी हैं । आजकल के राष्ट्रीयता के प्रभाव भी, जो मानव समाज की 
आजकल की स्थिति मे हर देश के जीवित रहने के लिए एक दरजे तक आवश्यक प्रतीत 
होते हैं, वास्तव में एक अनिवायं रोग ही हे । इस विषय को अधिक विस्तार देना हमारे इस 
समय के प्रसंग से बाहर है । फिर भी कोई मनुष्य किसी देश के अन्दर विदेशी केवल उस 
समय तक ही कहा जा सकता हूँ, जब तक कि वह उस देश की सीमाओं से बाहर किसी 
दूसरे देश को अपना देश या अपना घर मानता हो, या उस पहले देश से धन बटोर कर दूसरे 
देश को ले जाता हो । किन्तु जिस समय कोई मनुष्य किसी देश को अपना घर बना लेता 
हूँ, वहीं पर बस जाता है, देशवासियों के सुख में अपना सुख और दुख में अपना दुख समझने 
रलूगता हैँ, तो फिर चाहे वह किसी भी धर्म का मानने वाला हो, अच्छे आचरण का द्वो या 
बुरे आचरण का, उसे विदेशी नहीं कहा जा सकता । 

वैदिक समय से लेकर अंगरेज़ों के आने से पहले तक अधिकांश समय में अफ़ग़ानिस्तान 
भारत का एक प्रान्त था। फिर भी यदि अफ़ग़ानिस्तान को भारत से बाहर मान लिया 
जाय तो महमूद ग़ज़नवी के हमले भारत पर विदेशी हमले थे। मुहम्मद बिन क़ासिम का 
सिन्ध पर हमला निस्सन्देह विदेशी हमला था । मोहम्मद ग्रोरी का भारत पर हमला 
भी विदेशी हमला था । किन्तु जो मुसलमान ईरान या अफ़ग्रानिस्तान से आकर एक बार 
भारत में बस गए, उनकी हकूमत फिर किसी तरह विदेशी हकूमत नहीं कही जा सकती । 
तेरहवीं सदी के अन्त से लेकर सोलहवीं सदी के शुरू तक ढाई सौ साल का समय देश में 
लगातार संग्रामों का समय था। इसके बाद भारत पर केवल म्‌ ग़लों का हमला बाक़ी रह 
जाता है । जिस बाबर ने तुकिस्तान से आकर भारत पर हमला किया वह विदेशी था। 
पानीपत के मैदान में सन्‌ १५२६ ईसवी में स्थदेशी और भारतीय इब्राहीम छोधी ने विदेशी 


मानव धर्म ५३ 


बाबर का मुक़ाबला किया । इब्राहीम लोधी हार गया । बाबर हिन्दोस्तान में बस गया । 
मुग़ल साम्राज्य भारत में क़ायम हो गया । 

मुगल साम्राज्य से भारत को क्या लाभ हुआ या क्या हानि हुई, यह एक दूसरे स्थान 
का विषय हूँ | यहाँ पर हमें केवल यह दिखाना हें कि जिस तरह इसलाम एक बार भारत 
में आकर भारत के अनेक सम्प्रदायों में से एक सम्प्रदाय बत गया, उसी तरह मुसलमान 
हमलेआवर एक बार भारत में बस कर अन्य भारतवासियों के समान भारतवासी बन गए। 
भारत पर मुसलमानों के शासन के समय की बेशुमार मिसालें इस बात को मिलतो हूँ जब 
कि भारत के मुसलमान शासकों ने बाहर से हमला करने वाले मुसलमानों का बीरता के 
साथ मुक़ाबला किया, या स्वयं भारत की सीमा से बाहर निकऊ कर बाहर के मुसलमान 
देशों को विजय किया, उन्हें अपने भारतीय साम्राज्य का एक अंग बनाया और कभी कभी 
भारत के हिन्दू नरेशों को वहाँ का शासक तक नियुक्त किया । 

अपने धामिक विचारों के सबब से भी कोई मनुष्य किसी देश में विदेशी नहीं कहा 
जा सकता । धार्मिक आज्ञादी हर सम्य देश का एक आवश्यक गुण हे, और उदार तथा 
सम्य भारत ने अपने पिछले हज़ारों साल के इतिहास में इस गुण को अन्य देशों की अपेक्षा 
खासी सुन्दरता के साथ निबाहा हैं । 

यदि स्वदेशी और विदेशी की इस परिभाषा को स्वीकार न किया जाय तो भारत, 
इंगलिस्तान, जरमनी, फ्रान्स या संसार का कोई भी देश इस समय ऐसा नहीं है जो पूरी 
तरह विदेशियों से बसा हुआ न हो । फिर न इंगलिस्तान के एंगलो-सैक्सन वहाँ के असली 
बाशिन्दे माने जा सकते हैं और न जम॑नी या हिन्दोस्तान के आर्य, जिन्हें अपने अपने देशों 
का इस समय खासा गवं है, यहाँ के असली बाशिन्दे माने जा सकते हें । सच यह है कि जिस 
बाबर ने पानीपत में इब्राहीम लोधी को परास्त किया वह बाबर विदेशी था, किन्तु जिस 
बाबर ने दिल्ली में अपना साम्राज्य क्रायम करके तातार और ईरान से अपना सम्बन्ध 
सदा के लिए तोड़ कर भारत को अपना देश बना लिया वह बाबर भारतवासी था । बाद 
के मुगल सम्थाटों में से किसी सम्राट की किसी नीति विशेष का कोई नतीजा चाहे भारत 
के लिए हितकर रहा हो या अहितकर, चाहे सम्राट अकबर के समान उनमें से किसी ने 
हिन्दू और मुसलमानों को एक दृष्टि से देखा हो, या चाहे औरंगजेब के समान किसी तरह 
के भी भेद भाव द्वारा अपने शासन को बदनाम किया हो, फिर भी वे सब सम्राट भा रतवासी 
और केवल भारतवासी थे और उनका साम्राज्य स्वाधीन भारतौय साम्राज्य था। 


मानव धर्म 


हम फिर भारत की उस समय की धामिक लहरों की ओर आते हैं । 
रामानुज के धामिक विद्धारों और उतके भक्तिमागं को दक्षिण से उत्तर में लाकर 
उनके प्रचार का काये रामानन्द ने किया। रामानन्द ने विष्णु के स्थान पर राम की भक्ति 
का उपदेश दिया और हर जाति के लोगों को अपने सम्प्रदाय में शामिल किया । मैकॉलिफ़ 
लिखता है कि--- इसमें कोई सन्देह नहीं कि बनारस में विद्वान मुसलमानों के साथ 
रामानन्द की भेंट हुई ।” रामानन्द के दिष्यों और अनुयाइयों में अनेक मुसलमान भी थे । 


ध्डं भारत में अंगरेशी राज 


दो नाम उनके शिष्यों में सबसे अधिक प्रसिद्ध हें, एक तुलसीदास और दूसरा कबीर ! 
गोस्वामी तुलसीदास की रामायण सारे उत्तर भारत में प्रसिद्ध है। तुलसीदास का मोहावरा 
अवधी हैँ । फिर भी संस्कृत, फ़ारसी और अरबी, तीनों के शब्द भण्डारों से अपनी पुस्तक 
को अलंकृत कर एक ऐसी सरल और सर्वेप्रिय हिन्दोस्तानी भाषा को रचने का श्रेय गोस्वामी 
तुलसीदास को प्राप्त है जिसमें ऊंचे से ऊंचा साहित्य लिखा जा सका। हिन्दोस्तानी ज्ञबान 
के बनाने वालों में गोस्वामी तुलसीदास का नाम सदा के लिए स्मरणीय रहेगा । 


कबीर 


कबीर की शुमार निस्सन्देह भारत के महान से महान तत्वदर्शियों, धर्माचायों और 
समाज सुधारकों में की जानी चाहिए। कबीर एक अत्यन्त स्वतन्त्र विचारों के महापुरुष 
थे। वह मत-मतान्तरों के भेद और हर तरह के कमंकाण्ड और रूढ़ियों के कट्टर विरोधी 
थे। इस देश के अन्दर हिन्दुओं और मुसलमानों की एकता के वह सब से पहले प्रचारक 
और सब से महान समर्थक थे। उनका जन्म सन्‌ १३९८ ईसवी में हुआ और मृत्यु सन्‌ १५१८ 
ईसवी में । कुछ लोगों का खयाल हैँ कि कबीर किसी विधवा ब्राह्मणी के गर्भ से उत्पन्न 
हुए थे, नवजात बालक को कोई तालाब के किनारे फेंक गया था, नूरुद्दीन जुलाहे की पत्नी 
उसे वहाँ से उठा लाई और अपने घर में रख कर उसे अपने बच्चे की तरह पाला पोसा और 
बड़ा किया। हमें यह सारी कहानी बाद की गढ़न्त माल म होती हैं । हमारी सम्मति में यही 
सीधी सादी बात ठीक मालम होती है और यही कबीर की वाणी और अन्त तक की 
सारी जीवनी से पता चलता है कि कबीरुद्दीन बनारस के जुलाहे नूरुद्दीन का बेटा था और 
न्रुहीन के ही घर में पल कर बड़ा हुआ। बनारस में रह कर कबीर साहब हिन्दू और 
मुसलमान, दोनों मतों के सिद्धान्तों से पूरी तरह परिचित हो गए। मोहसिन फ़ानी लिखता 
हैं कि कबीर ने लड़कपन ही में अनेक हिन्दू और मुसलमान विद्वानों और सनन्‍्तों से भेंट की । 
बहुत दिनों वह जौनपुर, झूंसी इत्यादि में शेख तक़ी और अन्य मुसलमान सूफ़ियों और 
पीरों के साथ रहे, जिनका ज़िक्र कबीर साहब ने अपनी रमनी में किया है । इसके बाद कबीर 
ने बनारस में अपना सत्संग शुरू कर दिया। कबीर के विचार इतने स्वतन्त्र थे कि शुरू में 
मुसलमान मौलवी ओर हिन्दू पण्डित, दोनों उनसे बेहद नाराज़ हुए। इन लोगों ने हर तरह 
से कबीर को कष्ट पहुँचाने और दिक़ करने की कोशिश की । अन्त में हिन्दू और मुसलमान, 
दोनों जातियों में से कबीर के हज़ारों अनुयायी हो गए। जीवन भर कबीर ने अपने पिता 
का काम, यानी कपड़ा बुनने का धन्धा नहीं छोड़ा । हिन्दुओं में यह एक बात सदा से प्रसिद्ध 
रही हैँ कि काशी में मरने से मनुष्य को मुक्ति प्राप्त होती हैं । इसके विपरीत कहा जाता 
है कि गोरखपुर से १५ मील पश्चिम में मगहर में मरने वाले को गधे की योनि में जन्म 
लेना पड़ता है । कबीर ने अन्त समय निकट आने पर जानबूझ कर इस प्राचीन अन्ध- 
विश्वास की अवहेलना करने के लिए काशी से मगहर के लिए प्रस्थान किया और 
मगहर ही में अपने हज़ारों हिन्दू और मुसलमान अनुयाइयों की मौजूदगी में चोला छोड़ा । 
कहा जाता है कि कबीर के मरने के बाद उनके कुछ हिन्दू और मुसलमान अनुयाइयों में 
झगड़ा हुआ। हिन्दू कबीर को हिन्दू कहते थे और उनके प्लरीर को जलाना चाहते थे । 


सानव धर्म ५५ 


मुसलमान उन्हें मुसखमान मान कर दफ़न करना चाहते थे। अन्त में क्या फ़ैसला हुआ 
इसके बारे में अजीब अजीब कहानियाँ चल पड़ी हें । जो हो, मगहर में आज तक एक 
दूसरे के पास दो स्थान बने हुए हें। एक को कबीर साहब की समाधि कहा जाता हैं और 
दूसरे को कबीर साहब का 'मज़ार'। हर साल वहाँ मेला लगता हे, जिसमें हज़ारों हिन्दू 
आकर कबीर साहब की समाधि पर फूल चढ़ाते हें और हज़ारों मुसलमान कबीर साहब के 
मज़ार पर फ़ातेहा पढ़ते हें । 

कबीर हिन्दुओं के वर्णाश्रम धर्मं या जातिभेद के कट्टर विरोधी थे। वेदों, शास्त्रों 
या क्रान में से किसी को भी वह निर्म्नान्त या हर बात में प्रमाण न मानते थे। सूफ़ियों के 
समान प्रेम, इश्क़ या भक्ति उनका मुख्य धर्म था। अपनी रमेनी, शब्दों और साखियों के 
ज़रिए कबीर ने हिन्दू और मुसलमान, दोनों को एक मानव धर्म की शिक्षा दी, निर्मोकिता 
के साथ दोनों मतों की रूढ़ियों का एक समान खण्डन किया, और प्राणिमात्र के साथ प्रेम 
और एक निराकार ईश्वर की भक्ति का सबको एक समान उपदेश दिया । 

कबीर ने हिन्दू मत और इसलाम, दोनों में से सामान्य सचाइयों को एक समान 
ग्रहण किया । संस्कृत और फ़ारसी, उर्दू और हिन्दी, चारों भाषाओं के शब्दों का अपने 
पद्यों में उन्होंने एक समान उपयोग किया । 


हिन्दू और मुसलमान धर्मों की झूठी फृथकता पर दुख प्रकट करते हुए, दोनों को 
एक सार्वजनिक धर्म दरशाते हुए और दोनों को प्राणिमात्र पर दया का उपदेश देते हुए, 
कबीर साहब कहते हे--- 
भाई रे दुइ जगदीश कहाँ ते आया ? कह कौने बौराया ? 
अल्लाह राम करीमा केशव, हरि हजरत नाम धराया ॥ 
गहना एक कनक ते गहना, यामें भाव न दूजा । 
कहन सुनन को दुई कर थापें, एक निमाज एक पूजा ॥ 
वही महादेव वही महम्मद, ब्रहमा आदम कहिए । 
को हिन्दू को तुरक कहावे ? एक जिमी पर रहिए ॥ 
वेद कितेब पढ़ें वे कुतुबा, वे मुलना वे पांड़े । 
बेगर बेगर नाम धराए, एक सिदटो के भांड़े ॥ 
कहह कबीर वे दूनों भूले, रामहि किनहु न पाया । 
वे खससी ये गाय कटावें, बादिह जन्म गमाया ।॥। 


अर्थात, हे भाई, दो ईश्वर कहाँ से आ गए ? तुम्हें किसने बहका दिया ? अल्लाह 
और राम, करीम और केशव, हरि ओर हज़रत, एक ही सोने के बने आभूषणों के अलग 
अलग नाम है । इनमें दुई,का भाव नहीं है । कहने सुनने को तुमने दो दो नाम रख लिए हेँ-- 
एक नमाज़ और एक पूजा । वही महादेव हैं ओर वही मोहम्मद, वही ब्रह्मा है और वही 
आदम । हिन्दू और मुसलमान में कोई भेद नहीं, दोनों एक ज़मीन पर रहते हूँ । एक वेद 
पढ़ते हैं और दूसरे कुरान पढ़ते हें। एक मौलाना कहलाते हैं ओर दूसरे पण्डित । ये सब 
अछग अलूग नाम धर लिए हूँ, वास्तव में सब एक ही मिट्टी के बरतन हैँ । कबीर कहुता 

है, ये दोनों भूले हुए है । इनमें से किसी ने राम को नहीं पाया । एक बकरा काटते हैं और 
दूसरे गाय काटते हे--दोनों वृथा जन्म खोते हें । 
कबीर कहते हें--- 
हिन्दू . कहें तो में नहीं, मुसलमान भी नाहि । 
पाँच तत्व का पुतला, भबी खेले माहि ॥ 
अर्थात, मे न हिन्दू हैं और न मुसलमान; में तो पाँच तत्वों का बना हुआ पुतला हूँ 
जिसके अन्दर ग़ेबी (आत्मा) क्रीड़ा करता है । 
कबीर के उपदेशों पर मुसलूमान सूफ़ी फ़क़ीरों के उपदेशों का प्रभाव साफ़ दिखाई 
देता हैं। कबीर से पहले कोई ऐसा हिन्दू महात्मा न हुआ था जिसका वह अनुसरण करते ; 
इसलिए उनके लिए मुसलमान सूफ़ियों का अनुसरण स्वाभाविक था। फ़रीदुद्दीन अत्तार 
के पन्दनामे' और जलाल॒द्दीन रूमी और शेख सादी शीराजी के काव्यों से कबीर निस्सन्देह 
भली भाँति परिचित थे। कबीर के पद्यों में इन महापुरुषों और दूसरे सूफ़ियों के उपदेशों 
की बार बार झलक आती हैं । कबीर का नीचे लिखा पद्च-- 
जब तू आयो जगत में, जगत हँसे तू रोय । 
अब तो ऐसी कर चलो, तू हाँसे जग रोय ॥। 
शेख सादी के इस मशहूर पद्य का साफ़ भाषान्तर है-- 
याद दारी के बकक्‍ते ज्ञादने तो, 
हमा ख़न्दाँ ब॒दन्दों तू गिरियाँ। 
आँचनाज़ी के बाद मूुर्देने तो, 
हमा गिरियाँ शवन्दों तू ख़न्दों ॥ 
इसी तरह की और भी अनेक मिसालें कबीर के पद्यों से दी जा सकती हैं । कबीर के 
पद्यों में फ़रासी और अरबी के शब्द और सूफ़ियों की उपमाएँ और उनके अलूुंकार इधर 
से उधर तक भरे पड़े है । अहमदशाह ने कबीर के बीजक में हबीब, महबूब, आशिक, 
माशूक, मुसाफ़िर, मुक़ाम, हाल, जमाल, जलाल, साक़ी, शराब, क़हर, मेहर, ग़ेबत, 
हुजूर, है रत, नासूत, मलकत, जबरूत, लाहूत, हाहृत, हक़ आदि, इस तरह के दो सो से ऊपर 
अरबी और फ़ारसी के शब्द चुने हें, जिनका कबीर ने ठीक उन्हीं माइनों में प्रयोग किया 
है जिनमें सूफ़ियों ने, और जिनसे साफ़ मालूम होता है कि कबीर अपने विचारों और 
उपदेशों के लिए मुसलमान सूफ़ियों के किस दरजे आभारी थे । 
कबीर ने संस्कृत की निस्बत भाषा में धर्म का उपदेश देना पसन्द किया । उनका. 
उद्देश्र आम जनता तक अपने विचारों को फंलाना था। कबीर ने अपनी साखी में एक जगह 
लिखा है-- 
संस्किरत हे कूप जल, भाषा बहता नीर। 
अर्थात, संस्कृत कुएँ का पानी हे, किन्तु भाषा (हिन्दी) बहती हुई नदी के समान 
है । 
कबीर के पद्यों में कहीं संस्कृत भरी हिन्दी और कहीं फ़ारसी भरी उर्दू, दोनों मिलती 
हूँ | कबीर ने ईइवर के लिए जगह जगह राम, हरी, गोविन्द, ब्रह्म, समरथ, साईं, सत्पुरुष, 

रंगरेजवा, बचूँ (अनिर्वचनीय ), अल्लाह और खुदा, इन सब शब्दों का उपयोग किया है 
किन्तु ईश्वर के लिए उनका सब से प्यारा नाम साहेब हूँ । कबीर को इस बात का दावा 
है कि उन्होंने तुमे और मुझमें, प्राणिमात्र में, और सब पदार्थों में व्यापक “जाते पाक 

का साक्षात दर्शन किया था। सूक्रियों के समान ही कबीर ने स्थान-स्थान पर खुदा को 
'तूर' बतलाया है और वहदतुलवजूद यानी अद्गेतवाद के अनुसार हर चीज़ को खुदा माना 
है । कबीर की रमेनी में बदरुद्दीन शहीद, इब्न सीना और जिली के अनेक पद्यों का बिलकुल 
तरजुमा सा दिखाई देता है । सूफ़ियों ही के समान कबीर ने गुरु को गोविन्द बतलाया है 


और अपनी साखी में लिखा हँ-- 
हरि के रूठे ठौर हूँ, गुर रूठे नहिं ठौर । 

अर्थात, यदि हरि नाराज हो जाय तब भी कुछ बचत हो सकती है, किन्तु यदि गुरु 
नाराज़ हो जाय तब फिर कोई बचत नहीं । कबीर का यह पद्य मौलाना रूम के एक पद्म 
का तरजुमा-सा मालम होता है । 

कबीर ने गुरु को 'सिकलीगर' लिखा हैं। कबीर प्रेम के परम विश्वासी थ। वह 
लिखते हे कि एक प्रेम समस्त संसार में व्यापक हे । ईश्वर की खोज के विषय म वह 
लिखते ह-- 


मोको कहाँ खोजे बन्दे, में तो तेरे पास में। 
ना में देवल मा में ससजिद, ना काबे कंलास में॥ 
खोजी होय तो तुरते मिलिहों, पल भर को तालास में । 
कहें कबोर सुनो भई साथो, सब स्वाँसों की स्वाँस में ॥ 
अर्थात, ऐं बन्दे ! तू मुझे कहाँ ढूँढ़ता हैं ? में तो तेरे पास हूँ । में न मन्दिर में हूँ न 
मसजिद में, न काबे में हें न केलाश में । यदि तू सच्चा खोजी हैँ तो में तुरन्त एक पल भर 
की खोज में तुझे मिल जाऊंगा । कबीर कहता हे--हे साधो ! सुनो, साहेब सब के प्राणों 
का प्राण है । 
सूफ़ियों की तरह कबीर ने लोगों को इश्क़ की शराब पीने की दावत दी है। अम्पास 
द्वारा ब्रह्मत्व की ओर आत्मा की यात्रा को कबीर ने ठीक उन्हीं शब्दों में बयान किया हैं 
जिन शब्दों में कबीर से पाँच सौ साल पहले मनसूर ने बयान किया था। अपनी पुस्तक दस 
मुक़ामी रेख्ता' में कबीर ने हज़रत मोहम्मद के मेराज के क़रिस्से को अपने ढंग से बयान 
क्या है। 
वास्तव में कबीर ने भारत का ध्यान एक ऐसे सार्वजनिक धर्म की ओर दिलाया 
जो न हिन्दू था, न मुसलमान । इसीलिए उन्होंने हिन्दू और मुसलमान, दोनों के अलग 
अलग कमंकाण्डों, दोनों के मतभेदों, दोनों के धाभिक ग्रन्थों की भ्रान्तियों इत्यादि की 
अत्यन्त कड़े शब्दों में निर्भीकता के साथ आलोचना की । ब्राह्ममणों के प्रभुत्व, जात पाँव 
और छुआछत के वह कट्टर विरोधी थे । राम शब्द का उन्होंने ईश्वर के अर्थों में उपयोग 
किया है, किन्तु उन्होंने साफ़ लिखा है कि उनका राम दशरथ का पुत्र राम नहों हूँ। वह 
लिखते हे-- 

सिरजनहार न ब्याही सीता, जल पवाण नहिं बन्धा । 
यानी, सिरजनहार ने सीता से विवाह नहीं किया था और न उसने समुद्र के ऊपर 
पत्थरों का पुल बाँधा । 
कबीर ने अनेक स्थानों पर दस अवतारों का खण्डन किया है । वह ईश्वर के विषय 
में कहते हं-- 
दशरथ कुल अवतरि नह आया, नहिं लंका के राव सताया । 
नहों देवकी गर्भाह आया, नहों यद्योदा गोद खिलाया। 
पृथ्वी रवन धवन नहिं करिया, पेठि पताल नाहि बलि छलिया । 
नहिं बलिराज सो मॉडल रारी, नहिं हरनाकुश बधल पछारी । 
बराह रूप धरणि नहिं धरिया, छत्रो मारि निछत्रि नहिं करिया। 
नहिं गोबर्धन कर गहि धरिया, नहिं ग्वालन संग बन बन फिरिया। 
ग़ण्डकि शालिग्राम नहिं कूला, मछ कछ होय नहों जल डोला | 
द्वारावती शरीर नहिं छाँडा, ले जगन्नाथ पिण्ड नहैं गाड़ा । 
यानी, उस निराकार ईश्वर ने दशरथ के घर में पैदा होकर रावण को नहीं मारा 
था, इत्यादि । 
जात पाँत और छुआछूत के बारे में कबीर ने कहा है-- 
गुप्त प्रकट हे एके वृधा, का को कहिए ब्राहमण शूद्रा । 
झूठे गर्भ भूलो मति कोई, हिन्दू तुरक झूठ कुल दोई । 
और के छिए लेत हो छोंछा, तुमसों कहहु कौन हे नीचा । 
यानी, गृप्त और प्रकट सब एक ही जाति हैं, न कोई ब्राह्ममण है, न कोई शूद्र । 
झूठा अभिमान न करो | हिन्दू और मुसलमान दो अलग अलग जाति नहीं हूँ । सब से नीच 
वह है जो दूसरे के छ जाने से अपने को अपवित्र मानता है। 
सारांश यह कि कबीर ने किसी भी लिखी हुई किताब या आदमी में अन्ध विश्वास, 
दिखावटी हज्ज, रोज़े और नमाज़ इत्यादि का मज़ाक उड़ाते हुए मुसलमानों को समस्त 
रूढ़ियाँ छोड़ देने का उपदेश दिया, हिन्दुओं को उन्होंने उतने ही ज़ोर के साथ जात पाँत, 
मूर्तिपूजा, अवतार, छुआछुत और वेद ओर शास्त्रों में अन्धविश्वास छोड़ देने की सलाह 
दी है, दोनों को उन्होंने प्राणिमात्र पर दया रखने, सबको एक खुदा की औलाद और भाई 
भाई समझने, अहंकार त्यागने और सब की सेवा करने का उपदेश दिया । कबीर के नीचे 
लिखे पद्य इस विषय में बिलकुल साफ़ हँ-- 
पूरब दिशा हरी को बासा, पच्चिछम अलहु मुकामा । 
बिल में क्ोजि दिलहि माँ खोजो, इहें करीमा रामा ॥ 
के 
जेते औरत मर्द उपानी, सो सब रूप तुम्हारा। 
कबीर पोंगरा अलह राम का, सो गुरु पीर हमारा ॥। 
फ् 

हिन्दू हुदक को एक राह है, सतगुद सोइ लखाई। 
कहूहि फबीर सुनो हो सन्‍्तो, राम न कहूँ खुबाई।॥। 


ष्क 


हिन्दू कहें राम मोंहि प्यारा, तुरक कहें रहिमाना। 
आपस में दोउ लरि लरि मूृए, मर्म न काहू जाना ॥ 

यानी, लोग कहते हें हरि पूरब में रहता हैं ओर अल्लाह पश्चिम में, लेकिन कबीर 
कहता हूँ अपने दिल के अन्दर खोजो, वहीं करीम है और वहीं राम हैँ । 

जितने पुरुष और स्त्री रचे गए हूँ सब तुम्हारे ही रूप हें, कबीर अल्लाह का और 
राम का बेटा है, वही कबीर का गुरु और पीर है । 

हिन्दू और मुसलमान की एक ही राह है, जो सत्गुरु ने बताई हैं। कबीर कहता हैं, 
सुनो भाई सन्‍्तो ! राम और खुदा में कोई भेद नहीं है । 

हिन्दू राम कहते हैँ, मुसलमान रहीम कहते हैं । आपस में दोनों लड़ लड कर मरते 
हैँ, मम॑ (हक़ीक़त) को कोई नहीं जानता । 

कबीर पहले भारतवासी थे, जिन्होंने हिन्दू और मुसलमान दोनों के लिए, बल्कि 
सारी मानव जाति के लिए एक सामान्य धममं का निर्भीकता के साथ उपदेश दिया। उनके 
अनुयाइयों में हज़ारों हिन्दू और मुसलमान शामिल थे। अभी तक कबीरचौरा (काशी) 
में और मगहर में कबीर के हिन्दू और मुसलमान अनुयायी हर साल जमा होकर कबीर 
की याद में अपनी श्रद्धांजलि अपित करते हैँ। अपने को कबी रपन्‍्थी कहने वालों की तादाद 
इस समय शायद दस-पन्द्रह लाख से अधिक नहीं हैँ, किन्तु कबीर का प्रभाव इससे कहीं 
अधिक है, ओर पंजाब, गुजरात, बंगाल और दक्षिण तक में फैला हुआ है। 

मुग़ल साम्राज्य के दिनों में कबीर के विचार बराबर फैलते गए, यहाँ तक कि 
दूरदर्शी सम्राट अकबर ने दीने इलाही' के रूप में उन्हें सर्वस्वीकृत कराने की कोशिश की । 
वास्तव में कबीर ही अकबर के मानसिक पिता थे। विधि ने या देश के भीतर तथा बाहर 
की परिस्थिति ने कबीर और अकबर को पूरी तरह सफल न होने दिया, किन्तु भारत की 
अन्तरात्मा भीतर से पुकार रही है--यदि सत्य है तो यही है, और यदि भविष्य के लिए 
कोई मार्ग है तो केवल यही है । 

कबीर के विचारों की मौलिकता और महानता के कारण कबीर के समय से फिर 
एक बार उत्तर भारत ने धामिक विचारों के मेदान में सारे भारत का नेतृत्व अपने हाथ 
में लिया ओर कबीर ही के विचार अनेक सन्‍्तों और महात्माओं द्वारा एक बार उत्तर से 
दक्षिण तक समस्त भारत में फेलने लगे । 


पंजाब के मुसलमान फ़क्रीर | 

जिस तरह शुरू की सदियों में दक्षिण भारत के, उसी तरह पन्द्रहवों सदी में सारे 
पंजाब के नगर और गाँव मुसलमान सूफ़ियों और फ़क़ीरों से भरे हुए थे । पानीपत, सरहिन्द, 
पाकपट्ून, मुखतान और उच्छ में अनेक प्रसिद्ध सूफ़ी शेखों ने अपनी ज़िन्दगियाँ गुज़ारों, 
जिनमें बाबा फ़रीद, अला उलहक़, जलाबुद्दीन बुखारी, मखदूम जहानियाँ, शेख इसमाइल 

बुखारी, दाता गंजबहश आदि के नाम अपनी सचाई, चरित्र और ईश्वरभक्ति के लिए 
देश भर में प्रसिद्ध थे। जो जबरदस्त क्रान्ति इन महात्माओं ने देशवासियों के विचारों में 
उत्पन्न की उसी का फल या फूल गुह नानक का वह सुन्दर और महुन प्रयत्त था जो उस 
महापुरुष ने ठीक कबीर ही के समान और उसी की सरणी पर हिन्दू और मुसलमान धर्मों 
को मिलाने के लिए किया । 


नानक 


गुरु नानक का जन्म सन्‌ १४६९ ईसवी में वंशाख शुक्ल तृतीया को हुआ था । उन्होंने 
फ़ारसी और संस्कृत दोनों की शिक्षा पाई थी । नानक' उन दिनों हिन्दू और मुसलमान 
दोनों का नाम होता था। कुछ दिनों उन्होंने नवाब दौलत खाँ लोधी के यहाँ नौकरी की । 
तीस साल की आयु में उन्होंने फ़कोरी ली । अपने मुसलमान शिष्य, मरदाना, के साथ उन्होंने 
भारत, लंका, ईरान, अरब आदि की यात्रा की । लिखा हैं कि पानीपत के शेख शरफ़, 
मुलतान के पीरों, बाबा फ़रीद के उत्तराधिकारी शेख ब्रह्मम (इब्नाहीम) आदि सूफ़ियों 
के साथ उन्होंने बहुत दिनों तक धर्म चर्चा की । कबीर के समान नानक के मरने पर भी 
उनके हिन्दू और मुसलमान शिष्यों में झगड़ा हुआ । अन्त में वहाँ भी हिन्दुओं ने उनकी 
स्मृति में एक 'समाधि' बनाई और मुसलमानों ने एक अलग मज़ार'; किन्तु दोनों इमारतें 
रावी की बाढ़ में आकर बह गईं । 
नानक का धर्म भी एकता और प्रेम का धर्म था, उनके सम्प्रदाय में भी हिन्दू और 
मुसलमान, दोनों शामिल हुए । नानक मकके पहुँचे । वहाँ पर मोहम्मद साहब के समान 
उन्होंने एक खुदा का प्रतिपादन किया और अपने को उसका ख़लीफ़ा' बताया-- 
ला इलाह इल्लल्लाह, गोविन्द नानक खलफ़ल्लाह। * 
यानी, अल्लाह केवल एक है, वही गोविन्द है, नानक उसका खलीफा है । 
नानक के पदों में भी संस्कृत, फ़ारसी और अरबी, तीनों भाषाओं के पदों की भरमार 
है। दोनों धर्मों की पृथकता को मिथ्या बताते हुए उन्होंने लिखा-- 
बन्दे इक्‍क खुदाय .दे, हिन्दू मुसलमान, 
दावा रास रसूल कर, रूड़दे बेईमान । 
्् 
ना हम हिन्दू ना मुसलमान, 
दोनों बिच्च बसे शैतान । 
एक, एकी, एक सुभान, 
गुरु जो कहिया सुन अब्वुरंहमान । 
दावा भूलों ता इकक पिछान । 
छः 
हिन्दू जपते राम राम, मूसलमान खुदाय, 
इक्को राम रहोम है, मन में देखो लाय । 


* गुरु मानक की जन्मसाख्री, न० ३६, पाकनामा । 

यानी, हिन्दू मुसलमान दोनों एक खुदा के बन्दे हें, किन्तु दोनों बेईमान, राम 
और रसूल का झूठा दावा करके लड़ते हैं । 
हम न हिन्दू है और न मुसलमान, इन दोनों के दिलों में शैतान बसा है। गुरु नानक 
कहते हैं, ऐ अब्दुरंहमान ! सुनो, ईश्वर एक ही है, मत मतान्तरों का हठ छोड़ दो, तब उस 
एक ईदवर को पहचान सकोगे । 
हिन्दू राम राम जपते हैं, मुसलमान खुदा कहते हैँ, किन्तु यदि अपनी आत्मा के अन्दर 
ध्यान से देखोगे तो मालम होगा कि राम और रहीम एक ही हैं । 
एक दूसरे स्थान पर-- 
तग्ग न हिन्दू पाइया, तग्ग न मूसरूमान । 
दोए भूले राह ते, ग़ालिब भया शतान ॥। 
६. 
जित दर लख्ख मोहम्मदाँ, लख ब्रहमा बिइन महेश । 
लख लख राम वडीरिएँ, लख राहें लख वेश । 


यानी, मार्ग न हिन्दू को मिला है और न मुसलमान को, दोनों मार्ग से भटक 
गए, दोनों यर शैतान ग्रालिब हो गया । 
मालिक के दर पर लाखों मोहम्मद, ब्रह्मा, विष्णु, महेश और राम खड़े लाबों 
तरीक़ से स्तुति करते रहते हैं । 
मोहम्मद साहब की तरह नानक ने भी ईश्वर की इच्छा पर अपने आपको पूरी तरह 
छोड़ देने का उपदेश दिया । 
गंगास्नान, तीर्थ॑यात्रा, जप, पूजा-पाठ आदि को नानक ने फ़जूल बताया, अठारह 
पुराण और चाणों वेदों को निरर्थंक बतलाया, प्रतिमा पूजा का विरोध किया, कबीर के 
समान अवतारवाद का खण्डन किया, और जाति भेद को मिथ्या और हानिकर बताया । 
ऊँच नीच के विचार के विरुद्ध नानक ने कहा है-- 
ज्ञोर न कीजे किसी पर, उत्तम मधम न कोय, 
हिन्दू मुसलमान नं, दोहाँ नसीहत होय । 
५.० 
नीचाँ अन्दर नीच ज्ञात, नीचे हों अत नीच, 
जित्ये नीच सम्हालिए, उत्ये नज़र तेरी बखशोश । 
ध्ष 
नी्चाँ अन्दर नीच ज्ञात, सतगुद रहे बोलाय । 
यानी, किसी पड जबरदस्ती नहीं करनी चाहिए, कोई ऊँच नीच नहीं है। हिन्दू 
भऔर मुसलमान, दोनों को यद्दी नसीहत है । 
ईश्वर की बखशीएष उन्हीं को मिलेगी जो नीचों से भी नीच को और सब से अति 
भीच को अपनाते हैं । 
सत्गुरु उन्हें बुलाते दें, जो नीच से भी नीच जाति के समझ जाते हैँ । 

मुसरूमानों को उपदेश देते हुए नानक ने कहा-- 
मेहर मसीत, सिद॒क़ मुसल्ला, हक़ हलाल क्रआन, 
शर्म सुझत, सोल रोजा, होय म्सलमान । 
करनी काबा, सच्च पोर कलमा करम नेवाज्ञ, 
तसबीह सातिश भावसी नानक रक्‍खे लाज । 


यानी--दया को अपनी मसजिद बनाओ, सचाई को मुसल्ला बनाओ, इन्साफ़ को 
अपनी क़रान बनाओ, विनय को खतना समझो, सुजनता का रोज़ा रखो, तब तुम सच्चे 
मुसलमान होगे । नेक कामों को अपना काबा बनाओ, सचाई को अपना पीर बनाओ, परोप- 
कार को कलमा समझो, खुदा की मरज़ी को अपनी तसबीह, तब ऐ नानक ! खुदा तुम्हारी 
लाज रखेगा । 

ठीक इसी तरह का उपदेश नानक ने हिन्दुओं को भी दिया । 

संयम और सदाचार पर नानक ने बहुत अधिक जोर दिया है । दूसरे सूक़ियों की 
तरह नानक ने आत्मा की उन्नति के लिए गुरु को परमावश्यक बताया हैँ। सूफ़ियों की 
दशरीयत, मारफ़त, उफ़वा और लाहृत के मुक़ाबले में नानक ने धर्मंखण्ड, ज्ञानखण्ड, 
कमंसखण्ड और सचखण्ड का उपदेश दिया । इसमें कोई भी सन्देह नहीं कि नानक सूफ़ी 
साहित्य से पूरी तरह परिचित थे । उस साहित्य का उन्होंने अपने पद्यों में भरपूर 
उपयोग किया और उसी के आधार पर हिन्दू और मुसलमान, दोनों को एक मालिक और 
एक मार्ग का उपदेश दिया । 


हो सकता हूँ मुग़ल साम्राज्य के अन्त की शोकजनक परिस्थिति में या उसके बाद 
भी गुरु नानक के अनुयायी गुरु नानक के सार्वभोम सिद्धान्तों के अनुरूप पूरी तरह चल न 
सके हों, किन्तु यह बात संसार के लगभग सब महापुरुषों और उनके अनुयाइयों के विषय 
में कही जा सकती हूँ । 


अन्य हिन्दू सन्त 


कबीर और नानक के अलावा घन्ना जाट, पीपा, सेना नाई और रैदास चमार 
इत्यादि महात्माओं के उपदेश भी ठीक इसी ढंग के हैं । इन सबके पद्यों और उपदेशों में 
सूफ़ी विचार, सूफ़ी शब्द और हिन्दू और इसलाम धर्मों की एकता का ज़िक्र है। रैदास ने 
एक स्थान पर राम के अवतार से साफ़ इनकार किया, उनके कोई कोई पद्म फ़ारसी भाषा 
में भी है । रेदास ने ईश्वर को सुलतानों का सुलतान' और अपने को उसका 'शिकस्ता 
बन्दा' बताया हूँ ; मूर्तिपूजा, तीर्थयात्रा, जात पाँत आदि का इन सब ने विरोध किया है । 


दापू 

कबीर के अन्य अनेक शिष्य देश के अनेक भागों में प्रसिद्ध हैं, जिनम एक मशहूर 
नाम अकबर के समय में दादू का था। कहते हूँ कि सम्वत्‌ १६४२ में दादू की मुलाक़ात 
फ़तेहपुर सीकरी में सम्राट अकबर से हुई जिसमें अकबर ने सबाकू किया कि खुदा की 
ज्ञात, अंग, वजुद और रंग क्‍या हूँ। दादू ने जवाब दिया--- 


मानव धर्म ५३ 


इसक अलह की जाति हे, इसक अलह का अंग । 
इसक अलह ओऔजूद है, इसक अलह का रंग ॥ 
यानी, प्रेम (इश्क़ ) अल्लाह की ज़ात हैं, प्रेम ही उसका शरीर है, प्रेम ही उसका 
अस्तित्व है, और प्रेम ही उसका रंग हैं । 
दादू के पाँच हज़ार पद्यों में से अनेक उर्दू में और कोई कोई अशुद्ध फ़ारसी में हें, 
मसलन--- 
बे मेहर गुमराह ग़ाफ़िल गोइत खुरदनी, 
वे बिल बदकार आलम हयात मुरवनी । 
या-- 
कुल आलम यके दोदम अरवाहे इखलांस, 
बद असल बदकार दुई पाक याराँ पास । 


दादू ने भी शरीयत और मारफ़त इत्यादि पर दरजे बदरजे ज़ोर दिया है । दादू 
लिखते हँ-- ५, 
होद हजूरी दिल ही भीतर, गुस्ल हमारा सार । 
उज्‌ साजि अलह के आगे, तहाँ निमाज गुजारं ॥ 
काया मसोत करि पंचजमातो, मन ही मुला इमाम । 
आप अलेख इलाही आगे, तहें सिजदा करें सलाम॑ ॥ 
सब तन तसबी कहे करीम॑, ऐसा करले जाप॑ । 
रोज्ञा एक दूर करि दूजा, करूमा आपे आप॑ं ॥ 
अठे पहर अलह के आगे, इकटग रहिवा ध्यानं । 
आप आप अरस के ऊपर, जहाँ रहे रहमान ॥ 

यानी--ऐ दादू, मालिक की मौजूदगी का तालाब दिल के अन्दर है, उसी तालाब 
में मे स्नान करता हूँ, अल्लाह के सामने वज़ू करके वहीं पर में नमाज़ पढ़ता हूं । 

दादू का शरीर उसकी मसजिद है, जमात के पंच उसके मन के अन्दर हैं, वहीं पर 
उसका मुल्ला इमाम है, अलख ईश्वर को सामने खड़ा करके वहीं पर वह सिजदा करता 
हैँ और सलाम करता है । 

दादू अपने समस्त शरीर को तसबीह (माला) बना कर उस पर करीम' का ताम 
जपता है, उसका केवल एक रोजा हैँ और वह स्वयं अपना कलमा' है । 

इस तरह दादू अल्लाह के सामने एकाग्र होकर आठ पहर खड़ा रहता है और अं 
के ऊपर 'रहमान' के रहने की जगह पहुँच जाता है । 

नीचे के पद्यों में दादू ने धामिक संकी्णता का विरोध, हिन्दू मुसलिम एकता का 
प्रतिपादन और एक सच्चे सार्वभौम धर्म का उपदेश दिया है। जाहिर है कि सूक्रियों से 
उन्होंने भरपूर शिक्षा ग्रहण की थी। वह लिखते ह-- 


सब घट एक आतभा, क्‍या हिन्दू मुसलमान । 
कक 


धडं भारत में अंगरेज्ञी राज 


अलह राम छठा भ्ाम मोरा। 
हिन्दू तुरक भेद कछ नाहों, देखों दरसन तोरा॥। 


ध् 
ब्रहमा विस्नु महेस को कौन पन्‍्थ गुरुदेव । 
्छ 
महम्मद किसके दीन में, जबराइल किस राह । 
इनके मुशिद पीर को, कहिए एक अलाह ॥ 
ये सब किसके हव रहे, यह मेरे मन माँहि । 
अलख इलाही जगत गुरु, दृजा कोई नांहि । 
्ः 
दोनों भाई हाथ पग, दोनों भाई कान । 
दोनों भाई नेन हें, हिन्दू मुसलमान ॥। 
ध्छ 
ना हम हिन्दू होहिगे, ना हम मूसलमान । 
घट दरशन में हम नहीं, हम राते रहिमान ।। 
ध्ः 
हिन्दू लागे वेहरे, मूसलमान मसीत । 
हम लागे इक अलख सौं, सदा निरन्तर प्रीत ॥ 
ना तंह हिन्दू देहुरा, ना तंह तुरक मसीत । 
दादू आपे आप हें, नहीं तहाँ रह रीत॥ 
यह मसीत यहु देहुरा, सत गुरु दिया दिखाय । 
भीतर सेवा बन्दगी, बाहरि काहे जाय ॥ 
दून्‍्यू हाथी हवे रहे, मिलि रस पिया न जाय । 
दादू आपा मेंटि कर, दृन्‍्यू रहे समाय ॥ 
यानी, हिन्दू या मुसलमान सब के घट में एक ही आत्मा है । 
अल्लाह और राम एक है, मेरा भ्रम दूर हो गया, हिन्दू और मुसलमान में कोई भेद 
नहीं है । सब में मुझे तू ही तू दिखाई देता हैं । 
ब्रहमा, विष्ण और महेश का पन्थ क्‍या है, मोहम्मद का दीन क्‍या है, जिबराईल 
का क्या मार्ग है ? एक अल्लाह उन सब का पी र और मुशिद है। दादू अपने दिल में जानता 
है कि वे सब किसके हें। वही अलख इलाही सारी दुनिया का गुरु है, उसके सिवा और कोई 
नहीं । 
हिन्दू और मुसलमान दोनों भाई एक शरीर के हाथ और पैर हैं, दोनों एक शरीर 
के दो कान हें, दोनों भाई दो आंखें हूं । 
न हम हिन्दू होंगे और न मुसलमान, षट दरशन के मतभेद से हमें कोई सम्बन्ध नहीं । 
हमें केवल रहमान से प्रेम है । 

सॉनव धर्स ५५ 


हिन्दू देवालय में जाते हैं और मुसलमान मसजिद में । हमारा सम्बन्ध केवल एक 
अलख से हूँ । उसी से हमें सदा प्रीत हैँ । हमारे धर्म में न हिन्दू के देवालय की जरूरत है 
और न मुसलमान की मसजिद की । न वहाँ किसी कर्मकाण्ड की ज़रूरत है । वहाँ सम्बन्ध 
केवल अपनी आत्मा से है । 

सतगुरु ने दिखला दिया है कि यह शरीर ही हमारी मसजिद है ओर यही हमारा 
देवालय है । असली पूजा और नमाज़ अपने भीतर ही की जाती हू, फिर लोग बाहर क्‍यों 
जाते हैं ? 

हिन्दू और मुसलमान अपने अपन झूठ अभिमान में दो हाथियों की तरह एक दूसरे 
से लड़ रहे हें। जब तक उनमें अपने अपने धम का यह झूठा अभिमान है, वे मिल कर सच्ची 
ईश्वर भक्ति का रस नहीं ले सकते । दादू ने अपने इस आपे को मिटा दिया है । इसलिए 
दोनों मत उसके अन्दर समा गए हूँ । 

पण्डितों, मुल्लाओं, जात पाँत, मूर्तिपूजा, तीर्थस्थान, हज्ज इत्यादि के विषय में दादू 
के विचार ठीक वैसे ही थे जैसे कबीर के । पुनर्जेन्म या आवागमन के सिद्धान्त को दादू न 
अलंकार की तरह माना है। गुरु को उन्होंने वेद और कुरान दोनों से बड़ा बताया है । 


मलकदास 
एक और प्रसिद्ध महात्मा, मलकदास, अकबर के समय में सन्‌ १५७४ ईसवी म कड़ा, 
इलाहाबाद, में पेदा हुए और औरंगजेब के समय में सन्‌ १६८२ ईसवी में १०८ वर्ष की 
उम्र में मरे । उनके मठ नपाल और काबुल तक में मौजूद थे । उनके विचार मूर्तिपूजा, 
तीथंयात्रा, अन्य कममकाण्ड आदि के विषय में ठीक कबीर और दादू के से थे । परसेवा, 
सब धर्मों की एकता, हिन्दू मुसलमानों के परस्पर प्रेम आदि पर उनके विचार हर तरह 
अपने समय के अन्य महात्माओं के समान थे। वह लिखते हें-- 
माला कहाँ ओऔ कहाँ तसबीह, 
अब चेत इनहि कर टेक न टके । 
काफ़िर कौन मलेच्छ कहावत, 
सन्ध्या निवाज सम करि देखें । 
हैं जमराज कहाँ जबरील हैं, 
काजी हैँ आप हिसाब के लेख । 
पाप ओ पुण्य जमा कर बूझत, 
देत हिसाब कहाँ धरि फेंके । 
दास सलक कहा भरमों तुम, 
राम रहीम कहावत एके । 
यानी, कहाँ माल। और कहां तसबीह ! जागो और उनके भरोसे न रहो । कौन 
काफ़िर और कौन म्लेच्छ ! वही सन्ध्या और वही नमाज़ । यम कहाँ हे और जिबराईल 
कहाँ पर हूँ ! खुदा ही आप क़ाज़ी है, और कोई हिसाब नहीं रखता । वही सब के पाप 
पुष्य को समझता है और हिसाब रखता है । मलकदास! तू कहाँ भूला है, राम और रहीम 
एक ही के नाम हें। 


६६ भारत में अंधरेज्जी राज 


सत्तनामियों के बारह हुकूम 


सत्तनामी सम्प्रदाय के संस्थापक, बीरभान, दादू के समकालीन थे । सत्तनाभी 
अपने को साध भी कहते हे । बीरभान ने केवल एक ईश्वर का उपदेश दिया, जिसका नाम 
उन्होंने सत्तनाम रखा । सत्तनामी जात पाँत और छुआछूत के खिलाफ़ हैं । वे एक दूसरे 
के साथ खाते पीते हैँ, और आपस ही में विवाह करते हैं । सत्तनामियों में तलाक़ की 
इजाज़त है, वे मूतिपूजा के विरुद्ध हें, ध्यान और सदाचार और मनुष्य मात्र की समता 
पर ज़ोर देते हेँ, मांस मदिरा का निषेध करते हे । औरंगजेब के समय में ईश्वरदास नागर 
ने सम्राट से इस बात की शिकायत की थी कि सत्तनामी हिन्दू और मुसलमानों में किसी 
तरह का भेद नहीं करते । सत्तनामियों के आदि उपदेश' में बारह हुकुम” दिए हुए हैँ, 
जिनका सार इस तरह हे-- 
(१) केवल एक ही ईश्वर को मानो, मिट्टी, पत्थर, लकड़ी या किसी और वस्तु 
से बनी हुई चीज़ की पूजा न करो । 
(२) दीनता से रहो । 
(३) कभी झूठ मत बोलो, कभी किसी की निन्‍्दा न करो, कभी चोरी न करो, 
दूसरे की चीज़ को कभी लालच की निगाह से न देखो । 
(४) कभी बुरी बात न सुनो, सिवाय मालिक के भजनों के और कुछ न गाओ । 
(५) ईश्वर पर विश्वास करो । 
(६) जात पाँत को मत मानो, किसी से बहस मत करो । 
(७) साफ़ कपड़े पहनो, किसी तरह का तिलक न लगाओ, और न माला पहनो । 
(८) तम्बाक्‌ और मादक द्रव्यों से बचों। किसी मूर्ति के सामने सिर मत झुकाओ | 
(९) किसी की जान मत लो, किसी को कष्ट मत पहुँचाओ । 
(१०) एक पुरुष के लिए केवल एक स्त्री ओर एक स्त्री के लिए केवल एक पुरुष हो । 
(११) साधुओं की संगत ही तीथे हूँ । 
(१२) किसी तरह के अन्धविद्वासों, नजूम, शक्‌न, इत्यादि को न मानो । 
निस्सन्देह ये हुकुम उस समय के हिन्दू धर्म और इसलाम, दोनों के सर्वोच्च सिद्धान्तों 
को मिला कर रचे गए थे। 


दाराशिकोह का गुरु, बाबालाल 


ओरंगज़ेब के भाई, दाराशिकोह, के गुरु बाबालाल भी इसी तरह के विचारों के 
मनुष्य थे। दाराशिकोह और बाबालाल की बातचीत एक फ़ारसी किताब नादिर-उन- 
निकात' में दर्ज हैं। बाबालाल ने अपने सिद्धान्तों के समर्थन में जगह जगह फ़ारसी कवि 
हाफ़िज के हवाले दिए हे । 


प 
मारायनी सम्प्रदाय 


इसी तरह उस समय के और भी अनेक सम्प्रदायों ने हिन्दुओं और मुसछमानों 
को मिलाने की पूरी कोशिश की । नारायनी सम्प्रदाय में हिन्दू और मुसलमान, दोनों एक 
समान लिए जाते थे। ये लोग पूरब की तरफ़ मुँह करके दिन में पाँच बार ईश्वर-प्रार्षना 

करते थे। उनके ईश्वर के नामों में एक नाम अल्लाह भी था। वे अपने मुरदों को दफन 
करते थे, इत्यादि । 


प्राणनाथ 

औरंगज़ेब के अन्त के दिनों में प्राणनाथ और धरनीदास के नाम भी मशहूर हैं । 
प्राणनाथ ने अपनी गुजराती पुस्तक, कुलजुम सरूप', में वेदों और कुरान, दोनों से हवाले 
देकर दोनों के सिद्धान्तों की समानता दरशाई है। प्राणनाथ जाति-भेद, मूरतिपूुजा और 
ब्राह्मणों के प्रभुत्व के विरुद्ध थे । उनके अनुयाइयों में हिन्दू और मुसलमान, दोनों थे 
और हर नये दीक्षा लेने वाले को हिन्दू और मुसलमान, दोनों के साथ बेठ कर भोजन करना 
पड़ता था । यही उनकी दीक्षा थी। प्राणनाथ की एक खास पुस्तक क़यामत नामा' है, जिसमें 
उन्होंने साफ़ लिखा हैं कि---तुम सब का, चाहे हिन्दू हो या मुसलमान, एक ईमान होना 
चाहिए ।” इस पुस्तक में उन्होंने यहूदी, ईसाई, मुसलमान और हिन्दू, सब के पी र, पैग़म्बरों 
और महात्माओं की जीवनियाँ दी हे और सब में मौलिक समानता दरशाई हैँ। ईश्वर के 
लिए उन्होंने अल्लाह और खुदा, दोनों नामों का उपयोग किया हूँ । 


अन्य प्रयत्न 

जगजीवनदास, बुल्ला साहब, केशव, चरनदास, सहजोबाई, दयाबाई, ग़रीबदास, 
शिवनारायन, रामसनेही आदि के उपदेशों का भी ठीक यही सार था । जगजीवन के 
शिष्यों में ब्राह्मण, ठाकुर, चमार और मुसहमान, सब जातियों के लोग शामिल थे । 
बुल्ला साहब के उपदेशों में फ़ारसी के शब्द और सूफ़ी परिभाषाएँ भरी हुई हें। बुल्ला 
साहब ओर केशव, दोनों दिल्‍ली के एक मुसलमान फ़क़ीर, यारी साहब, के शिष्य थे । 
मुसलमान फ़क़ीरों के हिन्दू शिष्य और हिन्दू फ़क़ीरों के मुसलमान शिष्य उन दिनों लाखों 
की तादाद में पाए जाते थे। सहजो और दयाबाई दोनों स्त्रियाँ थीं और चरनदास की 
शिष्य थीं। चरनदास ने मूर्तिपूजा का विरोध किया, गुरु की महिमा और भक्ति का उपदेश 
दिया । ग़रीबदास कबीर के अनुयायी थे, उनके पद्मों में भी फ़ारसी के शब्द और सूफ़ी 
परिभाषाएँ भरी हुई हें । 

रामसनेही सम्प्रदाय के संस्थापक, रामचरन, भी मू्तिपूजा के कट्टर विरोधी थे। 
ये लोग भी दिन में पाँच मरतबा प्रार्थना करते थे और हर जाति और हर मज़ह॒ब के लोगों 
को अपने में ले लेते थे । स्वामी नारायन सिंह के क्रायम किए हुए शिवनारायनी सम्प्रदाय 
में भी सब जाति और सब मज़हबों के लोग लिए जाते थे । जब कोई शिवनारायनी मरता 
था तो उसकी अन्तिम इच्छा के अनुसार उसके शरीर को दफ़न कर दिया जाता था, या 
फूंक दिया जाता था और या दरिया में बहा दिया जाता था। मुग़रू सम्राट मोहम्मदशाह 
स्वामी नारायनसिह का शिष्य था। मोहम्मदशाह की सहायता से यह सम्प्रदाय कुछ दिन 
खूब फंला । 

पिछले दो-तीन सौ साल के अन्दर इनमें से अनेक सम्प्रदायों के स्वरूप में आकाश 
पाताल का अन्तर पड़ गया और कहीं कहीं उनके अनुयाइयों का रहन सहन सम्प्रदाय के 
कायम करने वालों की इच्छा और उनके उपदेशों के ठीक विपरीत साँचे में ढल गया । फिर 


६८ ' भारत में अंगरेञ्ी राज॑ 


भी, सम्राट मोहम्मदशाह का दस्तख़ती परवाना अभी तक शिवनारायनियों के मुख्य मठ 
(बलिया ज़िले) में मौजूद हूँ । 
अठारवीं सदी में सहजानन्द, दुलनदास, गुलाल, भीका और पलदटूदास के नाम 
काफ़ी मशहूर हें । 
जगजीवन के शिष्य, दुलनदास, ने अपने पद्यों में मुसलमान सूफ़ियों, मनसूर, शम्श 
तबरेज़, निज़ामुद्दीन, हाफ़िज़, बूअली क़लन्दर और फ़रीद की खूब तारीफ़ें की हें और 
ईदवर को “अल्लाह ला मरकाँ” बताया है। गुलाल, भीका और पलटूदास के कोई कोई पद्म 
कविता, भाव और भक्तिरस, तीनों की दष्टि से अत्यन्त उच्च कोटि के हें । इन सब 
में सूफ़ी परिभाषाएँ भरी हुई हैं। खुदा को उन्होंने प्राय: 'हक़' (सत्य) कह कर पुकारा है। 
पलट्दास का एक पद हें-- 
प्रब में राम हैँ पच्छिम खुदाय हे, 
उत्तर ओ दक्खिन कहो कौन रहता । 
साहिब वह कहाँ हे, कहाँ फिर नहीं हे, 
हिन्द औ तुरुक तोफ़ान करता ॥ 
हिन्दू ओ तुरुक मिलि परे हूँ खेंचि में, 
आपनी बर्ग दोउ दीन बहता । 
दास पलट कहें साहिब सब में रहे, 
जुदा ना तनिक मे साँच कहता ॥ 
यानी--यदि राम पूरब में है और खुदा पश्चिम में हे, तब फिर उत्तर और दक्षिण 
में कौन रहता है ? खुदा कहाँ हे और कहाँ नहीं ? हिन्दू और मुसलमान व्यर्थ तूफ़ान खड़ा 
करते हैं । हिन्दू और मुसलमान लड़ते हें और दोनों मज़हबों को एक दूसरे के विरुद्ध खेंचते 
हैं । दास पलट सच कहता हूँ, ख़ुदा सब में हे, वह हरगिज़ बटा हुआ नहीं हूँ । यही सच है । 


सत्यपीर की पूजा 

जिस तरह उत्तर भारत में हिन्दू और मुसलमानों के धामिक मेल की लहरें चल रही 
थीं, उसी तरह बंगाल और महाराष्ट्र में भी उनके अक्स दिखाई देने लगे । बारहवीं सदी के 
बंगाल में हिन्दुओं का मुसलमानों की दरगाहों में मिठाई चढ़ाना, कुरान पढ़ना, और 
मुसलमानों के त्योहार मनाना और इसी तरह मसलमानों का हिन्दुओं के धामिक रिवाजों 
की ओर क्रियात्मक आदर दिखलाना एक आम बात थी । इसी मेल जोल में से बंगाल के 
अन्दर एक नये देवता की पूजा शुरू हुई, जिसे सत्यपीर' कहते थे । हिन्दू और मुसलरूमान, 
दोनों सत्यपीर की पूजा करते थे। कहा जाता हैँ कि गौड़ का बादशाह हुसेनशाह इस नये 
सम्प्रदाय का संस्थापक था। निस्सन्देह सत्यपीर की पूजा सम्राट अकबर के दीने इलाही' 
का एक प्रारम्भिक रूप थी । 


चैतन्य 
पन्‍्द्रहूनीं सदी के अन्त में बंगाल के अन्दर महाप्रभु चेतन्‍्य का जन्म हुआ | 

दिनशचन्द्र सेन ने बंगला भाषा और बंगला साहित्य के इतिहास पर एक अत्यन्त महत्व- 
पूर्ण पुस्तक लिखी है। उसमें वह लिखते हैँ कि चैतन्य के जन्म से पहले-- 


“ब्राहमणों का प्रभुत्व बहुत कष्टकर हो गया था। कुलीनता के पक्का होने 
के साथ साथ जाति भेद अधिकाधिक कड़ा होता चला गया । ब्राहमण लोग कहने 
के लिए अपने घमं में ऊंचे आद्शों का प्रतिपादन करते थे, किन्तु जाति बन्धन के 
सबब मसन॒व्य-मनुष्य में अन्तर बढ़ता जा रहा था। नोचो जातियों के लोग ऊँची 
जातियों के लोगों के स्वेच्छाचार के नीचे आहें भर रहे थे। इन ऊँची जाति के लोगों 
ने नीची जाति वालों के लिए विद्या के दरवाज़े बन्द कर रखे थे । इन लोगों के 
लिए अधिक ऊँचे जीवन में प्रवेश करने को मनाही थो और नये पौराणिक धर्म 
पर ब्राह्मणों का ठेका हो गया था, मानो वह कोई बाज़ारी चोज़ हो। * 


इसलाम के सरल धाभिक सिद्धान्तों और मनुष्य मात्र की समता के आदरशों ने उस 
समय के बंगाली समाज में तहलका मचा दिया । चेतन्य ने इस स्थिति पर गम्भी रता के 
साथ विचार किया। वह घर बार छोड़ कर देशाटन करने लगे । अनेक साधुओं और फ़क़ीरों 
से उनकी भेंट हुई। चैतन्य के जीवन चरित्र का रचयिता, कृष्णदास, लिखता हूँ कि बुन्दाबन 
में एक मुसलमान पीर के साथ चंतन्य की भेंट हुई और पीर ने अपनी धामिक पुस्तक के 
आधार पर चेतन्य को एक खुदा की पूजा का उपदेश दिया। जदु भट्टाचाय लिखता हँ-- 
चेतन्य के जीवन की अनेक घटनाएँ ऐसी हैं जिनसे पूरी तरह साबित है कि वह मुसलमानों 
से बड़ा प्रेम करते थे | इसमें सन्देह नहीं कि मुसलमान सूफ़ियों के विचारों का चेतन्य 
के उपदेशों पर भी असर पड़ा । 

चेतन्य ने गुरु की सेवा और भक्ति का उपदेश दिया, जाति भेद का कड़ा विरोब 
किया और ब्राह्मणों के तमाम कमंकाण्ड को त्याज्य बताया । चतन्य के शिष्यों में हिन्दू 
और मुसलमान, उच्च जाति के लोग और नीच जाति के लोग, सब शामिल थे। उनके 
मुख्य शिष्यों में से तीन-रूप, सनातन और हरिदास-मुसलूमान थे । अपने तमाम शिष्यों 
में वह हरिदास से सब से अधिक प्रेम रखते थे । 


करवाया 

चतन्य के सम्प्रदाय की एक शाखा का नाम कत्तनिज था। उसके संस्थापक, कर्तता- 
बाबा, एक मुसलमान फ़कीर की दुआ से पैदा हुए थे और उस फ़क़ी र ने ही उन्हें पाला था। 
कर्त्ताबाबा के बाईस मुख्य शिष्य बाईस फ़क़ीर' के नाम से मशहूर हुए । इनमें से एक 
रामदुलाल की बाबत, जो कर्त्ताबाबा का उत्तराधिकारी हुआ, कहा जाता हैं कि उसके 
अन्दर उसी मुसलमान फ़क़ीर की रूह आ गई थी । इस सम्प्रदाय के आचार्यों में से अनेक 
हिन्दू हुए और अनेक मुसलमान । ये लोग केवल एक ईश्वर को मानते थे, गुर को ईश्वर 
का अवतार मानते थे, दिन में पाँच बार गृरमन्त्र का जाप करते थे, मांस मदिरा से परहेज 
करते थे, शुक्रवार को पवित्र दिन मानते थे और उसे धर्म चर्चा में व्यतीत करते थे, जात पाँव 

७० भारत में अंगरेशी राज 


ऊँच नीच, हिन्दू, मुसलमान, ईसाई का उनमें कोई भेद न था, साल में कम से कम एक-दो 
बार सम्प्रदाय के सब लोग एक साथ मिल कर भोजन करते थे, इत्यादि । 


बोद्ध प्रन्थों में मुसलमान 
बंगाल में जिन दिनों बौद्धों के ऊपर शैवों के अत्याचार जारी थे, उन दिनों, मालूम 
होता है एक दरजे तक, बौद्धों को मुसलमानों से सहायता, दिलासा और आश्रय मिला । 
बंगाल के उस समय के बौठ़ ग्रन्थों, शून्य पुराण, धर्म पूजा पद्धति', धर्म गजन', बाढ़ 
जननी , इत्यादि में और बोद्ध गीतों में ब्राह्ममणों के प्रति क्रेष और बदले का भाव और 
मुसलमानों, मुसलिम विचारों और मुसलमान ग्रन्थों के प्रति प्रेम भरा हुआ हैं । उस समय 
के इन बौद्ध काव्यों से कुछ विचित्र बातों का पता चलता हैं। मसलन यह कि उस समय 
बंगाल जाने वाले बहुत से मुसलमान मांस से परहेज़ करते थे । एक जगह लिखा है-- 
“खोंकड़ (? ) पश्चिम की तरफ को मुह किए ईदवर से प्रार्थना कर 
रहा है । 
“कोई अल्लाह की पूजा करता हैँ, कोई अली को और कोई महमद साईं 
की । 
“सियाँ किसी जीव की ह॒त्या नहीं करता और न मुरवार खाता हूँ । 
“धीमी आँच के ऊपर यह अपना भोजन पका रहा हू । 
“जात पाँत के भेद अब धीरे धीरे टूट जाएँगे, क्योंकि देखो, हिन्दू कुटुम्ब 
के अन्दर एक मुसलमान हे । 
>< >< >< 
/ऐ खुदा ! से जानता हूँ तू ओर सब से बड़ा हूँ । में बहुत चाहता हूँ कि 
लेरे मुह से ,कुरान सुन ।” 


महाराष्ट्र सन्त 
उत्तर भारत की तरह महाराष्ट्र के हिन्दू महात्माओं ने भी हिन्दू ओर मुसलमान 
धर्मों को मिलाने का प्रयत्न किया। प्रसिद्ध महाराष्ट्र विद्वान, महादेव गोविन्द रानाडे, लिखते 
हर जन्‍>-कक७ 
“इसलरास का कठोर एक-ईइ्वरवाद फबोर, नानक इत्यादि सन्‍्तों के 
चित्तों में घर कर गया था । हिन्दू त्रिमति (दत्तात्रय) के उपासक अक्सर अपने 
देखता को मुसलमान फ़क्ोर के से कपड़े पहनाते थे। यही प्रभाव महाराष्ट्र को 
जनता के चित्त पर और भी ज्ञोरों के साथ काम कर रहा था। ब्राहमण और 
अब्राहमण, दोनों तरह के प्रचारक वहाँ लोगों को उपदेश दे रहे थे कि राम और 
रहोम को एक समझो, कर्मंकाण्ड और जातिभेद के बन्धनों को तोड़ वो ओर ईइवर 
में विश्वास और मनुष्य सात्र के साथ प्रेम को सब सिल कर अपना एक समान धर्म 
बनाओ । * 

सानव धर्म ७१ 


नामदेव 


महाराष्ट्र के पहले सन्त, जिन्होंने लोगों को जातिभेद, कर्मकाण्ड और धामिक 
संकीणंता के बन्धन से हटा कर स्वतन्त्रता, प्रेम और भक्ति का उपदेश दिया, नामदेव थे । 
रानाडे लिखते हें कि नामदेव और दूसरे सन्‍्तों के उपदेशों का नतीजा यह हुआ कि 
मराठी भाषा के साहित्य की उन्नति हुई, जातिभेद ढीला हुआ, स्त्रियों का पद ऊँचा हुआ, 
उदारता और दयाल॒ता फैली, इसलाम के साथ हिन्दू मत का एक दरजे तक मेल हो गया, 
कर्मकाण्ड, तीर्थयात्रा आदि का महत्व घटा, प्रेम का महत्व बड़ा, अलेक देवो देवताओं को 
पूजा कम हुई, और विचारों और क्रियाओं, दोनों क्षेत्रों में राष्ट्र की ताकत बही । * 
खेचर 

नामदेव के ग्रु, खेचर, ने नामदेव को जो उपदेश दिया उससे जाहिर है कि खेचर 
मूतिपूजा के कट्टर विरोधी थे । उन्होंने कहा कि--- 

“पत्थर का देवता कभो नहीं बोलता, तो फिर वह हमारे इस जोवन के 
दुखों को फंसे दूर कर सकता हूँ ? पत्थर की मृति को लोग ईइवर समझ बढठते हें, 
किन्तु सच्चा ईइवर बिलकुल दूसरा ही हैँ । यदि पत्थर का देवता हमारी इच्छाएँ 
पूरी कर सकता तो गिराने पर वह टूट क्‍यों जाता ? जो लोग पत्थर के बने हुए 
देवता की पूजा करते हें वे अपनी म्‌खता से सब कुछ खो बंठते हें ॥ जो लोग यह 
कहते हें और जो यह सुनते हूँ कि पत्थर का देवता अपने भक्तों से बासचोत 
करता हैं, वे दोनों मूल हैँ । 2८ »< » 7४ 
नामदेव के अनेक शिष्यों और अनुयाइयों में पुरुष और स्त्री, हिन्दू और मुसलमान, 

ब्राटमण ओर मराठा, कुनबी, दरज़ी और कुम्हार, यहाँ तक कि अन्त्यज, महार और 
धमंनिष्ठ वेश्याएँ तक शामिल थीं । | 


चोखमेला ओर बहिराम 


नामदेव का एक महार शिष्य, चोखमेला, जिस समय पण्ढरपुर के मशहूर मन्दिर में 
जाने छगा और ब्राह्ममण पुरोहितों ने उसे मना किया तो चोखमेला ने उत्तर दिया-- 

. “उच्च जाति में पेदा होने से क्या लाभ »< )< »< चाहे मनुष्य नोच जाति 
का भी हो, किन्तु यदि वह दिल का सच्चा हैँ, ईषवर से प्रेम करता हे, सब प्राणियों 
को अपने समान समझता हे, अपने और दूसरों के बच्चों में कोई भेद भाव नहीं रखता, 
और सच बोलता है, तो उसकी जाति पवित्र हें ओर ईइवर उससे प्रसन्न हें। जिस 
मन॒ष्य के हृदय में ईइवर पर विश्वास हे और मनुष्य के साथ प्रेम है, उससे जाति 
कभी न पूछो । ईइवर अपने बच्चों से प्रेम और भक्ति चाहता हे, बहु उनको जाति 
की परवा नहों करता । 6 


* [80. 

के छाबततड7टड27 : 76४20/74028- 

$ ६0806: 788०४ ०| 886 2/०/649&6 72000४/, 9. १46, 
#70940 9. १54. 


७१ भारत में अंगरेजी राज 


बहिराम भट्ट सत्य की खोज में दो दफ़े हिन्दू से मुसलमान और मुसलमान से हिन्दू 
हुआ । अन्त में उसने कहा-- न में हिन्दू हें और न मुसलमान ।” 


होख मोहम्मद 

दक्षिण भारत में शेख मोहम्मद एक बहुत बड़ा भक्त हुआ है । उसके अनुयायी 
श्मज़ान के रोज़े भी रखते हैं और एकादशी का ब्रत भी, मक्के की भी यात्रा करते हें और 
पण्डरपुर के मन्दिर की भी । 


तुकाराम 
सन्त तुकाराम दक्षिण के शायद सब से अधिक सर्वेमान्य भक्त थे। कबीर आदि 
के समान तुकाराम जात पाँत, मूर्तिपूजा, यज्ञ, हवन और अन्य कमंकाण्ड के कट्टर विरोधी 
और एक हरि की भक्त के प्रचारक थे । प्रत्येक प्राणी के रूप में उन्हें हरि ही दिखाई देता 
था। इसलाम और हिन्दू धर्म को मिलाने का तुकाराम का प्रयत्न उनके एक पद्य से जाहिर 
है जिसका भाषान्तर यह हें-- 
जो 'अल्लाह' चाहता हू, ऐ मेरे बाबा ! वही होता हे। सब का बनाने बाला 
सब का बादशाह हे। पशु ओर मित्र, बग्रोचे ओर माल, सब जाते रहेंगे। ऐ बाबा ! 
मेरा चित्त मेरे साहेब' पर लगा हे । वही मेरा बनाने वाला हे । में मन के घोड़े पर 
सवार हूँ ओर आत्मा सवारी करता हैँ। ऐ बाबा ! अल्लाह का ज्ञिक्र करो, सब 
उसो के रूप हैँ। तुका कहता हे, जो मनुष्य इस बात को समझे, बहो दरवेश है । 
बड़े नामों में सब से पहला नाम अल्लाह' है । उसे सदा दोहराते रहो, 
भूलो नहीं । सचमुच अतलाह एक हे, सचमुच नबी एक हू, वहाँ तू भी एक हें, वहाँ 
तू भी एक हैँ, वहाँ तुभी एक हे ! वहाँ न में हैं ओर न तू हे ! * 
निस्सन्देह हिन्दू मत, बोद्ध मत और इसलाम के मेल से उस समय भारत के अन्दर 
उत्तर से दक्षिण तक और पूरब से पश्चिम तक एक सुन्दर सार्वजनिक मानव धर्म की नींव 
रखी जा रही थी, जिसका मूल मन्त्र एकता, प्रेम और सब की सेवा था । 


भारतोय कला झौर मुसलमान 


निर्माणकलछा 


जिस तरह धामिक विचारों पर, उसी तरह भारतीय निर्माणकला और भारत 
की चित्रकारी पर भी मुसलमानों के आने का बहुत गहरा और हितकर प्रभाव पड़ा । 
प्रोफ़ेसर जदुनाथ सरकार लिखते हे कि मुसलमानों के शासनकाल में भारत की निर्माण- 
कला ने उन्नति की । 

ईसा की आठवीं सदी तक भारतीय शिल्पकला पर बौद्ध मत का खास असर था। 
आठवीं से तेरहवीं सदी तक इस कला में पुराने हिन्दू आद्शों की प्रधानता रही, किन्तु 
फिर भी बौद्ध मत का प्रभाव उस पर साफ़ दिखाई देता रहा । हम इस विषय की वैज्ञानिक 

भारतीय कला और मुसलमान ७३ 


बारीकियों में पड़ना नहीं चाहते। किन्तु एक दो बातें स्पष्ट हें। हर देश के लोगों के कला 
आदर्शों पर सबसे बड़ा असर उस देश की भौगोलिक स्थिति का पड़ता है। भारत अभेद्य 
जंगलों, प्रचण्ड ऋतुओं, बड़ी बड़ी नदियों, पहाड़ों और घनी वनस्पतियों का देश है। 
यही वजह है कि भारतीय शिल्पकला में सदा से विशालता, स्थूलता और विस्तार पर 
अधिक ज़ोर दिया जाता रहा है। भारत के वनों में तरह तरह की बेशुमार फूल-पत्तियाँ 
इधर से उधर तक गुथी हुई दिखाई देती हैं, नीचे की ओर या ऊपर की ओर कहीं भी 
नजर डाली जाय, एक गज़ भर जमीन सूनी दिखाई नहीं देती । यही वजह है कि 
प्राचीन भारतीय मन्दिरों और महलों की दीवारों के ऊपर, और कोनों में कहीं एक फुट 
ज़भीन भी खाली दिखाई नहीं देती । पुराने समय के हिन्दू मन्दिरों में नींव के ऊपर नींव, 
मड्जिल के ऊपर मड्जिल, कंग्रे के ऊपर कंगूरा और कलश के ऊपर कलश आकाश 
तक पहुँचते हुए दिखाई देते हें, और इसके साथ साथ कोई कोना या दीवार का हिस्सा 
नहीं रहता जो मूर्तियों या चित्रों से न भरा हो । शिल्पकला-विशारदों की राय हैँ कि 
संसार के किसी भी दूसरे देश की निर्माणकला विस्तार-बाहुलय और अतिशोभनीयता में 
हिन्दू निर्माणकला का मुक़ाबला नहीं कर सकती । 


इसके ठीक विपरीत अरब एक विज्ञाल रेगिस्तान है, जिसम केवल दूर दूर और 
कहीं कहीं थोड़े से हरे नखलिस्तान दिखाई देते हें । इसके ऊपर अरब की तेज़ गरमी, 
भोजन और वस्त्र के लिए परिमित और इनी गिनी सामग्री और रेत के पहाड़। कुदरती 
तौर पर मुसलमानों की शुरू की निर्माणकला में बड़े बड़े भवन, सादी साफ़ दीवारें ओर 
ऊँचे मीनार और गुम्बद अधिक देखने में आते हें । इसछाम के एक-ईइवरवाद और मूर्ति- 
भंजकता ने भी पुराने मतिपूजक धर्मों के मुक़ाबले में मुसलिम कला के इस आदशें को 
अपना एक ख़ास रूप दिया और उसे और अधिक पक्का कर दिया। जिस मनुष्य की आँखें 
प्राचीन हिन्दू मन्दिरों के विस्तार प्रपंच से उकता गई हों उसे एक सीधी सादी मुसलिम 
मसजिद की साफ़ दीवारों में विश्राम मिलना कुदरती है । इसी तरह जो मनुष्य पुरानी 
मुसलिम मसजिदों या महलों की अभिन्नता से ऊब गया हो, उसके लिए हिन्दू निर्माणकला 
का बाहुलय एक दरजे तक अवश्य आकर्षक होगा । 


दो कलाओं का आलिगन 


यह भी ज़ाहिर हैं कि इन दोनों आदशों के मेल जोल से एक इस तरह की निर्माण- 
कला को जन्म दिया जा सकता था, जो दोनों की अपेक्षा अधिक सुन्दर और अधिक 
आकर्षक हो। धामिक और जातीय पक्षपात इस तरह के संगम के रास्ते में बाधक होते 
हें, किन्तु फिर भी दो अलग अलूग आदर्शों के मिलने से, जाने या अनजाने, इस तरह का 
संगम हुए बिना नहीं रह सकता। इसके अलावा हम ऊपर दिखला चुके हें कि मुसलमानों 
के भारत आने के समय से ही इस धार्मिक या जातीय पक्षपात के मिटाने के लिए भी 
अनेक कोशिशें जारी थीं। जिस तरह धाभिक विचारों में, उसी तरह निर्माणकला और 
चित्रकारी के मेदान में भी भारत ने उन नये आद्शों को जन्म देना शुरू किया जो हिन्दू और 
मुसलिम, दोनों अलग अलग आद्शों से उच्चतर थे और जिनके नतीजे भी उन दोनों के 


छडं भारत में अगरेजी राज 


नतीजों से अधिक सुन्दर थे। तीनों तरह के आद्शों को साक्षात करने के लिए हम 
एक ओर दक्षिण के प्राचीन मन्दिरों या जगन्नाथपुरी के मन्दिर, दूसरी ओर अजमेर 
ओर दिल्ली आदि की पुरानी मसजिदों, और तीसरी ओर मुग़ल समय के आगरे और 
दिल्ली के शाही महलों या भारतीय निर्माणकला के सब से अधिक सुन्दर नमूने, आगरे 
के ताज की ओर निगाह डालना काफ़ी हूँ । निस्सन्देह आगरे का ताज संसार की सब से 
शानदार और सब से अधिक सुन्दर इमारतों में गिना जाता है, भारतीय निर्माणकला के 
मस्तक पर वह झूमर का काम देता है, देश की इस पतित अवस्था में भी हर भारतवासी 
के सच्चे अभिमान और गौरव का पात्र है, और शिल्प के मैदान में इसलाम से पहले के भार- 
तीय आद्शों और बाद के मुसलिम आदर्शों, दोनों के प्रेमालिगन का सबसे सुन्दर नमूना है। 


शिल्पकला के माहिर हमें बताते हैँ कि ईसा की तेरहवीं सदी से पहले की भारत 
की हिन्दू और मुसलमान इमारतें दो साफ़ अलग अलग आदर्शों के अनुसार बनी हुई दिखाई 
देती हें, किन्तु उसके बाद की हिन्दू इमारतों पर मुसलिम छाप और मुसलिम इमारतों पर 
हिन्दू छाप भी उतनी ही साफ़ दिखाई देती है और दोनों के सौन्दर्य को बढ़ाती हुई नज़र 
आती हूँ । यही वजह है कि भारत की मुसलिम शिल्पकला, मिस्र की मुसलिम शिल्पकला, 
शाम की मुसलिम शिल्पकला, ईरान की मुसलिम शिल्पकला और टरकी की मुसलिम 
शिल्पकला, इन सब में बहुत बड़ा अन्तर हें । 


दिल्‍ली और आगरे के अलावा राजपूृताना और कद्मीर इत्यादि में भी इस मिले 
जुले आदर्श के काफ़ी नमूने अभी तक मौजूद हूँ । सोलहवीं सदी के बने हुए वृन्दावन के 
कुछ बेष्णव मन्दिर, सोनागढ़ के कुछ जेन मन्दिर, विजयनगर की अनेक इमारतें और 
सतरहवीं सदी का बना हुआ मदुरा का तिरूमलाई नायक का प्रसिद्ध महल भी इसी मिले 
जुले कला आदर्श के नमूने हैं । 


' सोलहवीं सदी के क़रीब समाधियाँ या छतरियाँ बनाना हिन्दुओं में पहली बार 
शुरू हुआ और निस्सन्देह यह रिवाज हिन्दुओं में मुसलमानों से आया । इमारतों में मेहराब 
का उपयोग, डाट की गोल छत, और आजकल की उद्यान कला, ये तीनों भारत ने मुसलमानों 
ही से सीखीं। वर्तमान भारत के सुन्दर से सुन्दर बाग़ मुग़ल सम्राटों के समय के बने हुए 
हैं, जिनमें जहाँगीर के समय का बना हुआ कश्मीर का शालामार बाग अभी तक संसार 
का सब से सुन्दर बाग माना जाता है । 


चित्रकला 


इसी तरह चित्रकला में भी दो अलग अलग आदर्शों के मेल से मुग़लरू सम्माटों के 
अधीन भारत ने एक अधिक उच्च और अधिक सुन्दर चित्रकला को जन्म दिया । हुमायूँ, 
अकबर, जहांगीर ओर शाहजहाँ के महलों में सैकड़ों हिन्दू चित्रकार केवल अपनी कला 
को तरवक़ी देने के लिए बड़ी बड़ी तनखाहें पाते थे। शीराज़, तबरेज़, यहाँ तक कि चीन 
के बड़े बड़े चित्रकार भी वहाँ पर मौजूद रहते थे, और निस्सन्देह ये सब एक दूसरे की 
सहायता से अपनी अपनी कला की उन्नति करते थे। उस समय की फ़ारसी पुस्तकों और 
दस्तावेज़ों में जयपुर, ग्वालियर, गुजरात, कश्मीर इत्यादि के रहने वाले मुग्रल दरबार 


मुग़्लों का समय ७५ 


के अनेक हिन्दू और मसलमान चित्रकारों के नाम मिलते हैं, जिनमें से कुछ के हाथ के 
खिचे हुए सुन्दर चित्र अभी तक चित्रकला विशारदों को चकित करते रहते हैं । दिल्‍ली 
और आगरे से लेकर जयपुर, जम्मू, चम्बा, काँगड़ा, लाहौर, अमृतसर और दक्षिण में 
तंजौर तक, उस समय एक सुन्दर भारतीय चित्रकला फैलती और उन्नति करती हुई दिखाई 
देती थी। दिल्‍ली और आगरे में जिन आदर्शों को जन्म दिया जाता था, राजपूताना और 
बाक़ी भारत के हिन्दू दरबारों में उन्हीं की नक़लछू की जाती थी। प्रोफ़ेसर जदुनाथ सरकार 
लिखते हं-- 
“चित्रकला के मेदान में हमारे चित्रकारों ने जो ग्ररमामूली तरक्की 

मुग़लों के ज़माने में की वह ओर कभो नहीं को ।” * 

उस समय के अनेक अंगरेज़ यात्री स्वीकार करते हे कि जहाँगीर के उदार प्रोत्सा- 
हन की बदौलत जहाँगीर के समय की भारतीय चित्रकला संसार भर में सब से अधिक 
उन्नत चित्रकला थी ॥ | 


म॒ुग़लों का समय 


मुरालों के हमले 

अब यह देखना हूँ कि धामिक विचारों, शिल्प और चित्रकारी से बाहर बाक़ी 
भारतीय जीवन पर बाहर से आने वाले मुसलमानों का क्या असर पड़ा । ऊपर आ चुका 
हे कि मोहम्मद ग़ोरी के हमले से लेकर ३०० साल तक भारत में लगातार घरेल लड़ाइयों 
और छोटी बड़ी अनेक सलतनतों का समय था। इसके बाद दिल्ली के मुग़ल साम्राज्य का 
समय आया । मुग़ल साम्राज्य के दिनों में ही भारत के अन्दर मुसलमानों की हकूमत, 
उनकी सम्यता और उनका प्रभाव पराकाष्ठा को पहुँचा। किन्तु मुग़लों के शासन और 
, भारत के ऊपर मुग़लू साम्राज्य के उपकारों या अपकारों को बयान करने से पहले हम 
मुग़लों द्वारा संसार के अन्य देशों की विजय पर भी एक नज़र डालना चाहते हें । 

ईसा की तेरहवीं सदी के शुरू में चंगेज़ स्राँ ने पूर्वी एशिया से निकल कर उत्तरी चीन, 
तातार और बाक़ी अधिकांश एशिया को विजय कर लिया था । सन्‌ १२२७ ईसवी में 
चंगेज़ खाँ की मृत्यु हुईै। इसके ६८ साल के अन्दर चंगेज खाँ के उत्तराधिकारियों ने भारत 
को छोड़ कर बाक़ी क़रीब-क़रीब तमाम एशिया को और यूरोप के एक बहुत बड़े हिस्से को 
मुगल साम्राज्य में शामिल कर लिया । यूरोप पर उनका हमला सन्‌ १२३८ ईसवी में 
हुआ । यूरोपियन इतिहास लेखक कहते हें कि ईसा की आठवीं सदी में जबकि अरबों ने 
यूरोप पर हमला किया था उस समय से सन्‌ १२३८ तक कोई और इतनी भयंकर आपत्ति 
यूरोप पर न आई थी। कुछ साल के अन्दर ही तमाम रूस, पोलेण्ड, बलकान, हंंगरी, यहाँ 
तक कि उत्तर में बालटिक समुद्र और पर्चिम में जरमनी तक, आधे से ज़ियादा यूरोप 
मुग़लों के अधीन हो गया । रूस के ऊपर दो सौ साल तक मुग़लों की हकूमत रही । शुरू के 

मुग़ल बौद्ध थे । स्वयं चंगेज खाँ बौद्ध-मत का अनुयायी था और साथ ही अपने देश मंगोलिया 
के कुछ प्राचीन धाभिक रिवाजों, अश्वपूजा इत्यादि का भी पालन करता था । इन्हीं मुग़रलों 
ने अधिकांश एशिया और यूरोप को विजय किया | बौद्ध मुग़लों ने मुसलिम ईरान और 
मुसलिम इराक़ को फ़तह किया और उसके बाद चंगेज़ खाँ के पौत्र, हिलाक्‌ खाँ, और उसके 
साथ के दूसरे मुग़लों ने पराजित ईरानियों और अरबों से इसछाम मत की दीक्षा ली । 

भारत पर मृग़लों का सब से पहला हमला सन्‌ १३९८ ईसवी में तैमूर का हमला 
था। महमूद तुगलक उस समय दिल्‍ली के तरुत पर था। किन्तु सिवाय चन्द रोज़ की लूट- 
खसोट और संहार के जिसमें हिन्दू और मुसलमानों का कोई फ़रक़ नही किया गया और 
कोई असर त॑ मर के हमले का भारत पर बाक़ी न रह सका और न तैमूर १५ दिन से ज़ियादा 
दिल्‍ली में ठहर सका । 

मुग़लों का दूसरा हमला इस देश के ऊपर सन्‌ १५२६ ईसवी में बाबर का हमला 
था। उस समय तक मुग़रू अपनी जन्मभूमि 'मंगोलिया' से कहीं अधिक सम्य देश, ईरान में 
बरसों रह चुकने के सबब से चंगेज़ और तंमूर के मुक़ाबले में कहीं अधिक सम्य और 
सम्यताप्रेमी बन चुके थे | पानीपत के मैदान में बाबर ने इब्राहीम लोधी को शिकस्त दी 
और भारत मे मुग़ल साम्राज्य की नींव रखी । 

पानीपत की विजय के बाद ही बाबर ने भारत को अपना घर बना लिया। हुमायूं 
को छोड़ कर उसके बाक़ी वंशज भारत ही में पैदा हुए । 


भारत में एक प्रधान शक्ति को ज़रूरत 


सम्राट हर्षवर्धन के बाद से, यानी ईसा की सातवीं सदी के मध्य से, सोलहवीं सदी 
के शुरू तक क़रीब ९०० साल तक भारत के अन्दर कोई भी प्रधान राजनेतिक शक्ति ऐसी 
पैदा होने न पाई थी जो सारे भारत को एक शासन के सूत्र में बाँध सकती । ९०० साल 
तक भारत अनेक छोटी बड़ी एक दूसरे की प्रतिस्पर्धी रियासतों का संधर्ष-स्थल बना रहा। 
वह सारा समय भारत के इतिहास में राजनैतिक निर्बलता, अनेक्य और अब्यवस्था का 
समय था । भारत को उस समय एक ऐसी प्रधान शक्ति की जबरदस्त आवश्यकता थी 
जो सारे देश के ऊपर एक समान हक्‌मत क़ायम कर सके, देश की बिखरी हुई शक्तियों को 
एक सूत्र में बाँध सके, और देशव्यापी शान्ति और सुशासन द्वारा जीवन के विविध क्षेत्रों 
में देश को आगे बढ़ने का मौक़ा दे सके । इतिहास इस बात का गवाह है कि ईसा की सोलहवीं 
सदी से लेकर अठारहवीं सदी तक दिल्ली के मुग़लू साम्राज्य ने भारत की इस कमी को 
खासी सुन्दरता के साथ पूरा किया । निस्सन्देह राजनीति, सामाजिक व्यवस्था, उद्योग- 
घन्धे, कला-कौशल, खुशहाली, शिक्षा और सुशासन की निगाह से भारत के सारे इतिहास 
में मुग़ल साम्राज्य का समय सब से अधिक गौरवान्वित समय था । 


मुग़लों हारा भारतीय एकता का निर्माण 

मुग़लों के समय से पहले प्रियदर्शी सम्राट अशोक और सम्राट समुद्रगुप्त के साम्राज्य 
भारत में सब से अधिक विद्ञाल साम्राज्य रह चुके थे। किन्तु प्रोफ़ेसर जदुनाथ सरकार 
लिखते हैं कि मुग़ल साम्राज्य अपनी पराकाष्ठा के समय अशोक और समुद्रगुप्त, दोनों के 


मुग्रलों का समय॑ ७७ 


साम्राज्यों से कहीं बड़ा था । इसके अलावा, अशोक या समुद्रगुप्त के दिनों में साम्राज्य के 
अन्दर विविध प्रान्तों का जीवन एक दूसरे से इतना अच्छा गुथा हुआ न था। सबकी अलग 
अलग भाषाएँ, अलग अलग शासन पद्धति और अलग अलग जीवन था। किन्तु जदुनाथ सर- 
कार लिखते हें-- 

“इसके विपरीत, अकबर के सिहासन पर बंठने के समय से मोहम्मदशाह 
की मृत्य के समय तक (१५५६--१७४९ ), इन दो सौ साल के मुग़ल शासन ने 
सारे उत्तर भारत और अधिकांश दक्षिण को भी, एक सरकारी भाषा, एक शासन 
पद्धति, एक समान सिक्‍के, और हिन्दू पुरोहितों या निशचल ग्रामीण जनता को 
छोड़ कर बाक़ो समस्त श्रेणियों के लोगों के लिए एक व्यापक सर्वप्रिय बोलचाल 
की भाषा प्रदान की । जिन प्रान्तों पर मुग़लू सम्त्राटों का बराहरास्त शासन था 
(यानी जिनके सुबंदार दिल्‍ली सम्प्राट की ओर से नियुक्त किए जाते थे), उनसे 
बाहर भी आस पास के हिन्दू राजा, कम या अधिक, मुफ़लों की शासन प्रणाली, 
उनकी सरकारी परिभावषाओं, उनके दरबारी शिष्टाचार, और उनकी तरह के 
सिक्‍कों का उपयोग करते थे। 

“मुगल साम्राज्य के अन्दर बोस भारतीय सूबे' थे । इन सब सुबों पर 
ठीक एक प्रणाली के अनुसार शासन किया जाता था, सब में एक शासन विधि का 
पालन किया जाता था, और विविध सरकारी ओहूदों के नाम ओर उपाधियाँ सब 
में एक समान थों । तमाम सरफारी मिसलों, फ़रमानों, सनदों, माफ़ियों, राहृदारो 
के परवानों, पत्रों, ओर रसीदों में फ़ारसी भाषा का उपयोग किया जाता 
था। साम्राज्य भर में एक समान बद्धन के, एक से मूल्य के, एक नाम के, ओर एक 
ही धातु के सिक्के प्रचलित थे, केवल जिस शहर को टकसाल में कोई सिक्का ढला 
होता था उस शहर का नाम उस पर ओर खुदा होता था। सरकारी कमंचारियों 
ओर सिपाहियों का अकसर एक प्रान्त से दूसरे प्रान्त में तबादला होता रहता था। 
इस तरह एक प्रान्त के रहने वाले दूसरे प्रान्त में पहुँच कर उसे क़रीब क़रीब अपने 
घर की तरह समझने लगते थे। सौदागर और यात्री निहायत आसानी से एक शहर 
से दूसरे शहर ओर एक सूबे से दूसरे सूबे आ जा सकते थे, और एक साम्राज्य की 
छाया में सब लोग इस विद्ञाल देश की एकता को अनुभव करते थे ।” * 


इतिहास कला 

मुसलमानों के आने से पहले का हिन्दुओं का लिखा हुआ एतिहासिक साहित्य 
अव्वल तो है ही बहुत कम, और जो हे भी उसमें तिथियों का क़रीब क़रीब अभाव है। इसके 
विपरीत अरबों के लिखे हुए इतिहासों, सफ़रनामों और जीवन चरित्रों में सदा ठीक ठीक 





के अम०५ 6 तन ज५ीत- >> «०-5: 


# 79 दी6 जाला वैभव, 6 [ज० वफावा6त शट्था३3 ० चिएडा43] 770, 7:07 (6 
400688407 0 #&॥047 (६0 प्रो तहदा।॥ 0 शैणाबगााते 509 (556-]749), 898५० (0 8॥6 
छ06 07 र0ततातलाए 70043, 800 गापटी ० 4#6 0९०८४ 880, 0007658 07 ६06 ०मिलंद। 
0809 86, 807 780787४6 8$ए४9४७७॥ 800 ०079886 800 880 8 ए9०5पर॥7 ४89४4 "८४८०८ 07 
2॥ 20835९8 ०४८९७॥ 6 सलाव000 976885 बात 06 880070॥₹? श886 [070. 5ए०॥ 0ए0802८ 
॥06 (श70079 76०३१ #तसाआंडह्ाढव ०५ 6 वपड)ड। छफएछ-075, पल! 80770807 906 


>िरननन जनणन- + ना मिना>-+>ककलन +क 


७८ भोरत में अंगरेशी राज 


तिथि द्ं होती हूँ। प्रोफ़ेसर जदुनाथ सरकार का कहना हू कि भारतवासियों को दूसरा 
लाभ जो मुसलमानों से पहुँचा बह इस देश के अन्दर ऐतिद्वासिक साहित्य का प्रारम्भ 
था । 


दूसरे देशों से सम्बन्ध 

बौद्ध काल के बाद से ब।हर के देशों के साथ भारत का सम्बन्ध भी कम होता जा रहा 
था । तिजारत गिरती जा रही थी। मुग्रलों के शासन काल में भारत का सम्बन्ध बाहर 
के दूसरे देशों के साथ फिर से कायम हुआ । मुग़ल साम्राज्य के क़रीब क़रीब आखीर तक 
अफ़ग़ानिस्तान दिल्ली के सम्यराट के अधीन रहा। अफ़ग्ानिस्तान के ज़रिए बुखा रा, समरक़न्द, 
बलख, खुरासान, ख्वारज़िम और ईरान से हज़ारों यात्री और व्यापारी भारत आते जाते 
थे । सम्राट जहाँगीर के दिनों में तिजारती माल से लदे हुए चौदह हज़ार ऊँट हर साल 
केवल बोलन दरें से होकर भारत आते जाते थे । इसी त'रह पश्चिम में ठट्ठा, भड़ोच, सूरत, 
चाल, राजापुर, गोआ और कारवार, और पूरब में मछलीपट्टन और दूसरे बन्दरगाहों 
से हज़ारों जहाज़ हर साल अरब, ईरान, 2रकी, मिस्र, अफ़रीका, लंका, सुमात्रा, जावा, 
स्याम और चीन आते जाते रहते थे। जदुनाथ सरकार इसे भारत के ऊपर मुगल साम्राज्य 
का तीसरा उपकार बताते हें । 


धामिक और सामाजिक एकता 

चौथा उपकार प्रोफ़ेसर सरकार की राय में भारत की उन धामिक और सामाजिक 
लहरों का अधिक ज्ोरीं के साथ फेलना था, जिनका हम ऊपर विस्तार के साथ ज़िक्र कर 
चुके है । पाँचवाँ उपकार शिल्पकला और चित्रकारी की अपूर्व उन्नति और उसका 
विस्तार था । 

युद्ध विद्या, सैनिक व्यवस्था और क़िनेबन्दी के कामों में से भी जो उन्नति मुग़लों 
के समय में हुई उतनी पहले कभी न हुईं थी । बन्दूकों और तोपों का रिवाज तमाम 
भारत में अधिकतर मुग़लों ही के समय से फैला । 

खास कर उत्तर भारत के रहन सहन और वेश भूषा में मुसलमानों का साफ़ प्रभाव 
दिखाई देता है । पंजाबी हिन्दू, बंगाली, गुजराती और मराठी भाषाओं में आज तक असंख्य 

मु़लों का संमरय ७९ 


फ़ारसी, अरबी और तुरकी शब्द भरे हुए हैं। उत्तर भारत में यदि किसी हलवाई की दूकान 
पर मिठाइयों के नाम गिने जायें तो उनमें बालशाही, गुलाब जामुन, बरफ़ी, हलवा, 
कलाकन्द, खुरमा इत्यादि अधिकांश नाम अरबी या फ़ारसी हैं और इनमें से अधिकांश 
मिठाइयाँ मुग़ल समय की ईजाद हैं । यहाँ तक कि हिन्दुओं के विवाह जैसे संस्कार में भी 
'सेहरा', और 'जामा' जैसी चीज़ों का अभी तक उपयोग किया जाता है । 

भारत की प्राचीन ग्राम पंचायतों और उनके अधिकारों में मुग़्लों ने किसी तरह 
का भी हस्तक्षेप नहीं किया । जदुनाथ सरकार लिखते हँ-- 

“उन्होंने बुद्धिमत्ता के साथ प्राम शासन को पुरानो पद्धति और लगान 
बसूल करने के पुराने हिन्दू तरीक़े को ज्यों का त्यों जारो रखा, यहाँ तक कि रूगान 
के मोहकमे में अधिकतर केवल हिन्दू ही नोकर रखे जाते थे। नतोजा यह हुआ 
कि राजधानो के अन्दर राजकुल के बदल जाने से हमारे करोड़ों प्रामवासियों 
के जीवन पर किसी तरह का अहितकर प्रभाव न पड़ता था। * 


मुग़लों को प्रजा-पालकता 


किसानों को और रण्यत को मुग़रू सम्प्राटों के समय में खास सहायता दी जाती 
थी और उनकी हर तरह रक्षा की जाती थी। जिस समय कोई नया सूबेदार नियुक्त होता 
था तो उसे और बातों के साथ साथ यह आदेश दिया जाता था-- 
“रग्यत को इस बात के लिए प्रोत्साहन देन। कि वे खेती कौ उन्नति करें 
और अपने यूरे दिल से खेती बाड़ी को बढ़ाएँ। कोई चीज्ञ उनसे जबरदस्ती न 
छीनना । याद रखना कि रख्यत ही राज को आमदनी का एकमात्र स्थायी ज्ञरिया 
हैं। 2 » » इस बात का खयाल रखना कि बलवान निबंलों पर अत्याचार न 
करें । 
इसी तरह जब किसी प्रान्त के लिए नया सूबेदार नियुक्त होता था तो सम्राट का 
वज़ीर, जिसे दीवाने आला कहते थे, उसे जो हिंदायतें करता था, उनमें से एक यह होती 
थी--- 
“खयाल रखना कि बलवान निबेलों पर अत्याचार न करें। तमाम अत्पा- 
चारियों को दबा कर रखना । 
हर प्रान्त में सूबेदार या नाज़िम के अलावा एक दीवान होता था। सूबेदार का काम 
फ़ौज का इन्तज़ाम, शासन प्रबन्ध और न्याय करना होता था तथा दीवान का काम रूगान 
वसूल करना । हर दीवान की नियुक्ति की सनद में लिखा होता था कि उसका सब से बड़ा 


थे 


काम खेती के काम को और ग्रामों की आबादी को बढ़ाना” है । छूगान की वसूली में 


/ 23. कम +++3>-फककक-ना--काकर७, 

८० भारत में अंगरेज्ञी राज 


खेतिहर के साथ किसी तरह की जबरदस्ती की इजाजत न थी । एक हिदायत हर सनद 
में यह होती थी कि-- 
“यदि किसी आमिल के इलाक़े में कई साल की लगान की बक्राया चलौ 
आती है, तो तुम उस रक़म को किसानों से बहुत आसान किश्तों में बसूल करना, 
यानी बक़ाया का केवल पाँच फ़ीसदी हर फ़ंसल के मोक़े पर वसूल करना ।” * 
इसी तरह फ़ौजदारों, थानेदारों, करोड्ियों, तहसीलदारों इत्यादि सब को हिदायत 
होती थी कि किसानों को किसी तरह का कष्ट न पहुँचाएँ । 


उस समय के किसानों की हालत 
जदुनाथ सरकार, मुगल साम्राज्य के दिनों के भारतीय किसानों की उस समय के 
फ्रान्स और आयर,लंण्ड के किसानों से तुलना करते हुए, लिखते हे-- 
“किन्तु फ़रक़ यह था कि अंगरेज़ों के आने से पहले (मुग़ल भारत में ) 
किसी किसान को लगान अदा न करने के जुम॑ में ज़मीन से बेदखल न किया जाता 
था, कोई किसान भूखा न रहता था। बटाई की प्रथा के अनुसार च्‌ कि लगान 
पेदाबार की शकल में लिया जाता था, किसान को बड़ा फ़ायदा रहता था, क्योंकि 
लगान की अदायगी हर साल की असली पंदावार पर निर्भर होती थी। इसके 
खिलाफ़ आजकल का लऊूगान रुपयों की शकल म॑ नियत होता हे जिसका उस 
साल की पंदावार के साथ कोई सम्बन्ध नहीं होता ।” 
हर मुग़ल सम्राट की तरफ़ से तमाम सूबों के कमंचारियों और सामन्त सरदारों 
के नाम बार बार इस मज़मून की आज्ञाएँ निकलती रहती थीं कि किसी किसान के साथ 
लगान की वसूली में या किसी मामले में किसी तरह की जबरदस्ती न की जाय और कोई 
नाजायज़ रक़म या अबवाब' किसी से वसूल न की जाय । 

इतिहास लेखक .फ्रेडरिक ऑगस्टस लिखता हैँ कि-- 

“जब कभी सम्राट की सेना ग्रामों में से होकर निकलती थी और उसके 
कूच को बजह से किसान के माल को हानि पहुँचती थी या उसको बरबादी होती 
थी, तो विध्वस्त आदमी इस बात के लिए नियुक्त किए जाते थे कि वे उस हानि 
या बरबादी के मुल्य का ठीक +क तखमीना लगाएँ । तखमीना लगाने के बाव ये 
लोग या तो उस रकम को किसान के सरकारी लगान में से कम कर देते थे या -यर्थ 
की शिकायतों और बहसों से बचने के लिए उसी समय किसानों के दावे के अनुसार 
उन्हें रकम अदा कर देते थे ।” 


औरंगजेब का ऐलान 
सन्‌ १६७३ में सम्राट औरंगज़ेब ने अपने साम्राज्य भर में एक ऐलान प्रकाशित 
किया, जिसमें ५४ चीज़ों की एक सूची दी गई थी और लिखा था कि इनमें से किसी के 

मुग़रंलों का समय ८१ 


ऊपर प्रजा से किसी तरह का महसूल आदि न लिया जाय । इसी ऐलान में सम्राट ने राज- 
कर्मचारियों और ज़मींदारों को आज्ञा दी कि किसी किसान से किसी तरह की भी भेंट 
या बेगार' न ली जाय । इन ५४ चीजों में मछली, तेल, घी, दूध, दही, उपले, तरकारियाँ, 
घास, इंधन, मिट॒टी के बरतन, ऊँट, गाड़ियाँ, चरागाह, सड़कों की रहदारी का महसूल, 
नदियों के घाटों का महसूछ, रुई, गन्ना, रस, कपड़े की छपाई, इत्यादि भी शामिल थीं । 
इसी ऐलान में लिखा था कि गंगा या अन्य तीर्थों में नहाने वालो से या अपने मुर्दों की 
अस्थियाँ गंगा मे ले जाने वाले हिन्दुओं से किसी तरह का महसूल न लिया जाय । 

इस तरह की आज्ञाएँ सम्राट अकबर के समय से लेकर बराबर निकलती रहती थीं । 
हर नये सम्राट को अपने तरुत पर बैठने के समय या कभी कभी अपने शासन काल में एक 
से अधिक बार उन्हें इसलिए दोहराते रहना या कभी कभी बदलना पड़ जाता था ताकि 
कोई सामनन्‍्त या कर्मचारी इस विषय में असावधान न हो जाय । यदुनाथ सरकार लिखते 


े “उस समय के इतिहास के ग्रन्थों और पत्रों से ज्ञाहिर हैँ कि मुग़ल 
साम्राज्य के अधिराज की नीति सदा यही होती थी कि रण्यत पर किसो तरह का 
अत्याचार न होने पाए। यह बात साक्षित की जा सकतो हे कि यह नोति केवल 
एक शुभकामना ही न थी, बल्कि यही उस समय की सच्ची हालत थी। शाह- 
जहाँ और औरंगज्ञेब के समय को अनेक ऐसो घटनाएँ उस समय के इतिहास में 
मिलती हे, जिनमें कि ज्योंही साल के मोहकमे के किसो कर्मचारो, या किसी प्रान्त 
के सुबेदार को सढ़ती या जबरदस्ती की कोई शिकायत प्रजा की ओर से सम्राट के 
कानों तक पहुँची, तुरन्त उस राजकमंचारी को या उस सुबंदार तक को बरख्रास्त 
कर दिया गया 
ऊपर के लेखक ने एक फ़ारसी दस्तावेज़ से मिसाल के तौर पर एक घटना नक़लूू 

की हैँ, जिससे ' साफ़ पता चलता हूँ कि शाहजहाँ किसानों के साथ इन्साफ़ करने, बल्कि 

उदारता का व्यवहार करने के लिए कितना उत्सुक था ।” 


धशाहजहाँ और किसान 


एक दिन शाहजहाँ साम्राज्य के माल के काग्रज़ात का मुआयना कर रहा था। उसने 
देखा कि किसी गाँव की उस साल की मालगुज़ारी पिछले वर्षों की मालगृज़ारी से कई 
हज़ार अधिक दर्ज है । तुरन्त माल के मोहकमे के प्रधान अफ़सर, दीवाने आला सादुल्‍ला 
खाँ, को तलब किया गया । सम्राट ने दीवान से मालगूज़ारी के बढ़ने की वजह पूछो । तह- 
क़ीक़ात कराने पर मालूम हुआ कि उस साल गाँव के पास की नदी कुछ पीछे को हट गई 


न्‍िमकनलक-सननमर परम अल पाणव सपना लक. 

८९ भारेंत में अंगरेजी राज 


थी जिससे खेती की ज़मीन बढ़ गई थी | इसीलिए लगान बढ़ाया गया था। सम्राट न फिर 

दरियाफ्त किया कि जो ज़मीन बढ़ी है, वह मामूली ज़मीन के पास की है या माफ़ी की 

ज़मीन के पास की । मालूम हुआ कि पास की ज़मीन माफ़ी की ज़मीन है । यह बात सुनते 
ही शाहजहाँ गुस्से में भर कर चिल्ला पड़ा--- 

“उस जगह के यतीमों, बेवबाओं और ग़रीबों की आहोज्ञारी पर वहाँ को 

ज़मीन का पानी सूख गया हैँ । यह उनको खुद; की एक देन थी, तुमने उसे राज के 
लिए छीनने का साहस किया ! यदि खुदा के बन्दों के लिए दया का भाव मुझे न 
रोकता तो से उस दूसरे शेतान को यानी उस ज्ञालिस फ़ौजदार को, जिसने इस 
नथी ज़मीन से लगान वसूल किया हे, फाँसो का हुकुम देता । अब उसे केवल बरखास्त 
कर देना उसके लिए काफ़ी सज्ञा होगी, ताकि दूसरे लोग भी आगाह हो जायें, और 
इस तरह की बेइन्साफ़ी के बुरे काम न करें। हुकुम जारी कर दो कि जितना 
ज्ञियादा लगान वसूल किया गया हे बह सब जिन किसानों से लिया गया हू, उन्हें 
फ़ौरन वापस कर दिया जाय 

सन्‌ १६६२ में उड़ीसा प्रान्त के दीवान, मोहम्मद हाशिम, ने कुछ नये 'करोड़ी' 
(लगान वसूल करने वाले कर्मचारी ) इसलिए नियुक्त किए क्‍योंकि इन लोगों ने पुराने 
करोड़ियों की निस्बत अपने इलाक़ों से अधिक लगान वसूल करके भेजने का वादा किया 
भा। समाचार मिलते ही तुरन्त मोहम्मद हाशिम को बरखास्त कर दिया गया। 

'अबवाब' की वसूली के ख़िलाफ़ आज्ञाएँ फ़ीरोज़शाह तुग़लक (सन्‌ १३७५) के 
समय से सम्राट अकबर (१५९० ) के समय तक और उसके बाद करीब क़रीब हर मुग़छू 
सम्पराट के समय में बराबर जारी होती रहती थीं । 

मुग़ल सम्प्राट अपनी विशाल प्रजा के सुख दुख से बेखबर भी न रहते थे । मुग़ल 
समय में वाक़े नवीसों, सवाने नवीसों, अख़बार नवीसों, खुफ़िया नवीसों' इत्यादि 
का एक ज़बरदस्त मोहकमा था, जिसके ज़रिए साम्राज्य के कोने कोने की ख़बरें दिल्ली 
सम्राट के कानों तक पहुँचती रहती थी । 

निस्सन्देह किसानों के सुख और उनकी समृद्धि का भारत के लिखे हुए इतिहास में 
किसी समय भी इतना अच्छा और व्यवस्थित प्रबन्ध न था जितना मुगल सम्ताटों के 
समय में । यही वजह है कि उस समय के अनेक यूरोपियन और अन्य यात्री भारतीय 
ग्रामों की खुशहाली की मुक्तकण्ठ से प्रशंसा करते हें और लिखते हैं कि संसार के किसी 
भी दूसरे देश में उस समय किसानों की हालत इतनी अच्छी न थी ।| 


कोतवाल के करंबव्य 
मुग़ल साम्राज्य के अन्दर हर शहर में अन्य कर्मचारियों के अलावा एक कोतवाल 
होता था, जिसके कामों में से एक काम यह भी होता था--- 
“कोतवाल का यह कास हे कि शराब का खिचना बिलकुल बन्द कर दे । 

मुग्खों का समय ८३ 


वह इसके लिए जिम्मेदार होता हे कि शहर में कोई वेदया न रहे ८ 2८ »</* 

यह बयान एक विद्वान्‌ यूरोपियन यात्री का है, जिसने औरंगजेब के समय में स्वयं 
मुगल साम्राज्य की हालत को देखा था । हर कोतवाल की सनद में लिखा होता था कि 
तुम्हारी यह ज़िम्मेदारी हैँ कि तुम्हारे शहर में कोई चोरी न होने पाए, शहर के लोग 
सुरक्षित रहें, और अमन के साथ अपना व्यापार आदि कर सकें । 

हर इला के के लिए एक 'मुहतसिब' होता था, जिसका खास काम यह होता था कि 
शहर की हर गली में जाकर शराब बनने और बिकने के स्थानों, जुआख़ानों आदि को 
जबरदस्ती बन्द कर दे। शायद हिन्दू साधुओं की प्रथा का खयाल करते हुए सूखे मादक 
द्रव्यों, जैसे गाँजा, भाँग इत्यादि की इतनी कड़ी मनाही न थी । मुहतसिब की हिदायतों 
में लिखा होता था कि “शहरों के अन्दर शराब इत्यादि मादक द्रव्यों के बिकने की इजाजत 
न दो और न तवायफ़ों' को शहरों के अन्दर रहने दो ।” + 


धराब-बन्दी 


इतिहास लेखक मोरलंण्ड लिखता है कि सम्राट अकबर न साम्राज्य भर के शहर 
कोतवालों को यह आज्ञा दे दी थी कि बिना किसी के घर में जबरदस्ती घुसे, शराब का 
बनना जहाँ तक सम्भव हो बन्द करा दिया जाय । इसके बाद सम्राट जहाँगीर ने शराब 
बनाना क़ानूनन बन्द कर दिया । किन्तु शाहजहाँ के समय में इस आज्ञा का बहुत कड़ाई 
के साथ पालन कराया गया || औरंगज़ेब के समय में भी यह कड़ाई जारी रही । किन्तु 
बाद के निरबंल सम्राटों के समय में इस शाही आज्ञा पर ठीक ठीक अमल न द्वो सका । 


न्याय शासन 


अब हम मुग़रू समय के न्यायशासन को थोड़े से शब्दों में बयाद करेंग | अत्यन्त 
प्राचीन काल से भारत के हर गाँव में एक ग्राम पंचायत होती थी जिसके पंचों का 
चुनना गाँव वालों के हाथों में होता था । इस ग्राम पंचायत को अपन गाँव के सब 
म्यनिसिपल अधिकार प्राप्त होते थे और इनके अलावा गाँव वालों की जान माल की रक्षा 
और आस पास की सड़कों पर यात्रियों और व्यापारियों की हिफ़ाज़त का काम भी इन्हीं 
के सुपुदं होता था। हर पंचायत के मातहत चौकीदार होते थे, जो पंचायत से तनखाह 
पाते थे, और जिन पर राज को किसी तरह का अधिकार न होता था । अपने यहां के 
दीवानी और फ़ौजदारी के मुक़दमों को तय करने और अपराधियों को दण्ड देने का भी 
इन पंचायतों को अधिकार होता था । ये पंचायतें ही गाँव के बालकों और बालि- 
काओं की शिक्षा का प्रबन्ध करती थीं, जिसका अधिक ज़िक्र हमने इस पुस्तक में दूसरे 
स्थान पर किया है । अधिकांश नगरों और खासकर छोटे नगरों में भी इसी तरह की 
पंचायतें थीं जिन्हें इसी तरह के विस्तृत अधिकार प्राप्त थे । 

८४ भारत में अंगरेशी राज 


” मुग़ल सम्पराटों ने इन हज़ारों,भारतीय ग्राम पंचायतों के प्राचीन बधिकारों में 
किसी तरह का भी दखल नहीं दिया, उन्होंने उन्हें ज्यों का त्यों क्रयम रखा, जिसका 
मतलब यह हूँ कि अंगरेज़ों के आने से पहले सिवाय राज का लगान अदा करने के 
भारतीय प्रामवासियों को स्वराज्य के अन्य क़रीब क़ रीब सब अधिकार प्राप्त थे । 

इन पंचायतो को मामूली पुलिस के काम में मदद देने के लिए हर ज़िले में एक 
फौजदार होता था, जिसका काम केवल बड़ी बड़ी डकंतियों, उपद्रवों आदि में पंचायतों 
की मदद करना होता था। न्यायशासन में पंचायतों को सहायता देने और उनके काम 
को पूरा करने के लिए हर इलाक़ में फ़ौजदारी के म॒ुक़दमों को तय करने के लिए एक 
'काज़ी' और दीवानी के मुक़दमों के लिए 'सदर' होता था । साम्राज्य भर के क़ाज़ियों का 
अफ़सर एक 'क्राजिउलकज्ज्ात' होता था, जो राजधानी में रहता था। इसी तरह तमाम 
सदरों के ऊपर एक सदरुस्सुदूर' होता था। हर नये क़ाज़ी की नियुक्ति के समय राज की 
ओर से उसे नीचे लिखी हिदायत दी जाती थी-- 

“सदा इन्साफ़ करना, ईमानदार रहना ओर किसो को रू-रियायत न 
करना । म॒क़्दम या तो अदालत की जगह ओर या सरकारी दफ्तर में हमेशा दोनों 
फ़रीक़ को मौजूदगी मे करना । 

“जिस जगह तुम्हारी नियुक्ति हो वहाँ के किसी आदमी से किसी तरह का 
भेंट-उपहार स्वीकार न करना, और न किसी के जलसे आवि में जाना। 

“अपने फैसले, दस्तावेज्ञ इत्यादि बड़ी सायधानी से लिखना ताकि कोई 
विद्वान उनमें नुक्स निकाल कर तुम्हें शरमिन्दा न करे । 

“ग़रोबी (फ़क्र) को ही अपने लिए गौरव (फ़र्य ) जानना।* 

केवल चरित्रवान और विद्वान्‌ लोगों को ही क़ाज़ी और सदर के पदों पर 
नियुक्त किया जाता था। इतिहास लेखक .फ्रेडरिक ऑगस्टस इस बात की गवाही देता हैं 
कि मुग़लू साम्राज्य के अधिकांश मुलाजिम और कमंचारी ईमानदार और काबिल 
होते थ । 

मुक़दमों का फ़ेसला करने में देश के प्राचीन रिवाज और धर्मंशास्त्रों का पूरा 
खयाल रखा जाता था। सम्राट अकबर ने अनेक योग्य ब्राह्ममणों को न्यायाधीश के अधि- 
कार प्रदान किए और आज्ञा दे दी कि न्यायालयों में मनुस्मृति और अन्य हिन्दू धर्म- 
शास्त्रों की आज्ञाओं का पालन किया जाय । हर सम्राट सप्ताह में कम से कम एक दिन 
(प्रायः मंगल या बुध का दिन) ख़ास ख़ास मुक़दमों और अपीलों को सुनने में खर्च 
करता था। प्रजा के हर छोटे से छोटे आदमी को अपनी शिकायत लेकर सम्राट तक जाने 
का अधिकार होता था । सम्राट जहाँगीर ने, जो अपने इन्साफ़ के लिए मशहूर था, 
आगरे में अपने क़िले की दीवार के ऊपर से एक सोने की जंजीर लटका रखी थी जो 

मग़लों का समय <५ 


ज़मीन तक लटकती थी । किसी भी छोटे से छोटे फ़रियादी को उस जंजीर को खींचने 
और अपनी अज॑ंदाइत उसमें बाँध देने का अधिकार होता था और तुरन्त उसे सम्राट के 
सामने लाकर पेश कर दिया जाता था| 


धामिक उदारता 


धाभिक उदारता के विषय में अकेले औरंगजेब को छोड़ कर भारतीय मुगल सम्राटों 
का समय वास्तव में आदशं समय था । बाबर, हुमायूँ, अकबर, जहाँगीर, शाहजहाँ 
और उनके अधिकांश उत्तराधिकारियो के समय में हिन्दू और मुसलमानों के साथ राज 
की ओर से एक समान व्यवहार किया जाता था, दोनों धर्मों को एक समान आदर की दृष्टि 
से देखा जाता था और किसी के साथ किसी तरह का भी पक्षपात न किया जाता था । 
अंगरेज़ एलची, सर टॉमस रो, ने रान १६१६ ईसवी में सम्राट जहाँगीर के शासन काल 
में उस समय की हालत को देखते हुए लिखा था-- 

“तम्रलंग की सनन्‍्तान अपने साथ मोहम्मद का मज़हब भारत में लाई, 
किन्तु उसने अपनी विजय के बल पर किसी को ज्ञबरदस्ती उस मज़हब में 
शामिल नहीं किया, और धर्म के मामले में सबको आज़ाद छोड़ दिया ।” * 
ओरंगज़ेब और उसके उत्तराधिकारियों के समय की (१६८८-१७२३) बंगाल 

की हालत को बयान करते हुए एक दूसरा अंगरेज़ कप्तान, अलेक्जेण्डर हेमिल्टन 
लिखता है-- 

“मयहाँ पर एक सौ से ऊपर मत मतान्‍्तरों के लोग हें, किन्तु वे अपने 
असुलों या उपासना विधियों के विषय में कभो नहीं लड़ते झगड़ते । हर शख्स को 
आज़ादी हे कि अपने तरीक़े के अनुसार ईशबर की सेवा और पूजा करे। मज़हब के 
नाम पर दूसरे को फिसी तरह की यातनाएँ देने का यहाँ कोई नाम भी नहों 
जानता >< 2८ »<। 

“बंगाल के शासक का मज़हब इसलाम हे, किन्तु हर मुसलमान पोछे 
वहाँ सो से ऊपर हिन्दू हु और तमाम सरकारी नौकरियाँ और ओहदे बिना किसी 
भेद भाव के दोनों मज़हब के लोगों को दिए जाते है | 
डॉक्टर बेनीप्रसाद ने अपनी पुस्तक, जहाँगीर का इतिहास, में लिखा हैं कि भारतीय 

मुगल सम्राटों के दरबारों में हिन्दुओं और मुसलमानों, दोनों के मुख्य-मुख्य त्योहार एक 

८६ भारत में अंगरेशों राज 


समान जोश और श्ञान के साथ मनाए जाते थ । दशहरे के दिन सम्राट के हाथी और घोड़े 
सज धज कर जलूस में निकाले जाते थे। रक्षाबन्धन के दिन ब्राह्मण लोग और हिन्दू सामन्त- 
सरदार सम्राट की कलाई में आकर राखी बाँघते थे, दीपावली की रात को महल 
में रोशनी होती थी और जुआ तक खेला जाता था । शिवरात्रि को महलों के अन्दर 
खास रौनक़ दिखाई देती थी। ठीक इसी तरह मुसलमानों की ईद और शबबरात भी 
उतने ही जोश के साथ मनाई जाती थी ।* हर सम्राट की सालगिरह साल में दो बार मनाई 
जाती थी, एक मुसलमान चाँद की तारीखों के अनुसार और दूसरे हिन्दू तिथियों के 
अनुसार । 


निस्सन्देह धामिक उदारता ही भारतीय मुग़ल साम्राज्य की आधार-शिला थी । 
सम्राट बाबर ने अपने बेटे हुमायूँ के नाम अपनी अन्तिम वसीयत में इस घामभिक उदारता 
की नींव रखी । हुमायूँ ने ईमानदारी के साथ उस पर अमल किया ।-सम्राट अकबर ने 
इस उदारता को उस पराकाष्ठा तक पहुँचाया जो संसार के धारमिक इतिहास में सदा के 
लिए एक सीमा चिन्ह रहेगी। जहाँगीर और शाहजहाँ ने आदचर्यजनक सफलता के साथ 


उसका पालन किया । 


उस समय का ईसाई यरोप 

हमें याद रखना चाहिए कि यह ठीक वह समय था जबकि यूरोप के अन्दर धर्मं 
के नाम पर अत्याचार और ज़बरदस्तियाँ एक आए दिन की मामूली घटना थी । आयर- 
लेण्ड में उस समय न किसी रोमन कंथलिक को अपने पूर्वजों की जायदाद मिल सकती 
थी, न कोई कंथलिक फ़ौज का अफ़सर हो सकता था और न जजी की बेंच पर बंठ सकता 
था। फ्रान्स में ह्यूगेनाट सम्प्रदाय के एक एक आदमी को देश से समुद्र-पार निर्वासित 
कर दिया गया था। स्वीडन में सिवाय लूथर के सम्प्रदाय के और किसी ईसाई को जूरी 
का मेम्बर होने का अधिकार न था । स्पेन में प्रोटेस्टेण्ट सम्प्रदाय के लोगों के मरने 
के समय किसी पादरी को उनकी अन्त्येष्टि क्रिया करने की इजाज़त न थी । इतना ही 
नहीं, बल्कि यूरोप के एक एक देश में उस समय ऐक्ट्स ऑफ़ युनिफ़ार्भिटी' पास हो रहे 
थे जिनका अथें यह था कि सिवाय ईसाई मत के उस सम्प्रदाय विशेष के मानने वालों 
के, जिस सम्प्रदाय के कि वहाँ के शासक होते थे, किसी दूसरे सम्प्रदाय के लोग देश 
में सुख चेन से न रहने पाएँ । इन्हीं अत्याचारी कानूनों के फलस्वरूप यूरोप के हर देश 
में हज्ञारों केयलिक, हज़ारों एंग्लिकन, हज़ारों लूथरेन, हज़ारों प्यूरिटेन, हज़ारों प्रेस- 
बिटेरियन, हज़ारों लेवेटर, हज़ारों एनेबेप्टिस्ट, और हज़ारों कवेनेण्टर जिन्दा जला 
दिए गए, तलवार के घाट उतारे गए, या यातनाएँ दे-देकर मार डाले गए । और ये सब 
के सब ईसाई थे, उतने ही कट्टर ईसाई जितने कि उन पर अत्याचार करने वाले उनके 
देशवासी थे । फ़क॑ केवल यह था कि वे ईसाई धर्म के एक सम्प्रदाय के थे और ये 


दूसरे के. 

भारत और पूरोप की तुलना 
उस समय के भारत और यूरोप की तुलना करते हुए अँगरेज़ इतिहास लेखक, 
टॉरेन्स, लिखता है--- 

“दिल्ली के शुरू के सम्राटों के दिनों में, सतरहवीं सदी के मध्य तक, सब 
धर्मों के लोगों के साथ पुरी उदारता का व्यवहार किया जाता था। ठीक उसी समय 
य्रोपनिवासी धर्म के नाम पर अत्याचारों द्वारा अपने महाह्ीप को एक विशाल 
मुरदाखाना बनाने की ज्ञोरदार कोशिशों में लगे हुए थे, अपने अपने धर्म की रक्षा 
के लिए लोग यूरोप के विविध देशों से भाग-भागकर अमरीका में जा-जाकर बस 
रहे थे। क्या आज उन्हीं लोगों के वंशज, उनकी क़बरें बनाने वाले, भारत पर दोष 
लगाने का साहस कर सकते हें ? क्‍या वे बेशर्मो के साथ इस बात का दस भर कर 
इतिहास को कलंकित कर सकते हें कि उस समय उनकी सभ्यता भारत की सभ्यता 
से अधिक सच्ची थी ? यदि उन्हीं के लिखे इतिहास पर विश्वास करके उन्हों की 
गवाही लो जाय, ओर जो कट्टर ईसाई उस तमाम समय में धर्म के नाम पर 
फाँसियाँ खड़ी कर रहे थे, बेड़ियाँ कस रहे थे और दूसरे सम्प्रदाय के ईसाइयों 
को दण्ड देने के लिए ऐक्ट्स ऑफ़ युनिफ़ासिटी' पास कर रहे थे, जिनकी उंगलियों 
से कवेनेण्टर सम्प्रदाय के लोगों का खून, कंथलिक लोगों का खून और प्यूरिटन 
लोगों का खून लगातार टपक रहा था, यदि उन्हों को बुला कर उनकी गवाहो लो 
जाय, तो वे क्‍या मुंह दिखला सकेंगे ? * 
इस पुस्तक में कई स्थान पर दिखलाया गया है कि मुसलमानों और ख़ास कर 

मुग़लों के शासनकाल में राज की ऊँची से ऊँची पदवियाँ हिन्दुओं को मिली हुई थीं। हर 
सम्राट की ओर से बेशुमार हिन्दू मन्दिरों को जागीरें और माफ़ियाँ दी गईं | औरंगज़ेब 
मुतास्सिब और अनुदार था, फिर भी औरंगज़ेब के दरबार में भी हिन्दू मन्‍्त्री और उसकी 
सेना में हिन्दू सेनापति मौजूद थे । औरंगज़ेब की मृत्यु को आज (१९२८) दो सौ साल 
से ऊपर हो चुके, किन्तु अभी तक अनेक हिन्दू मन्दिरों के पास, मिसाल के तौर पर 
इलाहाबाद के पास अरेल में सोमेश्वरनाथ के मन्दिर के हिन्दू पुजारियों के पास और 
काशी में जंगमबाड़ी के मन्दिर के पुजारियों के पास, औरंगज़ेब के दस्तख़ती परवाने 
मौजूद हें जिनमें उन मन्दिरों को राज की ओर से जागीरें दी गई हैं । 

८८ भारत में अंगरेज्ञी राज 


अमन और खुशहाली के लिहाज़ से मुग़लू साम्राज्य का समय भारत के इतिहास 
में निस्सन्देह स्वर्ण युग था । अनगिनत यूरोपियन और एशियाई यात्रियों की गवाहियों 
और उस समय के ऐतिहासिक उल्लेख इस बारे में नक़लू किए जा सकते हैँ । धन-धान्य 
और  सुख-सम्पत्ति की जो रेल-पेल भारत के अन्दर सम्न्‍्राट शाहजहाँ के शासनकाल में 
देखने में आती थी वह संसार के इतिहास में शायद ही कभी किसी दूसरे देश को नसीब 
हुई हो । 

इतिहास लेखक मोरलेण्ड लिखता हे कि विदेशी व्यापारी और यात्री उन दिलों 
इस बात को देख कर चकित रह जाते थे कि भारत के नगरों में लोगों के माल की रक्षा 
का कितना सुन्दर प्रबन्ध था। अनेक यात्री इस बात की गवाही देते ह्‌ कि अव्वल तो चोरियाँ 
होती ही बहुत कम थीं, और यदि किसी नगर में चोरी हो जाती थी और माल बरामद 
न हो पाता था तो नगर के कोतवाल को अपने पास से माल की क़ीमत भरनी पड़ती 
थी ।* 

हुमायूं के दो शासनकालों के बीच के कुछ साल तक दिल्‍ली में शेरशाह का शासन 
रहा । किन्तु फ़ेडरिक ऑगस्टस लिखता हैँ कि 'शेरशाह का चन्दरोज़ा शासन भी हिन्दो- 
सस्‍्तान की उन्नति के लिए अहितकर साबित न हुआ, सड़कों के ऊपर आने जाने, माल 
के लाने-ले जाने और व्यापारियों की रक्षा का उसने इतना सुन्दर प्रबन्ध कर दिया कि 
जितना पहले न था ।॥ 

सम्राट जहाँगीर ने तख्त पर बैठते ही सब से पहले जो आज्ञाएँ जारी कीं उनमें 
से एक यह थी कि साम्राज्य भर में सड़कों को और सड़कों के ऊपर सरकारी कुओं, सरायों 
आदि की मरम्मत की जाय और यात्रियों की हिफ़ाज़त का पूरा पूरा प्रबन्ध किया जाय, 
और दूसरी यह थी कि कोई भी राजकर्मचारी या ज़मींदार किसी वजह से भी किसी किसान 
की ज़मीन से उसकी इच्छा के ख़िलाफ़ उसे बेदखल न करे, तीसरी यह थी कि किसी 
व्यापारी का माल चंंगी इत्यादि के लिए चौकियों और सड़कों पर खोल कर न देखा जाय । 
जहाँगीर ने साम्राज्य भर में अनेक मुसाफ़िरखाने, मदरसे और अस्पताल, तालाब, कुएँ 
ओर पुल बनवाए, तमाम बड़े बड़े नगरों में राज के ख़चें पर हकीम और वैद्य नियुक्त किए, 
शराब और तम्बाकू का बनना और पिया जाना क़ानूनन बन्द किया। संसार के किसी 
भी देश में उस समय राज की ओरे से प्रजा की शिक्षा का बाज़ाब्ता इन्तज़ाम न था। 
मुगल सम्राटों ने इस कमी को पूरा करने के लिए साम्राज्य भर में हज़ारों विद्वान पण्डितों 
और मौलवियों को पाठशालाओं और मकतब जारी रखने के लिए माफ़ियाँ और वज़ीफ़े 
अता किए ।६ अनेक अँगरेज़ यात्री स्वीकार करते हें कि मुग़ल सम्राटों के उदार प्रोत्साहन 
के प्रताप से उस समय के भारत में शिक्षितों की संख्या आबादी के हिसाब से संसार भर 
में सब से अधिक थी । 

उद्योग धन्धों में भारत उस समय न केवल अपनी समस्त आवश्यकताओं को ही 
पूरा करता था, बल्कि बाक़ी संसार की अधिकांश मण्डियों में भी अधिकतर भारत का 

मुगलों का समय ८९ 


बना हुआ माल ही दिखाई देता था। आज (१९२८) से क़री सवा सो साल पहले तक 
यानी उन्नीसवीं सदी के शुरू तक भारत के बने हुए जहाज उस समय के इंगलिस्तान और 
अन्य यूरोपियन देशों के बने हुए जहाज़ों से कहीं अधिक सुन्दर कहीं अधिक मज़बूत और 
कही अधिक टिकाऊ होते थे। * 

यूरोपियन यात्री, काउण्टी, लिखता हैँ कि पन्द्रहवीं सदी में जितने बड़े-बड़े जहाज़ 
भारत में बनते थे उतने यूरोप में कहीं देखने को न मिलते थे। मुग्रल साम्राज्य के शुरू 
के दिनों में जो अंगरेज़ भारत आए उन्होंने और भी अधिक बड़े बड़े सुन्दर और मज़बूत 
भारतीय जहाज़ों का हाल अपने सफ़रनामों में लिखा हैं । मुग़ल साम्राज्य के दिनों में 
सीन और जापान से लेकर अफ़रीका के दक्षिण तक जितने जहाज़ आते जाते थे, उनम 
से अधिकांश भारत के, और खास कर गुजरात के बने हुए होते थे। बंगाल से सिन्ध तक 
का सारा व्यापार केवल भारतीय जहाज़ों द्वारा किया जाता था। मुसाफ़िरों के आने 
जाने के लिए जितने बड़े जहाज़ भारत में बनते थे उतने और कहीं न बनते थे । पूरब में 
मेक्सिको (अमरीका) तक और पश्चिम में इंगलिस्तान तक भारत का बना हुआ मार 
भारतीय जहाज़ों में लद कर दूसरे देशों को जाता था । हज के लिए जाने वाले भारतीय 
मुसलमान भारतीय जहाजो ही में भारत से अरब तक आते जाते थे। [ 

बारबोसा लिखता है कि सतरहवी सदी के शुरू में गुजरात के बने हुए रेशम के 
कपड़े अफ़रीका और पेगू तक जाते थे। वारथेमा लिखता हैं कि उन दिनों गुजरात “समस्त 
ईरान, तातार, टरकी, शाम, बारबरी, अरब, इभियोपिया (अबीसीनिया, अफ़रीका ) 
ओर अन्य कई देशों” को अपने यहाँ के बने हुए रेशमी और सूती कपड़े” मुहय्या करता 
था। उस समय के यात्री लिखते हैं कि स्वयं भारत के अन्दर कपड़े की खपत उस समय 
मामूली न थी। ऊपर की और बीच की श्रेणी के क़रीब क़रीब सब लोग रेशम पहनते थे 
और बड़े बड़े चोग्रे पहनते थे । 

खासकर रेशम के धन्बे ने सम्राट अकबर के समय में अपूर्व उन्नति की | अबुलफ़जल 
लिखता हैँ कि अकबर ने खुद रेशम के धन्धे का मेहनत के साथ अध्ययन किया, चीन और 
अन्य देशों से कारीगर बुला कर नौकर रखे और लाहौर, आगरा, फ़तहपुर, अहमदाबाद 
इत्यादि में राज के ख़र्चे पर बड़े बड़े कारखाने खुलवाएं। अकबर के समय में जबकि 
गेहें आजकल (१९२८) के वज़न के हिसाव से एक रुपये का एक मन बारह सेर मिलता 
था, चार आने में सुन्दर ख़ालिस ऊन का एक कम्बल खरीदा जा सकता था। अबुलफ़ज़रू 
लिखता है कि लाहौर के अन्दर उस समय शाल बनाने के एक हज़ार सरकारी कारखाने 
थे, करमीर और अन्य स्थानों में तो थे ही। आगरे और लाहौर में दरियों और क्ालीनों 
के अनेक सरकारी कारखाने थे । 

सौ-सवा सो साल पहले तक के, यानी १९वीं सदी के शुरू तक के ईस्ट इण्डिया 
कम्पनी के प्रतिनिधि बार बार अपने पत्रों में इंगलिस्तान लिख कर भेजते थे कि इंगलिस्तान 
के दने हुए कपड़ों की भारतीय कपड़ों के मुकाबले में भारत में कोई खपत नहीं हो सकती । 

पुतंगाली यात्री, पिरा्डं, लिखता हैँ कि सतरवों सदी के शुरू में बंगाल में 


किलर 

९० भारत में अंगरेशी राज 


जो अत्यन्त घना बसा हुआ प्रदेश था, सूती कपड़ों का धंधा घर घर फैला हुआ था और 
“आशा अन्तरीप (अफ़रीका) से लेकर चीन तक हर स्त्री और पुरुष सिर से पाँव तक 
कपड़े पहनता हैं और ये सब कपड़े भारतीय करघों के बने हुए होते थे ।” अरब सौदागर 
मिस्र में और यरोप में भारत के बने हुए कपड़े ले जाकर बेचते थे। लंका, बरमा, मलाका, 
चीन, जापान, फ़िलिपाइन और मेक्सिको में उन दिनों भारत के कपड़ों की बेहद खपत 
थी । इस पुस्तक के अन्दर भारतीय उद्योग धंघों का नाश' शीर्षक अध्याय में हमने 
अंगरेज़ों के आने से पहले की भारतीय उद्योग घंधों की हालत को बयान किया हैं । 


उस समय के इतिहास से और यूरोपियन और दूसरे यात्रियों के सफ़रनामों से 
यह भी पता चलता हैँ कि मुगल समय का भारत न केवल उस समय के यूरोपियन देशों 
से ही कहीं अधिक घना बसा हुआ था, बल्कि इस समय (१९२८) के भारत से भी 
उस समय के भारत की आबादी कम से कम खास खास प्रान्तों में कहीं अधिक घनी थी। 
कलकत्ता, बम्बई और कराची का उस समय निशान न था । किन्तु आगरा, कन्नौज, 
विजयनगर, गोलकुण्डा, बीजापुर, मुलतान, लाहौर, दिल्ली, इलाहाबाद, पटना, उज्जेन, 
अहमदाबाद, अजमेर और सूरत अत्यन्त घने बसे हुए सुन्दर और बड़े बड़े नगर थे, जिनमें 
से हर एक उस समय के लन्दन या पेरिस से कई गुना बड़ा था। यूरोप में कहीं भी उस 
समय आजकल के समान मदुमशुमारी का बाज़ाब्ता रिवाज न था। भारत में घरों के 
हिसाब से आबादी की गणना की जाती थी । फ्रान्स की आबादी, मोरलंण्ड के अनुसार, 
उस समय इस समय से आधी थी, इंगलिस्तान की आबादी इस समय का आठवाँ हिस्सा 
थी । विजयनगर के विषय में कॉण्टी, अबुलूरज्जाक़, पेज़ और दूसरे यात्री लिखते हैँ कि 
वहाँ की आबादी उस समय “इतनी अधिक थी कि जिस पर विश्वास करना कठिन हु ।” 
विजयनगर के हिन्दू राजाओं के पास बीस लाख फ़ौज तैयार रहती थी | इतनी ही घनी 
आबादी दखन, गुजरात, पंजाब और बाक़ी उत्तर भारत की बताई जाती है । लिखा 
है कि आगरे शहर से किसी भी समय दो लाख हथियारबन्द सिपाही जमा किए जा सकते 
थे । बंगाल की राजधानी, गौड़, के मकानों की संख्या बारह लाख थी, जिसका अर्थ यह 
है कि उस समय के गौड़ की आबादी इस समय (१९२८) के लन्दन की आबादी से बहुत 
कम न थी। सूरत से लाहौर तक, लाहोर से आगरे तक और आगरे से गौड़ तक जिन घने 
बसे हुए ग्रामों और नगरों से होकर यूरोपियन यात्रियों को जाना पड़ता था उन्हें देख 
कर वे चकित रह जाते थे। निस्सन्देह आबादी और खुशहाली, दोनों के लिहाज्ञ से मुग़रल 
समय का भारत, केवल चीन को छोड़ कर, संसार के अन्य समस्त देशों से कहीं अधिक 
बढ़ा चढ़ा था । 


देशी भाषाओं की उन्नति 


मुग़्लों और उन दूसरे मुसलमानों के ऊपर भी जो बाहर से आकर भारत म बसे, 
भारतीय जीवन, भारतीय रहन सहन, और भारतीय विचारों की छाप लगे बगैर न 
रह सकी । यहाँ तक कि भारत के मुसलमान दूसरे देशों के मुसलमानों से अलग बिलकुल 
भारतीय मुसलमान बन गए। भारतवासियों से मुग्रलों ने पान खाना सीखा । हिन्दो- 
स्तानी भाषा को, जिसे वे पहले जबानेहिन्दबी” कहते थे, उन्होंने अपनी भाषा बनाया । 


मुगलों का समय ९१ 


बाबर और उसके साथी आरम्भ में ईरानी ज़बान बोलते थे । लेकिन धीरे धीरे मुग़लों ने 
अपने घरों में, दफ्तरों में और दरबारों में हिन्दोस्तानी बोलनी शरू की, हिन्दोस्तानी 
उनकी मातृभाषा बन गई । उनका साहित्य और सरकारी पत्र-व्यवहार फ़ारसी में होता 
रहा । सन्‌ १७५० के क़रीब उन्होंने साहित्य के लिए भी हिन्दोस्तानी ही को अपनाना 
शुरू कर दिया । कुदरती तौर पर इस हिन्दोस्तानी में फ़ारसी और तुरकी के बहुत से शब्द 
आ गए, और शाही दरबार में यह भाषा इस्तेमाल होने और दिन प्रति दिन मंजने लगी । 
यही इस समय की सुन्दर मिली जुली उर्दू भाषा है। अन्तिम मुगल सम्राट, बहादुरशाह, 
उर्दू का सुन्दर कवि था । 

दूसरी भारतीय भाषाओं ने भी मुग़ल समय में अपूर्व उन्नति की । यदुनाथ सरकार 
लिखते हें-- 

“अकबर ही के समय में हिन्दी में तुलसीदास और बंगला में वेष्णव लेखकों 
के प्रताप से एक जबरदस्त हिन्दू साहित्य देश की भाषाओं में पेदा हुआ । सम्राट 
अकबर ही ने इस देश में एक सच्चे राष्ट्रीय दरबार को जन्म दिया और अकबर 
के शासनकाल में भारतीय मस्तिष्क का बहुत बड़ा उत्थान हुआ ।”* 
मुग़ल साम्राज्य से पहले भी बंगाल और दक्षिण के मुसलमान शासकों के अधीन 

बहाँ के देशी साहित्य ने बहुत उन्नति की थी । दिनेशचन्द्र सेन, जिनकी पुस्तक बंगला 
भाषा और बंगला साहित्य के इतिहास पर अत्यन्त प्रामाणिक मानी जाती है, लिखते हें-- 

“बंगला भाषा को साहित्य को भाषा बनाने में कई प्रभावों ने काम किया 
है, जिनमें निस्सन्देह सब से अधिक महत्वपूर्ण प्रभाव मुसलमानों का बंगाल विजय 
करना था। यदि हिन्दू राजा स्वाधीन बने रहते तो बंगला भाषा को राजाओं के 
दरबारों तक पहुँचने का मुशकिल से ही मौक़ा मिल सकता । | 
बंगाल के मुसलमान शासकों ने विद्वान पण्डितों को नियुक्त करकें रामायण और 

महाभारत का संस्कृत से बंगला में अनुवाद कराया । बंगाल के मुसलमान शासक, नसीर 
शाह, ने. चौदहवीं सदी के शुरू में महाभारत का बंगला में अनुवाद कराया। मेथिल कवि 
विद्यापति ने इस विषय में नसीर शाह और सुलतान ग़यासुद्दीन की खूब प्रशंसा की है । 
राजा कंस के उत्तराधिकारी ने इसलाम मत स्वीकार किया । कंस के दरबार में मुसलू- 
मानों का प्रभाव बहुत अधिक था । रामायण के अनुवादक, कृत्तिवास को उस दरबार से 
पूरी सहायता मिलती थी। सम्राट हुसेनशाह ने मलधर वसु द्वारा भागवत का बंगला में 
अनुवाद कराया और इसके इनाम में मलधर वसु को गुणराज खाँ" का खिताब दिया । 
हुसेनशाह के सेनापति, परंगल खाँ, ने महाभारत का एक दूसरा बंगला अनुवाद कवीन्‍न्द्र 
परमेद्वर से कराया । परंगल खाँ के बेटे, चट्टग्राम के शासक, छोटे खाँ ने श्रीकरण नन्‍्दी से 
महाभारत के अश्वमेध पर्व का अनुवाद कराया । एक मुसलमान लेखक, अलाउल, ने मलिक 
मोहम्मद जायसी की हिन्दी पुस्तक, पद्मावत, का बंगला में अनुवाद किया । अछाउल ने 
कुछ फ़ारसी किताबों का भी बंगला में अनुवाद किया। दिनेशचन्द्र सेन लिखते हैं--- 

९२ भारत में अंगरेशी राज 


“इस तरह को मिसालें बेहद मिलती हें जिनमें कि मुसलमान सझाटों 
और सरदारों ने संस्कृत और फ़ारसी के प्रन्थों का अपनी ओर से बंगला में अनुवाद 
कराया, ओर दूसरों को इस तरह के कामों में मरद दी 2८ »< »< जबकि बंगाल के 
बलवान मुसलमान बादशाहों ने देश की भाषा को अपने दरबारों में यह्‌ उच्च स्थान 
प्रदान किया तो क़्दरती तौर पर हिन्दू राजाओं ने भी उनका अनुसरण किया »< »< 
इस तरह हिन्दू राजाओं के दरबारों में बंगाली कवियों को नियुक्ति का रिवाज 
मुसलमान बादशाहों की देखा देखी शुरू हुआ ।/* 
बंगाल के मुसलमान बादशाहों के समान दक्षिण के बहमनी बादशाहों ने भी 
वहाँ के साहित्य और कलाकौशल को खूब उन्नति दी । आदिलशाही बादशाहों के दफ़्तरों 
में मराठी भाषा का उपयोग किया जाता था और हिन्दू मराठों को माल और सेना विभाग 
के उच्च पदों पर नियक्त किया जाता था। क़तुबशाह दक्खिनी खुद मराठी भाषा 
का सुन्दर कवि था और साहित्य का बच्च प्रेमी था। मराठी भाषा में हिन्दी और फ़ारसी, 
दोनों भाषाओं के शब्दों ने खूब प्रवेश किया । 

हिन्दी, उर्दू, बंगला और मराठी के अलावा, और उन्हीं के समान, पंजाबी और 
सिन्धी भाषाओं और उनके साहित्य ने भी मसलमानों के समय में भारत में अपूर्व उन्नति 
की । वास्तव में वह समय प्राचीन संस्कृत के स्थान पर देशी भाषाओं के उत्थान का समय 
था। हिन्दुओं और मुसलमानों का जीवन इस विषय में इतना गुथा हुआ था कि मिश्र- 
बन्धुओं ने अपनी पुस्तक में अनेक मसलूमान हिन्दी कवियों को और दिल्ली के मुन्शी 
श्री राम ने अपनी पुस्तक में उर्दू के अनेक हिन्दू कवियों की सूची दी है । हिन्दी, मराठी, 
बंगला इत्यादि समस्त भारतीय भाषाओं पर मुसलिम शासन, फ़ारसी ओर तुरकी शब्दों 
ओर मोहावरों का अभी तक अमिट प्रभाव मौजूद हूँ । 


साहित्य और विज्ञान की उन्नति 

विज्ञान के मैदान में भी भारत की वेद्यक, गणित और ज्योतिष ने आरम्भ के दिनों 
में अरब विचारों और अरब पुस्तकों द्वारा यूनानी वैज्ञानिक विचारों से अपने ज्ञान कोष 
को खासा बढ़ाया | सतरहवीं सदी के अन्त या अठारहवीं सदी के शुरू में महाराजा जयसिंह 
ने हिन्दू पंचांग का सुधार करने के लिए जयपुर, मथुरा, देहहली और बनारस में मान 
मन्दिर बनवाए और अरबी ग्रन्थ अलमजस्ती' का संस्कृत में अनुवाद कराया | भारतीय 
वेद्यक ने अनेक नयी चीज़ें, ख़ासकर तेज़ाबों और कीमिया के क्षेत्र भें, अरबों से सीखी । 
कई तरह के नये धंधे मसलन, काराज़ बनाना, क़रई करना, चीनी मिट्टी के बरतन और 
कई तरह के धातुओं के काम भारत में मुसलमानों के समय से प्रचलित हुए | इसी तरह 
पौशाक, खाना, संगीत, रहन-सहन इत्यादि में भी मुसलमानों के समय में भारतीय 
जीवन में गहरे और बहुमूल्य परिवर्तन हुए । 

वास्तव में भारत के अन्दर उस समय जीवन के प्रत्येक क्षेत्र में एक नयी समन्व- 
यात्मक यानी, गंगा-जमनी सभ्यता का विकास हो रहा था, जो न हिन्दू थी, न मुसलमान ; 

मुग़लों का समय ९३ 


न वेदिक थी न बौद्ध, बल्कि जो शुद्ध भारतीत थी, इन सब अलग अछग सम्यताओं के 
मेल से बनी थी और जो प्राचीन भारतीय सम्यताओं या अरब और ईरान की विदेशी 
सम्यताओं, दोनों के सर्वोच्च गुण लिए हुए, पर उन सबसे ऊँची थी । हिन्दू अपने प्राचीन 
जात पाँत के भेदों, अनेक तरह के देवी देवताओं की पूजा, आडम्बरयुकत कर्मकाण्ड, पुरो- 
हितों के प्रभुत्व, असंख्य अन्धविश्वासों और सदियों की संकी्णता को तिलाँजलि दे, मानव 
समता, एक-ईश्वरवाद और प्रेम और सदाचार के महत्व की ओर बढ़ते हुए दिखाई दे रहे 
थे। भारत का इसलाम अरब के प्रारम्भिक इसलाम से भिन्न एक नयी और सुन्दर वस्तु 
बन रहा था और मुसलमान सूफ़ी हिन्दुओं के अनेक उच्च दार्शनिक सिद्धान्तों और योग 
प्राणायाम जैसी विधियों को अपना कर उन्हें इसलाम का एक अंग बना रहे थे | कबीर, 
दादू, नानक, और बाबा फ़रीद जैसे सेक डो हिन्दू और मुसलमान फ़क़ीर महात्मा अलंग- 
अलग धर्मों और सम्प्रदायों की बनावटी और ह्वानिकर दीवारों को तोड़ कर मनुष्य मात्र 
को प्रेम का और एक सार्वजनिक उच्चतम सच्चे मानव धर्म का उपदेश दे रहे थे । शिल्प, 
विज्ञान, कला कौशल, साहित्य और सामाजिक रहन सहन में नये और उच्चतर आदर्शों 
का प्रादुर्भाव हो रहा था । भारत की विविध प्रान्तीय भाषाएँ पहली बार अपने अन्दर 
उच्च और स्फूरतिदायक साहित्य को जन्म दे रही थीं। समस्त देश सुख चैन और खुशहाली 
को ओर बढ़ रहा था। एक देश और एक राष्ट्र के भाव मानव प्रेम के रंग में रंग कर समस्त 
भारत को एक समान उच्चतर और पवित्रतर जीवन की ओर ले जा रहे थे । 


सम्राट अकबर 


लगातार कई सौ साल से बढ़ते हुए और लहलहाते हुए इस राष्ट्रीय वृक्ष का सब 
से सुन्दर, सब से महान और सब से गौरवान्वित पुष्प सोलहवीं सदी के मध्य में सुप्रसिद्ध 
सम्राट अकबर के रूप में आकर खिला | प्रसिद्ध अंगरेज़ विद्वान, एच० जी० वेल्स, सम्राट 
अकबर के विषय में लिखता है-- 

“किसी भी ऐसी पक्षपात की भावना से, जो समाज के टुकड़े टुकड़े करके 
मतभेद पेदा करती हू, पूर्णतः रहित, दूसरे धर्मों के लोगों की ओर उदार, हिन्दू या 
द्रविड़ सब जातियों के लोगों की ओर समदर्शो, बहु एक इस तरह का मनुष्य था 
जो स्पष्टतः अपने साम्राज्य भर को परस्पर विरोधी जातियों और श्रेणियों को 
मिला कर एक शक्तिशाली और समृद्ध राष्ट्र बना देने के लिए पेदा हुआ था ।”* 


एक दूसरे स्थान पर एच० जी० वेल्स लिखता है-- 


“एक सच्चे नोतिश को तरह उसमें समन्वय की सहज प्रबत्ति 
मौजूद थी। उसने निइचचय किया कि मेरा साम्राज्य न मुसलिम न होगा न मुग्रल, 

९४ भारत में अंगरेज़ी राज 


न राजपूत होगा न आये, न व्रविड् होगा न हिन्दू, न उच्च जातियों का होगा न 

नीच जातियों का; मेरा साम्राज्य केबल भारतीय साम्राज्य होगा ।”* 

अकबर भारत की उन राष्ट्रीय लहरों का केवल मूतिमान फल था जो अकबर के 
सैकड़ों साल पहले से भारत में चल रही थीं और जो अकबर के बाद तक भी अपना काम 
करती रहीं । धार्मिक विषय में अकबर ने कबीर के ज्वलन्त उपदेशों से शिक्षा और 
प्रोत्साहन लिया । सम्राट हर्ष अकबर से कई सौ साल पहले प्रयाग में शिव, बुद्ध और सूर्य, 
तीनों के मन्दिरों में जाकर बारी बारी से पूजा किया करता था । बंगाल में सम्राट हुसेनशाह 
द्वारा सत्यपीर' की पूजा का प्रचार, जिसे हज,रों हिन्दू और मुसलमान एक समान मानते 
थे, अकबर के धार्मिक विचारों का एक प्रारम्भिक रूप था । फिर भी अकबर का व्यक्तित्व 
और उसका लक्ष्य, दोनों निराले और अत्यन्त महान थे । 

धार्मिक क्षेत्र में अपने अल्लाह उपनिषद' और ददीने इलाही' द्वारा उसने एक सरल 
सार्वजनिक धर्म की नींव रखने की कोशिश की । सामाजिक जीवन में उसने हज़ारों साल 
की उस प्रथा को, जिसके अनुसार हर विजेता अपने युद्ध के क़ैदियों को ग्रुल/;म बना लिया 
करता था, सन्‌ १५७३ में क़ानूनन बन्द कर दिया । बलात्‌ वैधव्य, बालविवाह, बहुविवाह, 
धर्म के नाम पर पशुबलि और सती की प्रथा को उसने यथाशक्ति बन्द करने का प्रयत्न 
किया । किन्तु उसने अपने किसी सुधार को भी तलवार के ज्ञोर से लागू करने की चेष्टा 
नहीं की । .फ़्डरिक ऑगस्टस लिखता हू कि अकबर प्रति दिन गरीबों में जितना भोजन, 
बस्त्र इत्यादि वितरित किया करता था और अपनी तीयथ यात्राओं में जितना दान दिया 
करता था उसमें साम्राज्य की आय का एक खासा हिस्सा खर्च हो जाता था । स्त्री 
जाति की स्वतन्त्रता का वह सच्चा पक्षपाती था । उसके हिन्दू मुसलिम विवाहों ने हिन्दू 
मुसलिम सम्मिश्रण को और भी अधिक पक्‍की नींव पर क़ायम करने की चेष्टा की । 
अकबर ने एक संयुक्त भारतीय राष्ट्र को अपनी आँखों के सामने साक्षात करने का प्रयत्न 
किया । वास्तव में उसने एक नये भारत की रचता करना चाहा । अकबर के स्वप्न सर्वथा 
पूरे न हो सके, किन्तु 'उदारता और खोज की जिस महान प्रवृत्ति” को उसने जन्म दिया 
वह अभी तक क़ायम हे और इसमें सन्देह नहीं कि जिस सच्ची भारतीय राष्ट्रीयता को 
इस समय भारत में जन्म देने का प्रयत्न किया जा रहा है उसका सब से पहला प्रवत्तंक 
और प्रचारक सम्राट अबकर ही था । 

-फैडरिक ऑगस्टस लिखता है-- 

“बहसियत एक सेनापति के अकबर महान था, बहूसियत राजनीतिज्ञ 
के वह नये समाज का निर्माणकर्ता था ओर सच्ची मानवता के एक क्रियात्मक 
व्याख्याता की हैसियत से आज तक कोई उससे बढ़ कर नहीं हुआ ।”| 

मुग़लों का समय॑ ९५ 
डस समय की हिन्दू मुसलिम संकीणंता 


सम्राट अकबर के बाद उसके दोनों उत्तराधिकारियों, जहांगीर और शाहजहाँ, 
ने एक दूसरे के बाद इसी नीति का अनुसरण किया और इसी राष्ट्रीय प्रगति को सुन्दरता 
के साथ जारी रखा। प्रगति और उसका बल बढ़ता गया, यहाँ तक कि, जैसा हम ऊपर 
लिख चुके हे, शाहजहाँ का समय भारतीय इतिहास में सबसे अधिक समृद्धि का समय 
और अनेक अर्थों में भारतीय इतिहास का स्वर्णयुग था । किन्तु एकता, समता, उदारता 
और मानव प्रेम की जो लहरें उस समय भारत के अन्दर काम कर रही थीं वे अभी तक 
भारतीय जीवन के समस्त क्षेत्र को पूरी तरह अपने वश में न कर पाई थीं । निस्सन्देह 
उस समय इन शक्तियों का ज्ञोर था और वह ज़ोर दिन प्रति दिन बढ़ता जा रहा था । 
किन्तु दूसरी ओर हिन्दू धर्मं और इसलाम की पहले की संकीर् प्रवृत्तियाँ भी अभी तक 
समाप्त न हुई थीं। रामानन्द ही के चेलों में यदि एक कबीर था तो दूसरा तुलसीदास । 
दोनों महान थे, दोनों ईश्वर भक्त थे, दोनों का भारत को गयवें है, दोनों ने अपने अपने ढंग 
से भावी भारत की रचना में कम या ज़ियादा भाग भी लिया, किन्तु एक ने अलग अलूग 
धर्मों की दीवारों को तोड़ कर नि:शंक भावी, व्यापक मानव धर्म का उपदेश दिया और 
दूसरे का झुकाव जात पाँत युक्त मध्यमकालीन हिन्दुत्व की ओर था । बल्‍लभाचायें 
इत्यादि अनेक इस तरह की शक्तियाँ और खास कर शव और वंष्णव आचाय॑ सारे भारत 
में मौजूद थे जो राष्ट्र को भविष्य की ओर ले जाने के बजाय उसे भूतकाल की संकीणंताओं 
में फेंसाए रखने की ओर लगे हुए थे । मसलमानों में भी जब कि एक ओर शरीयत के 
मोर्ट-मोर्ट कर्मकाण्ड की परवा न करने वाले सूफ़ी और दरवेश मौजूद थे, जो कबीर के 
समान एक मानव धरम के प्रचारक थे, वहीं दूसरी ओर इस तरह के अदूरदर्शी मुल्लाओं का 
भी अभाव न था जो अकबर, जहाँगीर और शाहजहाँ, तीनों को काफ़िर बतलाते थे । 
इसी तरह के संकी्ण लोगों ने मनसूर को सूली पर चढ़ाया था और शम्स तबरेज़ की 
खाल खिंचवाई थी। निस्सन्देह इस मामले में संसार को किसी भी तरह के लोगों से इतनी 
हानि नहीं पहुँची जितनी विविध धर्मो के उन पुरोहितों, पादरियों या मुल्लाओं से, जो 
अपने अपने धर्मों के अन्तर्गत उदार भावों, सदाचार और मानव प्रेम की अवहेलना कर 
कर्मकाण्ड और रूढ़ियों में जन सामान्य को फेंसाए रखते हें और विविध मतों और 
सम्प्रदायों को एक दूसरे से पृथक करने वाली, मानव समाज के टुकड़े करन वाली, कृत्रिम 
दीवारों को बनाए रखते हैं। दुर्भाग्यवश इनमें से अधिकांश का व्यक्तिगत हित भी इसी 
में होता हैं। जिस समय भारत में कबीर और अकबर जैसों की चलाई हुई लहरें इन संकीर्ण 
प्रवृत्तियों का सदा के लिए अन्त करने वाली थीं, ठीक उस समय वह घटना हुई जिसने 
इस समस्त राष्ट्रीय प्रगति को उलट पुलट कर दिया। 


दाराशिकोह ओर औरंगजेब 


शाहजहाँ का बड़ा लड़का, दाराशिकोहू, अपन पिता, पितामह और प्रपितामह के 
समान भारत की इस राष्ट्रीय प्रगति का सच्चा प्रतिनिधि, उसका भक्त और अनुयायी था। 
दाराशिकोह प्रसिद्ध हिन्दू सन्‍्त, बाबालाल, का शिष्य था। दाराशिकोह की फ़ारसी पुस्तक 


९६ भारत में अंगरेज्ञी राज 


'नादिरुन्निकात', जिसमें दारा ने अपने गुरु बाबालाल के साथ अपनी बातचीत का बयान 
किया है, वेदान्त के ऊपर फ़ारसी के सर्वोत्तम ग्रन्थों में गिनी जाती है । दारा के लिए ईइवर 
का सबसे प्यारा नाम 'प्रभु' था, जो उसकी मोहर तक में खुदा हुआ था । दारा के छोटे 
भाई, औरंगजेब, ने दारा को हटा कर स्वयं गही पर बैठना चाहा। देश की समस्त मेल- 
मिलाप की शक्तियाँ स्वभावतः दारा की ओर थीं । विशेषकर सारा हिन्दू समाज दारा 
के पक्ष में था। दारा को शिकस्त देने के लिए औरंगजेब को कट्टर मुल्लाओं और इसलाम 
की संकीणं प्रवृत्तियों को अपनी ओर करना पड़ा। देश के मेल-मिलाप में बाधा डालने वाली 
इन शक्तियों को नया जीवन मिल गया । भारत की क्रिस्मत का फ़ेसछा कम से कम 
आइन्दा तीन-चार सौ साल के लिए ३० मई, सन्‌ १६५८ को सामूगढ़ के मंदान में उस 
समय हुआ जब कि कट्टर और अदूरदर्शी औरंगजेब ने उदार, और दूरदर्शी दाराशिकोह 
पर विजय प्राप्त की । 

सम्भव है कि औरंगग्जेब के स्वभाव में ही कट्टरता रही हो। कहीं अधिक सम्भव 
हैं कि, जैसा हमने ऊपर लिखा है, यह कट्टरता उसके लिए एक राजनैतिक आवश्यकता 
रही हो । किन्तु हमारे इस समय के प्रसग या भारत के भाग्य में इससे कोई फ़रक़ नहीं 
पड़ता । ' 

सिहासन पर बेठते ही औरंगजेब ने देश की समस्त कट्टर मुसलिम प्रवृत्तियों को 
अपनी ओर जमा करना शरू किया । शासक की हँसियत से औरंगजेब अन्यायी न था । 
साम्राज्य की ऊँची से ऊंची पदवियाँ उसने बिना भेद भाव हिन्दू और मुसलमानों, दोनों को 
एक समान दे रखी थीं। बिना किसी ख़ास वजह के वह अपनी हिन्दू प्रजा के दिल को 
दुखाना भी न चाहता था। गोबध के ख़िलाफ़ जो कड़ी आज्ञाएँ सम्राट अकबर के सयय 
से चली आती थीं, औरंगजेब ने उन्हें जारी रखा, और अपने ५० वर्ष के शासन काल में 
साम्राज्य भर के अन्दर कड़ाई के साथ उनका पालन कराया । किसानों के हित का वह 
खास खयाल रखता था। औरंगजेब के धार्मिक पक्षपात के जो बेशुमार क़िस्से देश भर 
में प्रचलित हैं और जिनमें से अनेक इतिहास की पुस्तकों में भी प्रवेश कर गये हैं वे अधिकांश 
में झूठे हें । किन्तु औरंगजेब कट्टर शरई मुसलमान था । वह इसलाम की समस्त रूढ़ियों 
का मानने वाला था और उन पर अमल करता था । मौलाना अबुरूकलाम आज़ाद ने 
एक बार कहा था कि औरंगज़ेब इसलाम की 'स्पिरिट', याती आन्तरिक भावना, के मुक़ाबले 
में 'फ़क्ीहों यानी धर्माचार्यों के फ्वों की अधिक परवाह करता था । अकबर और शाह- 
जहाँ के दरबारों के बारे में कहा जा सकता था कि वे दरबार न हिन्दू दरबार थे और 
न मुसलिम दरबार, वे शुद्ध भारतीय दरबार थे। औरंगजेब के दरबार के बारे में यह न 
कहा जा सकता था। अकबर और दशाहजहाँ को मुसलमान जितना अपना कह सकते थे 
उतना ही हिन्दू अपना कह सकते थे । औरंगजेब के लिए यह बात नामुमकिन थी। शाही 
दरबार के अन्दर दशहरे, दीवाली, रक्षाबन्धन और शिवरात्रि का मनाया जाना और 
भारतीय सम्राट का उनमें हिस्सा लेना औरंगज़ेब ने बन्द कर दिया । ये सब बातें फिर 
पुरानी कहानी रह गईं । 

राष्ट्र के अधिक दूरदर्शी लोगों ने, जो इससे पहले की हितकर राष्ट्रीय प्रगति से 
परिचित थे, इसका विरोध किया । उन्हें दिखाई दे गया कि औरंगज्ञेब की नोति बने बनाए 


मुंगलों का समय ९७ 


राष्ट्रीय जीवन के टुकड़े कर देश को नाश की ओर ले जाने वाली है। इन लोगों ने औरंगजेब 
को समझाने की कोशिश की । जिस समय औरंगज़ेब ने जज़िए' के उस निरर्थक, किन्तु 
विवादास्पद, कर को, जिसे सम्राट अकबर ने बन्द कर दिया था, फिर से जारी करना चाहा, 
तो महाराजा सवाई जयसिह ने सन्‌ १६७८ में औरंगजेब से कहा-- 


“खुदा केवल मुसलमानों ही का खुदा नहीं, बल्कि तमाम हनसानों का खुदा 
हैं। उसके सामने हिन्दू और मुसलमान सब एक समान हैं। हिन्दुओं के धार्मिक 
रियाजों का अनादर करना उस सर्वशक्तिमान परमात्मा की इच्छा की अवहेलना 
करना हूँ ।”* 

औरंगज़ेब ने इस सलाह की परवाह न की । स्वभावत: राजपूत, मराठे, सिख और 
अन्य हिन्दू राजे-महाराजे एक एक कर औरंगज़ेब के ख़िलाफ़ खड़ें हो गए । जिस तरह 
औरंगजेब ने कट्टर मुसलिम शक्तियों को अपनी ओर किया, उसी तरह कुछ हिन्दुओं 
मराठों और सिखों ने हिन्दू कट्टरता का आश्रय लिया । सारा देश दो विरोधी दलों में 
बट गया । कुछ वर्षों के अन्दर ही कबीर और अकबर जैसों के महान प्रयत्नों और सदियों 
की राष्ट्रीय प्रगति का खात्मा हो गया। औरंगजेब संयमी और बलवान था। वह अपनी 
ज़िन्दगी भर केवल उस संगठित शक्ति के सहारे, जो बाबर से लेकर शाहजहाँ तक के 
शासनकालों में मुगल साम्राज्य ने प्राप्त कर ली थी, चारों ओर के विद्रोहों का दमन 
करता रहा। किन्तु जिस साम्राज्य की नींव देशवासियों के हित और उनकी सहानुभूति 
पर क़ायम की गई थी वह अब केवल हथियारों के बल चलाया जाने लगा । दुर्भाग्यवश 
औरंगजेब का शासनकाल भी बहुत लम्बा था। अरहूग अलग धामिक कट्टरता को दोनों 
ओर बल प्राप्त करने और समता, उदारता, प्रेम और एकता की शक्तियों को तितर बितर 
होने का काफ़ी मौक़ा मिल गया । औरंगज़ेब के मरते ही भारतीय साम्राज्य के टुकड़े टुकड़े 
होने लगे। देश की प्रधान राजनंतिक सत्ता के निर्बल होने के साथ साथ देश के समस्त 
उद्योग धन्धों, व्यापार, साहित्य और सुख समृद्धि के भी नाश के बीज बोए गए । 


औरंगजेब के बाद 


बहुत सम्भव है कि औरंगज़ेब के बाद देश फिर अपनी ग़छती को अन॒भव कर उस 
ग़लती के बुरे नतीजों को दूर कर लेता और शीघ्य ही फिर एक बार पहले की तरह एकता, 
स्वस्थता और उन्नति के पथ पर चलने लगता । बहुत दरजे तक देश ने ऐसा किया भी । 
जज़िया औरंगजेब ही के समय में चार दिन चल कर बन्द हो गया था। औरंगज्ञेब के अनेक 
उत्तराधिकारियों ने औरंगजेब की कट्टर नीति को छोड़ कर फिर उदारता और विशालता 
का सबूत देना शुरू कर दिया। दिल्ली दरबार में फिर से दशहरा और रक्षाबन्धन जोश 
के साथ मनाए जाने लगे। सम्राट शाहआलम ने शिवाजी के उत्तराधिकारी, पूना के 
पेशवा, को अपनी सलतनत का 'वकील' क़रार दिया, और माधोजी सिंधिया को अपना 
'फ़रज़न्द जिगर बन्द' कह कर स्वयं देहली और आगरे का सूबेदार और राजधानी का 
दासक नियुक्त किया। शाहआलम के पुत्र अकबरशाह ने ब्रह्मसमाज के प्रसिद्ध जन्मदाता, 

९८ भारत में अंगरेद्धी राज 


राममोहन राय, को राजा का खिताब देकर और अपना विश्वस्त वकील नियुक्त करके 
इंगलिस्तान भेजा । अन्तिम सम्राट बहादुरशाह के जीवन की अनेक घटनाएँ और उसके 
अनेक कथन इस तरह के मौजद हें जिनसे ज़ाहिर हैं कि वह हिन्दू और मुसलमानों को 
एक आँख से देखता था और स्वयं सूफी विचारों का था। साम्राज्य के केन्द्र की इस हितकर 
नीति का प्रभाव भारत के दूसरे प्रान्तों में भी जगह जगह साफ़ देखने में आता था । प्लासी 
के युद्ध के बाद तक बंगाल के मुसलमान सूबेदारों के अधीन बड़े से बड़े प्रान्तों की दीवानी 
हिन्दुओं को मिली हुई थी, और सूबेदार के दरबार में हिन्दू और मुसलमानों के साथ व्यवहार 
में किसी तरह का भेद भाव न किया जाता था। सिराजुद्दीछा का सबसे विद्वस्त अनुयायी 
राजा मोहनलाल था जिसने प्लासी के मैदान में सिराजुद्दोला के लिए अपने प्राण दिए । 
मीरजाफ़र ने दीवान रज़ा खाँ के स्थान पर महाराजा नन्दकुमार को अपना दीवान नियुक्त 
करने की जिद की । नन्दकुमार ने ही मीर जाफ़र के मरने पर एक हिन्दू मन्दिर से गंगा- 
जल लाकर उसे अपने हाथ से गंगाजल से अन्तिम स्नान कराया। यही हालत महाराजा 
रणजीत सिंह, होलकर, सिंधिया, हंदरअली और टीपू सुरूतान के दरबारों की थी। 
प्रसिद्ध मराठा नीतिज्ञ, नाना फड़नवीस, हँदरअली को अपना दाहिना हाथ कहा करता था 
और दोनों में गहरा भाईचारा था। हमने इस पुस्तक में आगे चल कर दिखलाया है कि 
हैदरअली की सारी नीति ही इस विषय में ठीक सम्राट अकबर की नीति की नक़लू थी। 
जगदुगुरु शंकराचायं और टीपू सुलतान में एक दूसरे के लिए गहरा प्रेम था। अवध के 
मुसलमान नवाबों के अधीन अधिकांश बड़े बड़े ताल्लुक़ेदार और मुख्य मुख्य मन्त्री तक 
हिन्दू होते थे, और लखनऊ दरबार उदारता, एकता और प्रेम में रंगा रहता था । इसी तरह 
की और भी मिसालें उस समय के इतिहास से दी जा सकती हें। इसमें कुछ भी सन्देह नहीं 
कि यदि भारत को मौक़ा मिलता तो वह शीघ्य एक औरंगजेब की ग़रूती के नतीजों से 
पनप कर अपना पहले का परस्पर विश्वास और पहले का गौरव प्राप्त कर लेता । 

किन्तु भारत के दुर्भाग्य से ठीक उसी समय जब कि औरंगजेब की ग़लती के नतीजे 
अभी ताज़े थ और दिल्‍ली की केन्द्रीय सत्ता एक बार निर्बल हो चुकी थी, एक ऐसी तीसरी 
शक्ति ने भारत के राजनेततिक मंच पर प्रवेश किया जिसे भारत की उस ग़लती से पैदा 
हुए एक दूसरे के अविश्वास और उसके बुरे नतीजों को स्थायी कर देने में ही अपना सब 
से बड़ा हित दिखाई दिया और जिसका यह हित हर तरह भारतवासियों के हित के 
विरुद्ध था, और जिसने भारत की उस समय की अस्तव्यस्त हालत और कमज़ोरी से पूरा 
पूरा फ़ायदा उठाया । 


झंगरेज्ञों का ध्राना 


अस समय के अंगरेज्ञ व्यापारी 

अंगरेजों के भारत आने का और उस समय के इंगलिस्तान और भारत, दोनों की 
हालत का चित्र ऊपर दिया जा चुका है। भारत में उनकी १०० साल से ऊपर की कोशिशों 
और काररथाइयों का विस्तुत हाल प्रामाणिक अंगरेज़ लेखकों ही के आधार पर पाह्कों 
को इस पुस्तक में पढ़ने को मिलेगा । औरंगजेब के समय तक भारत के अन्दर अंगरेज़ 

व्यापारियों की हालत क़रीब क़रीब वैसी ही थी जैसी आजकल (१९२८) के भारत में 
हींग बेचने वाले काबुलियों या शिलाजीत बेचने वाले तिब्बतियों की। औरंगजेब की 
अदूरदर्शी नीति ने थोड़े ही दिनों में चारों ओर छोटी छोटी और एक दूसरे की प्रतिस्पर्धी 
रियासतें पैदा कर दीं, साम्राज्य की केन्द्रीय शक्ति को निर्बल कर दिया, और देश के अन्दर 
हिन्दू और मुसलमानों के परस्पर प्रेम और एकता की उन अलौकिक राष्ट्रीय लहरों को 
एक समय के लिए पीछे हटा दिया जो कबीर के समय से लेकर क़रीब तीन सौ साल की 
लगातार कोशिजञों से देश को चिरस्थायी एकता, सुख और खुशहाली की ओर ले जाती हुई 
दिखाई दे रही थीं। देश के शत्रुओं को अपनी कोशिशों के लिए खुला मैदान मिल गया। 

औरंगजेब की मृत्यु के चन्द साल के अन्दर ही मदरास और बंगाल में ईस्ट इण्डिया 
कम्पनी की साज़िशें शुरू हो गई जो बढ़ते बढ़ते औरंगजेब की मृत्यु के पचास साल बाद 
प्लासी के मंदान में अपना रंग लाई । क़॒दरती तौर पर अंगरेज़ों का हित इसी में था कि 
भारतीय जीवन की उस समय की अव्यवस्था को जिस तरह हो सके चिरस्थायी बना दें 
और राष्ट्रीय एकता की उन कल्याणकर प्रवृत्तियों को, जिनका बढ़ना औरंगज़ेब के 
समय में रुक गया था, फिर से पनपने न दें । 


उनकी सफलता के कारण 

किन्तु एक गम्भीर प्रइन हमारे सामने यह आता है कि क्या क्या कारण हुए जिनसे 
अधिक समय, अधिक बलवान और अधिक उदन्नत भारतवासी अपने से कम समय, कम 
बलवान और अनुन्नत इंगलिस्तान निवासियों की चालों में लगातार इस आसानी से 
आते चले गए, यहाँ तक कि अन्त में अपना सर्वस्व खो बैठे । यही प्रश्न इस पुस्तक को पढ़ने 
से हर पाठक के दिल में पैदा होगा । वास्तव में इतिहास की यह एक कठिनतम पहेलियों 
में से हैं । 

सबसे पहले कुशाग्रधी फ्रान्सीसी सेनापति, डूप्ले, ने मालूम किया कि यूरोपीय अर्थों 
में राष्ट्रीयता' या देशभक्ति का उस समय भारत में लगभग अभाव था । डूप्ले के 
अनुसार यूरोप निवासियों के लिए भारतवासियों को एक दूसरे से लड़ा देना निहायत 
आसान था और इसीलिए भारत अपनी आज़ादी खो बेठा। निस्सन्देह डृप्ले की बात एक 
दरजे तक सत्य अवश्य थी, किन्तु हमें इस पर अधिक गम्भीरता से विचार करना 
होगा । अंगरेज़ विद्वान, करनल मालेसन, लिखता है कि अपने क़ौमी चरित्र की जिन कम- 
जोरियों के कारण भारतवासी पराधीन किए जा सके उनमें एक यह थी कि उन्हें स्वभाव 
से ही ग़रों पर विश्वास कर लेने और उनके साथ ईमानदारी का व्यवहार करने 
की आदत,” थी ।॥* करनरू मालेसन का कथन डप्ले के कथन की निस्बत सचाई 
के ज़ियादा नज़दीक हैं । 

सबसे पहली बात इस सम्बन्ध में हमें यह समझनी होगी कि किसी एक कम सभ्य 
क़ौम का अपने से अधिक समय क़ौम पर विजय प्राप्त कर लेना या उसे पराजित कर 

थे 


(०० भारत में अंगरेज्ी राज 


लेना कोई नयी घटना नहीं हैं। संसार के इतिहास में अनेक बार अधिक सभ्य क़ौमें अपने 
से कम सभ्य क़ौमों का इस तरह शिकार होती रही हूँ । यूरोप में गॉल और वेण्डाल क़ौमों 
के जिन लोगों ने उत्तर और पूरब से जाकर विशाल रोमन साम्राज्य पर हमला किया 
और उस साम्राज्य के सदा के लिए टुकड़े टुकड़े कर डाले, वे रोमन लोगों की निस्‍्बत कहीं 
कम सभ्य थे। जिन तातारियों और मुग़लों ने आज से हज़ार डेढ़ हजार साल पहले पूरब 
और मध्य एशिया से निकल कर बग़दाद और ईरान के गौरवान्वित साम्राज्यों का अन्त 
किया वे उस समय के अरबों और ईरानियों के मुक़ाबले में सर्वथा असम्य थे। मध्य 
एशिया की असम्य जातियों ने ही समृद्ध यूनानी साम्राज्य का खात्मा कर डाला । भारत- 
वासियों का भी उस समय की अपने से किसी कम सभ्य जाति के इस तरह अधीन हो जाना 
इसी तरह की एक घटना थी । इस विचित्र ऐतिहासिक घटना के शायद तीन सबब हो 
सकते है । एक तो अधिक उच्च सम्यता लोगों में थोड़ी बहुत आरामतलबी की आदत 
पैदा कर देती है और असम्य क़ौमों की सी उदृण्ड पराक्रमशीलता उनमें नहीं रह जाती । 
दूसरे, असम्य या कम सम्य लोग जिस निस्संकोच भाव के साथ अपनी पाशविक प्रवृत्तियों 
और शक्तियों का उपयोग कर सकते हें, अधिक सम्य लोग अपने यहाँ के नेतिक आदशों 
के अधिक स्थिर हो जाने के कारण उस तरह नहीं कर पाते । तीसरे, राजनैतिक हारजीत 
अधिकतर हिंसा की शक्ति पर निर्भर होती है और यह आवश्यक नहीं हैं कि हर अधिक 
सभ्य क़ौम में हर कम सम्य क़ौम के मुक़ाबले में हिसा की शक्ति भी अधिक ही हो । 


पराजय के तीन कारण 


भारत की इस दुर्घटना के भी हमें तीन मुख्य कारण साफ़ दिखाई देते हें--- 

(१) अपने और पराए का वह भाव जिसे आज कल “राष्ट्रीयता” का भाव कहा 
जाता है, उदार भारतवासियों के चित्तों में कभी भी अधिक स्थान न कर पाया था। हम 
ऊपर लिख चुके हें कि १८वीं सदी के शुरू में भारत के अन्दर कोई प्रबल केन्द्रीय शक्ति 
न रही थी। अनेक छोटी बड़ी शक्तियाँ उस समय देश के अन्दर राजनैतिक प्रधानता हासिल 
करने के लिए बेचेन और प्रयत्नशील थीं । मुसलमानों और हिन्दुओं में भी जगह जगह 
एक तरह की पृथकता पैदा हो गई थी । ऐसी हालत में एक तीसरी बाहर की ताक़त कुछ 
लोगों को निष्पक्ष मध्यस्थ की तरह दिखाई दी । इससे पहले जितने लोगों ने बाहर से 
आकर भारत में प्रवेश किया उनमें से, उन उन को छोड़ कर जो महमूद ग़ज़नवी या 
नादिरशाह की तरह लूट मार कर चार दिन के अन्दर वापस चले गए, और किसी से 
भारतवासियों को किसी तरह का कड़वा अनुभव न हुआ था। हम ऊपर दिखा चुके हें 
कि इन सब लोगों ने भारत में बस कर भारत को अपना घर बना लिया और समस्त 
भारतवासियों की उन्नति और विकास में पूरा पूरा भाग लिया। ऐसी सूरत में अपने 
और गैर का भेद भारतवासियों के लिए कोई खास अर्थ ही न रखता था । भारतवासियों 
के धामिक और नैतिक आदर्दा भी उनके अन्दर इस तरह का विचार पैदा होने न दे सकते 
थे। कुदरती तौर पर भारतवासियों ने सात समुद्र पार के यूरोपवासियों के साथ उसी 
तरह के प्रेम और सत्कार का व्यवहार किया जिस तरह का बे आपस में एक दूसरे के साथ 
क्रने के आदी थे । ऐसी सूरत में अंगरेज़ों का विविध भारतीय नरेशों के परस्पर संग्रामों 

में कभी एक और कभी दूसरे का साथ देना या अपनी साज़िशों द्वारा इस तरह के संग्राम 
खड़े करके उनसे लाभ उठाना अत्यन्त सरल हो गया । 

(२) भारत की तिजारत उस समय इंगलिस्तान की तिजारत से हज़ारों गृना 
ज़ियादा बढ़ी हुई थी | फिर भी 'तिजारत' या व्यापार को जो स्थान उस समय यूरोपियन 
क़ौमों और ख़ास कर अंगरेज़ क़ौम के जीवन में दिया जाता था वह भारत में कभी न दिया 
गया था। अंगरेज़ क़ौम एक व्यापारी क़ौम थी । इंगलिस्तान के बड़े से बडे लॉडों के व्यापारी 
कम्पनियों में हिस्से होते थे, यहाँ तक कि, जेसा हम ऊपर दिखला चुके हें, इंगलिस्तान की 
मलका तक गुलामों के क्रय विक्रय जैसे निकृष्ट व्यापार में हिस्सा लेना या उससे हजार 
दो हज़ार गिन्नी कमा लेना अपने लिए ज़िल्लत की चीज़ न समझती थी ।* इसके विपरीत 
भारत में कोई भी राजा, नवाब या ज़मींदार तिजारत में कभी किसी तरह का हिस्सा न 
लेता था, न राजदरबार से सम्बन्ध रखने वाले किसी आदमी की किसी कम्पनी में पत्ती 
होती थी । तिजारत से धन कमाने का काम इस देश में एक गौण या छोटा काम समझा 
जाता था और अनादिकाल से एक ख़ास श्रेणी के लिए छोड़ दिया गया था। यहाँ तक कि 
खेती का पेशा भी तिजारत से ऊँचा समझा जाता था। इसलिए किसी भारतीय नरेश का 
यह सोच सकना कि इस देश के साथ अंगरेज़ों के व्यापार के राजनैतिक या राष्ट्रीय नतीजे 
आइन्दा क्‍या हो सकते हैं, उस समय नामुमकिन था । 

इसके साथ ही व्यापारी मात्र की रक्षा करना और अपने राज में व्यापार को जहाँ 
तक हो सके प्रोत्साहन और सहायता देना हर भारतीय नरेश सदा से अपना धर्म समझता 
था। बड़े से बड़े और छोटे से छोटे भारतीय नरेशों के इतिहास में एक खास बात यह देखने 
को मिलती हूँ कि उन्हें इस बात की चिन्ता रहती थी कि किसी व्यापारी को हमारे राज 
के अन्दर नुक़सान न होने पाए । यही वजह थी कि मुग़ल सम्राट शाहजहाँ ने एशियाई नरेशों 
की मर्यादा के अनुसार उदारता और दरियादिली में आकर अंगरेज़ क़ौम के व्यापारियों 
को भारत में रहने और व्यापार करने के लिए इस तरह की रिआयतें अता कर दीं जो 
आजकल का कोई शासक किसी भी दूसरी क़ौम के लोगों को अपने देश में देने का कभी 
विचार तक न करेगा । भारतीय सम्राट को यह गुमान तक न हो सकता था कि उसकी 
यह नृपोचित उदारता एक दिन बढ़ते बढ़ते भारतीय व्यापार, भारतीय उद्योग धन्धों और 
भारत की राजनेतिक स्वाधीनता, तीनों के सर्वनाश का बीज साबित होगी । 

व्यापार की आड़ में राजनेतिक कुचकर एक ऐसी चीज़ थी जिसका भारतवासियों 
को उस समय तक अपने हज़ारों साल के इतिहास में कभी तजरुबा न हुआ था, और जो 
किसी भी भारतीय नरेश के दिमाग़ में न आ सकती थी। सम्राट औरंगजेब भारत के सब से 
अधिक निष्ठुर सम्राटों में गिना जाता है । औरंगजेब ही ने अंगरेज़ कम्पनी की प्रार्थना पर 
कालीकाता, सूतानटी और गोविन्दपुर, ये तीन गाँव, व्यापार के लिए एक कोठी बनाने 
को बतौर जागीर कम्पनी को प्रदान किए थे । थोड़े ही दिनों में अंगरेज़ों ने वहाँ पर 
क़िलेबन्दी शुरू कर दी । औरंगज़ेब के कर्मचारियों ने उससे शिकायत की । औरंगजेब 
यदि चाहता तो केवल एक शब्द द्वारा उसी समय उस क़िलेबन्दी को बन्द कर सकता था, 

१०२ भारत सें अंगरेजी शाज 


या विदेशी व्यापारियों को भारत से निकाल बाहर कर सकता था । किन्तु इस शिकायत 
के पहुँचने पर उस भारतीय सम्राट ने बजाय क़िलेबन्दी को बन्द करने के उलटा अपने ही 
आदमियों को डाँटा और कहा---मुमकिन है, मेरी आस पास की देसी रिआया ने हसद 
के सबब फ़िरंगियों से कुछ झगड़ा किया हो । क्‍यों न फ़िरंगी जिस तरह हो सके, अपनी 
हिफ़ाजत का इन्तज़ाम करें ? ये बेचारे परदेसी बहुत दूर से आए हें और बहुत मेहनती हे । 
में हरगिज़ दखल न दूंगा ।”* 

भारत के व्यापारियों को भी उस समय तक कभी किसी दूसरे देश के व्यापारियों 
से किसी तरह का कड आ अनुभव न हुआ था । व्यापारी या आक्रामक, अंगरेज़ों से पहले 
के किसी भी विदेशी के ज़रिए भारतीय व्यापारियों को किसी तरह की हानि न पहुँची थी । 
इसके विपरीत, विविध देशों के व्यापारियों के मेल जोल से सदा एक दूसरे को लाभ ही 
पहुँचता रहा था। इसलिए यह भी असम्भव था कि भारतीय व्यापारी, जिनको अन्त में 
ईस्ट इण्डिया कम्पनी के कारण सबसे अधिक हानि पहुँची, कम्पनी के कुचक्रों का मुक़ाबला 
करने या उसे देश से बाहर निकालने का मिल कर कोई प्रयत्न करने की सोचते । इसके 
विपरीत उस समय के अंगरेज़ व्यापारी हाल ही में आयरलैण्ड और स्कॉटलैण्ड के व्यापारों 
का नाश करके इन परस्पर नाशकारी तरीक़ों का पूरा अनुभव प्राप्त कर चुके थे। यहाँ 
तक कि स्कॉटलेण्ड तक को, बिल ऑफ़ सिक्‍योरिटी पास करके इंगलिस्तान के इन नाशकर 
प्रयत्नों से अपने व्यापार की रक्षा करनी पड़ी थी । 

(३) भारतवासियों को इससे पहले किसी विदेशी के वचनों पर अविश्वास करने 
का कोई कारण न था। भारत में सन्धिपत्रों और राजकीय ऐलानों को सदा से पवित्र माना 
जाता था और यूरोपियनों के आने से पहले एशियाई नरेशों के सन्धिपत्र और ऐलान 
अधिकतर सच्चे होते भी थे । वास्तव में इस विषय में उस समय के अंगरेज़ों और भारत- 
वासियों के चरित्र में बहुत बड़ा अन्तर था । इस देश में मराठे सब से अधिक चतुर राज- 
नीतिज्ञ माने जाते थे। मराठों ने कई बार बंगाल पर हमला किया। फिर भी बंगाल के 
मुसलमान सूबेदार, अलीवर्दी खाँ, ने कहा था कि “मराठों ने कभी भी अपनी सन्धियों का 
उल्लंघन नहीं किया ।” अंगरेज़ों और भारतीय नरेशों के क़रीब सौ साल के सम्बन्ध में 
शायद एक भी मौक़ा ऐसा नहीं हुआ जिसमें किसी भी भारतीय नरेश ने अंगरेज़ों के 
साथ अपनी सन्धि का उल्लंघन किया हो । सच यह है कि उन दिनों अनेक भारतीय नरेशों 
की मुसीबतों का खास सबब यही हुआ कि उन्होंने ऐसे ऐसे मौक़ों पर कम्पनी के साथ अपनी 
सन्धियों का ईमानदारी के साथ पालन किया, जब कि उन सन्धियों का पालन उनके और 
उनके देश के लिए साफ़ अहितकर दिखाई दे रहा था। हमारे इस कथन के सबूत में बेशुमार 
मिसालें पाठकों को स्थान स्थान पर इस पुस्तक में मिलेंगी । इसके विपरीत, अंगरेज़ों के 
अपनी सन्धियाँ पालन करने या न करने के विषय में प्रसिद्ध अंगरेज़ इतिहास लेखक, सर 
जॉन के, जो इंगलिस्तान के इण्डिया ऑफ़िस के “राजनैतिक और गुप्त विभाग” का 
सेक्रेटरी रह चुका था, लिखता है--- 

“मालूम होता हे कि अंगरेश सरकार ने सन्धियों के तोड़ते का ठेका ले रखः. 

अंगरेशों का आना १०३ 


था। यवि मौजूदा अहदनामों के तोड़ने कौ सज्ञा में किसो से उसका इलाक़ा छीना 
जा सकता हे, तो इस समय ब्रहमपुत्र से लेकर सिन्‍्धु नवी तक एक चप्पा ज़मीन 
भी भारत में अंगरेज्ञों के पास नहीं बच सकती 
एडमण्ड बक ने इंगलिस्तान की पालिमेण्ट के सामने वारेन हेस्टिग्स के मुक़दमे के 
सिलसिले में कहा था--एक भी ऐसी सन्धि नहीं है जो अंगरेज़ों ने भारतवर्ष में किसी 
के साथ की हो और जिसे उन्होंने बाद में तोड़ा न हो। 


दोनों के चरित्र में अन्तर 

अंगरेज़ों और भारतवासियों के सम्बन्ध की अनेक छोटी बड़ी घटनाएँ इस तरह 
की मिलती हें जिनसे पता चलता हैँ कि दोनों जातियों के चरित्र में इस बात में कितना 
ज़बरदस्त अन्तर था। इस विषय की एक दो मिसालें यहाँ पर बेमौक़े न होंगी । हैदरअली 
और अंगरेज़ों की लड़ाइयों में अनेक ही बार ऐसा हुआ कि हेदरअली ने पराजित अंगरेज़ 
सैनिकों और सेनापतियों को उनसे यह वादा लेकर छोड़ दिया कि हम इसके बाद कम से 
कम बारह महीने तक आपके ख़िलाफ़ कहीं न लड़ेंगे । किन्तु फिर चन्द दिन के बाद ही वे 
ही अंगरेज़ सेनिक और सेनापति किसी दूसरी जगह के संग्राम में हेंदरअली के खिलाफ़ 
लड़ते हुए दिखलाई दिए । इसके विपरीत, हेदरअली ने एक बार, जबकि वह अंगरेज़ी इलाके 
में विजय पर विजय प्राप्त करता हुआ बढ़ा चला जा रहा था, कम्पनी के अंगरेज़ दूत से 
यह वादा किया कि मदरास के फाटक पर पहुँच कर में आपकी ओर से सुलह की बात- 
चीत सुन लगा । विजयी हेदर मदरास के फाटक तक पहुँच गया । वह चाहता तो बात 
की बात में मदरास के क़िने पर क़ब्जा कर लेता और कम से कमर दक्षिण भारत से 
उसी समय अंगरेज़ों को निकाल बाहर कर देता । किन्तु मदरास पहुँचते ही उसने अपने 
वचन का पालन किया। सुलह की बातचीत हुई और विजयी हेदरअली ने पराजित 
अंगरेजों के साथ सुलह स्वीकार कर ली । 

सन्‌ १८५७ के संग्रामों में अवध के अन्दर बेशुमार ही मिसालें इस बात की मिलती 
हैं जिनमें कि अवध के उन जमींदारों और ताल्लक़ेदारों ने, जो अपने अपने इलाके में स्वत- 
नत्रता संग्राम के खुले नेता थे, मुसीबतज़दा अंगरेज़ पुरुषों, स्त्रियों और बच्चों को अपने 
क़िलों के अन्दर पनाह दी, और उनकी प्रार्थना पर उन्हें ख़ुद अपनी किश्तियों में बैठा कर 
इलाहाबाद और बनारस भेज दिया । किन्तु चन्द महीने के बाद ये ही अंगरेज़ अवध वापस 
जाकर उन्हीं ताल्लुक़दारों के विरुद्ध लड़ते हुए दिखाई दिए। इस तरह की और अधिक 
मिसालें देना केवल इस विषय को विस्तार देना होगा । 

जिन भारतवासियों ने अंगरेज्ञों और भारत के सम्बन्ध में समय समय पर देशधातकता 
का परिचय दिया उनमें भी शायद बिरले ही ऐसे होंगे जिन्होंने अंगरेज़ों के साथ अपने 

१०४ भारत में अंगरेशौ राज 


वचनों का पालन न किया हो । सच यह हैँ कि यदि मध्य काल के और इस सदी के यूरोप के 
इतिहास को ध्यान से पढ़ा जाय तो मालूम होगा कि 'देशीयता” या राष्ट्रीयता' के संकीर्ण 
भाव यूरोप की विशेष सामाजिक परिस्थिति की उपज हैं । मध्य कालीन यूरोप में 
ज़मींदारों और काइतकारों, अमीरों और ग़रीबों के बीच वह जबरदस्त खेंचातानी क़रीब 
एक हज़ार साल तक जारी रही जिसकी वजह से वहाँ की जनता में अपने और पराए का 
भेद ज़ोरों से जम जाना कुदरती था। धामिक पक्षपात का भी यूरोप में सदियों तक साम्राज्य 
रहा, जिससे इस तरह की संकीर्णता के बढ़ने को और अधिक मौक़ा मिला । इसके अलावा, 
यूरोप भर में अनेक छोटे छोटे देश, क़रीब क़रीब हर देश में खाने और कपड़े की कमी, और 
इस पर श्रेणी श्रेणी के बीच लगातार आथिक कलह और प्रतिस्पर्धा, इन सब कारणों से 
भी यूरोप के अन्दर मेरे देश” और तिरे देश” के भाव ज़ोर पकड़ते चले गए। 

किन्तु भारत के दो हज़ार साल के इतिहास में इस तरह के कोई भी कारण मौजूद 
न थे। यदि प्रान्तीय नरेशों में कभी कभी लड़ाइयाँ होती थीं, या बाहर से चन्द रोज़ के लिए 
कोई हमला भी होता था तो करोड़ों जनता के रहन सहन, उनके जीवन, उनके धन्धों और 
उनकी खुशहाली पर इन लड़ाइयों का कोई किसी तरह का भी असर न पड़ता था। 

निस्सन्देह आजकल की राष्ट्रीयता' आजकल के राष्ट्रों के स्वार्थभय जीवन संग्राम 
का फल है । यह सच हैँ कि यह राष्ट्रीयता का भाव मनुष्य को एक दरजे तक व्यक्तिगत 
स्वार्थ के भाव से ऊपर कर राष्ट्र के नाम पर अपनी आहुति देने के लिए तैयार कर देता 
है । इस दरजे तक यह भाव निस्सन्देह मनुष्य को ऊँचा उठाने वाला भी है । किन्तु यदि 
उच्च मानव प्रेम और मानव जाति के हित की दृष्टि से देखा जाय तो इसमें कोई सन्देह 
नहीं कि आजकल की 'राष्ट्रीयता' का भाव अधिक से अधिक एक अनिवाय॑ आपत्ति है और 
इस समय भी समस्त मानव समाज के विकास में एक बहुत बड़ी बाधा साबित हो रहा हूँ । 
जो हो, भारत में इस भाव के पैदा होने के लिए अंगरेज़ों के आने से पहले कोई गूजाइश ही 
न थी। यही वजह है कि भारतवासियों में अपने और पराए का भेदभाव मौजूद न था । 

इसीलिए यदि निष्पक्षता के साथ देखा जाय तो ईस्ट इण्डिया कम्पनी के सौ साल 
के इतिहास में जिन भारतवासियों ने अंगरेज़ों के साथ मिल कर अपने देश और देशवासियों 
को हानि पहुँचाई, उनमें से कुछ को छोड़ कर बाक़ी का पाप केवल इतना ही था जितना 
किसी भी दो राजाओं की लड़ाई में किसी आदमी का एक पक्ष को छोड़ कर दूसरे पक्ष की 
ओर चला जाना । यही वजह थी कि इनमें से अधिकांश देशघातकों ने भी विदेशियों के साथ 
अपनी प्रतिज्ञाओं का सचाई के साथ पालन किया । 

इतिहास से स्पष्ट हैँ कि अनेक दोषों के होते हुए भी भारतवासियों में अपने वचन 
का पालन करना एक सामान्य नियम था जिसके कहीं कहीं अपवाद मिल सकते हेँ। दूसरी 
ओर कम्पनी के अंगरेज़ प्रतिनिधियों में अपनी प्रतिज्ञाओं का निस्संकोच उल्लंघन एक 
सामान्य नियम था, जिसका शायद ही कोई अपवाद मिल सके | इसीलिए सन्‌ १७५७ 
से लेकर १८५७ तक बार बार के प्रतिकूल अनुभवों के होते हुए भी भारतवासियों ने सदा 
अंगरेज़ों की प्रतिज्ञाओं पर विध्वास किया । 

इस सौ साल के इतिहास से यह भी जाहिर है कि वीरता, या युद्ध कौशल में भारत- 
बासी अंगरेज़ों से पीछे नहीं थे। करनल मालेसन ने अपनी पुस्तक दि डिसाइसिव बैटिल्स 


अंगरेशों का आना १०५ 


आफ इण्डिया में स्वीकार किया हैं कि सन्‌ १७५७ से १८५७ तक जो बेशुमार लड़ाइयाँ 
अंगरेज़ों और भारतवासियों के बीच लड़ी गईं उनमें एक भी ऐसी नहीं हुई जिसमें अंगरेजी 
सेना एक तरफ़ रही हो और हिन्दोस्तानी सेना दूसरी तरफ़, और फिर अंगरेज़ों ने विजय 
प्राप्त की हो । इस तरह के संग्राम, जिनमें अंगरेज़ एक तरफ़ थे और हिन्दोस्तानी दूसरी 
तरफ़, अनेक बार हुए, किन्तु उनमें सदा अंगरेज़ों को हार खानी पड़ी । जहाँ कहीं किसी 
संग्राम में अंगरेज़ों ने विजय प्राप्त की है वहाँ सदा हिन्दोस्तानियों में दो दल दिखाई दिए 
हें--एक विदेशियों के विरुद्ध और दूसरा उनके साथ। यह एक अकाटय, किन्तु लज्जाजनक 
सचाई है कि अंगरेज़ों ने भारतवर्ष को तलवार से नहीं जीता, बल्कि भारतवासियों ने 
अपनी तलवार से अपने देश को जीत कर विदेशियों के हवाले कर दिया। हमारे इस कथन 
के काफ़ी सबूत पाठकों को इस पुस्तक के क़रीब क़रीब हर अध्याय में मिलेंगे । 


हमारा पतन 
किन्तु जो हो, अब हमें इस भीषण सचाई की ओर ध्यान देना होगा कि हमारी इन 
दो सौ साल की लगातार ग़रूतियों या कमज़ोरियों ने हमें कहाँ से कहाँ पहुँचा दिया । 
केवल दो सौ साल पहले जो देश संसार का सब से अधिक खुशहाल और सब से अधिक 
बलवान देश समझा जाता था वह संसार का सब से अधिक दरिद्र और सब से अधिक 
निरबंछ और असहाय देश माना जाने लगा। डेढ़ सौ साल पहले जिस देश में एक भी पुरुष 
या स्त्री किसी गाँव के अन्दर ऐसा न मिल सकता था जो लिखना पढ़ना न जानता हो, वहाँ 
आज (१८२८ में ) ६३ फ़ी सदी आबादी बिलकुल अनपढ़ है। १९वीं सदी के शुरु तक जो 
देश अपने उद्योग धन्धों की निगाह से शायद केवल एक चीन को छोड़ कर संसार का सब से 
अधिक उन्नत देश माना जाता था और जो उस समय तक आधे से अधिक समय संसार की, 
जिसमें इंगलिस्तान और फ्रान्स भी शामिल थे, कपड़े इत्यादि की आवश्यकता को पूरा 
करता था, वह अपने जीवन की एक एक आवश्यकता के लिए, यहाँ तक कि अपना तन 
ढकने के लिए दूसरों का मोहताज हो गया । इन सब बातों की तफ़्सील इस पुस्तक में 
उचित स्थान पर दी जायगी । ह 
इन हानियों से कहीं अधिक भयंकर हानि जो राजनैतिक पराधीनता किसी भी 
देश को पहुँचा सकती है, वह उस देश के चरित्र का नाश हैं। समाज विज्ञान का प्रसिद्ध 
अमरीकन विद्वान, ई० ए० रॉस, लिखता है । 
“किसी भी राष्ट्र के चरित्र के अधःपतन के सबसे प्रवल्ू कारणों में से एक 
उस राष्ट्र का किसी विदेशी क्रौम के अधोन हो जाना हैं ।”* 
अपने समय के भारतवासियों के चरित्र को बयान करते हुए यूनानी इतिहास लेखक 
एरियन, लिखता हैं कि--- 
“हल लोगों में अद्भुत वीरता है, युद्ध विद्या में ये सारे एशिया निवासियों से 
बढ़ कर हें। सादगी ओर सचाई के लिए ये विख्यात हें। ये इतने समझदार हें कि 

१०६ भारत में अंगरेजी राज 


इन्हें कभी मुकदमेबाज़ौ को शरण नहों लेनी पड़ती और इतने ईमानवार हूँ कि 
न इन्हें अपने दरवाज़ों में ताले लूगाने पड़ते हें और न लेन देन में इन्हें लिखा पढ़ी 
की ज़रूरत होतो हे । कभी भो किसी भारतवासी को झूठ बोलते हुए नहीं सुना 
गया ।”* 
उस समय के भारतवासियों के चरित्र की २०वीं सदी के भारतवासियों के चरित्र 
से तुलना करना अत्यन्त दुखकर है। इस तुलना पर टीका करते हुए और मिस्र, यूनान इत्यादि 
की भिसालें देते हुए ई० ए० रॉस लिखता है--- 
“भारतवासियों के उच्चतर जीवन के ऊपर विदेशी शासन का प्रभाव ऐसा 
ही है जैसे किसी चीज़ को पाला मार गया हो । | 
निस्सन्देह पिछले पौने दो सौ साल में यह प्राचीन देश तेजी के साथ मानसिक, 
नैतिक और भौतिक सर्वनाश की ओर बढ़ता चला गया । 


हमारा कत्तंव्य 


अंगरेज्ो राज कब से 


सब से अधिक गम्भीर सवाल हमारे सामने यह है कि इस घातक विपत्ति से निकलने 
का हमारे लिए अब क्‍या उपाय हो सकता हैं। इस सम्बन्ध में हमें सब से पहले दो बातों 
की ओर से सावधान रहना होगा । एक यह कि घबराहट या किसी तरह के आवेश में आकर 
हम मानव जीवन के ऊँचे नेतिक सिद्धान्तों से न डिगने पाएँ जिनके बिना मानव समाज 
का सुख से जी सकना बिलकुल नामुमकिन है और जो मनुष्य जीवन के आध्यात्मिक आधार 
स्तम्भ हें । दूसरे यह कि नैराश्य या अकमंण्यता को हमें एक क्षण के लिए भी अपने पास 
नहीं फटकने देना चाहिए। इन दोनों बातों में से हम दूसरी के विषय में पहले कुछ कहना 
चाहते हैं । 

पौने दो सौ साल पहले भारतवर्ष की एक चप्पा ज़मीन पर भी अंगरेज़ों का किसी 
तरह का अधिकार न था । आज (१९२९) से ८७ साल पहले यानी सन्‌ १८४२ तक वे 
दिल्‍ली सम्राट को अपना सम्राट स्वीकार करते थे, अपने तईं उसकी विनभ्र आज्ञाकारी 
प्रजा कहा करते थे, ईस्ट इण्डिया कम्पनी के सिक्‍तकों में दिल्‍ली सम्राट का नाम खुदा होता 
था और कम्पनी के भारतीय इलाक़ों के अंगरेज़् गवरनर जनरल की मोहर में दिल्ली 
के बादशाह का फ़िदविए खास, ये शब्द खुद रहते थे। निस्सन्देह नातजरबेकार और 
भोले भारतवासी विदेशियों की इन चालों में आते रहे । दिल्‍ली दरबार की निर्बलता ने 
धीरे धीरे हमे और भी अपाहिज कर दिया। किन्तु ज्योंही भारतवासियों ने यह अशुभव 

हमारा कत्तंव्य १०७ 


करना शुरू किया कि इस नये राजनैतिक प्रयोग के नतीजे विविध प्रान्तों में देशी रियासतों 
और देश के जीवन के लिए कितने घातक साबित हो रहे हैं, ज्योंही सम्राट शाहआलम की 
मृत्यु (१८०६) के बाद कम्पनी के प्रतिनिधियों ने सम्राट अकबरशाह और उसके बाद 
सम्राट बहादुरशाह के पद की अवहेलना शुरू की, भारतवासियों की आँखें खुल गई । 
उन्होंने सन्‌ १८५७ में विदेशी सत्ता से अपने तई आज़ाद करने का वह जोरदार प्रयत्न 
किया जिसने एक बार अंगरेज़ी राज की जड़ों को हिला दिया और उसके अस्तित्व को 
ख़तरे में डाल दिया । सन्‌ १८५७ का स्वाधीनता संग्राम हमारी पराधीनता के इतिहास 
की उस समय तक की सब से महत्वपूर्ण घटना थी । उसकी प्रगति और असफलता, दोनों के 
कारणों को हमने इस पुस्तक में विस्तार के साथ बयान किया हे । 


स्वाधीनता के प्रयत्न 

वास्तव में अंगरेज़ी हकमत भारतवर्ष में ब्राज़ाब्ता, क़ानूनन और पूरी तरह सन्‌ 
१८५९ ही से जमी । उस समय ही भारतीय साम्राज्य की बाग विधिवत्‌ उस व्यापारी 
कम्पनी के हाथों से नहीं, जो अन्त समय तक दिल्‍ली सम्राट की प्रजा होने का बनावटी 
दावा करती रही, बल्कि स्वयं भारत के अन्तिम सम्राट बहादुरशाह के हाथों से छीन कर 
इंगलिस्तान की मलका विक्टोरिया के हाथों में दी गई। ७० साल का समय या १७० सार 
का समय भी किसी देश के इतिहास में, और ख़ास कर भारत जैसे प्राचीन और सुसम्य 
देश के इतिहास में कोई लम्बा समय नहीं होता । सन्‌ १८५७ के बाद भी भारत ने अपनी 
आज़ादी की कोशिशों को एक क्षण के लिए भी ढीला नहीं होने दिया । सन्‌ १८५७ की 
ऋन्ति और पंजाब के कूका विद्रोह में केवल १५ साल का अन्तर था, सन्‌ १८५७ और 
इण्डियन नेशनल काँगरेस के जन्म में २८ साल का, काँगरेस के जन्म और बंगभंग के बाद 
के आन्दोलन में २० साल का, बंगभंग और उस असहयोग आन्दोलन में केवल १५ साल 
का, जिसने फिर एक बार सन्‌ १८५७ की क्रान्ति से भी अधिक और उससे उच्चतर 
उपायों द्वारा अंगरेज़ी राज के अस्तित्व को खतरे में डाल दिया, और जिसके विषय में उस 
समय के अंगरेज्ञ गवरनर जनरल को स्वीकार करना पड़ा कि “महात्मा गांधी के आन्दो- 
लन की सफलता में केवल एक इंच की क़सर बाक़ी रह गई थी,” और "में हैरान और 
परेशान था ।* 


ब्रिटिश साम्राउ्य की हालत 


स्वयं इंगलिस्तान के ऊपर रोमन लोगों की हकमत चार सौ साल तक जारी रही। 
उसके बाद सदियों नॉर्मन जाति के लोगों ने इंगलिस्तान को अपने अधीन रखा । इंगलिस्तान 
निवासियों को रोमन लोगों या नॉर्मन लोगों के राजनैतिक चंगुल से अपने को मुक्त करने 
में, आइरिश जाति को अंगरेज़ों के पंजे से अपने को आज़ाद करने में, अमरीका को इंगलिस्तान 
का जुआ अपने ऊपर से उखाड़ कर फेंकने में, इटली को आस्ट्रिया की पर।धीनता से छटकारा 

१०८ भारत में अंगरेशी राज 


पाने में, या रूस को स्वदेशी जार की अत्याचारी सत्ता का अन्त करने में, यदि ध्यान से देखा 
जाय तो, इससे कम समय नहीं लगा। भारत जैसे प्राचीन और विशाल देश का अपने प्रियतम 
आदर्शों के विरुद्ध नयी परिस्थिति के अनुसार अपने जीवन को ढाल सकना और इस नये 
ढंग के संग्राम के लिए अपने तईं सुसन्नद्ध कर सकना आसान काम नहीं था। फिर भो इसमें 
किसी को सन्देह नहीं हो सकता कि इस बारे में भारत की जनता के अन्दर जागृति और 
तत्परता दिन प्रतिदिन तेज़ी के साथ बढ़ती गई । हर नया आन्दोलन पिछले आन्दोलन 
की अपेक्षा हमे साफ़ सैकड़ों क़दम आगे पहुँचा देता रहा हैं । दूसरी ओर जिन लोगों ने 
संसार के विविध साम्राज्यों के बनने और बिगड़ने के इतिहासों को ध्यान से पढ़ा है और 
उनके कारणों का अध्ययन किया है, वे पूरी तरह समझ रहे हे कि ब्रिटिश साम्राज्य की 
हालत इस समय (१९२९ में) बिलकुल उस विशाल वृक्ष की सी हैं जिसका तना ऊपर 
से देखने में मोटा है, जिसकी शाख्रें लम्बी हें, जिस पर कहीं कहीं घने पत्ते भी नज़र आते 
हैँ, किन्तु जिसकी जड़ों को आन्तरिक दोषों ने दीमक की तरह इधर से उधर तक खोखला 
कर रखा है, और जिसका किसी समय भी हवा के एक झोंके से उखड़ कर गिर जाना 
असन्दिग्ध है । 

हम केवल अलंकार की भाषा का उपयोग नहीं कर रहे हैं । इतिहास के एक विनम्प्र 
विद्यार्थी की हैसियत से हमारा अनुमान है कि जितने लक्षण भी किसी साम्राज्य के नाश 
के समय उसमें पैदा हो जाते हें और जो उसे मौत की ओर ले जाए बिना नहीं रह सकते, 
वे इस समय (१९२९) ब्रिटिश साम्राज्य के अन्दर जोरों के साथ उभर रहे हें । इंगलिस्तान 
के प्रसिद्ध दाशंनिक और तत्ववेत्ता, एडवर्ड कारपेण्टर, ने अत्यन्त मर्मस्पर्शी शब्दों में अपने 
देश की तुलना एक ऐसे मरणासन्न व्यक्ति के साथ की है जिसकी नाड़ियों में जगह जगह 
स्वर्ण रज' के अटक जाने के कारण उन नाड़ियों से रक्‍त का प्रवाह क़रीब क़रीब बन्द हो 
चुका है । 


हमारे नेतिक आदर 


दूसरी बात हमने ऊपर यह कही थी कि किसी तरह की घबराहट या आवेश में आकर 
हम मानव जीवन के उच्चतर नैतिक सिद्धान्तों से न डिगने पाएँ। वास्तव में भारतवासियों 
के लिए सब से पहला काम अपने आध्यात्मिक और नैतिक आदर्शों को स्थिर करना हैं, 
उसके बाद उन्हें अपने कर्तव्य की ओर अग्रसर होना होगा । हमें यह पूरी तरह ध्यान में 
रखना होगा कि जिन सदाचार रहित स्वार्थमय नीवों पर यूरोप ने अपनी आजकल की 
सम्यता को क़ायम करना चाहा और जिनके बल उसने भारतीय जीवन को इतनी भयंकर 
हानि पहुँचाई, उनका नतीजा अन्त में क्या हुआ । आजकल की सारी यूरोपियन सम्यता 
अपने अद्भुत विज्ञान, विशाल पुतलीघरों, विचित्र साम्राज्याद और नवीन भयंकर 
पूंजीवाद को लेकर दो सो साल भी सुख चेन से न जी सकी । आज यूरोप मनुष्य मनुष्य के 
बीच कलह, श्रेणी श्रेणी के बीच कलह, और देश देश के बीच कलह का मक़तल बना हुआ 
है । यूरोप ही के हर देश की ९० फ़ीसदी आबादी के लिए यह अन्तवंर्गीय और अन्तर्राष्ट्रीय 
कलह और प्रतिस्पर्धा दुख, विपत्तियों और सार्वजनिक नाश का कारण साबित हो रही 
हैं। सन्‌ १८१४-१९ के महायुद्ध ने यूरोप के कुछ विचा रवान लोगों की आँखें इस विषय 


हमारा कर्तेव्य १०९ 


में खोल दीं। वे अपने नैतिक आद्शों को बदलने या यूं कहना चाहिए कि अपने यहाँ के जीवन 
में नैतिक आदर्श उत्पन्न करने की आवश्यकता को अनुभव करने लगे। रूस जंसे देश के 
पैर उस ओर को बढ़ते हुए भी दिखाई दे रह हैं । किन्तु कुछ यूरोपियन देशों के जिन शासकों 
को पूंजीवाद और इस नये साम्राज्यवाद के मनशें ने पागल कर रखा हैं वे अभी तक 
अपनी इस घातक प्रवृत्ति से पीछे हटने के लिए तैयार नहीं हैं. और न शायद वे अभी तक उसे 
घातक अनुभव करते हैं । नतीजा यह हैं कि सन्‌ १९१४-१९ के महायुद्ध से एक कहीं अधिक 
भयंकर और विकराल नया महायुद्ध इस समय (१९२९ में) संसार की आँखों के सामने 
फिर रहा है, जो सम्भव हैँ वर्तमान यूरोपियन सम्यता के लिए मौत का ताण्डव नृत्य 
साबित हो । वास्तव में समस्त अर्वाचीन यूरोप इस समय एक कठिन परीक्षा के तप्तकुण्ड 
में से निकल रहा हैं । 

इसके विपरीत जिन नैतिक आदर्शों पर प्राचीन भारत और प्राचीन चीन जैसे देशों 
ने अपने सामाजिक जीवन को कायम किया था उन आदर्शों के सहारे ये देश हज़ारों साल 
तक सुख चेन से रह सके और कम या ज़ियादह अपने से सम्बन्ध रखने वाले संसार के अन्य 
देशों को भी सुख चेन से रख सके । 

ऐसी हालत में हमें सब से ज़ियादह ध्यान इस बात का रखना होगा कि हम अपने 
आज़्माए हुए और मानव समाज के लिए कहीं अधिक कल्याणकर आदर्शो को हाथ से 
न खो बेठें। जो स्थान भटके हुए यूरोप ने आज बिजली और कूटनीति को दे रखा है वह 
हमें मानव प्रेम और सत्य को देना होगा, और हर मनुष्य के व्यक्तिगत अधिकारों पर 
ज़ोर देने के स्थान पर हमें मनुष्यमात्र के लिए कतंव्यपालन' को अधिक महत्व देना होगा । 


एक सानवधमसं को आवश्यकता 


इसके बाद हमें अपने राष्ट्रीय रोग की जड़ों की ओर निगाह डालनी होगी और 
साहस के साथ उन्हें अपने जीवन से उखाड़ कर फेंकना होगा । असत्य को छोड़ कर हमें 
फिर से अपने राष्ट्रीय जीवन को सत्य की तींव पर क़ायम करने का महान प्रयत्न करना 
होगा । हमारा पथ इस विषय में बिलकुल स्पष्ट हैँ । पौने तीन सौ साल पहले जिस मार्ग 
से विचलित हो जाने के कारण धीरे धीरे हमारी राष्ट्रीय विपत्तियों का प्रारम्भ हुआ, अपने 
कल्याण के उसी एक मात्र मार्ग को हमें फिर से ग्रहण करना होगा । हमें यह स्वीकार करना 
होगा कि मानव समाज के टुकड़े करने वाले पृथक पृथक धर्मों और सम्प्रदायों की दीवारें 
कृत्रिम और हानिकार हैं। कबीर के शब्दों में हमें यह मानना पड़ेगा कि इस संसार में दो 
जगदीश' नहीं हो सकते । हमें यह भी स्वीकार करना होगा कि किसी देश, किसी काल, 
किसी जाति या किसी भाषा विशेष ने, चाहे वह कितनी भी प्राचीन क्‍यों न हो, ईद्वरीय 
ज्ञान का इजारा नहीं ले रखा है । वास्तव में इस तरह के अनुदार विचार ही मानव समाज 
की आधी से अधिक विपत्तियों की जड़ हैँ । सारांश यह कि जन सामान्य को अपने अपने 
ढंग से अपने इष्टदेव की आराधना करने में स्वाधीन छोड़ कर भी हमें सब धर्मों की मौ- 
लछिक एकता को साक्षात करना होगा । उस मौलिक एकता की रोशनी में ही हमें हिन्दू, 
. मं सलमान, सिक्‍ख, जैन, पारसी और ईसाई के भेदों की असत्यता और हानिकरता को भी 
अनुभव करना होगा और समस्त समाज को एक सच्चे सार्वभोम मानवधर्म की ओर लाने 


११० भारत में अंगरेज्ञी राज 


का ससस्‍्नेह और प्रशान्त प्रयत्न करना होगा । जात पाँत या छुआछूत जैसी रुढ़ियों की 
अनर्गलता और अन्याय को तो आज अधिकांश विचारवान भारतवासी अनुभव करने 
लगे हैं । इन समस्त भेदभावों को हमें अपने राष्ट्रीय जीवन से समूल उखाड़ कर फेंक देना 
होगा । इस सब के स्थान पर हमें मानव समता, मानव प्रेम, परसेवा, स्वार्थत्याग, न्याय 
और सत्य के उस सावंभौम धर्म को अपना एक मात्र धर्म स्वीकार करना होगा, जिस 
तक मनसूर और कबीर जैसे अनेक सूफ़ियों और महात्माओं ने हमें लाने का प्रयत्न किया । 

निस्सन्देह यदि दो सौ साल पहले ही हमने अपने जीवन को इन सच्ची नीवों पर 
क़रायम कर लिया होता, यदि औरंगजेब के समय के पृथक पृथक धर्मो के झूठे भेदों ने फिर 
से देशवासियों के विचारों को पथभ्प्रष्ट न कर दिया होता, तो आज (१९२९) इस देश 
की यह दशा होना असम्भव था | और किसी भी तरह का सुधार, सामाजिक या राजनै- 
तिक, केवल रोग की जड़ों को छोड़ कर पत्तियों और डालियों के साथ काट छाँट करना 
है। इस तरह का कोई सुधार चिरस्थायी नही हो सकता । वास्तव में यदि सत्य हैँ तो यही 
है और यदि भारत के या संसार के भावी कल्याण का कोई सच्चा मार्ग हूँ तो यही है । 


सत्याग्रह और असहयोग 

इसके साथ साथ हमें प्रेम और सत्य के पवित्र सिद्धान्तों से न डिगते हुए राजनैतिक 
क्षेत्र में सत्याप्रह') की अजेयता को अनुभव करना होगा और सत्याग्रह के अनन्त बल का 
अपने अन्दर संचार करना होगा । हमें यह समझना होगा कि हर अन्याय अन्यायी और 
अन्याय पीड़ित, दोनों की आत्माओं के एक समान पतन का कारण होता हूँ । कोई सच्चा 
प्रेमी किसी अन्याय को अपनी आँखों के सामने देखते हुए निशचेष्ट नहीं बेठ सकता । घृणा 
और द्वेष की अपेक्षा प्रेम, सच्चा और क्रियात्मक प्रेम, एक कहीं अधिक प्रबल शक्ति हैं । जो 
मनुष्य किसी भी अन्याय को दूर करने के लिए सच्चे प्रेम के साथ अपने स्वार्थ, अपने सर्वेस्व 
और अपने प्राणों की आहुति देने को प्रस्तुत हो जाता हैँ और हँसते हँसते कर्तव्य के नाम 
पर अनन्त कष्टों का सामना करने के लिए मंदान में निकल पड़ता हैं, उसकी शक्ति तोपों 
और बनन्‍्दूकों की शक्ति के मुक़ाबले में सर्वथा अजेय होती है । इस शक्ति का थोड़ा बहुत 
अनुभव हमें अपने हाल के राष्ट्रीय संग्रामों में मिल चुका हे। इसी एक मात्र अमोघ शक्ति 
का हमें अपने इस दुखित देश के उद्धार के लिए आश्रय लेना होगा । 

तीसरी बात हमें यह भी साफ़ दिखाई दे रही हे कि अपनी पराधीनता के एक एक 
विभाग में हमारी ही शक्तियाँ हमारे विरुद्ध काम कर रही हैं। विदेशी व्यापार के हर मद 
में, विदेशी शासन के हर मोहकमे में हम स्वयं ही अपनी बेड़ियों के वास्तविक गढ़ने 
बाले हें। बिना भारतवासियों की सहायता के न विदेशी शासन भारत में क्रायम हो सकता 
था और न एक क्षण के लिए चल सकता है । जाने या अनजाने, हमारा यह स्वार्थ, हमारा 
यह पाप ही देश की समस्त वर्तमान आपत्तियों की जड़ है और उसी के द्वारा ये आपत्तियाँ 
क्रायम है.। इलाज साफ़ हूं। हमें अपने विनाश के साधनों से सहयोग करने के इस महापाप 
से अपने को मुक्त करना होगा । 

निस्सन्‍्देह मार्ग सर्वथा निष्कण्टक नहीं है । किन्तु संसार का कोई भी महान कार्य 
बिना स्वार्थत्याम और कष्टसहन के सिद्ध नहीं हो सकता । कोई मनुष्य या राष्ट्र बिना 


हमारा कततेंब्य १११ 


अपने पिछले पापों का प्रायश्चित किए धर्म और कल्याण के मार्ग पर अग्रसर नहीं हो 
सकता। भारत के राजनैतिक उद्धार का इस समय (१९२९) यही एक मात्र मार्ग है । 
हर भारतवासी के लिए सच्चे कर्तव्य पालन का यही एक मात्र पथ हूँ । 


हमारा भविष्य 


जिस तरह हर मनुष्य से उसी तरह हर राष्ट्र से अपने जीवन में भूलों का होना 
स्वाभाविक और अनिवायं है । अपनी इन भूलों के दुष्परिणाम भी हर व्यक्ति या राष्ट्र 
को सहने ही पड़ते हे । किन्तु भविष्य के लिए हमारा हृदय आशा और विश्वास से भरा 
हुआ है । एक बार अपने कत्तंव्य को समझ लेने पर हमें अपने देशवासियों के साहस और 
उनकी शक्ति में भी पूरा भरोसा है । हमें विश्वास हैं कि आजकल का आदरशंशून्य सन्तप्त 
संसार इन बातों में भारत से सच्चे मार्ग प्रदर्शन की बाट जोह रहा हैँ । अपने देश के सन्‌ 
१९१९ से अब (१९२९) तक के इतिहास को ध्यान से देखते हुए हमें निकटवर्ती भविष्य 
में भारत और फिर स्वाधीन भारत के पग उस भावी अपूर्व दिग्विजय की ओर साफ़ बढ़ते 
हुए दिखाई दे रहे हें । 


पहला अध्याय 


भारत में ग्रोपियन जातियों का प्रवेश 


चार सौ साल पहले भारत और यूरोप का सम्बन्ध 


अत्यन्त प्राचीन काल से भारतवर्ष मानव जाति की सभ्यता और उसकी उन्नति 
का एक विशेष स्रोत रहा है और पृथ्वी की विविध जातियों के विकास में एक महत्व- 
पूर्ण भाग लेता रहा हैं । आज (१९२९) से दो-तीन सौ साल पहले तक यह देश हर 
तरह स्वाधीन था और ज्ञान, विज्ञान, विद्या-प्रचार, कला-कौशल, शासन-प्रबन्ध 
आदि में संसार के समस्त देशों का शिरोमणि था। उस समय यूरोप का कोई देश 
सभ्यता के किसी अंग में भी भारत की बराबरी न कर सकता था। धनधान्य की 
दृष्टि से भारतवर्ष उस समय संसार का सब से अधिक धनवान देश माना जाता था। ईसा 
की अठारहवीं सदी तक यह देश संसार भर के यात्रियों के लिए एक अपूर्व चमत्कार 
की जगह, कवियों के लिए उनकी उच्चतम कल्पनाओं का एक विषय और घन-लोलप 
जातियों के लिए उनकी लालसा का मुख्यतम पदार्थ बना हुआ था। सेकड़ों और हज़ारों 
वर्षों तक समस्त यूरोप, बल्कि समस्त संसार के बाज़ारों और मंडियों में अच्छे से अच्छे 
रेशमी और सूती कपड़े, जेवर, बरतन और तरह-तरह के अन्य अद्भुत पदार्थ हिन्दोस्तान 
के बने हुए ही दिखाई पड़ते थे । संसार के व्यापारियों को उस समय भारतीय धन 
और भारतीय वैभव के ही स्वप्न दिखाई देते थे, और इस भारतीय धन का लालच 
ही यूरोपनिवासियों को इस प्राचीन देश की ओर खींच कर लाया। वास्तव में बहुत 
दरजे तक भारत का यह प्राचीन घन- भव ही इस देश की समस्त आपत्तियों का कारण 
हुआ । 

चार सौ साल पहले तक भारत और यूरोप के बीच का समस्त व्यापार अरब 
और ईरान के सोदागरों के ज़रिए होता था । ये साहसी सौदागर भारत के पश्चिमी 
तट पर भारत के कीमती माल से अपने जहाज़ लादते थे, फिर अरब और ईरान की 
खाड़ियों से होकर उस माल को अपने देझों में ले जाते थे, और फिर वहाँ से 
अधिकतर खुद्की के रास्ते ऊंटों और गाड़ियों पर लाद कर उसे यूरोप और अफ़रीका 
के तमाम देशों में पहुँचाते थे। यूरोप में व्यापार की सब से बड़ी मंडियाँ उस समय 
इतालिया (इटली) देश के वेनिस, जेनोआ आदि बन्दरगाहों में थीं और वहाँ ही से 
जमा होकर भारत, ईरान आदि एशियाई देशों का बना हुआ माल यूरोप के सब देशों 
में पहुँचता था। समुद्र के रास्ते यूरोप से भारतवर्ष आने-जाने का मार्ग उस समय किसी 
को मालूम न था। न उस समय कोई यूरोपियन जाति इतनी बलवान या इतनी 
धनवान थी और न यूरोप से बाहर का कोई ग़ैर-ईसाई मुल्क उस समय किसी यरो- 
पियन ईसाई जाति के अधीन था । 


भारत में यूरोपियन जातियों का प्रवेश ११३ 


भारत के जलमार्ग को खोज 

ईसा की पन्द्रहवीं सदी में कुछ साहसी यूरोप वालों के दिलों में भारत का जल- 
मार्ग ढूंढ निकालने की उत्कण्ठा पंदा हुई। इसके दो खास सबब थे । एक यह-कि स्थल मार्ग 
से माल के लाने-ले जाने में अनेक असुविधाएँ झेलनी पड़ती थीं । बीच में कई जगह माल 
को उतारना और फिर से लादना पड़ता था । कई कई जगह पुलों पर, सड़कों पर और 
मंडियों में चुंगी देनी होती थी | सड़कें कहीं अच्छी थीं तो कहीं ख़राब और कहीं बिलकुल 
न थीं। मार्ग में डाकुओं और जंगली जानवरों का भय रहता था। देर अधिक लगती थी 
और लागत इतनी आ जाती थी कि विशेष कर यूरोप के उत्तर और पश्चिम के हिस्सों तक 
पहुँचते पहुँचते माल के दाम बहुत बढ़ जाते थे । दूसरा यह कि यूरोप के अन्दर एशियाई 
माल का समस्त व्यापार उन दिनों प्राय: इटली के सौदागरों के हाथों में था, जिनकी कमाई 
को देख-देख कर उत्तर और पश्चिम की यूरोपियन जातियों की स्पर्धा और धन-लोलपता 
और अधिक भड़कती थी । 

सब से पहले स्पेन, पुतंगाल, हॉलेण्ड (ऑलन्दाज़ ), इंगलिस्तान और फ्रान्स, इन 
पाँच देशों के लोगों ने एक दूसरे के बाद जल-मार्ग से भारत पहुँचने के प्रयत्न शुरू किए । 
ये प्रयत्न सौ साल से ऊपर तक जारी रहे। भूगोल का ज्ञान और दिशाओं का बोध भी उन 
दिनों यूरोपवासियों को बहुत कम था। भारत पहुँचने के लिए कोई बीर अपना जहाज़ 
लेकर उत्तर की ओर बढ़ा चला जाता था, कोई उत्तर-पूर्व की ओर, कोई उत्तर-पश्चिम 
की ओर, कोई पश्चिम की ओर और कोई दक्षिण की ओर । नतीजा यह हुआ कि इनमें 
से अधिकांश प्रयत्न निष्फल गए, जिनमें बहुत सी जानें गई, अनेक जहाज़ बरबाद हुए 
और काफ़ी धन नष्ट हुआ। फिर भी इन कष्टों और विपत्तियों में साहसी यूरोपवासियों 
ने हिम्मत न हारी और स्पेन, पुतंगाल, हॉलेण्ड, इंगलिस्तान और फ्रान्स के नाविकों के 
बीच भारत का जल-मार्ग दृढ़ निकालने के लिए लाग डाट बराबर बढ़ती गई। 


भारत की खोज में कोलम्बस 


सब से पहला यूरोपियन नाविक, जिसने इस बात का बीड़ा उठाया, इटली का रहने 
वाला सुप्रसिद्ध कोलम्बस था। स्पेन के राजा ने कोलम्बस को बड़ी मदद दी । भारत पहुँचने 
के लिए वह यूरोप से ठीक पश्चिम की ओर बढ़ा चला गया | उसका जहाज़ सन्‌ १४९८ ई० 
में अमरीका के किनारे जा लगा । अमरीका महाद्वीप का पता लगाने और उससे आजकल 
के यूरोप का सम्बन्ध जोड़ने का श्रेय कोलम्बस को प्राप्त हुआ, जिसका भ्रभाव यूरोप और 
संसार के बाद के जीवन पर खासा जबरदस्त पड़ा। किन्तु भारत का जल-मार्ग ढूंढ निकालने 
की दृष्टि से कोलम्बस का प्रयत्न बिलकुल निष्फल गया । यह एक खास बात है कि 
कोलम्बस मरते समय तक अमरीका ही को हिन्दोस्तान समझता रहा और उसी भ्रम के 
सिलसिले में आज तक यूरोपनिवासी अमरीका के पुराने बाशिन्दों को “इण्डियन्स” या 
“रेड इण्डियन्स” और अमरीका के पास के टापुओं को “वेस्ट इण्डीज़” कहते हें । 


भारत में पुतंगालियों का प्रवेश 
सब से पहला यूरोपवासी, जिसे इस प्रयत्न में सफलता प्राप्त हुई, पुतंगाल 


११४ भारत में अंगरेज़ी राज 


का रहने वाला वास्को-दे-गामा नामक एक नाविक था। वास्को-दे-गामा का जहाज _ 
अफ़रीका के नीचे से आशा अन्तरीप (केप आफ़ गुड होप) का चक्‍कर लगाता हुआ २२ 
मई, सन्‌ १४९८ ई० को मलाबार तट पर कालीकट के पास आकर ठहरा ।* कालीकट 
का राजा उस समय एक हिन्दू था जिसे सामुद्रिक या सामुरी (ज़्मोरिन) कहते थे। इस 
राजा ने वास्को-दे-गामा और उसके ईसाई साथियों का बड़े हर्ष के साथ स्वागत किया और 
इनकी खूब खातिरदारी की । पुरतंगालियों की प्रार्थना पर सामुरी ने उन्हें अपने राज में 
रहने और व्यापार करने की इजाज़त दे दी । पुरतेंगाल से आना जाना बढ़ता गया । 

सन्‌ १५०० ई० में पुतंगालियों ने अपने व्यापार के लिए कालीकट में एक कोठी 
बनाई । तीन साल बाद उन्होंने सामुरी की इजाजत से अपनी कोठी की क़िलेबन्दी कर ली 
और एक फ़ौज़ी अफ़सर अल्बुकर्क को उसका क़िलेदार नियुक्त किया । अल्बुकक ने किनारे 
किनारे उत्तर की ओर बढ़ कर सन्‌ १५०६ में गोआ नगर पर क़ब्ज़ा कर लिया। भोले 
भारतवासी उस समय तक इन विदेशियों के वास्तविक चरित्र या इनके इरादों से बिलकुल 
अपरिचित थे । होते-होते सन्‌ १५१० ई० में पुतंगालियों का कालीकट के राजा के साथ 
कुछ झगड़ा हो गया, जिसमें पुतंगालियों ने कालीकट के राजमहलू को आग लगा दी और 
नगर को लूट लिया । केवल वारह साल पहले इन परदेसियों पर अहसान करने का भोले 
और उदार सामुरी को यह फल मिला। 


उस समय का भारत 

राज-शासन की दृष्टि से भारतवर्ष उस समय अनेक छोटी बड़ी रियासतों में बँटा 
हुआ था, जो एक दूसरे के साथ बहुत कम सम्बन्ध रखती थी । कोई एक प्रधान शक्ति इन 
रियासतों को वश में रखने या देश को एक सूत्र में बाँधने वाली न थी । पुराने हिन्दू साम्राज्य 
बहुत समय पहले टुकड़े-टुकड़े हो चुके थे और दिल्ली का मुग़ल साम्राज्य अभी तक क़ायम 
न हुआ था। मालम होता हैँ कि इस बात का विचार तक कि भारत 'एक देश' हें उस समय 
किसी के दिल में मौजूद न था। इसके सिवा भारतवासी उस समय तोप, बन्दूक आदि 
आग्नेय अस्त्रों का बनाना जानते हुए भी आमतौर पर इनके उपयोग को मानव-पधर्म के विरुद्ध 
समझते थे और पुतंगाली इन हथियारों के इस्तेमाल में होशियार थे । इस सब से बढ़ कर 
भारतवासी राजनीति में अत्यन्त भोले थे। नतीजा यह हुआ कि सौ-सवा सौ साल के अन्दर 
पुतंगालियों ने भारतीय व्यापार से इतना अधिक धन कमाया कि उसे देख कर दूसरे यूरोप- 
वासी दंग रह गए । इसी समय के अन्दर पुतंगाली मंगलोर, कच्चिन, लंका, दिव, गोआ, 
बम्बई के टापू और नेगापटटन के मालिक बन बेठ। 


पुरतेगालियों का व्यवहार 
पुतं गालियों के उस समय के व्यापार की दो बातें खास तौर पर जानने योग्य हें । 
एक यह कि इन लोगों के कुछ जहाज़ भारत के पूर्वी और पद्टिचमी तटों के बराबर बराबर 


१७७७७ आल जज बपलकील बकरी नीननिकीकिी 
जगा 


व 

*मौजूदा नहर स्वेज्ञ सन्‌ १८६९ में खुली। इससे पहले लोग इसी चक्कर के रास्ते 
कई भद्दीने में यूरोप से भारत आते-जाते थे । 


भारत में य्रोपियन जातियों का प्रवेश ११५ 


घूमते रहते थे और किसी भी भारतीय जहाज़ को पास से निकलते हुए देख कर मौक़ा 
पाकर उसे पकड़ लेते और लट लेते थे। अपने जहाज़ों में बैठ कर ये लोग किनारे की आबा- 
दियों पर भी धावा कर देते थे, उन्हें लूट लेते थे और कभी कभी मौक़ा पाकर वहाँ के कुछ 
सत्री-पुरुषों को ग़ुलाम बना कर पकड़ ले जाते थे । दूसरे, ये लोग अफ़रीका और दूसरे देशों 
से भी अपने जहाज़ों में गुलाम भर-भर कर लाते थे और भारत के बाज़ारों में, विशेषकर 
उन स्थानों में जो उनके अधीन थे, अत्यन्त सस्ते दामों पर बंच डालते थे । 

भारत के जिन हिस्सों पर पुर्तंगालियों का कब्जा हो गया था, वहाँ की प्रजा के साथ 
इन लोगों का व्यवहार अत्यन्त अनुदार था। ये लोग कट्टर ईसाई थे और जिस देश पर 
इनका राज होता था वहाँ की प्रजा को जबरदस्ती ईसाई बना लेना वे अपना धर्म समझते 
थे गोआ में उन्होंने अपनी ग़ेर-ईसाई प्रजा को पकड़ कर और उन्हें ला-मज़हब' कह कर 
मार डालने और जिन्दा जला देने के लिए एक अदालत क़ायम कर रखी थी, जिसे 
“इनक्विज़िशन” कहते थे । इसीलिए आज तक गोआ की अधिकांश आबादी ईसाई हैं । 
अपनी हिन्दोस्तानी प्रजा के भले के लिए पुतंगालियों ने कभी किसी तरह के यत्न नहीं 
किए । 


पुतंगालियों की सत्ता का अन्त 


१७वीं सदी के शुरू में पुतंगालियों का व्यापार बंगाल की ओर फंलने लगा । बंगाल 
के किसी हिस्से पर पुरतंगालियों का राज क़ायम न हुआ, किन्तु वहाँ भी वही लूट-मार, बद्दी 
ज़्यादतियाँ, वही गुलाम और बांदियों का व्यापार चल पड़ा । इस समय तक मुग्रल साम्राज्य 
की जड़ें पक्‍की हो चुकी थीं। शाहजहाँ अब दिल्ली के तख्त पर था । बंगाल की हक्मत 
दिल्‍ली सम्राट के अधीन एक सूबेदार के हाथ में थी । सूबेदार न अपने अहलकारों के ज़रिए 
पुतंगालियों को उनकी ज़ियादती के विरुद्ध आगाह किया । पुतंगालियों ने सूबेदार की 
आज्ञाओं की खाक परवा न की । इन बातों की शिकायत शाहजहाँ के कानों तक पहुँची । 
उसने तुरन्त पुतंगालियों के दमन के लिए एक सेना भेजी । पुतंगाली हरा दिए गए, उनकी 
हुंगली की कोठियाँ गिरा दी गई । उनके जहाज़ जला डाले गए और बचे खुचे पुर्तंगाली 
कद करके आगरे पहुँचा दिए गए । यहीं से पुर्तंगालियों की भारतीय सत्ता का अन्त शुरू 
होता है । 

भारत से पुरतंगालियों की सत्ता के इतनी जल्दी मिट जाने का एक सबब यह 
भी बताया जाता हैँ कि बहुत अधिक धनाढूय हो जाने से ये लोग भोग-विलास में पड़ गए 
थे । एक पुतंगाली लेखक लिखता है-- 

/वतंगालियों ने एक हाथ में तलवार और दूसरे हाथ में सलोब (क्रॉस) 
लेकर भारतवर्ष में प्रवेश किया, किन्तु जब उन्हें यहाँ बहुत अधिक सोना नज्ञर 
आया तो उन्होंने सलोब को अरूग रख कर उस हाथ से अपनी जेबें भरनी शुरू 
कर दीं और जब उनकी जेबें इतनी भारी हो गईं कि थे उन्हें एक हाथ से न 
संभाल सके तो उन्होंने तलवार भी फेंक दी । इस हालत में जो छोग उनके बाद 
आए थे आसानी से उन पर हाथी हो सके ।/* 

११६ भारत में अंगरेजशी राज 


पुतंगालियों के क़रीब सौ साल बाद १६वीं सदी के अन्त में, एक दूसरे यूरोपियन 
देश, हॉलेण्ड, के रहने वाले, जिन्हें “डच” कहते हैं, भारत पहुँचे । इन लोगों ने आसानी से 
पुतंगालियों के रहे सहे जहाज़ आदि जला कर उनकी बाक़ी सत्ता अपने हाथों में ले ली । 
आज दिन पुतंगालियों का राज हिन्दोस्तान के अन्दर केवल गोआ और दो एक छोटे-छोटे 
टापुओं पर बाक़ी रह गया हूँ। 


भारत में डच जाति 

यूरोप में डच लोगों ने भारत के धन वेभव का जिक्र पहले पहल पुतंगालियों से सुना 
उनके दिल में भी भारत पहुँच कर धन कमाने की अभिलाषा पैदा हुई। जल-मार्ग से भारत 
आने के उन्होंने अनेक निष्फल प्रयत्न किए । अन्त में सन्‌ १५९८ ई० तक इनके जहाज 
अफ़रीका के नीचे से जावा होकर भारत पहुँचने लगे । 

डच जाति के लिखे हुए इतिहास से मालम होता है कि भारत के नरेशों ने इनका 
बैसा ही अच्छा स्वागत किया जैसा शुरू में पुतंगालियों का किया था। पुतंगालियों से 
इनकी लाग डाट थी। जिस तरह पुतंगालियों ने अरब सौदागरों की रोजी छीनी थी, उसी 
तरह डच अब पुतंगालियों की रोज़ी छीनने या कम से कम उसमे हिस्सा बटाने के लिए 
उत्सुक थे । इन लोगों न॑ भारतवासियों से पुर्तंगालियों की खूब बुराइयाँ की | मुगल सम्राट 
ने इन्हें अब व्यापार के लिए कोठियाँ बनाने और अपनी रक्षा के लिए क़िलेबन्दी करने की 
इजाज़त दे दी । 

सब से पहले पुलीकट और सदरास में इन्होंने अपनी कोठियाँ बनाई और क़िले 
खड़े किए। १लीकट मौजदा मदरास के उत्तर में और सदरास मदरास के दक्षिण में हैं । 
सन्‌ १६६३ ईसवी में उनकी एक कोठी आगरे में थी, जिसमें जो सड़ा कर उससे 
शराब तयार की जाती थी । इसी तरह की उनकी कोठियाँ सूरत, अहमदाबाद और पटने 
म मौजूद थीं। धीरे धीरे बंगाल में भी उनका व्यापार बढ़ने लगा और सन्‌ १६७५ में 
उन्होंने चुंचडा (चिनसुरा) में एक कोठी क़ायम की । 

जब तक डच लोगों की निगाह केवल व्यापार पर रही, उन्होंने भारत से खूब धन 
कमाया, किन्तु इसके बाद उनमें भी भारत के अन्दर अपना राज क़ायम करने की इच्छा 
उत्पन्न हुई। इसी बीच अंगरेज़ जाति भी भारत पहुँच गई और इस देश को अपने अधीन 
करने के लिए तरह तरह के उपाय करने लगी । डच जाति को अधिक चतुर अंगरेज़ों के 
साथ टक्कर लेनी पड़ी । प्लासी की लड़ाई के दो साल बाद अगस्त सन्‌ १७५९ ई० में 
डच लोगों के सात जंगी जहाज़ एकाएक चुंचड़ा के नीचे आ धमके। अंगरेज़ों का प्रभाव 
उस समय खासा जम चुका था। अंगरेज़ों ने उन्हें चुंचड़ा तक पहुँचने न दिया और बंगाल 
के नवाब की सहायता से हरा कर पीछे हटा दिया । उसी समय से डच लोगों का भारतीय 
व्यापार घटने लगा। अन्त में सन्‌ १८०५ ई० में अंगरेज़ों ने चुंचड़ा और मलाका के बदले 
में उन्हें सुमात्रा का टापू देकर डच जाति के अन्तिम चिन्ह को इस देश से मिटा दिया । 


भारत पर अंगरेखों की निगाह 
१६वीं सदी के शुरू में पुतंगालियों की हिन्दोस्तान के साथ तिजारत बढ जाने के 


भारत में य्रोपियन जातियों का प्रवेश ११७ 


कारण पुतंगाल की राजधानी लिसबन का महत्व और उसकी शान यूरोप में दिनों दिन 
बढती जा रही थी। इंगलिस्तान के रहने वालों को इससे ईर्ष्या होना स्वाभाविक था | 
इंगलिस्तान में उस समय ब्रिस्टल का बन्दरगाह तिजारत में सब से आग था । हर यूरोपियन 
क़ौम के लोग उन दिनों दूसरी यूरोपियन क़ौम के माल से लदे जहाज़ों को पकड़ कर लूट 
लेना एक जायज़ व्यापार समझते थे । भारत और एशिया के समुद्रों में भी लोगों ने इस 
तरह की लूट का बाज़ार खूब गरम कर रखा था। ब्रिस्टल के नाविक अनेक पुश्तों से बड़े 
मशहूर समुद्री डाक गिने जाते थे। सबसे पहले ब्रिस्टल ही के एक सौदागर ने इंगलिस्तान 
के बादशाह, हेनरी अष्टम को भारत के मार्ग की खोज कराने की सलाह दी । 

पचास साल से ऊपर तक इंगलिस्तान के बड़े बड़े नाविक उत्तर-पश्चिम से होकर 
भारत पहुँचने के निष्फल प्रयत्न करते रहे। सन्‌ १५७८ में इंगलिस्तान के एक मशहूर 
नाविक, सर .फ्रैन्सिस ड्ेक को भारत से लिसबन जाने वाले एक पुतंगाली जहाज़ को 
पकड कर लटते समय जहाज़ में कुछ नक़शे मिले जिनसे अंगरेज़ों को पहली बार भारत 
के उस समय के जल-मार्ग का कुछ पता चला। 


ईस्ट इण्डिया कम्पनी 

सन्‌ १६०० ई० में इंगलिस्तान की रानी एलिज़ेबंथ ने सुप्रसिद्ध ईस्ट इण्डिया 
कम्पनी की स्थापना की । यह कम्पनी उन अंगरेज़ व्यापारियों की थी, जो हिन्दोस्तान के 
साथ तिजारत करने की लालसा रखते थे। यह बात याद रखने योग्य हैँ कि जो फ़रमान 
रानी एलिज़ेत्रेथ ने इस मौक़े पर जारी किया, उसमें इस कम्पनी को साफ़ साफ़ इस तरह 
के साहसी लोगों की मडली ( 8००29 णी॑ ३१एवय्रॉप्ाल्म5 ) कहा गया है जो लट, 
सटटे आदि के लिए निकलते हूँ और जो अपने धन कमाने के उपायों में सच झूठ, ईमान- 
दारी बेईमानी अथवा न्याय अन्याय का अधिक ख़याल नहीं रखते । कम्पनी के डाइ- 
रेक्टरों ने शुरू ही में इस बात का फ़ैसला कर लिया था कि हम अपनी कम्पनी में “किसी 
ज़िम्मेदारी की जगह पर किसी शरीफ़ आदमी को नियुक्त न करेंगे ।* उन्होंने मलका 
के नाम अपनी दरख्वास्त में भी लिख दिया था कि-- हमें अपना व्यापार अपने 
ही जैसे आदमियों द्वारा चलाने की इजाजत होनी चाहिए, क्योंकि यदि लोगों को इस बात 
का सन्देह भी हो गया कि हम शरीफ़ आदमियों को अपने यहाँ नौकर रखेंगे, तो मुमकिन 
' हूँ हमारे बहुत से साहसी पत्तीदार अपनी पत्तियाँ वापस ले लें यही भारत के अन्दर 
इस अंगरेज्ञ कम्पनी के ढाई सौ साल के कारनामों और उसकी समस्त नीति की कुंजी है । 
इन ढाई सौ साल के अन्दर कम्पनी के मेम्बरों, मुलाज़िमों आदि में बिरले ही ऐसे होंगे, 
जिन्हें शरीफ़ आदमी” कहा जा सके । 


भारत में पहला अंगरेश 
नक़शे मिलने के तीस साल बाद, यानी सन्‌ १६०८ ई० में, पहला अंगरेज़ी जहाज 

पं ढ़, 


११८ भारत में अंगरेशी राज 


हिन्दोस्तान पहुँचा । इस जहाज़ का नाम हेक्टर' था। हेक्टर' प्राचीन यूनान के एक योद्दा 
का नाम था । अंगरेज़ी में हेक्टर' शब्द का अर्थ हेकड़ीबाज़', और झगड़ाल' हैं। यह 
जहाज़ सूरत के बन्दरगाह में आकर लगा | सूरत उस समय भारतीय व्यापार का एक 
खास केन्द्र था। जहाज़ का कप्तान, हॉकिन्स, पहला अंगरेज था जिसने समुद्र के रास्ते आकर 
भारत की भूमि पर क़दम रखा। इंगलिस्तान के बादशाह, जेम्स प्रथम, की ओर से दिल्ली 
के मुगल सम्राट के नाम हॉकिन्स अपने साथ एक ख़त लाया, जो उसने आगरे पहुँच कर 
सम्प्राट जहाँगीर के सामने पेश किया । यह बात केवल तीन सौ साल पहले की हें । उस 
समय के इंगलिस्तान के बादशाह जेम्स प्रथम के राज और भारत के मुगल साम्राज्य 
की क्षेत्रफल, आबादी, धन, वेभव, तिजारत, कला कौशल, दस्तकारी, खुशहाली, शासन- 
प्रबन्ध, विद्या, बल--किसी बात में भी किसी तरह की तुलना नही की जा सकती । जहाँगीर 
के दरबार में उस समय किसी को इस बात का गुमान भी न हो सकता था कि दूर पश्चिम 
की एक छोटी सी निरबंल, अद्धंसम्य जाति का जो दूत उस समय दरबार में दोज़ानू होकर 
जमीन चूम रहा था, उसी के वंशज एक रोज़ मुगल साम्राज्य के अंग भंग हो जाने पर 
हिन्दोस्तान के ऊपर शासन करने लगेंगे । जहाँगीर ने हॉकिन्स की खूब खातिर की । किन्तु 
पुतंगाली पहले से दरबार में मौजूद थे। उन्होंने जहाँगीर से अंगरेज़ों की खूब बुराइयाँ 
कीं। सन्‌ १६१२ ईसवी में अंगरेज़ों ने सूरत के पास कुछ पुतंगाली जहाज़ों पर हमला करके 
उन्हें गिरफ्तार कर लिया। उसी समय से सूरत में पुतंगालियों का प्रभाव घटने और अंगरेज़ों 
का प्रभाव बढ़ने लगा । 


जहाँगीर और अंगरेज़ 
६ फ़रवरी, सन्‌ १६१३ को जहाँगीर ने एक शाही फ़रमान के ज़रिए अंगरेजों को 
अपनी तिजारत के लिए सूरत में एक कोठी बनाने की इजाज़त दे दी और यह भी इजाज़त 
दे दी कि मुग़ल दरबार में इंगलिस्तान का एक एलची रहा करे। 
इंगलिस्तान के बादशाह ने सर टॉमस रो को म्‌ृग़ल दरबार में अपना पहला एलची 
नियुक्त करके भेजा । सर टॉमस रो सन्‌ १६१५ ई० में भारत पहुँचा। उसने अपनी 
नम्रता, आजिज्ञी और मिठास से अंगरेज़ी तिजारत के लिए सम्राट से अनेक नयी रिआयतें 
हासिल कर लीं । 
सन्‌ १६१६ में अंगरेज़ों को कालीकट और मछलीपट्टन में कोठियाँ बनाने की 
इजाज़त मिल गई । उस समय भारत में रहने वाले अंगरेज़ चूंकि अपने को भारत सम्राट 
की प्रजा कहते थे, इसलिए यदि उनमें कोई झगड़ा होता था तो देशी अदालतों में ही उसकी 
सुनाई होती थी और वहीं से उन्हें दण्ड आदि दिए जाते थे। सन्‌ १६२४ ई० में अंगरेज़ों 
की प्रार्थना पर जहाँगीर ने एक शाही फ़रमान इस मज़मून का जारी कर दिया कि आइन्दा 
अपनी कोठी के अन्दर रहने वाले कम्पनी के किसी मुलाज़िम के अपराध करने पर अंगरेज़ 
उसे दण्ड स्वयं दे सकते हें । इस छोटी सी घटना की आलोचना कंरते हुए और बाद की सन्‌ 
१८५७ की घटनाओं को ध्यान में रखते हुए अंगरेज़ इतिहास लेखक टॉरिेन्स लिखता है-- 
“बादशाह न्‍्यायशील और बृद्धिमान था। वह उनकी आवश्यकताओं को 
समझता था। जो उन्होंने मांगा उसने मंजर कर लिया। उसे यह स्वप्न में भी 


भारत में यूरोपियन जातियों का प्रवेश ११९ 


नज़र न आ सकता था कि एक दिन अंगरेज़ इसी छोटी सी जड़ से बढ़ते बढ़ते 
बादशाह की प्रजा और उसके उत्तराधिकारियों तक को द०ड देने का दावा करने 
लगेंगे और यदि उनका विरोध किया जायगा तो प्रजा का संहार कर डालेंगे 
और बादशाह के उत्तराधिकारी को बाग़ी' कह कर आजीवन क़ंद कर हेंगे ।/ 


शाहजहाँ और अंगरेज़् 


इसके बाद शाहजहां का समय आया । सन्‌ १६३४ ई० में पुर्तगालियों को बंगाल से 
निकालने के बाद शाहजहाँ ने अंगरेज़ों को बंगाल में तिजारत करने की इजाज़त दे दी । 
सन्‌ १६३९ ई० में अंगरेज़ों ने मदरास में अपनी एक कोठी क्रायम की। उन दिनों बंगाल में 
अगरेजों को दूसरे देशी व्यापारियों की तरह अपने माल पर चुगी देनी पड़ती थी और उनके 
जहाज शाही फ़रमान के अनुसार हगली के बहुत नीचे पिपली नामक स्थान पर रुक जाते 
थे । हुगली तक जहाज़ लाने की उन्हे इजाज़त न थी । 

सन्‌ १६४० ई० में शाहजहाँ की एक लड़की किसी तरह जल गई । उसके इलाज 
करने वालों में एक अंगरेज डॉक्टर भी था | शाहजादी अच्छी हो गई । जब इलाज करने 
वालों को इनाम व इकराम देने का समय आया, तो अंगरेज़ डॉक्टर की प्रार्थना पर 
शाहजहाँ ने बंगाल भर के अन्दर अंगरेज़ों के माल पर चुंगी माफ़ कर दी और उन्हें उस 
प्रान्‍्त में कोठियाँ बनाने और उनके जहाज़ों को हुगली तक आने की इजाजत दे दी । इसी 
फ़रमान के अनुसार १६४० ई० में कलकत्ते की कोटी बनी । गाहशुजा उस समय बंगाल 
का सूबेदार था। उसने सम्राट के फ़रमान के अनुसार परदेसी अंगरेजों को अपना कारबार 
जमाने में हर तरह की मदद दी 


बम्धई का टापू 


इसके बाद औरंगजेब का समय आया । बम्बई का टापू, जहाँ पर उस समय केवल 
एक छोटी सी पुर्तंगाली बस्ती थी, सन्‌ १६६१ ई० में इंगलिस्तान के बादशाह को पुतंगा- 
लियों से दहेज़ में मिला और सन्‌ १६८८ ई० में ईस्ट इण्डिया कम्पनी ने उसे अपने 
बादशाह से ख़रीद लिया। सनूं १६६४ ई० के निकट शिवाजी का बल बढ़ने लगा । 
सूरत के अंगरेज़ कोठीवालों ने औरंगजेब से वादा किया कि हम शिवाजी के ख़िलाफ़ 
आपको मदद देंगे और मुग़लू साम्राज्य की ओर से सूरत को रक्षा करेंगे । इससे खुश 
होकर औरंगजेब ने उन्हें नयी रिआयतें दे दीं। 


अंगरेज व्यापारियों का चरित्र 


किन्तु शुरू के इन अंगरेज़ व्यापारियों का सदाचार और व्यवहार हद दरजे गिरा 
हुआ था । किसी भी दूसरी क़ौम के माल से लदे जहाज़ को पकड़ कर लूट लेना इनके लिए 

१२० भारत में अंगरेज्ञी राज 


एक मामूली बात थी। स्वयं अपने अंगरेज भाइयों और दूसरे यूरोपियनों के साथ भी इनके 
सलक की यह हालत थी कि जो कोई इनसे सस्ता माल बेचता था या किसी और तरह 
उससे इनके व्यापार में बाधा पड़ती थी उसे ये मौका पाकर पकड़ लेते थे और या तो कोड़े 
मार मार कर मार डालते थे या अपनी कोठी में बन्द करके भूखों मार देते थे ।* 

भारतवासियों के साथ इनका व्यवहार हद दरजे की जियादती और बेईमानी का 
था। सूरत की कोठी के अंगरेज़ों की बाबत एक अगरेज़ पादरी, फ़िलिप एण्डरसन, 
लिखता हँ-- 

“जैसे जसे इन साहसिक आगन्तुकों को तादाद बढ़ती गई, उससे अंगरेज़ 
क़ौम की नेकनामी नहीं बढ़ी । इनमें बहुत ज्ञियादा लोग मारकाट ओर बेईमानियाँ 
करते थे /: » » हिन्दू और मुसलमान, दोनों अंगरेज्ञों को गाय खाने बाले और 
आग (शराघ) पीने वाले नीच दरिन्दे समझते थे और कहते थे कि--पे लोग उन 
कुत्तों से भी ज्ियादा हिख्र हें जिन्हें ये अपने साथ लाते हैं, वे शेतान की तरह लड़ते हें 
ओर अपने बाप को भी दशा दे लेते हें और दूसरों के साथ गोलियों को बौछार या 
भालों की सार और साल की गठरी या रुपयों को थेली, चारों में से किसी का भी 
आदान-प्रदान करने के लिए हरदम तंयार रहते हैं ।| 

अंगरेज़ों के इस व्यवहार को देख कर भारतवासियों का ख़याल ईसाई धर्म के विषय 
में भी उन दिनों बहुत ख़राब हो गया था। वही लेखक आगे चल कर लिखता हँ-- 

“किन्तु टेरी का बयान हे कि भारत के लोग ईसाई धर्म को बड़ी ज़लोल 
चोज़्ञ मानते थे। सूरत में लोगों के मुह से इस तरह के वाक्य आम तौर पर 
सुनने में आते थे---ईसाई मज़हब शतान का मज़हब हे, ईसाई बहुत शराब पोते हें, 
ईसाई बहुत बदसाशी करते हैं, और बहुत मार-पोट करते हे, दूसरों को बहुत गालियाँ 
देते हें। टरी ने इस बात को स्वीकार किया हे कि भारतवासी स्वयं बड़े सच्चे 
और ईमानदार थे और अपने तमाम वादों को पूरा करने में पक्के थे, किन्तु यदि 
कोई हिन्दोस्तानो सौदागर अपने माल की कुछ क़ीमत बताता था और उस क़ीमत 
से कहीं अधिक कम ले लेने के लिए उससे कहा जाता था तो वह प्रायः जवाब में कह 
पड़ता था--“क्या तुम मुझे ईसाई समझते हो कि मे तुम्हें धोखा देता फिरूगा ? ”| 

भारत में प्रोपियन जातियों का प्रवेद १२१ 


अंगरेज़ सब से पहले सूरत में पहुँचे और सब से अन्त में बंगाल पहुँचे, पर वहाँ भी 
उनका व्यवहार वैसा ही रहा | इतिहास लेखक सी ० आर० विलसन लिखता हँ-- 

“बंगाल में भी अंगरेश अपने झगड़ालपन के लिए उतने ही बदनाम 

थे / »< » वहाँ का बूड़ा सूबेदार, नवाब शाइस्ता खाँ, कम्पनी को 'नीच, झगड़ाल्‌ 

और बेईमानों की कम्पनी” कहा करता था, और आजकल का कोई बड़ा प्रासा- 

णिक इतिहासश इस बात से इनकार नहों कर सकता कि नवाब के पास अपने 

इस कथन के लिए क़ाफी अच्छी दलीलें थीं। उस ज़माने के तमाम उल्लेखों की 

पूरी तरह छान-बीन करने के बाद सर हेनरी यूल के बिल पर यही असर रह गया 

कि बंगाल की खाड़ी के अन्दर कम्पनी के मुलाज्ञिमों की नंतिक और सामाजिक 
हालत “िस्सन्देह बड़ी गिरी हुई थी ।”* 


औरंगजेब और अंगरेज़ 

थोड़े ही दिनों में, ख़ासकर बम्बई के अन्दर, अंगरेज़ सौदागरों के अत्याचार इतने 
बढ़ गए कि उनकी शिकायत औरंगजेब के कानों तक पहुँची । औरंगज़ेब ने फ़ौरन हुकुम 
जारी कर दिया कि इन लोगों की कोठियाँ ज़ब्त कर ली जाएँ और इन्हें मार कर हिन्दोस्तान 
से बाहर निकाल दिया जाय । सूरत, विशाखपट्‌टन आदि कई स्थानों की अंगरेजी कोठियाँ 
जब्त कर ली गईं और वहाँ से अंगरेज्ों को निकाल कर बाहर कर दिया गया । बम्बई को 
घेर लिया गया । किन्तु ये लोग काफ़ी चालाक थे। वे फ़ौरन जाकर औरंगजेब के क़दमों पर 
गिर पड़े । उन्होंने कान पकड़ कर अपनी पिछली खताओं के लिए माफ़ी चाही । आइन्दा 
के लिए नेक चलनी का वादा किया और मुग़ल सम्राट से जाँबरुशी की प्रार्थना की ।॥ 
औरंगज़ेब ने उदारता में आकर और उन पर विश्वास करके उन्हें बछ्श दिया और सूरत 
आदि की कोठियाँ उन्हें वापस दे दीं। सन्‌ १६९९ में औरंगजेब ने उन्हें कई नयी कोठियाँ 
क्रायम करने और वहाँ पर अपनी हिफ़ाज़्त के लिए क़िलेबन्दी करने तक की इजाज़त दे 
दी। 

औरंगज़ेब ही के समय में उसके पौत्र, अज़ीमशाह, ने बगाल के सूबेदार की हँसियत 

१२२ भारत में अंगरेज्ञी राज 


से हुगली नदी के ऊपर छतानटी, कलकत्ता और गोबिन्दपुर नाम के तीन गाँव बतौर 
जागीर कम्पनी को दे दिए । उसी समय फ़ोर्ट विलियम क़िले की बुनियाद डाली गई। 
जिस समय यह क़िलेबन्दी की जा रही थी, औरंगजेब के पास इसकी ख़बर पहुँची । औरंगजेब 
को सलाह दी गई कि इस क़िलेबन्दी को रोका जावे, किन्तु दिल्ली सम्राट की नजरों में 
अंगरेज़ उस समय एक इतनी तुच्छ चीज़ थे कि उनकी इन काररवाइयो में दखल देना उसे 
गेर जरूरी मालूम हुआ। इन ग़रीब परदेसियों' के साथ वह हर तरह दया और उदारता 
का ही व्यवहार करना चाहता था। औरंगज़ेब ने उत्तर दिया-- 

“मे इन चीज़ों में क्यों दखल दूं ? बहुत मुमकिन हूँ कि आसपास की मेरी 
देशी रिआया उनसे ईरए्या रखती हो और झगड़े करती हो, फ़िरंगी लोग अपनी 
शक्ति भर अपनी हिफ़ाज्ञत का इन्तज्ञास क्‍यों न करें ? ये ग़रीब छोग इतनी 
दूर से आए हैं और अपनी रोज़ो के लिए इतनी मेहनत करते हेँ। में उन्हें क्यों 
रोक ? 

औरंगजेब के बाद मुग़ल साम्राज्य की निबंछता का समय आया । अंगरेज़ों को 
मौक़ा मिला। उनके अत्याचारों ने और अधिक गम्भीर तथा भयंकर रूप धारण किया । 
इस बीच धीरे धीरे भारत के पूर्वी और पश्चिमी तटो पर ईस्ट इण्डिया कम्पनी की अनेक 
नयी कोठियाँ बन गईं । अगरेज़ों का व्यापार भारत में बढता गया । कम्पनी के पत्तीदार 
और छोटे बड़े मुलाज़िम, सभी भारत के घन से मालामाल हो गए । औरंगजेब की मृत्यु 
के ठीक पचास साल बाद बंगाल में अंगरेजी राज की नींव रखी गई, जिसकी कहानी एक 
दूसरे स्थान पर बयान की जायगी । 


फ्रान्सीसियों का प्रवेश 


आखिरी यूरोपियन क़रौम, जो इस सिलसिले में भारत आई, फ्रान्सीसी क़ौम थी । 
'फ्राःसीसी' या फ्रेंच' फ्रान्स देश के रहने वालों को कहते है । ईस्ट इण्डिया कम्पनी के मुक़ाबले 
की एक फ्रान्सीसी कम्पनी ठीक उसी ग़रज़ से सन्‌ १६६४ ई० में क्ायम हुई । फ्रान्सीसियों 
ने सन्‌ १६६८ में सूरत, सन्‌ १६६९ में मछलीपट्टन और सन्‌ १६७४ में पुददुचरी 
(पाण्डिचेरी ) में अपनी कोठियाँ बनाई । 

फ्रान्सीसियों की नीति आरम्भ से यह थी कि वे भारतीय शासकों की खुशामद करके 
जिस तरह हो उन्हें अपने पक्ष में रखने की कोशिश करते थे। पुद्दुचरी का नगर उस समय 
करनाटक के राज में था। दिल्‍ली सम्राट का एक सूबेदार दक्षिण में रहता था। करनाटक 
का नवाब और कई अन्य राजा व नवाब सूबेंदार के मातहत थे। पुददुचरी के फ्रान्सीसी 
मुखिया, दूमास, ने करनाटक के नवाब दोस्तअली खाँ को खूब खुश कर रखा था। यह 

भारत में य्रोपियन जातियों का प्रवेश १२३ 


समय १८वीं सदी के शुरू का समय था, जबकि औरंगजेब की मृत्यु के बाद मुगल 
साम्राज्य का बल घटना शुरू हो गया था । 

इस बीच मराठों ने करनाटक पर हमला किया। दूमास ने मौक़ा पाकर मराठों के 
खिलाफ़ नवाब को सहायता देने का वादा किया । नवाब से इजाज़त लेकर उसने पुददुचरी 
में क़िलेबन्दी कर ली और १,२०० यूरोपियनों और ५,००० हिन्दोस्तानियों की सेना उसमें 
जमा कर ली । यू पनिवासियों के हाथों में यह पहली हिन्दोस्तानी सेना थी | दूमास की 
सहायता काम कर गई । मराठों का करनाटक विजय करने का प्रयत्न विफल हुआ । 
करनाटक का नवाब और दिल्‍ली का सम्राट, दोनों दूमास से खुश हो गए। सम्राट ने प्रसन्न 
होकर दूमास को 'नवाब' की उपाधि प्रदान की और मुग़ल साम्राज्य के अधीन उसे दो 
हज़ार सवारों का सेनापति नियुक्त कर दिया | पुदुदुचरी के सारे इलाक़े पर अब फ्रान्सीसियों 
का क़ब्जा हो गया । 

सन्‌ १७४१ में दूमास की जगह दूप्ले फ्रानस्सीसी कम्पनी की ओर से पुदुदुचरी का 
हाकिम नियुक्त हुआ । दूप्ले एक अत्यन्त योग्य और चतुर सेनापति था, उसके पूर्वाधिकारी 
दूमास को दिल्‍ली से नवाब का खिताब मिल चुका था। दूप्ले ने ख़ुद अपने तईं "नवाब दूप्ले' 
कहना शुरू कर दिया । दूप्ले पहला यूरोपनिवासी था जिसके मन में भारत के अन्दर 
यूरोपियन साम्राज्य क्ायम करने की आकांक्षा उत्पन्न हुई दूप्ले को भारतवासियों में दो 
खास कमज़ोरियाँ नज़र आई , जिनसे उसने पूरा पूरा फ़ायदा उठाया। एक यह कि भारत 
के विविध नरेशों की उस समय की आपसी ईर्ष्या, प्रतिस्पर्धा और लड़ाइयों के दिलों में 
विदेशियों के लिए कभी एक और कभी दूसरे का पक्ष लेकर धीरे घीरे अपना बल बढ़ा लेना 
कुछ कठिन न था, और दूसरे यह कि इस काये के लिए यूरोप से सेनाएँ लाने की आवश्यकता 
ने थी। बल, वीरता और सहनशक्त में भारतवासी यूरोप वालों से बढ़ कर थे। अपने 
अफ़सरों के प्रति वफ़ादारी का भाव भी भारतीय सिपाहियों में ज़बरदस्त था। किन्तु 
रराष्ट्रीयता के भाव या स्वदेश” के विचार तक का उनमें अभाव था। उन्हें बहुत आसानी 
से यूरोपियन ढंग की सैनिक शिक्षा दी जा सकती थी और यूरोपियन अफ़सरों के अधीन 
रखा जा सकता था। इसलिए विदेशियों का यह सारा काम बड़ी सुन्दरता के साथ हिन्दो- 
स्तानी सिपाहियों से निकल सकता था। दूप्ले को अपनी इस महत्वाकाँक्षा की पूर्ति में केवल 
एक बाधा नज़र आती थी, और वह थी अंगरेज़ों की प्रतिस्पर्धा । 


फ्रान्सीसी और अंगरेज 

यूरोप के अन्दर भी उन दिनों फ्रान्स और इंगलिस्तान एक दूसरे के शत्रु थे । थोड़े 
दिनों के बाद ही वहाँ फ्रान्स और इंगलिस्तान के बीच युद्ध शुरू हो गया । करनाटक में करीब 
सो साल से मदरास की बस्ती अंगरेज़ों के अधिकार में थी और यही उस समय उनके 
भारतीय व्यापार का मुख्य केन्द्र था। इडप्ले ने मदरास अंगरेज़ों से छीन लेने का विचार 
किया । दोस्तअली खाँ का उत्तराधिकारी अनवरुद्दीन इस समय करनाटक का नवाब था .। 
दूप्ले ने अंगरेज्ञों के विरुद्ध नवाब के खूब कान भरे । लाबूरदौने नामक एक फ्रान्सीसी के 
अधीन उसने कुछ जल-सेना मदरास विजय करने के लिए भेजी और नवाब से यह कहा 
कि अंगरेज़ों को मदरास से. निकाछ कर में नगर आपके हवाले कर दूँगा। लाबूरदौने ने 

मदरास विजय कर लिया, किन्तु इसके साथ ही अंगरेज़ों से चालीस हज़ार पाउण्ड नकद 
लेकर मदरास फिर उनके हवाले कर देने का वादा कर लिया। इसके बाद दूप्ले ने अपने 
वादे के अनुसार मदरास नवाब के हवाले कर देने की कोई कोशिश न की और न लाब्रदौने 
के वादे के अनुसार उसे अंगरेज़ों ही को वापस किया । नवाब को जब इस छल का पता चला 
तब वह फ़ौरन सेना लेकर मदरास की ओर रवाना हुआ । दूप्ले भी अपनी सेना सहित 
नवाब को रोकने के लिए बढ़ा । ४ नवम्बर, सन्‌ १७४६ को मदरास के पास दूप्ले की 
सेना और नवाब करनाटक की सेना में सग्राम हुआ । दृप्ले की सेना में भी अधिकतर भार- 
तीय सिपाही ही थे। इस भारतीय सेना और अपने तोपखाने के बल पर दूप्ले ने विजय 
प्राप्त की । इतिहास में यह पहली विजय थी जो किसी यूरोपियन ने किसी भारतीय शासक 
के विरुद्ध प्राप्त की। विदेशियों के हौसले अब और अधिक बढ़ गए । 

अंगरेज़ों को और नवाब करनाटक को, दोनों को फ्रान्सीसी धोखा दे चुके थे, इसलिए 
ये दोनों अब फ्रान्सीसियों के विरुद्ध मिल गए। सन्‌ १७४८ ई० में अंगरेज़ी सेना ने 
पुददुचरी पर हमला किया, किन्तु दूप्ले की सेना ने इस बार भी अंगरेज़ों को हरा दिया । 
इसी समय यूरोप के अन्दर फ्रान्स और इंगलिस्तान के बीच संधि हो गई, जिसमें एक शर्ते 
यह तय हुई कि मदरास फिर से अंगरेज़ों के हवाले कर दिया जाय । इस तरह करनाटक 
से अंगरेज्ञों को निकाल देने के बारे में दूप्ले की आशा को एक जबरदस्त धक्का पहुँचा 
और फ्रान्सीसियों की बरसों की मेहनत पर पानी फिर गया । 

किन्तु दूप्ले का हौसला इतनी जल्दी टूटने वाला न था। फ्रान्सीसी और अंगरेजी 
कम्पनियों में लागडाट बराबर जारी रही । ये दोनों कम्पनियाँ इस देश में अपनी अपनी 
सेनाएँ रखती थीं और जहाँ कहीं किन्द्रीं दो भारतीय नरेशों में लड़ाई होती थी तो, एक 
एक का और दूसरी दूसरे का पक्ष लेकर लड़ाई में शामिल हो जाती थीं । भारतीय नरेशों 
की सहायता के बहाने इनमें से हर एक का उद्देश्य अपने यरोपियन प्रतिस्पर्धी को समाप्त 
करना होता था । 


दक्षिण भारत में मोरचे 


दक्षिण भारत की राजनैतिक अवस्था इस समय काफ़ी बिगड़ी हुई थी। मुग़ल 
सम्राट की ओर से नाज़िरजंग वहाँ का सूबेदार था। नाज़िरजंग का एक भतीजा 
मज़फ्फ़रजंग, अपने चचा को मसनद से उतार कर खद सूबेदार बनना चाहता था। इसीलिए 
नाज़िरजंग ने मुज़फ्फ़रजंग को क़द कर रखा था। उधर अनवरुद्दीन करनाटक का नवाब 
था। किन्तु उससे पहले के नवाब दोस्तअली खाँ का दामाद चंदासाहब अनवरुद्दीन को गद्दी 
से उतार कर खुद करनाटक का नवाब बनना चाहता था । साहूजी तंजौर का राजा था, 
और एक दूसरा हक़दार, प्रतापसिह, साहुजी को हटा कर तंजौर का राज लेना चाहता था। 
इनमें करनाटक का नवाब सूबेदार के अधीन था और तंजौर का राजा करनाटक के नवाब 
का बाजगुज्ञार था। इन तीनों राज-घरानों की इस आपसी फूट से अंगरेज़, फरान्‍्सीसी और 
मराठे, तीनों अलग अलग फ़ायदा उठाने की कोशिशें कर रहे थे । दिल्ली के मुगल दरबार 
में इतना बल न रह गया था कि साम्राज्य के दूर के कोने में इस तरह के झगड़ों को दबा कर 
सच्चे हकदारों के हक़ की हिफ़ाज़त कर सके । अनेक साज़िशें और छड़ाइयाँ हुई, जिनमें 

अंगरेज़ों ने नाज़िरजंग और अनवरुद्दीन का पक्ष लिया और फ्रान्सीसियों ने मुज़ञफ्फ़रजंग 
और चंदाश्षाहब का, किन्तु इन झगड़ों का सूत्रपात तंजौर से हुआ । 

सबसे पहले चंदासाहब ने तंजौर के राजा साहूजी को गद्दी से उतार कर उस पर 
अपना क़ब्ज़ा कर लिया । मराठों ने तंजौर पर चढ़ाई करके चंदासाहब को क़ैद कर लिया 
और प्रतापर्सिह को वहाँ की गद्दी पर बैठा दिया । कहते हें कि तंजौर की प्रजा साहुजी की 
अपेक्षा प्रतापसिंह से अधिक खुश थी । अंगरेज़ों ने अब साहूजी का पक्ष लिया और साहूजी 
को फिर से गद्दी पर बैठाने के बहाने कम्पनी की सेना फ़ौरन मौक़े पर पहुँच गई। वहाँ 
पहुँच कर अंगरेज़ों ने देखा कि प्रतापर्सिह का पक्ष अधिक मज़बूत हैँ, इसलिए ऐन मौक़े पर 
साहजी के साथ दग़ा करके वे प्रतापसिंह से मिल गए। देवीकोट का नगर और क़िला 
प्रतापसिह ने इस कूपा के बदले में अंगरेज़ों को दे दिया । साहुजी को सदा के लिए पेनशन 
देकर अलग कर दिया गया और प्रतापसिह तंजौर का राजा बना रहा | करनाटक में नवाब 
अनवरुद्दीन अंगरेज़ों पर मेहरबान था ही, इसीलिए फ्रान्सीसी अनवरुद्दीन की जगह 
चंदासाहब को नवाब बनाना चाहते थे । दृप्ले ने मराठों को कुछ नक़द धन देकर चंदासाहब 
को क़ंद से छुड़वा लिया और फिर उसे करनाटक की गद्दी पर बंठाने का प्रयत्न किया । 
३ अगस्त, सन्‌ १७४५९ को आम्बूर की लड़ाई में फ्रान्सीसियों की सहायता से अनवरुद्दीन 
का काम तमाम कर चंदासाहब करनाटक का नवाब बन गया । यहाँ तक दृप्ले को खासी 
सफलता मिली । 

किन्तु तंजौर अभी तक प्रतापसिंह के हाथ में था और प्रतापसिह अंगरेजों की तरफ़ 
था । दूप्ले ने इसके लिए दक्षिण के सूबेदार ही को बदलना चाहा। उसने नाज़िरजंग के 
विरुद्ध मज़फ्फ़रजंग के साथ साज़िश की । चचा की क़ंद से भाग कर मज़फ्फ़रजंग ने 
फ्रान्सीसियों की सहायता से अपने तई दक्षिण का सूबेदार ऐलान कर दिया और चंदासाहब 
के साथ मिल कर सबसे पहले तंजौर पर चढ़ाई की। सूबेदार नाज़ि रजंग ने तंजोर के राजा 
प्रतापसिंह की सहायता के लिए सेना भेजी । दोनों पक्षों के बीच एक गहरा संग्राम हुआ 
जिसमे मुज़फ़्फ़रजंग फिर से क़ैद कर लिया गया। चंदासाहब की जगह अनवरुद्वीन का बेटा, 
मोहम्मद अली, करनाटक का नवाब बना दिया गया और नाज़िरजग सूबेदारी की गद्दी पर 
क्रायम रहा। दूप्ले की सब काररवाई फिर निष्फल गई। इस पर भी उसके प्रयत्न जारी 
रहे । जब वह खुले संग्राम में न जीत सका तो उसने अपने गुप्त अनुचरों द्वारा सूबेदार 
नाज़ि रजंग को क़त्छल करवा दिया और एक बार फिर मृज़फ्फ़रजंग को दक्षिण का सूबेदार 
और बचंदासाहब को करनाटक का नवाब ऐलान करवा दिया। 


किन्तु तिरुच्चिरापलली का मज़बूत किला मोहम्मद अली के हाथों में था । तिरुच्चि- 
रापलली पर ही वह ज़ब रदसत और अन्तिम संग्राम हुआ जिसमें दक्षिण के इन तीनों राज- 
कुलों और अंगरेज़ों तथा फ्रान्सीसियों--पाँचों की किस्मत का फ़ैतला हो गया । तिरुच्चि- 
रापल्ली ही वह चट्टान मानी जाती है जिससे टकरा कर इस देश के अन्दर दूप्ले और फ्रान्सो- 
सियों की समस्त आकांक्षाएँ चर चर हो गई । चंदासाहब और फ्रान्सीसियों की सेनाएँ 
एक ओर थीं, मोहम्मद अली और अंगरेज़ों की सेनाएँ दूसरी ओर। एक फ्रान्सीसी सेना 
यूरोप से दूप्ले की सहायता के लिए भेजी गई. किन्तु बह भी अंगरेज़ों के इंक़लाब से कहीं 

मार्ग ही में इब कर खतम हो गई। तिरुच्चिरापल्ली के संग्राम में फ्रान्सीसियों के पक्ष की 
हार रही । मजबूर होकर सन्‌ १७५४ ई० में फ्रान्स की सरकार ने दूप्ले को फ्रान्स वापस 
बुला लिया। फ्रान्स ने इसके बाद भारत के राजनैतिक झगड़ों से तटस्थ रहना ही अपने 
लिए हितकर समझा । दोनों यूरोपियन कम्पनियों में सन्वि हो गई कि आइन्दा भारत की 
“देशी रियासतों के आपसी झगड़ों में दोनों में से कोई कभी दखल न दे ।” फ्रान्स ने इस 
शत पर अमल किया। फ्रान्सीसी कमज़ोर पड़ चुके थे । किन्तु अंगरेज़ों ने बराबर उस 
शर्त का उल्लंघन करना अपने लिए अधिक लाभदायक पाया । सन्‌ १७६९ ई० में 
फ्रान्सीसी कम्पनी तोड़ दी गई। आज (१९२९) भारत में केवल पुद्दुचरी, चन्द्रनगर और 
एक दो और छोटे छोटे स्थान फ्रान्स के क़ब्ज़ में बाक़ी हे । 


अंगरेज्ञी राज की नींव 
अब हम १८वीं सदी के मध्य तक पहुँच बुके । पुतंगालियों, डच और फ्रान्सीसियों, 
तीनों में से किसी की भी सत्ता भारत में क्रायम न रह सकी । इसके बाद केवल अंगरेज़्ों को 
कहानी बाक़ी रह जाती हूँ । हिन्दोस्तान में अंगरेज़ सौदागरों के राजनैतिक प्रभुत्व की नींव 
सन्‌ १७५७ में प्लासी के प्रसिद्ध मैदान में रखी गई, जिसका विस्तृत हाल अगले अध्याय 
में दिया जायगा । 


दूसरा अध्याय 
सिराजुद्दाला 


नवाब अलीवरदी खाँ 

सन्‌ १७०७ ई० में सम्राट औरंगजेब की मुत्यु हुई | मुग़ऊ साम्राज्य का बड और 
फेलाव उस समय अपनी पराकाष्ठा पर थे किन्तु साम्राज्य के नाश के बीज बोए जा चुके 
थे । औरंगजेब के बाद ही दिल्‍ली के शाही दरवार का दबदबा घटना थुरू हो गया। चारों 
ओर छोटी छोटी बादशाहतें साम्राज्य से टूट टूट कर अलग होने लगीं और अलूग अरूग 
सूबों के सूबेदार यद्यपि नाम मात्र को साम्राज्य के अधीन रहे, किन्तु वास्तव में अपने 
अपने विशाल राज्यों के खुदमुख्तार शासक बन गए। 

नवाब अलीवरदी खाँ मुगल सम्राट के अधीन बंगाल, बिहार और उड्ीसा, तीनों 
प्रान्तों का सूबेदार था। मराठों की शक्ति बढ़ रही थी। मराठों ने बंगाल पर हमले शुरू 
कर दिए । इन हमलों से अपनी रक्षा करने के लिए अलीव रदी खाँ ने दिल्‍ली से मदद की 
प्राथंना की, किन्तु दिल्‍ली दरबार से उसे किसी तरह की सहायता न मिल सकी । मजबूर 
होकर नवाब अलीवरदी खाँ ने दिल्‍ली को सालाना मालगुज्ञारी भेजना बन्द कर दिया। 
किन्तु इस पर भी वह अपने तई सम्राट का एक वफ़ादार सेवक और उसकी प्रजा मानता 
रहा और सम्राट के अधीन केवल एक सूबेदार की हैसियत से शासन करता रहा । 


उस समय का बंगाल 

इसमें सन्देह नहीं कि बंगाल की तमाम रिआय। अलीवरदी खाँ और उसके पूवंजों 
के शासन में अत्यन्त सुखी और खुशहाल थी । एक अंगरेज इतिहास लेखक, एस० 
सी० हिल, उस समय के बंगाल के किसानों के बारे में लिखता ह-- 

“में समझता हैँ कि सामाजिक इतिहास के हर विद्यार्थो को स्वीकार करना 
होगा कि अठारहवों सदो के मध्य में बंगाल के किसानों की हालत उस समय 
के फ्रा्स या जरमनो के किसानों की हालत से बढ़ कर थी।* 

यह उस रामय के ग्रामों की हाठत थी । अब यदि उस समय के शहरों की हालूत 
पर नज़र डाली जाय तो बंगाल की राजधानी, मुशिदाबाद, के बारे में स्वयं प्रसिद्ध अंगरेज़ 
सेनापति क्लाइव लिखता हँ-- 

“मुशिदाबाद का शहर उतना ही लम्बा, घोड़ा, आबाद और धनवान हे 
जितना कि ल-दन का शहर । अग्तर इतना हे कि रू दन के धनादूय से धनाढ्य 
आदमी के पास जितनी सम्पत्ति हो सकती हे उससे बेइंतहा ज़ियादा सम्पत्ति 
मुशिवाबाद में अनेक के पास हे ।”| 


अजनत+-“--7०“++नन ऑओिलनओ+ 3263 22++>>कनन>_्मतीतना। 

१२८ भारत में अंगरेडी राजें 


हिन्दुओं और मुसलमानों के साथ सूबेदार के व्यवहार में किसी तरह का भेदभाव 
न था । सूबेदार के अधीन तीनों प्रान्तों में अधिकांश रियासतों का शासन हिन्दू राजाओं 
के हाथों मे था। मुशिदाबाद के दरबार में अनेक उच्च से उच्च पद हिन्दुओं को मिले हुए 
थे । एस० सी० हिल लिखता हैँ कि 'देश का व्यापार और दस्तकारियाँ क़रीब क़रीब सब 
हिन्दुओं ही के हाथो में थीं ।* 


बंगाल को लूटने की योजना 

अंगरेज़ जाति के लोग सब से पहले भारत के पश्चिमी तट पर उतरे, किन्तु उनकी 
राजनंतिक सत्ता की नींव पहले पहल बंगाल में पड़ी। इसके दो सबब बताए जा सकते 
हैं । पहला और मुख्य सबब यह था कि, जबकि पश्चिमी तट पर मराठों की वह विशाल 
जल-सेना उस समय मौजूद थी, जो अपने समय में दुनिया की सब से ज़बरदस्त जल-सेना 
मानी जाती थी, उस समय मुग़लो के पास कोई जलू-सेना थी ही नही और बंगाल का 
दरवाज़ा समुद्र से आने वालों के लिए चौपट खुला हुआ था। दूसरा सबब यह था कि 
पश्चिमी प्रान्तों की निस्बत बंगाल कहीं अधिक उपजाऊ और मालामाल प्रान्त था। 
सम्भव है, एक तीसरा सबब यह भी रहा हो कि बंगाल के लोग कुछ ज़ियादा भोले थे 
और ज़ियादा आसानी से विदेशियों की चालों में आ सके । 

सब से पहले सन्‌ १७६४ ई० में एक अंगरेज़, करनल मिल, ने जरमनी के साथ मिल 
कर बंगाल, बिहार और उड़ीसा विजय करने और उन्हें लूटने की एक योजना तैयार करके 
यूरोप भेजी, जिसमे उसने लिखा-- 

“मुगल साम्राज्य सोने और चाँदी से लबालब भरा हुआ हैँ। यह साम्राज्य 
सदा से निर्बंछ और अरक्षित रहा हैं । बड़े आश्चयं की बात हुँ कि आज तक यूरोप 
के किसी बादशाह ने, जिसके पास जरू-सेना हो, बंगाल फ़तह करने की कोशिश 
नहीं की । एक ही हमले में अनन्त धन प्राप्त किया जा सकता हूँ जिससे ब्रेज्ञील 
ओर पेरू (दक्षिण अमरीका ) को सोने की खानें भी मात हो जाएँगी । 

“मुग़छों को नीति श्रुटिपूर्ण हे। उनकी सेना और अधिक खराब हूं। 
जल-सेना उनके पास हूँ ही नहीं । साम्राज्य के अन्दर रूगातार विद्रोह होते रहते 
है । यहाँ की नदियाँ ओर यहाँ के बन्दरगाहू, दोनों विदेशियों के लिए खुले पड़े हें । 
यह देश <तनी हो आसानी से फ़तह किया जा सकता हूँ, या बाजगुज्ञार बनाया जा 
सकता हे, जितनी आसानी से स्पेनवालों ने अमरीका के नंगे बाशिदों को अपने 
अधोन कर लिया । 

/ « » » अलोवरदी खाँ के पास तोन करोड़ पाउण्ड (क़रीब ४० 
करोड़ रुपये) का खज़ाना मोजूद हें । उसकी सालाना आमदनो कम से कम 
बोस लाख पाउण्ड होगी। उसके प्रान्त समुद्र की ओर से खुले हें। तोन जहाओं 

में डेढ़ हज्ञार या दो हज्ञार संनिक इस हमले के लिए काफ़ी होंगे «८ » »८।' 











न वक्त च्््चिलि। 

सिशाजहौला १२९ 


करनल मिल इस सारी साज़िश को ईस्ट इण्डिया कम्पनी से छिपा कर पूरा करना 
चाहता था क्‍योंकि उसके अनुसार “कोई भी कम्पनी बात को गृप्त नहीं रख सकती । 


ईस्ट इण्डिया कम्पनों को ग़हारो 


मिल जिस ढंग से चाहता था, उस ढंग से बंगाल विजय नहीं किया गया और शांयद 
हो भी न सकता , पर लक्ष्य अंगरेज़ कम्पनी का भी यही था । कम्पनी के अंगरेज़ों ने अपनी 
कोशिशें बराबर जारी रखीं । तिजारत के काम में इन लोगों का हिन्दुओं से अधिक वास्ता 
पड़ता था। दोनों ही बनिये थे। इसलिए अठारहवीं सदी के मध्य में बंगाल के अन्दर हमें यह 
लज्जाजनक द्श्य देखने को मिलता है कि उस समय के विदेशी ईसाई कुछ हिन्दुओं के साथ 
मिल कर देश के मुसलमान शासकों के खिलाफ़ बगावत करने और उनके राज को नष्ट 
करने की साज़िशें कर रहे थे । अंगरेज़ कम्पनी के गुप्त मददगारों में खास कलकत्ते का 
एक मालदार पंजाबी व्यापारी, अमींचंद, था। उसे इस बात का लालच दिया गया कि नवाब 
को खतम कर के मुशिदाबाद के खजाने का एक बड़ा हिस्सा तुम्हें दे दिया जायगा और 
'इंगलिस्तान में तुम्हारा नाम इतना अधिक होगा जितना भारत में कभी न हुआ था ।” 
कम्पनी के मुलाज़िमों को आदेश था कि “अमीचंद की खूब खुशामद करते रहो ।”# 

अंगरेज षड्यन्त्रकारियों में एक खास नाम करनल स्कॉट का मिलता है । करनलू 
स्‍्कॉट ने बहुत दिनों बंगाल में रह कर ख़ब मेल जोल बढ़ाया और अमींचद की मदद से 
चुपके चुपके कई बड़े बड़े हिन्दू राजाओं और रईसों को अपनी ओर फोड़ लिया । अमींचंद 
के धन और अंगरेज़ कम्पनी के झूठे-सच्चे वादों ने मिल कर नवाब के अनेक दरबारियों और 
सम्बन्धियों की नियत को भी डाँवाडोल कर दिया । 

उधर कलकत्त में अंगरेज़ों और चन्द्रनगर में फ्रान्सीसियों की क़िलेबन्दियाँ बराबर 
जारी थीं। 

नवाब अलीवरदी खाँ को इन सब बातों का थोड़ा-बहुत पता चल गया । उसे इस 
बात का भी पता चल गया कि दक्षिण में और करमण्डल तट पर किस तरह के कुचक्रों 
द्वारा ठीक उसी समय अंगरेज़ और फ्रान्सीसी, दोनों अपने पैर फैलाते जा रहे थे। नवाब ने 

१३० भारत में अंगरेजशी राज 


अपना सन्‍्देह दूर करने के लिए करनल स्कॉट को अपने दरबार में बुलाया । करनल स्कॉट 
ने आने का वादा किया और फिर टाल कर मदरास की ओर चला गया । नवाब ने अंगरेज़ों 
और फ्रान्सीसियों, दोनों को हुकुम दिया कि आप लोग फ़ौरन क़िलेबन्दियाँ करना बन्द कर 
दें। उसने अंगरेज्ञ और फ्रान्सीसी कम्पनियों के नुमाइन्दों को दरबार में बुला कर उनसे 
कहा-- 
“जुम लोग सोदागर हो, तुम्हें क्रिलों की क्या ज़रूरत ? जब तुम मेरी 
हिफ़ाजत में हो तो, तुम्हें किसी दुशमन का डर नहों हो सकता ।” 


सिराजुद्दोला को अलीवरदो खाँ की आखरी नसीहत 


बहुत सम्भव है अलीवरदी खाँ इस मामले में अपनी इच्छा पूरी कर पाता, किन्तु 
वह इस समय बूढ़ा था । उसकी उम्र ने अधिक वफ़ा न की। अन्त समय निकट आने पर एक 
दूरदर्शी नीतिज्ञ के समान उसने अपने नवासे और उत्तराधिकारी, सिराजुद्दोला, को पास 
बुला कर इस तरह नसीहत की-- 

“मुल्क के अन्दर यरोपियन फ़ौसों की ताक़त पर मज़र रखना । यदि खुदा 
मेरी उम्र बढ़ा देता तो में तुम्हें इस डर से भी आजाद कर देता--अब मेरे बेटा, 
यह काम तुम्हें करना होगा। तेलूंग देश में उनको लड़ाइयों और उनकी कटनोति 
की ओर से तुम्हें होशियार रहना चाहिए। अपने अपने बादशाहों के बीच के घरेल 
झगड़ों के बहाने इन लोगों ने शहनशाह (मुगल सम्राट) का मुल्क और दहनशाह 
को रिआया का धन-माल छोन कर आपस में बॉँट लिया हैँ । इन तीनों य्रोपियन 
क्रौमों को एक साथ निर्बल करने का खयाल न करना। अंगरेज़ों की ताक़त बढ़ गई 
हैं * » » पहले उन्हें ज्ेर करना। जब तुम अंगरेज़ों को ज्ेर कर छलोगे तो बाक़ी 
दोनों क़ौमे तुम्हें अधिक तकलीफ़ न देंगी । मेरे बेटा, उन्हें क्रिले बनाने या फ़ौर्ज रखने 
की इजाजत न देना ! यदि तुमने यह ग़छती की तो मुल्क तुम्हारे हाथ से निकरू 
जायगा । 

१० अप्रैल, सन्‌ १७५६ ई० को नवाब अलीवरदी खां की मृत्यु हुई और सिराजहौला 
अपने नाना की गद्दी पर बंठा । 


सिराजुद्दोला और बंगाल की गद्दी 

सिराजुद्दोला की आयु उस समय २४ साल से कम थी । मुग़रू साम्राज्य की जड़ 
काफ़ी खोखली हो चुकी थीं। ईस्ट इण्डिया कम्पनी की साज़िशें भीतर ही भीतर काफ़ी फैल 
चुकी थीं और अंगरेज़ों के हौसले बढ़े हुए थे। हिन्दोस्तान में अंगरेज़ी सत्ता का क़ायम होना 
और सिराजुद्दौला के ख़िलाफ़ अंगरेज़ों की साज़िशें, इन दोनों में अत्यन्त गहरा सम्बन्ध 
हैं । एक दिन भी बंगाल की राजगद्टी अभागे सिराजुद्दोला के लिए फूलों की सेज साबित न 
हुई। इंगलिस्तान के व्यापारी आरम्भ से ही उसके पहल में काँटे की तरह चुभते रहे । 

उन अंगरेज़ व्यापारियों ने, जो इससे पहले अपने तईं हर भारतीय नरेश की “विनीत 
ओर आज्ञाकारी प्रजा” कहा करते थे और एक एक रिआयत के लिए “अरज़ियाँ” दिया 

करते थे, अब अपने गप्त प्रयत्नों के बल जान बूझ कर नवाब सिराजुद्दौला का तरह तरह से 
अपमान करना शुरू कर दिया । निस्सन्देह वे अब छेड़ छाड़ का बहाना ढूँढ़ रहे थे। 


सिराजुहोला के साथ अंगरेज्ञों का व्यवहार 

सब से पहला अपमान जो इन लोगों ने सिराजुद्दौला का किया वह यह था: प्राचीन 
प्रथा के अनुसार हर नये सूबेदार के गद्दी पर बैठने के समय तमाम मातह॒त राजाओं, 
अमीरों और विदेशी क़ौमों के वकीलों का दरबार में हाजिर होकर नज़रें पेश करना ज़रूरी 
था । इसका एक मात्र अर्थ यह होता था कि वे नये नवाब को नवाब स्वीकार करते हूँ। 
सिराजुद्दौला के गद्दी पर बैठने के समय अंगरेज़ कम्पनी की ओर से कोई नज़र पेश नहीं 
की गई। इसके बाद जब कभी अंगरेज़ों को मुशिदाबाद के दरबार से कोई काम पड़ता था, 
तो वे कभी सिराजुद्दौला से बात न करते थे, बल्कि ऊपर ही ऊपर ले देकर दरबारियों से 
अपना काम चला लेते थे। वे सिराजुद्दौला के साथ पत्र-व्यवहार करने से भी बचते थे । 
उन्होंने एक बार कोई बहाना लेकर अपनी क़ासिमबाज़ार की कोठी में सिराजुहौला 
को आने तक से रोक दिया। निस्सन्देह कोई शासक या नरेश इस तरह के अपमानों को 
गवारा न कर सकता था। किन्तु इस व्यक्तिगत अपमान के अछावा और भी कई जबरदस्त 
सबब थे जिन्होंने अन्त में सिराजुद्दौछा को अंगरेज़ कम्पनी की बढ़ती हुई ताक़त को रोकने 
के लिए मजबूर कर दिया । इनमें तीन सबब ये थे-- 

(१) साम्राज्य के क़ानून और नवाब की आज्ञाओं, दोनों के ख़िलाफ़ अंगरेज़ों ने 
उस सूबे के अन्दर कलकत्ते में और दूसरी जगह भी क़िलेबन्दी कर ली और कलककत्ते के किले 
के चारों तरफ़ एक बड़ी ख़न्दक खोद डाली । 

(२) दिल्ली के सम्राठ ने इन परदेसियों पर दया करके बंगाल के अन्दर उनके 
माल पर हर तरह की चुंगी माफ़ कर दी थी। कम्पनी के दस्तख़ती पास से जिसे दस्तक 
कहते थे, कम्पनी का माल प्रान्त में जहाँ चाहे बिना महसूल आ जा सकता था। अब इन लोगों 
ने इस अधिकार का दुरुपयोग शुरू किया और अनेक हिन्दोस्तानी व्यापारियों से रुपये ले 
लेकर उनके हाथ अपने दस्तक बंचने शुरू कर दिए, जिससे राज की आमदनी को जबरदस्त 
धक्का पहुँचा। इसके अलावा, जिस सम्राट ने इन विदेशियों के माल पर महसूल माफ़ कर 
दिया था, उसी की देशी प्रजा का माल जब इन विदेशियों की कोठियों में या उनकी बस्तियों 
में जाता था, तो कम्पनी ने उस पर जबरदस्त चुंगी वसूल करना शुरू कर दिया जिसका 
क़ानूनन उन्हें कोई अधिकार न था । 

(२) नवाब के जो मुलाज़िम या दरबारी किसी तरह का जुर्म करते थे, या नवाब 
के खिलाफ़ बगावत करते थे, उन्हें अंगरेज कलकत्ते में बुला कर अपनी कोठी में पनाह देने 


लगे । 
इन सब बातों की शिकायतें सिराजुद्दोला के कानों तक लगातार और बाज़ान्ता 


पहुँचती रहीं, फिर भी वह बरदाश्त करता रहा। 
सिराजुद्दोला के मातहतों को फोड़ना 


इतने में सिराजुद्दौला को मालूम हुआ कि अंगरेज़ पूनिया के नवाब, शौकतजंग, को 


१३२ भार्त में अंगरेशी राज 


सिराजुद्दौला से लड़ा कर उसे मुशिदाबाद की गद्दी पर बंठाने की तजबीज़ कर रहे हूँ । 
शौकतजंग सिराजुह्दैला का एक रिश्तेदार और मुशिदाबाद के सूबेदार के अधीन उसका 
एक सामन्‍्त था । सिराजुद्दला सेना लेकर पूनिया की ओर रवाना हुआ । ख़बर सुनते ही 
शौकतजंग नज़राने लेकर स्वागत के लिए आगे बढ़ा । शौकतजंग ने अपने तई बेक़॒सूर 
बतलाया और अंगरेज़ों के वे सब पत्र सिराजुद्दौला के सामने रख दिए जिनमें अंगरेज़ों ने 
शौकतजंग को सिराजुद्दौछा के ख़िलाफ़ भड़काया था ।* 

किन्तु सिराजुद्दौला की उदारता असीम थी। उसने शौकतजंग को बहाल रखा और 
अंगरेज्ों के साथ भी दया और क्षमा का बरताव जारी रखा । उसने केवल अंगरेज़ों और 
फ्रान्सीसियों, दोनों के नाम यह आज्ञा जारी कर दी कि आप लोग आइन्दा न कोई नया 
क़िला बनाएँ और न किसी पुराने किले की मरम्मत करे। फ्रान्सीसियों ने नवाब की आज्ञा 
मान ली, किन्तु अंगरेज़ों ने इस आज्ञा और आज्ञापत्र कलकत्ते ले जाने वाले हरकारों, 
दोनों का खुला अपमान किया । 

नवाब मुशिदाबाद का एक दीवान उन दिनों ढाका में रहा करता था। उस समय 
के दीवान, राजा राजवल्लभ, को अंगरेज़ो ने अपनी ओर मिला लिया । सिराजुद्दोला 
राजवल्लभ से नाराज़ हुआ। अगरेजो ने राजवल्लभ के बेटे, राजा किशनदास, को कलकत्ते 
बुला कर अमींचंद के मकान के अन्दर आश्रय दिया। राजवल्लभ की तमाम धन-सम्पत्ति भी 
किशनदास के साथ कलकत्ते आ गई । सिराजुद्दौला ने अंगरेज़ों को आज्ञा दी कि किशनदास 
को वापस भेज दो, किन्तु अगरेज़ों ने साफ़ इनकार कर दिया । 

इतने पर भी सिराजुद्दौला ने शान्ति से ही सब मामले का निबटारा करना चाहा 
और क़ासिमबाज़ार की अंगरेज़ी कोठी के मुखिया, वाट्स, को बुला कर समझाया कि “यदि 
अंगरेज़ शान्त व्यापारियों की तरह देश में रहना चाहते हें तो अब भी बड़ी खुशी के साथ 
रहें, किन्तु सूबे के शासक की हेसियत से मेरा यह हुकुम हैँ कि वे फ़ौरन उन सब क़िलों को 
ज़मीन के बराबर कर दें, जो उन्होंने हाल में बिना मेरी इजाजत बना डाले हैं । | 

किन्तु अंगरेज़ व्यापारियों ने, जिनके होसले बहुत बढ़े हुए थे और जिनके षड़यनत्र 
दूर दूर तक पहुँच चुके थे, ज़रा भी परवा न की। उनकी क़िलेबन्दियाँ और अधिक जोरों 
के साथ चलती रहीं। सिराजुद्दोलला के पास अब इस खुले बसावत और नाफ़रमानी के लिए 
उन्हें दण्ड देने और रोकने के सिवाय और कोई चारा न था । 


सिराजुहोला की अंगरेज़ों पर चढ़ाई 
लाचार होकर सिराजुह्दोला ने २४ मई, सन्‌ १७५६ ई० को कुछ सेना अंगरेज़ी 
कोठी को घेर लेने के लिए कासिमबाज़ार भेजी । बावजूद क़िलेबन्दियों और तोपों के 
कासिमबाज़ार की कोठी सिराजुद्दोला की सेना के सामने अधिक देर तक न ठहर सकी । 
अंगरेज़ मुखिया वाट्स ने हार मान ली और कोठी सिराजुद्दौला के सपुर्द कर दी। वाट्स 
और कोठी के दूसरे अंगरेज़ बाग़ी इस समय सिराजुद्दौला के हाथों में थे । वह चाहता तो 
वहीं उनका काम तमाम कर सकता था । किन्तु उसने उनकी जानें बर्दा दीं और उन्हें 

अपने साथ छे लिया । क़ासिमबाज़ार की कोठी के तिजारती माल को भी उसने बिलकुल 
हाथ न लगाया । केवल वहाँ के हथियारों और गोला बारूद को वहाँ से हटा लिया । 


वाट्स और दूसरे अंगरेज़ों को साथ लेकर ५ जून, १७५६ को सिराजुद्दोला कलकत्त 
की ओर बढा । उन दिनों की सैन्ययात्रा निस्सन्देह कुछ और ही थी। रेलों का उस समय 
दुनिया में कहीं भी निशान न था। सड़कें भी हर जगह मौजद न थीं । बंगाल की सख्त से 
सरूत धूप ओर गरमी का महीना, उस पर रमज़ान के दिन, जबकि सेना के अधिकांश 
मुसलमान अफसर और सिपाही दिन दिन भर रोज़ा रखते थे, भारी भारी तोपें और 
बाक़ी सामान जिसके बिना उन दिनों यात्रा असम्भव थी और जिसे हाथियों और बलों से 
खिचवा कर ले जाना होता था । इन सब हालतों में सिराजद्वौला की फ़ौज ने ११ दिन के 
अन्दर १६० मील का सफ़र तय किया । 


तान्नाह में अंगरेजों को हार 

अंगरेज़ों के काफ़ी जंगी जहाज़ इस समय तक कलकत्ते पहुँच चुके थे । इन लोगों 
ने अपनी ओर से सिराजुद्दौला के विरुद्ध खुली बगावत शुरू कर दी थी । इस बीच १३ जून 
को अंगरेजी फ़ौज ने कलकत्ते से पाँच मील नीचे हुगली के इस पार तान्नाह का क़िला वहाँ 
के मुट्ठी भर भारतीय संरक्षकों के हाथों से छीन लिया। सिराजुद्दौला ने कलकत्ते जाने से 
पहले इस क़िले को फिर से विजय किया । इस छोट से संग्राम म नदी के ऊपर अंगरेज़ों की 
जहाजी तोपें और किनारे पर से सिराजुद्दौला की तोपें, दोनों म कुछ देर तक खासा 
मुकाबला रहा | किन्तु आखिरकार अंगरेज़ी सेना को हार कर अपने जहाज़ों सहित पीछे 


हट जाना पड़ा । 


सिराजुहौला की शान्ति-प्रियता 

सिराजुद्ौला इस पर भी जहाँ तक हो सके रक्‍त बहाने के विरुद्ध था। अब भी इन 
अंगरेज व्यापारियों के साथ अमन से रहने के लिए तैयार था । इस यात्रा में उसके एक 
दीवान ने कई बार वाट्स को अपने पास बुला कर समझाया कि यदि अंगरेज अपने इस 
समय तक के अपराधों के बदले में बतौर जुरमाने या हरजाने के थोड़ा बहुत भी धन पेश 
करने को तैयार हों और आइन्दा अमन से रहने का वादा करें तो सुलह की जा सकती है 
और व्यापार सम्बन्धी सब अधिकार उन्हें फिर से मिल सकते हैं। कलकत्ते के अंगरेज़ 
अफ़सरों को भी इसकी सूचना दे दी गई | यदि वे चाहते तो उस समय भी सिराजुहौला के 
साथ सुलह कर सकते थे। किन्तु ये लोग अपने षडयन्त्रों के बल सिराजुद्दौला का नाश करने 
की ठान चुके थे । 


अंगरेज़ों को रिशबतें ओर भद नीति 

ईमानदारी की लड़ाई में वे सिराजुद्दौला का किसी तरह भी मुक़ाबला न कर सकते 
थे । फ़ौज और सामान, दोनों की उनके पास बेहद कमी थी | उनका सबसे बड़ा हथियार 
था--रिशवतें देकर, छालच देकर और झठे वादे करके सिराजुद्दोला के आदमियों और 
सेनिकों को अपनी ओर फोड़ लेना । वही वाटस और उसके अंगरेज़ साथी जिनकी 

सिराजुद्दौला ने जानें बर्शी थीं, इस समय सिराजुद्दोला की सेना के अन्दर इस तरह की 
साज़िशों का जाल पूर रहे थे । 


ईसाई पादरियों के फ़तवे 


सिराजुद्दौला की सेना में और खासकर उसके तोपखाने में अनेक यूरोपियन और 
दूसरे ईसाई नौकर थे । ईसाई पादरियों के दस्तखतों से एक दूसरे के बाद तीन व्यवस्थापत्र 
यानी फ़तवे निकाले गए, जिनमें लिखा था कि किसी भी ईसाई धर्मावलम्बी के लिए 
मुसलमानों की तरफ़ होकर अपने सहरधर्मियों के खिलाफ लड़ना ईसाई धर्म के विरुद्ध और 
भहापाप है । ये फ़तवे गप्त ढंग से सिराजुद्दोला के ईसाई मुलाज़िमों में बाँटे गए । इन्हीं 
फ़तवों में सिराजुद्दोला के मुलाज़िमों को यह भी लालच दिया गया कि यदि तुम नवाब 
की सेना से भाग कर अंगरेज़ों की ओर चले आओगे, तो तुम्हें फ़ौरन अंगरेज़ी सेना में 
नौकर रख लिया जायगा | इस तरह की चालो से काफ़ी नमकहराम सिराजुद्दोला की सेना 
में पैदा कर दिए गए । 


अपने हिन्दोस्तानी सददगारों के साथ ध्यवहार 


कलकत्ते के अंगरेज़ों का व्यवहार इस अवसर पर अपने हिन्दोस्तानी मददगारों 
के साथ भी अत्यन्त ख़राब था। सिराजुद्दोला के आने की खबर पाते ही इन लोगों ने 
कलकत्ते के तमाम हिन्दू और मुसलमानों को, जिनमें अधिकतर कम्पनी के मुलाज़िम, 
गुमाइते, व्यापारी और मज़दूर थे, अरक्षित छोड़ दिया और उनसे कह दिया कि अंगरेज़ 
तुम्हारी रक्षा न करेंगे। किन्तु यूरोपियनों, हिन्दोस्तानी ईसाइयों, मर्द, औरत और बच्चों, 
यहाँ तक कि उनके ईसाई गुलामों तक को उन्होंने अपनी कोठी के आस-पास मकानों में 
जमा कर लिया और बाहर चारों ओर के हिन्दोस्तानियों के मकानों को आग लगा दी, 
ताकि सिराजुद्दौला से लड़ने के लिए मंदान साफ़ हो जाय । 

इतना ही नहीं, मालम होता है कि ये लोग उस समय किसी भी हिन्दोस्तानी पर 
विश्वास न कर सकते थे । अमींचंद, उसके साले हज़ारीमल और दीवान राजवल्लभ 
के बेटे राजा किशनदास, इन तीनों को अंगरेज़ों ने क़ैद करके रखना आवश्यक समझा । 
यह वही अमींचंद था जिसकी सहायता के बिना अंगरेजी व्यापार या अंगरेज़ी सत्ता, दोनों 
में से किसी के भी १र बंगाल के अन्दर हरगिज्ञ न जम सकते थे, और राजा किशनदास 
अंगरेज़ कम्पनी का वह शरणागत था, जिसे उन्होंने सिराजुह्रोला के हवाले करने तक से 
इनकार कर दिया था । 


ज़नानखाने पर हमला 


जिस समय अंगरेज़ सिपाही अमींचंद को पकड़ने के लिए उसके मकान पर पहुँचे, 
अमींचंद ने फ़ौरन अपने को उनके हवाले कर दिया। किन्तु हज़ारीमल और राजा 
किशनदास से यह अपमान न सहा गया। उन दोनों ने अपने आदमियों को अंगरेज़ सिपाहियों 
पर गोली चलाने का हुकुम दिया। लड़ाई में हजारीमलू बीरता के साथ लड़ा । उसका 
बाँया हाथ उड़ गया और अन्त में तीनों गिरफ्तार कर लिए गए। इसके बाद जब अंगरेज़ 

अफ़्सरों न अपने उन्मत्त गोरे सैनिकों को अमींचंद के ज़नानखाने की ओर बढ़ने का हुकुम 
दिया, तो अमींचंद के वफ़ादार हिन्दोस्तानी जमादार का रक्त खौल लगा। ओम नामक 
यूरोपियन इतिहास लेखक इस घटना के विषय में लिखता है-- 

“अमीचंद के जमादार ने, जो एक ऊँची ज्ञात का हिन्दोस्तानी था, मकान 
को आग लूगा दी और फिर, कहा जाता हैँ इसलिए कि विदेशी छोग घर की 
स्त्रियों की बेइज्ज़ती न कर सकें, उसने ज़नानखाने में छुस कर अपने हाथ से तेरह 
स्त्रियों का काम तमाम किया और अन्त में अपने भी खंजर घोंप लिया । किन्तु 
उसका अपना ज़र्म कारगर न हो सका 

कुछ अंगरेज़ इतिहास लेखक शिकायत करते हें कि बहुत से भारतीय कुलियों, 
मल्लाहों और नौकरों ने उस समय अंगरेज़ व्यापारियों का साथ छोड़ दिया । यदि यह सच 
है तो ऊपर के अत्याचारों में इसके लिए काफ़ी वजह मौजद थी । 


विजयी सिराजुहोला का कलकत्ता प्रवेद 


१६ जून को सिराजुद्दोॉला कलकत्ते पहुँचा । १६ और १७ को कई छोटी मोटी 
लड़ाइयाँ हुईं। १८ को शुक्रवार के दिन कम्पनी की ओर से आज्ञा निकली कि यदि 
शत्रु का कोई आदमी ज़रूमी होकर या किसी और वजह से पनाह की प्रार्थना करे तो उस 
पर कोई किसी तरह की दया न दिखावे । उसी दिन सिराजुद्दौला की सेना ने कम्पनी की 
सेना पर बाज़ाब्ता चढ़ाई की और सिराजुद्दीछा के अनेक ईसाई नौकरों की नमकहरामी के 
बावजूद कम्पनी की सेना देर तक सिराजुद्दौला के गोलों का सामना न कर सकी । अन्त में 
अंगरेज़ों को फिर हार स्वीकार करनी पड़ी। 

रविवार २० जून, सन्‌ १७५६ को सिराजुद्दोला की विजयी सेना न कलकत्ते की 
अंगरेज़ी कोठी में प्रवेश किया | कोठी के तमाम अंगरेज़ क़द कर लिए गए। सिराजुद्दौला 
के लिए इस समय कलककत्ते के इन बागी विदेशी व्यापारियों का वहीं एक एक कर काम 
तमाम कर देना और उनकी कोठी को नेसस्‍्त नाबूद कर देना एक बहुत आसान काम था, 
किन्तु उदार सिराजुद्दोॉला इन लोगों के छलों से शायद अभी तक पूरी तरह परिचित न 
हुआ था । 


सिराजुहरोला को उदारता 


सिराजुद्दौला के हुकुम से किले के अन्दर एक दरबार लगा, जिसमें तमाम यूरोपियन 

कंदी मवाब के सामने पेश किए गए। क्रैदियों ने नवाब से क्षमा की प्रार्थना की । उदार 

भारतीय नवाब ने फिर उन सब की जानें बरूश दीं || अंगरेज इतिहास लेखक जेम्स मिल 
लिखता हँ-- 

“जब मिस्टर हॉलबेल (कलकत्ते को कोठी का मुखिया) हथकड़ी पहन 

हुए नवाब के सामने पेश किया गया, तो नवाब ने फ़ौरन हुकुम दिया कि हथकड़ी 

खोल दो जाय और स्वयं अपनी सिपहगरी को शपथ खाकर हॉलजेल को विश्वास 

दिलाया कि तुम्हारे या तुम्हारे किसी साथी के सर का एक थार भो किसो को 
छने न दिया जायगा ।* 
यही इतिहास लेखक स्वीकार करता हैं कि विजयी हिन्दोस्तानी सैनिकों ने पराजित 
अंगरेज़ों के साथ कोई बुरा बर्ताव नहीं किया।” और उनके साथ के “मुसलमान मुल्ला खुदा 
की बन्दगी में लगे रहे । किले और कोठी के अन्दर का गोला बारूद सब नवाब ने हटवा 
लिया, किन्तु जितना तिजारती माल कोठी के अन्दर भरा हुआ था उसे सिराजुद्दौला या 
उसके सेनिकों ने हाथ तक नहीं लगाया । सिराजुद्दौछा की आज्ञा से उसे हिफ़ाज़त के साथ 
ज्यों का त्यों रहने दिया गया | यही व्यवहार सिराजुद्दौला ने अंगरेज़ों की दूसरी कोठियों 
में किया । 
कलकत्ते के बहुत से अंगरेज, सिराजुद्दौला की सेना के किले में दाखिल होने से पहले 
ही, पीछे की ओर से अपने जहाज़ों में बैठ कर भाग गए थे। जो रह गए थे उन्होंने अब 
सिराजुद्दौला से प्रार्थना की कि हमारी जान बरुशी जाय और हमें बंगाल छोड़ कर अपने 
साथियों के पास मदरास चले जाने की इजाज़त दी जाय । सिराजुद्दौला ने सहर्ष उनकी 
प्रार्थना स्वीकार कर ली । अनेक यूरोपियन इतिहास लेखक इस बात की गवाही देते हें कि 
इस अवसर पर सिराजुद्दोला की शक्ति को देख कर अधिकांश यूरोपियन चकित और 
भयभीत हो गए थे । 
जॉन कुक लिखता हैं कि सिराजुद्दौला की मुसलमान सेना का नियम था कि वह 
रात को कभी न लड़ती थी और शाम होते ही गोलाबारी बन्द कर देती थी । कुक यह भी 
लिखता है कि यदि ऐसा न होता तो २० तारीख से पहले ही अंगरेज़ों की बुरी हालत हो 
गई ह्ोती। 


अंगरेज़ों का बंगाल से निकाला जाना 

इस तरह कम्पनी के अंगरेज़ व्यापारी सन १७५६ में भारत के सब से अधिक उप- 
जाऊ और खुशहाल प्रान्त, बंगाल, से निकाल बाहर किए गए। हॉलवेल ने कम्पनी के डाइ- 
रेक्टरों के नाम अपनी ३० नवम्बर, १७५६ की चिट्ठी में लिखा--- 

“इतनी घातक और शोकजनक आपत्ति बाबा आदम के समय से लेकर 
आज तक किसी भी क़ौस या उसके उपनिवेश के इ तिहास में न आई होगी।” 

सिराजुद्दोला ने कलकत्ते का नाम बदल कर 'अलीनगर' रखा और अपने एक 
हिन्दू दीवान, राजा मानिकचंद को अलीनगर और उसके आसपास के इलाक़ का हाकिम 
नियुक्त किया । 
लेक होल का किस्सा 

लगभग सब अंगरेज़ इतिहास लेखक अपनी क्रौम की इस हार के साथ एक भयंकर 
हत्याकाण्ड का ज़िक्र करते हें, जिसे ब्लैक होल” ह॒त्याकाण्ड या बंगाल में “अंधकप हत्या” 
कहा जाता है । ब्लैक होल कलकत्ते की अंगरेज़ी कोठी के अन्दर एक अंधेरी कोठरी या 
काल-कोठरी थी, जो अंगरेज़ व्यापारियों ही की बनाई हुई थी और जिसमें कम्पनी के 

अफ़सर अपने हिन्दोस्तानी अपराधियों या क़र्जदारों को बन्द कर दिया करते थे। इन 

सम्राट शाहआलम लाड़े क्‍्ल|इब को बंगाल, बिहार और उड़ीसा की दौवानी प्रदान 
कर रहा हूं 


नजमुहौला 








सिराजहौला । १३७ 


अंगरेज़ इतिहास लेखकों का बयान है कि २० जून की रात को इस १८ फूट लम्बी और 
कुछ कम चौड़ी कोठरी में सिराजुद्दौला के हुकुम से १४६ यरोपियन क़ेदी बन्द कर दिए 
गए। जून का महीना, जगह की तंगी और ताज़ी हवा न मिल सकने के कारण भीषण 
यातनाओं के बाद सुबह तक न १४६ में से केवल २३ जिन्दा बचे, और वह भी अधमरी 
हालत में । 

किन्तु उस समय के इतिहास की खोज करने वालों पर अब यह बात अच्छी तरह 
प्रकट हो चुकी हैँ कि ब्लैक होल' का यह सारा किस्सा बिलकुल झूठा है और केवल 
सिराजुद्दौला के चरित्र को कलंकित करने और अंगरेज़ों के बाद के कुचक्रों को जायज़ क़रार 
देने के लिए गढ़ा गया था। 

प्रसिद्ध इतिहास लेखक अक्षयकुमार मंत्र ने अपने बंगला ग्रन्थ सिराजद्दौला” में 
इस क़िस्से की सचाई के विरुद्ध अनेक अकाट्य दलीलें जमा की हैँ । अव्वल तो इतनी छोटी 
(२६७ वर्ग फ़्ट) जगह में १४६ मनुष्य चावल के बोरों की तरह भी नहीं भरे जा सकते । 
इसके अलावा, सैयद गुलाम हुसेन की “सियरउलमुताखरीन' में या उस समय के किसी 
भी प्रामाणिक इतिहास में, या कम्पनी के रोज़नामचों, काररवाई के रजिस्टरों या मदरास 
कौन्सिल की बहसों में इस घटना का कहीं ज़िक्र तक नहीं आता | क्लाइव और वाट्सन न 
कुछ समय बाद नवाब की ज़्यादतियों और कम्पनी की हानियों को दरणशाते हुए नवाब के 
नाम जो पत्र लिखे, उनमें भी इस घटना का कहीं जिक्र नहीं आता, न अलीनगर के सन्धि- 
पत्र में उसका कहीं नाम है । बहुत समय बाद क्लाइव ने कम्पनी के डाइरेक्टरों के नाम एक 
लम्बा पत्र लिखा, जिसमें उसने सिराजुद्दौला के साथ कम्पनी के क्र व्यवहार के अनेक 
सबब गिनवाए हें। उनमें इस घटना का कहीं इशारा भी नहीं मिलता | अंगरेज़ों ने अन्त में 
मीर जाफ़र के साथ जो सन्धि की, उसमें कम्पनी के हर तरह के हरजाने का हिसाब लगाया 
गया है, किन्तु इन १२३ आदमियों के कुटुम्बियों को मुआवज्ञा दिलवाने का कहीं जिक्र 
नही । जो विदेशी लोग जहाज़ों में बैठ कर भाग निकले थे, उनके बाद १२३ शायद क़िले 
के अन्दर बचे भी न थे । कुछ लोगो ने बाद में कुल ऐसे यूरोपवासियों की सूची तैयार 
करने की कोशिश की, जो उस समय कलककत्ते के क़िले के अन्दर मरे और उसे १२३ तक 
काने का प्रयत्न भी किया, फिर भी यह सूची ५६ से ऊपर न पहुँच सकी और ये ५६ भी 
किसी कोठरी में दम घुट कर नहीं मरे, बल्कि लड़ाई के ज़र्मों और मामूली रोगों का शिकार 
हुए | फिर बाक़ी ६७ कौन थे ? 

वास्तव में इस झूठ किस्से को फरवरी सन्‌ १७५७ ई० में कलकसे के अंगरेज़ मुखिया, 
हॉलवेल, ने भारत से विलायत जाते समय जहाज़ के ऊपर बंठ कर गढ़ा था । यह वही 
हॉलवेल है जिसकी सिराजुद्दौला ने हथकड़ी खुलवा दी थी। अपने झूठों और जालसाज़ियों 
के लिए यह अंगरेज़ काफ़ी मशहूर था । 

मिसाल के तौर पर हॉलवेल के अनेक कारनामों में से केवल एक को यहाँ बयान 
कर देना काफ़ी होगा | यह घटना कुछ दिनों बाद की है, किन्तु इस स्थान पर बेमौक़े न 
होगी । सिराजुद्दौला के बाद मीर जाफ़र को गद्दी पर बैठाने के लिए हॉलवेल ने मीर जाफ़र 
से एक लाख रुपये रिशवत के ले लिए और मीर जाफ़र की खूब तारीफ़ की | बाद में जन 
क़ासिम को गद्दी पर बेठाने की जरूरत हुई तो उसने तीन राख रुपये मीर क्रासिम से 


१३८ भारत में अंगरेशी राज 


लेकर चट कर लिए। अब मीर जाफ़र को बदनाम करना उसके लिए ज़रूरी हो गया। 
इसलिए कम्पनी के डाइरेक्टरों के नाम उसने एक हरूम्बा पत्र लिखा, जिसमें मीर जाफ़र 
को उसने घोर अन्यायी और हत्यारा बयान किया और अनेक ऐसे पुरुषों और स्त्रियों की 
एक सूची साथ में दी जिन्हें हॉलवेल के अनुसार मीर जाफ़र ने बेक़्सूर मार डाला था। हर 
पुरुष के पिता का नाम और हर स्त्री के पति का नाम सूची में दिया हुआ था। छोटी से छोटी 
तफ़सील तक इन ह॒त्याओं की हॉलवेल के पत्र में मौजूद हे। इसके कई साल बाद क्लाइव 
और उसके साथियों ने डाइरेक्टरों को एक और पत्र भेजा जिसमें उन्होंने बताया कि मीर 
जाफ़र पर जितने इलज़ाम हॉलवेल ने लगाए हें वे सब सर से पाँव तक झूठे हें और जिन 
पुरुषों और स्त्रियों की सूची हॉलवेल ने अपने पत्र-में यह कह कर दी हैँ कि मीर जाफ़र ने 
इन लोगों को बेक़सूर मार डाला हैं उनमें से दो को छोड़ कर बाक़ी सब अभी तक 
जिन्दा है ।* 

फिर भी सिराजुद्दोला को बदनाम करने और अपने देशवासियों के काले कारनामों 
पर मुलम्मा फेरने के लिए उस समय से आज तक अंगरेज इतिहास लेखकों ने हॉलवेल की 
ब्लेक होल' नामक कल्पना से पूरा फ़ायदा उठाया हैँ। अंगरेज़ी स्कूलों की सब पाठ्य 
पुस्तकों में, जिनमें कि अंगरेज़ों के ऊपर सिराजुद्दौला के बेशुमार अहसानों का कहीं जिक्र 
नहीं, उनमें यह क़िस्सा सच्चा कह कर बयान किया जाता हैं । 


सिराजुहोला की कलकत्ते से वापसी 


अपनी वीरता और उदारता, दोनों का परिचय देने के बाद विजयी सिराजुद्दौला 
२४ जून को कलकत्ते से अपनी राजधानी की ओर लौटा । मार्ग में हुगली के ऊपर उसने 
एक दरबार किया, जिसमें फ्रान्सीसी कोठी के वकील न साढ़े तीन राख रुपये और 
डच कोठी के वकील ने साढ़े चार लाख रुपये अपनी अपनी राजभवित दरशाने के लिए 
सिराजुद्दोला की नज़र किए । सिराजुद्दौला ने उन्हें अपना व्यापार जारी रखने की 
इजाज़त दे दी। सिराजुद्दोला को अभी तक आशा थी कि इसी तरह का समझौता अंगरेजों 
के साथ भी हो जायगा । ११ जुलाई, सन्‌ १७५६ ई० को सिराजुद्दौला मुशिदाबाद पहुँच 
गया । 
थोड़े ही दिनों बाद पूनिया के नवाब शौकतजंग ने फिर बगावत का झंडा ऊँचा किया। 
१६ अक्तूबर, सन्‌ १७५६ को राजमहल नामक स्थान पर सिराजुद्दीला और शौकतजंग 
की सेनाओं में मुफ़ाबला हुआ, जिसमें शौकतजंग काम आया और सिराजुद्दौला ने विजय 
प्राप्त की । सिराजुद्दौठा अब शौकतजंग की जगह राजा युगलसिंह नामक एक हिन्दू को 
पूनिया की गद्दी पर बैठा कर मुशिदाबाद लौट आया । इस बार सिराजुद्दौला की प्रजा ने 
उसे बधाइयाँ दीं और दिल्ली के सम्राट ने एक नये फ़रमान के ज़रिए उसे बंगाल, बिहार 
और उड़ीसा, तीनों प्रान्तों की सूबेदारी की गद्दी पर फिर से पक्का किया। यह बात 
याद रखने योग्य है कि सिराजुद्दोला आरम्भ से जो कुछ करता था दिल्‍ली सम्राट के नाम 
पर और सम्राट के एक सेवक की हैसियत से ही करता था । 

सिराजहौला १३९ 
फरूता में अंगरेज़ 
कलकत्ते से भागे हुए अंगरेज़ कलकत्ते से कुछ नीचे बंगाल की खाड़ी के ऊपर फलता 
नामक स्थान पर जाकर ठहर गए और क़रीब छ महीने वहीं ठहरे रहे । कम्पनी के कारबार 
की दृष्टि से उस ज़माने में कलकत्ते की निस्बत मदरास अधिक महत्व की जगह थी। फलता 
से इन अंगरेज़ों ने एक ओर तो मदरास की कोठी के अंगरेज़ों को यह लिखा कि मदरास 
से नयी सेना जमा करके बंगाल भेजी जाय, और दूसरी ओर--क्योंकि केवल सेना के बल 
सिराजुद्दोछा से जीतना वे असम्भव समझ चुके थे--उन्होंने अपने गुप्तचरों के ज़रिए 
झूठे सच्चे लोभ दिखला कर कलकत्ते के राजा मानिकचंद को और सिराजुद्दौला के दूसरे 
सेनापतियों, दरबारियों और सामन्‍्तों को अपनी ओर फोड़ने के प्रयत्न शुरू किए। निस्सन्देह 
भेद नीति का यह विस्तृत जाल ही वह मुख्य उपाय था जिसके द्वारा ये मुट्ठी भर निर्बल 
किन्तु चालाक विदेशी बलवान किन्तु अनुभवशून्य भारतीय नवाब को गिराने की आशा 
कर रहे थे । स्क्रफप्तन नामक अंगरेज़ लिखता है--- 

“यह एक बड़े भारी आइचय को बात सालम होगी कि सूबेदार (मजाब) 
ने हतने दिनों इतनी शान्ति से हमें फलता में क्‍यों पड़ें रहने दिया।)< » » 
इसकी वजह मे केवल यह बता सकता हूँ कि बह हमें एक बहुत ही तुच्छ जीञ 
समझता था। :< > » और उसे इस बात का गुमान भी न था कि हम संन्यबल 
के सहारे फिर बंगाल लोटने की हिम्मत करेंगे ।* 

इस पर जीन लॉ लिखता है-- 

“सिराजुद्दोला यूरोपवासियों को बहुत हो ज़ियादा हक़ीर ओर तुच्छ 
समझता था। वह कहा करता था कि इन्हें ठिकाने रखने के लिए केवल एक 
जोड़ी अप्पल को ज़रूरत हे ।» >»< » इसलिए बहु यह सोच ही न सकता था 
कि अंगरेज़ सेन्यबल द्वारा फिर से बंगाल में पेर जमाने का विचार कर सकते 
हैं। यदि वह यह अनुमान कर सकता था कि अंगरेज्ञ कोई नयी तरकीब सोच रहे 
होंगे तो केबल यही अनुमान कर सकता था कि वे विनम्न होकर एक हाथ से मेरे 
सामने नज़र पेश करेंगे और दूसरे हाथ से फिर अपनी तिजारत शुरू करने के लिए 
खुशी के साथ मेरा फ़रमान हासिल करेंगे । निस्सन्‍्देह इसो खयाल से सिराजुद्दोला ने 
अंगरेज्ञों को शान्तिपूर्वक फलता में पड़े रहने दिया | 


सिराजुहौला के साथ छल 
फलता में अंगरेज़ों ने नवाब के अफ़सरों से यह कहा कि हमें मौसम खराब होने की 
, वजह से यहाँ रुकना पड़ रहा है, ज्योंही मौसम समुद्र यात्रा के काबिल हुआ, हम मदरास 
चले जाएंगे। दूसरी ओर उन्होंने “नवाब को धोखा देने के उद्देश्य से] अत्यन्त दीन और 

१४० भारत म अंगरेशी राज 


तम््र शब्दों में इस मज़मून की अरज़ियाँ सिराजुद्दौला के पास भजनी शूरू कर दीं कि हम 


फिर से बंगाल में व्यापार करने की इजाज़त दी जाय | 


सिराजुद्दोला की दयालता 


सिराजुद्दोला ने बजाय किसी तरह की कड़ाई के इस समय भी उनके साथ दया का 
व्यवहार किया । जब उसे यह मालम हुआ कि अंगरेज़ों के फलता पहुँचने पर वहाँ के लोगों 
ने बाज़ार बन्द कर दिए थे जिसकी वजह से अंगरेज़ों को रसद की दिक्कत हो रही थी, तो 
सिराजुद्दौला ने फ़ौरन हुकुम भेज दिया कि बाज़ार खोल दिए जाय॑ं और 'बेचारे परदेसियों 
को खाने पीने के सामान की कोई दिक्कत न होने पाए । सिराजुद्दोला दिल से चाहता था 
कि अंगरेज़ अपनी शरारतें छोड़ कर फिर से बंगाल में तिजारत करने लगें । इसीलिए उसने 
अपनी विजय के बाद भी क़ासिमबाज़ार, कलकत्ते त्यादि की कोठियों में उनके तिजारती 
माल को हाथ न लगाया था । 

सिराजुद्दोला की नीयत यदि कुछ और होती तो कलकत्ते या फलता में से कहीं भी 
इन विदेशी व्यापारियों का एक एक कर खात्मा कर डालना और साथ ही उनके सब 
षडयन्त्रों का अन्त कर देना उसके लिए बहुत ही आसान काम था| यदि वह ऐसा कर डालता 
तो कोई निष्पक्ष इतिहास लेखक उसे दोषी न ठहरा सकता था। किन्तु उस भोले भारतीय 
नरेश को इन विदेशियों के चरित्र और उनकी चालों का अभी तक भी पता न था । इस 
भोलेपन की कीमत सिराजहोला और उसके देश, दोनों ही को बहुत जबरदस्त चुकानी 
पड़ी । 


बंगाल में अंगरेशों का फिर से प्रवेश 

२० जून, सन्‌ १७५६ को अंगरेज कलकसे से निकाले गए। १६ अगस्त को कलकत्ते 
के छिन जाने का समाचार मदरास पहुँचा । अक्तूबर के मध्य में ८०० यूरोपियन और 
१,३०० हिन्दोस्तानी सिपाही मदरास से रवाना किए गए | जल-सेना का अधिकार एडमि- 
रल वाट्सन को और स्थल-सेना का नेतृत्व सुप्रसिद्ध करनल क्लाइव को दिया गया। मदरास 
की अंगरेज़ कौन्सिल के मेम्बरों ने १३ अक्तूबर के एक पत्र में इस सेना के अफ़सरों को स्पष्ट 
आदेश दिया कि आप लोग बंगाल पहुँच कर नवाब के आदमियों को अपनी ओर फोड़ कर 
किसी दूसरे को नवाबी का हक़दार खड़ा करके और हर तरह के दूसरे उपायों और षड- 
यन्त्रों से नवाबी को पलट देने का प्रयत्न करें ।* इस तरह बंगाल में बगावत करवाने के 

रादे से दिसम्बर सन्‌ १७५६ के मध्य में यह सेना फलता पहुँच गई । 


साशिशों का जाल 


यह सेन्यबल बहुत दरजे तक एक दिखावे की चीज़ थी। असली चीज़ साज़िशों का 

वह जाल था जो बंगाल में पूरी तरह फैल चुका था। कलकस्ते का राजा मानिकचंद भी किसी 
न किसी लालच म फेस कर अपने स्वामी और देह, दोनों के साथ विश्वासधात करने को 
राजी हो गया। फलता पहुँचते ही क्ठाइव और वाट्सन, दोनों ने नवाब के नाम अलूग अलूग 


(3लकन« मम» मनन भव. 


० [6० १8०4 3फ 0७00० 756, नद्षछं ७ 756-57. ९०. ।, 99. 239, 240. 


सिराजुहौला १४१ 


दो लम्बे पत्र लिखे, जिनमें सिवाय धमकियों, छछ और बदतमीज्धी के और कुछ न था । 
सिराजुद्दौला इन पत्रों का क्या उत्तर दे सकता था ? और अंगरेज़ों को भी सिराजुद्दौला के 
जवाब का कहाँ इन्तज़ार था ? 


बजबज में दिखावटी लड़ाई 


कलकत्ते से कुछ नीचे बजबज में एक बड़ा मज़बूत पुराना किला था जिपके चारों 
ओर एक गहरी खाई थी । यह क़िला राजा मानिकचंद के सपुदें था। २९ दिसम्बर को 
क्लाइव के अधीन थोड़ी सी अंगरेज़ी सेना जहाज़ से उतर कर बजबज पहुँची । अंगरेज़ों 
और मानिकचंद के बीच पहले से तय हो चुका था कि मानिकचंद केवल दिखावे के लिए 
एक बार अंगरेज़ों का मुक़ाबला करे। चनाँचे मानिकचंद दो हज़ार सेनिक लेकर क्लाइव 
के २६० सैनिकों का म॒क़ाबला करने के लिए क़िले से बाहर निकला । केवल आध घंटे की 
झूठी फटफट के बाद मानिकचंद के क़िले के दरवाज़े खोल दिए और बिना किसी रुकावट 
के २९ दिसम्बर की रात को अंगरेजी सेना ने बजबज के क़िले में प्रवेश किया। मानिकचंद 
अपनी सेना लिए पीछे की ओर हटता चला गया । मानिकचंद कायर न था। छे साल बाद 
कम्पनी ने राजा मानिकचद के एक बेटे को अपने यहाँ तनरूवाह देकर नौकर रखा, जिसकी 
वजह सरकारी कागज़ों में इन साफ़ शब्दों में दी हुई हं-- क्योकि पिछले ३० साल के 
अन्दर मानिकचंद कई तरह से हमारे लिए उपयोगी साबित हो चुका था ।* 

बजबज के क़िले के अन्दर जितने ग्रेर फ़ौजी हिन्दोस्तानी थे उनमें से कुछ भाग 
निकले और जो रहे उनको अंगरेज़ों ने कत्ल कर दिया। 


कलूकत्त पर अंगरेज़्ों का फिर से क़ब्जा 

इसके बाद दूसरी जगह, जहाँ मानिकचंद अंगरेज़ों का मुकाबला कर सकता था, 
कलकत्ता थी । किन्तु यहाँ पर उसने या उसके विदेशी दोस्तों ने दिखावे की भी ज़रूरत न 
समझी । बजबज से भाग कर मानिकचंद सीधा हुगली पहुँचा । वहाँ से उसने सिराजुद्दौला 
को कहला भेजा कि अंगरेज़ों की विशाल (? ) सेना के सामने में ठहर न सका।” २ जनवरी, 
सन्‌ १७५७ को मानिकचंद की गैरहाज़िरी में बहुत आसानी से कलकत्ता फिर से अंगरेजों 
के हाथों में आगया । इसके बाद तान्नाह का क़िला भी अंगरेज़ी सेना को पहले ही से खुला 
हुआ और खाली मिला । ३ जनवरी, सन्‌ १७५७ को कलकत्ते का क़िला ड्रेक और उसकी 
एक कौन्सिल के हवाले कर दिया गया । 

अंगरेज़ इतिहास लेखक, एस० सी० हिल, लिखता है कि इस समय सिराजुद्दौला 
पर हमला करने से पहले अंगरेज़ों के सामने एक ख़ास सवाल यह था कि सिराजुद्दौला 
की जगह सूबेदारी का हक़दार किसको खड़ा किया जाय । कुछ की सलाह थी कि “सरफ़राज़ 
खाँ के उन बेटों में से एक को, जो इस समय ढाका में क़द थे, सिराजुद्दोला के खिलाफ़ सूब- 
दारी का हक़दार खड़ा कर दिया जाय ।” किन्तु यह मामला अभी तय नहीं हुआ था। 
कलकत्ते के आस पास केवल एक हुगली का किला और बाक़ी रह गया था। अंगरेज़ों को 

मालूम था कि सिराजुद्दौला ने हुगली के पास नाज की बड़ी बड़ी कोठियाँ मर रखी है। 
तय हुआ कि सब से पहले इन तमाम कोठियों को जाकर आग लगा दी जाय ।* 


हँवली की छूट और क़त्ले आस 

हुगली का क़िला अरक्षित पड़ा हुआ था। माल भी वहाँ बहुत था। किला आसानी 
से अंगरेज़ों के हाथों में आगया । ११ जनवरी का दिन क़िले के पास के मकानों को लूटने 
में खच हुआ । इसके बाद फिर १२ से १८ तक पूरे सात दिन हुगली नगर और उसके आस 
पास की तमाम हिन्दोस्तानी रिआया के घरों को लूटने में ख़त किए गए। इस लूट के साथ 
हुंगली के बेशुमार निहत्थे और निरपराध हिन्दोस्तानी बाशिन्दे क़त्ल कर डाले गए। 


स्िराजुद्देला का आगे बढ़ना ओर बाट्सन के नाम पत्र 

सिराजुद्दोला को मालम हो गया कि मेरे आदमियों में विश्वासधात के बीज बोकर 
अंगरेज़ों ने बजबज, तान्नाह, कलकत्ता और हुगली के क़िले मुफ्त में ले लिए हें । एस० सी० 
हिल लिखता हूँ कि मुशिदाबाद के मुख्य मुख्य दरबारियों को अपनी ओर मिलाने के लिए 
उनके साथ क्लाइव का गुप्त पत्र-व्यवहार बराबर जारी था। बहुत सम्भव हैं इस पत्र- 
व्यवहार की भी कुछ भनक सिराजुद्दोला के कानों तक पहुँच गई हो । इसके बाद हुगली 
की निरपराध प्रजा के ऊपर अंगरेज़ों के जुल्मो की ख़बर सिराजुहद्रोला को मिली । 
सिराजुद्दोला सेना लेकर मुशिदाबाद से बढ़ा और हुगली के निकट आकर उसने अंगरेज़ 
स्नेनापति वाट्सन को इस मज़मून का एक पत्र लिखा-- 

“तुम छोगों ने हुगलो का नगर ले लिया, उसे लूटा और मेरी प्रजा के 
स्राथ युद्ध किया । इस तरह के काम व्यापारियों को शोभा नहीं देते, इसलिए में 
सुशिदाबाद से छल कर हुगली के निकट आ गया हूं । इसो तरह में अपनो सेना 
सहित नदी को पार कर रहा हें और मेरी सेना का एक भाग तुम्हारे पड़ाव की 
ओर बढ़ रहा हैं। फिर भी यवि तुम चाहते हो कि कम्पनी का कारबार पहले की 
तरह फिर से जम जाय और कम्पनी का व्यापार चलने लगे, तो किसी बाअस्तियार 
आदमी को मेरे पास भेज दो जो अपनी इच्छाएँ और आवध्यकताएँ मुझे बता 
सके ओर इस मामले में मुझसे पूरी तरह बातचोत कर सके। इस बात का परवाना 
जारी करने में मुझे कोई संकोच न होगा कि कम्पनी की तमाम कोठियां तुम्हें वापस 
दे दी जाय और जिन शर्तों पर तुम इस मुल्क में पहले लिजारत करते थे उन्हीं शर्तों 
पर आइन्दा करते रहो । जो अंगरेज़ इन सूबों सें बसे हुए हें वे यदि व्यापारियों 
का-सा बर्ताव करेंगे, मेरी आशाओं का पालन करेंगे और मुझे किसी तरह विक़र 
न करेंगे, तो तुम विश्वास रखो में उनके नुक़सानों का खयाल करुँगा और इस 
बारे में उनकी तसल्ली कर दूगा । 

“तुम जानते हो, जंग में सिपाहियों को लूटने से रोकना कितना मुशकिल 
काम है। इसलिए यदि मेरो सेना की लूट द्वारा तुम छोगों का कुछ नुक्सान हुआ 

हैं और उससें से कुछ यदि तुम छोग अपनी ओर से छोड़ दोगें तो तुम्हारी दोस्ती 

पाने के लिए और भविष्य में तुम्हारी क्ौम के साथ अच्छा सम्बन्ध क्रायम रखने 
के लिए में इस खास विषय में भी तुम लछोगों की तसल्ली कर देने की कोशिश 
करूंगा । 

“तुम ईसाई हो और जानते हो कि किसी झगड़े को बनाए रखन को निस्‍्थल 
उसे आपस में तय कर डालना कितना ज़ियादा अच्छा हे। किन्तु यदि तुम यह तय 
ही कर चुके हो कि अपनी लड़ाई की इच्छा के सामने अपनी कम्पनी के फ़ायदे और 
अलग अछूग व्यापारियों के फ़ायदे, दोनों को क़ुरबान कर दो, तो इसमें सेरी कोई 
जिम्मेदारी न होगी । इस तरह की लड़ाई बरबाद कर देने बालो होती है, उसके 
नतीजे घातक होते हैं, इन घातक नतीजों को रोकने के लिए ही में यह पत्र लिख 
रहा हूं ।/* 

निस्सन्देह यह पत्र भी सिराजुद्दौला की शान्ति-प्रियता, उसकी बरदाइत, उसकी 
उदारता और उसकी प्रजापालूकता, इन सब का पूरी तरह द्योतक हैँ । शायद अभी तक 
भी उसे इस बात का काफ़ी तजरुबा न हुआ था कि इन विदेशी व्यापारियों के साथ किसी 
तरह का भी समझौता कहाँ तक टिक सकता है । 


छल से सिराजुद्दोला का कलकत्ते बुलाया जाना 


अंगरेज़ों ने जब नवाब को सुलह के लिए उत्सुक पाया तो नीचे लिखी शर्तें पेश 
कीं--- 

(१) अंगरेज़ों का जितना नुकसान हुआ हूँ उस सब का पूरा पूरा हरजाना दिया 
जाय ; 

(२) कम्पनी को बंगाल में जितनी रिआयतें मिली हुई थीं वे सब पूरी तरह फिर 
से दी जावें; 

(३) अंगरेज़ों को अधिकार हो कि जिस तरह वे चाहें अपनी आबादियों की 
क़िलेबन्दी कर सकें; और 

(४) कलककते में कम्पनी की अपनी एक टकसाल क़ायम हो । 

चौथी शर्ते को स्वीकार करना सिराजुद्ौला के अधिकार से बाहर था । साम्राज्य 
भर में कहीं भी टकसाल क़ायम करना या किसी को टकसाल क़ायम करने की इजाज़त 
देना केवल दिल्ली सम्राट के अधिकार मे था। पहली तीनों शर्तें सिराजुद्दोला ने मंजूर कर 
लीं और चौथी के विषय में पत्र-व्यवहार होता रहा । इस पत्र-व्यवहार में अंगरेज्ों ने और 
नयी नयी शर्ते नवाब के सामने पेश करनी शुरू की । उनका असली उद्देश्य सिराजुद्दौला के 
साथ सुलह करना नहीं था। उनका उद्देश्य सिराजुद्दोला को धोखा देकर बंगाल में एक 
जबरदस्त बगावत खड़ी करना था। इन लोगों ने सिराजुद्दोला से कलकत्ते चलने की प्रार्थना 
की और उसे यह आशा दिलाई कि कलकत्ते पहुँच कर सुलह की शर्तें तय हो जायेंगी । 


विश्वासघात 


अंगरेज़ इस समय सिराजुद्दौला को धोखे से कलकत्ते लाकर उस पर अचानक हमला 

करना चाहते थे। सुप्रसिद्ध मीर जाफ़र इस समय सिराजुद्दोला के साथ और उसके मुख्य 
सेनापतियों में से था । एस० सी० हिल लिखता है कि सिराजुद्दौला को अपनी इस यात्रा 
में म/छम हो गया था कि मेरे अनेक सिपाही और कई अफ़सर तक मेरा साथ देने के लिए 
तैयार नहीं हैं ।* 

इतिहास लेखक स्क्रफ़तन लिखता हे कि सिराजुद्दोला को अपने कई मुख्य-मुख्य 
अफसरों में और ख़ासकर मीर जाफ़र में, जिसका व्यवहार इस मामले में बड़ा रहस्यपूर्ण 
मालम होता था, विद्रोह के कुछ लक्षण दिखाई दे गए थे ।ग 

४ फ़रवरी, सन्‌ १७५७ ई० को सिराजदौला कलकत्ते पहुँचा । कलकत्त अंगरेजों 
ने उसे बड़े आदर के साथ अमीचंद के बाग में ठहराया । सुलह की बातचीत बराबर जारी 
रही । अंगरेज़ों की गुप्त तजवीज़ थी कि ५ तारीख को सवेरे सूर्योदय से पहले सिराजुद्दौला 
पर चुपके से हमला कर दिया जाय | इतिहास लेखक जीन लॉ लिखता हँ-- 

“जिस दिन अंगरेज हमला करन वाले थे उससे एक दिन पहले सिरा- 
जुहोौला को और अधिक पूरी तरह धोखे में रखने को ग़रज्ष से ओर उसके खेमे 
की जगह को अच्छी तरह देख लेने के लिए उन्होंने उसके पास अपन दो नुमाइनदे 
भेजे । इन नुमाइन्दों को हुकुम था कि वे नवाब से सुलह की तजवोज़ें करें, किन्तु 
सुलह की जो शरतें उन्होंने पेश कीं उन्हीं से नवाघ को ज्ञाहिर हो जाना चाहिए था कि 
यह सब उसके शत्रुओं की केवल एक चाल थी ।”[ 

जो दो अंगरेज़ नुमाइन्दे क्लाइव ने इस अवसर पर नवाब के पास भेजे और जो 
वास्तव में जासूसों का काम कर रहे थे, उनके नाम वाल्श और स्क्रैफ़न थे। एक और 
हिन्दोस्तानी देशद्रोही, राजा नवक्ृष्ण, इस समय सिराजुह्दौला के दल में अंगरेज़ों के जासूस 
का काम कर रहा था ओर उन्हें पल पल पर नवाब की सब काररवाइयों की ख़बर देता रहता 
था। 
नवाब के खेमे के पास ही अंगरेज़ नुमाइन्दों के खेमे डाल दिए गए। पहले से जो 
हिदायतें उन्हें दे दी गई थीं उनके अनुसार ४ तारीख की रात को ये दोनों दूत सिराजुद्दौला 
से बातचीत करके अपने खेमे में आगए। इसके बाद सोने के बहाने उन्होंने ख़ेमों की रोशनी 
बुझा दी और फिर अंधेरे में वहाँ से निकल कर ये लोग अंगरेज़ों की ओर भाग आए । इसके 
बाद की घटना के विषय में जीन लॉ लिखता हँ--- 
“अगले दिन ५ फ़रवरी को सुबह ४ या ५ बज गहरे कोहरे में कर्नल 
क्लाइव ने अपनी सेना सहित नवाब के दल पर हमला किया और थे लोग ठीक 

सिराजुददौला ... १४५ 


उस खेसे पर आकर गिरे जिसम पहले दिन शाम को अंगरेज नुसाइस्दे लवाब से 
मुलाक़ात कर चुके थे। ८ ८ »< सौभाग्य से नवाब उस समय उस खेमे में मोजूद 
न था। उसके एक दीवान को अंगरेज्ञ नुमाइन्दों पर पहले ही कुछ सनन्‍्देह हो चुका 
था और उसने नवाब को सलाह दी थी कवि आप ज़रा दूर एक दुसरे खेमे में 
रात गज्ञारें।” 
सिराजुद्दछा को ऐसे समय में, जब कि सुलह की बातचीत जारी थी, इस विश्वास- 
घात की कोई आशा न थी। जो लड़ाई इस समय सिराजुद्दोला और अंगरेज़ों के बीच हुई 
उसके विषय में रेनाल्‍ट अपने ४ सितम्बर के एक पत्र में लिखता है-- 

“अंगरेज्ञों ने अपनी सारी स्थल-सेना और उसके साथ अपने जहाजों के 
तमाम सिपाहो लड़ने को भेज दिए। वे सोते हुए मुसलमानों के ऊपर धोखा देकर 
अचानक टूट पड़े । फिर भी इस लड़ाई से जितने राभ की उन्हें आशा थी उतना 
न हो सका। शुरू में वे शत्र को थोड़ा सा पीछ हटा पाए, किन्तु फिर ज्योंही सिरा- 
जुहोला ने अपनी सेना का एक भाग जमा कर लिया, त्योंही अंगरेज्ञों को ख़द पीछे 
हंट जाना पड़ा । अंगरेज्ञी सेना बेतरतीबी के साथ पीछे को भागी और यह उनकी 
बड़ी खुशक्रिस्मती थी कि वे अपने क़िले को दीवारों के नीचे तोपों से सुरक्षित 
साए में पहुँच सके । इस लड़ाई में अंगरेज्ञों के क्रोब २०० आदमी काम आए 

निस्सन्देह अंगरेज़ों को इस विश्वासधात की सज़ा देने के लिए नवाब के पास अब 
भी काफ़ी सेना थी, किन्तु और आगे चल कर रेनार्ल्ट लिखता है-- 

“नवाब के मन्सत्रियों ने जो लगभग सभी अंगरेज़ों के तरफ़दार थे और केवल 
सुलह कर लेना चाहते थे, इस मौके से फ़ायदा उठा कर नवाब को सुठह के लिए 
मजबूर किया। धृसरी तरफ़ अपने सेतापतियों की बग़ाबत से लाचार होकर 

> 2< » नवाब ने देखा कि सुलह के लिए राज्ञो हो जाने के सिवा उसके पास और 
कोई चारा न था। उसे अत्यन्त कड़ी शर्तें स्वीकार करनी पड़ों ।” 


 अलीनगर की सन्षि पे 

इस हालत में नवाब सिराजुद्दौला ने ९ फ़रवरी, सन्‌ १७५७ ई० को अंगरेज़ों के 
साथ वह सन्धि की जो अछीनगर की सन्धि' के नाम से मशहूर है । इस सन्धि की सात शर्तें 
ये थीं-- 

(१) जितनी रिआयतें दिल्ली सम्राट ने अगरेज़ों के साथ कर रखी थीं वे सब 
फिर से मंजूर कर ली जावें; 

(२) बिहार और उड़ीसा भर में जिस किसी माल के साथ अंगरेज्ों का 
इस्तक' हो वह सब बिना महसूल आने-जाने दिया जावे ; 

(३) कम्पनी की कोठियाँ और कम्पनी, और उसके नौकरों और असामियों का 
वहू तमाम माल असवाब, जो नवाब ने शब्त कर लिया था, वापस दे दिया जावे, और नतयाब 
के आदमियों ने जो कुछ माल लूट लिया था उसके बदले में एक नक़द रक्रम दी जावे; 

(४) अंगरेज़ जिस तरह उचित समझें उस तरह कलककत्ते की क़िलेबन्दी कर लें; 

(५) अंगरेज़ों को सिक्के ढालने का अधिकार रहे; 

(६) नवाब और उसके मुख्य पदाधिकारी और मन्त्री इस सुलहनामे पर दस्तखत 
करें; और 

(७) अंगरेज़ क्रौम और अंगरेज्ञ कम्पनी की तरफ़ से ऐडमिरल वाट्सन और 
करनल क्लाइव, दोनों इस बात का वादा करें कि जब तक नवाब की ओर से सन्धि का 
उल्लंघन न होगा तब तक हम नवाब के) राज में अमन से रहेंगे । 

भारत में अंगरेज़्ों और फ्रान्सीसियों के दरमियान लाग-डाट अभी जारी थी । इस- 
लिए अंगरेज़ों ने इस बात पर ज़ोर दिया कि सुलहनामे में एक शर्त यह भी रखी जावे कि 
सिराजुद्दौला निरपराध फ्रान्सीसियों पर चढ़ाई करके उन्हें इस मुल्क से बाहर निकाल दे । 
सिराजुद्दी्ला ने केवल इस शतं को मानने से इनकार कर दिया । 

इस सन्धि के साथ साथ अंगरेज़ों ने नवाब से यह इजाज़त ले ली कि मुशिदाबाद 
के दरबार में अंगरेज्ञों का एक एलची रहा करे। यह भी तय हो गया कि जब कभी युद्ध 
आदि के समय नवाब को ज़रूरत हो और नवाब आज्ञा दे, तो अंगरेज़ अपनी सेना और धन, 
दोनों से नवाब की मदद करें । 


सन्धि तोड़ने के प्रयत्न 


इस सुलहनामे की स्याही अभी सूखने भी न पाई थी कि अंगरेज़ों ने, जिनका असली 
उद्देश्य कुछ और था, फ़ौरन उसे तोड़ने के उपाय सोचने शुरू किए । दरबार में एक अंगरेज़ 
एलची को रहने की इजाज़त देकर सिराजुद्दोला ने एक नयी बला अपने सर ले ली थी । 
९ फ़रवरी को सुलहनामे पर दस्तखत हुए और १२ ता० को क्‍लाइव और उसके साथियों 
नें सिलेक्ट कमेटी के नाम अपने एक पत्र में खुले तौर पर यह राय प्रकट की--- 

“और भी नयी रिआयतें नवाब से माँगी जा सकतो हें * / » और यदि 
एक ऐसा आवमी नवाब के दरबार सें एलची नियुक्त करके भेजा जाय जो देदा 
को जबान ओर रिवाजों को समझता हो, तो न केवल उसके जरिए ये नयी शर्तें ही 
मंजर कराई जा सकती हूँ, बल्कि और बहुत से इस तरह के प्रकट या गुप्त कामों 
में भो, जो पत्र-व्यवहार हारा इतनी अच्छो तरह नहीं हो सकते, वह सनुष्य बहुत 
उपयोगी साबित हो सकता हैं ।” 

मुशिदाबाद के दरबार में साज़िशों का जाल पूरना अंगरेज़ों के लिए अब और अधिक 
आसान हो गया और इन कामों के लिए क़ासिमबाज्ञार की कोठी का अंगरेज़ अफ़सर 
बटस, जिसकी एक बार सिराजुद्दोला जान बख्दा चुका था, एलची नियुक्त करके भेजा 
गया। १६ फ़रवरी के एक पत्र में वाट्स को कम्पनी की ओर से यह हिदायत दी गई कि तुम 
९ तारीख के सुलहनामे से बाहर दस और नयी शर्तें सिराजुद्दोला के सामने पेश करो । इन 
नयी शर्तों में इस तरह की शर्तें भी थीं जैसे--- 

नवाब के महकमे चुंगी का कोई मुलाज्िम अंगरेज़ों के किसी दस्तखती माल पर यदि 
किसी तरह का महसूल माँग बेठे तो बिना नवाब से शिकायत किए या सरकारी अदालतों 
तक पहुँचे अंगरेज़ों को उसे स्वयं दण्ड देने का अधिकार द्वो। कम्पनी के ज़िम्मे या किसी 

भी अंगरेज़ के ज़िम्मे यदि किसी भारतवासी का कोई क़र्ज़ निकलता हो तो नवाब उसे अपने 
पास से अदा कर दे । जो अदालतें अंगरेज़ अपनी ओर से क़ायम करें उन्हें भारतवासियों को 
मुजरिम क़रार देने और उन्हें फाँसी देने तक का अधिकार मिल जावे। नवाब से भेंट करने 
के समय अंगरेज़ों को रिवाज के अनुसार किसी तरह की नज़र पेश न करनी पड़े। कलकत्ते 
के नीचे नदी से एक मील के अन्दर नवाब कभी किसी तरह की क़िलेबन्दी न करे, 
इत्यादि, इत्यादि । 

अंगरेज़ ख़ब जानते थे कि सिराजहौला इस तरह की नयी शर्तें, जितका साफ़ मतलब 
उससे शासन अधिकार छीनना था, स्वीकार न कर सकता था। असली मतलब पूरा करने 
के लिए सुप्रसिद्ध अमींचंद अपनी थैलियों सहित वाट्स का सलाहकार नियुक्त होकर 
उसके साथ मुशिदाबाद भेजा गया। वाट्स अपने “मेमॉयर्स आफ़ दी रेवेल्यूशन” में 
स्वीकार करता है कि अपनी साज़िशों को सफल बनाने के लिए उसने मुशिदाबाद के 
दरबार में रिशवतों का बाज़ार खूब गरम कर रखा था । 


सिराजुद्देला और बाट्सन में पत्र-व्यवहार 

दूसरी ओर अलीनगर की सन्धि के विरुद्ध और उसकी खाक परवा न करते हुए 
अंगरेज्ञों ने फ़ौरन सबसे पहले फ्रान्सीसियों की चन्द्रनगर वाली कोठी पर हमला करने 
की ठानी । सिराजुद्दोला अभी कलकत्ते से लौट कर अपनी राजधानी तक पहुँचा भी न था 
कि मार्ग ही में उसे अंगरेज़ों के इस इरादे का समाचार मिला। उसने तुरन्त १९ फ़रवरी को 

एडमिरल वाट्सन के नाम इस मज़मून का एक पत्र लिखा--- 
अपने देश और अपने राज के अन्दर लड़ाइयाँ बन्द करने के उद्देश्य से 
मेंने अंगरेज्ञों के साथ सुलह मंज़ूर को थी, ताकि तिजारत पहले की तरह जारी 
रह सके -< »< » इसी तरह तुमने भी अपने दस्तख़त से और अपनी मोहर से 
छगा कर एक मसज़मून का इक़रारनामा मेरे पास भेज विया हे कि तुम मेरे देश 
को शान्ति को भंग न करोगे; किन्तु अब मालूम होता हे कि तुम हुगछी के पास 
को फ्रान्सीसी कोठी का सोहासरा करने और फ्रान्सीसियों से लड़ाई शुरू करने की 
तजबोज़ कर रहे हो। यह बात हर क़ायदे और रिवाज के खिलाफ़ हें कि तुम लोग 
अपने यहाँ के आपसी झगड़ों और दुशमनियों को मेरे देश में लाओ 2८ 2८ »८ अगर 
तुमने फ्रान्सीसी कोठियों का मोहासरा करने की ठान ही ली है, तो मेरी अपनी 
आन और अपने बादशाह की ओर मेरा फ़र्ज, दोनों मुझे मज़्बर करेंगे कि में अपनी 
फ़ौज से फ्रान्सोसियों की सदद करू। मालूम होता हें अभी हाल में जो सन्धि मेरे 
तुम्हारे बीच हुई है उसे ठुम तोड़ना चाहते हो। इससे पहले मराठों ने इस राज 
पर हमला किया था और बरसों इस देश में लड़ाइयां जारी रखों। किन्तु जब 
एक बार झगड़ा तय हो गया और उनके साथ सन्धि हो गई, तो उन्होंने कभी 
सन्धि की शर्तों का उल्लंघन नहीं किया और न वे कभी आइन्दा उन दातों से 
हूटेंगे। जो सन्धियाँ तिहायत संजोदगी के साथ की जाती हूँ उत्तकी क्तई परवा 
ने करना ओर उन्हें तोड़ देना ग़छ़त और बुरा तरीक़ा हूँ। निस्सन्देह तुम्हारा 
- ऊजे है कि तुम अपनी भोर को शा्तों पर ठीक ठीक क्ायम रहो और आइम्बा मेरे 

मातहत सूबों में न कभी किसी तरह के झगड़ों या छेड़ छाश को अपनी तरफ़ से 
कोशिश करो और न अपने सबय कोई झगड़ा खड़ा होने का सौक़ा दो । दूसरी 
ओर से जो कुछ मेंने वादा किया हे ओर मंज़्र कर लिया है उसे में बिलकुल ठीक 

ठीक समय पर पूरा करूगा / »< »।॥”* 
इस पत्र की भाषा बिलकुल साफ़ और निष्कपट है, किन्तु दूसरे ही दिन सिराजुद्दौला 

को फिर एक पत्र इस मज़मून का लिखना पड़ा-- 

“मं अनुमान करता हूँ कि जो पत्र कल मेंने तुम्हें लिखा हे वह मिला 
/ होगा। उसके बाद फ्रान्सीसी वकौल ने मुझे इत्तला दी हे कि तुस्हारे पाँच या छ 
मये जंगी जहाज हुगली में आ गए हे और औरों के आने की आशा है। फ्रान्सीसो 
वकील यह भी कहता हे कि बारिश खतम होते ही तुम मेरे ओर मेरी प्रजा के साथ 
फिर से लड़ाई शरू करने की तजयीजे कर रहे हो। यह व्यवहार एक सच्चे सिपाही 
को और एक ऐसे आल वाले मनुष्य को, जो अपने बादे का पक्का है, शोभा नहीं 
देता । यदि तुम उस सन्धि की ओर सच्चे हो जो तुमने मेरे साथ को हूँ, तो 
अपने जंगी जहाज्ञ नदी से बाहर भेज दो ओर अपने अहृदनामे पर पुरी तरह 
क़ायम रहो । में अपनी ओर से सन्धि का पालन करने में न चक्‌ गा। इतनी संजी- 
दगी के साथ सन्धि करने के फ़ौरन ही बाद फिर जंग शुरू कर देना क्‍या उचित 
या ईमानदारी हे ? मराठे किसी इलहामी किताब से बंधे हुए नहीं हैं, तो भी 
थे अपनी सन्धियों का बिलकुल ठीक ठीक पालन करते हें। इसलिए यह ॒ बड़े आइचर्य 
की और विश्वास के अयोग्य बात होगी, यदि ईसाई लोग, जिन्हें इंजील की 
रोशनी हासिल हे, उस सन्धि पर क्रायम और पक्के न रहें जिसे उन्होंने खुदा 

और ईसामसीह के सामने क़बल किया हूं । 
२३ फ़रवरी को यह पत्र वाद्सन को मिला । २५ को उसने सिराजुद्दौजा के नाम 

यह उत्तर लिखा-- 

४ »« » > में नहों जानता कि आप पर उस हरानी को किस तरह जाहिर 
फरूँ जो मुझे यह देख कर हुई हू कि महज्ञ इस हलकी सी बिना पर कि किसी कम्ीने 
शख्स ने आपसे यह कह देने का साहस किया कि में शान्ति भंग करने की तजबीज़ 
में हैँ, आपने सचमुच मुझ पर यह इलज़ाम लगा दिया | >« » » जनाब, आपसे 
मे यह उम्मोद करता हूँ कि आप उस कमीने शसर््स को जिसने मुझ पर झूठा 
इलज़ाम लगाने और आपको धोखा देने का साहस किया हे, मुनासिब दण्ड दगे। 
इस बीच मेंने फ्रान्सीसियों से उनके वकोल के ध्यवहार की शिकायत को हे और 
उन्होंने मुझसे वादा किया हे कि हम खुद नवाब को लिखेंगे कि जो इलज़ाम हमारे 
वकील ने आप पर लगाया हे यह हमें मालम हैँ कि झूठा हे ।। आप विश्वास रखिए 
कि से सदा अपना धर्म समझ कर सुलह पर क्रायम रहूँगा / »< »८। 
निस्सन्देह यह पत्र कपट से भरा हुआ था । सिराजुद्दोला की इस सीधी सी बात का 

कि पाँच या छे नये जंगी जहाज हुगली में पहुँच चुके हैँ, पत्र भर में कहीं उत्तर देने की 


अलनसमकजकल-ममजम्य 

चेष्टा नहीं की गई | सच यह हैँ कि अंगरेज़ इस समय फ्रान्सीसियों और सिराजुद्दौला, दोनों 
के साथ लडने का निश्चय कर चुके थे, चपचाप तैयारियाँ हो रही थीं और केवल मौके का 
इन्तज़ार था । सिराजुद्दौला को वे अन्त तक धोखे में रखना चाहते थे । 


बिल्ली सम्राट और सिराजुहौला 


इसी समय के निकट कहा जाता है कि दिल्‍ली सम्राट के दरबार और सिराजुद्दौला 
के बीच कुछ खटपट हो गई । ख़बर मिली कि सम्राट की सेना बंगाल की ओर बढ़ी चली आ 
रही है । सिराजुद्दौला ने उसके मुक़ाबले के लिए पटने की ओर बढ़ने का निश्चय किया । 
९ फ़रवरी की सन्धि में यह तय हो चुका था कि इस तरह की कोई आवश्यकता पड़ने पर 
अंगरेज़ धन और फ़ौज, दोनों से नवाब की सहायता करेंगे । सिराजुद्दौला ने वाट्सन को 
सेना भेजने के लिए लिखा और उसी पत्र में यह भी लिख दिया कि जब तक अंगरेज़ी सेना 
मेरे पास रहेगी तब तक में एक लाख रुपये माहवार उसके खर्चे के लिए दूंगा। सम्भव है इस 
तरह सेना माँगने में सिराजुदौला का उद्देश्य यह भी रहा हो कि इस बहाने अंगरेज कोई और 
शरारत करने से रुके रहें । इसी बीच सिराजुदौला ने फ्रान्सीसियों को भी एक पत्र लिखा 
कि आप लोग अंगरेज़ों के साथ सुलह करके मेरे राज में गान्ति और अमन से रहें। 

किन्तु अंगरेज़ों से फ़ौज की मदद माँगना सिराजुद्रौला के लिए एक नयी और घातक 
भूल साबित हुई । वाट्सन ने सिराजुद्दौला के पत्र का अत्यन्त ॥लमोल जवाब दिया। उधर 
इस पत्र ने अंगरेज़ी सेना को कलकत्ते से बढ़ने का पूरा मौक़ा दे दिया। सेना कलकत्ते 
से बढ़ी, किन्तु सिराजुद्दोछा की मदद के लिए नहीं, वरन्‌ पहले चन्द्रगगर की फ्रान्सीसी 
कोठी को विजय करने, और फिर सिराजुद्दौला पर हमला करने के गुप्त उद्देश्य से । 


चन्द्रनगर पर हमले का हरादा 


इस समय अंगरेज़ों का सब से पहला उद्देश्य बंगाल के अन्दर अपने यूरोपियन प्रति- 
स्पर्धी, फ्रान्‍न्सीसियों की ताक़त को ख़त्म करना था। क्लाइव और वाट्सन, दोनों इरादा कर 
चुके थे कि सिराजुद्दौला के साथ लड़ने से पहले कोई न कोई बहाना निकाल कर फ्रान्सीसियों 
की चन्द्रनगर वाली कोठी पर हमला करके उस पर क़ब्जा कर लिया जाय, किन्तु ऐसा 
करना ९ फ़रवरी वाली सन्धि का उल्लंघन करना होता । सिराजुद्दोला भी इस विषय में 
उन्हें आगाह कर चुका था। 

इसके अलावा फ्रान्सीसी भी अंगरेज़ों से लड़ना न चाहते थे । उन्होंने सिराजुद्दौला 
का पत्र पाते ही सिराजुद्दोला की इच्छा के अनुसार आपसी समझौते के लिए अपने बकील 
अंगरेज़ों के पास भेजे । यहाँ तक कि समझौते की शर्तें भी लिखी गईं, जो दोनों पक्षों ने स्वी- 
कार कर लीं। नवाब भी समझौते का पालन कराने की ज़िम्मेदारी अपने ऊपर लेने के लिए 
राज़ी हो गया | केवल समझौते के काग़ज़ पर वाट्सन के हस्ताक्षर होना बाकी रह गया 
था। 

किन्तु अंगरेज़ों का असली मतलब इस तरह के समझौते से सिद्ध न हो सकता था । 
क्लाइबव और वाट्सन, दोनों ने फ्रान्सीसियों पर हमला करने का निश्चय कर लिया था। 
ऐन मौके पर वाट्सन ने समझौते के काग़ज़ पर दस्तखत करने से इनकार कर दिया । 


१५० भारत में अंगरेजी राज 


खन्द्रनगर पर हमला क्लाइव और वाट्सन, दोनों करना चाहते थे, किन्तु हमले के ढंग के 
विषय में इन दोनों में एक खास मतभेद हो गया। वाट्सन की राय थी कि बिना सिराजुद्दोला 
से पूछे या बिना उसे सूचना दिए ही चन्द्रनगर पर हमला कर दिया जावे, किन्तु क्लाइव 
इसके विरुद्ध था। क्लाइव चाहता था कि पहले रिशवतें देकर या जालसाज़ी करके किसी 
तरह सिराजुद्दौला की ओर से इस मज़मून का एक पत्र, जिससे मालम हो कि सिराजुद्दोला 
हमारे चन्द्रनगगर पर हमला करने में सहमत हैँ, अपने पास रख लिया जावे और फिर 
चन्द्रनगर पर हमला किया जावे । इस सम्बन्ध में क्लाइव ने ४ माचे, सन्‌ १७५७ को सिलेक्ट 
कमेटी के मेम्बरों के नाम जो पत्र लिखा उससे इस मामले के स्वरूप का ख़ासा पता चल 
सकता है । क्लाइव ने लिखा--- 

“महाशय ! ज्ञरा सोचिए कि हमारी इन हाल की काररवाइयों के विषय 
सें दुनिया क्‍या राय क़ायम करेगी। चल्द्रनगर के (फ्राग्सीसी) गवरनर और उसकी 
कोंसिल की तरफ़ से हमारे पास इस मज़मून का पत्र आया कि हम गंगा प्रान्त में 
आपके साथ सुलह से रहने के लिए राज्ञी हें। हमने इसके जवाब में यह इच्छा प्रकट 
की कि आप अपने वकील भेजें और उन्हें लिख दिया कि हम खुशी से आपके साथ 
समझोता करने को तंयार हूँ । तो क्या हमने इस उत्तर द्वारा एक प्रकार से सुलह 
स्वीकार नहीं कर ली ? इसके अलावा, फ्राग्सीसी वकीलों के आने के बाद क्या हमने 
सुलह की इस तरह की शर्तें तेयार नहों कीं जो दोनों पक्षों के लिए सन्‍्तोषजनक 
हैं भौर क्या हम इस बात को मंजर नहूं कर चुके हें कि हर दा पर दोनों पक्षों 
के दस्तखत हों, दोनों की मोहरें लगें और दोनों उसके पालन की प्रतिज्ञा करें ? 
फिर अब नवाब कया सोचेगा ? जब हम अपनी ओर से नवाब से वादे कर जुके हूँ 
और वह इस सन्धि का पालन कराने की ज़िम्मेदारी अपने ऊपर लेने की रज़ा- 
सनन्‍्दी तक ज़ाहिर कर चुका है, तो इसके बाद निस्सन्देह नवाब और सारी दुनिया 
यही समझेगी कि हम हलकी और ओछी तबीयत के आदमी हें या हमारा कोई 
भी सिद्धान्त नहीं ८ »« »।॥” 


ब्लाइव की धतंता 

वास्तव में क्लाइव वाट्सन की अपेक्षा कहीं अधिक पक्का घूर्त था। वह उस समय 
चूपचाप वाट्स के ज़रिए, जो मुशिदाबाद के दरबार में एलची था, जालसाज्ञी करवा कर 
सवाब की अनुमति का परवाना प्राप्त कर लेने की कोशिश में लगा हुआ था । 

वाट्स ने १० मार्च को नवाब के कुछ मन्त्रियों को रिशवत देकर नवाब की ओर से 
बाट्सन के नाम एक जाली पत्र भिजवाया जिसके अन्त में यह वाक्य था--- 

“आप समझदार और उदार हूँ, यदि आपका शत्रु शुद्ध हुदय से आपको 
शरण चाहे तो आप उसकी जान बरुश दें, किन्तु आपको उसके इरादों की पवित्रता 
के विषय में पूरी तसलल्‍्ली होनी चाहिए। यदि ऐसा न हो तो जो कुछ आप ठीक 
समझें, करें ।” 
इस पत्र की मूल फ़ारसी प्रति कहीं नहीं मिलती और अंगरेज़ी तरजुमा, जिसका 

ऊपर हिन्दी तरजुमा, दिया गया है वाटस का किया हुआ है । 


सिराजुदहौला १५१ 


बाट्स का दूसरा साथी, स्क्रैफटन, साफ़ लिखता है कि इस पत्र को लिखाने के लिए 
अंगरेज़ों ने नवाब के मन्त्रियों को रिशवतें देने में काफ़ी रुपया खर्च किया ।* इतिहास 
लेखक जीन लॉ लिखता हूँ कि वाट्स ने मुशिदाबाद में रिशवतों और झूठे वादों का बाज़ार 
इतना गरम कर रखा था कि-- 

“नवाब की सेना के सब मुख्य-मुख्य अफ़सर मीर ज्ञाफ़रअली खाँ, खुदादाद खाँ 
लट॒टी और कई और >< »< » पुराने दरबार के सब वज्ञीर /< » »< क़रीब 
क़रीब सब सन्‍्त्री, दरबार के मुहरिर, यहाँ तक कि हरमसरा के खोजें तक अंगरेज़ों 
की ओर थे ८ »८ »।”]+ 
इस पत्र के सम्बन्ध में जीन लॉ को भी विश्वास है कि वाट्स ने उसे लिखाने के छित्‌ 

नवाब के मन्त्री को रिश्वत दी || वह यह भी लिखता हैं कि--- 

“नवाब जिन पन्नों को अपने हुकुम से लिखवाता था उन्हें कभी पढ़ता न था। 
इसके अलाबा मुसलमान (शासक) कभी अपने हाथ से दस्तल़त नहों करते । जब 
लिफ़ाफ़ा बन्द करके अच्छी तरह कस दिया जाता हे तब मन्त्री नवाब से उसको 
मोहर मांगता है और नवाब के सामने लिफ़ाफ़े पर मोहर लगाता हें। कभी कभो 
एक नक़ली मोहर भो होती है ।”$ 
इन सब कामों में मुशिदाबाद के दो जैन जगतसेठों का प्रभाव और अमींचंद का धन, 

इन दोनों से अंगरेज़ों को काफ़ी मदद मिल रही थी। यानी रिशवतों में जो धन खर्च किया 
जा रहा था वह भी अंगरेज़ों की जेब से न निकलता था । 


चद्रमगर पर अंगरेजों का क्रब्जा 
३ मार्च को क्लाइव ने सिराजुद्दौला को सहायता पहुँचाने के बहाने अपनी सेना 

की बाग संभाली । ७ मा को उसने सिराजुद्दोला को लिख भेजा कि में आपकी सहायता 
के लिए आता हूँ । अंगरेजों की तैयारी पूरी थी । इस बीच बम्बई से भी कुछ सेना क्लाइव 
की सहायता के लिए पहुँच चुकी थी। क्लाइव चन्द्रनगर की ओर बढ़ा । उसे इस तरह 
सेना सहित अपनी ओर बढ़ते हुए देख कर फ्रान्सीसियों ने इसकी वजह पूछी। छली क्लाइव 
ने ९ मार्च को फ्रान्सीसियों को पत्र द्वारा विश्वास दिलाया कि-- आपकी क़ौम से लड़ने का 
मेरा इस समय बिलकुल इरादा नहीं है ।” १० मार्च को सिराजुद्दौछा का वह जाली खत 
मुशिदाबाद से चला, जिसमें कहा जाता है कि नवाब ने अंगरेज़ों को चन्द्रनगर का मोहासरा 
करने की इजाज़त दे दी । ११ ता० को एक दूसरे पत्र द्वारा क्लाइव ने फ्रान्सीसियों पर यह 
नया इलज़ाम लगाया कि आप लोगों ने अंगरेज़ी सेना से भागे हुए कुछ बाग्रियों को अपन 
यहाँ छिपा रखा है। युद्ध के लिए बस यह बहाना काफ़ी था। १२ मार्च को चन्द्रनगर से दो 
मील की दूरी पर क्लाइव की सेना आ पहुँची । इतने में वाट्सन भी अपनी सेना लेकर 
पहुँच गया । १४ मार्च को चन्द्रनगर का मोहासरा शुरू हुआ और २३ मार्च को चन्द्रनगर 

१५५१ भारत भें अंगरैशी राज 


अंगरेज़ों के हाथों में आ गया । बंगाल के अन्दर की फ्रान्सीसियों की दूसरी कोठियों के बारे में 
अंगरेज़ों और फ्रान्सीसियों के बीच एक सन्धि हो गई। 


शब्द्न्गर के दो मुख्य विश्वासधाती 


चन्द्रनगर की इस सरल विजय में भी युद्ध कौशल या वीरता ने अंगरेज़ों का इतना 
साथ नहीं दिया जितना कटनीति ने । दो बड़े विध्वासधातियों के नाम इस मोहासरे के 
इतिहास में मिलते हैं । पहला एक फ्रान्सीसी अफ़सर, लेफ्टिनेन्ट दी तेरानो, जिसने रुपये 
लेकर दरिया की ओर का मार्ग अंगरेज़ों के लिए खोल दिया, और दूसरा हुगली का 
हिन्दोस्तानी फ़ौजदार, महाराजा नन्दकुमार, जिसे सिराजुद्दोला ने समाचार पाते ही एक 
बहुत बड़ी सेना सहित फ्रान्सीसियों की सहायता और चन्द्रनगगर की भारतीय प्रजा की 
रक्षा के लिए पहले से चन्द्रनगर भेज दिया था, किन्तु जिसे ऐन मौक़े पर अमीचंद के धन 
ने अंगरेज्ों की ओर खींच लिया । फ्रान्सीसी विश्वासघातक के विषय में एक यूरोपियन 
लेखक, ब्लॉकमंन, लिखता हँ-- 

“तेरानो को, जोकि इस विशव्वासघात के सबब बदनाम ओर “'रू-स्याह 
हो गया था, अपनी कृतध्नता के बदले में अंगरेज़ों से बहुत बड़ी रक्रम प्राप्त हुई। 
उसने इस धन का एक भाग अपने घर फ्रान्स में अपने बूढ़े कमज़ोर बाप के पास 
भेजा, किन्तु बाप ने जब अपने बेटे के इस लज्जास्पद व्यवहार का हाल सुना 
तो उसने धन बापस कर दिया। इस पर तेरानों को बड़ी ग़ंरत आई। शर्म ने 
उसका पल्‍ला पकड़ लिया', उसने अपने तईं मफान के अन्दर बन्द कर लिया; 
चन्द रोज्ञ के घाद उसका शरीर मकान के दरवाज्ञ पर एक तौलिए से लटका 
हुआ मिला | ज्ञाहिर था कि उसने आत्महत्या कर ली हूँ ।”* 


दूसरे, यानी भारतीय, विध्वासघातक के विषय में स्क्रुफ़्तन और थॉर्नेटन दोनों ने 
अपने ग्रन्थों में साफ़ लिखा हैँ कि अंगरेज़ों ने अमींचंद की माफ़ंत नन्‍्दकुमार को रिशवत 
दी और अंगरेजी सेना के पहुँचने पर फ्रान्सीसियों और भारतीय प्रजा, दोनों को अरक्षित 
छोड़ कर नन्दकुमार अपनी तमाम सेना सहित चन्द्रगगर से हट गया। सिलेक्ट कमेटी 
की १० अप्रैल, सन्‌ १७५७ की रिपोर्ट में अमीचंद और नन्दकुमार, दोनों को धन्यवाद देते 
हुए यह भी साफ़ लिखा हे कि--“यदि दीवान नन्‍्दकुमार की सेना न हटा ली गई होती 
तो हमारे लिए विजय प्राप्त कर सकना असम्भव होता ।” 

चन्द्रनगर की विजय अंगरेज़ों के लिए अत्यन्त उपयोगी साबित हुई। इससे बंगाल 
के अन्दर फ्रान्सीसियों का बल टूट गया और नवाब से अन्तिम निबटारा करने के लिए 
अंगरेज्ों का मार्ग अधिक साफ़ हो गया । 


सिशजुहोला को धमको 


वाट्सन ने अपने २५ फ़रवरी के उस पत्र में जिसका ऊपर ज़िक्र आ चुका हैं, 
सिराजुद्देला को लिखा था कि-- आप खातिरजमा रखिए, में सदा अपना धर्म 

सिशजहौला १५३ 


समझ कर शान्ति क़ायम रखूँगा।” इसी पत्र में उसने लिखा था कि यह अफ़वाह कि 
अंगरेज़ फ्रान्सीसियों पर हमला करने वाले हें बिलकुल झूठ है । किन्तु इसके चन्द रोज़ बाद 
ही जब सिराजुद्दोला ने ९ फ़रवरी की सन्धि के अनुसार वाट्सन से सेना की सहायता माँगी 
तो उत्तर में वाटसन ने, तैयारी करके और मौक़ा देख कर, सिराजुद्दौछा को लिखा कि-- 


“कुछ दिन हुए मेंने पिछले महीने की २० तारीख को आपके पत्र का 
उत्तर वे दिया है । में समझता हूँ वह अब तक आपको मिल गया होगा। उसे 
पढ़ कर आपको पूरी तरह विश्वास हो गया होगा कि फ्रान्सीसो वकील का यह 
कहना, कि मेरा इरादा शान्ति भंग करने का है, झूठ हूँ  >< 2<। 

» »८ » किन्तु अब साफ़ कहने का समय आ गया हूँ । यदि आप 
वास्तव में अपने देश में शान्ति रखना चाहते हें और अपनी प्रजा को आपत्ति 
और बरबादी से बचाना चाहते हैं, तो आज से दस दिन के अन्दर अपनी ओर 
से सन्धि की हरेक शर्त को पूरा कर दीजिए, ताकि मुझे शिकायत का ज्ञषरा भी 
मौका न सिल सके, नहीं तो याद रहे नतीजों के लिए आप ज़िम्मेदार होंगे; 
» »< » चन्द रोज्ञ के अन्दर में /> /« ५ और अधिक जहाज़ और सेना मेगा 
लगा और आपके मुल्क में ऐसी आग लगा दूंगा कि गंगा का तमाम जल भी उसे 
बुझा न सकेगा । 


सिराजुद्दोला की सच्चाई 


वाट्सन ने अब अपना असली रूप धारण कर लिया । ९ फ़रवरी के सुलहनामे में 
सिराजुद्दीला ने यह वादा किया था कि अंगरेज़ों की तमाम कोठियाँ और माल उन्हें वापस 
दे दिया जावेगा और जिन अंगरेज़ों का नुकसान हुआ हैँ उनको सरकार की तरफ़ से हरजाना 
दे दिया जावेगा। ये वे शर्ते थीं जिन्हें वाट्सन ने “दस दिन के अन्दर” पूरा करने पर 
अब ज़ोर दिया | मामूली अदालतों की डिगरियों की काररवाई होने में भी काफ़ी देर 
लगती हैँ । क्लाइव के नीचे लिखे पत्र से ज़ाहिर हें कि सिराजुद्दौला पूरी ईमानदारी और 
काफ़ी जल्दी के साथ अपने वादों को पूरा कर रहा था। ३० माचं को चन्द्रनगगर से 
कलाइव ने एक पत्र में लिखा-- 

“सिराजुद्ौला ने जो सन्धि हमारे साथ की थी उसको अधिकांश शर्तें 
बहू पूरी कर चुका है । तीन लाख रुपये वह हमें अदा कर चुका है और बहुत-सा 
माल ओर धन हमारो अमेक मातह॒त कोठियों में हमारे पास जमा कराया जा चुका 
है, और मुझे कोई सम्देह महीं कि सथाब के तमाम बादे ठोक समय पर पूरे कर दिए 
जावेंगे ।* 

१५४ भारत में अंगरेजी राज 


इसके अलावा ९ फ़रवरी के सुलहनामे में कोई ऐसा वाक्य न था कि इतने समय के 
अन्दर हरेक शत पूरी हो जानी चाहिए। इसलिए अब वाद्सन का सिराजुद्दोला को यह 
लिखना कि दस दिन के अन्दर सब दार्तें पूरी हो जानी चाहिएँ, केवल फिर से लड़ाई शुरू 
करने का एक बहाना इूँढना था । उधर सिराजुद्दौला ने सेना की जो सहायता माँगी थी 
उसका जवाब तक नहीं दिया गया । 

सिराजुद्दोला ने गम्भीरता के साथ वाट्सन को उत्तर दिया--- 

“कुछ दिन हुए आपने मुझे जो पत्र लिखा था उसका उत्तर में दे चुका 
हैं। जो कुछ मेने (दिल्ली सम्प्राट के विषय में) लिखा हूँ उस पर गौर करके 
कृपा कर मुझे जल्दी जवाब भेजिए । में इस बात पर पक्‍का और जमा हुआ 
हैं कि जो सन्धि हमने आपस में को हे उसकी शर्तों पर क़ायम रहूँ, किन्तु होली 
की छुट्टियों की वजह से, जिनमें मेरे बनिये (ख़ज़ान्चो आदि) ओर भन्‍्त्री दरबार 
में नहीं आते, मुझे उन शर्तों पर कार्रवाई मुलतवी करनी पड़ी । होली ख़तम 
होते ही जिन जिन बातों पर मेने दस्तख्तत किए हें उन्हें ठोक ठीक पूरा कर दू गा। 
आप समझ सकते हें कि इस देरो का कोई इलाज नहों >< >< »< में जो सन्धि एक 
बार कर लेता हूं उसे तोड़ना मेरे यहाँ का रिवाज नहीं हैँ, इसलिए आप तसल्‍्ली 
रखिए कि जो सन्धि मेने अंगरेज्ञों के साथ की हूँ उसे टालने का में प्रयत्न न 
करूँगा 2८ 9८ »८। 

“आप यकीन रखिए कि यदि कोई शहस या गिरोह आपसे लड़ने की 
कोशिश करेगा या आपसे दुशमनो का व्यवहार करेगा तो में खुदा को क़सम खा 
खुका हें कि में आपको सदद करूँगा। फ्रान्सोसियों को सेने कभी एक कौड़ी भी नहां 
दी ओर जो सेना मेंने हुगली भेजी हुँ वह वहाँ के फ़ौजदार नन्‍्दकुमार के पास भेजी 
गई हैं। फ्रान्सीसो कभी आपसे लड़ाई छेड़ने का साहस न करेंगे और में विश्वास 
करता हूँ कि पुराने रिवाज को क्रायम रखते हुए गंगा प्रान्त के अन्दर या उन प्रान्तों 
में जिनका में सुबेदार हूँ, आप भी किसी तरह की लड़ाई न छेड़ेंगे। 


अंगरेज्ञी सेना के अत्याचार 


इसके बाद ज्योंही सिराजुद्दोला को मालूम हुआ कि उसे मदद देने के बहाने अंगरेज़ी 

सेना कलकत्ते से चल कर वास्तव में चन्द्रगगर पर हमला करने जा रही है, उसने फ़ौरन 
अंगरेज़ों को लिख भेजा--मुझे अब आपकी मदद की ज़रूरत नही है ।” किन्तु नवाब 
की इस आज्ञा और अलीनगर की सन्धि, दोनों के ख़िलाफ़ अंगरेज़ी सेना नवाब के मुल्क 
और उसकी रिआया, दोनों को रौंदती हुई चन्द्रनगर की ओर बढ़ी । मारे में स्थान-स्थान 
पर उन्होंने सिराजुद्दोला की भारतीय प्रजा पर खूब जी खोल कर अत्याचार किए। उधर 
अंगरेज़ एलची, वाट्स, मुशिदाबाद में बेठा हुआ नित्य नयी शर्तें सिराजुद्दोलला के सामने पेह 
कर रहा था | जब अंगरेज़ी सेना के अत्याचारों की खबर सिराजुद्दोला के कानों तक पहुँची 
तो उसने दुखी होकर २२ मार्च, सन्‌ १७५७ को ऐडमिरल वाट्सन के नाम यह पत्र भेजा--- 

सिराजुद्दौला १५५ 


६. 


सिराजुद्दोला की सदभावनाएँ 


“मेंने जो कुछ बादा किया हें और दस्तलत किए हें उस पर में पक्‍का 
रहूंगा और किसी तरह भी उससे न हृदू गा । वाट्स साहब की सब इच्छाएँ और 
जो कुछ उन्होंने मुझसे कहा सेंने सब पुरा कर दिया और जो कुछ बाक़ी है बह भी 
इस चाँद की पत्रह तारीख तक दे दिया जायगा। वाट्स साहब ने ये सब बातें 
मुफ़्स्सिल तौर पर आपको लिखी होंगी । किन्तु बावजूद इन सब के मुझे अनेक 
बातों से मालम होता हूँ कि आप मेरे साथ अपनी सन्धि को मिटा देना चाहते हे । 
हुंगली, इंगली, बर्धभान और नदिया के इलाक़ों को आपकी सेना ने वीरान कर 
डाला हैँ। यह क्‍यों ? इसके अलावा गोविन्दराम मित्र ने रामदीन घोष के लड़के 
की मार्फ़त (हुगलो के फ़ोजबार) ननन्‍्दकुमार को लिख भेजा हे कि कालीधाट का 
इलाक़ा कलकत्ते के जिले में शामिल हूँ इसलिए वह गोविन्दराम के हवाले कर 
दिया जाय । इसका क्या अर्थ हे ? « ८ » आपके वादों पर विश्वास करके मेंने 
सुलह की थी ताकि देश का भला हो और दोनों ओर की सेनाओं द्वारा शाही 
इलाक़ों की बरबादी न हो, न कि इसलिए कि प्रजा को पाँव तले कुचला जाबे और 
सरकारी मालगुज्ञारी में बाधा पड़े । 

“आपकी कोशिश यह होनी चाहिए कि जो मित्रता हमारे आपके बोच 
जड़ पकड़ गई है वह दिन-प्रतिदिन मज़बूत होती जावे 2८ »< »< (” 


मुशिदाबाद में वाट्स की साज्िशें 
एक ओर भोला सिराजुद्दोला बराबर इन विदेशियों के साथ अमन से रहने के स्वप्न 
देख रहा था, दूसरी ओर क्लाइव और वाट्सन की सलाह से मुशिदाबाद के दरबार में बैठा 
हुआ वाट्स सिराजुद्दौीछला को बंगाल की गद्दी से उतार कर किसी दूसरे को उसकी जगह 
बेठाने की साज़िशों में लगा हुआ था। इतिहास लेखक एस ० सी ० हिल लिखता हँ-- 
“अंगरेज्ञ एलची की थंली अधिक लम्बी थी, इसलिए वह न केवल 
दरबार के खास खास आदमियों, बल्कि नवाब के सन्त्रियों पर भी प्रभाव जमा 
सका। चतुर तथा दूरअंदेश अमीचंद से उसे खूब सहायता मिली ।”* 
अमींचंद की थैली ही इस समय अंगरेज़ों की थैली थी । जिन भारतीय देशद्रोहियों 
ने इस साज़िश में अंगरेज़ञों का साथ दिया उनमें मुख्य राजा मानिकचंद, राजा राजवल्लभ, 
राजा दु्लभराम, मीर जाफ़र और दो जैन सेठ थे | इनमें से हर एक अपना अपना स्वार्थ 
पूरा करना चाहता था। जैन सेठ दो भाई थे जो शाही ख़ज़ान्वी, तमाम सूबे के सरकारी 
साहुकार और शाही टकसालों के ठेकेदार थे। ये लोग अपने किसी स्वार्थ के लिए 
सिराजुद्दोला के एक मुलाज़िम, यारलत्फ़ खाँ, को गद्दी पर बठाना चाहते थे । किन्तु मीर. 
आाफ़र सिराजुद्दोला के नाना अलीवरदी खाँ का बहनोई था, उसका प्रभाव अधिक था, 
इसलिए अंगरेज़ उसे नवाब बनाना चाहते थे। २६ अप्रैल तक वाट्स ने मीर जाफ़र को 

१५६ भारत में अंगरेशी शाज 


राज़ी कर क्लाइव को पत्र लिखा कि--“मीर जाफ़र और उसके साथी नवाब को गद्दी से 
उतारने में अंगरेज़ों को मदद देने के लिए तैयार हैँ” और यह भी लिखा-- 

“यदि आप इस दूसरी तजवीज़ को पसन्द करें जो उस तजवीज्ञ को निसबत 
जो में इससे पहले लिख चुका हूँ ज्ञियादा आसान है, तो मोर जाफ़र चाहता हैँ 
कि आप अपनो तजबीज़ें लिख भेजें कि आप कितना धन और कितनी ज्ञमीन चाहते 
है और सन्धि की क्‍या शर्तें होंगी ।* 


क्लाइव के दोरुखे पत्र 


क्लाइव ने इस समय फिर दोरुख़ो चाल चली । एक ओर उसने सिराजुद्दाला को 
धोखे में रखने के लिए उसे एक अत्यन्त प्रेम भरा पत्र लिखा और दूसरी ओर मीर जाफ़र 
के लिए वाट्स की असली बात का जवाब दिया। प्रसिद्ध इतिहास लेखक, मैकॉले, लिखता 
ह-- 

“क्लाइव ने सिराजुहौला को इतने प्रेम भरे दब्दों में पत्र लिखा कि उन 
शब्दों के धोखे में आकर वह निर्बंल नरेश फिर कुछ समय के लिए अपने तईं पूरी 
तरह सुरक्षित समझने लगा। क्लाइव अपने इस पत्र को 'सान्त्वना देने वाला पत्र' 
कहता हूँ। जो हरकारा इस पत्र को लेकर गया वही एक दूसरा पन्न वाट्स साहब 
के नाम लेकर गया, जिसमें लिखा था--मीर जाफ़र से कह दो कि किसी बात से 
न डरे। मे पाँच हज़ार ऐसे सिपाही लेकर जिन्होंने कभी पीठ नहीं दिखाई, 
उससे आ मिल गा। उसे विश्वास दिला दो कि में दिन-दिन भर और रात-रात भर 
चल कर उसकी मदद के लिए पहुँच गा और जब तक मेरे पास एक आदमी भी 
बचेगा तब तक उसका साथ न छोड़, गा।। 


फ्रान्सीसियों के साथ सन्धि का उल्लंघन 


किन्तु चन्द्रगगर अंगरेज़ों के हाथों में आ जान के समय से सिराजुद्दोला का हृदय 

बहुत कुछ सशंक हो गया था । चन्द्रनगर की विजय के बाद अंगरेज़ों और फ्रान्सीसियों के 
दरम्यान जो सन्धि हुई थी उसके विरुद्ध अंगरेज़ों ने सिराजुद्दोला के सामने अब यह एक 
और नयी माँग पेश की कि क़ासिम बाज़ार, ढाका, पटना, जूदा, बालेश्वर इत्यादि में 
फ्रान्सीसियों की जितनी कोठियाँ हें और जितने फ्रान्सीसी आपके राज में हें उन सबको आप 
हमारे सपुर्द कर दें। फ्रान्सीसियों को बंगाल के अन्दर कोठियाँ बनाने और व्यापार करने की 

सिराजहौला १५७ 


इजाज़त ठीक उसी तरह दिल्ली सम्राट से मिली हुई थी जिस तरह अंगरेज़ों को । अभी तक 
फ्रान्सीसियों ने न कभी सम्राट या उसके सूबेदार की किसी आज्ञा को भंग किया था और 
न उन्हें किसी तरह का कष्ट पहुँचाया था । इसलिए अंगरेज़ों की इस बेजा माँग के उत्तर 
में सिराजुद्दौला ने १४ अप्रैल को वाट्सन को लिखा दिया-- 

“में पहले भी लिख चुका हुँ और फिर लिखता हूँ कि यदि अंगरेज्ञ कम्पनी 
अपना व्यापार क़ायम करना चाहती हे तो मुझे कोई ऐसी बात न लिखी जावे 
ओभो हमारी सन्धि के अनुकूल न हो, » »< > अगर आप मुझसे लड़ाई करना नहीं 
चाहते तो मेरी मोहर रूगी हुई और मेरी दस्तख़ती सन्धि आप के पास हे, जब 
कभी पत्र लिखना हो तो उसे देख कर उसके अनुसार लिखिए >< » »८। 

“यदि आप शान्ति क्रायम रखना चाहते हें तो सन्धि-पत्र के विरुद्ध कोई 
बात न लिखिए ।* 


मीर जाफ़र के साथ गुप्त सन्धि 


किन्तु इस दरमियान वाट्सन, क्‍लाइव, वाट्स और मीरजाफ़र के बीच साज़िश 
क़रीब क़रीब पक चुकी थी। ४ जून, सन्‌ १७५७ ई० को आधी रात के बाद एक ज़नाना 
पालकी में बंठ कर चोरी चोरी वाट्स ने मीर जाफ़र के महल में प्रवेश किया । उसी रात 
को मीर जाफ़र ने अंगरेज़ों के साथ एक गुप्त सन्धि-पत्र पर दस्तखत कर दिए। 

इस सन्धि-पत्र की १३ शर्तों का सार इस प्रकार हँ--- 

जितने अधिकार सिराजुद्दौला ने अंगरेज़ों को दे रखे थे, मीर जाफ़र सूबेदार बनने 
पर उन सबको क़ायम रखे | अंगरेज़ और मीर जाफ़र, दोनों में से किसी की जब कभी 
किसी तीसरे के साथ लड़ाई हो तो दूसरा उसकी मदद करे । तमाम फ्रान्सीसी और उनकी 
कोठियाँ अंगरेज़ों के हवाले कर दी जायें और फ्रान्सीसियों को बंगाल में न रहने दिया जाय । 
कलककत्ते की तबाही के हरजाने में और लड़ाई के खर्च के लिए मीर जाफ़र कम्पनी को एक 
करोड़ रुपये दे । इसके अलावा अलग-अलग लोगों के नुक़सानों के लिए कलकत्ते के अंगरेज़ 
बाशिन्दों को ५० लाख, हिन्दू बाशिन्दों को २० लाख और आरमीनियन बाहिन्दों को ७ 
लाख रुपये दिए जाये । कलकत्ते की खंदक़ के अन्दर और बाहर चारों ओर ६०० गज्ध तक 
की ज़मीन अंगरेज़ों को दे दी जाय, साथ ही कलकत्ते के दक्षिण में हुमली नदी और नमक 
की झीलों के दरमियान कालपी (बंगाल) तक तमाम इलाक़ की ज़मींदारी अंगरेज़ों को 
दे दी जाय । जब कभी अपनी रक्षा के लिए नवाब को अंगरेज़ी सेना की ज़रूरत हो, नवाब 
उसका ख़चं अदा करे । हुगली के नीचे दरिया के ऊपर नवाब किसी तरह की क़िलेबन्दी न 
करे। गदी पर बैठने के तीस दिन के अन्दर मीर जाफ़र इन शर्तों को पूरा कर दे और 
जब तक वह इस सन्धि के अनुसार चलता रहेगा, कम्पती उसे उसके द्षात्रुओं का दमन करने 
में मदद देती रहेगी ! 


दोनों ओर से सेनाओं का कूच 
साज़िश पूरी तरह पक चुकी थी, किन्तु वाद्स और कई अंगरेज़ अभी तक 

१५८ भारत में अंगरेजी राज 


मुशिदाबाद में मौजूद थे । लड़ाई का खुला ऐलान करने से पहले उन्हें बहाँ से हटा छेना 
ज़रूरी था। 
१२ जून की शाम को “बाग्ों में हवा खोरी करने * के बहाने वाट्स और उसके अंय- 
रेज़ साथियों ने नवाब से इजाज़त ली और रातों रात वे मुशिदाबाद से भाग निकले । 
अगले दिन जब सिराजुद्दौला को इस छल का पता चला, तो उसने बलाइव और वाट्सन 
को इस घटना की सूचना देते हुए दुख के साथ लिखा-- 
/ ८ >< » इससे साफ़ धोखा साबित होता हे और सन्धि तोड़ने का 
इरादा ज़ाहिर होता हूँ ०८ »< »। 
“ख़दा का शुक्र हें कि सन्धि मेरी ओर से भंग नहीं की गई । खुदा और 
रसूल के सामने हमने आपस में सुलह की थी और जो कोई पहले उसफा उल्लंघन 
करेगा, अपने किए की सज्ञा पावेगा ।” 
निस्सन्देह सिराजुद्देछा और उसके विपक्षियों के चरित्र में आकाश पाताल का 
अन्तर था। भोले सिराजुद्दौला ने क्लाइव के प्रेम भरे पत्रों पर विश्वास करके हाल ह्टी 
में अपनी आधी सेना तक बरखास्त कर दी थी । 

१२ जन को मीर जाफ़र की ओर से कलकत्ते पत्र पहुँचा, जिसमें लिखा था कि 
“यहाँ सब काम तैयार है । अगले दिन, यानी १३ जून को अंगरेज़ी सेना ने कलकत्ते से 
कच किया । 

सिराजुद्दोला को भी अब मजबूर होकर अपनी सेना मैदान में निकालनी पड़ी । 
सिराजुद्दोला की इतनी बेपरवाही और उसका आत्मविश्वास झूठा न था । सिराजुद्दौला 
की सेना अब भी क्लाइव और उसकी सारी सेना को थोड़े से समय के अन्दर निर्मूल कर देने 
के लिए काफ़ी थी । किन्तु वही मीर जाफ़र इस समय सिराजुद्रौला का प्रभ्रान सेनापति 
था । पुराने हिन्दोस्तानी रिवाज के अनुसार सिराजुद्दौला स्वयं मीर जाफ़र के महल में 
पहुँचा और उससे अपनी पिछली तमाम भूलों के लिए क्षमा माँग कर प्रेम की प्रार्थंता की । 
मीर जाफ़र ने क़ुरान हाथ में लेकर सिराजुद्दोला के सामने वफ़ादारी की क़सम खाई । 
सिराजुद्दोला को अविश्वास का कोई सबब न हो सकता था। 


प्लासो की लड़ाई 

मुणिदाबाद से २० मील दूर पलाश वृक्षों का एक वन था, जिसे पलाञी बाग़ भी 
कहते थे। उसी बन के पास पलाशी या प्लासी के मैदान में बृहस्पतिवार २३ जून, 
सन्‌ १७५७ ई० को दोनों सेनाओं का आमना सामना हुआ । प्रधान सेनापति मीर 
जाफ़र के अलावा सिराजुद्दोला की सेना में तीन और मुख्य सेनापति थे --यारल्‌त्फ़ खाँ, 
राजा दुलंभराम और मीर मुद्दउद्दीन जिसे मीर मदन भी कहते थे । ४५,००० सेना मीर 
जाफ़र, यारलुत्फ़ खाँ और राजा दुलंभराम के अधीन थी। १२,००० मीर मदन के अधीन 
थी । सिराजुद्दोला का एक ख़ास प्रेमपात्र मोहनछाल भी मीर मदन के साथ था। थोड़ी 
ही देर के युद्ध में क्लटाइव की कायरता और अकुश्लता, दोनों साफ़ बमकने छूगीं। विजय 

सिराजुहौला १५९ 


साफ़ सिराजुद्देैला की ओर नज़र आती थी। ऐन उस मौक़ पर मीर जाफ़र का रुख़ बदरूता 
हुआ दिखाई दिया । करनल मालेसन लिखता है कि खबर पाते ही सिराजुह्रौला ने अपना 
सन्देह दूर करने के लिए मीर जाफ़र को अपने पास बुलवाया | उसने मीर जाफ़र को अपने 
और मीर जाफ़र के सम्बन्ध और अपने नाना अलीवरदी खाँ की याद दिलाई | इसके बाद 
अपनी पगड़ी सर से उतार कर सिराजुद्दौला ने मीर जाफ़र के सामने ज़मीन पर फेंक दी और 
कहा--“मीर जाफर, इस पगड़ी की लाज तुम्हारे हाथों में है ! ” मीर जाफ़र ने बड़े आदर 
के साथ पगड़ी उठा कर सिराजुद्दोला के हाथों में दी और अपने दोनों हाथ छाती पर रख कर 
बड़ी गम्भी रता के साथ फिर एक बार झुक कर सिराजुद्दौला की वफ़ादारी की क़सम खाई । 
मीर जाफ़र उस समय अपनी आत्मा और सिराजुद्दौला, दोनों को जान बूझ कर धोखा दे 
रहा था। वह विश्वासघात पर कमर कस चुका था। सिराजुद्दोला के सामने से हटते ही 
उसने फ़ौरन एक पत्र द्वारा क्लाइव को इस तमाम घटना की सूचना दी । 
सिराजुद्दोला की सेना में मीर जाफ़र ही अकेला विश्वासधघातक न था। वास्तव 
में उसकी अधिकांश सेना विश्वासघातकों से छलनी छलनी हो चुकी थी । राजा दुर्लभराम 
और ं यारलत्फ़ खाँ भी अपने तई शत्रु के हाथ बेच चुके थे। ऐन मौक़े पर जबकि विजय 
सिराजुद्दोला के पैरों के पास खेलती दिखाई देती थी, मीर जाफ़र, राजा दुरूभराम और 
यारलत्फ़ खाँ, तीनों अपनी ४५,००० सेना सहित मुड़ कर अंगरेज़ों की ओर जा मिले । 
थोड़ी देर बाद सिराजुद्दोला का एक मात्र वफ़ादार सेनापति मीर मदन भी मैदान में काम 
आया । करनल मालेसन लिखता है कि जब तक मीर मदन ज़िन्दा रहा वह अपनी केवल 
१२,००० सेना से तीनों विद्वासघातकों के प्रयत्नों को निष्फल करता रहा। उसके जीते जी 
अंगरेज़ी सेना के लिए अपने पैर जमा सकना सर्वथा असम्भव था । किन्तु मीर मदन की 
मृत्यु से सिराजुद्दोला लाचार हो गया । उसका दिल टूट गया। आज तक प्लासी गाँव के 
लोग मीर जाफ़र की दशा और मीर मदन की वफ़ादारी, दोनों का अत्यन्त करुणा भरे 
शब्दों में ज़िक्र करते हें । 
थोड़े से रक्तपात के बाद २३ तारीख की शाम तक असहाय सिराजुद्दौला को अपने 
हाथी पर सवार होकर मुशिदाबाद की ओर भागना पड़ा। मैदान क्लाइव और मीर जाफ़र 
के हाथों में रहा । 
सुप्रसिद्ध अंगरेज़ इतिहास लेखक करनरू मालेसन उस दिन की लड़ाई के विषय में 
लिखता हे--- 

“केबल उस समय जबकि विश्वासघातकता अपना काम कर चुकी, 
जबकि विश्वासघातकता ने नवाब को मंदान से बाहर निकाल दिया, जबकि 
विश्वासधातकता नवाद की सेना को ऊँचे ओर दुर्जेय स्थान से हटा चुको, केवल 
उस समय क्लाइव आगे बढ़ सका, इससे पहले कक्‍लाइव के आगे बढ़ने से उसका 
(और उसको सेना का) नेस्त नाबूद हो जाना असन्विग्ध था। 7 

१६० भारत में अंगरेशी राज 


मीर जाफ़र का पाप 

क्लाइव ने अपनी सेना सहित पास के गाँव दादपुर में रात गुज़ारी । शुक्रवार २४ 
ता० को सवेरे क्लाइव ने मीर जाफ़र को अपने खेमे में बुलाया । मीर जाफ़र अपने बेट॑ 
मीरन को लेकर क्लाइव के खेमे में पहुँचा । मालूम होता है मीर जाफ़र का पाप इस समय 
उसकी छाती पर सवार था। सम्भव है क्लाइव की ओर से भी मीर जाफ़र के दिल में दगा 
का डर रहा हो। क्लाइव के सामने पहुँचते ही ठीक उस समय जब कि गारद उसकी पेशवाई 
के लिए आगे बढ़ी, मीर जाफ़र घबरा कर चौंक पड़ा । उसका चेहरा एकदम स्याह पड़ गया। 
क्लाइव ने फ़ौरन उसे गले लगा कर तीनों प्रान्तों का सूबा' कह कर सलाम किया । मीर 
जाफ़र संभला । क्लाइव ने उसे विश्वास दिलाया कि अंगरेज़ धर्म समझ कर अपने वादों 
को पूरा करेंगे । इसके बाद क्लाइव ने उसे सिराजुद्दोछा का पीछा करने की सलाह दी । 


फौरन वहाँ से कूच कर २५ तारीख को सवेरे मीर जाफ़र मुशिदाबाद पहुँचा । 


सिराजुद्दौला फ़क़ीरी भेष में 
एक दिन पहले, यानी २४ ता० को सवेरे सिराजुद्दौला मुशिदाबाद पहुँच चुका था । 


सिराजुद्दोला का खज़ाना लबालब भरा हुआ था। धन को पानी की तरह बहा कर उसने 
फिर एक बार फ़ौज खड़ी करने और अपनी क़रिस्मत आज़माने का प्रयत्न किया । किन्तु 
प्लासी की पराजय की खबर सारे देश में बिजली की तरह फैल चुकी थी। सिराजुद्दौला के 
इक़बाल का सूर्य अब अस्त हो रहा था और अस्त होने वाले सूर्य की पूजा कोई नहीं करता । 
सिराजुद्दौला ने देख लिया कि अब कोई मेरा साथ देने के लिए तैयार नहीं हैँ । उसके कुछ 
दरबारियों ने उसे सछाह दी कि आप हार मान कर विदेशियों के साथ सन्धि कर हें, किन्तु 
उस वीर ने अत्यन्त तिरस्कार के साथ इस सलाह को ठ॒करा दिया। अन्त में देशद्रोही मीर 
जाफ़र के आने की ख़बर सुन कर, और कोई चारा न देख २४ जून की आधी रात को 
सिराजुद्दाला केवल अपने तीन अनुचरों सहित महल की एक खिड़की से होकर फ़क़ीर के 
बेष में भगवान गोला नामक नगर की ओर निकल गया । 

२५ जन को सवेरे मीर जाफ़र मुशिदाबाद पहुँचा। उसके पीछे पीछे २६ को क्लाइव 
अपनी सेना सहित मुशिदाबाद आया । किन्तु तीन दिन तक क्लाइव मुशिदाबाद के बाहर 
लगभग छे मील दूर सय्यदाबाद की फ्रान्सीसी कोठी में ठहरा रहा । उसके अपने पत्र से 
ज़ाहिर हैं कि वह इस समय एकाएक मुशिदाबाद में प्रवेश करने से डरता था । 

२९ ता० को मीर जाफ़र से समय निश्चित करके २०० गोरे और ५०० हिन्दोस्तानी 
सिपाहियों सहित बिजयी क्लाइव ने मुशिदाबाद के शहर में प्रवेश किया | कुछ दिनों बाद 
क्लाइव ने पालिमेण्ट की कमेटी के सामने गवाही देते हुए कहा-- 

“नगर के छोग, जो उस अवसर पर तमाशा देख रहे थे, कई लाख 
अवध्य रहे होंगे; और यदि वे चाहते तो ऊफड़ियों ओर पत्थरों से हम प्रोपियन 
लोगों को वहाँ खतम कर सकते थे ।* 

सिराजुद्दौला . १६१ 


यह अनुमान करना अब निरर्थक है कि यदि मुशिदाबाद के बाशिन्दे उस समय ऐसा 
कर बैठते तो भारत के बाद के इतिहास ने किस ओर पलटा खाया होता । इसमें सन्देह 
नहीं कि उस समय क्लाइव ने नवाब मीर जाफ़र के एक पक्ष-समर्थक की हेसियत से 
मुशिदाबाद में प्रवेश किया । यदि नगर निवासियों को उस समय क्लाइव के वास्तबिक 
रूप का पता होता, यदि उन्हें मालम होता कि कलाइव और उसके साथी इन चालों से 
अन्दर ही अन्दर भारत की आज़ादी छीनने की कोशिशें कर रहे हैँ, तो सम्भव है नगर 
निवासियों का व्यवहार क्लाइव के साथ कुछ दूसरा दह्वोता | किन्तु अभी तो विश्वासघातक 
मीर जाफ़र की आँखें खुलने में भी देर थी । 


मुशिदाबाद उस समय और आज 


मुशिदाबाद की उस समय की हालत के बारे में क्लाइव लिखता हें-- 

“मुशिदाबाद का शहर उतना ही रूम्बा, चौड़ा, आबाद और धनवान हे 
जितना कि हलंन्दन शहर; फ़रक़ इतना हूँ कि रून्दन के धनाढूय से धनाढुय मनुष्य 
के पास जितनी सम्पत्ति हो सकती हे, उससे बेइन्तहा ज़ियादा सम्पत्ति मुशिदाबाद 
में अनेक के पास मोजूद हू ।” 
आज (१९२९) मुशिदाबाद भागीरथी नदी के तट पर ३५,००० मनुष्यों की एक 

छोटी सी बस्ती है, जिसकी आबादी प्रति वर्ष घटती जा रही है और जिसमें यात्रियों के 
देखने के लिए पुराने महलों के खण्डहर और कुछ क़बरें रह गई है। उद्योग धन्धों में वहाँ पर 
रेशमी कपड़ों की बुनाई, हाथी दाँत का काम और कपड़े पर सोने चाँदी के काम अभी तक 
प्रसिद्ध है, किन्तु अब अरसे से ये सब धन्धे भी मृतप्राय हो रहे हें । 


मीर जाफ़र का गह्दी पर बेठाया जाना 


२९ ता० का तीसरा पहर मीर जाफ़र के गद्दी पर बठाए जाने के लिए नियत था । 
मालूम होता है उसकी आत्मा भीतर से अशान्त थी । ऐन मौक़े पर उसने सिराजुद्दीला की 
गद्दी पर बेठने से इनकार कर दिया। क्लाइव को उसका हाथ पकड़ कर उसे गद्दी पर 
बेठाना पड़ा । पहले क्लाइव नये नवाब के सामने आकर आदाब बजा लाया और फिर बाकी 
दरबारियों ने दरजा बदरजा सहलामियाँ दीं ।* 


मुशिदाबाद की लूट 


कम्पनी और उसके मददगारों के लिए अब मुशिदाबाद के खजाने से अपनी अपनी 
जेबे भरने का समय आया। ख़ज्जाने की जाँच पड़ताल के लिए एक दिन नियत किया गया। 
यह काम दोनों जैन जगतसेठों के सपुर्दे किया गया । क्लाइव और उसके साथियों ने जब 
देखा कि मुशिदाबाद के ख़ज़ाने की हालत, जो उन्होंने सुन रखी थी वह अब न थी, तो वे 
इस बात पर राज़ी हो गए कि मीर जाफ़र ने जितना धन उन्हें देने का वादा किया था 
उसमें आधा वह फ़ौरन अदा कर दे और आधा तीन साल के अन्दर तीन क्षिस्तों में दे दे । 
क्‍लाइव का परम मित्र, अंगरेज़ इतिहास लेखक और्म लिखता है-- 

१६२ ह भारत में अंगरेजी राज 


४५ ३८ » ६ जुलाई, सन्‌ १७५७ ई० तक (कलकत्ते की अंगरेज) 
कमेटी के पास जाँदी के सिक्‍कों में ७२,७१,६६६ रुपये पहुँच गए । यह खजाना 
सात सौ सन्दूकों में भर कर सौ किह्तितयों पर लादा गया। सेनिकों की निगरानी 
में ये किदिितयाँ नदिया गईं । वहाँ से (अंगरेज़ी) जंगी जहाजड़ों को तमाम 
किद्ितियों और अन्य किश्तियों को साथ लेकर, झंडे फहराते हुए और विजय का 
बाजा बजाते हुए आगे बढ़ों /८ )८ » इससे पहले कभी भो अंगरेज़ क्रौम को 
' एक साथ इतना अधिक नक़द धन कहीं किसी लड़ाई में न मिला था।* 


अमीर द के साथ दरा 
बटवारे के समय छोटे से छोटे अंगरेज़ अफ़सर को कम से कम ४५,००० रु० दिए गए ; 

किन्तु अपने हिन्दोस्तानी मददगारों के साथ क्लाइव और उसके साथियों ने फिर एक बार 
दसा की । इस तमाम साज़िश में आदि से अन्त तक मुख्यतम हिस्सा अमींचंद का था । 
'निस्सन्देह बिना अमीचंद की सहायता के न बंगाल में अंगरेज़ों का व्यापार इतना बढ़ पाता, 
'न' वे चस्द्रनगर विजय कर सकते, और न सिराजुदौला सूबेदारी की गद्दी से उतारा 
जा सकता । आज ही के दिन की आशा में अमींचंद ने श्षिराजुद्दोॉला के भारतीय दरबारियों 
ओर मुलाज़िमों को विदेशी अंगरेज्ञों की ओर से रिशवतें देने में अपने धन को पानी की 
तरह बहाया था । अमींचंद ने अपनी आत्मा के साथ, अपने राजा और मालिक के साथ 
भौर अपनी फ़ौम के साथ दग्रा की, किन्तु अंगरेज्ञों के साथ उसका व्यवहार बराबर सच्चा 
रहा । कहते हें कि चोर चोर आपस में एक दूसरे के साथ बड़ा सच्चा व्यवहार करते हैं ; 
किन्तु क्लाइव, वाट्सन इत्यादि का व्यवहार अमींचंद के साथ इसके विपरीत रहा। 

जो सन्धि अंगरेज़ों ने मीर जाफ़र के साथ की उसमें १३ शर्तें थीं। अमींचंद का 
उनमें कहीं ज़िक्र न था। यह सन्वि सफ़ेद काग़ज़ पर लिखी हुई थी । उसी के साथ एक दूसरी 
'जाली सन्धि १४ दार्तों की लाल काग़ज़ पर लिख कर अमींचंद को दिखाई गई थी, जिसमें 
एक १४वीं शर्त यह भी थी कि मीर जाफ़र को गद्दी दिए जाने के समय अमींचंद को ३० 
काख रु० सक़द और उसके अलावा नवाब के तमाम ख़ज़ाने का पाँच फ़ी सेकड़ा दिया 
जायेगा। बाद्सन ने इस जाली सन्धि पर दस्तख़त करने से इनकार कर दिया था, किन्तु 
क्लाइव ने लुशिगटन नामक एक शख्स के हाथ से वाट्सन के जाली दस्तखत उस पर बनवा 
दिए थे । 

मीर जाफ़र के नवाब बन जाने के बाद एक दिन जगतसेठ के मकान पर जब पहली 
बार सन्वि-पत्र पढ़ फर सुनाया गया तो अमींचंद चकित होकर चिल्ला पड़ा--“यह बह 

सन्धि नहीं हो सकती, जो मेंने देखी थी--वह छाल कागज़ पर थी ।” इस पर क्लाइव ने 

सिराजुहौला १६२ 


शान्ति के साथ उत्तर दिया--'ठीक है अमींचंद, किन्तु यह सन्धि सफ़ेद काग़ज़ पर लिखी 
हुई है ।* 

अमोंचंद के दिल पर इसका जबरदस्त सदमा हुआ । बाद में स्वास्थ्य ठीक करने 
के लिए क्‍्लाइव ने उसे तीर्थयात्रा की सलाह दी । वह तीथ्थ॑यात्रा के लिए गया, किन्तु इसी 
सदमे से डेढ़ साल के अन्दर अमींचंद की मृत्यु हो गई। 

उन दिनों इंगलिस्तान में जालसाज़ी की सज़ा मौत थी । किन्तु क्लाइव ने पालि- 
मेण्ट की कमेटी के सामने बड़े गव॑ के साथ अपनी इस जालसाज़ी का ज़िक्र किया और उसके 
बदले में क्लाइव को “लॉडं” की उपाधि दी गई, इंगलिस्तान में क्लाइव का बुत खड़ा 
किया गया और उसके सम्मान तथा प्लासी की लड़ाई की यादगार में तमगे ढाले गए । 


सिराजुहौला की हत्या 

चन्द रोज़ के अन्दर सिराजुद्दोला राजमहलू नामक स्थान पर गिरफ्तार कर लिया 
गया । अपने उस वीर तथा शाही शत्रु के साथ कम्पनी का व्यवहार अत्यन्त लज्जाजनक 
रहा । २ जुलाई को वह मुशिदाबाद लाया गया। कहा जाता है कि मीर जाफ़र उसे आदर 
के साथ मुशिदाबाद में नज़रबन्द रखना चाहता था । किन्तु उसी रात को मोहम्मद बेग 
नामक व्यक्ति ने सिराजुद्दौला को क़त्ल कर डाला । अगले दिन सिराजुद्दौला का कटा हुआ 
शरीर हाथी पर रख कर मुशिदाबाद की गलियों में घमाया गया । 

फ़ारसी पुस्तक 'रियाजुस्सलातीन” का मुसलमान रचयिता लिखता है-- 

“अंगरेज्ञ सरदारों और जगत सेठ की साज्ञिश से सिराजहौला को क़त्ल 
किया गया ।” 
सिराजुद्दोछा की हत्या के दो दिन बाद क्लाइव ने सिलेक्ट कमेटी के नाम एक पत्र 

में बड़े गय॑ के साथ अपने अंगरेज़ मालिकों को सूचना दी--- 

“महाशयगण, सिराजुद्दोॉला ख़तम हो चुका । नवाब उसको जान बर्दना 
चाहता था, किन्तु नवाब के थुत्र मौरन और बड़े लोगों' ने वेश के अमन के 
लिए उसे मार डालना जरूरी समझा, क्‍योंकि उसके शहर के पास आते ही 
ज्मींदार लोग बलवा करने लगे थे। 


शक 


निस्सन्देह इन “बड़े लोगों' में सब से मुख्य क्लाइव था । 


सिराजुहौला का चरित्र 


क्लाइव और उसके साथियों के दुष्कृत्यों पर परदा डालने के लिए अंगरेज़ इतिहास 
लेखकों ने आमतौर पर झूठे इलज़ामों और नयी नयी जालसाज़ियों द्वारा सिराजुद्दौला के 
चरित्र को कलंकित करने का पूरा पूरा प्रयत्न किया हैँ । किन्तु सिराजुद्दौला की सचाई, 
उसकी बीरता, उसके सौजन्य, उसकी योग्यता, उसकी दयानतदारी और उसकी ईमान- 
दारी में किसी तरह का भी सन्देह नहीं हो सकता । वास्तव में उसकी योग्यता के कारण ही 
इंगलिस्तान के ईसाई व्यापारियों! ने अपने और अपनी क़ौम के भावी हित के लिए उसका 
नाश करना आवश्यक समझा । उसका वह खज़ाना भी जो चाँदी, सोने और जवाहरात 

१६४ भारत में अंगरेज्ञी राज 


से लबरेज़ था, इन विदेशियों के लिए काफ़ी लालच की चीज़ थी । उसमें दोष भी गहरे थे 
और वे दोष थे---विदेशियों की चालों को न समझ सकना, उन पर विश्वास और दया 
करना और बार बार धोखा खाकर भी उनके साथ अमन से रहने की आशा करना । एक 
ओर सिराजुद्दौला के ये व्यवितगत दोष, दूसरी ओर भारतीय जनता में राजनैतिक जागृति 
और उससे उत्पन्न होने वाले 'राष्ट्रीयता' के भावों की कमी, और तीसरी ओर उच्च श्रेणी 
के भारतवासियों के चरित्र की लज्जास्पद स्वार्थपरता और विश्वासघातकता---इन 
तीनों ने मिल कर न केवल सिराजुद्दौला का ही अन्त कर दिया वरन सिराजुद्दोला की लाश 
के साथ साथ भारत की आज़ादी को भी सदियों के लिए दफ़न कर दिया। 

क़त्ल के समय सिराजुद्दोला की आयु २५ साल की भी न थी । समस्त अंगरेज़ इतिहास 
लेखकों में शायद करनल मालेसन एक ऐसा है जिसने सिराजुद्दौछा के साथ इन्साफ़ करने 
की कोशिश की हैँ । वह लिखता हँ-- 


“सिराजुद्दौला में और चाहे फोई भी दोष क्‍यों न रहा हो, उसने न अपने 
मालिक के साथ विश्वासघात किया और न अपने मुल्क को बेचा । इतना ही 
नहीं, वरन कोई निष्पक्ष अंगरेज्ञ ९ फ़रवरी और २३ जून के बीच की घटनाओं 
पर इन्साफ़ से राय क़ायम करते हुए इस बात से इनकार नहीं कर सकता कि 
शराफ़त के सयार पर सिराजुद्दोला का नाम कक्‍्लाइव के नाम से ऊँचा नज़र 
आता है । उस शोकान्त नाठक के प्रधान पात्रों में से अकेला एक सिराजुद्दोला 
ही ऐसा था जिसने कभी किसी को धोखा देने की कोशिश नहीं की । 


प्लासी बारा का अन्त 


इस परिस्थिति में और इस तरह के उपायों द्वारा प्लासी के सुप्रसिद्ध मेंदान में 
हिन्दोस्तान के अन्दर अंगरेज़ी राज की नींव रखी गई, जिसका मुख्य श्रेय निस्सन्देहू लाइव 
ही को मिलना चाहिए। सम्भवत्त: उस दिन की लज्जास्पद स्मृति को मिटाने के लिए या 
भारत में अंगरेज़ी राज की जड़ों और उनकी याद को इंगलिस्तान में सुरक्षित कर देने के 
लिए कुछ दिनों बाद उस समय के कम्पनी के अफ़सरों ने “पलाशी बाग़” के एक एक 
ब॒क्ष का दुंठ और उनकी जड़ें तक खोद कर इंगलिस्तान पहुँचा दीं । 

तीसरा अध्याय 
मोर जाफ़र 


हिन्दू-मुसलिम पक्षपात का प्रारम्भ 


विश्वासधात करनेवालों में उच्च मानसिक या नैतिक खूबियों का होना क़रीब 
क़रीब नामुमकिन हैं । इसलिए कोई अचरज नही कि शासक की हेसियत से मीर जाफ़र 
अयोग्य, कमज़ोर और अदूरदर्शी साबित हुआ । इसके अलावा, वह अब क्लाइव और उसके 
अंगरेज़ साथियों के हाथों की कठपुतली था। क्लाइव की इच्छा के ख़िलाफ़ वह कोई काम 
न कर सकता था । मुशिदाबाद के एक हाजिर तबीयत दरबारी ने मीर जाफ़र का नाम 
“करनल क्लाइव का गधा” रख रखा था और मीर जाफ़र की मृत्यु के समय तक यह 
उपाधि उसके साथ लगी रही । दिल्ली सम्राट का दरबार इस समय तक काफ़ी निर्बल हो 
चुका था । मालम होता हैं कि सिराजुद्दौला की मृत्यु के बाद सूबेदारी बाज़ाब्ता दिल्ली 
दरबार से मीर जाफ़र को अता हो गई । 

सिराजुद्दौला का नाना अलीवरदी खाँ इस बात को समझता था कि प्रजा के सुख 
और खुशहाली को बढ़ाना और बिना मज़हबी भेदभाव के योग्य आदमियों को राज के 
ऊँचे से ऊँचे और ज़िम्मेदार ओहदों पर नियुक्त करना राजा का धर्म है, और इसी से ही 
राज की जड़ें चिरस्थायी हो सकती हैँ । इसलिए अपनी सूबेदारी में क़रीब क़रीब सब ऊँचे 
ओहदों पर उसने हिन्दुओ को नियुक्त कर रखा था। सिराजुद्दौछा भी अपने थोड़े से शासन- 
काल में, और ऐसे कठिन समय में जबकि उसे लगातार षड्यन्त्रों और साजिशों का मुकाबला 
करना पड़ा, अपने नाना की इस उदार नीति का ठीक ठीक पालन करता रहा । 
अलीवरदी खाँ और सिराजुद्दौला, दोनों अपनी हिन्दू और मुसलमान प्रजा को एक आँख से 
देखते थे और उनके साथ एक बराबर बर्ताव करते थे । किन्तु यह एक विचित्र बात है कि 
बंगाल के शासन में अंगरेज़ों का दखल शुरू होते ही मुसलमान सूबेदारों की यह नीति 
एकदम बदल गई । नवाब मीर जाफ़र अछी खाँ ने मसनद पर बेठते ही हिन्दुओं को तमाम 
ऊचे ऊँचे ओहदों से हटा कर उनकी जगह अपने सहधर्मी भरने शुरू कर दिए । यह नीति 
मीर जाफ़र और उसकी प्रजा, दोनों के लिए अहितकर, किन्तु अंगरेज़्ों के लिए हितकर थी, 
और इतिहास से जाहिर है कि मीर जाफ़र इस मामले में क्लाइव और उसके साथियों के 
इशारे पर चल रहा था और उन्हीं की संगीनों के बल सब खेल खेल रहा था । 

सब से पहले इन लोगों ने मुशिदाबाद की सूबेदारी के अधीन बड़े बड़े प्रान्तों से 
हिन्दू नरेशों को हटा कर उनकी जगह मुसलमानों को नियुक्त करना शुरू किया। 


राजा रामनारायन पर हमला 


पहला हिन्दू नरेश, जिसे क्लाइव और मीर जाफ़र ने मिल कर मिटाना चाहा, बिहार 
प्रान्त का शासक, राजा रामनारायन था। रामनारायन अलीव रदी खाँ के खास आदमियों 
में से था। अलीवरदी खाँ ने ही उसे बढ़ा कर इस ऊँचे ओहदे तक पहुँचाया था। अलीवरदी 

खाँ और सिराजुद्दौला, दोनों का रामनारायन सदा वफ़ादार रहा । सिराजुद्दौला के विरुद्ध 
जो साज़िश की गई उसमें वह शामिल न था, यही उसका सब से बड़ा अपराध था। किन्तु 
जब उसने सिराजुद्दोला के मारे जाने और मीर जाफ़र के गद्दी पर बेठने की ख़बर सुन 
ली तो अपने प्रान्त में भी मीर जाफ़र की सूबेदारी का बाजाब्ता ऐलान करा दिया । 
राजा रामनारायन पर अब यह इलज़ाम लगाया गया कि तुमने फ्रान्सीसियों को 

अपने यहाँ पनाह दे रखी है और अवध के नवाब वज़ीर के साथ मिल कर तुम मीर जाफ़र 
के ख़िलाफ़ साज़िश कर रहे हो । निस्सन्देह यह सब क़िस्सा केवल उसे बिहार की गद्दी से 
हटाने के लिए गढ़ा गया था । 

६ जुलाई, सन्‌ १७५७ को क्लाइव के हुकुम से मेजर कट २३० गोरे और क़रीब 
३०० हिन्दोस्तानी सिपाही लेकर मुशिदाबाद से पटने की तरफ़ रवाना हुआ। बहाना 
यह लिया गया कि यह सेना फ्रान्सीसियों का पीछा करने के लिए भेजी जा रही हैं। किन्तु 
१२ अगस्त को मेजर कट के पास क्लाइव का एक पत्र पहुँचा जिसमें क्लाइव ने उसे यह 
हिदायत दी कि तुम पटने पहुँच कर मीर जाफ़र के एक भाई, महमूद अमीन खाँ, के साथ 
मिल कर रामनारायन को गद्दी से हटाने का प्रयत्न करो । 

कट पटने पहुँचा, किन्तु उस थोड़ी सी सेना से रामनारायन को हरा सकना नामुम- 
किन था। राजा रामनारायन को भी मेजर कट के नाम क्लाइव के पत्र की कुछ ख़बर मिल 
गई थी । उसने धीरज से काम लिया । समझौते की बातचीत शुरू हुईें। २२ अगस्त को 
रामनारायन के महल में सभा हुई । जितने इल्ज़ाम रामनारायन पर लगाए गए थे, उन 
सब को उसने शान्ति के साथ झूठा साबित किया । कूट और महमूद अमीन के साथ मीर 
जाफ़र का दामाद, मीर क़ासिम, भी मौजूद था। अन्त में एक ब्राह्मण को बुला कर सब की 
मौजूदगी में राजा रामनारायन ने मीर जाफ़र को सूबेदार स्वीकार किया और उसकी 
वफ़ादारी की क़सम खाई। मीर क़ासिम और महमूद अमीन ने क़रान उठा कर अपने दिलों 
की सफ़ाई का ऐलान किया ओर फिर वे तीनों और मेजर कूट, सब एक दूसरे से गले मिले। 
मेजर कूट अपनी सेना सहित ७ सितम्बर को पटने से चल कर सात दिन में मुशिदाबाद 
बापस पहुँच गया । किन्तु क्लाइव की इच्छा अभी पूरी न हुई थी। राजा रामनारायन एक 


खासा ज़बरदस्त नरेश था। क्लाइव का असली उद्देश्य उसके बल को तोड़ना था। इसलिए 
रामनारायन पर अभी और मृसीबतों का आना बाक़ी था । 


राजा रामरमसिह पर हमला 


दूसरा हिन्दू नरेश, जिस पर मीर जाफ़र और क्लाइव की नज़र गई, उड़ीसा 
का राजा रामरमसिह था। उड़ीसा भी बिहार के समान बंगाल के सूबेदार के अधीन 
था। क्लाइव जिस समय मुशिदाबाद में था, मीर जाफ़र ने राजा रामरमसिह को अपने 
प्रान्त की मालगुज़ारी का हिसाब समझाने के बहाने मुशिदाबाद बुलवा भेजा | रामरमसिह 
को सन्देह हुआ । उसने खुद न आकर अपने एक भाई और एक भतीजे को हिसाब की 
किताबों समेत मुशिदाबाद भेज दिया। ये दोनों मुशिदाबाद पहुँचते ही क़ैद कर लिए 
गए । राजा रामरमसिह का सन्देह सच्चा साबित हुआ । रामरमसिह साहसी था, वह 
यह भी समझता था कि मुशिदाबाद के दरबार की असछी बाग क्‍्लाइव के हाथों 

में है। उसने फ़ौरन मीर जाफ़र के इस व्यवहार कीं शिकायत करते हुए क्लाइव को 
लिखा-- मेंने एक जबरदस्त सेना जमा कर ली है, जिसमें २,००० सवार और ५,००० 
पैदल हैं, और यदि नया नवाब मुझे गिरफ्तार करने या दबाने के लिए सेना भेजने कौ. 
ग़ल्ती करेगा, तो में उसके मुकाबले के लिए काफ़ी हूँ । किन्तु यदि आप मध्यस्थ होकर 
मेरी सलामती का ज़िम्मा लें तो में खुद आकर मीर जाफ़र से मिलने और एक लाख 
रुपये नज़राना पेश करने के लिए तैयार हूँ ।” 

क्लाइब समझ गया कि रामरमसिह से भिड़ना अभी ठीक नहीं । क्लाइव के 
कहने पर रामरमर्सिह के दोनों रिश्तेदार तुरन्त छोड़ दिए गए और उड़ीसा की गहीं 
पर रामरमर्सिह को बहाल रखा गया । 


राजा युगलसिह पर हमला 

तीसरा हिन्दू नरेश, जिसके बल को क्लाइव और मीर जाफ़र ने तोड़ने का 
इरादा किया, पूनिया का राजा युगलसिह था। सिराजुद्दौला ने अपने रिश्तेदार शौकत 
जंग की मृत्यु पर युगलसिह को उस प्रान्त का हाकिम नियुक्त किया था| मीर जाफ़र 
युगलसिह को हटा कर उसकी जगह अपने एक आदमी, खुद्दामहुसेन को वहाँ का नवाब 
बनाना चाहता था। युगलसिह मुक़ाबले के लिए तैयार हो गया । कम्पनी और सूबंदार 
की सेनाओं ने मिल कर पूनिया पर चढ़ाई की | युगलसिंह गिरफ्तार कर लिया गया 
और खुदहामहुसेन पूनिया की गद्दी पर बैठा दिया गया। 


राजा दु्ंभराम पर हमला 

इसके बाद मीर जाफ़र ने अपने हाल के मददगार, राजा दुर्लभराम को मिटाना 
चाहा । राजा दुर्लभराम मुशिदाबाद के दरबार में माल के महकमे का हाकिम था । 
मीर जाफ़र के ऊपर उसके अनेक अहसान थे । सिराजुद्दोला के ख़िलाफ़ साज़िश में 
उसने अंगरेज़ों और मीर जाफ़र को मदद दी थी। किन्तु उसका बल और प्रभाव, दोनों 
खूब बढ़े हुए थे । इसीलिए उसके नाश की तदवीरें सोची गईं। वह कमर कस कर 
मुकाबले को तैयार हो गया। अंगरेज़ उसके असर को देख कर डर गए। तुरन्त स्वयं 
वाट्स ने बीच में पड़ कर मीर जाफ़र और दुलंभराम, दोनों में सुलह करवा दी । 

इस तमाम छेड़ छाड़ से क्लाइव का मुख्य उद्देश्य बंगाल के तमाम पुराने और 
बड़े-बड़े घरानों के बल को तोड़ना, मीर जाफ़र को आम लोगों में अप्रिय बना देना और 
सूबेदारी भर में अंगरेज़ों के बल और प्रभाव की धाक जमा देना था। 


राजा रामना रायन पर चढ़ाई 


राजा रामनारायन पर एक विशाल सेना लेकर दोबारा चढ़ाई करने की तजवीज़ 
की गई। अफ़वाह उड़ी या उड़ाई गई कि अलोवरदी खाँ की बूढ़ी बेवा ने अवध के नवाब 
वज़ीर को पत्र लिखा है कि आप आकर मीर जाफ़र के विरुद्ध समनारायन को मदद 
दें। क्लाइव और मीर जाफ़र के लिए केवल चम्द महीने पहले की सन्धि और 
दोनों ओर की“क़समों को मिट्टी में मिला कर अब फिर बिहार प्रान्त पर चढ़ाई करना 

और रामनारायन को ज़ेर करना ज़रूरी हो गया। क्लाइव ने इस बहाने से ५०,००० 
सेना जमा कर ली। मीर जाफ़र को डर दिखला कर उससे धन खींचने का भी क्लाइव 
को यह अपूर्व अवसर दिखाई दिया । किन्तु मीर जाफ़र की माली हालत इस समय 
बहुत खराब थी । अव्वल तो मुशिदाबाद के खज़ाने की जो दशा उसने प्लासी से पहले 
समझ रखी थी वह प्लासी के बाद न निकली | इस ख़ज़ाने की आशा पर ही उसने 
अंगरेज़ कम्पनी को अलग और क्लाइव और उसके अनेक साथियों को व्यक्तिगत हेसियत 
से अलग बड़ी-बड़ी रक़में देने के वादे कर रखे थे। इसमें से अधिकांश वह इस समय 
तक दे भी चुका था। दूसरे, इन्ही रक़मों के कारण उसकी स्थिति इतनी ख़राब हो चुकी 
थी कि फ़ौज की कई महीने की तनखाहें उराके ज़िम्मे चढ़ गई थीं, जिससे फ़ौज में 
बदअमनी बढ़ती जा रही थी । 


समीर जाफ़र से धन की वसूलो 

लाचार होकर मीर जाफ़र ने अंगरेज़ों से यह प्रार्थना की कि कम्पनी का जो 
देना मेरे ज़िम्मे बाक़ी रह गया है, उसमें कुछ कमी कर दी जावे । मालम होता है 
कि क्लाइव ने उसे इसकी आशा भी दिला रखी थी। इसी उद्देश्य से मीर जाफ़र ने 
कई बार बड़ी-बड़ी रक़में बतौर रिशवत क्लाइव को भेंट कीं। इन रक़मों के सम्बन्ध 
में सन्‌ १७७२ ई० में पालियामेण्ट की एक कमेटी के सामने गवाही देते हुए क्लाइव 
ने कहा था कि-- नवाब की दरियादिली ने सहज ही में मुझे धनवान बना दिया हूँ ।/* 

किन्तु कमी करना तो दूर रहा, ऐन उस मौक़े पर जब कि बिहार पर चढ़ाई 
करने की पूरी तयारी हो गई, क्लाइव ने कम्पनी की एक एक पाई चुकवाए बिना क़दम 
उठाने से इनकार कर दिया। पिछली रक़मों के अलावा और भी नयी-तयी रक्में इस 
अवसर पर मीर जाफ़र से तलब की गईं। क्लाइव का बल इस समय तक खूब बढ़ चुका 
था | उसके पास पचास हज़ार सेना मीर जाफ़र को कुचल देने के लिए मौजूद थी। 
मीर जाफ़र को तरह-तरह के डर दिखाए गए। उसे लाचार होकर झुकना पड़ा। इतिहास 
लेखक मैलकम लिखता हैं कि इस अवसर पर-.-- 


“एक रक्म सेना के ग़रमामलो ख़्चों के लिए बसूल कर लो गई। जो 
ज्मीनें कम्पनी को दी गई थीं उनके परवाने बाक़ायदा जारी करा लिए गए । 
(दरबार से) हुकुम जारी कराए गए कि नवाब के पहले छ महीने के क़र्जे की 
तमाम बकाया तुरन्त चुका दी जायवे। बाक़ी तसाम क्रज्ों को चुकाने के लिए 
उस समय तक, जब तक कि क्र्ज़ा पूरा न हो जावे, बर्धेभान, नदिया और हुगछी, 
तीन जिलों को सरकारी मालगुज्ञारी कम्पनी के नाम करा ली गई। क्लाइव ने 
कम्पनी के डाइरेक्टरों के नाम ८ फ़रवरी, सन्‌ १७५८ के पत्र में लिखा--- 
“इससे अब हमारे क़्ञें का चुकाया जाना नवाब के हाथों से बिलकुल स्वतन्त्र 
हो गया है 2८ >< »।/नं 

याद रखना चाहिए कि इस “कर्ज” में एक कौड़ी ऐसी न थी जो कम्पनी ने या 
किसी अंगरेज़ ने कभी मीर जाफ़र को सचमुच क़ज़ दी हो। यह वह धन था जो मीर 
जाफ़र ने गद्दी के बदले में अंगरेज़ों को देने का वादा कर लिया था । 


राजा रामनारायन से समझोता 

क्लाइव और मीर जाफ़र अब ५०,००० सेना के साथ पटने की ओर बढ़े । 
चार महीने से ऊपर यह भारी सेना मैदान में रही। इसका सारा खर्च मीर जाफ़र पर 
पड़ा । किन्तु गोली एक भी न चलने पाई। क्लाइव इस समय मीर जाफ़र को खासा 
चकमा दे रहा था। रामनारायन जैसे आदमी को सदा के लिए अपना शत्र बना लेना 
अंगरेज़ों के लिए हितकर न था। क्लाइव का उद्देश्य इस समय रामनारायन पर 
कम्पनी के बल का सिक्‍का जमाना, उसे मीर जाफ़र की ओर से सशंक कर देना, उससे 


धन वसूल करना और अन्त में स्वयं मध्यस्थ बन कर रामनारायन के हक़ में फ़ेसला 
करा देना मालम होता था । 

२३ फ़रवरी, सन्‌ १७५८ को पटने में दरबार हुआ । क्लाइव ने मध्यस्थ का 
आसन लिया। मीर जाफ़र का बेटा मीरन नाम के लिए बिहार का नवाब बनाया गया 
और शासन का तमाम अधिकार मीरन के नायय की हँसियत से ज्यों का त्यों राजा 
रामनारायन के हाथों में छोड़ दिया गया । इस अनुग्रह के बदले में रामनारायन से ७ 
लाख रुपये नक़द वसूल किए गए । इतिहास लेखक औम॑ं लिखता हैं कि--- क्लाइव की 
जो मुराद थी, वह सब पूरी हो गई ।* कुछ दिनों बाद के एक पत्र में क्लाइव ने 
रामनारायन को “अंगरेज़ों का पक्का हितसाधकर” लिखा है। 

क्लाइव अपने मालिकों को भी नहीं भूला । उन दिनों जितना शोरा बंगाल में 
बिकता था, सब पटने से ऊपर के प्रदेश में तैयार होता था। क्लाइव ने अब नवाब पर 
जोर देकर शोरा तैयार कराने का ठेका कम्पनी के नाम हासिल कर लिया, जिससे 
कम्पनी की आमदनी और बढ़ गई और शोरा बनाने वाले देसी कारीगर सब अंगरेज़ों 
के मज़दूर और उनकी रिआया बन कर रह गए । 

मई सन्‌ १७५८ ई० में क्लाइव मुशिदाबाद लौटा | कुछ दिनों बाद मीर जाफ़र 
भी अपनी राजधानी वापस आ गया । 


शहजादे अलीगोहर को बिहार यात्रा 
मीर जाफ़र और रामनारायन, दोनों पर अब एक नयी आफ़त टूटी । जिस तरह 
मीरन केवल नाम के लिए बिहार का नवाब बना दिया गया था, उसी तरह एक अरसे 

से दिल्‍ली सम्राट के बड़े बेटे को नाम मात्र के लिए बंगारल, बिहार और उड़ीसा का 
सूबेदार' कहा जाता था । शहज़ादे का यह खिताब केवल एक मान सूचक खिताब था 
और मुशिदाबाद के क्रियात्मक सूबेदार सम्राट के अधीन सूबेदारी के सब फ़र्ज़े अदा करते 
थे। अब शहज़ादा अलीगौहर अपने इस खिताब को सार्थक करने के लिए सेना सहित 
बंगाल की ओर बढ़ा । बंगाल की हाल की बग्रावत, अंगरेज़ों और मीर जाफ़र के 
अन्याय और प्रजा की शोकजनक हालत की खबर सम्राट के दरबार तक पहुँच चुकी 
थी । शहज़ादे के आने का इन बातों के साथ अवश्य कुछ न कुछ सम्बन्ध था। मीर 
जाफ़र शहज़ादे के आने का समाचार पाते ही डर गया। उसने क्लाइव से मदद चाही | 
क्लाइव फ़ौरन एक ज़बरदस्त फ़ौज और मीरन को साथ लेकर मुशिदाबाद से पटने की 
ओर बढ़ा । शहज़ादा उस समय तक पटने पहुँच चुका था और रामनारायन ने अपनी 
वफ़ादारी और विनम्र व्यवहार से शहज़ादे को प्रसन्न कर लिया था। कहते हैं क्लाइव 
और मी रन के पहुँचने पर मुशिदाबाद की सेना और शहज़ादे की सेना में कुछ लड़ाई भी 
हुईै। मालम नहीं इस लड़ाई का होना कहाँ तक सच हूँ । मुशिदाबाद की सेना का शहज़ादे की 
जबरदस्त सेना पर विजय प्राप्त कर सकना नामुमकिन था। उस समय के उल्लेखों से 
जाहिर है कि क्लाइव ने शहज़ादे के सामने अपनी सम्राटभक्ति का पूरा प्रदर्शन किया 
और शहज़ादे को अपनी ओर कर लिया । अन्त में कुछ समझौता हो गया | शहज़ादा अपनी 
सेना सहित दिल्‍ली की ओर लौट गया और मीर जाफ़र का डर कुछ समय के लिए दूर 
हो गया । 


बइलाइव की जागीर 


मुशिदाबाद पहुँच कर इस नये अहसान के बदले में क्लाइव ने मीर जाफ़र से 
अपने लिए साम्राज्य के उमरा' का खिताब और एक जागीर हासिल की । जो ज़मोंदारी 
कलकत्ते के आस पास कम्पनी को मिली हुई थी उसके मालिकाने के रूप में कम्पनी को 
हर साल तीन लाख रुपये नवाब की सरकार में जमा कराने पड़ते थे । अब से यह 
सब जमींदारी 'क्लाइव की निजी जागीर” बन गई और बजाय म्‌शिदाबाद की सरकार 
के क्लाइव खुद इस तीन लाख सालाना का कम्पनी से हक़ृ॒दार हो गया। क्लाइव इस 
समय एक हिन्दोस्तानी नवाब बना हुआ था। 

बलाइव की इस 'जागीर” का, जिसे अपने असहाय “गधे” मीर जाफ़र से हथिया 
लेना उसके लिए कुछ भी कठिन न था, अंगरेज़ इतिहास लेखक बड़े अभिमान के साथ 
ज़िक्र करते है 


सब से धनवान अंगरेज 

बंगाल की गद्े के बदले में मीर जाफ़र ने जितना धन अंगरेज़ों को देने का 
बादा किया था उसकी एक एक पाई वसूल की जा चूकी थी। व्यापार के लिए बंगाल 
में अनेक तयी रिआयतें कम्पनी को नवाब सें मिल चुकी थीं, और इन बाफ़ायदा. 
रिआयतों के अलावा अनेक चीज़ों की तिजारत का ठेका कम्पनी ने जबरदस्ती अपने हाथों 
में ले रखा था। तीनों प्रान्तों में अंगरेजों के छछ और बल, दोनों का.सिक्‍्का' जम चुका 

था। क्लाइव, जो कुछ साल पहले एक निर्धन क्लक की हैसियत से भारत आया था, 
इस समय शायद संसार में सब से अधिक धनवान अंगरेज़ था। इस तरह बहुत हद तक 
अपना मतलब पूरा कर फ़रवरी सन्‌ १७६० में क्लाइव अपनी जन्मभूमि, इंगलिस्तान, के 
लिए रवाना हो गया । 


भारत में अंगरेज्ञी राज क़ायम करने को क्लाइव की योजना 
किन्तु अपनी क़ौम के लिए क्‍्लाइव की इच्छाएँ और उमंगें अभी बेहद बढ़ी हुई 
थीं। उसके नीचे लिखे पत्र से मालम होता हुँ कि भारत में अंगरेज़जी राज क़ायम करने 
के विषय में क्लाइव का दिमाग़ किस तरह काम कर रहा था । ७ जनवरी, सन्‌ १७५९ 
को इंगलिस्तान के प्रधान मन्त्री, विलियम पिट, के नाम क्लाइव ने यह पत्र लिखा-- 
अंगरेज्ञी फ़ौज की कामयाबी के ज्ञरिए एक महान क्रान्ति इस देश में को 
जा चुकी हूँ । उस क्रान्ति के बाद एक सन्धि की गई हूँ जिससे कम्पनी को बड़े 
जबरदस्त फ़ायदे हुए हूँ । मुझे मालूम हें कि इन सब बातों की तरफ़ एक दरजे 
तक अंगरेज़ क्रौम का ध्यान आकर्षित हो चुका हू । किन्तु मौक़ा सिलने पर अभी 
बहुत कुछ और किया जा सकता हूँ, बदवतें कि कम्पनी इस तरह के प्रयत्नों में 
लगो रहे जो उसके आज कल के इतने बड़े इलाक़ और आगे की जबरदस्त सम्भा- 
बनाओं, दोनों के अनुरूप हों । मेंने कम्पनो को अत्यन्त ज्ञोरदार शब्दों में इस बात 
की ज़रूरत दरशा दी है कि उन्हें इतनी सेना हिन्दोस्तान भेज देनी चाहिए और 
बराबर हिन्दोस्तान में रखनी चाहिए, जिससे वे अपने इस समय के धन और 
इलाक़ को और बढ़ाने के सब से पहले मौक़े से फ़ायदा उठा सकें। दो साल की 
मेहनत और तजदबे से मेन इस देश की हक्मत के बारे में और यहाँ के लोगों 
के स्वभाव के आरे में जो परिपक्व ज्ञान प्राप्त किया हु उससे में साहस के साथ 
कह सकता हूँ कि इस तरह का मौक़ा जलदी हों फिर आने वाला हैँ । मौजदा 
सुबेदार  > * बढ़ा है. और उसका नौजवान बेटा इतना ज्ञालिम और 
निकम्मा है और अंगरेज़्ों का इतना खुला दुशमन हे कि इस नवाब के बाद उसे 
गही पर बंठने देना क़रीब क़रीब खतरनाक होगा। केवल दो हज़ार यरोपियनों 
की छोटो सी सेना हमें इत दोनों की ओर से बेंखटके कर देगी, और यदि इनमें 
से कोई हमारे साथ लड़ने को हिस्‍्मल करेगा तो इस सेना द्वारा हकूमत की पूरी 
बाय हम खुद अपने हाथों में ले सकेंगे। 

“हिन्दोस्तान के लोगों को अपने राजाओं के साथ किसी तरह का प्रेम 
नहीं हैं, इसलिए इस तरह का कास कर डालने में हमें और भी कम कठिंताई 
होगी 

“किन्तु मुमकिन हे इतना बड़ा राज एक तिजारतो कम्पनी के लिए 
बहुत ज़ियादा हो जाये, ओर मुझे डर हे कि बिना अंगरेज़ क़ौम की सहायता कें 
अफेली. कम्पनी इतने बड़ें राज को संभाल नहीं सकती >' »८ )< ख़ब सोचने को 
बात है कि, यह तसास सक़शा बिता अपनो मातभूभि पर खर्च का बोश डाले, पूरा 
किया जा सकता हूँ, जबकि अमरीका में अपना राज क्रायम करने के 

लिए इंगलिस्तान को बेहद खर्च बरदाइत करना पड़ा था। इंगलिस्तान से एक 
छोटो सी सेना इसलिए काफ़ो होगी क्योंकि हम जब जितने काले सिपाही चाहें 
यहाँ जमा कर सकते हें /: /« >< मं केवल इतना और कहूँगा कि मेंने सिवाय 
आपके और किसी को यह बात नहीं लिखो; और में आपको भी कष्ट न देता 
यदि मुझे इस बात का विद्वास न होता कि अपनी क़ौम के फ़ायदे की जो तज- 
बीज़्ञ भी आपके सामने रखी जायगी, आप उसका अच्छी तरह स्वागत करेंगे ।* 
बंगाल के अन्दर, बल्कि आमतौर पर भारत के अन्दर अंगरेज़ों की उस समय की 
योजनाओं का यह खासा सुन्दर और सच्चा चित्र है। इस पत्र से यह भी साबित है 
कि अंगरेज़ इस समय बंगाल में मीर जाफ़र और मी रन, दोनों के ख़िलाफ़ दूसरी बग़ावत 
खड़ी करने का फ़ैसला कर चुके थे । 


मीरन को दूरव्शिता 
मीरन एक समझदार युवक था । अगरेज़ो की चालो और नीयत को वह इस 


समय तक खासा पहचान गया था। मीर जाफ़र भी इन लोगों की दोस्ती से बेजार 
हो चला था। खासकर मीरन अपने बाप को अकसर सलाह दिया करता था कि किसी 

हैः 


मीर जाफ़र १७३ 


तरह इन लोगों के पंजे से निकलने की कोशिद्य की जावे। यही वजह थी कि क्लाइव 
“गद्दी पर मीरन को बेठने देना खतरनाक समझता था। 

क्लाइव के बाद “ब्लैक होल” के क्विस्से का गढ़ने वाला मशहूर जालसाज़ हॉलवेल 
कलकर्त्त का गवरनर नियुक्त हुआ । पाँच महीने बाद, जुलाई सन्‌ १७६० में हेनरी 
वन्सीटार्ट ने उसकी जगह ली । केलो (0870) बंगाल में कम्पनी की सेनाओं का 
प्रधान सेनापति नियुक्त हुआ । 


सम्प्राट शाह आलम की बंग-यात्रा 

सन्‌ १७६९ के अन्त में शहज़ादे अलीगौहर ने दूसरी बार बिहार पर फ़ौजकशी 
की । इस बीच बंगाल की अफ़सोसनाक हालत की अनेक शिकायतें मुगल दरबार तक 
पहुँच चुकी थीं। इसके सिवा नाम को तो बंगाल अभी तक सम्राट के अधीन था, 
किन्तु आए दिन की बग्रावतों के सबब बंगाल से दिल्‍ली खिराज जाना कई साल से बन्द 
था। इन शिकायतों को दूर करना और शाही खिराज वसूल करना शहज़ादे की इस चढ़ाई 
का उद्देश्य था । | 

दहज़ादे की सेना ने अभी बिहार प्रास्त में क्रम रखा ही था कि शहज़ादे को 
सम्राट आलमगीर द्वितीय की मृत्यु का समाचार मिला। शहज़ादा अलीगौहर अब 
दिल्‍ली से बाहर होते हुए भी, शाहआलम द्वितीय के नाम से सम्राट ऐलान हुआ और 
भारत सम्राट ही की हेसियत से उसने अब बिहार में प्रवेश किया । शाह आलम अब 
मुग़ल साम्राज्य का अनन्य अधिपति था। उसकी फ़रमांबरदारी हर सूबेदा र, तमाम प्रजा 
और यूरोपियन व्यापारियों, सब पर वाजिब थी । किन्तु अंगरेज़ों की नीति उसकी तरफ़ 
कुछ अजीब रही । एक तरफ़ उन्होंने मीर जाफ़र और मीरन, दोनों पर इस बात के 
लिए ज़ोर दिया कि आप लोग अपनी सेना सहित पटने पहुँच कर सम्राट का मुकाबला 
कीजिए और सम्राट की सेना के बिहार में प्रवेश करते ही करनल केलो फ़ौरन अपनी सेना 
लेकर कलकत्त से मुशिदाबाद की ओर बढ़ा और वहाँ से मीरन के अधीन नवाब की 
कुछ सेना साथ लेकर १८ जनवरी, सन्‌ १७६० को सम्राट की सेना के मुकाबले के लिए 
पटने की ओर रवाना हुआ । दूसरी तरफ़ अंगरेज़ों ने मीर जाफ़र और मीरन, दोनों से 
ऊपर ही ऊपर सम्राट शाह आलम से गुप्त बातचीत शुरू कर वी । 


सम्राट के खिलाफ़ खुली बगावत 


अंगरेज़ों का अब शाह आलम से लड़ने के लिए तैयार हो जाना इतिहास लेखक 
मिल के शब्दों में खुली बगावत थी ।* गवरनर हॉलवेल यह भी लिखता है--“शाह 
आलम ने अंगरेज़ों की सब शर्ते मंजूर कर लेने की रज़ामन्दी प्रकट की ।| मालम नहीं 
वे क्या शर्ते थीं और बाद को उनका क्‍या हुआ । 

करनल केलो ने अपने पत्रों में इस बात की शिकायत की हैँ कि मीरन ने सम्राट 
के विरुद्ध केलो का वैसा साथ नहीं दिया जैसा केलो चाहता था । निसस्‍्सन्देह मीर जाफ़र 

हैंड भारत में अंगरेशी राज 


और मी रन, दोनों सम्राट से लड़ने के खिलाफ़ थे, किन्तु केलों उन्हें लड़ाना चाहता था । 
इस पर एक ओर अंगरेज़्ों और दूसरी ओर उन दोनों में खासा मतभेद हो गया। अंगरेक्षों 
और मीरन में पहले से भी भीतर ही भीतर बदगुमानी बढ रही थी । 

मुशिदाबाद की सेना के पहुँचने से पहले ही अंगरेज्ञों का पक्का हितसाधक 
रामनारायन अपनी सेना लेकर शाह आलम के मुकाबले के लिए पटने से बाहर निकला। 
इस मामले में वह पूरी तरह अंगरेज़ों के हाथों में खेल गया । सम्राट की सेना ने उसे 
हरा दिया, जख्मी करके पीछे हटा दिया और पटने का मोहासरा शुरू कर दिया। १५ 
फ़रवरी को केलो और मीरन की सेनाएँ पटने पहुँचीं। सम्राट और अंगरेज़ों में गुप्त पत्र- 
व्यवहार पहले से जारी था। सम्प्राट की सेना मोहासरे से हट गई। २२ फ़रवरी को 
दिल्‍ली और बंगाल की सेनाओं में थो ड्ी-सी छड़ाई हुई जिसमें मीरन के कुछ चोट आई। 
न जाने अंगरेज़ों ने सम्राट को क्या समझाया कि सम्राट की सेना अब खुद बखुद वहाँ 
से मुडकर मुशिदाबाद की ओर बढ़ी । मीरन सम्राट की सेना का पीछा करने के ख़िलाफ़ 
था, किन्तु केली ने २९ फ़रवरी, सन्‌ १७६० को उसे पटना छोड़ने पर मजब्र किया । 
मालम होता है मीरन और मीर जाफ़र, दोनों को एक दरजे तक मजबूरन अंगरेज़ों के 
इशारे पर चलना पड़ता था । ४ अप्रैल को केलो और मीरन की सेना मीर जाफ़र 
की सेना से आ मिली । ६ अप्रैल को, जब कि दिल्‍ली और बंगाल की सेनाएँ एक दूसरे 
के अत्यन्त निकट आ गईं, केलो न मीर जाफ़र पर फिर ज्ञोर दिया कि आप सम्राट की 
सेना पर हमला कीजिए, किन्तु मीर जाफ़र और मीरन ने मंजर न किया । तीन दिन के 
अन्दर सम्राट की सेना फिर उसी रास्ते बिहार की ओर लौट गई। 

इस समय अंगरेज़ों की ओर से क्या-क्या गुप्त साज़िशें अन्दर ही अन्दर चल रही 
थीं इस बात की कुछ 'झलक कम्पनी के डाइरेक्टरों के एक सरकारी पत्र से मिलती है 
जिसमें डाहरेक्टरों ने लिखा है कि कुछ अंगरेज़ों ही ने करनल केलो पर यह इलज़ाम 
लगाया था कि इस मोक़े पर केलो ने मृप्त तरीक़े से सम्राट को मरवा डालने का भी उद्योग 
किया था, किन्तु बह सफल न हो सका । 


शाह आलम को अनिश्चितता 

करनल केलो खुद मीर जाफ़र और मीरन की सेनाओं के साथ उन्हीं के खेमों 
में ठहरा रहा और कप्तान नॉक्स को उसने कुछ सेना सहित पटने की ओर भेजा । यह 
सब वृत्तान्त हम करनल केलो के बयान के आधार पर दे रहे हें। मीरन और मीर जाफ़र, 
दोनों को इस तरह नज़रबन्द रखने का एक सबब यह भी था कि अंगरेज़ों को डर था 
कि कहीं मीरत और मीर जाफ़र अंगरेज़ों के खिलाफ़ सम्राट से न मिल जावें, और 
अंगरेज' सम्राट से अपनी बातचीत का उन्हें पता रूगने देना न चाहते थे। सम्प्राट की 
सेना के सामने या तो पहले से कोई निश्चित कार्यक्रम न था और या शाह आलम को 
राजधाती के खाली होने के कारण दिल्ली लौटने की जल्दी थी। जो कुछ रहा हो, दो 
बार पटने पर चढ़ाई करके कप्तान नॉक्स के पहुँचते ही न जाने सम्राट और अंगरेज़ों में 
क्या बातचीत हुई कि सम्राट की इतनी ज़बरदस्त सेना शहर का मोहास रा छोड़ कर दिल्‍ली 
की ओर लौट गई । 


सौर आफ़र “१७५ 


सीरन की हत्या 
कहा जाता हूँ कि पूनिया का नवाब खुद्ामहुसेन, जिसे मीर जाफ़र ने दो साल पहले 
युगलूसिंह की जगह वहाँ का नवाब नियुक्त किया था, अब अपनी सेना सहित मीर जाफ़र 
के ख़िलाफ़ सम्राट की सहायता के लिए आ रहा था। केलो और मी रन उसके मुक़ाबले 
के लिए बढ़े । मीरन पूनिया के नवाब से लड़ना न चाहता था, किन्तु अंगरेज़ मीरन को 
पूनिया के नवाब से लड़ा कर पूनिया के नवाब का भी नाश करना चाहते थे। कम्पनी 
की सेना और पूर्निया की सेना में कुछ लड़ाई हुई, किन्तु केलो का बयान है कि मीरन ने 
इस काम में अंगरेज़ों को मदद न दी, इसलिए अकेले अंगरेज़ पूनिया के नवाब पर 
विजय प्राप्त न कर सके । २ जुलाई तक केलो और मीरन की सेनाएँ साथ साथ नवाब 
पूनिया की सेना के पीछे पीछे चलती रहीं । खुदह्ामहुसेन पर दोबारा अकेले हमला करने 
की केलो की हिम्मत न थी और मीरन इसमें केलो का साथ देने को किसी तरह राजी 
नथा। केलो और मीरन में बदगुमानी बढ़ी । २ जुलाई की आधी रात को मीर जाफ़र 
का बेटा और मुशिदाबाद का युवराज, मीरन, एकाएक अपने बिछौने पर मरा हुआ 
पाया गया। कह दिया गया कि मीरन पर बिजली गिर पड़ी। सुप्रसिद्ध अंगरेज़ विद्वान 
एडमण्ड बक ने इंगलिस्तान की पालिमेण्ट के सामने बड़ी सुन्दरता के साथ दिखलाया कि 
यह कसी विचित्र बिजली थी । जिस खेमे के नीचे मीरन सो रहा था उस पर या उसके 
कपड़े पर बिजली का ज़रा सा भी असर नहीं हुआ और उसके नीचे सोया हुआ मीरन 
मर गया। बिजली के गिरने की आम तौर पर बड़ी जबरदस्त आवाज़ होती है जो मीलों 
तक सुनाई देती है । किन्तु जो बिजली मीरन पर गिरी उससे खेमे के चारों ओर सोए 
हुए लाखों सिपाहियों और दूसरे आदमियों में से किसी एक की भी आँख न खुली। मीरन 
उस समय सचमुच अंगरेज़ों के पहल में एक काँटा था । इसमें कोई सन्देह नहीं हो 
सकता कि मी रन को मार डाला गया और इस हत्या में करनल केलो का खास हाथ था । 
इस हत्या के ठीक एक महीने बाद हॉलवेल ने नये अंगरेज गवरनर वन्सीटार्ट को लिख[-- 
“दरबार में एक दल खड़ा हो गया था जिसके दो नेता नवाब का बेठा 
सीरन और राजा राजवल्लभ थे। ये लोग अंगरेज्ञों के जुए को अपने कंधों पर 
से हटाने के लिए रोज्ञ तदवोरें सोचा करते थे और लगातार नवाब पर जोर देते 
'रहते थे कि जब तक यह न हो सकेगा, तथ तक नवाब को हक्सत केवल एक 
सास-की हक्मत रहेगी ।* 
सारी सेना को पटने लौटा छाया गया और 'पटने लौट आने तक मीरन की मौत को 
उसकी सेना से छिपा कर रखा गया । 


बंगाल की दर्देनाक हालत 
बंगाल और वहाँ की प्रजा की हालत इस समय बड़ी दर्दनाक थी। मुसलमान 

१७६ भारत में अंगरेशी शज 


इतिहास लेखक, मौ० बदरुद्दीन अहमद, उस समय की हालत को बयान करते हुए लिखता 
है 
“कम्पनी ओर उसके खास खास मुलाजिमों से अलग अलग जो बड़े 
बड़े वादे कर लिए गए थे, उन्हें पूरा करने में नाज़िम (मीर जाफ़र) के ख़ज़ाने 
का एक एक सिक्का दिया जा चुका था। बंगाल दिवालिया हो जुका था और तेजी 
के साथ अराजकता की ओर बढ़ा जा रहा था। शहज्ञादे को फ़ौजकद्ी से वहाँ 
को हालत और भी खराब हो गई थी, उससे नाज्िम को पूरी बेबसो ज्ञाहिर हो 
गई थी और कम्पनी को पता चल गया था कि बाहर के हमलों से अपने इलाक़े 
को रक्षा करने के लिए नाज्िम हर तरह हमों पर निर्भर है ।”* 


कम्पनी की व्यापार सम्बन्धी ज़ियादती 


बंगाल की प्रजा ने अपनी गाढ़ी कमाई के पैसों से संचित मुशिदाबाद के खज़ाने 
को अपनी आँखों के सामने ढुलढुल कर विदेशियों के हाथों में जाते हुए देखा । आए दिन 
के संग्रामों और फ़ौजों के आने-जाने के कारण देश की खेती पर मिट्॒टी छित गई थी और 
उद्योग धन्धों का नाश हो रहा था। इस पर देश के एक एक व्यापार के ऊपर कम्पनी 
जबरदस्ती अपना अधिकार जमाती जा रही थी । मिसाल के लिए नमक, छालिया, 
इमारती लकड़ी, तम्बाकू, सूखी मछली इत्यादि का व्यापार देशवासियों की रोज़ी और 
सूबेदार की आमदनी, दोनों का उन दिनों एक खास जरिया था। इसीलिए इस तरह की 
कई चीज़ों का व्यापार शुरू से यूरोपनिवासियों के लिए इस देश में बन्द कर दिया गया 
था। विदेक्षी व्यापारियों के नाम सम्राट की स्पष्ट आज्ञाएँ इस विषय में मौजूद थीं । 
फिर भी प्लासी के फ़ौरन ही बाद अंगरेज़ों ने ये सब व्यापार जबरदस्ती अपने हाथों 
में ले लिए। मीर जाफ़र ने गद्दी पर बेठने के एक महीने के अन्दर क्लाइव से इस 
जबरदस्ती की शिकायत की | कुछ देर के लिए कुछ रोक थाम का भी ढोंग रचा गया, 
किन्तु अन्त में किसी ने परवा न की। शोरे का ठेका कम्पनी को मिल ही चुका था। इस 
सब से राज की आमदनी में बहुत बड़ी कमी होती जा रही थी और प्रजा के अन्दर दुख, 
दरिद्रता और बदअमनी ज़ोरों के साथ बढ़ती जा रही थी। इस पर तारीफ़ यह कि जब 
कभी मीर जाफ़र अपने राज के आथिक, सैनिक या किसी प्रबन्ध में भी किसी तरह का 
सुधार करना चाहता था तो उसे फ़ौरन रोक दिया जाता था। मीर जाफ़र भी गद्दी 
पर बठने के चन्द महीने के अन्दर अपनी बेबसी को समझने लगा था और अनुभव करने 
लगा था कि अंगरेज़ों की नयी मित्रता ने उसे और उसके देश, दोनों को चुपचाप नाग की 
लपेटों की तरह जकड़ लिया था। सिराजुद्दोला के साथ उसके विश्वासघात का फल अब 
मीर जाफ़र और उसकी प्रजा दोनों को भोगना पड़ रहा था। 


बंगास में दूसरी बगावत को तेयारी 


सिराजुद्दोला की हत्या को अभी तीन साल भी पूरे न हुए थे। मीर जाफ़र ने 
जो सन्धि अंगरेज़ों के साथ की थी उसकी तमाम शर्तों को वह अक्षरद: पूरा कर॑ चका 

मीर जाफ़र १७७ 


था। सन्धि से बाहर भी अनेक बेजा माँगें पै दर पै मीर जाफ़र के सामने पेश की जा 
चुकी थीं और ज़बरदस्ती पूरी कराई जा चुकी थीं। देश और प्रजा की यह हालत थी। 
इस स्थिति में अपने सच्चे मित्र मीर जाफ़र को छात मार कर उसकी जगह किसी और 
ऐसे मनुष्य को गद्दी पर बैठाने के लिए, जिसके द्वारा बंगाल को और अधिक सफलता 
के साथ चूसा जा सके, अंगरेज़ों ने अब उस दूसरी बगावत के लिए तदवीरें शुरू कर दीं 
जिसका इशारा ऊपर क्लाइव के एक पत्र में आ चुका हूँ । 

मीर जाफ़र एक बहुत बड़ी रक़म नये गवरनर हॉलवेल को नक़द भेंट कर चुका 
था। फिर भी हॉलवेल पहले दिन से इस दूसरी बग़ावत की धुन में था। मई सन्‌ १७६० 
में गवरनर हॉलवेल और करनल केलो के बीच इस नये षड्यन्त्र के सम्बन्ध में गुप्त पत्र- 
व्यवहार शुरू हो गया। जुलाई में गवरनर वन्सीटार्ट के आने पर इस षड्यन्त्र ने शकलू 
ली। हॉलवेल और केलो के उस समय के बयानों में मीरन की मौत का साफ़ इस तरह 
ज़िक्र आता हैँ, जिससे मालूम होता हूँ कि मीरन की हत्या इसी षड्यन्त्र का एक अंग 
थी । सितम्बर सन्‌ १७६० में इस षड़यन्त्र को अन्तिम रूप देने के लिए और मीर जाफ़र 
से छेड़ छाड़ शुरू करने का बहाना ढुंढ़ने के लिए वन्सीटार्ट के सभापतित्व में कलकत्ते में 
कई गुप्त सभाएँ हुईं । ११ सितम्बर की सभा की काररवाई में दर्ज है-- 


कभ्पनी की धन और धरती की प्यास 


“करनल कलाइव की क्रान्ति से आज तक समय सस्रय पर हमारा प्रभाव 
बढ़ता गया है और उस प्रभाव को क्रायम रखने के लिए हमें बसे वेसे ही अपनी 
फ़ोजी ताक़त भो बढ़ानी पड़ी हें। अब हमारे पास एक हज़ार से ऊपर यूरोपियन 
सिपाही ओर पाँच हज़ार हिन्दोसतानी सिपाही हें। इनका खर्च और उसके साथ 
साथ फ़ौज का ग़ेर मामूलो खर्च मिला कर इतना अधिक हे कि जो जागीरें हमें 
मिली हुई हैं उनकी सालाना आमदनी से क्रिसो तरह पूरा नहीं हो सकता। 

“इसलिए नवाब से कहना चाहिए कि आप इससे कहीं अधिक साछाना 
आमदनी कम्पनी के नाम कर दें और इसके पूरे पूरे और ठीक ठीक प्रबन्ध के 
लिए इस तरह के कुछ जिलों का अनन्य अधिकार कम्पनी को दे दें जिनका हम 
बहुत आसानी से इन्तज़ाम कर सकें। 2: »< »< हम समझते हें कि हमारी इस 
तरह की तजबवीज्ञ के रास्ते में जितनी रकाव डाली जा सकती हें, सब अवध्य 
डाली जादेंगी |» » > 

/ » 2८ » इस सम्बन्ध में अपनी तमाम इच्छाओं की पूर्ति को पक्का 
कर लेन का एक ऐसा अच्छा मौक़ा इस समय हमारे सामने हे कि जेसा 
शायद फिर कभी न आ सके। इस मौक़े से शक्ति और अधिकार, वोनों हमें मिल 
सकते हें । 

“दूसरी खास बात, जो हमें अपनी आज कल की नीति बदलने पर 
विचार करने के लिए मजबूर करती है, धन को कमी है। यह कमी केवल हम 
तक ही परिमित नहीं, बल्कि नीचे लिखी चीज़ें भी बहुत वरजे तक उसी पर 
निर्भर हें... 


१७८ भारत में अंगरेज्ञी राज 


“समद्रतटट की काररबाइयाँ; 
“बुदुदुचरी (पाण्डिचेरी) का विजय करना; भोर 
“अगले साल (बम्बई, मदरास और कलकत्ता) तीनों प्रान्तों से माल 
लाद कर इंगलिस्तान जहाज्ञ भेजने के लिए पहले से धन का प्रबन्ध ।/* 
यह बात ध्यान में रहनी चाहिए कि उस जमाने में इंगलिस्तान और हिन्दोस्तान 
के बीच की तिजारत का अर्थ यह नहीं था कि इंगलिस्तान का बना हुआ कोई माल 
हिन्दोस्तान में लाकर बेचा जावे । ईस्ट इण्डिया कम्पनी इस उद्देश्य से नहीं बनी थी। 
न इंगलिस्तान के उद्योग धन्धों की उस समय यह हालत थी कि इंगलिस्तान का बना 
हुआ कोई माल हिन्दोस्तान में लाकर बेचने का किसी को स्वप्न में भी गुमान हो सकता । 
भारत से इगलिस्तान की तिजारत का अर्थ उस समय केवल यह था कि भारत के उन्नत 
उद्योग धन्‍धों और यहाँ की आन्तरिक तिजारत में किसी तरह भाग लिया जावे और जिस 
तरह हो, व्यापार द्वारा या लूट द्वारा, यहाँ से माल और धन लाद कर इंगलिस्तान भेजा 
जाबे । 


समीर जाफ़र से नयो माँगें 
मीर जाफ़र पर किसी तरह का भी झूठा सच्चा दोष नही लगाया जा सका, किन्तु 
अंगरेज़ कम्पनी के लिए अपनी धन और धरती की प्यास को बुझाना ज़रूरी था। कम्पनी 
की ओर से नयी माँगें मीर जाफ़र के सामने पेश की गई । इन माँगो के विषय में इतिहास 
लेखक मिल लिखता हँ-- 
“मोर जाफ़र की हालत शुरू से ही शोकजनक थी । खज़ाना सुत चुका था, 

मीर जाफ़र १७९ 


देश सुत चुका था, बड़े बड़े अनिवार्य ख़चं उसके सामने थे और इस पर कड़ो से 

कड़ी माँगें प्री करने के लिए उसे मजबूर किया जाता था »< »< »॥/* 

मौलवी बदरुद्दीन अहमद ने लिखा है कि जो माँगें इस समय अंगरेज़ों ने मीर 
जाफ़र के सामने पेश की उनमें एक यह भी थी कि श्रीहृद्न (सिलहट) और इसलामाबाद 
के इलाक़ों में फ़ौजदारी' के अधिकार कम्पनी को दे दिए जावें। मीर जाफ़र इस हृद तक 
जाने के लिए तैयार न था। उसने अपने विश्वस्त, नौजवान और होशियार दामाद, मीर 


क्रासिम, को अंगरेज़ों से बातचीत करने के लिए कलकत्ते भेजा । 


मीर क़ासिम के साथ गुप्त सन्धि 


१५ सितम्बर, सन्‌ १७६० की गुप्त सभा में अंगरेजो ने तय किया कि मीर क़ासिम 
और राजा दुलंभराम, इन दोनों को भी इस नयी साज़िश में शामिल कर लिया जावे और 
राजा दुलंभराम की माफ़त सम्प्राट शाह आलम को अपनी ओर करने की कोशिश की 
जावे । यह भी तय हुआ कि कुछ मामूली लोगों को खास खास नौकरियों के वादे देकर 
इस साज़िश में शामिल किया जावे और इस समय उनसे रुपये वसूल कर लिए जावें। 
मीर कासिम से बात करने के लिए गवरनर वन्सीटार्ट, और राजा दुल्लेभराम से बात 
करने के लिए हॉलवेल नियुक्त हुए । उसी रात को अऊहूग अलग वन्सीटार्ट की मीर 
क़ासिम से, और हॉलवेल की राजा दुर्लभराम से बातचीत हुई। अगले दिन गुप्त सभा में 
आकर वन्सीटाट्ट और हॉलवेल, दोनों ने अपनी अपनी सफलता का हाल सुनाया । क़रीब 
दस दिन शर्तों को तय करने इत्यादि में खर्च हुए। इतिहास लेखक मालेसन लिखता हूँ 
कि २७ सितम्बर को कलकत्ते की अंगरेज़ कौन्सिल और मीर क़ासिम में एक गुप्त सन्धि 
हो गई, जिसमें यह तय हुआ कि मीर क़ासिम को मुशिदाबाद दरबार का वज़ीर आजम 
बना दिया जाय, वजीर आज़म की हेसियत से सूबंदारी के तमाम अधिकार मीर क़ासिम 
को दिलवा दिए जावें और मीर जाफ़र को केवल सूबेदार' की सूखी उपाधि और 
व्यक्तिगत खर्च के लिए एक सालाना रक़म बतौर पेनशन ज़िन्दगी भर मिलती रहे, 
अंगरेज़ों और मीर क़ासिम में स्थायी मित्रता रहे, मीर क्रासिम को जब ज़रूरत हो अंगरेज 
अपनी सेना से उसकी मदद करें, इसके बदले में मीर क़ासिम बर्धमान, मेदिनीपुर 
और चट्टग्राम, तीनों जिले हमेशा के लिए कम्पनी के नाम कर दे, जो जवाहरात मीर 
जाफ़र ने कम्पनी के पास गिरवी रखे थे उन्हें मीर क़ासिम नक़द रुपया देकर छुड़वा 
ले, सम्राट शाह आलम के साथ अंगरेज या मीर क़ासिम बिना एक दूसरे से सलाह किए 
समझौता न करें, बंगाल, बिहार और उड़ीसा तीनों प्रान्तों में से किसी में सम्राट के 
पैर न जमने दिए जावें, श्रीहड्न जिले में चूना खरीदने के लिए अंगरेज़ों को विशेष 
सुविधाएं दी जावें, मीर क़ासिम अधिकार मिलते ही इस उपकार के बदले में वन्सीटार्ट 
को पाँच लाख, हॉलवेल को दो लाख सत्तर हज़ार, और इसी तरह कौन्सिल के 
दूसरे मेम्बरों में से किसी को ढाई लाख, किसी को दो लाख इत्यादि कुछ मिला कर बीस 

१८० भारत में अंगरेजशी राज 


लाख रुपये दे, और इनके अलावा पाँच लाख रुपये कम्पनी को बतौर कर्ज दे । गवरनर 
वन्सीटार्ट, उसकी कौन्सिल के दूसरे मेम्बरों और मीर क़ासिम, सब के इस सन्धिपत्र 
पर दस्तखत हो गए । यह वही मीर क़ासिम था जिसे मीर जाफ़र ने अपना विश्वस्त 
प्रतिनिधि बना कर अंगरेज़ों के पास बातचीत के लिए भेजा था । 


मीर जाफ़र के महल पर रात को अचानक हमला 


३० सितम्बर को सौदा पक्‍का करके मीर क़ासिम कलकत्ते से मुशिदाबाद के लिए 
वापिस रवाना हुआ । २ अक्तूबर को मीर जाफ़र पर दबाव डालने के लिए गवरनर 
वन्सीटार्ट और उसके कुछ साथी कलकत्ते से चले। मुशिदाबाद भागीरथी के एक ओर 
और क़ासिम बाज़ार की कोठी दूसरी ओर थी । १५, १६और १८ अक्तूबर को वन्‍्सीटार्ट 
और मीर जाफ़र में बातचीत हुई । मीर जाफ़र अंगरेज़ों की नयी तजवीज़ें और मीर 
क़ासिम के इरादों का हाल सुन कर घबरा गया । उसने मीर क़ासिम के हाथों में शासन 
के अधिकार सौंपने से इनकार कर दिया। मीर क़ासिम और अंगरेज़ों के लिए अब पीछे 
हट सकना असम्भव था | २० अक्तूबर को सवेरे सूरज निवालने से कुछ घंटे पहले 
कम्पनी की सेना ने अचानक मीर जाफ़र को महल में सोते हुए जा घेरा । मीर जाफ़र 
की उस समय की मानसिक स्थिति को मालेसन ने बड़े सुन्दर शब्दों में चित्रित करने 
का यत्न किया है । वह लिखता है-- 


मोर जाफ़र का दुख ओर पछतावा 


“निस्सन्देह उस महत्वपुर्ण सुबह को बढ़े नवाब को तोन साल से 
कुछ अधिक पहले के उस दिन की अयध्य याद आई होगी, जब प्लासी के मंदान में, 
इन्हीं अंगरेज्ञों के साथ गुप्त समझोता करके उस गद्दी के लिए, जिसे अब 
उसका एक दूसरा सम्बन्धो उसो तरह के उपायों द्वारा उसके हाथों से छीन 
रहा था, उसने अपने सालिक और रिब्तेदार सिराजुद्दोला के साथ विध्वास- 
घात किया था। मीर जाफ़र अवध्य इस समय सोचता होगा कि--जिस सत्ता 
को मेने इतने नीच और कलंकित उपाय से प्राप्त किया था उससे मुझे क्या लाभ 
पहुँचा ? मेने सिराजुद्दोला से उसका महल छीना ! उस महल में तीन सारू 
तक नवाबी की ! किन्तु इन तीन साल के अन्दर जो यातनाएँ मुझे सहनी पड़ों 
उनके सामने मेरे जीवन के पहले ५८ साल के तमाम कष्ट फोके हैं ! बे लोग, 
जिनके हाथ मेंने अपना मुल्क बेचा था, आज मुझे डर दिखला रहे हें ! यदि 
प्लासी में में अपने उस बालक रिइतेदार के साथ बफ़ादार रहा होता, जिसने 
अत्यन्त हसरत भरे शब्दों में मुझसे अपनी पगड़ोी की लाज रखने की प्रार्थना 
को थी तो इस समय मेरी हालत कितनी अच्छो होती । निस्सन्देह जो गुस्ताख 
विदेशी प्लासो से अब तक मुझ्न पर हुकुम चलाते रहे ओर जो अब मुझे गद्दी से 
उतारने की धमको दे रहे हूँ, यदि प्लासी के मंदान में सेने उनके नाश का सुख्य 
साधन बनने का यज्ञ प्राप्त कर लिया होता, तो इस समय मेरे हाथों में वास्तविक 
सत्ता होती, मेरा नाम इज्ज्ञत से लिया जाता और मेरा मुल्क बच गया होता ! 


मीर जाफ़र १८१ 


किन्तु. अब,---अपने सहल की खिड़की से बाहर नज़र डालते ही मुझे लाल वरदी 
थाले अंगरेज़ सिपाही दिखाई दे रहे हैं, जो मेरे ही बागी रिब्तेदार के झण्डे के नीचे 
जमा हैं ! जँसा व्यवहार मेने स्वयं सिराजुद्दौ ला के साथ किया; क्‍या में मीर क़ासिम 
से अधिक दया की आशा कर सकता हूं ? निस्‍्स+देह अपने सालिक और रिश्तेवार 
के साथ मोर जाफ़र ने जो व्यवहार किया था उसकी याद इस समय मोर जाफ़र 
को आँखों के सामते से फिर गई होगी ८ »( »।* 


मीर जाफ़र का गही से हटाया जाना 

एक बार मीर जाफ़र ने हिम्मत करके अंगरेज़ों फो मुकाबला करने की धमकी दी । 
किन्तु तुरन्त ही उसने अपनी बेबसी को महसूस कर लिया । उसका साहस दूट गया । पर 
उसने अपने तई मीर क़ासिम के हाथों में सौंपने से इनकार कर दिया । उसी दिन सवेरे मीर 
जाफर को गद्दी से हटा कर कठकत्ते भेज दिया गया और मीर क़ासिम को उसकी जगह 
सूबेदारी की गद्दी पर बेठा दिया गया । 

मीर जाफ़र की आय उस समय ६० साल की और मीर क़ासिम की करीब ४० 
साल की थी । 

२१ अक्तूबर को वन्सीटार्ट और केलो ने इस घटना को विस्तार से बयान करते 
हुए सिलेक्ट कमेटी के नाम एक पत्र लिखा, जिसका सार क़रीब क़रीब उन्हीं के शब्दों में 
इस तरह है-- 

“१५ अक्तूबर को नवाब मौर जाफ़र गवरनर वन्सोटार्ट से भेंट करने के 
लिए क्रासिस बाज़ार आया । अगले दिन वन्सीटा्ट और केलो नवाब से मिलने 
मुशिदाबाद गए । दोनों दिन मामूली बातचीत होती रहो । १८ ता० को अंगरेज्ञों 

१८२ भारत म अंगरेज्ी राज 


की पुरानी शिकायतों और नयी माँगों पर बातचीत करने के लिए नवाब फिर 
क्रासिसबाज़ार आया । ये सब शिकायतें और माँगें पहले से तीन पत्रों के अन्दर लिख 
दी गई थीं। ये पत्र बातचीत के शुरू हो में वन्सोटॉर्ट ने मौर जाफ़र को दे दिए । 

“मोर जाफ़र पन्नों को पड़ फर बहुत घबरा गया । उसने अपने महल वापस 
जाकर खाना खाने ओर सलाह करने के लिए समय चाहा । किन्तु अंगरेज्ञों ने उस 
पर ज्ञोर दिया कि आप यहाँ ही खाना मेंगवा कर हाथ के हाथ तमाम मामले का 
फ़ेसला कर दे। अन्त में बढ़ा सीर जाफ़र इस दरजे थका हुआ सालूम हुआ कि अंगरेज़ों 
को सजबूर होकर उसे आराम करने और फ़िर विचार करने के लिए अपने महल 
लोटने की इजाज़त देनी पड़ी । अंगरेज़ों ने यह भी देख लिया कि बिना थोड़ी बहुत 
जबरदस्ती किए मीर जाफ़र राज की बाग मोर क़रासिस के हाथों में देने के लिए 
राज़ो न होगा। मीर जाफ़र के जाने के दो घंटे घाद मीर क़ासिम वहां पहुँचा । 
सौर क़ासिस इस सम्रपर मोर जाफ़र के सामने आने से डरता था । १९ ता० मोर 
जाफ़र को विचार करने के लिए दी गई, फिन्‍्तु उस दिन मोर जाफ़र को तरफ़ से 
कोई जवाब न मिल सका । फ़ोरन वन्सोटार्ट और उसके साथियों ने जबरदस्ती 
करने का निईचय किया। १९ की रात फो महल के अन्दर किसी त्योहार की तक़रीब 
में दावत थी । तमाम लोग थक कर सोए हुए थे। अंगरेज़ों ने उस मौक़े को बहुत 
ग़्नीमत समझा । चुपचाप रात को तौन बजे करनल केलो ने दो कम्पनी गोरों को 
और छ कम्पनी काले सिपाहियों की लेकर नदी को पार किया और पौ फटते-फटते 
सीर क़ासिसम और उसके कुछ आदमियों को साथ लेकर भोर जाफ़र को महल के 
अन्दर सोते हुए जा घेरा । सब काररथाई अच्छो तरह गुप्त रखी गई, चंंकि महल 
के अन्दर के सहन के फाटक बन्द थे इसलिए केलो ते बाहर के सहन में अपने सिपा- 
हियों को खड़ा कर दिया। मीर जाफ़र के पास बन्सोटार्ट का एक पत्र भेजा गया । 
सौर जाफ़र पत्र पढ़ कर एक बार क्रोप रो भर गया । उसने मुक़ाबले का इरावा 
ज्ञाहिर किया। क़रीब दो घंटे तक संदेश आते जाते रहे । अन्त में अपनी बेबसी को 
पूरी तरह अनुभव कर मीर जाफ़र ने मोर क़ासिम को बुलवा भेजा और गही 
उसके सपुर्द कर देने की रज़ामप्दी ज़ाहिर की । 

“मौर क़ासिम ने शासन का सारा भार अपने ऊपर ले लिया और फ़ौज की 
पिछलो तनख्राहों की बक़ायथा अदा करने और सम्राट को बराबर खिराज भेजते 
रहने का बादा किया। इस तरह २० अक्तूबर को सबेरे मोर जाफ़र बंगाल को गद्दी 
से अलग किया गया और उज़की जगह मीर क़ासिमअली ख्राँ के नाम की नौबत 
बजने लगी ।/ 
अंगरेज़ दुभाषिये लशिगटन के अनुसार मीर जाफ़र ने अन्त में करनल केलो से 

जो कुछ कहा वह यह था-- 

“आप ही लोगों ने मुझे गद्दी पर बेठाया था, आप चाहें तो मुझे उतार 
सकते हे । आप छोगों ने अपने वादों को तोड़ना मुनासिब समझा । मेने अपने वादे 


नरनसनी बन के. हे ५4८ नननत 3०% >तरकानत्साजक >मानव ५, 

जाल 


मीर जाफ़र १८३ 


नहीं तोड़े । अगर मेरे दिल में भी इसी तरह की चालें होतीं और में चाहता तो बीस 

हज़ार फ़ौज जमा कर सकता था और आप से लड़ सकता था। मेरे बेटे मौरन ने 

मुझे इन सब बातों के बारे में पहले ही से आगाह कर दिया था ।*ं 

बंगाल की इस दूसरी बगावत का यह सारा बयान उस बग्रावत के कर्ता धर्ता 
अंगरेज़ों ही की ज़बानी दिया गया है । 


मोर जाफ़र पर झूठे दोष 


मीर जाफ़र के साथ इस व्यवहार को जायज़ करार देने के लिए उस पर कुछ न 
कुछ इलज़ाम लगाना आवश्यक था । १० नवम्बर, सन्‌ १७६० को कलकत्ते में अंगरेज 
अफ़सरों की एक सभा हुई जिसमें कम्पनी के डाइरेक्टरों के नाम मशहूर जालसाज़ हॉलवेल 
का लिखा हुआ वह पत्र पढ़ा गया, जिसका ज़िक्र ऊपर एक जगह आ चुका हैं। उस पत्र में 
लिखा था-- 

“नवाब जाफ़रअली स्राँ निहायत ज्ालिम और लहालचो तबीयत का 
आदमी था, साथ ही बड़ा काहिल भी था, ओर उसके आस पास के आदमी या तो 
नीच, गुलाम और खुशामदी थे या उसकी बुरी इच्छाओं को पूरा करने के ज़्रिए 
थे। हर श्रेणी के इस तरह के लोगों की बेहद भिसालें मौजूद हे जिनका बिना किसी 
बजह के उसने खून कर डाला ।/+ 
इसके बाद इसी पत्र में पिता या पति के नाम इत्यादि समेत बड़ी तफ़्सील के साथ 

अनेक ऐसे पुरुषों और स्त्रियों की सूची दी हुई है, जिनकी बाबत कहा गया कि मीर जाफ़र 
ने उन्हें मार डाला । किन्तु १ अक्तूबर, सन्‌ १७६५ को मीर जाफ़र की मौत के बाद क्लाइव 
और उसके साथियों ने डाइरेक्टरों के नाम एक दूसरा पत्र भेजा जिसमें लिखा है-- 

»% 2८ » हम आपको सूचित कर देना अपना फ़ज्ञ समझते हूँ कि मि० 
हॉलबेल ने 2८ 2८ »< जिन भयंकर ह॒त्याओं का इलज़ाम मीर जाफ़र पर लगाया 
है वे उस नवाब के चरित्र पर झूठे कलंक और उसके साथ जुल्म हे । उनमें ज़्रा भी 
सचाई नहों हें; जिन स्त्री पुरुषों की (हॉलवेल के उस पत्र में) सूची दी गई हैँ 
और कहा गया हूँ कि सौर जाफ़र ने उन्हें मरवा डाला, सिवाय दो के, उनमें से 
सब इस समय ज़िन्दा हैं >८ »८ »<।॥”[ 

१८४ भारत में अंगरेज्ञी राज 


न जाने इसी तरह के और कितने झूठ सिराजुद्दौला और मीर जाफ़र, दोनों के 
खिलाफ़ इस समय तक प्रचलित हें और इतिहास की पुस्तकों में दर्ज हें । 

मीर जाफ़र को गद्दी से उतार कर कलकते में नज़ रबन्द रखा गया । दो हजार 
रुपये माहवार उसके खर्च के लिए नियत किए गए । कहते हे कि इस पर बूढ़े मीर जाफ़र 
ने करबला जाने की इजाज़त चाही और उसके लिए खर्च की दरखास्त की, किन्तु उसे 
करबला जाने की भी इजाजत न मिल सकी । 


फम्पनी और अंगरेज़ञों को लाभ 


अब केवल यह देखना बाक़ी है कि मीर जाफ़र के साथ इस विश्वासघात से अगरेज़ों 
और अंगरेज़ कम्पनी को क्‍या क्या लाभ पहुँचा । 

सब से पहले तीन जिले--बर्धमान, मेदिनीपुर और चट्ढग्राम--जिनकी सालाना 
आमदनी तमाम बंगाल की आमदनी का एक तिहाई था, सदा के लिए कम्पनी के हवाले कर 
दिए गए । इन तीनों जिलों के लिए मुशिदाबाद के दरबार से कम्पनी के नाम अलग अलग 
सनदें जारी कर दी गई । बर्धमान के लिए जो सनद जारी की गई उसमें लिखा हूँ कि 
वहाँ के ज़मींदार और काश्तकार, दोनों पहले की तरह क़रायम रहेंगे, केवल सरकारी मालगु- 
जारी का जो रुपया अभी तक सूबेदार के कर्मचारी वसूल करके मृशिदाबाद भेजा करते थे, 
वह आइन्दा कम्पनी के नौकर वसूल करके कम्पनी के पास कलकत्ते भेजा करेंगे, और इस 
धन के खर्च से कम्पनी साम्राज्य की रक्षा के लिए या जब जरूरत हो, सम्राट या सूबेदार 
की मदद के लिए, पाँच सौ यूरोपियन सवार, दो हज़ार यूरोपियन पैदल और आठ हजार 
हिन्दोस्तानी सिपाहियों की एक सेना रखेगी। इसी तरह की सनदें मेदिनीपुर और चट्टग्राम 
के लिए भी जारी की गई । 

इसके अलावा वन्सीटार्ट और केलो ने कलकत्ता कमेटी को लिखा कि इस बगावत 


से--- 
“निस्सन्देह कम्पनी को बड़ा लाभ हुआ हें ।& »& » पटने की फ़ौज को 


देने के लिए करनल के हाथ रुपये की रक़्म भेजी जावेगी और हमें यह भी आशा 
है कि इसके अलावा कलकत्ते भेजने के लिए हमें तीत या चार लाख रुपये और 
मिल जावेंगे, जिनसे कम्पनी की वहाँ की और मदरास की इस समय की ज़्रुरतें 
पूरी हो सकेंगी ।* 


कम्पनो को टकसाल 
सिराजुद्दौला ने एक बार कम्पनी को अलग टकसालू क़ायम करने से रोक दिया 

था। बाद में कुछ शर्तों के साथ उसे इजाज़त देनी पड़ी, किन्तु इस पर भी सिराजुद्दौला के 
समय में कम्पनी की टकसाल बंगाल में क्रायम न हो सकी । इतिहास लेखक और्म लिखता 
है कि प्लासी के युद्ध के बाद कलकत्ते में कम्पनी की टकसाल फ्रायम हुई और १९ अगस्त, 
१७५७ को पहले पहल कम्पनी के नाम के रुपये ढालि गए । फिर भी तीन साल तक 
अंगरेज़ों को इस टकसाल से अधिक लाभ न हो सका, क्‍योंकि बंगाल भर में मुशिदाबाद 
के सरकारी रुपयों के सामने कम्पनी के रुपयों को, उनमें चाँदी कम होने के कारण, बिना 
बट्टे कहीं कोई न लेता था । अब अंगरेज़ों को इस असुविधा के दूर करने का मौक़ा मिला। 
२० अक्तूबर को गद्दी पर बेठते ही मीर जाफ़र ने कम्पनी के नाम एक परवाना जारी किया, 
जिसमें उसने उन्हें अपनी कलककत्ते की टकसाल में अशरफ़ियाँ और रुपये ढालने की इजाजत 
दी, इस शर्त पर कि कम्पनी के सिक्‍के वजन और धातु में मुशिदाबाद के सरकारी सिक्‍कों 
के बिलकुल बराबर हों । इसके साथ साथ उसने एक निहायत कड़ा हुकुम जारी कर दिया 
कि कोई सराफ़ या सौदागर कलककत्ते के रिक्‍कों को लेने से इनकार न करे और न उन पर 
किसी तरह का बट्टा माँगे ।” 

इससे सरकारी आमदनी का एक बड़ा मद टूट गया और मुशिदाबाद दरबार को 
माली और राजनैतिक स्थिति को और अधिक धक्का पहुँचा । नवाब और उसकी प्रना 
के साथ यह जबरदस्त अन्याय था । किन्तु कम्पनी के लिए आमदनी का ओर, जैसा आगे 
चल कर साबित हुआ, जालसाज़ी का एक बहुत बड़ा नया मद खुल गया । 

कम्पनी को इस तरह जो कुछ लाभ हुआ उसके अलावा मीर क़ासिम ने इस अह- 
सान के बदले में वन्सीटार्ट और उसके साथियों को बीस लाख रुपये नक़द बतौर नज़राने 
के भेंट किए । 

अनेक इतिहास लेखकों ने कड़े शब्दों में मीर जाफ़र के साथ अंगरेज्ञों के इस विश्वास- 
घात की आलोचना की है । इतिहास लेखक टॉरेन्स लिखता है--- 

“उन छोगों तक में, जिन्होंने यूरोपनिवासियों को दिखाने के लिए 
प्रोपवालों को एशियाई करतूतों पर मुलम्मा फेरने को ज़िम्मेदारी अपने ऊपर 
ले रखी हूं, इस अन्याय को रूगभग कोई भी क्षम्य नहों कहता । मीरजाफ़र 
» » » और कम्पनों के बीच मित्रता की क़समें खाई जा चुकी थों ओर वह 
मित्रता खून से पक्‍की को जा चुकी थो। और यदि कभी भी ईमानदारी का कम 
से कम ऊपरी रूप बनाए रखना मनुष्य के लिए ज़रूरी था तो इस मामले में कलकस्ते 
के गवरनर और उसकी कौन्सिल को इतनी शर्म होनी चाहिए थी। किन्तु इस पर 
भी उस दो लाख पाउण्ड के बदले जो उन्हें व्यक्तिगत हेसियत से सिले और उन 
लीन ज़रखेज़ इलाक़ों के बदले जो कम्पनी को मिले, इन लोगों ने अपने ऐसे मित्र 
ओर सहायक को बेच दिया जो इन पर हद से ज्ञियादा विश्वास करता था ।* 

चौथा अध्याय 


मोर क़ासिम 


बंगाल की हालत 


मुशिदाबाद के दरबार और बंगाल की प्रजा, दोनों की हालत मीर क़ासिम के गद्दी 
पर बैठते ही और अधिक शोचनीय होती चली गई । सब से पहले मीर क़ासिम ने देखा 
कि राज की माली हालत बहुत बिगड़ी हुई थी । सरकारी मालगृजारी ठीक तौर पर 
वसूल न हो रही थी । खज़ाना क़रीब-क़रीब खाली था। सालाना खर्च आमद से बढ़ गया 
था, और फ़ौज की कई महीने की तनख़ाहें चढ़ी हुई थीं। इसके अलावा ठीक मीर जाफ़र 
के समान मीर क़ासिम ने अब महसूस किया कि जो बड़े-बड़े वादे उसने अंगरेज़ों के साथ 
कर रखे थे उन्हें पूरा करना इतना आसान न था। इन वादों और दूसरी नयी-नयी माँगों 
को पूरा करने के लिए मीर क़ासिम ने अपने यहाँ के ज़मींदारों और रईसों को अंगरेज़ों 
ही के सिपाहियों की मारफ़त बुला कर जबरदस्ती उनसे रक़में वसूल करना शुरू किया । 
जब इससे भी काम न चल सका तो उसे जगतसेठ से कर्ज लेना पड़ा और अन्त में अंगरेज़ों 
को रक़में देने के लिए रियासत के जवाहरात बेच कर और महल के सोने चाँदी के बरतन 
गलवा कर सिक्‍के ढलवाने पड़े । 


कम्पनी के खोटे सिक्‍के 


कम्पनी की टकसाल कलकत्त में क़ायम हो चुकी थी । किन्तु अंगरेज़्ों ने मीर 
क़ासिम की इस शर्तं की बिलकुल परवाह न की कि जो सिक्‍के कलकक्त में ढाले जावें वह 
मुशिदाबाद की सरकारी टकसाल के सिक्‍कों के समान वज़न और समान धातु के हों । 
अगरेज़ बराबर अपनी टकसाल में घटिया सिक्के ढालते रहे । नतीजा यह हुआ कि बाव- 
जूद मीर क़ासिम की कड़ी आज्ञाओं के प्रजा ने कलकत्ते के सिक्‍कों को बिना बट्टे के लेने 
से इनकार किया । इस पर अंगरेजों ने मीर क़ासिम से प्रार्थना की कि जो सिक्के हम कलकत्ते 
में ढालें उन पर भी हमे मुशिदाबाद का नाम और मुशिदाबाद ही की छाप रखने को 
इजाज़त दी जावे । मीर क़्ासिम ने इस खुली जाली काररवाई की तो इजाज़त न दी, किन्तु 
उसने अंगरेज़ों को सन्तुष्ट करने के लिए कलकत्ते के सिक्कों को लेने से इनकार करने वाले 
या उन पर बट्टा माँगने वाले ज़मींदारों और दूसरे लोगों को सज़ाएँ देना शुरू करे दिया । 
इन सख्तियों की वजह से अनेक ज़मींदार मीर फ़ासिम से असन्तुष्ट हो गए, यहाँ तक कि 
कई जगह नये नवाब के ख़िलाफ़ बग़ावत की तैयारियाँ होने लगीं । 


बर्धसान में कम्पनी के अत्याचार 

कुछ साल पहले कम्पनी का कर्ज चुकाने के लिए मीर जाफ़र ने बर्धंमान के इलाफ़े 
की मालगुज़ारी कम्पनी के नाम कर दी थी । उस समय से बर्धंमान का इलाका अंगरेज़ों के 
इन्तज़ाम में था और कम्पनी के सिपाहियों ने, जिनमें अधिकांश मदरास से लाए गए थे, 

डस इलाके भर में लूट मार जारी कर रखी थी । इन तिलंगे सिपाहियों के अत्याचारों की 
शिकायत करते हुए सितम्बर सन्‌ १७६० में बर्धमान के ज़मींदार, राजा तिलूकचन्द, ने 
कलकत्ते की अंगरेज़ कमेटी को लिखा--- 
“अनेक तिलंगों ने मण्डलघाट, मानकर, जहानाबाद, खितवर, बरसात, 
बलगुरी और चोमहन के परगनों और दूसरे स्थानों में घुस कर वहाँ के ब्ाशिवों को 
लूट लिया हैँ और उनके साथ इस तरह के ज्ञुल्म किए हें जिनसे लोगों को जान तक 
ख़तरे में पड़ गई हूँ । इन ज़्ल्मों से मजब्र होकर वहाँ के बाशिदे गाँव छोड़ कर भाग 
गए हूं और उन मौज्ञों की मालगुज्ञारी में दो या तीन लाख रुपये का नुक़सान 
हुआ हूं ।* 
इस पर भी इन तिलंगों की लूट मार जारी रही और राजा तिलकचन्द को कुछ 
समय बाद फिर लिखना पड़ा-- 

“तिलंगों के व्यवहार से रम्यत को जबरदस्त कष्ट हो रहा हे ओर मजबूर होकर 

रग्यत अपने घर बार छोड़ छोड़ कर भाग रहो है ।” 

यह सोच कर हमें लज्जा आती हूँ कि तिलंगे भी हिन्दोस्तानी थे और बर्धमान की 
प्रजा भी हिन्दोस्तानी, और अंगरेज़ विदेशी । 

कम्पनी ने इन शिकायतों की ओर कुछ भी ध्यान न दिया । लिखा हैं कि बर्धमान 
के कई परगने इस समय वीरान पड़े हुए थे। 

अब मीर क़ासिम ने यह तमाम इलाक़ा हमेशा के लिए कम्पनी को सौंप दिया और 
वहाँ के ज़मींदार को अंगरेज़ों के अधीन कर दिया। जब यह नया परवाना राजा तिलकचन्द 
के पास पहुँचा तो उसे दुख होना स्वाभाविक था । उसने गवरनर वन्सीटार्ट को अपनी 
ज़मींदारी की शोचनीय अवस्था की फिर से इत्तला दी और अपने यहाँ की मालगुज़ारी 


का सब हिसाब भेज दिया । 


बर्धंभान ओर बीरभूस पर कम्पनी का क़ब्ज़ा 


वन्सीटार्ट नें किसी तरह उसकी मदद न की और न कम्पनी के सिपाहियों के अत्या- 
चार बन्द हुए । मजबूर होकर, कहा जाता हैँ, राजा तिलकचन्द ने बीरभूम के राजा के साथ 
मिल कर अंगरेज्ञों और मीर क़ासिम, दोनों से लड़ने के लिए फ़ौज जमा करना शुरू 
किया । इस पर कलकत्ते की कौन्सिल ने “बधंमान और मेदनीपुर के इलाफ़ों पर कब्जा 
करने के लिए” कप्तान व्हाइट के अधीन कुछ सेना बर्धभान भेजी । राजा तिलकचन्द के 
एक पत्र से मालम होता हूँ कि इस सेना ने भी मार्ग भर में असहाय ग्रामवासियों पर 
तरह-तरह के जुल्म किए, उन्हें खूब लूटा और खूब खून बहाया। 

२८ दिसम्बर, सन्‌ १७६० को कप्तान व्हाइट की फ़ोज और बधंमान के राजा की 
फ़ौज में लड़ाई हुई, जिसमें राजा की फ़ौज हार गई। अंगरेज़ी फ़ौज का एक हिस्सा बीरभूम 
की राजधानी नागौर पर क़ब्जा करने के लिए भेज दिया गया । वहाँ का राजा अपनी 
राजधानी छोड़ कर पहाड़ों की ओर भाग गया और ब्धमान और नागौर, दोनों पर कम्पनी 
का क्रब्जा हो गया । 

१८८ भारत में अंगरेशी शाज 


आए दिन के राज परिवर्तन की वजह से बंगाल के शासन की हालत बहुत अस्त- 
व्यस्त हो रही थी। व्यापार के नाम पर कम्पनी के जुल्म बंगाल भर में जोरों के साथ बढ़ 
रहे थे । अंगरेज़ों ने जो करीब तीस हजार नयी फ़ौज मीर क़ासिम और सम्राट की सहायता 
के नाम पर और साम्राज्य की रक्षा के लिए कह कर जमा कर रखी थी, जिसके ख़र्च के लिए 
मीर कासिम से तीन बड़े-बड़े ज़िले लिए गए थे, वह सब सूबे भर में इन जुल्मों को जारी 
रखने के लिए काम में लाई जा रही थी । 


महसूल की साफ़ो और उसका दुरुपयोग 


प्राचीन भारतीय नरेशों के अधीन राज की आमदनी का एक बहुत बड़ा ज़रिया 
तिजारती माल पर महसूल था। मुग़रलू सम्राटों के अधीन ईरान, अरब, मिस्र, इटली, 
स्पेन, पुतंगाल, इंगलिस्तान, बरमा, चीन, जापान इत्यादि अनेक बाहर के मुल्कों के साथ 
और स्वयं भारत के अन्दर भारतीय तिजारत बेहद बढ़ी हुई थी, जिसमें हज़ारों भारतीय 
जहाज़ हर साल लगे रहते थे और हर व्यापारी को अपना माल एक जगह से दूसरी जगह 
हे जाने में सरकारी महसूल देना पड़ता था। केवल ईस्ट इण्डिया कम्पनी के लिए मुगल 
सम्राट ने खुश होकर यह महसूल माफ़ कर दिया था। इस माफ़ी का मतलब यह था कि 
कम्पनी अगर विलायत से कोई माल लाकर हिन्दोस्तान में बेचना चाहे या हिन्दोस्तान का 
बना माल ख़रीद कर विलायत ले जाना चाहे तो उस माल पर महसूल न लिया जावे । 
शाही फ़रमान में कम्पनी के मुलाज़िमों या दूसरे अंगरेज़ों को निजी तौर पर बिना सरकारी 
महसूल दिए तिजारत करने की इजाज़त कहीं न थी, और न कम्पनी को ही देश के भीतर 
की मामूली तिजारत में बिना महसूल दिए हिस्सा लेने का अधिकार दिया गया था । 
इतना ही नहीं, बल्कि जैसा पिछले अध्याय में कहा जा चुका हैँ, नमक, छालिया, तम्बाक्‌, 
इमारती लकड़ी, सूखी मछली इत्यादि बहुत सी चीज़ों में शुरू से ही बंगाल भर के अन्दर 
पू्रोपनिवासियों को तिजारत करने की मनाही थी । 

सब से पहले मीर जाफ़र के समय में अंगरेज़ों ने जबरदस्ती इस नियम को तोड़ा 
और नमक वरगगरह की तिजारत शुरू कर दी, जिसका ज़िक्र ऊपर आ चुका हैँ । मीर जाफ़र 
ने बहुतेरा एतराज़ किया, किन्तु उसकी एक न चल सकी । अंगरेजों का यह तमाम व्यापार 
शाही फ़रमान के खिलाफ़ था, किन्तु कुछ दिनों तक अंगरेज़ व्यापारी अपनी इस नाजायज 
तिजारत के माल पर महसूल उसी तरह अदा करते रहे जिस तरह तमाम देशी व्यापारी 
अपने माल पर करते थे । 

अब मीर क्रासिम को नवाब बनाने के बाद कम्पनी के मुलाज़िम और दूसरे अंगरेज, 
कम्पनी, का पास (दस्तक ) लेकर, बिना किसी तरह का महसूल दिए, देश भर में हर 
चीज़ का व्यापार करने लगे और जब नवाब के कर्मचारी एतराज़ करते या महसूल 
माँगते तो उन्हें कम्पनी के नये सिपाहियों के हाथों दुरुस्त कर दिया जाता | इतिहास लेखक 
मिल लिखता हँ-- 

“इस तरह कम्पनों के मुलाज़िमों का माल बिलकुल बिना महसूल सब 
जगह आता जाता या, जबकि और सब व्यापारियों को अपने माल पर भारी मह- 
सूल देना पड़ता था। नतीजा यह हुआ कि वेद का सारा व्यापार तेज़ी के साथ 


रू 


मीर क़ासिम १८९ 


कम्पनी के म॒लाज़िमों के हाथों में आने लगा और सरकारो आमदनी का एक स्रोत 
बिलकुल सूखने लगा । जब महसूल जमा करने वाला कोई सरकारी करमंचारो 
कम्पनी के दस्तक के इस दुरुपयोग पर एतराज़ करता और माल को रोकता था 
तो उसे गिरफ्तार करके पास की अंगरेज्ञी कोठी मे पहुँचा देने के लिए सिपाहियों 
का एक दस्ता भेज दिया जाता था” 


व्यापार में जुल्म 


अंगरेज़ों की इस नाजायज़ तिजारत के साथ जो-जो जुल्म और ज़बरदस्तियाँ होती 
थीं उनकी गवाही अनेक अंगरेज़ लेखकों के बयानों से मिलती है । जहाँ-जहाँ कोई अंगरेज़ 
बैठ कर इस तरह व्यापार करता था, वहाँ-वहाँ ही अंगरेज़ी झडा और कम्पनी के कुछ 
सिपाही उसके साथ रहते थे । वारेन हेस्टिग्स २५ अप्रेल, सन्‌ १७६२ के एक पत्र में 
लिखता हँ-- 

“जहाँ जहाँ में गया हूं वहाँ वहाँ अनेक अंगरेज़ी झंडे लहराते हुए देख कर 
से चकित रह गया हूँ /< *< » चाहे किसी भो अधिकार से ऐसा क्‍यों न कर लिया 
गया हो, मुझे विश्वास हूँ कि जगह जगह इन झंडों फी मौजूदगी से नवाब की 
आमदनी, देश के अमन या हमारी क़ौम को इज्ज्ञत, तोनों में से किसो को भी लाभ 
महीं पहुँच सकता । ८ »< » रास्ते में हमारे सिपाहियों के व्यवहार के ख़िलाफ़ 
मुझसे अनेक शिकायतें की गईं । हम लोगों के पहुँचते ही लोग अधिकांश छोटे क़स्यों 
ओर सरायों को खाली छोड़ कर भाग जाते थे ओर दुकानों को बन्द कर देते थे, 
क्योंकि उन्हें हमसे भी उसी तरह के व्यवहार का डर था ।॥ 
वेरेलस्ट नामक अंगरेज़ इस सम्बन्ध में हमें एक और नयी बात बताता हैँ । वह 

लिखता हे-- 

“उन दिनों बहुत से काले (हिन्दोस्तानी) व्यापारी अपनी सुविधा के 
लिए कम्पनी के किसो नौजवान मुहरिर को धन देकर उसका नाम ख़रीद लेते 
थे ओर उसके नाम के दस्तक' के ज़रिए देश के लोगों फो तंग करते और उन पर 

१९० भारत में अंगरेशी राज 


जुल्म करते थे । इस ज़रिए से इतनी जियादा आमदनी होने लगी कि कोई 
नौजवान (अंगरेज़) मुहरिर १५ हज्ञार और २० हजार रुपये साल खर्च कर सकते 
थे, नफ़ीस कपड़े पहनते थे और अच्छे से अच्छा खाना उड़ाते थे।” 

वह आगे चल कर लिखता हँ-- 

“बिना महसूल दिए तिजारत की जाती थी और उसके जारी रखने में 
बेहद जुल्म किए जाते थे । /« » » मीर क़ासिम के साथ लड़ाई की यही उस 
समय वजह हुई ।/* 

कम्पनी के डाइरेक्टरों तक ने ८ फ़रवरी, सन्‌ १७६४ के एक पत्र में स्वीकार किया 
है कि “कम्पनी के नौकरों, गुमाश्तों, एजन्टों और दूसरों की यह निजी तिजारत 
नाजायज़” थी, “दस्तक का लज्जाजनक दुरुपयोग” थी, “हर तरह से अनधिकार युक्त” 
थी, और नवाब और उसकी “कुदरती प्रजा, दोनों के साथ यह दोहरा अन्याय था। 
किन्तु डाइरेक्टरों के इस पत्र के बाद भी इस अन्याय में कोई कमी न पड़ी । 

उन सिपाहियों के ज़रिए, जो नवाब के पैसे से नियुक्त किए गए थे, नवाब ही की 
प्रजा के ऊपर जिस-जिस तरह के जुल्म किए जाते थे उनका कुछ अनुमान मीर क़ासिम 
के नाम बाकरगंज के एक सरकारी कमंचारी के २५ मई, सन १७६२ के ख़त से किया 
सकता हूँ। उसमें लिखा हें--- 

“८ »< >»< यह जगह पहले बड़ी तिजारत की जगह थी, किन्तु अब नीचे 
लिखी काररवाइयों की वजह से बरबाद हो गई । कोई अंगरेज़ माल ख़रीदने या 
बेचने के लिए यहाँ किसी गुमाइते को भेजता हूँ । फ़ौरन वह गुमाइता यह फ़र्े 
कर लेता हैँ कि यहाँ के किसो भी आदमी के हाथ ज्ञबरदस्तो अपना माल बेचने 
या उसका माल जबरदस्ती खरीदने का उसे पूरा अधिकार है और यदि वह आदमी 
खरीदने या बेचने की हेसियत न रखता हो और इनकार करे तो फ़ौरन या तो 
उस पर कोड़ बरसाए जाते हे या उसे क़द कर लिया जाता हूँ । यदि वह राज्जी हो 
जाबे तब भी केवल इतना ही काफ़ो नहीं समझा जाता, बल्कि एक दूसरों ज्ञबर- 
दस्तो यह की जाती हे कि अनेक चीज़ों की तिजारत का ठेका अपने ही हाथों में 
ले लिया जाता , यानो जिन जिन चीज्ञों की तिजारत अंगरेज्ञ करते हें उनको 
तिजारत किसी दूसरे को नहों करने दी जाती और न किसी दूसरे के पास से 
किसी को खरीदने दिया जाता हे । /८ »८ » और फिर अंगरेज्ञ समझते हें कि 
कम से कम जो वह कर सकते हें वह यह हैँ कि दूसरा सौदागर जिस दाम पर कोई 

चीज़ खरीदता है, अंगरेज्ञ उसी चोज्ञ को उससे बहुत कम दाम पर ख़रोीदें। 
अकसर ये लोग दाम देने से इनकार कर देते हें ओर में दखल देता हूँ तो फ़ोरन 
मेरी शिकायत होती हूँ ।* 


तिजारत के बहाने लूट 


१८वीं सदी के पिछले पचास साल में बंगाल भर के अन्दर यह जबरदस्त जुल्म 
सब जगह फैला हुआ था। अब हम इंगलिस्तान के मशहूर नीतिज्ञ ओर वक्‍ता, एडमण्ड 
बरक, के कुछ वाक्म इसके बारे में देते हें । बक ने इंगलिस्तान की पालिमेण्ट के सामने 
कहा था--- 

“तिजारत जो दुनिया के हर मुल्क को धनवान बनाती हूँ, बंगाल को 
सर्वनाश की ओर ले जा रही थी। इससे पहले, जबकि कम्पनी को देश में कहीं 
भो हक्मत करने का हक़ हासिल न था, अपने दस्तक या पास के ऊपर उन्हें बड़े 
बड़े अधिकार भिले हुए थे, कम्पनी का माल बिना महसूल दिए देश भर में आ 
जा सकता था। (धोरे धीरे) कम्पनी के नोकर अपनी अपनी निजो तिजारत के 
लिए इस पास का उपयोग करने लगे । यह मामला जब तक कि थोड़ा थोड़ा होता 
रहा, देश की सरकार ने कुछ हद तक इसे गवारा कर लिया, किन्तु जब सभी 
लोग ऐसा करने लगे तब तिजारत की जगह उसे डकती कहना ज़ियादा ठीक 
मालूम होता था। 

“ये व्यापारी हर जगह पहुँचते थे, अपने ही दामों पर माल बेचते थे 
भौर दूसरे लोगों को ज़बरदस्ती सजबर करके उनका माल अपने ही दामों पर 
खरोदते थे । बिलकुल ऐसा मालूम होता था कि तिजारत के बहाने एक - फ़ौज 
लोगों को लूटने जा रही है । लोग अपनी देशी अदालतों से रक्षा की आशा करते 
थे, किन्तु व्यर्थ । अंगरेज्ञ व्यापारियों की यह सेना जिधर जातो थी उधर ही तातारी 
विजेताओं से बढ़ कर लूट मार और बरबादी करती थी। >< »< »८ इस तरह इस 
अभागे देश पर दोहरा अन्याय जारी था, जिसकी भयंकर लट द्वारा देश चर चर 
हो रहा था ।॥ 

१९२ भारत भें अंगरेशी राज 


सन्देह होने लगता हैँ कि उन दिनों बंगाल में किसका राज था। वास्तव में राज 
न मुगल सम्राट का था, न मुशिदाबाद के सूबेदार का; राज था विदेक्षियों की कूटनीति 
और अराजकता और इस देश के दुर्भाग्य का, और यह नतीजा था थोड़े से भारतवासियों 
की लज्जा जनक देशघातकता का और जनता में राजन॑तिक समझ और साहस की कमी 
का । हम ऊपर कह चुके हे कि ब्धमान, मेदिनोपुर और चट्टग्राम की आमदनी से वे सब 
फ़ौजें रखी गई थीं, जिनके हाथों बंगाल भर में यह भयंकर नादिरशाही चलाई जा रद्दी 
थी। सच यह हैँ कि इसे नादिरशाही कहना भी नादिरशाह के साथ अन्याय करना हूँ । 
नादिरशाह यदि गैर मुल्क में पहुँच कर अपने सिपाहियों की शान क़ायम रखने के लिए 
चन्द घड़ी के लिए कत्लेआम का हुकुम दे सकता था तो वह अपनी एक आवाज़ पर अमन 
क्रायम करना भी जानता था और क्षमा और उदारता की शक्ति भी उसमें अपार थी । 
वास्तव में अठारहवीं सदी के उत्तराध॑ में बंगाल के अन्दर अंगरेज़ों के अत्याचारों की 
मिसाल संसार के इतिहास के किसी दूसरे पन्ने पर मिलना कठिन है । 


मोर क़ासिम की शिकायतें 

बंगाल और विहार भर में इस समय कम्पनी की कोठियाँ फंली हुई थीं। नमक से 
लेकर इमारती रूकड़ी तक अनेक चीज़ों का सारा व्यापार अंगरेज़ों के हाथों में आ गया 
था । किसानों की खड़ी खेती कम्पनी के अंगरेज़ नौकर जिस भाव चाहे खरीद लेते थे । 
देश के हज़ारों लाखों व्यापारियों की रोज़ी छिन चुकी थी और किसानो की हालत इससे 
भी अधिक करुणाजनक थी । नवाब के मुलाज़िमों के साथ कम्पनी के गृमाइतों और एजस्टों 
के रोज़ाना जगह जगह झगड़े होते रहते थे । कम्पनी के गुमाइ्ते अनेक झूठी सच्ची शिकायतें 
रोज़ाना कलकत्ते भेजते रहते थे ओर वहाँ से वही फ़ौजी सिपाही नवाब के मुलाज़िमों या 
स्वाभिमानी प्रजा को दुरुस्त करने के लिए जगह जगह भेज दिए जाते थे । नवाब की सरकारी 
चौकियों में बंगाल भर के अन्दर कहीं पर एक पाई महसूल की वसूली न होती थी । मीर 
कासिम ने अनेक बार पत्रों द्वारा द्दंनाक शब्दों में गवरनर वन्सीटार्ट से इन तमाम बातों 
की शिकायत की, किन्तु इन शिकायतों और मीर क़ासिम के प्रयत्नों का ज़िक्र और आगे 
चल कर किया जावेगा । 


राजा ननन्‍्दकुमार का देशप्रेम 

इस सब अपमान से बंगाल की सचमुच रक्षा करने और देश को आइन्दा की 
आफ़तों से बचाने का केवल एक ही तरीक़ा हो सकता था। देश में उस समय केवल एक 
ही शक्ति थी, जिसके झंड के नीचे और तमाम शक्तियों का मिलना मुमकिन हो सकता 
था। वह शक्ति दिल्‍ली के मुगल सम्प्राट की रही सही शक्ति थी। उपाय केवल यह था कि 
विदेशियों के मुक़ाबले के लिए दिल्ली सम्राट के झंडे के नीचे देश की हिन्दू और मुसलमान 
राज-शक्तियों को मिलाया जावे और उनके सम्मिलित प्रयत्नों से विदेशियों को बंगाल 
और भारत से निकाल कर बाहर कर दिया जावे । 

यह एक आदचर्य की बात हैँ कि यह उपाय उस समय उसी राजा नन्दकुमार को 
सूझा जिसने सन्‌ १७५७ में अमींचंद के धन के लोभ में आकर अपने स्वामी सिराजुद्दौला, 
भारतीय प्रजा और फ्रान्सीसियों, तीनों के साथ विश्वासघात किया था। मालम होता है 
नन्‍्दकुमार अब अपने देश को अंगरेज़ों के हाथों बिकते हुए देख कर और प्रजा के ऊपर 
अनेक अन्यायों को देख कर अपनी ग़लती पर पछता रहा था । राजा नन्दकुमार ने जी 
तोड़ प्रयत्न शुरू किए | सम्राट शाहआलम अभी तक बिहार में था। सम्राट और मराठों 
से राजा नन्दकुमार ने पत्र-व्यवहार शुरू किया । उसकी कोशिशों से मराठों ने मीर 
कासिम और अंगरेज़ों, दोनों के ख़िलाफ़ सम्राट की ओर से बंगाल पर हमला करने का 
वादा किया। बर्धमान, बीरभूम और अन्य अनेक स्थानों के राजा और ज़मींदार इस काम 
के लिए सम्राट के झंडे के नीचे आ आकर जमा होने लगे । 
ये सब प्रयत्न अभी चल ही रहे थे, इतने में एक ऐसी घटना हुई जिसका भारत के 
अन्दर ब्रिटिश राज के क़ायम होने पर बड़ा गहरा प्रभाव पड़ा । यह भटना ६ जनवरी, सन 
१७६१ ई० की पानीपत की तीसरी लड़ाई थी । 


मुग़ल साम्राज्य की निर्बलता 


भारत का राजशासन उस समय खासी बिगड़ी हुई हालत में था । औरंगजेब की 
संकीण्ं नीति और उसके अविश्वासी स्वभाव तथा बाद के दिल्‍ली के सम्प्राटों की विलास- 
प्रियता और अयोग्यता ने मुग़लू साम्राज्य को अंग भंग और खोखला कर दिया था। अनेक 
छोट बड़े नरेशों के अलावा अवध के नवाब और दक्षिण के निज्ञाम अपने-अपने सूबों के 
स्वच्छन्द शासक बन बढठे थे। बंगाल अभी तक नाम मात्र को दिल्‍ली के अधीन था। किन्तु 
बंगाल से भी दिल्‍ली खिराज जाना कई साल से बन्द हों गया था, जिसकी वजह से गाह 
आलम द्वितीय को बिहार पर चढ़ाई करनी पड़ी थी । स्वयं राजधानी के पास भरतपुर के 
जाट राजा और रामपुर के रुहेला नवाब, दोनों अपने-अपने स्वाधीन राज क़ायम कर रहे 
थे। मराठों की शक्ति दिनों दिन बढ़ती जा रही थी । दिल्ली के सम्राट अभी तक भारत 
के सम्राट कहलाते थे, किन्तु बहुत दरजे तक केवल नाम के लिए । पश्चिम में सिन्त्र और 
पंजाब के सूबे अफ़ग़ानिस्तान के शासक अहमदशाह अब्दाली के अधीन हो चुके थे और 
पूरब में बंगाल और बिहार, दोनों के अन्दर अंगरेज़ों की साज़िशें सफल हो रही थीं । 

वास्तव में सारे भारत पर अपनी हक्‌मत जमा लेने के लिए उस समय अफ़ग़ानों, 
मराठों और अंगरेज़्ों के बीच एक तरह का तिकोनिया संग्राम जारी था, जिसमें अफ़ग्रान 
और मराठे अपने युद्ध बल पर और अंगरेज़ अपनी कूटनीति के बल पर कामयाबी की 
उम्मीद कर रहे थे। उस समय देश को इस विपज्जाल से निकालने का केवल एक ही उपाय 
हो सकता था। वही उपाय राजा ननन्‍्दकुमार को सूझा । दिल्‍ली और पूना के कुछ नीतिज्ञ 
भी नन्‍्दकुमार के इस विचार से सहानुभूति रखते थे । 


पानीपत की तोौसरी लड़ाई में मराठों का नतृत्व 


सम्राट आलमगीर द्वितीय के समय में वजी र ग़ाज़ीउद्दीन ने मराठों को सम्राट की 
सहायता के लिए दिल्ली बुलवाया । उस समय के पेशवा ने अपने भाई रघुनाथ राव 


१९४ भारत में अंगरेज्ञी राज 


(राघोबा ) को सम्राट की आज्ञा पालने के लिए एक बड़ी सेना सहित दिल्‍ली भेजा। सम्राट 
और पेशवा के बीच प्रेम का सम्बन्ध क्रायम हो गया । रघुनाथ राव ने अपनी सेना सहित 
और आगे बढ़ कर अहमदशाह अब्दाली के नायब के हाथों गे पंजाब विजय कर लिया और 
एक मराठा सरदार को दिल्‍ली सम्राट के अधीन वहाँ का सूबंदार नियुक्त कर दिया । 
राघोबा दक्षिण लौट आया | मराठों की शक्ति इस समय शिखर पर थी । किन्तु इस अन्तिम 
घटना ने उनके विरुद्ध अहमदशाह अब्दाली का क्रोध भड़का दिया और सन्‌ १७५९ ई० 
में एक ज़बरदस्त सेना लेकर बह पजाब पर फिर से अपना राज क़ायम करने और मराठों 
का विध्वन्स करने के लिए अफ़ग़ानिस्तान से निकल पड़ा । 

सदाशिव भाऊ २० हज़ार सवार, १० हज़ार पैदल और तोपखाना लेकर 
अहमदशाह के मुकाबले के लिए पूना से रवाना हुआ । पेशवा का पुत्र विश्वासराव भी 
सदाशिव के साथ था । मार्ग में होलकर और सिधिया की सेनाएँ सदाशिव से आ मिली । 
राजपूत राजाओ ने सहायता के लिए अपने सवार भेजे । भरतपुर का जाट राजा ३०,००० 
सेना लेकर स्वय सदाशिव से आ मिला । साम्राज्य की राजधानी दिल्‍ली में सदाशिव का 
खूब स्वागत हुआ । अवध का नवाब शुजाउद्दोला अपनी सेना और सम्राट की सेना, दोनों 
को लेकर सदाशिव की मदद के लिए त॑यार हो गया। एक बार मालम होता था कि भारत 
के सब हिन्दू और मुसलमान विदेशियों स अपने देश की रक्षा करन के लिए कमर कस के 
मंदान में उतर आए। 


मराठा सेनापति को अद्ृरदशिता और पराजय 


किन्तु सदाशिव भाऊ उस ऐंन परीक्षा के समय समझदार ज्ञीतिज्ञ साबित न हो 
सका । गवे ने उसकी दूरदशिता पर परदा डाल दिया । मार्ग मे ही उसने कई मराठा 
सरदारों को अपने अनुचित व्यवहार से नाराज़ कर लिया । राजा भरतपुर को भी वह 
सन्तुष्ट न रख सका | दिल्‍ली के अन्दर उसका बरताव और भी बुरा रहा। क़िले मे घुसते 
ही बहुत सा शाही सामान उसने अपने क़ब्जे मे कर लिया । दीवान ख़ास की सुन्दर कीमती 
जाँदी की छत को उखड़वा कर ओर गलवा कर उसने उससे १७ लाख रुपये ढलवा लिए। 
यह भी कहा जाता हे कि वह इस समय विश्वासराव को दिल्‍ली के तख्त पर बठाना चाहता 
था । सदाशिव भाऊ को इस अदूरदर्शी और घातक नीति का नतीजा यह हुआ कि उसके 
मसलमान मित्रों के दिल उसको ओर से फिर गए । अवध का नवाब वज़ीर उसकी ओर 
से सशंक हो गया और जिस उत्साह के साथ वह आक्रामक अहमदशाह के विरुद्ध मराठों 
की सहायता करना चाहता था, न कर सका । 

६ जनवरी, सन्‌ १७६१ को पानीपत के ऐतिहासिक मैदान में एक अत्यन्त घमासान 
संग्राम हुआ, जिसमें दोनों ओर के हताहतो की सख्या लाखों तक पहुँच गई । ऐन मौक़ पर 
सदाशिव के व्यवहार से बेज़ार होकर भरतपुर का राजा अपनी सेना सहित मैदान से हट 
गया । होलकर तटस्थ रहा । सद॥शव ओर विश्वासराव, दोनो मंदान मे काम आए। विजय 
अहमदशाह की ओर रही । नवाब शुजाउद्दौला ने मजबूर होकर विजयी अहमदशाह के 
साथ मेल कर लिया । किन्तु अहमदशाह को भी अपनी इस विजय की बहुत जबरदस्त 
की मत देनी पड़ी । उसके इतने अधिक आदमी लड़ाई में काम आए और घायल हुए कि आगे 


मीर क़ासिम १९५ 


बढ़ने का इरादा छोड़ कर उसे फ़ौरन अफ़ग़ानिस्तान लौट जाना पड़ा । लौटने से पहले 
उसने शाह आलम द्वितीय को भारत का सम्राट स्वीकार किया और ग्राज़ीउद्दीन को हटा 
कर उसकी जगह नवाब शुजाउद्दोला को दिल्‍ली की सलतनत का वज़ीर करार दिया । 
निस्सन्देह सदाशिव राव की नासमझो और अदूरद्शिता की वजह से पानीपत के मैदान 
म॑ मराठा की बढ़ती हुई शक्ति चकनाचूर हो गई और उसके साथ ही साथ दिल्ली के 
साम्राज्य और भारत की राष्ट्रीय स्वाधीनता, दोनों की आशथाएँ कुछ समय के लिए खाक में 
मिल गई । 

प्रोफ़ेसर सिडनी ओवेन ने सच कहा हँ-- 

“कहा जा सकता हें कि पानीवत को लड़ाई के साथ साथ भारतीय इतिहास 
का भारतोय युग समाप्त हो गया । इतिहास के पढ़ने वाले को इसके बाद से दूर 
पश्चिम से आए हुए व्यापारो शासकों को उन्नति से ही सरोकार रह जाता हूँ ।/* 


पानीपत का परिणाम 


निस्सन्देह जिस तिकोनिया संग्राम का हम ऊपर ज़िक्र कर चुके हे, उसकी तीन 
शक्तियों में से अफग़ानों को अब ओर आगे बढ़ कर दिल्‍ली सम्राट के निबंल हाथों से 
भारतीय साम्राज्य की बाग छीनन का साहस न हो सकता था। मराठों की कमर टूट चुकी 
थी और बे अंगरेजों के बढ़ते हुए प्रभाव को रोकने के लिए अब बंगाल तक पहुँचने के 
नाक़ाबिल थ । इस तरह नन्दकुमार और उसके साथियों की आशाओ पर पानीपत ने 
पानी फंर दिया । 
एक अगरेज लेखक साफ़ लिखता हँ-- 
“पानीपत की लड़ाई से मराठा संघ को जो थोड़ी देर के लिए धक्का 
हुँचआा उसकी वजह से भराठ बंगाल पर हमला करने से रुक गए। इस हमले में 
शायद शुजाउद्दोला और शाह आलम मराठों के साथ मिल जाते और मुमकिन 
हूँ कि ये लोग अंगरेज्ञ कम्पनी की उस सत्ता को, जो अभी उस समय तक कमज़ोर 
थी ओर अनेक कठिनाइयों से घिरी हुई थी, सफलता के साथ उखाड़ कर 
फेंक देते ( 
इसके बाद केवल अंगरेज़ बाक़ी रह गए । विविध सूबों के निबंठ और अदृरदर्शी 
शासकों को एक दूसरे से तोड़ फोड़ कर अपने लिए अनन्य राजनैतिक प्रभुत्व का मार्ग बना 
लेना अब उनके लिए काफ़ी सरल हो गया । 


शाह आलम और अंगरेज़ 


पानीपत से हट कर हम फिर अपने असली इतिहास की ओर आते हे । सम्राट 
शाह आलम द्वितीय अभी तक बिहार प्रान्त में था। सितम्बर सन्‌ १७६० ही में अंगरेज 

दाहआलम को अपनी ओर फोड़ने का निश्चय कर चुके थे | बंगाल, बिहार और उड़ीसा 
के अनेक ज़मींदार, जो नयी बग़ावत के खिलाफ थे, सम्राट के झंडे के नीचे जमा हो रहे थे । 
अंगरेज़ों ने अब जिस तरह हो बिहार पहुँच कर सम्राट से मामला तय कर लेना ज़रूरी 
समझा । करनल केलो की जगह मंजर कारनक बंगाल की सेनाओं का प्रधान सेनापति 
भथा। जनवरी सन्‌ १७६१ में कारनक पटने पहुँचा । कम्पनी की सेना के अलावा रामनारायन 
की सेना और मुशिदाबाद की सेनाएँ भी कारनक के साथ थीं। गया मौनपुर के पास सम्राट 
की सेना और इन सेनाओं का आमना सामना हुआ। अन्त में सुलह समझौते की बातचीत 
होने छगी । 

सम्राट शाहआलम कारनक को साथ लेकर पटना आया । मीर फ़ासिम पटने म 
मौजूद था। मीर फ़ासिम ने हाज़िर होकर पिछले ख़िराज के बदले में एक बहुत बड़ी नक़द 
शक़म सम्राट की भेंट की और अपने यहाँ की सरकारी टकसाल में शाह आलम द्वितीय के 
नाम के सिमके ढलवान का वादा किया। यही वादा कलकत्त की टकसाल के बारे में अंगरेज़ों 
ने किया । मीर क़ासिम ने तीनों प्रान्तों की आमदनी में से २४ लाख रुपये सालाना दिल्ली 
सम्राट की सेवा में भेजने का वचन दिया। सम्राट ने मारे सन्‌ १७६१ में तीनों प्रान्तों की 
सूबंदारी का परवाना बाज़ाब्ता मीर क़ासिम के नाम जारी कर दिया । अंगरेज़ों का असली 
मतलब पूरा हो गया । उन्होने इस अवसर पर एक कोशिश यह भी की कि जिस तरह मीर 
क्रासिम को शाही परवाना अता हुआ, उसी तरह जो इलाक़ अंगरेज़ कम्पनी के पास थे 
उनके लिए कम्पनी को अलग सूबेदारी का परवाना मिल जावे; किन्तु शाह आलम ने 
इसे मज़्र न किया । एक और प्रार्थना इस समय अगरेज़ो ने शाह आलम से यह की कि 
सूवेदार मीर क़ासिम को रहने दिया जावे, किन्तु तीनो प्रान्तों की दीवानी' के अधिकार 
सूबदार से लेकर कम्पनी को दे दिए जावे । इस दीवानी का मतलब यह था कि अंगरेज़ 
सूबदार के मातहत तीनो प्रान्तो से सरकारी मालगुज़ारी वसूल करके उसका हिसाब 
सम्प्राट और सूबंदार, दानो को दे दे और वसूली का खर्च निकाल कर बाक़ी सब रुपया 
सूबदार के सपुदं कर दे । इस धन से सरकारी फ़ौजे रखना, अपने प्रान्तों के शासन का बाक़ी 
सारा काम चलाना और सम्राट को सालाना ख़िराज भेजना सूबेदार का काम रह जाय । 

शाहआलम इस समय दिल्‍ली लोटन के लिए उत्सुक था। राजधानी के अन्दर 
सिंहासन के लिए किसी दूसरे हक़दार के खड़े हो जाने का भी डर था। सम्राट ने चाहा कि 
अंगरेज़ अपनी सेना सहित मेरे साथ दिल्ली चलें । इसके बदले में वह कम्पनी को तीनों 
प्रान्तों का दीवान बना देने के लिए भी तेयार हो गया । किन्तु अगरेज़ों के पास उस 
समय इस काम के लिए काफ़ी फ़ौज न थी । बंगाल के अन्दर भी वे अपने अनेक श्र पैदा 
कर चुके थे। इसलिए बे सम्राट की इस इच्छा से उस समय लाभ न उठा सके और जून 
सन्‌ १७६१ में सम्राट शाहआलम पटने से दिल्‍ली की ओर लौट गया । 


अंगरेज्ञों का राजा रामनारायन से विश्वासघात 


अब अंगरेज़ो को मराठों का डर न रहा था | शाहआलम से किसी तरह निपटारा 
हो गया । बंगाल का मंदान फिर कम्पनी के मुलाज़िमों की लूट और ज़बरदस्तियों के लिए 
खाली हो गया । इस बार उनका पहला वार राजा रामनारायन पर हुआ । अंगरेज़ों द्वी 

के बयान के अनुसार रामनारायन एक अत्यन्त योग्य शासक था | वह बहुत कषनवान भी 
मशहूर था और श्रू से अंगरेज़ों का पक्का हितसाधक' रह चुका था। किन्तु अब मीर 
क़रासिम और अंगरेज़, दोनों को रुपये की ज़रूरत थी। अपनी सेना के हाथों लोगों को पकड़वा 
पकडवा कर मीर क़ासिम के सामने पेश करना और उनसे रक़में वसूल करना अंगरेज़ों का 
इस समय एक खास पेशा था | यह इलज़ाम लगा कर कि रामनारायन के ज़िम्मे सूबेदार 
की बकाया निकलती हैं, गवरनर वन्सीटॉर्ट ने रामनारायन को छल से गिरफ्तार कर मीर 
क्रासिम के हवाले कर दिया । इसके कुछ ही समय पहले वन्सीटॉर्ट ने कारनक को लिखा 
था कि तुम्हें नवाब के हर तरह के अन्यायों से रामनारायन की रक्षा करनी चाहिए । 
कारनक ने सन्‌ १७७२ में पालिमेण्ट की सिलेक्ट कमेटी के सामने गवाही देते हुए कहा 
था कि राजा रामनारायन पर बक़ाया का इलज़ाम बे बनियाद था। १७ जुलाई, सन्‌ 
१७६१ को करनल कट ने गवरनर और कौन्सिल के नाम एक पत्र भेजा, जिसमें साफ़ 
लिखा हूँ कि मीर क़ासिम इस काम के लिए अंगरेज़ों को साढे सात लाख रुपये देने को 
तैयार हैँ । गवरनर वन्सीटॉर्ट के इस काम की निन्‍्दा करते हुए इतिहास लेखक मिल 
लिखता हें-- 

“मिस्टर बन्सीटॉर्ट के शासन को यह घातक भूल थी, क्योंकि इसकी 
वजह से ऊंचे दरज के हिन्दोस्तानियों के दिलों से यह विश्वास बिलकुल उठ गया 
कि अंगरेज़ कभो भी उनको रक्षा करेंगे। इस सामले में जिस घोर अन्याय का सि० 
बन्सीटॉर्ट ने साथ दिया, उससे लोगों की यह राय हो गई कि बन्सीटॉर्ट अपनी 
कमजोरी से या रिशवत लेकर किसी भी पक्ष का समर्थन करने को तेयार हो सकता 
हैं; 356 36. 6 27 
मशिदाबाद में निर्दोष रामनारायन को क़द करके रखा गया, उससे खूब धन वसूछ 

किया गया और पटने में उसकी जगह दूसरा नायब नियुक्त कर दिया गया । 


समीर क़ासिस का चरित्र 

मीर क़ासिम मामूली चरित्र का मनुष्य न था| मीर जाफ़र में और उसमें बड़ा 
अन्तर था। मीर जाफ़र अयोग्य, निबंल, स्वार्थी, अदूरदर्शी और भीरु था। इसके विपरीत 
मीर क्रासिम की योग्यता, उसके बल, अपनी प्रजा के लिए उसकी हित-चिन्ता, उसकी दूर- 
द्शिता, उसकी वीरता और शासक की हैसियत से उसकी कार्य कुशलता की क़रीब क़रीब 
सब इतिहास लेखकों ने प्रशंसा की हैं। इतिहास लेखक करनल मालेसन लिखता हूँ कि मीर 
क़रासिम अत्यन्त योग्य और व्यवहार कुशल मनुष्य था........अपने इरादों का वह लोहे की 
तरह पक्‍का था, हर बात को समझ कर उसका जल्‍दी से फैसला कर सकता था, उसके 
विचार उदार थे........उसका दिमाग़ साफ़ था और उसका चरित्र मज़बूत था|” 


>>, <-++«>न+_न3>-3+-+ सीजन मनीननननानयन “न पन+पननननमना “+--कबननन_मम-न-पनन++-ननक+-+3++++3३७3७५५५५५ ५4०++०++५++५-५०५33५५+५-न-+3५3 नमन न++-+नन पिननननन मनन न पिन +-५ी “बन » तन “पति ० तन बनना पान अमन: न++ ०+०००००+०- 


* ४.8 एघ$ एी6 थी शाण ण ता शह्वाहापा(5 8077579707 ; 92९९४प४८ ॥( 
ब्टा8पा5९0 7078 ए6 ॥्ल्‍नाए९३ विवाद 2 ०0णरक्‍6ा९०० ॥ 6 धाहाह॥ ७900 ८९ांठ7 ; 
बात 06९875९ 6 ९छा०गरा।॥ 00 शाीं०), 470 (ए75 4058006९, ॥6 ॥80 ॥67॥ 75 ४7ए००४, 


क्वांर्त 4 ठजायंत्ा 048 छ&्वा: 0 4 ०0700 एथा9॥9, .......-- (!), ९०0]. ॥॥, 9. 224. 
॥ बट 2 न 4 ग़ाक्ा) ० 27९86६ (80( 3700 90]॥9......... ०4707 9, धर्धांटाएई _ 06९08300, 
॥878९ ९ए९४७४........ . 0 ९647 ॥680 70 87078 ए)॥80०(९४, -- 7/%८ 0९2४०98४९ >4#॥#68 ८[ 


2676, 0५ ८0056] १(४]]०४०७, 099. 27, 45. 


१९८ भारत में अंगरेज्ञी राज 


एक दूसरा अंगरेज़ इतिहास लेखक लिखता है--मीर क़ासिम के अन्दर एक 
सिपाही की वीरता और एक राजनीतिज्ञ की दूरदरथिता, दोनों मौजद थीं ।* करनल 
मालेसन लिखता है कि मीर क़ासिम को मीर जाफ़र के साथ देशघातकों की पंक्ति में रखना 
मीर क़ासिम के साथ अन्याय करना है । वह यह भी लिखता है कि मीर क़ासिम का इरादा 
मीर जाफ़र के साथ विश्वासघात करने का न था। मीर क़ासिम ने अपने बूढे ससुर मीर 
जाफ़र की निर्बंडता, कायरता और अयोग्यता को अच्छी तरह महसूस कर लिया था । 
उसकी आत्मा यह देख कर दुखी थी कि बंगाल का सूबेदार विदेशियों के हाथों की केवल 
एक कठपुतली बन कर रह गया था| इसीलिए मीर क़ासिम ने जिस तरह हो सके, सूबंदार 
की सत्ता को फिर से क़ायम करने का संकल्प किया ।| मीर कासिम और अंगरेज़ों में जो 
गृप्त समझौता हुआ था वह केवल मीर कासिम को मीर जाफ़र का प्रधान मन्त्री बनाने 
का हुआ था और मीर क़ासिम को आज्ञा थी कि प्रधान मन्त्री की हेसियत से में सूबंदारी 
की सत्ता को फिर से क्रायम कर सकूगा। किन्तु जब एक बार यह सब मामला निर्बल और 
सशंक मीर जाफ़र पर प्रकट कर दिया गया और मीर जाफ़र को मीर क़ासिम पर भरोसा 
न हो सका, तो फिर मीर क़ासिम के लिए पीछे हट सकना नाममकिन हो गया । इसमे भी 
शक नहीं कि मीर क़ासिम ने गद्दी पर बठते ही बगाल की हालत को सुधारने की जी 
मोड कोशिश की और इस कोशिश में उसे एक दरज तक सफलता भी मिली | 


मौर क़ासिम के सुधार 

माल और ख़ज़ाने के महकमों में उसने कई सुधार किए । सन्‌ १७६२ तक उसने 
न केवल अपनी फ़ौज की तमाम पिछली तनखवाहो को अदा कर दिया और अगरेज़ों की एक 
एक पाई चुकता कर दी, बल्कि शासन का इतना सुन्दर प्रबन्ध किया कि सूबंदारी की 
आमदनी सालाना ख़्च से बढ़ गई । अगरेज़ों पर उसे शुरू से विश्वास न था, इस पर भी 
उसने अंगरेज़ों के साथ अपने वचन का पूरी तरह पालन किया । मुशिदाबाद की राजधानी 
में इन विदेशियों का प्रभाव बढ़ गया था । इसलिए मीर क़ासिम ने मुगेर को अपनी नयी 
राजधानी बनाया | उसने अधिकतर मूगेर ही में रहना शुरू कर दिया । मुगेर की उसने 
बड़ी सुन्दर और मज़बूत क़िलेबन्दी की । क़रीब चालीस हज़ार फ़ौज वहाँ जमा की । उस 
फौज को यरोपियन ढँग के हथियारों की शिक्षा देने के लिए अपने यहाँ कई योग्य यरो- 
पियन नौकर रखे । एक बहुत बढ़ा नया कारखाना तोपे ढालने का उसने क्रायम किया 
जिसकी तोपों के बारे में कहा जाता है कि उस समय की यूरोप की बनी हुई तोपों से 
हर तरह बढ़ कर थीं। मीर क़ासिम की प्रजा उससे सन्तुष्ट थी और उससे प्रेम करती थी । 


भौर क़ासिम के ख़िलाफ़ अंगरेज़्ों की साज्ञिद 


किन्तु ज्योंही मीर क्रासिम और उसकी प्रजा के थोड़ा बहुत पनपने का समय आया, 
त्योंही मीर क़रासिम को भी गद्दी से उतारने की तेयारियाँ शुरू हो गई। करनल माऊेसन 

साफ़ लिखता है कि मीर फ़ासिम ने अंगरेजों के साथ अपन सब वादे पूरे कर दिए, किन्तु 
झालची अगरेज़ों को अपनी धन पिपासा के जानन्‍्त करने का सब से अच्छा उपाय यही 
दिखाई दिया कि मीर क़ासिम का नाश करके उसके उत्तराधिकारी के साथ नये सिरे से 
सौदा किया जावे ।* 

जिस तरह मीर जाफ़र के खिलाफ अंगरेज़ों ने मीर क्रासिम को अपनी साज़िशों 
का केन्द्र बनाया था, उसी तरह अब उलट कर मीर क्रासिम के खिलाफ बढ़े मीर जाफ़र 
को इन नयी साज़िशों का केन्द्र बनाया गया। मीर क़ासिम के ख़िलाफ़ सामग्री तैयार करने 
के लिए कलकत्ते की सिलेक्ट कमेटी के कुछ मेम्बरों ने ११ मार्च, सन्‌ १७६२ को कम्पनी 
के डाइरेक्टरों के नाम एक लम्बा पत्र भेजा, जिसमें उन्होंने मीर क्रासिम और उसके चरित्र 
पर अनेक झूठे सच्चे दोष लगाए, मीर जाफर की खूब तारीफ़ें की, यह स्वीकार किया कि 
मीर जाफ़र के चरित्र पर इससे पहले जो दोप लगाए जा चुके थे, वे सब झूठे थे और मीर 
जाफ़र को गद्दी से उतारना एक भूछ और अन्याय था, और लिखा-- 

“जब से वह (मोर क़ासिम) सूुजेदार बना हे, तब से उसके जुल्मों और 
लूट खसोद को बेशुमार मिसाऊें हम आपको दे सकते हे । किन्तु उससे यह पत्र 
बेहद लम्बा हो जायगा 2 >< » । हम केवल एक रामनारायन का हाल ख़ास 
तौर पर देते है, जिसे मोर क़ासिप ने पटने की नायबी से अलग कर दिया । यह 
बात मानी हुई हे कि रासनारायन अपने वचन का सच्चा है, इसीलिए उसकी 
नायबी का समर्थत करना हस सदा अपने लिए हितकर समझते रहे। मीर क़ासिम 
आजकल रामनारायन को हथकड़ी डाल कर रखे हुए है और उस समय तक रखेगा 
जब तक कि वह उससे हद दरज धन न चूस ले। इसके बाद कोई सन्देह नहीं 
कि रामनारायन का काम तमाम कर दिया जायगा । जिन जिन लोगों नें अंगरेज़ों 
का साथ दिया था, उनमें से सब नहों तो अधिकांश से मोर क़ासिम भारी भारी 
रक़॒ने बसूल कर चुका हे । रुपये वसूल करने के लिए जो जो तकलीफ़ें उन्हें दी गईं 
हैँ, उनसे कई मर चुके । बहुतों को या तो कमोनेपन के साथ क़त्ल कर दिया गया 
ओर या (जो हिन्दोस्तानियों भें अकसर होता हूं) बेइज्ज़ती से बचने के लिए 
उन्होंने खुद आत्महत्या कर ली &८ » »८॥” 


मोर क़ासिस पर झूठे इलज्लाम 

मीर क़ासिम के चरित्र को कलंकित करने में अब इन लोगों ने कोई कसर उठा न 
रखी । अंगरेज़ों को रुपये देने के लिए ही मीर क़ासिम को अपने अनेक आश्रितों पर जुल्म 
करने पड़े। खुद अंगरेज़ ही इस तरह के अनेक अभागों को ला लाकर“मीर कासिम के 
हवाले करते थे । अंगरेज़ों ही ने साढ़े सात लाख रुपये या कुछ अधिक के बदले में अपने 
सच्चे मित्र, निर्दोष रामनारायन को छल से पकड़ कर मीर क़ासिम के हाथों में दिया और 
अब अंगरेज़ ही मीर क़ासिम को इन सब अन्यायों के लिए ज़िम्मेदार ठहराते थे । 


जनिजजिजजाः 

२७०० भारत में अंगरेशी राज 


एक इलज़ाम मीर क़ासिम पर यह भी था कि वह अपनी फ़ौज बढ़ा रहा हूँ, उन्‍हें 
यूरोपियन ढँग की क़वायद और य्रोपियन हथियारों का इस्तेमाल सिखा रहा हूँ और नयी 
क़िलेबन्दियाँ करा रहा है (! )। 

इसी पत्र में इन छोगों ने लिखा कि मीर जाफ़र के चरित्र के ख़िलाफ़ जितने इरूज़ाम 
गवरनर वन्सीटॉर्ट ने लगाए थे वे सब झूठे हें, उनका उद्देश्य केवल लोगों के चित्तों को मीर 
जाफ़र की ओर से फेर देना था,” और यह कि मीर जाफ़र को गद्दी से उतारने और मीर 
क़ासिम को उसकी जगह बैठाने से सारी प्रजा अत्यन्त असन्तुष्ट है । कमेटी के छे मेम्बरों 
के इस पत्र पर दस्तख़त है । इस पत्र को पढ़ने के बाद कम्पनी के उस समय के अंगरेज़ मुला- 
ज़िमों के किसी भी पत्र या बयान पर कुछ भी विश्वास कर सकना क़तई नामुमकिन हूँ । 


अंगरेज्ञों की लूट खसोट 


तिजारत और सरकारी महसूल सम्बन्धी अंगरेज़ों के अत्याचार इस समय तक 
सारेबंगाल में फंल चुके थे और बढ़ते जा रहे थे। इन अत्याचारों के विषय में करनल मालेसन 
लिखता है-- 

“इस लज्जास्पद और अन्यायपूर्ण उ्यवहार का नतीजा यह हुआ कि 
प्रतिष्ठित देशी व्यापारी सब बरबाद हो गए, जिले के जिले निर्धन हो गए, देश 
का सारा व्यापार उलट पुलट हो गया, और ब्यापार के ज़रिए नवाब को जो आम- 
दनी होती थी उसमें लगातार और तेज्ञी के साथ कमी आती गई । मीर क्रासिम 
ने बार बार कलकत्ते की कौन्सिल से इन ज़ियादतियों की शिकायत को, किन्तु 
उयर्थ ।/* 
अन्त को इन बेशूमार शिकायतों के जवाब में इस सब मामले का निपटारा करने 

के लिए ३० नवम्बर, सन्‌ १७६२ को गवरनर वन्सीटॉर्ट और वारेन हेस्टिग्स नवाब से 
भेंट करने के लिए मुंगेर पहुँचे । मीर क्रासिम ने जो शिकायतें इस मौक़ पर वन्सीटोर्ट के 
सामने पेश कीं उनमें से एक यह भी थी-- 

“जब सूबेदार (मीर क़ासिस) बिहार को ओर गया हुआ था और 
बंगाल में फोई हाकफिम न रहा था, उस समय अंगरेज्ञों ने अपने अत्याचारों से सब 
सूब के हर जिले ओर हर गाँव को तबाह कर डाला, प्रजा से उनकी रोज़ 
की रोटी तक छीन ली ओर सरकारी महसूलों ओर मालगुज्ञारी का जमा होना 
बिलकुल बन्द हो गया था। इससे सूबेदार को क़रीब एक करोड़ रापये का न॒क़सान 
हुआ » » »। 

मोर क्रासिम २०१ 


सुंगेर की सन्धि 


१५ दिसम्बर, सन्‌ १७६२ को वन्सीटॉर्ट और मीर क़ासिम के बीच एक सन्धि हुई 
जो मुंगेर की सन्धि' के नाम से मशहूर है । और बातों के साथ इस सन्धि में यह भी तय 
हुआ कि अंगरेज़ व्यापारी आइन्दा से नमक, तम्बाक्‌, छालिया इत्यादि सब चीज़ों के ऊपर 
९ फ़ोसदी महसूल दिया करें और हिन्दोस्तानी व्यापारी इन्हीं तमाम चीज़ों पर २५ फ़ी- 
सदी महसूल दिया करें। देश के व्यापारियों के साथ यह घोर अन्याय था, फिर भी मीर 
कासिम ने शान्ति बनाए रखने की इच्छा से इसे स्वीकार कर लिया । 

वन्सीटॉर्ट और हेस्टिग्स, दोनों ने सन्धिपत्र पर हस्ताक्षर किए और दोनों ने कलकत्ता 
कौन्सिल के नाम अपने १५ दिसम्बर के पत्र में इस सन्धि की न्यायसंगतता' और उदारता' 
और मीर क़ासिम की सच्चाई, तीनों की तारीफ़ की । वन्सीटोंट ने मीर क़ासिम से वादा 
किया कि कलकत्त पहुँच कर में कम्पनी और सरकार के बीच के सब मामले तय कर दूंगा । 
किन्तु कलकत्ते वापस पहुँचते ही बजाय 'सब मामला तय' करने के गवरनर वन्सीटॉर्ट न 
कम्पनी और उसके आदमियों की धींगाधींगी को पहले की तरह जारी रखने के लिए जगह 
लगह नयी फ़ौज रवाना कर दीं । इसके साथ साथ कलकत्ते की अंगरेज़ कौन्सिल ने अपना 
बाज़ाब्ता इजलास करके फ़ौरन तमाम अंगरेज़ी कोठियों और उनके गमाश्तों के पास यह 
खुली हिंदायते भेज दीं कि मुगेर की शर्तों पर हरगिज़ कोई अमल न करे और यदि नवाब 
के कमंचारी अमल कराने पर ज़ोर दें तो उनकी खूब गत बनाई जावे । इसी इजलास में यह 
भी कहा गया कि मुंगेर की सन्धि पर हस्ताक्षर करने के लिए बन्सीटॉर्ट ने नवाब मीर 
कासिम से सात लाख रुपये रिशवत ली थी । जो हो, सन्धि पत्र की स्याही अभी सूखने भी 
न पाई थी कि सन्धि तोड़ दी गई। नवाब के कमंचारी यदि कोई बोलते थे या महसूल माँगते 
थे तो पहले की तरह उन पर मार पड़ती थी । मीर क़ासिम ने वन्सीटॉर्ट को ५ मार्च, सन्‌ 
१७६३ के पत्र में फिर लिखा कि-- 
“तीन साल से सरकार को अंगरेज्ञों से एक भी पाई या एक भी चीज्ञ 
नहों सिल्ली । इसके ख़िलाफ़ सरकार के कमंचारियों से अंगरेज्ञ बराबर जुरमाने 
और हरजाने वसूल कर रहे हैं ।” 


मीर क़ासिम का चुंंगी उठया देना 


मीर क़ासिम ने बार बार शिकायत की किन्तु कोई फल न हुआ । विदेशी व्यापा- 
रियों का बिना महसूल व्यापार करना और देशी व्यापारियों से भारी महसूल वसूल किया 
जाना, दोनों बराबर जारी रहे । इस अन्याय से देशी व्यापारियों का अस्तित्व ही मिटता 
जा रहा था । अन्त को मजबूर होकर और देशी व्यापारियों को जीवित रखने का और 
कोई उपाय न देख २२ मार्च, सन्‌ १७६३ को मीर क़ासिम ने अपनी सूबेदारी भर में चुंगी 
की तमाम चौकियों के उठवा दिए जाने का हुकुम दे दिया और सूबे भर में ऐलान कर दिया 
कि आज से दो साल तक किसी तरह के तिजारती माल दर किसी से किसी तरह का भी 
महसूल न लिया जाय । मीर क़ासिम की सालाना आमदनी को इससे जबरदस्त धक्‍का 

२०२ भारत में अंगरेशी राज 


पहुँचा, किन्तु देशी व्यापारियों को अन्याय से बचाने और उन्हें जिन्दा रखने का मीर 
कासिम को और कोई उपाय न सूझ सका । इस आज्ञा से मीर क्रासिम की बेबसी और उसकी 
प्रजा पालकता, दोनों प्रकट होती हे । 


बंगाल में फिर से खुशहाली 

हजारों हिन्दोस्तानी व्यापारियों को इस ऐलान से लाभ हुआ । वे अंगरेज़ों से कम 
खर्च में ज़िन्दगी बसर कर सकते थे और अपना माल सस्ता बेच कर भी नफ़ा कमा सकते थे । 
तिजारत का दरवाज़ा एक बार फिर खल गया फिर चारों ओर से आ आकर बगाल में 
व्यापारियों की तादाद बढ़ने लगी और देश की तिजारत और खेती, दोनों फिर ज़ोरों के 
साथ उन्नति करने लगीं । अंगरेजों को यह कब गवारा हो सकता था। फौरन कलकत्ते में 
फिर कौन्सिल का इजलास हुआ | तय हुआ कि नवाब की नयी आजा नाजायज हैँ और 
सवाब को मजबूर किया जाय कि अपनी इस आज्ञा को वापस लेकर देशी व्यापारियों से 
पहले की तरह महसूल वसूल करे | ऐमयाट और हे नाम के दो अंगरेज मुगेर जाकर नवाब 
से मिलने और सब बातें नये सिरे से तय करने के लिए नियुक्त हुए । 


दूसरा सबेशर खड़ा करने की तजवीज्ञ 

बंगाल की प्रजा और बंगाल के शासक, दोनों के साथ जबरदस्तियों का प्याला अब 
लबालब हो चुका था। मीर क़ासिम को यह भी मालम था कि बंगाल के तीनों प्रान्तों की 
दीवानी के अधिकार प्राप्त करने के लिए दिल्‍ली सम्राट के साथ अंगरेजो का गुप्त पत्र- 
व्यवहार बराबर जारी है । मीर क़ासिम और वन्गीटॉर्ट के दरमसियान इस समय जो पत्र- 
व्यवहार हुआ वह पढने के योग्य है । मीर क़ासिम ने बार बार अपने कर्मचारियों और 
अपनी प्रजा के ऊपर अंगरेज़ों के अत्याचारों की शिकायतें की । अत्यन्त दर्द भरे शब्दों में 
उसने लिखा कि-- कम्पनी के जो तिलंगे सिपाही सम्राट और सूबेदार की सहायता के 
लिए कह कर रखे गए थे और जिनके खर्च के लिए में कम्पनी को पचास लाख रुपये की 
जमींदारी दे चुका हूँ, वे अब देश भर में मेरे और मेरे आदमियों के विरुद्ध काम में लाए जा 
रहे हैं । अन्त को एक पत्र में उसने साफ साफ़ लिखा कि-- मुझे मालूम हुआ है कि बहुत 
से अंगरेज़ एक दूसरा सूबेदार खड़ा करना चाहते हे । « »< » हर शख्स पर जाहिर हैं 
कि यूरोपवालों का एतबार नहीं किया जा' सकता । 

मीर क़ासिम के साथ अंगरेज़ों के इस समय के व्यवहार की आलोचना करते हुए 
मालेसन लिखता हँ-- 

“मोर जाफ़र को गही से हटाने के बाद से तीन साल तक जो अनुचित, 
सीख और शर्मनाक कास कलकत्ते को अंगरेज्ञ गवरमेण्ट ने किए उनसे अधिक 
अनुचित, नीच और शमंनाक कामों को मिसालें किसी भी क़ौम के इतिहास में 
नहों मिलतों ।* 

मोर क़ासिम २०३ 


मालेसन यह भी लिखता हैँ कि---मीर क़ासिम का एक मात्र क़यूर यह था कि 
उसने यूरोपनिवासियों की लूट से अपनी प्रजा की रक्षा करने की कोशिश की । * इस पर 
भी 'मीर क़ासिम अपनी स्वाधीनता और प्रजा के सुख, इन दोनों का नाश किए बिना 
और किसी भी क़ीमत पर अंगरेज़ों के साथ अमन से रहने को उत्सुक था । 

मीर कासिम के विरुद्ध साजिश अभी पूरी तरह पकने न पाई थी इसलिए उसके 
अन्तिम पत्र के उत्तर में वन्सीटॉर्ट ने मीर क़ासिम को लिख दिया--“'यह क़रिस्सा कि 
अगरेज़ दूसरा नाज़िम खड़ा करना चाहते हैं, चालबाज़ लोगों की मनगडन्त है &« > »।” 


समीर फ़ासिस से नयी नयी माँगें 

इसके बाद जब वन्सीटॉर्ट ने मीर कासिम को लिखा कि एमयाट और हे एक नयी 
सन्धि करने के लिए मुंगेर भेजे जा रहे है तो मीर कासिम ने उत्तर में लिखा कि-- हर 
साल नयी सन्बि करना क्रायदे के खिलाफ हैं, क्योंकि इनसानों की सन्धियों की कुछ उमरें 
होती हे ।” उसने यह भी लिखा कि--- एक ओर आप चारों तरफ़ फ़ौजें भेज रहे हे और 
दूसरी ओर मुझसे बातचीत करने के लिए आदमी भेज रहे है ! 

ऐमयाट और है का म॒गेर भेजना केवल एक दिखावे की चाल थी । बगाल के अन्दर 
इस तीसरी बगावत के लिए अंगरेज़ों की त॑यारी जोरों के साथ जारी थी । 

मीर कामिम को इतने में पता चली कि मेरे विरुद्ध साजिशों का जाल स्वयं मेरी 
राजधानी के अन्दर पूरा फेल चुका है । वही जेन जगतसेठ, जो छे साल पहले सिराजुद्दौला 
को गिराने में अंगरेज़ों का सहायक था, अब फिर इस नयी साजिश में शामिल था । पता 
चलते डी मीर क़ासिम ने जगतसेठ और उसके भाई स्वरूपचन्द, दोनों को मुंगेर बुला कर 
नज़रबन्द कर दिया। ये दोनों भाई मीर क़ासिम की प्रजा थे। अंगरेज़ों को इस पर एत- 
राज़ करने का कोई हक न था, किन्तु वन्सीटॉर्ट ने इस पर भी एतराज़ किया । 

इस बीच ऐमयाट और हे, दोनों मुगेर पहुँच गए। २५ मई, सन्‌ १७६३ को इन दोसों 

ने कम्पनी की ओर से ११ नयी माँगें लिख कर मीर क़ासिम के सामने पेश की--( १) 
यह कि अंगरेज़ कौन्सिल ने तिजारती महसूल और एजस्टों के बारे में जो कुछ तय किया 
है, नवाब उसे ज्यों का त्यों लिख कर स्वीकार करे; (२) यह कि नवाब अपनी प्रजा यानी 
देशी व्यापारियों पर नये सिरे से महसूल लूगावे और अंगरेज़ों की बिना महसूल तिजारत 
जारी रहे; (३) यह कि अंगरेज़ों और उनके जिन जिन आदमियों को महसूल सम्बन्धी 
नयी आज्ञा से धन का न्‌कसान हुआ है, नवाब उन सब का हरजाना पूरा करे; (४) यह 
कि नवाब अपने उन सब कर्मचारियों को जिन्हें अंगरेज़ कहें दण्ड दे; इत्यादि, इत्यादि । 


हथियारों से भरी हुई किश्तियाँ 
निस्सन्देह कोई स्वाभिमानी शासक इन शर्तो को स्वीकार न कर सकता था | 
ऐमयाट का व्यवहार नवाब के साथ बहुत रूखा और धृष्टतापूर्ण था । यहाँ तक कि उसने 

२०४ भारत में अंगरेज्ञो राज 


मीर क़ासिम की शिकायतें सुनते तक से इनकार कर दिया । वास्तव में अंगरेज़ फिर युद्ध 
चाहते थे और युद्ध की पूरी तंयारी कर चुके थे । १४ अप्रैल, सन्‌ १७६३ ही को अंगरेज़ों ने 
अपनी सेना को तैयार हो जाने की आज्ञा दे दी थी । पटने में एलिस नामक. एक अंगरेज़ 
कम्बसी के एजन्ट की हेसियत से रहता था । एलिस ने वहाँ के नायब नाज़िम को दिक् करना 
और बात बात में उसकी आज्ञाओं का उल्लंघन करना शुरू कर दिया। मीर क़ासिम ने 
अनेक बार वन्सीटॉर्ट से एलिस के व्यवहार की शिकायत की, किन्तु व्यर्थ । अब कलकत्ते 
से एलिस को लिख दिया गया कि तुम आज्ञा पाते ही पटने पर क़ब्जा करने के लिए तैयार 
रहो । कम्पनी की काफ़ी सेना पहले ही पटने पहुँचा दी गई थी | उधर ऐमयाट साहब सुलह 
के लिए मुगेर में ठहरे हुए थे और इवर हथियारों से भरी हुई कई किश्तियाँ एलिस की 
मदद के लिए कलकत्ते से पटने की ओर जा रही थीं। जब ये किश्तियाँ मुगेर के पास से 
निकलीं, नवाब उन्हें देख कर चौंक गया । उसने किश्तियों को आगे बढ़ने से रोक दिया 
ओर २ जून, सन्‌ १७६३ को वन्सीटॉर्ट को लिखा--“कम्पनी की नयी माँगें बेजा और 
पहली सन्बियों के खिलाफ़ हैं  » » पटने की अंगरेज़ी फ़ौज या तो कलकत्ते वापस 
बुला ली जावे और या मगर में रखी जावे, नहीं तो में निज्ञामत छोड़ दूँगा ।* 

इसके जवाब में ऐमयाट ने मीर क़ासिम से साफ़ साफ़ कहा कि बजाय वापस बुलाने 
के पटने में अंगरेज़ी फ़ौज बढ़ाई जायगी । हथियारों की किश्तियाँ मुर्गेर में रकते ही कलकत्ते 
की कौन्सिल ने, जो केवल एक बहाने के इन्तज़ार में थी, ऐमयाट और हे को वापस बुला 
लिया और एलिस को आज्ञा दे दी कि तुम फ़ौरन पटने पर हमला करके नगर पर क़ब्जा 
कर ला । है 


पटने पर अचानक रात के समय हमला 


२४ जून की रात को अचानक हमला करके एलिस ने पटने पर क़ब्जा कर लिया । 
मीर क़ासिम की बरदाश्त की कोई हद न थी। इतिहास लेखक एहिफ़िन्सटन लिखता हैं 
कि-- उसे गुस्सा आने के बेशुमार कारण होते हुए भी उसने धीरज और बरदाश्त से 
काम लिया ।* किन्तु अब मजबूर होकर उसे एलिस के ख़िलाफ़ सेना भेंजनी पड़ी । मीर 
फ़ासिम की सेना के मुक़ाबले में अंगरेज्ी सेना अब भी कोई चीज़ न थी। मीर क़ासिम की 
सेना ने पटने पहुँच कर फिर से नगर अंगरेज़ों से विजय कर लिया । इस बार की लड़ाई में 
कम्पनी के ३०० यूरोपियन और ढाई हजार हिन्दोस्तानी सिपाही काम आए । एलिस और 
छसके कई यूरोपियन साथी १ जुलाई को क़ंद करके मुंगेर पहुँचा दिए गए। 


ऐसयाट को मौत 

ऐमयाट चुपके से किश्ती में बेठ कर कलकत्ते की ओर भाग गया । मीर क़ासिम ने 
है को मूंगेर में रोक लिया। मालूम होता है मीर क्रासिम ने अपने आदमियों को हुकुम भेज 
दिया था कि ऐमयाट को भी रोक कर वापस मुंगेर भेज दिया जाए। क़ासिमबाज़ार के 

मीर क़ासिम २०५ 


निकट नवाब के एक कमंचारी, मोहम्मद तक़ी खाँ, ने अपने एक आदमी को भेज कर एऐमयाट 
से खाना खाने के बहाने किनारे पर आने की प्रार्थना की । ऐमयाट ने इनकार किया और 
उसकी किश्तियाँ बीच धार से चलती रहीं । एक दूसरा उच्च कर्मचारी भेजा गया, जिसने 
किनारे से फिर कहा कि खाना तेयार हैँ और यदि आप सेनापति मोहम्मद तक़ी खाँ की 
प्राथंना स्वीकार न करेंगे तो उन्हें दुख होगा । ऐमबाट ने फिर इनकार कर दिया । इसके 
बाद किनारे के अफ़सरों ने किश्तियों को रुकने का साफ़ हुकुम दिया । जवाब मे ऐमयाट ने 
वहीं से किनारे की ओर गोलियों की बौछार शुरू कर दी। नवाब के आदर्मियों ने अब 
जबरदस्ती किश्तियों पर पहुँच कर अगरेज्ञों की मरम्मत की । एमयाट का वदह्दी पर काम 
तमाम होगया । 


मीर क़ासिम की प्रजा के साथ ज्ुल्म 


२८ जून को मीर फ़ासिम ने वन्सीटॉर्ट और उसकी कीन्सिल के नाम यह ख़त 
लिखा-- 

“« »< > रात को डाक को तरह भिस्टर एलिस ने पटने के क़िले 
पर हमला किया, वहाँ के बाज़ार को, तमाम व्यापारियों और मगर के लोगों को 
लूटा, और सुबह से तोसरे पहर तक लूट ओर क़त्ल जारी रखी । /< » » चूंकि 
आप लोगों ने बेइन्साफ़ो और जुल्म के साथ शहर को रौंद डाला हे, लोगों को 
बरबाद किया हे और कई लाख का माल लूट लिया हैँ, इसलिए अब इन्साफ़ यह 
हैँ कि कम्पनी ग्ररीबों का नुक़सान भर दे, जेसा पहले कलकत्ते में हो चुका हे । 
आप ईसाई लोग विचित्र दोस्त निकले । आपने सन्धि को, उस पर ईसा मसीह के 
नाम से कसम खाई । इस दात॑ पर कि आपकी सेना संदा मेरा साथ देगी और 
मेरो सहायता करेगी, आपने अपनी सेना के खर्च के लिए मुझसे इलाक़ा लिया । 
असलीयत मे मेरे ही नाश के लिए आप फ़ौज रख रहे थे, क्योंकि उसो फ़ोज के 
हाथों से सब काम हुए हें: »< » इसके अलावा कई साल से अंगरेज्ञ गुमाइतों 
ने मेरी निज्ञामत के अन्दर जो जो ज्ञुल्स ओर ज़ियादतियाँ की हे, जो बड़ी बड़ी 
रक़मे लोगों से जबरदस्ती वसूल को हे और जो नुक़सान किए हूँ मुनासिब और 
इंसाफ़ यह हे कि कम्पनी इस समय उस सबका हरजाना दे। आपको सिफ़ इतनी 
ही तकलोफ़ करने को ज्ञरूरत हूं कि जिस तरह से बर्धभान ओर दूसरे इलाक़े आपने 
लिए थे उसी तरह मुझ्न पर इनायत करके आप उन्हें वापस लोटा दीजिए ।'/* 
निस्सन्देह मजबूर होकर मीर क़ासिम ने अब सरूती से काम लेना चाहा । 


फ 
मोर जाफ़र के साथ दोबारा साजन्निश 


७ जुलाई को यह पत्र कलकत्त पहुँचा । उसी रोज़ कलकत्ते की अंगरेज़ कौन्सिल 
की ओर से मीर क़ासिम के साथ युद्ध का ऐलान प्रकाशित हुआ, जिसमें प्रजा को यह सूचना 
दी गई कि मीर क़ासिम की जगह मीर जाफ़र को अब फिर से बंगाल की गद्दी पर बंठा 
दिया गया है । नवाब मीर जाफ़र ही के नाम पर बंगाल भर से सेना जमा की गई और 

२०६ भारत में अंगरेझ्ी राज 


मीर जाफ़र ही के नाम पर प्रजा से अंगरेज़ी सेना का साथ देने के लिए कहा गया । किन्तु 
इस ऐलान से पहले ही पटना विजय हो चुका था और फिर से छिन भी चुका था। यह 
कहने की आवश्यकता नहीं हैँ कि कलकत्ते के अंगरेज़ व्यापारियों की कौन्सिल को बंगाल 
के सूबदार को गद्दी से उतारने या दूसरा सूबेदार नियुक्त करने का अधिकार कभी किसी ने 
नदिया था। 

मीर जाफ़र के साथ जो नयी सन्धि इस अवसर पर की गई उसका ज़िक्र अगले अध्याय 
में किया जायगा । 


कई छोटी छोटी लड़ाइयाँ 

कम्पनी की सेना मेजर एडम्स के अधीन ५ जुलाई को यानी युद्ध के ऐलान से दो 
दिन पहले कलकत्ते से मुशिदाबाद की ओर रवाना हुई । मीर क़ासिम की सेना सिपह- 
सालार मोहम्मद तक़ी खाँ के अधीन मुंगेर से चली । तक़ी खाँ बहादुर और योग्य सेनापति 
था, किन्तु उसकी तमाम तजवीज़ों में बात बात में मुशिदाबाद का नायब नाज़िम, सय्यद 
मोहम्मद खाँ, जो अब अंगरेजों से मिला हुआ था, रुकावटें डालता रहता था । तक़ी खाँ 
की सेना के अन्दर भी अगरेज़ काफ़ी सफलता के साथ विश्वासघात के बीज बो चुके थे । 
तीन स्थानों पर दोनों ओर की सेनाओं में कई छोटी बड़ी लड़ाइयाँ हुई । इन लड़ाइयो का 
विस्तृत हाल सीअरुल-मुृताख रीन ” नामक ग्रन्थ मे दिया हुआ है । उस ग्रन्थ में मुसलमान 
सेना के अन्दर एक खास देशघातक, मिरज़ा ईरज खाँ, का जिक्र आता हूँ जिसने भीतर ही 
भीतर अगरेजों से मिल कर मीर क़ासिम और मोहम्मद तक़ी खाँ, दोनो के साथ दग्रा की । 
क़रीब दो सौ यूरोपियन और दूसरे ईसाई, जो नवाब की सेना में, खासकर तोपखाने में, 
नौकर थे, ऐन मौक़ पर गत्र्‌ की ओर जा मिले । इन लड़ाइयो में से एक में मोहम्मद तक़ी 
खाँ मार डाला गया | इन लड़ाइयों के सम्बन्ध में मालेसन लिखता हैँ कि-- अंगरेज़ों की 
सफलता में जितनी मदद भारतीय नेताओ और नरेशों की आपसी कलह से मिली उतनी 
दूसरी किसी चीज़ से नहीं मिली ।* 


उदवानाएछा में दोनों ओर को फ़ौजें 


मीर क़ांसिम की सेना ने अब उदवानाला नामक ऐतिहासिक स्थान पर अपना 
अन्तिम पड़ाव किया । प्राकृतिक स्थिति और मीर क़ासिम की दूरद्शिता, दोनों ने मिल कर 
इस स्थान को सुरक्षित और अभेंद्य बना रखा था। एक ओर गगा थी, दूसरी ओर उदवा- 
नाला नाम को गहरी नदी जो गंगा में गिरती थी, तीसरी ओर राजमहल की दुरारोह 
पहाड़ियाँ और चौथी ओर मीर क़ासिम की बनवाई हुई ज़बरकस्त खाड़ियाँ और क़िलेबन्दी 
जिसके ऊपर सी से अधिक मज़बूत तोपें लगी हुई थीं | पहाड़ियों की तलहटी में खाड़ियों 
से ऊपर की ओर एक झील और एक लम्बी चौड़ी दरदल थी । इस दलदल के अन्दर से ही 
दुर्ग से बाहर आने जाने का एक अत्यन्त पेचदार रास्ता था, जिसका अंगरेजी सेना को किसी 

मीर क़ासिम २०७ 


तरह फ्ता न चल सकत्ता था। एक महीने तक मीर कासिम की सेना इस दुर्ग के अन्दर और 
कम्पनी की सेना, जिसके साथ बूढ़ा गधा” मीर जाफ़र भी था, उदवानाला के बाहर पड्टी 
रही, किन्तु न अंगरेज़ अपनी तोयों के गोलो से सगीन क़िलेबन्दी पर किसी तरह का असर 
पैदा कर सके और न भीतर की सेना को जरा भी हानि पहुँचा सके | दूसरी ओर एक साहसी 
और परहेजगार मुमलूमान सेनापति, मिरज़ा नजफ़ खाँ, रोज़ रात के पिछले पहर उसी 
दलदल के रास्ते आकर अंगरेज़ी सेना पर धावा करता और अनेकों को ख़त्म कर और 
बहुत सा माल लेकर उसी रास्ते लोट जाता । अगरेज़ी सेना किसी तरह उसका पीछा न 
कर पाती थी । लड़ाई का सामान भी अंगरेज़ों की निस्बत मीर क़ासिम की सेना के पास 
कही अच्छा था । अंगरेज़ इतिहास लेखक ब्रूम लिखता हैँ कि भारत की बनी हुई जो बन्दूकें 
इस समय मीर क़ासिम की सेना के पास थी वे अगरेजी सेना की, इगलिस्तान की बनी 
हुई, बन्दूकों से धातु, बनावट, मजबूती, उपयोगिता इत्यादि सब बातों में कही बढ़िया 
थी ।”* ईमानदारी की लड़ाई में अगरेज्ञ किसी तरह मीर कफ़ासिम पर विजय न प्राप्त कर 
सकसे थ॑ । 


मोर फ़ासिस के ईसाई अफ़सरों की नमकह॒रशामी 


मीर कासिम की सेना का एक ख़ास दोष, जो उसके लिए घातक सिद्ध हुआ, यह 
था कि उसने अनेक यू रोपियन और आरमीनियन ईसाइयों को अपनी सेना के बड़ बड़े 
ओहदों पर नियुक्त कर रखा था । ईसा की ११वीं सदी से लेकर जब कि यूरोप की कई 
ईसाई शक्तियों ने मिल कर पहली बार मुसलमानों से जेरूसेऊम (बंतुलमुक़हुस) छीनना 
चाहा, आज तक हज रत इंसा और हज़रत मोहम्मद के अनुयायियों के बीच लगभग लगा- 
तार सग्राम होते रहे है । ईसाई ताक़तों ने अनेक मुसलमान राज्यों के स्वतन्त्र अस्तित्व 
को मिटा कर अनेक बार अपना जुआ मुसलमान क़ौमो के कन्धो पर रखा हूँ । ईसाइयों और 
मुसलमानों की सदियों की इस दुशमनी के अलावा भी यूरोपियनों का ख़ास कर किसी 
यूरोपियन क़ौम के विरुद्ध अपने किसी एशियाई मालिक के साथ वफ़ादारी बरत सकना 
क़रीब क़रीब नामुमकिन है । इस सचाई को न समझ सकना बार बार अनेक भारतीय और 
दूसरे एशियाई शासकों के लिए घातक साबित हुआ हैं । ह 

कलकत्ते में इस समय आरमीनिया का एक मशहूर ईसाई सौदागर, खोजा पेतरूस, 
रहता था। इस सौदागर का एक भाई, खोजा ग्रिगरी, मीर क्रासिम की सेना में एक अफ़सर 
था। और भी कई आरमीनियन ईसाई मी र क्रासिम की सेना में नौकर थे । मेजर एडम्स ने 
खोजा पेतरूस की मारफ़त गुृप्त पत्र-व्यवहार द्वारा इन सब लोगो को अपनी ओर फोड़ 
लिया । 


एक अंगरेज्ञ विश्वासधातक 


इनके अलावा मीर क़ासिम की सेना में एक अंगरेज़ सिपाही भी था, जो कुछ समय 
पहले अंगरेज़ी सेना को छोड़ कर नवाब के यहाँ भरती हो गया था। इस अगरेज़ को अपनी 





* घ8॥09 ०४ ४6४ 8०४8४०४ 47४४४, 0५ 87007, 9 354. ह 





२०८ भारत में अंगरेखी राज 


सेना में भरती कर लेना मी र क़ासिम के नाश का सबसे बड़ा सबब साबित हुआ। उस अंगरैज 
ने मिरज़ा नजफ़ खाँ के आने जाने के मार्ग को धीरे धीरे अच्छी तरह देख लिया और एक 
बिन, जब कि मालूम होता हूँ दुगं के भीतर के दूसरे ईसाई और गैर ईसाई विश्वासघातकों 
के साथ सारी साज़िश पक चुकी थी, ४ सितम्बर की रात को क़रीब दस बजे, यह अंगरेज़ 
चुपके से नवाब की सेना से निकल कर अगरेज़ो सेना की ओर चला आया और वहाँ से वात्रु 
की सेना को साथ ले उसी मार्ग से रातों रात अचानक नवाब की सेना पर आ दूटा। क़िले 
के अन्दर के और भी कई अफ़सर शत्रु से मिले हुए थे और, 'सीअरुल मुताखरीन” से पता 
चलता हूँ कि, अनेक अपने स्थान की अभेद्यता और शत्रु की कमजोरी पर ज़रूरत से ज़ियादा 
भरोसा करके अपने कसंव्य से बेखबर हो गए थे। ऐसी स्थिति में सेना का भी कत्तंग्य 
विमूढ़ हो जाना स्वाभाविक था । नतीजा यह हुआ कि मीर क़ासिम के पूरे पन्द्रह हज़ार 
सेनिक उस रात की अचानक लड़ाई में काम आए । 

इस अंगरेज्ञ विश्वासथातक के काम के बारे में करनल मालेसन लिखता हे--- 

“केवल इस एक व्यक्ति के काम ने अंगरेज्ञों की नाउम्मेदी को विश्वास 

में बदल दिया; और इस काम के नतीजे ने मोर क़ासिम फो सेना के आत्म- 

विश्वास को नाउम्मेदी में बदल दिया । अंगरेज्ो सेना के लिए इस आदमी ने 

इस मौक़ पर ईदवर का सा काम किया ।/* 

“जनरल एडम्स ने मीर क़ासिम की सेना को केवल विजय ही नहीं किया बल्कि 
छसका सहार कर डाला । मीर क़ासिम की करीब चार सौ तोपे इस युद्ध में अंगरेज़ों 
के हाथ आई । 


उदयानाला की पराजय 


उदवानाला ही विदेशी व्यापारियों के विरुद्ध बगाल के भारतीय सूबेदारों की आशा 
का अन्तिम आधार था। ४ सितम्बर, सन्‌ १७६३ की रात को वह आशा सदा के लिए टूट 
गई। जो चीज़ सिराजुद्दोलछा के लिए प्लासी साबित हुई वही मीर क़ासिम के लिए उदवा- 
नाला साबित हुआ, और दोनों जगह क़रीब क़रीब एक ही से उपायों से अंगरेज़ व्यापारियों 
ने बंगाल की शाही सेना पर विजय प्राप्त की । 

उदवानाला की पराजय का एक सबब यह भी बताया जाता है कि उस रात को 
मीर कासिम खुद अपनी सेना के साथ दुर्ग के अन्दर मौजूद न था। अंगरेज़ इतिहास लेखक 
बोल्ट्स की राय हूं कि यदि मीर क़ासिम स्वयं अपने अफ़सरों को सावधान रखने और अपने 
सनिकों को उत्साह दिलाने के लिए मौजूद होता तो-- शायद ही नहीं, बहुत ज़ियादा 
मुमकिन है कि उस दिन से अंगरेज़ कम्पनी के पास इन प्रान्तों में एक फूट ज़मीन भी न रह 
जाती । 7 

मौर क्रासिम २०९ 


कुछ खास खास विधववासधातक 


उदवानाला की पराजय से मीर क़ासिम को बहुत बड़ा धक्का लगा, किन्तु फिर भी 
उसने विदेशियों की अधीनता स्वीकार न की और न वह इतनी जलदी हिम्मत हारा । 
उदवानाला के बाद उसने मुंगेर के क़िले को सभाला | यह क़िला भी अत्यन्त मज़बूत था । 
उसकी रक्षा का उचित प्रबन्ध कर मीर क़ासिम अज्ञीमाबाद (पटना) के लिए रवाना 
हो गया । सीअरुल-मुताखरीन” से पता चलता हैं कि मीर क़ासिम के जाते ही मुंगेर के 
क़िलेदार अरब अली खाँ ने नक़द रिशवत लेकर अपना क़िला चपचाप अंगरेज़ों के सपुर्दे 
कर दिया । अंगरेज़ों ने मुंगेर पर कब्जा जमा कर अब मीर क़ासिम का पीछा किया । 
महाराजा कल्यानसिंह की पुस्तक “खुलासतुल तवारीख” में लिखा हैँ कि अज्ञीमाबाद 
क़िले के संरक्षक मीर मोहम्मदअली खाँ ने अपने लिए पाँच सौ रुपये मासिक पेनशन कम्पनी 
से मंजूर करा कर बिना लड़े वहाँ का क़िला भी शत्रु के हवाले कर दिया। 
मीर करासिम को इस समय अपने चारों ओर सिवाय दग़ा के और कुछ नज़र न 
आता था। अंगरेज़ों को अब केवल दो बातों की चिन्ता थी। एक तो एलिस इत्यादि जो 
अंगरेज्ज मीर क़ासिम के पास अभी तक क़ैद थे उन्हें छ॒डा लेना और दूसरे किसी तरह मीर 
क़रासिम को गिरफ्तार कर लेना। १९ सितम्बर, सन्‌ १७६३ को एडम्स और कारनक ने मी र 
कासिम के एक फ्रान्सीसी मुलाजिम जाँती (6७70] ) को इस मज़मून का पन्न लिखा-- 
“मुसलमानों के हाथों में जब कभी ताक़त होतो है और उन्हें कोई डर 
नहीं होता तो वे सदा हमारे सहर्धामतियों और यूरोपनिवासियों के साथ कर से 
ऋर पादशविकता का व्यवहार करते हें । किसी ईसाई के लिए मुसलमानों की 
नौकरो करना घड़ी ज्विल्लत का काम हूँ । हमारा यह भी अनुमान हूँ कि किसी 
बहुत ही जबरदस्त ज़रूरत से मजबूर होकर ही आपने इतनो ज़्िल्लत की नौकरी 
स्वीकार को होगी । अब ऐसी कष्टकर गुलामी से बच निकलने का और हमारौ 
क़ौम की फिर से मित्रता लाभ करने का आपके लिए अच्छा मौक़ा हैँ। आप इससे 
इनकार नहीं कर सकते कि हमारी क़ौम के साथ आपने बहुत बेजा सलक किया 
हैं (जब कि आजकल हमारी और आपकी क़्रौमों में सुलह हैँ) । यदि आप हमारे 
आदमियों को क़ासिसअली खाँ के हाथों से निकाल कर हमारे पास भेजने की 
तदवबोर कर सकें तो आप अंगरेज़ों की कृतज्ञता पर पूरा भरोसा रखिए और 
हम आपको पचास हज्ञार रुपये फ़ौरन देने का वादा करते हैं ।”* 

२१० भारत में अंगरेज़ी राज 


मीर क़ासिम को गिरफ्तार करने को योजना 

सीअरुल-मुताखरीन' में लिखा है कि इसके बाद मीर क्रासिम को किसी तरह 
गिरफ्तार करने की अंगरेज़ों को चिन्ता हुई । वन्सीटॉट्ट और वारेन हेस्टिग्स ने कलकत्ते के 
ईसाई सौदागर, खोजा पेतरूस, जिसे आगा बेदरूस भी कहते थे, से खोजा ग्रिगरी, जिसे 
ग्रघिन खाँ भी कहते थे, के नाम इस सम्बन्ध में एक पत्र लिखाया । अचानक एक दिन रात 
को एक बजे मीर क़ासिम के एक विश्वस्त जासूस ने उसे जगा कर ख़बर दी--“आप 
बिछोने पर पड़े क्या कर रहे हैँ, आपका सेनापति ग्रधिन खाँ आपको फ़िरंगियों के 
हाथों में बेच रहा है। कुछ बाहर के लोगों के साथ, और मालम होता हैँ कि भीतर के लोगों, 
यानी आपके क़दियों, के साथ भी उसकी साज़िश हो चुकी है ।' 

अभी तक एलिस और उसके अंगरेज साथियों के साथ मीर क़ासिम ने बड़ी उदारता 
का व्यवहार किया था | इन खूले बाग्गियों को ख़तम कर देने के बजाय वह तीन महीने से 
बराबर उन्हें आदरपूर्वक अपने साथ रखे श्रा और खिला पिला रहा था। किन्तु सीअरुल- 
मृताखरीन' के अनुसार जब उसे पता चल गया कि ये सब लोग अब मेरे खिलाफ़ गहरी 
साज़िश कर रहे हें और बाहर से हथियारों वग रह का भी गुप्त प्रबन्ध कर चुके हैं, तो उसने . 
मजबूर होकर पटने में ख़ोजा ग्रिगरी को, एलिस और उसके तमाम साथियों को--केवरू 
एक अंगरेज़ डॉक्टर फूलरटन को छोड़ कर--जगतसेठ और उसके भाई महाराजा 
स्वरूपचन्द को, यानी उन सबको जो इस साज़िश में शामिल थे, क़त्ल करवा दिया। कहा 
जाता हूँ कि खोजा ग्रिगरी इस साज़िश का सरगना था । 


मोर क्रासिम के शासन का अस्त 

इसके बाद जब अंगरेज़ पटन की ओर बढ़े तो मीर क़ासिम ने कर्मनासा नदी को 
पार कर कुछ सेना और तोपखाने सहित ४ दिसम्बर, सन्‌ १७६३ को अपनी सरहद से निकल 
कर नवाब शुजाउद्दौला के सूबे अवध में प्रवेश किया । तीन साल तक वह बंगाल का सूबे- 
दार रह चुका था। उसका सारा शासनकाल आपत्तियों से भरा हुआ था । अब इस तरह 
उसके शासन का अन्त हुआ । मीर क़ासिम के बाक़ी प्रयत्नों और उसकी मृत्यु का ज़िक्र 
अगले अध्याय में किया जायगा । निस्सन्देह वह योग्य, वीर और अपने देश और प्रजा, दोनों 
का सच्चा हितचिन्तक था। सिराजुद्दोला के समान वह भी विश्वासधात का शिकार हुआ । 
उसके शासन और उसके पतन के सारे क़िस्से को पढ़ कर और उसकी कोशिशों के साथ 
उसके विरोधियों की समस्त करतूतों की तुलना कर प्रत्येक निष्पक्ष मनुष्य के चित्त में 
उसकी ओर दया, प्रेम और सहानुभूति का उत्पन्न होना स्वाभाविक हूँ । एक दरजे तक 
बह अन्तिम हिन्दोस्तानी था जिसने उन दिनों बंगाल की स्वाधीनता की रक्षा के लिए 
एक बार जी तोड़ प्रयत्न किया और इसी प्रयत्न में अपने आपको मिटा डाला । 

पाँचवाँ अध्यामं 


फिर मोर जाफ़र 


अंगरेशों को ओर से ऐलान 


७ जुलाई, सन्‌ १७६३ को कलकत्ते के अंगरेज़ों ने समस्त बंगाल, बिहार और 
उड़ीसा में यह ऐलान प्रकाशित कर दिया कि मीर मोहम्मद क़ासिमअली खाँ' के जुल्मों 
के कारण उन्हें सूबेदारी की गद्दी से उतार कर उनकी जगह 'मीर मोहम्मद जाफ़रअली 
खाँ बहादुर' को फिर से गद्दी पर बेठा दिया गया हूँ। इसी ऐलान में सब सरकारी 
कर्म चारियों और प्रजा से अपील की गई कि आप लोग “मीर मोहम्मद जाफ़रअली खाँ 
बहादुर की मदद के लिए उनके झंडे के नीचे आकर जमा हो जावें, ताकि मीर मोहम्मद 
जाफ़र अली खाँ बहादुर, क़ासिमअली खाँ के प्रयत्नों को निष्फल करके अपनी सूबेदारी 
को पक्‍का कर सके । 


मोर जाफ़र के साथ नयी सन्धषि 


७ जुलाई से पहले हाँ एक और नयी सन्बि मीर जाफ़र के साथ कर ली गई थी, 
जिसके विषय में इतिहास लेखक एल्फ़िन्सटन लिखता हँ-- 

“अधिकांश अंगरेज्ञ यही कहते थे कि सौर जाफ़र को फिर से गही पर 
बेठाना केवल उसके न्यायोत्रित अधिकारों का उसे वापस देना हूँ, किन्तु फिर 
भी वे उससे नयी और अधिक कड़ी शर्तें स्वीकार कर। लेने में न झिझके ।/ 
बरधंमान इत्यादि तीनों जिले और जितनी रिआयतें मीर क़ासिम ने उन्हें दे 

रखी थीं वे सब क़ायम रखी गई । एल्फ़िन्सटन लिखता है कि आइन्दा के लिए यह 
नियत कर दिया गया कि नवाब छे हज़ार सवार और बारह हज़ार पैदल से 
ज़ियादा फ़ौज अपने पास न रखे । तमाम हिन्दोस्तानी व्यापारियों से पहले की तरह 
सब माल पर २५ फ़ो सदी महसूल वसूल किया जावे । अगरेज़ व्यापारी नमक पर ढाई 
फ्री सदी महसूल दिया करें और बाक़ी हर तरह के माल पर उन्हें बिना महसूल दिए 
देश भर में व्यापार करने का अधिकार रहे । मीर जाफ़र अंगरेज़ों को युद्ध के खर्च के 
लिए ३० लाख, अंगरेजी स्थरू-सेना के लिए २५ लाख और जरू-सेना के लिए १२॥ लाख 
रुपये दे, और अंगरेज़ व्यापारियों का जितना नुकसान मीर क़ासिम के समय में देशी 
व्यापारियों से महसूल न लिए जाने के कारण हुआ हूँ, अब मीर जाफ़र उसे पूरा करे। 
सन्धि के समय कहा गया कि यह हरजाने को रक़म पाँच लाख से अधिक न होगी, 
किन्तु बाद में इस पाँच लाख की जगह ५३ लाख वसूल किए गए। सन्धि की इन दातों 
के विषय में करनरू मालेसन लिखता हँ--- 

“देशभक्त सोर क़ासिस ने जिन जिन रिआयतों को वेने से इनकार कर 

२१२ भारत में अंगरेज्ञी राज 


दिया था, नोच महत्त्वाकांक्षो मोर जाफ़र ने वहु सब अंगरेशञों को प्रदान कर 
दीं _ मे 
इतिहास लेखक स्क्रफ़ुतन लिखता है-- 

“नवाब इसके बाद केवल एक बेक की तरह रह गया, जिससे कम्पनी 
के मुलाज़िस जितनी दफ़ और जितनी रक़म चाहें, ले सकते थे ।” 


बंगाल की और बुरी हालत 


मीर क़ासिम के ख़िलाफ़ मीर जाफ़र अंगरेज़ों के हाथों में एक उपयोगी हथियार 
था। उसी के नाम पर मीर क़ासिम के अनेक आदमियों को बहका बहका कर अंगरेज़ों 
ने अपनी ओर फोड़ा । उदवानाला की लडाई में मीर जाफ़र अंगरेजी सेना के साथ था। 
फिर भी मीर जाफ़र का अहसान मानने के स्थान पर अंगरेज़ों ने उसे अब और 
अधिक दबाना शुरू किया, यहाँ तक कि इस दूसरे बार की सूबेदारी में उसकी और 
उसकी प्रजा, दोनों की हालत धीरे धीरे पहले की अपेक्षा कहीं अधिक दर्दनाक होती 
चली गई । सितम्बर सन्‌ १७६४ में मीर जाफ़र ने कलकत्ते की कौन्सिल के नाम 
एक पत्र भेजा, जिसमें उसने तेरह शिकायतें अंगरेज़्ों के सामने रखीं। इन शिकायतों 
का सार नीचे दिया जाता हैँ, जिससे उस समय के बंगाल की हालत का खासा 
अन्दाज़ा लगाया जा सकता हूँ । शिकायतें ये थीं :-- 


१--पटने में करनलगंज और मारूगज नाम की दो नयी मंडियाँ अंगरेज़ों ने कायम 
की हैं। वहाँ के अंगरेज़ अफ़सर पुरानी सरकारी मंडियों के व्यापारियों को जबरदस्ती 
पकड़ पकड़ कर अपने यहाँ ले जाते हैं, जिसके कारण मेरी मंडियाँ उजड़ गईं और मुझे 
एक लाख का नुक़सान हो रहा है । 

२--पटना और मृशिदाबाद की कचहरियों की यह हालत है कि वहाँ तमाम 
व्यापारी अंगरेज़ी कोठियों की आड़ लेकर सरकारी महसूल देने से इनकार कर देते हे । 

३--जगह जगह अंगरेज़ गुमाश्ते सरकार के बागियों और मृजरिमों को अपने 
यहाँ पनाह देते हूँ । 

४--हलके और घटिया सिक्के ढाल कर टकराल के अधिकार का दुरुपयोग किया , 
जा रहा है । 

५--क्रासिम बाज़ार की कोठी के ग्माइतों ने ज़बरदस्ती दमदम, शिवपुर और 
बामनघाट, इन तीनों गाँवों पर क़ब्ज़ा कर लिया हूँ और एक कौड़ी मालगुज़ारी नहीं देते । 

६--अंगरेज़ गुमाइते अपना तम्बाकू और दूसरा माल ताल्लक़ेदारों और रग्यत 
के सर जबरदस्ती मढ़ देते हे, जिससे मुल्क वीरान हो रहा हे और सरकार की आमदनी 
को भारी नुफ़सान हो रहा हे । 

७---पटना, मुंगेर इत्यादि के क़िलों में अंगरेज्ञों के आदमी जबरदस्ती घसे बैडे 

हैं और मेरी एक नहीं सुनते । 

८--बंगाल के गंजों (मंडियों) और गोलों में कई अंगरेज़ों के आदमी जबरदस्ती 
नाज खरीद लेते हें और जिस तरह चाहते, बेचते हैं, यहाँ तक कि मेरे फ़ौजदारों को 
फौज की आवश्यकताओं के लिए भी नाज नहीं मिलता । 

९--पटने के अन्दर क़रीब चालीस मकानों पर, जो मुसाफ़िरों के लिए बने 
हें, कुछ अंगरेज़ों ने कब्जा कर लिया है, यहाँ तक कि मुझे अपने और अपने कुटुम्बियों 
के ठहरने के लिए भी जगह न मिल सकी । 

१०--पूनिया की रूकड़ी की मंडी से मुझे पचास हज़ार रुपये साल वसूल होते 
थे । अब अंगरेज़्ों ने उस पर क़ब्जा कर लिया है और मुझे एक कौड़ी नहीं मिलती । 

११--यह क़ायदा कर दीजिए कि सरकार के 'नौकरों या आदमियों को न कोई 
अंगरेज भड़कावे और न उन्हें पनाह दे । 

१२--कम्पनी की कोठियों से जो सिपाही मुल्क के विविध भागों में भेजे जाते 
हैं, वे गाँव के गाँव उजाड़ डालते हें और उनके अत्याचारों के कारण रग्यत गाँव छोड़ 
कर भाग जाती है । 

१३--इस मुल्क के जो ग़रीब लोग सदा से नमक, छालिया, तम्बाकू इत्यादि 
का व्यापार करते थे, उन सब की रोज़ी अब यूरोपनिवासियों ने छीन ली है, जिससे 
कम्पनी को कोई फ़ायदा नहीं और सरकारी आमदनी को बहुत बड़ा नुकसान हूँ ।* 

मीर जाफ़र ने प्रार्थना की कि मेरी ये शिकायतें दूर की जावें, किन्तु कलकत्ते की 
अंगरेज कौन्सिल ने इस पर तनिक भी ध्यान न दिया । 


मोर क्रासिम के अन्तिम प्रयत्न 

उधर मीर क़ासिम का साहस अभी तक टूटा न था । अपनी सरहद से बाहर 
निकल कर वह इन विदेशियों के बल को तोड़ने के अन्तिम प्रयत्न कर रहा था । सूबेदारी 
की सनद मीर क़ासिम को सम्राट की ओर से बाज़ाब्ता अता हो चुकी थी और मीर जाफ़र 
को बिना सम्राट की इजाज़त जबरदस्ती अंगरेज्ञों ने सुबेदार बना दिया था। सम्राट 
शाह आलम अभी तक फाफामऊ (इलाहाबाद) में था । अवध का नवाब शुजा- 
उद्दौला इस समय मुग़रू साम्राज्य का प्रधान मन्त्री और सम्राट का विशेष संरक्षक 
था । मीर क़ासिम ने सम्राट और शुजाउद्दौला, दोनों से मिल कर उन्हें अंगरेज्ञों और 
बंगाल का सब हाल कह सुनाया । शुजाउद्दौला की माँ को उसने माँ और शुजाउद्दौला 
को अपना भाई कह कर सम्बोधित किया । शुजाउद्दौला ने क़रान हाथ में लेकर अंगरेजों 
को सज्ा देने और मीर क़ासिम को फिर से मुशिदाबाद की गद्दी पर बंठाने की 
कसम खाई। 

बुन्देलखण्ड का राजा इधर कई वर्ष से विद्रोह कर रहा था। उसने भी दिल्ली 
दरबार को खिराज भेजना बन्द कर दिया था। शुजाउद्दौला सम्राट की ओर से उस 
पर चढ़ाई की तैयारी कर रहा था। मीर क़ासिम ने इस मौके को ग़नीमत समझा। 
सम्राट और शुजाउद्दोला से इजाजत लेकर अपनी सेना और तोपखाने सहित उसने 

बुन्देलखण्ड पर चढ़ाई की और शीघ्य ही वहाँ के राजा को क़ाब्‌ में कर लिया | राजा 

ने तमाम पिछला खिराज अदा करने का वादा किया। मीर क्रासिम इलाहाबाद छौट 
आया । सम्राट और उसका नवाब वज़ीर मीर क़ासिम की इस सेवा से इसने 
खुश हुए कि उन्होंने तुरन्त अंगरेज़ों के विरुद्ध बंगाल पर चढ़ाई करने की तैयारी 
शुरू कर दी । सम्राट की इस चढ़ाई का स्पष्ट उद्देश्य मोर क़ासिम को फिर से 
गद्दी पर बंठाना था । । 


अंगरेज्ञों के नाम शुजाउहौला का पत्र 


किन्तु चढ़ाई करने से पहले अंगरेज़ों को इसकी सूचना देना और उनसे जवाब 
तलब करना ज़रूरी था| नवाब वज़ीर शुजाउद्दौला ने इस समय सम्राट की ओर से 
नीचे लिखा पत्र अंगरेज़ गवरनर और उसकी कौन्सिल के नाम कलकत्ते भेजा-- 

“हिन्दोस्तान के पिछले बादशाहों ने अंगरेज् कम्पनो को महसूल माफ़ 
कर दिया, उन्हें बहुत सी बस्तियाँ और कोठियाँ अता कों और उनके तमाम 
कारयार में मदद दी । इस तरह उन्होंने कम्पनी पर इतनी मेहरबानियाँ को 
हैं और उसकी इतनी इज्ज्ञत बढ़ाई हें, जितनी न अपने मुल्क के व्यापारियों 
के साथ कीं और न किसी दूसरी यूरोपियन क़ौस के साथ । इसके अलावा हाल 
हो में बादशाह ने मेहरबानो करके मुनासिब से ज्ञियादा ख़िताव और रातबे 
और उसके बाद जागीरें और दूसरी रिआयतें आप लोगों को अता को हें। बावजूद 
इन सब इनायतों के आप लोगों ने बादशाह के मुल्क में दखल दिया, बर्धंसान, 
चघटटग्राम बग्गेरह सरकारी इलाक़ों पर क़ब्ज़ा कर लिया, और बिना दरबार 
को रज़ामन्दी के जिस नवाब को चाहा मसनद से उतार दिया और जिसे चाहा 
बेठा दिया। आप लोगों ने दरबार के आदमियों को अपने यहाँ क़ेद कर लिया 
और शहनशाह की हकमत को तौहीन और उसको बेइज्ज़्ती की, आपने बेश 
के व्यापारियों की तिजारत को बरबाद कर दिया, बादशाह के बाण़ियों को 
अपने यहाँ पनाह दी, दरबार की आमदनो को नुक़सान पहुँचाया और अपने 

: जुल्म से मुल्क के बाशिदों को पामाल किया। आप लोग अभी तक कलकत्ते से नयी 
नयो फ़ौजें भेज कर शाही इलाक़ों पर रूगातार हमले करते रहते हैं, यहाँ तक 
कि इलाहाबाद के सूबे के कई गाँव ओर परगनों को भी आप लोगों ने रूट लिया 
है; इन सब नाजायज़ हरकतों की क्या बजह समझो जा सकती है, सिवाय इसके 
कि आपको दरबार की क़तई परवा नहीं और आप खुद मुल्क पर कब्जा करने को 
बेजा कोशिशों में लगे हुए हें । 

“अगर आपने यह सब अपने बादशाह के हुकुम या कम्पनी को हिदायत 
से किया हे, तो मेहरबानी करके मुझे पूरा पूरा हाल बताइए, ताकि में उसका 
सुनासिय इलाज कर सक्‌ं, लेकिन अगर इन शरारतों को वजह आपकी अपनी 
ही बेजा सवाहिशों हें, तो आइन्चा ऐसी हरकतों से बाज रहिए; हक्मत के कामों 
में दखल मन दीजिए, हर जगह से अपने आदमियों को हटा कर उन्हें अपने 
मुल्क बापस भेज दोजिए, पहले की तरह कम्पनी की तिजारत जारी रखिए और 
सहुज्ञ तिजारती कारबार तक ही अपने तईं मह॒हृद रखिए। अगर आप इस 

तरह रहना चाहें तो शाही वरबार हमेशा से ज्ञियादा आपकी तिजारत में सदव 
देगा और आपके साथ रिआयतें करेगा। किसो ऊँचे दरजे के ओहदेदार को बतौर 
अपने वकील के यहाँ भेज दीजिए, जो तमाम हालात को मुझे ठीक ठीक इत्तला दे, 
ताकि में उसके मुताबिक असल कर सकूं। अगर (खुदा न करे) आप सरकशी 
और नाफ़रमानी करते रहे तो इन्साफ़ की तलवार बग्रावत करने वालों के सरों को 
खा जाएगी और आप शहनशाह को खफ़गी के भार को महसूस करेंगे, जो खुदा के 
क्रहर का एक नमना हैँ; फिर बाद में आपके अपनी ग्रलती मानने या दरशवास्तें 
देने से भी काम न चलेगा, क्योंकि शुरू ज़माने से बादशाह आपकी कम्पनी के साथ 
काफ़ी रिआयतें करते रहे हें । इसलिए मेंने आपको लिख दिया हैँ, आप जसा 
सुनासिब समझिए बसा कोजिए और मुझे जलदी जवाब दीजिए ।” क्‍ 
निस्सन्देह मुग़ल साम्राज्य के वजीर की हँसियत से शुजाउद्दोला का पत्र उचित, 
उदार और न्यायानुकूल था । किन्तु इस पत्र से यह भी ज़ाहिर हूँ कि उस समय के 
भारतीय शासकों को पाइचात्य कूटनीति का कुछ पता न था और न वह इतने बड़े तजरबे 
से फ़ायदा उठाने के भी क़ाबिल थे । 
इस पत्र को पाते ही और यह सुनते ही कि सम्प्राट और शुजाउद्दोला को साथ लेकर 
मीर कासिम बिहार लौटने वाला हूँ, अंगरेज़ डर गए । सीअरुल-मुताखरीन' में लिखा 
हं-- 
“शुजाउद्दोला के बल को रू्याति और उसकी सेना की अधिकता ओर 
बोशता का हाल सुन कर वे डर गए और उन्होंने अपने आपको मंदान में शुजाउद्दोला 
का सुक़ाबला कर सकने के नाक़ाबिल समझा ।” 
मीर फ़ासिम के प्रान्त छोड़ने के समय अंगरेज़ों ने अज्ीमाबाद (पटना) से आगे 
बढ़ कर सोन नदी को पार कर बक्सर में अपनी छावनी डाल ली थी । अब फिर फ्रती 
के साथ बक्सर की छावनी को छोड़ कर सोन फिर से पार कर वे अज्ीमाबाद की चहार- 
दीवारी के अन्दर आ गए । 

जब इस पत्र का कोई सन्‍्तोषजनक उत्तर न मिला तो शुजाउद्दौला ने सम्राट 
और मीर कासिम के साथ आकर अपनी फ़ौज से पटने को घेर लिया। 


सम्राट को शुजाउ्लोला से फोड़ने फो कोशिश 

बंगाल के अंगरेज़ इस समय जबरदस्त संकट में थे, किन्तु उनकी पुरानी क्ट- 
नीति ने इस अवसर पर भी उनका पूरा साथ दिया | सबसे पहले उन्होंने सम्राट और 
शुजाउद्दौला को एक दूसरे से फोड़ने की कोशिश की । 'सीअरुल मुताख़रीन” का विद्वान 
लेखक, सय्यद गुलामहुसेन, जो अपने पिता के साथ इस अवसर पर सम्राट की 
सैना में मौजूद था, अपनी पुस्तक में स्वीकार करता है कि लोभवर वह खुद इस 
समय अंगरेज़ों से मिल गया था । उसी की मारफ़त अंगरेज़ों ने शाहआलम को 
विश्वास दिलाया कि हम आपके सच्चे “वफ़ादार और खैरखाह” हैं । उन्होंने 
सम्राट से यह वादा किया कि हम शुजाउहौला को जेर करके उसका सारा सूबा 
भ्रापके ह्वाथों में दे देंगे। सम्राट शाह आलम को इस समय दिल्‍ली में अपने विपक्षियों 

के विरद्ध चारों ओर से मदद की ज़रूरत थी | उसकी इस कमज़ोरी और अदूरदर्शिता 
से अंगरेज़ों को अपनी कूटनीति में काफ़ी मदद मिली । भारत सम्राट का इस समय 
का भोलापन भी दर्दनाक और हैरतअंगेज था। अंगरेज़ों ने अपनी चालों द्वारा सम्राट 
को अपने पक्ष में तो नहीं, किन्तु संग्राम से उदासीन अवश्य कर दिया । 


शुमाउद्दीला की सेना में विश्वासघातक 


' एक दूसरा विश्वासघातक महाराजा शिताबराय का बेटा महाराजा कल्याम 
सिंह शुजाउद्दौला की सेना में एक ऊँचा ओहदेदार था और अपने यहाँ की सेना की 
तादाद, सामान, इरादों इत्यादि की पूरी सूचना अंगरेज कम्पनी के अफ़सरों को 
देता रहता था। उसने अपने एक लेख में स्वीकार किया हँ-- 

“भहाराजा शिताबराय उस समय अज्ञोमाबाद में थे, उनका एक मुन्शी 
शाय साथोराम फुलवाड़ी में मुझसे मिलने के लिए आया >< »< » मेने उससे 
कहा कि अंगरेज्ञ अफ़सरों का और मीर मोहम्मद जाफ़र ख्राँ को विश्वास विला 
दो कि से उनके साथ हूँ और इस बात के इन्तज़ार में बंठा हूँ कि मोक़ा मिले 
भौर में लड़ाई का सारा रुख उनके पक्ष में मोड़ द्‌ । राय साधोराम ने मेरा 
सन्देश पहुँचा दिया और वापस आकर मुझे इत्तता दी कि आपके सहानुभूति 
ओर आशा से भरे सम्देश को पाकर अंगरेज़् और नवाब, दोनों खुश हुए ओर उन्हें 
भाष पर पूरा भरोसा हु ।/* 
एक तीसरे देशधातक और विश्वासघातक, ज़ेनुल आबदीन, का एक पत्र 

अंगरेज़ सेनापति मेजर मनरो के नाम २२ सितम्बर, सन्‌ १७६४ को कलकत्ते 
पहुँचा । इस पत्र में लिखा हँ-- 

“असब ख्राँ बहादुर को सारफ़त आपका मित्रता सूचक पत्र मेरे पास 
पहुँचा, जिससे मेरी इज्जत बढ़ी । उस पत्र में आपने इच्छा प्रकट को हूँ कि 
जितने अधिक मज़्बत और हथियारबन्द मुगल, तूरानी और दूसरे सवारों को 
हो सके, साथ लेकर से आपसे आ मिल । 

जनाबमन, हर आदमी के लिए और खासकर ख़ानदानो लोगों के 

लिए अपनी वक्‍त की मुखाज़मत को छोड़ कर अपने मालिक के दुशमनों से जा 

मिलना बड़ी ज़िल्लत की बात है, फिर भी कुछ हालात ऐसे हें जिनसे हम 

लोगों के लिए ऐसा करना जायज हैं » »« »<।”तं 

निस्सन्देह भारतीय नरेशों में एक दूसरे से ईष्या ओर लागडाट और खुदग्गरज़ी 
इस समय हद को पहुँची हुई थी । 

इस बीच बरसात शुरू हो गई और मौसम खराब होने की वजह से या इन सब 
बातों से विवश होकर शुजाउद्दोला पटने का मोहासरा छोड़ कर बक्सर लौट आया। 
बक्सर ही में उसने बरसात गुज़्ारने का निश्चय किया । 
* . छ. & 0.98. 5. ९४, 970. 48, 49. 
 [.08'5 806८४६४०४०, 979 . 358, 359. 

बीवान नत्वकुमार के साथ जबरदस्ती 


| उधर मीर जाफ़र ने गद्दी पर दोबारा बैठते ही महाराजा नन्दकुमार को अपना 

दीवान नियुक्त किया । नन्दकुमार सच्चा और वफ़ादार साबित हुआ । अंगरेज़ों की 
चालों को वह खासा समझ गया था । नन्दकुमार की सलाह से मीर जाफ़र ने अब 
यह कोशिश की कि में सम्राट शाहआलम और वजीर शूजाउद्दौला को खुश करके अपनी 
सूबंदारी के लिए बाज़ाब्ता शाही फ़रमान हासिल कर लें। मीर जाफ़र की यह इच्छा 
उचित और नियमानुक्‌ल थी। किन्तु सम्राट और मीर जाफ़र का मेल अंगरेज़ों के लिए 
हितकर न हो सकता था । इसलिए ख़बर पाते ही अंगरेज़ों ने फ़ौरन निर्दोष नन्दकुमार 
को जबरदस्ती दीवानी से अलग कर दिया और मीर जाफ़र को पटने से कलकत्त बुलवा 
लिया । कठपुतली तथा बेबस मीर जाफ़र को अंगरेज़ों की आज्ञा मानती पड़ी । 


मनरो का रोहतास के क़िले पर क्रग्सा 


मेजर कारनक की जगह मेजर मनरो अब पटने की सेना का प्रधान सेनापति 
नियुक्त हुआ । जुलाई मास में वह पटने पहुँचा । अंगरेज़ों को डर था कि यदि लड़ाई 
देर तक चली तो सम्भव है मराठों और अफ़ग़्ानों की सेनाएँ शुजाउद्दोला की मदद के 
लिए आ जावें । इसलिए मेजर मनरो को आज्ञा दी गई कि तुम शुजाउद्दोला की सेना 
पर हमला करके लड़ाई का शीघ्य अन्त कर डालो । मालम होता हैं मेजर मनरो के 
आते ही कम्पनी के कुछ हिन्दोस्तानी सिपाही मीर जाफ़र के साथ अंगरेज़ों के इस अन्याय 
को देख कर या किसी दूसरी वजह से अंगरेज़ों के खिलाफ़ बगावत कर बैठे । मेजर मनरो 
ने फ़ौरन बिना किसी तहक़ीक़ात या पूछ ताछ के तमाम बाग़ियों को तोप के 
मुँह से उड़वा दिया । 

इसके बाद मेजर मनरो ने रोहतास के क़िले पर क़ब्ज़ा किया । इस क़िले के बारे 
में सग्यद ग़ुलामहुसेन लिखता हैँ कि मेजर मनरो ने आंते ही डॉक्टर फुलरटन की 
मारफ़त सब्यद ग़ुलामहुसेन को पत्र लिखा कि---यदि आप रोहतास का क़िला अंगरेज़ों 
के हवाले करने की तदवीर कर सकें तो आप अंगरेज़ों की मित्रता और क्ृतज्ञता के हक़- 
दार होंगे ।” सय्यद गुलामहुसेन लिखता है कि---इस सूचना के मिलने पर मेंने राजा 
साहुमल से बातचीत की ।” राजा साहूमल रोहतास के क़िले का क़िलेदार था । वह 
ग़लामहुसेन की बातों में आ गया । उसने अपनी शर्तें पेश कीं । अंगरेज़ों ने उसकी शर्तें 
मंजूर कर लीं और चुपचाप उसकी मदद से क़िले पर क़ब्ज़ा कर लिया। बाद में अंग- 
रेज़ों ने राजा साहमल के साथ एक भी शत का पालन नहीं किया । राजा साहुमल ने 
गुलामहुसेन से शिकायत की, किन्तु व्यर्थ । 

यह भी कहा जाता हैँ कि इस समय मीर क्रासिम के साथ शुजाउद्दोला का व्यवहार 


जसा चाहिए वसा न रहा था। 
बक्सर को मदाहूर लड़ाई 


१५ सितम्बर, सन्‌ १७६४ को बक्सर में दोनों ओर की सेनाओं में संग्राम 
हुआ । शाहआलम के दिल और दिमाग पर अंगरेज़्ों की चालों का काफ़ी असर हो 


२१८ भारत में अंगरेजी राज 


चुका था। “सीअरुल-मुताखरीन” का रचयिता, जो इस काम में अंगरेज़ों का खास मदद- 
गार था, लिखता हँ-- 


“किन्तु शाहआलम ने जो भीतर से वज्ञीर (शुजाउद्दौला) से असन्‍्तुष्ट 
था:< >< >कई तरह के बहाने करके समय टालना उचित समझा । वजह यह 
थो कि वह कुछ पहले ही से अंगरेज्ञों से मिल जाने की तदवोर सोच चुका था। 
अंगरेज्ञ क्रोम इस विषय का कुछ सन्देशा उसके पास भेज चुकी थी, जिससे बह 
उनसे मिल जाने का इच्छुक हो गया था और उनकी सहायता से लाभ उठाने 
का भो नित्य कर चुका था ।” 


जब कि स्वयं भारत के सम्राट की यह हालत थी तो न जाने और कितने 
भारतीय सेनानियों ने सक्रिय या निष्क्रिय रूप में उस शत्रु का साथ दिया होगा। नतीजा 
यह हुआ कि दिन भर के घमासान में क़रीब पाँच-छे हजार आदमी काम आए और असहाय 
दजाउद्दोला को अपनी सेना सहित मैदान से पीछे हट जाना पड़ा, जिसमें कहा जाता 
हूँ उसके हज़ारों सैनिक गंगा की दलूदल में फंस कर रह गए। 


समीर कफ़ासिम को मृत्यु 


मीर क़ासिम जानता था कि यदि में अंगरेज़ों के हाथों में पड़ गया तो जो व्यवहार 
उन्होंने सिराजुह्दौला के साथ किया उससे बेहतर सलक की मुझे अंगरेज़ों से आशा नहीं 
हो सकती । इसलिए वह बक्सर से भाग कर सीधा इलाहाबाद पहुँचा । वहाँ से चल कर 
उसने बरेली में दम लिया और अन्त को १२ साल से ऊपर एक गहविहीन जलावतन 
की तरह जगह जगह मृसीबतें उठा कर सन्‌ १७७७ ई० में दिल्ली में उसकी मृत्यु हुई । 
निस्सन्देह भारत की स्वाधीनता के लिए अपने को मिटा देने वालों में मीर क़ासिम का 
नाम सदा के लिए स्मरणीय रहेगा । 

सम्राट शाहआलम ने लड़ाई के समाप्त होते ही शुजाउद्दोला का साथ छोड़ कर 
भंगरेज़ी सेना के साथ डेरा डाला | अंगरेज़ों ने फ़ौरन उसके सामने हाजिर होकर उसका 
बाक़ायदा आदर मान किया और उसे “अपना सम्राट” कह कर सलाम किया । सम्राट 
ही के साथ अंगरेज़ों ने गंगा को पार किया और वहाँ से शुजाउद्दौला के दीवान बेनीबहादुर 
को बुलवा कर शुजाउद्दौला के साथ सुलह की बातचीत शुरू की । अंगरेज़ों ने दीवान 
बेनीबहादुर को यह विश्वास दिलाने की कोशिश की कि कम्पनी ने अपने मुलाज़िमों को 
आज्ञा दे दी है कि हिन्दोस्तान के अन्दर अब और नये इलाक़े फ़तह न किए जायें। इस 
पर भी शुजाउद्दौला और अंगरेज़ों में इस समय सुलह न हो सकी । 

मालूम होता हैँ कि सम्राट बक्सर से इलाहाबाद की ओर चल दिया । शुजाउद्दौला 
फिर से मुफ़ाबला करने की तैयारी के इरादे से पीछे हटा और अंगरेज़ शुजाउद्दौला का 
पीछा करने के लिए आगे बढ़ें । 


खुनारगढ़ में अंगरेजों की हार 
मार्ग में अंगरेज्ञों ने चुनार के क़िले का मोहासरा किया । 'सौअरुल-मुताखरीन” 
में लिखा है कि अंगरेज़ सेनापति ने कम्पनी के नाम सम्राट का एक दस्तखती परवाना 

क़िलेदार मोहम्मद बशीर खाँ के सामने पेश किया, किन्तु किले के भीतर की भारतीय 
सेना ने इस परवाने की खाक परवा न की । इस सेना ने जब यह देखा कि हमारा क़िले- 
दार भी डाँवाडोल हो रहा है तो उन्होंने उसे क्रिलि से बाहर निकाल कर उस सड़क पर 
छोड़ दिया, जो नवाब शुजाउद्दौला के खेमों की ओर जाती थी, और स्वयं वीरता के 
साथ विदेशियों से क़िले की रक्षा शुरू की । अंगरेज़ों ने अपनी तोपें सामने कीं । कई दिन 
की गोलाबारी के बाद वे क़िले की दीवार का केवल एक थोड़ा सा टुकड़ा गिरा पाए, 
किन्तु ज्योंही एक दिन ऑँधेरी रात में अंगरेज़ी सेना ने इस रास्ते से क़िले के भीतर 
प्रवेश करना चाहा, भीतर की भारतीय सेना ने अपनी बन्‍्दूक़ों से उनमें से अधिकांश का 
वहीं दीवार के ऊपर काम तमाम कर दिया । लाचार होकर और बुरी तरह हार कर 
अंगरेज़्ों को चुनार का मोहासरा छोड़ इलाहाबाद का रास्ता लेना पड़ा । वास्तव में बिना 
रिशवत, दग़ा या इसी तरह के दूसरे उपायों के अंगरेज़ों ने कभी कहीं किसी एक लड़ाई 
में भी भारतीय सेना के ऊपर विजय प्राप्त नहीं की । 


इलाहाबाद पर अंगरेज़ों का क्रब्सा 


इलाहाबाद के क़िले की संरक्षक सेना ने भी अंगरेज़ी सेना का खासा मुकाबला 
किया । किन्तु अंगरेज़ों के सौभाग्य से वही नजफ़ खाँ जिसने उदवानाला पर अंगरेज़ों 
को बुरी तरह दिक़ किया था और जो बहुत अरसे तक इलाहाबाद के क़िले में रह चुका 
था और उसके रहस्यों से परिचित था, इस मौक़े पर अंगरेज़ों से मिल गया । क़िले की 
दीवारों को गिराने के लिए अंगरेज़ी सेना के पास इस समय जो एक सबसे अच्छी तोप 
थी वह हिन्दोस्तान ही की बनी हुई थी और शुजाउद्दौला के खेमों की लूट में उन्हें 
मिली थी। नजफ़ खाँ ने अंगरेज़ों को क़िले के सब गुप्त रास्ते बतला दिए और इस तोप 
ने भी उन्हें खासी मदद दी । अन्त में थोड़ी सी लड़ाई के बाद अंगरेज़ी सेना ने इलाहाबाद 
के क़िले में प्रवेश किया । क़िले पर हमला करने और भीतर वालों से शर्तें तय करने में 
महाराजा शिताबराय की फ़ौज आगे थी, किन्तु क़ब्ज़ा करते समय कम्पनी की सेना 
आगे थी । 


कम्पनो और नवाब शुजाउद्दोला में सन्षि 


शुजाउद्दोला अब भाग कर बरेली पहुँचा । वहाँ से लौट कर मलहरराबव होलकर 
की कुछ मराठा सेना की सहायता से उसने कड़ा में अंगरेज्जी सेना पर फिर हमला किया । 
एक दो छोटी मोटी लड़ाइयाँ भी हुईं । अन्त में महाराजा शिताबराय ने बीच में पड़ कर 
नीचे लिखी शर्तों पर कम्पनी और शुजाउद्दौला में सुलह करवा दी-- 

१--युद्ध में कम्पनी का जो खर्च हुआ है उसके लिए शुजाउद्दौला पचास लाख 
झपये कम्पनी को दे । पच्चीस लाख फ़ौरन और पच्चीस लाख कई सालाना ह्षिस्तों में । 

२---इलाहाबाद के आस पास का प्रान्त जो उस समय अवध के सूबे में शामिल 
था, सम्राट के उपयोग के लिए अलग कर दिया जाय । इलाहाबाद का शहर और किला 
सम्राट के रहने के लिए नियुक्त हो और इलाहाबाद के क़िले में सम्राट की रक्षा के लिए 
कम्पनी की एक सेना रहे । 


२२० भारत में अंगरेजी राज 


३--गाज़ीपुर और उसके आस पास का इलाक़ा कम्पनी को दे दिया जाय । 
' ४--अंगरेज़ों का एक वकील शुजाउद्दौला के दरबार में रहा करे, किन्तु नवाब 

शुजाउद्दौला के राज प्रबन्ध में वह किसी तरह का दखल न दे । 

५--आइन्दा हर पक्ष दूसरे पक्ष के शत्रु या मित्र को अपना शत्रु या मित्र समझे । 

अवध के नवाब वज़ीर के साथ अंगरेज़ों की यह पहली सन्धि थी । अवध की 
नवाब्री का प्रारम्भ सन्‌ १७२० के क़रीब दिल्‍ली दरबार की निर्बलता के दिनों में हुआ 
था। दिल्‍ली के सम्राट ने पहले नवाब सआदत खाँ को अवध का सूबेदार नियुक्त करके 
भेजा था । उसके बाद सआदत खाँ के भतीजे दूसरे नवाब सफ़दरजंग ने दो करोड़ रुपये 
नादिरशाह को नज़र करके अपनी नवाबी क़ायम रखी । सफ़दरजंग ही को पहली बार 
दिल्‍ली सम्राट ने साम्राज्य के वज़ीर की पदवी प्रदान की और तभी से अवध के नवाब 
नवाब वजीर' कहलाने रंगे | शुजाउद्दौा सफ़दरजंग का बेटा था । 

निस्सन्देह नवाब शुजाउद्दौला ने अंगरेज़ों का खासा मुक़ाबला किया। इसमें भी 
सन्देह नहीं कि यदि स्वयं शाहआलम और उसके कुछ साथी अंगरेजों के हाथों में न खेल 
जाते, तो बक्सर के मैदान में ही शुजाउद्दोछा अंगरेज्ों की उभरती हुई ताक़त का सदा 


के लिए अन्त कर देता । पर दाहआलूम की अथोग्यता ने शुजाउद्दौछा को पंगुल कर 
दिया । 


मीर जाफ़र का अन्त 


मीर जाफ़र को अंगरेज़ों ने अपनी महत्त्वाकांक्षा के शिखर तक पहुँचने के लिए 
बतौर एक सीढ़ी के इस्तेमाल किया और ज्योंही वे ऊपर तक पहुँच गए उन्होंने बिना 
संकोच उसे लात मार कर अलग कर दिया । उप्तकी जिन्दगी के आखिरी दिनों को उन्होंने 
अत्यन्त दुखमय बना दिया । अक्तूबर सन्‌ १७६४ में उससे पाँच लाख रुपये माहवार कम्पनी 
को देने का वादा करा लिया, जिससे वह अन्त तक बहुत तंग रहा और सदा शिकायत 
करता रहा । सन्धि से बाहर नित्य नयी और बढ़ बढ़ कर माँगें उससे की जाती रहीं। आए 
दिन की इन ज़बरदस्तियों ने उसके स्वास्थ्य और आयु, दोनों पर असर डाला । प्रसिद्ध 
इतिहास लेखक, सर विलियम हण्टर, लिखता है-- 

“मोर जाफ़र जनवरी सन्‌ १७६५ में मरा और कहा जाता हूँ कि जिस 
बेजा तरोक़ से कलकत्ते के अंगरेज्ञों ने अपने व्यक्तिगत नुक़सानों के हरजाने की 
अदायगी के लिए उससे तक़ाज़े शुरू किए, उनसे उसकी मौत और जलदी हुई ।”* 
वास्तव में मीर जाफ़र की मृत्यु फ़रवरी सन्‌ १७६५ के आरम्भ में मुशिदाबाद 

के महल में हुई । उसकी आयु उस समय ६५ वर्ष की थी। अन्त समय में मीर जाफ़र की 
इच्छा के अनुसार, उसके अनेक सम्बन्धियों और बेटों के रहते हुए, उसके चिर मित्र 
महाराजा नन्दकुमार ने एक हिन्दू मन्दिर से गंगाजल लाकर मीर जाफ़र के मुंह में 
डाला और उसी जल से अपने हाथों से उसने मीर जाफ़र को आखिरी स्नान कराया । 

छठा अध्याय 


मोर जाफ़र को मृत्यु के बाद 


नवाब नजमुहोला और उसके साथ नयी सन्धि 


मीर जाफ़र के बड़े बेटे मीरन की हत्या का हाल ऊपर आ च॒का हैं । मीर जाफ़र 
का दूसरा बेटा नजमुद्दौला अब मुशिदाबाद की गद्दी पर बठा, किन्तु असम्भव था कि 
अंगरेज़ हर ऐसे अवसर से पूरा लाभ न उठाते । कलकत्ते का अंगरेज़ गवरनर उन दिनों 
“बंगाल में फोर्ट विलियम किले का गवरनर” कहलाता था । अंगरेज्ञ गवरनर और 
कौन्सिल' के पास मुशिदाबाद की सरकारी फ़ौज से कहीं अधिक फ़ौज थी । बिना इस 
गवरनर और कौन्सिल' की रज़ामन्दी के मृशिदाबाद का कोई सूबेदार अब अपने 
आप को क़ियात्मक सूबेदार न समझ सकता था। उस समय के गवरनर स्पेन्सर, जो 
वन्सीटॉर्ट का उत्तराधिकारी था, और उसकी अंगरेज़ कौन्सिल ने नजमुदह्दोला को उस 
समय तक सूबेदार मानने से इनकार कर दिया जब तक कि उससे एक नयी सन्धि पर 
दस्तखत न करा लिए । इस नयी सन्धि की मुख्य शर्तें ये थीं--- 


(१) नवाब नजमुद्दौला नायब सूबेदार' का एक नया ओहदा क़ायम करे, नायब 
सूबेदार नवाब के नाम पर शासन का सारा कृम करे, और अंगरेजों का एक ख़ास आदमी 
मोहम्मद रज़ा खाँ, नायब सूबेदार के ओहदे पर नियकक्‍्त किया जावे । 

(२) माल के महकमे में बिना कलकत्ते की अंगरेज़ कौन्सिल की रज़ामन्दी के 
नवाब न किसी को बरखास्त करे और न कोई नया आदमी नियुक्त करे। 

(३) कम्पनी की फ़ौज के ख़र्च के लिए पाँच लाख रुपये माहवार बराबर मुशिदा- 
बाद के ख़ज़ाने से मिलते रहें । 

(४) सिवाय इतनी फ़ौज के जो सरकारी मालगुज्ञारी वसूल करने और दरबार 
की इज्जत क्रायम रखने के लिए ज़रूरी हो, नवाब और अधिक फ़ौज अपने पास न रखे । 

(५) देश भर में हर तरह के व्यापार पर अंगरेज़ों के लिए महसूल माफ़ रहे । 

इन शर्तों के बाद बंगाल के सूबेदार की सत्ता केवल छाया मात्र रह गई । किन्तु 
नजमुद्दोला को ये सब शर्ते स्वीकार करनी पड़ीं, और इनके अलावा बीस लाख रुपये 
नकद बतौर दोस्ताने या रिशवत के स्पेन्‍्सर और उसके साथियों की नज़र करने पड़े । 
यछ बीस लाख की रक़्म गवरनर ओर उसकी कौन्सिल के मेम्बरों ने आपस में बाँट ली । 


नन्‍्दकुमार को गिरफ़्तारो 


नये नवाब ने महाराजा नन्दकुमार को अपना दीवान नियुक्त करना चाहा । 
अंगरेज़ नन्‍्दकुमार से काफ़ी सावधान हो चुके थे। उन्होंने इजाज़त न दी और नवाब पर 
उसकी बेबसी प्रकट कर देने के लिए वे महाराजा नन्दकुमार को कद करके जबरदस्ती 
मुशिदाबाद से कलकत्ते ले आए । 


१२२ भारत में अंगरेशी राज 


क्लाइव का दोबारा भारत आना 


कम्पनी का कारबार अब काफ़ी बढ़ गया था। उसकी आकांक्षाएँ बहुत ऊँची हो 
गई थीं। अपने कारबार की ठीक व्यवस्था करने और इन आकांक्षाओं को पूरा करने के 
लिए डाइरेक्टरों ने क्लाइव को, जो अब लॉरड्ड क्‍्लाइव' था, दोबारा भारत भेजना आव- 
इयक समझा । क्‍्लाइव फिर एक बार 'फ़ोर्ट विलियम का गवरनर' नियुक्त हुआ । जिस 
समय क्लाइव इंगलिस्तान से कलकत्ते आ रहा था, मदरास में उसने मीर जाफ़र की मृत्यु 
का समाचार सुना । उसका खास उद्देश्य इस समय बंगाल, बिहार और उड़ीसा की दीवानी 
के अधिकार शाहआलम से प्राप्त करना था । इतिहास लेखक व्हीलर लिखता हे--- 
“मोर जाफ़र की मृत्यु की ख़बर सुन कर कक्‍्लाइव बहुत खुश हुआ । वह 
अब बंगाल प्रान्तों के राज शासन में उस नयी पद्धति को जारी करने के लिए 
उत्सुक था जिसका सात साल से अधिक हुए यह इंगलिस्तान के प्रधान भन्त्री 
पिट से ज़िक्र कर चुका था। वह चाहता था कि एक ऐसे नये आदमी को नवाब 
बना विया जाय जो केवल शून्य मात्र हो, सारा शासन प्रबन्ध हिन्दोस्तानी 
कर्मचारियों के हाथों में रहे, असली मालिक अंगरेज़ रहें । वे ही मालगुजारी 
वसूल करें, वे ही बाहर के हमलों और भीतर के विद्रोहों से तीनों प्रान्तों को रक्षा 
करें, जंग करें और सन्धियाँ करें; किन्तु अंगरेज्ञों की यह बादशाहत जन सामान्य 
की आँखों से छिपी रहे। अंगरेज्ञ इस तरह नवाब के नाम पर और मुरल सम्राट 
के दिए हुए अधिकार से शासन करते रहें ।* 


क्लाइन की तजवोजञ 

कबलाइव को उस समय तक यह मालूम न था कि अंगरेज़ों ने नजमुद्दौला को नवाब 
मान लिया हैं । उसकी तजबीज़ यह थी कि मीर जाफ़र के छे साल के एक पोते को मुशिदा- 
बाद की गद्दी पर बेठा कर उसके नाम पर अपनी यह सारी योजना पूरी की जावे । 

मई सन्‌ १७६५ में कक्‍लाइव कलकत्ते पहुँचा । यहाँ आकर जब उसने सुना कि 
स्पेन्सर और उसके साथियों ने नजमुद्दोला को नवाब स्वीकार कर लिया और इस सौदे में 
बीस लाख रुपये नकद अपनी जेबों में भर लिए, तो क्लाइव को बड़ा क्रोध आया। किन्तु 
वह उसी समय से अपनी ऊपर लिखी योजना को पूरा करने के प्रयत्नों में लग गया । 


क्टाइव का इलाहाबाद आना | 
सम्राट शाहआलम अभी तक इलाहाबाद में था। सम्राट और नवाब वज्ीर 

छुजाउद्दौला, दोनों अंगरेज़ों से दबे हुए थे । बंगाल के तीनों प्रान्तों की दीवानी' के अधि- 
कार सम्राट से प्राप्त कर लेने की अंगरेज़ पहले भी कोशिशें कर चुके थे। यही बात क्लाइव 
को ऊपर लिखी योजना में भी शामिल हूँ । उसने इस काम के लिए अब सीधे इलाहाबाद 
पहुँचने का इरादा किया । 


शुजाउद्दौला से नयी सन्षि 


मार्ग में सबसे पहले क्लाइव मुशिदाबाद ठहरा । वहाँ पर मोहम्मद रज़ा खाँ की 
सहायता से क्‍्लाइव ने पाँच लाख रुपये नक़द बतौर नज़र के अपने लिए नवाब नजमुद्दौला 
से वसूल किए और इस तरह का पक्का इन्तज़ाम कर दिया कि जिससे आइन्दा के लिए 
करीब क़रीब सारी अमली हकमत अंगरेज़ों के हाथों में आ गई, और सूबेदार केवल एक 
नाम की चीज़ रह गया। वहाँ से चल कर क्लाइव जनरल कारनक के पास बनारस पहुँचा। 
शुजाउद्ोला भी उस समय बनारस में था। शुजाउद्दौला और अंगरेज़ों के बीच हाल ही में 
सन्धि हो चुकी थी। २ अगस्त को क्लाइव की शुजाउद्दौला से भेंट हुई। उसी दिन इस 
हाल की सन्धि की खाक परवा न करते हुए क्लाइव ने शुजाउद्ौला को फिर से लड़ाई 
की धमकी देकर उससे एक नयी सन्धि मंज़्र करा ली, जिसके अनुसार नवाब वज़ीर ने 
अब इलाहाबाद और कड़ा, दोनों स्थान सम्राट के लिए” (? ) कह कर कम्पनी को दे 
दिए, और लड़ाई का जो हरजाना पिछली सन्धि में पचास लाख रुपये नियत किया गया 
था उसे बढ़ा कर अब ६ लाख पाउण्ड, यानी क़रीब ६० लाख रुपये कम्पनी को भर देने का 
वादा किया । 


कम्पनी को दोवानों के अधिकार 


बनारस से आगे बढ़ कर क्लाइव इलाहाबाद पहुँचा । ९ अगस्त, सन्‌ १७६५ को 
उसने सम्राट शाहआलम से भेंट की । उसी रोज़ बंगाल, बिहार और उड़ीसा की दीवानी 
के अधिकार अंगरेज़ कम्पनी को देकर निर्बल और अदूरदर्शी शाहआलम ने मुशिदाबाद 
की सूबेदारी और मुग़ल साम्राज्य, दोनों की मौत के परवाने पर दस्तलखत कर दिए। इसका 
मतलब यह था कि आइन्दा से तीनों प्रान्तों का लगान और दूसरे सरकारी टेकक्‍्स वसूल 
करने और उसमे से २६ लाख रुपये सम्राट की मालगुज़ारी दिल्ली भेजते रहने और 
मुशिदाबाद दरबार के खर्च के लिए रक़म अदा करने का काम कम्पनी के सपुर्द हो गया । 
तीनों प्रान्तों का शेष शासन प्रबन्ध सूबेदार के हाथों में रहा और जो मालगुृज़ारी बची वह 
कम्पनी की सम्पत्ति हो गई। इस समय से बंगाल में दो अलग अरूग सरकारें साफ़ दिखाई 
देने लगीं--एक मुशिदाबाद की दिखावटी भारतीय सरकार और दूसरी कलकत्ते की अमली 
अंगरेज़ सरकार। 


सम्राट से इस महत्वपूर्ण परवाने के हासिल करने में बल प्रदर्शन से भी काम लिया 
गया। सीअरुल-मुताखरीन' में लिखा है कि सम्राट और वज्ीर दोनों को--- 


“अपनी इच्छा के विरुद्ध सजब्र होकर यह प्रार्थना स्वोकार करतो पड़ो। 
क्लाइव अब अपना उद्देधय पूरा कर इलाहाबाद से कलकत्ते वापस भा गया । 


२२४ भारत में अंगरेशी राज 


नजमदौला की हत्या 

कलाइव जब मुशिदाबाद से बनारस के लिए रवाना हुआ था उसी समय अचानक 
नवाब नजमुद्दौला की मृत्यु हो गई | जिन हालात में यह मृत्यु हुई वे काफ़ी शक पैदा करने 
वाले थे। सीअरुल-मुताखरीन' से मालम होता है कि नजमुद्दोला और मोहम्मद रज़ा खाँ, 
दोनों मुशिदाबाद के बाहर एक बाग़ तक क्लाइव को छोड़ने के लिए आए । क्‍्लाइव के 
रवाना हो जाने पर जब ये दोनों अपने अपने महलों की ओर लौटे तो मार्ग ही में नौजवान 
नवाब के पेट में एकाएक जबरदस्त दर्द पैदा हुआ और महल तक पहुँचते पहुँचते उसकी 
मृत्यु हो गई। लिखा है कि उन दिनों आम लोगों का जोरों के साथ यह खयाल था कि 
मोहम्मद रज़ा खाँ ने कुछ खिला कर नजमुद्दौला को मरवा डाला । 

मोहम्मद रज़ा खाँ अंगरेज़ों का खास आदमी था। वेरेल्स्ट नामक अंगरेज़ के एक 
खत से मालम होता हैँ कि कलकत्ते में उन दिनों यह ज्ञबरदस्त अफ़वाह थी कि नवाब 
नजम्‌्द्वौला की हत्या में लॉ क्लाइव और उसके कई अंगरेज़ साथियों की साज़िश थी ।* 
इसमें सन्देह नहीं, क्लाइव नजमुद्दौला के ख़िलाफ़ था। नजमुद्दौला से पाँच लाख रुपये नक़द 
ले लेने के बाद उसने डाइरेक्टरों के नाम एक खत में लिखा--नजमुद्दौला के हाथों में 
सत्ता सौंप देना और ख्नरियत से रह सकना नामुमकिन हूँ ।| इसके अलावा कोई नीच 
से तीच काम ऐसा न हो सकता था जिसे अपनी इष्टसिद्धि के लिए क्लाइव करने को तैयार 
न हो जाता । नजमुद्दौला की मृत्यु से एक लाभ कम्पनी को और हुआ | उन्होंने दीवानी' 
मिलने पर नवाब के सेनिक इत्यादि खर्च के लिए ५५ लाख रुपये सालाना देश की आमदनी 
में से देने का वादा किया था। अब उसे घटा कर ४१ लाख ८१ हज़ार रुपये कर दिया गया । 

नजमुद्दौला की मृत्यु के साथ साथ मुशिदाबाद के नवाबों की सत्ता की रही सद्दी 
छाया भी बंगाल के इतिहास से लोप हो जाती हैं। यद्यपि नाम या उपचार के लिए 
नजमुद्दौला के बाद उसका एक छोटा भाई गद्दी पर बेठा दिया गया, और यह दोअमली 
वारेन हेस्टिग्स के समय तक जारी रही, किन्तु वास्तव में बंगाल का सूबेदार अब हर 
तरह केवल एक शून्य' रह गया, तीनों प्रान्तों का शासन अंगरेज़ों के नियुक्त किए हुए तीन 
नायबों' के हाथों में आ गया, और अंगरेज़ सरकार' का ही बंगाल भर में ज़हुर दिखाई देने 
छगा । इसके बाद से बंगाल का इतिहास केवल अंगरेज़ गवरनरों के कारनामों का इतिहास 
रह जाता हैं । 


भयंकर रूट और दोअमसी 


ईस्ट इण्डिया कम्पनी के तमाम छोटे बड़े अंगरेज़ मुलाज़िमों में धन का लोभ और 
दुराचार, दोनों अब इस दरजे फैल गए थे कि नेकी बदी या न्याय अन्याय का विचार तो 
दूर रहा, अपने अपने व्यक्तिगत स्वार्थ के सामने ये लोग कम्पनी के अहित की भी परवा त 
करते थे। ३० दिसम्बर, सन्‌ १७६५ को क्लाइव ने कम्पनी के डाइरेक्टरों के नाम एक लम्बा 

पत्र भेजा, जिससे उस समय के अंगरेज़ों की हालत का खासा पता चलता है । इस पत्र में 
बलाइव लिखता हँ-- 

४» » » ये लोग (कम्पनी के अंगरेज़ मुलाज़िसम) अपन अपने व्यक्ति- 
गत और तात्कालिक लाभ के पीछे इस जोश के साथ बढ़ें चले जा रहे 
हैँ कि इनमें से अपनी इज्ज़त का खयाल या अपने मालिकों की ओर अपना करत्तंव्य 
पूरा करने का ख्याल, दोनों जाते रहे । इन लोगों के पास दौलत यकायक बढ़ गई 
हैं और बहुतों ने उसे नाजायज्ञ तरीक़ों से हासिल किया हैं; जिसकी वजह से 
तरह तरह को ऐश परस्ती इन लोगों में घर कर गई है और यह ऐश परस्ती बड़ो 
खतरनाक हद को पहुँच गई हे ।»८ » » यह बुराई रलूुगनी बीमारी को तरह 
एक से दूसरे को लगतो चली जा रही है और दीवानी तथा फ़ौजदारी, दोनों महकमों 
के अंगरेश मुहरिरों, झंडा बरदारों और स्वतन्त्र व्यापारियों तक में फंल गई 
हैं ।८ >< >» 

“मं कभी समझ भी नहीं पाया था कि यह धन किन किन विविध उपायों 
से प्राप्त किया गया हूँ कि इतने में मे यह देख कर दंग रह गया कि ये लोग इतनी 
जलदी धनवान हो गए ह कि अंगरेज्ञी बस्ती भर में शायद ही कोई एक अंगरेज 
ऐसा होगा, जिसने बहुत थोड़े समय के अन्दर अपनी विद्ञाल पूंजी सहित इंगलिस्तान 
लौट जाने का निशचय न कर रखा हो ।” 


खुले डाके 


कम्पनी के अंगरेज़ों के धन कमाने का एक ख़ास तरीक़ा उन दिनों खुले डाके डालना 
था । इतिहास लेखक टॉरेन्स ने साफ़ लिखा हूँ कि ये छोग “बंगाल और दूसरे स्थानों में 
निडर होकर लूट के लिए निकलते थे । ओर “बार बार अपनी दूकान छोड़ कर दल बना 
कर इधर उधर डाके डालने जाते थे ।” “उन दिनों कम्पनी के हर अंगरेज़ मुलाज़िम का 
काम केवल यह था कि जितनी जलूदी हो सके भारतवासियों से दस या बीस लाख रुपये 
लूट खसोट कर इंगलिस्तान लोट जावे ।* 

और आगे चल कर क्लाइब अपने उस ख़त में लिखता है-- 

/ « » » दौलत अनुशासन की कात्रु हें ही। इसो दौलत को वजह से 
हमारी सेना प्रतिदिन बरबाद होती जा रही हे / »< » जब अंगरेज्ी फ़ौज किसो 
शहर पर क़ब्ज़ा करतो हे तो उसके बाद सारा दृशमन का माल, आम लूट का साल 
और दण्ड का रुपया बे रोक टोक फ़ौज के लोग आपस में बाँट लेते हें । /< » » 
में आपको विश्वास दिला सकता हूं कि बनारस में भी ऐसा ही हुआ। इससे भी 
अधिक विचित्र बात यह हे कि बनारस को लट से कई साल पहले आपकी ये स्पष्ट 


नननिज_-> तन बज जन अनमनन-नज+। 





कल ननप> कमी वश ऑन रत के जनजकक. न०>मबनमनन- ने पाना ही अपन --न+ी-मलनिनीनन>9०-०न 

२२६ भारत में अंगरेज्ञी राज 


आशाएँ आ जुकी थीं कि इस तरह के तमाम माल में से आधा कम्पनो को सिलमा 
चाहिए, फिर भी उस समय के गवरनर और कौन्सिल ने बजाय आपकी आश्ञा 
के अनुसार काम करने के /< »< >< तमाम माल और रुपया विजयी फ़ौज के सनिकों 
में बॉँट दिया 2 >< »। 

४ »८ ८ » अय्याजश्ञी और रिशवतस्ोरी का बाज़ार गरम हुँ २८ >< >४” 


संसार के इतिहास में अपूर्य अन्याय 
उस समय के अंगरेज हिन्दोस्तानियों पर जिस तरह के अत्याचार करते थे उनके 
विषय में क्लाइव ने लिखा---- 


“जो य्रोपियन एजण्ट और जो बेशुमार काले (हिन्दोस्तानो) एजण्ट 
और नायब एजण्ट कम्पनी के मुलाज़्िमों के अधीन काम करते हूँ, उन सब 
ने प्रजा पर जुल्म ढाने और उन्हें चूसने के जो जो तरीक़े जारी कर रखे हूँ, थे, मुझे 
डर हूँ, कि इस देश में अंगरेज्ञों के नाम पर सदा के लिए एक कलंक रहेंगे। > >< »< 
में देखता हें कि हर आदमी में बड़े बनने और धन कमाने की लालसा, इसमें 
सफलता और ऐश परस्ती, इन तीनों ने मिल कर एक नयी क़िस्म की राजनीति 
प्रचलित कर दी हे, जिससे अंगरेज़ क़ौम की इज्ज़्ञत, कम्पनी पर लोगों का विध्वास 
ओर मामूली इन्साफ़ और इन्सानियत--सब का खून हो रहा हे ।* 

मौर जाफ़र की मृत्यु के बाद २२७ 


क्लाइव के इसी पत्र के उत्तर में डाइरेक्टरों ने मई सन्‌ १७६६ में क्लाइब को 
लिसखा--- 

“हम समझते हैं कि देश के आन्तरिक व्यापार में इन अंगरेज्ञों न व्यक्ति- 
गत हँसिवत से जो बड़ी बड़ी पंजियाँ कमाई हें वे इस तरह के जबरदस्त अन्यायों 
और अत्याचारों द्वारा हासिल को गई हैं, जिनसे बढ़ कर अन्याय और अत्पा- 
चार कभी किसी ज़माने ओर किसी देश में भी देखने या सुनने में न आए होंगे।* 
ऊपर का हरूम्बा पत्र लॉ्ड क्‍्लाइव का लिखा हुआ हूँ, जो स्वयं हद दरजे का छालची 

और रिशवतखोर था, जो अपने इस दूसरी बार के भारत आने से भी लाखों रुपये नाजायज़ 
तरीक़ों से कमा कर विलायत ले गया, और जो अपनी स्वार्थसिद्धि के लिए न्याय अन्याय 
या पाप पुण्य का ज़रा भी विचार न रखता था। इसी पत्र में एक जगह उसने “भारतवासियों 
को “अंगरेज़ों के कुदरती दुशमन' कहा है और उनसे बचते रहने के उपाय दरशाए हूँ । 
किन्तु क्लाइव जितना स्वार्थी था उतना ही चतुर और कपटी भी था। उसके कई पत्रों से 
साबित हूँ कि ज़रूरत पड़ने पर वह न्यायप्रेमी और सदाचारी का बाहरी वेष बना लेना भी 
जानता था। इसके अलावा इस समय अंगरेज़ों का व्यक्तिगत लोभ इतना बढ़ गया था कि 
यदि उसे परिमित न किया जाता तो कम्पनी ही का चारों ओर से दिवाला निकल जाने 
का डर था। यही क्लाइव के इस लम्बे पत्र के लिखे जाने का सबब था । 


नमक पर महसुल 

तिजारती माल पर महसूल वसूल करने का अधिकार अब कम्पनी को मिल चुका 
था। किन्तु कम्पनी के मुलाज़िमों के व्यापार सम्बन्धी अन्यायों को रोकने के बजाय क्लाइव 
ने इस बार नमक ज॑से पदार्थ की तिजारत का ठेका, जो कि हर मनुष्य के जीवन के लिए 
आवश्यक हैँ, कम्पनी के मुलाज़िमों को दे दिया और उस पर कम्पनी की ओर से ३५ 
फ़ीसदी महसूल लगा दिया, जिससे प्रजा के लिए यह अन्याय और भी कष्टकर हो गया । 
ऐसे ही पान, तम्बाकू और इसी तरह की और अनेक चीज़ों को तमाम तिजारत बंगाल 
भर में अंगरेज़ों और उनके आदमियों के हाथों में दे दी गई | क्लाइव की यह खुली नीति 
थी कि नमक ज॑सी ज़रूरी चीज़ पर महसूल ज़ियादा और पान तम्बाक्‌ जैसी ग्रेर ज़रूरी 
चीज़ों पर महसूल कम रहे और तमाम महसूल लेने वाली अंगरेज़ कम्पनी रहे। 

क्लाइव के जीवन का कोई भी काम ऐसा न था जिससे कोई भारतवासी उसे 
कृतज्ञता के साथ याद कर सके । 


क्लाइव का व्यक्तिगत घरित्र 

क्लाइव का व्यक्तिगत चरित्र भी अत्यन्त पतित था। करेकोली न अपनी “क्लाइव 
की जीवती” में उसके पापमय कृत्यों की अनेक मिसालें दी हूँ, जिन्हें इस पुस्तक में उद्धुत 
करना व्यर्थ और पुस्तक को गन्दा करना होगा। करेकोली ने लिखा है-- 

१२८ भारत म अंगरेज्ञी राज 


“बंगाल भर में य्रोपियय और हिन्दोस्तानी, दोनों तरह कौ स्त्रियों 
की ऐसी अनेक भिसालें थीं, जिन्होंने नफ़रत के साथ उसके प्रेम प्रदर्शन को 
अस्थीकार किया ओर उसे संसार के सामने हास्यास्पद बना दिया ।* 
इनमें से अनेक स्त्रियाँ विवाहित थीं । 
सन्‌ १७६७ में कलाइव ने सदा के लिए भारत छो डा और इंगलिस्तान में एक भारतीय 

नवाब के ठाट से रहना शुरू कर दिया । अन्त में उसने आत्महत्या कर ली । इंगलिस्तान 
के अनेक सरऊल-विश्वासी लोगों ने उसकी आत्महत्या का सबब यह बतलाया कि “अमीचंद 
के साथ जालसाज़ी करके ब्रिटिश राज क़ायम करने, सिराजुद्दौछा और नजमुद्दोला की 
हत्याएं कराने और अपने अनेक ईसाई मित्रों की पत्नियों को बहका कर उनके घरों का 
सुख नाश करने, इत्यादि पापों की याद ने क्लाइव की आत्मा को चेन से रहने न दिया । 


कक्‍लाइव के घाद 

क्लाइव के बाद वेरेल्स्ट बंगाल का गवरनर नियुक्त हुआ । वेरेल्स्ट के एक खत से 
मालम होता है कि सम्राट शाहआलम को दिल्ली जाने से रोकने और उसे इतनी देर तक 
इलाहाबाद में ठहराए रखने में अगरेज़ों का काफ़ी हाथ था । वेरेल्स्ट कम्पनी के हित में 
सम्राट को बंगाल लाना चाहता था, किन्तु वह चाहता यह था कि कोई ऐसी तरकीब की 
जावे, जिससे अंगरेज़ो को उसे बंगाल बुलाना न पड़े, बल्कि शाहआलम स्वयं उनके साथ 
बंगाल चलने की इच्छा प्रकट करे। अगस्त सन्‌ १७६९ में वेरेलस्ट की जगह कारटियर 
गवरनर नियुक्त हुआ । स्कॉलफ़ील्ड अपनी पुस्तक में इस अंगरेज़ गवरनर के बारे में 
लिखता है-- ु 
“इस जिल्द के अधिकांश पत्र या तो बंगाल के फ़ो्ट विलियम क़िले के 

ग़बरनर के नाम भेजें गए थे या उसको ओर से दूसरों को भेजे गए थे; किन्तु 

इस सब चालों और चालों के जवाब में चालों, साज्िदों और आशंकाओं के जाल 

में से इस गवरनर का व्यक्तित्व कुछ बहुत चमकता नज़्र नहीं आता ।' 

उस समय के अंगरेज़ गवरनरों के मुख्य कार्य का यह ख़ासा सार हूँ । सन्‌ १७७२ 
में कारटियर की जगह वारेन हेस्टिग्स गवरनर नियुक्त हुआ | क्लाइव के जाने के समय से 
वारेन हेस्टिग्स की नियुक्ति के समय तक उत्तर भारत में कोई भी महत्व की राजनंतिक 
घटना नहीं हुई । 

'सीअरुल-म्‌ताख़ रीन' में विस्तार के साथ बयान किया गया हूँ कि किस तरह उन 
दिनों बंगाल के तीनों प्रान्तों में अलग अलग शिताबराय, मोहम्मद रज़ा खाँ और जसारत 

खाँ कम्पनी के नायबों की हैसियत से सारा काम करते थे, उनके साथ बंठ कर और हर 
ज़िले में छोटे से छोटे देशी अफ़सरों के पास बैठ कर अंगरेज माल के महकमे का सारा काम 
सीखते थे और देश के रस्म रिवाज की जानकारी प्राप्त करते थे और फिर उन्हीं से सीख 
कर उन्हीं पर हावी रहते थे या उन्हें निकाल कर उनकी जगह ले लेते थे । 


दो अमली द्वारा बंगाल का नाश 


इस दो अमली ने तीनों प्रान्तों का सत्यानाश कर डाला । चारों ओर अराजकता 
थी | हर समय हर एक की जान और माल को ख़तरा रहता था | हर तरह की तिजारत 
पर अंगरेज़ों का अनन्य अधिकार था। देश के समस्त उद्योंग धन्धे, जिन्हें कुछ ही वर्ष पहले 
संसार चकित होकर देखता था, कुचछ कर मटियामेट कर दिए गए थे । सोना, चाँदी, 
जवाहरात, रुपये और अर्थाफ़ियाँ लद लद कर देश से बाहर जाने लगीं, यहाँ तक कि देश 
में रुपया दिखाई देना तक कठिन हो गया । बोल्ट्स नामक अगरेज़ ने विस्तार के साथ 
बयान किया हूँ क्रि किस तरह अंगरेज़ दलालों ने बंगाल की फली फूली दस्तकारियों का 
नाश कर डाला ।* इसी अपराध के दण्ड में बोल्ट्स को भारत से देश निकाला दे दिया गया। 

गवरनर वेरेल्स्ट के एक पत्र से मालम होता है कि अंगरेज़ों के अधिकार से पहले 
बगाल की बनी हुई चीज़ें हिन्दोस्तान के कीने कोने में और पश्चिम में ईरान और अरब 
की खाड़ियों और पूरब में चीन इत्यादि के समुद्रों से होकर दूर दूर के देशों में पहुँचती थीं 
और “हज़ारों रास्तों से धन बह बह कर” बंगाल में आता था। किन्तु अब वह सब रास्ते 
बन्द हो गए । यूरोप की कम्पनियाँ जो भारतीय माल हर साल जहाज्ञों में भर कर अपने 
देशों को ले जाती थीं उस माल के बदले में एक पैसा यूरोप से भारत न आता था। इस माल 
की पूरी क़ीमत बंगाल ही से वसूल की जाती थी। भारत के दूसरे प्रान्तों का अपना ख़चे, 
यहाँ तक कि अपनी चीन की बस्तियों तक का खर्च, अगरेज़ बंगाल ही से वसूल करते थे । 
व्हीलर नामक अंगरेज़ लिखता हँ-- ह 

“तीन साल के अन्दर पचास राख पाउष्ड (पाँच करोड़ बपये) से ऊपर 

का सोना चाँवी बंगाल से विदेशों को गया, जबकि कुल पाँच लाख पाउण्ड (पचास 

लाख दपय ) का सोना चाँदी बाहर से बंगाल आया । इसो सम्य के अख्बर एक 

रुपय को फ़ोमत दो शिलिग छे पेन्स हो गई ।” | 


बरिब्रता, वृष्काल और महामारी 


सीअरुल-मुताखरीन का बयान हँ-- 
“इस समय यह देखा गया कि अंगाल में दपया कम होता जा रहा था 
> » » हर साल बेशुमार नक़॒दी लाद कर इंगलिस्तान भेजो जाती थी | यह 
एक मामूली बात थी कि हर साल पाँच, छे या इससे भी अधिक अंगरेज़ बड़ो-बड़ो 

२३० भारत में अंगरेजी राज 


पूंजियाँ साथ लेकर अपने वतन को लोटते हुए दिखाई देते थे। इसलिए लाखों के 
ऊपर लाखों चिन चिन कर इस देश से निकल गए ।»< »< » सरकारी फ़ौज, 
जमींवारों को फ़ौजें, उम्मेदवार और उनके नौकर--सब सिला कर कम से कस 
७० या ८० हज्ञार हिन्दोस्तानी सवार पहले बंगाल और बिहार के मंदानों में 
भरे रहते थे; और अब बंगाल के अन्दर एक सवार ऐसा ही अलभ्य हे, जंसा 
दुनिया में 'उनक़ा' पक्षी । हर जिले में पेदावार कम होतो जा रही हे और असंख्य 
जनता दुष्काल और महामारी से मिटती जा रहो है, जिससे देश बरावर उजड़ता 
चला जा रहा है। नतीजा यह हूँ कि बेहद ज्ञ॒मीन बिना जोती बोई पड़ी हुई हैं 
और जो हम लोगों ने जोतो है उसकी भो पंदावार की निकासी के लिए हमें 
बाजार नहीं मिल सकता | यह बात यहाँ तक सच हे कि यवि अंगरेज्ञ हर साल 
बंगाल और बिहार भर से शोरा, अफ़ीस, कच्चा रेशम और सफ़ेद कपड़े के 
थान न खरीदते होते तो शायद बहुत से हाथों में एक दपया या अशरफ़ो बसी हो 
अलभ्य हो जाती, जेंसो पारस पथरी । और वह समय आने वाला हे, जब बहुत 
से नये “दा हुए आवमी यह न समझ सकेंगे कि लोग पहले रुपया किस चोज़् को 
कहा करते थे और अशरफ़ी शब्द के क्या अर्थ होते थे ।”* 
दुर्भाग्य से इसी मौक़े पर बंगाल में सूखा पड़ा। फिर भी यदि कम्पनी के आदमियों 
की अनीति जारी न होती तो इस सूखे के होते हुए भी बंगाल में अन्न की कमी न होती । 
कम्पनी के सरकारी काग़ज़ों में इस दुष्काल की भयंकरता को बयान करते हुए लिखा 
हैं कि-- 

“कुछ एजण्टों ने चावलों की कोठियाँ भर लेने का अच्छा मोक़ा देखा । 
उन्होंने अपनो कोठियाँ भर लों, वे जानते थे कि हिन्दू मर जायेंगे, लेकिन मांस 
खाकर अपने धर्म से भ्रष्ट न होंगे। इसलिए मरने से बचने के लिए अपना सर्वेस्थ 
देकर अंगरेज़ों से चावल खरीदने के सिवा उनके पास ओर कोई चारा न रहेगा। 
देश के बादिदे सर सिटे । ज्षमीन उन्होंने खुद जोती थी और देखा कि पेदावार 
दूसरों के हाथों में चली गई। उन्होंने सशंक हृदय से बीज बोया--अकाल पड़ा। 
फिर (चावल के व्यापार पर) अपना ठेका जमाएं रखता (अंगरेज्ञों के लिए) 
और अधिक आसान हो गया--महामारी फेली । बाजे जिलों में जोबित, किन्तु 
अधमरे रोग अपने बेशुमार मरे हुए रिह्तेदारों के शरीरों को बिना दफ़नाए 
छोड़ कर घल विए ।+ 

अन्न के काल और महामारी में घनिष्ट सम्बन्ध हैँ । इसी समय बंगाल भर में चेचक 
की महामारी फंली, जिससे न बच्चा बच सका और न बूढ़ा, न पुरुष बच सके और न स्त्री, 
किन्तु अंगरेज़ों ने न चावल के व्यापार का ठेका अपने हाथों से छोड़ा और न मुंह माँगी 
कीमतों में कमी की । 

कम्पनी के डाइरेक्टरों ने १८ दिसम्बर, सन्‌ १७७१ के पत्र में स्पष्ट शब्दों में स्वीकार 
किया हैँ कि इस अवसर पर कम्पनी के मुलाज़िमों ने चावल और दूसरे अनाज के व्यापार 
पर अपना अनन्य अधिकार जमा रखा था, जिसके सबब से देश भर में चारों ओर अश्न का 


अभाव दिखाई देता था। 


खन के आँसू 

बंगाल में ईस्ट इण्डिया कम्पनी की सत्ता का इस तरह प्रारम्भ हुआ | कलकत्ते के 
विक्टोरिया मेमोरियल में १७वीं सदी के शुरू का बना हुआ संगमूसा का वह सुन्दर तर्त 
अभी तक रखा हुँ, जिस पर म्‌शिदाबाद के सूबेदार बेठा करते थे । इसी तरूुत पर बैठ कर 
अलीवरदी खाँ और सिराजुद्दौला ने बगाल पर शासन किया था। इसी तख्त पर प्लासी के 
संग्राम के बाद क्लाइव ने मीर जाफ़र को बेठा कर तीनों प्रान्तों का सूबा” कह कर सलाम 
किया था। इसी तख्त पर बैठ कर मीर क़ासिम ने बंगाल की स्वाधीनता की रक्षा के 
अन्तिम प्रयत्न किए थे । 

विक्टोरिया मेमोरियल के सूची पत्र में पृष्ठ ४० पर लिखा है कि अभी तक खून के 
से रंग की लाल बूंदें इस तर्त के कई हिस्सों से समय समय पर टपकती रहती हैं। वैज्ञा- 
निकों की राय हूँ कि इन लाल बूंदों के टपकमे की वजह पत्थर के अन्दर की कुछ रासाय- 
निक विशेषता हूँ । किन्तु बंगाल में यह एक आम किम्बदन्ती हैं कि भारतीय नवाबी के 
पतन और अंगरेज कम्पनी की सत्ता के प्रारम्भ पर मृशिदाबाद का सूना और निर्जीव तख्त 
अभी तक खून के आँसू बहाता रहता हैँ । जो हो, नवाबी के पतन के साथ साथ बंगाल और 
वहाँ की प्रजा की इस हृदय विदारक अवस्था को देखते हुए पृव्रोक्त किम्बदन्ती आइचर्य- 


जनक प्रतीत नहीं होती । 


सातवां अध्याय 
वारेन हेस्टिग्स 


(१७७२--१७८५) 
दो असलो का अन्त 


सन्‌ १७७२ ई० में वारेन हेस्टिग्स कम्पनी की ओर से कलकत्त के फ़ोर्ट विलियम 
क़िले का गवरनर नियुक्त हुआ । वारेन हेस्टिग्स की तालीम बहुत कम ही थी। सन्‌ १७५० 
के करीब वह एक मामूली क्लक॑ की हेसियत से हिन्दोरतान आया और बहुत दिनों तक 
चालीस रुपये मासिक पर मुशिदाबाद दरबार के अंगरेज़ वकील के पास काम करता रहा। 
मुशिदाबाद में रह कर वह क्लाइव की देख रेख में भारतवासियों के रीति रिवाज और 
कटनीति के दाव पेंच सीखता रहा। धीरे धीरे वह क्लाइव से बढ़ कर चतुर साबित हुआ, 
और न्याय अन्याय या पाप पुण्य की उससे भी कम परवा करता था। 

इस समय तक कुछ इलाक़ा बंगाल के अन्दर, बंगाल, बिहार और उड़ीसा, तीनों 
प्रान्तों की दीवानी, और थोड़े थोड़े इलाक़ मदरास और बम्बई की ओर कम्पनी को मिल 
चुके थे । मुशिदाबाद का गद्दी-नशीन नवाब केवल एक अधिकार-शून्य खिलौना था, 
और तीनों प्रान्तों का सारा शासन पटने में महाराजा शिताबराय, मुशिदाबाद में 
मोहम्मद रज़ा खाँ और उड़ीसा में जमारत खाँ, इन तीन नायबो के हाथों में था, और ये 
तीनों हर तरह अंगरेज़ों के हाथों की कठपुतली थे । 

निस्सन्देह इन दोनों नायबों ने कम्पनी के ऊपर बेशमार अहसान किए थे । अंगरेज़ों 

और शुजाउद्दौला के युद्ध के समय शिताबराय ने क़दम क़दम पर अगरेज़ों का साथ दिया 
था और उसी से अंगरेज़्ों का अधिकांश काम निकला । 

सीअरुल-मुताखरीन' में छिखा हुँ कि आए दिन कम्पनी के कमंचारी एक न एक 
अंगरेज़ को शिताबराय के पास भेजते रहते थे और बिना किसी वजह यह लिख भेजते थे 
कि इसे इतनी रक़म दे दी जावे । शिताबराय ने इन अंगरेज़ों को देने के लिए लोगों से रुपये 
बसूल करने के अनेक उपाय निकाल रखे थे, जिनमें से एक उपाय यह था कि ऐसे मौक़ों पर 
वह अपने ख़ास ख़ास जागीरदारों, माफ़ीदारों इत्यादि को उनके पट्टों और सनदों सहित 
बलवा भेजता था; फिर इस बहाने से कि अमुक अंगरेज्ञ आपके काग़ज़ देखना चाहता 
हैं, उनसे काराज़ लेकर अपने किसी कमंचारी को दे देता था और जब तक एक खास 
रकम उनसे वसूल न कर लेता था, काग़ज़ वापस न देता । अन्त में ये रक़॒में जमा करके उस 
अंगरेज़ को दे दी जाती थीं ।* 

बारेन हेस्टिग्स के समय में हिन्दोस्तान के अन्दर कम्पनी का इलाक़ा नहीं बढ़ा । 
फिर भी वारेन हेस्टिग्स का शासन काल ब्रिटिश भारत के इतिहास में अत्यन्त महत्त्वपूर्ण 
माना जाता हैँ । क्‍लाइब ने इस देश के अन्दर अंगरेज़ी राज की जो बनियादें डाली थीं 

बारैन हेस्टिग्स २३३ 


वारेन हेस्टिग्स ने भारत की राज शक्तियों को और अधिक कमज़ोर करके उन बुनियादों 
को पक्‍का कर दिया । 


मालम होता है कि इस समय तक अंगरेज़ भारतीय शासन का सब कारबार सीख 
चुके थे। वारेन हेस्टिग्स ने सब से पहला काम यह किया कि कलाइव की क़रायम की हुई 
दो-अमली का अन्त करने के लिए उसने मोहम्मद रज़ा ख़ाँ और शिताबराय, दोनों नायबों 
पर ग़बन और खयानत के इलज़ाम लगा कर उन्हें क़ैद कर लिया । मोहम्मद रज़ा खाँ को 
फँसाने के लिए वारेन हेस्टिग्स ने राजा नन्दकुमार को अपनी ओर फोड़ा । नन्‍्दकुमार को 
यह लालच दिया गया कि रज़ा ख़ाँ की जगह तुम्हें बंगाल का नायब बना दिया जायगा । 
इस लालच में आकर नन्दकुमार ने मोहम्मद रज़ा खाँ को दोषी साबित करने में अंगरेज़ों 
को काफ़ी मदद दी । सीअरुल-मुताख़रीन ' में लिखा हैँ कि महाराजा शिताबराय को भी 
धोखा देकर गिरफ्तार किया गया | 


कलकत्त लाकर इन दोनों हिन्दोस्तानी शासकों के मुक़दमो की सुनाई हुई । राजा 
नन्‍्दकुमार ने अपने बयान में लिखा है कि इन दोनों से कई कई लाख रुपये रिशवत लेकर 
अन्त म॑ वारेन हेस्टिग्स ने दोनों को निर्दोष कह कर छोड़ दिया । किन्तु उन दोनों का काफी 
अपमान किया जा चुका था। उनके अधिकार छीन कर कम्पनी को दे दिए गए। मुशिदाबाद 
के नवाब के सालाना ख्चं की रक़म को वारेन हेस्टिग्स ने और अधिक कम कर दिया और 
दीवानी तथा फ़ौजदारी, दोनों की सदर अदालतों को मुशिदाबाद से कलकत्ते हटा लिया । 
इस तरह दो-अमली का भी अब अन्त हो चला और तीनों प्रान्तों के ऊपर कम्पनी की 
राज-सत्ता ओर साफ़ साफ़ चमकने लगी । मुक़दमा समाप्त होने के बाद नन्दकुमार को 
मालूम हुआ कि मुझे बंगाल की नयाबी का झठा लालच केवल काम निकालने के लिए ही 
दिया गया था । 


अभी तक क्लाइव के समय की सन्धि के अनुसार कम्पनी सम्राट शाहआलम को 
२६ लाख रुपये वाषिक खिराज भेजती थी । सन्‌ १७७१ में सम्राट शाहआलम इलाहाबाद 
से दिल्ली चला गया । वारेन हेस्टिग्स ने गवरनर नियुक्त होते ही सम्राट को खिराज 
भेजना बन्द कर दिया | इलाहाबाद ओर कड़ा का इलाक़ा क्लाइव ने शुजाउद्दौला से सम्राट 
के लिए कह कर लिया था । अब हेस्टिग्स ने यह इलाक़ा पचारा लाख रुपये के बदले में फिर 
शजाउद्दौला के हाथ बेच दिया । किन्तु इलाहाबाद के क़िले में सेना बराबर कम्पनी ही 
की रहती रही । 


वारेन हेस्टिग्स के इन सब कामों को सुधार का नाम दिया जाता हैँ । इनका 
उद्देश्य था बंगाल के राज शासन से धीरे धीरे भारतीय अंश को मिटा देना । 


मिरपराध रहेलों का संहार 


कम्पनी के डाइरेक्टर अब वारेन हेस्टिग्स पर बार बार जोर दे रहे थ कि जिस तरह 
हो सके अधिक से अधिक धन भारत से वसूल करके इंगलिस्तान भेजा जावे वारेन हेंस्टिग्स 
ने भी, लाडे मेकॉले के शब्दों में--- चाहे ईमानदारी से हो और चाहे बेईमानी से, जिस तरह 


२३४ भारत में अंगरेजी राज 


हो सके, धन बटोरने का निश्चय कर लिया ।”* देश की स्थिति का उसे पूरा ज्ञान था और 
सूझ्ष की भी उसमें कमी न थी । 


सब से पहले वारेन हेस्टिस्स की नज़र रुहेलखण्ड की ओर गई | अवध की उत्तर- 
पश्चिम सरहद पर रुहेले पठानों का राज था। इतिहास लेखक मिल लिखता हँ-- 


“एशिया भर में जिन देशों का शासन सबसे अच्छा था, उनमें एक 
रहेलखण्ड का इलाक़ा था। वहाँ को प्रजा सुरक्षित थी, उनके उद्योग धन्धों को 
राज की ओर से सहायता दी जाती थी और देश में खुशहाली बराबर बढ़ती 
जाती थी। इन उपायों से और अपने पड़ोसियों का इलाक़ा फ़तह करने के स्थान 
पर कोशिश करके सबके साथ मेलजोल बनाए रख कर उन छोगों ने अपनी 
स्वाधोनता को क़ायम रखा था ।” | 


अवध के नवाब के साथ रुहेलों की सन्धि हो चुकी थी, जिसका ये लोग सदा ईमान- 
दारी के साथ पालन करते थे। अंगरेज़ों के साथ रहेलों का कोई किसी तरह का झगड़ा न 
था और न झगड़े का कोई छोटे से छोटा बहाना ही अंगरेज़ों को मिल सकता था ।_ 
फिर भी वारेन हेस्टिग्स ने सन्‌ १७७३ ई० में रुहेलों के विरुद्ध नवाब शुजाउद्दौला के साथ 
एक गृप्त सन्धि कर डाली । इस सन्धि में यह तय हो गया कि कोई मुनासिब बहाना मिलते 
ही कम्पनी और नवाब की सेनाएँ मिल कर रुहेलखण्ड पर चढ़ाई करेंगी । रुहेला जाति को 
“निर्मल ६ कर उनका राज शुजाउद्दौला के हवाले कर दिया जावेगा। और इस उपकार 
के बदले में शुजाउद्दौला चालीस लाख रुपये नक़द और युद्ध का सारा ख़च कम्पनी को अदा 
करेगा । मिल के इतिहास से मालम होता है कि शुजाउद्दोला ने अपनी इच्छा के विरुद्ध 
विवश होकर इस सन्धि को स्वीकार किया । इतिहास लेखक टॉरेन्स लिखता है कि--- 
“१७ अप्रैल, सन्‌ १७७४ को इस जबरदस्त अन्याय में एक दूसरे को मदद देने वाली दोनों 
सेनाओं ने रुहेलख ण्ड में प्रवेश किया । रुहेले वीर थे, किन्तु उनकी तादाद बहुत कम थी । 
उन्होंने पहले दया की प्रार्थना की, किन्तु व्यर्थ ।” मजबूर होकर उन्होंने बीरता के साथ 
मृक़ाबला किया, किन्तु क्या हो सकता था ? अन्त में २३ अप्रैल को रामपुर की मशहूर 
लड़ाई में उनकी क़िस्मत का फ़ैसला हो गया । उनका नेता, नवाब फ़ैजुल्ला खाँ, पहाड़ों की 
ओर भाग गया। एक एक आदमी जो रुहेला कहलाता था या तो अपना देश छोड़ कर भाग 

बारेल हेस्टिग्स २३५ 


गया या चून चुन कर मार डाला गया ।”* सारा हरा भरा देश लूट खसोट कर उजाड़ 
कर दिया गया । रुहेलखण्ड की लूट से चालीस लाख रुपये नक़द कम्पनी को मिले और दो 
लाख नक़द वारेन हेस्टिग्स की जेब में गए। 

रामपुर और उसके आस पास का थोड़ा सा इलाक़ा बतौर जागीर नवाब फ़ंजुल्ला 
खाँ को वापस दे दिया गया । रुहेलखण्ड का बाक़ी इलाक़ा शुजाउद्दौा को मिल गया । 
किन्तु वीर रुहेला जाति और उसकी स्वाधीनता का सदा के लिए अन्त हो गया। 


बारेन हेस्टिग्स को इनाम 

इससे पहले वारेन हेस्टिग्स केवल फ़ोर्ट विलियम क़िले और बंगाल के इलाकों का 
गधरनर कहलाता था। मदरास और बम्बई, दोनों प्रान्तों के अंगरेज्ी इलाक़ों का प्रबन्ध 
दो अलग गवरनरों के सपुर्दे था, जिनकी दो अलग अलग कौन्सिलें थीं। रुहेला युद्ध के अगले 
साल मदरास और बम्बई के गवरनर और उनकी कौन्सिलें बंगाल के गवरनर के 
अधीन कर दी गईं और वारेन हेस्टिग्स कम्पनी के समूचे भारतीय राज का पहला 'गवरनर- 
जनरल' नियुक्त हुआ । 


बारेन हेस्टिग्स पर इलज़ाम 


ऊपर लिखा जा चुका है कि मोहम्मद रज़ा खाँ के विरुद्ध काम निकालन के लिए 
वारेन हेस्टिग्स ने महाराजा नन्दकुमार से बंगाल की नायबी का झूठा वादा कर दिया था । 
किन्तु नन्दकुमार भी एक अरसे से अंगरेज़ों की आँखों में खटक रहा था। उस झगड़े के बाद 
नन्‍्दकुमार ने एक लम्बी अरज़ी लिख कर कलकत्ते की कौन्सिल के सामने पेश की, जिसमें 
उसने वारेन हेस्टिग्स पर बंगाल के रईसों और ज़मींदारों से रिशवतें लेने, ज़बरदस्ती घन 
वसूल करने, यहाँ तक कि मुशिदाबाद के नवाब की माँ, मुन्नी बेगम, से रक़में वसूल करनें, 
लोगों को धोखा देने, इत्यादि के अनेक इलज़ाम लगाए । नन्दकुमार की अरज़ी में ठीक 
ठीक रक़में और पूरे नाम और पते मौजूद थे । उसने शहादतें पेश करके अपने सब दावों 
को सच्चा साबित कर दिया । 


महाराजा ननन्‍्दकुमार को फाँसी 


कौन्सिल के मेम्बरों ने नन्‍्दकुमार के इलज़ामों को सच्चा स्वीकार किया ।| किन्तु 
हेस्टिग्स को कोई दण्ड न मिल सका । उसने इस बात से ही इनकार किया कि कौन्सिल को 
गवरनर के विरुद्ध शिकायत सुनने का अधिकार हूँ । हेस्टिग्स ने नन्‍्दकुमार के इलज़ामों 
का जवाब देने के बजाय उलटा नन्दकुमार पर अब यह जुर्म लगाया कि पाँच साल पहले, 
यानी सन्‌ १७७० ई० में नन्दकुमार ने किसी काग़ज़ पर जाली दस्तख़त किए थे । सन्‌ 


अकाल का. 

२३६ भारत में अंगरेजी राज 


१७७३ ई० में कम्पनी की ओर से कलकत्ते में एक नयी अदालत सुप्रीम कोर्ट' के नाम से 
क्रायम हुई थी। वारेन हेस्टिग्स का एक बचपन का दोस्त, सर एलिजाह इम्पे उसका 
चीफ़ जस्टिस था। सर एलिजाह इम्पे के सामने महाराजा नन्‍्दकुमार पर जाछसाज़ी का 
मुकदमा चलाया गया । मिल की पुस्तक और उस समय के दूसरे इतिहासों से साफ़ जाहिर 
है कि तन्दकुमार पर जालसाजी का इलज़ाम बिलकुल झूठा था | फिर भी कई झूठे गवाह 
खड़े कर दिए गए। दूसरे पक्ष की सफ़ाई के सबृत की खाक परवा नहीं की गई । भारत में 
उस समय देशी या अगरेज़ी, कोई क़ानून भी इस तरह का न था जिससे जालसाज़ी के जुर्म 
में मौत की सज़ा दी जा सके। किन्तु हेस्टिग्स के दोस्त, सर एलिजाह इम्पे ने फ़ौरन महाराजा 
नन्‍्दकुमार को मुजरिम क़रार देकर हज़ारों भारतवासियों की आँखों के सामने ५ अगस्त, 
सन्‌ १७७६ को कलक त्त में फाँसी पर चढ़वा दिया । मिल लिखता है कि महाराजा नन्दकुमार 
ने अपूर्व शान्ति और घैय॑ के साथ मौत का सामना किया और अपने हजारों देशवासियों को 
फाँसी के चारों ओर ज़ार जार रोता और चीखता छोड कर इस दुनिया से कूच किया । 

जालसाज़ी ही के ऊपर क्लाइव ने भारत के अन्दर ब्रिटिश राज की नींव रखी । 
और खूले शब्दों में उसने अपनी इस जालसाजी को स्वीकार किया । किन्तु उस जालसाज़ी 
वे; इनाम में क्लाइब को “लॉर्ड/ की उपाधि दी गई। उसी क्लाइव के उत्तराधिकारी के 
समय में एक स्वतन्त्र भारतीय शासक को जालगाजी के झूठे इलज़ाम में फाँसी पर लटका 
दिया गया । 


वारेन हेस्टिग्स ३ साल गवरनर और १० साल गवरनर जनरल रहा । उसका सारा 
शासन काल भारतीय प्रजा और भारतीय नरेशों के साथ घोरतम अन्यायों से भरा हुआ 
था । मराठों और हंदरअली के साथ उसकी लड़ाइयों का ज़िक्र दूसरे अध्यायों में किया 
जायगा । बंगाल और उत्तर भारत के उसके सब अत्याचारों को बयान कर सकना इस 
पुस्तक में असम्भव हैँ । इसलिए उसके उत्तर भारत के केवल दो और ज्वलन्त कृत्यों को 
पहाँ पर संक्षेप में बयान किया जाता हैं । 


धनारस की समृद्ध रियासत 


इनमें पहली घटना बनारस की हूं । बनारस की समृद्ध रियासत उस समय अवध 
के नवाब के अधीन थी, किन्तु अवध के नवाब बनारस के महाराजा से अपना मामूली 


वाषिक ख़िराज वसूल कर लेने के अलावा और किसी तरह का हस्तक्षेप उस रियासत के 
आन्तरिक शासन में न करते थे । 


इतिहास लेखक टॉरेन्स लिखता हँ--“बनारस का महाराजा बलवन्तसिह बड़ा 
अच्छा शासक था । » » » उसकी प्रजा सुखी थी और देश खुशहाल था | >< »८ » 
किसानों को न बेजा माँग का डर था और न किसी तरह की जबरदस्ती का। वे अपने खेतों 
को बाग़ों की तरह जोतते थे और अपने अथक परिश्रम की पैदावार पर फूलते फलते थे । 
उनकी तादाद पाँच लाख से ऊपर अनुमान की जाती थी ।/* 

बारेन हेस्टिग्स २३७ 


किन्तु महाराजा बनारस आस पास के राजाओं में सब से अधिक धनवान मशहूर 
था। 

सन्‌ १७७६ में अवध के नवाब ने बनारस का इलाक़ा कम्पनी के नाम कर दिया । 
कम्पनी ने अपनी ओर से एक नयी सनद जारी करके बलबन्तस्सिह के पुत्र चेतसिंह को पिता 
के तमाम अधिकार दे दिए । एक अंगरेज रेज़िडेन्ट बनारस के दरबार में रहने लगा और 
महाराजा चेतसिंह की शुमार अंगरेज़ कम्पनी के मित्रों में होने लगी । 


बारेन हेस्टिग्स की महाराजा बनारस से छोड़ छाड़ 

अंगरेज़ों और फ्रान्सीसियों में लड़ाई छिड़ी । वारेन हेस्टिग्स ने महाराजा चेतसिह 
को पाँच लाख रुपये सालाना खर्च पर अपने यहाँ तीन पलटने रखने का हुकुम दिया । 
चेतसिंह की प्रजा उससे सन्तुष्ट थी। उसे इस सेना की कोई ज़रूरत न थी। पाँच लाख 
सालाना का ख़र्च भी उसके लिए बहुत अधिक था। उसने एतराज किया, किस्तु कोई सुनाई 
न हुई । अन्त में उसे वारेन हेस्टिग्स की आज्ञा माननी पड़ी | तारीफ़ यह कि इन पलटनों के 
अफ़सरों का अंगरेज़ होना और कम्पनी का उन पर अधिका र रहना ज़रूरी था । 

दो साल बाद महाराजा चेतसिंह को हुकुम मिला कि इसी तरह एक पलटन सवारों 
की भी अपने यहाँ रखो । इस बार उसने इनकार कर दिया । वारेन हेस्टिग्स केवल बहाना 
ढूँढ़ रहा था। उसने फ़ौरन फ़ौज लेकर बनारस पर चढ़ाई की । चेतर्सिह ने आगे बढ़ कर 
बक्सर मे वारेन हेस्टिग्स से भेट की और अपनी अधीनता प्रकट करने के लिए अपनी पगड़ी 
उतार कर वारेन हेस्टिग्स के पैरों पर रख दी । फिर भी वारेन हेस्टिग्स न रुका । उसने 
सीधं बनारस पहुँच कर चेतसिह के महल को घेर लिया और रेजिडेन्ट को आज्ञा दी कि 
चेतसिह को क़द कर लिया जावे । 

बनारस की प्रजा इस अन्धेर को देख कर भड़क उठी। वहाँ के लोगों में अभी जान 
बाक़ी थी। वे कम्पनी की सेना पर टूट पड़े । तुरन्त तमाम अगरेज सिपाही एक एक कर 
कत्ल कर डाले गए । लोगों से बदला लेने के लिए अब और अधिक फ़ौज भेजी गई । खूब 
घमासान युद्ध हुआ । 

रात को चतसिंह के कुछ नौकरों ने जब यह देखा कि बनारस वा क़िला शत्रु के हाथों 
में पड़ने वाला है तो अपनी पगड़ियों की रस्सी बना कर उसके ज़रिए महाराजा चेतसिह 
को महल की एक खिड़की से नीचे उतार दिया । गंगा के उस पार रामनगर के क़िले में 
चेतसिंह का मुख्य खज़ाना था | चेतसिंह अपनी माता और रानी समेत भाग कर वहाँ 
पहुँचा | पर अन्त में रामनगर का क़िला भी जीत लिया गया और चेतसिंह ने एक गृहविद्वीन 
बटोही की तरह बहाँ से भाग कर ग्वालियर की रियासत में अपने शेष दिन बिताए। 


बनारस की छूट और बरबादी 
हेस्टिग्स ने फ़ौरन चेतसिंह की जगह उसी कुल के एक १९ साल के लड़के को बनारस 

१३८ भारत म अंगरेज्ी राज 


की गद्दी पर बैठा दिया | कम्पनी का खिराज बढ़ा कर बीस लाख रुपये सालाना कर दिया 
गया । नये महाराजा के अनेक अधिकार छीन कर रेज़िडेन्ट को दे दिए गए। शासन 
प्रणाली और राज कर्मचारियों में अनेक उलटफेर हुए। प्रजा पर अब नित्य नये अत्याचार 
होने लगे । दुखित और बिना सरदार की प्रजा ने नये अमलदारों और उनके अत्याचारों के 
विरुद्ध बार बार विद्रोह किया और सत्याग्रह किए, किन्तु अन्त को जिसकी लाठी उसकी 
मेंस ।' लूट खसोट और इस नयी अमलदारी का नतीजा यह हुआ कि “थोड़े दिन पहले जहाँ 
सुख और शान्ति विराजमान थी वहाँ अब दुख और असन्‍्तोष ने उनकी जगह ले ली ।” 
दो साल बाद जब वारेन हेस्टिग्स फिर बनारस गया तो उसे तमाम नगर उजड़ा हुआ दिखाई 


दिया ।* आबादी घटते घटते सन्‌ १८२२ में केवल दो लाख रह गई । 


अवध की बेगसों पर अत्याचार 


किन्तु इंगलिस्तान से धन की माँग बढ़ती गई। वारेन हेस्टिग्स की व्यक्तिगत घन 

पिपासा भी बनारस की लूट से शान्त न हो सकी । बनारस से लौटते ही उसने अवध की 

ओर दृष्टि डाली । बनारस का हाल हमने इंगलिस्तान की पालिमेण्ट के मेम्बर और इति- 

हास लेखक टॉरेन्स की पुस्तक “अम्पायर इन एशिया” से लिया है । अवध की कहीं अधिक 

दुखमय कहानी भी ठीक टॉरेन्स ही के शब्दों में नीचे बयान की जाती है । अनेक बार ही 

कम्पनी की ओर से बड़ी बड़ी रक़में बिना किसी कारण अवध के नवाब से माँगी जा चुकी 
थीं और जबरन वसूल की जा चुकी थीं, किन्तु इस बार-- 

नवाब आसफ़्हौला ने अपनी निर्धनतता की बिना पर माफ़ी चाही और 

इस निर्धभता का एक कारण यह बताया कि मुझे अपने यहाँ की सबसोडियरी' 

सेना के खर्च के लिए एक बड़ी रक़्म हर साल कम्पनी को देनी पड़ती हें । 

निस्सन्देह यह कारण सच्चा था। इसके बाद इस डर से कि कहीं (बनारस को 

तरह) गवरनर जनरल लखनऊ न आ धमके, आसफ़ुहौला स्वयं हेस्टिग्स से 

मिलने और अपनी हालत समझाने के लिए आगे बढ़ा । चुनार के किले के अन्दर 

दोनों में बातचीत हुई । वहाँ एक ऐसी याद रखने योग्य तदवोर निकाली गई, 

जिससे कलकरत्त का खज़ाना भी भर जावे और लखनऊ का खज़ाना खाली भी 

न करना पड़े । लॉड सेकॉले ने लिखा हें --- तदवीर केवल यह थ्री कि गवरनर 

जनरल और नवाब वज़ीर, दोनों मिल कर एक तीसरे शख्स को लूटे, और जिस 

तीसरे दाक्स को लूटने का उन्होंने निएचय किया, वह इन दोनों लूटने वालों में 

से एक की माँ थी । समझा जाता था कि नवाब शुजाउहौला मरते समय अपनी 

माँ और अपनो विधवा बेगम, दोनों को बड़े बड़े खज़ाने दे गया हें । फ़ेजञाबाद के 

सहल भी वह उन्हीं के नाम कर गया था, और ये दोनों बेगमें अपने अनेक रिश्तेदारों, 

बॉादियों और नौकरों के साथ अपने इन्हों प्यारे महलों में रहतो थीं। इस धूतता 

की राय देने बाला माननोय गवरनर जनरल था। आसफ़ुद्दौा सुन कर शर्म से 

काँप उठा । > >< » अन्त को :< »< »< सौदा पक्‍का हो गया और दोनों अलग 
अलग अपनो अपनी ओर से इस दऱाबाज्ी को ज़ाब्ताप्री में रलूर गए । तय 
हुआ कि 2८ »< »< फ़ज्ञाबाद में रहने वाली कुम्हलाई हुई औरतों के सर यह 
इलज़ाम मढ़ा जावे कि तुम अंगरेज़ों के खिलाफ़ चेतसिह के साथ साजिश कर 
रही हो । यदि किसी तरह यह साजिश साबित की जा सके तो फिर बेगमों को हर 
तरह का दण्ड देना या उनके धन की ज्ञब्ती जायज्ञ ठहराई जा सकेगी; इसलिए 
साबित करना ज़रूरी था और साबित भी बाज्ञाब्ता तरीकफ़ से करना। जब लोगों 
को पता चला कि अंगरेज़ क्‍या चाहते हे, तो झूठे गवाह खड़े हो गए 2८ 2 » 

बेगमों की तरफ़ से न कोई जवाबदेही करने वाला था और न कोई वकालत करने 
बाला /< ><८ ><। अब पेइतर इसके कि बेगमों के महल के फाटकों को तोड़ 
कर अंगरेज्ी फ़ौज भीतर घुस सके, केवल एक कठिनाई और बाक़ी थी--लोकाचार 
और शिष्टता के एक रेशमी बन्धन को तोड़ना ज्रूरी था। वह बन्धन यह था कि 
शुजाउद्दोला मरते समय अपने घर के इन लोगों को अंगरेश् सरकार की खास 
हिफ़ाज्ञत में छोड़ गया था, और गो कि अब हालत बदल चुकी थी, फिर भी उस 
समय अंगरेज़ सरकार ने यह ज़िम्मेदारी अपने ऊपर ले ली थी। >< >< » सर 
एलिजाह इम्पे पहले भो कई ऐसी कठिनाइयों के मौक़ पर काम दे चुका था । 
इस संकट के समय वह फिर वारेन हेस्टिग्स का दोस्त साबित हुआ । >< »< »८ 

अपनी पालकी में बंठ कर ग्र ईसाई कहारों की डाक लगबा कर उनके कन्धों 
पर सर एलिजाह इम्पे कलकत्ते से लखनऊ रवाना हुआ; >< »< »< एक साननोय 
बाइसराय की आज्ञा पर उस वाइसराय को डकंती में मदद देने के लिए ईसाई 
चोफ़ जस्टिस को पूरी तेज्ञो के साथ अपने कन्धों पर ले जाने में ग़ र-ईसाई हिन्दुओं 
का उपयोग किया गया । रूहानी अन्धकार में डबोी हुई जनता को यूरोपियन व्यव- 
हार और यूरोपियन सदाचार की श्रेष्ठता का इससे बढ़ कर और क्या सबत मिस 
सकता था ? अवध को राजधानी में पहुंच कर चीफ़ जस्टिस ने बहुत से हलफ़नामे 
लिए, जिनमें बेगमों पर यह इलज़्ाम लगाया गया कि वे चेतसिह के मालिकों, 
यानी कम्पनी के विरुद्ध उस फ़रज्ञी साज्ञिश में चेतसिह से मिली हुई थीं । सर 
एलिजाह ने न हलफ़नामे पढ़े, न किसो से पढ़वा कर सुने । वे एक ऐसी ज्बान 
में थे जिसे इम्पे समझता तक न था और न उसके पास इतना समय था कि किसी 
दूसरे से तरजुमा करवाने का इन्तज़ार करता । एशिया के अन्दर इंगलिस्तान के 
प्रधान न्‍्यायाधीद की हेसियत से उसने हलफ़नामे लिए और अपने उच्च अधिकार 
के इस घणित दुरुपयोग को पूरा कर फिर पालकी में बेठ कलकले लौट आया। 
>< >< >< फ़ेज्ञाबाद के मह॒लों को अंगरेज्जी फ़ौज ने घेर लिया । बेगमों से कहा 
गया कि आप क़दी हें और अपने तमाम जेवर, सोना, चाँदी और जवाहरात दे 
दीजिए । जब बगसों ते इनकार किया तो महल की शरीफ़ औरतों को भूलों मारा 
गया ओर उनके नौकरों को बड़ी बड़ी यातनाएँ पहुंचाई गईं । बेगमें जब इन लोगों 
के रोने खीखने की आवाज़ों को न सह सकी तो उन्होंने पिटारों पर पिटारे 
और खज़ानों पर खज़ाने देना शुरू किया, यहाँ तक कि कुल रूट की क्रीमत का 

अन्दाज़ा एक करोड़ बोस लाख किया गया । जब तक यह रक़म पूरी न हुई तब 
तक उन अभागे नौकरों और बाँदियों को रिहा न किया गया। उस भपंकर काण्ड 
का यह सब केवल एक खाका है । जिन जिन बातों से इस खित्र (खाके) में सच्छे 
रंग भरे जा सकते हें उन सब पर आज विस्म॒ति (काल) ने परदा डाल दिया 
है, जो अब किसी तरह हटाया नहीं जा सकता ।/* 

टीपू सुलतान को पताकाएं और 
सिहासन का चरणासन 


 जछ०र्ॉआआ5222 & (6 पू के साम्राज्य का चिन्ह सिंह 
5 ' ही ही । था । जिस अद्भत सिहासन का कली 
मोर था उसका चरणासन सोन का बना 
सिह का सर था । दोनों आँखे ओर दति 
बिह्लौर के थे । गिर के ऊपर की 
धारियाँ चमकते हुए सोने की थी । 

टीपू की पताकाओं पर सूर्य का 
चिन्ह होता था । इधर उघर की दोनों 
पताकाएँ छाल रेशम की थी, जिनके 
बीच मे स्वण-रश्मियों के सूर्य बने थे । 
बीच की पताका हरे रग की थी, जिस 
पर सुनहरा सूर्य कढ़ा था। पताकाओं 
के सिरे ठोस सोने के थे जिनमे लाल 
ढ्रीरे और ज़मुरंद जह्ढे हुए थे। ये तीनों 
बहमल्य पताकाएँ और चरणासन इस 
समय इगलिस्तान के राजमहल में रखे 
हे । 

वारेन हेस्टिस्स १४ है 


इसके बाद टॉरेन्स बयान करता है कि किस प्रकार इन सब अत्याचारों ने, अबध 
के नवाब पर कम्पनी की आए दिन की माँगों ने, और वहाँ के राजशासन में अंगरेज़ों के बिस्य 
हस्तक्षेप ने मिल कर आसफ़्द्ौला को मिटा डाला, अवध निवासियों की हिम्मतों को कुचरू 
कर खाक कर दिया और उत्तर भारत के उस हरे भरे बाग्र को थोड़े ह्वी दिनों में इधर से 
उधर तक वीरान कर डाला । 


भारत से हेस्टिग्स की कमाई 
उन दिनों कम्पनी के प्रायः सब अंगरेज़ मुलाज़िम कम्पनी के लाभ के साथ साथ 
अपने व्यक्तिगत लाभ का भी खासा खयाल रखते थे । वारेन हेस्टिग्स को भी अपनी हर 
राजनतिक चाल में इस बात का पूरा पूरा विचार रहता था। नज़रानों और रिशवतों का 
बाजार चारों ओर गरम था। इतिहास लेखक जे ० टालबॉयज व्हीलर लिखता हँ--- 
“हेस्टिग्स ने क़बल किया कि सन्‌ १७८२ में आसफ़्दौला से उसन 
१० लाख रापये लिए। इससे नतीजा निकलता हे कि सन्‌ १७७३ में भी उसने 
इतनी ही रक़म शुजाउद्दोला से लेकर ज्ञरूर चुपके से जेब में डाल लो होगी । जिन 
कमंचारियों को कुछ भी राजनंतिक तजरबा हूँ उन्हें इसमें कोई शक नहीं हो 
सकता कि यदि इससे पहले आसफ़ुद्रौला के बाप शुजाउद्दौला ने इतनी ही 
रकम हेस्टिग्स को न दी होती और हेस्टिग्स ने मंज़र न कर ली होती तो आस- 
फ़्दहौला हरगिज्ञ दस लाख रुपये हेस्टिग्स की नज़्र न करता ।/* 
कलकत्ता कौन्सिल की ११ अप्रैल, सन्‌ १७७५ की काररवाई की रिपोर्ट में दर्ज 
है कि अपनी गवरनरी के केवल पहले तीन साल के अन्दर वारेन हेस्टिग्स इन ज़रियों से 
“चालीस लाख रुपये से ऊपर” कमा चुका था । वास्तव में हेस्टिग्स के खिलाफ़ नन्‍्दकुमार 
की शिकायतें झूठी न थीं | हमें यह भी याद रखना चाहिए कि डेढ़ सौ साल पहले भारत 
के अन्दर चालीस लाख रुपये की उतनी क्रीमत थी जितनी आज (१९२९) आठ करोड़ 
की, और चालीस लाख” के आदमी उन दिनों इंगलिस्तान में इतने ही कम थे जितने आठ 
करोड़ के आज भारत में । 


कम्पनी के कर्मचारियों द्वारा देश व्यापी लूट 
वारेन हेस्टिग्स जिस तरह रिशवतें लेता था उसी तरह देता और दिलवाता भी 

२४२ भारत में अंगरेजी राज 


था । उसके अनेक छोटे और बड़े काले और गोरे दलाल कम्पनी की अमलरूदारी भर में 
तमाम महकमों के अन्दर फैले हुए थे, जो देशी नरेशों और भारतीय प्रजा, दोनों को 
तरह तरह से लटते थे और उन पर तरह तरह के अत्याचार करते थे । 

कोलगब्रुक नामक अंगरेज़ ने २८ जुलाई, सन्‌ १७८८ को एक पत्र भारत से इंगलिस्तान 
अपने पिता के नाम भेजा, जिसमें उसने लिखा-- 

“मिस्टर हेस्टिग्स ने इस देश को ऐसे कलक्टरों ओर जजों से भर विया 
है, जिनके सामने एक सात्र लक्ष्य धन कमाना हूँ। ज्योंहोी ये गिद्ध मुल्क के 
ऊपर छोड़े गए, उन्होंने कहीं कोई बहाना निकाल कर और कहीं बिना किसी 
बहाने के देशवासियों को लहूटना शुरू कर दिया |» » > जज छोग मुक़दमे 
का फ़ेंसछा उसके हक़ में करते हे जो उन्हें सबसे ज़ियादा रुपये देता हें। और 
जोर बे रोक टोक डाके डालने के बदले में बाज़ाब्ता सालियाना अबा करते हे ।” 


गोरखपुर के अत्याचार 
आगे चल कर कोलब्रुक लिखता हँ-- 

“बारेन हेस्टिग्स की कूटनीति और उसके निर्लंझज विश्वासघात का 
प्रभाव केवल राजाओं और बड़े लोगों पर ही नहीं पड़ा। ज़्मीदारों की ज्ञर्मी- 
दारियाँ छीन लेना, बेगमों को लूटना, रहेलों को निवंद्रा कर डालना, ये सब भूले 
जा सकते हे, किन्तु जो अत्याचार उसने गोरखपुर में किए वे सदा के लिए ब्रिटिश 
जाति के नाम पर एक कलूंक रहेंगे ।* 
गोरखपुर के इन अत्याचारों के विषय में जेम्स मिल लिखता हूँ कि सन्‌ १७७८ में 

वारेन हेस्टिग्स ने अपने एक अफ़सर, करनल है नेवे, को कम्पनी की नौकरी से निकाल कर 
अवध के नवाब के यहाँ भेज दिया । नवाब पर ज़ोर देकर बहराइच और गोरखपुर के 
जिलों का दीवानी और फ़ौजी शासन करनल हँनेवे को दिलवा दिया गया । मिल लिखता 
हूँ कि--- यह तमाम इलाक़ा नवाब के शासन में खूब खुशहाल था, किन्तु करनल हैनेवे 
के अत्याचारों के कारण तीन साल के अन्दर यह तमाम इलाक़ा वीरान हो गया ।” लिखा 
हैं कि--- हैनेवे ने कोई लगान नियत न कर रखा था, बल्कि जिस समय जिस ज़मींदार 
या रश्यत से जितना चाहता था, अपने कलकटरों को भेज कर वसूल कर लेता था। इलाक़े 
भर के अन्दर जो लोग अदा करने में असमर्थ होते थे उन्हें आम तौर पर क़ैद और कोडों 

बारेन हेस्टिग्स २३४३ 


की सज़ा दी जाती थी। लोग अपने घर बार और गाँव छोड़ छोड़ कर निकल गए । बहुतों 
को इतना दिक़ किया गया कि उन्हें अपने बच्चे तक बेच देने पड़े । * 

मिल लिखता है कि कम्पनी का एक मुलाजिम, कप्तान एडवर्डेंस, सन्‌ १७८० में इस 
इलाक़े को देखने के लिए गया। उसने देखा कि देश के बहुत कम हिस्से में खेती की गई थी, 
आबादी बहुत कम रह गई थी और जो इने गिने आदमी उस इलाक़े में रह गए थे वे अत्यन्त 
दुखी दिखाई देते थे। मिल यह भी लिखता हूँ कि जिस समय करनल हुँनेवे ने नवाब के 
यहाँ जाकर नौकरी की, उस समय हैनेवे के ज़िम्मे कर्ज़ा था, किन्तु तीन साल के अन्दर 
कर्ज़ा अदा करने के बाद उसके पास क़रीब ४५,० ०,००० रुपये नक़द मौजूद थे । 

नवाब ने इन अत्याचारों की ख़बर सुन कर सन्‌ १७८१ में करनल हूँनेवे को बर- 
खास्त कर दिया । इसके बाद जब नवाब को मालम हुआ कि हेस्टिग्स फिर करनल हेँनेवे 
को मेरे सिर मढ़ने की तजवीज़ कर रहा है तो नवाब ने हेस्टिग्स को लिख दिया कि--- 
“में हज़रत मोहम्मद की क़सम खाता हूँ कि यदि आपने मेरे यहाँ किसी काम पर भी करनरू 
दनेवे को नियुक्त किया तो में सलतनत छोड़ कर निकल जाऊंगा ।| 

दुर्भाग्यवश उस समय के कम्पनी के शासन का कोई सच्चा और विस्तृत इतिहास 
किसी भारतवासी के हाथ का लिखा हुआ मौजद नहीं हैं । 


लगान का बढ़ाया जाना 


अब हम फिर कोलब्रुक के पत्र की ओर आते हें । याद रखना चाहिए कि कम्पनी 
ही इस समय सारे बंगाल, बिहार और उड़ीसा की प्रजा से लगान वसूल करती थी । यह 
रूगान जिस हिसाब से वसूल किया जाता था, उसके बारे में कोलब्रुक लिखता हँ-- 

“जिस पद्धति के अनुसार इस देश के अन्दर अंगरेज्ञों इलाक़ों का शासन 
किया जा रहा हें उससे प्रजा को खुशहाली पर बुरा असर पड़ा हू । »< >< > 
नमक और अफ़ीम के ठेकों को या उन तरीक़ों की, जिनसे कम्पनो की तिजारती 
पूंजी जमा की जाती हे, बात छोड़ कर में केवल ज़मोन के लगान की बात करता 
हूं । ज़्मोन का लगान जहाँ तक बढ़ाया जा सकता था, बढ़ा दिया गया हू । मुण्ल 
सरकार के अधीन कोई ज़्मोंदार अपनी ज्ञमोंदारी की पेदावार का आधा भी 
सरकार को न देता था और छोटी ज्मोंदारियों से तो इससे भी कहीं कम लिया 
जाता था। इसके अलावा ज़मींदारों को कुछ रक़स बतोर पेनदन के अपने हिसाब 
में जमा कर लेने को इजाज़त थी, या उसकी जगह उन्हें कुछ ज्ञमोनें माफ़ी में 
सिल जाती थों। इसके विपरीत कम्पनी के अधीन ज्ञमींदार के पास अपने यहाँ की 

पंदावार का केवल दस फ़ी सदी रहने दिया जाता हे । ८ »< > प्रजा के साथ 
जिस तरह का बरताव किया जा रहा है, उससे वे सदा याद रखेंगे कि कभी किसी 
भी बिजेता ने अपनी किसी पराजित जाति के कन्धों पर इससे भारी जुआ नहीं 
रखा ।/7 


बारेन हेस्टिग्स पर मुक़दसमा 


वारेन हेस्टिग्स के अत्याचारों की अनेक संगीन शिकायत इंगलिस्तान की पालिमेण्ट 
के कुछ मेम्बरों के पास पहुँचीं। पालिमेण्ट में कुछ न्यायप्रेमी मेम्बर भी मौजूद थे । उनकी 
ओर से पालिमेण्ट के सामने वारेन हेस्टिग्स पर रिशवतखोरी और अनेक घोर अन्यायों 
के लिये मुक़दमा चलाया गया। सुप्रसिद्ध विद्वान एडमण्ड बर्क ने अपनी अमर वक्‍तृताओं 
में कम्पनी और वारेन हेस्टिग्स के उन दिनों के कल॒षित कृत्यों की खूब पोल खोली । इन 
वक्‍तृताओं का पढ़ना ब्रिटिश भारतीय इतिहास के हर विद्यार्थी के लिए आवश्यक हूँ । सात 
साल तक मुक़दमा चलता रहा, किन्तु बास्तव में इंगलिस्तान के सामने सवाल न्याय अन्याय 
का न था। सवाल था अंगरेज़ क्रौम के हित और अंगरेज़ क़रौम के राज का । वारेन हेस्टिग्स 
ने जो कुछ किया था, अधिकतर अपनी क़ौम के हित के लिए और भारत में अंगरेज़ी राज को 
मज़बत करने के लिए किया था। इसलिए अन्त में ब्रिटिश पालिमेंट ने उसे सब इल्ज़ामों 


से साफ़ बरी कर दिया । 

इस तमाम मुक़दमे में वारेन हेस्टिग्स के क़रीब १० लाख रुपये खर्च हुए, जो 
निस्सन्देह उसकी भारत की कमाई का केवल एक हिस्सा था। कम्पनी के मालिकों ने 
फ़ौरन हरजाने के तौर पर आइन्दा २८ साल तक के लिए चालीस हज़ार रुपये सालाना 
बारेन हेस्टिग्स को देने का वादा किया, जिसमें से अधिकांश उन्होंने उसी समय पेशगी अदा 
कर दिया । हेस्टिग्स इससे कई गुना अधिक कम्पनी को लाभ पहुँचा चुका था । 

सर एलिजाह इम्पे पर भी “रिशवतें लेने, खुला अन्याय करने, जिन कानूनों के 
मातह॒त उसे अधिकार मिला हुआ था उन्हें जान बूझ कर तोड़ने, झूठी गवाहियाँ बनाने, 
झूठे हलफ़नामे तसदीक़ करने + इत्यादि का मुक़्दमा चलाया गया। किन्तु अन्त में 
इंगलिस्तान के शासकों ने यह कह कर, कि उसके जुर्मों का केवल प्रगट ह्वो जाना द्वी 
काफ़ी है ', उसे छोड़ दिया । 

भारत में अंगरेज़ी राज की जड़ें इस तरह पक्‍की की गईं । 

आठवाँ अध्याय 


पहला मराठा युद्ध 


सराठा सण्डल 

छत्रपति शिवाजी की मृत्यु के क़रीब ७५ साऊ के अन्दर १८वीं खदी के मध्य में 
मराठों की सत्ता अपने शिखर को पहुँच चुकी थी । म॒ग़रू साम्राज्य उस समय अत्यन्त 
जर्ज र हालत में था और दो सौ साल से ऊपर के उस पुराने साम्राज्य के खण्डहरों में से उत्पन्न 
होकंर मराठों का साम्राज्य एक बार समस्त भारत पर फंजछता हुआ मालूम होता था । 
स्वयं दिल्‍ली और दिल्‍ली का सम्यराट, दोनों मराठों के हाथों में थे। रघुनाथ राव की मराठा 
सेना राजध'ती से आगे बढ़ कर लाहौर विजय कर चुफी थी और पराजित अफ़ग़ान सेना 
को अटक के पार भगा कर पजाब का सूबा मराठा साम्राज्य में शामिल कर चुकी थी । 


बालाजी बाजीराव पेशवा की गद्दी पर था। शिवाजी के अयोग्य वंशज सतारा 
के किले के अन्दर पेशवा की सेना की हिफ़ाज़त में अभी तक अपनी नाम मात्र की गद्दी 
क़ायम रखे हुए थे | किन्तु सारा शासन प्रबन्ध पेजवा के योग्य और प्रबल हाथों में था । 
पेशवा के अलावा मराठा साम्राज्य के चार मुख्य स्तम्भ यानी महाराष्ट्र मण्डल' के चार 
मुख्य सदस्य, सिधिया, होलकर, गायकवाड़ और भोंसला थे। ये चारों चार बड़े बड़े राज्यों 
के स्वतन्त्र शासक थे, किन्तु सब पेशवा को अपना अधिराज मानते थे। उसे बराबर ख़िराज 
देते थे और हर लड़ाई में आज्ञा मिलने पर अपनी सेनाओं सहित पेशवा की सहायता के लिए 
पहुँच जाते थे। प्रथम पेशवा, बालाजी विश्वनाथ, ने दिल्‍ली सम्राट फ़देखसीयर के दरबार 
में उपस्थित होकर प्रसिद्ध देश हितेषी भाइयों, सय्यद अब्दुल्ला और सय्यद हुसेनअली, 
की मदद से सम्राट से मराठा राज के लिए स्वराज” का परवाना हासिल किया। 
सम्राट ने फ़रमान जारी कर दिया कि इस मराठा 'स्वराज' के अलावा दक्षिण के सूबेदार 
के बाक़ी तमाम इलाक़ों पर भी मराठों को चौथ' मिला करे। पेशवा ने सम्प्राट की वफ़ादारी 
की क़सम खाई ओर अपनी सेना द्वारा साम्राज्य की रक्षा करने का वादा किया। वास्तव म 
यह चौोथ' इसी उद्देश्य से दी गई थी कि उससे पेशवा मुग़लू साम्राज्य के तमाम दक्षिणी 
इलाके की हिफ़ाजत के लिए सेना रख सके । इसके बाद हर पेशवा और उसके मातहत 
समस्त मराठा नरेश कम से कम नाम के लिए दिल्ली के सम्राट को सारे भारत का सम्राट 
जोर अपना महाराजाधिराज मानते रहे । रघुनाथ राव ने दिल्ली सम्राट ही के नाम पर 
अफ़ग़ानों से पंजाब विजय किया और जिस मराठा सरदार को वहाँ की हकूमत सौंपी उसे 
दिल्ली सम्राट का एक सूबेदार कह कर नियुक्त किया । फिर भी दिल्ली दरबार की 
निर्बंछता के सबब मराठों की उस समय की सत्ता वास्तव में स्वाधीन सत्ता थी। और 
पेशवा ही हिन्दोस्तान के उत्तर से दक्षिण और पूरब से पश्चिम तक यानी अटक से करनाटक 
और बंगाल की सरहद से खम्भात की खाड़ी तक फैले हुए इस विशाल मराठा साम्राज्य का 
क्रियात्मक शासक था । 

मराठा साम्राज्य को अवनति 

किन्तु यह मराठा साम्राज्य चन्द रोज़ भी अपने पूरे वैभव को कायम न रख सका। 
मालम होता है कि साम्राज्य के साथ ही साथ मराठा सरदारों में एक दूसरे से ईष्या और 
प्रतिस्पर्धा बढ़ने लगी । वे श्रीहीन किन्तु निरपराध और राष्ट्रोपयोगी दिल्ली सम्राट को 
भी तख्त से उतार कर उसकी जगह लेने के चक्कर में पड़ गए। उनमें से कुछ अपने या अपने 
कुलों के लाभ के लिए अपने देशवासियों, यहाँ तक कि स्वयं पेशवा के खिलाफ़ विदेशियों 
से मेल करने में भी न झिझके । एक पिछले अध्याय में लिखा जा चुका है कि इस तरह के 
भीतरी दोषों के कारण ही मराठों की सत्ता को पहला धक्का सन्‌ १७६१ में पहुँचा, 
जबकि पानीपत के ऐतिहासिक मैदान में अहमदशाह अब्दाली की सेना ने मराठों की 
संयुक्त सेना को हरा कर उन्हें उत्तर भारत से सदा के लिए निकाल बाहर किया । उसी 
समय से दिल्ली के सम्राट पर से मराठों का प्रभाव उठ गया और उस समय से ही धीरे 
धीरे गायकवाड़, भोंसला, होलकर और सिंधिया एक एक कर पेशवा की अधीनता से 
अपने तईं स्वाधीन समझने लगे । 


पानीपत के कुछ सप्ताह बाद ही बालाजी बाजीराव की मुत्यु हो गई । बालाजी 
का नाबालिग बेटा माधोराव पेशवा की गद्दी पर बंठा और माधोराव का चचा रघुनाथ 
राव, जिसे इतिहास में अधिकतर राघोबा कहा जाता हैं और जिसकी सेना ने अफ़ग़ानों 
से पंजाब विजय किया था, अपने भतीजे पेणवा का संरक्षक नियुक्त हुआ | राघोबा बीर 


किन्तु अद्रदर्शी था । वह महत्वाकांक्षी भी था और महत्वाकांक्षा ने उसकी नीतिज्ञता पर _ 


और भी परदा डाल दिया था | इसीलिए जब अंगरेज़ों ने अपने मतलूब के लिए मराठों 
की सत्ता को नष्ट करने का विचार किया, तो राघोबा आसानी से उनके हाथों में खेल 
गया । 


वक्षिण में कम्पनो को नोति 


कम्पनी की सत्ता उन दिनों भारत में बढ़ती जा रही थी। मराठों जैसी प्रबल 
भारतीय शक्ति के अस्तित्व को अंगरेज़ अपनी उन्नति के लिए हितकर न समझ सकते 
थे । एक न एक दिन इन दोनों शक्तियों का एक दूसरे से टकरा जाना अनिवायें था। 

प्रसिद्ध इतिहास लेखक ग्राण्ट डफ़ लिखता है कि उस समय-- 


“कस्पनों के डाइरेक्टर इस बात के लिए इच्छुक थे कि मराठों को बढ़ती 
हुई सत्ता को किसो तरह धक्का पहुँचे, और यदि देश को दूसरी शक्तियाँ 
मराठों के लिराफ़ सिल सकतों तो यह देख कर उन्हें बहुत बड़ा सनन्‍्तोष होता है 
इसी इच्छा को पूरा करने के लिए अंगरेज़ों ने राधोबा को झूठमूठ बहकाना शुरू 

किया कि दक्षिण का सूबेदार निज्ञामुलमुल्क मराठों पर हमला करने वाला है। 

पहला मराठा युद्ध २४७ 


राधोबा की अद्रदशिता से पेशवा माधोराव और बम्बई के अंगरेज़ गवरनर, इन 
दोनों के बीच यह सन्धि हो गई कि यदि निज्ञाम मराठों पर हमला करे तो अंगरेज़ सेना 
और सामान से मराठों की मदद करेंगे और इस मदद के बदले में पश्चिमी तट पर साष्टी 
( 88]8०66७ ) का टापू और बसई ( 8 88०॥ ) का किला, दोनों पेशवा की ओर से 
अंगरेज़ों को दे दिए जावेंगे । 

ने निज़ाम ने मराठों पर हमला किया, न मराठों को अंगरेज़ों की मदद की ज़रूरत 
हुई, और न साष्टी और बसई उस समय अंगरेज़ों के हवाले किए गए, फिर भी इस 
सन्धि के समय से ही अंगरेज़ों की पेशवा दरबार के अन्दर पहुँच हो गई । उन्हें मराठों की 
भीतरी कमज़ोरियों का पता लूगने लगा और मराठा साम्राज्य के अन्दर अपनी साज़िशों 
के फंलाने का मौका मिलने लगा । 

दक्षिणी भारत के सम्बन्ध में इस समय कम्पनी की नीति के तीन मुख्य पहल थे । 
दूसरे शब्दों में उनकी तीन मुख्य इच्छाएँ थीं, जो डाइरेक्टरों और गवरनर जनरल के 
पत्रों से बिलकुल साफ़ हँ-- 

(१) अंगरेज़ जानते थे कि यदि दक्षिण की तीन मुख्य शक्तियाँ---निजञाम, हंदरअली 
और पेशवा---आपस में मिल गई तो दक्षिणी भारत से अगरेज़ों के अस्तित्व को आसानी 
से मिटा देंगी, इसलिए जिस तरह हो इन तीनों को एक दूसरे से लड़ाए रखना ज़रूरी था। 


(२) इनमें मराठे सब से अधिक महत्वाकांक्षी और साम्राज्यप्रेमी थे । इसलिए 
उन्हें घरेलू झगड़ों में इस तरह फेंसाए रखना ज़रूरी था कि जिससे बंगाल और उत्तर 
भारत के अन्दर अंगरेज़ों के बढ़ते हुए प्रभाव में हस्तक्षेप करने का उन्हें अवकाश न मिल 
सके । 


(३) भारत के पश्चिमी तट पर आहिस्ता आहिस्ता अपने पैर फैलाने के लिए 
साष्टी का टापू, बसई का इलाक़ा और कुछ थोड़ा सा गुजरात प्रान्त का भाग कम्पनी 
को अपने अधीन कर लेना ज़रूरी था । 


साथध्टी और बसईं पर अंगरेज्ञों के दाँत 


कम्पनी के डाइरेक्टरों ने बम्बई के गवरनर और वहाँ की कोन्सिल के नाम १८ 
माचं, सन्‌ १७६८ के एक पत्र में लिखा कि--- हम आप से जितने जोर के साथ हो सकता 
है उतने ज़ोर के साथ सिफ़ारिश करते हूँ कि आपको जब जब मौक़ा मिल सके, आप इन 
स्थानों (साष्टी और बसईं ) को प्राप्त करने के यत्न करते रहें । इसमें हम अपना बहुत 
बड़ा लाभ समझते हें । * इसके बाद ३१ मार्च, सन्‌ १७६९ के डाइरेक्टरों के पत्र में फिर 
यह वाक्य आता हे-- साष्टी और बसई और उनके साथ के इलाक़े, सूरत प्रान्त का 
मराठा भाग ८ » >ये चीजें हैं, जिन्हें आपको अपनी तमाम सन्‍न्धियों में, पत्र-व्यवहार 

२४८ भारत में अंगरेज्ञी राज 


में और लड़ाइयों में अपनी नज़र के सामने रखना चाहिए, जिन्हें प्राप्त करने के लिए हमेशा 
मौक़े की ताक में रहना चाहिए ।* 

इतिहास लेखक मिल लिखता हैँ कि--- इसी मनोरथ को अधिक लगन के साथ 
सिद्ध करने और पेशवा माधोराव से बातचीत करने के लिए डाइरेक्टरों ने हिदायतें देकर 
मिस्टर मॉस्टिन को भारत भेजा । 

सन्‌ १७७२ में डाइरेक्टरों का विशेष दूत मॉस्टिन भारत पहुँचा और तुरन्त उसे 
बम्बई की कोन्सिल का वकील बना कर पेशवा के दरबार में भेज दिया गया । 


मराठों, हेदर और निज्ञास में फूट डालने के प्रयत्न 


इतिहास लेखक ग्राण्ट डफ स्पष्ट शब्दों में लिखता हं---“बम्बई की गवरमेण्ट ने 
मि० मॉस्टिन को इस उद्देश्य से-पूना भेजा कि वह >< »< » मराठों को घर ही घर में एक 
दूसरे से लड़ा कर या जिस तरीक़े से हो सके इस बात की कोशिश करे कि मराठ हँदर के 
साथ या निज्ञाम के साथ मिलने न पावे । 

गंगा के उत्तर में कुछ इलाक़ों पर उस समय तक मराठों का कब्जा हो चुका 
था और मिल के इतिहास से पता चलता है कि सन्‌ १७७३ में यदि आपस के घरेल झगड़े 
मराठों को बाहर जाने से न रोकते, तो वे इलाहाबाद, कड़ा, अवध और रुहेलखण्ड पर 
हमला करने वाले थे ।६ 

इस तरह कम्पनी की उस समय की नीति के तीनों पहल महत्वपूर्ण और साफ़ थे । 


नाना फड़नवीस की वूरदशिता 


मॉस्टिन ने पूना पहुँच कर बड़ी होशियारी के साथ अपना काम शुरू किया। 
स्वार्थान्ध राधोबा से उसे इस काम में पूरी मदद मिली । किन्तु पेशवा दरबार में उस समय 
एक और दूरदर्शी नीतिज्ञ मौजूद था, जो राघोबा की स्वार्थपरता और अंगरेजों की चालों, 
दोनों को खूब समझता था। यह नीतिज्ञ सुप्रसिद्ध नाना फड़नवीस था। नाना की मृत्यु 
के बरसों बाद सन्‌ १८५० में उसकी योग्यता को स्वीकार करते हुए जे० सलीवन नामक 
अंगरेज़ ने करनल ब्रिग्स के नाम एक पत्र में लिखा कि--- नाना फड़नवीस और उस जैसे 


नि हज 

: धहुला सराठा युद्ध २४९ 


आदमी हमें दीजिए । उस योग्यता के भारतवासियों के मुक़ाबले में भारत के शासकों 
की हैसियत से हम अत्यन्त तुच्छ और बौने मालम होते हें! ! [ /* 


नाना फड़नवोीस और अंगरेज़ 
इतिहास लेखक टोॉरेन्स अंगरेज़ों की ओर नाना फड़नवीस की नीति के विषय में 
लिखता हँ--- 

“नाना फड़नवीस अंगरेज्ञों के प्रति आदर प्रकट करता था, उनकी तारीफ़ 
करता था, किन्तु उनके राजनंतिक आलिंगन से पीछे हटता था और चाहे कोई 
कसी भी आपत्ति क्‍यों न सामने खड़ी हो, वह अंगरेज़ों से स्थायी संनिक सहायता 
स्वीकार करने से सदा इनकार करता रहा। 
नाना की यह नीति ही उस समय के भारतीय शासकों के लिए एक मात्र कुशल 

नीति हो सकती थी | इसीलिए राघोबा और अंगरेज़ों के बीच जो सन्धि हो चुकी थी, 
नाना फड़नवीस उसके खिलाफ़ था। पेशवा माधोराव भी नाना के प्रभाव में था । ऐसी 
सूरत में मॉस्टिन की चालें कुछ दिनों तक न चल सकी । इतिहास लेखक मिल लिखता है 
कि थोड़े दिनों की बातचीत के बाद मॉस्टिन ने देख लिया कि साष्टी और बसई इतनी 
आसानी से न मिल सकेंगे । 


अंगरेज़ दूत मॉस्टिन की करतुृतें 

फिर भी मॉस्टिन के प्रयत्न जारी रहे । सब से पहले उसने राघोबा और नाना 
फड़नवीस को एक दूसरे से फोड़ने की कोशिश की । पेशवा माधोराव बालिग् हो गया था । 
तब भी राघोबा मॉस्टिन के कहने में आकर उसे नाना के प्रभाव से हटा कर अपने प्रभाव में 
रखने की चेष्टा करने लगा। धीरे धीरे माधोराव और राघोबा में अनबन इतनी बढ़ गई 
कि एक बार माधोराव ने विवश होकर अपने चचा राधोबा को क़ैद कर दिया । शीघ्र ही 
राघोबा को फिर छोड़ दिया गया । इतने में १८ नवम्बर, सन्‌ १७७२ को २८ साल की 
अल्प आयू में माधोराव की मृत्यु हो गई । माधोराव की मृत्यु मराठा साम्राज्य के लिए 
बड़े दुर्भाग्य की घटना थी । इस नौजवान पेशवा की मौत का ज़िक्र करते हुए ग्राण्ट डफ़ 
लिखता है-- 

“दूर दूर तक फंले हुए मराठा साम्राज्य के उस वक्ष को, जिसे कुछ 
हानि पहले हो पहुँच चुकी थी, जो जड़ नोचे से रस पहुँचाती थी वह तने से 
कट कर अलग हो गई । उस साम्राज्य को पानीपत के सेबान से भी इतना धक्का 
न पहुँचा था जितना इस सुयोग्य शासक की अफाल मृत्यु से पहुँचा । भाधोराव 
युद्ध विद्या में तो चतुर था ही, नरेश की हँसियत से भी उसका चरित्र उसके पूर्वा- 
धिकारियों से कहीं अधिक प्रद्ंसा और आदर के योग्य था ।”_ 


निभीन लिनललल लत तल लललफल तक लिन अलिनिनननानिी एटा हक बलन टिक न न कनन> क4७+ ४न- पिियाा ५ एड या टिकण टजकेलनअा७- 

२५० भारत में अंगरेशी राज 


पेशवा माधोराव की अचानक मुत्यु के सम्बन्ध में कम्पनी के दूत मॉस्टिन पर सन्देह 
होना, खास कर मॉस्टिन की अन्य करतृतों को देखते हुए, बिलकुल स्वाभाविक है; किन्तु 
इन गृप्त पापों का ठीक भेद इतने समय के बाद खूल सकना अत्यन्त कठिन है । 

माधोराव के कोई बच्चा न था। मरने से पहले उसने अपने भाई नारायणराव को 
पेशवा की गद्दी के लिए नियुक्त कर दिया और अपने चचा राघोबा से प्रार्थता की कि आप 
नारायणराव की रक्षा और सहायता कीजिएगा । 


पेशबा मारायणराव को हत्या 


राघोबा के लिए अपनी महत्वाकांक्षा को पूरा करने और मॉस्टिन के लिए राघोबा 
द्वारा अपने मालिकों की इच्छा को सफल बनाने, दोनों का अब ख़ासा सुन्दर अवसर था। 
३० अगस्त, सन्‌ १७७३ को राघोबा ने अपने भतीजे नारायणराव पेशवा को मरवा डाछा । 
मॉस्टिन ने बड़े उल्लास के साथ बम्बई की अंगरेज़ कौन्सिल को इस घटना की सूचना दी । 

नारायणराव की हत्या का भेद उसी समय पूरी तरह खुल गया । जिन आदमियों 
ने नारायणराव को मारा वे राघोबा के आदमी थे । पूछ ताछ होने पर राघोबा ने बयान 
किया कि जो मराठी पत्र मेने अपने उन आदमियों के नाम भेजा था, जिन्होंने नारायणराव 
को कत्ल किया, उसमें शब्द धरावे' था जिसका अर्थ 'पकड़ना' हैं और मेरा मतलब केवल 
नारायणराबव को गिरफ्तार कराने का था, किन्तु बाद में बीच ही में किसी ने कहीं पर 
'धरावे' शब्द को बदल कर 'मरावे' कर दिया । इसमें भी कोई सन्देह नहीं हो सकता कि 
इस हत्याकाण्ड में मॉस्टिन का भी पूरा हाथ था। सर हेनरी लारेन्स लिखता हँु-- बाद में 
राधोबा ने नारायणराव को मार डाला ,.« »: » और अंगरेज सरकार ने उसका साथ दिया। 
भंगरेज़ों के भारतीय इतिहास का यह एक अत्यन्त पापमय अध्याय है ।/* 

उधर बम्बई की कौन्सिल ने नारायणराव की मृत्यु का समाचार पाकर इस मौक़े 
को अपनी इच्छापूर्ति के लिए ग़नीमत समझा। ३० अगस्त को पूना में पेशवा नारायणराव 
की ह॒त्या हुई और १७ सितम्बर को बम्बई की कौन्सिल ने मॉस्टिन को पत्र लिखा कि--- 
“इस अवसर पर साष्टी और बसई प्राप्त करने में जितनी चीज़ें हमें मदद दे सकें, उन्हें 
तुम खूब परिश्रम के साथ बढ़ाना और चाहे कुछ भी क्‍यों न हो, पूना छोड़ कर कहीं न 
जाना । 


बिद्रोही शाधोबा और अंगरेश 


नारायणराब की मृत्यु के बाद राघोबा ने अपने आपको पेशवा ऐलान कर दिया। 
मॉस्टिसग और उसके साथियों ने राघोबा को पेशवा बनने में पूरी सहायता दी । पेशवा 
नारायणराव के स्वभाव की प्रशंसा करते हुए ग्रॉन्ट डफ़ अन्त में लिखता है कि--- सिवाय 

पहला मराठा युद्ध २५१ 


उसके शत्रुओं के बाक़ी सब उससे प्रेम करते थे ।“* किन्तु अंगरेज़ों ने अब नारायणराव 
की खूब ब्राई और राघोबा की तारीफ़ें करनी शुरू कर दीं । 

पूना के अधिकांश दरबारी और वहाँ की प्रजा सब राघोबा के विरुद्ध थे । राधोबा 
हर तरह से मॉस्टिन के हाथों की कठपुतली था। मॉस्टिन ने अब उसे समझा बुझा कर निज्ञाम 
और हँदरअली के साथ उसका बाज़ाब्ता युद्ध छिड़ा दिया और इस युद्ध के लिए उसे सेना 
सहित पूना से रवाना कर दिया । किन्तु इस लड़ाई में राघोबा को सिवाय कष्ट और अपमान 
के और कुछ न मिला । 

नाना फड़नवीस और उसके साथियों ने, जो अच्छी तरह देख रहे थे कि राधोबा 
विदेशियों के हाथों में खेल कर मराठा साम्राज्य की जड़ें खोखली कर रहा हूँ, राधोबा की 
इस ग़र मौजूदगी में अपना बल और बढ़ा लिया, यहाँ तक कि राघोबा को पूना लौटने का 
साहस न हो सका। वह जान बचा कर गुजरात की ओर भाग गया । 


पूना में दूसरे पेशवा की नियुक्ति 

इसी बीच एूना में १८ अप्रैल, सन्‌ १७७४ को पेशवा नारायणराव की विधवा स्त्री 
के, जो अपने पति की हत्या के समय गर्भवती थी, एक पुत्र हुआ । पूना दरबार नें एक मत से 
इस बालक के पेशवा नियुक्त होने का ऐलान कर दिया । प्रजा ने गद्दी नशीनी की 
खुशियाँ मनाई । 


पहले मराठा युद्ध की जड़ 

किन्तु अंगरेज़ों का हित राधोबा को ही पेशवा बनाने में था। उन्होंने राधोबा को अपने 
पास सूरत बुलवा लिया । सूरत में ६ मार्च, सन्‌ १७७५ को राघोबा और अंगरेज़ों में एक 
सन्धि हो गई, जिसमें राघोबा ने साष्टी, बसई और सूरत प्रान्त का एक भाग कम्पनी के 
नाम लिख दिया और बम्बई की अंगरेज़ कौन्सिल ने इसके बदले में राघोबा को कम्पनी की 
सेना सहित पूना भेजने और पेशवा की गद्दी पर बंठाने का वादा किया। यह नाजायज 
सन्धि ही पहले मराठा युद्ध की जड़ थी । 


अंगरेज्ञों की पहली हार 

करनल कीटिग के अधीन कम्पनी की सेना और राघोबा की सेना, दोनों मिल कर 
राघोबा को जबरदस्ती पेशवा की गद्दी पर बंठाने की ग्ररज़ से पूना की ओर बढ़ीं । 
उधर पूना दरबार ने सेनापति हरिपन्त फड़के के अधीन एक सेना राधोबा की बग्रावत 
का दमन करने के लिए गुजरात की ओर रवाना कर दी । १८ मई, सन्‌ १७७५ को आरस 
नामक स्थान पर दोनों ओर की सेनाओं में घमासान संग्राम हुआ, जिसमें राधोबा और उसके 
मददगारों की हार हुई । अंगरेज़ों की बहुत सी सेना और अनेक अंगरेज़ अफ़सर मारे गए । 

किन्तु बरसात सर पर थी, इसलिए बागियों का पीछा करके उनका सर्वनाश किए 
बिना ही हरिपन्त फड़के को अपनी सेना सहित पूना लौट आना पड़ा । 

२५२ भारत में अंगरेशी राज 


नतीजा यह हुआ कि राधोबा और अंगरेज़ों को गुजरात में अपनी साज़िशों के पक्का 
करने का अब और अच्छा मौक़ा मिल गया । 


अंगरेज्ञों और गायकवाड़ में सन्धि 


भारतीय नरेशों की आपसी ईरप्या की वजह से इस तरह की साज़िशों के लिए मैदान 
उन दिनों भारत के प्रायः हर प्रान्त में मिल सकता था | सन्‌ १७६८ में गुजरात के अन्दर 
महाराजा दमनाजी गायकवा $ की मृत्यु हुई। तीन रानियों से उसके चार बेटे थे--सयाजी, 
गोविन्दराव, मानिकजी और फ़तहर्सिह । कई साल से सयाजी और गोविन्दराव में गद्दी 
के लिए लड़ाइयाँ हो रही थी । फ़तहर्सिह चारों में सबसे चलता हुआ और सयाजी के पक्ष 
में था । 

करनल कौोटिंग जब राघोबा की राहायता के लिए सेना लेकर बम्बई से गुजरात 
आया, उसने गोविन्दराव के विरुद्ध सयाजी के साथ सन्धि करने की कोशिश की । २२ 
अप्रैल, सन्‌ १७७५ को उसका एक दूत, लेफ्टिनेन्ट जॉर्ज लबीबॉण्ड, बातचीत के लिए 
फ़तहसिह के पास पहुँचा । नौजवान फ़तहसिह ने अगरेज़ों के साथ सन्धि करने से इनकार 
कर दिया और तिरस्कार के साथ लवीबॉण्ड को अपने यहाँ से निकाल दिया । 

बम्बई की कौन्सिल ने जब यह समाचार सुना तो फ़ौरन अपने खुर्राट दूत मॉस्टिन 
को कीटिग की मदद के लिए पूना से गुजरात भंजा। इस समय तक फड़के की विजयी सेना 
पूना वापस पहुँच चुकी थी | मॉस्टिन अब पूना से गुजरात चला आया और वहाँ पर उसने 
अपनी चालों का जाल बिछाना शुरू किया । अन्त में अंगरेज़ों और फतहसिह गायकवाड़ 
के बीच सन्धि हो गई । 

इस सन्धि के अनुसार भड़ोच, चिखली, वड़ियाव और कोरल के तीनों परगने, 
जिनकी आमदनी कई लाख रुपये सालाना थी, बिना किसी तरह की लड़ाई के कम्पनी 
को मिल गए और सयाजी राब गायकवाड़ अगरेज़ों की मदद से बड़ौदा की गद्दी पर बैठ 
गया | गायकवाड़ का राजकुल अभी तक पेशवा को अपना अधिराज मानता था, किन्तु 
अब से वह सदा के लिए मराठा मण्डल से फूट कर अलग हो गया और गुजरात में अंगरेज़ों 
के पैर जम गए। 

सूरत की सन्धि के अनुसार अंगरेज़ों ने साष्ठी और बसई, दोनों पर क़ब्जा कर लिया। 
किन्तु सूरत की सन्धि को पेशवा सरकार ने स्वीकार न किया था और बागी राघोबा को 
पेशवा की गद्दी पर बंठाने का निष्फल प्रयत्न कर अंगरेज़ पूना सरकार को अपना 
दुशमन बना चुके थे । 

अंगरेज़ों के सामने उस समय वास्तव में एक कठिन समस्या थी। राघधोबा के पेशवा 
बन सकने की सम्भावना बहुत ही कम थी और बागी राधोबा को मदद देने के बाद पूना 
सरकार से बातचीत करने का उन्हें अब कोई मुंह न था। उनके गुप्तचर मॉस्टिन का अब फिर 
पूना में घुस सकना तक नामुमकिन मालूम होता था.। 


वारेन हेस्टिग्स की दोराख़ो चालें 
बारेन हेस्टिग्स को इस समय एक खासी अच्छी तरकीब सूझी । उसने सीधे कलकत्ते 

से अपने एक विशेष दूत, करनल अपटन, को पूना दरबार के पास भेजा और यह रुख लिया 
कि बम्बई की कौन्सिल ने राघोबा के साथ जो सन्धि की हू और उसे जो कुछ मदद दी 
हैं, वह मेरी मरज़ी के ख़िलाफ़ और मेरी इजाज़त के बिना दी गई है, इसलिए वह सन्धि 
नाजायज़ है और अंगरेज़ सरकार न बागी राधोबा का साथ देना चाहती है और न पेशवा 
सरकार से लड़ना चाहती हैं । 

वारेन हेस्टिग्स ने बम्बई सरकार को हुकुम दिया कि पेशवा दरबार से युद्ध फ़ोौरन 
बन्द किया जावे और करनल कीटिंग और उसकी सेना को वापस बुला लिया जावे । बम्बई 
सरकार ने आज्ञा पाते ही कीटिंग और उसकी रही सही सेना को सूरत वापस बुला लिया । 
पेशवा दरबार के मन्त्री उस समय पुरन्धर में थे, इसलिए करनल अपटन २८ दिसम्बर, 
सन्‌ १७७५ को पुरन्धर पहुँचा । 

सखाराम बापू उस समय पेशवा का प्रधान मन्त्री था। करनल अपटन के पूना 
जाने का उद्देश्य जाहिरा यह था कि बम्बई कौन्सिल के समस्त कार्यों को नाजायज़ बता कर 
उनके लिए कम्पनी की ओर से दुख प्रदर्शित करे और पेशवा दरबार के साथ कम्पनी की 
मित्रता और वफ़ादारी प्रकट करे | किन्तु करनल अपटन के पास वारेन हेस्टिग्स के दस्त- 
ख़ती दोहरे पत्र मौजूद थे। एक सखाराम बापू के नाम जिसका आशय ऊपर दिया जा चुका 
है और दूसरा बागी राघोबा के नाम, जिसमें वारेन हेस्टिग्स ने राघोबा के प्रति मित्रता 
करते हुए बम्बई कौन्सिल की समस्त काररवाई का समर्थन किया । अपटन को हिदायत 
कर दी गई थी कि यह दूसरा पत्र केवल उस सूरत में उपयोग करना, जबकि इस बीच 
किसी सबब से राघोबा के पक्ष की जीत हो चुकी हो। साथ ही हेस्टिग्स ने जो पत्र सखाराम 
बापू के नाम भेजा, उसमें भी अपनी मित्रता प्रकट करते हुए पेशवा दरबार से प्रार्थना 
की कि साष्टी और बसई अंगरेज़ों ही के पास रहने दिए जाएँ। ह 


मराठों को सनन्‍्देह ह 

पेशवा दरबार के मन्त्री, जिनमें सखाराम बापू और नाना फड़नवीस ज॑से नीतिज्ञ 
मौजूद थे, मामले को खूब समझते थे। करनल अपटन ने वारेन हेस्टिग्स के नाम २ फ़रवरी, 
सन्‌ १७७६ के पत्र में लिखा--- 

“वे मुझसे हजार बार पूछते हें कि आप बराबर इतनी वफ़ादारी की 
क़समें क्यों खाते हे ? बम्बई गवरमेष्ट की छेड़ी हुई लड़ाई को तो आप लोग 
ब्रा कहते हें और उस लड़ाई द्वारा जो इलाक़ आपको मिल गए हे उन्हें अपने 
पास रखने के लिए इतने इच्छुक हैँ, यह सब मामला क्‍या हे ? /* 
पेशवा दरबार ने इस बात पर ज़िद की कि अंगरेज़ फ़ौरन साष्टी और बसई ख़ाली 

कर दें। मजबूर होकर अपटन ने ७ फ़रवरी, सन्‌ १७७६ को वारेन हेस्टिग्स को लिख दिया 
कि---पूनता दरबार हमारी शर्तों पर राज़ी नहीं होता ।” 

१५४ भारत में अंगरेजी राज 


बारेन हेस्टिग्स की युद्ध की तय्यारी 

वारेन हेस्टिग्स ने जब देख लिया कि सुलह से काम नहीं चल सकता, तो अपटन 
के पूना रहते हुए फ़ौरन एक बहुत बड़े पैमाने पर जंग की तैयारियाँ शुरू कर दीं। कलकत्ते 
और मदरास, दोनों स्थानों पर पूना भेजने के लिए सेनाएँ जमा की जाने लगीं। भोंसले, 
सिधिया और होलकर, तीनों को वारेन हेस्टिग्स ने अपनी ओर फोड़ने की कोशिशें शुरू 
कीं । हैदरअली और निज़ाम से भी उससे गुप्त पत्र-व्यवहार शुरू किया, और यह कोशिश 
की कि यदि हैदरअली और निज्ञाम पेशवा दरबार के ख़िलाफ़ अंगरेज़ों को मदद न भी 
दें तो कम से कम तटस्थ रहें । | 


पूना दरबार को इन सब बातों की ख़बर मिलती रही । इतिहास से पता नहीं 
चलता कि और कौन कौन सी बातें थीं, जिनसे डर कर या मजबूर होकर अन्त में नाना 
फड़नवीस जैसे नीतिज्ञों ने अपने विचार बदल दिए। करनल अपटन जिस समय निराश 
होकर पुरन्धर से बंगाल लौटने को तैयार हुआ, कहा जाता है कि पेशवा के मन्त्रियों ने उसे 
रोक लिया । 


पुरन्धर की सन्धि 
३ जून, सन्‌ १७७६ को पुरन्धर में पेशवा दरबार और कम्पनी के दरमियान एक 
नयी सन्धि हुई, जिसमें सूरत वाली नाजायज़ सन्धि को रद्द क़रार दिया गया, अंगरेज़ों 
ने वादा किया कि हम फिर कभी राधोबा को सहायता न देंगे, बसई का क़िला पूना दरबार 
को लोटा देंगे और इस दरबार के साथ सदा मित्रता क़ायम रखेंगे । पूना दरबार ने 
राधोबा के गृज़ारे के लिए प्रबन्ध कर दिया और दोस्ताना क़ायम रखने के लिए” कम्पनी 
को साष्टी का टापू, भड़ोच शहर की मालगृज़ारी और उसके आस पास तीन लाख रुपये 
सालाना का इलाक़ा बतौर जागीर दे दिया | यह भी तय हुआ कि कम्पनी का एक वकील 
पेशवा के दरबार में रहा करे । पूना दरबार को निस्सन्देह यह आशा थी कि इस उदारता 
के बाद हम इन विदेशी व्यापारियों के साथ अमन से रह सकेंगे, किन्तु उनकी यह आशा 
झूठी निकली । पूना के चतुर ब्राह्मण भी कूट नीति में इन विदेशियों से टक्कर न ले सके । 
वास्तव में इन दोनों के नैतिक आद्शों में भी बहुत बड़ा अन्तर था । ज्योंही कम्पनी के 
डाइरेक्टरों को इस नयी सन्धि की सूचना मिली, उन्होंने फ़ौरन वारेन हेस्टिग्स को लिखा--- 
“हम चाहते हे कि राघोबा के साथ जो सन्धि हुई थी, उसके अनुसार 
कम्पनी को जितना इलाक़ा मिला था, उस सबको हर हालत में अपने क़ब्जे 
में रखा जाये और हम आपको आशा देते हें कि जो उपाय उसे क़ायम रखने और 
उसकी रक्षा करने के लिए ज़रूरो हों, आप तुरन्त कर डालें ।”* 

पहला मराठा पुंद्ध २५५ 
कम्पनी के डाइरेक्टरों का कपट 


बम्बई कौन्सिल, कलकत्ता कौन्सिल और कम्पनी के डाइरेक्टर, इन तीनों में इस 
सम्बन्ध में जो पत्र-व्यवहार हुआ उससे इतिहास लेखक मिल ने डाइरेक्टरों के कपट और 
लालच को अच्छी तरह प्रकट किया हैं । डाइरेक्टरों ने इन पन्नों में साफ़ लिखा कि बसईं 
जैसे महत्वपूर्ण इलाक़े को छोड़ देना मूर्खंता है। अपनी मदरास कौन्सिल को युद्ध के लिए 
तैयार रहने और समय पडने पर वारेन हेस्टिग्स की मदद करने की आज्ञा दी । भारत के 
तमाम अंगरेज़ अधिकारियों को साफ़ हिदायत की कि आप लोग राघोबा का साथ न 
छोड़ें और जिस बहाने हो सके, पुरन्धर की सन्धि को तोड़ कर या मराठों को उकसा कर 
उनकी ओर से तुड़वा कर, राघोबा को फिर सामने कर दें, इत्यादि । 


वारेन हेस्टिग्स और उसके तमाम मातहतों के लिए ये हिंदायतें काफ़ी थीं । 


सन्धि को तोड़ने को कोशिशों 


पुरन्धर की सन्धि हो चुकी थी । उस पर बाज़ाब्ता कम्पनी की मोहर रूग चुकी 
थी। फिर भी अंगरेज़ों ने उस सन्बि की शर्तों को पूरा करने में टाल मटोल शुरू की । न 
उन्होंने राघोबा का साथ छोड़ा और न बसई का क्रिला खाली किया । करनल अपटन 
सन्धि करके कलकत्ते लौट गया और जब उस सन्धि के अनुसार कम्पनी के एक वकील को 
पूना भेजने का मौक़ा आया तो फिर वही प्रसिद्ध अंगरेज़ दूत मॉस्टिन बम्बई से पुना 
भेजा गया । 

पेशवा दरबार के नीतिज्ञ मॉस्टिन और उसके कृत्यों से अच्छी तरह परिचित थे । 
बे जानते थे कि मॉस्टिन ही अंगरेजों और मराठों के बीच की सारी आपत्तियों की जड़ 
हैं । उन्होंने मॉस्टिन जैसे आदमी के फिर अपने दरबार में भेजे जाने पर एतराज़ किया, 
किन्तु कम्पनी के अधिकारियों ने उनकी एक न सुनी और मार्च सन्‌ १७७७ में मॉस्टिन 
कम्पनी के वकील की हेसियत से पूना पहुँच गया । 


अंगरेज़ दूत समॉस्टिन का पूना दरबार में फूट डलवाना 


मॉस्टिन ने इस बार अपने गुप्त कुचक्रों द्वारा धीरे धीरे पेशवा दरबार के एक 
और मन्‍्त्री, मोरोबा, को अपनी ओर फोड़ लिया । उसने मोरोबा को नाना फड़नवीस से 
लड़ा दिया और नाना फड़नवीस तथा प्रधान मन्त्री सखाराम बापू में भी फूट डलवा 
दी । ये झगड़े यहाँ तक बढ़े कि दरबार के अन्दर नाना की जगह मोरोबा को मिल गई 
और नाना कुछ दिनों के लिए दरबार के कार्य से उदासीन होकर पुरन्धर चला गया। 
ताना की गैर हाज़िरी में मोरोबा ने मॉस्टिन के कहने पर बम्बई की कौन्सिल को यह 
गुप्त पत्र लिख भेजा कि आप फ़ौरन राधोबा को पेशवा की गद्दी पर बैठाने के छिए 
फिर से पूना ले आइए । बम्बई कौन्सिल ने, जो केवल एक सहारा ढूंढ़ रही थी, 
पुरन्धर की सन्धि के विरुद्ध फ़ौरन तैयारियाँ शुरू कर दीं । वारेन हेस्टिग्स ने भी खबर 
पाते ही बम्बई की कौन्सिल की मदद के लिए एक बहुत बड़ी सेना बंगाल से पूना भेजे जाने 
की आशा दे दी । 


१५६ भारत में अंगरेज्ञी राजे 
करनल अपटन और उस समय के अन्य अंगरेज़ों के बयानों से साफ़ ज़ाहिर है कि 


पूना दरबार सच्चाई के साथ पुरन्धर की सन्धि पर क्रायम रहना चाहता था; किन्तु वारेन 
हेस्टिग्स और उसके साथियों को इंगलिस्तान से विश्वासघात करने की आज्ञा मिल चुकी थी । 


कम्पनी की सेनाएँ अभी पूना के लिए रवाना भी न हो पाई थीं कि पूना मन्त्रि- 
मण्डल के फिर से बदलने की ख़बर कलकत्ते पहुँची । मालूम होता है कि अंगरेज़ों के नाम 
मोरोबा के पत्र का हाल किसी तरह खुल गया । मोरोबा अहमदनगर के क़िले में क़द कर 
दिया गया । नाना फड़नवीस अब पेशवा का प्रधान मन्त्री नियुक्त हुआ | सखाराम बापू 
बहुत बूढ़ा था । वह अब दरबार के कामों से अलग रहता था । उसमें और नाना में फिर 
से प्रेम हो गया। पूना दरबार में कोई भी अब हत्यारे राघोबा के पक्ष में न था । किन्तु 
कम्पनी की दुरंगी नीति जारी रही । एक ओर मॉस्टिन पूना दरबार में रह कर नाना 
फइनवीस और उसके साथियों को यह विश्वास दिलाता रहा कि अंगरेज़ पुरन्धर की 
सन्धि पर क़ायम रहना चाहते है और शीघ्र उसकी सब शर्तों को पूरा कर देंगे, और दूसरी 
ओर वारेन हेस्टिग्स पुरन्धर की इस सन्धि के खिलाफ़ राघोबा को पेशवा बनाने के लिए 
बम्बई, मदरास और कलकत्त से सेनाएँ भजने की जबरदस्त तेयारियाँ करता रहा । 


करूकत्ते से अंगरेज्ञी सेना का कच 

वारेन हेस्टिग्स ने जो सेना कलकत्ते में तैयार की वह मई सन्‌ १७७८ में करनल 
लेसली के अधीन बंगाल से चली । इस सेना को भोंसले, होलकर, सिंधिया इत्यादि कई 
भारतीय नरेशों के इलाक़ो से होकर गुज़रना था। इनमे से भोंसले, होलकर और सिधिया, 
तीनों महाराष्ट्र मण्डल के रादस्य थे। यदि इन नरेशों को अंगरेज़ी सेना का असली उद्देश्य 
मालूम होता तो उस सेना का पूना तक पहुँच सकना असम्भव होता । इसलिए वारेन 
हेस्टिग्स ने इन तीनों को धोखे में रखने के लिए उनके साथ गुप्त पत्र-ब्यवहार शुरू कर दिया । 

सबसे पहले उसने इन सब नरेशों पर यह जाहिर किया कि फ्रान्स की सेना भारत 
के पर्चिमी तट पर हमला करने वाली है और बंगाल से कम्पनी की सेना केवल फ्रान्सी- 
सियों से अपने इलाक़ की हिफ़ाज़त करने के लिए भेजी जा रही है, उसका उद्देश्य किसी 
भारतीय नरेश से युद्ध करना नहीं है । इसके अलावा बरार के राजा मूदाजी भोंसले के 
साथ उसने एक और खासी सुन्दर चाल चली । हाल ही में सतारा के राजा की मृत्यु हो 
चुकी थी । उसके कोई औलाद न थी । भोंसले कुल की उत्पत्ति शिवाजी के वंश से थी । 
वारेन हेस्टिग्स ने मूदाजी भोंसछे को उकसाया कि आप सतारा की गद्दी पर अपना हक़ 
जमाइए, कम्पनी आपकी मदद करेगी । वारेन हेरिंटग्स का मतलब यह था कि सतारा की 
अधिकार शन्‍्य गद्दी पर एक प्रबरू नरेश को बेठा कर पेशवा दरबार के अधिकारों को 
तोड़ दिया जावे, मराठा मण्डल में फूट डाल दी जावे और फिर मदाजी को अवध के नवाब 
बजीर की तरह अपने हाथों में रखा जावे । 


बरार के राजा को फोड़ने के प्रयत्न 


इस काम के लिए एक अंगरेज़ दूत, ईलियट, को बरार के राजा के. पास भेजा 
गया । एक अंगरेज़ इतिहास लेखक लिखता है-- 

“मिस्टर ईलियट को इस काम के लिए नियुक्त किया गया कि तुम जाकर 
बरार के राजा को मराठा मण्डल से फोड़ो । ईलियट के द्वारा बरार के राजा 
से बातचीत को गई । ईलियट को यह अधिकार दिया गया कि तुम राजा से कह 
दो कि गवरनर जनरल अपनी पूरी शक्ति से सतारा के राजा का तमाम इलाक़ा 
और पेदशवा को पदवी आपको दिलवाने के लिए तेयार हूँ ।/* 
किन्तु मूदाजी ने किसी वजह से वारेन हेस्टिग्स की इस सलाह को स्वीकार न 
किया । वारेन हेस्टिग्स की चाल पूरी तरह न चल सकी । पर इस पत्र-व्यवहार से उसे 
इतना लाभ अवश्य हुआ कि बंगाल की सेना शान्ति के साथ बरार के इलाके से गुज़र 
सकी । 

होलकर और सिंधिया, दोनों, मालम होता हैँ, फ्रान्सीसी हमले के धोखें में आगए । 
इसके अलावा वे उस समय पूना में थे, इसलिए उन्होंने इस सेना को अपने राज्यों में से 
गृज़रने की इजाज़त दे दी । 


नाना फड़नवोीस का अगरेज्ो सेना को रोकना 

वारेन हेस्टिग्स ने ठीक यही धोखा नाना फड़नवीस को देना चाहा और उससे 
यह इजाजत माँगी कि पेशवा के इलाक़ में से कम्पनी की सेना को जाने दिया जावे । किन्तु 
नाना फड़नवीस ताड़ गया। उसने कम्पनी की सेना के आगे बढ़ने पर एतराज़ किया, और 
जब देखा कि एतराज़ का कोई फल नहीं हुआ और अंगरेजी सेना बढ़ी चली आ रही है तो 
मजबर होकर य॒द्ध की तेयारी शुरू कर दी । 

मार्ग में इस सेना के सामने कई छोटी मोटी रुकावट आई । बन्देलखण्ड के राजाओं 

ने उसे अपने इलाक़ में से गुजरने से |का। किन्तु किसी से लड़ कर और किसी से मिल कर, 
किसी को चाल से और नवाब भोपाल जैसे को धन से शान्त करते हुए कम्पनी की सेना 
आगे बढ़ती रही। मार्ग में ३ अक्तूबर, सन्‌ १७७८ को करनल लेसली की मृत्यु हो गई और 
करनल गॉडड्ड उसकी जगह सेनापति नियुक्त हुआ । 


बम्बई से कम्पनी की सेना 

बम्बई के अंगरेज़ों ने इस सेना के पहुँचने का इन्तज़ार न किया । उन्होंने राघोबा 
को युद्ध के ख़्च के लिए एक खासी रक़म बतौर क़र्जं के दी, जिसके लिए उससे पट्टा लिखा 
लिया और २२ नवम्बर, सन्‌ १७७८ को राघोबा तथा करनल इजर्टन के अधीन एक 
विशाल सेना राघोबा को पेशवा की गद्दी पर बेठाने के लिए बम्बई से पूना की ओर 
रवाना कर दी । यह सेना राधघोबा के नाम पर आगे बढ़ती जाती थी और उसके साथ साथ 
मार्ग भर में एलान बेंटते जाते थे, जिनमें महाराष्ट्र की प्रजा से राघधोबा की सहायता करने 

के लिए प्रार्थना की गई। 

इसी बीच मॉस्टिन पूना में अचानक बीमार पड़ गया, उसे बम्बई लौट आना पड़ा 
और १ जनवरी, सन १७७९ को उसकी मृत्यु हो गई । 

खण्डाला तक बम्बई की इस सेना को किसी ने न रोका, किन्तु नाना असावधान न 
था। उसके गृप्तचरों का संगठन इतना अच्छा था कि पूना में बैठे हुए उसे भारत भर की 
राजनैतिक हालत का ठीक ठीक पता रहता था। सिंधिया और होलकर, दोनों उस समय 
पूना में थे। नाना ने उन्हें सेनापति नियुक्त करके उनके अधीन अंगरेज़ों के मुकाबले के लिए 
सेना रवाना की । 


तालेगाँव की लड़ाई 

मराठ युद्ध विद्या में अत्यन्त होशियार थे । वे धीरे धीरे पीछे हटते हुए अंगरेज़ी सेना 
को पूना से १८ मील दूर तालेगाँव के मेदान तक ले आए। ९ जनवरी, सन्‌ १७७९ को 
अंगरेज़ी सेना तालेगाँव पहुँची । वहाँ पहुँचते ही अंगरेज़ों ने अचानक अनुभव किया कि 
एक विशाल मराठा सेना ने उन्हें तीन ओर से घेर रखा था । इस पर वे इतने भयभीत 
हो गए कि उन्हें फ़ौरन पीछे हटने के सिवा कोई चारा दिखाई न दिया । 


अंगरेजों की दोबारा हार और दूसरी सन्धि 


११ जनवरी के ११ बजे रात को अंगरेजी सेना ने पीछे हटना शुरू किया। उन्होंने 
स्वयं अपने बहुत से गोले बारूद को आग लगा दी और भारी तोपों को एक बड़े तालाब 
में फेंक दिया । मराठा सेनापतियों ने अब आगे बढ़ कर सामने से शत्रु को रोका और उन्हें 
चारों ओर से घेर लिया | एक भयंकर संग्राम हुआ । अंगरेज़ी सेना को दूसरी बार पूरी तरह 
हार खानी पड़ी । उनके तमाम अस्त्र शस्त्र छीन लिए गए । पेशवा की सेना उस समय 
यदि चाहती तो राधोबा और उसके एक एक देशी और विदेशी साथी को वहीं पर खत्म 
कर सकती थी, किन्तु अंगरेज्ञों ने हार मान कर दया की प्रार्थना की । १३ जनवरी को 
अंगरेज़ों का एक दूत सन्धि के लिए मराठों के पास पहुँचा । मराठों ने शरणागत शत्रु को छोड़ 
दिया। दोनों पक्षों में फिर एक सन्धि हो गई जिसमें अगरेज़ों ने वादा किया कि--- 

(१) राघोबा को फ़ौरन पूना दरबार के हवाले कर दिया जावेगा । 

(२) भड़ोच, सूरत और मराठों के जितने और इलाक़ों पर कम्पनी ने अपना 
अधिकार जमा रखा है वे सब फ़ौरन पेशवा दरबार को वापस दे दिए जावेंगे। 

(३) जो अंगरेज़ी सेना बंगाल से आ रही हूँ उसे वापस लौटाने के लिए अंगरेज़ 
अफ़सर उस सेना के पास साफ़ सन्देशा भेज देंगे और यह सन्देशा पूना दरबार के एक वकील 
की मारफ़्त भेजा जावेगा । 

(४) जब तक अंगरेज़ इन दर्तों को पूरा न कर दें तब तक के लिए दो अंगरेज़ 
अफसर बतौर बन्धक मराठों के पास कैद रहेंगे । 


सन्धि पर बाज़ाब्ता दोनों ओर के सेनापतियों के दस्तखत हो गए और कम्पनी 
तथा पेशवो दरबार, दोनों की मोहरें लग गईं । राघोबा और दो अंगरेज़ मराठों के हवाले 
कर दिए गए। करनल गॉडर्ड के नाम पत्र लिख कर पूना दरबार के एक वकीरके सपुर्द. 

कर दिया गया । नाना फड़नवीस ने राघोबा और उसके साथ दोनों अंगरेज़ों को माधोजी 
सिंधिया (महादजी सिधिया) के हवाले कर दिया । 


इस दूसरी सन्धि का उल्लंघन 


किन्तु अंगरेज़ अब भी अपने छल से बाज न आए।। बम्बई पहुँचते ही उन्होंने उस पत्र 
को रद करने के लिए, जो हाल की सन्धि के अनुसार मराठा वकील की मारफ़्त करनल 
गॉडर्ड के पास भेज दिया गया था, करनल गॉडर्ड को एक दूसरा गुप्त पत्र भेजा और 
उसमें लिखा कि आप जितनी जलदी हो सके बम्बई पहुँच जाइए । 

बम्बई की अंगरेज़ी सेना की हार का समाचार सुन कर करनल गॉडर्ड पहले सूरत 
की ओर बढ़ा । ९ फ़रवरी को पूना दरबार का वकील अंगरेज़ सेनापति के पत्र सहित 
गॉडड्ड से जा मिला। वकील ने पत्र देकर गॉडर्ड पर बंगाल रछौट जाने के लिए ज्ञोर दिया । 
गॉडर्ड यह झूठ बोल कर कि मेरी सेना का उद्देश्य पेशवा सरकार से लड़ना नहीं है, बल्कि 
उससे मित्रता कायम रखना और फ्रान्सीसियों का मुकाबला करना है, बराबर आगे बढ़ता 
गया। २६ फ़रवरी, सन्‌ १७७९ को वह अपनी विज्ञाल सेना सहित सूरत पहुँच गया । 

वारेन हेस्टिग्स को जिस समय बम्बई की सेना की इस अपमानजनक हार और 
नयी सन्धि का पता लगा तो उसने फ़ौरन करनल गॉडर्ड को लिख भेजा कि आप उस सन्धि 
की बिलकुल परवा न करें, और आगे बढ़ते जावें । 


सिधिया और होलकर कुलों की उत्पत्ति 


मराठा मण्डल के पाँच मुख्य स्तम्भों में से एक महाराजा गायकवाड़ को अंगरेज़ 
अपनी ओर फोड़ चुके थे। बरार के महाराजा भोंसले ने वारेन हेस्टिग्स की सलाह न मानी 
थी, फिर भी वारेन हेस्टिग्स ने अपनी चालों द्वारा उसे इस संग्राम से तटस्थ कर रखा था। 
पेशवा की मदद के लिए अब केवल होलकर और सिंधिया, दो नरेश बाक़ी रह गए थे। 

मालवा का प्रान्त, जिसे मध्यभारत कहते थे, १८वीं सदी के प्रारम्भ तक मुगल 
साम्राज्य का एक भाग था ओर निज्ञाम की सूबंदारी में था। सन्‌ १७२१ में निज़्ाम के 
बगावत करने पर दिल्ली सम्राट ने निज्ञाम की जगह एक हिन्दू राजा गिरधरराय को 
मालवे का सूबेदार नियुक्त कर दिया था। कुछ समय बाद पेशवा ने राजा गिरधरराय से 
मालवा विजय करके उत्तरी भाग अपने एक अनुचर, रानोंजी सिंधिया, को और दक्षिणी 
भाग एक दूसरे अनुचर, मलहरराव होलकर, को दे दिया। यही इन दोनों राजकुलों का 
प्रारम्भ था। 


महारानी अहिल्याबाई : 

जिस समय का हाल हम लिख रहे हैं उस समय दक्षिण मालवे का शासन उस 
महारानी अहिल्याबाई के हाथों म था, जिसकी बुद्धिमत्ता, योग्यता, न्‍्यायशासन, सच्चरित्रता 
और आदर्श राजप्रबन्ध की प्रशंसा अनेक भारतीय और विदेशी इतिहास लेखकों ने की 
है; जिसकी भ्रगाढ़ धामिकता के कारण उत्तर से दक्षिण तक हिन्दू और मुसूूमान समस्त 
भारतीय नरेश उसे अपनी श्रद्धा और आदर का पात्र स्वीकार करते थे ; और जिसका 
नाम आज तक भारत के एक एक गाँव और एक एक झोपड़े में श्रद्धा के साथ लिया जाता 

है । अहिल्याबाई इन विदेशियों के साथ मेल या अपने यहाँ उनका हस्तक्षेप पसन्द न करती 
थी, इसलिए वारेन हेस्टिग्स को पेशवा के ख़िलाफ़ सिंधिया कुल के साथ साजिश करनी 


पड़ी । 


माधोजी सिधिया के साथ झूठा वादा 

माधोजी सिंधिया उस समय पेशवा के अत्यन्त योग्य और विश्वस्त सेनापतियों 
में से था। वारेन हेस्टिग्स ने देख लिया कि नाना को पंगुल कर देने का सबसे अच्छा तरीक़ा 
माधोजी को अपनी ओर फोड़ लेना है । अदटरदर्शी माधोजी विदेशियों की बातों में आकर 
पेशवा दरबार के साथ विश्वासधात करने को राज़ी हो गया । तालेगाँव ही में अंगरेज़ों 
और माधोजी के बीच गृप्त बातचीत शुरू हो गई । माधोजी को ख़ास लालच यह दिया 
गया कि यू रोपियन अफ़सरों और यू रोपियन ढेँग के शस्त्र ढालने वालों की मदद से तुम्हारे 
पास एक जबरदस्त सेना त॑यार कर दी जावेगी, जिसके द्वारा महाराष्ट्र, बल्कि सारे भारत 
में तुम्हारा प्रभाव थोड़े ही दिनों के अन्दर सर्वोपरि हो जावेगा । इस चाल के ज़रिए अंगरेज़ 
उससे राधोबा और अपने दोनों बन्धकों को छूड़ा लेना चाहते थे । 


सिधिया और राघोबा के साथ गुप्त सन्धि 

अन्त में माधोजी, राघोब। और अंगरेज़ों के बीच गुप्त सन्धि हो गई, जिसमें तय 
हुआ कि बालक माधोराव नारायण, जिसकी आयु उस समय पाँच साल की थी, पेशवा की _ 
गद्दी पर कायम रहे, उसी के नाम के सिक्‍के ढलते रहें, राघोबा का बेटा बाजीराव, जिसकी 
आय चार साल की थी, पेशवा का दीवान नियुक्त हो, माधोजी नाबालिग दीवान के नाम 
से शासन का सारा काम करे और राधोबा को पेशवा दरबार से बारह लाख सालाना 
पेनशन पर झाँसी भेज दिया जावे । इसके अलावा अंगरेज़ों ने भड़ोच का जिला माधोजी 
को और ४१,००० रुपये नक़द उसके आदमियों को देने का वादा किया। स्वार्थान्ध माधोजी 
ने अपने स्वामी पेशवा के साथ विश्वासधात करके राधोबा और दोनों अंगरेज़ बन्धकों 
को चुपके से छोड़ दिया। राघोबा फिर अंगरेज़ों से जा मिला। इसके थोड़े ही दिनों के अन्दर 
अंगरेज्ञों ने माधोजी सिंधिया के साथ ठीक वैसा ही बरताव किया जैसा वे बंगाल में अमीचंद 
से लेकर मीर जाफ़र तक एक एक देशघातक के साथ कर चुके थे; फिर भी उस समय भारत 
के अन्दर कम्पनी की सत्ता के जमने में माधोजी ने बहुत बड़ी मदद दी । 

नाना फड़नवीस को जब अंगरेज़ों के इरादों का पता चला और मालूम हुआ 
कि गॉडर्ड की सेना गुजरात पहुँच गई है, तो उसने एक ओर माधोजी सिंधिया 
को सेना देकर गुजरात भेजा ताकि वह गुजरात से अंगरेज़ों को बाहर निकाल दे, 
और दूसरी ओर मूदाजी भोंसले को आज्ञा दी कि तुम फ़ौरन तीस हज़ार सेना 
लेकर बंगाल पर चढ़ाई कर दो । नाना की तजवीज़ काफ़ी जबरदस्त थीं; किन्तु नाना 
को उस समय पता न था कि माधोजी और अंगरेज़ों में गुप्त सन्धि हो चुकी थी और 
मूदाजी भोंसले भी भीतर से वारेन हेस्टिग्स के साथ मिला हुआ था । माधोजी का बाक़ी 
हाल आगे चल कर दिया जावेगा । मूदाजी ने नाना को धोखे में रखने के लिए ३०,००० 
सेना लेकर बंगाल पर चढ़ाई अवश्य की, किन्तु उसने पहले ही से वारेन हेस्टिग्स को एक 

गुप्त पत्र लिख दिया कि--“में यह चढ़ाई केवल नाना फड़नवीस और दूसरे मराठों को 
खुश करने के लिए कर रहा हूँ, यह केवल दिखावा हूँ । में मार्ग में जान कर इतनी देर लगा 
दूंगा कि बरसात से पहले बंगाल की सरहद पर न पहुँच सक और फिर बरसात का बहाना 
लेकर बरार वापस लौट आऊँगा ।” मूदाजी भोंसले ने बारेन हेस्टिग्स के साथ अपने वचन 
का पालन किया । सारांश यह कि इन दोनों मराठा सेनापतियों ने भी अपने स्वामी और 
देश, दोनों के साथ विश्वासघात किया । 


अंगरेज़ों का सिधिया के साथ विश्वासघात 


करनल गॉडर्ड अब सूरत में बैठा हुआ एक ओर नाना फड़नवीस के पास सुलह के 
पत्र भेज रहा था और दूसरी ओर पूना पर चढ़ाई करने की जोरदार तैयारी कर रहा था। 
नाना फड़नवीस ने गॉडर्ड के पत्रों के उत्तर में स्पष्ट लिख भेजा कि सुलह की बातचीत के 
लिए सबसे पहली शर्त यह हैं कि पिछली सन्धि के अनुसार साष्टी का टापू और विद्रोही 
राधोबा, दोनों पेशवा दरबार के हवाले कर दिए जावें। किन्तु साष्टी पर अंगरेज़ों के शुरू 
से दाँत थे और राधोबा इस तमाम खेल में उनके हाथ का तुरुप था। 


इस दरमियान गॉडड्ड ने गुजरात में पेशवा के इलाक़ों पर धावे मारने शुरू किए 
और वहाँ की प्रजा को खूब लूटा और तबाह किया । माधोजी सिंधिया नाना को दिखाने 
के लिए सेना लेकर गुजरात पहुँच गया था और इस समय गुजरात में मौजूद था। किन्तु 
अंगरेज़ों ने बड़ी सफलता के साथ उसे झूठी आशाओं के नशोें में सुठा रखा था। नाना 
फड़नवीस ने प्रजा की बरबादी और माधोजी की नाफ़रमानी का हाल सुन कर अब होलकर 
को सेना सहित गुजरात भेजा । किन्तु गायकवाड़ इस समय तक मराठा मण्डल से (थक हो 
चुका था। माधोजी सिधिया विदेशियों के हाथों में खेल रहा था। मूदाजी भोंसले वारेन 
हेस्टिग्स की चालों में आकर पेशवा के साथ विश्वासघात कर चुका था। इन हालतों में 
अकेला होलकर गॉडर्ड की सेना के हाथों गुजरात की प्रजा की बरबादी को न रोक सका । 


१६ मार्च, सन्‌ १७८० को माधोजी सिधिया ने अपना एक वकील गॉडडर्ड के पास 
भेजा और प्रार्थना की कि तालेगाँव की गुप्त सन्धि के अनुसार राधोबा को झाँसी की ओर 
भेज दिया जाय, ताकि में राघोबा के पुत्र बाजीराव को साथ लेकर पूना के लिए रवाना 
हो जाऊं। किन्तु गॉड्ड का मतलब निकल चुका था। वह राघोबा को इस तरह हाथ से 
छोड़ देने के लिए तैयार न था। उसने अब तालेगाँव की गृप्त सन्धि को भी स्वीकार करने 
से इनकार कर दिया। 


माधोजी को जबरदस्त निराशा और दुख हुआ । गॉडड ने इस हालत में उसे देर तक 
गुजरात में रहने देना ठीक न समझा । चन्द रोज़ के अन्दर ही उसने बिलकुल अचानक 
माधोजी की सेना पर हमला कर दिया । माधोजी की सेना को तैयार होने का समय भी 
न मिल सका । जिस तरह पेशवा के दल में माधोजी अंगरेज़ों से मिल गया था, उसी तरह 
माधोजी की सेना में न मालूम कितने इस समय डडे से मिले हुए हों। अन्त में गॉडर्ड ने 
कर्तव्य बिमूढ़ माधोजी और उसकी सेना को गृजरात से खदेड़कर बाहर कर दिया । करनल 
गॉडडड के लिए अब केवल पूना पर हमला करना बाकी था। 

समस्त भारतीय नरेश्ों को मिलाने की नाना की कोशिश 


दूरदर्शी नाना को जब माधोजी की कर्तंव्य-विमुखता, होलकर की असफलता 
और अंगरेज़ों के इरादों का पता चला, तो उसने फ़ौरन हिन्दोस्तान के क़रीब क़रीब सब 
मुख्य मुख्य नरेशों को इन विदेशियों के ख़िलाफ़ अपने साथ मिलाने के ज़ोरदार प्रयत्न 
शुरू किए। हूँदराबाद के निज्ञाम, अरकाट के नवाब, मैसूर के सुलतान हैदरअली और 
दक्षिण के और कई छोटे छोटे हिन्दू और मुसलमान नरेशों को उसने इस विषय के पत्र 
लिखे । नाना, निज्ञाम और हैदरअली में तय हो गया कि तीनों एक साथ अपने अपने पास 
के अंगरेज़ी इलाक़ों पर हमला करके अंगरेज़ों को हिन्दोस्तान से बाहर निकाल दें । नाना 
की ओर से मूदाजी भोंसले तीस हज़ार सेना सहित अंगरेज़ों को बगाल से निकालने के लिए 
भेजा जा चुका था। निज्ञाम और हँदरअली की कोशिशो का जिक्र और आगे चल कर किया 
जावेगा । इसके अलावा, जैसा ऊपर आ चुका है, कम से कम उपचार के लिए पूना के पेशवा 
दिल्ली के सम्प्राट को सारे भारत का अधिराज स्वीकार करते थे और पेशवा का एक वकील 
सम्राट के दरबार में रहा करता था। नाना को माल्‌म हुआ कि वारेन हेस्टिग्स दिल्‍ली 
सम्राट को अपनी ओर करने की कोशिशों में लगा हुआ है । 


दिल्‍ली सम्प्राट के नाम नाना का पत्र 
नाना ने ६ मई, सन्‌ १७८० को अपने दिल्‍ली के वकील, पुरुषोत्तम महादेव हिंगने 
के नाम इस मज़मून का एक पत्र लिखा-- 

“यहाँ पर समाचार मिला हूँ कि कलकत्ते के अंगरेज्ञ दिल्‍ली के सम्राट के 
साथ पत्र-व्यवहार करके सम्राट को अपनी ओर करने बाले हें । इसलिए आप 
सम्ग्राट और नजफ़ खाँ, दोनों को इस तरह साफ़ साफ़ समझा दीजिए । 

“इन टोपी बालों (यूरोप निवासियों) के तरीक़े बेईमानी और चाल- 
बाजी के हें । इनको आदत यह हुँ कि पहले तो किसी हिन्दोस्तानी नरेश को 
खुद्य करते हें, उसे अपने साथ सन्धि करने के फ़ायदे दिखलाते हें और फिर उसे 
क़ंद करके खुद उसके राज पर क़ढ्ज़ा कर लेते हें । मिसाल के तौर पर 
शुजाउद्रोला, मोहम्मदअली खाँ, अरकाट के सूबे और तंजोर के नरेश इत्यादि 
की हालत देख लीजिए । इसलिए आपका इन टोपी बालों का दमन करना 
लाजमी हैँ। केवल इस उपाय से हो वेद के नरेशों को इज्जत बच सकती 
हैँ, नहीं तो विदेशी टोपो वाले इस भूमि की तमाम रियासतों को छोन लेंगे, 
और सारे देश पर क़्ज़ा कर लेंगे । ऐसा होना अच्छा नहीं हे और भविष्य में सब 
नरेशों के लिए अत्यन्त हानिकर साबित होगा । सम्प्राट समस्त पृथ्वी का स्वामी 
है, इसलिए हर तरह म॒नासिब हे कि सम्राट इस सासले की ओर ध्यान देना अपना 
पवित्र कर्सव्य समझे । दक्षिण के सब नरेश मिल गए हे । नवाब, निञ्ामअली 
खाँ, हुेंदर नायक और पेदवा, इन चारों में सन्धि हो गई है; इन्होंने जारों ओर 
से अंगरेजों का दमन करने का निइचय कर लिया हे ओर अपने अपने इलाक़ों में 
अंगरेजशों से युद्ध करने के लिए फ़ौज, तोपस्ाने और अस्न्न शस्ज की तेयारी कर 
लोहे। 

“उत्तर भारत में सम्राट और नतजफ़ ख्राँ को चाहिए कि सब बरेझों को 
मिला कर अंगरेज्ञों का दसन करें । इससे साम्राज्य की कीति और साल, दोनों 


बढ़ेंगे ।” 

वारेन हेस्टिग्स और नाना फड़नवीस के बीच मुकाबला ज़बरदस्त था। नाना की 
दूरदशिता और देशभक्ति, दोनों अपूर्व थीं । इस पत्र को पढ़ कर ऐसा मालूम होने रूगता 
है मानों वह सन्‌ १८५७ के प्रसिद्ध नाना धोण्डपन्त के हाथ का लिखा हुआ हो । नाना 


फड़नवीस जो बात चाहता था वह न हो सकी । किन्तु उसके प्रयत्न बिलकुल निष्फल नहीं 
गए। 


तीसरी बांर अंगरेज़्ों की हार 


क्रनल गॉडर्ड अपनी विशाल सेना सहित पूना की ओर बढ़ा । रास्ते में कल्याण, 
बसई और कोर्केण प्रान्त के दूसरे कई स्थानों को उसकी सेना ने खूब रौंदा और बरबाद 
किया। किन्तु अभी वह मराठा साम्राज्य के केन्द्र पूना के निकट भी न पहुँच पाया था कि 
भोरघाट के ऊपर हरिपन्त फड़के, परशुराम भाऊ और होलकर के अधीन पेशवा की सेना 
ने उसे रास्ते ही में घेर लिया। मैदान खूब गरम हुआ, किन्तु फिर तीसरी बार विजय मराठों 
ही की ओर रही और अप्रैल सन्‌ १७८१ के आखीर में जान और माल, दोनों की भारी 
हानि उठा कर पूना के दशंन किए बिना ही कम्पनी की इस विशाल सेना को उसी तरह 
ज़िल्लत के साथ पीछे भागना पड़ा जिस तरह जनवरी सन्‌ १७७९ में बम्बई की सेना को 
भागना पड़ा था। बचेखुचे आदमी जान बचा कर बम्बई पहुँच गए, किन्तु इस दूसरी रूज्जा- 
जनक हार से अंगरेज़ों को मराठों की वीरता और युद्ध कौशल का खूब पता चल गया और 
उनकी हिम्मत कुछ दिनों के लिए टूट गई। 


अंगरेज़्ों का गोहद के राणा को अपनी ओर फोड़ना 

इस बीच भारत के दूसरे हिस्सों में भी वारेन हेस्टिग्स की साज़िशें जारी थीं। 
माधोजी सिधिया को अंगरेज़ों की दग्राबाज़ी का काफ़ी तजरबा हो चुका था। उसकी हालत 
इस समय अधमरे साँप की सी थी। वारेन हेस्टिग्स ने सबसे पहले उसे पूरी तरह कुचल 
डालना ज़रूरी समझा | सिधिया का मुख्य गढ़ ग्वालियर था। ब्ारेन हेस्टिग्स ने सिंधिया 
के एक बाजगुज़ार, गोहद नरेश, को ग्वालियर का लालच देकर सिंधिया के खिलाफ़ अपनी 
ओर फोड़ लिया। कप्तान पोफ़म के अधीन कम्पनी की एक सेना ग्वालियर भेजी गई और 
गोहद के राणा की सहायता से ४ अगस्त, सन्‌ १७८० को ग्वालियर का क़िला माधोजी 
सिधिया से जीत कर गोहद के राणा को दे दिया गया। आजकल के धौलपुर के जाट राणा 
उसी गोहद के राणा की औलाद हें। इसके बाद करनल कारनक ने वारेन हेस्टिग्स की 
आज्ञा से फ़रवरी और मार्च सन्‌ १७८१ में सिंधिया के अनेक इलाक़ों को रौंदा, उन्हें लूटा 
और तबाह किया । 

माधोजी को अपने विश्वासघात की काफ़ी सज़ा मिल चुकी थी । वारेन हेस्टिग्स 
ने इसके बाद माधोजी का सर्बनाश करने के लिए राजपूताने के नरेशों को उसके विरुद्ध 
भड़काना चाहा, किन्तु माधोजी के सोभाग्य से इसमें हेस्टिग्स को सफलता न्‌ मिल सकी | 

इतने में हेस्टिग्स को मालूम हुआ कि अंगरेज़ों के विरुद्ध नाना फड़नवीस, निज्ञाम 
और हैदरअली में सलाह हो गई है । मूदाजी भोंसले का बंगाल पर हमला हेस्टिग्स की 
चालों और मूदाजी के विश्वासघात द्वारा विफल हो ही चुका था। केवल दो प्रबल शक्तियाँ 
मैदान में बाक़ी थीं, निजञाम और हँदरअली । हेस्टिग्स ने इन दोनों को अपनी ओर फोड़ने 
के भरसक यत्न किए । निज़ाम के साथ उसे पूरी सफलता हुई, किन्तु हैदरअली को वह 
अपनी ओर न फोड़ सका । वास्तव में हँदरअछली और निज़ाम के चरित्र में बहुत बड़ा 
अन्तर था । 


हेबरअली और निज्ञाम में तुलना 


हैंदरअली एक ग़रीब घराने में पैदा हुआ था | केवल अपनी वीरता और योग्यता 
के बल वह एक मामूली सिपाही से बढ़ते बढ़ते एक विशाल राज का रवामी बन गया था। 
वह प्रजापालक था और उसकी प्रजा उससे प्रेम करती थी । अपने देश या देशवासियों के 
साथ उसने कभी भी दग़ा नहीं की । हँदरअली के चरित्र, अगरेज़ो के साथ उसके युद्ध और 
उसके अद्भुत पराक्रम का बयान अगले अध्याय में किया जायगा | इसके ख़िलाफ़ हैदराबाद 
के राजकुल का संस्थापक निज़ामुलमुल्क दिल्‍ली का एक चलता हुआ दरबारी था, जो 
केवल चालबाज़ियों से बढ़ा और जिसने अपने स्वामी, दिल्‍ली सम्राट, के साथ विश्वासघात 
करके अपने लिए एक स्वतन्त्र राज क्रायम किया । जिस समय दोनों प्रसिद्ध भाई, सय्यद 
अब्दुल्ला और सय्यद हुसेनअली, उस 'जज़िए को, जिसे अकबर ने रह कर दिया था और 
जिसे औरंगज़ेब ने दोबारा जारी किया था, फिर से रह करवा कर तथा अन्य अनेक उपायों 
से मुगल साम्राज्य के नाश को रोकने के प्रयत्न कर रहे थे, उस समय निज़ामुलूमुल्क ने इन 
दोनों दूरदर्शी भाइयों के ख़िलाफ़ साजिश करके उनकी सत्ता को नष्ट किया । निज़ामुलमुल्क 
ने ही मराठों को उकसा कर मुग़लू साम्राज्य पर उनसे हमले करवाए। निज़ामुलमुल्क ही 
ने नादिरशाह को ईरान से बुलवा कर भारत तथा भारत सम्राट, दोनों को अपमानित 
करवाया । निज़ामुलमुल्क ही सम्राट का पहला सूबेदार था, जिसने अपने सूबे को साम्राज्य 
से पृथक करके साम्राज्य के अग भग की नीव रखी और दूसरे सूबेदारों के लिए एक बुरी 
मिसाल कायम की । अंगरेज़ों को भारत के अन्दर अपना राज जमाने में भी समय समय 
पर निजञ्ञाम घराने से काफ़ी सहायता मिली । 


निमञ्ञाम का विध्वासघधात और हुँदरअली के अंगरेज्ञों पर हमले 


वारेन हेस्टिग्स ने उस समय के निज्ञाम को बहकाया कि दिल्ली सम्राट तुम्हें दक्षिण 
की सूबेदारी से हटा कर हैदरअली को तुम्हारी जगह देना चाहता हैं । गुण्ट्र का इलाका 
कुछ समय पहले अंगरेज़ों ही ने निज्ञाम से छीन कर अपने मित्र करनाटक के नवाब 
मोहम्मदअली को दे दिया था। हेस्टिग्स ने अब बह इलाक़ा निज्ञाम को वापस दिलवा दिया। 
इस तरह हेस्टिग्स ने नाना और हैदरअली, दोनों के ख़िलाफ़ निजञ्ञाम को अपनी ओर फोड़ 
लिया । किन्तु हेदरअली पर वारेन हेस्टिग्स की चालों का कोई असर नहीं हुआ । उसने 
नाना का सन्देशा पाते ही अपने पास के अंगरेज़ी इलाकों पर हमला कर दिया । उसकी 
विजयों का हारू अगले अध्याय में दिया जायगा । इधर हेस्टिग्स को करनल गॉडर्ड की 

हार का समाचार मिला। इस समाचार को सुन कर हेस्टिग्स का साहस एक बार टूट गया । 
एक ओर हेदरअली के भयंकर हमले और दूसरी ओर गॉडडे की लज्जाजनक हार, इन 
दोनों से घबरा कर हेस्टिग्स ने पेशवा दरबार के साथ तुरन्त सन्धि कर लेने ही में अपनी 
खेरियत देखी । ' 


अंगरेसों की ओर से सन्धि की कोशिहों 

बारेन हेस्टिग्स ने अब नागपुर के मूदाजी भोंसले से प्रार्थना की कि आप मध्यस्थ 
बन कर नाना फड़नवीस और अंगरेज़ों में सुलह करवा दें । किन्तु मूदाजी नाना के साथ 
विश्वासघात कर चुका था। उसे फिर नाना के सामने जाने का साहस न हो सका । मजबूर 
होकर हेस्टिग्स ने १३ अक्तूबर, सन्‌ १७८१ को फिर माधोजी सिंधिया के साथ एक गुप्त 
सन्धि की और उसी माधोजी द्वारा नाना फड़नवीस से सन्धि की बातचीत शुरू की । 

११ सितम्बर, सन्‌ १७८१ को मदरास की अंगरेज़ कौन्सिल ने भी हँदर से हार पर 
हार खाकर एक पत्र द्वारा बड़ी नम्प्रता के साथ नाना से सुलह की प्रार्थना की, जिसमें उन्होंने 
खुदा और ईसा मसीह के अलावा इंगलिस्तान के बादशाह, अंगरेज क़ौम और कम्पनी, तीनों 
की क़समें खाई कि हम लोग अब जो सन्धि होगी उस पर सदा क़रायम रहेंगे । 


सालबाई की सन्षि 


कई महीने तक पत्र-व्यवहार जारी रहा । अन्त में १७ मई, सन्‌ १७८२ को सालबाई 
नामक स्थान पर पूना दरबार और कम्पनी के बीच तीसरी बार सन्धि हुई | इस सन्धि के 
अनुसार-- 

१--शुरू से अब तक छल से या बल से पेशवा के जितने इलाक़ों पर अंगरेज़ों ने 
कब्जा कर लिया था वे सब पेशवा दरबार को वापस दे दिए गए। 

२--गायकवाड़ के इलाक़ों और तमाम गुजरात की ठीक वही स्थिति रही, जो रान 
१७७५ से, यानी अंगरेज़ों के दखल देने से पहले थी । 

३--राघोबा को २५,००० रुपये मासिक पेनशन पर एक जगह रहने की इजाजत 
दी गई । 

४--जो सन्धि वारेन हेस्टिग्स ने गोहद के राजा के साथ की थी वह रह ठहराई 
गई, ग्वालियर माधोजी सिधिया को वापस मिल गया, और गोहद का राणा, जिसे अंगरेज़ों 
ही ने माघोजी के खिलाफ़ भड़काया था, जिसकी सहायता के बिना कप्तान पोफ़म माबोजी 
को कभी भी वहा में न कर पाता और बिना माधोजी को वश में किए पेशवा दरबार के साथ 
इतनी आसानी से सुलह भी न हो सकती, अब दण्ड भोगने के लिए अपने शत्रु माधोजी के 
हवाले कर दिया गया । 

सन्धि पत्र १७ मई को लिखा गया, किन्तु नाना फड़नवीस ने सात महीने बाद तक 
उस पर दस्तख़त न किए, क्‍योंकि नाना का सच्चा मित्र और अंगरेज़ों का जाती दुशमन 
हैदरअली अभी तक अंगरेज़ों से लड़ रहा था। नाना की आशाएँ अभी ट्टी न थीं । इसके 
अलावा, जब तक हैदरअली मैदान में था, नाना का अंगरेज्ञों के साथ सन्धि कर लेना 
हैदरअली के साथ विश्वासधात करना होता । अन्त में दिसम्बर महीने में नाना को 

हुदरअली की मृत्यु का समाचार मिला। अंगरेज़ों को भारत से निकालने की उसकी आशाएँ 
टूट गईं। नाना ने अब सालबाई के सन्धि पत्र पर दस्तख़त कर दिए । 


पहले मराठा युद्ध का अन्त 

इस तरह ले दे कर पहले मराठा युद्ध का अन्त हुआ। इस युद्ध से भारत के अन्दर 
न अंगरेज़ों का ज़रा सा भी इलाक़ा बढ़ा; न वीरता, युद्धकौशल या ईमानदारी के लिए 
उनकी कीति बढ़ी । इसके ख़िलाफ़ मराठों की वीरता, उनका युद्ध कौशल और नाना 
फड़नवीस की नीतिज्ञता, तीनों इस युद्ध में अत्यन्त उच्च कोटि की साबित हुई । इसमें सन्देह 
नहीं कि यदि गायकवाड़, सिधिया और भोंसले, तीन तीन मराठा नरेशों ने पेशवा दरबार 
के साथ विश्वासघात न किया होता, या यदि ऐन मौक़े पर हैदरअली की ज़िन्दगी ने धोखा 
न दिया होता, तो हिन्दोस्तान से विदेशी सत्ता, जिसे जड़ पकड़े अभी २० साल भी न हुए 
थे, उसी समय समूल उखड़ कर फिक गई होती । किन्तु नाना फड़नवीस की सी उच्च नीति 
और दूरदशिता उस समय के दूसरे मराठा नरेशों में मौजूद न थी और इस देश को पुनर्जन्म 
की प्रसव वेदना में से निकलना आवश्यक था । 

नवाँ अध्याय 


हैदरश्रली 


हेंदरअली का जन्म 

पिछले अध्याय में हम हू दरअली और अंगरेज़ों की लड़ाइयों की ओर इशारा कर चुके 
हें । सच यह हूँ कि है दरअली से बढ़ कर बहादुर, होशियार और ख़ौफ़नाक शत्रु अंगरेज़ों को 
भारत के अन्दर दूसरा नहीं मिला । जिस तरह नाना फइनवीस ने अपनी नीतिज्ञता द्वारा, 
उसी तरह हैदरअली ने जीवन भर अपनी तलवार द्वारा अंगरेज़ों को भारत से निकालने 
का प्रयत्न किया । इसलिए अंगरेज़ों और हँदरअली की लड़ाइयों का बयान करने से पहले 
हैदरअली के जीवन और उसके अद्भुत चरित्र को संक्षेप में बयान करना ज़रूरी हैं । 

हैदरअली का जन्म किसी राजघराने में न हुआ था। उसका प्रपितामह, वली मोहम्मद, 
एक मामूली मुसलमान फ़क़ीर था, जो गुलबर्गा में दक्षिण के मशहूर मुसलमान सन्त, हजरत 
बन्दा नवाज़ गोसूदराज़ की दरगाह में रहा करता था । बली मोहम्मद के खर्च के लिए 
दरगाह से एक छोटी सी माहवारी रक़म बँधी हुई थी । प्राचीन भारतीय ऋषियों के समान 
उस समय के अनेक मुसलमान फ़क़ीर अत्यन्त सरल, किन्तु कौट्म्बिक जीवन व्यतीत किया 
करते थे । वली मोहम्मद के एक बेटा था, जिसका नाम शेख मोहम्मद अली था। उसे शेख 
अली भी कहते थे । शेख़ अली अपने बाप के समान पहुँचा हुआ फ़कीर माना जाता था। वह 
कुछ दिन बीजापुर में रहा, फिर करनाटक के कोलार स्थान में आकर ठहरा । कोलार 
का हाकिम, शाह मोहम्मद दक्खिनी, शेख अली का बड़ा भक्त था। शेख अली के चार बेटे 
थे। खर्च की तंगी के सबब बेटों ने बाप से प्रार्थना की कि हमें इजाज़त दीजिए कि हम कहीं 
और जाकर नौकरी कर लें और धन और इज्जत हासिल करें। किन्तु शेख अली ने बंटों 
को समझाया--- 

“हमारे बाप दादा खुदातर्स (ईश्वर से डरने वाले) और परहेज्ञगार लोग थे । 
वे इस क़ाबिल थे कि दुनिया में नाम हासिल करते, फिर भी दुनिया के बन्धनों और 
उसके संसर्ग से वे अपने को सदा अलग रखने की कोशिश करते रहे; क्योंकि दुनिया 
की लालसा से रूहानी शान्ति जातो रहतो हे और सच्छे सुख को खोज का शौक़ 
मिट जाता है, इसलिए तुम्हें उचित हैँ कि अपने पूर्वजों के क्रम ब क़दम खलो और 
इस चन्वरोज़ा हस्ती के फन्‍्दों में न आओ >< >< >< इसके अछावा मसनस्थी और 
आजाद तबीयत के लोग अपनो सांसारिक हालत के तंग होने से कभी दुखी नहीं 
होते और यदि उनके दुनिया से सम्बन्ध हों तो भी थे उन सम्बन्धों को छोड़ वेने 
और दुनिया से तआल्लुक़ तोड़ लेने में ही फ़ल्य करते हें ।* 
निस्सन्देह हेदरअली के पितामह और प्रपितामह, दोनों सच्चे फ़क़ीर थे । जब तक 

शेख अली जिन्दा रहा उसके बेटे उसके साथ रहे। सन्‌ १६९५ ईसवी में शेख अली की मृत्यु 

हुई । बड़ा बेटा, शेख इलियास, बाप का उत्तराधिकारी हुआ । सबसे छोटे बेटे का नाम फ़तह 
मोहम्मद था । फ़तह मोहम्मद अपने बड़े भाई की इच्छा के खिलाफ़ अरकाट के नवाब 
सआदतउल्ला खाँ की फ़ौज में जमादार हो गया । फ़तह मोहम्मद ने एक दूसरे मुसलमान 
फ़क़ीर, तंजौर के पीरज़ादा बुरहानुद्दीन, की लड़की के साथ विवाह कर लिया । इस स्त्री 
से फ़तह मोहम्मद के दो लड़के हुए। एक का नाम शहबाज़ और दूसरे का हेदरअली था । 
हैदरअली का जन्म सन्‌ १७२० ई० के क़रीब हुआ । 

आज से दो-ढाई सौ साल पहले अधिकांश भारत में हिन्दू और मुसलमानों का 
सामाजिक जीवन एक विचित्र ढंग से परस्पर गथा हुआ था । हैदरअली की एक फ़ारसी 
जीवनी से पता चलता है कि हैदर के जन्म के समय हिन्दू ज्योतिषियों ने उसकी जन्मपत्री 
तैयार की । हैदर 'सिह' राशि में पैदा हुआ था, इसलिए ज्योतिषियों ही की राय से उसका 
नाम हँदर(शेर) अली रखा गया । ज्योतिषियों ही ने भविष्यवाणी की कि नवजात बालक एक 
दिन राजसिंहासन पर बैठेगा, किन्तु साथ ही उसके जन्म के थोडे ही दिनों के बाद उसके 
पिता की मृत्यु हो जायगी । इस पर फ़तह मोहम्मद के कुछ रिह्तेदारों ने बाऊक को मार 
डालना चाहा । फ़तह मोहम्मद को पता लगा तो उसने स्वय अपने जीने की परवा न कर 
बालक का पक्ष लिया । इस तरह हैदरअली की जान बच गई और माता पिता ने उसे बड़े 
प्रेम से पाला । 

शहबाज़ और हेदरअली के जन्म से पहले फ़तह मोहम्मद ने अरकाट की नौकरी 
छोड़ कर पहले मंसूर में नौकरी की और फिर वहाँ से छोड़ कर सूबा सीरा के नवाब दरगाह 
कुलीखा के यहाँ नौकरी कर ली। सीरा में वह बालापुर कलाँ का क़िलेदार बना दिया गया । 
थोड़े दिनों बाद दक्षिण के नरेशों की आपसी लड़ाइयों में फ़तह मोहम्मद किसी लड़ाई में 
काम आया । बाप की मृत्यु के समय शहबाज़ की आयू आठ साल की और हेदरअली की 
आयु ३ साल की थी । विजयी नवाब अब्बास कुली खाँ ने फ़तह मोहम्मद की बेवा और 
उसके यतीम बच्चों का सब माल असबाब ज़ब्त कर लिया और उनके सम्बन्धियों से अधिक 
धन वसूल करने के उद्ृश्य से शहबाज़ और हेदरअली, दोनों मासूम बालकों को पकड़ कर 
एक बड़े नगाड़े के अन्दर बन्द कर दिया और ऊपर से नगाड़े पर चोट लगवानी शुरू की । 


मंसर को सेना में भरती होना 

हैदरअली का एक चचेरा भाई, जिसका नाम भी हैदर साहब था और जो हेदरअली 
के ताऊ, शेख इलियास, का बेटा था, इस समय मेसूर के राजा के यहाँ नायक था। हँदरअ 
की माँ ने अपने इस भतीजे को अपनी मुसीबत की इतला दी । हेदर साहब ने फ़ौरन धन 
भेज कर शहबाज़, हैदरअली और उनकी माँ, तीनों को छुड़वाया और उन्हें श्रीरंगपट्टन में 
बुलवा कर बड़े आदर और प्रेम से अपने पास रखा । यहाँ पर शुरू से ही शहबाज़ और 
हैदरअली, दोनों को घोड़े की सवारी, निशानाबाज्ञी, शस्त्रों का उपयोग और युद्ध विद्या 
की पूरी तालीम दी गई | बालिग़ होन पर शहबाज़ और हेदरअली, दोनों भाई मैसूर की 
फौज में भरती हो गए । 

मैसूर की हिन्दू रियासत दिल्ली सम्राट की आज्ञानुसार मराठों को “चौथ' दिया 
करती थी । इस एक बात के अलावा और सब तरह अपने भीतरी शासन में मैसूर की 

रियासत स्वाधीन थी । दक्षिण के सूबेदार निजञ्ञामुलमुल्क को मेसूर दरबार के ऊपर किसी 
तरह का क्रियात्मक आधिपत्य प्राप्त न था । 

सन्‌ १७४८ ई० में हैदराबाद के निजञ्ञाम का देहान्त हुआ । मृत्यु से पहले निज़ाम ने 
मुज़फ्फ़रजंग को अपना उत्तराधिकारी नियुक्त कर दिया । अंगरेज़ों न एक दूसरे व्यक्ति, 
नाज़िरजंग, को हकदार खड़ा कर दिया और उसका पक्ष लेकर लड़ना शुरू किया । 
फ्रान्सीसियों और मंसूर दरबार ने मुज़फ्फ़रजंग का साथ दिया। अन्त में मुज्ञफ्फ़रजंग ही 
की विजय रही । इन लड़ाइयों में हैदरअली का बड़ा भाई शहबाज़ मैसूर की ओर से लड़ 
रहा था| उसके अधीन दो सौ सवार और एक हज़ार पैदल थे | हेदरअली उस समय अपने 
भाई के अधीन एक मामली घुड़सवार था । 


देव” को पदवी 

मैसूर के महाराजा एक अरसे से सिहासन की केवल एक शोभा समझे जाते थे । 
महाराजा का अधिकांश समय महल के अन्दर पूजा पाठ और धामिक कर्मकाण्ड में व्यतीत 
होता था। यहाँ तक कि महाराजा साल में केवल दो बार अपनी प्रजा के सामने आता था। 
शासन के काम से उसे किसी तरह का सम्बन्ध न था। सारा शासन प्रधानमन्त्री के सपुर्द 
था, जिसे देव' या दलवाई' कहते थे । देव ही राज का क़ियात्मक स्वामी होता था। दंव 
की गद्दी पेतृक थी । यह रिवाज कई पीढ़ियों से चला आता था । पिछले युद्ध में मेंसूर का 
देव नन्‍्दीराज हेदरअली की योग्यता और वीरता को देख इतना खुश हुआ कि सन्‌ 
१७५५ में उसने हँदरअली को डिण्डीगल का फ़ौजदार नियुक्त कर दिया । इस युद्ध में ही 
हैदरअली ने फ्रान्सीसियों की संनिक व्यवस्था और उनकी क़वायद को अच्छी तरह देखा और 
डिण्डीगल म॑ फ़ौज को क़वायद सिखाने के लिए कुछ फ्रान्सीसी अफ़सर नौकर रखे । अपने 
तोपखाने मे भी उसने कुछ फ्रान्सीसी कारीगर नियुक्त किए । 


हेदरअली का देव” नियुक्त होना 

धीरे धीरे हदरअली का बल बढ़ता गया । यहाँ तक कि वह रियासत का प्रधान 
सेनापति हो गया। थोड़े दिनों बाद मैसूर दरबार के मन्त्रियों में आपसी झगड़े बढ़े । खाँडे राव 
ने किसी तरह साज़िश कर नन्दी राज को गद्दी से अलग कर अपने को मंसूर का देव' नियुक्त 
करा लिया | लिखा है कि राजधानी श्रीरंगपट्टन की प्रजा खाँडेराव से बहुत असन्तुष्ट थी । 
खाँडेराव एक मराठा ब्राह्मण था, जिसे हेदरअली ने ही किसी समय रियासत के अन्दर 
नोकर रखाया था। खाँडेराव ने अब गुप्त तरीक़े से मराठों को श्रीरंगपट्टन पर हमला 
करने के लिए बुलवा भेजा । हँदरअली उस समय रियासत का प्रधान सेनापति था। इस 
तरह खाँडेराव ने मैसूर दरबार और हेदरअली, दोनों के साथ विध्वासघात किया। हँदरअली 
को अपनी सेना सहित खाँडेराव और मराठों का मुक़ाबला करना पड़ा । हमें इन लड़ाइयों 
के विस्तार में पड़ने की ज़रूरत नहीं है । राजकुल के लोगों ने और खासकर नन्दीराज से 
पहले के देव, देवराज, की विधवा ने, जिसका उस समय श्रीरंगपट्टन में बहुत अधिक प्रभाव 
था, हैदरअली की पूरी मदद की । अन्त में हेदरअली की विजय रही । प्रजा की इच्छा के 
अनुसार अब मेसूर के महाराजा न विध्वासधातक खाँडेराव को अऊूग कर हैदरअली को 
देव” के सर्वोच्च पद पर नियुक्त कर दिया । 


१७० भारत में अंगरेज्ञी राज 


सम्राट की ओर से सीरा' का सु्वेदार नियुक्त किया जानता 


ऊपर आ चुका है कि बहुत समय पहले से दंव ही मंसूर के क्रियात्मक शासक होते 
थे। मैसूर के दैव और वहाँ के महाराजा में क़रीब क़रीब वैसा ही सम्बन्ध था जैसा पूना के 
पेशवा और शिवाजी के वंशजों में । इसके बाद भी मैसूर के राजा नाम मात्र को अपने महल 
के अन्दर सिहासन पर बैठते रहे, किन्तु वास्तव में इस समय से हैदरअली मैसूर का क्रियात्मक 
शासक बन गया और दैव की गद्दी उसके खानदान में पैतृक हो गई । कुछ समय बाद दिल्ली 
सम्राट ने हैदरअली की योग्यता और उसके बल की ख़बर सुन कर उसे मैसूर के पास सीरा 
प्रान्त का सूबेदार नियक्त कर दिया । 


शासन प्रबन्ध और सुधार 

मेसूर दरबार की हालत पिछली आपसी लड़ाइयों के सबब उस समय खासी बिगड़ी 
हुई थी। हैदर ने सबसे पहले राज्य की माली हालत की ओर ध्यान दिया । रियासत के 
अधिकांश जेवर और जवाहरात श्रीरंगपट्टन के एक धनाढ्य साहुकार के घर में गिरवी पड़े 
हुए थे। साहूकार ने कई मौक़ों पर रियासत को बड़ी बड़ी रक़में कर्ज दी थीं। रियासत 
से उसने बेहद धन कमाया था। अपने घन के लिए वह दूर दूर तक मशहूर था । कहा जाता 
है कि उसके बच्चों के पालने ठोस सोने के बने हुए थे और ठोस सोने ही की जंजीरों से लटके 
रहते थे । हेदरअली ने आज्ञा दी कि उसका क़ज़जं चुका दिया जाय और रियासत का सामान 
उसके यहाँ से ले लिया जाय । हिसाब की जाँच पड़ताल के लिए पंच मुकरंर किए गए । 
पंचों की रिपोर्ट से मालूम हुआ कि साहूकार के हिसाब में काफ़ी बेईमानी और जालसाज़ी 
हैँ। पंचों ही ने फ़ैलका किया कि उस बेईमान साहुकार की तमाम सम्पत्ति ज़ब्त कर ली 
जाय और उसे आजन्म क़ंद रखा जाय । हेदरअली ने उसकी सम्पत्ति ज़ब्त कर ली, किन्तु 
उसे क़ैद करने के बजाय उसके गुज्ञारे के लिए एक पेनशन नियत कर दी और उसके बेटों 
को रियासत के अन्दर अच्छे अच्छे ओहदों पर नियुक्त कर दिया । मालगृज्ञारी की वसूली 
और राज के खर्च का हंदरअली ने बहुत सुन्दर प्रबन्ध कर दिया । 

जिस तरह मैसूर का राजा दिल्ली सम्राट के मातहत था, उसी तरह मैसूर के मातह॒त 
अनेक छोटे छोटे सामन्‍्त राजा थे । मेसूर के अनेक सामन्‍त उस समय मैसूर के खिलाफ़ 
बगावत कर रहे थे । इनमें से अनेक के बीच आपसी लड़ाइयाँ जारी थीं । इन सामनन्‍्तों या 
प्रान्तीय शासकों को अधिकतर पालीगार' कहा जाता था । हैदर ने सेना भेज कर इन सब 
पालीगारों को वश में किया और सारे राज्य में शान्ति और सुशासन कायम किया । 

इन बागी सामन्तों में मुख्य बेदनर का राजा था। लिखा है कि राजधानी बेदनूर 
की आधी आबादी उस समय ईसाई थी । बेदनूर के राजा और उसकी विधवा माता में कुछ 
झगड़ा हुआ । राजा न हृदरअली से मदद चाही । बेदन्र की प्रजा भी राजा के पक्ष में थी । 
हैदरअली ने राजा का पक्ष लेकर बेदनूर पर चढ़ाई की। रानी ने बड़ी वीरता के साथ अपने 
दुग की रक्षा की । अन्त में रानी की सेना हार गई । हैदरअली ने एक बार रानी और उसके 
बेटे में सुलहह करवा दी और बेटे के राजतिलक का प्रबन्ध कर दिया । इसके बाद भी रानी 
ने बेटे के साथ गुप्त साजिश करके हेदरअली को मरवा डालने का प्रबन्ध किया। हैदरअली 
पर भेद खुल गया । तहक़ीक़ात के बाद रानी और उसके पुत्र, दोनों को उसने क़ैद कर लिया 

और उनकी जगह अपने एक आदमी, राजाराम, को बेदनूर का शासक नियुक्‍त कर दिया । 
बेदनूर की रियासत इतनी धनाढ्य थी कि क़िले के अन्दर हैदरअली को क़रीब बारह करोड़ 
रुपये का माल--सोना, चाँदी और जवाहरात मिले। हैदरअली ने इस धन से अपने तमाम 
सिपाहियों को छे-छे महीने का वेतन इनाम में दिया, ग़रीबों और साधुओं में भोजन, वस्त्र, 
धन बटवाया और बेदनूर का नाम बदल कर हेदरनगर रख दिया । 

इसके बाद और भी नये नये प्रान्तों को विजय कर हैदरअली ने मैसूर राज की 
सीमा को बढ़ाया और वहाँ के शासन को सुदृढ़ और व्यवस्थित रूप दिया । 

मराठे भी चारों ओर अपना साम्राज्य बढ़ाने के प्रयत्नों में लगे हुए थे । चार बार 
उन्होंने मैसूर पर हमला किया, किन्तु इन हमलों से मराठों को कोई खास लाभ न हो सका। 
हँदरअली का बल कुछ कम न था। वह कभी लड़ कर और कभी थोड़ा बहुत ज़र ज़मीन 
देकर मराठों से छुटकारा पाता रहा। अन्त में जो थोड़ा बहुत इलाक़ा मराठों ने इस तरह 
हंदरअली का ले लिया था वह भी उन्हें वापस लौटा देना पड़ा और दोनों को अपने अपने 
हित के लिए एक दूसरे के साथ सन्धि करनी पड़ी । 


अंगरेज्ञों के साथ पहली लड़ाई 


किसी भी स्वाधीन भारतीय नरेश के इस प्रकार बढ़ते हुए बल को उन दिनों अंगरेज़ 
गवारा न कर सकते थे । वे तरह तरह से हँदरअछी को कुचलने की तदबीरें करने लगे । 
हेदरअली के साथ उनका पहला युद्ध सन्‌ १७६७ में शुरू हुआ | छेड़छाड़ अंगरेज़ों की ओर 
से हुई । अंगरेज़ों ने बिला वजह उस साल हेदर के बारामहल के इलाक़े पर हमला कर 
दिया । करनाटक के नवाब मोहम्मदअली के साथ हँदरअली की इससे पहले खासी मित्रता 
थी । अंगरेज़ों ने करनाटक के नवाब को यह कह कर हेदरअली के खिलाफ़ फोड़ा कि 
बारामहल का इलाक़ा हैदरअली से जीत कर तुम्हें दे दिया जायगा । 

अंगरेज़ों का मुकाबला करने के लिए हैदरअली ने अब निज्ञाम के साथ सन्धि की । 
तय हो गया कि निज्ञाम और हँदरअली, दोनों की सेनाएँ मिल कर करनाटक और अंगरेजी 
इलाक़े पर हमला करें और नवाब मोहम्मदअली को दण्ड देने के लिए उसे करनाटक की 
गद्दी से हटा कर हँदरअली के बेटे टीपू को उसकी जगह बंठा दें । क़रीब पचास हज़ार 
सेना निज्ञाम की ओर से वज़ीर रुकनुद्दौला के अधीन हैदरअली की मदद के लिए आई। 
इतनी ही सेना जनरल स्मिथ के अधीन मदरास से बढ़ी । इतने में जब कि अभी अंगरेज़ों 
और हँदरअली में पत्र-व्यवहार हो ही रहा था, जनरल स्मिथ ने हैदर के वनियमवाड़ी, 
कावेरीपट्टम इत्यादि कुछ सरहदी क़िले अपने अधीन कर लिए । हेदरअली के पास कुल 
सेना इस समय दो लाख के क़रीब थी। इसमें से पचास हज़ार सेना लेकर वह जनरल स्मिथ 
के मुकाबले के लिए बढ़ा। रुकनुद्दौला की सेना भी हेदरअली की सेना के साथ साथ थी । इस 
बीच अंगरेज़ों ने निज्ञाम और रुकनुद्दौला के साथ गुप्त पत्र-व्यवहार शुरू किया । कई जगह 
ऐन मौक़े पर रुकनुद्दौला के व्यवहार से दग़ा का शक होने लगा । हँदरअली के साथ अंगरेज़ों 
की कई छोटी बड़ी लड़ाइयाँ हुईं, जिनमें विजय कहीं अंगरेज़ों की रही और कहीं हैदरअली 
की । हेदरअली के मज़बूत क़िलों पर अंगरेज़ कोई विशेष असर न डाल सके | फिर भी 
हैदरअली का बहुत सा इलाक़ा अंगरेज़ों के हाथों में आ गया । अरकाट का नवाब अंगरेज़ों 


/ 

से मिल चुका था और निज़ाम भी हैदरअली को धोखा देता हुआ मालूम होता था । दूसरे, 
उन दिनों मराठों के हमले का हैदरअली को बराबर डर लगा रहता था। तीसरे, स्वयं 
मैसूर में उसका शासन अभी हाल ही का जमा हुआ था और वह बहुत दिनों तक राजधानी 
से दूर न रह सकता था। इन सब बातों से मजब्र होकर सितम्बर सन्‌ १७६८ में हँदरअली 
ने अंगरेज़ों से सुहह की बातचीत शुरू की । 

अंगरेज्ञों को इससे विश्वास हो गया कि हँदरअली की हालत कमज़ोर है और हम 
आसानी से उसके सारे इलाक़े को फ़तह कर लेंगे । उन्होंने अपमान के साथ हैदरअली के 
दूत को अपने यहाँ से लौटा दिया । किन्तु हैदर कायर न था, उसने अब ज़ोरों के साथ युद्ध 
की तैयारी शुरू की । नवम्बर सन्‌ १७६८ में अंगरेज़ों को मंसूर राज्य से बाहर निकालने 
के लिए उसने अपने एक सेनापति फ़ज्ञलल्लाह खाँ को सेना सहित रवाना किया । इसके 
बाद हैदर खुद सेना लेकर आगे बढ़ा । 


हँवबरअली की विजय ओर ह्षत्रु के साथ उसकी उदारता 


सब से पहले उसने अपने उन क़िलों को फिर से एक एक कर विजय करना शुरू 
किया, जिन पर अंगरेज़ी सेना ने क़ब्ज़ा कर लिया था। इनमें कावेरीपट्टम का किला मुख्य 
था | हेदरअली ने उसका मोहासरा शुरू किया । अगरेज़ों ने अपनी तोपों से क़िले की रक्षा 
का पूरा प्रबन्ध कर रखा था । हेदरअली की तोपो ने क़िले के बाहर से गोलाबारी शुरू की । 
क़रीब तीन घंटे की गोलाबारी के बाद अंगरेज़ी सेना को फ़नील छोड़ कर पीछे हट जाना 
पड़ा । अंगरेज़ सेनापति ने विवश होकर सुलह का सफ़ेद झंडा दिखलाया । हैदर ने लड़ाई 
बन्द कर दी और क़िले पर क़ब्ज़ा कर लिया। क़िले के भीतर के तमाम अंगरेज़ सिपाहियों 
की हैदर ने जान बऱश दी और उन्हें इस बात की इजाजत दे दी कि तुम छोग अपने हथि- 
यार रख कर मदरास लौट जाओ । कम्पनी के देशी सिपाहियों को उसने मौका दिया कि 
तुम लोग चाहे अपने घर लौट जाओ और चाहे मैसूर की सेना में भरती हो जाओ। ये 
हिन्दोस्तानी सिपाही क़रीब क़रीब सब हेदरअली की सेना में आकर भरती हो गए। 
हैदरअली ने इस बात का भी हुकुम दे दिया कि कम्पनी का हर अफ़सर और सिपाही, 
सिवाय हथियारों, गोले बारूद, घोड़ों और उस तमाम माल के जो इंगलिस्तान के बादशाह 
या अंगरेज़ कम्पनी या नवाब मोहम्मदअली का है, बाक़ी सब निजी सम्पत्ति अपने साथ 
ले जा सकता है। क़िले के पराजित अंगरेज़ सेनापति ने जब हँदरअली से निवेदन किया कि 
रसद इत्यादि का बहुत सा सामान मेने अपने निजी रुपये से खरीदा है, तो उदार हैदरअली 
ने उसे अपने ख़ज़ाने से उस सामान का दाम तक दिलवा दिया। 


अंगरेज्ों के व्यबहार के साथ तुलना 


एक ओर हेदरअली का व्यवहार पराजित शत्रु के साथ इतना उदार था, दूसरी 
ओर अंगरेज़ों ने इसी युद्ध में हैंदरअली के एक छोटे से किले, धर्मपुरी, पर क़ब्ज़ा करते हुए, 
उस समय जब कि सुलह का सफ़ेद झंडा फ़सील पर गड़ा हुआ था, क़िले में घुस कर वहाँ के 
क्िलेदार, उसके बालबच्चों और एक एक हिपाही को, जो हथियार डाल चुके थ, क़त्छल कर 
दिया, और यह सब अंगरेज़् सेनापति की आज्ञा से किया गया । 

कावेरीपट्टम के बाद हैदरअली ने अपने बाक़ी क्रिलों को भी एक एक कर अंगरेज़ों 
से विजय किया। इन तमाम लड़ाइयों और मोहासरों का बयान करना यहाँ पर अनावश्यक 
हैं। इन लड़ाइयों में जनरल स्मिथ की सेना को काफ़ी ज़िल्लत के साथ पीछे भागना पड़ा । 
जगह जगह उसे अपना माल असबाब पीछ छोड़ देना पड़ा, अपनी तोपें और गोला बारूद 
तालाबों और नदियों में फेंक देना पड़ा और कहीं कहीं अपने मुर्दों तक को बिना दफ़ताए 
मैदान में छोड़ कर भागना पड़ा । किन्तु अपनी तमाम लड़ाइयों में हेदर का यह एक नियम 
था कि वह आगे बढ़ने से पहले शत्रु के मु्दों को जमा करके ठीक विधि के अनुसार दफ़ना 
दिया करता था और तब आगे बढ़ता था। 


टीपू का मदरास पर हमला 

हैदर के बड़े बेटे, फ्लहअली टीपू, की आयु इस समय १८ वर्ष की थी । टीपू अपने 
बाप के साथ मैदान में मौजद था । हैदर स्वयं जनरल स्मिथ को अपनी सरहद से बाहर 
निकालने के लिए पीछ रहा और टीपू को उसने पाँच हज़ार सवार देकर एक दूसरे रास्ते 
मदरास की ओर भेजा । टीपू अपनी सेना सहित इस तेज़ी के साथ आगे बढ़ा कि मदरास 
का गवरनर और उसकी कौन्सिल टीपू को अचानक मदरास के सामने देख कर घबरा गए । 
लिखा हूँ कि जिस दिन प्रातःकाल टीपू के सवार मदरास के पास पहुँचे, गवरनर और उसकी 
कौन्सिल के मेम्बर और नवाब मोहम्मदअली मदरास के क़िले से कुछ दूर कम्पनी के एक 
बागीचे में हवा खा रहे थे और दरख्तों के नीचे खाना सजा हुआ था। इन लोगों को इस 
तेज़ी से भागना पड़ा कि घबराहट में गवरनर की तलवार और उसकी टोपी तक रह गई । 
सौभाग्यवश एक छोटा सा जहाज़ उस समय सामने था। गवरनर और उसके अंगरेज़ 
साथियों ने भाग कर इस जहाज में पनाह ली । एक यूरोपियन इतिहास लेखक लिखता हूँ कि 
यदि वह जहाज़ मौक़े पर न होता तो गवरनर और उसके साथियों को टीपू के सवारों ने 
अवश्य क़ैद कर लिया होता ।* नवाब मोहम्मदअली अपने तेज़ घोड़े पर सवार होकर 
सड़क के रास्ते मदरास से भाग निकला । 

टीपू ने मदरास के क़िले से पाँच मील दूर, सेण्ट टॉमस की पहाड़ी पर क़ब्ज़ा कर 
लिया और आस पास के अंगरेज़ी इलाक़े को अपने अधीन कर लिया । 


हेदरअली के साथ निजश्ञाम का विश्वासधात 


इस बीच त्रिनमल्ली नामक स्थान पर हेदरअली और जनरल स्मिथ का मुक़ाबला 
हुआ। निज्ञाम की सेना अभी तक हँदर की सेना के साथ साथ थी, किन्तु निज्ञाम और 
अंगरेज़ों में गुप्त बातचीत हो चुकी थी | ऐन इस मौक़ पर अंगरेजी सेना पर हमला करने 
के बहाने निञ्भाम ने अपनी तमाम सेना को हैदर और अंगरेज़ों की सेना के बीच में लाकर 
खड़ा कर दिया। थोड़ी ही देर बाद निजञ्ञाम ने अपनी सेना को इस बुरी तरह पीछे की ओर 
भगाया कि हैदर की तमाम सेना में खलबली मच गई। हैदरअछी को अब पूरी तरह 
निजञ्ञाम के विश्वासघात का पता चल गया । उसे मजबूर होकर अपनी सेना कुछ दूर पीछे 
हुटा लेनी पड़ी । फिर भी हैदर के एक सिपाही को भी गिरफ्तार करने का अंगरेज़ों को मौक़ा 


(8. के. उन 

ने मिल सका और न जनरल स्मिथ को आगे बढ़ कर हैदर पर हमला करने का साहस 
हुआ । 


हैदर के इस तरह पीछे हटने को उसकी पराजय बता कर अंगरेज़ों ने खूब बढ़ा कर 
इस ख़बर को दूर दूर तक फैला दिया । 


हेदरअली को मां 


यहाँ पर युद्ध के प्रसंग से हट कर हम हैदरअली और उसकी बूढ़ी माँ के सम्बन्ध 
की एक घटना बयान करना चाहते है । हैदर की माँ उस समय लड़ाई के मैदान से क़रीब 
दो सौ मील दूर हैदरनगर के महल में थी । बेटे की इस पराजय की झूठी ख़बर उसके कानों 
तक पहुँची । वह फ़ौरन पालछकी में बैठ कर अपने बेटे को हिम्मत दिलाने के लिए हेदरनगर 
से चल पड़ी । बरसात के दिन,उस जमाने की यात्रा के कष्ट और उस पर लड़ाई का मैदान । 
फिर भी रात दिन चल कर बूढ़ी माँ चन्द रोज़ के अन्दर ही अपने बेटे की सेना के निकट आ 
पहुँची । खबर पाते ही हैदर अपने छोटे बेटों सहित स्वागत के लिए आगे बढ़ा । माँ के साथ 
करीब एक हज़ार सिपाही, घोड़ों और ऊँटों पर, और इनके अछावा पालकी के आगे आगे 
दो सी स्त्रियाँ बुरक़े पहने हुए घो ड्रों पर सवार थीं। कहा जाता है कि माँ के खेमे में उतरते ही 
हैदर ने हैं रान होकर पूछा--'आप इतना कष्ट उठा कर इस समय यहाँ कैसे आई ? बूढ़ी 
माँ ने उत्तर दिया-- बेटा, में यह देखना चाहती थी कि तुम अपनी पराजय को कितने 
धैर्य के साथ सह सकते हो | हैदर ने जवाब में अपनी हिम्मत दिखलाते हुए माँ को विश्वास 
दिलाया कि वह पराजय कोई पराजय ही न थी । इस पर माँ ने उत्तर दिया--- खूब, बहुत 
खूब, अगर यही बात हूँ तो खुदा का शुक्र हैं और में फ़ौरन लौट जाऊँगी, ताकि मेरे रहने से 
तुम्हारे काम में रुकावट न पड़े ।” अपने पहुँचने के ठीक तीसरे रोज़ हैदर की बढ़ी माँ बेटे 
को दुआ देकर हैदरनगर की ओर लौट गई । निस्मन्देह़ इस तरह की बीर माता ही हैदर 
जैसे वीर पुत्र को जन्म दे सकती थी । 


टीपू के साथ छल 


टीपू मदरास के किले से केवल एक कोस की दूरी पर था। उस समय के उल्लेखों से 
जाहिर है कि टीपू के लिए उस समय मदरास विजय कर सकना कुछ भी मशकिल न था। 
जनरल स्मिथ ने त्रिनमल्ली की विजय के बाद टीपू को पीछे हटाने की एक खासी सुन्दर 
खाल चली । उसने एक साँडनी सवार फ़ौरन मदरास की ओर भेजा । इस सवार ने टीपू 
की सेना में पहुँच कर यह जाहिर किया कि मुझे सुलतान हेंदरअली ने अपने बेटे की खबर 
लेने के लिए भेजा हूँ । टीपू को उसने त्रिनमलली की पराजय की खबर दी और कहा कि 
सुलतान का हुकुम हैँ कि आप फ़ौरन लौट कर सुलतान से जा मभिललें। इस छल के बाद इसी 
दूल ने टीपू की सेना से निकल कर आगे बढ़ कर मदरास के अंगरेज़ों को विजय की सूचना 
दी, जिसकी झूठी खुशी में एक सौ एक तोपें मदरास के क़िले से छोड़ी गई । 

नातज रबेकार टीपू ने धोखे में आकर अपने सेनापतियों से सलाह की । सब की 
सलाह यही हुई कि इस हालत में मदरास के किले का मोहासरा करना ठीक नहीं । दीपू 
अपनी सेमा सहित पीछे लौट कर पिता से आ मिला । 

बनियमबाड़ो में हैदर को विजय 


माँ के जाने के दूसरे दिन हेैदरअली वनियमवाड़ी के किले की ओर बढ़ा। वनियमवाड़ी 
का किला भी एक निहायत मज़बूत क़िला था, किन्तु हैदर की चन्द घंटे की गोलाबारी ने 
क़िले की अंगरेज़ी तोपों को ठण्डा कर दिया । क़िले के अंगरेज़ अफ़सर ने सफ़ंद झण्डा गाड़ 
दिया। हँदर की सेना ने किले पर कब्जा कर लिया। हेदर ने किले के तमाम अंगरेज अफ़सरों 
और सिपाहियों को उनसे यह वादा करा कर छोड दिया कि हम लोग कम से कम एक साल 
तक किसी लड़ाई में आपके खिलाफ़ न लड़ेगे। 


पोरज़ादा खाकीशाह 


इस क़िले की रक्षा का उचित प्रबन्ध करके हू दरअली आम्बूर की ओर बढ़ा । आम्बूर 
के मोहासरे में हेंदरअली का एक प्रसिद्ध भित्र, पीरज़ादा खाकीशाह,धायल होकर मर गया। 
यह पीरजादा एक मुसलमान फ़क़ी र था, जो अकसर हैदर की सेना के साथ रहा करता था । 
उसका खास काम यह था कि वह हर विजय के बाद यह देखने के लिए घर घर घूमता 
फिरता था कि हैदर के सिपाही सिवाय नकदी और अस्त्र दास्त्र लेने के प्रजा के साथ 
किसी तरह का अत्याचार न करें। इस सराहनीय प्रयत्न में ही पीरजादा खाकीशाह की 
जान गई । किले के अन्दर की अंगरेज़ी सेना ने अपने कारतूस एक तालाब के अन्दर फेक 
दिए और शस्त्रागार को आग लगा दी। फिर भी हँदर को इस क़िले के अन्दर अंगरेज़ों 
की १८ पीतल की तोपें, तीन हजार बन्दू्कं और बहुत कुछ गोला बारूद और रसद का 
सामान मिला । 


विश्वासघात के पक्ष में ईसाई पादरियों का फ़तवा 


जनरल स्मिथ की सेना अब हार पर हार खाकर पीछे हटती जा रही थी । उसकी 
सहायता के लिए करनल बृड एक नयी सेना सहित बंगाल से रवाना किया गया । इसी समय 
के निकट हेदर की सेना में विश्वासधात के बीज बोने का अंगरेज़ों ने एक खासा षड़यन्त्र 
रचा । अनेक यूरोपियन उस ज़माने में यूरोप से आकर अनेक हिन्दोस्तानी नरेशों की फ़ौजों 
में नौकरियाँ कर लेते थे। हेदर की सेना में भी अनेक यूरोपियन कई ऊँच पदों पर नियुक्त 
थ । कई कम्पनियाँ फ्रान्सीसी सिपाहियों की भी उसकी सेना में शामिल थीं । अंगरेज़ों ने 
ईसाई पादरियों के ज़रिए हैदर के इन तमाम यूरोपियन मुलाज़िमों को फोड़ने की कोशिश 
की । इस षड्यन्त्र की कुछ भनक हूँदर के कानों तक पहुँच गई । उसने अपने तमाम यूरोपियन 
मुलाज़िमों को जमा करके उनकी तनखाहें दिलवा दीं और उनसे कह दिया कि तुम लोग 
अगर अ हो तो नौकरी छोड़ कर जा सकते हो। किन्तु उन सब ने इंजील और सलीब हाथ 
में लेकर' हेदर की वफ़ादारी की क़सम खाई । वे सब फिर से नौकर रख लिए गए । अंगरेज़ों 
के जासूस जब फिर इन लोगों के पास पहुँचे तो अधिकांश यूरोपियन सिपाहियों ने यह 
एतराज़ किया कि हम इंजील और सलीब हाथ में लेकर' सुलतान की वफ़ादारी की क़सम 
खा चुके हे । इस पर अंगरेज़ों ने यूरोपियन ईसाई पादरियों के दस्तख़त से एक फ़तवा लिख 
कर उसकी नकलें हैदर के यूरोपियन नौकरों में बटवा दीं, निसमें लिखा था कि-- जो 
कुसमें इंजील और सलीब लेकर' भी मुसरमानों के सामने खाई जावें, ईसाई उनके पालन 

करने के लिए बाध्य नहीं हैं ।” एक फ्रान्सीसी लेखक, जो उस समय हैदर की सेना में मौजूद 
था, लिखता है कि इस षड्यन्त्र को सफल करने के लिए अंगरेज़ों ने गुप्त हत्या और जाल- 
साज़ी से भी काम लिया । अंगरेज़ी जासूसों के पास हँदर के फ्रान्सीसी सिपाहियों को फोड़ने 
के लिए इस समय पुद्दुचरी के फ्रान्सीसी गवरनर का एक जाली ख़त भी मौजूद था। इस 
पर भी हैदर के यूरोपियन मुलाज़िमों में से, जिनमें अधिकांश फ्रान्सीसी थे, बहुत कम ने 
हैदर के साथ विध्वासघात किया । जिन यूरोपियन पादरियों ने ऊपर फ़तवे पर दस्तखत 
किए उनमें से अनेक हैदर की प्रजा थे और हैदर ने उनके साथ अनेक रिआयतें कर रखी 
थीं। 

इस समय तक, यानी सन १७६८ के अन्त से पहले पहले हँदर ने अपना वह तमाम 
इलाक़ा, जो थोड़े दिनों के लिए अंगरेज़ों के हाथों में चला गया था, फिर से विजय कर लिया । 

किन्तु जिस समय हैदर अपनी तमाम सेना सहित मैसूर राज की पूर्वी सरहद पर 
था, अंगरेज़ों ने एक नयी सेना पीछे की ओर से हैदरअली के पश्चिमी इलाके मंगलोर पर 
हमला करने के लिए भज दी । इस सेना ने हँदरअली की गैर मौजूदगी में एक बार आसानी 
से मंगलोर पर क़ब्ज़ा कर लिया । मंगलोर विजय की खुशी में फिर एक सौ एक तोपें मदरास 
के किले से छोड़ी गई । हेदरअली को अब दो ओर से अंगरेज़ों का मुकाबला करना पड़ा । 
सामने की ओर जनरल स्मिथ और करनल वृड की सेनाएँ और पीछे की ओर बम्बई की 
सेना । 

मंगलोर के पतन की ख़बर पाते ही हेदर ने अपने बेटे टीपू को तीन हज़ार सवार 
देकर मंगलोर की ओर भेजा । टीपू के पीछे पीछे हेदर खुद थोड़ी सी सेना लेकर मंगलोर 
की ओर रवाना हुआ । बाक़ी सेना उसने अपने सम्बन्धी मखदूम के अधीन स्मिथ और बुड 
के मुक़ाबले के लिए पूर्वी सरहद पर छोड़ दी । 


जनरल स्मिथ की खाल और उसका जवाब 


जनरल स्मिथ और करनल बुड ने हेदर की ग़ेर हाज़िरी से पूरा लाभ उठाया । 
जनरल स्मिथ ने एक छोटा सा क़िला इस समय एक बड़ी सुन्दर चाल द्वारा मखदूम के आद- 
मियों से ले लिया | स्मिथ ने अपने एक हरकारे को मखदूम के हरकारों की सी पोशाक 
पहनाई । उसके हाथ मख्नदूम का एक जाली पत्र क़िलेदार के पास भेजा, जिसमें लिखा था 
कि---“अंगरेज़ी सेना तुम्हारे किले पर हमला करने वाली है, इसलिए तुम्हारी मदद के 
लिए पाँच सौ सिपाही आज शाम को भेजे जावेंगे, किले का फाटक खुला रखना ।” चाल 
काम कर गई और उसी दिन श्ञाम को कम्पनी के वरदी बदले हुए सिपाहियों ने जाकर 
क़िले पर क़ब्जा कर लिया | मखदूम को जब यह बात मालम हुई तो उसने बदला लेने का 
इरादा किया। चन्द रोज़ के अन्दर ही उसने अपने कुछ सवारों को अंगरेज़ी व्दियाँ पहना 
कर क़िले के सामने भेजा । इन सवारों में से एक ने, जो इत्तफ़ाक से अंगरेज़ी सेना का भागा 
हुआ एक अंगरेज़ सिपाही था, आगे बढ़ कर क़िले के अंगरेज़ अफ़सर से चिल्ला कर कहा-- 
“हैदर की सेना हम लोगों का पीछा कर रही है । मेरी सेना के कमाण्डर की प्रार्थना है कि 
आप फाटक खोल दीजिए, ताकि हम सब लोग भीतर आ जावें ।” यह चाल भी चल गई 
और मख़दूम की सेना ने फिर से उस किले के ऊपर कब्जा कर लिया । 

स्मिथ और बुड, दोनों की सेनाएँ मिल कर अब हैदर की गैर हाज़िरी में बंगलोर 
विजय करने के इरादे से आगे बढ़ीं। राजधानी श्रीरंगपट्टन के बाद पूरब में बंगलोर और 
पश्चिम में मंगलोर ही मैसूर राज के प्रधान नगर थे । 


मंगलोर में टीपू की शानदार बिजय 

उधर मंगलोर की प्रजा ने टीपू का बड़े उल्लास के साथ स्वागत किया । बम्बई की 
अंगरेज़ी सेना और टीपू की सेना में एक भयंकर लड़ाई हुई जिसमें टीपू ने पूरी विजय प्राप्त 
की । अंगरेज़ सेनापति, ४६ अंगरेज़ अफ़सरों, ६८० अंगरेज़ सिपाहियों और ६,००० से 
ऊपर कम्पनी के हिन्दोस्तानी सिपाहियों को टीपू ने इस लड़ाई में क़ैद कर लिया और उनके 
तमाम अस्त्र शस्त्र और सामान जब्त कर लिया। मंगलोर की यह लड़ाई वास्तव में अंगरेज़ों 
और हुँदर, दोनों के लिए बड़े मार्क की लड़ाई थी। केवल तीस दिन अंगरेज़ी सेना के कब्जे 
में रहने के बाद मंगलोर का क्िला और नगर टीपू के हाथों में आ गया । नौजवान बेटे की 
इस शानदार विजय के एक दिन बाद हैदर अपनी सेना सहित मंगलोर पहुँचा । फ़तह की 
ख़बर सुनते ही सुलतान हँदर ने टीपू को छाती से लगा लिया और मारे खुशी के उसकी 


आँखों में आँसू आ गए । 


ब्राह्मण ईसाई 

मंगलोर में पुतंगाली ईसाइयों के तीन गिरजे थे | ये यूरोपियन पादरी उस समय 
की प्रथा के अनुसार अपने को ब्राह्मण ईसाई कहा करते थे । ब्राह्मणों के से कपड़े पहनते 
थे, गले में जनेऊ डालते थे, निरामिष भोजन करते थे, खड़ाऊँ पहनते थे और ब्राह्ममणों का 
सा सब आचार विचार रखते थे। इस चाल से उन्हें हिन्दू जनता को ईसाई बनाने में आसानी 
होती थी । ये छोग हँदर की प्रजा थे | हैदर ने इनके साथ अनेक रिआयतें कर रखी थीं । 
फिर भी अंगरेज़ों के मंगलोर पर हमला करते समय इन तीनों गिरजों के यूरोपियन 
पादरियों ने हँदर के ख़िलाफ़ उसके शत्रुओं को मदद दी । हैदर को जब इसका पता छूगा 
तो उसने उनका माल असबाब जब्त कर लिया और उन्हें उस समय तक के लिए कद कर 
दिया, जब तक कि हैदर और अंगरेज़ों में सुलह न हो गई । 


हेबरअली मदरास के फाटक पर 

मंगलोर की विजय के बाद हेँदर वहाँ की हिफ़ाज़त का उचित प्रबन्ध कर स्वयं 
टीपू तथा सेना सहित बंगलोर की रक्षा के लिए पीछे लौट आया । इस बार हैदर ने अपनी 
सेना के तीन हिस्से किए और वह तीन रास्तों से आगे बढ़ा । जनरल स्मिथ के लिए बंगलोर 
विजय कंरने का इरादा स्वप्न मात्र साबित हुआ । हैदर की सेना के लौटते ही जनरल स्मिथ 
और करनल बुड की सेना को बुरी तरह हेदर की सेना के आगे भागना पड़ा । अपने तमाम 
इलाक़े से अंगरेज़ी सेना को फिर एक बार बाहर निकाल देने के बाद हँदर की तीनों सेनाएँ 
अब अंगरेज़ों और नवाब करनाटक के इलाक़ों में बढ़ती चली गईं | हैदरअली की सेना के 
मुकाबले में कम्पनी की सेना के कहीं भी पैर न जम सके | नवाब मोहम्मदअली बेहद डर गया । 
बढ़ते बढ़ते हैदर की सेना मदरास के निकट पहुँचने ऊरूगी । मदरास का अंगरेज़ गवरनर 
और उसकी कौन्सिल के मेम्बर घबरा गए । 


श्र 

मदरास की कौन्सिल ने अब कप्तान ब्रुक को हँदर के पास सुलह के लिए भेजा | 
हैदर को मौक़ा मिला कि जो व्यवहार चन्द महीने पहले अंगरेज़ों ने हेदर के दूत के साथ 
किया था वही अब हैदर अंगरेज़ दूत के साथ करे। हैदर ने कप्तान ब्रुक को उत्तर दिया-- 


“में सदरास के फाटक पर आ रहा हूँ और गवरनर और उसकी कौन्सिल 
को जो कुछ कहना होगा वहीं आकर सुनंगा ।* 


अंगरेजों का भयभीत हो जाना 


कप्तान ब्रुक निराश होकर मदरास लछौट आया । हँदर ने अपना तमाम भारी सामान 
और माल असबाब मंसूर भेज दिया और खुद सेना सहित मदरास की ओर बढ़ा । हेदर 
की तमाम संन्‍्य यात्राएँ अत्यन्त आश्चर्यजनक होती थीं। विशाल सेनाओं सहित पूरब से 
पद्चिचम और पदिचिम से प्रब, संकड़ों मील की यात्राएँ चन्द दिनों के अन्दर तय करना और 
फिर बिना आराम किए घबराई हुई अँगरेज़ी सेना पर जा टूटना उसके लिए एक मामूली 
बात थी । इस बार साढ़े तीन दिन के अन्दर उसने १३० मील का फ़ासला तय किया और 
एक दिन अचानक मदरास के किले से दस मील की दूरी पर दिखाई दिया । अंगरेज़ भय से 
काँप उठ । हँदर की सेना और मदरास के बीचोंबीच सेण्ट टॉमस की पहाड़ी थी । यह वही 
जगह थी जिस पर टीपू एक बार क़ब्जा कर चुका था। अंगरेज़ों ने अब बड़ी फ्रती के साथ 
इस पहाड़ी की रक्षा का इन्तज़ाम किया और वहाँ पर अपनी सेना जमा की, ताकि हेंदर 
आसानी से मदरास तक न पहुँचने पावे। किन्तु अंगरेज़ी सेना अभी सेण्ट टॉमस पर जमने 
भी न पाई थी कि हँदर अपनी विशाल सेना सहित दूर का चक्‍कर देकर मदरास क़िले के 
दूसरी ओर के फाटक पर आ पहुँचा । अँगरेजी सेना किले के दूसरी ओर फ़सील से दो तीन 
मील के फ़ासले पर थी । अंगरेज़्ों के भय की उस समय कोई सीमा न थी । हेंदर यदि 
चाहता तो उसी दम बड़ी आसानी से मदरास पर क़ब्ज़ा कर सकता था और कम से कम 
दक्षिण भारत से अंगरेज़ों के रहे सहे प्रभाव का खात्मा कर सकता था। किन्तु उसने कप्तान 
ब्रुक के साथ वादा कर लिया था कि मदरास के फाटक पर आकर में सुलह की बातचीत 
सुन लगा। पूर्वीय मर्यादा के अनुसार उसने अपने वचन का पालन किया । उसने मदरास 
के अंगरेज़ गवरनर को अपने पहुँचने की सूचना दी | गवरनर ने तुरन्त डूप्रे और बौशियर, 


दो अंगरेज़ अफ़सरों को सुलतान हँदरअछी से सुलह करने के लिए भेजा । इन दोनों अंगरेज़ों 


में डप्रे आइन्दा के लिए मदरास का गवरनर नियुक्त हो चुका था और बौशियर उस समय 
के गवरनर का सगा भाई था। 


हँदर ने बड़े आदर के साथ अंगरेज़ दूतों का स्वागत किया और उनकी प्रार्थना के 
अनुसार सेण्ट टॉमस की पहाड़ी पर अपना खेमा लगवाया। सुलह की शर्ते लिखी जाने लगीं । 


हैदरअली की उस समय की स्थिति को बयान करते हुए अंगरेज इतिहास लेखक करनल 
मालेसन लिखता है-- 


“बास्तव में हेदर उस ससय सारी स्थिति पर हावी था। मदरास का देशी 
नगर और अंगरेशझों के सकान, सअ उसकी दया पर थे। उसके आने से सब के ऊपर 
इतना आतंक छा गया था कि सदरास का क़िला भो उसके हाथों में आ जाता । 


हेश्रअली २७९ 


उसको स्थिति इस समय ऐसी थो कि वह जो शर्तें चाहता, अंगरेशों से मंजूर करा 
सकता था और वास्तव में उसने ऐसा ही किया भी । * 


सौरा के सुबेदार और बादशाह तृतीय जॉर्ज में सन्धि 

१५ अप्रैल, सन्‌ १७६९ को अंगरेज़ों, सुडतान हेदरअली और अरकाट के तवाब 
मोहम्मदअली के दरमियान दो अलग अरऊूग सुलहनामे लिखे गए और हर सुलहनामे पर 
तीनों के दस्तखत हुए । 


अब तक की सन्धियाँ ईस्ट इण्डिया कम्पनी और भारतीय नरेशों के बीच हुआ करती 
थीं । हँदरअली ने कम्पनी के किसी तरह के राजनंतिक अस्तित्व ही को स्वीकार करने से 
इनकार किया | इसलिए इनमें पहला सुलहनामा इंगलिस्तान के बादशाह के नाम से, जिस 
तरह हैदर ने चाहा उस तरह लिखा गया । इस सन्धि में तय हुआ कि इंगलिस्तान के बादशाह 
जॉर्ज तृतीय और सीरा प्रान्त के सूबेदार हँदरअली ख्राँ और इन दोनों की प्रजा के बीच 
सदा अमन और मित्रता क़ायम रहेगी, इत्यादि । हदरअली का जो कुछ इलाक़ा युद्ध के शुरू 
में अंगरेज़ों ने ले लिया था और जिसे हँदरअली फिर से विजय कर चुका था, बह सब 
हैदरअली के पास रहा और अंगरेजों का जो कुछ इलाका हाल में हेदरअली ने जीत लिया था, 
बह उसने अंगरेज़ों को लौटा दिया | केवल कारूड का प्रान्त, जो अंगरेज़ों के दोस्त अरकाट 
के नवाब मोहम्मदअली के राज में शामिल था, अंगरेज़ों ने उससे लेकर सदा के लिए 
हैदरअली की नज़र कर दिया । युद्ध के ख़चं और जुरमाने के तौर पर एक बहुत बड़ी रक़म 
अंगरेज़ों ने हैदरअली की भेंट की और यह तय हुआ कि भविष्य में यदि कोई तीसरा हैदरअली 
पर हमला करेगा तो अंगरेज़ हँदरअली की मदद करेंगे और यदि कोई अंगरेज़ों पर 
हमला करेगा तो हेदरअली उनकी मदद करेगा | 


हेदरअलो और अरकाट के नवाब में सन्धि | 

दूसरे सुलहनामे में, जो हँदरअली और मोहम्मदअली के दरमियान था, यह तय 
हुआ कि मोहम्मदअली अरकाट का नवाब बना रहे; किन्तु आइन्दा से अरकाट का नवाब 
मेंसूर का सामन्‍त समझा जावे, छे लाख रुपये सालाना बतौर खिराज मैसूर दरबार को 
अदा किया करे, और पहले साल का खिराज पेशगी इसी समय अदा किया जावे । 

दोनों सन्धियों के पालन की ज़िम्मेदारी अंगरेज़ों ने अपने ऊपर ली और इन सब 
बातों के अलावा हंदरअली के एक जहाज़ के बदले में, जो उन्होंने युद्ध के शुरू में धोखे से 
बम्बई में ले लिया था, अंगरेजों ने एक नया जंगी जहाज़ पचास तोपों सहित हैदर को भेंट 
करने का वादा किया । 

इस युद्ध ने साबित कर दिया कि हेदर की वीरता, उसका युद्ध कौधछ और उसकी 
उदारता, तीनों ही ऊँचे दरजे की थीं और अंगरेज़ किसी तरह भी उसके म्‌क़ाबले में न ठहर 
सकते थे । 


न अल 

२८० भारत में अंगरेशी राज 


मदरास क़िले के फाटक पर एक चित्र 


दक्षिण भारत में अंगरेज़ों की अब काफ़ी दुदेशा हो चुकी थी । एक फ्रान्सीसी इतिहास 
लेखक लिखता है कि इस विजय के अवसर पर हैदर ने अंगरेज़ों से कह कर मदरास के सेण्ट 
जॉर्ज क़िले के सदर फाटक पर एक चित्र बनवाया, जिसमें हैदर एक शामियाने के नीचे 
तोपों के ढेर के ऊपर बैठा हुआ है, पीछे की ओर सेण्ट जॉर्ज का क़िला है जिसकी फ़सील 
पर गवरनर और उसकी कौन्सिल के सब अंगरेज़ मेम्बर दोज़ानू बैठे हुए हैदर की ओर 
अपने हाथ बढ़ा रहे हें । अंगरेज दूत डूप्रे और बौशियर, दोनों हैदर के सामने ज़मीन पर 
दोज़ानू बैठे है । ड्प्रे के नाक की जगह हाथी की सी सूंड़ बनी हुई है, हैदर उसकी सूंड को पकड़े 
हुए है और उसमें से अशरफ़ियाँ हैदर के सामने खनाखन ज़मीन पर गिर रही हैं। दूसरी 
ओर पराजित अंगरेज़ सेनापति जनरल स्मिथ सन्धि-पत्र हाथ में लिए हुए अपने हाथ से 
अपनी तलवार के दो टुकड़े कर रहा है । 


कम्पनी के हिस्सों की दर का गिरना 


इस सन्धि का यहाँ तक असर हुआ कि इंगलिस्तान में उसकी ख़बर पहुँचते ही 
ईस्ट इण्डिया कम्पनी के हिस्सों की दर एकदम गिर कर ४० फ़ीसदी रह गई। युद्ध के दिनों 
में ही जैसे जैसे हैदर और टीपू की विजयों की ख़बरें इंगलिस्तान पहुँचती जाती थीं, कम्पनी 
के हिस्सों की दर गिरती जाती थी । इस पर डाइरेक्टरों ने बार बार मदरास के अधिकारियों 
पर जोर दिया कि हँदर के साथ सुलह कर ली जावे । किन्तु अब सुलह हो जाने पर उन्हीं 
डाइरेक्टरों ने मदरास के गवरनर को लिखा कि जिस तरीक़ से आपने सन्धि की हैं उससे--- 
“आपने हिन्दोस्तान में रहने वाले लोगों के लिए यह समझने को बुनियाद 
डाल दो हैं कि बे जब उनका जी चाहे बेखटके कम्पनी को हतक कर सकते हैं ।” 
दोनों सन्धि पन्नों पर कम्पनी की मोहरें लग चुकी थीं, किन्तु इसके बाद से ही 
अंगरेज़ों ने सन्धि को तोड़ने के मौक़े ढूंढने शुरू कर दिए । 


मराठों का मेसूर पर हमला और अंगरेज्ञों का सन्धि को तोड़ना 


थोड़े दिनों बाद मराठों ने चौथी बार अचानक मैसूर पर हमला किया । हैदर ने 
सन्धि की शर्तों के अनुसार अंगरेज़ों से मदद चाही । ऐन मौके पर मदरास कौन्सिल ने मदद 
देने से इनकार कर दिया | मजबूर होकर हँदर ने कुछ धन और अपना कुछ इलाक़ा मराठों 
को देकर उनसे पीछा छड़बाया । किन्तु अंगरेज़ों की नीयत का उसे पता चल गया । 

इसके बाद हैदर ने कुर्ग के राजा को, जो पहले मैसूर का बाजगुज़ार रह चुका था 
और अब बागी हो गया था, युद्ध द्वारा फिर से अपने अधीन किया । 

हैदर को अपना जो इलाक़ा मराठों को देना पड़ गया था बह उसकी नजरों में 
खटक रहा थां। वह पूना दरबार की अवस्था की पूरी ख़बर रखता था। जब उसे पेशवा 
नारायणराव की हत्या और राधोबा और अंगरेज़ों की साज़िशों की खबर मिली तो उसने 
इस इलाक़े को मराठों से वापस लेने के लिए अपने बेटे टीपू को सेना सहित भेजा । ठीपू 
ने वह सारा इलाक़ा फिर मराठों से विजय कर लिया | इसके बाद सन्‌ १७७८ में छे साल 
के लिए मराठों और हैदर में सन्धि हो गई । 

अंगरेज़ों और हैदर के दरमियान जो सन्धि हुई थी उसका उल्लंघन हैदर पर मराठों 
के हमले के समय अंगरेज़ कर ही चुके थे । दूसरी सन्धि मोहम्मदअछी और हैदर के दर- 
मियान थी । उसके पालन की ज़िम्मेदारी भी अंगरेज़ों ने अपने ऊपर ली थी। किन्तु 
मोहम्मदअली का अंगरेज़ों के पंजे से निकल कर मैसूर का बाजगुज़ार हो जाना अंगरेज़ों 
के लिए बहुत बुरा था। इसलिए सन्धि के बाद उन्होंने अपने वादे को पूरा करने के बजाय 
नवाब मोहम्मदअली को हेदरअली के ख़िलाफ़ भड़काए रखा । मैसूर की अन्य सामन्‍्त 
रियासतों को भी उन्होंने अब हैदरअली के ख़िलाफ़ भड़काना शुरू किया। इनमें एक छोटी 
सी रियासत चित्तलुद्रग की थी । अंगरेज़ों ने वहाँ के राजा को"भड़का कर उससे हैदर के 
ख़िलाफ़ बग़ावत करवा दी । हेदर ने चित्तलद्रुग पर हमला करके राजा को फिर से अपने 
अधीन कर लिया । इस लड़ाई में ही हैदर ने अंगरेज़ों की बेवफ़ाई का पूरा परिचय पाकर 
खुले ऐलान कर दिया कि में अंगरेजी इलाक़े पर हमला करने वाला हैं । उसने फिर एक बार 
दक्षिण के अन्दर मृग़ल दरबार के मुख्य नायब निज़ाम से मदद की प्रार्थना की । निद्भाम 
ने फिर मदद का वादा किया और फिर दूसरी बार ऐन मौक़े पर हैदर के साथ दग्रा की । 


हेदर और नाना फड़नवीस में अंगरेज़ों के ख़िलाफ़ सन्धि 

अब वह समय आया जबकि नाना फड़नवीस ने अंगरेज़ों की चालों और उनसे 
देश की हानि को अच्छी तरह समझ कर सन्‌ १७८० में अपना एक दूत गणेशराव हेदर के 
पास मेल करने के लिए भेजा । हैदर को भी अंगरेज़ों के चरित्र का काफ़ी अनुभव हो चुका 
था। हेदर और नाना फड़नवीस, दोनों में खास समझौता हो गया । चौथ' की उस रक़म को, 
जो मैसूर दरबार से पेशवा दरबार को मिला करती थी और जिस पर मराठों और हैदर 
में अनेक बार झगड़े हो चुके थे, आइन्दा के लिए नाना ने बहुत कम कर दिया। हैदर का जो 
इलाक़ा पहले मराठों ने ले लिया था और हाल में टीपू ने मराठों से विजय किया था उसे 
पेशवा दरबार ने हेदर ही का इलाक़ा स्वीकार कर लिया, और हैदर ने मराठों से वादा 
किया कि अंगरेज़ों को हिन्दोस्तान से बाहर निकालने में में आप लोगों की पूरी मदद 
करूँगा । 

अंगरेज़ों को जब इस सन्धि का पता चला और मालूम हुआ कि हैदर अंगरेज़ी 
इलाक़े पर फिर से हमला करने की तैयारी कर रहा है तो उन्होंने मदरास से एक दूसरे 
के बाद दो दूत दोबारा सन्धि करने के लिए हैदर के दरबार में भेजे । किन्तु हैदर अंगरेज़ों 
को पूरी तरह समझ चूका था, उसने स्वीकार न किया । अंगरेज़ दूत, ग्रे, की उसने अंगरेज़ों 
की दग़ाबाज़ी पर लानत मलामत की और अपने यहाँ उसके साथ वह सलूक किया जो एक 
राजदूत के साथ नहीं, बल्कि किसी जासूस के साथ किया जाता है । 


हेदरअली का करनाटक विजय करना 

नवाब मोहम्मदअली अंगरेज़ों के खास मददगारों में से था । अंगरेज़ों के बहकाने 
से मोहम्मदअली ने हैदर अली के साथ सन्धि के पालन करने से इनकार कर दिया था । 
करनाटक के मामले में अंगरेज़ बराबर दखल देते रहते थे, जिसकी वजह से करनाटक 
की प्रजा अत्यन्त दुखी और असन्तुष्ट थी। हैदरअली अपनी सेना सहित जुलाई सन्‌ १७८० 


है] 

में सब से पहले करनाटक की ओर बढ़ा । करनाटक के क़िलों की रक्षा के लिए जगह जगह 
कम्पनी की सेनाएँ नियुक्त थीं। यह सब सेनाएँ करनल कॉस्बी के अधीन थीं । हैदरअली ने 
पहले की तरह अपनी सेना के कई हिस्से किए और एक हिस्सा अपने अधीन, दूसरा अपने 
बड़े बेटे टीपू के, तीसरा टीपू के छोटे भाई करीम साहब के और बाक़ी छोटे बड़े दस्ते अन्य 
योग्य हिन्दू और मुसलमान सेनापतियों के अधीन करनाटक के अनेक क़िलों को विजय करने 
के लिए अलग अलग दिद्ञाओं में रवाना कर दिए | करनाटक की दुखी प्रजा ने बड़े हर्ष के 
साथ हर जगह हैदर का स्वागत किया । करनल कॉस्बी और नवाब मोहम्मदअली की 
सेनाओं से जगह जगह हैदर की लड़ाइयाँ हुई, जिनमें अंगरेज़ों को हार पर हार खानी पड़ी । 
नवाब मोहम्मदअली और उसके अंगरेज़ साथी हेदर की बढ़ती हुई बाढ़ को न रोक सके । 
किले पर क्रिला और इलाके पर इलाक़ा हैदर के हाथों में आता चला गया। इनमें एक मुख्य 
महमूद बन्दर का किला था जिसे अब पोर्टो नोबो कहते है । महमूद बन्दर उन दिनों भारत 
की विदेशी तिजारत का एक जबरदस्त केन्द्र था| दूर दूर के व्यापारी वहाँ पर जमा होते 
थे और करोड़ों रुपये का माल महमूद बन्दर की मंडियों में भरा रहता था । अंगरेज़ी सेना 
महमूद बन्दर की रक्षा के लिए मौजूद थी। करीम साहब ने सेना सहित महमूद बन्दर पर 
हमला करके उसे अंगरेजी सेना से विजय किया | क़िले और नगर पर क़ब्ज़ा कर लिया 
और वहाँ से करोड़ों का माल लाकर अपने बाप के सामने पेश किया । इसी तरह की अनेक 
विजय टीपू और दूसरे सेंनापतियों ने कीं । यहाँ तक कि स्वयं हेदरअली की सेना बढ़ते बढ़ते 
करनाटक की राजधानी अरकाट के निकट जा पहुँची और नवाब मोहम्मदअली को भाग 
कर मदरास में पनाह लेनी पड़ी । 


हैदरभली फिर मदरास को ओर 


१० अगस्त, सन्‌ १७८० को हँदर के कुछ सवार बढ़ते बढ़ते मदरास के निकट फिर 
सेण्ट टॉमस की पहाड़ी पर जा पहुँचे | हँंदर की मुख्य सेना अभी तक करनाटक की राजधानी 
के आसपास थी, तब्न भी मदरास फिर ख़तरे में था। दो बडी सेनाएं हेदर को परास्त करने 
के लिए तैयार की गई | इनमें पहली जनरल मनरो के अधीन मदरास से रवाना हुई और 
दूसरी करनल बेली के अधीन गण्ट्र से राजधानी अरकाट की ओर चली । इनके अलाबया 
तीन नयी सेनाएं गुण्टूर, पुदुदूचरी और तिरुच्चिरापल्ली में तैयार की गईं । 


पूरिसपाक की लड़ाई 


हँदर ने सब से पहले टीपू को करनल बली के मुकाबले के लिए गृण्ट्र की ओर रवाना 
किया । मार्ग में १० सितम्बर, सन्‌ १७८० को पूरिमपाक में टीपू और करनल बेली की 
सेनाओं में लड़ाई हुई। जनरल मनरो ने अपना एक दस्ता बेली की सहायता के लिए भेजा । 
उधर हँदर भी रातों रात चल कर टीपू की सहायता के लिए आ पहुँचा । मेदान खूब गरम 
हुआ, टीपू की सेना ने सामने और पीछे, दोनों ओर से अंगरेज़ी सेना पर हमला करके और 
उनके बीच में घुस कर अंगरेज़ी सेना का संहार शुरू किया | यहाँ तक कि अंगरेज़ी सेना का 
तोपखाना बेकार हो गया । अन्त में उनके तोपखान में आग लूग गई और अंगरेजी सेना को 
बरी तरह हार खानी पड़ी। लिखा हैँ कि इस लड़ाई में कम्पनी के हज़ारों भारतीय सिपा- 

हियों के अलावा सात सौ अंगरेज़ मारे गए और दो हज़ार को जिनमें स्वयं करनल बेली और 
सर डंबिड बेयर्ड जैसे अफ़सर शामिल थे, हैदर ने गिरफ्तार कर लिया । अंगरेज़ों के लिए 
पूरिमपाक की हार अत्यन्त अशुभसूचक और लज्जाजनक थी । हँदर ने अपनी राजधानी 
श्रीरंगपट्टन में दरियादौलत नामक बाग की दीवारों पर इस लड़ाई का एक विशाल सुन्दर 
चित्र खिचवाया जो अभी तक मौजूद हैं । 


अरकाट को विजय 


जनरल मनरो इस समय अपनी सेना सहित गंजी स्थान में ठहरा हुआ था । विजयी 
हदर ने गण्ट्र की अंगरेजी सेना को खत्म करके गंजी की ओर रुख किया । हेंदर अभी गंजी 
से कुछ मील दूर ही था कि करनल बेली की पराजय का हाल सुन कर और हंदर के सवारों 
को अपनी ओर बढ़ते हुए देख कर जनरल मनरो का साहस टूट गया। उसे हेदर के मुक़ाबले 
की हिम्मत न हो सकी । उसने अपनी तोपें और तमाम भारी सामान गंजी के एक बड़े 
तालाब में फंक दिया और स्वयं अपनी सेना सहित पीछे हट कर मदरास में पनाह ली। 
हुँदर ने पहले गंजी में पड़ाव किया, आसपास के कुछ क़िलों को फ़तह किया और फिर उस 
तमाम इलाके के शासन और रक्षा का उचित प्रबन्ध कर पीछे लौट कर राजधानी का 
मोहासरा शुरू कर दिया । 

तीन महीने तक अरकाट का मोहासरा जारी रहा । इस मोहासरे मे दोनों ओर 
काफ़ी जानें गई । हँदर का दामाद सथ्यद हाफ़िज़ अली खाँ भी अरकाट ही के मंदान में 
काम आया । अन्त में हेँदरअली की सेना ने अरकाट के किले और नगर, दोनो पर कब्जा 


कर लिया । 


हेदरअली को उदारता 

विजय के सवेरे हेंदरअली ने अरकाट के बाज़ारों और गलियों में एलान करवा 
दिया कि नगर निवासियों के जान माल पर कोई किसी तरह का हमला न करे, कोई किसी 
गरीब को किसी तरह का कष्ट न दे और मैसूर की सेना का कोई सिपाही न किसी के धन 
को हाथ लगावे और न किसी स्त्री की ओर आँख उठा कर देखे ।* अरकाट के बचे हुए 
अंगरेज़ों को उसने अपनी गारद के साथ हिफ़ाज़त से मदरास भिजवा दिया । अपने एक 
आदमी, मीर सादिक़, को शहर और उसके आसपास के इलाक़ का सूबेदार नियुक्त कर 
दिया । शहर के अधिकांश कर्मचारियों को अपने अपने ओहदों पर बहाल रखा और किले 
की मरम्मत तथा रक्षा और नगर के शासन का उचित प्रबन्ध कर दिया । 

हैदर की विजयों की एक विशेषता यह थी कि वह जिन इलाक़ों को फ़तह करता 
था बहाँ के क्रिकों की मरम्मत, हिफ़ाज़त और शासन का प्रबन्ध करके आगे बढ़ता था । 
हैदर हर जगह इस बात का खास इन्तज़ाम रखता था कि उसके सिपाही प्रजा के ऊपर 
किसी तरह का अत्याचार न करें। वह अकसर विजय के बाद ग़रीबों, साधुओं और धामिक 
संस्थाओं में धन तक़सीम किया करता था। यही व्यवहार हँदर के अन्य सेनापतियों 
का होता था । 
. # (00४९ भा. कील! पानकऊ था आडव, 9. 395: 

हूँ दरअली और टीपू की सफलताएँ 

जिन अनेक स्थानों और क़िलों को, अरकाट की विजय से पहले और उसके बाद, 
हैदर की सेना ने अंगरेज़ी सेना से एक दूसरे के बाद विजय किया उन सब का बयान यहाँ 
कर सकना नामुमकिन है । हैदर के सेनापति मीर मुइउद्दीन ने इस दिन के मोहासरे के बाद 
चितोर के क़िले को फ़तह किया और फिर चन्द्रगिरि के क़िले को जीत कर नवाब 
मोहम्मदअली के भाई, अब्दुलवहाब खाँ, को क़ैद किया। टीपू ने एक महीने के अन्दर 
मही मण्डलगढ़, कलाशगढ़, सातगढ़ इत्यादि अनेक मज़बूत क़िले फ़तह किए । टीपू हर जगह 
अपने बाप के समान क़िले की पराजित सेना से हथियार रखवा कर उन्हें आजाद छोड़ 
देता था और प्रजा के जान माल और उनकी स्त्रियों के सतीत्व की रक्षा का पूरा प्रबन्ध 
कर देता था ।* आम्बूरगढ़ का क़िला टीपू ने वहाँ के अंगरेज़ क्रिलेदार और उसकी सेना 
से १५ दिन के मोहासरे के बाद विजय किया । इसी प्रकार हँदर के दूसरे सेनापतियों ने अन्य 
अनेक क़िलों और इलाक़ों को विजय किया । 


अंगरेजों को घबराहुट 


गवरनर जनरल वारेन हेस्टिग्स करनल बेली की सेना के सर्वनाश, जनरल मनरो की 
भगदड़ और हेदर की अपूर्व विजयों के समाचार सुन सुन कर घबरा गया। बंगाल में उस 
समय भयंकर दुष्काल पड़ा हुआ था । लिखा है कि प्लासी से उस समय तक यानी अंगरेज़ी 
राज के शुरू के बीस साल के अन्दर बंगाल की आबादी घटते घटते ९० लाख से ६० छाख रह 
गई थी | तिस पर भी वारेन हेस्टिग्स ने इन समाचारों को सुन कर अकाल पीड़ित बंगारू 
के खज़ाने से १५ छाख रुपये नकद और सर आयर कूट के अधीन एक बहुत बड़ी सेना मय 
तोपखाने के बंगाल से मदरास के लिए रवाना की । यह सेना ५ नवम्बर, सन्‌ १७८१ को 
मदरास पहुँची । मदरास में नवाब मोहम्मदअली ने सर आयर कूट के सामने अपनी तबाही 
का रोना रोया | मोहम्मदअली के पास अभी तक धन मौजूद था, नयी सेना के खर्च के लिए 
कूट ने दो लाख पैगोदा यानी करीब सात लाख रुपये मोहम्मदअली से और वसूल किए । 
तीन महीने तक सर आयर कूट मदरास में रह कर हैदरअली से लड़ने की केवल तैयारी 
करता रहा | उसके बाद बहू अपनी विशाल सेना सहित हैदरअली के मक़ाबले के लिए 
बढ़ा। हैदरअली उस समय मदरास के नीचे के बन्दरगाहों और क़िलों को फ़तह कर रहा था। 
दो बार जनरल कूट अपनी विशाल सेना लेकर हैदरअली के मुक़ाबले के लिए बढ़ा । दोनों 
बार कई कई जगह कूट और हेदरअली की सेनाओं में संग्राम हुए । किन्तु दोनों बार जनरल 
कूट को बेहद नुक़सान उठा कर मदरास लौट आना पड़ा । इस बीच और अधिक सेना 
बंगाल से कूट की मदद के लिए भेजी गई । अन्त में तीसरी बार जनरल कूट हैदरअली के 
मुकाबले के लिए बढ़ा । इस बार आरती की प्रसिद्ध लड़ाई में हार खाकर और लाचार 
होकर सितम्बर सन्‌ १७८२ में सर आयर कूट को अपनी जान बचा कर बंगाल लौट जाना 
पड़ा । इस तमाम समय में हेँदरअली की सेना क्िलों पर क़िले और इलाक़ों पर इलाक़े 





* [90 9. 409. 
| सस्‍भतक थ॑ सब, 89 थे, ध, 0.., 7, 9. 62, 


हेदरअली २८५ 


विजय करती बढ़ी चली आ रही थी और कहीं पर भी अंगरेज्जी सेना हेदरअली की उमड़ती 
हुई बाढ़ को न रोक सकी । 

इन तमाम लड़ाइयों में दो छोटी सी, किन्तु मनोरंजक, घटनाएँ बयान करने के 
काबिल हे । 


दो सनोरंजक घटनाएँ 

पहली घटना तरकाटपल्ली की है । तरकाटपल्ली एक छोटा सा किला था, जिस पर 
हेदरअली की सेना ने क़ब्जा कर लिया था। तिरुच्चिरापल्ली से अंगरेज़ों ने अपनी सेना का 
एक दस्ता इस क़िले पर क़ब्जा करने के लिए भेजा । अकस्मात्‌ उसी दिन रात को तंजौर . 
से एक दूसरा अंगरेज्ञी दस्ता उसी क़िले पर क़ब्ज़ा करने के लिए रवाना हुआ। ये दोनों 
अंगरेज़ी दस्ते दो ओर से किले की फ़सील पर चढ़ने लगे । दोनों को एक दूसरे का पता न 
था। क़िला टीपू के क़ब्ज़े में था, किन्तु टीपू उस समय अपनी सेना सहित क़िले से कुछ दूर 
था। क़िले के अन्दर बहुत थोड़े से हिन्दोस्तानी थे। इस अचानक हमले का पता लगते ही वे 
लोग क़िले के और भीतर के हिस्सों में चले गए । वे शायद टीपू के इन्तज़ार में थे । रात की 
अंधियारी में एक ओर से अंगरेज़ी दस्ते ने फ़्सील के ऊपर चढ़ कर गोलियाँ चलाई । दूसरी 
ओर के अंगरेज़ी दस्ते ने समझा कि ये गोलियाँ क़िले वाले चला रहे हैँ । उन्होंने जवाब में 
आवाज़ के निशाने पर गोलियों की बौछार शुरू की । दस मिनट से ऊपर तक दोनों ओर से 
गोलाबारी होती रही । एकाएक जब एक ओर के किसी अंगरेज़ की आवाज़ दूसरी ओर के 
किसी अंगरेज़ के कानों तक पहुँची तो दोनों को मालम हुआ कि वे आपस ही में गोलियाँ 
चला रहे थे । उस समय तक कम्पनी के क़रीब सात सौ सिपाही अंगरेज़ी गोलियों के शिकार 
हो चुके थे । अगले दिन सुबह को जब टीपू ने तरकाटपल्ली पहुँच कर इस घटना का हाल 
सुना तो उसे बड़ी हंसी आई । 


दूसरी घटना मनियारगुडी की हे । मनियारगुडी के क़िले की सेना एक दिन रात 
को रसद आदि जमा करने के लिए आस पास के इलाक़े में गई हुई थी । अंगरेज़ी सेना ने 
मौक़ा पाकर उसी रात को अचानक क़िले पर हमला कर दिया । केवल नायक, बीस 
सिपाही और कुछ स्त्रियाँ क़िले में रह गई थीं । अंगरेज़ी सेना के हमले की खबर पाकर 
नायक ने क़िले का फाटक बन्द करवा दिया, बड़े बड़े पत्थर अँधरे में किले की फ़सील पर 
रखवा दिए और स्त्रियों ने बहुत सा गोबर और पानी घोल कर बड़े बड़े बरतनों में खौलाना 
शुरू किया । जिस समय अंगरेज़ी सिपाही दीवारों पर चढ़ने लगे, स्त्रियों ने चिल्ला कर 
पत्थर नीचे की ओर लड़का दिए और खौलता हुआ गोबर का पानी अंगरेज़ी सेना के सर पर 
डालना शुरू किया | भीतर के बीस सिपाहियों ने भी अपनी बन्दूकों का उचित उपयोग 
किया । अंगरेज़ सिपाहियों को एक बार घबरा कर नीचे उतर आना पड़ा । इतने में किले 
की वह सेना जो बाहर गई हुई थी, आवाज़ सुन कर किले की ओर लपकी । अंगरेजजी सेना 
के बचे हुए आदमियों को जान बचा कर भाग जाना पड़ा। 


हेदरभमली की अचानक सुत्यु 
एक बार साफ़ मालम होता था कि हँदरअली दक्षिण भारत से अंगरेज्ों को निकाल 


१८६ भारत में अंगरेज्ञौ राज 


कर बाहर कर देगा। नाना फड़नवीस पूना में बैठा हुआ यह सब सुसमाचार सुन रहा था और 
इन्हीं आशाओं के आधार पर सालबाई के सन्धि-पत्र पर दस्तख़त करने से इनकार कर 
रहा था । जिस समय गायकवाड़, सिधिया और भोंसले, तीन तीन जबरदस्त मराठा नरेश, 
मराठा मण्डल और अपने देश, दोनों के साथ विष्वासघात कर चुके थे, और निज्ञामुलमुल्क 
भी अंगरेज्ञों की चालों में फँस चुका था, उस समय इन विदेशियों के विरुद्ध नाना फड़नवीस 
की समस्त आजश्ञाओं का आधार केवल वीर हैदरअली था। यदि हेदरअली एक बार 
मदरास प्रान्त से अंगरेज़ों को निकाल सकता तो निस्सन्देह नाना फड़नवीस मराठा मण्डल 
को मज़बूत करके उत्तर में अंगरेज़ों के साथ फिर से युद्ध शुरू कर देता । उत्तर भारत में 
अंगरेज़ अपने अनेक दुशमन पंदा कर चुके थे और इस हालत में नाना को सफलता प्राप्त 
होने की भी बहुत बड़ी सम्भावना थी । किन्तु मालम होता हैँ कि भारतवासियों के अनेक 
पापों के प्रायश्चित और सच्ची भारतीय आत्मा के विकास के लिए अभी इस देश का 
विदेशी शासन के अग्नि-स्नान में से निकलना आवश्यक था। ठीक उस समय जबकि वीर 
है दरअली इलाक़ों पर इलाके और गढ़ों पर गढ़ विजय करता हुआ बढ़ा चला जा रहा था, 
जबकि भारत के अन्दर स्वतन्त्रता और परतन्त्रता के इस द्वन्द को एशिया और यूरोप की 
समस्त जागरूक शक्तियाँ ध्यान से देख रही थी, जबकि हँदरअली का नाम सुन कर भारत 
के अंगरेज़ चौक पड़ते थे और इंगलिस्तान में कम्पनी के हिस्‍सो की दर धड़ाधड़ गिर रही थी, 
अचानक ६ दिसम्बर, सन्‌ १७८२ की रात को अरकाट के क़िले में हैदरअली की मृत्यु हो 
गई। हँदरअली की मृत्यु ने नाना फडनवीस की आज्ञाओं को चूर चूर कर दिया और 
लाचार होकर उसने सालबाई की सन्धि पर दस्तखत कर दिए । अंगरेज़ों के लिए हेदरअली 
की मत्य वास्तव में एक बहुत बड़ी बरकत साबित हुई । 

आरनी की विजय के बाद हँदरअली की कमर में एक फोड़ा निकला, जिसके कारण 
उसे अरकाट लौट आना पड़ा। यह फोड़ा ही हृदरअछी की मौत का पैग़ाम साबित हुआ । 
जब हेदरअली को अपने रोग के असाध्य होने का पता लगा, उसने अपने तमाम मन्शन्रियों 
और सरदारों को बुला कर राज्य के कार्य के विषय में अन्तिम आदेश दिए । एक सेना पाँच 
हजार सवारों की उसने मदरास की ओर रवाना की । अपनी विशाल सेना के हर सिपाही 
और मुलाज्ञिम को एक एक महीने की तनख़ाह बतौर इनाम के दिलवाई और टीपू को, 
जो उस समय एक दूसरे मेदान में था, बुलूवा भेजा । 


हेदरअली के हिन्दू मन्त्री 

हैदरअली की आयु उस समय साठ साल से कुछ ऊपर थी । डर था कि हँदरअली 
की मृत्य्‌ू के समाचार से उसकी विजयी सेना का उत्साह न दूट जावे । हँदरअली के दोनों 
मुख्य मनत्री हिन्दू थे जिनके नाम पूनिया और कृष्णराव थे । इन दोनों वफ़ादार मन्सत्रियों ने 
हैदरअली की मुत्यु को बडी होशियारी के साथ उस समय तक छात्रु और अपनी सेना, दोनों से 
छिपाए रखा जिस समय तक कि हँदरअलछी के बड़े बेटे फ़तहअली टीपू ने अरकाट में पहुँच कर 
अपने बाप की जगह न ले ली । टीपू के आने पर सुलतान हँदरअली का दव मैसूर की 
राजधानी श्रीरंगपट्टन भेजा गया, जहाँ बड़े समारोह के साथ उसे लाल बार में दफ़्न किया 
गया, और टीपू ने पिता की क़ब् के ऊपर एक सुन्दर और आलीशान समाधि बनवाई। 

युद्ध का अन्त 


टीपू अपने बाप के समान वी र, किन्तु अभी नातजरबेकार था। मैसूर के अन्दर अपनी 
नयी सृत्ता को मज़बूत करने की ओर भी उसे काफ़ी ध्यान देना पड़ा । फिर भी उसने पहले 
बड़ी सफलता के साथ युद्ध जारी रखा और अंगरेज़ी सेना को शिकस्त पर शिकस्त दी । 
यहाँ तक कि अंगरेज़ों को चारों ओर “निर्बलता, निरुत्साह और नंराश्य'* के सिवा कुछ 
दिखाई न देता था । अन्त में सन्‌ १७८३ में अंगरेज़ों ने बड़ी नम्नता के साथ टीपू से सुलह 
की प्रार्थना की । टीपू उनकी बातों मं आ गया। ११ मार्च, सन्‌ १७८४ को मंगलोर 
में टीपू सुलतान और अंगरेज कम्पनी के बीच सन्धि हो गई । अगरेजों ने वादा किया कि हम 
फिर कभी मंसूर के मामलों में दखल न देंगे, टीपू और उसके उत्तराधिकारियों के साथ 
सदा भित्रता का व्यवहार रखेंगे और उनके शत्रुओं के विरुद्ध सदा उन्हें सहायता देने 
के लिए तैयार रहेंगे । इस वादे पर वीर, उदार, किन्तु नातजरबंकार टीपू ने अंगरेज़ों से 
जीता हुआ तमाम इलाक़ा उन्हें लौटा दिया । टीपू ने निस्सन्देह एथियाई मर्यादा के अनु- 
सार अपनी शाहाना आन क़ायम रखी और अंगरेज़ों को काफ़ी नीचा दिखाया, किन्तु जो 
बात हैदर और नाना चाहते थे वह पूरी न हो सकी । 


हैबरअली का बल 


हैदरअली एक ग़रीब घर में पैदा हुआ था और एक मामूली सिपाही से बढ़ते बढ़ते 
केवल अपनी वीरता और योग्यता के बल एक विशाल राज का स्वामी बन गया। हेदरअली 
'सुलतान हैदरअली शाह कहलाता था। दिल्‍ली दरबार के सूबंदारों मे उसकी मिनती थी । 
मैसूर का वह देव! था। और हम ऊपर लिख चुके हे कि मैसूर राज के अन्दर देव” का पद 
ठीक वैसा ही था जैसा मराठा साम्राज्य के अन्दर पेशवा का। देव' की गद्दी अब हैदरअली 
के कुल में पैतृक हो गई थी । अपनी वीरता द्वारा उसने मंसूर राज्य को बहुत अधिक बढ़ा 
लिया था। मरते समय उस तमाम इलाक़े को छोड़ कर, जो उसने हाल के युद्ध में अपने 
दत्रओं से विजय किया था, उसके बाकी राज्य का क्षेत्रफल अस्सी हज़ार वर्ग मील था, जिसकी 
सालाना बचत शासन का तमाम खब निकाल कर तीन करोड़ रुपये से ऊपर थी। उसकी 
कुल स्थायी सेना तीन लाख चौबीस हज़ार थी, जिनमें १९,००० सवार, १०,००० तीप- 
खाने के सिपाही, १,१५,००० पेदल और १,८०,००० इस तरह की सेना थी जो दूसरे 
सरदारों के अधीन हर समय तैयार रहती थी और आवश्यकता पड़ने पर बुला ली जाती 
थी । उसके ख़ज़ाने के जवाहरात और नक़दी का अन्दाज्ञा अस्सी करोड़ रुपये से ऊपर 
का था। उसकी पशुशालाओं में ७०० हाथी, ६,००० ऊंट, ११,००० घोड़े, ४,००,००० 
गाय और बैल, १,००,० ०० भेंस, और ६०,००० भेड़ें थीं। उसके गस्त्रागार में ६,० ०,००० 
बन्दुक़, २००,००० तलवार और २२,००० तोपें थी । 


उसकी जलू-सेना 


हैदरअली अपने समय का अकेला भारतीय नरेश था जिसने अपने समद्र तट की 
रक्षा के लिए एक जहाजी बेड़ा, जिसके हर जहाज पर तोपें लगी हुई थीं, रख रखा था । 


कक नीियार-००-पकफोन अत ननना.. जफलफाक 

उसकी जरू-सेना अपने समय॑ की एक जबरदस्त जल-सेना थी । उसके जलसेनापत्ति, 
अलीरज़ा, ने मरुद्वीप नाम के क़रीब बारह हज़ार छोटे बड़े टापुओं को विजय कर उन्हें 
हैदरअली के राज्य में मिला लिया था । 
उसकी शिक्षा 

हेंदरअली लिखना पढ़ना बिलकुल न जानता था। एक मुसलमान इतिहास लेखक 
लिखता हूँ कि उसने फ़ारसी अक्षरों में अपना नाम लिखने का प्रयत्न किया। बड़े परिश्रम 
से वह अपने नाम का केवल पहला अक्षर है सीख पाया । किन्तु इस हे” को भी वह सदा 
उलटा और ग़रूत लिखा करता था। यही उसके दस्तखत थे । इस पर भी तमाम भारतीय 
और विदेशी इतिहास लेखक मुक्त कण्ठ से स्वीकार करते हें कि उसकी बुद्धिमत्ता, दूर- 
द्शिता, नीतिज्ञता और शासन प्रबन्ध, सभी में उसकी योग्यता बड़े ऊँचे दरजे की थी। 
वीरता और युद्ध कौशल में वह अपने समय में अपना सानी न रखता था । 


उसकी धामसिक उदारता 

धार्मिक पक्षपात्‌ या तआस्सुब का उसमें निशान तक न था। राज्य की ऊँची से ऊँची 
पदवियाँ उसने हिन्दुओं को दे रखी थीं। उसके बड़े से बड़े मन्त्री हिन्दू थे । मैसूर के जिन 
बागी सामन्तों को उसने परास्त किया उनकी गदहियाँ या तो उन्हीं को वापस कर दीं और 
या दूसरे हिन्दू नरेशों को उनकी जगह बैठा दिया । अपनी हिन्दू और मुसलमान प्रजा के 
साथ वह एक समान उदार व्यवहार रखता था । उसने अनेक हिन्दू मन्दिर बनवाए और 
अनेक मन्दिरों को जागीरें अता कीं । हाल में उस समय के इतिहास की खोज द्वारा अंगरेज़ 
लेखक मि० गेलेटिक, आई० सी० एस०, ने दिखाया हैँ कि हँदरअली ने अपनी सलतनत 
भर में गोरक्षा का उसी तरह सुन्दर प्रबन्ध कर रखा था जिस तरह बाबर और उसके 
उत्तराधिकारी मुग्ल सम्राटों ने । हेदरअली के राज भर में यदि कभी कोई मनुष्य गोबध 
का अपराधी होता था तो उसके हाथ काट लिए जाते थे । 


हेदरअकी और जगदुगुरु शंकराचार्य 

जगदगुरु शंकराचार्य के चार मुख्य मठों में श्रृंगेरी का मठ मैसूर के राज में था । 
प्यंगेरी मठ के स्वामी, उस समय के जगदगुरु शंकराचार्य, के साथ हैदरअली का खास प्रेम 
था । दोनों में खूब पत्र-व्यवहार होता था। वर्तमान मैसूर राज्य के पुरातत्त्व विभाग ने 
कृपा कर हमारे पास कप्नड़ भाषा में जगद्गुरु शंकराचाय के नाम हैदरअछी के एक मल 
पत्र का फ़ोटो भेजा हूँ जिसे पढ़ने से मालूम होता है कि हैदरअली जगदुगुरु का कितना 
अधिक आदर करता था और किस तरह राज्य के गम्भीर मामलों में जगद्गुरु की सलाह 
लेकर काम किया करता था। इसी पत्र के साथ हँदरअली ने “एक हाथी, पाँच घोड़े, एक 
पालकी, पाँच ऊँट / 2 2 पाँच सोने के ताफ्ते (सूर्य चन्द्रांकित पताकाएँ, जो जगदुगुरु 
के साथ चलती हें) /< ८ »< एक जोड़ी शाल, साढ़े दस हज़ार रुपये नक़द ८ )८ ३८ 
इत्यादि” जगदुगुरु की नज़र के तौर पर और “एक ठोस सोने का फ़तीलसोज़ (शमई ) 
श्ंगेरी मठ की देवपूजा” के लिए जगद्गुरु की सेवा में भेजा । 


हिन्दू त्योहार 
हैदरअली अपने दरबार के अन्दर हिन्दू त्योहारों को बड़े समारोह के साथ सनाया 

करता था । विशेषकर दशहरे के मौक़े पर उसके दरबार में दस दिन तक लगातार जश्न 
रहता था, रोज़ शाम को आतिदबाज़ी छूटती थी, साँड़ों, बारहरसिंगों, हाथियों और शेरों 
की लड़ाइयाँ होती थीं, कुश्तियाँ होती थीं, दावतें होती थीं, इनाम और इकराम दिए जाते 
थे, गरीबों को भोजन वस्त्र और धन बाँटा जाता था। 


शिया सुन्नी 


मज़हब के नाम पर किसी तरह के भी लड़ाई झगड़ों को वह बडी नफ़रत की नज़र 
से देखता था । एक बार उसके राज्य में कहीं पर शिया और सुन्नियों में झगड़ा हो गया । 
जबान से बढ़ते बढ़ते मामला खंजर और भालों तक पहुँच गया । हैदर के कानों तक खबर 
पहुँची । उसने दोनों पक्ष के लोगों को अपने सामने बुलवाया और उनसे पूछा--- यह क्या 
बेवकुफ़ी का झगड़ा है, और तुम लोग कुत्तों की तरह एक दूसरे पर क्यों भोंकते हो ? ” दोनों 
ने अपनी अपनी बात कह सुनाई, मालूम हुआ कि झगड़ा केवल इस बात पर है कि हज़रत 
मोहम्मद के कुछ उत्तराधिकारियों के उचित अधिकारों के विषय में शियों की एक राय हैं 
और सुन्नियों की दूसरी । हेदरअली ने उनसे पूछा-- जिन व्यक्तियों के बारे में तुम्हारा 
झगड़ा हैं क्‍या वे ज़िन्दा हैं ?” जवाब मिला, “नहीं । इस पर हेदरअली ने उनसे कहा-- 
“जो लोग मर चुके, उनकी बाबत अब झगड़ा करना हिमाक़त हे, और दोनों को आगाह 
कर दिया कि--- अगर तुम लोग फिर कभी अपना और सरकार का समय इन बेतुके और 
बदमाशी के झगड़ों में नष्ट करोगे तो यक्रीन रखो तुम्हारे सर कुचल दिए जावेंगे। 


हेदरअली का इन्साफ़ 


हेदरअली का इन्साफ़ उस समय दूर दूर तक महहूर था। उसके जीवन चरित्र का 
एक फ्रान्सीसी रचयिता लिखता है कि उसकी प्रजा में किसी भी निर्धन से निर्धन पुरुष या 
स्‍त्री को अधिकार था कि हैदर के सामने आकर अपनी दाद फ़रियाद पेश करे । पहरेदारों 
को हुकुम था कि किसी फ़रियादी को किसी समय भी हुजूर में आने से न रोका जावे । 
वह बड़े गौर से सब की फ़रियाद सुनता था और सब का इन्साफ़ करता था । एक बार सन्‌ 
१७६७ ई० में जब कि हैदरअली कोयम्बत्र में था, एक दिन शाम को वह हवाखोरी के 
लिए जा रहा था। मार्ग में एक बुढ़िया सड़क के एक ओर आकर लेट गई और इन्साफ़ ! 
इन्साफ़ ! ” चिल्लाने लूगी । हैदरअली ने फ़ौरन अपनी सवारी रोक दी, बुढ़िया को पास 
बुलाया और पूछा--- क्या मामला है ?” बुढ़िया ने जवाब दिया--“जहाँपनाह ! मेरे 
केवल एक बेटी थी, आग्रा मोहम्मद उसे भगा ले गया ।” सुरूुतान ने जवाब दिया-- 
“आग्ा मोहम्मद को यहाँ से गए एक महीने से ज़ियादा हो गया, तुमने आज तक शिकायत 
क्यों नहीं की ?” जवाब मिला--जहाँपनाह ! मेंने कई बार अरज़ियाँ लिख कर हैदरशा 
के हाथों में दीं, किन्तु मुझे कोई जवाब नहीं मिला ।” हँदरशा हैदरअली का खास जमादार 
था जो उस समय हेदरअली के आगे आगे चल रहा था। आगरा मोहम्मद उससे पहले का 
खास जमादार था और पच्चीस साल तक हेंदरअली की खिदमत कर चुका था । आग्रा 
'मोहम्मद को हैदरअली ने पेनशन और जागीर देकर एक महीना हुआ बिदा कर दिया था। 
हैदरशा ने अपनी सफ़ाई में आगे बढ़ कर अजे किय्ना-- जहाँपनाह ! यह बुढ़िया और 


उ्क ध्टाओे।. जहर >कैक+ + सम कम. 

उसकी बेटी, दोनों बदचलन हैं ।” हैदरअली फ़ौरन महल की ओर लौट पड़ा और बुढ़िया 
को अपने साथ ले गया । महल पहुँच कर जब लोगों ने हेदरअली से प्रार्थना की कि इस बार 
हैदरशा को क्षमा कर दिया जाय तो हँदरअली ने उत्तर दिया---“में आप लोगों की प्रार्थना 
स्वीकार नहीं कर सकता । किसी बादशाह और उसकी प्रजा के बीच के पत्र-व्यवहार को 
रोकने से बढ़ कर कोई गुनाह हो ही नही सकता । बलवानों का कत्तंव्य हैँ कि निबलों का 
इन्साफ़ करें । खुदा ने निबंलों की रक्षा के लिए ही बादशाह को बनाया है और जो बादशाह 
अपनी प्रजा के ऊपर जुल्म होने देता है और जुल्म करने वाले को दण्ड नहीं देता वह इस 
योग्य हैँ कि उसकी प्रजा का प्रेम और विश्वास उस पर से हट जावे और प्रजा उसके 
ख़िलाफ़ बग्रावत करने लगे ।”* 

हेंदरअली ने सब के सामने अपने जमादार हँदरज्ञा के दो सौ कोड़े लऊगवाए | साथ 
ही उसने एक सवार उस बढ़िया के साथ आग्रा मोहम्मद के रहने की जगह भेजा और हुकुम 
दिया कि यदि लड़की आगरा मोहम्मद के यहाँ मिल जाय तो उसे उसकी माँ के हवाले कर दिया 
जाय और आगा मोहम्मद का सर काट कर मेरे सामने पेश किया जाय । और यदि लड़की 
न मिले तो आगा मोहम्मद को गिरफ्तार करके मरे सामने छाया जाय । रडड़की आगा 
मोहम्मद के यहाँ मौजूद थी । उसे उसकी माँ के हवाले कर दिया गया और आग़ा मोहम्मद 
का सर काट कर हेदरअली के सामने पेश किया गया । 

हँदरअली के इन्साफ़ की इसी तरह की और भी अनेक रोशन मिसालें उसकी 
जीवनियों में मिलती हैँ । मीर हुसेनअली खाँ किरमानी लिखता हूँ कि चोर, उचक्के अथवा 
डाक का नाम तक हेदरअली के राज्य में कहीं सुनने में न आता था और यदि अकस्मात्‌ 
कही पर चोरी हो जाती थी तो उस जगह के पुलिस कमंचारी को फ़ौरन मौत की सज़ा दी 
जाती थी और दूसरा आदमी उसकी जगह नियुवत कर दिया जाता था। हँदरअली के हज़ारों 
जासूस सलूतनत भर में घूमते रहते थे और उसे प्रजा के सुख दुख की ख़बरें देते रहते थे । 
हृदरअली खुद अकसर वेश बदले कम्बल ओढ़े रात को श्रीरंगपट्टन और अन्य नगरों की 
गलियों में घूमा करता था और ग़रीबों और यात्रियों की ख़बर रखता था । 


हैदरअली की प्रजा पालकता 


हेदरअली की सारी प्रजा उससे अत्यन्त खुश थी, उसके राज भर में चारों ओर खुश- 
हाली थी | तिजारत, उद्योग धन्धों और खेती बाड़ी को खूब प्रोत्साहन दिया जाता था। 
वह खूद कारीगरों और सौदाग । की खूब मदद करता था। लिखा हूँ कि अकेले कोयम्बतूर 
के बाज़ार में बीस हज़ार रेशम के थान हर हफ्ते बिकने के लिए आते थे। यदि कोई सरकारी 
कर्मचारी प्रजा के ऊपर किसी तरह का अत्याचार करता था तो हेदरअली सदा उसे कड़ी 
से कड़ी सज़ा देता था। उसके राज भर में इस बात की सख्त आज्ञा थी कि किसानों से 
उनकी नियत मालगुज्ञारी के अलावा एक कौड़ी भी किसी बहाने न ली जावे। 


ब॒द्धि को प्रखरता 
हैदरअली की बुद्धि की प्रखरता और उसकी याददाइत अद्भुत थी । नेपोलियन 

के समान वह एक साथ कई कई काम किया करता था । वह जिस वक्‍त कोई 
मामूली तमाशा देखता रहता था उसी वक्‍त कुछ लोगों से प्रश्न करता रहता था, जवाब 
देता रहता था, अखबार सुनता था, चिट्ठियाँ सुनता था, चिट्ठियाँ लिखवाता था और 
साथ ही अपने मन्त्रियों के साथ गम्भीर से गम्भीर प्रश्नों पर बातचीत करता रहता था और 
उनका फ़ेसला करता रहता था। ये सब काम एक साथ चलते रहते थे । एक साथ वह तीस 
तीस और चालीस चालीस मुन्शियों से काम लेता रहता था। 

रोज़ सुबह को, जब वह एक चौकी पर बैठ कर हाथ मुंह धोया करता था, उसी 
समय उसके अनेक जासूस उसकी चौकी के चारों ओर खड़े हो जाते थे और पिछले चौबीस 
घंटे का अपना अपना हाल सुनाते थे। ये सब जासूस एक साथ बोलते थे । हँदर मुँह धोते 
धोते सब की बात सुनता था, केवल आवाज़ से उन्हें पहचानता था, और जिससे ज़रूरत 
समझता था बीच बीच में सवाल कर लेता था। मनुष्य के चरित्र को वह केवल एक बार 
शकल देख कर पहचान जाता था, रंगरूटों को केवल चेहरे से देख कर भरती कर लेता था। 
घोड़ों और जवाहरात की भी उसे ग़ज़ब की पहचान थी । 


वीरता और सादगी 


हेदरअली वीर था और वीरता की बड़ी क़द्र करता था। अपने सिपाहियों के साथ 
उसका व्यवहार अत्यन्त प्रेम, उदारता और बराबरी का रहता था। जिन्हें वह युद्ध में हरा 
देता था उनके साथ भी उसका व्यबहार सदा दया और उदारता का होता था । इतना 
बड़ा नरेश होने पर भी उसमें घमण्ड या अभिमान का निशान तक न था । अपने राज्य को 
वह सदा खुदादाद' कहा करता था। अपने दरबार तक में वह मामूली सिपाहियो के साथ 
बराबरी का व्यवहार करता था । स्वयं एक मामूली सिपाही का सा जीवन व्यतीत करता 
था। भोजन जो सामने आता खा लेता था। सफ़र में वह अकसर भुने हुए चने, बादाम और 
ज्वार की सूखी रोटी या इनमें से जो सामने आ जावे खाकर रह जाता था । अपने तख्त 
पर वह ज़ियादा से ज़ियादा साल में एक बार ईद के दिन चन्द घंटे के लिए बैठता था और 
वह भी दूसरों की प्रार्थना पर । 


हंदरअली का शारीरिक बल 


हैदरअली का क़द मंझोला था, उसका रंग साँवला था । किन्तु उसके शरीर की 
बनावट सुन्दर थी । वह मज़बूत और निहायत फुरतीला था । वह घोड़े का बहुत अच्छा सवार 
था। पैदल लम्बे सफ़र करने का भी उसे बेहद शौक़ था और आदत थी। सप्ताह में दो बार 
वह अपने सर, डाढ़ी और मूंछों के बाल मुंड़वा देता था | डाढ़ी और मूंछें वह इतनी साफ़ 
रखता था कि नकचुटनी से एक एक बाल निकलवा देता था । उसकी देखादेखी उसके 
अधिकतर दरबारी भी डाढ़ी न रखते थे और मूंछें यदि रखते थे तो इतनी कम कि जो दूर 
से दिखाई न देती थीं। हेदरअली को छाल कपड़ों का शौक़ था और अपने सर पर वह एक 
सौ हाथ लम्बी लाल पगड़ी बाँधता था । 


होर पालना 
शिकार का, और खास कर शेर के शिकार का उसे बड़ा शौक़ था। उसके यहाँ अनेक 

शेर पले हुए थे जो रोज़ सुबह खुले हुए उसके सामने लाए जाते थे। हैदरअली अपने 
हाथ से इन शेरों को लड्डू खिलाया करता था। उनके पंजों और जबड़ों में वह लड्डू दे देता 
था। लिखा है कि उसका निशाना कभी चुूकता न था । अपने सामने अखाड़े में वह अकसर 
शेर के साथ अपने किसी एक वीर सिपाही की कुश्ती कराया करता था । यदि सिपाही शेर 
को पछाड़ पाता तो उसे इनाम-ओ-इकराम दिए जाते थे और यदि शेर हावी होने लगता, 
तो हैदर फ़ौरन दूर से बैठा हुआ शेर की कनपटी पर गोली मार देता और इससे पहले कि . 
शेर का पंजा सिपाही पर पड़ सके, शेर गोली खाकर गिर पड़ता था । 


हेदरअली का कष्ट सहन 

हैदरअली के शारीरिक परिश्रम और कष्ट सहन की कोई सीमा न थी। वह कई 
कई रातें जंगल में बारिश और सरदी के अन्दर घोड़े की पीठ पर गुज़ार देता था । घोड़ों, 
हाथियों, तोपों और रसायन यानी कुद्दतों का उसे ख़ास शौक़ था । उसके एक प्यारे हाथी का 
नाम पवनगज' था जिसके मरने पर हैदरअली ने बड़ा दुख मनाया । घोड़े खरीदने का उसे 
इतना अधिक शौक़ था कि दूर दूर के मुल्कों से घोड़े के सौदागर उसके दरबार में पहुँचते 
थे और यदि किसी सौदागर का घोड़ा उसके राज्य के अन्दर मर जाता और सौदागर अपने 
घोड़े की अयाल और दुम काट कर स्थानीय कमंचारी की सनद के साथ हुँदरअली के 
दरबार में पेश करता तो घोड़े की आधी कीमत उसे ख़ज़ाने से दिलवा दी जाती थी । 


हेबरअली और अंगरेज़ 

इन सब बातों के अलावा हैदरअली अंगरेज़ों का कट्टर शत्रु था । अंगरेज़ों के लिए 
उसका नाम एक हव्वा' था। गोकि हँदरअली की नीतिज्ञता नाना फडनवीस के टक्कर की 
न थी, सब से बड़ी गलती उसकी यह थी कि अपनी सेना के अनेक बड़े बड़े ओहदों पर उसने 
फ्रान्सीसियों को नियुक्त कर रखा था, जिसका फल उसकी मृत्यु के बाद उसके बंटे टीपू 
सुलतान को भोगना पड़ा, फिर भी इसमें सन्देह नहीं कि अपने जीवन भर अंगरेजों को 
भारत से निकालने का हे दर ने जी तोड़ प्रयत्न किया । वह जब तक जिया, अजेय रहा और 
अन्त में इसी प्रयत्न में उसने अपनी जान दी । हम ऊपर लिख चुके हेँ कि जिस समय 
गायकवाड़, सिधिया और भोंसले, तीन तीन जबरदस्त मराठा नरेश महाराष्ट्र मण्डल और 
अपने देश, दोनों के साथ विश्वासघात कर चुके थे, और निज्ञामुलमुल्क भी अंगरेज़ों के साथ 
मिल कर अपने साथियों और मुल्क, दोनों को दग्रा दे चुका था, उस समय नाना फड़नवीस 
और भारत की स्वाधीनता, दोनों की आशा का एकमात्र आधार बी र हेदरअली था। इतना 
ही नहीं, बल्कि जिस समय नाना फड़नवीस भी अपनी सन्धि के अनुसार हंदरअली की मदद 
करने के नाक़ाबिल हो गया और निज्ञाम ने अपना वादा साफ़ तोड़ दिया, उस समय अंगरेज़ों 
की पूरी शक्ति के मुकाबले का सारा बोझ्न अकेले हेदरअली के कन्धों पर पड़ा । इसमें सन्देह 
नहीं हो सकता कि हैदरअली ने आश्चर्यजनक साहस और सफलता के साथ अकेले इस बोन्न 
को बरदाइत किया, और यदि भवितव्यता बीच में न पड़ती, यदि ठीक उस समय जबकि 
भारत में अंगरेज़ों के हाथ पाँव बिलकुल फूल चुके थे, मौत भारतीय स्वाधीनता के उस 
अन्तिम आधार को उठा कर न ले गई होती, तो उसके बाद का भारत और अंगरेज़ जाति, 

दोनों का इतिहास बिलकुल दूसरे ही ढेंग से लिखा गया होता । हैदरअली के बाद फिर 
७५ साल तक भारत के पुत्रों को अपनी स्वाधीनता के लिए उस तरह का व्यापक 
प्रयत्न करने का साहस न हो सका । निस्सन्देह भारत की आज़ादी के लिए प्रयत्न करने 
बालों में हेदरअली का पद सर्वोपरि हैं और आज़ादी के चाहने वालों में उसका नाम सदा 
के लिए ज़िन्दा रहेगा । 


दसवाँ अध्याय 


सर जॉन संकक्‍्फ़रसन 


अब हम नमूने के तौर पर उस ज़माने के एक अंगरेज़ गवरनर जनरल के चरित्र पर 
एक निगाह डालते हे । वारेन हेस्टिग्स के बाद कलकत्ते की कौन्सिल का प्रमुख सदस्य सर 
जॉन मैक्‍्फ़रसन अस्थायी तौर पर कम्पनी के भारतीय इलाक़ों का गवरनर जनरल नियुक्त 
हुआ । मेक्फ़रसन के समय में कोई ख़ास लिखने योग्य घटना नही हुई, किन्तु उसका चरित्र 
खासा मनोरंजक था । 


नवाब सोहम्मदअली को इंगलिस्तान के बादशाह को भेंट 


मेकक्‍्फ़रसन सबसे पहले सन्‌ १७६७ में किसी जहाज़ का बरुशी (पेमास्टर ) नियुकत्र 
होकर हिन्दोस्तान आया । वह खासा पढ़ा लिखा और चलता पुरज्ा था। इस पुस्तक के 
पहले अध्याय में आ चुका हैँ कि करनाटक की गद्दी के ऊपर अंगरेज़ों, फ्रान्सीसियों और 
निज्ञाम ने अलग अलग हक़दारों का पक्ष लेकर काफ़ी लड़ाइयाँ लड़ीं | अन्त में अंगरेज़ों की 
सहायता से मोहम्मदअली करनाटक का नवाब बना। इस सहायता के बदले में मोहम्मदअली 
ने अंगरेज़ों को साढ़े चार लाख पैगोदा, यानी क़रीब १६ लाख रुपये सालाना का इलाक़ा 
अता किया । शुरू में अंगरेज़ नवाब मोहम्मदअली का बड़ा आदर करते थे । यहाँ तक कि 
एक बार मोहम्मदअली ने एक पत्र कुछ उपहारों और भेंट सहित इंगलिस्तान के बादशाह 
तृतीय जॉजं के पास भेजा और उसके जवाब में बादशाह जॉर्ज ने अपने हाथ से लिख कर एक 
अत्यन्त आदर और प्रेम का पत्र और उसके साथ बतौर नज्जराने के दो बढ़िया पिस्तौल 


और बतौर नमूने के इंगलिस्तान का बना कुछ कपड़ा मोहम्मदअली के पास भेजा । 


मोहम्मदअली के साथ कम्पनी की ज्ियादतियाँ 


किन्तु थोड़े ही दिनों में ठीक वही सलूक मोहम्मदअली के साथ होने लगा जो उत्तर 
में अवध के नवाबों के साथ हो रहा था। धन की नित्य नयी माँगें उसके सामने पेश की जाती 
थीं और जबरन पूरी कराई जाती थी । मिसाल के लिए यह एक प्रथा बन गई थी कि 
मोहम्मदअली मदरास के हर नये गवरनर की अपने यहाँ दावत करे और उसे तीस हज़ार 
पैगोदा नज़र करे । कम्पनी के छोटे मोटे नौकरों की माँगें भी मोहम्मदअली के ऊपर नित्य 
बढ़ती गई, यहाँ तक कि जब अरकाट का खज़ाना खाली हो गया तो कुछ अंगरेज़ व्यापारियों 
ने ही अपने दूसरे देशवासियों की माँगें पूरी करने के लिए मोहम्मदअली को क़रज देने 
शुरू किए । लाचार होकर मोहम्मदअली अंगरेज़ों की माँगें भी पूरी करता रहा और 
यूरोपियन व्यापारियों का दिन पर दिन क़रज़दार भी होता चला गया। कम्पनी के नौकरों 
के इन अत्याचारों से बचने का उसे कोई उपाय न सूझता था। 

ऐसी हालत में नौजवान मेक्फ़रसन गवरनर जनरल होने से बहुत दिनों पहले 
अरकाट पहुँचा । उसने नवाब मोहम्मदअली से मिल कर. उसे यह पट्टी पढ़ाई कि यदि 

आप मुझे अपनी ओर से वकील बना कर इंगलिस्तान भेज दें तो वहाँ के मन्त्रियों से कह कर 
में आपकी सब शिकायतें दूर करा दूं और क़रज़े माफ़ करा दूँ। भोले नवाब ने मंजूर कर 
लिया । मैक्फ़रसन उसका वकील बनकर सन्‌ १७६८ में इंगलिस्तान पहुँचा । इस चाल 
से मैक्फ़रसन ने मोहम्मदअली को खूब जी भर के लूटा | यहाँ तक कि उसने कई लाख रुपये 
इंगलिस्तान के प्रधान मन्त्री तक को रिशवत देना चाहा । और जब प्रधान मन्त्री ने यह 
रिशवत स्वीकार न की, तो मैक्फ़रसन ने उसे ७० लाख रुपये से ऊपर कर्ज (? ) के तौर 
पर देना चाहा । किन्तु लिखा है कि प्रधान मन्त्री ने इसे भी मंजूर न किया । 

करनाटक के नवाब की शिकायतें तो इगलिस्तान में कौन सुनता था और कहाँ 
दूर हो सकती थीं, किन्तु इन तरीक़ों से मंक्फ़रसन ने कम्पनी के डाइरेक्टरों और इंगलिस्तान 
के मन्त्रियों पर अपना खूब असर जमा लिया । वह फिर कम्पनी की नौकरी में भारत भेजा 
गया और तरक्की करके पहले कलकत्ते की कौन्सिल का मेम्बर और फिर मौका मिलने पर 
गवरनर जनरल बना दिया गया। इसके बाद मैक्फ़रसन का नवाब करनाटक की मुसीबतों 
की ओर कभी ध्यान भी न गया । 


मेक्फ़रसन के कृत्य और चरित्र 


मेक्फ़रसन केवल बीस महीने गवरनर जनरल रहा । इससे पहले कम्पनी अपने 
भारतीय इलाक़ों के लिए दिल्‍ली सम्राट शाहआलम को खिराज दिया करती थी । इस 
खिराज के चार करोड़ रुपये अब कम्पनी की ओर निकलते थे । माधोजी (महादजी ) 
सिंधिया ने सम्राट की तरफ़ से यह रक़म तलब की, किन्तु मंक्‍्फ़रसन ने देने से इनकार कर 
दिया । अवध के नवाब को मैक्फ़रसन ने अपने से पहले के गवरनर जनरल के समान खूब 
चूसा । मेक्‍्फ़रसन के बाद उसके उत्तराधिकारी, लार्ड कॉनेवालिस ने, ८ अगस्त, सन्‌ 
१७८९ को कलकत्ते से इंगलिस्तान के भारत मन्त्री हेनरी डण्डास के नाम एक गुप्त पत्र 
लिखा, जिसमें कॉर्नवालिस ने मेक्फ़रसन के 'नाजायज़ तरीकों से कमाए हुए धन ', उसको 
“चालबाज़ियों”, उसके “निर्लंज्ज झूठों”, उसकी दुरंगी चालों और कमीनी साज़िशों* 
का जगह जगह ज़िक्र किया हैं । 

भारत से लौट कर मेक्‍्फ़रसन पालिमेण्ट की मेम्बरी के लिए खड़ा हुआ | चुनाव 
में वह जीत गया । बाद मे साबित हुआ कि वह रिशवते देकर जीता है और उसका चुनाव 
रह कर दिया गया। उसके क़रीब ६० मददगारों को रिशवतें देने के जुर्म में सजाएँ मिलीं । 
स्वयं मैकफ़रसन पर ८२ नालिशें दायर हुई । जवाबदेही से बचने के लिए वह इंगलिस्तान 
छोड़ कर कहीं भाग गया । अन्त में रिशवत देने ही के जुर्म में उस पर तीन हज़ार पाउण्ड 
जुर्माना हुआ |. 

भारत के अनेक गवरनर जनरलों में से एक के चरित्र का यह थोड़ा सा खाक़ा ह । 

ग्यारहवाँ अध्याय 
लॉड कॉनवालिस 
(१७८६-१७९३) 


गवरनर जनरल के नयें अधिकार 


सर जॉन मैक्फ़रसन केवल अस्थायी गवरनर जनरल था । उसके बाद कम्पनी के 
डाइरेक्टरों और इंगलिस्तान के मन्त्रियों ने मिल कर लॉड कॉनेवालिस को अपने भारतीय 
इलाक़ों का स्थायी गवरनर जनरल नियुक्त करके भेजा । 

कम्पनी के सन्‌ १७७३ के चार्टर ऐक्ट के अनुसार वारेन हंस्टिग्स ब्रिटिश भारत का 
पहला गवरनर जनरल नियुक्त हुआ था । उसी क़ानून के अनुसार कलकते में गवरनर 
जनरल की मदद के लिए चार और अंगरेज़ों की एक कौन्सिल होती थी, जिसका प्रधान 
खुद गवरनर जनरल होता था। कौन्सिल में जो बात कसरत राय से तय हो जाती थी, गवरनर 
जनरल के लिए उसका मानना ज़रूरी था। यही हालत मदरास और बम्बई के गवरनरों 
की भी थी । इस नियम की वजह से वारेन हेस्टिग्स की चालों में कई बार बाधाए पड़ीं । 
जिस तरह की अंगरेजी नीति उस समय भारत में जारी थी उसके लिए गवरनर जनरल 
के हाथों में पूरे अधिकार का होना ज़रूरी था। इसलिए कॉनेवालिस के इंगलिस्तान से 
चलने से पहले पालिमेण्ट ने एक नया क़ानून पास किया, जिसमें कलकत्ते के गवरनर जनरल 
और मदरास और बम्बई के गवरनरों को यह अधिकार दे दिया कि वे जिस मामले में चाहें 
अपनी कौन्सिलों की राय के ख़िलाफ़ या कौन्सिलों से बिना पूछे काम कर सकते हें। इसके 
अलावा, भारत में अंगरेज़ों का इलाक़ा बढ़ता जा रहा था। इसलिए इस इलाके के शासन 
को चलाने के लिए अब इंगलिस्तान में एक नया सरकारी बोडे, जिसे बोर्ड ऑफ़ कण्ट्रोल' 
कहते हें, बना दिया गया । इससे धीरे धीरे कम्पनी के, यानी डाइरेक्टरों के अधिकार कम 
होते गए और ब्रिटिश भारत की हकमत इंगलिस्तान की पालिमेण्ट और वहाँ के मन्त्रि- 
मण्डल के हाथों में आती गई । 

इस तरह नये अधिकार लेकर भारत का तीसरा अंगरेज़ गवरनर जनरल सितम्बर 
सन्‌ १७८६ में भारत पहुँचा । 


टीपू और अंगरेज़ 


कॉनेवालिस के समय की सबसे बड़ी घटना हैदरअली के बड़े बेटे और वारिस, टीपू 
सुलतान, के साथ अंगरेज़ों का युद्ध था, जिसे दूसरा मैसूर युद्ध कहा जाता है । 

टीपू का जन्म सन्‌ १७४९ ई० में हुआ । लिखा हैँ कि एक मुसलमान फ़क़ीर टीपू 
मस्तान औलिया के आशीर्वाद से हेदरअली के यहाँ इस पुत्र का जन्म हुआ । इसीलिए 
उसका नाम फ़तहअली टीपू रखा गया । इतिहास में वह टीपू सुलतान के नाम से मशहूर 
हुआ । पराक्रम और युद्ध कौशल में टीपू अपने बाप के मुक़ाबले का था। उसकी शुमार 

भारत के, बल्कि संसार के ऊँचे से ऊँचे वीरों में की जाती हैँ । टीपू के चरित्र का अधिक 
दिग्दर्शन एक अगले अध्याय में किया जायगा, यहाँ पर केवल कॉनेवालिस और टीपू के 
युद्ध को बयान कर देना ज़रूरी है । 


टीपू से अंगरेज्ञों को डर 


सन्‌ १७८४ में टीपू और कम्पनी के बीच सन्धि हो चुकी थी, जिसमें कम्पनी ने 
टीपू सुलतान को मैसूर का वास्तविक अधिपति स्वीकार कर लिया था और वादा किया था कि 
आइन्दा हम कभी मैसूर के राज में दखल न देंगे और टीपू सुलतान के साथ सदा मित्रता 
क्रायम रखेंगे । तब से अब तक टीपू ने अपनी ओर से सन्धि का ठीक ठीक पालन किया था 
और अंगरेज़ों के साथ कभी किसी तरह की छेड़छाड़ न की थी । किन्तु टीप्‌ और उसके पिता 
हँदर के हाथों जो हार पर हार और ज़िल्लत पर ज़िल्लत अंगरेज्ञों को उठानी पड़ी थी वह 
हर अंगरेज़ के दिल में काँटे की तरह खटक रही थी । बाप के मरने के बाद क़रीब एक साल 
तक जिस शान और सफलता के साथ टीपू ने अंगरेज़ों के साथ युद्ध जारी रखा, उसकी 
वजह से उन दिनों टीपू का नाम सुन कर अंगरेज़ चौंक उठते थे । पादरी डब्ल्यू ०एच ० हटन 
लिखता हूँ कि अंगरेज़ माताएँ टीपू का नाम ले लेकर अपने नटखट बच्चों को चुप कराती 
थीं ।* 
इसके अलावा टीपू के साथ कम्पनी के युद्ध छेड़ने की एक और जबरदस्त वजह 
थी । अमरीका की संयुक्‍त रियासतें' किसी समय इंगलिस्तान के अधीन थीं । किन्तु वहाँ के 
बाशिन्दे अधिकतर यूरोप ही के अलग अलग देशों से जाकर बसे थे । उन्होंने अपनी आज़ादी 
के लिए युद्ध किया । भयंकर रक्‍्तपात हुआ अन्त में इंगलिस्तान हारा और अमरीका की 
संयुक्त रियासतें' सदा के लिए ब्रिटिश साम्राज्य से अलग और आज़ाद हो गईं । इंगलिस्तान 
की कीति को इस घटना से खासा धक्का पहुँचा । तुरन्त इंगलिस्तान के शासकों ने अपनी 
क़ौम के यश को फिर से क़ायम करने और इस कमी को पूरा करने के लिए हिन्दोस्तान में 
अपना राज बढ़ाने का फंसला किया। लोॉडं कॉर्नवालिस को जो हिदायतें देकर भारत 
भेजा गया, उनमें से एक यह थी कि जितनी जलदी हो सके भारत में अमरीका की कमी को 
पूरा करने का यत्न किया जाय । ये सब बातें उस समय के सरकारी पत्र-व्यवहार में बिलकुल 
स्पष्ट हे । 


टीपू के साथ युद्ध को तेयारी 


कॉनवालिस ने भारत पहुँचते ही टीपू के साथ युद्ध की तैयारी शुरू कर दी । टीपू 
एक वीर और सुयोग्य शासक था। उसने अपनी प्रजा के साथ कभी बरा व्यवहार नहीं किया । 
उसके राज में चारों ओर वह उन्नति और खुशहाली नज़र आती थी जो उस समय के ब्रिटिश 
भारतीय इलाक़े में कहीं देखने को भी न मिलती थी । किन्तु विदेशियों से देश को कितना 
खतरा था, और उस खतरे को दूर करने के लिए अपने भारतीय पड़ोसियों से मेल बनाए 
रखने की कितनी ज़रूरत थी, इन दोनों चीज़ों को टीपू अभी पूरी तरह न समझ पाया था। 
कुछ सरहदी इलाक़ों के बारे में मराठों और निज़ाम, दोनों से उसके झगड़े चले आते थे, 

२९८ भारत में अंगरेजी राज 


जिनमें ज़ियादती चाहे किसी की भी रही हो, इसमें सन्देह नहीं टीपू अपने पड़ोसियों के 
साथ उस तरह का प्रेम और मेल क़ायम न रख सका, जिस तरह का हैदर ने रख रखा था । 
निज्ञाम और मराठों के साथ टीपू के इन आपसी झगडों से ही कम्पनी को टीपू के ख़िलाफ़ 
सबसे ज़ियादा मदद मिली । कॉर्नवालिस ने सबसे पहले टीपू के विरुद्ध निज्ञाम के साथ 
एक नया समझौता किया। इस समझौते का मतलब यह था कि कम्पनी की वह सबसीडियरी 
सेना जो निज्ञाम के यहाँ निज्ञाम के खर्च पर रखी गई थी, टीपू पर हमला करने के लिए 
काम में छाई जा सकेगी, और निज़ाम टीपू पर हमला करने में अंगरेज़ों को 
मदद दे ।* 


सराठों और निजञ्ञाम को टीपू के ख़िलाफ़ फोड़ना 


इस बीच टीपू और मराठों में सुलह सफ़ाई की बातचीत हो रही थी, और यदि 
कॉनेवालिस बीच में बाधा न डालता तो निस्सन्देह सुलह हो ही गई थी। किन्तु कॉर्नवालिस 
खूब जानता था कि टीपू को वश में करना अकेले अंगरेज़ों और निज़्ाम के बूते का काम 
नहीं है । यह ख़बर पाते ही कि टीपू और मराठों में सुलह हो रही हैँ, कॉनेवालिस ने फ़ौरन 
२३ अक्तूबर, सन्‌ १७८७ को अपने एक अफ़सर, जॉर्ज फ़ॉसंटर, को लिखा कि आप मूदाजी 
भोंसले के पास नागपुर पहुँच कर गृप्त रीति से वहाँ के सैन्यबल इत्यादि का पता लगावें 
और मूदाजी और उसके साथियों को टीपू के खिलाफ़ अंगरेज़ों की ओर फोड़ने का यत्न 
करे । इसी पत्र में कॉनंवालिस ने लिखा कि--- यदि मराठों ने टीपू के साथ सुलह कर ली 
है या सुलह करने का फ़ैसला कर लिया हैँ तो यह नामुमकिन हैं कि हमारे समझाने बुझाने 
से मराठे फ़ौरन ही अपने उस फैसले से टल जावें 9: » »< इसलिए आप इसमें कोई कोशिश 
उठा न रखिए »< »< » कि टीपू को दोनों का दुशमन दिखा कर और मराठों को उकसा कर 
टीपू के खिलाफ़ मराठों के साथ गहरा सम्बन्ध और मेल कर लिया जावे ।'+ 

इसी मज़मून का एक पत्र कॉनेवालिस ने १० मार्च, सन्‌ १७८८ को पूना के अंगरेज़ 
रेजिडेण्ट मेलेट को लिखा, जिसमें मैलेट से पेशवा दरबार को टीपू के विरुद्ध फोड़ने के लिए 
कहा गया | पेशवा दरबार और निज्ञाम, दोनों से कॉनंवालिस ने यह वादा किया कि यदि 
आप लोग टीपू के विरुद्ध अंगरेज़ों को युद्ध में मदद देंगे तो जितना इलाक़ा टीपू से विजय 
किया जावेगा वह सब कम्पनी, निज्ञाम और मराठों में बराबर बराबर बॉँट दिया जावेगा । 
कॉन वालिस का दिया हुआ छोभ अपना काम कर गया । निज्ञाम का चरित्र कभी भी अधिक 
विश्वास के योग्य न रहा था। किन्तु इस समय पेशवा दरबार का हैदर के बेटे के खिलाफ़ 
विदेशियों के हाथों में खेल जाना निस्सन्देह अत्यन्त अफ़सोसनाक था । टीपू के विरुद्ध अंगरेज़ों, 
मराठों और निज्ञाम में सन्धि हो गई । इस सन्धि के बारे में उस समय के प्रसिद्ध अंगरेज़ 

लॉड कॉ्नेबालिस २९९ 


नीतिज्ञ फ़ॉक्स ने कहा था कि वह वास्तव में एक वास्तविक “नरेश को मिटा देने के उद्देश्य 
से डकतों की साजिश थी ।”* 

इंगलिस्तान के मन्त्रियों ने समाचार पाते ही फ़ौरन कुछ गोरी फ़ौज और पाँच लाख 
पाउण्ड नक़द बतौर कर्ज कॉर्नवालिस की मदद के लिए इंगलिस्तान से रवाना किए । 


टीपू के साथ युद्ध का बहाना 


तमाम तैयारी पूरी हो गई । कॉर्नवालिस के लिए अब केवल कोई बहाना ढंढ़ना 
बाक़ी था। कहते हूँ कि त्रिवानकुर के राजा और टीपू में कुछ झगड़ा चला आता था। 
त्रिवानकुर के राजा को यह कह कर भड़काया गया कि टीपू तुम पर हमला करने का इरादा 
कर रहा हू । उस समय के तमाम पत्रों और उल्लेखों से साबित हे कि टीपू का त्रिवानकुर 
पर हमला करने का क़तई कोई इरादा न था। मदरास के गवरनर हॉलेण्ड के एक पत्र में 
यह भी लिखा है कि--- कम्पनी से लड़ने का टीपू का बिलकुल इरादा न था और यदि 
कोई बातें शिकायत की थीं भी तो वह उन्हें आपस में पत्र-व्यवहार द्वारा तय करने को राज़ी 
था। टीपू ने खुद अंगरेज़ों को यक्रीन दिलाया कि मेरा इरादा न हरगिज़ शान्ति भंग करने 
का हूँ और न त्रिवानकुर की प्राचीन रियासत पर हमला करने का । करनल विल्क्स लिखता 
हैं कि टीपू 'लड़ाई के लिए तेयार न था । किन्तु कॉन्नंवालिस को अपने मालिकों की आज्ञा 
मिल चुकी थी | वह सन्‌ १७८४ की सन्धि को पैरों तले रौद कर, जिस तरह हो, टीपू को 
मिटाने और भारतीय ब्रिटिश राज्य की सीमाओं को बढ़ाने का संकल्प कर चुका था। उसने 
मदरास के गवरनर को जवाब में लिखा कि--- टीपू का तैयार न होना ही कम्पनी के लिए 
सब से अच्छा मौका हूँ । टीपू को बदनाम करने और अपने अन्याय को लोगों की नज़रों 
में जायज करार देने के लिए टीपू के अन्यायों और अत्याचारों के अनेक झूठ क़िस्से गढ़ कर 
चारों ओर फैलाए गए, जिनमें से अनेक अभी (१९२९) तक भारतीय स्कूलों की पाठ्य 
पुस्तकों में पाए जाते हें । 

त्रिवानकुर की सहायता के नाम पर युद्ध छड़ा गया, किन्तु इसके बाद की तमाम 
काररवाइयों में त्रिवानकुर के राजा का कहीं नाम भी नहीं आता । 


युद्ध का प्रारम्भ और टीपू की विजय 

सब से पहले जून सन्‌ १७९० में मदरास से एक फ़ौज जनरल मीडोज़ के अधीन 
मैसूर पर हमला करने के लिए रवाना हुई। इस फ़ौज के साथ बहुत सी फ़ौज करनल 
मेक्‍सवेल के अधीन बंगाल की थी। टीपू अपनी सेना सहित मुक़ाबले के लिए 
आगे बढ़ा । मीडोज़ ने टीपू के कई सामन्तों को लोभ देकर अपनी तरफ़ फोड़ लिया । अनेक 
स्थानों पर दोनों ओर की सेनाओं में संग्राम हुए, जिनके विस्तार में पड़ने की ज़रूरत नहीं 
है । अन्त में टीपू की बीरता और उसके बढ़े हुए यूद्ध कौशल की वजह से बजाय इसके कि 
अंगरेज़ी सेना मैसूर का कोई हिस्सा विजय कर सकती, टीपू की सेना ने कम्पनी की सेना 
को पीछे भगाते भगाते मदरास के निकट तक पहुँचा दिया । टीपू ने फिर करनाटक के 

३०० भारत में अंगरेशी शाज 


काफ़ी इलाके पर कब्जा कर लिया और जनरल मीडोज़ को जगह जगह जबरदस्त हार 
खाकर, जान और माल का बेहद न्‌क़सान उठा कर, नाकाम मदरास लौट जाना पड़ा । 


तीन तीन शत्रुओं का एक साथ मुक़ावला 


मीडोज़ की हार का हाल सुन कर कॉनवालिस ने सेना की बाग खुद अपने हाथों 
में ली । १२ दिसम्बर, सन्‌ १७९० को वह एक बहुत बड़ी फ़ौज लेकर कलकत्ते से मदरास 
के लिए रवाना हुआ । मुमकिन है कि कॉ्नंवालिस और उसकी यह नयी सेना भी टीपू को 
वश में करने के लिए काफ़ी न होती । किन्तु इस बीच निज़ाम और मराठों की सेनाएँ अंगरेज़ों 
की मदद के लिए पहुँच चुकी थीं। मालूम नहीं नाना फड़नवीस उस समय पूता में मौजूद 
था या नहीं और यदि था तो दरबार में उसका कहाँ तक प्रभाव था। जो हो, पेशवा दरबार 
का उस समय अंगरेज़ों के हाथों में खेल कर उन्हें उस घोर अन्याय में मदद देना न केवल 
टीपू, बल्कि तमाम भारतीय राजशक्तियों के भविष्य के लिए अत्यन्त अशुभ सूचक था । 
इस सब के अलावा है दर की अद्रदर्शिता का नतीजा भी इस समय टीपू को भोगना पड़ा । 
टीपू के तमाम यूरोपियन नौकर यानी उसकी सेना के यूरोपियन अफ़सर और सिपाही 
ऐन मौक़े पर शत्र्‌ से जा मिले । कॉनेवालिस ने गुप्त पत्र-व्यवहार द्वारा इन तमाम लोगों 
को, जिन्हें हैदर ने नौकर रखा था, धन का लोभ देकर अपनी ओर कर लिया । पाँच लाख 
पाउण्ड नक़द कॉ्नवालिस को इस तरह के कामों के लिए विलायत से कर्ज मिल चुके थे । 
इतिहास लेखक थॉनेटन लिखता हँ--- 
“टीपू सुलतान के यूरोपियन नौकर जिस तरह पहले अपनी विद्या ओर अपने 
कोदरू को टीपू की रक्षा करने के लिए काम में लाते थे उसी तरह अब थे अपनी उन्हों 
ताक़तों को टीपू के नाश के लिए काम में लाने को हर तरह तेयार हो गए ।”* 


टीपू को सेना में विश्वासधघात 


मीर हुसेनअली खाँ किरमानी लिखता हुँ कि टीपू के कुछ अमीरों और सरदारों को 
भी अंगरेज़ों ने अपनी ओर फोड़ लिया था। टीपू, जो इस युद्ध के लिए पहले से तैयार न था, 
एक ओर अंगरेज़ों, मराठों और निज्ञाम, तीन तीन ताक़तों की सेनाओं द्वारा कई तरफ़ 
से घिर गया, और दूसरी ओर उसकी अपनी सेना में विदवासघातक पैदा हो गए । 


“झोफजनक संहार 

इस पर भी कॉनेवालिस का काम इतना आसान न था । टीपू ने वीरता के साथ 
अपने तीनों शत्रुओं का मुकाबला किया | कई महीने युद्ध जारी रहा। उस युद्ध की अनेक 
लड़ाइयों को विस्तार के साथ बयान करने की आवश्यकता नहीं है । किन्तु अकेला टीपू 
इस तरह के तीन शत्रुओं का मुकाबला और इन हालतों में कब तक कर सकता था ? 
अन्त में टीपू को पीछे हटना पड़ा, यहाँ तक कि बंगलोर का नगर अंगरेज़ों के हाथों में आ 
गया । बंगलोर विजय के बाद कॉर्नवालिस की आज्ञा से उसकी सेना ने बंगलोर निवासियों 

के साथ जो व्यवहार किया उसे इतिहास लेखक मिल “शोकजनक संहार* कह कर बयान 
करता है । बंगलोर के नगर को जी भर के लूटा गया । 


श्रीरंगपट्टन पर अंगरेज्ञों की चढ़ाई 

बंगलोर लेने के बाद कॉनवालिस ने मैसूर की राजधानी श्रीरंगपट्टन पर चढ़ाई 
की । जिस समय अंगरेज़ी सेना राजधानी के निकट पहुँची, टीपू ने अपने एक दूत के हाथ 
अनेक ऊंट फलों से लदवा कर सुलह की इच्छा के चिन्ह रूप कॉनेवालिस की सेवा में भेजे, 
किन्तु कॉर्नवालिस ने उन फलों को बिना हाथ लगाए लौटा दिया । टीपू के दूत से उसने 
सुलह की बातचीत करने तक से इनकार कर दिया । इतिहास लेखक मिल लिखता है कि 
लूट के लोभ और यश की इच्छा ने इस समय भारत के अंगरेज़ों को अन्धा कर रखा था 
और वह टीपू और मैसूर निवासियों के साथ उस अमानुषिक व्यवहार पर उतारू थे, जिसका 
कोई सम्य क़ौम अपने बुरे से बुरे शत्रु के साथ विचार तक नहीं कर सकती । | 


मीडोज़ को हार 

टीपू ने अपनी शक्ति भर युद्ध जारी रखा | साथ ही उसने फिर कॉनवालिस के साथ 
सुलह की बातचीत करने की कोशिश की । वह अपनी उस समय की अवस्था खूब समझ 
रहा था। किन्तु कॉनेवालिस ने इस बार टीपू के दूत को अपने सामने तक आने न दिया । 
आखिरकार श्रीरंगपट्टन का मोहासरा शुरू हुआ । टीपू ने फिर अंगरेज़ों और मराठों, दोनों _ 
से सुलह की बातचीत शुरू की । इस बीच जनरल मीडोज् ने कॉनंवालिस की इजाज़त से 
सोमरपीठ के प्रसिद्ध बुर्ज पर हमला किया । सोमरपीठ उस समय शअ्रीरंगपट्टन के किले की 
नाक कहलाता था। सय्यद ग़फ्फ़ार इस मोरचे का रक्षक था। सय्यद ग़फ्फ़ार ने खूब वीरता 
के साथ जनरल मीडोज़ का मुकाबला किया । घमासान संग्राम हुआ जिसमें मीर किरमानी 
के अनुसार दो हज़ार अंगरेज़ सिपाही मंदान में काम आए । पराजित अंगरेज़ सेनापति 
को अपने बचे हुए आदमियों सहित पीछे लौट आना पड़ा । लिखा हैँ कि जनरल मीडोज़ 
को इस पराजय पर इतनी लज्जा आई कि उसने अपने खेमे में जाकर आत्महत्या करना 
चाहा | उसने अपनी पिस्तौल का उपयोग किया । पहली गोली उसकी बग़ल को छीलती 
हुई निकल गई । उसने दोबारा पिस्तौल चलाना चाहा, इतने में करनल मैल्कम ने, जो 
आवाज़ सुन कर खेमे में घुस आया था, मीडोज़ के हाथ से पिस्तील छीन ली । कॉनेवालिस 
को इस घटना की सूचना दी गई | उसने आकर मीडोज़ को सान्त्वना दी और अब टीपू 


के साथ सुलह की इच्छा प्रकट की । 


हेदरअली की समाधि का अपमान 
श्रीरंगपट्टन से पूरद की ओर लालबाग नाम का एक बड़ा सुन्दर बाग हैँ, जिसमें 
हैदरअली की समाधि बनी हुई है । टीपू सुलतान ने अपने पिता की याद में इस बाग़ और 

समाधि के सौन्दर्य को बढ़ाने में काफ़ी धन खर्च किया था। लॉर्ड कॉनेंवालिस ने इस बाग 
पर क़ब्ज़ा कर लिया । वहाँ के लम्बे सर्व और अन्य सुन्दर वृक्षों को कटवा डाला और 
हैदरअली की समाधि का अपमान किया । टीपू को यह देख कर बड़ा दुख हुआ । 


श्रंगपट्टन की सन्धि 


टीपू और मराठों के बीच भी इस समय सुलह के लिए पत्र-व्यवहार हो रहा था । 
अब तक अंगरेज़ों ने टीपू पर जो विजय प्राप्त की थी वह अधिकतर मराठों और निज्ञाम 
ही के बल पर की थी | कहा जाता हूँ कि इस अवसर पर मराठों और खास कर नाना 
फड़नवीस ने कॉर्नवालिस को सुलह के लिए मजबूर किया। अंगरेज़ मराठों की इच्छा के 
विरोध का साहस न कर सकते थे। अन्त में २३ फ़रवरी, सन्‌ १७९२ को श्रीरंगपट्टन में दोनों 
दलों के बीच सन्धि होगई, जिसके अनुसार टीपू का ठीक आधा राज उससे लेकर कम्पनी, 
निज्ाम और मराठों ने आपस में बराबर बराबर बाँट लिया । 

इसके अलावा असहाय टीपू ने, तीन सालाना क़िस्तों में, तीन करोड़ तीस हजार 
रुपये दण्ड स्वरूप देने का वादा किया । और इस दण्ड की अदायगी के समय तक के लिए 
अपने दो बेटे, जिनमे शहज़ादे अब्दुल खालिक़ की आयु दस साल की और शहलज़ादे मुईजुद्दीन 
की आय आठ साल की थी, बतौर बन्धकों के अंगरेज़ों के हवाले कर दिए। 


टीपू की प्रतिशा 


इस तरह दूसरे मंसूर युद्ध का अन्त हुआ । टीपू के दिल पर इस युद्ध का इतना 
जबरदस्त असर हुआ कि मीर हुसेनअली खाँ किरमानी लिखता है कि सन्धि के दिन से टीपू 
ने पलेंग और बिस्तर पर सोना छोड़ दिया । उस दिन से मृत्यू के समय तक वह केवल चन्द 
टुकड़ें खादी के ज़मीन पर डाल कर उनके ऊपर सोया करता था । यों तो उस समय तक 
भारत का बना तमाम कपड़ा ही हाथ का कता और हाथ का बुना होता था, किन्तु किरमानी 
लिखता है कि खादी उस समय एक मोटे क़िस्म के कपड़े को कहते थे जो खेमे बनाने के 
काम में आता था। 

अगले साल, यानी सन्‌ १७९३ ई० में कॉर्नवालिस ने फ्रान्सीसियों के तमाम भारतीय 
इलाक़ों पर हमला करके उन्हें अंगरेज़ कम्पनी के अधीन कर लिया । 


कॉरनेवालिस और बिल्ली सम्राट 


इसके बाद भारत के अन्य नरेशों के साथ कॉनवालिस के व्यवहार को बयान करना 
बाक़ी है । दिल्‍ली का सम्राट अभी तक कहने के लिए समस्त भारत का अधिराज था । 
अंगरेज़ क़ायदे के अनुसार उसकी प्रजा थे। वारेन हेस्टिग्स के समय तक बंगाल, बिहार और 
उड़ीसा की दीवानी के लिए दे दिल्ली दरबार को साल्‍हाना खिराज भेजा करते थे। हेस्टिग्स 
ने साधोराव सिधिया के साथ मिल कर दिल्ली सम्राट को मराठों के हवाले करवा दिया, 
और कलकत्ते से दिल्ली खिराज जाना रुक गया | उसके बाद सर जॉन मैक्फ़रसन केवल 
अस्थायी गवरनर जनरल था। इस दरमियान दिल्ली से खिराज की माँग बराबर आती 
रही । कॉनेवालिस के समय में सम्राट की ओर से फिर माँग आई । कॉननेवालिस ने अब 

सदा के लिए खिराज देने से इनकार कर दिया। इसलिए नहीं कि दिल्‍ली सम्थ्राट ने इस 
बीच अंगरेज़ों का कोई अहित किया हो, बल्कि केवल इसलिए क्‍योंकि दिल्‍ली का सम्राट 
अब काफ़ी बलहीन हो चुका था और अंगरेज़ अपना बल काफ़ी बढ़ा चुके थे। मुग़ल दरबार 
में इतनी हिम्मत न थी कि सेना भेज कर कलकत्ते से खिराज वसूल कर सके । इस तरह 
बंगाल, बिहार और उड़ीसा के प्रान्त अब दिल्ली साम्राज्य से कट कर अंगरेज़ कम्पनी 
के शासन में आ गए, यद्यपि इसके बाद भी अगरेज़ अपने को दिल्ली सम्राट की प्रजा कहते 
रहे । 


कॉनेवालिस और नवाब अवध 


अवध के नवाब के साथ भी कॉनवालिस का सलक इसी तरह का था। कम्पनी 
की एक विशाल सेना जिसके सब अफ़म्तर अंगरेज़ थे, ज़बरदस्ती अवध के ऊपर मढ़ दी 
गई थी । नवाब को उसका खर्च देना पड़ता था। वारेन हेस्टिग्स ने नवाब से वादा किया था 
कि भविष्य में जब ज़रूरत न रहेगी तो यह सेना अवध से वापस बुला ली जायगी । नवाब 
ने अब उस वादे को पूरा करने के लिए कॉनवालिस से प्रार्थना की । किन्तु इतिहास लेखक 
मिल लिखता हँ-- 

“गोकि उस समय अवध के सामने कोई ख़ास ख़तरा न था, और जिसने 
रुपये नवाब से कम्पनी को लेने का हक़ था उससे ज़ियादा फ़तहगढ़ की इस सेना 
पर नवाब का खर्च होता था, फिर भी कॉ्नबालिस अपने इस निश्चय पर क्रायम 
रहा कि सेना फ़तहगढ़ से न हटाई जावे ।//* 
इस तरह ब्रिटिश साम्राज्य पिपासा को भविष्य में शान्त करने के वास्तविक उद्देश्य 

से पचास लाख रुपये सालाना से ऊपर का दण्ड जबरदस्ती कम्पनी के मित्र अवध के नवाब 
से वसूल किया जाता रहा । 


कॉनेवालिस और निम्ञाम 


कम्पनी के दूसरे मित्र निजञ्ञाम के साथ कॉनंवालिस का सलूक इससे बेहतर न था । 
इंगलिस्तान से चलते समय डाइरेक्टरों ने उसे हिदायत कर दी थी कि गुण्ट्र का इलाक़ा' 
किसी तरह निज्ञाम से ले लिया जाय । कॉर्नवालिस जानता था कि यदि मैसूर युद्ध से 
पहले निज्ञाम पर यह बात जाहिर हो गई तो निज्ञाम के टीपू से मिल जाने का डर है । वह 
मौक़े की ताक में रहा । युद्ध के बाद जब उसने निज्ञाम को निर्बेल पाया तो अपने एक अफ़सर, 
कप्तान केन्नावे, को इस काम के लिए निज्ञाम के दरबार में भेजा । इतिहास लेखक मिल 
लिखता हे-- 

“तय हो गया था कि जब तक कप्तान केन्नावे दरबार में पहुँच न जावे तब 
तक मिज्ञाम को यह ख़बर न होने पावे कि उससे गुण्ट्र माँगे जाने को तजबोजश की 
जा रही हे /८ * » मदरास को गवरमेण्ट ने इधर उधर के बहाने लेकर एक 
सेना गुष्ट्र के आस पास पहुँचा दी, और इससे पहले कि कोई दूसरी शक्ति लड़ने 

के लिए या एतराज्ञ करने के लिए पहुँच सके, खुद उस इलाक़े पर क्रब्शा करने की 

तेयारी कर ली ।* 

निजञ्ञाम पहले ही कायर और कमज़ोर था । युद्ध की ज़रूरत भी न पड़ी और गुण्टूर 
का इलाक़ा कम्पनी के हाथों में आ गया । कहा जाता है कि किसी डाक्‌ की माँ ने सिकन्दर 
के सामने विजेताओं और डाकुओं की परस्पर समानता दरशाई थी । निस्सन्देह उसे इससे 
बढ़ कर मिसाल न मिल सकती । 


कम्पनी के सुलाज्षिमों की नियुक्ति 


अन्त में लॉर्ड कॉ्नंवालिस के शासनकाल की और कुछ काररवाइयों और उसके 
'शासन सुधारों' पर नज़र डालना ज़रूरी हैं। सब से पहले उसके समय के कम्पनी के 
नौकरों की नियुक्ति का ढंग लें। इतिहास में दर्ज है कि उस समय के इंगलिस्तान के युवराज 
(प्रिस्स ऑफ़ वेल्स) ने अनेक बार अपने अनेक मित्रों या आश्रितों की भारत की ख़ास 
खास नौकरियों के लिए सिफ़ारिश की और कॉर्नवालिस बराबर युवराज की इच्छा को पूरा 
करता रहा । एक बार युवराज ने कॉनंवालिस को लिखा कि आप 'एलीकान नामक एक 
काले” को बनारस की फ़ौजदारी की चीफ़ जजी से हटा कर पैल्लेग्राइन ट्रीव्ज नामक एक 
अंगरेज़ को उसकी जगह नियुक्त कर दें। पैल्लेग्राइन ट्रीव्ज इंगलिस्तान के एक बदनाम 
महाजन का बेटा था और युवराज को उस महाजन का कुछ क़र्ज़ा अदा करना था । 
कॉनेवालिस इस बार युवराज की इच्छा प्री न कर सका। उसने युवराज को लिखा कि 
अली इब्राहीम खाँ (जिसे युवराज ने काला एलीकान' लिखा था) गोकि हिन्दोस्तानी है 
फिर भी “भारत के सब से अधिक योग्य और सब से अधिक सम्मानित सरकारी अफ़सरों 
में से है ।'' जब कि ट्रीव्ज़ नौजवान और बिलकुल नातजरबेकार है; और एक इतने ज़िम्मे- 
वारी के ओहदे पर उसे नियुक्त करना केबल मज़ाक उड़वाना होगा, इत्यादि । 

कॉनवालिस ने अब कम्पनी के बढ़े हुए राज को स्थायी बनाने की तदबीरें शुरू 
कीं । सब से पहले उसने देखा कि उस समय ऊँचे ऊँचे ओहदों पर कम्पनी के ज़ियादातर 
यूरोपियन नौकर अयोग्य और रिशवतखोर थे । कॉनवालिस ने इसे महसूस किया और 
इसके दो इलाज किए। एक यह कि उसने नियम कर दिया कि आइन्दा सिवाय छोटी से छोटी 
नौकरियों के कम्पनी के इलाके में कोई बड़ी नौकरी किसी हिन्दोस्तानी को न दी जाय । 
दूसरे, उसने कम्पनी के यूरोपियन मलाज़िमों की तनख्वाहें बढ़ा दीं । 


भारत की प्राम पंचायतें 


अत्यन्त प्राचीन काल से भारत की ९९ फ़ीसदी आबादी ग्रामों में रहती रही हैँ । हर 
गाँव में सदा से एक ग्राम पंचायत होती थी | इतिहास लेखक टॉरेन्स के शब्दों में भारत- 

लॉड कॉनेबालिस ३०५ 


वासियों का सारा सामाजिक, औद्योगिक और राजनंतिक जीवन इन्हीं ग्रामों और ग्राम 
पंचायतों के आधार पर कायम था और इन्हीं का बना हुआ था” * इन ग्राम पंचायतों 
के संगठन और उनके कामों के बारे में हम उस समय के केवल एक दो अंगरेज़ इतिहास 
लेखकों की गवाही पेश करते हूँ । टॉरेन्स लिखता है-- 

“उस प्राचीन काल से लेकर, जिसको कि कोई याद तक बाक़ी नहों रही, 
हर गाँव के बड़े बढ़ों की एक पंचायत गाँव पर शासन करती रहो हू, गाँव के पंचायती 
कामों को चलातो रही हे और गाँव भर के हितों की रक्षा करती रहो हे । पंचों की 
तादाद पहले पाँच हुआ करती थी, अब अकसर पाँच से अधिक होती हूँ । किन्तु पंचों 
में सदा सब बिरादरियों के चुने हुए छोग शामिल रहे हे । जब कभो कोई झगड़ा 
होता है, पंत्र ही प्राचीन मर्यादा के अनुसार उसका फ़ेसला करते हैं, और जब कभी 
कोई नये ढेंग का प्रशन आ खड़ा होता हूँ तो पंच ही नये नियम बना कर आइन्दा 
के लिए मर्यादा क़ायम करते हे ।ग 
सर जॉन मैलकम लिखता है--- 

“भारत की म्पुनिसिपल और ग्राम पंचायतों को छोटे बड़े सब रोगों ने सिल 
कर जो अधिकार दे रखे थे उनके बल पर ये पंचायतें अपने अपने दायरे के अन्दर 
पूरी तरह शान्ति ओर व्यवस्था क्रायम रख सकती थीं। मध्य भारत में अन्यायों 
शासकों ने भी कभी इन पंचायतों के स्वत्वों और अधिकारों पर हमला नहीं किया, 
जबकि तमाम न्यायशोल नरेशों की कौति ओर सर्वेप्रियता का खास सबब यही होता 
था कि बे इन पंचायतों का पूरा खयाल रखते थे ।” | 
सर टामस मनरो, जो हिन्दोस्तान के दूमरे हिस्सों से भी अच्छी तरह परिचित था, 

लिखता हे-- 

“हिन्दोस्तान के हर गाँव में एक बाक़ायदा पंचायत (सम्युनिसिपल्टी ) 
होती थी, जो गाँव को मालगुज्ञारी और पुलिस, दोनों का इन्तज्ञाम करती थी और 
जो बहुत बड़े दरजे तक, मुजरिमों को सज्ञा देने और मक़दमों के फ़ेसले करने का 
भो काम करती थी ।”॥$ 

३०६ भारत में अंगरेज्ञी राज 


सर टॉमस मनरो ने बड़े विस्तार के साथ बयान किया हैँ कि इन सुसंगठित ग्राम 
पंचायतों में कौन कौन कर्मचारी होते थे, उनके क्या क्या अधिकार और क्या क्या ककत्तेंब्य 
होते थे, गाँव की मालगृज़ारी वसूल करने वाला (कलक्टर) और गाँव में अमन आमान 
कायम रखने वाला (मजिस्ट्रेट), ये दो अलग अलूग अफ़सर एक दूसरे से बिलकुल स्वतन्त्र 
होते थे । ग्राम निवासियों के जान माल की रक्षा के लिए हर पंचायत के अधीन तहारों 
(? ) यानी कॉस्टेबलों का एक दल होता था, इत्यादि । 

टॉरेन्स लिखता है कि भारत की इन ग्राम पंचायतों में सबसे विचित्र व्यवस्था जूरियों 
की थी । दीवानी और फ़ौजदारी, हर मुकदमे के लिए अलग अलग जूरी या अस्थायी 
पंच चुने जाते थे । इनका फ़सला सबके लिए मान्य होता था। इन्हें जनता चुनती थी । 
उच्च से उच्च चरित्र, साहस और त्याग वाले मनुष्य इनके मुखिया चुने जाते थे। मैंलकम 
लिखता है कि ये मुखिया आम तौर पर ऐसे लोग होते थे जो हर न्यायशील नरेश की 
सहायता करते थे और हर अन्यायी नरेश का साहस के साथ विरोध करते थे और गाँव के 
जीवन की अन्याय से रक्षा करते थे । हर श्रेणी और हर बिरादरी के लोगों में से ये पंच चुने 
जाते थे। मुहई और मुद्दाले, दोनों को इनके चुनाव पर एतराज़ करने का हक़ होता था। 
ये पंचायतें ही अत्यन्त प्राचीन समय से लेकर ईस्ट इण्डिया कम्पनी के आने के समय तक 
भारतीय न्याय पद्धति के रग पटठे थी। भारतवासियों के चरित्र पर इनका प्रभाव बड़ा 
गहरा पड़ता था। मैलकम लिखता है कि--- यदि कभी किसी आपत्ति के समय कोई मनुष्य 
अपना घर या खेत छोड़ कर कहीं चला जाता था तो वह या उसकी औलाद जब चाहे अपने 
झोपड़े या अपने खेत पर फिर से आकर कब्जा कर लेती थी, न किसी दीवार के लिए कोई 
झगड़ा होता था और न किसी खेत के लिए मृक़दमेबाज़ी ।* हर किसान अपनी ज़मीन 
का पूरा मालिक समझा जाता था। मनरो लिखता हूँ कि उस समय के भारतवासी सरल, 
निष्पाप और ईमानदार होते थे और इतने सच्चे थे जितने संसार के किसी भी दूसरे देश 
के लोग हो सकते थे।॥ 


ग्राम पंचायतों का नाश 


इन हज़ारों बरसों की ग्राम पंचायतों पर सबसे पहला हमला उस समय हुआ जबकि 
बंगाल के अन्दर मीर जाफ़र और मीर क़ासिम के शासन काल में ईस्ट इण्डिया कम्पनी 
की भयंकर तिजारती तथा कारबारी लूट और अनेक मौक़ों पर बेपरदा और खुली डकंतियों 
का दोर शुरू हुआ । दूसरा बाक़ायदा हमला भारत की ग्राम पंचायतों पर सन्‌ १७७३ में 
हुआ जबकि वारेन हेस्टिग्स के शासन काल में इंगलिस्तान के अन्दर रेगुलेशन ऐक्ट' नाम 
का क़ानून पास हुआ, जिसके अनुसार वारेन हेस्टिग्स के मशहूर दोस्त, सर एलिजाह इ्पे 
के अधीन कलकत्ते में पहली अंगरेज़ी हाईकोर्ट क्रायम हुई। उस समय से ही, टॉरेन्स 
लिखता हँ-- 

“राजकुलों के इससे पहले के सब परिवतंनों में झ्सलसान या सराठे सब 
भारतीय नरेश जिन (म्युनिसिपल) पंचायतों का पुरा पूरा लिहाज रखते थे और 
जिन्हें उन लोगों ने निस्सन्देह बिलकुल ज्यों का त्यों क्रायम रखा था, अब नये 
विदेशी शासकों ने उन प्राचीन पंचायतों का पुरी तरह निरादर किया और उनमें 
से अधिकांश को निर्देयता के साथ उखाड़ कर फेंक दिया । देशो पंचों की अदालत 
की जगह अब एक एक स्वेच्छाचारी विदेशी जज बेठा दिया गया ।* 
आगे चल कर टॉरेन्स लिखता हँं-- 

“कोई भी समझदार ओर न्यायशील इतिहास लेखक इन कामों पर बिना 
आइचयं प्रकट किए और उन्हें निन्दनीय ठहराए उनका उल्लेख नहीं कर सकता ।”| 


नयी अंगरेज्ञी अदालतें 

कॉर्नवालिस ने देश भर में नयी अंगरेज़ी अदालतें कायम करके इन भारतीय ग्राम 
पंचायतों के रहे सहे चिन्हों का अब सदा के लिए अन्त कर दिया । कॉर्नवालिस की इन 
करतूृतों को शासन सुधारों" का नाम दिया जाता हूँ । इतिहास लेखक मिल ने बड़ी योग्यता 
और विस्तार के साथ दरशाया हूँ कि किस प्रकार कॉनवालिस के इन शासन सुधारों' 
(? ) ने-- भारत की प्राचीन ग्राम पंचायतों का सत्यानाश कर दिया, नयी अंगरेज़ी 
कचहरियों की तमाम काररवाइयों को जान बूझ कर लम्बा और पेचीदा बना दिया 
वकीलों को जन्म दिया और इस तरह के क़ानन बना दिए कि बिना वकील की मदद के 
किसी मुक़द्म का चल सकना क़रीब क़रीब नामुमकिन हो गया, ग़रीबों के लिए न्याय 
प्राप्त कर सकना नामुमकिन कर दिया, सरकार के लिए एक तरह के नियम और मामूली 
प्रजा के लिए दूसरी तरह के नियम रख कर सरकार के लिए अपनी मालगुज़ारी वसूल 
कर सकना सस्ता और आसान कर दिया, इंगलिस्तान के हज़ारों निकम्मे लड़कों की 
जीविका का सुन्दर प्रबन्ध कर दिया और भारतवासियों में मुक़दमेबाज़ी, जालसाज्ञी, 
दरोग़हलफ़ी, रिशवत सितानी, फूट और बरबादी के फंलने के लिए मैदान साफ़ कर 
दिया । | 

इन सब सुधारों (?) और उनके नतीजों को यहाँ और अधिक विस्तार के साथ 
बयान करना व्यर्थ है । निस्सन्देह भारतवासियों के चरित्र पर इनका असर सब से अधिक 
हानिकर हुआ । 


वकालत को नयो प्रथा 
सुप्रसिद्ध अंगरेज़ विद्वान एस० लॉब लिखता हैं-- 
“हमारी न्याय पद्धति कितनी ज्लोल हैँ |! वकालत की जिस यूरोपोय प्रथा 


वी जज कि जलन ऑन चलन ही नफलनननन दफन 
(७333 ७>क»+>+१--०००-३० वर» ता ++ कम, 

३०८ भारत में अंगरेज्ञी राज 


को हम इस वेश में प्रचलित करने का भरसक प्रयत्न कर रहे हे, क्या उससे अधिक 
सदाचार से गिरी हुई किसी दूसरी प्रथा का अनुमान भी किया जा सकता हूँ ! 
» 3८ )८ क्या हमारी अदालतें रिशबत लेने देने के अड़डे नहीं हे ” और क्या 
मुक़दमेबाज़ी का शौक़ क़ौम के दिमाग पर लगनी बीमारी की तरह असर करके 
उसे पुरी तरह सदाचार भ्रष्ट नहीं कर रहा है ? जहां तक हो सके वहाँ तक लोगों 
को अपने मुक़दर्से आपस ही में तय करने का मोक़ा क्‍यों न दिया जाय ? 
कितना सच्चा चित्र हूँ ? किन्तु कॉनंवालिस ख़ब समझता था कि किसी भी परतन्त्र 
देश में पराजित क़ौम का चरित्र म्रष्ट कर देने और उसे चरित्र भ्रष्ट रखने में ही 
विदेशी शासकों का सब से अधिक बल है । 


इस्तमरारी बन्दोबस्त 


लॉर्ड कॉर्नवालिस के शासन काल की सब से अधिक महत्व की घटना बंगाल का 
इस्तमरारी बन्दोबस्त बताई जाती है । असली बात यह थी कि जिस समय कम्पनी ने तीनों 
प्रान्तों की दीवानी दिल्‍ली सम्राट से प्राप्त की और धीरे धीरे उन प्रान्तों पर अपना शासन 
जमाना शुरू किया उस समय से उन्होंने हर जगह नया बन्दोबस्त करके सरकारी लगान 
बेहद बढ़ा दिया, जिसका ज़िक्र एक पिछले अध्याय में किया जा चुका हैँ । एडमण्ड बर्क 
लिखता हैँ कि लगान बेहद बड़ा दिए जाने की वजह से ही सारा 'देश वीरान दिखाई देने 
लगा | इस लगान बढ़ाए जाने ही का एक नतीजा बंगाल भर के अन्दर सन्‌ १७७० का 
वह भयंकर दुष्काल था जिसके समान आपत्ति देश पर पहले कभी न आई थी और जिसमें 
लाखों गाँव उजड़ गए । 

जिस समय कॉनेवालिस बंगाल पहुँचा, कम्पनी का खज़ाना खाली पड़ा था, अच्छी 
से अच्छी ज़मीन बिना जोती बोई और वीरान पड़ी हुई थी और अधिकांश ज़मींदारों के 
जिम्मे कई कई साल का लगान बाक़ी चला आ रहा था जिसे चुका सकना उनकी शक्ति 
से बिलकुल बाहर था। इस शोचनीय अवस्था में कम्पनी को दिवाले से बचाने के लिए 
केवल एक ही उपाय हो सकता था। वह यह था कि नये सिरे से बन्दोबस्त करके सदा के लिए 
एक मुनासिब लगान तय कर दिया जाय । कॉनेवालिस से दस साल पहले कुछ अंगरेज़ 
अफ़सर यह सलाह दे चुके थे और कम्पनी के डाइरेक्टरों ने कॉनेवालिस को भारत भेजते 
समय उसे इस्तमरारी बन्दोबस्त करने की हिदायत कर दी थी। 

इस इस्तमरारी बन्दोबस्त के साथ साथ कॉर्नवालिस ने यह क़ानून भी पास कर 
दिया कि जिन जिन जमींदार। के ज़िम्मे लगान बाक़ी हैँ उनकी ज़मींदारियाँ फ़ौरन नीलाम 
कर दी जाबें और ज्योंही आइन्दा किसी के ज़िम्मे बक़ाया निकले, त्योंही उसकी ज्ञमीन 

छॉर्ड कॉनंवालिस ३०९ 


नीलाम कर दी जाय और ऐसे मौक़ों पर बड़ी बड़ी ज़मींदारियों के टुकड़े करके उन्हें अलग 
अलग नीलाम किया जाय । 

एक अंगरेज लेखक लिखता हैँ कि कॉनेंआालिस के इस्तमरारी बन्दोबस्त के दस 
साल के अन्दर बगाल भर की तमाम ज़र्मीदारियों की शकले और उनके मालिक, सब 
बदल गए । इस प्रकार कॉनेवालिस ने इस्तमरारी कन्‍्दोबस्त के बहाने बंगाल के हज़ारों 
पुराने घरानों और तमाम बड़ी बड़ी ज़मींदारियों का ख़ात्मा कर दिया और उनकी जगह 
नये छोटे छोटे निरबंछ और खुशामदी ज़मीदार पैदा कर दिए ।* 


देश की बशा 

कॉनेवालिस के समय में हिन्दोस्तान का केवल थोड़ा सा हिस्सा कम्पनी के अधीन 
था और बाक़ी बहुत बडा हिस्सा मराठों, टीपू, निज़ाम और नवाब अवध के ज्ञासन में था, 
किन्तु दोनों हिस्सों की तुलना अत्यन्त शिक्षाप्रद थी | ब्रिटिश भारत चारों ओर उजाड़, 
दरिद्र और वीरान नज़र आता था और देशी भारत इधर से उधर तक हरा भरा, खशहाल 
ओर आबाद दिखाई देता था । देशी भारत के अन्दर की आपसी लड़ाइयाँ भी प्रजा की 
खुशहाली के लिए उतनी घातक न होती थीं जितनी ब्रिटिश भारत का लगातार कुशासन 
और आए दिन की जायज़ और नाजायज़ लूट खसोट । प्रजा के जान माल की उस समय के 
ब्रिटिश भारत में कोई भी क़ीमत या हिफ़ाज़त न थी । इस बात के समर्थन में उस समय के 
अनेक देशी और विदेशी लेखकों की गवाही पेश की जा सकती है । हम यहाँ केवल कम्पनी 
की एक सरकारी रिपोर्ट से एक वाक्य नक़छू करते हें । सन्‌ १८१२ की पाँचवी सरकारी 
रिपोर्ट में लिखा हैं-- 
“राजज्ञाही में डकती खूब फंली हुई हूं । *: »< » फिर भी लोगों की हालत 
की ओर काफ़ी ध्यान नहों दिया जाता। इस बात से इनकार नहीं किया जा सकता 
कि वास्तव में लोगों की जान और माल की कोई हिंफ़ाज्ञत नहीं कौ जाती । बंगाल 
के अधिकांश जिलों को यही हालत है ।”| 
वास्तव में कम्पनी के शासन से पहले बरे से बरे समय म भी देश की कभी वह हालत 
न हुई थी जो कम्पनी के शासन के तीस साल के अन्दर दिखाई दे गई । 

सात साल भारत म शासन करने के बाद लॉड कॉनेवालिस सन १७९३ में विलायत 
लौट गया। उसे दोबारा हिन्दोस्तान भेजा गया, किन्तु उसके चन्द महीने के अन्दर हिन्दोस्तान 
ही में उसकी मृत्यु हो गई । 

भारत के अन्दर अंगरेजी राज की जड़ों को मज़बूत और टिकाऊ करने में कॉर्नवालिस 
ने खास हिस्सा लिया । 

बारहवाँ अध्याय 


सर जॉन शोर 
[ १७९३-१७९८ | 


सर जॉन शोर की नियुक्ति 


सर जॉन शोर वारेन हेस्टिग्स के समय में बंगाल के अन्दर कम्पनी का एक मामूली 
नौकर रह चुका था । वारेन हेस्टिग्स का वह पट्‌ शिष्य था और वारेन हेस्टिग्स ही के ज़रिए 
उसने इतनी तरक्‍क़ी की । 

इंगलिस्तान के मन्त्रियों और कम्पनी के डाइरेक्टरों ने मिल कर जिस समय सर 
जॉन शोर को गवरनर जनरल बना कर भेजने का इरादा किया उस समय पालिमेण्ट में 
वारेन हेस्टिग्स के ऊपर मुक़दमा चल रहा था। एडमण्ड बर्क उस मुक़दम में सरकारी वकील 
था । बक ने कम्पनी के डाइरेक्टरों को लिखा-- 
४ ५ » » हमें पता रूगा हूँ कि जिन जुर्मों का इलज्ाम वारेन हेस्टिग्स 
पर लगाया जा रहा हूँ उनमें से कुछ में मिस्टर शोर वास्तव में हेस्टिर्स का एक 
खास साथो और सहायक था। 
८ > >< 
“ऐसी हालत में आपके लिए यह सोच लेना बद्धिमानी होगी कि एक ऐसे 
आदमी को, जिसका चरित्र ज्ञाहिरा आप ही के काश़ज्ञात से अत्यन्त निनन्‍्दनीय 
मालम होता हूँ, सब से ऊंचे और सब से अधिक अधिकार युक्‍त पद पर नियुक्त 
करने के क्‍या नतीजे हो सकते हें » » »।॥”* 
बक ने इससे कहीं अधिक जोरदार पत्र इंगलिस्तान के भारत मन्त्री , हेनरी डण्डास, 
के पास भेजा । 

किन्तु इन पत्रों का इंगलिस्तान के अधिकारियों पर कोई असर न हुआ और २८ 
अक्तूबर, सन्‌ १७९३ को सर जॉन शोर ने कलकत्ते पहुँच कर गवरनर जनरल का काम 
सँभाल लिया । 

उसी साल पालिमेण्ट ने एक नयें शाही चारटर के ज़रिए ईस्ट इण्डिया कम्पनी की 
ज़िन्दगी बीस साल के लिए और बढ़ा दी । हिन्दोस्तान का बना हुआ माल और खासकर 

यहाँ का बुना कपड़ा उन दिनों इंगलिस्तान में खूब जाता और बिकता था। उसका इंगलिस्तान 
जाना बन्द करने के लिए उस समय इंगलिस्तान में ज़बरदस्त आन्दोलन जारी था। किन्तु 
यह कहानी एक दूसरे अध्याय में दी जायगी । 


मीर जाफ़र के उत्तराधिकारी अभी तक मुशिदाबाद की नुमायशी गद्दी पर बंठते 
चले आते थे। चुनाँचे सर जॉन शोर के भारत पहुँचने के एक महीने पहले ३७ साल की आयु 
में २३ साल तक सूबेदारी की गद्दी पर बंठने के बाद नवाब मुबारकुद्दौला की मृत्यु हुई । 
मुबारकुद्दोला के बारह लड़के और तेरह लड़कियाँ थी, जिनमें सबसे बड़े लड़के, वज़ीरुद्दौला, 
के गद्दी पर बैठने का, २८ सितम्बर, सन्‌ १७९३ को कलकत्ते में कम्पनी की ओर से 
बाक़ायदा एलान किया या। 


बारेन हेस्टिग्स को दोहरी साज़िशों 

एक पिछले अध्याय में पहले मराठा युद्ध और सन्‌ १७८२ की सालबाई वाली 
सन्धि का ज़िक्र आ चुका हूँ । माधोराव नारायण उस समय पेशवा था। नाना फड़नवीस 
उसका प्रधान मन्त्री था और हत्यारे राघोबा को गोदावरी के तट पर कोपरगाँव भेज दिया 
गया था। सन्‌ १७८४ के शुरू में कोपरगाँव ही में राघोबा की मृत्यु हुई। उसका बेटा बाजी राव, 
जिसकी आयू ९ साल की थी, उस समय पूना में था । 


माधोजी सिधिया वारेन हेस्टिग्स के हाथों की एक खास कठपुतली था । माधोजी 
के साथ गुप्त सन्धियाँ और समझौते करके हेस्टिग्स उसके ज़रिए एक ओर मराठों की 
शक्ति का नाश करना चाहता था और दूसरी ओर दिल्‍ली सम्राट के रहे सहे 
मान और अधिकार का अन्त कर देना चाहता था । इंगलिस्तान पहुँच कर वारेन हेस्टिग्स 
पर जो मृक़दमा चला उसमें एक इलज़ाम उस पर यह भी था-- 


“मुगल सम्थराट के थोड़े से रहे सहे इलाक़ों को छीन लेने के लिए बारेन 
हेस्टिग्स मराठा राज के प्रधान सेनापति माधोजी सिधिया से मिल गया; और 
जबकि एक ओर उसने अपना एक दूत इस काम के लिए दिल्‍ली भेज दिया कि यह वहाँ 
पर सम्राट और उसके वज्धीरों के साथ गप्त साज़िशें जारी रखे » » »< दूसरी 
ओर इस तमाम समय में वह सम्राट और उसके वज्ञीरों के ख़िलाफ़ बराबर मराठों 
से मिला रहा; मराठों के साथ भी उसने दग़ा को और उनसे बहाना यह करता रहा 
कि में सम्राट से तुम्हारे अधिकारों की रक्षा कर रहा हूँ । इस तरह उसने उन सब 
के नाश की तदबीर की, और सब का नाश कर भी डाला ।* 

३१२ भारत में अंगरेज्ञी राज 


दिल्‍ली सम्राट के साथ दशा 


वबारेन हेस्टिग्स ही की सलाह से माधोजी सिंधिया ने एक ज़बरदस्त फ़ौज रखी, 
उस फ़ौज में यूरोपियन अफ़सर रखे और वारेन हेस्टिग्स की खास सिफ़ारिश पर एक 
यूरोपियन, दी बौयन, को उस फ़ौज का प्रधान सेनापति नियुक्त किया । यही फ़ौज लेकर 
माधोजी ने दिल्‍ली के आसपास के इलाक़ों पर हमरा किया और सम्राट को कुछ समय 
के लिए एक तरह अपना क़ैदी बना लिया। अंगरेज़ उस समय तक सम्राट की प्रजा थे और 
बराबर अपने इलाक़ो के लिए सम्राट को खिराज दिया करते थे । वारेन हेस्टिग्स ने बजाय 
सम्राट की सहायता करने के माधोजी को हर तरह उकसाया और बाद में अंगरेज़ों ने 
सम्राट की असहाय अवस्था से लाभ उठा कर ख़िराज भेजना बन्द कर दिया। 


माधोजी सिधिया के नाश की तदबीरें 


माधोजी के बढ़ते हुए बल को देख कर महाराष्ट्र मण्डल के दूसरे सरदारों को उन 
दिनों ईर्ष्या होना स्वाभाविक था । अन्त में यह ईर्ष्या ही मराठों के नाश की सबसे बड़ी वजह 
हुई । कलकत्ते की कौन्सिल की काररवाई में दर्ज हुं कि एक बार कौन्सिल के कुछ सदस्यों 
ने यह शक जाहिर किया कि माधोजी के बल का बढ़ते जाना कम्पनी के लिए ख़तरनाक 
हैँ । इस पर वारेन हेस्टिग्स ने उन्हें विश्वास दिलाया कि माधोजी की नयी सेना ही अन्त 
में उसके विनाश का सबब होगी । वारेन हेस्टिग्स को अपनी चाल पर पूरा क़ाबू था और 
उसके जीवन ही म॑ उसकी यह भविष्यवाणी सच्ची साबित हो गई । 

माधोजो सिधिया का बल बढ़ता जा रहा था । अंगरेज़ो के लिए उसे रोकना ज़रूरी 
था । माधोजी सिधिया और नाना फड़नवीस, दोनों का बल महाराष्ट्र मण्डल में सबसे 
अधिक बढ़ा हुआ था। उस मण्डल का नाश करने के लिए अंगरेज़ों का इनके बल को तोड़ना 
आवश्यक था। पेशवा माधोराव नारायण पूरी तरह नाना के कहने में था। पूना में माधोराव 
नारायण को गद्दी से उतार कर उसकी जगह राघोबा के बालक पुत्र बाजी राव को पेशवा 
बनाने के लिए एक गृप्त षडयन्त्र रचा गया। माधोजी सिधिया को भी इस षड़यन्त्र में 
शामिल कर लिया गया । किन्तु नाना फडनवीस को इसका पता चला गया । उसने पेशवा 
के हुकुम से बाजीराव को गिरफ्तार करके पूना में कद कर दिया । 


माधोजी के खिलाफ़ साज़िशों 


माधोजी सिधिया उस समय दिल्ली सम्राट का खास संरक्षक बना हुआ था। बारेन 
हेस्टिग्स ने माधोजी से वादा कर लिया था कि कम्पनी की ओर से सम्मराट का सालाना 
खिराज आइन्दा आप को दिया जाया करेगा । मालम होता है हेस्टिग्स के समय में यह 
मामला यूंही टलता रहा । हेस्टिग्स के बाद माधोजी ने गवरनर जनरल मंकक्‍्फ़रसन से 
सम्राट के नाम पर खिराज तलब किया। मंक्फ़रसन ने टाल दिया । अन्त में कॉनंवालिस 
ने खिराज देने से सदा के लिए साफ़ इनकार कर दिया । इस पर दिल्ली सम्राट ने स्वयं 
माधोजी को पत्र लिखा कि तुम कलकत्ते पहुँच कर कम्पनी से शाही खिराज वसूल करो । 
सम्राट ने एक दूसरा पत्र नाना फड़नवीस को लिखा और कम्पनी से शाही खिराज वसूल 
करने में पेशवा दरबार की मदद चाही | माधोजी का उस समय फ़ज़ज था कि कलकत्ते पर 

चढ़ाई करके जिस तरह हो कम्पनी से शाही खिराज वसूल करे। किन्तु माधोजी अपनी ' 
कमज़ोरियों को खब जानता था । अंगरेज़ माधोजी के बल को तोड़ने की पहले ही से 


कोशिशें कर रहे थे । इतिहास लेखक ग्रॉण्ट डफ़ लिखता हैं-- 
/प्स्टर मंक्‍्फ़रसन ने, यह सोच कर कि सिधिया को महत्वा्काक्षा खतर- 


नाक हो चली हूँ, दूसरे मराठा नरेशों को सिधिया से जो ईए्या ओर प्रतिस्पर्धा हो 

गई थी, उसे अधिक भड़का कर सिंधिया के बढ़ने को रोकने के लिए उसके मुक़ाबले 

में दूसरी ताक़तें खड़ी कर देने की कोशिश की ।”7 

मॉस्टिन के बाद से अब तक कोई अंगरेज एलची पेशवा के दरबार में न भेजा गया 
था। अब चाल्स मैलेट कम्पनी का एलची नियुक्त होकर पूना पहुँचा | चाल्स मेलेट का खास 
काम था माधोजी सिंधिया के खिलाफ़ दूसरे मराठा नरेशों को भड़काना और नाना के 
विरुद्ध गुप्त साज़िशें करना ! माधोजी के चित्त में भी अंगरेज़ों की ओर से काफ़ी शंकाएँ 
थी। स्वयं कॉतेवालिस का व्यवहार उसकी ओर खासा रूखा रहा । मूदाजी भोंसले के साथ 
अंगरेज़ों ने अब इस तरह का सलक शुरू किया जिससे माधोजी सिंधिया को सन्देह होगया 
कि अंगरेज़ मेरे ख़िलाफ़ मूदाजी को तैयार कर रहे हे । माधोजी इस कठिन समस्या के विषय 
में नाना फइनवीस से सलाह करने के लिए पूना आया । इस दरमियान चाल्से मेलेट ने 
बना में रह कर माधोजी के विरुद्ध काफ़ी सामान पैदा कर दिया था। 

अहल्याबाई होलकर के आदर्श चरित्र और आदर्श शासन का ज़िक्र एक पिछले 
अध्याय में आ चुका है । अहल्याबाई के तीस वर्ष के शासन में उसकी प्रजा संसार में सब 
से सुखी और सब से खुशहाल गिनी जाती थी। विदेशियों के साथ अधिक मेल जोल रखने 
के अहल्याबाई सदा खिलाफ़ रही । अपने देशवासियों के खिलाफ़ विदेशियों के साथ गुप्त 
सन्धियाँ करना उसके लिए नामुमकिन था । किन्तु अहल्याबाई की मृत्यु के बाद उसके 
उत्तराधिकारी, तुकाजी होलकर, में न वह योग्यता रह गई थी और न वह चरित्र । अंगरेज़ों 
ने तुकाजी को माधोजी सिंधिया के ख़िलाफ़ भड़काना शुरू किया, और ठीक उस समय जब 
कि माधोजी नाना फड़नवीस से सलाह करने के लिए पूना आया, तुकाजी होलकर ने 
माधोजी के राज पर हमला कर दिया । 


मराठा सण्डल की अव्यवस्था 

ग्राण्ट डफ़ के इतिहास से मालम होता हैँ कि होलकर और सिंधिया में उस समय 
कोई ख़ास झगड़ा न था, बल्कि माधोजी सिंधिया तुकाजी होलकर के साथ प्रेम से रहने के 
लिए उत्सुक था | तुकाजी होलकर का माधोजी सिंधिया के राज पर हमला करना सारे 
मराठा इतिहास में एक मराठा नरेश के दूसरे मराठा नरेश पर हमला करने की पहली 
मिसाल थी । महाराष्ट्र मण्डल का अब करीब क़रीब ख़ात्मा हो चुका था । गायकवाड़ 
और भोंसले पहले ही मण्डल से टट च॒के थे । सिंधिया और होलकर की यह दशा हो रही 

३१४ भारत में अंगरेज्ी राज 


थी। इन चारों की इस शोचनीय हालत में अकेला पेशवा दरबार मण्डल की उस इमारत 
को, जिसकी बुनियादें हिल चुकी थीं, कब तक सेंभाल सकता था। 

सिंधिया की सेना, जिसका प्रधान सेनापति दी बौयन था, अनेक लड़ाइयाँ देख 
चुकी थी। उसने होलकर की सेना को हरा दिया। किन्तु होलकर ने पीछे लौटते हुए सिधिया 
के राज को खूब रौंदा और सिंधिया के मुख्य नगर उज्जेन को अच्छी तरह लूटा। इस 
समय से ही सिधिया और होलकर के कुलों में परस्पर वैमनस्य पीढ़ी दर पीढ़ी चलने लगा । 
इसके बाद होलकर ने भी अंगरेज़ों की सलाह से अपनी सेना में यूरोपियन अफ़सर नियुक्त 
करना शुरू कर दिया । वह दोबारा सिंधिया राज पर हमला करने का इरादा कर रहा 
था। 

एक ओर तुकाजी होलकर की शत्रुता, और दूसरी ओर उसकी अपनी सेना में दी 
बौयन और अनेक दूसरे यूरोपियनों का ऊँचे पदों पर होना, इन दोनों बातों ने माधोजी 
सिधिया को इस समय ख़ासा जकड़ रखा था। वह खूब समझ चुका था कि ये यूरोपियन 
मुलाजिम अंगरेज़ों के विरुद्ध मेरा साथ कभी न देंगे। इसके बहुत दिन पहले नाना फड़नवीस 
ने एक बार माधोजी से कहा था-- 

“अंगरेज्ञों को इस साम्राज्य में पर रखने को जगह नहीं मिलनी चाहिए, 
यदि उन्हें पर रखने की जगह मिल गई तो सारा देश खतरे में पड़ जावेगा । 
माधोजी को अब नाना के ये शब्द बार बार याद आते थे। वह अपने पिछले कृत्यों 

पर पछता रहा था और कम्पनी से शाही खिराज वसूल करने के सम्बन्ध में सम्राट के 
पत्रों पर और इस सारी स्थिति पर नाना से सलाह करने के लिए पूना आया हुआ था । 
दिल्‍ली सम्राट, माधोजी सिधिया और पेशवा, तीनों में इस तरह मेल हो जाना और 
माधोजी का तीनों की ओर से सेना लेकर शाही खिराज वसूल करने के लिए कलकत्ते पर 
चढ़ाई करना उस समय कम्पनी के लिए अत्यन्त आपत्तिजनक हो सकता था। 


साधोजोी सिधिया को हत्या 


जब कि माधोजी सिंविया पूना में पेशवा और नाना फड़नवीस के साथ सलाहें कर 
ही रहा था, फ़रवरी सन्‌ १७९४ को पूना के निकट वनौरी नामक स्थान पर अचानक 
माधोजी सिंधिया की मृत्यु होगई । 

इतिहास लेखक ग्राण्ट डफ़ इस मृत्यु का सबब यह लिखता हैं कि माधोजी को 
अचानक ज़ोर का बुखार आगया। किन्तु माधोजी के जीवन चरित्र का अंगरेज़ रचयिता, 
कीन, कुछ और भेद खोलता है । वह तारीखे मुज़फ्फ़री' के आधार पर लिखता है--- 

“मृत्य से पहली शाम को एक हथियारबन्द गिरोह ने माधोजी को रास्ते में घेर" 
कर मारा । *कीन लिखता है-- नाना ने इस गिरोह को इस काम के लिए नियुक्त किया 
था। और कीन की राय हे--“निस्सन्देह माधोजी की मौत चाहने के लिए नाना के पास 
काफ़ी वजह थी । 

सर जॉन झोर ३१५ 


इसमें सन्देह नहीं कि माधोजी सिधिया को मरवा डाला गया । किन्तु नाना पर उसका 
दोष मढ़ना साफ़ झूठ और अन्याय हैं! न नाना के पास उस समय “माधोजी की मोत चाहने 
के लिए कोई वजह थी” और न नाना का चरित्र इस ढंग का था। इसके ख़िलाफ़ अंगरेज़ों 
के पास “माधोजी की मौत चाहने के लिए निस्सन्देह काफ़ी वजह थी ।” और मैलेट और 
मॉस्टिन दोनों की राशि भी एक थी । ग्रॉण्ट डफ़ साफ़ लिखता हँ-- 

/सिधिया को शक्ति और उसकी महत्वाकाँक्षा, उसका पूना जाना और 
सबसे बढ़ कर देश वासियों में आम तोर पर उसकी इज्ज्ञत, इन सब बातों से अंगरेज़ 
साधोजी पर शक करने लगे थे; इसलिए अंगरेज्ञों के काग़ज्ञों में हमें इस बात के 
बार बार सबत सिलते हें कि वे माधोजी को हरकतों को बड़े शक ओर जलन के 


साथ देख रहे थे ।”* 


माधोजी की हत्या से अंगरेज्ञों को लाभ 

ग्रॉण्ट डफ़ से ही यह भी पता चलता है कि माधोजी के पूना पहुँचने के बाद ही 

दिल्‍ली के एक हिन्दोस्तानी अखबार में एक लेख निकला था कि दिल्‍ली के सम्राट ने पेशवा 

और माधोजी, दोनों के नाम अपने बंगाल के खिराज के सम्बन्ध में पत्र लिखे हें और उनसे 
मदद चाही है । माधोजी सिंधिया की हत्या से कम्पनी के रास्ते का एक जबरदस्त काँटा 
दूर हो गया । 

उस समय के सरकारी पत्र-व्यवहार में दोनों बातें बिलकुल साफ़ हैं । एक यह कि 
अंगरेज़ों ने होलकर को सिंधिया पर हमला करने के लिए उकसाया, और दूसरे यह कि 
अंगरेज़ माधोजी सिंधिया के विरुद्ध साज़िशें कर रहे थे । जिस समय माधोजी अपने राज 
से पूना की ओर रवाना हुआ, उसी समय गवरनर जनरल. ने सिंधिया दरबार के अंगरेज़ 
रेजिडेण्ट को वहाँ से वापस बुला लिया । 

माधोजी की मृत्यू के समय कॉनंवालिस इंगलिस्तान में था और सर जॉन शोर 
भारत में गवरनर जनरल था। कॉनंवालिस को जब माधोजी की मृत्यु का समाचार मिला 
उसने ७ सितम्बर, सन्‌ १७९४ को प्रसन्न होकर सर जॉन शोर को लिखा--सिधिया 
की मृत्यू से आपकी गवरमेण्ट की क़रीब क़रीब हर राजनैतिक कठिनाई दूर हो जावेगी । 

इससे अधिक सबूत इस बात का और क्या हो सकता हैं कि माधोजी की मृत्यु 
वास्तव में कौन चाहता था और उसकी हत्या करने वालों को किसने नियुक्त किया था । 


पेशवा साधोराव नारायण की मृत्यु 
कम्पनी के रास्ते का दूसरा जबरदस्त काँटा नाता फड़नवीस अभी मौजूद था । 
माधोजी सिधिया की ह॒त्या के बाद महाराष्ट्र के अन्दर नाना और उसकी नीति की क्रद्र 





के: 8४ 8 ए०चटा 00 ॥7076007, 5 गरादाटी /0 ९००७, 3270 800५6 ]], (१८ 
श्ण्य्डाबी जाग ० प€ 20009, 6व ए€ हशड्डांडइत) ६0० ड089९८ शांत ; 800 ए८ 8९९००0०- 
हिड्ढठाए #0 ॥ शांं7 760000$ र8770053 छ&00 6 अऊअष्याणाँपोीं 07४९ :...... ?_-ताशा।[ 
)र्णी. 

 “गपा€ १€श४ ० $280॥,...... ऋ#ं। ॥2९87]7 7श0ए९ ९ए९ट"१ एगॉपंटव त#०ए५ 
0 १0पएा 50८ाण्शला,"-त/(079988' (शा ६0 57 उजाह 5006, 5$८0९०79९7 7, 794. 


३१६ भारत में अंगरेसी राज 


और अधिक बड़ गई। चाल्स मैलेट ने पूना से एक पत्र में लिखा कि--- जब तक पूना दरबार 
में नाना का ज़ोर है, तब तक मराठा राज के अन्दर मज़बूती से अपने पैर जमा सकने की 
हमे (अंगरेज़ों को ) सपने में भी आशा नहीं करनी चाहिए ।* 

ताना फड़नवीस के ख़िलाफ़ अंगरेज़ो ने कई बार साज़िशें कीं, किन्तु सफलता न 
मिल सकी । पेशवा माधोराव नारायण पूरी तरह नाना के कहने में था। बिना उसे गद्दी 
से हटाए कम्पनी को अपनी इच्छा पूरी करने के लिए अनुकूल अवसर न मिल सकता था । 
२७ अक्तूबर, सन्‌ १७९५ को कम्पनी के सौभाग्य से पेशवा माधोराव द्वितीय ( माधो राब 
नारायण ) अपने महल के छज्ज से गिर कर मर गया । इस पेशवा की मृत्यु के सम्बन्ध में 
ग्रॉण्ट डफ़ लिखता हैं कि--“२५ अक्तूबर को सवेरे पेशवा जान बूझ कर अपने महल के 
एक छज्ज से कद पड़ा, उसके दो अंगों की हड्डियाँ टूट गई और एक फ़व्वारे की नली से, 
जिसके ऊपर वह आकर पड़ा, वह बहुत ज़रूमी हो गया । इसके बाद वह केवल दो दिन 
जिया | 

कोई कोई अंगरेज़ यह भी लिखते हैं कि नाना फड़नवीस से कुछ अनबन होने की 
वजह से पेशवा ने आत्महत्या कर ली । 

किन्तु उस समय की तमाम परिरिथति को देखने से यह साफ़ मालूम होता हूँ कि 
नाना और पेशवा के परस्पर वेमनस्य और आत्महत्या की यह कहानी केवल नाना के 
ख़िलाफ़ लोगों के कान भरने के लिए गढ़ी गई थी । मुमकिन हूँ कि पेशवा का छज्जे से 
गिर पड़ना अकस्मात्‌ हुआ हो, किन्तु इससे कही जियादा मुमकिन यह हैँ कि पेशवा के किसी 
दुशमन या नमकहराम सेवक ने उसे मौक़ा पाकर ढकेल दिया। मॉस्टिन के समय में राधोबा 
को पेशवा की गद्दी पर बेठाने के लिए पेशवा नारायण राव की हत्या की जा चुकी थी; कौन 
आइचयं हूँ यदि मैऊेट के समय में राघोबा के पुत्र बाजीराव को गद्दी पर बंठाने के लिए 
नारायणराब के पुत्र पेशवा माधोराव द्वितीय की हत्या कराई गई हो और मंलेट तथा 
बाजीराव के किसी गुप्तचर ने मौका पाकर उसे छज्जे से ढकेल दिया हो ! माधोराव की 
पंदाइश के समय से अगरेज बराबर उसके ख़िलाफ़ थे और उसकी अकाल मृत्यु से उन्हें 
बेहद खुशी हुई । 


अन्तिम पेशवा बाजीराव 

पेशवा माधोराव नारायण की आयु मृत्यु के समय केवल २१ साल की थी । उसके 
कोई लड़का न था, किन्तु हिन्दू रिवाज के अनुसार उसकी विधवा को गोद लेने का अधि- 
कार था । अंगरेज़ों ने इस समय राघोबा के पुत्र बाजी राव को पेशवा बनाने का यत्न किया । 
तुकाजी होलकर अंगरेज़ों के कहने में था| पूना पहुँच कर उसने बाजीराव का पक्ष लिया । 
ग्रॉण्ट डफ़ लिखता हूँ कि इस अवसर पर नाना ने तुकाजी को पूरी तरह समझाया कि--- 
“बाजीराव की माँ ने शुरू से उसके दिल में तमाम पुराने अनुभव मराठा नीतिज्ञों के 

खिलाफ़ द्वेष भर दिया है, बाजीराव के खानदान का अंगरेज़ों के साथ जो सम्बन्ध हैँ बह 
मराठा साम्राज्य के लिए खतरनाक हैं । इस समय मराठा साम्राज्य के अन्दर खासा ऐक्य 
है, चारों ओर प्रजा खुशहाल है, और यदि इसी नीति का सावधानी के साथ पालन होता 
रहा तो भविष्य में बहुत अधिक लाभ की आशा की जा सकती है, इत्यादि ।” ग्रॉण्ट डफ़ 
लिखता हैँ कि इस तरह समझाने से तुकाजो होलकर और दूसरे सरदार भी नाना के साथ 
सहमत हो गए। नाना की तजवीज़ थी कि पेशवा माधो राव नारायण की विधवा यशोदाबाई 
एक पुत्र गोद ले, जिसे सब लोग मिल कर तय करें और वह पुत्र ही पेशवा को गद्दी पर बंठे । 
निस्सन्देह यह तजवीज़ हिन्दोस्तान के रिवाज के अनुकूल और मराठा मण्डऊ के लिए 
हितकर थी । किन्तु दुर्भाग्यवश नाना को सफलता न मिल सकी । 

नवम्बर सन्‌ १७९५ में रेज़िडेण्ट मेलेट ने नाना से दरयाफ़्त किया कि गद्दी का 
उत्तराधिकारी कौन होगा । नाना ने उत्त र दिया कि जब तक राष्ट्र के बड़े बड़े लोग मिल कर 
फ़ैसला न करें, तब तक विधवा यशोदाबाई गद्दी की मालिक समझो जावेगी और फ़ैसला 
हो जाने पर आपको सूचना दी जावेगी । अपने वादे के अनुसार जनवरी सन्‌ १७९६ में 
नाना ने मै लेट को सूचना दी कि यह फ़ैसला हो गया है कि यशोदाबाई एक लड़के को गोद 
ले, केवल लड़के का पसन्द किया जाना बाक़ी हैँ । मैलेट को इस पर एतराज़् करने का 
कोई हक़ न था । परन्तु नाना का मेलेट को समय से पहले अपनी तजवीज़ बता देना ही एक 
भयंकर भूल साबित हुई । 

बाजीराव उस समय कैद में था। मैलेट को सूचना मिलते ही बाजी राव को ख़बर 
हो गई । मेलेट, बाजीराव और उसके अन्य साथियों की साज़िशों का नतीजा यह हुआ कि 
नाना की तजवीज़ पूरी होने से पहले ही बाजीराव क़द से निकल आया और नाना की 
इच्छा के खिलाफ़ बाजीराव के पक्ष वालों ने उसके पेशवा होने का ऐलान कर दिया । 
बाजीराव गद्दी पर बैठ गया, और बंठते ही उसने महाराष्ट्र के सच्चे हितचिन्तक नाना 
फड़नवीस के साथ वह शत्रुता निकाली, जिसके सबब से नाना को पहले जान बचा कर 
भागना पड़ा और फिर कई साल कद में काटने पड़े । 

बाजीराव कायर और निर्बल साबित हुआ। नाना फड़नवीस की भविष्यवाणी उसके 
विषय में बिलकुल सच्ची निकली | बाजीराव आख़िरी पेशवा था और उसके गद्दी पर 
बैठने के साथ ही साथ मराठा साम्राज्य के गौरव का अन्त हो गया । बाजीराब की अयोग्यता 
से अंगरेज़ों ने जिस तरह लाभ उठा कर भारत से पेशवा सत्ता का सदा के लिए अन्त कर 
दिया, उसका बयान एक दूसरे अध्याय में दिया जायगा । 


सर जॉन शोर और निज्ञाम 

निञ्ञाम के साथ भी सर जॉन शोर का व्यवहार न्याय या ईमानदारी का न था। 
इसका पहला परिचय निज्भ़ाम और मराठों की लड़ाई के समय मिला। निज्ञाम और मराठों 
का चौथ' के बारे में कुछ झगड़ा था। दिल्ली सम्राट की आज्ञानुसार निज्ञाम मराठों को 
सालाना चौथ' दिया करता था । मराठे कहते थे कि निजञज्ञाम की ओर हमारी रकम 
निकलती है । निजञ्भाम उन दिनों अंगरेज़ों और उनकी सब्सीडियरी सेना के बल भूला 
हुआ था। निज्ञाम दरबार यह कहता था कि उल्टा पेशवा दरबार के पास हमारे दो करोड़ 

साठ लाख रुपये ज़ियादा चले गए हैँ | पेशवा माधोराव नारायण का एक दूत, गोविन्दराव 
काले, हिसाब साफ़ करने के लिए निज्ञाम के दरबार में पहुँचा । निज़ाम ने मराठा दूत के 
साथ बड़े निरादर का बरताव किया । मराठों और निज्ाम में युद्ध अनिवार्य हो गया । 
माधोजी सिंधिया की गद्दी पर इस समय उसका पौत्र दौलतराव सिधिया बैठा हुआ था । 
दौलतराव वीर और समझदार था । उसने मराठा सेना सहित निज्ञाम पर चढ़ाई की । 
टीपू भी उस समय निज़ाम के ख़िलाफ़ था। निज्ञाम के एक मात्र साथी सर जॉन शोर ने 
ऐन मौक़ पर निज्ञाम को मदद देने से इनकार कर दिया । यहाँ तक कि कम्पनी की जो 
सब्सीडियरी सेना निज्ञाम के इलाक़ में निज्ञाम के खर्च पर और निज़्ाम की मदद के लिए 
कह कर रखी गई थी उसने भी इस समय निज्ञाम की मदद करने से इनकार कर दिया । 
नतीजा यह हुआ कि १५ मार्च, १७९५ को निज़ाम ने कुर्दला की लड़ाई में मराठों से हार 
खाई और मराठों की सब शर्ते स्वीकार कर लीं । इसके सात महीने बाद पेशवा माधोराव 
नारायण की मृत्यु हुई । 

मजबूर होकर निज्ञाम नें कुर्दंला की लड़ाई के बाद सर जॉन शोर को लिखा कि 
कम्पनी की सेना मेरे यहाँ से हटा ली जाय । साथ ही उसने एक फ्रान्सीसी अफ़सर, मो ० 
रेमौ ( 9४७४४४०४०१ ), को अपने यहाँ दूसरी सेना तैयार करने के लिए नौकर रखा और 
अपनी हिफ़ाज्ञत के लिए रेमौ के अधीन कुछ सेना अपने सरहदी इलाक़ों में नियुक्त 
कर दी। 

सर जॉन शोर ने तुरन्त निञज्ञाम की इन काररवाइयों पर एतराज़ किया और 
हैदराबाद के रेज़िडेण्ट की मारफ़त निज्ञाम को धमकी दी कि यदि आपने अपने सरहदी 
इलाक़ों से नयी फ़ौज न हटा ली तो कम्पनी उसके मुक़ाबले के लिए अपनी सेना रवाना 
करेगी। किन्तु निज्ञाम ने इन धमकियों की कुछ परवा न की । अंगरेज्ञों को डर हो गया कि 
कहीं निज्ञाम मराठों या टीपू के साथ मिल कर अंगरेज़ों के विरुद्ध खड़ा न हो जावे । 

हैदराबाद के अंगरेज रेज़िडेण्ट ने तुरन्त निजञ्ञाम के एक पुत्र आलीजाह को भड़- 
काया । आलीजाह ने अपने पिता के खिलाफ़ बगावत खड़ी कर दी । बेटे को वश में करने 
के लिए निज्ञाम को सरहदी इलाक़ से अपनी फ़ौज वापस बुलाती पड़ी । आलीजाह क़ैद 
क्र लिया गया और बग्रावत शान्‍्त हो गई। किन्तु निञ्ञाम इस छोटी सी घटना से इतना 
डर गया कि उसने कम्पनी की फ़ौज को फिर अपने यहाँ रखना स्वीकार कर लिया और 
उसकी अपनी सेना के विषय में जो जो शर्तें अंगरेज़ों ने पेश कीं, सब मान लीं । 

सर जॉन शोर ने अब रेमौं को निजञ्ञाम की सेना से निकलवा दिया और उसकी 
जगह दो अंगरेज्ज अफ़सर उस सेना को तालीम देने के लिए हंदराबाद भेजे । रेमों होशियार 
और वफ़ादार था, ये दोनों अंगरेज़ अयोग्य निकले, फिर भी निज्भञाम को सर जॉन शोर 
की इच्छा पूरी करनी पड़ी । इसके बाद ज़िन्दगी भर निज्ञाम अंगरेज्ञों का विनीत और 
आज्ञाकारी सेवक बना रहा और कम्पनी को अपने राज के क़ायम करने में निद्भाम के कुल 
से हमेशा खूब मदद मिलती रही । 


लथाब करनाटक के नाम जबरदस्तों के कर्ज 
दक्षिण की एक दूसरी मुसलिम रियासत, जिससे सर जॉन शोर को वास्ता पड़ा, 

करनाटक की रियासत थी | करनाटक के नवाब को ही अरकाट का नवाब भी कहते 
थे । एक पिछले अध्याय में आ चुका है कि करनाटक के नवाब मोहम्मदअली से अंगरेज़ों 
को कितना फ़ायदा पहुँचता था, उससे किस प्रकार तरह तरह से धन वसूल किया जाता 
था और किस प्रकार कम्पनी के नौकरों की माँगों को पूरा करने के लिए वह कुछ अंगरेज़ 
व्यापारियों ही के क़ज्जं में बेतरह दबा हुआ था । 

अरकाट के नवाब के कर्ज़ों का हाल इंगलिस्तान के मन्त्रियों और वहाँ की पालिमेण्ट 
के कानों तक भी पहुँच चुका था। इन क़र्ज़ो में कितने ही कर्ज साफ़ जबरदस्ती और बेईमानी 
के थे और सूद दर सूद, बट्टे इत्यादि के हिसाब से बराबर बढ़ते चले जाते थे अनेक बार 
इंगलिस्तान की पालिमेण्ट में इन कर्ज़ों के विषय में पूछ ताछ की गई । किन्तु इंगलिस्तान 
के मन्त्री बराबर टालमटोल और तरह तरह की चालबाज़ियों से काम लेते रहे । मिसाल 
के लिए नवाब को क़र्ज़ देने वालों मे एक अगरेज़, पाल बेन्फील्ड, भी था । किन्तु कजखाहों 
की जो सूचियाँ समय समय पर पालिमेण्ट के सामने पेश की जाती थीं उनमें बेन्फ़ील्ड का 
नाम कभी उड़ा दिया जाता था और कभी फिर जोड़ दिया जाता था। बात यह थी कि 
बेन्फ़ील्ड और उसके अनेक साथियों ने पालिमेण्ट के चुनाव के समय मन्त्रिमण्डल का पक्ष 
लेने वाले सदस्यों को चुनवा कर भेजने में खूब धन ख़े किया था और मन्त्रियों के मुंह 
बन्द कर दिए थे ।* पालिमेण्ट के अन्दर भी क़दरती तौर पर उस समय के मन्त्रियों ही का 
प्रभाव था । 

इसी सम्बन्ध में इतिहास लेखक विलियम हाविट लिखता है--- 
“जिस ढंग से यातनाएं दे देकर भारतीय नरेशों की रियासतें उनसे जबर- 
दस्तो छोनी गई हे वह यह हूँ कि चालबाज़ लोगों ने पहले तो बड़ी होशियारी के 
साथ उन नरेशों को अपना क़ज्ञंदार बनाया और फिर उन्हें अपनी अत्यन्त बेजा 
भाँगों के सामने तुरन्त सर झुकाने के लिए विवश कर दिया ।”| 
१३ अक्तूबर, सन्‌ १७९५ को ७९ साल की आय में नवाब मोहम्मदअली की 
मृत्यु हुई । उसका बेटा, नवाब उमदतुल उमरा, करनाटक की गद्दी पर बेठा और बाप 
के झूठे और अनसुने क़्ज़े उसे उत्तराधिकार में मिले । 

लॉ कॉनेवालिस के समय में कम्पनी और मोहम्मदअली के दरमियान एक सन्धि 
हो चुकी थी, जिससे करनाटक की सेना का सारा प्रबन्ध अंगरेज़ों के हाथों में आ गया 
था और करनाटक के कुछ ज़िले इन कर्जों के बदले में नवाब से रहन रखा लिए गए थे । 
उमदतुल उमरा के गद्दी पर बठते ही मदरास के गवरनर ने उस पर जोर दिया कि आप 
रहन रखे हुए जिले और कुछ और क़िले सदा के लिए कम्पनी को दे दें । २८ अक्तूबर, सन 
१७९५ को सर जॉन शोर ने मदरास के गवरनर को लिखा--“आप नये नवाब को इस 
बात पर राज़ी कीजिए कि वह अपनी तमाम रियासत कम्पनी के सपुर्द कर दे ।” नवाब 


अकिनलनिनसनननकन सन» 9 





' ५ नल न-बननल-+ ८+०ल-अननननं-मी जानती पिया “०० ०्ट की लगे जीन कक>+ कक जे. 2ज०++ ५ ५. आन मर अमल कद 





| कलनलअनपणननन सन. 


* पृशाणा(ता गा गंड खरा ए रा 2/52० /#4०7०, 2070 ६00070 859, ७99. 8!, 82. 
* "जरा एशा 5 एांड ३१४४शा) ण [0ए76 ०५ श्ांसा 6 7>085258॥078 0० (6 
[छपरा 0?777065 ॥8४6 ०९९०७ शाप्राईह ॥7णा पाला ? 3 8 8-76 छत #र्ज़ांट्शा00 
ण प्रा ए00०6858 09 ए)एं) 20प्रगग98 पाला टाटआंल 8200078, 8086 (रा [0706 (९॥॥ &0 ०९८८ 
50 3पँगा। 60 धीाशा' 7087 ठण़?बओा। 0द्ाआा98.7--9॥79॥7% प0र090६ 88 (००00९० ॥9 ८४९ 
॥एण्वपरढांणा 40 ॥7070॥07'$ खड#०7४ ० 2/#4#+ 4#9666,. 


३२० भारत में अंगरेज़ी राज 


उमदतुल उमरा ने मदरास के गवरनर की कोई बात मंजूर न की और कम से कम उस समय 
इस चाल से करनाटक का कोई हिस्सा कम्पनी की अमलदारी में न आ सका | किन्तु 
करनाटक की ओर अंगरेज़ों की नीयत बिलकुल ज़ाहिर हो गई । 


रुहेलखण्ड 


सन्‌ १७९४ में रुढेलखण्ड के नवाब फ़ंजुल्ला खाँ की मृत्य हुई । उसका छोटा बेटा, 
गलाम मोहम्मद, अपने बड़े भाई आली खाँ को मार कर बाप की गद्दी पर बेठा । समाचार 
पाते ही सर जॉन शोर ने इरादा किया कि--फ़ैजुल्ला ख्राँ के खानदान से रियासत 
बिलकुल छीन ली जावे ।* सर रॉबर्ट एबरक्रौम्बी अवध की सेना सहित आगे बढ़ा । 
बिटोवरा में लड़ाई हुई। मिल लिखता हूँ कि पहले रुहेलो का पल्‍ला कुछ भारी रहा, किन्तु 
बाद में अंगरेज़ों की जीत हुई । अन्त में फ़ैज़ुल्ला खाँ के खानदान से रियासत छीन ली गई । 
उसका तमाम खज़ाना अवध के नवाब वज़ीर को दे दिया गया और रियासत ज़ब्त कर ली 
गई । १० लाख रुपये सालाना की जागीर रुहेलखण्ड के एक पिछले नवाब, मोहम्मद अली, 
के बेटे अहमदअली को दे दी गई । रुहेलखण्ड के राज में अगरेज़ों की खड़ी की हुई यह दूसरी 
बगावत थी । 


सर जॉन शोर और अवध 


अब केवल अवध के साथ सर जॉन शोर के व्यवहार को बयान करना बाक़ी हे । 
सर जॉन शोर ने अपने एक पत्र में साफ़ लिखा हैं कि--- अवध के साथ हमारी जो सन्धियाँ 
हुई है उनकी हमें खाक परवा नहीं करनी चाहिए । लॉड कॉनेवालिस ने सन्‌ १७८८ में 
अवध के नवाब के साथ यह सन्धि की थी कि कम्पनी की सब्सीडियरी सेना का खर्च जो नवाब 
को देना पड़ता था, पचास लाख सालाना से कभी बढ़ाया न जायगा । सर जॉन शोर ने 
आकर बेखटके और बेवजह इस सन्धि को तोड़ डाला, गोकि लिखा हूँ कि नवाब हर साल 
ठीक समय पर रक़म अदा कर देता था और अवध की प्रजा की हालत फिर कुछ सुधरती 
जा रही थी । सर जॉन शोर ने नवाब पर जोर दिया कि आप साढ़े पाँच लाख सालाना 
के खरे पर एक पलटन अंगरेज़ सवारों की और एक हिन्दोस्तानी सवारो की अपने यहाँ 
और रखे | इस सेना का असछी मतलब यह था कि कम्पनी को उत्तरी भारत में अपना 
साम्राज्य बढ़ाने और स्वयं अवध को धीरे धीरे अपने अधीन करने के लिए दूसरे के ख्च 
पर एक जबरदस्त सेना सदा तैयार मिल सके । 

नवाब आसफ़ुद्ौला ने इस बार हिम्मत करके इनकार कर दिया और गवरनर 
जनरल को छॉड कॉर्नवालिस के वादे की याद दिलाई। सर जॉन शोर ने जबरदस्ती 
आसफ़ुद्दौला के वज़ीर, महाराजा झाऊँलाल, को पकड़ कर अपने यहाँ क़ैद कर लिया । 
आसफ़ुद्दौला ने इस अत्याचार पर बहुतेरे एतराज़ किए, किन्तु कम्पनी के अफ़सरों ने एक 
न सुनी । इसके बाद मार्च सन्‌ १७९७ में सर जॉन शोर स्वयं लखनऊ पहुँचा और जिस 
तरह हो सका उसने आसफ़ुद्दीला को कम्पनी की माँग पूरी करने पर मजबूर किया । साढ़े 
पाँच लाख सालाना की नयी फ़ौजआसफ़्ुदौला के सर मढ दी गई | असहाय आसफ़ुद्दौला 

सर जाँन झ्षोरं ३२१ 


कौ इस व्यवहार का इतना सदमा हुआ कि वह उसी समय से बीमार पड़ गया, उसने दवा 
खाने तक से इनकार कर दिया और चन्द महीने के अन्दर मर गया । आसफ़ुद्दौला की मृत्यु 
ने अंगरेज्ञों को एक और सुन्दर अवसर प्रदान कर दिया। 

आसफ़्हौला का बेटा, वजीरअली, अवध की गद्दी पर बैठा । सर जॉन शोर ने 
बाज़ाब्ता उसे नवाब स्वीकार कर लिया । 


अवध की गदह्ी का नीलाम 
थोड़े ही दिनों के बाद सर जॉन शोर को पता चला (? ) कि आसफ़ुदौला का एक 
भाई, सआदतअली, जो उस समय बनारस में रहता था, उसके बेटे वजद्धीरअली की निस्बत 
अवध की गद्दी का ज़ियादा हक़दार हूँ। मेजर बडं, जो कुछ दिनों बाद लखनऊ में असिस्‍्टेण्ट 
रेजिडेण्ट था, लिखता हैं-- 
“सर जॉन शोर यह देख कर कि पिछले वज्ञीर के एक भाई के साथ ज़ियादा 
अच्छा सौदा किया जा सकता हूँ, बनारस पहुँचा । वहाँ पहुँच कर उसने उस भाई 
सआदतअली के सामने यह तजबवोज़ पेश की कि कम्पनी की सदद से आप वज्धोरअली 
को गद्दी से उतार दीजिए, इस साफ़ शर्ते पर कि आप साढ़े पचपन राख सालाना 
को रक़म को खूब बढ़ा देंगे और उसके अलाबा कम्पनी की सहायता के बदले में 
हमें ओर धन व सम्पत्ति देंगे । इस खुली और नि्ंज्ज शर्ते पर नवाबी का इच्छुक 
खुदी से राज्ो हो गया । लखनऊ पहुँच कर >< >< »< बज्ञीरअली को उतार दिया 
गया ओर २१ जनवरो, सन्‌ १७९८ को उसकी जगह सआदतअलो के नवाब बनाए 
जाने का ऐलान कर दिया गया ।” 
इंगलिस्तान की पालिमेण्ट के सरकारी काग्रज्ों में लिखा है कि लखनऊ पहुँच कर 
बाज़ाब्ता तहक़ीक़ात (? ) करके वजह यह बताई गई कि वज्जी रअली की पैदाइश नाजायज़ञ 
है (! ), यानी वह अपने बाप का बेटा नही है (! ) । 

२१ फ़रवरी, सन्‌ १७९८ को १७ शर्तों की एक सन्धि सआदतअली और सर जॉन 
शोर के बीच लिखी गई। उनमें मुख्य शर्ते ये थीं-- 

/ »€ सआदतअली कम्पनी की बक़ाया अदा करे, इलाहाबाद का 
क़िला कम्पनी को दे दे और उसकी मरम्मत के लिए आठ लाख रुपये दे, फ़तहगढ़ 
के क़िले की मरम्मत के लिए तीन लाख रुपये दे, फ़ौजों के इधर से उधर आने जाने 

३२३ भारत में अंगरेजशी राज 


का खर्ज दे--कितने लाख, यह बाद में तय किया जावेगा । सआदतअलोी को नवाब 

वज़ीर बनाने में कम्पनी का जो खर्च हुआ हैँ उसके लिए वह कम्पनी को बारह लाख 

रुपये दे, पदच्युत बजद्शीरअली को डेढ़ लाख रुपये की पेनशन दे, ८ >< » और 

सब्सी डियरी सेना के खजं के लिए ५६ लाख सालाना की रकम को बढ़ा कर ७६ 

लाख कर दिया जावे ।* 

मेजर बर्ड लिखता है कि इस तरह “कुल मिला कर दस लाख पाउण्ड (१ करोड़ 
रुपये से ऊपर ) और इलाहाबाद का क़िला एक साल के अन्दर कम्पनी को मिल गया ।” 

एक दात॑ यह भी थी कि सिवाय कम्पनी के आदमियों के और कोई यूरोपियन 
आइन्दा अवध के राज में रहने न पावे । 

इस समस्त सन्धि में शुरू से आख़लीर तक केवल ' पर्यों और लाखों' ही का जिक्र 
है । सर हेनरी लॉरेन्स ने जनवरी सन्‌ १८५४ के “कलकत्ता रिव्यू” में इस सन्धि के विषय 
म॑ लिखा हें--- 

“शायद सर जॉन शोर की सन्धि के अंगरेज्ञ पाठकों को सब से अधिक यह 
बात खटकेगी कि अवध के सुशासन का इसमें कहीं ज़्रा भी ज़िक्र नहीं हे । मालूम 
होता हे कि अवध की प्रजा सब से बढ़ कर बोली बोलने वाले के हाथ नोलाम कर 
दी गई 2८ >< > भतीजे के मुक़ाबले में सआदतअली को अधिक निचोड़ा जा सकता 
था। 2८ ४ “सर जॉन शोर ने अवध की गद्दी को अंगरेज़ गवरनर के हाथों की 
केवल एक बिक्री की चीज़ बना दिया |... :: “हमें मजब्र होकर अवध के 
सम्बन्ध के इस तमाम पत्र-व्यवहार को सर्वथा निन्दनीय सानना पड़ता है ।| 


भारत के खर्च पर अन्य देशों की विजय 
सन्‌ १७९५ में सर जॉन शोर ने डच लोगों के तमाम भारतीय इलाक़े उनसे लेकर 
अंगरेज़ कम्पनी के अधीन कर लिए । धीरे धीरे लंका, मलाका, बन्दा, ऐम्बौयना आदिक 
दूसरे एशियाई देशों से भी डच लोग निकाल दिए गए । मारीशस का फ्रान्सीसी इलाका 
और मनिल्‍ला के उपजाऊ स्पेनिश इलाक़ अधिकतर भारत ही के धन से ब्रिटिश साम्राज्य 
में शामिल किए गए। 
इंगलिस्तान की इन सेवाओ के बदले में सर जॉन शोर को अक्तूबर सम्‌ १७९७ में 
लॉड टेनमाउथ' की उपाधि मिली । मार्च सन्‌ १७९८ में वह इंगलिस्तान लौट गया । अपने 
समय में वह पक्‍का ईसाई मशहूर था, और राजनीति में वारेन हेस्टिग्स उसका आदर्श 
था। निस्सन्देह इंगलिस्तान के लिए उसकी सेवाएँ क्लाइव और वारेन हेस्टिग्स की सेवाओं 
के मकाबले की थीं । 

तेरहवाँ अध्याय 


अंगरेज्ञों की साज्राज्य पिपासा 


माक्विस बेल्सलो 


सर जॉन शोर के बाद माक्विस वेल्सली ब्रिटिश भारत का गवरनर जनरल नियुक्त 
हुआ । माक्विस वेल्सली का शासनकाल इतने अधिक महत्व का था और उसके समय 
में इस देश के अन्दर इतने गहरे उछटफेर हुए कि उस समय की राजनैतिक घटनाओं को 
बयान करने से पहले वेल्सली के चरित्र, उस समय के यूरोप की राजनैतिक अवस्था, 
अंगरेज कौम की आकॉक्षाओं और वेल्सली के शासन के उद्देश्य को संक्षेप में दिखा देना 
आवश्यक हैँ । वेल्सली का नाम पहले लॉड मार्निंगटन था । उसका जन्म सन्‌ १७६० ई० 
में आयरलेण्ड में हुआ | सन्‌ १७९३ ई० में वह इंगलिस्तान के उस 'बोर्ड आफ़ कण्ट्रोल' 
का एक भम्बर नियुक्त हुआ जो कम्पनी के भारतीय शासन की देख रेख के लिए पालि- 
मेण्ट की ओर से बनाया गया था । इससे पहले के एक गवरनर जनरल, लॉर्ड कॉनेवालिस, 
और इंगलिस्तान के प्रधान मन्त्री, पिट, से वेल्सली की गहरी मित्रता थी । इन दोनों की 
मदद से सन्‌ १७९३ से १७९८ तक वेल्सली इगलिस्तान में बेठा हुआ भारतीय इतिहास 
और भारत की उस समय की राजनैतिक हालत का गौर से अध्ययन करता रहा । वेल्सली 
को भारत भेजने से पहले प्रधान मन्त्री पिट ने उसे एक सप्ताह अपने पास रख कर 
हिन्दोस्तान के अन्दर एक विशाल ब्रिटिश साम्राज्य क्रायम करने की सम्भावना और 
उसके उपायों पर उसके साथ खूब बातचीत की । इस तरह शिक्षा पाकर वेल्सली ७ नवम्बर, 
सन्‌ १७९७ को अपने देश से रवाना हुआ और मार्ग में दो महीने अफ़रीका के आज्ञा 
अन्तरीप में ठहर कर मई सन्‌ १७९८ में कलकत्तें पहुँचा । 


य्रोप में क्ौमी आज़ादी की लहर 


अठारहवीं सदी के अन्त में पद्चिचम के देशों में क़ौमी आज़ादी की एक जबरदस्त 
लहर चल रही थी। स्वतन्त्रता, समता ओर मनुष्य मात्र के बन्धुत्व' की आवाज़ें चारों 
ओर गूँज रही थीं। ४ जुलाई, सन्‌ १७७६ को अमरीका ने अपने आपको इंगलिस्तान की 
दासता से स्वतन्त्र कर देश में प्रजातन्त्र राज (रिपब्लिक) की स्थापना की । ७ वर्ष के 
भयंकर रक्‍तपात के बाद ३० नवम्बर, सन्‌ १७८२ को इंगलिस्तान ने लाचार होकर अमरीका 
की 'स्वाधीनता' को स्वीकार किया | सन्‌ १७८९ में फ्रान्स की जगत्प्रसिद्ध राजक्रान्ति का 
प्रारम्भ हुआ । सन्‌ १७९२ में फ्रान्स ने अपने स्वेच्छाचारी और अन्यायी राजा सोलहवे 
लुई को गही से उतार कर अपने यहां प्रजातन्त्र राज (रिपब्लिक) क़ायम किया। २१ 
जनवरी, सन्‌ १७९३ को सोलहदें लुई को फाँसी पर लटका दिया गया। फ्रान्स ही से 
“स्वतन्त्रता, समता और बन्धषुत्व/ ( ॥9७७५9, शिवुष्शाज शाते ऑफछाध्ययां(ए ), 
इन तीन छाब्दों की पुकार उठी और चन्द साल के अन्दर ही मे शब्द सारे यूरोप में इस सिरे 


३२४ भारत में अंगरेजी राज 


से उस सिरे तक गूंजने लगे । फ्रान्स की इस महान क्रान्ति के विषय में इटली के आदर्श 
देशभक्त जौज़ेफ़ मेज़िनी ने लिखा हँ-- 


मेजिनी के विचार 


“हाई करोड़ सनृष्य केवल किसी शब्द, किसो धोथे वाक्य या छाया के पीछे 
इस तरह एक दिल होकर खड़े नहों हो सकते और न आधे यूरोप को अपनो आवाज़ 
से जगा सकते हे । फ्रान्स की राजकरान्ति खतम हो गई, यानी उसका ऊपरी जोश 
खरोश जाता रहा, उसका बाहरी रूप नष्ट हो गया, जिस तरह कि हर चोज़ का 
बाहरी रूप अपना काम पूरा करके नष्ट हो जाता हू, किन्तु उस क्रान्ति का असुल, 
उसके भीतर का सिद्धान्त जीवित हैँ । वह सिद्धान्त अपने उस समय के समस्त 
अस्थायी आच्छादनों यानी बाहरी रूपों से अलग होकर अब सदा के लिए हमारे 
मानसिक आकाश में ध्यूव तारे की तरह चमक रहा हूँ; उसकी शुमार मानव जाति 
की विजयों में की जाती हे । 

“हर महान विचार अमर हूँ। फ़ान्स की राजक्रान्ति ने मनुष्य मात्र के 
अधिकार, स्वतन्त्रता और समता के भावों को फिर से मनुष्य की आत्मा के अन्दर 
प्रज्बलित कर दिया, अब यह ज्वाला कभी किसी के बुझाए नहीं बुझ्न सकती । उस 
क्रान्ति ने फ्रान्स निवासियों के अन्दर इस बात की चेतावनी जगा दी कि आइन्दा 
कभी कोई हमारी क़ोमी ज़िन्दगी पर वार नहीं कर सकता; और सब क़ौमों के 
लोगों में यह शान पेदा कर दिया कि जनता के एक मत हो जाने पर क़ौम की शक्ति 
कितनी जबरदस्त होती हूँ, उनमें यह दृढ़ विदबास पेदा कर दिया कि विजय अन्त 
में जनता ही की होगी और कोई शक्ति उसे इस विजय से बंचित नहीं रख सकती । 
राजनंतिक क्षेत्र में इस क्रान्ति ने मानव उन्नति के एक युग को पुरा करके और 
उसका सार लेकर हमें दूसरे युग की सोमा तक पहुँचा दिया । 

“ये ऐसे नतीज हैँ जो कभी नष्ट न होंगे; कोई सरकारी उल्लेख, कोई राज- 
नेतिक सिद्धान्त या किसी स्वेच्छाचारी सरकार के अन्य अधिकार इन नतीजों 
को नहीं सिटा सकते ।/”* 


५क०३अन«»_फाकनन, साथ बन ज एन अपन नकन पनिती चना+ 

अंगरेज्ञों की सामाज्य पिपासा ३२५ 


अंगरेज्ञों और फ्रान्सीसियों के चरित्र में अन्तर 


फ्रान्सीसी क़ौम प्राय: शुरू से उच्च आदर्शों की उपासक रही है । किन्तु अंगरेजों 
और फ्रान्सीसियों के चरित्र में आरम्भ से ही बहुत बड़ा अन्तर दिखाई देता रहा है । जबकि 
फ्रान्सीसी समस्त संसार को स्वतन्त्रता, समता और बन्धुत्व का उपदेश दे रहे थे, ठीक 
उस समय उनके पड़ोसी अंगरेज़ इन सिद्धान्तों के प्रचार को रोकने का भरसक प्रयत्न कर 
रहे थे । वजह यह थी कि इंगलिस्तान के शासकों को साम्राज्य का और वहाँ के पूँजीपतियों 
को दूसरे देशों से धन बटोरने का काफ़ी चसका पड़ चुका था । इंगलिस्तान के साम्राज्य 
पिपासु शासकों और धन लोलप पूंजीपतियों को इस बात का डर था कि यदि इस तरह 
के विचार संसार में फेल गए तो हमारी अपनी इष्ट सिद्धि में बहुत बडी बाधा पड़ेगी । जिस 
अंगरेज़ विद्वान एडमण्ड बर्क ने इंगलिस्तान की पालिमेण्ट के सामने इस योग्यता के साथ 
वारेन हेस्टिग्स के पाप कृत्यों को खोला था, उसी बर्क को अब वहाँ के शासकों ने १५०० 
पाउण्ड सालाना की पेन्शन देकर उससे फ्रान्स की राजक्रान्ति के ख़िलाफ़ एक जबरदस्त 
पुस्तक लिखवा दी, ताकि फ्रान्स की आज़ादी का रोग इंगलिस्तान में फैलने न पाए। 

इंगलिस्तान का प्रधान मन्त्री, पिट, हद दर्जे का साम्राज्य लोलप था । फ्रान्स और 
फ्राग्सीसी विचारों का वह कट्टर शत्रु था । उसी की इच्छानुसार भारत का प्रत्येक अंगरेज़ 
अफ़सर यहाँ के देशी दरबारों में फ्रान्सीसियों, उनके देश और उनके विचारों को बदनाम 
करने की हर तरह कोशिश करता रहता था । वेल्सली को भी फ्रान्सीसी क़्ौमस और 
फ्रान्सीसी विचारों से हद दरजे का द्वेप था । इसकी एक वजह यह भी बताई जाती है कि 
इंगलिस्तान में वेल्सली ने एक फ्रान्सीसी स्त्री अपने घर में रख रखी थी, जिससे वेल्सली 
के कई बच्चे हुए । बच्चे होने के बाद बेल्सली ने उसके साथ बाज़ाब्ता विवाह किया, किन्तु 
बाद में दोनों में कुछ अनबन हो गई और उस स्त्री ने बेल्सली के साथ भारत आने से इनकार 
कर दिया । जो हो, वेल्सली फ्रान्सीसियों से इतना डरता था कि भारत आते ही उसने ४ 
मई, सन्‌ १७९९ को यहाँ के जंगी लाट, सर अलफ्रेड कलार्क, को एक प्राइवेट और गुप्त” 
पत्र द्वारा यह साफ़ साफ़ आदेश दिया कि--कलकत्ता, चट्टग्राम, चन्द्रनगर, चुंचड़ा 
इत्यादि से और बाक़ी तमाम ब्रिटिश भारतीय इलाक़ों से एक एक फ्रान्सीसी को और 
फ्रान्सीसियों से सम्बन्ध रखने वाले और सब यूरोप निवासियों तक को चुन चुन कर ज़बर- 
दस्ती यूरोप भेज दिया जाय | माव्विस वेल्सली प्रजा के अधिकारों का इतना पक्‍का 
विरोधी था और उसके राजनंतिक विचार इतने अनुदार थे कि स्वयं अपने देश इंग- 
लिस्तान के अन्दर वह मामली पालिमेण्ट के सुधारों तक के ख़िलाफ़ था। 


आयरलंण्ड की स्वाधीनता का अपहरण 

पिट के समय तक आयरलैण्ड की एक अलग पालिमेण्ट थी । पिट ने इस उद्देश्य से 
कि आयरलैण्ड को इंगलिस्तान के राज्य में मिला लिया जाय और इंगलिस्तान की पालि- 
मेण्ट के मातहत कर दिया जाय, जान बूझ कर आयरलेण्ड में सशस्त्र विद्रोह खड़ा कर दिया। 
प्रसिद्ध अंगरेज़ विद्वान, डब्ल्यू० टी० स्टेड, ने उस समय के ऐतिहासिक लेखों से साबित 

३२६ भारत में अंगरेजोी राज 


किया है कि आयरलूण्ड का सन्‌ १७९८ का विद्रोह ब्रिटिश सरकार का उकसाया हुआ 
था और आयररँण्ड की स्वाधीनता छीनने के उद्देश्य से किया गया था। स्टेड यह भी लिखता 
है कि जिन उपायों से इंगलिस्तान के शासकों ने आयरलैण्ड की स्वाधीनता छीन कर उसे 
इंगलिस्तान की पालिसेण्ट के मातहत किया, उनमें एक उपाय आयरलंण्ड की स्त्रियों के 
साथ “बेरोक टोक बलात्कार” (“ प्ृ"००-/8७०” ) भी था। ये उपाय थे जिनके ज़रिए 
'ब्रिटन' का नाम ग्रेट ब्रिटेन रखा गया । 


भारत में माक्विस वेल्सली का उद्देधय 


माक्विस वेल्सली ने २ अक्तूबर, सन्‌ १८०० ई० को कलकत्ते से अपने एक मित्र 
के नाम इंगलैण्ड पत्र लिखा जिसके नीचे लिखे वाक्य से उसके और कम्पनी के, दोनों के 
भारतीय शासन के उद्देश्य का साफ़ पता चलता है। इस पत्र में वेल्सली ने लिखा-- 
/४)< >< >'में बादशाहतों के ढेर लगा दूँगा और फ़तह पर फ़तह तथा 
सालगज्ञारी पर सालग॒ज्ञारी छाद दूंगा | में इतनी ज्ञान, इतना धन और इतनी 
सत्ता इकट्ठी कर दूंगा कि एक बार मेरे महत्वाकांकी और घनलोलप मालिक भो 
'ब्राहि त्राहि' घिल्लाने लगेंगे 2८ 2८ 2८ ।”/* 
भारत आने से पहले दो महीने आशा अन्‍न्तरीप में रह कर वेल्सली ने भारत की 
अनेक देशी रियासतों की स्वाधीनता का नाश करने की तरकीबें सोचीं । इस काम में उसे 
दो अंगरेज़ अफ़सरों से बहुत बड़ी मदद मिली । एक सर डेविड बेयर्ड और दूसरा मेजर 
कर्कपट्रिक । सर डेविड बेयर्ड टीपू सुलतान के यहाँ कद रह चुका था। डेबिड बेयर्ड का 
बयान है कि टीपू प्राय: अपने मनोरंजन के लिए बेय्ड को बन्दर की तरह कपड़े पहनवा कर 
एक ऊँचा बाँस गडवा कर उसे उस बाँस पर चढ़वाया उतरवाया करता था और बन्दर 
की तरह नचवाया करता था। हम भी इस बयान को केवल मनोरंजन के तौर पर दे रहे है । 
नहीं तो टीपू की इस तरह की हरकतों का सबृत सिवा अंगरेज क़ैदियों के बयानों के और 
कही नहीं मिलता, और इन बयानों पर बहुत अधिक विष्वास नहीं किया जा सकता । 
मेजर ककंपेट्रिक वारेन हेस्टिस्स और कॉनेंवालिस के समय का खूराँट नीलिज्ञ था। माधोजी 
सिधिया के यहाँ, नेपाल में और हेदराबाद में, तीन जगह बह कम्पनी के दूत का काम कर 
चुका था। माधोजी सिधिया को नाना फड़नवीस से लड़ा कर मराठों की सत्ता का नाश 
करने में, नंपाल के मार्गों और सेन्यबल इत्यादि का गुप्त पता लगाने में और हेदराबाद 
की सेना से फ्राश्सीसियों को निकलबवा कर उनकी जगह अंगरेज़ भरती कराने में मेजर 
कर्कपेट्रिक का खास हाथ था । 

इन दोनों अंगरेज़ों से वेल्सली को देशी रियासतों की हालत का ठीक ठीक पता 
चल गया और अपनी तजवीजञों को पक्का करने में बहुत बड़ी मदद मिली । आशा अन्तरीप 
से वेल्सली ने प्रधान मन्त्री पिट और भारत मन्‍्त्री डण्डास के नाम जो पत्र इंगलिस्तान 

अंगरेजञों को साम्राज्य पिपासा ३२७ 


भेजे, उनसे जाहिर हो जाता है कि इंगलिस्तान के शासकों ने वेल्सली को क्या क्‍या 
हिंदायतें दी थीं और भारत पहुँच कर उसकी क्या तजवीड़ें थीं । 


सबसीडियरी एलाएन्स 

एक खास तजवीज़ इस समय यह की गई कि भारतीय नरेशों के पास उस समय 
तक जहाँ जहाँ अपनी स्वतन्त्र सेनाएँ मौजूद थीं, उन सेनाओं को एक एक कर किसी तरह 
बरखास्त करा दिया जावे; उन नरेशों और उनकी रियासतों की रक्षा का भार कम्पनी 
अपने ऊपर ले ले; और पुरानी रियासती सेनाओं की जगह कम्पनी की सेनाएँ, अंगरेज़ 
अफ़सरों के अधीन, रियासतों के ख़च पर उन रियासतों में कायम कर दी जावें । इस नयी 
तजबीज़ व नाम सबसीडियरी एलाएन्स' रखा गया । 'सबसीडियरो' का अर्थ आथिक 
सहायता और 'एलाएन्स' का अर्थ 'मित्रता' हे। मतलब यह था कि हर देशी नरेश कम्पनी 
को निश्चित आथिक सहायता" देकर कम्पनी की सैनिक मित्रता' लाभ कर सके । 
निस्सन्देह देशी नरेशों को उनकी रियासतों के अन्दर उन्हीं के खर्च पर कैद करके रखने 
का इससे सुन्दर उपाय न सोचा जा सकता था। इस 'सबसीडियरी एलाएन्स' के विषय में 
एक यूरोपियन विद्वान लिखता हं-- 

“ सबसीडियरी एलाएन्स >< /< >< सिवाय एक धोखे के और फुछ न था। 
उसका उद्देश्य इंगलिस्तान की जनता को आँखों में धूल झोंकना था» >: » । 
 »> » ये देश ज्ाहिरा बिजय नहीं किए जाते थे, वहाँ के नरेशों को 

छत्र, चेंवर आदिक राजत्य के समस्त चिन्हों सहित तख़त पर रहने दिया जाता 

था, किन्तु असलो ताक़त उनके हाथों से लेकर एक पोलिटिकल एजण्ट के हाथों में 

दे दी जाती थी « » >॥!+ 

इस तजबीज़ का उद्देश्य इंगलिस्तान की जनता की आँखों में धूल झोकना रहा हो 
या न रहा हो, इसमें सन्देह नहीं कि उस समय के बेशुमार भोले एशिया निवासियों की 
आँखो में धूल झोंकने के लिए यह काफ़ी साबित हुई । 

जिन छलों द्वारा वेल्सली ने भारत में अपनी सबसीडियरी एलाएन्स का जाल बिछाया, 
जिस तरह उसने भारत के मुसलमानों और मराठों को वश में किया, निज्ञाम और पेशवा 
को फाँस कर उन्हें कम्पनी का क़ैदी बनाया, करनाटक के नवाब, तंजौर के राजा, अवध 
के नवाब और वज़ीर सूरत और फर्रुखाबाद के नवाबों के इलाक़े छीने और टीपू, सिंधिया, 
होलकर और भोंसले को बरबाद किया, इन सब बातों का विस्तृत बयान अलग अलग 
अध्यायों में किया जावेगा । 


ईसाई धर्म प्रझार 
इस अध्याय को समाप्त करने से पहले केवल एक बात हम और बता देना चाहते 

३२८ भारत में अंगरेजो राज 


हैं। वह यह कि मार्क्विस वेल्सली के शुद्ध राजन॑तिक उद्देश्य के अछावा उसका एक उद्देश्य 
भारत में ईसाई धममं का प्रचार करना भी था । 

वेल्सली ने भारत आते ही सब से पहले ईसाई धर्म के अनुसार अंगरेज़ी इलाक़े के 
अन्दर रविवार की छुट्टी का मनाया जाना जारी किया । उस दिन समाचार पत्रों का 
छपना तक क़ानूनन बन्द कर दिया गया । कलकत्ते के फ़ोर्ट विलियम में उसने एक कालिज 
की स्थापना की । इस कालिज का एक उद्देश्य विदेशी सरकार के लिए सरकारी नौकर 
तैयार करना था । वेल्सली के जीवन चरित्र का रचयिता, आर० आर० पियर्स, साफ़ लिखता 
हैं कि यह कालिज भारतवासियों में ईसाई धर्म को फैलाने का भी एक मुख्य साधन था । 
इस कालिज के ज़रिए भारत की सात अरूग अलग भाषाओं में इंजील का अनुवाद करा कर 
उसका भारतवासियों में प्रचार कराया गया । माक्विस वेल्सली न अपने व्यक्तिगत जीवन 
में चरित्रवान था और न सार्वजनिक जीवन में अपने से पहले के किसी गवरनर जनरल से 
अधिक ईमानदार था, फिर भी उसकी इस ईसाई धर्म निष्ठा के लिए अंगरेंज़ इतिहास 
लेखक प्राय: उसकी प्रशंसा करते हैं। सच यह हैं कि उसका ईसाई धर्म प्रचार भी राजनैतिक 
इष्ट सिद्धि का एक साधन मात्र था । 


चोदहयाँ अध्याय 
बेल्सली भ्रोर निज्ञाम 


इंगलिस्तान के मन्‍त्री के नाम वेल्सलो के पत्र 

आशा अन्तरीप से वेल्सली नें इंगलिस्तान के एक मन्त्री, डण्डास, के नाम दो ख़ास 
पत्र लिखे, एक २३ फ़रवरी, सन्‌ १७९८ को, और दूसरा २८ फ़रवरी को। इनमें से पहले 
पत्र में वेल्सली ने लिखा-- 

४ ८ >< » हमें सबसे बड़ा लाभ इस समय इस बात में हे कि देशी नरेश 
एक दूसरे के साथ अपनी दोस्ती या दुशसनी का फ़ेसला तक नहीं कर सकते ।//* 
इस वाक्य में तीन ख़ास देशी शक्तियों की ओर इशारा था--निज़ाम, मराठे और 

टीपू सुलतान । इनमें निज्ञाम को कभी भी अंगरेज़ों से लड़ने का साहस न हुआ था। मराठों 
के विषय में वेल्सली ने अपने २८ फ़रवरी के पत्र में डण्डास को लिखा--- 

“पेशवा का बल और प्रभाव इतनी तेज़ी के साथ घटता जा रहा हूँ कि मराठों पर 
हमला करने की न अभी ज़रूरत है और न ऐसा करना उचित है । टीपू के विषय में वेल्सली 
के २३ फ़रवरी के पत्र से स्पष्ट हैँ कि वह अफ़रीका ही में टीपू पर हमला करने का संकल्प 
कर चुका था। इस पत्र में वेल्सली ने यह भी लिखा कि---“टीपू के विरुद्ध लड़ने के लिए 
हमें दूसरे भारतीय नरेशों की मदद की ज़रूरत होगी, किन्तु निज्ञाम की सेना पर विश्वास 
नहीं किया जा सकता कि वह ऐसे मौक़ पर टीपू के विरुद्ध हमारा साथ देगी ।” बात यह 
थी कि निज़ाम के पास कम्पनी की सेना के अलावा अभी तक एक अपनी स्वतन्‍्त्र सेना भी 
मौजूद थी । फ्रान्सीसी सेनापति मो० रेमाँ को सर जॉन शोर ने जबरदस्ती निञ्भाम की इस 
सेना से निकलवा दिया था, फिर भी अनेक योग्य फ्रान्सीसी अफ़सर अभी तक उस सेना 
में मौजूद थे। अंगरेज़ इतिहास लेखक स्वीकार करते हैँ कि इस पुरानी सेना और उसके 
फ़ान्सीसी अफ़सरों ने सदा वफ़ादारी के साथ निज्ञाम और उसके दरबार की सेवा की । 
केवल छ वर्ष पहले यही सेना टीपू के विरुद्ध अंगरेज़ों का भी साथ दे चुकी थी । किन्तु इस 
सेना की बाग अंगरेज़ों के हाथों में न थी, इसलिए सब से पहला काम वेल्सली के लिए यह 
था कि निज्ञाम की इस सेना को तोड़ कर उसकी जगह कम्पनी की एक नयी सबसीडियरी 
सेना निजञ्ञाम के राज में कायम कर दे । दूसरे शब्दों में, वेल्सली ने सब से पहले निज्ञाम 
को सबसीडियरी सन्धि' के जाल में फाँसने की तजवीज़ की । 


निजञ्ञाम को सबसोीडियरी सन्धि के जाल में फाँसने को तजवोज 
निजञ्ञाम की हालत पहले ही काफ़ी गिरी हुई थी । कुर्दंला की पराजय ने उसे और 

३३० भारत में अंगरेजी राज 


भी कमज़ोर कर दिया था। मालूम होता है, कु्देला में अंगरेज्ञों के निज्ञाम को मदद न देने 
और उसकी सबसीडियरी सेना तक को उससे दूर रखने का असली मतलब यह था कि 
अंगरेज़ निज्ञाम को जहाँ तक हो सके, कमज़ोर कर देना चाहते थे । वेल्सली ने डण्डास 
को लिखा-- 

“से अभी लिख चुका हें कि :< :< 2 कुर्देा की सन्धि शक ओर जिस ढेंग 
से उस सन्धि फा पालन कराया गया हे उससे, निज्ञाम को हालत कितनी गिर गई 
हैं ओर कितनी कमज़ोर हो गई हेँ। 

“इस समय मालूम होता है कि हेदराबाद का दरबार हमारे साथ अधिक 
गहरा सम्बन्ध क्रायम करने के लिए बड़ो बड़ो क़्र्वानियाँ करने को तेयार हे । और 
यदि किसी दूसरे सबब से इस सम्बन्ध को अनुचित न समझा जावे तो बजाय 
इसके कि हम अपनी ओर से पत्र-व्यवहार शुरू करें और निज्ञाम से कहें कि तुम 
अपनी सेना के किसी हिस्से को बरखास्त कर दो, यदि निज्ञाम हमसे प्रार्थना करे 
और हम उस पर बतौर एक अहसान के उसके साथ इस तरह के सम्बन्ध को मंजूर 
करें तो शायद हमें बहुत अधिक लाभ हो सकता हूँ ।” 
इस अधिक गहरे सम्बन्ध' से वेल्सली का मतलब सबसीडियरी सन्धि से है । 


हेदराबाद के बरबार में दो अंगरेज्ञ दूत 


निज्ञाम को सबसीडियरी सन्धि' के जाल में फाँसने के लिए हँदराबाद के दरबार 
में एक गृप्त षपड़यन्त्र रचा गया । निज़्ाम के कुछ दरबारियों को, जिनमें निज्ञाम का वजीर 
अजीमुलउमरा भी था, रिशवतें देकर अपनी ओर फोड़ा गया, और निज्ञाम से यह सारा 
मामला अन्त समय तक छिपा कर रखा गया । इस षड़्यन्त्र में वेल्सली के दो मुख्य मददगार 
थ--एक मेजर कककंपैट्रिक का छोटा भाई कप्तान कर्कपट्रिक, जो अपने बड़े भाई की जगह 
हँदराबाद में रेज़िडेण्ट था, और दूसरा कप्तान क्कंपैद्रिक का असिस्टेण्ट, कप्तान मेलकम । 

कप्तान ककंपेट्रिक बहुत ही चलता पुरज्ञा था। उसने अपना रहन सहन, पहनावा 
सब हिन्दोस्तानी ढंग का कर रखा था। हँदराबाद में उसका नाम हशमतजंग' पड़ा हुआ 
था। एक मसलमान दरबारी की लड़की के साथ उसने बाज़ाब्ता निकाह कर लिया था । 
हैदराबाद ही में अनेक बार उस पर रिशवतसितानी, बदचलनी और हत्या तक के जुरम 
लगाए गए । हिन्दोस्तानी दरबारियों के साथ साज़िशें करने में वह सिद्धहस्त था और इस 
अबसर पर बेल्सली को उसने बड़ा काम दिया । 

दूसरा, कप्तान मेलकम, स्कॉटलेण्ड के निहायत ग़रीब माँ-बाप का लड़का था । 
१२ साल की आयू में भारत भेजे जाने के लिए वह कम्पनी के डाइरेक्टरों के सामने पेश 
हुआ । परीक्षा के तौर पर एक डाइरेक्टर ने उससे पूछा--- क्यों बच्चे, यदि हँदरअली 
तुम्हें मिल जावे तो तुम क्या करोगे ?” लड़के ने फ़ौरन उत्तर दिया-- क्या कखेंगा ? में 
फ़ौरन अपनी तलवार खींच कर उसका सर काट डालूँगा । डायरेक्टर ने कहा-- “बहुत 
ठीक, और फिर आज्ञा दी---इसे पास किया गया।” 

इस तरह पास होकर और सेना में भरती होकर अप्रैल सन्‌ १७८३ में १३ साल 
की आयू में मेलकफम मदरास पहुँचा । टीपू के साथ अंगरेज्ञों की पहली लड़ाई में वह शामिल 


वेह्सली और लिज्ञास ३३९१ 


था । धीरे धीरे उसने फारसी भाषा और देशी रियासतों की हालत का खूब अध्ययन किया | 
माक्विस वेल्सली मदरास में मैलकम से मिल कर बड़ा प्रसन्न हुआ | २० सितम्बर, सन्‌ 
१७९८ को उसने कप्तान मैलकम को सेना से निकाल कर हैदराबाद के दरबार में 
कर्कपेट्रिक का असिस्‍्टेण्ट नियक्स कर दिया । ककंपैट्रिक और वेल्सली, दोनों के लिए 
मेलकम अत्यन्त उपयोगी साबित हुआ । 


अज्ञीमुलउमरा के साथ गप्त साजिश 


तजवीज़ यह थी कि अज्ीमलूउमरा बिना निज्ञाम को ख़बर किए रियासत की सेना 
को चपचाप टुकड़े टुकड़े करके बरखास्त कर दे और पेशतर इसके कि निज्ञाम को खबर 
हो, कम्पनी की नयी सबसीडियरी सेना है दराबाद पहुँच कर उसकी जगह ले छे। ८ जुलाई 
सन्‌ १७९८ को वेल्सली ने कलकत्ते से कप्तान कर्कंपेटिक के नाम एक पत्र लिखा जिसके 
ऊपर “गुप्त” लिखा हुआ था। केवल छे साल पहले निज्ञाम और अंगरेजों के बीच मित्रता 
की सन्धि हो चुकी थी । उस सन्धि को मिट्री में मिला कर अब गवरनर जनरल ने रेज़िडेण्ट 
को आज्ञा दी कि जिस तरह हो सके किसी गप्त ढेंग से निज्ञाम की रियासती सेना को, 
जिसमें फ्रान्सीसी अफ़सर हैं, बरखास्त करवा कर उसकी जगह कम्पनी की नयी सबसी- 
डियरी सेना एक बार क़ायम कर दो | इस पत्र में कप्तान कर्कपैट्रिक को आदेश दिया गया 
कि यह सारा काम चुपचाप ऊपर ही ऊपर वजीर अज़ीमुलउमरा की मारफ़त पूरा करा 
लिया जाबे और निज़ाम को इसका बिलकुल पता न चलने पावे। वेल्सली ने लिखा-- 

४» ८ 2» अज्ञीमुलउमरा पर ख़ब ज्ञोर देना कि इसको पूरी पूरी अह- 
तियात रखना ज़रूरी हे कि 2 > तजवोज़ं खलने न पावें; उसे यह सुझा देना 
कि सेना को छोटे छोटे टुकड़ों में करके एक एक टुकड़े को अलग अलग बरखास्त 
करना अधिक उचित होगा, ताकि अन्त में आसानी से सारी सेना को ख़तस किया 
जा सके और सेना के अफ़सर या सिपाही वहाँ से जाकर टीपू या सिधिया के यहाँ 
नौकरी न कर हें । 

“जब अज्ञोमलउमरा निजञ्ञाम के नाम पर इन सब बातों को करने के लिए 
राज्षो हो जाये तब तुम सदरास से कम्पनो की सेना बलवा भेजना 
जिस तरह हँदराबाद के पहले निज़ामुलमुल्क ने अपने स्वामी, दिल्ली सम्राट, के 

साथ विश्वासघात करके मुग़ल साम्राज्य के अधःपतन में सहायता दी थी, उसी तरह अब 
अज़ीमूलउमरा ने अपने स्वामी निज्ञाम के साथ विश्वासधात करके हैदराबाद की 
स्वाधीनता का खात्मा कराया ! 


मन प43च्कम>े सनम 

३३२ भारत में अंगरेज़ी राज 


हिन्दोस्तानी नरेशों के मन्त्रियों को रिशवतें देकर अपनी ओर करने की कोशिश 
करना अंगरेज़ अफ़सरों के लिए उन दिनों एक आम बात थी। माक्विस वेल्सली के सगे 
भाई, आर्थर वेल्सली ने, जो बाद में डयूक ऑफ़ वेलिंगटन के नाम से प्रसिद्ध हुआ, २४ 
अगस्त, सन्‌ १८०३ को मेजर श्ञा के नाम एक पत्र में लिखा था-- करनल क्लोज़ के नाम 
मेरे पत्रों से आपने देखा होगा कि हर बात की ठीक ठीक ख़बर रखने के लिए मेने इस बात 
पर जोर दिया हैं कि करनल क्लोज़ पेशवा के मन्त्री को धन दे ।* 


वेल्सली की अधिक व्यापक तजवोीज्ञ 

कप्तान ककंपैद्धिक को पत्र लिखने के एक सप्ताह बाद १५ जुलाई, सन्‌ १७९८ को 
बेल्सली ने मदरास के गवरनर को लिखा कि आप हैदराबाद के लिए सेना तैयार रखिए। 
इस पत्र में वेल्सली ने लिखा--में चाहता हूँ निज्ाम में कुछ योग्यता और बल फिर से 
आ जावे ।” निस्सन्देह वेल्सली अपने चिर मित्र निज्ञाम से छिपा कर और उसके साथ 
दगा करके उसका बल बढ़ाना चाहता था । सीधे शब्दों में इस वाक्य का मतलब था 
“निज्ञाम की हकूमत का अन्त हो जावे । और आगे चल कर वेल्सली लिखता हँ-- 

“में एक कहीं अधिक बड़ी तजवीज्ञ तमाम रियासतों के साथ इसी तरह 
को सन्धियाँ करने की तंयार कर रहा हूँ, और इस समय की तजबीज़्ञ केवल उस 
बड़ी तजवोीज्ञ का एक हिस्सा है । » » 2८ मेरा ख़याल हूँ कि जो फ़ौज हंदराबाद 
भेजनी हे, उसे जमा करने के लिए सब से अच्छी जगह गुण्ट्र होगी /< *< » इस 
बात को गुप्त रखने की अत्यन्त कड़ी से कड़ी अहतियात की जाबे ।2< »< » 
जो जगह आप तय करें उसको सुचना हे दराबाद के क़ायम मुक़ाम रेज़िडेण्ट को 
दे देना आवश्यक होगा, ताकि वह कमाण्डिंग अफ़सर के साथ पत्र-व्यवहार कर सके । 

> »< » अपनी तसास काररबाई आप पुना और हेदराबाद के रेज़िडंण्टों को 
लिखते रहें, किन्तु केवल उनकी अपनी सूचना के लिए उन्हें लिख भेजें कि वे अपने 
यहाँ के दरबारों को इसकी ख़बर न होने दें ।/* 

जनरल हैरिस के नाम १९ अगस्त के पत्र में वेल्सली ने लिखा--- 

४» » » मेरे १६ जुलाई के पत्र से आपको पता चल गया होगा कि 
यह तजवोज् भारत में अंगरेज्ञो राज का अस्तित्व क्रायम रखने के लिए कितनी 
ज़रूरी है ।” 
इस पत्र में भी तजवीज़ को गुप्त रखने पर फिर खूब ज़ोर दिया गया । 


अज्ञीमुलठउमरा को घबराहट 
माक्विस वेल्सली के एक पत्र से मालम होता है कि इतने पर भी अज़ीमलूउमरा 


(५४०६० ००+++०«>+०7+« 


$# १9 00]6९९ 8 70 768706 ए॥6 कैंश्था) [0 50घा6 दल्डाछढ ० ढीटांशाए१ 28080 
9०ए८2-. प्रश्न घालह्यइएा९ढ 0775 फुशाए ० 28 फपए।ं ग्राण€ लडॉटावआरएड फौडग) [0 (6 
९58 0॥5वतहषा। एाी 0एा 8॥870068, . ... . . (९ ७2९58 90307 (0-0 858९70॥78 ६४6 ४7005 
5685860 [07 ल+6९:४०४०१, ४०0फ्रॉ8 ७९ [8 पर ठपफ्रशांपरः (ए7ए॥॥॥...... (6 7705६0 807070 8027- 
(ठणा 0 82060५ ॥ (06 #|06 णी ांड छ>०्ज्व््ताा३8 :..... ऋण जा) 00०0रशएणा086 (6 
छ046 9700660॥78 ६० पाठ 7२९८३४४6९८॥६5 8६ 20078 &70 पसतरत्दाबर०80 07 फ#ेट# 4907078- 
पणा ०, 3700 00 (0 ०६ वाफुबा०0 ६४0 पाशं। 765700क्‍ए6 (0प्र8-"--र्द्लापुए७88 ० 
३४९७॥।७३॥6४ ६0 (एक्षादातं पक्षाव3, 500 उएू५, 7798. 


वैल्सली और निञ्ञाम औ३ ह 


अन्त तक कुछ झिझकता रहा । सम्भव है उसकी आत्मा भीतर से उसे दिक़ करती हो, या 
सम्भव है कोई और सबब रहा हो । जो हो, उसने निज्ञाम की सेना को बरखास्त करने में 
देर की। अंगरेज़ों के लिए इस तरह के मामले में देर खतरनाक हो सकती थी। इसलिए 
मैलकम और ककंपैट्रिक ने दूसरी ओर से भी अपना इन्तज़ाम कर लिया था । उन्होंने 
निज्ञाम की सेना के अन्दर भी अपने षड्यन्त्र का जाल पूर रखा था। कम्पनी की सेना बिना 
निजाम की सेना के बरखास्त होने का इन्तज़ार किए मदरास से हेंदराबाद के लिए चल 
पड़ी । कप्तान मैलकम की जीवनी का रचयिता, सर जॉन के, लिखता हैँ कि-- हमारे 
सौभाग्य से ऐन मौक़े पर निज़्ाम की पलटनें अपने अफ़सरों के विरुद्ध बलवा कर बंठीं 
क्योंकि उनकी तनखाहें चढ़ गई थीं । उन्होंने अपने फ्रान्सीसी सेनापति को क़ैद कर लिया ।/* 
इत्यादि । जॉन के यह नहीं बतलाता कि किन तरीक़ों से रेज़िडेण्ट और उसके असिस्‍्टेण्ट 
ने निज्ञाम की फ़ौजों को (ऐन मौक़े पर” बलवा करने के लिए तैयार किया । इसी मौके 
पर कम्पनी की पलटनों ने भी अचानक हँदराबाद को जा घेरा । वज़ीर अज्ञीमुलउमरा से 
कहा गया कि आप फ़ौरन निज़्ाम की पलटनों को बरखास्त करके कम्पनी की पलटनों को 
उनकी जगह दे दें । लिखा हूँ कि कम्पनी की सेना को इतनी जलदी हैदराबाद में देख कर 
अज़ीमुरूठमरा चकित रह गया और एक बार उसने रियासत की सेना को बरखास्त करने 
से इनकार कर दिया । जिस सेना और उसके अफ़सरों ने सदा इतनी वफ़ादारी के साथ 
राज की सेवा की थी उसे बेक़सूर बरखास्त कर देना अज़ीमुऊठमरा के लिए भी इतना 
आसान न था। असहाय निज़ाम को चन्द घंटे पहले तक इस तमाम काररवाई का गुमान 
भी न था। किन्तु न निज़ाम में इतनी हिम्मत थी और न उसके आदमियों में इतनी वफ़ादारी । 
अन्त में चारों ओर से कम्पनी की पलटनों से घिर कर, स्वयं अपने दरबार को विश्वास- 
घातकों से छछलनी छलनी देख कर और अपनी ही सेना को अपने ख़िलाफ़ विद्रोही देख 
कर निज़ाम को अंगरेज़ रेज़िडेण्ट की इच्छा पूरी करनी पड़ी । 


कम्पनी और निज्ञाम में सबसीडियरी सन्धि 


१ सितम्बर, सन्‌ १७९८ को निज्ञाम ने कम्पनी के साथ उस नये सन्धि-पत्र पर 
हस्ताक्षर कर दिए जिससे हैदराबाद दरबार की स्वाधीनता का सदा के लिए खात्मा हो 
गया । इस सन्धि-पत्र का पहला ही वाक्य इधर से उधर तक सरासर झूठ हैं । उसमें 
लिखा है--- 

“जुंकि नवाब निज्ञामुलमुल्क आसफ़जाह बहादुर ने मौजदा दोस्ती के महत्व 
को देखते हुए यह इच्छा प्रकट की हूं कि माननीय कम्पनो की जो सेना इस समय 
निज्ञाम की नौकरी में हें उसकी तादाद बढ़ा दी जावे, इत्यादि, इसलिए »< »< »<।॥/” 
निज्ञाम का इस तरह की कभी कोई इच्छा प्रकट करना तो दूर रहा, उसे इस तमाम 

साज़िश का पहले से गुमान तक न था। केवल दग्ा और लाचारी ने उसे सन्धि-पत्र पर 
हस्ताक्षर करने के लिए मजबूर किया । 

इस सबसीडियरी सन्धि के अनुसार छे हज़ार हिन्दोस्तानी सिपाहियों की एक नयी 

सेना मय तोपखाने के अंगरेज़ अफ़सरों के अधीन निज्ञाम के खर्च पर निज्ञाम के राज के अन्दर 


"लिन जकमम. 


# इ९७४८'३ 7६76 ०0/ 2/७70077. 


३३४ भारत, में अंगरेज्जी राज 


सदा के लिए क़ायम कर दी गई, और यह तय हुआ कि आइन्दा बिना कम्पनी की इजाजत 
के निज्ञाम किसी यूरोपियन को अपने यहाँ नौकर न रखे। इस प्रकार निज़ाम पहला भारतीय 
नरेश था जिसे माक्विस वेल्सली ने सबसीडियरी एलाएन्स' के जाल में फास कर उसे 
उसके अपने राज के अन्दर एक तरह का क़ैदी बना दिया, और जिसे अपने खजाने से उस 
सेना का खर्च बरदादइत करना पड़ा जिस सेना ने उसे क़ैद करके रखा । 


बेट्सली और उसके साथियों को कम्पनी की ओर से इनाम 


इंगलिस्तान के मन्त्रिमण्डल ने हँदराबाद की इस सन्धि पर विशेष पत्र द्वारा 
हांदिक सन्‍्तोष प्रकट किया, और कम्पनी के डाइरेक्टरों ने इनाम के तौर पर वेल्सली को 
बीस साल तक के लिए ५,००० पाउण्ड सालाना की पेनदन प्रदान की । यह पेनशन सन्धि 
की तारीख १ सितम्बर, सन्‌ १७९८ से शुरू की गई । कर्कपेट्रिक और मेलकम को भी उनकी 
सेवाओं के लिए इनाम और तरक्कियाँ दी गई । 

इसके बाद निजञाम की हालत इतनी असहाय हो गई कि अजीमुलउमरा की मृत्य 
के बाद निजाम की इच्छा के विरुद्ध अंगरेज़ों ने अपने एक आदमी मीर आलम को उसकी 
जगह निज़ाम का प्रधान मन्त्री नियक्त करवा दिया । 

इम समस्त दग़ा के लिए एक बहाना यह लिया गया कि अंगरेज़ों को उस समय 
फ्रान्सीसियों से और टीपू सुलतान से हमले का डर था, और इसलिए उन तमाम शक्तियों 
को पं _छ कर देना अंगरेज़ों के लिए आवश्यक था जिनके फ्रान्सीसियों या टीपू से मिल जाने 
की सम्भावना हो । किन्तु एक तो उस समय की समस्त स्थिति को देखने से मालम होता 
है कि ये दोनों डर बिलकुल झूठे थे, दूसरे यदि इस तरह की कोई आशंकाएँ रही भी हों तो 
भी गम्भीर सन्धियों को तोड़ कर और गुप्त षड्यन्त्र रच कर दूसरे राज्यों की स्वाधीनता 
को हरने का यह कोई न्यायोचित बहाना नहीं हो सकता । इस सब का असली कारण था 
अंगरेज़ों की वह साम्राज्य पिपासा जिसका पिछले अध्याय में जिक्र किया जा चुका है । 


हँदराबाद और पूना में अन्तर 


ठीक जिस तरह के प्रयत्न हेदराबाद में किए जा रहे थे, उसी तरह के प्रयत्न उसी 
समय पूना दरबार में भी चल रहे भे । ८ जुलाई को वेल्सली ने कप्तान क्क॑पैद्रिक के नाम 
पत्र लिखा, और ठीक उसी दिन उसी विषय का एक पत्र पूना के रेज़िडेण्ट को लिखा । 
किन्तु पूना में वेल्सली को सफलता न हो सकी । गोकि नाना फड़न ऐस उस समय कैद में 
था, फिर भी पूना दरबार अभी तक हेदराबाद दरबार की तरह राजनीति शून्य या चरित्र 
शून्य न हो पाया था। पूना दरबार में अभी तक ऐसे जागरूक और दूरदर्शी नीतिश मौजूद 
थे जो अंगरेज्ञों की चालों में इतनी आसानी से न आ सकते थे । 


कथ.."+ उरजव ममता कर सकी, 


पत्र हथाँ अध्याय 


टोपू सुलतान 
सन्‌ १७९२ की सन्धि के बाद 


पिछले अध्यायों में टीपू सुलतान के जन्म, बाप की मुत्यु के बाद उसकी गद्दी 
नशीनी और मैसूर के पहले दोनों युद्धों में अंगरेज़ों के साथ उसकी लड़ाइयों का जिक्र आ 
चुका हू । सन्‌ १७९२ में अंगरेज़ों, निज्ञाम और मराठों ने मिल कर टीपू पर हमला किया 
और उसका आधा राज छीन कर आपस में बाँट लिया । इन चारों दक्तियों के बीच उस 
से पहले मित्रता की सन्धि हो चुकी थी । लड़ाई के बाद टीपू पर तीन करोड़ से ऊपर युद्ध 
का दण्ड लगाया गया, जिसमें से एक करोड़ उसी समय वसूल कर लिया गया, बाक़ी की 
अदायगी के लिए दो साल की मियाद नियत की गई । कॉर्नवालिस के पत्रों से जाहिर हैं 
उसे यह आशा थी कि टीपू, जिसका आधा राज छिन चुका था और बाकी रौदा और 
बरबाद किया जा चुका था, दो साल के अन्दर इतनी भारी रक़म अदा न कर सकेगा और 
कम्पनी को इस बहाने उसका रहा सहा राज भी हड़पने का मौक़ा मिल जावेगा । किन्तु 
कॉनवालिस को इस विषय में निराशा हुई। टीपू एक अत्यन्त योग्य शासक था । वह अपनी 
ज़बान वंग भी सच्चा था। उसने अपनी ओर से सन्धि की शर्तों का सचाई के साथ पालन 
किया । इतिहास लेखक मेलकम लिखता हैं कि--नृपोचित अथक परिश्रम और अदम्य 
उत्साह के साथ वह हर उचित उपाय से अपनी खोई हुई सत्ता को फिर से प्राप्त करने की 
कोशिश में अपनी पूरी शक्ति लगा देने का गम्भीर संकल्प कर चुका था । इसीलिए सन्‌ 
१७९२ के बाद-- 

“टीपू ने सब से पहले अपनो आन क़रायम रखते हुए ठोक समय पर उस 
भारी रफ़्म को अदा कर दिया, जो सन्धि के समय उसके शत्रुओं की ओर से तय 
कर दी गई थी। इस तरह ठीक मियाद के अन्दर इतनी बड़ो रक़्म का अदा हो जाना 
एक असावारण बात है । फिर अपनी मुसीबतों से घबरा कर बेठ जाने के बजाय, 
युद्ध में मुल्क की जो बरबादी हुई थी, टीपू सुलतान ने उसे फिर से दुरुस्त करने में 
अपनी सारी शक्ति लगा दी। उसने अपनी राजधानी की रक्षा के लिए क़िलेबन्दी 
को बढ़ाया, सवारों की सेना को फिर से पूरा किया, पंदल सेना में नये रंगरूट भर 
कर उन्हें शिक्षा देनी शुरू की, अपने उन सामन्त सरदारों को, जो धशज्रु से मिल 
गए थे, दण्ड दिया, और अपने राज में खेती बाड़ी की उच्नति करना शुरू किया; जिस 
से थोड़े ही दिनों में उसका देश फिर पहुले की तरह खुशहाल विखाई देने लगा ।”* 


निजलिनि आल जत+++ *> कि विज डिफिटफ “7 

१३६ भारत म॑ अंगरेज़ौ राज 


टीपू को मिटाने का संकल्प 

ऊपर लिखा जा चुका है कि टीपू ने सचाई के साथ सन्धि की शर्तों का पालन किया । 
किन्तु टीपू की वीरता और उसकी योग्यता और उसके राज का फिर से पनपना ही अंगरेज़ों 
के लिए सब से अधिक खतरनाक था । कॉनंवालिस के पत्रों से साबित है कि वह टीपू के 
अस्तित्व ही को भारत में अंगरेज़ी राज के लिए खतरनाक मानता था । वेल्सली के पत्रों 
से साबित है कि वह भारत में क़दम रखने से पहले आशा अन्तरीप ही में टीपू पर हमला 
करने और जिस तरह हो सके उसे कुचलने का संकल्प कर चुका था। निज्ञाम और पेशवा 
को पंगुल कर देने की उसकी कोशिशें एक तरह से टीपू को कुचलने की अधिक गहरी 
योजना के ही अंग थीं । 


टीपू पर झूठ इलज़ाम 

टीपू पर हमला करने से पहले उस पर कोई न कोई इलज़ाम लगाना ज़रूरी था । 
कहा गया कि टीपू अंगरेज़ों पर हमला करने वाला हैं और इसके लिए फ्रान्सीसियों के साथ 
गुप्त साज़िश कर रहा हैं । बयान किया गया कि मारीशस के टीपू में फ़रान्सीसियों ने एक 
ऐलान प्रकाशित किया है, जिसमें लिखा हूँ कि टीपू ने अपने कुछ विशेष दूत एक जहाज़ 
में मारीशस भेजे हें और उन दूतों के ज़रिए अंगरेज़ों के विरुद्ध फ्रान्सीसियों के साथ मेल 
करने का विचार प्रकट किया हू, इत्यादि । इसी इलज़ाम की बिना पर बिना टीपू से कोई 
पूछ ताछ किए काररवाई शुरू कर दी गई । ९ जून, सन्‌ १७९८ को माक्विस वेल्सली ने 
इस फ्रानस्सीसी ऐलान की एक कापी मदरास के गवरनर हेरिस के पास भेजी और उसे 
आदेश दिया कि तुम तुरन्त टीपू के विरुद्ध सेना जमा करो । इसके बाद २० जून, सन्‌ १७९८ 
को वेल्सली ने हेरिस को एक दूसरे पत्र द्वारा अपने अन्तिम निश्चय” की सूचना दी और 
लिखा कि-- में समुद्र तट पर सेना जमा करने का पक्का निदचय कर चुका हूँ ।' इस 
पत्र में 'टीपू पर अचानक हमला करना” वेल्सली ने अपना उद्देदय” बताया, और अन्त 
में इस बात पर जोर दिया कि इस सारे मामले को “गुप्त” रखना “अत्यन्त आवश्यक” है।* 

सन्‌ १७९२ में निज्ञाम और पेशवा, दोनों ने टीपू के विरुद्ध अंगरेज़ों का साथ दिया 
था । उस समय की सन्धि में यह तय हो गया था कि यदि टीपू की ओर से सन्धि की शर्तों 
का उल्लंघन होगा तो अंगरेज़, निज़ाम और पेशवा, तीनों मिल कर उसका मक़ाबला करेंगे । 
टीपू ने ईमानदारी के साथ सब शर्तों का पालन किया इसलिए अब वेल्सली ने टीपू पर 

टीपू लुलतान ३३७ 


हमला करने से पहले, निजाम और पेशवा से सलाह करने के बजाय, सिंज़ाम को अपने 
सब्सीडियरी एलाएन्स' के जाल में केद कर लिया, और जब पेशवा के दरबार में सब्सी- 
डियरी एलाएन्स' की चाल न चल सकी तो पेशवा को फेंसाए रखने के लिए सिंधिया को 
उकसा कर उसे एक विशाल सेना सहित पेशवा के पीछे लगा दिया और उस सेना द्वारा 
वेशवा के इलाके को लटवाना शुरू कर दिया । 


जेम्स मिल ने अपने इतिहास में साबित किया हे कि उस समय फ्रान्सीसियों के 
टीपू के साथ मिल कर ब्रिटिश भारत पर हमला करने की कोई किसी तरह की सम्भावना 
तक न थी। उसने यह भी दिखलाया है कि जिन काग़ज़ों के आधार पर टीपू पर फ्रान्सीसियों 
के साथ साजिश करने का इलज़ाम लगाया गया उनमें से कुछ ऐसे थे जिनसे टीपू का कोई 
दोषे साबित नहीं होता, और बाक़ी साफ़ जाली थे ।* 


इससे अधिक इन झूठे इलज़ामों की छान बीन की आवश्यकता नहीं है । मदरास 
के गवरनर हैरिस ने २३ जून, सन्‌ १७९८ को एक पत्र में माक्विस वेल्सली को दरशाया 
कि ऑपकी आशंकाएँ बिलकुल बेबुनियाद हैं और ठीपू से इस समय युद्ध छेड़ना अनुचित 
हैं । मदरास गवरमेण्ट के सेक्रेटरी, जोशिया वेब, ने ६ जुलाई, सन्‌ १७९८ को वेल्सली को 
लिखा कि--- फ्रान्स की जो सेना मारीशस टापू में थी भी, वह सब वहाँ से यूरोप को भेज 
दी गई है और फ्रान्सीसी जहाज तक वहाँ से हटा लिए गए हैं, इसलिए फ्रान्सीसियों और 
टीपू के बीच साजिश होना असम्भव है ।' किन्तु वेल्सली के लिए फ्रान्सीसियों और टीपू 
की साजिश केवल एक बहाना थी, उसका असली उद्देश्य टीपू सुकतान को मिटा कर 
ब्रिटिश भारतीय साम्राज्य को बढ़ा लेना और भविष्य के लिए अपने मार्ग से एक जबरदस्त 
रुकावट को दूर कर देना था । 


टीपू के साथ धोखा 


९ जून, सन्‌ १७९८ को वेल्सली ने जनरल हेरिस को लिखा कि टीपू के विरुद्ध सना 
जमा की जावे, और उसके पाँच दिन बाद, १४ जून को उसने टीपू को एक अत्यन्त प्रेम भरा 
पत्र लिखा । इसके अलावा टीपू को और भी पूरी तरह धोखे मे रखने के लिए उसने एक नयी 
चाल चली । सर जॉन शोर के समय से बाईनाद के इलाके के सम्बन्ध में कम्पनी और 
टीपू के बीच कुछ झगड़ा चला आता था। वेल्सली ने अपना प्रेम दरशाने के लिए अब वह 
इलाक़ा टीपू को लोटा दिया । वेल्सली के प्रेम भरे पत्र के उत्तर में भोले टीपू ने अंगरेज़ 
गवरतर जनरल को लिखा-- 

“आपका मित्रता सूचक पत्र > > :< सिला .< » >» उससे मुझे इस 
क़दर खुशी और तसल्ली हुई कि जिसे पूरी तरह काराश पर बयान नहों किया जा 
सकता । :< > ०: ईइबर को कृपा से दोनों बादशाहतों के बीच एकता ओर प्रेम 
का उच्च सम्बन्ध ओर दोस्ती और मेल्ल को अनियादें पूरी मशबतों से क्रायम हें । 
मुझे हमेशा इसका खयाल रहता हे कि मौजूदा सुलहनामों को दातों पर फ़ायम रहें । 

३३८ भारत में अंगरेजी राज 


आप बिल से मेरे दोस्त और जेरखवाह हे, और सुझे विश्वास हें कि आप ध्यान से 
एकता ओर प्रेम को क़ायम रखेंगे ।* 


निस्सन्देह टीपू को वेल्मली की वास्तविक इच्छा और उसकी दुरंगो नीति का पता 
न था। वेल्सली एक ओर टीपू को अपनी मित्रता का विश्वास दिलाता रहा और दूसरी ओर 
उस पर हमला करने की गुप्त तैयारियाँ करता रहा । धीरे धीरे कुछ भनक टीपू के कानों 
तक भी पहुँच गई । २८ सितम्बर, सन्‌ १७९८ को वेल्सली के पास टीपू का एक और पत्र 
पहुँचा, जिसमे टीपू ने छिखा--- 


“दुष्ट लोग थोये झगड़े ओर तनाज्ञे खड़ें करके अपना मतलब पुरा करना 
घाहते हैँ, फिन्‍्तु ईइबर की कृपा से दोनों बादशाहतों के बीच एकता और प्रेम के 
चइमे इतने पाक और साफ़ बह रहे है कि स्वार्थो लोगों की चारों से ये गन्दे नहीं हो 
सकते ।” 
वेल्सली ने एक महीने के ऊपर तक इस पत्र का कोई उत्तर न दिया । इस बीच मिस्र 

देश के उत्तर में अंगरेज़ सेनापति नेलसन ने फ्रान्स के ज़हाज़ी बेड़े का खात्मा कर डाऊा । 
फ्रान्सीसियों का डर शुरू से झूठा था | यह डर किसी स्वतन्त्र भारतीय नरेश पर हमला 
करने के लिए कोई बहाना भी नहीं हो सकता था। फिर भी यदि इससे पहले फ्रान्सीसियों 
के भारत पर हमला करने की कोई सम्भावना हो सकती थी तो अब वह भी बिलकुल 
जाती रही । किन्तु जेसा हम लिख चुके हे, ये सब बातें वेल्सली के लिए केवल बहाना थीं 
उसका असली उद्देश्य दूसरा और स्पष्ट था। ४ नवम्बर को वेल्सली ने फिर टीपू को एक 
अत्यन्त मित्रता सूचक पत्र लिखा । ९ नवम्बर को अपनी तैयारी देख कर वेल्सली ने रंग 
बदला और एक अत्यन्त उदृण्डतापूर्ण पत्र में मारीशस के ऐलान का जिक्र करते हुए टीपू 
को लिखा कि--आप यह गुमान न करें कि मरे देश के धात्रुओं के और आपके बीच जो 
बाते हुई हैं उनकी ओर से मे उदासीन रह सकता हूं । इत्यादि । केवछ चार दिन के अन्दर 
टीपू की ओर बेल्सली के रुख में यह अचानक परिवर्तन हो गया । 


छेड़छाड़ 


इसी पन्न में वेल्सली ने टीपू को यह धमकी दी कि एक अंगरेज़ अफ़सर, मेजर 
डबटन, को इस उद्देश्य से आपके दरबार में भेजा जायगा ताकि शान्ति क्रायम रखने के 
लिए जिन जिन ज़िलों की अंगरेज़ों को जरूरत है, उन्हें वह आप से माँग ले । अंगरेज़ों की 
तैयारी अब पूरी हो चुकी थी इसीलिए टीपू से अब साफ़ छेड़छाड़ शुरू कर दी गई । 

पाँच दिन बाद वेल्सली ने अपनी जरू-सेना के. सेनापति, रेनियर, को लिखा कि-- 
“हंदराबाद को ठीक कर लिया गया है, और समुद्र तट पर दोनों ओर हमारी युद्ध की 
तैयारियाँ खूब हो चुकी है ---इसलिए “यह अवसर हमारे लिए अच्छा हे और में इस 
अवसर से लाभ उठा कर केवल डर दिखा कर या लड़ कर टीपू को शक्तिहीन कर देने 
का पक्‍का निरचय कर चुका हूं ।" 

' हीपू सुलतान ३३९ 


टीपू और बेल्सलो में पत्र-व्यवहार 

इसके बाद बिना टीपू के उत्तर का इन्तज़ार किए वेल्सली कलकत्ते से चल दिया 
और ३१ दिसम्बर, सन्‌ १७०८ को स्वयं युद्ध के मंदान के समीप रहने के उद्देश्य से मदरास 
पहुँच गया । मदरास पढ़ंचते ही उसे अपने ८ नवम्बर के पत्र के उत्तर में टीपू का साफ़ 
साफ पत्र मिला । 

मॉरीशस वाले मामले के जवाब में टीपू ने लिखा-- 

“इस खुदादाद सरकार में एक क़ोस ऐसे व्यापारियों को हे जो ख़श्की पर 
और सम॒द्र पर, दोनों जगह तिजारत करते हें। इनके गुमाहतों ने दो मस्तुलछू बाला 
एक जहाज़ खरोदा और उसमें चावल भर कर तिजारत के लिए निकले । अकस्मात्‌ 
यह जहाज्ञ मारीशस टापू जा पहुँचा । वहाँ से चालीस आदमी फ्रान्सीसी और काले 
रंग के, जिनमें से १० या १२ दस्तकार थे और बाक़ी नोकर थे, जहाज़ फा किराया 
देकर रोज्ञी की तलाश में यहाँ आ गए । उनमें से जिन्होंने नौकरी करना पसन्द 
किया थे रख लिए गए, बाक़ी इस खुदादाद सरकार की सोमा से बाहुर चले गए । 
शायद फ्रान्सोसियों ने, जिनमें बुराई और छल भरा हुआ है, इस जहाज्ञ के जाने 
से फ़ायदा उठा कर इन दोनों तरकारों के दिलों में मेल पंदा कर देने के उद्देश्य से 
ये अफ़वाहें उड़ा दी हें । 

“मेरी यह दिली रुवाहिश है और में सदा इसी कोशिश में लगा रहता हूं 
कि सुलहनाम की शर्ते पुरी हों और कम्पनी बहादुर की सरकार के साथ बोस्ती 
ओर मेल की बुनियाद स्थायी और मज़बूत रहे । /< »< » इस परिस्थिति में आपके 
मित्रता सूचक पत्र में युद्ध का संकेत » »< » पढ़ कर मुझे बड़ा ही आइसर्य हुआ।” 
वेल्सली की धमकी के जवाब में टीपू ने लिखा-- 

“यह समझा गया हे कि खुदा के फ़न्नल से सुलह के बकत चारों सरकारों 
के बीच क़सम खाकर जो प्रतिज्ञाएँ की गई हें, वे इतनी पक्की ओर सर्वस्वीक्षत हें 
कि हमेशा क्रायम रहेंगी » »< » से नहीं समझ सकता कि दोस्ती और भेल की 
बुनियादों को स्थायी बनाने के लिए, सलतनतों को सुरक्षित रखने के लिए और 
सब के लाभ और भले के लिए इससे ज़ियधादा कारगर और कोन से उपाय किए 
जा सकते हू ?* 

३१ दिसम्बर, सन्‌ १७९८ को वेल्सली को टीपू का यह पत्र मिला । ९ जनवरी, सन्‌ 
१७९९ को वेल्सली ने टीपू को एक और लूम्बा पत्र लिखा, जिसमें उसने टीपू को साफ़ 
लिख दिया कि आप अपन समुद्र के किनारे के सब नगर और बन्दरगाह अंग्रेजों के हवाले 
कर दें । पत्र मिलने के २४ घण्टे के अन्दर टीपू से जवाब माँगा गया । वास्तव में यह पत्र 
टीपू को केवल युद्ध की सूचना थी । 

टीपू अब अच्छी तरह समझ गया कि जिन विदेशियों को हँदर ने पूरी तरह परास्त 
करके भो उनके साथ दया और उदारता का व्यवहार किया, जिन्हें स्वयं टीपू ने एक बार 


अपनी म्‌टठी में लाकर उनके वादों पर विश्वास करके छोड़ दिया, जिन्होंने अभी छ॑ साल 

पहले उसके साथ मित्रता की सन्धि की थी, वे अब भी उंस पैर झूठे दोष मंढ़ कर उसे मिटा 
देने पर कमर कसे हुए थे पराजित शत्रु की ओर उदारता दिखलाना एशियाई नरेशों 
का सदा से एक ख़ास गृण रहा हे, किन्तु अनेक बार उन्हें इस उदारता का गहरा मूल्य 
चुकाना पड़ा है । 


युद्ध का ऐलान 

३ फ़रवरी, सन्‌ १७९९ को कम्पनी की सेना टीपू के राज की ओर बढ़ी । टीपू इस 
यूद्ध के लिए तैयार न था। १३ फ़रवरी को उसने वेल्सली को पत्र लिखा कि मामले को 
शान्ति से तय करने के लिए मेजर डवटन को मेरे दरबार में भेज दिया जावे । इसके बाद 
भी कई बार टीपू ने प्रार्थना की कि पहले बातचीत से मामले को तय करने की कोशिश 
कर ली जावे । किन्तु वेल्सली ने इन प्रार्थनाओं की ओर कुछ भी ध्यान न दिया । २२ 
फ़रवरी को टीपू के साथ युद्ध का ऐलान कर दिया गया । कम्पनी की सेनाएँ जनरल हैरिस 
के अधीन थी । जल और स्थल, दोनों ओर से टीपू को घेर लिया गया । विवश होकर टीपू 
ने भी वीरता के साथ मुकाबला करने का निश्चय किया । 


विश्वासघधात फा जाल 


वेल्सली जानता था कि बावजूद इतनी तेयारी के कम्पनी की सेना का टीपू को 
परास्त कर सकना इतना सरल न था। इसलिए उसने कम्पनी की प्राचीन प्रथा के अनुसार 
टीपू के अफ़सरों और उसकी प्रजा के साथ पहले ही से गुप्त साजिशें शुरू कर दी थी । 
वेल्सली ने मदरास के गवरनर हेरिस को लिखा-- 

“मेरे पास यह मानने के लिए काफ़ी वजह हे कि टोपू सुलतान के बहुत से 
सामन्त सरदार, मुख्य मुख्य अफ़सर और प्रजा के दूसरे लोग अपने नरेश के खिलाफ़ 
बग़ाबत करके कम्पनी और उसके साथियों को पनाह में आने के लिए तेयार है । 
सुलतान को दग़ाबाज़ी और ज़ियावती की वजह से जिस युद्ध में हमें फिर से पढ़ना 
पड़ा हूँ उसमें सुलतान के आद्सियों के असम्तोष और उनकी बरावत से, जहाँ तक 
हो सके, लाभ उठाना हमारे लिए जायहु और मुनासिब हूं ।”” 


एक बाज़ाब्ता कमीशन 

'दगाबाजी और ज़ियादती' वास्तव में किस ओर थी, यह इतिहास के पन्ने पन्ने से 
जाहिर है । दूसरी ओर विपक्षी के “आदमियों के असन्तोष और उनकी बग्रावत से जहाँ 
तक हो सके लाभ उठाना नहीं बल्कि उनमें असन्तोष और बग़ाबत पंदा करके उन्हें अपनी 
ओर फोड़ना--सदा ही कम्पनी के लिए जायज़ और मुनासिब' समझा गया । इस काम 

टीपू सुलतान ३४१ 


के लिए यानी पहले से जा जा कर टीपू के आदमियों से मिलने और उन्हें फोड़ने के लिए 
बेल्सली ने अपने भाई करनल वेल्सली, करनल क्लोज़, करनल एगन्यु, कप्तान मंलकम 
और कप्तान मंकॉले, पाँच आदमियों का एक बाज़ाब्ता कमीशन नियुक्त किया। इस समय 
के पत्रों से जाहिर है कि टीपू के विरुद्ध इससे पहले के युद्ध में भी कॉर्नवालिस इस तरह के 
उपायों को काम में छा चुका था । 

मीर हुसेनअली खाँ किरमानी ने अपनी फ़ारसी पुस्तक, “निशाने हँदरी , में विस्तार 
के साथ बयान किया है कि किस तरह कम्पनी की सेनाओं ने एकाएक चारों ओर से टीपू 
को जा घेरा, किस तरह वीरता और आन के साथ टीपू ने मरते दम तक णात्रुओं का 
मुकाबला किया और किस तरह टीपू के दरबार और उसकी सारी सेना को विश्वासघातकों 
से छलनी छलनी करके अन्त में अंगरेज़ों ने विजय प्राप्त की । 


टीपू पर चारों ओर से हमला 


उस पुस्तक से पता चलता हे कि इस युद्ध में निज़ाम और उसके वज्जीर. मीर आलम, 
ने अगरेज़ों को फिर खूब सहायता दी | चार हज़ार सेना मदरास से जनरल हेरिस के अधीन 
थी । चार हज़ार सब्सीडियरी सेना हेदराबाद से आकर मिली । दो हजार सेना बंगाल की 
थी । आठ हज़ार सवार मीर आलम के अधीन थे और हंँदराबाद ही के छ हज़ार सवार 
रोशनराव के अधीन थे । कुछ सेना बम्बई से आई। इस तरह कुल मिला कर क़रीब ३० 
ढजार सेना ने चारो ओर से टीपू पर एक साथ चढ़ाई की । 

इस युद्ध के विविध सग्रामों को बयान करने के बजाय हम केवल युद्ध के उस पहल 
को सक्षेप म॑ बयान करेगे जो वास्तव में टीपू के नाश और अगरेज़ों की सफलता का कारण 
हुआ । सब से पहला धोखा जो टीपू के कुछ नमकहराम सलाहकारों और जासूसों ने उसे 
दिया वह यह था कि उन्होंने टीपू को विश्वास दिलाया कि कम्पनी की सारी सेना चार या 
पाँच हजार से अधिक नहीं हू । 


विश्वासघातक पूनिया 

टीपू ने ख़बर पाते ही अपने विश्वस्त ब्राह्ममण मन्त्री और सेनापति पूनिया के अधीन 
कुछ सवार शत्र के मुक़ाबले के लिए भेजे । रायकोट नामक स्थान से करीब दो कोस पर 
इस सेना की कम्पनी की सेना से मुठभेड़ हुई । किन्तु पूनिया भीतर से अंगरेज़ों से मिला 
हुआ था। उसने बजाय मक़ाबला करने के कम्पनी की सेना के दाएँ बाएँ चक्कर लगाने 
शरू किए । कम्पनी की सेना आगे बढ़ती रही। पूनिया की सेना के एक दल ने आगे बढ़ कर 
बीरता के साथ शत्रु को रोका और एक बहुत बडी संख्या को तलबार के घाट उतारा । 
पूनिया ने यह देख कर अपने बीर सवारों को शाबाशी देने की जगह उन्हें अत्यन्त कड़े 
शब्दों में लानत मलामत की। सवार समझ गए कि पूनिया लड़ना नही चाहता । इसके बाद 
कम्पनी की बढ़ती हुई सेना को रोकने या उनसे लड़ने के बजाय विश्वासधालक पृूनिया 
की सेंता शत्र के आगे पीछे बतौर उनके संरक्षकों के चलती रही । 


मसकहराम कमरुह्ीन 
यह सुन कर कि कम्पनी की सेना आगे बढ़ी चली आ रही हूँ, सुलतान टीपू ने स्थयं 

सेना सहित आगे बढ़ने का विचार किया । उसके सलाहकारों ने फिर उसे धोखा दिया । 
जनरल हँरिस की रोना एक ख़ास रास्ते से श्री रंगपट्टन की ओर बढ़ रही थी । टीपू के 
सलाहकारों ने उसे दूसरा रास्ता बतला दिया और टीपू ने एक ग़लत सड़क पर जाकर 
डरे डाल दिए। ज्योंही टीपू को इस विश्वासधात का पता चला, उसने फ़ौरन तेजी के साथ 
आगे बढ़ कर गुलशनाबाद के पास सामने से हेरिस की सेना को रोका । कुछ देर तक खूब 
घमासान युद्ध हुआ, जिसमें सुलतान के अनेक सिपाहियों और सेनानियों ने वीरता के 
हाथ दिखाए । कम्पनी की सेना और खास कर तोपखाने को जबरदस्त हानि सहनी पड़ी । 
ठीक मौक़ पर सुलतान ने अपने एक सेनापति, कमरुद्दीन खाँ, को सवारों सहित आगे बढ़ 
कर गत्रु को समाप्त कर देने की आज्ञा दी। किन्तु कमरुद्दीन स्रां भी अपने आपको अंगरेज़ां 
के हाथ बेच चुका था। मोक़ा मिलते ही शत्रु पर हमछा करने के बजाय वह थोड़ा आगे 
बड़ कर उलटा छौटा और एकाएक अपने सवारों सहित सुलतान की सेना के एक भाग 
पर टूट पड़ा । टीपू के अनेक जाँबाज़ सिपाही इस समय काम आए, अनेक हंरान होकर 
पीछ हट गए और कमरुद्दीन ख्राँ के विश्वासघात के प्रताप से मंदान अंगरेज़ों के हाथ रहा । 


बम्बई को सेना 

इतने में टीपू को पता चला कि एक दूसरी सेना जनरल स्टुअर्ट के अधीन बम्बई 
से श्रीरगपदट्टत की ओर बढ़ी चली आ रही है ! फ़ोरन कुछ सरदारा को जनरल हंरिस के 
मुकाबले के लिए छोड़ कर टीपू अपनी समस्त सेना ओर तोपखाने सहित गनरल स्ट्अर्ट 
का मार्ग रोकने के लिए बढ़ा । 

दो रात और एक दिन के लगातार कुच के बाद टीपू ने बम्बई को सेना को जा 
पकड़ा और पहुंचते ही हमछे की आज्ञा दे दी । टीपू को सेना ने इस समय भी पूरी बीरता 
दिखलाई । कम्पनी की सेगा को भारी शिकस्त खानी पड़ी । अनेक बोर मंदान में काम 
आए और अनेक माऊ असबाब छोड कर जान बचा कर आस पास के जगल में जा छिपे । 
टीपू के जासूसों ने आकर उसे ख़बर दी कि बम्बई की सेना युद्ध का इरादा छोड़ कर जंगल 
के रास्ते पीछ छोट गई । टीपू अपनी विजयी सेना सहित श्रीरगपट्टन की ओर मुड़ आया । 

मालम होता हूँ पुनिया और कमरुदह्दोन जेसे विश्वासघातकों ने टीपू के चारों ओर 
नमकहराम मृख़बिर और सलाहकार पंदा कर रखे थ । 


श्ोरंगपट्टन को लड़ाई 


टीपू के श्रीरंगपट्टन पहुंचते ही जनरल हैरिस की सेना नगर के सामने आ पहुँची । 
सामने की ओर श्रीरंगपट्टन का किला था और पीछे तगर । अगरेज़ी सेना ने क्रिले और 
नगर के अन्दर आग बरसानो शुरू की । टीपू के कुछ सलाहकारों ने उसे यह राय दी कि आप 
नगर छोड़ कर भाग जाइए या सुलह की बातचीत शुरू कीजिए । बीर टीपू ने उस स्थिति 
में दोनों बातों सै इनकार कर दिया । उसने अन्त समय तक लड़ने का निश्चय कर लिया 
था। मालूम होता है, पुनिया और कमरुद्दीन ख्राँ के विश्वासघात का उसे अभी तक पता 
न था। उसने फिर इन्हीं दोनों सेनापतियों के अधीन सेना नियुक्त करके किले से बाहर 
भेजी। मीर हुसेनअली ख्राँ लिखता है कि दोनों सेनापति इस सेना को लेकर बार बार 

अंगरेजी सेना के दाएँ बाएँ चक्कर लगाते रहे, बार बार सेना के बहादुर सवार जो टीपू 
के वफ़ादार थे छात्रु पर हमला करने की इजाजत माँगते थे और बार बार उनके सेनापति 
उन्हें इजाजत देने से इनकार करते थे ; सिपाही दुख ओर निराशा से हाथ मलते रह 
जाते थे; यहाँ तक कि बम्बई की अंगरेज्ञी सेना भी हैरिस की मदद के लिए आ पहुँची । 


सय्यद ग़फ्फ़ार की वफ़ादारी 


अन्त में घमासान संग्राम हुआ। इस संग्राम में महताब बाग का मोरचा श्रीरंगपट्टन 
के किले की कजी था। टीपू का एक विश्वस्त अनुचर, सय्पद ग़फ्फार, जिसका ज़िक्र दूसरे 
मंसूर युद्ध के बयान में आ चुका है, महताब बाग़ का सरक्षक था। सय्यद ग़फ्फ़ार देर तक 
बीरता के साथ दात्रु के हमलों मे महताब बाग की रक्षा करता रहा। दृशमन ने देख लिया 
कि सय्यद ग़फ्फ़ार के रहते महताब बाग़ को जीत सकना असम्भव हुें। सय्यद ग़फ्फ़ार को 
धन का लोभ दिया गया । उस पर इसका कोई असर न हुआ। अन्त में गुप्त सलाह कर 
टीपू के आस पास के नमकहरामों ने टीपू को कुछ समझा बला कर सय्यद ग्रफ्फ़ार को 
महताब बाग़ से हटवा कर क़िले के अन्दर बुछ॒वा छिया। जिस मनुष्य ने सय्यद रफ्फ़ार की 
जगह ली वह अंगरेज़ां का धनक्रीत था। सय्यद गफ्फ़ार के जाते ही उसने महताब बाग 
अगरेज़ी सेना के हाथों में दे दिया और इस तरह श्रीरंगपट्रन के किले का दरवाज़ा शत्रु 
के लिए खोल दिया । 


विश्वासधातकों को सुच्ी 


टीपू का मुख्य सलाहकार से समय उसका एक दोबान, मीर सादिक, था। भोले 
टीपू को बहुत देर तक इसका पता न चल सका कि यह मीर सादिक भी उसके दुशमन से 
मिला हुआ था। यहाँ तक कि मीर सादिक ने टीपू के एक विश्वस्त अफ़सर, गाज़ी खाँ, को 
कत्ल करवा दिया और क़िले की दीवारों के टूट जाने पर भी टीपू से इस खबर को छिपाए 
रखा । अन्त में जब टीपू को अपने कुछ विश्वस्त आदमियों द्वारा इन बातों का और मौर 
सादिक़ और उसके दूसरे साथियों के विश्वासघात का पता चला तो टीपू ने एक दिन 
सुबह को अपने हाथ से *वेश्वासघातकों की एक लम्बी सूची तैयार करके मीर मुईनुद्दीन 
के हाथ में दी और उसे आज्ञा दी कि आज ही रात को इन सब नमकहरामों का, जिस 
तरह हो, काम तमाम कर दिया जावे । 

अकस्मात्‌ जिस साय मीर मुईनुद्दीन ने इस सूची को खोल कर पढ़ना चाहा, महल 
का एक फ़र्राश, जो पढ़ना जानता था और मीर सादिक़ से मिला हुआ था, मीर मुईनुद्दीन 
के पीछे खड़ा हुआ था । इस फ़र्राश ने मीर सादिक़ का नाम सूची में सबसे ऊपर पढ़ कर 
फ़ौरन जाकर मीर सादिक़ को इसकी खबर दे दी । मीर सादिक़ सावधान हो गया । 


ज्योतिषियों को भविष्यवाणी 


उसी दिन सुलतान टीपू ने धोड़े पर चढ़ कर किले की चहारदीवारी का निरीक्षण 
किया, टूटी हुई दीवारों की मरम्मत का हुक्म दिया और ऐन एक दीवार के ऊपर अपना 
खेमा लगवाया । कहते हैं कि कुछ ज्योतिषियों ने टीपू से आकर अं की कि आज का दिन 


हड४डंड भारत में अंगरेशी राज 


दोपहर से सात घड़ी बाद तक आप के लिए ह्यभ नहीं हैं। इन हिन्दू ज्योतिषियों की सलाह 
के अनुसार टीपू ने अपने महल में जाकर स्नान किया, हिन्दू क़ायदे से हवन, पूजा और 
जाप कराया और दो हाथी जिन पर काली झूलें पड़ी थीं और जिनकी झूलों के चारों कोनों 
में सोना, चाँदी, मोती और जवाहरात बेंथे थे, एक ब्राहममण को दान दिए। इसके बाद उसने 
अनेक ग़रीबों और मोहताजों में भोजन, बस्त्र और धन बेंटवाया । 


सथ्यद ग्रफ्फ़ार की हत्या 


दोपहर के समय टीपू अभी भोजन करने के लिए बंठा ही था और अभी पहला हो 
कौर उसके मुह में जाने पाया था कि किसी ने बाहर से आकर सूचना दी कि विश्वासधातकों 
ने सुलतान के विश्वस्त अनुचर सय्यद ग़फ्फ़ार को, जो उस समय क़िले का प्रधान सरक्षक 
था, क़त्ल कर डाला । टीपू के लिए दूसरा कौर हराम हो गया । ख़बर सुनते ही वह फ़ौरन 
दस्तरखान छोड़ कर उठ खड़ा हुआ और घोड़े पर सवार होकर स्वयं सय्यद ग़फ्फ़ार की 
जगह लेने के लिए अपने कुछ ख़ास ख़ास सरदारों सहित पीछे की ओर से किले के अन्दर 
घूस गया । 

उधर विद्वासघातकों ने सय्यद सफ्फ़ार को खतम करते ही फ़ौरत दीवार पर चढ़ 
कर सफ़ंद रूमाल दिखा कर बाहर की अंगरेज़ी सेना को इगारा किया और पेश्तर इगके 
कि टीपू मौक़ पर पहुँच कर फिर से अपने आदमियों को जमा कर सके, शत्रु के सिपाही 
दीवार के टूट हुए हिस्से से श्रीरंगपट्टन के किले के अन्दर घुस आए। 


नमकहरास सोर सादिक़ का क़टल 


जब दीवान मीर सादिक़ को पता चला कि सुलतान खुद सेना जमा करके क़िले 
के अन्दर गया है, उसने घोड़ें पर चढ़ कर सुलतान का पीछा किया और जिस दरवाज़े से 
टीपू किले के अन्दर गया था, उसे मज़बती से बन्द करवा कर, ताकि टीपू किसी तरह बच 
कर न निकल सके, बाहर से सहायता पहुँचाने के बहाने एक दूसरे दरवाजे से खुद बाहर 
निकलना चाहा । इस दूसरे दरवाजे पर पहुँचते ही उसने वहाँ के पहरेदारों को आज्ञा दी 
कि जब में बाहर चला जाऊँ तो तुम दरवाड्ध को मज़बूती से बन्द कर लेना और फिर 
किसी के कहने पर भी न खोलना । किन्तु अभी वह इन पहरेदारों से बात कर ही रहा था 
कि टीपू के एक वीर सिपाही ने सामने से आकर ललकार कर कहा---ऐ कम्बस्त मलूऊन ! 
अपने खुदातसं सुलतान को दुशमनों के हवाले करके अब तू जान बचा कर भागना चाहता 
है ? ले यह तेरे गुनाह की सज़ा हे ! यह कह कर उसने अपनी तलबार के एक बार से 
नमकहराम मीर सादिक़ के दो टुकड़े कर डाले । मीर सादिक् की लोथ थोड़े से ज़मीन 
पर जा गिरी । 

किन्तु टीपू और उसके देश को अब इससे क्‍या लाभ हो सकता था ! टीपू ने जब 
अच्छी तरह देख लिया कि मेरे आदमियों ने मेरे साथ दगा की और किला वत्रु के हाथों में 
चला गया, तो उसने एक बार उसी दरवाज़े से फिर बाहर जाना चाहा। किन्तु एक मामूली 
क़िलेदार ने, जिसे मीर सादिक़ ने पहले से समझा रखा था, इस समय अपने स्वामी और 
नरेश टीपू सुझतान की आज्ञा पर किले का दरवाज़ा खोलने से इनकार कर दिया । 


अ्ललन-न्‍करन- के पथ, 

टीपू का वीरोचित अन्त 

अंगरेजी सेना दीवार के टूटे हुए हिस्से पर से किले के अन्दर प्रवेश कर चुकी थी । 
टीपू अब फिर लोट कर अपने मुट्ठी भर आदमियों सहित बढ़ते हुए शत्रु की ओर लपका । 
उसने अपनी शक्ति भर अपने इन रहे सहे सिपाहियों को जोश दिलाया । उसने चिल्ला कर 
कहा--'आलिरी वक्‍त तक क़िले की रक्षा करना हमारा फ़जज है --इनसान को मोत 
सिर्फ़ एक मरतबा आ सकती हैँ, फिर क्‍या परवा हैँ कि जिन्दगी कब खत्म हो ! * यह 
कह कर उसने अपनी बन्‍्दूक़ से शत्र की ओर गोलियाँ चलाना शुरू किया | कई यूरोपियन 
अफ़सर उसकी गोलियों का शिकार होकर गिर पड़े । किन्तु शत्रु की तादाद बहुत अधिक 
थी । अन्त में एक गोली टीपू की छाती में बाई ओर आकर लगी । टीपू जरूमी हो गया, फिर 
भी उसने बन्दूक हाथ से न छोड़ी और न वह पीछे मुड़ा । इस ज़रूमी हालत में भी वह 
बराबर अपनी बन्दृक़ से शत्र पर गोलियाँ बरसाता रहा | थोड़ी देर बाद एक दूसरी गोली 
टीपू की छाती में दाहिनी ओर आकर लगी । टीपू का घोड़ा अब जरूमों से छलनी छलनी 
होकर गिर पड़ा । टीपू की पगडी जमीन पर जा गिरी । झत्र अधिक निकट आ पहुँचे। प्यादा 
पा और नगे सर टीपू ने अब बन्दृक़ फेंक कर दाहिने हाथ में अपनी तलबार सँभाली । टीपू 
की छाती से अब दो दो धारे खून की बढ़ रही थी | उसके कुछ वफ़ादार साथियों ने उसकी 
यह हालत देख कर सहारा देकर उस एक पालकी में बैठा दिया । पालकी एक मंहराब के 
नीचे रख दी गई । इस हालत में टीपू के एक मुलाजिम ने उसे सलाह दी कि अब आप 
अपने आपको अगरेजों के हवाले कर दीजिए और उनकी उदारता पर छोड़ दीजिए किन्तु 
बीर टीपू ने बड़े तिरस्कार के साथ इस सलाह को अस्वीकार किया। इतने में कुछ अंगरेज 
सिपाही पालकी के पास तक आ पहुँचे । इनमें से एक ने टीपू को ज़रूमी देख कर उसकी 
कमर से जडाऊ पेटी उतारना चाहा | टीपू ने अभी तक तलवार हाथ से न छो दी थी । उसने 
इस तलवार से गोरे सिपाही पर वार किया और एक बार में उसका घुटना उड़ा दिया । 
फ़ौरन एक तीसरी गं।ली टीपू की दाहिनी कनपटी में आकर लगी, जिसने एक क्षण के अन्दर 
उसके ऐहिक जीवन का अन्त कर दिया | उस दिन रात को जिस समय टीपू का मृत शरीर 
लाओं के ढेर में से ढूंढ़ कर निकाला गया तो उस समय तक तलवार उसके हाथ से न छुटी 
थी। दाहिने हाथ का पूरा पंजा तलवार के कब्जे पर कसा हुआ था। टीपू प्रायः कहा करता 
था---' दो दिन शेर की तरह जीना ज़ियादा अच्छा हूँ बजाय दो सौ वर्ष भेड़ की तरह जीने 
के | 

निस्सन्देह टीपू का जीवन और उसकी मृत्यु, दोनों इस कथन के अनुरूप थीं। 

लालबाग, श्रीरंगपट्ट न, में टीपू, हैदर और हुँदर की माँ, फ़ातिसा, तीनों की कबरें 
एक ही जगह एक ही छत के नीचे बनी हुई हूँ | जो अनेक सुन्दर कविताएँ बहाँ टीपू की 
मृत्यू के सम्बन्ध में लिखी हुई हे उनमें टीपू को शाहे शुहदा' यानी शहीदों का सम्राट 
और रे इसलामो दीन' यानी 'इसलाम और दीन का नूर' कहा गया है । 


टीपू के. बड़े बेटे के साथ झूठा वादा 
टीपू की आयू उस समय ५० वर्ष की थी । १७ साल वह अपने पिता के तख्त पर 

३४६ भारत में अंगरेज़ञो राज 


बैठ चुका था। उसका सबसे बड़ा बेटा फतह हैदर सुलतान इस समय क़िले से बाहर कारी- 
घाट पहाड़ी के निकट शत्र से लड़ रहा था। पिता की मृत्यु का समाचार सुनते ही बह क़िले 
की ओर लपका | सलाह के लिए उसने तुरन्त अपने वज़ीरां और अमोरों को जमा किया । 
इनमें एक ओर मलिक जहान ख्र और उसके साथी लड़ाई जारी रखने के पक्ष में थे, 
और दूसरी ओर पूनिया और उसके साथी फ़ौरन सुलह कर लेने पर ज़ोर दे रहे थे । इतने 
में जनरल हूँ रिय ने सुलह की बातचीत करने के बहाने अपने कुछ अफसरों सहित आकर 
फ़तह हँदर सुछूतान से भेंट की और अत्यन्त आदर ओर प्रेम के साथ सबके सामने उससे 
वादा किया कि यदि आप लड़ाई बन्द कर दें तो अंगरेज् सरकार आपको फिर से आपके 
पिता के तसूत पर बैठा देगी । इस साफ़ वादे पर और पूनिया जैसों के जोर देते पर फ़तह 
हैदर सुलतान ने शस्त्र रख दिए । जनरल हेरिस ने वहाँ से छीटते हो अपने इस वादे को साफ़ 
तोड़ डाला । निस्सन्देह यह दादा केवल एक चाल थी। श्रीरमपढ़न के फ़िछे पर अगरेजी 
सेना का पूरी तरह कब्जा हो गया । 


श्रोरंगपट्टन में अंगरेज्ञी सेना के अत्याचार 


श्रीरंगपद्टन के किले के बाद अंगरेज़ी रोना के लिए नगर में प्रवेश करना बाक़ी था । 
मार्बिवस वेल्सली के नाम से एक ऐलान प्रकाशित किया गया कि अंगरेज़ों सेना नगर 
निवासियों की जान और माल, दोनों को रक्षा करेगी और किसी पर किसी तरह का अन्याय 
न होगा। किन्तु विजयी अंगरेज़ी सेना के नगर में घुसते ही “श्रीरगपट्टन की गलियों में एक 
एक दीवार और एक एक दरवाज़े से खून बहने रूगा । इतना ही नही, श्रोरगपट्टत के पतन 
के बाद कई दिन तक कम्पर्नी के सिपाहियो ओर खार कर गोरे सिपाहियों ने जो अकथनीय 
अत्याचार नगर निवासियों पर जारी रखे और जिन्हें स्वय अंगरेज़ अफ़ारों ने अपने पत्रा 
में स्वीकार किया हैँ, उनके सामने किसी भी भारतीय नरेश के काले से काले पाप फीके 
मालूम होते हूँ । मीर हुसेनअलो खरा लिखता है कि क़त्ल, लूट और स्त्रियों के साथ बलात्कार 
इस जोरो से बढ़ा कि बयान करना नामुमकिन है । ह 


टीपू के महल को छूट 


इसके बाद अंगरेज़ी सेना जाही महल के अन्दर घुसी । टीपू को अपने बाप के समान 
शेर पालने का शौक़ था। उसके महल के बाहरी सहन में बेशुमार शेर खुले फिरते रहते थे । 
अंगरेज़ों को भीतर धसने से पहले इन शेरों को गोली से उड़ा देना पड़ा । महलरू के भीतर 
टीपू का खज़ाना धन और जवाहरात से लबालब था। यह माल, हाथी, ऊँट और तरह 
तरह का असबाब कम्पनी और उसके अंगरेज सिपाहियों के हाथों में आया । टीपू के सुन्दर 
तर्त को, जो सोने का बना हुआ था, तोड़ डाला गया और हीरे, जवाहरात, मोतियों की 
मालाएं और जेवरों के पिटारे नोलाम किए गए। यहाँ तक कि केवल महरूं के जवाहरात 
की लूट का अन्दाज़ा उस समय १,११,४३२,२१६ पाउण्ड, यानी करीब १२ करोड़ रुपये 
का किया गया। टीपू का विशाल पुस्तकालय और बहुत-सा कीमती सामान श्रीरंगपट्टन से 
उठा कर विलायत भेज दिया गया । डक 


टोपू सुलतान ३४७ 


टोपू के राज का अन्त 


४ मई, सन्‌ १७९९ को टीपू की मृत्यु हुई। उसी दिन अंगरेज़ी सेना ने श्रीरगपट्टन 
में प्रवेश किया। ५ मई को टीपू की लाश हुँदरअछी के मक़बरे के पास लालबाग़ में दफ़न 
कर दी गई । इसके बाद फ़तह हैदर सुलतान के साथ जनरल हेरिस के वादे को मिट्टी में 
मिला कर अगरेज़ों ने टीपू के भाई, करीमसाहब, टीपू के १२ बेटों और उसकी बंगमों, 
सबको क़ैद करके रायवेलोर के क़िले में भेज दिया । 

टीपू की सलतनत के कई टुकड़े कर दिए गए । अधिकांश भाग कम्पनी को मिला । 
एक फाँक निज़ाम के हिस्से में आई । बाक़ी हिस्से पर मेसूर के पुराने हिन्दू राजकुल का 
शासन रहने दिया गया, और उस कुल का एक पाँच साल का बालक राजा बना कर बंठा 
दिया गया, क्योंकि इस कुल के कुछ लोगों ने भी टीपू के विरुद्ध अंगरेजों की मदद की थी । 
मंसूर के देव का पद भविष्य के लिए तोड़ दिया गया; और विश्वासघातक पूनिया 
बालक राजा का वजीर और रक्षक नियत हुआ । 


मंसर के नये बालक महाराजा के साथ सन्धि 


८ जुलाई, सन्‌ १७९९ को मंसूर के नये महाराजा और अंगरेज़ कम्पनी के बीच 
सोलह शर्तों का एक नया सन्धि-पत्र लिखा गया । इन छर्तों का सार यह था कि कम्पनी 
की सब्सीडियरी सेना मंसूर में रहा करेगी, मंसूर के राजा को इस सेना के खर्च के लिए 
सात लाख पैगोदा, यानी क़रीब पच्चीस लाख रुपये सालाना देने होंगे, रियासत के तमाम 
किले और पूरा फ़ौजी श्ञासन अंगरेज़ों के हाथों में रहेगा, राज के हर मह॒कमं में दखल देने 
का गवरनर जनरल को पूरा अधिकार रहेगा, गवरनर जनरल की आज्ञा हर समय और 
हर हालत में राजा को माननी होगी, और राजा का एक मात्र अधिकार यह होगा कि 
रियासत की आमदनी में से फ़ौजी और दूसरे सब खर्च निकाल कर कम से कम एक लाख 
पैगोदा सालाना उसे अपने खर्च के लिए मिलता रहे । 

टीपू के जिन सरदारों और अन्य नौकरों ने अपने मालिक के साथ विश्वासधात 
किया था उनमें से कुछ को इनाम में जागीरे और पेनशरनें दी गई । इंगलिस्तान की सरकार 
ने उन सब अंगरेज़ों को इनाम दिए जिन्होंने इस युद्ध में भाग लिया था । गवरनर जनरल 
का नाम पहले अले' मॉरनिंगटन था, अब रुतबा बढ़ कर उसका नाम 'माक्विस' वेल्सली 
हो गया। जनरल हेरिस आइन्दा के लिए 'जनरल लॉडं हैरिस ऑफ़ श्रीरंगपट्टन' हो गया । 


आजादी का सच्चा प्रेमी मलिक जहान खां 


टीपू के सरदारों में से एक वीर, मलिक जहान खाँ, जिसे धूंडिया बाध भी कहा 
जाता है, ने अन्त तक विदेशियों की अधीनता स्वीकार न की । केवल एक घोड़ा साथ लेकर 
श्रीरंगपट्टन के पतन के समय वह नगर से निकल गया और थोड़े ही दिनों में उसने क़रीब 
तीस हजार सवार और पैदल अपने साथ जमा कर लिए । दो सार तक कृष्णा और 
तुंगभद्रा नदियों के बीच के इलाके में वह अंगरेज़ों और उनके साथियों को दिक़ करता रहा । 
अनेक लड़ाइयों में उसने विजय प्राप्त की । उसकी कीति चारों ओर फैल गई । पर इस 
अरसे में वह कोई बाज़ाब्ता किला या कैन्द्र अपने लिए न बना सका। दो साल तक इस तरह 


न 


३४८ भारत में अंत्तेजी राज 


मुकाबला करने के बाद एक जगह करनल आर्थर वेल्सली की सेना के साथ उसका संग्राम 
हुआ जिसमें कड़प्पा और करन्‌ल के अफ़गानों ने उसके साथ विश्वासधात करके उसे 
करनल वेल्सली के हवाले कर दिया। अनेक अंगरेज इतिहास लेखक आज़ादी के इस सच्चे 
प्रेमी को, जिसने लगातार दो साल तक अनन्त कष्ट सहन करते हुए भी विदेशियों की 
अधीनता स्वीकार न की, उसी तरह 'डाक' बललाते हे जिस तरह छत्रपति शिवाजी को । 

इस तरह वीर हैदरअली की नसल में राजसत्ता का अन्त कर दिया गया और भारत 
में अंगरेज़ी राज के मार्ग की सब से जबरदस्त आधा दूर हो गई । 


टोपू की मौत पर खधियाँ 

टीपू की मृत्यु का समाचार जब कलकरले पहुँचा तो वहाँ के अगरेज़ो ने बड़े बढ़े 
जलस किए और खुशियाँ मनाई, बाकायदा जलूस निकाले गए, गवरनर जनरल और 
बाकी सब अफ़सरों ने एक दिन नियत करके बड़े ठाट बाट के साथ कलकत्ते के नये गिरजे 
में जाकर खुदा का शुक्रिया अदा किया ; क्योंकि उस समय के बंगाल के अंगरेज़ चीफ़ 
जस्टिस, सर जॉन ऐन्सट्रथर, के शब्दों में टीपू की ताकत ही-- 'उस समय एक मात्र ताकत 
थी जो हमारी सेनाओं का मुह मो इने का अपने में बल रखती थी । और “भारत में हमारा 
(अगरेजी ) साम्राज्य अब से पक्का ओर महफ़ुत्र हो गया। * 


टीपू के चरित्र को कर्लकित करते को कोशिशों 


प्रसिद्ध इतिहास लेखक जेम्स मिल की छोड़ कर बहुत कम अंगरेज्ञ लेखक ऐसे हू 
जिन्होंने टीपू के चरित्र के साथ न्याय करने की कोशिश की हो। इनमें से अधिकांश लेखकों 
में टीपू को बदनाम करने के भरसक प्रयत्न किए हूँ, यहाँ तक कि मुसलमान लेखकों को धन 
दे कर उनसे फ़ारसी में सुलतान टीपू की कल्पित जीवनियाँ लिखवा डाली गईं। इन 
अंगरेज़ों या अंगरेज़ों के जरख रीद भारतीय लेखको की पुस्तकों में टीपू के अत्याचारों के 
अनेक कल्पित क़िस्से भरे हुए हैं। संसार के इतिहास में शायद बहुत कम लोगों के चरित्र 
पर इतने अधिक झूठ कलंक लगाए गए होगे जितने उन भारतीय वोरों के चरित्र पर, 
जिन्होंने समय समय पर इस देश के अन्दर अंगरेज़ी राज के जमने को रोकने का प्रयत्न 
किया । प्रसिद्ध अंगरेज़ इतिहास लेखक, सर जॉन के, जो सन्‌ ५७ के स्वाधीनता युद्ध के बाद 
इंगलिस्तान के भारतमन्त्री के दफ्तर में राजनेंतिक और गुप्त विभाग का सेक्रेटरी रहा, 
साफ़ लिखता हें-- 


/“हम्न छोगों में यह एक प्रथा हें कि पहले किसी देशी मरेश का राज छोनते 
हैं और फिर उस पर और उसका उसरादिकारों बनने बाले पर झूठे कलंक लगा 
कर उपरहें बदनात करते हैं । | 


हब 
+>कम्पकन्क> अआाआ. 

दीपू सुरूतान बेईंर 


दी मुख्य इंलखामे 

दो तरह के इलजाम टीपू सुलतान पर लगाए जाते हें । एक यह कि अपने अंगरेज 
कंदियों के साथ उसका व्यवहार अत्यन्त क्र था, और दूसरा यह कि टीपू एक धर्मान्प 
मुसलमान था । 

पहले इलजाम के विषय में हम केवल इतना बढह़ेंगे कि सिवाय कप्तान बेयर्ड जेसे 
अंगरेज़ केदियों के बयानों के और कोई गवाही इस क्रर व्यवहार की नहीं मिलती, और 
ये अंगरेज कैदी न निष्पक्ष माने जा सकते हैं और न स्वथा सत्यवादी । इसके अलाबा 
यदि बेयर्ड और उसके साथियों के सारे बयान सच भी मान लिए जावें तो भी वे सब अत्पा* 
चार, जो टीपू ने बेयर्ड और उसके साथी अंगरेज्ों पर किए, उन अत्याचारों के मुकाबले 
में बिलकुल फीके मालम होते हे नो अंगरेज़ों ने इन्हीं मेसूर के युद्धों में अपने हिन्दोस्तानी 
कैदियों और मेसर की प्रजा के साथ किए । 


टोपू को धामिकता 

दूसरा इलजाम इस देश में हिन्दू-मुसलिम बेमनस्य को बढ़ाने का अंगरेज़ लेखकों 
के हाथों में सदा से एक खास साधन रहा हूँ । टीपू पर इस इलज़ाम के सम्बन्ध में हम सबसे 
पहले इतिहास लेखक जेम्स मिल की राय नक़ल करते हैं। जेम्स मिल लिखता है--- 


“टीपू के चरित्र को एक और विधेषता उसको धामिकता यो। उसके सन 
पर इस धासिक भाव का अत्यन्त गहरा प्रभाव पड़ा हुआ था। दिन का अधिकांश 
समय बहू ईइवर प्रार्थना में लू किया करता था। अपनो सलतनत को बह 'खुदा- 
दाद' यानो ईश्वर प्रदस' कहा करता था। ईश्वर के अस्तित्व और उसकी पालकता 
में उसे इतना गहरा विदवास था कि इस विश्वास का प्रभाव उसके जोवन के समस्त 
कार्यों पर पड़ता था। वास्तव में जिन छोडझ़ों से उसे फेसाने के लिए जाल का काम 
दिया उनमें से एक उसका ईएबर को सहायता पर विश्वास था; क्योंकि वह ईपबरीय 
सहायता पर इतना अधिक भरोसा करता या कि कभो कभी अपती रक्षा के दूसरे 
उपायों की अवहेलना कर जाता था । 7 
यह बयान एक विद्वान और प्रामाणिक अंगरेज़ इतिहास लेखक का हूँ । निस्सन्देह 

इस विषय में हेदरअली और टीपू सुलतान में अन्तर था | हेदरअली सम्राट अकबर के 
समान बिलकुल आज़ाद खयाल का था । दीपू ईश्वर में अधिक विश्वासी और धामिक 
विचार का था । हैदरअली किसी धर्म को भी पूर्ण या निर्भान्त न समझता था। टीपू धामिक 
प्रवृत्ति का मनुष्य भा और खास कर इसलाम धर्म को मानता था। किन्तु जिस तरह का 

३५० भारत भें अंगरेशी राज 


ईदवरभक्त और विश्वासी मनुष्य टीपू था उस तरह की धाभिकता एक चीज़ है औरं 
बर्मान्धता बिलकुल दूसरी चीज़ हैं । 

अंगरेजो और अंगरेज्ों के धनक्रीत भारतीय लेखकों की पुस्तकों में टीपू की 
धर्मान्धथता और गैर मुसलमानों के साथ उसके अनुचित व्यवहार की इतनी कहानियाँ दर्ज 
हूँ कि इस विषय में अपनी अन्तिम राय क्रायम करने से पहले हमने और अधिक खोज की 
आवश्यकता अनुभव की । हम वर्तमान मैसूर राज के पुरातत्व विभाग के विद्वान डाइरेक्टर, 
डॉक्टर शामशास्त्री, मैसूर विश्वविद्यालय के रजिस्ट्रार, श्रीयुत श्रीकान्तिया, और वहाँ 
के उन अन्य सज्जनों के अहसानमन्द हैं जिन्होंने इस खोज में हमें हर तरह मदद दी । 


टीपू के दो ऐलान 

इस तमाम छानबीन में हमें केवल दो लेख इस तरह के मिल सके जिन्हें किसी 
तरह भी प्रामाणिक कहा जा सके और जिनसे टीपू में धामिक संकीर्णता का आभास हो सके । 
पहला लेख टीपू का उस समय का एक ऐलान है जब कि अंगरेज़ और नवाब करनाटक 
के साथ टीपू का युद्ध जारी था । इस ऐलान में टीपू ने कुरान की आयतों और महाकवि 
हाफ़िज्ञ की कुछ पंक्तियों को उद्धृत करते हुए शत्रु के इलाक़ में रहने वाले मुसलमानों से 
प्रार्थना की है कि आप लोग विदेशियों को मदद न दें और शत्रु के इलाक़े को छोड़ कर 
मैसूर राज में आ बसें। ऐलान में दरशाया गया हैं कि किसी मुसलमान के लिए हिन्दोस्तान 
के हित के विरुद्ध विदेशियों की सहायता करना पाप है । टीपू ने इस ऐलान में करनाटक 
और बंगाल के अन्दर अंगरेज़ों के अत्याचारों की ओर इशारा करते हुए लिखा हँ-- 
“हिन्द के नरेशों की निर्बलता के कारण वह मदोद्धत जाति (यानी अंगरेज़ ) व्यर्थ यह 
समझ बैठी हूँ कि सच्चे दीनदार लोग निर्बंल, तुच्छ और निकृष्ट हो गए है ।” ऐलान 
में यह भी लिखा हें कि हमने अपनी सलतनत भर में प्रजा ओर राजकर्मचारियों को यह 
आज्ञा भेज दी है कि जो लोग शत्रु के इलाके से आकर मैसूर राज में बसना चाहे, उनके 
जान माल की पूरी हिफ़ाज़त की जाय और उनकी जीविका इत्यादि का मुनासिब प्रबन्ध 
करा दिया जाय, इत्यादि ।* 

दूसरा लेख मैसूर राज में रहने वाले हिन्दोस्तानी ईसाइयों से सम्बन्ध रखता है । 
इस पुस्तक में एक दूसरे स्थान पर बयान किया जा चुका है कि हैदरअली ने उदारतावश 
अपने राज में यूरोप के ईसाई पादरियों को अपने मत प्रचार की इजाज़त दे दी थी और 
उनकी इच्छानुसार कई तरह की सुविधाएँ कर दी थीं, जिसके सबब खासकर समुद्र तट के 
कुछ लोगों ने ईसाई मत स्वीकार कर लिया था। किन्तु कम्पनी और हँदरअली के संग्रामों 
में इन्हीं य्रोपियन और भारतीय ईसाइयों ने हैदरअली के विरुद्ध अंगरेज्ञों का साथ दिया । 
अपनी ईसाई प्रजा की ओर से इसी तरह का कटु अनुभव कई बार टीपू सुलतान को भी 
हुआ । ये हिन्दोस्तानी ईसाई वास्तव में यूरोपियन पादरियों के हाथों में खेल रहे थे। 
मजबूर होकर टीपू को उनके विरुद्ध उपाय करना पड़ा । जिस छेख की ओर हम संकेत कर 
रहे हैं, उसमें लिखा हैँ कि एक बार समुद्र तट के कुछ ईसाइयों की “ज़ियादती को सुन कर” 

ढीपू सुलूतान ३५१ 


टीपू ने आज्ञा दी कितुम लोग अब या तो मंसूर राज छोड़ कर चले जाओ और या मुसलमान 
हो जाओ । एक इतिहास छेखक लिखता हैँ कि साठ हजार ईसाई मर्द, औरत और बच्चे 
गिरफ्तार करके सुलतान के सामने पेश किए गए, उन्हें इसलाम धर्म में ले लिया गया और 
जीविका के लिए उन्हें राज की सेना में भरती कर जिया गया । एक दूसरा अंगरेज़ इतिहास 
लेखक लिखता है कि इन लोगों को तादाद क़रीब तीस हज़ार थी ।* सम्भव है इस दूसरे 
अच्दाजे में भी अत्युक्ति की काफ़ी मात्रा हो । 

जो हो, टीपू की इन दोनों आज्ञाओं के सम्बन्ध में नीचे लिखी बातें ध्यान देने 
योग्य हे । 

पहला ऐलान साफ़ युद्ध से सम्बन्ध रखता था, उससे धामिक सकीर्णता का कोई 
सम्बन्ध नही । 

दूसरे के विषय में, अपने और अपने राज के साथ ईसाइयों के विश्वासघात का 
हेदरअली और टीपू, दोनों की काफ़ी कटु अनुभव हो चुका था। यही ईसाई बरसों तक 
टीपू के राज में सुख और स्वतन्त्रता से रह चुके थे, और जब तक उनके दुष्कृत्य ओर अपने 
देश की ओर उनकी विश्वासघातकता अधिक नहीं बढ़ी, उनके साथ कोई छेड छाड नहीं 
की गई। टीपू की इस दूसरी आज्ञा के सम्बन्ध में ठीक ठीक तादाद का या उसमें ज़बर- 
दस्ती' की मात्रा का अनुमान कर सकना भी कठिन है । 

इसके अलावा ईसाइयों को छोड़ कर मैसूर की बाक़ी सब हिन्दू और दूसरी गेर 
मुसलिम प्रजा के साथ टीपू के अनुचित व्यवहार का इसमें कहीं जिक्र नही । 


हिग्दुओं के साथ टीपू का ब्यवहार 


मंसूर की अधिवांश आबादी हिन्दू थी और हिन्दुओं के साथ टीपू के किसी तरह के 
अनुचित व्यवहार का हमें एक भी प्रामाणिक उल्लेख नहीं मिलता । इसके विपरीत, अपनी 
हिन्दू प्रजा के साथ टीपू के उदार और प्रेम भरे व्यवहार की बेशुमार मिसालें उस समय 
के इतिहास में भरी पड़ी हें । 

अन्त समय तक टीपू के दरबार में ऊँची से ऊँची पदवियाँ हिन्दुओं को मिली हुई 
थीं। उसके दो म्‌ख्य मन्त्री, पूनिया और कृष्ण राव, ब्राह्ममण थे, जिनमें पूनिया उसका प्रधान 
मन्त्री था। इन दोनों मन्त्रियों का प्रभाव उस समय अत्यन्त बढ़ा हुआ था। इनके अछावा 
बेशुमार ब्राह्मण टीपू के दरबार में ख़ास कर राजदूतों का काम करने और दरबार में 
लोगों का परिचय कराने पर नियुक्त थे । 

एक बार मलाबार तट की हिन्दू नय्यर जाति के कुछ लोगों ने अपने ईसाई मत 
स्वीकार करने या न करने के विषय में टीपू सुलतान से सलाह माँगी । टीपू ने उत्त र दिया-- 

“राजा प्रजा का पिता होता हैँ । इस हेसियत से मेरी आपको यह सलाह 

है कि आप लोग अपने पूर्व पुरुषों के मजजह॒ब (यानी हिन्दू मज़ह॒ब ) पर क्रायम रहें; 

और यदि आपको अपना मज़हब बदलने की इच्छा हैँ ही, तो आप (ईसाई होने की 

जगह ) अपने पिता तुल्य राजा का मज़हब स्वीकार करें।” 


क मसगतवउत्ता 3;ल०४० दा ६४८ 8०७४ वधवेव, ९2,, 09 0गग्ण्ल ४६7) १४१:5, ४0]. ॥, 
97. 329, 530. 

जगदुगुर शंकराजार्थ के नाम टीपू के पत्र 

जगदग्‌रु श्री शंकराचार्य का शंगेरी मठ मंसूर के राज में था। टीपू उस समय के 
ध्यूंगे री स्वामी जगद्गुरु शंकराचार्य श्री सच््चिदानन्द भारती का बहुत अधिक आदर करता 
था। जगदगुरु के नाम टीपू सुलतान के समय समय पर भेजे हुए तीस से ऊपर पत्र इस समय 
मौजूद हूँ, जो अत्यन्त मान सूचक शब्दों में लिखे हुए हे । 

मंसूर राज के पुरातत्व विभाग के डाइरेक्टर ने दो मूल पत्रों के फ़ोटो हमारे पॉस 
भेजे हैं, जिनमें से एक को नमूने के तौर पर हम इस पुस्तक में प्रकाशित कर रहे हे । पत्र 
कन्नड़ भाषा में हे । 

पत्र का हिन्दी भाषान्तर इस प्रकार है-- 


मोहर ठीपू सुलतान 

औसत परमहंसादि यथोक्‍त बिशदांकित श्रगेरी श्री स्वामी सब्जिदामन्द 
भारती जी सहाराज की सेवा में टीपू सुलतान बादशाह का सलाम । 

श्री महाराज के लिख कर भेजे हुए पत्र से सकल$अभिप्राय विदित हुआ । 
आप जगवगुद हैँ, सबंलोक के क्षेम और सबको स्वस्थता के हित आप तपस्या करते 
रहते हे । ऐसे ही दया कर इस सरकार के क्षेम और उसको उत्तरोत्तर अभिवद्धि 
के लिए तीनों काल में तपस्या करते हुए ईश्बर से प्रायंना करने को कृपा कोजिए । 
आप जेसे सहापुरुष जिस देशा में निवास करते हें, उस देश में वर्षा अच्छो होती हें, 
कृषि फूलती फलतो हुँ और सदा सुभिक्ष रहता हे । आप इतने अधिक दिनों तक 
परदेस में क्‍यों रह रहे हे ? जिस उद्देश्य से श्री महाराज वहाँ गए है उसे शीध्ा अपने 
अनुकूल सिद्ध करके अपने स्थान को वापस आने की कृपा कीजिए । 

ता० २९, महीना राजी साल सहर सन्‌ १२२० महम्मदो, तदनुसार परो- 
धावी संबत्सर साथ कृष्णा चतुर्दशी, लिखा हुआ सुब्राऊ मुन्शी हुश्र । 


(हस्ताक्षर टोपू सुलतान ) 

यह पत्र सन्‌ १७९३ ई० का उस समय का लिखा हुआ है जब कि जगदगुरु किसी 

कार्यवरा कुछ समय के लिए श्युंगेरी मठ से बाहर पूना की ओर गए हुए थे । पत्र जगद्गुरु 

के एक पत्र के उत्तर में है । इस पत्र-व्यवहार से स्पष्ट हैँ कि उस समय के जगदमुरू 
शंकराचार्य में ओर टीपू सुलतान में किस प्रकार का सम्बन्ध था । 


हिन्दू पुरोहित और ज्योतिषी 

टीपू के महल के अन्दर अनेक हिन्दू पुरोहित और ज्योतिषी रहा करते थे, और 
टीपू की ओर से यज्ञ, हवन, जप इत्यादि करते रहते थे । मरते दम तक टीपू ने ब्राह्मणों 
को दान दिए और हिन्दू ज्योतिषियों के आदेशानुसार यज्ञ हवन करवाए । भाद्रपद शुक्ला 
द्वितीया विरोधीकृत संबत्सर अर्थात्‌ सन्‌ १७९१ का लिखा हुआ जगदगुरु के नाम टीपू 
का एक और पत्र हमारे पास मौजूद है, जिसमें टीपू ने अपने खर्च पर जगद्गुद से 'शलचण्डी' 
सहूर्त पाठ की व्यवस्था कर देने की प्रार्भना की है । 

पेषशावा माधोराव नारायण 


टीपू सुलतान ३५३ 


सन्दविरों को जागीरें 


नंजुनगुड, श्रीरंगपट्टनन और मेलकोट इत्यादि के अनेक हिन्दू मन्दिरों को दीपू 
ने अनेक बार नज़रें और जागीरें दीं। इनमें से बंगलोर में टीपू के ज्ञनाने महल के ठीक सामने 
श्रीवेंकटरामन्न स्वामी का मन्दिर, महल से मिला हुआ श्रीनिवास का मन्दिर, श्रीरंगपट्टन 
के महल के पास श्री रंगनाथ स्वामी का मन्दिर और श्रीरंगपट्टन के और अनेक मन्दिर आज 
तक टीपू की धाभिक उदारता के साक्षी मौजूद हैं । 

टीपू की धामिक उदारता के विषय में इससे अधिक सबूत देने की आवश्यकता नहीं 
हैं। इस तरह के नरेश पर अपने तुच्छ स्वार्थ की दृष्टि से झूठे कलंक लगाना उसके, उसके 
देश और उसकी जाति, तीनों के साथ अन्याय करना है । 


टीपू की प्रजापालकता 


टीपू के शेष चरित्र के विषय में उस समय के समस्त ऐतिहासिक उल्लेखों से साबित 
है कि टीपू एक अत्यन्त योग्य शासक और अपनी प्रजा का सच्चा हितचिन्तक था। उसकी 
सारी प्रजा उससे प्रसन्न और सनन्‍्तुष्ट थी। किसानों का वह विशेष मित्र था । उसने अपने 
राज भर में इस बात की कड़ी आज्ञा दे रखी थी कि कोई पटेल, आमिलदार या अन्य 
सरकारी कमंचारी प्रजा के किसी मनुष्य से किसी तरह की बेगार' न ले, यानी उसकी 
इच्छा के विरुद्ध कोई काम न करावे । लगान की वसूली में किसी तरह की भी सख्ती की 
इजाजत न थी । 

टीपू का कोई बड़े से बड़ा कर्मचारी भी यदि प्रजा पर किसी तरह का अत्याचार 
करता तो टीपू उसे सख्त से सख्त सज़ा देता था । 

हर गाँव के लोगों को अपने यहाँ के रीति रिवाज सम्बन्धी या दूसरे आपसी झगड़े 
स्वयं पंचायत द्वारा तय करने का अधिकार था और किसी राजकमंचारी को उनमें दखल 
देने की इजाज़त न थी ।* 


टीपू का एक शिलालेख 


,... किसानों की बहबूदी के दूसरे तरीकों की ओर से भी टीपू बेखबर न था। हाल में . 
(सन्‌ १९२९ से पहले ) मैसूर राज के अन्दर खेतों की आबपाशी और दूसरे कामों के लिए 
कावेरी नदी के ऊपर एक बहुत बड़ा जलाशय तैयार हुआ है, जो भारत में अपनी किस्म 
का सबसे बड़ा जलाशय बताया जाता हैं । इस जलाशय की बुनियाद टीपू सुलतान ने रखी 
थी । इस बार जलाशय के लिए खुदाई होते समय एक पुराना पक्का बाँध दिखाई दिया, 
जिसकी नींव में से टीपू सुलतान के समय का फ़ारसी अक्षरों में खुदा हुआ एक शिलालेख 
मिला जो मैसूर में जलाशय की इमारत के फाटक पर सुरक्षित रखा हुआ है । इस शिला- 
लेख का फ़ोटो हम इस पुस्तक के साथ दे रहे हें। शिलालेख से मालूम होता है कि सब से 
पहले सन्‌ १७९७ ई० में टीपू सुलतान ने अपने हाथ से इस विशाल जलाशय की नींव 
रखी थी। यह शिलालेख टीपू सुलतान ही के हाथ का रखा हुआ बाँध का बुनियादी पत्थर 


* पु $प्राधा 749--799, #&-0., ७५ ५ 2280०ए०७०४४ 4९980, ४.७. 77० अन्तर 
4०0०४, 607 207 927. 

है । सब से विचित्र बात इस शिलालेख से यह मालम होती है कि जब कि आजकल आब- 
पाश्षी के हर नये प्रबन्ध के साथ साथ भूमि का लऊगान बढ़ा दिया जाता है, टीपू सुलतान 
ने जो 'लखूखा' रुपये इस शुभ काये में खर्च किए वे केवल अल्लाह की सह पर खर्च किए 
गए; यह आज्ञा दे दी गई कि जो किसान इस जलाशय को सहायता से नश्री ज़मीन में खेती 
बाड़ी करेंगे, उन्हें औरो की अपेक्षा अधिक लगान देने के स्थान पर अन्य किसानों से एक 
चौथाई कम लगान देना होगा, और ये ज़मीनें उन किसानों के कुलों में सदा के लिए पैतृक 
रहेंगी । इसी लेख में टीपू ने अपने वारिसों और भविष्य के शासकों को कड़ी से कड़ी क़समें 
दी है कि कोई इस अनन्त घर्मकार्य' में बाधा न डाले, यानी न उत किसानों की सन्‍्तति से 
कभी ज्मीनें छीनी जावें और न कभी उनका लगान बढ़ाया जावे। किन्तु दुर्भाग्यवश बाँध 
की बुनियाद रखे जाने के दो साल के अन्दर ही टीपू की इस आज्ञा का मन्य केवल एक ऐति- 
हासिक लेख से अधिक न रह गया । 
फ़ारसी शिलालेख का हिन्दी अनुवाद इस प्रकार है -- 


या फ़याह (ऐ खोलने वाले, यानी सब कठिनाइयों को दूर करने वाले ईदवर ) ! 
उस अल्लाह के नाम से जो रहमान और रहीम हे ! 


सन्‌ १२२१ शादाब (सौर), जो मोहम्मद साहब--ईश्वर उनकी आत्मा 
को शान्ति दे--के जन्म से शुरू हुआ, उसके तक़ी (ज्येष्ठ) महीने की २९ तारीख 
को, तदनुसार शब २७ ज़िलहिज्ज सन्‌ १२१२ हिजरी (चान्द्र), सोमवार के दिन, 
बहुत सवेरे, सूयोदिय से पहले, वृषभ लग्न ओर शुक्र घड़ी के प्रारम्भ में, ईश्वर की 
कृपा और रसूल की सहायता से, ज़मीन ओर ज्ञमाने के खड़ी फ़ा चक्रवर्तों गहनशाह, 
जनाब ह॒ज्ञरत टीपू सुलतान ने,--जो साया हें उस अल्लाह का जो सब का सालिक 
है और सब का दाता है, ईश्वर सदा उनके राज्य और उनकी खिलाफ़त को बनाए 
रखे--, फावेरी नदी के ऊपर राजधानी के पश्चिम में 'मुही (अर्थात्‌ जान 
डालने वाला) नामक बाँध की नोंव रखी । शुरू करना हमारा काम हे, पूरा करना 
अल्लाह के हाथ में हे । 

जिस शुभ दिन नोंब रखी गई उस दिन सूर्य, चन्द्रमा, शुक्र और बहस्पति, 
झारों का मेष राशि में एक घर के अन्दर शुभ योग था। अल्लाह ताला को मदद से 
यह बाँध क्यासत के दिन तक क़ायम और ध्रुव तारों के समान अटल रहे । 


इस बाँध की तेयारी में जो लखखा रुपये सरकार ख़ुदादाद ने ख्ज किए, 
थे केबल अल्लाह की राह में ख़ किए गए हु । सिवाय इस समय की पुरानी या नयी 
खेती बाड़ी के, जो कोई मनुष्य कि परती ज़मीन में (इस नये जलादय के जल की 
सहायता से) खेती बाड़ो करेगा, अपनो ज़मीन के फलों या नाज की पंदावार का 
जो भाग आम तौर पर नियम के अनुसार दूसरी प्रजा सरकार को देती हैँ, उस भाग 
का बह केवरू तोन छोथाई खुदादाद सरकार को दे ओर बाक़ो एक चोथाई अल्लाह 
को राह में माफ़ है। और जो कोई मनुष्य नयो ज्षमीन में खेतो बाड़ो करेगा उसको 
आओऔलाद और उसके वारिसों के पास वह ज़मीन पीढ़ी दर पीढ़ी उस समय तक 
कायम व बहाल रहेगी जिस समय तक कि उसीन ओर आससान क़ायस हें। अगर 


्ा 

कोई शरूस इसमें रुकावट डाले या इस अनन्त खेरात म बाधक हो तो वह कमीना, 
शैतान ए मलऊन के समान, मनुष्य जाति का दुशमन और किसानों को नसल का 
बल्कि समस्त प्राणियों की नसल का दृुशमन समझा जायगा। 
लिखा सम्यद जाफ़र 
निस्सन्देह इस राजकीय लेख के भावों का आजकल के राजकीय लेखों में मिल 
सकना नामुमकिन है । 


उद्योग धन्धों की तरक्की 

राज के उद्योग धन्धों और व्यापार की टीपू ने अपूर्व उन्नति की । खासकर मैसूर 
के अन्दर सूती, ऊनी और रेशमी कपडों के उद्योग ने जितनी तरक्की टीपू के समय में की 
उतनी उससे पहले या उसके बाद आज (१९२९) तक कभी नहीं की । उसके लोहे इत्यादि 
के कारखानों में अन्य चीज़ों के अलावा बढ़िया से बढ़िया तोपें और दोनली तथा तीन 
नली बन्दूक़ें ढलती थी ! 


टीपू का विद्या प्रेम & 


टीपू स्वयं विद्वान था और विद्या और विद्वानों से उसे बड़ा प्रेम था। विद्वान पण्डितों 
और मौलबियो, दोनों का उसके दरबार में जमघट रहा करता था । उसका विशाल पुस्त- 
कालय असंख्य, अमूल्य और अलूम्य पुस्तकों से भरा हुआ था। उसकी समस्त प्रजा सहस्त्र 
और सन्नद्ध थी, और उसके राज मे चारो ओर वह खुशहाली नज़्र आती थी जो आस 
पास के अंगरेज़ी इलाके में कहीं देखने को न मिलती थी। 


व्यक्तिगत चरित्र 


टीपू का व्यक्तिगत जीवन अत्यन्त सरल, शुद्ध और संयमी था। उसका आहार 
अधिकतर दूध, बादाम और फल थे। शराब और अन्य मादक द्रव्यों से उसे सख्त परहेज 
था। यहाँ तक कि उसने अपने राज भर में हर तरह की मदिरा और मादक द्र॒व्यों का बनना 
बिकना कतई बन्द कर रखा था। स्त्री जाति के सतीत्व की रक्षा का उसे जबरदस्त खयाल 
रहता था। अपनी लड़ाइयों में वह इसका खास खयाल रखता था कि उसके सिपाही इस 
विषय में कोई ग़लती न कर बेठे । यदि कभी किसी से इसके विपरीत आचरण हो जाता 
था तो टीपू अपराधी को कड़े से कड़ा दण्ड देता था। मराठों के साथ उसके संग्रामों में कम 
से कम दो बार अनेक मराठा स्त्रियाँ, जिनमें कुछ सरदारों की पत्नियाँ भी थीं, उसकी 
सेना के हाथों में आ गईं। दोनों बार टीपू ने उन स्त्रियों को बड़े आदर के साथ अलग खेमों 
में रखा और फिर जब कि अभी युद्ध जारी ही था, उन्हें पालकियों में बैठा कर अपनी सेना 
की हिफ़ाज़त में मराठों के ख़ेमों तक पहुँचवा दिया ।* 


अंगरेशों का पक्का दुशमन 
इस सब के अलाक़ा टीपू अपने बाप के समान बीर योद्धा और ऊँचे दरजे का सेनापति 

३५६ भारत में अंगरेजो राज॑ 


था। १७ साल की आयु से ही उसने संग्राम विजय करने शुरू कर दिए थे । पिता ही के 
समान वह आज़ादी का सच्चा प्रेमी और देश के अन्दर विदेशियों की साम्राज्य पिपासा का 
पक्का दुशमन था। अपने समय का वही एफमात्र भारतीय नरेश था जिसके पास विदेशियों 
के मुक़ाबले के लिए सुसन्नद्ध और प्रबल जलसेना थी, क्योकि मराठों की जलसेना उस समय 
तक काफ़ी घट चुकी थी । वास्तव में हैदर और टीपू से बढ़ कर शत्रु अंगरेज़ों को भारत में 
कोई नहीं मिला । टीपू के विरुद्ध अंगरेज़ इतिहास लेखकों के विष उगलने की मही सबसे 
बड़ी वजह हूँ । 


टीपू की असफलता के कारण 


किन्तु टीपू अपने समस्त सामन्‍्तों और अनुयायियों को उस तरह वफ़ादारी और 
खेरख्वाही के पाश में बाँध कर न रख सका, जिस तरह के पाश में हैदरअली ने उन्हें बाँध 
रखा था । इसके कई सबब हो सकते है । एक इतिहास लेखक लिखता हैँ कि हँदर अपने 
जिन बागी मुलाज़िमों को एक बार बरखास्त कर देता था उन्हें दोबारा अपने यहाँ न रखता 
था। किन्तु टीपू का व्यवहार इसके विपरीत था। वह इस तरह के आदमियों को एक बार 
सज़ा देकर उन्हें फिर बहाल कर देता था । इस इतिहा# लेखक की राय है कि यह एक 
त्रुटि ही टीपू के नाश का कारण हुई । 

असलियत यह है कि विश्वासघात का जो पौधा हँदरअली के रहते हुए मैसूर कौ 
भूमि में न फल सका, वह धीरे धीरे टीपू के शत्रुओं के लगातार परिश्रम और सिचन द्वारा 
टीपू के समय में आकर फल देने लगा । सम्भव है कि देशधातकता के उस महान पाप से 
भारतीय आत्मा को मुक्त करने के लिए, जिसने कि वास्तव में वीर टीपू की शक्ति को 
चारों ओर से घेर कर चकनाचूर कर दिया, भारत का एक बार विदेशी शासन के कटु 
अनुभवों में से निकलना आवश्यक था। जो कुछ हो, टीपू वीर, योग्य और अपनी प्रजा 
का सच्चा हितेषी था। उसके शत्रु भी इस बात से इनकार नहीं कर सकते कि उसने अपने 
रुधिर के अन्तिम बिन्दु से अपने देश की स्वाधीनता की रक्षा का प्रयत्न किया । उसने 
कभी किसी के साथ दगा नहीं की । उसकी मृत्यु एक आदर्श वीर की मृत्यु थी । भारत की 
स्वाधीनता के रक्षकों में उसका पद अत्यन्त ऊँचा था और संसार के स्वतन्त्रता के 'शहीदों' 
में उसका नाम सदा के लिए यादगार रहेगा । 


उसके चरित्र की सबसे बड़ो विशेषता 


हमें दुःख और लज्जा के साथ यह स्वीकार करना पड़ता है कि औरंगजेब की म॒त्यु 
के समय से सन्‌ १८५७ के स्वाधीनता संग्राम तक अंगरेज़ों और भारत के सम्बन्ध के डेढ़ 
सौ वर्ष के राजनैतिक इतिहास में हमें हेंदर और टीपू, दो और केवल दो व्यक्ति ही ऐसे 
नजर आते हैं जिन्होंने कभी किसी अवसर पर भी अपने किसी देशवासी के विरुद्ध विदे- 
शियों के साथ 'समझौता' करना अंगीकार नहीं किया । विशेषकर टीपू यदि चाहता तो 
इस उपाय द्वारा आसानी से अपनी सत्ता के कुछ न कुछ अवशेष और सौ-दो सौ साल के 
लिए छोड़ सकता था | वह मर मिटा, किन्तु मरते मरते उसने अपने दामन पर यह दाग्र 
लगने नहीं दिया। ध्यान पूर्वक खोज करने पर भी इन डेढ़ सौ साल के अन्दर हमें कोई और 


का 

हिन्दू या मुसलमान, नरेश या नीतिज्ञ, ऐसा नहीं मिलता जिसका चरित्र इस सम्बन्ध में 
सर्वेया निष्कलंक रहा हो। 
टीपू की मृत्यु के बाद उसकी समाधि के ऊपर एक कवि ने मृत्यु की तारोख लिखते 
हुए कहा है-- 
जुँ आँ मर्द मंदाँ निहाँ शुद ज्ञ दुनिया, 
यके गुफ़्त तारीख शमशोर गुम शुद । 
अर्थात्‌, जिस समय वह बीर संसार की दृष्टिट से अतीत हुआ, किसी ने तारीख 
के लिए ये शब्द कहे--- शमझीर गुम शुद',* अर्थात्‌, तलवार गुम हो गई । 
मृत्यु के २४ साल बाद उसकी याद में उसके किसी देशवासी ने एक मरसीया लिखा । 
इस ममंसस्‍्पर्शी मरसीये के प्रत्येक खण्ड के अन्त में एक अनुपद आता है, जिसका अक्षरश: 
अनुवाद यह है-- 
“अल्लाह ! इस तरह मर जाना अच्छा हैं, 
“जब कि युद्ध के बावल हमारे सरों पर ख़न बरसा रहे हों 
“बजाय इसके कि कलंक को ज़िन्दगों बसर की जावे, 
“और सन्‍्ताप और लज्जा के साय उम्र काटी जावे ।* 





* इन फ़ारसी शब्दों से टीपू की मृत्यु का सन्‌ निकलता है । 


सोलहवाँ अध्याय 
भ्रवध श्रौर फ़रु खाबाद 


हिन्दोस्तान का बाग 


अवध की धन सम्पन्न भूमि उन दिनों हिन्दोस्तान का बाग़' कहलाती थी । अबध 
का लोभ विदेशी कम्पनी के प्रतिनिधियों के लिए कोई मामूली लोभ न था। अवध के नवाब 
के साथ कम्पनी की सब से पहली सन्धि बकसर की लड़ाई के बाद सन्‌ १७६५ में हो चुकी 
थी । उस समय से ही कम्पनी का एक अंगरेज रेजिडेण्ट अवध के नवाब के दरबार में रहा 
करता था । 


उन दिनों के अंगरेश रेजिडेण्ट 


भारत के समस्त राजदरबारों में उस समय अंगरेज़ रेज़िडेण्ट हिन्दोस्तानी ढंग से 
रहते थे, हिन्दोस्तानी पोशाक पहनते थे और अपने यहाँ हिन्दोस्तानी मुन्शी नौकर रख कर 
उनसे हिन्दोस्तानी भाषाएँ और हिन्दोस्तानी रहन सहन के तरीके सीखते थे । 

इन रेज़िडेण्टों का ख़ास काम हर भारतीय दरबार के अन्दर वहाँ के नरेश के विरुद्ध 
साज़िश करना और दरबार में आपसी फूट डलवाना होता था । धीरे धीरे अवध के अन्दर 
भी रेज़िडेण्ट की साज़िश और उनका असर बढ़ता चला गया । इसके बाद अवध के नवाब 
के साथ लॉड्ड कॉर्नेवालिस और सर जॉन शोर की ज़ियादतियों का बयान ऊपर किया जा 
चुका है । टीपू और उसकी सलतनत का अन्त कर देने के बाद माक्विस वेल्सछी की निगाह 
अवध की ओर गई। 


अवध के साथ सन्‌ १७९८ की सन्धि 


सन्‌ १७९८ में सर जॉन शोर ने नवाब वजीरअली को कैद करके बनारस भेज 
दिया था और सआदतअली को उसकी जगह नवाब बना कर उसके साथ एक नयी सन्धि 
की थी, जिसे निरस्थायी मित्रता ( एलकु०पथ ि्यातंहाए ) की सन्धवि 
लिखा गया हूँ । इस सन्धि की १७वीं धारा में दर्ज हे--- कम्पनी की सरकार और नवाब 
की सरकार, दोनों के बीच समस्त व्यवहार अत्यन्त प्रेम और मित्रता के साथ हुआ करेगा; 
और अपने घरेल मामलों, अपनी पेतुक सलतनत, अपनी सेना और अपनी प्रजा पर नवाब 
का अनन्य अधिकार रहेगा। सआदतअली ने सन्धि की शर्तों का पूरी ईमानदारी के साथ 
पालन किया। किन्तु इस सन्धि को अभी दो साल भी न हुए थे कि वेल्सली ने उसे तोड़ने 
के लिए बहाने ढुंढ़ना शुरू किया । 


वज़जीरअली से झगड़ा 
वज़ीरअली इस समय बनारस में क़द था। चेरी नामक एक अगरेज़ उसकी देख 
रेख करता था। कहा गया कि वजीरअलछी अवध के कुछ सरदारों के साथ गुप्त साजिश 

कर रहा है । इस पर वज़ीरअली को बनारस से कलकत्ते भेजने का हुकुम हुआ। इसो पर 
बज़ीरअली और चेरी में कुछ कहा सुनी हो गई। यहाँ तक कि किसी बात पर वजीरअली 
ने अपनी तलवार खींच ली और चेरी और उसके साथ के दो और अंगरेज़्ों को वहीं ख़त्म 
कर दिया । वज़ी रअली बनारस से भाग कर अवध पहुँचा । कुछ और अवधनिवासी जो 
ज़ाहिर हैं इस बात को महसूस कर रहे थे कि अंगरेजों ने वजीरअली के साथ अन्याय किया 
हैं, अब उसके साथ मिल गए । इन लोगों ने अवब के कुछ इलाकों को अपने अधीन कर 
लिया । 

नवाब सआदतअली ने कम्पनी की उस सब्पीडियरी सेना की सहायता से, जिसके 
खर्च के लिए सन्‌ १७९८ की सन्वि के अनुसार सआदतअली को ७६ लाख रु० सालाना 
देने पड़ते थे, इस बगावत को शञान्त कर दिया। किन्तु वेल्सली को अपनी इच्छा पूरी करने 
के लिए यह खासा अच्छा अवस र मिल गया । 


नवाब सआदतअलो से नपी माँगें 


द्स्‌ घटना के आधार पर ५ नवम्बर, सन्‌ १७९९ को वेल्सलो ने नवाव सआदतअली 
को एक पत्र छिवा, जिसमें सआदतअली को यह सलाह दी कि आप अपने यहाँ की सेना 
में अमक अम॒क सुधार कीजिए। इन सुधारों का मतरूब केवल यह था कि नवाब के पास 
अभी तक जो कुछ अपनी सेता रहा करती थो, उसमें से केवल थोड़ी सी रख कर जितनी 
कि मालगुज़ारी वसूल करने या शाही जलसों आदि के लिए आवश्यक हो, बांक़ी तमाम 
तोड़ दी जाय, और उसको जगह कम्पनी की कुछ पंदल और कुछ सवार पलटनें और 
बड़ा दी जावे, जिनका खर्च ७६ लाख की रक़म के अलावा नवाब अदा किया करे ।* 

नवाब सआदतअछी इस नयी तजबीज़ को सुन कर चकित रह गया । उसन अपन 
एतराज़ लिख कर भेजना चाहा। किन्त्रु वेल्सली ने बिना नवाब को जवाब का समय दिए, 
एक नयी पलटन नवाब के इलाके में रवाना कर दी, और नवाब को उसके खर्च के लिए 
ज़िम्मेदार क़रार दिया | इसके बाद एक दूसरी पलटन तैयार कर ली गई और यह आज्ञा 
दी गई कि पहली के अवब पढ़ेँवते ही यह दूसरी पलटन भी अवध के लिए रवाना हो जावे । 


नवाब सआदतअलो का पत्र और वेल्सली का जवाब 


इस पर नवाब सआदनअली ने ११ जनवरी, सन्‌ १८०० को एक विस्तृत, स्पष्ट, 
तकंथुक्त और नम््रता पूर्ण पत्र उस समय के रेज़िडेण्ट, स्कॉट, की मार्फत वेल्सली के पास 
भेजा । इस पत्र में नवाब सआदतअली ने अंगरेज़ों और अवध के नवाबों के पुराने सम्बन्ध 
का ज़िक्र करते हुए यह दिखलाया कि अवध की सेना को तोड़ देने का नतीजा सलतनत के 
हज़ारों पुराने वफ़ादार नौकरों को बे रोज़गार कर देना होगा, जिसका असर प्रजा के ऊपर 
बड़ा अहितकर होगा । सआदतअली ने लिखा कि-- सब से ज़ियादा मुझे इस बात का 
खयाल है कि इस काम से कम्पनी के एतबार और उसको इज्जत में फ़रक आ जायगा और 
स्वयं मेरी न फिर अपने मुल्क में कोई इज्जत रह जायगी और न बाहर । »८ * »८ 
यदि ऐसा हुआ तो इन प्रान्तों में मेरी हकूमत का अन्त हो जायगा ।” नवाब ने वेल्सली को 

३६० भारत में अंगरेजी राज 


विश्वास दिलाया कि--- अपने गद्दी पर बैठने के समय मेने कम्पनी के साथ जो सन्धि 
की है उससे में कभी बाल भर भी इधर उधर न हूँगा, और »< » » मुझे विश्वास है कि 
कम्पनी का इरादा भी उस सन्धि से फिरने का नहीं है।” सन्‌ १७९८ की सन्षि का हवाला 
देते हुए नवाब सआदतअली ने दिखाया कि कम्पनी की मौजूदा माँग अनावश्यक, अनु- 
चित और सन्‌ १७९८ की सन्धि के साफ़ विरुद्ध है। उस सन्धि की १७वीं धारा में लिखा 
था कि--“ अपने घरेलू मामलों, अपने पैतृक राज, अपनी सेना और अपनी प्रजा पर 
नवाब का अनन्य अधिकार रहेगा ।” सआदतअली ने पूछा कि---यदि अपनी सेना का 
इन्तज़ाम तक मेरे हाथों से छीन लिया गया तो में पूछता हूँ कि अपने घरेलू मामलों, अपने 
पैतृक राज, अपनी सेना और अपनी प्रजा पर मेरा अधिकाह कहाँ रहा ? 

अन्त में नवाब सआदतअली ने लिखा कि--'ऊपर लिखे कारणों से और कम्पनी 
सरकार की उदारता और आपकी इनायत से मुझे आशा हूँ कि आप मेरी मित्रता और 
वफ़ादारी पर हर मौक़े के लिए पूरा एतबार करते हुए उस सन्धि के अनुसार मेरे राज, 
मेरी सेना और मेरी प्रजा के ऊपर मेरा पूरा अधिकार क़ायम रहने देंगे ।४ 

इस लम्बे पत्र के और अधिक वाक्य नकल करने की आवश्यकता नहीं है । लखनऊ 
ही के असिस्‍्टेण्ट रेज़िडेण्ट, मेजर बडे, का बयान हैं कि नवाब सआदतअली के एतराज़ “जैसे 
न्‍्यायसंगत थे वेसे ही तकंयुक्त भी थे” और मेजर बड़ ही के शब्दों में वेल्सली का उत्तर 
“घमण्ड भरा” था ।* 

बेल्सली के उत्तर का सारांध यह था कि सआदतअली का पत्र इतने गुस्ताखी के 
शब्दों में लिखा हुआ हैँ कि गवरनर जनरल को उसे लेने से इनकार है, पत्र नवाब को वापस 
कर दिया जाय, और यदि नवाब ने फिर इसी तरह अंगरेज़ सरकार की न्यायप्रियता और 
ईमानदारी पर शक जाहिर किया तो उसे उचित दण्ड दिया जायगा । 


इतिहास लेखक मिल को राय 


नवाब सआदतअली और वेल्सली के इस पत्र-व्यवहार के सम्बन्ध में इतिहास 
लेखक जेम्स मिल लिखता हँ-- 

“दो पक्षों में एक सन्धि होती हे । एक पक्ष अपनी ओर से सन्धि को सब 
शर्तों को इतने ठोक समय पर पूरा कर देता हूँ कि जो उसकी स्थिति के मनुष्य के 
लिए बिलकुल बेमिसाल हे। दूसरा पक्ष सन्धि का घोर उल्लंघन करना चाहता हूं, 
या कस से कस पहले पक्ष को उसका काम सन्धि का घोर उल्लंघन मालूम होता 
हैं। पहले पक्ष को दूसरे पक्ष के व्यवहार में और सन्धि में साफ़ विरोध दिखाई देता 
हैं। उस विरोध को वह स्पष्ट किन्तु अत्यन्त विनीत शब्दों में दरशाता हैँ । उन 
शब्दों से दूसरे को ओर अनादर के स्थान पर पहले पक्ष ही के गिड़गिड़ाने को कहां 
अधिक ब्‌ आतो हुँ । इस पर दूसरा पक्ष कहता हे कि यह मेरी न्यायप्रियता और 
ईमानदारी पर शक करना हे । पहला पक्ष जब दूसरे पक्ष को इच्छा पूरी करने से 

इनकार करता हूँ तो उसे दण्ड देने का इरादा किया जाता हे, और इस दण्ड के लिए 
यदि पहले कोई दोष उस पक्ष का न भी दिखाया जा सकता था तो अब यह शक 
करना एक ऐसा अपराध उससे हो गया जो शायद किसी भी सज्ञा से नहीं षुल सकता । 
ज्ञाहिर हे कि इस ढंग से कभी भी और किसो भी सन्धि को तोड़ने के लिए बहाना 
निकाला जा सकता हैँ । जिस पक्ष को हानि सहनी पड़ती हे, यदि वह बिना एतराज़ 
किए सर झुका दे तो कहा जाता हे कि उसको रज्ञामन्दी हे, और यदि बह शिकायत 
करे तो उस पर यह इलज्ञाम लगाया जाता हे कि तुम सबल पक्ष की न्यायप्रियता 
ओर ईमानवारी पर शक जाहिर करते हो; और यह एक इतना जबरदस्त अपराध 
गिना जाता हे कि इसके बाद ऐसे निकम्मे मन॒ष्य को ओर सबल पक्ष की कोई 
ज़िम्मेदारी रह हो नहों जाती ! ””* 


नवाब के साथ खली जबरदस्ती 


इसके बाद २२ जनवरी, सन्‌ १८०१ को लॉड वेल्सली ने नवाब सआदतअली को 
एक दूसरा पत्र लिखा कि--या तो कुछ सालाना पेनशन लेकर सलूतनत से अरूग हो 
जाओ और या जो दो नयी अंगरेज़ी पलटनें अवध भेजी जा चुकी हैं उनके बदले में अपना 
आधा राज कम्पनी के हवाले कर दो ।” इस दूसरे मज़मून की सन्धि का एक मसौदा तक 
तैयार करके गवरनर जनरल ने पहले से रेज़िडेण्ट के पास भेज दिया । 

नवाब ने बार बार एतराज़ किया, किन्तु वेल्सली ने २८ अप्रैल, सन्‌ १८०१ को 
रेज़िडेण्ट को लिख दिया कि यदि नवाब रज़ामन्दी से अपना आधा राज हवाले न कर दे 
तो सेना द्वारा उस पर कब्जा कर लिया जाय ।” इन पत्रों में वेल्सली ने यह भी स्पष्ट 
लिख दिया कि मेरी आन्तरिक इच्छा यह है कि-- नवाब की सैनिक शक्ति को खत्म 
कर दिया जाय” और “अवध की सारी सलतनत पर दीवानी और फ़ौजदारी शासन का 
अनन्य अधिकार कम्पनी के हाथों में ले लिया जाय । 

अंगरेज़ कम्पनी के ऊपर अवध के नवाबों के बेशमार अहसान थे। किन्तु इस समय 
सआदतअली चारों ओर कम्पनी की सेनाओं से घिरा हुआ था | अपने और अपने कुल के 

३६२ भारत में अंगरेशी राज 


चिर मित्रों की ओर से इस अचानक व्यवहार को देख कर नवाब सआदतअली एक दिन 

चिल्ला पड़ा--- हक़ीक़त में यही हाल रहा तो बाक़ी का मुल्क मुझसे छिन जाने में भी 
ज़ियादा देर न लगेगी ।' रेजिडेण्ट स्कॉट ते और गवरनर जनरल के प्राइवेट सेक्रेटरी और 
सगे भाई हेनरी वेल्सली ने बड़े जोरों के साथ नवाब को विश्वास दिलाया कि बाक़ी राज 
पर आप के अनन्य अधिकार में कभी कोई हस्तक्षेप न किया जायगा । सआदतअली ने 
बेजार होकर गदही से बिलकुल दस्तबरदार होने की इच्छा प्रकट की और कहा कि-- 
“मुझे फ़ौरत इजाजत दी जाय कि में सफर और हज के लिए परदेस को निकल जाऊं, 
क्योंकि अब यहाँ की रिआया को मुंह दिखाना मेरे लिए ज़िल्लत हूँ ।” 


अवध की आधी रियासत का नवाब से छीन लिया जाना 


किन्तु नवाब सआदतअली का यह निश्चय केवल क्षणिक नेराश्य का नतीजा था । 
अन्त में कोई चारा न देख १४ नवम्बर, सन्‌ १८०१ को नवाब सआदतअली ने गवरनर 
जनरल वेल्सली के भेजे हुए सन्धिपत्र पर दस्तखत कर दिए। इस नयी सन्धि द्वारा नवाब 
सआदतअली ने अपनी सलतनत का आधा, किन्तु अधिक उपजाऊ हिस्सा, जिसकी सालाना 
आमदनी उस समय एक करोड़ ३५ लाख रुपये थी और जिससे आजकल (१९२९) के 
संयुक्त प्रान्त' (वर्तमान उत्तर प्रदेश) की बुनियाद पड़ी, सदा के लिए कम्पनी के 
हवाले कर दिया । माक्विस वेल्सली ने अपने भाई हेनरी वेल्सली को इस नये ब्रिटिश प्रान्त 
का पहला लेफ्टिनेण्ट गवरनर नियुक्त किया । 

९ मार्च, सन्‌ १८०८ को इंगलिस्तान की पालिमेण्ट के अन्दर बोलते हुए लॉडं 
फ़ॉकस्टोन ने इस घटना के सम्बन्ध में नवाब सआदतअली की ईमानदारी, उसके धीरज 
और उसकी परवशता और माक्विस वेल्सली की बेईमानी और उसके खुले अन्याय को 
अत्यन्त स्पष्ट शब्दों में स्वीकार किया और विस्तार के साथ हवाले देकर साबित किया । 


सन्धि' अथवा डाका' 


एक दूसरे मेम्बर, आर० थॉर्नेटन, ने पालिमेण्ट के अन्दर इस सन्धि के विषय में 
कहा--- 

“यदि यह सन्धि! थी, तो फिर खुले मंदान से जाते हुए किसी म॒साफ़िर के 
ऊपर किसी डाक्‌ के टूट पड़ने ओर उसे लूट लेने को भी सन्धि! का नाम दिया जा 
सकता हूँ ।* 
जिस तरह वारेन हेस्टिग्स के अत्याचारों के लिए पालिमेण्ट में मुकदमा चलाया 

गया था उसी तरह इस बार वेल्सली के इस अन्याय के लिए बेल्सली पर मृक़्दमा चलाया 
गया। कुछ उदार अगरेज़ों ने पूरी तरह सारे मामले की पोल खोली और बड़ी बड़ी धुंआ- 
धार बकतुताएँ हुईं । तीन साल तक मुकदमा चला, अन्त में पालिमेण्ट ने बेल्सली को दण्ड 
देने के स्थान पर ब्रिटिश साम्राज्य की इस सच्ची सेवा के बदले में उसे “धन्यवाद” देने का 
एक प्रस्ताव पास किया । 

अवध और फ़रुंखाबाद ३६३ 


फर्रेखाबाद को रियासत का अन्त 

इसके छे महीने के अन्दर वेल्सली ने एक दूसरी छोटी सी रियासत, फ़रुखाबाद, पर 
कब्जा किया । द 

फ़रुखाबाद अवध की एक सामन्‍्त रियासत थी । वहाँ के नवाब चार लाख रुपये 
सालाना बतौर खिराज अवध के नवाब को दिया करते थे । एक अंगरेज़ रेज़िडेण्ट भी 
फ़रुंखाबाद के दरबार में रहा करता था । इस अंगरेज़ रेजिडेण्ट ने रियासत के प्रबन्ध में 
इस तरह दखल देना शुरू किया और इस तरह की जियादतियाँ की कि फ़रुंखाबाद के नवाब 
और अवध के नवाब, दोनों को सख्त एतराज़ हुआ । मजबूर होकर सन्‌ १७८७ में लॉड्ड 
कॉनंवालिस ने रेजिडेण्ट को वापस बुला लिया और यह वादा किया कि आइन्दा न कोई 
रेजिडेण्ट फरुखाबाद भेजा जायगा और न रियासत के मामलों में किसी क्ररह का दखल 
दिया जायगा । 

नवम्बर सन्‌ १८०१ में लॉड वेल्सली ने इस वादे के विरुद्ध अपने भाई हेनरी 
वेल्सली को फ़रुंखाबाद भेजा और उसे हिदायत दी कि तुम किसी तरह वहाँ के नवाब 
इमदादहुसेन खाँ को इस बात पर राजी कर लो कि वह एक लाख रुपये सालाना पेनशन 
लेकर अपनी तमाम रियासत सदा के लिए कम्पनी के हवाले कर दे और उससे लिखवा 
कर दस्तख़त करा को। नवाब इमदादहुसेन खाँ अभी हाल ही में बालिग हुआ था। गवरनर 
जनरल ने हेनरी वेल्सली को आदेश दिया कि इमदादहुसेन खाँ के रिश्तेदारों, सलाहकारों 
और दोस्तों में से जो इस काम में अंगरेजो की मदद करने को तैयार हो, उन्हें काफ़ी इनाम 
देने के वादे कर लेना और जो राज़ी न हों उन्हे खूब डर दिखलाना । 

इस पर भी नवाब इमदादहुसेन खाँ का इस तरह के पत्र पर दस्तख़त कर देना 
इतना आसान न था । गवरनर जनरल के हुकुम से इमदादहुसेन खाँ को लखनऊ बुलाया 
गया । इसके बाद साजिश, चोरी और जालसाज़ी से मिल कर काम लिया गया । यहाँ तक 
कि लखनऊ पहुँचते ही इमदादहुसेन ख्राँ ने देखा कि उसके दस्तखत की मोहर किसी तरह 
उसके बकस से उड़ कर खुद बखुद लखनऊ के अगरेज़ रेज़िडेण्ट के मकान में पहुँच गई । 
जो कुछ हो, कहा जाता हैँ कि ४ जून, सन्‌ १८०२ को बरेली पहुँच कर नवाब इमदादहुसेन 
खाँ ने अपने और अपनी औलाद के लिए १ लाख ८ हज़ार रुपये सालाना पेनशन लेकर 
अपनी तमाम रियासत अपने दस्तखत से सदा के लिए अंगरेज़ कम्पनी के हवाले कर दी । 

हेनरी वेल्सली फ़रुंखाबाद रियासत का पहला अंगरेज़ शासक नियुक्त हुआ। 

सतरहवाँ अध्याय 


तंजोर राज का श्रन्स 


अंगरेज़ों के ऊपर तंजौर के राजा के अहसान 


भारत के दक्षिण में तंजौर एक छोटी सी मराठा रियासत थी, जिसे १७वीं सदी 
के मध्य में छत्रपति शिवाजी के पिता घाहजी ने क्रायम किया था। शाहजी के बाद तंजौर 
का राज शिवाजी के एक सौतेले भाई, वेंकोजी, को मिला । 
इतिहास लेखक विलियम हिके लिखता हँ-- 
अपने सब व्यवहार और हर तरह के कारबार में तंजोर के राजा ऐसी 
ईमानबारी बरतते थे जो केवल सचाई के असुल से हो उत्पन्न हो सकती थी । जाहिर 
हैँ कि उन्होंने सचाई ही को अपना असूल बना रखा था। जब अंगरेज्ञ दक्षिण भारत 
में पहुँचे ओर उन्होंने इस देश में बसना चाहा तो उनके सब से पक्के और सब से 
सच्चे दोस्त शैंजोर के राजा हो थे ।''* 
इतिहास लेखक टॉरेन्स लिखता है--- 
“करमण्डल तट पर अंगरेज़ों के सब से पहले मददगारों में तंजौर का राजा 
था।'+॑ 
प्रसिद्ध भारतीय विद्वान, महादेव गोविन्द रानाडे, ने अपनी पुस्तक में लिखा है-- 
“करनाटक की समस्त लड़ाइयों में तंजौर की सेना ने फ्रान्सीसियों के विरुद्ध 
अंगरेज्ञों के पक्ष में बड़े महत्व का भाग लिया ।”] 
टॉरेन्स लिखता है कि सन्‌ १७४२ में तंजौर का राजा साहुजी किसी आपसी झगड़े 
के कारण गद्दी से उतार दिया गया और राजा प्रतापसिह उसकी जगह बैठा । अंगरेज़ों ने 
राजा प्रतापसिह को राजा स्त्रीकार कर लिया | सात साल से ऊपर तक अंगरेज़ों और 
प्रतापसिह में मित्रता रही, यहाँ तक कि इस बीच प्रतापसिह ने फ्रान्सीसियों के विरुद्ध 
अंगरेज़ों को मदद दी । 


राजा प्रतार्पसिह के साथ दा 


इसके बाद अंगरेज़ों ने बिना किसी वजह के प्रतापर्सिह के विरुद्ध पिछले राजा 
साहूजी के साथ गृप्त पत्र-व्यवहार शुरू किया। दोनों में सोदा हो गया । अंगरेज़ों ने 
प्रतापसिह को गद्दी से उतार कर साहूजी को फिर से गद्दी पर बैठा देने का वादा किया, 
और इसके बदले में साहजी ने अंगरेज़ों का सारा खर्च और उसके अलावा देवीकोट का 
किला और उसके आस पास की कुछ जागीर कम्पनी को देने का वादा किया । 

तंजौर राज का अन्त ३६५ 


प्रतापसिह कम्पनी का मित्र था। टॉरेन्स लिखता है कि प्रतापरसिह के खिलाफ 
कोई बहाना अंगरेज़ों के पास न था, फिर भी थोड़े से धन और जागीर के लालच में 
प्रतापसिह को गद्दी से उतारने के लिए कम्पनी की सेना भेज दी गई। इस सेना को 
प्रतापसिंह से हार खाकर लौट आना पड़ा । फिर एक दूसरी सेना भेजी गई । इस दूसरी 
सेना ने साहजी का भी साथ छोड़ कर सबसे पहले देवीकोट के क़िले को घेरा और उस पर 
कब्जा कर लिया । ' 


साहुजो के साथ विश्वासधात 

किन्तु प्रतापर्सिह का बल बढ़ा हुआ था । देवीकोट पर कब्जा करते ही अंगरेजों ने 
अब प्रतापरसिह के साथ समझौते की बातचीत शुरू की । समझौता हो गया । अंगरेज़ों ने 
साहूजी का पक्ष छोड़ दिया और वादा किया कि हम अब कभी राजा प्रतापसिह का विरोध 
न करेंगे । प्रतापर्सिह ने इसके बदले में देवीकोट और उसके पास के कुछ इलाके पर बतौर 
जागीर कम्पनी का क़ब्जा रहने दिया | जिस साहूजी का पक्ष लेकर अंगरेज़ों ने यह लड़ाई 
छेड़ी थी उसे अब उन्होंने स्वयं क़्ैद कर लिया और राजा प्रतापसिंह के खर्च पर उसे अपने 
गहाँ नज़ रबन्द रखने का वादा किया | टॉरेन्स लिखता है कि “अंगरेज़्ों की हिन्दोस्तान 
विजय का इस तरह प्रारम्भ हुआ ।* 


तंजौर पर हमला 

प्रतापसिह से अब फिर अंगरेज़ों की मित्रता कायम हो गई । किन्तु तंजौर का राज 
करनाटक से मिला हुआ था और अपने धन वंभव के लिए दूर दूर तक मशहूर था। 
करनाटक और अवध के नवाब कई पीढ़ियों तक अंगरेजों के लिए कामधेनु का काम करते 
रहे थे । इन दोनों नवाबों से धन चूसने के लिए आवश्यक था कि अंगरेज़ उनके पास के 
इलाक़ों को लूटने में उन्हें मदद दें । इसीलिए रुहेलखण्ड, फ़रुंखाबाद इत्यादि के लूटने 
में कम्पनी ने अवध के नवाबों को समय समय पर मदद दी । इसी नीति के अनुसार सन्‌ 
१७६२ में अंगरेज़ों ने करनाटक के नवाब मोहम्मदअली को तंजौर के राजा पर हमला करने 
में सहायता दी । हमले के बाद अंगरेज़ ही मध्यस्थ बने । तय हुआ कि भविष्य में तंजौर 
करनाटक की एक सामन्त रियासत समझी जावे, तंजौर के राजा करनाटक के नवाब को 
चार लाख रुपये सालाना ख़िराज दिया करें और अंगरेज़् कम्पनी इस बात के लिए जामिन 
रहे कि भविष्य में करनाटक का नवाब कभी तंजौर पर हमला न करेगा। 


तंजौर पर फिर हमला और लूट 


प्रतापसिंह के बाद उसका बेटा तुलजाजी तंजोर का राजा हुआ । सन्‌ १७७९१ में 
तुलजाजी के समय में करनाटक के नवाब ने फिर तंजौर पर चढ़ाई की और मदरास के 
गवरनर ने सन्‌ १७६२ के वादों को तोड़ कर कम्पनी की सेना नवाब की मदद के लिए भेजी । 
राजा तुलजाजी ने एक बहुत बड़ी रक़म अंगरेज़ों और करनाटक के नवाब को देकर अपनी 

३६६ भारत में अंगरेज़ी राज॑ 


जान बचाई | इसके बाद सन्‌ १७७३ में नवाब ने तीसरी बार फिर अंगरेज़ों ही की मदद से 
तंजौर पर चढ़ाई की और खूब लूट मार मचाई । तंजौर के राजा इस सारे समय में अपना 
नियत खिराज बराबर करनाटक के नवाब को देते रहते थे, किन्तु हर बार के हमले में इस 
ल्षिराज की रक़म को और अधिक बढ़ा दिया जाता था। वास्तव में नवाब करनाटक के पास 
अपने अंगरेज ऋणदाताओं और कम्पनी के अफ़सरों की आए दिन की नाजायज् माँगों को 
पुरा करने का और कोई उपाय ही न था । 


सन्धि और उसका उल्लंघन 


होते होते सन्‌ १७८७ में अंगरेज़ कम्पनी और तंजौर के राजा तुलजाजी के बीच 
पहली बाज़ाब्ता सन्धि हुई जिसमें कम्पती और राजा के बीच अब सदा के लिए स्थायी 
मित्रता' ( ?८/७०प७। #े ॥0-080॥9 ) क्रायम हो गई। छे साल के अन्दर राजा 
तुलजाजी की मृत्यु हो गई | तुलजाजी के कोई पुत्र न था, किन्तु मरने से कुछ दिन पहले 
वह सार्बोजी को गोद ले चुका था । अंगरेज़ों को फिर एक बहुत अच्छा मौक़ा हाथ आया । 
कुछ पण्डितों से व्यवस्था दिला दी गई कि सार्बोजी का गोद लिया जाना शास्त्रानुकूल नहीं 
है । हर भारतवासी जानता हूँ कि काशी और नदिया तक के धुरन्धर पण्डितों से इस तरह 
की व्यवस्थाएँ दिला देना कितना आसान हूँ। सार्बोजी को हटा कर तुलजाजी के एक 
सोतेले भाई, अमरसिह, को कम्पनी की सेना की सहायता से अब जबरदस्ती तजौर की गद्दी 
पर बैठा दिया गया । 


सबसीडियरी सन्धि का जाल 


इसी समय यह भी महसूस किया गया कि सन्‌ १७८७ की स्थायी मित्रता' की सन्धि 
में कुछ दोष रह गए है । इसलिए सन्‌ १७९३ में फिर एक नयी सन्धि राजा अमरसिंह के 
साथ की गई। इस बार की सन्धि में अब कम्पनीं ने सदा के लिए तजौर राज की रक्षा करने 
की ज़िम्मेदारी अपने ऊपर ले ली और उसके बदले में राजा अमरसिंह ने एक बहुत बड़ी 
सालाना रक़म सेना के खर्च के लिए कम्पनी को अदा करते रहने का वादा किया । इस तरह 
तंजौर की रियासत भी सब्सीडियरी सन्धि' के जाल में फँस गई । 


राजा अमरसह के विरुद्ध साज्ञिश 


राजा अमरसिह के चरित्र के विषय में एक अंगरेज़ लेखक लिखता है कि----' तंजौर 
का राजा अमरसिह एक निहायत ही अच्छे चरित्र और उच्च सिद्धान्तों का आदमी था, 
और ब्रिटिश गवरमेण्ट का निहायत ही सच्चा शुभचिन्तक था ।”* 

किन्तु अंगरेज़ों की इच्छा अभी पूरी न हुई थी। वे जितनी जलदी हो सके, तंजौर 
राज को ख़त्म कर देने का इरादा कर चुके थ। सब्सीडियरी सन्धि उनके लिए केवल एक 
बीच का साधन थी। उनकी दुरंगी चालें बराबर जारी रहीं। एक ओर उन्होंने अमरसिह 

तंजोौर राज का अन्त ३६७ 


को गद्दी पर बैठा दिया और दूसरी ओर एक मशहूर ईसाई पादरी, रेवरेण्ड पूवार्ट ज़, को 
सार्बोजी का शिक्षक नियुक्त करके भेज दिया । एक दूसरा अगरेज, मैक्लाउड, तंजीर के दरबार 
में रेजिडेण्ट नियुक्त करके भजा गया। पादरी प्वार्ट ज्ञ और रेज़िडेण्ट मैक्‍्लाउड ने मिल 
कर अब राजा अमरसिंह और तंजौर राज के खिलाफ़ नये सिरे से साज़िशें शुरू की । 


भदों का खुलना 


थोई दिनों में राजा अमरसिह के साथ रेजिडेण्ट मैक्लाउड का व्यवहार इतना 
उदृण्ड हो गया कि राजा अमरत्िह ने इसको शिकायत की । जिस अंगरेज़ को हम ऊपर 
उद्धृत कर चुके ह, वह लिखता है कि-- 
“धीरे धोरे इस तरह के भेद खुले जिनसे राजा अमर्रासह को >< » >< 
विश्वास हो गया कि कम्पनी ने अपने इस मुलाज्ञिम मेक्‍्लाउड को तंजोर के दरबार 
केबल मात्र इसलिए नियुक्त करके भेजा था ताकि मंकक्‍्लाउड द्वारा अभागे राजा 
को समझा कर, या यवि ज़रूरत हो तो किसी तरह मजबर करके, उससे राज छीन 
लिया जाये ओर उसे अपने बाक़ो सांसारिक जीवन के लिए कम्पनी का एक पेनशनर 
बना कर रखा जावे । 
४ ८ »<८ » साननीय ईस्ट इण्डिया कम्पनी जिन उपायों से दूसरों के राज 
प्राप्त करती थी, उनमें ईमानदारी ओर बेईमानी का बहुत अधिक विचार न किया 
जाता था ।* 


खुलो ज़बरदस्तो 


राजा अमरसिह के दिल में केवल डर बेठाने के लिए रेज़िडेण्ट ने कई बार बिना किसी 
बजह के कम्पनी की सेना को राजमहल के फाटक तक बुलवाया और उसका प्रदर्शन करवा कर 
वापस कर दिया। यह वही अगरेज़ी सेना थी जो पिछली सन्धि के अनुसार राजा की रक्षा 
के लिए और राज के खर्च पर तंजीर म रखी गई थी। २२ जनवरी, सन्‌ १७९६ को रेज़िडेण्ट 
ने इस सेना के अगरेज़ अफ़सर करनल बेयड को हुकुम दिया कि---'राजा अमरसिह का 
सरकील शिवराब और राजा के दो भाई, त्रिम्बाजी और शकरराव, तीनों में से कोई क़िले 
से बाहर न निकलने पावे ।” 
अगले दिन २४ जनवरी को रेज़िडेण्ट ने सेना लेकर अचानक राजा अमरसिह को 
घेर लिया और उसे डर दिखा कर उससे एक काग़ज़ पर दस्तखत करा लिए, जिसमें राजा 
अमरसिह ने अपना सारा राज कम्पनी के हवाले कर दिया । 

१६८ भारत में अंगरेज्ञी राज 


इसके अगले ही दिन राजा अमरसिंह ने गवरनर जनरल सर जॉन शोर को लिखा 
कि-- मुझे घेर कर, डर दिखा कर और तरह तरह के झूठ बोल कर रेजिडेण्ट ने मुझसे 
उस काग्रज़ पर दस्तखत करा लिए हैं, इसलिए मेरा राज मेरे पास रहने दिया जावे ।” 
राजा अमरसिंह ठीक समय पर पिछली सन्धि की सब शर्तें प्री करता रहा था। कोई बहाना 
उससे राज छीनने का कम्पनी के पास न था । अंगरेज संसार को यह दिखाना चाहते थे कि 
अमरसिह खुशी से अपना राज कम्पनी को दे रहा है, किन्तु यह चाल न चल सकी । रेज़िडेण्ट 
का जुल्म साबित था। राज के अन्दर साजिश अभी पूरी तरह पक्‍की न थी। लाचार होकर 
गवरनर जनरल ने रेज़िडेण्ट को हुकुम दिया कि राजा अमरसिह का सारा राज उसके हाथों 
में रहने दिया जाय । दूसरी ओर साजिश को पक्का करने की कोशिशें जारी रहीं । 


तंजौर पर क़ब्जा 


दो साल बाद माक्विस वेल्सली का समय आया । वेल्सली को इंगलिस्तान ही में 
आदेश मिल चुका था कि, जिस तरह हो सके, तंजौर के राज पर कम्पनी का कब्जा जमाया 
जावे । इंगलिस्तान के शासकों से वह 'बादशाहतों पर बादशाहतें लाद देने” का वादा कर 
चुका था। जिस लेखक के कई वाक्य हम ऊपर नक़ल कर चुके हूँ, वह लिखता हँ--- 
“जब कभी माननीय ईस्ट इण्डिया कम्पनो की नीति या उसके स्वार्थ के 
लिए इस बात की ज़रूरत माल्म होती थी कि किसी भारतीय नरेश को गद्दी से 
अलग किया जावे, तो बहाने की कभी कमी न होतो थी । /” 
अब सार्बोजी को राजा अमरसिह के विरुद्ध साज़िशों का केन्द्र बनाया गया । पादरी 
पूवार्ट ज़ इस काम के लिए अरसे से साबबोजी के पास मौजूद था ही । उसने इस बार रेज़ि- 
ड्ेप्ट मंकलाउड का खूब साथ दिया | सब से पहले राजा अमरसिंह पर यह इलज़ाम लगाया 
गया कि तुम तुलजाजी की विधवा रानियों के साथ और उसके दत्तक पुत्र साबोजी के 
साथ अच्छा सलूक नहीं करते, जिससे उन्हें बहुत कष्ट हैं । इन इलज़ामों का केवल मात्र 
आधार पादरी पूवार्ट ज़् की शिकायतों पर था जो किसी तरह भी विश्वास के योग्य नहीं 
समझी जा सकती । इस बदसलकी के बहाने से जबरदस्ती सा्बोजी को और तुलजाजी 
की विधवाओं को मदरास बुला लिया गया। साबोजी को बहका कर तैयार करने का काम 
पादरी पूवार्ट ज्ञ के सपुदं था । 

सन्‌ १७९८ में एकाएक अंगरेज़ों पर यह रहस्य खुला कि वह अमरसिंह, जिसे स्वयं 
अंगरेज़ों ने गद्दी पर बेठाया था और जिसे वे लगभग दस साल तक तंजौर का राजा स्वीकार 
कर चुके थे, गद्दी का अधिकारी नहीं है, बल्कि वास्तविक अधिकारी तुलजाजी का दत्तक 
पुत्र सार्बोजी है, जिसके गोद लिए जाने को दस साल पहले इन्हीं अंगरेज़ों ने पण्डितों से 
शास्त्र विरुद्ध कहला दिया था। इस समय कुछ विद्वान पण्डितों ने पिछली व्यवस्था के 
विरुद्ध फिर सार्बोजी के पक्ष में व्यवस्था दे दी। राजा अमरसिंह से किसी तरह की पूछताछ 
तक नहीं की गई, और कम्पनी की उस सेना ने जिसे १० साल तक राजा अमरसिह अपने 

तंजौर राज का अन्त ३६९ 


खर्च से पाल चुका था, तुरन्त उसे तंजौर की गद्दी से उतार कर सार्बोजी को उसकी जगह 
बैठा दिया । 

इतिहास लेखक मिल अंगरेज़ों के इस फैसले की खुदग़रज़ी और बेइन्साफ़ी को 
स्वीकार करता है । जिस अंगरेज़ को हम ऊपर नक़रू करते चले आए हैं वह लिखता है कि-- 
“इन्साफ़ राजा अमरसिह की ओर था। वही गदही का असली हकदार, न्यायसंगत और 
सर्वेस्वीकृत नरेश और राज का उस समय मालिक था; किन्तु अंगरेजों का स्वार्थ तंजौर पर 
कब्जा करने में था ।* 

वास्तव में कम्पनी के लिए अमरसिह और सार्बोजी में कोई अन्तर न था, उसका 
असली उद्देश्य कुछ और ही था, जो सार्बोजी को गद्दी मिलते ही प्रकट हो गया । तुरन्त 
सार्बोजी ने एक नये सन्धिपत्र पर दस्तखत कर दिए, जिसमें उसने अपना सारा राज कम्पनी 
के हवाले कर दिया और स्वयं जीवन भर कम्पनी का एक पेनशनर होकर तंजौर के किले 
के अन्दर रहना स्वीकार कर लिया । 

अठारहवों अध्याय 


करनाटक की नवाबो का श्रन्त 


करनाटक की नवाबी ओर अंगरेज़ 


पिछले अध्यायों में करनाटक के नवाब के साथ ईस्ट इण्डिया कम्पनी के व्यवहार 
का जिक्र आ चुका है, और यह दिखलाया जा चुका है कि किस तरह छोटे से बडे तक 
कम्पनी के सब अगरेज़ जबरदस्ती करनाटक के नवाब से आए दिन मनमानी रक़में वसूल 
करते रहते थे, किस तरह वे नवाब को मदद देकर उसके ज़रिए आस पास की रियासतो 
को लटवाते रहते थे, और किस तरह अनेक अगरेज़ व्यापारियों ने नवाब को अपने भयकर 
कर्जों के नीचे दबा रखा था, जिनमे से अधिकतर कर्ज झूठ थे। जब करनाटक से काफ़ी धन 
खोचा जा चुका और नवाब का खज़ाना खाला हो गया तो मार्क्विस वेल्सली ने अपनी 
निश्चित नीति के अनुसार रियासत पर कब्जा कर लेने की तजवीजे शुरू की । 


करनाटक के नवाब मोहम्मदअली को 'वालाजाह' भी कहते थे । मोहम्मदअली 
अंगरेज़ों का बहुत बड़ा दोस्त था। मोहम्मदअलछी और कम्पनी के बीच 'चिरस्थायी मित्रता' 
की सन्धि हो चुकी थी, जिसमें अगरेज़ों ने मोहम्मदअली और उसके राज की रक्षा के लिए 
अपनी एक सेना करनाटक में रखने का जिम्मा लिया था और उस सेना के खर्च के लिए 
नवाब ने ९ लाख पैगोदा यानी क़रीब ३० लाख रुपये सालाना अदा करने का वादा किया 
था । यह रकम माहवारी क़िस्तों में अदा की जाती थी । नवाब मोहम्मदअली हर महीने 
ठीक समय पर कम्पनी की रकम अदा करता रहा, यहा तक कि उसने अपने कुछ जिलो की 
मालगज़ारी बतौर ज़मानत इस अदायगी के लिए अलग कर दी थी । मोहम्मदअली के 
बाद उसका बेटा उमदतुल उमरा करनाटक का नवाब हुआ । उमदतुरू उमरा बाप की 
तरह हर महीने ठीक समय पर कम्पनी की रक़म अदा करता रहा और सन्धि की शर्तों का 
ठीक ठीक पालन करता रहा। इसलिए करनाटक पर कब्ज़ा करने का बहाना इतनी आसानी 
से न मिल सकता था । 


नवाब उसदतुऊ उमरा के नाम वेल्सली का पत्र 


वेल्सली का दिमाग़ इन बातों में खूब चलता था। २४ अप्रैल, सन्‌ १७९९ को टीपू 
के साथ दोबारा युद्ध छेड़ते समय, उसने नवाब उमदतुल उमरा को एक लम्बा पत्र लिखा । 
इस पत्र में उमदतुल उमरा पर यह इलज़ाम लगाया गया कि आपने करनाटक के वे ज़िले, 
जिनकी आमदनी कम्पनी को देने के लिए अलग कर दी गई थी, अपने कुछ कर्जंदारों के 
पास रहन रख दिए हूँ, आपकी आर्थिक हालत खराब है, और भविष्य में कम्पनी की रक़म 
की अदायगी में कठिनाई की सम्भावना है। इसी पत्र में वेल्सली ने स्वीकार किया कि 
उमदतुल उमरा हर महीने ठीक समय पर कम्पनी की रकम अदा करता रहता था । फिर भी 
इस भावी 'कठिनाई की सम्भावना' की बिना १र नवाब को यह सलाह दी गई कि आप 

करनाटक की नवाबी का अन्त $७१ 


कम से कम उस समय तक के लिए, जिस समय तक कि कम्पनी और टीपू में युद्ध रहे, अपनी 
सलतनत और उसकी मालगुज़ारी का इन्तज़ाम कम्पनी के सपुर्द कर दीजिए । 

नवाब मोहम्मदअली ने हेदरअली और टीपू के साथ अंगरेज़ों के युद्धों में सदा 
अंगरेजों का साथ दिया था | सन्‌ १७९२ के मंसूर युद्ध के बाद की किसी सन्धि में कहीं एक 
वाक्य यह भी रख दिया गया था कि भविष्य में यदि करनाटक या उसके आस पास कोई 
युद्ध हो तो कम्पनी को उस युद्ध की सफलता के लिए इस बात का अधिकार होगा कि वह 
करनाटक के जितने भाग पर आवदयक समझे, थोडे समय के लिए कब्जा कर ले। नवाब 
मोहम्मदअली के उस सन्धरि पर दस्तखत तक न थे। बल्कि वेल्सली ने अपने पत्र में साफ़ 
लिखा है कि मोहम्मदअली और उसका बेटा उमदतुऊर उमरा, दोनों इस दर्ते के खिलाफ 
थे | फिर भी अपनी इस समय की माँग को जायज़ साबित करने के लिए वेल्सली ने अपने 
पत्र मं अब उस शर्त का हवाला दिया । 

नवाब उमदतुल उमरा समझ गया कि वेल्सली इस बहाने करनाटक के एक बहुत 
बड़े भाग को अगरेजी राज में मिला लेना चाहता हूँ । वेल्सली के पत्र में धमकियाँ भी भरी 

ई थी | फिर भी उमदतुरू उमरा इतनी आसानी से अपने बाप दादा से पाया हुआ राज 

छोड देने के लिए राजी न हो सका | इस बीच सुलतान टीपू की मृत्यु हो गई और 
श्रीरगपट्टन अगरेजों के हाथो में आ गया । जिस सेना ने श्रीरगपट्टन विजय किया, उसमे 
वे सब पलटने भी शामिल थी जिनके खर्च के लिए उम्दतुल उमरा कम्पनी को ९ लाख 
पैंगोदा सालाना दिया करता था । श्रीरगपट्टन की विजय के बाद १३ मई, सन्‌ १७९९ को 
नवाब ने वेल्सली के पत्र के उत्तर में हिम्मत के साथ एक अत्यन्त बिनीत और साफ़ किन्तु 
हर तरह उचित और गम्भीर पत्र लिखा । 


नवाब उमदतुल उमरा का जवाब 
इस पत्र में नवाब उमदतुल उमरा ने बेल्सली को लिखा-- 

“में नहीं समझ सकता कि आपने किन बातों को बिना पर यह राय क्रायम 
को हूं कि मेरी स्थिति खराब या कमज़ोर है, न मुझे उन बातों को जानने को आव- 
श्यकता हे । मेरे लिए यह जानना काफ़ी हैं कि सेरा कारबार कम से कम इतना 
अच्छा ज़रूर चल रहा हूँ कि बखबी ठोक समय पर अपने वादों को पूरा कर सकता 
हैं। 

“में आपको निहायत साफ़ शब्दों में एक नरेश के वबख्नन और ईमान पर 
विश्वास बिलाता हूँ कि जो जिले सन्‌ १७९२ की सन्धि के अनुसार (आपको रक़म 
की अदायगी के लिए) अलग कर दिए गए हैं, उनमें से एक फ़ुट ज़मीन भी किसी 
तरह पर, किसी ज्ञरिए से खुद या दूसरों की मारफ़त किसो भी शर्स के नाम न 
मेने रहन वर्ग रह की हे और न मेरे इल्म में किसी दूसरे ने को हे; इस तरह संजीदगी 
के साथ और साफ़ साफ़ शब्दों में यह ऐलान करने के बाद में उम्मीद करता हूँ कि 
मुझे और कुछ कहने की ज़रूरत नहीं है ।” 
अपने पिता की मरते समय की आज्ञा का हवाला देते हुए नवाब उम्दतुल उमरा ने 

वेल्सली को लिख दिया कि पिछली सन्धि को तोड़ कर अब में कोई नयी सन्धि हरगिज़ मंजूर 
नहीं कर सकता, क्योंकि ऐसा करना “हर तरह के दीन और ईमान के खिलाफ़ हैं। 


३७२ भारत में भंगरेजी रॉज॑ 


इसके बाद अंगरेज़ों की हाल की विजय पर बेल्सली को बधाई देते हुए नवाब ने 
लिखा कि करनाटक का वह इलाक़ा, जो हेँदरअली ने छीन कर अपने राज में मिला लिया 
था और जिसे अब अंगरेज़ों ने टीपू से फतह कर लिया है, करनाटक को वापस मिल जाना 
चाहिए । यह वही इलाक़ा था जो हैदरअली से सुलह करते समय अंगरेज़ों ही ने अपने मित्र 
करनाटक के नवाब से लेकर हँदरअली को दे दिया था। पत्र के अन्त में नवाब ने वेल्सली से 
प्राथंना की कि चूंकि करनाटक की सब्सीडियरी सेना ने भी इस युद्ध में भाग लिया है, इस- 
लिए इन्साफ़ यह है कि टीपू से जीते हुए मुल्क में से अपनी सेना के खर्च के औसत से करनाटक 
को भी कुछ हिस्सा मिलना चाहिए । 

निस्सन्देह नवाब उमदतुल उमरा का उत्तर और उसकी मांगें, सब न्यायानुकूल 
थी । किन्तु उनके औचित्य को स्वीकार करना उस समय कम्पनी के लिए लाभदायक न 
था। वेल्सली समझ गया कि इस ढंग से करनाटक पर कब्जा करना असम्भव है । उसने 
नवाब के इस पत्र का उत्तर तक न दिया। 


नवाब से राज छीनने का इंगलिस्तान से आदेश 


उधर इंगलिस्तान के शासक भी करनाटक की स्वाधीनता का खात्मा करने के लिए 
अधीर हो रहे थे। २१ मार्च, सन्‌ १७९९ को इंगलिस्तान के भारत-मन्त्री डण्डास ने वेल्सली 
के नाम एक पत्र लिखा, जो ५ अगस्त, सन्‌ १७९९ को कलकत्ते पहुँचा | इस पत्र में डण्डास 
ने वेल्सली को लिखा कि-करनाटक के नवाब के साथ हमारी जो सन्धियाँ हो चुकी हैं 
उनसे इस समय हम मजबर हूँ, फिर भी आप मुनासिब मौक़ की ताक में रहिए और नवाब 
को खुश करने इत्यादि के ऐसे उपाय काम में लाइए जिनसे हमारी दिली इच्छा पूरी होने 
की अधिक सम्भावना हो । * 


वेल्सली की तजबीज्ञ और नवाब पर झूठ इलज़्ाम 


इस पत्र के उत्तर में वेल्सली ने लिख भेजा कि-- मौजूदा नवाब के जीते जी इस 
तरह के मौर्क की आशा करना बिलकुल व्यर्थ है। आगे चल कर इसी पत्र में वेल्सली ने 
लिखा--- 

“मुझे पुरा विद्वास हुं कि उस देश की मुसीबतों का कभी कोई पक्का 
इलाज नहीं हो सकता, जब तक कि हम नवाब से कम से कम उसी तरह के विस्तत 
अधिकार प्राप्त न कर लें जिस तरह के कि कम्पनी को हाल में तंजोर की सन्धि 
द्वारा प्राप्त हुए हे। मौजूदा नवाब के मरने के बाद मुमझिन हे कि उसके उत्तरा- 
घिकारी के साथ इस तरह की सन्धि आसानी से की जा सके, (बरतें कि इस नवाब 
के बाद भी यह मुनासिय समझा जावे कि कस्पनों के अलावा करनाटक का नाम 
सात्र का सरेश कोई वूसरा बना रहे )। »< » » मौजूदा नवाब के मरने पर 
उसका उत्तराधिकारी नियुक्त करने का सारा सवाल पूरी तरह कम्पनो के फ़ंसले 
के लिए खुला होगा। मेरी इस समय राय यह है कि सबसे मुनासिब यह होगा कि 
उस बाह्तत को, जो नवाब उसबतुल उमरा का बेटा साना जाता हे, गद्दी पर बेठा 

दिया जावे, और उसके साथ उसौ तरह की सन्धि कर ली जावे जिस तरह को हाल 
में तंगौर के राजा के साथ को गई है । तो भो मुतासिब हूँ कि आप फ़ौरन यह भी 
सोच रखें कि क्‍या यह अधिक पका प्रबन्ध न होगा कि हम वालाजाह और 
उमदतुल उमरा के वंश को हर शाख के लिए गुज्ञारे का काफ़ी प्रधन्ध कर वें और 
नाम तथा काम, दोनों की दृष्टि से करनाटक देश का राजा कम्पनों हो को बना 
लें । 

किन्तु ससार को दिखाने के लिए भी कोई बहाना लेना ज़रूरी था। इसलिए बेल्सली 

ने इस पत्र में लिखा-- 

“श्रोरंगपट्टन पर क़ब्ज्ञा करने के बाद परलोकवासो टीपू सुलतान के जो 
पत्र आदि हमारे हाथ आए हू, उनसे मुझे अत्यन्त प्रामाणिक और अकाट्य शहादत 
हस बात को मिल गई हे कि विछके नवाब वालाजाह नें अपने जोवन के अन्त के 
दिनों में मौजूदा नवाब उमदतुल उमरा को मारफ़त टीपू सुलतान के साथ इस तरह 
का गुप्त पत्र-ध्यवहार शुरू किया था जिससे ब्रिटिश सत्ता की ओर उनको गहरी 
शन्नता साबित होती है ।* 
आगे की घटनाओं को बयान करने से पहले यह देख लेना आवश्यक है कि नवाब 

मोहम्मदअली और टीपू सुलतान के बीच का यह 'गुप्ल पत्र-व्यवहार क्‍या था | कहा यह 
गया कि यह पत्र-व्यवहार टीपू के उन नौकरों की मारफ़त हुआ था जो उसके दोनों नाबा- 
लिग कैदी बच्चों के साथ मदरास गए थे। अंगरेजों हो के एक जाँच कमोशन ने इस इलज़ाम 
के सबूत में कुछ गवाहियाँ भी जमा कर लो । 








*$ “व्‌ 2 ]00पष्टा9 ०गाणंगट९त, प्रा ॥0 टींढटपबी एल्गाठठए ढक्ला] ९ए०/ 06 39- 
णांव्त 00 ध6 ल्योी5 छ़ांली बील पीबा ०0प्राजए, ज्रीधित्प 09भांगर॥४ ॥ण (06 ४४००० 
90एछा5 4६ [९838 85 ९ाला३ए6 85 05८ ५९5६८०१ ज (6 (07फभाए 97 [6 ]80० एटशए ण 
पृब्का|ंगल, &0 पाल वात) जे (6 फ़ाल्डलाई चिक्४०0, उप 8 पल्वाए फांशोा( ८839 0० 
०घ्बां7९0 40707 7स्‍5 ड002८३४5०7, ([[ 207 47 ९एटाओ | शा०पंत एछट धा0ए्ड्ठा 20रां$४00 
50 80986 70४ ह6ांपया $0ए०7८३० ० ॥॥6 (8970, ९४००१४४४ [6 (079शा५)..... (6 
जर0८ वपटडऑांतठा 6 पाल 5प्८22८5800 एां! फ्रढा०06 86 ०णाफंल॑टीए ०कुला (० प6 
उल्‍्लंडांठत णी पाल 0.0्राएशभाएं, फूणा हाल 0९2९४5९ ० तीर फाट्ला: चि००00.,.. पाल परटा98- 
009 ०(70५ ०ए7स्‍0 78, ६80 6 09050 39 णं5३०९ इटापंशाला छ0०पणएौत 926 (0 90802 
07640 0त्रा8'5 डप990820 307 00 (6 'शएडहघ89, परातंढा 3 ध०४५ ड४ंाफ&7 (०0 (088 
ज्रांधंए।॥ ए285 802]ए7 2070000०९ एप पाल रबाओंी णी पशणआंंणठ, या जा], ॥0फ८ए०, 0० 
लत्तांव्ता पका 70०0 57000 त्रा॥०त80९७ए ०0॥४0607/ जील्एाला  प्रांडा: 700 002 3 7076 
टलींटट(एव 8त808९८००९००६ [0 [॥०एा१6 ॥50भ9ए (0 €एशन छा4बा८ं) ० 06 0280८0ठ470 0[ 
0२७३॥8४|४४ 870 07058एणं 078, 890 ६0 ४28६ ९९०१ (९ 0णगांधदी 80ए0टांड्राएए४ ०0 (6 


एश्ाप्र्ध0 5 (6 (०क्ए0ए0ए.'! 

हज मन (6 7600708 0 ६0 9866 "॥फ0 5ए%७ जाला नर 0 0प पिक्षाठड हप्टिः 
पाल ८807८ ण॑ $टाणंत्ल्‍ठ89भां40, ॥4ए९ पितांडील्त पा6 ज़ांधी पी ह080 बप्रविष्ञाए भा 
[68890(898]6 ९एांठ"त26 पा! पीट इबल्टाट६ 20765900466526 64 3 प्रबप्प् 6 चातठड( 
#053606 [0 (96 छि७४$9 7067 95 07ल्यट0 जात ॥छफए $णाध्क्ष४८ 097 ४९ 80 "२४७०७ 
ए्व्यांशुंधी (0४708 (6 2086 04 ४58 #6, [70फ08॥ (८ 8०१८४ ०7079040ए (07978 (6९ 
एा९इला। च४०09."-.006 'श(०ाजणशह्ऑाणा'8 घंटा ६0 सिंहा लतएणा'06 विधा 07पर08$, 


#_रा॥6०७"७ 22९9:०#0%९०७, ५०). ॥, 99. 244-246,. 


३७४ भ्गरत में अगरेज़्ो राज 


विश्वस्त अंगरेज़ इतिहास लेखकों को राय 


कम से कम दों योग्य अगरेज़ इतिहास लेखकों ने मोहम्मदअछी और उमदतुल 
उमरा के चरित्र, टीपू के साथ उनके ३० साल के सम्बन्ध, उस समय की तमाम स्थिति 
और जाँच कर्मीशन की गवाहियों, सब की पूरी तरह जाँच करके यह साफ़ राय जाहिर 
की हूँ कि मोहम्मदअली और टीपू के “गृप्त पत्र-ब्यवहार” का यह सारा किस्सा जाली 
और झूठा था। इनमे इतिहास लेखक मेजर ईवान्स बेल का कहना हँ-- 


“इससे आशा को जाती हें कि हम इस बात पर विश्वास कर लें कि जो 
नवाब वालाजाह पचास साल तक अंगरेज़्ों का वफ़ादार दोस्त ओर मददगार रह 
चुका था, जो तीस साल तक हँदरअली और टोपू सुलतान के साथ क़रोब क़रोब 
लगातार युद्ध कर चुका था, और जिसे नक़सान पहुँचाने और नीचा दिखाने का 
कोई मौक़ा इन दोनों ने और खासकर टीपू ने हाथ से जाने नहीं दिया था--उस 
वालाजाह को एकाएक बढ़ापे में जाकर अपने तीस साल के पुराने दात्रओं से 
मिल कर अपने आधी दाताब्दी के दोस्तों के विरुद्ध साज्ञिद करने की सुझी । और 
हमसे इस बात पर भी विश्वास कर लेने के लिए कहा जाता हे कि बढ़े नवाब ने 
अपने इस तरह अचानक रुख बदलने के लिए ठोक वही समय चुना जब कि <सके 
दोस्तों की ताक़त इतनो पक्‍की जम चुको थी कि ज्ञाहिरा कोई उनका मुक़ाबला 
करने बाला न रहा था ओर जब कि उसके पुराने दुशमन का बल यहाँ तक चर हो 
चुका था कि उसके उभरने को कोई आशा न थी। बालाजाह और उमदतुल उमरा 
पर इलज़ाम यह हूँ कि उन्होंने टोपू के साथ ये साजिश लॉ कॉनेवालिस के युद्ध 
के बाद सन्‌ १७९२ में श्रू कों, जब कि टीपू विवश होकर अपना आधा राज दे 
चुका था, जब कि उसे तोन करोड़ तोस लाख रुपये युद्ध दण्ड देना पड़ गया था और 
अपने दो बेटों को बतोर बन्धकों के मदरास भेजने की ज़िल्लत सहनी पड़ी थी । 
और कहा जाता हूँ क्षि अपने विजयो दोस्तों और मददगारों के विरुद्ध अपने पराजित 
शत्रु के साथ मिल कर नवाबों न॑ यह जी तोड़ साजिश टीपू के उन दी नौकरों की 
मारफ़त की जो इन दोनों शहज्ञादों की हमराही में मदरास भेजे गए थे। 


“इस तरह की साजिश की कहानी निस्‍्सन्देह अत्यन्त अनहोनी तो मारूम 
होती ही हैं । फिर भी यदि उसके लिए काफ़ो सबत होता तो हमें उस पर विश्वास 
करना पड़ता । किन्तु कोई भो विश्वास योग्य गवाही पेश नहीं को गई । इतना ही 
नहीं, बल्कि टोपू सुलतान के दोनों बक़ोरों, गुलामअरी और अलोरज़्ा, ने अपनी 
मदरास से लिखी हुई रिपोर्टों में, जो श्रीरंगपट्टन के काग्जज्ञों मे पाई गईं, और जाँच 
कमीशन के सामने अपने बयानों में जितनो बातें कहो हें वे सब को सब यदि सच्त 
मान लो जायें तो भो उनसे किसो तरह की साज्ञिश साबिस नहों होतो । जाँच 
कमोशन ने वालाजाह और उसके सब से बड़े बेटे के ख़िलाफ़ गप्त साज्ञिशों और 
दृशमनी के इरादों के अनेक सबत जमा किए । इन सब सबतों को यदि सच भी 
सान लिया जाय तो भो वास्तव में वे इतने तुच्छ हूँ कि यदि लॉर्ड बेल्सलो के दिल 
में करताटक के शासन को हाथ में लेने का कोई न कोई बहाना ढूंढ़ निकालने को 

प्रबल इच्छा न होती--और हम हछॉर् बेल्सलो के पहले प्रयत्नों से जानते हें कि 
उसमे यह प्रबल इच्छा मौजूद थो--तो हमें इस बात पर आइचर्ये होता कि उसने 
गप्पों और अन्दाजिया बातों के इस तमाम ढेर को अपने रही को टोकरी में क्‍यों 
नहों फेक दिया ।॥* 


इतिहास लेखक जेम्स मिल ने इससे भी अधिक याग्यता, निष्पक्षता और परिश्रम 
के साथ इस तमाम मामले की विवेचना की है और अन्त में साबित किया हैँ कि करनाटक 
के नवाबों के विरुद्ध यह तमाम इलज़ाम झूठा था | 


जब तक नवाब उमदतुल उमरा जिन्दा रहा, वेल्सली ने कभी उसके सामने इस 
'गप्त पत्र-व्यवहार' के किरसे को पेश न किया और न उसे इसकी कोई ख़बर तक होने दी । 
चपचाप वह उमदतुल उमरा के मरने का इन्तजार करता रहा । 

३७६ भारत में अंगरेजशी राज 


मयाब को मृत्य्‌ और अंगरेज़ों का सुअवसर 

जुलाई सन्‌ १८०१ के शुरू में ख़बर मिली कि नवाव करनाटक की मृत्यु होने वाली 
हैं। बड़ा नवाब उस समय लिपौक के महल में था। ५ जुलाई, सन्‌ १८०१ को करनल मंकनील 
कम्पनी की सेना सहित महल की ओर बढ़ा, और यह कह कर कि नवाब की मत्यु के बाद 
लहाई झगड़े का डर हैं और अमन क्रायम रखने की ज़रूरत हैँ, उसने चारों ओर से महल 
को घेर लिया । यह वही सेना थी जो नवाब के खर्च पर नवाब की रक्षा के लिए नवाब के 
इलाक॑ में रखी गई थी । जिस समय इस सेना ने महल के भीतर घुसना चाहा और मृत्यु- 
टय्या पर पड़े हुए नवाब के कानों तक खबर पहुँची, तो नवाब चौंक पड़ा और पास के एक 
अगरेज़ अफ़सर से गिड़गिडा कर कहने रूगा--महल के अन्दर घुस कर मुझे मेरी रिआया 
की नज़रो में न गिराइए ! ” ५ जुलाई से १५ जुलाई तक कम्पनी की सेना ने महरू को 
घेरे रबा | १५ जुलाई को नवाब उमदतुरू उमरा की मृत्यु हुई । अन्त तक अगरेज अफ़सर 
बूड़े नवग्व के पास रहे और उसे अपनी मित्रता का विश्वास दिलाते रहे । उमदतुल उमरा 
का ब्रेटा शहज़ादा अलीहुमेन भी उसी महल में भा । जिस दिन उमदतुल उमरा का शरीर 
छटा उसी दिन करनाटक की गद्दी के वारिस, शहजादे अलीहुसेन, के ज़बरदस्तो कमरे से 
बाह र लाकर अंगरेज़ो ने अचानक उसे यह सूचना दी कि तुम्हारे बाप और दादा ने अगरेजों 
के खिलाफ हैदर और टीपू के साथ गुप्त पत्र-व्यवहार किया था, दसलिए गो तुम्हें उसका 
कोई पता नहीं, फिर भी गवरनर जनरल का फ़ेसछा है कि अपने बाप की गद्दी पर बंठते 
वे बजाय तुम एक मामूली रिआया की हेसियत से अपती बाकी जिन्दगों व्यतीत करो । 
शहजादे को हरा कर उससे कहा गया कि तुम तंजौर की सन्धि की तरह की एक सन्धि पर 
दस्तखत कर दो । खेमों के अन्दर शहज़ादे अलीहुसेन और अंगरेज़ अफ़सरों में बातचीत हो 
रहो थी और बाहर कम्पनी के सिपाही नगी तलवारे लिए किर रहे थे । इतने पर भी 
अलीहुमेन ने न माना । 


करनाटक को नवाशत्नी का अन्त 


इसके बाद अलीहुसेन को अलग करके और बोच के कई हक़दारों को छोड़ कर 
अलोहुसेन के एक दूर के रिश्तेदार, आज़मुद्दौला, से अंगरेजों ने वहीं पर बातचीत शुरू की । 
आजमुहोला ने अंगरेज्ञों की बात मान छी । २८ जुलाई, सन्‌ १८०१ को आजमुद्दौला 
करनाटक की गद्दी पर बंठा दिया गया । जिस तरह की सन्धि अंगरेज़ों ने चाही उसी तरह 
की सन्धि पर आजमुद्दौला ने दस्तख्नत कर दिए । इस सन्धि के अनुसार करनाटक का सारा 
राज कम्पनी के हाथों में आगया और आज़मुद्दोला केवछ राजधानो अरकाट और चिपौक 
के महऊ का नवाब रह गया। 


शहजावे अलोहुसेव को हतपा 

नये नवाब को चिपौक के महल में रखा गया | उसी महल में शहजादे अलीहुसेल 
और उसकी विधवा माँ को कंद कर दिया गया । शहजादे ने कई बार अंगरेज़ों से प्रार्थना 
की कि मुझे किसी दूसरी जगह भेज दिया जावे, नहीं तो डर हैं कि नया नवाब किसी रोज़ 
मुझ खत्म कर देगा, किन्तु सुनाई न हो सकी । चन्द रोज के बाद ही एक दिन कहा जाता 


फकरनाटक को नवायी का अन्य ३७७ 


है कि पेचिश से शहज़ादे अलीहुसेन की मृत्यु हो गई | मालूम होता हे यह वहौ पेचिश भौ 
जिससे ३६ साल पहले लॉड क्लाइव के ज़माने में मुशिदाबाद के नवाब नजमुद्ौला कौ 
मृत्यु हुई थी । १७ मई, सन्‌ १८०८ को इंगलिस्तान को पालिमेण्ट के सामने शहज़ादे 
अलीहुसेन की मृत्यु के सम्बन्ध में बोलते हुए सर टॉमस टरटन ने कहा-- मुझे विश्वास 
हैँ कि इस मामले में कुछ न कुछ दगा अवश्य थी ।* 

पहले की तरह इंगलिस्तान की पालिमेण्ट के सामने करनाटक का सारा मामला 
पेश किया गया । काफ़ी भेद खोले गए । वेल्सली के विरुद्ध और नवाब के पक्ष में जोरदार 
भाषण हुए । एक मेम्बर ने टीपू और मोहम्मदअलछी की साजिश की ओर संकेत करते हुए 
कहा कि--- सहज विश्वासी भोली जनता को धोखा देने का इससे अधिक वीभत्स प्रयत्न 
मेने कभी नहीं सुना ।” फिर भी अन्त में इस खुली राजनंतिक डकंती के लिए वेल्सली की 
सराहना का एक प्रस्ताव पास हुआ । 


भारत में कम्पनी की नोति 
विण्डंम नामक एक मेम्बर ने उस अवसर पर बिलकुल सच कहा--- 

/ . » >» भारत में ईस्ट इण्डिया कम्पनो को नोति को देख कर मुझे 
एक गीत की अन्तिस पंक्ति याद आ जातो हें, जो डॉक्टर स्विफ्ट ने एक डाक के 
लिए लिखा था। उस पंक्ति का अर्थ यह हे-- जिस मनुष्य का जी चाहे वह अपने 
पास बाले को लूट सकता हैं / _“ « हमारे सामने मार्ग प्रदर्शन के लिए साफ़ 
असुल यह हूँ कि भारतवासियों के कोई हक़ नहीं, हमारे कोई फ़र् नहीं, हम सब 
उनके बादशाह हे और जो हस फ़ेसला कर दें, सो ठोक ।[ 

उच्मयोसय्या अध्याय 


सूरत की नवाबो का खात्मा 


सूरत मे अंगरेज्ञों की पहली कोटी 

हिन्दोस्तान में अगरेज़ों की सब्र से पहली कोठी सूरत में कायम हुई । पादरा 
एण्डरसन ने अपनी पुस्तक “दि इगलिश इन वेस्टर्न इण्डिया” में विस्तार के साथ बयान 
किया हैँ कि किस तरह उन आरम्भ के दिनो से अगरेज़ व्यापारी स्रत निवासियों को छलते 
और धोखा देकर लटने थे । 


सूरत के नवाब के साथ पहली सन्धि 

सूरत पर उन दिनो एक मुसलमान नवाब का झासन था, जो दिल्‍ली सम्राट के 
मातहत था। अगरेजा का राजनतिबः प्रभाव वहाँ सन्‌ १०५० से शुरू हुआ, जब कि नवाब 
मे कुछ झगड़ा हो जाने के कारण उन्होंने सूरत के कि पर उस कर दिया । स्टैबौरिसस 
नामक डच यात्री लिखता हैं कि अगरेजो ने किछ के एक हिन्दोस्तानी अफ़सर को इस बात 
का प्रबन्ध करने के लिए रिशवत दी कि जब अगरेज किले पर हमला करे तो दूसरी ओर 
रो उनका कोई मुकाबला न करे। डच्च कोठी के अफ़पर को भी अगरेज्ञो ने इस ग्रज़ से 
रिशवत दी कि बह अगरेजो के विरुद्ध नवाब को मदद न दे ।* जन्‍्त में नवाब और अगरेजा 
में गन्धि हो गई। अगरेज व्यापारियों को कुछ विशेत्र रिजायते सि गई और आइन्दा के 
लिए उन्होने वादा किया कि हम कभी सूरत के शासन दृत्पादि मे किसी तरह का दखल न 
दगे। किन्तु वास्तव में उसी समय से सूरत के नाव पर अगरेजो का प्रभाव बढ़ने लगा और 
नवाब धीरे धीरे अगरेज़ों के हाथो की एक कठयूत्ी बनता चला गया । यह दो अमलो 
चालीस साल तक जारी रही । सन्‌ १७७७ में इस दो अमछी को बयान करते हुए पार- 

सन्‍्रा नासक एक इतिहास लेखक लिखता हे-- 


दो अमली हकसत 


यदि फ्रान्सोसो, पुतंगाल निदासो या डज लोग महसूल में कोई भी तबदीलो 
कराना चाहते है या कोई नयो रिआयत चाहते हे, ओर यदि अंगरेज्ञ मुखिया उनकी 
इच्छा प्रो करना नहों चाहता, तो वह उन्हें नवाब के पास भेज देता हैँ और साथ 
हो नवाब से कहला भेजता हू कि उनहे प्राथता का अभुक उत्तर दिया जाधबे /€ + » 
जे सब इस तमाशे को समझते हूं ।” 
स्टेवीरिनस लिखता है-- 

सब के लिए क़ानून बनाने याले अंगरेज है; उनको खास रज़ामन्दी के 
बिना न दूसरे यूरोपियत कुछ का सकते एं ओर ने हिन्दोत्तानों । इस बात में शहर 

सूरत को नवायी का खात्सा ३७९ 


के नवाब में और छोटे से छोटे नगर निवासी में कोई अन्तर नहीं । गो कि अंगरेश 

ऊपर से नवाब के प्रति कुछ आदर दिखलाते हें और खुले तौर पर कभी न मानेंगे 

कि नवाब उनके अधीन हे, फिर भी नवाब को अंगरेज़ों कौ आज्ञाएँ माननो पड़ती 

हे | 8 

सन्‌ १७५०९ से १७९९ तक चार नवाबों के शासन काल में यही दो अमली जारी 
रही । माक्विस वेल्सली ने आकर इसे ख़त्म करने का इरादा किया । 


नघाब के साथ नयो सन्धि 

नवाब को लिखा गया कि अपने यहाँ के “शासन प्रबन्ध में सुधार” करो । इस 
“शासन सुधार” का मतलब यह था कि अपनी सेना को बरखास्त कर दो, तीन पलछटन कम्पनी 
की सेना अपने यहाँ रखो और उनके खर्च के लिए कम्पनी को सालाना रकम दिया करों । 
नवाब ने वेल्सछी की बात मानने से इनकार कर दिया । उसका एक एतराज़ यह भी था कि 
कम्पनी की यह माँग सन्‌ १७५९ की सन्धि के विरुद्ध हे । किन्तु जब नवाब को दबाया 
गया तो उसने समझौता कर लिया और कम्पनी को एक छातम्ं रुपये सालाना देना और 
उसके अलावा ३०,००० रू० सालाना से ऊपर की और रिआयते उनके साथ कर देना 
स्वीकार कर लिया । अभी इस नये सन्धिपत्र पर दस्तखत ने होने पाए थे कि ८ जनवरी, 
सन्‌ १७९९ को नवाब की मृत्य हों गई । नवाब के एक दुधर्मेहा बटा था । अपने पिता के 
एक महीन बाद उसकी भी मत्य हो गई । दस बच्चे का चाचा नसीरुद्दीन सूरत की गदी 
पर बठा । 

नसीरदीन पर जोर दिया गया कि तुम एक लाख रूुयये सालाना की रकम, जिसे 
हाल मे दोनों पक्ष मजुर कर चके थे, और बढ़ा दो । नसीरूद्ीन ने अपनी माली हालत बताते 
हेए माफ़ी चाही, और एक छाख सालाना देने का वादा फ़िया। बेल्सली ने फिर जोर दिया । 
१८ अगस्त, सन्‌ १७९० को सूरत की कोठी के मखिया, सिटान, ने यम्बई के गवरनर को 
लिखा-- 

“मेने कोई कसर उठा नहों रखो; नवाब पर हद दर्ज का दबाव डाल चुका 
हैं। मुझे पूरा यक्रोन हें कि अगर नवाब के पास गन्जाइश होती तो वह ज़रूर ज्ञियादा 
दे देता ।” 


सुरत की नवाबो को ख़त्म करने का इरादा 
वेल्सली को इसकी सूचना दे दी गई । इसके जबाब में १८ फरवरी, सन्‌ १८०० को 
गवरनर जनरल वेल्सली ने बम्बई के गवरनर को एक गप्ल पत्र लिखा-- 

. : मे पक्का इरादा कर चका हूं कि नसीरुद्दीन को उस समय तक 
नवाब स्थोकार नहीं करूंगा जब तक कि वह अपने और अपने कुटुम्ब के गज़ारे के 
क्राबिल सालाना पेनशन लेकर, जो कि कम्पनो उसे सूरत को सालाना आमबनो 
में से दिया करेगो, सूरत की दोबानो और फ़ोजदारी के सब अधिकार और तमाम 
मालगज़ारो कम्पनी के हाथों में दे देने के लिए राज्ञो न हो जावे ।* 

३८० भारत भें अंगरेशी राज 


बीस दिन बाद इसी मज़मून का एक मसौदा लिखा कर वेल्सली ने बम्बई के गवरनर 
के पास भेज दिया | साथ ही गवरनर को आज्ञा दी कि तुम हिन्दोस्तानी पेदल सिपाहियों 
की दो रेजिमेण्ट अपने यहाँ बढ़ा लो, नयो सन्धि पर नवाब नसीरुद्दीन के दस्तखत कराने 
के लिए खुद सूरत जाओ और अपने पहुँचने से पहले एक कम्पनी गोरे तोपखाने की, दो 
कम्पनियाँ गोरे पैदलों की और एक पूरी रेजिमेण्ट हिन्दोस्तानी पैदलों की सूरत भेज दो । 


बेमुल्क नवाबी 


अन्त में नवाब नसीरुद्दीन को वेल्सली की ख्वाहिश पूरी करनी पड़ी । १३ मई, सन्‌ 
१८०० को नवाब ने नये सन्धिपत्र पर दस्तख़त कर दिए और अपनी पेतृक रियासत से सदा 
के लिए हाथ धो लिए। दिल्ली के दूरवर्ती मुग़ल दरबार में उस समय इतना बल न रह 
गया था कि अपने अधीन नवाब की रक्षा कर सके। नवाब का राजपाट छीन कर भी उसे 
बेमुल्क नवाब बनाए रखना ज़रूरी समझा गया । जिस दिन नसीरुद्दीन ने सन्धिपत्र पर 
दस्तख़त किए उससे अगले दिन उसे शान शौकत के साथ नवाबी की गद्दी पर बेठाया गया । 
अंगरेज़ सरकार ने अब उसका नवाब होना स्वीकार कर लिया। सन्धिपत्र के शुरू में लिखा 
गया--- माननीय अंगरेज़ कम्पनी और नवाब नसीरुद्दीन खाँ इत्यादि के दरमियान जो 
दोस्ती मोजूद थी, उसे इस सन्धिपन्र द्वारा अधिक मज़बूत और पक्‍का किया जाता है । 

इतिहास लेखक मिल ने सूरत के निर्बंठ नवाब के साथ कम्पनी के इस अन्याय को 
और वेल्सली के झूठ और बेईमानी को निष्पक्षता के साथ स्वीकार किया है ।* 

बोसवाँ अध्याय 


पेशवा को फॉाँसने के प्रयत्न 


अंगरेज्ों को मराठों से खतरा 


ऊपर से देखने में मराठों और कम्पनी के बीच मित्रता की सन्धि क्रायम थी, फिर 
भी कम्पनी को उस समय भारत में हेंदरअछी और टीपू से उतर कर अपने दूसरे प्रतिस्पर्धी 
मराठे ही नज़र आते थे। टीपू के बाद दूसरी भारतीय शक्ति, जिसका नाश करने की 
अंगरेज़ों को सबसे अधिक चिन्ता थी, मराठा मण्डल और विशेष कर पेशवा दरबार की 
शक्ति थी । टीपू और अंगरेज़ों के पहले युद्ध के समय ही इंगलिस्तान की पालिमेण्ट के अन्दर 
भारतीय स्थिति पर बहस करते हुए पालिमेण्ट के कई मेम्बरों ने यह विचार प्रकट किया 
था कि-- हिन्दोस्तान के अन्दर इंगलिस्तान के हितों को सब से भारी खतरा मराठों से 
हैं। चुनाँचे मे कफ़रसन के समय से लेकर वेल्सली के समय तक हर गवरनर जनरल के समय 
में मराठों के बल को तोड़ने के लिए बराबर साजिशें जारी रहीं । 


मराठों के साथ व्यवहार 

इस सम्बन्ध में यह बता देना आवश्यक हैँ कि इतिहास में एक भी उदाहरण ऐसा 
नहीं मिलता जिसमें कि मराठों ने अंगरेज़ों के साथ विश्वासघात किया हो, किन्तु इसके 
विपरीत मराठों के साथ अंगरेज़ों के व्यवहार को बयान करते हुए एक अंगरेज़ विद्वान 
लिखता है-- 

“अब हम मराठा राज का ज़िकर करते हे जिसका अंगरेज्ञों के साथ शुरू ज्षमाने 
से गहरा सम्बन्ध हे। उस ज़माने की हालत को हम चाहे कितनी भी सफ़ाई 
के साथ क्‍यों न बयान करें, उसमें अनेक बातें ऐसी हे जिन पर अंगरेज़्ों को शर्म 
आनी चाहिए ।* 


हेस्टिग्स की स्वीकृति 
इसी तरह वारेन हेस्टिग्स ने पालिमेण्ट के सामने अपने जुर्मों की जवाबदेही करते 
हुए और नाना फड़नवीस, हैदरअली और निज्राम के उस मेल की ओर इशारा करते हुए, 
जिसे हम एक पिछले अध्याय में बयान कर चुके हें, बड़े अभिमान के साथ कहा था-- 
“सहान भारतीय संघ के एक सदस्य (निज्ञाम) को मेंने ठीक मौक़े पर 
उसका कुछ इलाक़ा वापस करके उस संघ से फोड़ा; दूसरे (म्‌दाजी भोंसले) के 
साथ मेंने गुप्त पत्र-ध्यवहार जारी रखा और उसे अपना मित्र बना लिया, तीसरे 

३८३ भारत में अंगरेज्ञी राज 


(माधोजी सिंधिया) को दूसरे कामों में लगा कर और पत्र-व्यबहार करके मेंने 
भुलाए रखा और सुलह के लिए बतौर अपने हथियार के उसका उपयोग किया ।”* 


मराठों के नाश में वेल्सली का हिस्सा 


मराठो की सत्ता के नाश करने में सबसे अधिक हिस्सा माक्विस वेल्सली और उसके 
भाई करनल आरथर वेल्सली ने लिया, जो बाद में ड्यूक ऑफ वेलिगटन के नाम से मशहूर 
हुआ । इन दोनों भाइयों के सरकारी” और “प्राइवेट” पत्रों में मराठों के नाश के अनेक 
गुप्त प्रयत्नों का हाल भरा पड़ा है । 

माक्विस वेल्सली के भारत आने के समय राघोबा का पुत्र, बाजीराव, पेशवा की 
गही पर था। नाना फड़नवीस कद में था। करनल पामर पूना के दरबार में रेजिडेण्ट था । 
और माधोजी सिधिया की जगह उसका पौत्र, दौलतराव सिधिया, ग्वालियर की गद्दी 
पर था । 


होलफर कुल के झगड़े 

१५ अगस्त, सन्‌ १७९७ को तुकाजी होलकर की मृत्यु हुई । तुकाजी के दो बटे थे, 
काशीराव और मलहरराव, और दो दासी पुत्र थे, जसवन्तराव और विट्ठ॒जी । बड़ा बेटा 
काशीराव गद्दी का वास्तविक अधिकारी था । जसवन्तराव और विट्ठृूजी ने मलहरराव 
का पक्ष लिया | दौलतराव सिधिया ने काशीराव को मदद दी । अन्त में सिधिया की सेना 
की सहायता से मल॒हरराव मारा गया, काशीराव गद्दी पर बेठा, जसवन्तराव भाग कर 
नागपुर चला गया और विट्ठूजी कोल्हापुर गया। इस तरह होलकर कुल के ऊपर दौलतराव 


्( 


सिधिया का प्रभाव जम गया । 


मराठा सत्ता को मज़्बत करने के प्रयत्न 


दौलतराव सिधिया योग्य, वीर और समझदार था । उसके पितामह माधोजी 
सिधिया के साथ अंगरेज़ों ने जो विध्वासघात किया था उससे वह अच्छी तरह परिचित 
था । वह यह भी समझता था कि इस सकट के समय नाना फड़नवीस की सेवाएँ मराठा 
मण्डल के अस्तित्व के लिए कितनी मूल्यवान हो सकती हे, और अकेले बाजीराव के हाथो 
में मराठा साम्राज्य की बाग डोर रहने से इस साम्प्राज्य को कितना खतरा हैं । नाना 
फड़नवीस और दोलतराव सिधिया में पत्र-व्यवहार हुआ । सबसे पहला काम दौलतराव 
न यह किया कि पूना पहुँच कर नाना फड़नवीस को क़ंद से निकाल कर उसे फिर से पेशवा 
का प्रधान मन्त्री बनवाया । नाना और दौलतराव में अब मित्रता बढ़ने लगी। बाजीराव 
भी इन्हीं के कहने में था, और मराठा साम्राज्य की नीति का संचालन इन्हीं दोनों योग्य 
व्यक्तियों के हाथों मे आ गया । 

पेशवा को फॉसने के प्रयत्न ३८३६ 

०) 
टीपू और अंगरेजों के पहले युद्ध में अंगरेज़ों की विजय का मुख्य कारण मराठों को 
मदद थी । मदरास गवरमेण्ट के सेक्रेटरी, जोसाया वेब, ने ६ जुलाई, सन्‌ १७९८ के पत्र में 
साफ लिखा हैँ कि यदि ठीक समय पर मराठों की सेना मदद के लिए न पहुँचती तो अंगरेज़ों 
को उस युद्ध में सफलता न मिल सकती । किन्तु टीपू के साथ दूसरे युद्ध में टीपू की निर्दोषता 
और अंगरेज़ों का अन्याय, दोनों इतने साफ़ थे कि इस बार वेल्सली और उसके साथियों 


को मराठों से सहायता की आया न थी । 


अंगरेज्ों को दौलतराव से आशंका 
इसके विपरीत दोलतराव सिधिया के पास एक विशाल और सन्नद्ध सेना थी । 


दोलतराव एक योग्य सेनापति था । वह अपनी सेना सहित इस समय पूना में था और 
बेल्सली को डर था कि कहीं टीपू पर अंगरेज़ों के हमछा करने के समय दौलतराव अपनी 
सेना सहित टीपू की मदद के लिए न पहुँच जावे । इसलिए टीपू पर दूसरी बार हमला करने 
से पहले मराठों की ओर वेल्सली की नीति के दो मुख्य पहल थे । एक यह कि जिस तरह हो 
सके पेशवा बाजी राव को निजाम की तरह सब्सीडियरी सन्धि के जाल में फाँस कर पंगुल 
कर दिया जाय, और दूसरा यह कि दौलतराब सिधिया और उसकी सेना को किसी न 
किगी तरह पूना से हटा कर उत्तर की ओर भेज दिया जाय । बिना पेशवा को सब्सीडियरी 
सन्धि के जाल म॑ फाँसे मराठा की सत्ता का नाग कर सकना सर्वथा असम्भव था और बिना 
दौलतराव के पूना से टले पेणवा को इस जाल में फॉस सकना अथवा टीपू पर निःशक हो 
हमला कर सकना, दोनो असम्भव मालम होते थे । 


दौलतराबव को पूना से हटाने को चालें 

वेल्सली अच्छी तरह समझता था कि जब तक बाजी राव के ऊपर दौलतराव सिधिया 
और नाना फड़नवीस का प्रभाव है, तब तक बाजीराव अंगरेज़ों की किसी चाल में नहीं आ 
सकता । इसलिए सब से पहले बेल्सली ने सिधिया और उसकी सेना को पूना से हटा देने 
की चालें चलनी शुरू की । ८ जुलाई, सन्‌ १७९८ को वेल्सली न रेज़िडेण्ट पामर को लिखा 
कि--- सिधिया के पूना रहने से टीपू को पूरी तरह सहायता मिलने की सम्भावना है, 
इसलिए किसी प्रकार सिधिया को वहां से हटा कर उत्तर भारत भेज देना आवश्यक है। 

इसके लिए सब से पहले वेल्सली और उसके साथियों ने यह झूठी अफवाह उड़ाई 
कि अहमदशाह अब्दाली का पौत्र, काबुल का बादशाह ज़मानशाह, उत्तर भारत पर हमला 
करने वाला है । इतिहास लेखक ग्रॉण्ट डफ़ लिखता हँ--- 

“अंगरेज़ों के एजण्टों ने ज़मानशाह के हमला करने के इरादों की अफ़वाहें 
इसलिए ख़ब ज्ञोर दे दे कर उड़ानी शुरू कीं ताकि इन बातों में आकर सिधिया 
अपने राज की रक्षा के लिए उत्तर हिन्दोस्तान लोट आजे । /* 
इतिहास लेखक मिल लिखता हैँ कि ज़मानशाह के हमले की इन ख़बरों की कोई 

बुनियाद इन अफ़वाहों के अतिरिक्त और थी ही नहीं, और सन्‌ १७९८ में ये ख़बरें जान 

३८४ भारत में अंगरेशौ राज 


बूझ कर उड़ाई गई | मिल लिखता है कि इससे पहले भी अंगरेज़ अपने मतलब के लिए 
काबुल के बादशाह के हमलों की झूठी खबरें उड़ा चुके थे । 

किन्तु दौलतराव सिधिया अंगरेज़ों को समझता था। वह उनकी इस चाल में न आ 
सका । मिल लिखता है-- 

“गोकि इस तरह के हमले से किसी दूसरे को इतनी अधिक हानि न पहुँख 
सकती थी जितनी महाराजा तिधिया को, तिस पर भी उसने पुना ही में ठहरे रहना 
पसन्द किया | असलोयत यह मालूम होतो हे कि तिधिया जानता था कि शाह का 
भारत पर हमला करना नामुमकिन हूँ ।”* 


दौलतराब के विरुद्ध वेल्सली की असफल चालें 


वेल्सली के लिए अब कोई दूसरी चाल चलना ज़रूरी हो गया । लॉड कॉरेवालिस 
के समय से कोई रेज़िडेण्ट सिधिया के दरबार में न भेजा गया था। वेल्सली ने अब करनरू 
कॉलिन्स नाम के एक अंगरेज़ को वहाँ रेजिडेण्ट बना कर भेजा । सिधिया स्वयं पूना में 
था, तथापि करनल कॉलिन्स को सीधा उत्तर भारत की ओर सिंधिया की राजधानी में 
भेजा गया। कहा गया कि कॉलिन्स को भेजने का उद्देश्य सिधिया और अंगरेज़ों की मित्रता 
को पक्का करना हैं; किन्तु वास्तविक उद्देश्य था महाराजा दौलतराव की अनुपस्थिति 
में सिधिया राज के अन्दर फूट डलवाना, जगह जगह विद्रोह खड़े करना और इस तरह की 
स्थिति पैदा कर देना जिससे दौलतराव को मजबूर होकर अपनी सेना सहित पूना से 
उत्तर की ओर लौट आना पड़े । भारत की स्वाधीन रियासतों में कम्पनी के रैज़िडेण्टों का 
खास काम उन रियासतों के बल और उनकी आन्तरिक कमजोरियों को भाँपना और उनमें 
अन्दर ही अन्दर फूट डलवा कर उनका नाश करना ही होता था । वेल्सली ने अपने खुले 
सरकारी पत्रों में बार बार रेजिडण्टों को यह आदेश दिया कि तुम लोग देशी राज्यों के 
अन्दर “आपस के ढ्ंष और असन्तोबष से लाभ उठाओ ।” जिसका साफ़ शब्दों में मतरूब 
यह था कि उन रियासतों में आपस का द्वेंष और असन्‍न्तोष पंदा करो । इस समय जब कि 
वेल्सली की इच्छा के अनुसार कॉलिन्स सिधिया के राज में जगह जगह झगड़े खड़े कर रहा 
था, रेज़िडेण्ट पामर पूना दरबार में उसी तरह फूट के बीज बो रहा था, और ख़ास कर 
दौलतराव के खिलाफ़ बाजीराव और उसके सलाहकारों के कान भरा करता था। 
करनल कॉलिन्स ने अब अपनी पूरी कोशिश से सिंधिया की स्थानीय सेना और 
उसकी प्रजा के अन्दर असन्तोष पैदा करना और लोगों को सिविया के विरुद्ध भड़का कर 
झगड़े और विद्रोह खड़े करना शुरू किया। किन्तु यह चाल भी दौलतराव के विरुद्ध अधिक 
सफल न हो सकी। वह योग्य नरेश पूना में बंठे हुए वहीं से अपने राज्य के इन सब झगड़ों को 
सुन्दरता के साथ तय करता रहा। 


बेठ्सली को कठिनाई और उसके नये प्रयत्न 


माक्विस वेल्सली को इस समय खासी कठिनाई का सामना करना पड़ा । टीपू 
पर इमला करने और उसका नाश करने की उसे बेहद जरूदी थी। देर द्वोने स्रे टीपू के अधिक 

पेशवा को फाँसने के प्रयत्न ३८५ 


सावधान हो जाने या उसके मददगार खड़े हो जाने का डर था। उधर वेल्सली न सिधिया 
और उसकी सेना पर एतबार कर सकता था, न सिधिया किसी तरह पूना से हटता था । 
और बिना सिंधिया के पूना से हटे पेशवा बाजीराव को 'सब्सीडियरी सन्धि' या और किसी 
जाल में फँसा सकना भी असम्भव था। वेल्सली समझ गया कि जब तक दौलतराव सिधिया 
को कोई वास्तविक आपत्ति अपने सिर पर खड़ी हुई दिखाई न देगी, दौलतराव पूना से न 
टलेगा और पूना से उसे हटाना आवश्यक था । एक नया षड्यन्त्र रचा गया | दौलतराव 
पर यह इलज़ाम लगाया गया कि वह अंगरेज़ों के विरुद्ध बनारस के क़ैदी, नवाब वज़ी रअली, 
के साथ साज़िश कर रहा है । ३ मार्च, सन्‌ १७९९ को मदरास से बेठ हुए वेल्सली ने 
करनल पामर के नाम एक “प्राइवेट” पत्र लिखा । इस पत्र में पामर को सूचना दी गई--- 

“मसाधोदास के बाग़ पर हमला करते समय वज्ोरअली के जो पत्र पकड़े 
गए हें, उनमें उत्तर हिन्दोस्तान में रहने बाले सिधिया के मुख्य सेनापति, अम्धाजो, 
का एक पत्र मिला हें। इस पत्र से मालूम होता हे कि अम्बाजी ने दोलतराव सिधिया 
की ओर से वज्धीरअली के साथ एक गुप्त सन्धि की हूँ । 

“बह सन्धि गवरमेण्ट के पास नहों हूँ, किन्तु अम्बाजी के पत्र से, कामगार 
स्रों और नामदार खाँ के पत्रों से, और वज्धीरअली के दूसरे पत्रों से इसमें कोई सन्देह्‌ 
नहीं रह जाता कि इस सन्धि के मुख्य उद्देश्य कम्पनी के लिए अत्यन्त अहितकर हैं, 
और इन उद्देश्यों को पूरा करने के लिए यह तजवोज्ञ हो रही हूँ कि सिधिया को 
मदद से वज्ञो रअली को अवध को गद्दी पर बंठाया जाय और सिधिया और बज्धीरअली 
में इस तरह का सम्बन्ध क़ायम कर लिया जाय जिससे एक के हित में दूसरे का 
हित हो ४” 
वेल्सली ने इस पत्र में आगे चल कर करनल पामर को आज्ञा दी कि तुम इस सम्बन्ध 

में और बात॑ पता लगाने का प्रयत्न करो और मुझे उनकी सूचना दो [_ 


दौलतराव पर चढ़ाई का बहाना 


उस समय के सरकारी और गैर सरकारी पत्रों की छान बीन करने से साफ़ पता 
चलता है कि यह साज़िश केवल वेल्सली के दिमाग की कल्पना थी और दौलतराव पर 
चढ़ाई करने का कोई बहाना पैदा करने और उसे पूना से हटाने के लिए गढ़ी गई थी । पामर 
के नाम पत्र में और बातें पता लगाने का अर्थ यह था कि पामर और बातें गढ़े' और मौक़े 
की झूठी गवाहियाँ तैयार करके वेल्सली की कल्पना को सचाई का रूप दे । 

इसी पत्र में बेल्सली ने पामर को लिखा-- 

“जो विशाल सेना इस समय सर जेम्स क्रेग के अधीन हे बहु अवध की सरहद 
पर जमा रहेगी, और में आशा करता हूँ कि जब सिधिया और अम्धाजी को इस 
बात का पता चलेगा तो वे कम्पनी के हित के विरुद्ध कोई भी काररबाई करने से 
श्क्ले रहेंगे ।! 
इसका मतलब यह था कि जब और कोई चाल न चल सकी तो इस ग़रज़ से, कि दौलत- 

राव सिधिया डर कर अपने राज्य में वापस आजावे, इस बहाने वेल्सली ने उसके राज की 
उत्तर-पूर्वी सरहद पर अवध की समस्त अंगरेज़ी सेना लाकर खड़ी कर दी । 


३८६ भारत में अंगरेश हराज 


बौलतराब के मादा की तजवोजं 

इतना ही नहीं, वेल्सछी ने इस समय तक पूरा इरादा कर लिया कि टीपू सै निपटने 
के बाद दौलतराव सिंधिया के साथ युद्ध शुरू कर दिया जाय, क्योंकि दौलतराव सिंधिया 
ही उस समय मराठा साम्राज्य के अन्दर सबसे जबरदस्त नरेश था। इस काम के लिए 
बेल्सली ने भारत के दूसरे नरेशों को सिधिया के विरुद्ध फोड़ने के प्रयत्न शुरू कर दिए थे । 
करनल पामर के नाम पूर्वोक्त पत्र लिखने से बहुत पहले, अर्थात्‌ नवाब वज़ी रअली के पत्रों 
(! ) में वज़ीरअली और अम्बाजी की साजिश का पता छमगने से भी पहले, वेल्सली ने 
कोलब्रुक नामक एक अंगरेज़ को बरार के राजा के दरबार में अपना दूत नियुक्त करके 
भेजा | कोलब्रुक को भेजने का उद्देश्य बरार के सेन्यबलू का पता रूगाना और टीपू और 
सिधिया, दोनों के विरुद्ध बरार के राजा के साथ गुप्त साज़िश करना था । 

३ मार्चे, सन्‌ १७९९ से पहले वेल्सली ने कोलब्रुक को एक पत्र में लिखा-- 

“बरार के राजा का इलाक़ा ऐसे मौक़े पर हूँ कि दौलतराव तिधिया के विरुद्ध 
बरार के राजा को मदद हमारे लिए विशेष उपयोगी साबित होगी ॥/* 
इसी पत्र में वेल्सली ने कोलब्रुक को लिखा कि तुम्हें जिस बात की ओर लक्ष्य रखना 

चाहिए वह यह है कि बरार के राजा, निज्ञाम और कम्पनी, तीनों के बीच, सिभिया और 
टीपू के विरुद्ध, एक इस तरह की सन्धि हो जावे जिसमें बाजीराव पेशवा भी जब चाहे 
शामिल हो सके । किन्तु इसी पत्र में वेल्सली ने यह भी लिखा-- 

४ « » » बरार के राजा अथवा पेशवा अथवा निज्ञाम से विधिया के 
विरुद्ध एक ऐसी सन्धि का प्रबन्ध करना, जिसमें (धिया का नाम आता हो, बुद्धि- 
मत्ता नहीं हैं । इस बारे में पहले बरार के राजा के भाव जानने के लिए जो कुछ 
आप शुरू में काररबाई करें बह भी बहुत सावधानी से करनी चाहिए। हमें दिखलाना 
केवल यही चाहिए कि हमें डर टीपू सुलतान से है; और यद्यपि सन्धि में आम तौर 
पर 'सन्धि करने वाली शक्षितयों का कोई और शत्रु ये शब्द भी ले आने चाहिएं, 
फिर भी अभी कोई ऐसी बात नहीं करनी चाहिए जिससे सिंधिया का नाम सामने 
आ सके » >४ »। 

“इसलिए राजा के सामने आपको एक ऐसी सन्धि पेश करनो चाहिए 
जिसका वर्तमान और खुला उद्देहय केवल, टीपू सुलतान के हमला करने की सूरत 
में, कम्पनी और राजा के एक दूसरे की सहायता करने के बादे को साफ़ और मज़बूत 
कर लेना हो, किन्तु सन्धि के दाब्द ऐसे रखे जायें कि यदि हस्ताक्षर होने से पहले 
आवधयकता पड़ जाय तो सिंबिया का नाम बोच में जोड़ा ज्ञा सके ।”' 


सकता >कक क 

पेशवा को फाँसने के प्रयत्न ३८७ 


बौलतराव के विरद्ध भोंसले को फोड़ने के प्रयत्न 

वास्तव में टीपू बरार के राजा पर, या अंगरेज़ों पर,दोनों में से किसी पर भी हमछा 
करने वाला न था, और न दौलतराव सिंधिया उस समय तक किसी तरह का इरादा 
अंगरेज़ों के विरुद्ध कर रहा था। स्मरण रखना चाहिए कि 'वज़ीरअली के पत्रों की गप्प' 
भी इसके बाद की गढ़ी हुई थी । किन्तु अंगरेज़ टीपू और दौलतराव, दोनों के नाश का इरादा 
कर चुके थे। वेल्सली यह भी जानता था कि नागपुर के राजा भोंसले को निर्दोष दौलतराव 
के विरुद्ध खले तौर पर फोड़ सकना इतना आसान नहीं हूँ । ऊपर से अभी तक दौलतराव 
के साथ भी वेल्सली मित्रता दरशा रहा था। इसलिए वह इस धोखे से दौलतराव के विरुद्ध 
दूसरों की सहायता को पक्का कर लेना चाहता था । 

३ मार्च, सन्‌ १७९० को वेल्मली ने एक प्राइवेट” पत्र हेदराबाद के रेज़िडेण्ट 
कप्तान ककंपट्रिक, को लिखा, जिसके साथ उसने पामर और कोलब्रुक, दोनों के नाम के 
अपने पत्रों की नक़लें नत्थी कर दीं । 

कोलगब्रुक को नागपुर भेजने का जिक्र करते हुए वेल्सली ने ककंपेट्रिक को लिखा--- 

“अच्छा यह होगा कि बरार के राजा और कम्पनी के बीच यह सम्बन्ध 
हेदराबाद दरबार को बीच में लेकर पक्‍का किया जाय; और अन्त में शायद सिंधिया 
और टोपू, दोनों के विरुद्ध एक परस्पर सहायता की सन्धि कर ली जाय 3८ »< >» 
जब तक मंसूर युद्ध समाप्त न हो तब तक तिथिया के साथ लड़ाई छेड़ना ठीफ 
नहीं 


दोलतराव को सरहद पर अंगरेज्ञों सेना का जमाव 
वास्तव में निञ्ञाम पूरी तरह कम्पनी के हाथों में था। कम्पनी की सेनाओं का प्रधान 
सेनापति, सर एल्यूरेड क्लॉर्क, इस समय कलकत्ते में था। ८ मार्च, सन्‌ १७९९ को बवेल्सली 
ने मदरास से सर एल्यूरेड क्लॉक के नाम एक “प्राइवेट और गुप्त” पत्र लिखा जिसके कुछ 
वाक्य ये हें--- 
“मेने जितने प्राइवेट पत्र आपको लिखे हूं उन सब में .< » >< मेंने यरावर 
यह इच्छा प्रकट की हैं कि (तिधिया की) उस ओर की सरहद पर खासी सेना 


रखी जाय, ताकि यदि वौलतराव कभी कोई चाल चले तो उसे रोका जा सके । 
रा | प्‌ 


“मेरी इच्छा यह है कि आप फ़ोरन फिर से अवध में इतनो सेना जमा कर 

३८८ भारत में अंगरेज्ौ रार्ज॑ 


लें जितनी .८ )८ )८ यदि सिधिया हिन्दोस्तान लौट आए तो उसकी सारी सेना 
के मुक़ाबले के लिए काफ़ी हो। आप इसका भी ध्यान रखें कि बहुत सम्भव हूँ हम 
स्वयं जल्दी ही सिधिया के राज्य पर हमला करना पड़े । 

“बहुत मुमकिन हे कि इस सेना के जमा होने से अम्बाजी और सिधिया 
को सन्देह हो जाय और वे आप से इस काररवाई का कारण पूछे । यदि ऐसा हो तो 
आप उनसे कह दीजिएगा कि वज्धीरअली घनारस से भाग गया है और डर हूँ कि 
वह ज़्मानशाह से मिल जाने का प्रयत्न कर रहा हो, इसलिए उस आपत्ति का 
मुक़ाबला करने के लिए यह सब किया जा रहा हे ।” 
और आगे चल कर-- 


सिधिया के सामन्‍्तों को फोड़ने के प्रयत्न 

“यदि लड़ाई शुरू होने लगे « »< > तो आप राजपूुतों को और सिधिया 
के दूसरे सामन्‍्तों को उसके विरुद्ध भड़काने की हर तरह कोशिश कीजिएगा और 
जयनगर और जोधपुर के राजाओं को इस बात के लिए राजी कर खीजिएगा कि 
वे पूरे दिल के साथ इस युद्ध में भाग लें; साथ ही बाइयों (माधोजी सिधिया को 
विधवा रानियों) और लकवाजो दादा के पक्षवालों को और सिधिया-कुल के उन 
लोगों ओर नोकरों को, जो दौलतराव के शासन से बेर रखते हों--इन सब को 
भड़काने और उनके प्रयत्नों में स्वयं मदद देने के उचित उपाय कीजिएगा। 
अन्त में-- 

“मुझे यह नीति बिलकुल ठीक मालम होती हूँ कि ज्योंही हमें अपने मतलूब 
का मौका दिखाई दे, हम तुरन्त सिधिया के बल को नष्ट कर डालें, किन्तु जब तक 
सिधिया दक्षिण में हे, और हमारी सेनाएँ टीपू सुलतान से रूड़ रही हैं, तब तक 
वक्षिण में हमें दिक़ करने का सिधिया के पास काफ़ी सामान रहेगा; इसलिए यह 
अत्यन्त आवश्यक हें कि जब तक या तो सिधिया हिन्दोस्तान लौट न जाय और 
या टीपू सुलतान के साथ सन्धि होकर हमारी हालत ऐसी न हो जाय कि हम अधिक 
सफलता के साथ सिधिया को दणा के लिए उसे दण्ड दे सकें, तब तक सिधिया से 
लड़ाई न छेड़ी जाय ।*' 


दौलतराव के नाश को ज्ञबरदस्त तंपारो 

'दगा' सिंधिया की ओर थी अथवा वेल्सली की ओर, यह बात इतिहास के एक एक 
पन्ने से साफ़ ज़ाहिर है। किन्तु अब यह भी स्पष्ट था कि वेल्सली सिंधिया के नाश पर कटि- 
बद्ध था, उसके उपाय सोच रहा था, अन्य भारतीय नरेशों को सिधिया के विरुद्ध भड़का 
रहा था, सिधिया राज्य के अन्दर जगह जगह विद्रोह खड़े करवा रहा था, स्वयं सिधिया- 
कुल के अन्दर दौलतराव के विरुद्ध गृप्त साज़िशें कर रहा था और ऊपर से साफ़ झूठ बोल 
कर ऐन मौक़े तक निर्दोष सिधिया को धोखे में रखना चाहता था। 


सिधिया का पूना से रवाना होना 
दोलतराव ने जब यह सब समाचार सुने और उसे मालूम हुआ कि कम्पनी की सेना 

मेरी सरहद पर जमा हो रही है तो उसे विश्वास हो गया कि अंगरेज़ मेरे राज्य पर हमला 
करने वाले हें । मजबूर होकर अब वह पूना छोड़ कर अपने राज्य की रक्षा के लिए उत्तर 
की ओर चला आया । वेल्सली की एक बहुत बड़ी इच्छा पूरी हो गई । अब उसके लिए 
टीपू को कुचल डालना और बाजी राव को जाल में फाँस सकना, दोनों काम पहले से कहीं 


आसान हो गए । 


सराठों पर झूठे दोष 


८ अप्रैल, सन्‌ १७९९ को रेज़िडेण्ट पामर ने पूना से वेल्सली को लिखा-- 


“(सिधिया) के वकील, रूबाह गाँवर, ने मुन्शी फ़क्रोरुद्दीन से कहा है 2८ *< »< 
कि जब मेने जाधो बोशार से सिधिया के दरबार के हालात पूछे तो नोशार ने मुझसे 
कहा कि पेशवा और घिधिया मिल कर निज्ञाम पर हमला करने और अन्त में टीपू 
सुलतान के साथ सन्धि करने की तजवोज़ कर रहे हे ।” 


अब यह देखना होगा कि निज्ञाम और अंगरेज़ों के विरुद्ध मराठों की जिस साजिश 
की ओर ऊपर के पत्र में संकेत किया गया हैं वह कहाँ तक सच हो राकती थी और दौलतराव 
सिधिया या पेशवा दरबार का उसमें कहाँ तक दोष हो सकता था । इतिहास से साफ़ पता 
चलता हे कि नाना फड़नवीस और दौलतराव सिधिया उन दिनों टीपू की ख़ासी क॒द्र करते 
थे और अंगरेजों द्वारा टीपू के सर्वनाण को देश के लिए हितकर न समझते थे । यही कारण 
है कि अगरेज भी पूना में दौलतराव की उपस्थिति से डरते थे । नाना और दौलतराबव 
जसे नीतिज्ञ इस बात को भी अच्छी तरह समझ रहे थे कि देशधातक निज़ाम से अंगरेज़ों 
को कितना लाभ और देश को कितनी हानि पहुँच रही थी । कुर्दला में निज़ाम और मराठों 
के बीच सन्वि हो चुकी थी । कुद्देला के संग्राम में कम्पनी की सब्मीडियरी सेना तक ने 
निजञ्भञाम को सहायता देने से इनकार कर दिया था। इस पर भी अद्रदर्शी निज्ञाम अब फिर 
अंगरेज़ों के बहकावे में आकर कुर्दला की णर्तो को पूरा करने से इनकार कर रहा था। 
दिल्‍ली सम्प्राट की आज्ञानसार निजाम के यहाँ से मराठों को चौथ मिला करती थी । 
कुर्देला में निजाम ने नये सिरे से इस चौथ को अदा करते रहने का वादा किया था। किन्तु 
अब वह फिर मराठों को चौथ देने से इनकार कर रहा था । टीपू के विरुद्ध अंगरेज़ों के दोनों 
युद्धों में अंगरेज़ों को सब से अधिक सहायता निज्ञाम ही से मिली । इस परिस्थिति में कोई 
आइचय॑ं नहीं कि नाना और दौलतराव सिधिया निज्ञाम पर हमला करके अपनी चौथ' 
वसूल करने और कुर्देला की शर्तों पर अमल कराने का विचार कर रहे हों । इसमें भी कोई 
आइचर्य नहीं यदि पेशवा दरबार उस समय टीपू सुलतान के साथ अधिक घनिष्ट सम्बन्ध 
पैदा करने की फ़िक्र में हो । बहुत सम्भव है कि दौलतराव सिंधिया के सेना सहित पूना में 
पड़े रहने का एक उद्देश्य यह भी रहा हो कि यदि अंगरेज़ निरपराध टीपू पर हमला करें तो 
दौलतराव टीपू की मदद के लिए पहुँच जाय । वेल्सली का बयान हैँ कि टीपू के वकील इस 
अरसे में बराबर पूना में ठहरे हुए थे और टीपू ने इस काम के लिए १३ लाख रुपये पेशवा 
दरबार के पास भेजे थे, ताकि पेशवा दरबार टीपू की मदद के लिए सेना तैयार कर सके । 
यदि ये सब बातें सच भी हों तो मराठों का अधिक से अधिक अपराध यह था कि वे निज़ाम 

से अपना हक़ वसूल करने और कम्पनी के अन्याय से टीपू की रक्षा करने का विचार कर 
रहे थे । 

दूसरी ओर यह भी सम्भव हैँ कि अंगरेज़ रेज़िडेण्टों की प्रथा के अनुसार पामर ने 
केवल दौलतराव सिंधिया के विरुद्ध वेल्सली के हाथों को मज़बूत कर देने के लिए यह 
तमाम गप गढ़ी हो और झूठी गवाहियों से उसे पुष्ट करने का प्रयत्न किया हो । करनल 
पामर ने स्वयं पूर्वोक्‍्त पत्र में वेल्सली को यह भी लिखा कि “इस खबर की सचाई अथवा 
विश्वसनीयता के बारे में अभी कुछ नहीं कहा जा सकता । करनल पामर की दी हुई ख़बर 
सच्ची हो या न हो, इसमें कोई सन्देह नही हो सकता कि वेल्सली और पामर की नीयत 
बुरी थी, नाना और सिंधिया के इरादों में कोई बात न्याय-विरुद्ध न थी, और ये दोनों 
जागरूक मराठा नीतिज्ञ भी कूटनीति में अपने अंगरेज़ विपक्षियों को न पा सके । 


पेदावा दरबार के साथ चाल 


दौलतराव सिंधिया के पूना से हटते ही अंगरेज़ों ने पेशवा बाजीराव पर इस बात 
के लिए ज़ोर देना शुरू किया कि तुम कम्पनी के साथ सब्सीडियरी सन्धि कर लो | इस 
सन्धि की आवश्यकता दरशाते हुए वेल्सली ने यह लिखा कि कम्पनी को टीपू के साथ युद्ध 
छिड़ने की आशंका हैं, इसलिए अंगरेज़ अपने गब मित्रों की सहायता को पक्‍का कर लेना 
चाहते हैं । नाना अभी पूना में मौजूद था | उसकी सलाह से पेशवा बाजी राव ने सब्सीडियरी 
सन्धि स्वीकार करने से इनकार कर दिया । किन्तु वेल्सली ने फिर जोर दिया | इस पर 
पेशवा दरबार ने बजाय कम्पनी के साथ सब्सीडियरी' सन्धि करने के कम्पनी को टीपू के 
विरुद्ध सेनिक सहायता देने का वादा कर लिया । फ़ौरन परशुराम भाऊ के अधीन एक 
सेना टीपू के विरुद्ध अंगरेज़ों की मदद के लिए तेयार कर दी गई । 

इस सेना की तयारी में पेशवा दरबार ने काफ़ी ख़र्चे किया पर वेल्सलछी जानता था 
कि टीपू पर अंगरेज़ों का हमला न्याय-विरुद्ध है । वेल्सली के दिल में चोर था, वह उस समय 
के हालात को भी देख रहा था| उसे भीतर से पेशवा दरबार पर विश्वास भी न हो सका । 
उसने पहले पेशवा को यह लिख दिया कि परशुराम भाऊ की सेना पूना के पास हरदम 
कूच के लिए तैयार रहे और मौक़े पर उसे मदद के लिए बुला लिया जायगा। उधर टीपू 
और अंगरेज़ों में लड़ाई छिड़ चुकी थी। पेशवा की सेना तैयार थी और बुलाने के इन्तज़ार 
में रही । 

३ अप्रेल, सन्‌ १७९९ को वेल्सली ने पामर को लिखा कि कम्पनी और उसके बाकी 
मददगारों यानी निजञ्ञाम, करनाटक आदि, की सेनाएँ टीपू सुलतान को परास्त करने के 
लिए काफ़ी हैं और पेशवा की सेना अब न बुलाई जायगी । पेशवा दरबार का सारा खर्च 
और परिश्रम व्यर्थे गया । वेल्सली के इस इनकार का कारण ग्रॉण्ट डफ़ ने इस प्रकार बयान 
किया हें-- 

“टीपू के साथ अंगरेज़ों की लड़ाई छिड़ जाने के बाद, बावजद ब्रिटिश 
रेज़िड्ेण्ट के बार बार एतराज्ञ करने के, टोपू के वकीलों को खुले पूनरा दरबार में 
आने दिया गया। १९ साले को करमलऊ पामर को बाज़ाब्ता सूचना दी गई कि उन 
वकीलों को दरबार से अलग कर दिया गया हैं; किम्तु उसके बाद सी ये वकोल पूमा 

से केवल २५ मील नोचे एक गाँव, कड़वो, में ठहरे रहे थे। >< » >< ब्रिटिश रेसि- 

डेण्ट को यह भी मालूम हुआ कि बाजोराव को टीपू से १३ लाख रुपये सिले हैं, 

सिधिया की भी इसमें सलाह थी, किन्तु नाना फड़नवीस को उस समय इसका हाल 

मालम मं था »< » »।” 

ग्रॉण्ट डफ़ के कहने का मतलब यह हैँ कि पेशवा दरबार ने ऊपर से अंगरेज़ों 
की मदद करने का वादा कर लिया था और भीतर से वह टीपू से मिला हुआ था । 
सम्भव हूँ कि नाना फड़नवीस और दौलतराव सिंधिया की नीति इस तरह की रही हो । 
कोई आइचयं नहीं कि मराठे अपने कूटनीति के गुरु अंगरेज़ों से इस समय तक ये सब चारलें 
सीख गए हों। निस्सन्देह वेल्सली और पामर जैँसों के साथ इस तरह की चाल चलना उस 
समय मराठों के लिए इतना अधिक रूज्जाजनक न था जितना निरपराध टीपू के विरुद्ध 
अंगरेज़ों को मदद देना । तिस पर भी हम ऊपर लिख चुके है कि मराठों के समस्त इतिहास 
में एक भी घटना ऐसी नहीं मिलती जब कि उन्होंने अंगरेज्ञों के साथ अपना वचन भंग 
किया हो । ३ अप्रैल, सन १७९९ के जिस पत्र में वेल्सली ने पामर को लिखा कि पेशवा की 
सेना अब न बुलाई जायगी उसमें इन १३ छाख रुपयों का कहीं ज़िक्र नहीं और न टीपू के साथ 
पेशवा की साजिश का कहीं ज़िक्र हें । इसके अतिरिक्त वेल्सली को मराठों और टीपू की 
साज़िश का पता सब से पहले रेज़िडेण्ट पामर के उस पत्र से लगा, जो ८ अप्रछू, सन्‌ १७९९ 
को पूना से रवाना हुआ और वेल्सली का वह पत्र, जिसमें उसने पेशवा की मदद लेने से 
इनकार किया, इससे पाँच दिन पहले यानी ३ अप्रेल, सन्‌ १७९९ को मदरास से चर चुका 
था। 

वैलसली ने अपने लम्बे पत्र में पेशवा की सहायता से इनकार करने के दो कारण 
बताए हैं । एक यह कि पेशवा ने अपनी सेना के लिए आवश्यक खर्चे और सामान देने में 
कुछ देर की । यह एक ग़लूत और व्यर्थ की बात थी । दूसरे यह कि पेशवा ने टीपू सुलृतान 
के वकीलों को पूना में रहने दिया । इस दूसरे एतराज़ के जवाब में नाना ने पामर को याद 
दिलाया कि पहले मंसूर युद्ध के समय भी, जिसमें मराठा सेना ने अंगरेज़ों को जबरदस्त 
और कारगर मदद दी थी, टीपू के वकील बराबर पूना में रहते रहे थे, और हिन्दोस्तान के 
नरेशों में यह एक साधारण रिवाज था। बल्कि इस बार वेल्सली के कहने पर पेशवा ने टीपू 
के वकीलों को पूत्रा से अलग भी कर दिया था। फिर भी वेल्सली को विश्वास न हो सका, 
और न हो सकता था | ग्रॉण्ट डफ़ का यह कहना भी कि सिंधिया और पेशवा ने मिल कर 
कोई ऐसी बात की हो, जिसका नाना को पता न हो, बुद्धिसंगत नहीं है । इसके अतिरिक्त 
बेल्सली यह भी जानता था कि यदि वह मराठा सेना को बला लेता और वह सेना टीपू के 
विरुद्ध अंगरेज़ों का साथ दे जाती तो टीपू से जो इलाका लिया जाता उसका एक भाग 
मराठों को देना पड़ता, जिससे मराठों का बल और बढ़ जाता । वेल्सलछी इसे किसी तरह 
सहन न कर सकता था। इसके विपरीत वह मराठों के सवनाश की तदबीरें सोच रहा था । 
सिंधिया की सेना पूना से हट चुकी थी, टीपू को कुचलने के लिए निजञ्ञाम, करनाटक इत्यादि 
की सेनाएँ काफ़ी थीं; इसीलिए वेल्सली ने पेशवा दरबार को अन्त समय तक झूठी आशा 
में छटकाए रखा और अन्त में, अपनी स्थिति को काफ़ी मजबूत देख कर, पेशवा की सहायता 
लेने से इनकार कर दिया । 


३९२ भारत में अंगरेजी राज 


दूसरी ओर यदि नाना और पेशवा दरबार की नीयत कुछ और भी रही हो तो दो 
बातें स्पष्ट हें । एक यह कि सत्य और न्याय की दृष्टि से वेल्सली की अपेक्षा टीपू और मराठों 
का पल्‍ला कहीं भारी था। दूसरी यह कि पेशवा दरबार अपनी नीति के अनुसार काम करने 
में अत्यन्त ढीला रहा । यदि उनका इरादा टीपू की मदद करना था तो केवल वेल्सली के 
बुलाने के इन्तज़ार में परशुराम भाऊ की सेना को पूना में रोके रखना एक घातक भूल थी । 


पेशवा दरबार को झूठा लोभ देना 

किन्तु अभी तक न श्रीरंगपट्टन का पतन हुआ था और न टीपू अंगरेज़ों के काबू में 
आया था । अभी तक परशुराम भाऊ की सेना से अंगरेज़ों को नृक़सान पहुँच जाने की 
सम्भावना थी । इसलिए ३ अप्रैल ही के पत्र में वेल्सली ने एक और चाल चली । उसने 
पामर को लिखा-- 
/»% » 2<में इसमें न चूकूंगा कि टीपू सुलतान से जो कुछ इलाक़ लिए 
जायेंगे उनमें कम्पनी के अन्य मददगारों के साथ साथ पेशवा को भी बराबर का 
हिस्सा दिया जायगा । में आपको अधिकार देता हूँ कि आप अत्यन्त स्पष्ट शब्दों 
में पेशवा और नाना, दोनों को इस बात की सूचना दे दें :< »< »< मुझे विश्वास 
हैं कि इससे कम से कम अपने दोनों मित्रों (निज्ञाम और पेशवा) को ओर ब्रिटिश 
सरकार का निस्वार्थ प्रेम साबित हो जायगा ।” 
यह “निस्वाथ प्रेम” का प्रदर्शन और उसके साथ यह वादा अत्यन्त स्पष्ट शब्दों 
में किया गया । उसके साथ कोई किसी तरह की शर्त न थी । किन्तु इस वादे का उद्देश्य 
भी पेशवा दरबार को केवल झूठी आशाओं में फंसाए रखना ही था । 

श्रीरंगपट्टन के पतन का समाचार पाने से पहले पेशवा ने फिर एक बार वेल्सली को 
लिखा कि पेशवा दरबार की सेना को मदद के लिए बुला लिया जाय, किन्तु व्यर्थ । 


श्रीरंगपटटन विजय के बाद मराठों को ओर बैल्सली का रुख 

४ मई को श्रीरंगपट्टन का पतन हुआ । उसी दिन टीपू की मृत्यु हुई | मैसूर राज 
अंगरेज़ो के हाथों में आ गया। २३ मई, सन्‌ १७९९ को वेल्सली ने पूना के रेज़िडण्ट के नाम 
एक और पत्र भेजा, जिसमें उसने एक दम अपना रुख़ बदल दिया और लिखा--- 

“जो इलाक़ा हमने जीता हे उसका कोई हिस्सा पेशबा को देने से पहले में 
उस प्रबन्ध (अर्थात्‌ सब्सोडियरी सन्धि) को पूरा करने का प्रयत्न करना चाहता 
हैं, जो कि मेने ८ जुलाई, सन्‌ १७९८ की हिदायतों में आपको लिख भेजा हें । और 
में आपसे बहुत जलदी यह जानना चाहता हें कि यदि इस समय की स्थिति में ये 
सब प्रस्ताव फिर से पुना दरबार के सामने पेश किए जायें तो पूना दरबार को 
मंजर होंगे या नहीं ।” 
इसका सीधा मतलब यह कि अब काम निकल चुका था। पेशवा के साथ वादा पूरा 

करने के लिए अब यह शर्त रखी गई कि पहले पेशवा निज्जञाम की तरह अपनी सारी सेना 
धरखास्त कर दे और उसकी जगह कम्पनी की सेना अपने खर्च पर अपनी राजधानी के 
अन्दर रखनी स्वीकार कर ले । 


पेशबा को फाँसने के प्रयत्न ३९३ 


अंगरेज्ञों को निकालने के ताना के अन्तिम प्रयत्न 


नाना फड़नवीस अंगरेज़ों को खूब पहचानता था । बीस साल पहले दिल्‍ली सम्राट 
के नाम अपने पत्र में वह कह चुका था कि--- इन टोपी वालों का व्यवहार बेईमानी और 
चालबाज़ी का हूँ । इन बीस साल के अन्दर उसका यह विश्वास और भी पक्का हो चुका 
था । किन्तु शायद नाना को भी यह आशा न थी कि वेल्सली इस तरह अपने वादे से फिर 
जायगा । 

बीस साल पहले नाना ने दिल्‍ली के मुग़ल सम्राट की छत्र-छाया में भारत के समस्त 
स्वाधीन नरेशों को इन विदेशियों के विरुद्ध मिला लेने का प्रयत्न किया था, और उस समय 
के अंगरेज़ गवरनर जनरल को मराठो के साथ नाना की बताई हुई शर्तों पर सन्धि करनी 
पड़ी थी । किन्तु इन बीस साल के अन्दर हिन्दोस्तान की हालत और गिर चुकी थी । 
निज्ाम इस समय पूरी तरह अंगरेज़ों के हाथों में था। नाना के उस समय के सब से जबरदस्त 
साथी और अंगरेज़ों के कट्टर शत्रु हैदरअली और उसके वीर पुत्र टीपू सुलतान, दोनों की 
मृत्यू हो चुकी थी । जो विशाल राज्य हेदरअली ने अपने बाहुबल से विजय किया था वह 
अब विदेशियों के हाथों में था । फिर भी नाना ने हिम्मत न हारी । उसने कम्पनी के साथ 
सब्मीडियरी सन्धि करने से फिर साफ़ इनकार कर दिया और वेल्सली पर जोर दिया कि 
जो इलाक़ा अंगरेज़ों ने टीपू से विजय किया हूँ उसका एक भाग वेल्सली के वादे के अनुसार 
पेणवा दरबार को दिया जाय । इसके अलावा मुग़लू सम्राट की आज्ञा के अनुसार पेशवा 
दरबार को सूरत के नवाब, हेदराबाद के निज्ञाम और मंसूर दरबार, तीनों से सालाना 
चौथ मिला करती थी । जब तक ये इलाके अंगरेज़ो के असर में न आए थे, तब तक 
मराठों को यह चौथ बराबर मिलती रही । अब सूरत और मैसूर, दोनों कम्पनी के हाथों में 
थे और निज़ाम कम्पनी का एक क़ैदी था| इसलिए नाना ने पेशवा दरबार की ओर से इन 
तीनों राज्यों की चौथ वेल्सली से तलब की और आइन्दा के लिए इसका फ़ैसला कराना 
चाहा । किन्तु नाना ने देख लिया कि वेल्सली इनमें से कोई बात भी पूरी करने को तैयार 
ने था। इसके विपरीत वह अब और ज़ोरों के साथ समस्त मराठा सत्ता को नष्ट करने के 
उपायों में लगा हुआ था । मजबूर होकर नाना ने फिर एक बार परशुराम भाऊ की नयी 
सेना को केन्द्र बना कर उसके साथ समस्त मराठा नरेशों और सरदारों को निज्ञाम और 
अंगरेज़ों, दोनों के विरुद्ध लड़ने के लिए त॑यार किया । 


मराठा जागोरदारों में फूट 

किन्तु दुर्भाग्य से इस बार भी नाना को सफलता न मिल सकी । ठीक उस मौक़ पर, 
जब कि परशुराम भाऊ की सेना निज्ञाम और अंगरेजों, दोनों से फ़ैसला कर लेने के लिए 
तैयार हुई, अचानक पेशवा के अनेक दक्षिणी जागीरदारों ने पेशवा के विरुद्ध सशस्त्र विद्रोह 
का झंडा खड़ा कर दिया । 

टीपू से युद्ध छेड़ते समय वेल्सली ने टीपू के सामन्‍्तों और सरदारों को अपनी ओर 
मिलाने के लिए पाँच अंगरेज़ों का एक कमीशन नियुक्त किया था। श्रीरंगपट्टन के पतन 
के बाद इन पाँच में से तीन, यानी करनल आरथर वेल्सली, करनल बेरी क्लोज़ और कप्तान 
मेलकम, का एक नया कमीशन नियुक्त हुआ, जिसका जाहिरा उद्देश्य था मसूर राज्य का 


३९४ भारत में अंगरेजशी शजल 


नया बन्दोबस्त करना, किन्तु जिसका असली काम था टीपू के रहे सहे अनुयायियों को डरा 
कर अथवा लोम देकर वश में करना । मैसूर की सरहद पेशवा राज्य को दक्षिणी सरहद 
से मिली हुई थी । मराठों की ओर वेल्सली के खुले इरादों को देखते हुए कोई आश्चर्य नहीं 
यदि पेशवा के दक्षिणी जागीरदारों के अचानक विद्रोह में, जो ठीक उस समय हुआ जिस 
समय कि यह कमीशन सरहद पर अपना काम कर रहा था, इस कमीशन का हाथ रहा हो । 


माना की मत्य 

नाना फड़नवीस को अंगरेज्ञो पर अथवा निज्ञाम पर हमला करने से पहले अपने 
दक्षिणी इलाके की ओर ध्यान देना पड़ा । परशुराम भाऊ की सेना इन विद्रोही जागीरदारों 
को क़ाब्‌ में करने के लिए भेजी गई । किन्तु अभी दक्षिण के ये विद्रोह पूरी तरह शान्त भी 
न हो पाए थे कि १३ फ़रवरी, सन्‌ १८०० ई० को नाना फइनवीस की मृत्यु हो गई । 

पूना दरबार में नाना फड़नवीस ही एक जागरूक और दूरदर्शी नीतिज्ञ था, जो 
अंगरेज्ञों की चालों को थोड़ा बहुत समझता था । निस्सन्देह उसने अपने जीवन मर मराठा 
मण्डल के बल को बनाए रखने और भारत की स्वाधीनता की रक्षा करने के अनेक प्रयत्न 
किए । किन्तु उसके रास्ते में कई रुकावटें थीं । एक तो वह स्वयं न पेशवा था और न 
सेनापति। दूसरे, मराठा मण्डल के अन्दर आए दिन के परस्पर झगड़ों और अंगरेज़ रेज़िडेण्टों 
की साज़िशों ने उसे कामयाब न होने दिया । नाना की मृत्यु के साथ साथ मराठा मण्डल 
के पुनरुज्जीवन की रही सही आधा समाप्त हो गई और अंगरेज़ों का मार्ग भारत के अन्दर 
कहीं अधिक सरल हो गया । 


बाजीराव को फॉसने की चेष्टा 

ऊपर आ चुका है कि पेशवा बाजीराव स्वयं निबंठ और अदूरदर्शी था । जब तक 
दौलतराव सिंधिया और नाना फड़नवीस जैसे प्रौढ़ नीतिज्ञों का पूना के दरबार में प्रभाव 
रहा तब तक अंगरेज़ बाजीराव को अपने जाल में न फंसा सके । बाजीराव को नाना 
और दौलतराव सिधिया से लड़ाने के भी अंगरेज़ों ने अनेक प्रयत्न किए । अब, जबकि नाना 
मर चुका था और सिंधिया उत्तर में था, बाजीराव को फाँसने की वेल्सली ने फिर चेष्टा 
की । किन्तु दौलतराव सिधिया की अनुपस्थिति में मी दौलतराव का प्रभाव पूना के अन्दर 
बहुत काफ़ी था । २० अगस्त, सन्‌ १८०० को करनल वेल्सली ने मेजर मनरो (सर टॉमस 
मनरो) के नाम एक पत्र में लिखा कि--- पूना में सिंधिया का प्रभाव इतना जबरदस्त 
हूँ कि हमारी चाल नहीं चल सकती ।” इसलिए वेल्सली की मुख्यतम चाल इस समय यह 
थी कि दौलतराव के विरुद्ध बाजीराव के खूब कान भरे जायें मौर किसी तरह बाजी राव 
को पूना से भगा कर एक बार अंगरेज़ी इलाक़े में लाया जाय और वहाँ उससे सब्सीडियरी 
सन्धि पर दस्तखत करा लिए जायें । 

श्रीरंगपट्टन के पतन के बाद टीपू के एक सरदार, मखिक जहाम खाँ ने, जिसका 
दूसरा नाम धूंडाजी बाघ या ध्‌डिया बाघ भी था, कुछ सेना जमा करके मैसूर के इलाक़ में 
इधर उधर घूम कर अंगरेजों को दिक करना शुरू कर दिया था। करनल वेल्सली के अधीन 
एक काफ़ी बड़ी सेना मलिक जहान खाँ का दमन करने के लिए भेजी गई । किन्तु बाद में 
मालूम हुआ कि इस सेना को भेजने का गृप्त उद्देश्य कुछ और भी था । 


के >+>>बत-> 


पेशवा को फाँसने के प्रयत्न ३९५ 


पेशवा के साथ छल 


मैसूर की सरहद मराठों की सरहद से मिी हुई थी । गवरनर जनरल वेल्सली ने 
मित्रता के नाते पेशवा बाजीराव से प्रार्थना की कि इस सेना को, जो धूंडिया के नाश के 
लिए निकली थी, जहाँ जहाँ ज़रूरत हो पेशवा राज्य से होकर आने जाने की इजाजत 
दे दी जाय । बाजीराव ने सब से पहली ग़लती यह की कि इतने महत्वपूर्ण मामले में बिना 
दौलतराव पिधिया से सलाह किए वेल्सली की प्राथंना स्वीकार कर ली । करनल वेल्सली 
ने अब सैनिक आवश्यकता के बहाने नीचे से पेशवा के राज्य में घुस कर अनेक मारके के 
स्थानों पर चुपके से कब्ज़ा कर लिया। धीरे धीरे साबित हो गया कि इस सेना का गुप्त 
उद्देश्य पुना पर अचानक चढ़ाई करके ठीक उसी तरह पेशवा दरबार को फाँसना था, जिस 
तरह कुछ वर्ष पहले मदरास से एक सेना हँदराबाद भेज कर निज्ञाम को फाँसा गया था । 
वेल्सली इस समय तक कलकत्ते लौट आया था । वहाँ से २३ अगस्त, सन्‌ १८०० को 
उसने मदरास के गवरनर लॉर्ड क्लाइव, जो प्रसिद्ध क्लाइव का बेटा था, के नाम एक 
पत्र में लिखा- 

४ ५ « >»< सम्भव हे कि करनल वेल्सलो को अधिकांश सेना, निज्ञाम को 
सेना और बम्बई से एक सेना, तोनों को मिल कर हाल में पूना पर चढ़ाई करनो 
पड़े । इसलिए करनल वेल्सली इस बोच जहाँ कहीं आए जाए, सदा इस सम्भावना 
को अपनी नज़र के सामने रखे । 

/»« » » उचित यह हे कि करनल बेल्सलो मराठा इलाक़े पर अपमा 
क़ब्जा बनाए रखे, ५: >< » नीचे लिखो दोनों बातों में से कोई सी एक हो सकती 
हें--पहलो यह कि बाजोराब पूना छोड़ कर भाग आए, और दूसरी यह कि दौलतराव 
सिधिया बाजोराब को रोके रखे । इन दोनों सूरतों में, यदि करनल वेल्सलो ने 
अभी से मराठा सरहद के अन्दर अपने आपको पकक्‍कोी तरह जमाए रखा, तो उसे 
पूना पर चढ़ाई करने में आसानो होगी। >< :< 2 

“इसलिए आप फ़ौरन करनल वेल्सली को सूचना दे दें कि अंगरेज्ञों सेना 
को आजा दी जाती हे और अधिकार दिया जाता हूं कि ज्योंही उसे बाजीराव के 
भाग आने या क़द कर लिए जाने को पक्‍को ख़बर मिल जाय फ़ौरन »< »< »< 
अंगरेज्ञी सेना पेशवा का नाम लेकर और पेशवा की ओर से कृष्णा नदी के किनारे 
तक सारे देश पर क़ब्जा कर ले। इस सीमा के अन्दर जिन जिन क़िलों या मशबत 
स्थानों को करनल वेल्सलो अंगरेज़ो सेना के हाथों में रखना उच्चित समझे, उन 
पर भी पेशवा के नाम से क़ढ्ज़ा जमा लिया जाय । 

४ )८ >< » करनलरू बेल्सली को सावधानी रखनी होगी कि देश के रहने 
वालों को यह तसल्ली देता रहे कि इन काररवाइयों से ब्रिटित्त सरकार का केवल 
मात्र उद्देषय यह हे कि पेशवा को फिर से उसके न्‍्यायोलित अधिकार दिलवा 
विए जायें ।”* 

३९६ भारत में अंगरेज्ञी राज 


इस पत्र-व्यवहार से जाहिर है कि वेल्सली का इस समय मुख्य उद्देश्य यह था कि 
बाजी राव को किसी तरह दौलतराव सिंधिया से फोड़ कर और उसे पूना से भगा कर उससे 
सब्सीडियरी सन्धि पर दस्तखत करा लिए जायें | इसी पत्र से यह भी जाहिर है कि जो सेना 
करनल वेल्सली के अधीन धूँडिया बाघ को वश में करने के बहाने भेजी गई थी, उसका 
मुख्य उद्देश्य पूना पर चढ़ाई करना था । 

करनल पामर ने पूना में बहुतेरी कोशिश की कि बाजीराव या तो पूना छोड़ कर 
भाग जाय और या अंगरेज़ी सेना को स्वयं पूना बुला ले। दौलतराव सिंधिया से उसे लड़ाने 
की भी तरह तरह से कोशिश की गई । किन्तु अभी तक सिंधिया का प्रभाव काफ़ी था । 
पामर की न चल सकी और दोनों वेल्सली भाइयों को फिर निराश होना पड़ा । जाहिर 
हो गया कि बिना युद्ध के मराठों से निबटारा न हो सकता था | 

फिर भी बाजीराव की ग़लती के कारण दो ज़बरदस्त लाभ अंगरेज़ों को पहुँचे । 
एक यह कि उन्हें धूँडिया को पकड़ कर मार डालने का मौक़ा मिल गया, और दूसरे यह कि 
इस बहाने भावी मराठा युद्ध के लिए उन्हें पूना से नीचे के मार्गों, नदियों, क्रिलों और 
रास्तों का पूरा पूरा पता चल गया । करनल वेल्सली ने इसी समय के अनुभवों से अपने 
देश बन्धुओं की जानकारी के लिए एक पुस्तिका लिखी जिसमें सैनिक दृष्टि से उस इलाक़े 
का पूरा वर्णन दिया । इस पुस्तिका का पहला वाक्य यह है -- आशा हुँ कि हमें जल्दी 
ही मराठों से युद्ध करना पड़े, इसलिए उसके उपाय जान लेना उचित हैँ < » »८।” 

मराठों को तजरबा था कि लूगभग २५ साल पहले राघोबा के पूना से भागने का 
नतीजा कितना बुरा हुआ था; इसलिए इस बार दौलतराव सिंधिया ने इस बात की पूरी 
सावधानी की कि बाजी राव अपने पिता की ग़रूती करने न पावे । 


सब्सोडियरी सन्धि के लिए पेशवा पर क्षोर 
वेल्सली करनल पामर की मारफ़त बाजीराव पर सब्सीडियरी' सन्धि के लिए 


| “नम य ५ >बमकनपकार-+--+०-. मयंक. 


० (०0060) ४४९१।९४।८४ 7708॥ 0८ 279060 शा 8 ९]९ए ६0 4॥48 970090)6 ०८०7४78०709५. 

बह [7क्‍3 बदरशां3ड806 403॥ (00076९) 7९०)९८५)९५ 580०0 ८0रप्रापएर 70 00079४ ४॥6 
६४798 (८१ए॥(07५, ...... 9 शावीदा णएा (७0 छ05$5$740)८ ८५८॥६, .... . . वाह, पट गए ० 
89] 7२8०0 ॥07 20078 $ 5$९0070, धार इ5टांटपाढ ण जा$ लां2गत2ट58" ७८500 ७29 9४0६५ 
7२80 82808, गा लंपीदटा 0 ॥65९ 28808 (:0006 ४४८॥९८४।९५१४ ४८८परा८ ९४६४०॥६४।)॥१८०(, 
ऋाप्ाा। (6 चिंधा08 7णा6, ए0०प्रात (80]906 0१$ 809४70९ (098705$ 200व8..... .. .... 

3, प्रा 06, /ध्वुपल्डा /0पा 7,070599 0 37007 ९०णाश २9४८॥॥९४॥८५, जञांपर07 
96989, 80 ०7 8 760८८ए॥78 8९7९ 8900 प्रावपर७६४४008706 ॥776॥]88706 €ांधाढल' ० 
(76 ॥80/ 0० ॥77780776700 04 88] 7६४०...... पीर ऊरापरष्का दा) 8 0720760 80 
बपा07260 ६० (906 ॥7720806 9055ट८850॥, 70 (6 पद्मा7०, 8700 07 एशाव३, ० (76 
एलशाज3, ० & (6 20प.्रा79 35 दि 88 (6 07८ ० 6 7ै8709. (/000८] ९४८॥।८४।०५ 
जी ॥80 3तातप्राणा, ॥ (6 तार ०६6 76४७७, 55९20 [0778 800 ४008 98]8065 राधा 
॥0906 वता8 0९80८0960 88 ॥ 8॥8॥ 06 [90860 €४७€्तंशा! 0 ४6 छ80087 ४0095 (0 


व कर (00006 ४४८॥॥६३४॥८५...... ए!|| ६8८९ 2876 (0 303५9 ६॥6९ धांतवरंजं800 ० (॥6 
०0०प४४९४ ४8६ 406 87080 (590रटातरयशा॥।। शाल्ाना0ओ 70 जाए! रांटर 9 घीटा (870 ६7८ 
76807 0०07 प्राढ एशडज़रब'$ क््राए। क्तातणव9"--88750९8 2४९॥७३४९५९४ ला(हः 40 
[,90 (४९, 08860 2370 20ए६8७8, 800. 


पेशबा को फाँसने के प्रयर्ने ३९७ 


बराबर जोर देता रहा । होते होते बाजीराव किसी तरह राजी भी हो गया। इतिहास 
लेखक मिल लिखता हैँ कि बाजीराव ने स्थायी तौर पर कम्पनी की छे पंदल पलटन सेना 
का और उसी के अनुसार तोपखाने का खर्च देना स्वीकार कर लिया । इतना ही वेल्सली 
चाहता था। इस खर्च के लिए बाजीराव ने उत्तर हिन्दोस्तान में २५ लाख रुपये सालाना 
का इलाक़ा भी अलग कर देने का वादा किया । अब वेल्सली की माँग और बाजीराव के 
कहने में अन्तर केवल इतना रह गया कि वेल्सली चाहता था कि यह सेना पेशवा के इलाके 
में रहा करे और बाजीराव कहता था कि सेना सदा कम्पनी के इलाक़े में रखी जाय और 
केवल उस समय पेशवा के इलाक़े में आए जब पेशवा को उसकी जरूरत हो । बाजीराब 
इस पर डट गया । जिस पत्र में पामर ने गवरनर जनरल को बाजीराव के इस प्रस्ताव 
की सूचना दी उसी में पामर ने लिखा--मुझे डर हे कि जब तक असन्दिग्ध नाश 
सामने खड़ा दिखाई न देगा तब तक बाजीराव इससे अधिक के लिए राजी न होगा ।”* 
इतिहास लेखक मिल ने अत्यन्त स्पष्ट शब्दों में दिखाया है कि किस तरह अंगरेज़ पेशवा 
की इसमें भलाई दिखा कर इस समय उसकी स्वाधीनता पूरी तरह हर लेने के प्रयत्न कर 
रहे थे और यही प्रयत्न दूसरे मराठा राज्यों में भी जारी थे, यानी दूसरे मराठा नरेशों को 
भी इसी तरह की सब्सीडियरी सन्धियों में फाँसने के प्रयत्न किए जा रहे थे । 

बाजीराव के वेल्सली की पूरी बात न मानने का कारण स्पष्ट था । निज़ाम की 
मिसाल उसकी आँखों के सामने थी । वह जानता था कि निज्ञाम को अंगरेज़ों की दोस्ती 
के मूल्य में सन्‌ १७९८ में अपने राज का एक भाग कम्पनी को दे देना पड़ा था। सन्‌ १८०० 
में, सन्‌ १७९८ की सन्धि को तोड़ कर, निज्ञाम का और अधिक, और पहले से कहीं बड़ा 
इलाक़ा उससे ले लिया गया। टीपू के साथ दोनों युद्धों में, अर्थात्‌ सन्‌ १७९२ में और सन्‌ 
१७९९ में, निज्ाम ने धन और सेना, दोनों से अंगरेज़ों को मदद दी | विजित इलाके में से 
निज्ञाम को एक हिस्सा दिया गया । किन्तु दोस्ती के बदले में फिर वह तमाम इलाक़ा 
निज्ञाम से छीन लिया गया । नतीजा यह हुआ कि सन्‌ १७९० में निजञ्भाम के पास जितना 
इलाक़ा था, सन्‌ १८०० में उससे कहीं कम रह गया । इसके अतिरिक्त निज़ाम की स्वा- 
घीनता का इस अरसे में अन्त हो गया और क्रियात्मक दृष्टि से वह कम्पनी के हाथों का 
केवल एक क़ंदी बन कर रह गया । ये सब बातें बाजीराव को मालूम थीं और यही कारण 
था कि वह कम्पनी की दोस्ती आधे दिल से स्वीकार कर रहा था और कम्पनी की सब्सी- 
डियरी सेना को अपने राज से बाहर रखना चाहता था। 


रेजिड्ेण्ट के नाम वेल्सली का “गुप्त! पत्र 

मालूम होता है वेल्सली भी बाजीराव की बात मान लेने के लिए कुछ कुछ राज़ी था 
और अधिक के लिए प्रयत्न भी कर रहा था। इस बीच पामर को पूना दरबार से हटा कर 
करनल क्लोज़ को उसकी जगह रेज़िडेण्ट नियुक्त किया गया । यह वही करनल क्लोज़ 
था, जो कमीशन के एक मेम्बर की हैसियत से टीपू के आदमियों को अपनी ओर फोड़ने में 

३९८ भारत में अंगरेशी शज 


काफ़ी तजरबा हासिल कर चुका था और उसके बार्द कुछ दिनों नये मैसूर राज्य में रेजि- 
डेण्ट का काम भी कर चुका था। २३ जून, सन्‌ १८०२ को वेल्सली के सेक्रेटरी एडमॉस्टन 
ने करनल क्लोज़ के नाम एक गुप्त पत्र भें लिखा--- 

“एक ब्रिटिश सेना का खर्च बरदाइत करने की तजयीज्ञ के साथ पेदाया 
ने जो शर्ते लगा दी हैँ, उन्हें पदि हम सान लें तो भी इस तजवीज़ द्वारा तुरन्त एक 
बरजें तक पेशवा अवश्य अंगरेज्ञों को ताक़त के अधीन हो जायगा ।> > > 
जब कोई राज किसी अंदध में एक बार दूसरे की शक्ति के अधीन हो जाता है, तो फिर 
स्वभावतः उसकी पराधोनता बढ़ती जाती हू । जब वहू एक बार किसी विदेश्ञो ताक़त 
की मदद के सहारे अपने तईं सुरक्षित समझने रूगता हूँ तो फिर उसकी साव- 
धानी और जागरूकता में ढीलापन आने रूगता है । जिस तरह की सन्धि का प्रस्ताव 
किया जा रहा हैँ, उसका एक परिणाम यह भी होगा कि पूना का दरबार मराठा 
साम्राज्य के दूसरे सदस्यों से फूट जायगा, जिससे ब्विटिश सत्ता के ऊपर पेशवा की 
पराधोनता और भी अधिक ब्रेग के साथ बढ़ती जायगी ।” 
और आगे चल कर इस पत्र में लिखा हे-- 

“यदि हमने पेशवा के साथ इस तरह की सन्धि कर ली तो फिर समस्त 
मराठा राज्यों के आपस में मिल जाने की सम्भावना जाती रहेगी, :” » ' 
मराठा साम्राज्य की किसी एक शाखा के साथ इस तरह का पृथक सम्बन्ध क्रायम 
कर लेने से न केवल हमारी स्थिति ही अधिक मज़बत हो जायगी, बल्कि इससे धीरे 
धीरे एक ऐसी विकट परिस्थिति पंदा हो जायगी जिससे मजब्र होकर उस साम्राज्य 
के अन्तगेत दूसरे राज्यों को भी हमारे साथ इसी तरह को सन्धि भी स्वीकार करनी 


पड़ेगी । 


बेलसली का दूसरा गुप्त पत्र 
एक दूसरे पत्र में माबिवस वेल्सली ने लिखा है कि यदि किसी एक भी मराठा नरेश 

पेशवा को फाँसने के प्रयत्न ९९ 


ने कम्पनी के साथ इस तरह की सन्धि स्वीकार कर ली तो परिणाम यह होगा कि-- तमाम 
मराठा रियासतें अंगरेज़ सरकार के अधीन हो जायेंगी; जो इस सन्धि को स्वीकार कर 
लेंगी वे सन्धि द्वारा हमारे अधीन हो जायेंगी और जो स्वीकार न करेंगी वे सन्धि से 
वंचित रहने के कारण हमारे अधीन हो जायेगी ।* 

ऊपर के “गुप्त” पत्रों की भाषा निष्कपट है और उनसे देशी रियासतों की ओर 
अंगरेड्धों की नीयत साफ़ जाहिर है। 'सब्सीडियरी' सन्धियों का एक मात्र उद्देश्य यह था कि 
हिन्दोस्तान के राज्यों की स्वाधीनता छीन कर और उन्हें एक दूसरे से फोड़ कर विदेशी 
सत्ता का आश्रित बना लिया जाय। फिर भी जिन नरेथ्ों के साथ ये सन्धियाँ की जाती थी 

उन्हें बड़े विस्तार के साथ बताया जाता था कि ये सब निस्वार्थ प्रयत्न केवल तुम्हारे भले 

और तुम्हारे कल्याण के लिए किए जा रहे हैं । 

हम ऊपर लिख चुके हें कि वेल्सली का लक्ष्य इस समय मराठों के समस्त बल को 
तोड़ना था। इसीलिए वह इस कोशिश में था कि पहले किसी भी एक मराठा नरेश् के साथ 
सब्सीडियरी सन्धि कर ली जाय । इतिहास लेखक मिल ने बड़ी अच्छी तरह दिखलाया 
हैँ कि किस तरह वेल्सली “एक एक कर तमाम मराठा रियासतों की स्वाधीनता हर लेने 
की आशा करता था ।” 

दक्षिण में करनल क्लोज़ बाजीराव को समझा बुझा रहा था और उत्तर में करनल 
कॉलिन्स दौलतराव सिधिया को सब्सीडियरी” सन्धि के जाल में फाॉसने की कोशिशें कर 
रहा था । 


दौलतराव को दूरदशिता 

किन्तु दौलतराव काफ़ी समझदार और दूरदर्शी था । कॉलिन्स के अनेक तरह 
समझाने बुझाने पर भी उसने न केवल स्वयं वेल्सली और कॉलिन्स की चालों में आने से 
इनकार किया, वरन्‌ इस बात पर भी जोर दिया कि मराठा मण्डल के सदस्य की हेसियत 
से पेशवा के मामलों में दखल देने का भी मुझे अधिकार है । उसने इस बात की पूरी कोशिश 
की कि पेशवा भी इस नयी सन्धि की चाल में न आने पावे। वेल्सली को अपनी असफलता 
की सूचना देते हुए कॉलिन्स ने लिखा-- 

“धिधिया और अंगरेश सरकार के बीच इस समय जो मित्रता क्रायम है 
उसे बनाए रखने के लिए तिधिया उत्सुक है । साथ हो आपको यह सूचित कर देना 
से अपना आवश्यक करतंब्य समझता हूँ कि मुझे पकक्‍का विश्वास हूँ कि इस सम्बन्ध 
को बढ़ाने के लिए वह क़तई राजी नहीं हो सकता। | 

४०० भोरत में अंगरेज्ी रॉंजें 


इतिहास लेखक मिल ने करनल कॉलिन्स के इन वाक्यों का भाषान्तर इस प्रकार 
किया हैं-- 
“दूसरे दाब्दों में सधिया अभी तक इतना न गिर पाया था कि स्वयं जान 
बह कर उस स्थिति में चला आता जिसमें वेल्सली की सेनिक-सहायता-सन्धि 
और परस्पर अहम पंमसान' की प्रणालो में एक घार शामिल होकर वह अवद्य पहुँल 
जाता ।* 
कॉलिन्स ने अब वेल्सली पर ज़ोर दिया कि पहले पेशवा ही को वद्य में करने का 
प्रयत्न किया जाय । उधर करनल क्लोज़ वेल्सली को लिख चुका था कि-- जब तक 
असन्दिग्ध नाश सामने खड़ा हुआ दिखाई न देगा तब तक बाजीराव इससे अधिक के लिए 
राज़ी न होगा ।” इसलिए अब किसी न किसी प्रकार 'असन्दिग्ध नाश' बाजीराव के सामने 
खड़ा कर देना आवश्यक था। 

उधर दौलतराव सिधिया को भी इस बात की चिन्ता थी कि बाजीराव कहीं अंगरेजों 
की चालों में न आ जाय । वह इतना समझता था कि पेशवा के सब्सी डियरी सन्धि स्वीकार 
करने का परिणाम मराठा मण्डल के लिए घातक होगा । इस बीच वह फिर एक बार 
मौक़ा पाकर पूना लौट आया। वेल्सली और उसके साथियों को अब एक और नया और 
अधिक प्रबल कुचक्र रचना पड़ा । 


जसबन्तराव का अंगरेज्ञों से मिल कर दौलतराब पर हमला 


ऊपर आ चुका हूँ कि जसवन्तराव होलकर इस समय नागपुर में था और बिट्ठोजी 
होलकर कोल्हापुर में था। वेल्सली ने इन दोनों को अपनी ओर फोड़ा। अंगरेज़ दूत कोलब्रुक 
बरार के राजा को सिंधिया के विरुद्ध फोड़ने के लिए नागपुर पहुँच चुका था । कोलब्रक 
को अब तक काफ़ी सफलता प्राप्त हो चुकी थी । इधर दौलतराव सिंधिया के राजपूत 
सामन्तों और माधोजी सिंधिया की विधवाओं को अपनी ओर करने में भी वेल्सली को 
चुपचाप बहुत अंशों में सफलता मिल चुकी थी । अंगरेज़ों ने अब जसवन्तराव होलकर को 
दौलतराव सिंधिया के विरुद्ध तेयार किया । अंगरेज़ों की मदद से जसवन्तराव ने नागपुर 
से भाग कर सेना जमा करके सिधिया के राज पर हमला कर दिया और सिधिया के इलाके 
को लूटना और बरबाद करना शुरू किया । 


होलकर और सिधिया की आपसी लड़ाई 


दोलतराव को इस अचानक हमले का समाचार सुनते ही फिर पूना छोड़ कर 
मालवा की ओर लौट आना पड़ा । किन्तु इस बार वह अपनी विद्ञाल सेना में से पाँच 
पलटन पैदल और दस हज़ार सवार पूना छोड़ आया। शेष सेना लेकर वह मालवा पहुँचा । 
कई स्थानों पर होलकर और सिंधिया की सेनाओं में संग्राम हुए, जिनमें विजय कभी एक 
ओर रही और कभी दूसरी ओर । दौलतराव ने जसवन्तराव के साथ सुलह करना चाहा । 

पेशबा को फॉाँसने के प्रयत्त ै ४०१ 


जैसंवन्तराव एक बार राजी भी हो गया । किन्तु जसवन्तराव इस समय विदेशियों के हाथों 
का केवल एक शस्त्र था। एक बार राज़ी होकर उसने फिर सिंधिया के साथ विश्वासधात 


किया । 


बौलतराव की अनुपस्थिति में पूना में उपद्रय 


उधर सिंधिया के दक्षिण से चलते ही पूना में फिर उपद्रव खड़े हो गए । विट्ठोजी 
होलकर ने कोल्हापुर में पेशवा के विरुद्ध विद्रोह का झंडा खड़ा कर दिया । पेशवा की सेना 
ने विद्रोही विट्ठोजी को गिरफ्तार करके ख़त्म कर दिया । जसवन्तराव होलकर विट्ठोजी 
की मृत्यु का बदला लेने के बहाने अपनी सेना सहित मालवा से पूना की ओर बढ़ा । पेशवा 
और तिधिया, दोनों अगरेज़ कम्पनी के दोस्त थे । फिर भी माब्विस वेल्सली के पत्रों से 
साफ़ जाहिर है कि अंगरेज़् इस समय इन दोनों के खिलाफ़ जसवन्तराव को मदद दे रहे 
थे। करनल वेल्सली के अधीन अंगरेज़ी सेना भी पूना के पास तक आ पहुँची थी । इस हालत 
में जसवन्तराव को बढ़ते देख कर ११ अक्तूबर, सन्‌ १८०२ को पेशवा बाजीराव ने घबरा 
कर वेल्सली की सारी शर्तें स्वीकार कर लीं। उसने रेज़िडेण्ट को लिख भेजा कि कम्पनी 
की जिस सब्सीडियरी सेना का ख़च देना मेने स्वीकार कर लिया है, उसके स्थायी तौर 
पर रहने के लिए में अपने राज के अन्दर तुगभद्वा नदी के पास एक क़िला दे दूँगा और 
उसके खर्च के लिए भी गजरात अथवा करनाटक में २५ छाख रु० सालाना आमदनी का 
इलाक़ा अलग कर दूंगा वेल्सली की इच्छा अब सोलहों आने पूरी हो गई । बाजी राव का पत्र 
पाते ही उसन॑ उस तजवीज पर अपने दस्तखत कर दिए । इतने ही में होलकर की सेना 
पूना तक पहुँच गई । 


पूना का संग्राम 


२५ अक्तूबर, सन्‌ १८०२ को पूना में एक जबरदस्त संग्राम हुआ । मालूम होता 
हू कि दौलतराव स्वयं इस संग्राम में न पहुँच सका । किन्तु पूना से चलते समय वह पाँच 
पलटन पैदल और दस हज़ार सवार अपनी सेना के पूना में छोड़ गया था । होलकर की 
सेना एक ओर, और पेशवा और सिंधिया की सेनाएँ दूसरी ओर । सिधिया की सेनाएँ 
अभ्यस्त और शिक्षित थीं। उनके म्‌क़ाबले में होलकर की सेनाएँ अनभ्यस्त थीं । एक बार 
मालूम होता था कि विजय पेशवा की ओर रहेगी । किन्तु ऐेन मौक़े पर सिधिया की सेना 
का यूरोपियन सेनापति, कप्तान फ़ाइलॉस, निस्सन्देह वेल्सली के इशारे पर, अपने मालिक 
. के साथ दग़ा करके होलकर से जा मिला और सिंधिया और पेशबा की संयुक्त सेनाओं को 
हार खानी पड़ी । 


होलकर और पेशवा में मेल को आशा 


अदूरदर्शी बाजीराव को अन्त समय तक आशा थी कि अंगरेज़ी सेना, जिसे अपने 
खर्च पर अपने राज में रखना तक वह स्वीकार कर चुका था और जो इस समय पूना पहुँच 
चूकी थी, विद्रोही होलकर के विरुद्ध मेरी मदद करेगी । किन्तु अंगरेज़ होलकर ही की मदद 
करते रहे और होलकर और बाजीराव, दोनों को अपने हाथों में खिला कर और दोनों को 


४०२ भारत में अंगरेशी राज 


एक दूसरे से लड़ा कर अपना काम निकालते रहे । गवरनर जनरल वेल्सली और रेज़िडेण्ट 
क्लोज़ की इच्छा अब पूरी हो गई । “असन्दिग्ध नाथ” अब पराजित पेशवा की आँखों के 
सामने दिखाई देने छगा। 

इतिहास लेखक मिल लिखता हुँ कि इस समय एक बार बाजीराव ने इस बात 
की भी इच्छा प्रकट की कि बाजीराव और जसवन्तराव में सुलह ही जाय । मिल यह भी 
स्पष्ट लिखता हैं कि जसवन्तराव होलकर भी इस सुलह के लिए तेयार था, वह बाजीराव 
से मिलता चाहता था और चाहता था कि बाजीराव पेशवा बना रहे और पेशवा के साथ 
मेरा सम्बन्ध वैसा ही रहे जैसा सिधिया और मराठा मण्डल के अन्य सदस्यों का ।* ग्रॉण्ट 
डफ़ लिखता हूँ कि बाजी राव के पूना से चले जाने के बाद भी जसवन्तराव ने फिर एक बार 
उसे पूना बूला लेने का प्रयत्न किया । 


बाजी राव का पूना छोड़ना 

किन्तु बाजीराव और जसवन्तराव में मेल कम्पनी के लिए हितकर न था । गवरनर 
जनरल वेल्सली के पत्रों में साफ़ लिखा हैँ कि वेल्सली को उस समय मुख्य चिन्ता किसी तरह 
बाजीराव को पूना से भगा कर अपने चगुर में कर लेने की थी। असहाय बाजीराव 
जसवन्तराव से हार खाते ही अंगरेज़ रेज़िडेण्ट की सलाह से पूना से भाग कर सिहगढ़, 
सिहगढ़ से रायगढ़, रायगढ़ से म्हाड ओर फिर स्वर्ण दुगं इत्यादि होता हुआ, कम्पनो के 
एक जहाज़ में बेठ कर जो ख़ास तार पर इस काम के लिए भेजा गया था, १६ दिमम्बर, 
सन्‌ १८०२ को बसई पहुंच गया । 

२४ दिसम्बर, सन्‌ १८०२ को वेल्सरछी ने कम्पनी के डाइरेक्टरों के नाम एक पत्र 
में लिखा-- 


“मराठा साघाज्य के अन्दर हाल में जो झगड़े खड़े हो गए हे उनसे एक ऐसो 
परिस्थिति पंदा हो गई हूँ जो ब्रिटिश सत्ता के स्थायित्व के लिए अत्यन्त महत्य को 
हैं। “ “४ » मालभ होता हु कि देश के इस भाग में अंगरेज्ञ क्रौम के हितों को 
ठोस और विरस्थायी नोंबों पर उन्नति देने का इस संयोग से बढ़ कर राभदायक 
अदसर पहले कभी न आया था ।” 
और आगे चल कर-- 

“ब्रिटिश साम्राज्य के हितों को पूरो तरह पक्का कर लेने का इससे बढ़ कर 
भौक़ा मुझे कोई नज़र न आ सकता था » / »।'न॑ 

पेशवा को फाँसने के प्रयत्म ४०३ 


होलकर का अमृतराब को पेशवा बनाना 

अंगरेज अब इस सफ़ाई के साथ जसवन्तराव होलकर और पेशवा बाजीराब, दोनों 
को एक साथ खिला रहे थे कि एक ओर वे बाजीराव को अपने साथ भगा कर बसई ले गए 
और दूसरी ओर रेज़िडेण्ट क्लोज़ विजयी होलकर के साथ पूना में रहा । 

राघोबा के दो पुत्र थे, जिनमें बड़ा बाजीराव था। इन दोनों के अतिरिक्त राधोबा 
ने एक तीसरे बालक अमृतराव को गोद छे रखा था। जसवन्तराव होलकर को जब 
बाजीराव के साथ सुरूह करने में सफलता न मिल सकी तो मजबूर होकर उसने और उसके 
सलाहकारों ने बाजीराव के पूता से भाग जाने का अर्थ पदत्याग लिया और उसकी जगह 
अमृतराबव को पेशवा की गद्दी पर बैठा दिया । यह काम रेज़िडेण्ट क्लोज़ की मौजूदगी में 
और उसकी राय से किया गया । 


बसईं में पेशवा का सब्सीडियरों सन्धि स्वीकार करना 

दूसरो ओर बसई में अंगरेज़ों ने बाजीराव से यह वादा किया कि तुम्हे फिर से पूना 
ले जाकर पेशवा की गही पर बेठा दिया जायगा । ३१ दिसम्बर, सन्‌ १८०२ को बाजी राव 
से एक नये सन्धिपत्र पर दस्तखत करा लिए गए । इस सरन्धि द्वारा बाजीराव ने सब्सीडियरी 
सेना का जुआ अपने कन्बे पर रख लिया, सब्सीडियरी सेना को अपने राज में रहने की 
इजाजत दे दी, उसके खर्च के लिए अपना एक इलाक़ा कम्पनी के नाम कर दिया, आइन्दा 
के लिए वादा किया कि बिना अंगरेजों की सलाह के पेशवा दरबार किसी दूसरे भारतीय 
नरेश के साथ किसी तरह का सम्बन्ध न करेगा, और अन्य अनेक ऐसी शर्ते स्वीकार कर 
लीं, जिन्हें पूना म॑ रहते हुए वह कभी स्वीकार न करता । पेशवा बाजीराव अब सर्वथा 
अंगरेज़। की इच्छा के अधीन हो गया। लगभग पचास वर्ष से अंगरेज़ नीतिज्ञ मराठा मण्डल 
को फोड़ने के लिए अनेक जोड़ तोड़ लगा रहे थे। लगातार चार वर्ष से गवरतर जनरल 
वेल्सली इन्हों प्रयत्नों में लगा हुआ था। अब वेल्सली के प्रयत्न सफल हुए और जिस बात 
को रोकने का दौलतराव सिधिया अपनी शक्ति भर प्रयत्न करता रहा था वह अन्त में हो 


गई। 


बसई की सन्धि में बाजोराव की विवशता 
जिस तरह विवण होकर पेदाजा बाजीराव ने बसई की सन्धि पर दलम्तखस किए 
उमके विषय में एक अंगरेज् लेखक लिखता हैँ--- 

४९ » * बाजीराब जानता था कि विदेशियों ऊ साथ इस सन्धबि क। 
स्वीकार करने का परिणाम यह होगा कि सेरो राजनेतिक स्व्राजनता का सर्वया 
अन्त हो जायगा | यह बात सदा उसकी आँखों के सामने रहतो थं।, या उसके आस 
पास के लोग उसे सुनाते रहते थे, कि टीपू का अन्त क्‍या हुआ, ओर कम्पनों को 
सब्सीडिय री सेना को अपने राज में रखने के कारण निज्ञाम की दशा कितने दीन 
और पराधोन होगई; इससे हम यह नतीजा निकाल सकते हैँ कि घाजोराब ने अपनों 
इच्छा के वियद्, विवश होकर बसह की सन्धि को स्वीकार किया।/' 

डर भारत में अंगरेशी राज॑ 


बसईं की सन्धि से पूरे मराठा मण्डल की सत्ता और स्वावीनता, दोनों समाप्त 
होगईं, और “अंगरेज़ों तथा राघोबा के परस्पर सम्बन्ध के कारण” राधोबा के अददू रदर्शी 
और निर्बल पुत्र के पेशवा की गद्दी पर बठाए जाने से नाना फडनवीस ने जो आशंकाए 
बरसों पहले प्रकट की थीं वे सच्ची साबित हुई। 

इक्कोसताँ अध्याय 
बाजोराव का पुनरभिषेक 


बसई को सन्धि से मराठा मण्डल में क्षोभ 


बसई की सन्धि भारत के अन्दर अंगरेज़ी साम्राज्य के संस्थापन में एक विशेष 
सीमाचिन्ह थी । इस सन्धि की ख़बर पाते ही सिंधिया और दूसरे स्वाधीन मराठा नरेशों 
का परेशान होना स्वाभाविक था। पूना में अब कोई समझदार नीतिज्न इस बात के पक्ष 
में न था कि निरबंलह बाजीराव बसई की सन्धि अपने ऊपर छादे हुए पूना वापस आवे और 
विदेशी संगीनों के बल फिर पेशवा की गद्दी पर बैठ । 

किन्तु कम्पनी का काम जसवन्तराव होलकर और अमृ॒तराब, दोनों से निकल चुका 
था । मिल लिखता है-- 
“इस समय ब्रिटिश गवरसेण्ट का ध्यान्न दो महान उद्देश्यों की ओर था । 
पहला यह कि बाजीराव को फिर से पेशवा बनाया जाय, ओर उसे सत्ता के उस 
शिखर तक पहुँचा दिया जाय जो नाम मात्र को उसके किन्तु वास्तव में ब्रिटिश 
गवरमेण्ट के हाथों में रहे, और जिस पर से अंगरेज़ञ बाक़ी सब मराठा राज्यों को 
भी अपने वहा में रख सकें। दूसरा यह कि इस घटना से लाभ उठा कर दूसरे अधिक 
शक्तिशाली मराठा नरेशों पर भी इसी तरह की सन्धियाँ लाद दी जायें।* 
बहुत सम्भव हैँ कि यदि होलकर ने पूना की विजय के बाद फ़ौरन बाजीराव का 
पीछा करके उसे गिरफ्तार कर लिया होता, या यदि बाजीराव ही बजाय बम्बई की ओर 
भागने के सिधिया के पास चला गया होता, तो कम से कम कुछ समय के लिए मराठों का 
साम्राज्य इस देश में और जीवित रह गया होता । किन्तु बाजीराव और होलकर, दोनों 
अगरेज़ों के हाथों में खेल रहे थे । 

बाजीराव को पूना वापस लाने में गवरनर जनरल ने जातबूझ कर कुछ देर की । 
इसके दो कारण थे | पहला कारण मिल के अनुसार यह था कि बावजूद ३१ दिसम्बर की 
सन्धि के वेल्सली बराबर इस बात के प्रयत्न कर रहा था कि बाजीराव को दवा कर जहाँ 
तक हो सके कम्पनी के लिए और अधिक रिआयतें उससे प्राप्त कर ली जायें, और दूसरे, 
बवेल्सली समझता था कि बाजीराव को फिर से पेशवा बनाने के बाद ही सिधिया और 
मराठा मण्डल के दूसरे सदस्यों के साथ अंगरेज़ों को यूद्ध करना पड़ेगा, और बाजीराव को 
पूना लाने से पहले वह इस युद्ध की पूरी तैयारी कर लेना चाहता था । 

४०६ भारत में अंगरेशी राज 


इसी बीच ताकि जसवन्तराव के पैर पूना में मजबूती से जमने न पावें, जसवन्तराव 
और पेशवा अमृतराव में कुछ अनबन पैदा करवा दी गई । इतिहास लेखक ग्रॉण्ट डफ़ 
लिखता हूँ कि शुरू में जसवन्तराव का व्यवहार अत्यन्त विनम्र था, किन्तु बाद में उसे पूना 
निवासियों से जैसे तैसे धन वसूल करना पडा । पूना निवासियों की इस छूट के समय करनलू 
क्लोज़ जसवन्तराव के साथ मौजूद था । 

इस सब के बाद केवल बाजी राव को पूना छाने और उसके साथ साथ कम्पनी की 
'सब्सीडियरी' सेना को पूना में कायम करने का काम बाक़ी था। करनल क्लोज़ अब चुपके 
से पूना छोड़ कर बाजीराव से जा मिला । 


पुना पर चढ़ाई को योजना ॥॒ 

दक्षिण में एक विशाल सेना पूना पर चढ़ाई करने और वहाँ की स्थिति ठीक करने 
के लिए जमा की गई । इस काम के लिए कम्पनी को अपनी किसी पृथक सेना की आव- 
इयकता न थी । मेंसूर और हंदराबाद, दोनों राज्यों में उन राज्यों के खर्च पर कम्पनी की 
बड़ी बड़ी सब्सीडियरी सेनाएँ मौजद थीं । इनके अलावा त्रिवानकुर, करनाटक इत्यादि 
की सेनाएँ भी थीं । 

मैसूर इत्यादि की सेनाओं ने करनल वेल्सली के अधीन, और निज्ञाम की सेनाओं ने 
करनल स्टीवेन्सन के अधीन पूना की ओर कच किया । करनल आतर्थर वेल्सली के अधीन 
११ हज़ार और करनल स्टीवेन्सन के अधीन ७ हजार सेनिक थे । करनल आर्थर वेल्सली 
इन दोनों सेनाओं का प्रधान सेनापति था। इस सेना का मुख्य कार्य दक्षिण के जागीरदारों 
और सरदारों को डरा कर अथवा लोभ देकर उन्हें बाजीराव के पक्ष में करना और पहले 
से पूना पहुंच कर वहाँ इस तरह के सामान पैदा कर देना था, जिनसे बाद में बाजी राव को 
लाकर आसानी से गद्दी पर बेठाया जा सके । यह वही दक्षिण के जागीरदार थे, जिन्हें कुछ 
ही दिनों पहले अंगरेज़्ों ने बाजीराव के विरुद्ध भड़का कर उनसे विद्रोह करवाया था । 
मैसूर की सेनाओं के साथ कम्पनी की वह नयी सेना भी थी, जो बसईं की सन्धि के अनुसार 
पेदवा के राज के अन्दर बतौर सब्सीडियरी सेना के रखी जाने वाली थी। 


अंगरेज्ञो सेना का पूना के लिए प्रस्थान 

शुरू मार्च सन्‌ १८०३ में यह सेना हरिहर नामक स्थान पर आकर जमा हो गई । 
माक्विस वेल्सली स्वयं पूना के पास आ पहुंचा । वेल्सली के पत्रो में लिखा हैं कि यहाँ तक 
मामला बढ़ जाने के बाद भी वेल्सली इस बात के लिए तैयार था कि यदि पूना में कोई 
मनुष्य बसईं की सन्धि से अधिक लाभदायक सन्धि कम्पनी के साथ कर लेने को राज़ी हो 
तो वेल्सली उस समय भी बाजीराव को फिर अलग कर दे। किन्तु उस समय की परिस्थिति 
में उसे बाजीराव से बढ़ कर उपयोगी यन्त्र मराठा साम्राज्य के अन्दर मिल सकना कठिन 
था। बाजीराव के एक पुराने सेनापति, बापूजी गणेश गोखले ने, जो दक्षिणी सरहद पर 
नियुक्त था, वेल्सली से मिल कर, दक्षिण के जागीरदारों को वश में करन में अंगरेज़ों को 
काफ़ी सदद दी। करनल वेल्सली के पत्रों में गोखले और अंगरेज़ों की साज़िश का जि 
आता हैं। उधर बाजीराव अंगरेज़ों की एक एक बात मान चुका था और बसई में बैठा हुआ 
अधीर हो रहा था । 


बाजीराव का पुनरभिषेक ४०७ 


९ मार्च, सन्‌ १८०३ को करनल वेल्सली की विशाल सेना ने हरिहर से प्रस्थान 
किया और १२ मार्च को तुंगभद्वा नदी पार की । धूंडिया बाघ का पीछा करने के बहाने 
करनल वेल्सली ने इस सारे प्रदेश का जो अनुभव प्राप्त कर लिया था वह इस अवसर पर 
उसके बहुत काम आया । भयभीत अथवा धनक्रीत जागीरदारों ने उसका किसी तरह का 
म॒क़ाबला नहीं किया । 


जसबवन्तराव का पूना त्याग 
पूना के अन्दर जसवन्तराव और अमृतराव में झगड़ा हो ही चुका था । जसवन्तराव 
बराबर अभी तक अंगरेज़ों के हाथों में था और अब ठीक मौक़ पर असहाय अमृतराव को 
पूना में छोड़ कर वह स्वयं अपनी सेना सहित इन्दौर की ओर चल दिया । अमृतराब के पास 
उस समय केवल १,५०० सिपाही थे । मार्ग में जसवन्तराव ने न केवल पेणवा के इलाक़े में 
लूट खसोट ही की, वरन्‌ कम्पनी के परम मित्र निज्ञाम के राज्य में घुस कर निज्ञाम के कुछ 
इलाके और खास कर औरंगाबाद के नगर को भी लूटा । निज़ाम ने अंगरेज़ों से इसकी 
शिकायत की, किन्तु करनल वेल्सली के एक पत्र से प्रकट है कि औरंगाबाद की लट में स्वयं 
बेल्सली का साफ़ इशारा था। करनल वेल्सली की विशाल सना के पूना पहुँचने से पहले 
रेज़िडेण्ट क्लोज़ ने यह अफ़वाह उड़ा दी थी कि अमृतराबव पूना के नगर को आग लगा देना 
चाहता हूँ । उस समय के इतिहास से पूरी तरह साबित हैँ कि यह अफ़वाह बिलकुल झूठी 
थी और केवल अमृतराव को बदनाम करन के लिए गह्ी गई थी । २० अप्रेंल, सन्‌ १८०३ 
को करनल वेल्सली ने अपनी सेना सहित पूना में प्रवेश किया । अमृतराव नगर छोड़ कर 
भाग गया । कहा गया कि केवल बेल्सली की सेना के ऐन मौक़ पर पहुँच जाने के कारण 
पूना का नगर जलने से बच गया ( ! ) । 


युद्ध की स्थिति पर बेल्सलो का पत्र 


२१ अप्रैल को करनल वेल्सली ने अपने भाई, गवरनर जनरल बेल्सली, को पूना से 
पत्र लिखा कि--- आमतौर पर स्थिति अच्छी दिखाई देती हैँ । में समझता हूँ अन्त में जो 
आप चाहते हें वही होगा । जिन सरदारों के हमारे विरुद्ध मिल जाने की बाबत हम इतना 
कुछ सुन चुके हैं 2८ » » उन्होंने हमें रोकने के लिए कुछ भी नहीं किया »< »< » मिल कर 
हम पर हमला करना तो दूर रहा, अभी तक वे अपने आपस के झगड़े भी तय नहीं कर 
पाए & »% >।/* 

निस्सन्देह वेल्सली 'इन आपस के झगड़ों' को पैदा करा देने में चिर अभ्यस्त था । 


बाजीराव का पुनरभिषेक 
बाजीराव को फिर से गद्दी पर बठाने के लिए अब पूना मे सारी तंयारी हो चुकी 

४०८ भारत में अंगरेशी राज 


थी। २७ अप्रैल, सन्‌ १८०३ को, गवरनर जनरल की आज्ञा पाकर, करनल मरे के अधीन 
कम्पनी के लगभग २,३०० सैनिक, जिनमें आधे हिन्दोस्तानी और आधे अंगरेज़ थे, और 
करनल क्लोज़, सबको साथ लेकर बाजीराब ने बसई से क्च किया, और १३ मई को पूना 
में प्रवेश कर उसी दिन अपने विदेशी मित्रों की सहायता से फिर एक बार पेशवा की गद्दी 
पर बैठ कर अपने मुख्य मुख्य नौकरों और सरदारों से नजरें लीं । अंगरेज़ कम्पनी ने जो 
कुछ खर्च बाजीराव के लिए किया था उसके एवज़ में पेशवा के राज्य का कुछ और इलाक़ा 
इस समय कम्पनी को मिल गया और कम्पनी की सब्सीडियरी सेना मराठा साम्राज्य की 
राजधानी, पूना, में क्रायम हो गई । 

गवरनर जनरल और उसके साथियो की इच्छा पूरी हुई । किन्तु महाराष्ट्र भर 
में अथवा पूना में बहुत कम ऐसे थे जिन्होंने इस काररवाई में वास्तविक उत्साह अनुभव 
किया हो, अथवा उसे मराठा साम्राज्य के लिए अपमानजनक और भविष्य के लिए अशुभ 
सूचक न समझा हो । 

पेशवा बाजीराव के पुनरभिपेक के सम्बन्ध में इतिहास लेखक मिल लिखता है-- 

४. » :< शायद मानव प्रकृति के साथ इससे अधिक घोरतम पाप दूसरा 
कोई नहीं किया जा सकता कि विदेशी सेनाओं के बल, और विदेशी शासकों की 
खुशी या उनके फ़ायदे के लिए, किसो क़ोम के ऊपर ज़बरदस्ती एक ऐसी गवरसेण्ट 
छाद दी जाय, जिसमें इस तरह के आदमी हों, या जो इस तरह के सिद्धान्तों पर 
क्रायम हो, जिन्हें बह जाति अपने अनुभव से ब्रा समझ कर त्याग चुको हे, या 
जिन्हें वह इसलिए पसन्द नहों करतो क्योंकि उसे उनसे अच्छे मनुष्यों या उनसे 
अच्छे सिद्धान्तों का अनुभव हो चुका हे या उनकी आशा हूं ।/* 

२४ दिसम्बर, सन्‌ १८०२ को वल्सली इंगलिस्तान के शासकों को लिख चका 
था-- 

“जिस तरह को सनिक सन्धियाँ मे मराठा नरेज्ञों के साथ करना चाहता 
हैं, वे भारत के अन्दर ब्रिटिश साम्राज्य को पूरी तरह मज़बूत कर लेने के लिए, और 
भारत की भावी शान्ति के लिए, आवश्यक हे । 
इस पर मिल लिखता हैं-- 

“किन्तु भारत के अन्दर ब्रिटिश साम्राज्य को धूरी तरह सज़बत कर सकना 

बाजोराब का पुनरभिषेक ४०९, 
ओर भाषो शान्ति को स्थापना कर सकना--दोनों उस समय तक असस्भव थे, 
जिस समय तक कि मराठा ताक़त के मुंह में काफ़ो लगाम न दे दी जाय ॥* 
क्लाइव के समय से लेकर अनेक ही मिसालें इस बात की मिलती हैं जिनमें कम्पनी 

ने, केवल अपने स्वार्थ के लिए, न्याय अन्याय अथवा प्रजा के नफ़े, नुक़सान या उनकी 

इच्छाओं की खाक परवा न करते हुए, एक अयोग्य, अनधिकारी या दुराचारी आदमी को 
अपनी चालों या सगीनो के बल किसी रियासत की गद्दी पर बैठाने का प्रयत्न किया । 


कलिलबनला ताक 

जाइसवाँ अध्याय 


दूसरे मराठा यग्रुद्ध का प्रारम्भ 


बाजीराव को असहाय स्थिति 


पेशवा बाजीराव अब अपनी राजधानी के अन्दर अंगरेज़ी सेना के हाथों में उसी 
तरह क़ैदी था जिस तरह हँदराबाद का निज्ञाम या लखनऊ का नवाब वज़ीर ।* 

किन्तु बाजीराव भी अपनी और मराठा साम्राज्य की स्थिति पर बसईं की सन्धि 
के प्रभाव को थोड़ा बहुत समझता था । इससे पहले यदि समय समय पर उसने सब्सीडि परी 
सन्धि के लिए अपनी रज़ामन्दी प्रकट की थी या यदि बसईं की सन्धि पर दस्तखत किए 
थरे तो केवल घिर कर | बसईं पहुँचते डी वह शपताो अगह्ाय स्थिति को अनुभव करने ऊूगा 
था। पेशवा के अतिरिवत मराठः मण्डल के चार मुख्य स्तम्भों में से गायकवाड़ पहले मराठा 
युद्ध के समय से ही मण्डल से टूट चुका था | होलकर कुल में फूट पड़ी हुई थी । अगरेज़ कभी 
काशी राव को जसवन्तराव से और कभी जसवन्तराव को काशीराव से लड़ा रहे थे । केवल 
दो बलवान मराठा नरेश और बाकी थे--- विधिया और भोंसले। बाजी राव ने अपनी असहाय 
स्थिति को अनुभव कर, बसई से बरार के राजा और दौलतराव भिंथिया, दोनों के पास 
अपने गुप्त दूत भेजे । उनसे यह प्रार्थना की कि आप मुझे फिर से पूना की गद्दी पर बैठने में 
मदद दीजिए और साथ ही यह इच्छा प्रकट की किसी तरह इन दोनों की मदद से दौलतराव 
सिधिया, जसवन्तराव होलकर और बाजीराव, तीनों के आपसी झगड़े तय हो जाये और 
इन तीनों के प्रयत्नों से मराठा साम्राज्य में फिर से एक्स, बल और जीवन नज़र आने 
लगे । 


मराठा मण्डल को स्थिति 


मराठा मण्डल के पाँचों मुख्य सदस्यों में आरम्भ से यह परस्पर प्रतिज्ञाएँ हो चुकी 
थीं कि आपत्ति के समय वे सदा एक दूसरे की मदद करेंगे और बिना पाँचों में सलाह हुए 
किसी दूसरी शक्ति के साथ किसी तरह की सन्धि या समझौता न करेंगे। विशेषकर 
दौलतराव सिंधिया और पेशवा बाजी राव, इन दो में अत्यन्त घनिष्ट सम्बन्ध रह चुका था। 
बाजीराव के लिए यह आवश्यक था कि वह सिधिया और भोंसले, दोनों से सलाह किए 
बिना बसई की सन्धि पर हस्ताक्षर न करता । पहले मराठा युद्ध के बाद सालबाई में अंगरेज़ों 
और पेशवा दरबार के बीच जो सन्धि हुई थी बह दौलतराव सिधिया के पूर्वाधिकारी 
. माधोजी सिक्षिया की ही मध्यस्थता में हुई थी । उस सन्धि के अनुसार आवश्यक था कि 
बसई में पेशवा के साथ एक नयी और इतनी विकट सन्धि करने से पहले अंगरेज्ञ और पेशवा, 

दूसरे मराठा युद्ध का प्रारम्भ ४११ 


दोनों दौलतराव से सलाह कर लेते । इतना ही नहीं, बसईं की सन्धि के पक्का होने के लिए 
उस पर सिधिया और भोंसले, दोनों के हस्ताक्षर क़तई ज़रूरी थे । बाजीराव सब समझता 
था, किन्तु अपनी अदूरदशिता के कारण पूना छोड़ने के समय से ही वह पूरी तरह दूसरों के 
बंध में था । 


बसई को सन्धि से मराठा मण्डल को आशंका 


उधर दौलतराव सिधिया और बरार का राजा, दोनों इस बात को समझते थे कि 
पेशवा का इस तरह विदेशियों के फन्दे में फैंस जाना भविष्य में दूसरे मराठा नरेशों की 
स्वाधीनता के लिए शुभ सूचक नहीं हो सकता, और न इसके बाद मराठा साम्राज्य ही 
अधिक देर तक कायम रह सकता हैं । 

गवरनर जनरल और दूसरे अंगरेज़ों के पत्रीं से साबित हैं कि मराठा नरेशों की ये 
आशकाएँ बिलकुल सच्ची थे। | वेल्सछी की कौन्सिल के प्रमुख सदस्य बारलो ने, जिसके 
विषय में इगलिस्तान के डाइरेक्टर यह आज्ञा दे चके थे कि यदि वेल्मली की मृत्यु इत्यादि 
के कारण आकस्माल्‌ गवरनर जनरलह का पद खाली हो तो बारलो को तुरन्त गवरनर 
जनरल बना इया जाय, १२ जुलाई, सन १८०३ को एक हरूम्बा पत्र लिख कर गवरनर 
जनरल के सामने पेश किया, जिसमें यह स्पष्ट वाक्य आते हें---- 

४ » » . हिन्दोस्तान के अन्दर कोई भी देशी राज ऐसा बाक़ी नहीं रहने 
देना चाहिए, जो या तो अंगरेज्ञों को ताक़त के सहारे क्ायम न हो, ओर या जिसका 
समस्त राजनंतिक कारबार पूरी तरह अंगरेज़ों फे हाथों में न हो । वास्तव में मराठा 
साम्राज्य के प्रधान यानी पेशवा को अंगरेज्ञी सत्ता के बल फिर से गद्दी पर बंठाने 
के कारण हिन्दोस्तान को याक़ो सब रियासतें भी अंगरेज़् सरकार के अधीन हो 
गई हें । पदि पेशबा के साथ हमारी सन्धि क्रायम रही तो उसका स्वाभाविक और 
आवश्यक नतोजा यह होगा कि धीरे धीरे सिधिया :< > » ओर बरार का राजा, 
दोनों पहले पेशवा के आश्चित हो जायेंगे, और फिर नयी सन्धि के कारण (पेशवा 
द्वारा) अंगरेज्ञों की सत्ता के अधीन हो जायेंगे । यदि वे लोग बसईं को सन्धि में 
सहमत हो जाते तब भी नतीजा उनके लिए यही होता /< » » ) ॥//* 


सिधिया और भोंसले के विरुद्ध युद्ध की तेयारो 
वेल्सली जानता था कि बसई की सन्धि को पक्‍का करने के लिए उस पर सिंधिया 

४१२ भारत में अंगरेशी राज 


और भोंसले, दोनों को रज़ामन्दी ज़रूरी है । वह यह भी जानता था कि यदि बसईं की 
सन्धि की सब शर्तें मराठा नरेशों को ठीक ठीक मालूम हो गई तो कम से कम सिंधिया की 
उन पर स्वीकृति मिलना असम्भव हैं । बसई को सन्धि की कुल १९ धाराएँ थीं जिनमें 
विशेषकर तीसरी और सतरहवीं धाराओं पर सिधिया जैसे समझदार नरेशों को एतराज़ 
होना ज़रूरी था। तीसरी धारा वह थी जिसके अनुसार पेशवा ने अपने राज में कम्पनी 
की सब्सीडि7री सेना रखना स्वीकार कर लिया था। सतरहवों धारा यह थी कि भविष्य 
में पेणवा बिना कम्पनो सरकार से सलाह किए न किसी दूसरे नरेश के साथ किसी तरह 
का पत्र-व्यवहार कर सकता हैँ और न किसी से कोई सम्बन्ध रख सकता है । निस्सन्देह 
इस धारा का स्पष्ट अभिप्राय मराठा मण्डल को तोड़ देना था, और भिधिया तथा भोंसले 
इसके लिए किसी तरह राज़ी न हो सकते थे। वेल्सर्लली इत सब बातों को अच्छी तरह समझता 
था। उसने इसके दो उपाय किए । एक तो उसने सिधिया और भोंसछे, दोनों को धोखा 
देकर, बिना उन्हें बसई की सन्धि की नकल दिए, उन्हें जबानी यह बहका कर कि बसई 
को सन्धि का प्रभाव पेशवा के साथ सिंधिया और भोंसले के सम्बन्ध पर बिलकुल न पड़ेगा, 
उस सन्धि पर उनकी स्वोकृति प्राप्त कर लेना चाहा, और दूसरे उसने मराठा सत्ता का 
सर्बनाश करने के लिए तमाम मराठा साम्राज्य की सरहद के बराबर बराबर फ़ौजें जमा 
करना और यू द्ध को तैयारी करना शुरू कर दिया। निस्सन्देह सिविया और भोगले, दोनो 
के जरखेज़ इलाक़ों पर वेल्सलो के बहुत दिनों से दाँत थे और अब वह अपनी इच्छा को 
पुरा कर लेना चाहता था । 

१९ अप्रैल को गवरनर जनरल वेल्सली ने कम्पनी के डाइरेक्टरों के नाम एक पत्र 
भेजा जिसमें लिखा हैं--सिधिया ने बाजीराव के फिर से पेशवा बनाए जाने को स्वीकार 
कर लिया हूँ, किन्तु बसई को सन्धि के बारे मे उसने करनल कॉलिन्स से स्पष्ट कह दिया 
है कि जब तक सन्वि को सब शर्ते और स्वय बाजीराव के विचार मुझे ठीक ठीक मारूम 
न होंगे, मे उस सन्त्रि के लिए अपनी अनुमति न दूंगा। बरार के राजा राघोजी भोसले ने 
भो बसईं की सन्धि पर अपनी अनुमति देना स्वीकार नही किया । 


अंगरेज दाःमाण्डर-इन-चीफ़, लॉर्ड लेक का परिचय 


इंगलिस्तान के शासक भी इस समय भारत में अपना राज बढ़ाने के लिए बंचैन 
थे। इस काम में गवरनर जनरल वेल्सली की सहायता के लिए जनरल लेक को कम्पनी 
की सेनाओं का कमाण्डर-इन-चीफ़ नियुक्त करके भारत भेजा गया । दूसरे मराठा युद्ध 
के साथ जनरल लेक का इतना घनिष्ट सम्बन्ध हैँ कि आगे बढ़ने से पहले उसके चरित्र पर 
भी एक दृष्टि डाल लेना आवश्यक हैं । 

भारत की अंगरेज़ी सेनाओं का कमाण्डर-इन-चीफ़ नियुक्त होने से पहले जनरल 
लेक आयरलैण्ड के अन्दर ब्रिटिश कमाण्डर-इन-चीफ़ रह चुका था। लेक ही की सहायता 
से उस समय के इंगलिस्तान के शासकों को आयरलण्ड की स्वतन्त्रता का नाश करने में 
सफलता प्राप्त हुई थी | जिन उपायों द्वारा जनरल लेक ने आयरलण्ड को इगलिस्तान के 
अधीन किया उनमे मुख्य उपाय, लॉर्ड कानंबालिस के बयान के अनुसार और उसी के शब्दों 
में ये थे--.- आयरलंण्ड निवासियों को रिशवतें देना, उनके घरों को जला देना, नगर 

दूसरे मराठा युंद्ध का प्रारम्भ ४१ 


निवासियों का क़त्ल-ए-आम, लोगों को कोड़े लगा कर उनसे जबरदस्ती जुर्म स्वीकार 
करा लेना, सारे देश भर में स्त्रियों के साथ बलात्कार और डाके >< »< »।” जनरल 
लेक के इन्हीं कृत्यों के आधार पर लन्‍्दन की. सुप्रसिद्ध पत्रिका रिव्यू ऑफ़ रिव्यूज़ के 
सुयोग्य सम्पादक, डबल्यू ० टी० स्टेड, ने जनरल लेक को “अत्याचारी गुण्डा”* लिखा है । 

जनरल लेक की इन करतूतों से इंगलिस्तान के शासक इतने प्रसन्न हुए कि इसके 
बाद उसे भारत में कमाण्डर-इन चीफ़ नियुक्त करके भेजा गया । 


बेल्सली का पत्र लेक के नाम 


७ जनवरी, सन्‌ १८०३ को माक्विस वेल्सली ने बरकपुर से जनरल लेक के नाम, 
जो उस समय उत्तर भारत में था, एक अत्यन्त गुप्त और गढ़” ( ठहा इ९ल'९ बाते 
ल्ञादिश्ावंशो ) पत्र लिखा । इस पत्र में वेल्सली ने लिखा-- 

“कुछ दिनों से में मराठा साम्प्राज्य की सनोरंजक हालत पर आपको पत्र 
लिखने की इच्छा कर रहा हूं, और यह भी लिखना चाहता हूं कि मराठों के इस 
अपूर्व संकट से जितना भी राभ उठाया जा सफता हूँ, उतना उठाने के लिए से किस 
नीति का पालन कर रहा हूं । 

“निस्सन्देह जिस नरेश की शक्ति और विचारों से हमें सब से अधिक डर हो 
सकता हूँ और जिसे रोक कर रखना हमारे लिए सब से अधिक आवश्यक हे, वह 
सिधिया है, और किसी भी ओर से हमे गहरे या खतरनाक मुक़ाबले का डर नहीं 
है, <  >< हमारे लिए सिधिया को वह्म में करने का सब से अधिक कारगर 
उपाय निस्सनन्‍्देह यह होगा कि हम अवध के उस प्रान्त से, जो हमें हाल में मिल 
गया है, सिधिया के हिन्दोस्तान के इलाक़ पर एकाएक टूट पड़ें। ऐसी सूरत में मुख्य 
और सब से अधिक महत्व का प्रयत्न हमें उस स्थान से करना होगा जहां पर कि 
आप इस समय हें । 

/»« » » यदि कहीं गहरा मुक़ाबला हुआ तो >< >< »< हमारी सबसे 
अधिक महत्व की काररबाई सिधिया राज्य के विरुद्ध होगी ताकि हिन्दोस्तान 
से सिधिया की शक्ति को ख़त्म कर दिया जाय; दक्षिण सें हमारे साथ किसी गहरे 
मुक़ाबले की सम्भावना नहीं हे । 

“ ) )< » मेरी योजना यह है कि ८ »< »< मराठा साम्राज्य की सरहद 
के हर हिस्से पर सेनाएँ जमा करके इस तरह के फ़ौजी प्रबन्ध किए जायें कि जिनसे 
मराठा साम्राज्य के अन्तगंत सब राज्य हमारे इस बल को देख कर ही डर जायें।'7 

डंश्ड मारत में अंगरेशी राज 


सिधिया के विरुद्ध प्रयत्न 

सबसे अधिक भय अंगरेज़ों को वास्तव में दोलतराव सिधिया से था | दौलतराव 
सिंधिया को कुचलतने का वेल्सली बरसों पहले से अवसर ढूँ ह रहा था। ८ मार्च, सन्‌ १७९९ 
को वह कमाण्ड र-इन-चीफ़ को साफ़ लिख चुका था-- 

“में उस नीति को भी बिलकुल ठीक समझता हूं कि जब भी हमें अपने फ़ायदे 
का कोई मौक़ा दियाई दे तुरन्त विधिया की ताक़त को नष्ट कर दिया जाय ।* 
उस समय से ही वेल्सली ने करनल कॉलिस्स द्वारा महाराजा सिंविवा के आदमियों 

को अपनी ओर तोड़ना और सिधिया के विरुद्ध उस्षके राज में जगह जगह साज्िशें करना 
शुरू कर दिया था । 


मराठा भण्डल में एकता के प्रयर्न 

समस्त मराठा नरेश कम या अधिक इस सामने खड़ी आर्पात्त को देख रहे थे और 
यथादाक्ति उसे रोकने के उपाय भी कर रहे थे । 

बाजीराव पूना पहुँचने के बाद अपनी शोचनीय परावीनता को और अधिक जोरो 
से अनुभव करने लंगा। पूना पहुँचते ही उसन फिर विबिया और भोंसले, दोतों के पास अपने 
विशेष दूत और पत्र भेजे और उन्हें सलाह के लिए शीघ्य पूना बुाया । अमृतराब पूना 
छोड़ चका था | बाजी राव ही उस समय मराठा साम्राज्य का सच्चा अधिपति था| बाजीराव 
की आज्ञानुसार सिधिया और भोसले के पूना आन पर किसी को एतराज़ न हो सकता था । 
अगरेज़ों को सूचना दे दी गई थी कि दौऊतराव और भोंसले को पूना बुलाया गया हैं। सब 
जानते थे कि बसई को सन्ध्रि पर जब्र तक सिध्षिया और भोंसले के हस्ताक्षर न होंगे तब 
तक वह पक्‍की नही समझी जा सकती । इसीलिए बाजीराव ने उनके आने तक के लिए 
सन्धि की काररवाई को स्थगित कर रखा था । 

दूसरे मराठा युद्ध का प्रारम्भ ढ१्५ 


किन्तु अंगरेज सिधिया और बाजीराव के मिलते से डरते थे । 
१३ मई, सन्‌ १८०३ को बाजी राव पूता पहुँचा। ४ जून को गवरनर जन रल वेल्सली 
के भाई, मेजर जनरल वेल्सली, ने मदरास के सेनापति जनरल स्टुअर्ट को पूना से लिखा--- 


“इस देश में हमारो स्थिति ज़रा नाजुक हैं । अभी तक पेशवा ने अपने उन 
सरदारों के लिए कुछ नहीं किया जो यहाँ मेरे साथ आए थे, और उनमें से कोई 
पूना से नहीं गया । सन्धि की यह एक दात थो कि बाजीराव अपनी सेना मेरे सपुर्द 
कर देगा। बाजीराव ने मुझते थादा भी किया था; किन्तु इस वादे और सन्धि, दोनों 
के विरुद्ध उसने अभी तक अपनी सेना मेरे हवाले नहीं की । >< * > मुझे डर 
हैं कि सन्धि को शर्तों पर हमारी उसको मित्रता न चल सकेगो 2 2८ >< ।/ 


१९ जून को जनरल वेल्सली ने जनरल स्ट्अर्ट को एक दूसरे पत्र में लिखा-- 


“पेशवा के नौकर वादे करने में बड़े तेज्ञ हे, किन्तु पूरा करने में बड़े सुस्त, 
और यद्यपि इस देगण को चांज़ें हमें ला लाकर देने में देशवासियों का ही साफ़ फ़ायदा 
हैँ, फिर भी यहाँ की चीज़ों से हम इतना कम लाभ उठा पाए हूं कि मुझे क़ रीब क़रीब 
सन्देह होने लगता हें कि यह सरकार सन्धि से पीछे हटना चाहतो है ।>८ 2८ 2८” 
दौलतराव सिंधिया बीर और समझदार था । वह इस समस्त स्थिति और उसकी 
गम्भी रता को देख रहा था। सब से पहले उसे मराठा मण्डल में फिर से ऐक्य पैदा क रने 
की आवश्यकता नज़ र आई। इसलिए पूना जाने से पहले वह बाजी राव की इच्छा के अनुसार 
जसवन्तराव होलकर और बरार के राघोजी भोंसले, दोनों के साथ मिऊ कर सलाह कर 
लेना चाहता था । उस समय के पत्रों से साबित हैं कि स्वयं जसवन्तराव भी काशीराव 
होलकर, बाजीराव पेशवा और दौलतराव सिधिया, तीनों के साथ फिर से मेल कर 
लेने के लिए उत्सुक था। बरहानपुर से पचास कोस परिचिम में बदौली नामक स्थान 
पर दौलतराव सिधिया, जसवन्तराव होडुकर और राघधोजी भोंसले, तीनों नरेशों का 
मिलना निश्चित हो गया। दोलतराव ने अपनी राजधानी से चलहू कर नबंदा को पार कर 
बरहानपुर की ओर प्रस्थान किया और बहुत दिनों तक बरहानपुर में ठहर कर ४ मई, सन्‌ 
१८०३ को बरहानपुर से बदौली के लिए कूच किया। सिधिया का अन्तिम लक्ष्य इस समय 
पूना था और उसके समस्त पत्रों से साबित हूं कि बसईं के सन्धि के विषय में वह केवल यह 
साफ़ साफ़ तय कर लेना चाहता था कि उस सन्धि का प्रभाव मराठा मण्डल की संहति 
यानी पेशवा और अन्य मराठा नरेशों के परस्पर सम्बन्ध पर बिलकुल न पड़ेगा । अंगरेज़ 
भी उसे ज़बानी यही विश्वास दिला रहे थे और यही बात वह पूना पहुँच कर सब की 
मौजूदगी में पक्‍क्की कर लेना चाहता था । 

अंगरेज्ञों के अनेक पत्रों से मालूम होता हैँ कि सिंधिया का उद्देश्य हरगिज्ञ अंगरेज़ों 
के साथ युद्ध छेड़ने या किसी पर हमला करने का न था। 

१९ अप्रेल, सन १८०३ को माक्विस वेल्सली ने इंगलिस्तान के डाइरेक्टरों को 
लिखा--- 

“मं समझता हूं कि >: >< > सिधिया का अधिक से अधिक उद्देश्य यह 
हो सकता हे कि 2: »< » आत्मरक्षा के लिए सिधिया, होलकर और बरार के 


४१६ भारत में अंगरेज्ी रॉजे 


राजा को आपस में मिला लिया जाय, किन्तु अंगरेशी ससा के साथ युद्ध छेड़न का 

हरगिज्ञ उसका कोई इरादा नहीं हो सकता >< 2< ><।” 

१५ मई, सन्‌ १८०३ को करनल क्लोज़ ने पूना से डाइरेक्टरों को लिखा-- 

“निस्सन्देह यह असम्भव हे कि सिधिया (अंगरेज्ों के साथ) युद्ध छेड़ने 

के इरादे से इस संघ में शामिल हो रहा हो ।” 

यही बात उस समय के और अनेक पत्रों से भी साबित है, किन्तु जिन लोगों ने 
बरसों के प्रयत्नों के बाद इतनी मेहनत से मराठा साम्राज्य के अन्दर फूट डाल कर उसके 
सदस्यों को एक दूसरे से तोड़ पाया था और जिनका एक मात्र लक्ष्य इस समय समस्स 
मराठा साम्राज्य को धीरे धीरे अंगरेज़ी साम्राज्य में मिला लेना था, वे दौलतराव सिधिया 
के इन मेल के प्रयत्नों को कब गवारा कर सकते थे ? इसलिए अंगरेजों ने अब सब से पहले 
सिधिया को पूना आने से रोकने की हर तरह कोशिश की । 


सिधिया को पुना जाने से रोकना 

करनल कॉलिन्स ने सिंधिया पर खुले ज़ोर देना शुरू किया कि आप पूना न जाइए, 
और उधर करनल क्लोज़ और जनरल बेल्सली ने बाजीराव पर दबाव डालना शुरू किया 
कि आप दोलतराव को लिख दीजिए कि तुम पूनान आओ। १० मई, सन्‌ १८०३ को 
जन रल वेल्सली ने जनरल स्टुअर्ट को लिखा--- 

“करनल कॉलिन्स का इरादा हे कि पेशवा पर इस बात के लिए ज्ञोर विया 
जाय कि वह सिधिया को लिख भेजें कि तुम पुना न आओ; और में सोचता हूं, 
मुझे भी कॉलिन्स को इस आहय का एक पत्र लिख देना चाहिए कि पेशवा की इच्छा 
है कि सिधिया पूना न आए और उचित यह हे कि पेशवा की इस इच्छा के अनुसार 
कास हो । 7 

१० मई तक बाजीराव पूना पहुँचा भी न था। ओर पूना पहुँचने के बाद भी उसने 
दौलतराव को पूना बुलाने के लिए कई पत्र लिखे, किन्तु अपने मतलब के लिए साफ़ झूठ 
बोलना जनरल वेल्सली और उस समय के दूसरे अंगरेज़ों के लिए एक मामूली बात थी । 
दूसरी ओर नये युद्ध के लिए अंगरेजों की तेयारी जारी थी। करनल कॉलिन्स सिंधिया 
दरबार में अपनी साज़िशों का जाल इतनी अच्छी तरह फंला चुका था कि अब वह युद्ध 
के छिड़ने के लिए अधीर हो रहा था। किन्तु माक्विस वेल्सलो और जनरल वेल्सली अभी 
तक अपनी तैयारी पूरी न कर पाए थे । जनरल वेल्सली को यह भी अनुभव हो चुका था 
कि मराठों के साथ लड़ाई छेड़ने का अंगरेज़ों के लिए सब से अच्छा समय बरसात है। 
इसलिए उसने कॉलिन्स को लिखा कि अभी आप बरसात शुरू होने तक सिंधिया के साथ 
बने रहिए और सिधिया को धोखे में रखने के लिए बराबर उससे मित्रता का दम भरते 
रहिए । 


अनबन अमल शिया नगरगभभणनम थे. उमजनाकाओ ऑन पानी के ऑिन--+ टी वनण 

हूसरे मराठा युद्ध का प्रारम्भ ४१७ 


युद्ध कौ गुप्त तेयारी 

जैसे जैसे अंगरेज़ों की तैयारी बढ़ती गई, बसे वैसे ही उनका रख भी बदलता चला 
गया। २३० मई, सन्‌ १८०३ को गवरनर जनरल वेल्सली ने महाराजा सिंधिया को लिखा-- 
“आप शान्ति क्रायम रखने के लिए आगे बड़ने का इरादा छोड़ कर तुरन्त नवबंदा पार कर 
अपनी राजधानी छौट जाइए।” बरार के राजा राघोजी भोंसले को उसने लिखा कि--- 
“आप लौट कर नागपुर चले आइए ।” और उसी दिन पूना के रेज़िडेण्ट करतल क्लोज़ को 
लिखा कि यदि सिंधिया नबंदा पार कर उत्तर की ओर चला जाय तो भी कम्पनी की सेना 
बराबर दक्षिण के मैदान में तैयार रहे और यदि जसवन्तराव होलकर अपनी सेना सहित 
पूना आना चाहे तो उसे भी रोक दिया जाय । साथ ही वेल्सली ने भोंसले के कटक प्रान्त 
की सरहद पर मेदिनीपुर की छावनी में कम्पनी की सेना बड़ाए जाने की आज्ञा दे दी । 

इस सब का मतलब यह हैँ कि जब कि अंगरेज़ शान्ति और मित्रता के नाम पर 
होलकर, सिधिया और भोंसले, इन तीनों के मिलने या पेशवा की आज्ञा पर इनमें से किसी 
के पूना जाने तक को रोक रहे थे, वे स्वयं इन मराठा नरेशों का नाश करने के लिए कम्पनी 
की सन्नद्ध सेनाएँ जगह जगह चारों ओर जमा कर रहे थे और माक्विस वेल्सली के शब्दों 
में, केवल अपनी तैयारी के पूरा होने और मौसम के इन्तज़ार में थे । 

चार दिन बाद ३ जून, सन्‌ १८० ३ को वेल्सली ने कलकत्ते से कॉलिन्स को यह्‌ स्पष्ट 
आज्ञा दी-- 

/धृत्रषिया को यह बता देना मुतासिब हैं कि सिवाय उस हालत के जब कि 
पेदावा ने साफ़ शब्दों में इजाजत दे दी हो और ब्रिटिश सरकार ने उसे मंज़्र कर लिया 
हो, यदि दूसरी किसी हालत में किसो भो बहाने सिधिया पूना जायगा तो उसे 
अवदयमेव ब्रिटिश सत्ता के साथ लड़ना पड़ जायगा ।* 


बरार के राजा को धमको 


बरार का राजा भी पेदवा के निमन्त्रण पर पूना जा रहा था । इसलिए जिस तरह 
का पत्र सिधिया को लिखा गया उसी तरह का पत्र वेल्सली नें बरार के राजा को लिखा, 
और उसे यह भी साफ़ धमकी दे दी कि यदि आप पूना की ओर रुख़ करेंगे तो आपके राज्य 
पर हमला किया जाना सम्भव हैं। यह याद रखना चाहिए कि अंगरेज़ स्वयं सिंधिया, 
भोंसले और पेशवा, तीनों को अभी तक अपना 'मित्र' कहते थे और इन तीनों में से किसी 
की ओर से कोई काररवाई अभी तक इस मित्रता के विरुद्ध न हुई थी । उन्हें पूना आने 
से रोकने का कोई बहाना भी होना चाहिए था । इसलिए सिंधिया पर अब एक नया और 
अनोखा इलज़ाम यह लगाया गया कि तुम पेशवा और निज्ञाम के राज्यों पर हमला करने 
और उन्हें लूटने का विचार कर रहे हो । २८ मई, सन्‌ १८०३ को करनल कॉलिन्स ने 
महाराजा सिंधिया से मुलाक़ात की | तीन घंटे बातचीत होती रही, जिसका हाल 
कॉलिन्स ने २९ मई, सन्‌ १८०३ को एक लम्बे पत्र में गवरनर जनरल को लिख कर भेजा । 


कॉलिन्स का पत्र क्‍ 
इस पन्न में लिखा हूँ कि--महाराजा सिधिया ने फॉलिन्स के प्रहन के उत्तर में उसे 


४१८ भारत में अंगरेशो राज 


विश्वास दिलाया कि महाराजा का कोई इरादा पेशवा या निज्ञाम, किसी के राज पर हमला 
करने का नहीं है । कॉलिन्स ने इस पर सन्‍्तोष प्रकट किया और फिर पूछा कि---महाराजा 
सिधिया, बरार के राजा और होलकर के बीच जो पत्र-व्यवहार हो रहा हैँ उसका उद्देश्य 
किसी तरह से बसई की सन्बि की काररवाई में कोई बाधा डालना तो नहीं है ” महाराजा 
ने इस पर कॉलिन्स को स्पष्ट उत्तर दिया कि बिना बरार के राजा से बातचीत 

हुए इस विषय में कोई बात नहीं कही जा सकती । कॉलिन्स ने फिर बार बार जोर देकर 
और डर दिखा कर इस सम्बन्ध में महाराजा सिधिया की अन्तिम राय जानना चाहा । 
महाराजा सिधिया ने फिर उत्तर दिया कि राजा राघोजी से बिना बातचीत किए मेरा कुछ 
कहना उनके साथ दग़ा करना होगा, राजा राघोजी इस समय इस स्थान से केवल पचास 
कोस की दूरी पर हे और दो चार दिन के अन्दर ही मेरी और उनकी मुलाक़ात होने वाली 
है ।और उस मुलाक़ात के बाद फौरन ही तुम्हें (करनल कॉलिन्स को ) बता दिया जायगा 
कि इन सब बातों का “निबटारा शान्ति से हो सकेगा या युद्ध से ।* 

इसी पत्र में कॉलिन्स ने गवरतर जनरल से फिर तक़ाज़ा किया कि जितनी जलदी 
हो सके बाजी राव पर जोर देकर उसकी ओर से सिंधिया के नाम यह पत्र लिखवा दिया जाय 
कि आप पूना न आइए । 

कॉलिन्स सच और झूठ को अधिक परवा करने वाला आदमी न था। फिर भी 
यदि इस पत्र की सब बातें सच हूँ तो पत्र से जाहिर है कि कॉलिन्स का बरताव महाराजा 
सिधिया के साथ धृष्टता का था और महाराजा के सब जवाब उचित और न्यायानुकूल 
थे। 

तारीफ़ यह हैँ कि अभो तक भी बसई की सन्धि की नक़छू अगरेज़ों ने न महाराजा 
सिधिया के पास भेजी थी और न राजा राधोजी भोंसले के पास । 


सिधिया और भोंसले का पूना जाना स्थगित 

इसके कुछ दिनों बाद ही राजा राघोजी भोंसले का ख़मा महाराजा सिंधिया के 
निकट आ पहुँचा । दोनों नरेशों में बातचीत हुई । दोनों को कॉलिन्स ने समझाया कि पेशवा 
ही आप लोगों के पूना जाने के विरुद्ध हैं । दोनों को कॉलिन्स ने विश्वास दिलाया कि बसई 
की सन्धि का प्रभाव पेशवा और दूसरे मराठा नरेशों के परस्पर सम्बन्ध पर बिलकुल न 
पड़ेगा । दोनों से कॉलिन्स ने शान्ति और मित्रता के नाम पर पूना जाना स्थगित करके 
अपनी अपनी राजधानी लौट जाने की प्रार्थना की । दोनों को उसने कम्पनी की 'मित्रता' 
का विश्वास दिलाया, और साथ ही यह भी धमकी दी कि यदि आय लोग पूना जाने पर 
ज़िद करेंगे तो कम्पनी की सेनाएँ तमाम मराठा साम्राज्य की सरहद पर पड़ी हुई हैं । अन्त 
में दोनों मराठा नरेश, अदूरदाशता के कारण या कायरता के कारण या सम्भव है युद्ध से 
यथाशक्ति बचने की इच्छा से, फिर एक बार अंगरेज़ों की चालों में आयए । दोनों ने 
कॉलिन्स की बातों पर विश्वास करके अपना पूना जाना स्थगित कर दिया, और यह तय 
किया कि बराईं की सन्धि के बारे में जो विश्वास हमें अंगरेज़ों ने दिलाया है वही बाजीराव 
से पक्का कर लेने के लिए हमारे दोनों के विश्वस्त दूत तुरन्त पूना भेजे जायेँ और बाजीराव 
से इस विषय में सन्‍्तोषप्रद उत्तर मिलने के बाद हम लोग अपनी अपनी राजधानी लौट 
जायें । 


दूसरे मराठा युद्ध का प्रारम्भ 3४१९ 


अंगरेज्ों को इस पर कोई एतराज़ न हो सकता था और न उनके पास अब कोई 
किसी तरह का बहाना युद्ध का बाक़ी रह गया था। फिर भी अंगरेज़ों की ओर से युद्ध की 
तैयारियाँ बराबर बढ़ती चली गईं । 


मराठा नरेशों के साथ युद्ध का निश्चय 

२६ जून को गवरनर जनरल वेल्मली ने अपने भाई जनरल वेल्सली को एक गुप्त' 
पत्र द्वारा इस बात का सम्पूर्ण अधिकार दे दिया कि--आप बिना मुझसे पूछे जब चाहें 
महाराजा सिध्रिया या बरार के राजा के साथ युद्ध शुरू कर दें और निज़्ाम, पेशवा या दूसरे 
मराठा नरेशों के राज्यों में जब जो राजनैतिक या सैनिक काररबाई करना चाहें, कर 
डालें ।* 

२७ जून को गवरनर जनरल ने अपने भाई के नाम एक दूसरा अत्यन्त गुप्त पत्र 
लिखा जिसके नीचे लिखे वाक्य उद्धत करने के योग्य हे-- 

“इस पत्र के पाते हो आप करनल फॉलिन्स को लिख दोजिए कि सिंधिया 
ओर बरार के राजा, दोनों से उनके साफ़ साफ़ विचार दरयाफ्त किए जाएं और 
उन्हें उत्तर के लिए इतनी मियाद दी जाय जितनी कि आपको मौसम » » » 
और अपनी संग्राम सम्बन्धी सुविधाओं का पूरा विचार करते हुए ठोक मालम 
ही । 

4 र् ५ 

“ऐसो स्थिति में या दूसरी किसी भी स्थिति में जब आपको युद्ध करने की 
आवश्यकता अनुभव हो तब >< »« » में आपको आदेश देता हैँ कि आप सिंधिया 
और बरार के राजा, इन दोनों की « : 2८ सेनिक शक्ति का सर्वनाश कर डालने 
में अपनो पूरी ताक़त लगा दें ।१< 2 विशेष आवश्यक यह हे कि आप सिंधिया 
के तोपखाने का और साथ ही उसके यूरोपियन अस्त्र शास्त्रों और तमाम फ़ौजी 
सामान को नष्ट कर दें > »< » बहुत ही अच्छा हो, यदि सिंधिया अथवा राघोजी 
भोसले को किसी तरह गिरफ्तार कर लिया जाय & » >» युद्ध छिड़ते ही आप 
सिंधिया, होलकर ओर >८ » >» हर दूरारे मराठा नरेश को नौकरी से यूरोपियन 
अफ़सरों को अपनो ओर बुला लेने के लिए जो उपाय उचित समझें, कीजिएगा । 

“आपको आज़ादी दी जाती हे कि इस काम के लिए आप जो खर्च ज़रूरी 
समझ करें और जरो दूत अधिक उपयोगो समझें भेज़ें :” » ><मे सोच रहा हूँ 
कि गोहद के राणा के पास और राजपूत राजाओं के पास में स्वयं यथोचित दूत 


न “+ननंमानमम»-कक-०न «की... अनसिनाक-ा ४७3 लक जन 





न्‍रन+ “मकर वि न--फेमन-++ >> कक न नन- नम पननम-मत नमकन+-े ३-० जन न बन... सरननफिरनानवनकनक+-- ५० +क ५3.2 पक बनिनानानन--+-०-+*०कक०+- + 





न बे अकभीओओा अयभा थे 


$ 24“ चघिा) 90965 0 020000906 प्र9०॥ ॥॥8 5$00( ए)।8€५९०7७ 9778]2277075 ॥799 
86009 860255879९ टांपी86/ 0 ए6 वीं इटॉडा)९) 0ेा छ़ल7९0९, 07 00 06 8टरएिट 00- 
82€८ध0]0॥ 0 जा, 

पर ६० ४९५६ 4८58८ ॥7907व्वा70 8200 8700005 फ5097८/5$ 370 ४0एा ॥)870$. .... . 

ढ6[ पतला 2१छ90एटा 270 त782८०७ ४0प [0 इ55छाा८ट बशातव॑ ल्थटाटांडट 6 एइटाला 
पचाल्टाता भाव 2जणाए0 छा ३ 6 एछगाधंल्शें शाते गश79 द्वरि5 ० कील फ्ा05॥ 
(छ0एटापा600 जा धी& [670077९5 ० 6८ चार0॥, 0 धार ?८६४०७४७, 800 ०4[॥#6 'शै्वाह8 
5न्राटड आते (द्वांटा5."--60ए6७00-0थ्ाटा3॥'६ इलशटा' त69डटएा ६0 चिं/ण (तटाहाबओं, 
मधत्श९७, 88८०१ 2७% पए06, 803, 





४२० भारत में अंगरेशी राज 


भेजू। आप भी इन रियासतों को सिंधिया के विदद्ध भड़काने कौ हुर तरह से 

कोशिद कीजिए । / ८ »< यह भी सोचिएगा कि काशीराव होलफकर को जसबन्त 

राव होलकर के विदद्ध भड़काने के लिए क्या क्‍या किया जा सकता है « >< »।॥” 

किन्तु इस समस्त राजनैतिक बलात्कार के लिए इंगलिस्तान के थोड़े से उदार 
लोगों और भावी इतिहास लेखकों के सामसे कुछ बहाना रख देना भी आवश्यक था। 
इसलिए इस पत्र में पहली बार माक्विस वेल्सली ने अपने पुराने बहाने, “भारत पर फ्रान्स 
के इरादों”, का जिक्र किया और पत्र के अन्त में लिखा--- 

“पध्िधिया का शीघ्र नाश कर देना ५८ »< ५» फ्रान्स के इरादों के लिए सर्वया 
घातक सिद्ध होगा ।/* 


मराठों के साथ युद्ध करने में अंगरेज्ञों का वास्तविक उद्देश्य 


इसके बाद सिंधिया का नाद करने के इस नये बहाने को रूप मिलता चला गया | 

धीरे धीरे यहाँ तक कहा जाने रूगा कि सिंधिया के राज्य में जमना के तट पर फ्रान्सीसियों 

की एक बाज़ाब्ता बस्ती हूँ जिसमें कप्तान पैराँ के अधीन चौदह हज़ार सशस्त्र फ्रान्सीसी 

सेना रहती हैं । पूर्वोक्त पत्र के एक महीना बाद गवरनर जनरल ने जनरल लेक को एक 

अत्यन्त महत्वपूर्ण पत्र लिखा जिसका और अधिक ज़िक्र किसी दूसरे स्थान पर किया 
जायगा । इस पत्र में माक्विस वेल्सली ने लिखा--- 

“इन सब बातों पर फिर से नज़र डालते हुए आपफो सालूम होगा कि 

दूसरे मराठा युद्ध का प्रारम्भ ४२१ 


हिन्दोस्तान कौ उत्तर पश्चिमी सरहद पर सिंधिया और धरार के राजा के साथ 
बुड़ करने के सव से अधिक लाभदायक नतीजे मेरी राय में ये होंगे--- 

४ (१) जमता के किनारे जो फ्रान्सीसियों को बस्ती हैँ उसका और उसके 
तमाम फ़ौजो सामान का नाश हो जायगा; 

“(२) जमना तक कम्पनी का इलाक़ा बढ़ा लिया जायगा और उसके 
साथ जमना के पद्चिमो ओर दक्षिणी तटों पर आगरा, देहुली और दूसरी छावनियों 
के एक काफ़ी लम्बे सिलसिले पर क़ब्ज़ा कर लिया जायगा ; 

“/४(३) मुग़ल सम्राट की नास मात्र की सत्ता को अपने हाथों में ले लिया 
जायगा; 

/ (४) जमना के वक्षिण और पश्चिम में जयनगर से लेकर वुन्देलसण्ड 
तक तमाम छोटी छोटी रियासतों के साथ एक समान ढेंग की उपयोगी सन्धियाँ 
कर ली जायेंगी; ओर 

“(५) बुन्देलसण्ड को कम्पनी के राज्य में मिला लिया जायगा ।/* 
इस “जमना के किनारे की फ्रान्सीसी बस्ती” के विषय में सबसे पहली बात यह 

ध्यान देने योग्य है कि इस समय तक अंगरेज़ों का जो कुछ पत्र-ज्यवह्वार या जो कुछ बात- 
चीत सिधिया के साथ हो रही थी उससे इस “फ्रान्सीसी बस्ती” या “फ्रान्सीसी खतरे” 
का कीं नाम तक नहीं लिया गया | इसके अतिरिक्त इस “फ्रान्सीसी बस्ती” की असत्यता 
के विषय में सर फ़िलिप फ्रेन्सिस ने इंगलिस्तान की पालिमेण्ट के सामने कहा था--- 

/ » » >< मुझे सालूम है कि मराठों के खिलाफ़ एक बड़ी दलोल यह दो 
जातो हे कि बे हमारे प्रभुत्व को नुकसान पहुँचाने के स्पष्ट विचार से अपने यहाँ 
फ़्ान्सोसो अफ़सर रखते हे । यहाँ तक कहा जाता हूँ कि कप्तान पंरां के अघीन 
चोदह हज़ार फ़ान्सीसी सेना मौजूद हे । इस सेना के अस्तित्व का हमारे पास अणु- 
मात्र भी सबूत नहीं हैं । £ »< » वास्तव में अत्यन्त बारीक़ी के साथ पोज करने 
के याद पता लगा हे कि पूरी मराठा सेना में घारह से ज़ियादा फ्रान्सोसी अफ़तर 
नहों हें । ५८ » »< सिंधिया को ज्ञरा भो यह इच्छा नहों हे कि अपने राज्य के 
अन्दर किसी फ्रान्सीसी सेना को आने तक दे । सब जानते हें कि अपने राज के किसी 





* *२८९०एछााड [056 इ/ट्ालाए ए0पा एछऋ०८।लाटए ण्ं। 55३8ट४० घाौव [९ 705 
7708फ८7008 8306 08 श्वा बह/वंगहा 5ल्‍॥क्‍ा43 200 06 7२०७]०४७ ० फ्रेह्ाब४ णता (6 तक 
फेटकालाएत 40ाधंलः 6 जिात्त4039॥ ए0०७0 ]5 79 ]94 ४7०70 ०८०79778८ 

“80.._ वाह 8680रपढांणा ० धार फ़ाहाएली डा ॥09 [07000 त फ८ ७०८६ र्ण 
(छह उप78 08८८7 ऋछ।।। 3॥88 [879 708$0प0९$ ; 

>20. व॒ृध्चट ल्डॉटाडातत 606 (079था?ए'३ 07067 (0 (८ बैंधा93, 9४ (6 
908#८550॥ ० 48674, 0८[पव ब80 &॥ इीटाला!र लागत) 6 9085 ठत 6 एलहटाए 270 
5०परगदात 02728 0 (॥6 उ970703 ; 

“उ78., प॥6 90336$5809 [7 धाह घरठमांधिक 8000009 0। (ह८९ ०६॥७ ; 

#इफ़,. पएघर दाबणाडकला 0 बा टीटांटा। 8९४(९का 04 487006 ७ &।। (0९ 79९५४ 
#:9808 ॥0 (06 500 9870 #790 09७ ए/टाछए७70 0[ ऐ€ उच्घयाव 00% ब398798 हुढ।' (७ 
89706॥802॥80 ; 

#30. 6 बताथ्डदा0त 6 83950८॥:08790 ४०0 ६058 (0०58987५"% त65907%8.*'! 
+-+ >> (907७807-(०१6/॥]'8 ।00/67 8७ 67078! 7.॥:6, 08/03 270! ग७।9, 4803. 


४२२ भारत में अंगरेज़ी राज 


भाग में भो सिंधिया किसी विदेशी सेना को रहने देने के विचार तक से घ॒णा 
करता हैं ०८ >< »<।”!* 


फ्रान्सीसियों से डर का बहाना 


इसी बीच इंगलिस्तान के भारत मन्त्री, लॉड कासल री, के दो पत्र माक्विस वेल्सली 
के पास आए, जिनमें साफ़ लिखा हूँ कि अंगरेज़ों को उस समय भारत में फ्रान्स से क़तई 
किसी तरह का भी भय न था और न आइन्दा किसी फ्रान्सीसी हमले की सम्भावना थी । 
इतिहास लेखक जेम्स मिल ने भी अपने इतिहास में इस 'फ्रान्सीसी ख़तरे' के झूठे और 
बनावटीपन को बड़ी योग्यता और विस्तार के साथ दरशाया है । ठीक इसी बहाने का 
माक्विस वेल्सली ने टीपू सुलतान को कुचलने के लिए उपयोग किया था। वास्तव में इस 
तरह के झूठ अधिकतर ब्रिटिश भारतीय इतिहास को भावी पढ़ने वालों की दृष्टि में कलंक- 
रहित दिखाने के लिए गढ़े जाते थे । 

किन्तु इस दूसरे मराठा युद्ध का वास्तविक उद्देश्य ऊपर के पत्र की दूसरी से लेकर 
पाँचवों तक चार मदों के अन्दर साफ़ नज़र आता हैं। उद्देश्य केवल ब्रिटिश साम्राज्य पिपासा 
को शान्त करना था । ब्रेल्सली इस समय सिंधिया और बरार के अत्यन्त उपजाऊ और 
मालामाल इलाक़ों को ब्रिटिश साम्राज्य में मिला लेने के लिए लालायित था और ये सब 
बहाने एक दूसरे के बाद इसी उद्देश्य की पूति के लिए गढ़े जा रहे थ । 

२८ जून को गवरनर जनरल ने फिर जनरल लेक को एक “अत्यन्त गुप्त और गूढ़ ' 
पत्र लिखा कि-- आप सिधिया से लड़ने के उद्देश्य से उसकी सरहद पर जगह जगह 
फ़ौज जमा करने का उचित प्रबन्ध कर लें, /: » »< किन्तु यह सब काम इस तरह किया 
जाय कि शात्रु सावधान होने न पावे । | 

इस पत्र के साथ ही वेल्सली ने लेक को एक दूसरा अलग पत्र भेजा जिसमें विस्तार 
के साथ उसने जनरल लेक को आदेश दिया कि सिधिया के आदर्मियों को किस तरह अपनी 
ओर फोड़ा जाय । यह पत्र वेल्सली के छपे हुए पत्रों में मौजूद है और पाद्चात्य कूटनीति 
का एक सुन्दर नमूना है । 

दूसरे सराठा युद्ध का प्रारम्भ ४२३ 


कॉलिन्स का अशिष्ट व्यवहार 

जो माँगें इस समय करनल कॉलिन्स सिधिया के सामने पेश कर रहा था उनके 
विषय में दो तीन बातें ध्यान में रखने योग्य है । एक यह कि कॉलिन्स सिधिया से अपनी 
राजधानी लौट जाने के लिए कह रहा था, किन्तु इस लौटने के लिए एक बार भी कोई 
मियाद नियत नहीं की गई थी और महाराजा सिधिया का अपने अनुयायियों और सामान 
के साथ तुरन्त राजधानी लौट जाना इतना सरल न था; दूसरे यह कि कॉलिन्स की एक 
मात्र माँग सिधिया से लौट जाने की ही न थी, कॉलिन्स के पत्रों से पता चलता हे कि उसकी 
माँगें प्रति दिन बढ़ती और बदलती चली गईं; यहाँ तक कि इन दोनों नरेशों से उसी समय 
लौटने के लिए भी कहा जा रहा था और उसी समय उन पर यह भी ज़ोर दिया जा रहा 
था कि आप दोनों कम्पनी के साथ सब्सीडियरी सन्धि कर लें | तीसरी बात यह कि ये दोनों 
मराठा नरेश उस समय तक अपने ही इलाक़ के अन्दर थे । कॉलिन्स का व्यवहार महाराजा 
दौलतराव के साथ अधिकाधिक अशिष्ट होता चला गया, और दौलतराव बराबर उसे घैर्ये 
और शान्ति की सलाह देता रहा । असलियत यह थी कि अंगरेज़ किसी न किसी तरह 
सिधिया को भड़का कर युद्ध छेड़ना चाहते थे और सिधिया अभी तक शान्ति के स्वप्न देख 
रहा था । 


सिंधिया और भोंसले की सविच्छाएँ 

४ जुलाई, सन्‌ १८०३ को दौलतराव सिधिया, राघोजी भोंसले और करनल 
कॉलिन्स, तीनों की भेंट हुई । इस समय जो बातचीत हुई उससे प्रकट हैँ कि अभी तक भी 
इन दोनों मराठा नरेशों को बसई की सन्धि की शर्तों का पूरी तरह पता न था। दोनों 
भोले भारतीय नरेशों ने इस भेंट के समय सच्चे जी से कम्पनी के साथ मित्रता और शान्ति 
क़ायम रखने की इच्छा प्रकट की । इसी बातचीत के अनुसार ६ जुलाई को गवरनर जनरल 
के नाम तीन पत्र लिखें गए । एक करनल कॉलिन्स की ओर से और एक एक महाराजा 
सिधिया और राजा राघोजी भोंसलछे की ओर से । 


मराठों पर पहले वार करने का इरादा 

सिधिया और भोंसले ने अपने पत्रो में साफ़ लिख दिया कि हम न पूना जाने वाले 
है, न अजन्ती घाट के उस पार जायँगे, न हमारा यह इरादा है कि अंगरेज़ों और पेशवा के 
बीच बसई में जो सन्धि हुई हे उसमें हम किसी तरह का दखल दें। 

सिधिया के पत्र के उत्तर में वेल्सली ने सिधिया को फिर लिखा कि--- आप शीक्ष 
अपनी राजधानी वापस लौट जाइए अन्यथा मित्रता नहीं रह सकती ।” इस पत्र में भी 
बेल्सली ने जान बूभ्ष कर सिंधिया के लौटने के लिए कोई मियाद नियत न की । इसका 
कारण वेल्सली ने स्वयं अपने १७ जुलाई के पत्र में करनल क्लोज़ को इस प्रकार लिखा-- 

“मेने दौलतराब सिंधिया के हौटने के लिए मियाद इसलिए नियत नहीं 

की >< >< >< क्योंकि लड़ाई शुरू करने का समय में अपने ही दिल के अन्दर रखना 

चाहता हूं । जिससे लाभ यह हे कि मुझे पहले बार करने का मौक़ा सिलने की अधिक 

सम्भावना हूँ /< »< ><।”* 

भारत में अंगरेजौ राज 


११ जुलाई को गवरनर जनरल ने अपनी कौन्सिल की एक विशेष बैठक की | इसी 
के अगले दिन बारलों ने वह खास पत्र लिख कर गवरनर जनरल के सामने पेश किया 
जिसमें लिखा है--- 

“हमें हिन्दोस्तान में एक भो देशी रियासत ऐसो बाक़ी नहीं रहने देन 
चाहिए, जो कि या तो अंगरेज्ञों की ताक्रत के सहारे खड़ो न हो, और या जिसका 
समस्त राजने तिक फारबार पूरी तरह अंगरेज्ञों के हाथों में न हो ।* 


४२४ 


बेल्सली का लेक को पत्र 

१८ जुलाई को गवरनर जनरल ने एक “गुप्त और गुड पत्र में जनरल लेक को 
फिर लिखा कि आप सिंबिया और भोंसले, दोनों पर वार करने को तैयार रहिए और--- 

“पुरे विश्वास के साथ काम कोजिएगा ओर आपने युद्ध की जो अत्यन्त 
घोग्यता पूर्ण योजना तेयार को है उस पर जलदी से अमल करने को हूर तरह कोशिश 
कीजिएगा ।_ 

२१ जुलाई की रात को जनरल वेल्सली के पत्र का उत्तर तय करने के लिए सिधिया 
और बरार के राजा के बीच फिर बातचीत हुई । २२ जुलाई को कॉलिन्स ने सिधिया को 
लिखा-- 

“जुंकि करनल फॉलिन्स को मालूम हुआ हुँ कि कल रात महाराजा दौलतराव 
विंधिया और राजा राधोजी भोंसले के बीच महाराजा के नाम जनरल वेल्सलो 
के पत्र का उत्तर तय करने के लिए बातचीत हुई हे, इसलिए मेरी प्रार्थना है 
कि सहाराजा दौलतराव सिंधिया उस घातचीत के नतोजे को मुझे इत्तला 
दें< )< >८।”/ 


मराठों का कॉलिन्स को उत्तर 
२४ जुलाई, सन्‌ १८०३ को दोनों मराठा नरेशों ने कॉलिन्स के पत्र का जवाब भेज 

दिया । सिंधिया ने लिखा-- 
“ज्योंहो मेरी और सेना साहुब सूबा राजा राघोजी भोंसले को मुलाक़ात 
होगी और हम एक जगह बेठंगे, आप से भी आने की प्रार्थना की जायगी, और जो 
कुछ कहना हैँ उस समय आमने सामने बातचीत को जायगी । अभी इस मौक़े पर 


लक अा-++5 

दूसरे मराठा युद्ध का प्रारम्भ ४२५ 


मेरी और शाजा की मुलाक़ात आवश्यक है । यदि आप मिलने का हरावा करते 


हैँ तो कल दो घड़ी दिन रहे आइएगा, मेरा घर आपका घर है ।” 
इसी तरह का जवाब राजा राघोजी भोंसले ने दिया । 


सिधिया के वद्धीर का कॉलिन्स को उत्तर 
अगले ही दिन २५ जुलाई को करनल कॉलिन्स और महाराजा सिंधिया कौ मुराकात्त 
हुई | कॉलिन्स ने बार बार महाराजा सिधिया पर अपनी राजधानी लौट जाने के लिए 
जोर दिया । इसके उत्तर में सिधिया के वज़ीर ने कॉलिन्स से कहा--- 
“महाराजा दोलतराव ओर बरार के राजा, दोनों की सेनाएँ उनके अपने 
अपने इलाक़ों के अन्दर हें। इन नरेश्ञों ने संजीदगी के साथ बादा किया है कि हम 
न अजन्ती घाट पर चढ़ेंगे और न पूना की ओर जायेंगे । वे लिख कर और अपनो 
अपनी मोहरें रगा कर गदरनर जनरल को विव्वास दिला चके हेँ कि हम कभी 
बसईं को सन्धि को उलटने को कोशिश न करेंगे, और ये तहरीरें उनकी मित्रता 
के इरादों का असन्दिग्ध प्रमाण हें । अब हम अपने अपने वकील पूना भेजने की 
तजवोज्ञ कर रहे हे ताकि जिस तरह का विश्वास हमें हाल में जनरल बेल्सली की 
ओर से दिलाया गया हूँ उसो तरह का विश्वास पेशवा को ओर से भी हमें सिल 
जाय । ( अर्थात्‌ यह कि बसई की सन्धि का प्रभाव पेशवा और अन्य मराठा नरेशों 
के परस्पर सम्बन्ध पर बिलकुल न पड़ेगा । ) » » » सिधिया और होलकर 
के बीच इस समय जिस सन्धि की बातचीत हो रहो हूँ वह अभी पूरी तरह तय नहीं 
हुई ओर जब तक वह तय न हो जाय महाराजा सिधिया राजधानी वापस नहों जा 


सकते । 


सिधिया का स्पष्ट पन्र 
बसई की सन्धि को हुए सात महीने हो चुके थे, किन्तु अभी तक भी उस सन्धि की 
कोई प्रति अंगरजों ने धिधिया या बरार के राजा को न दी थी । इस बीच दोनों वेल्सली 
भाई अपने पन्नों में सिधिया और भोंसले, दोनों को बराबर यह धोखा देते रहे कि बसईं की 
सन्धि का सिंधिया और भोंसले की स्वाधीनता पर या पेशवा के साथ उन दोनों के सम्बन्ध 
पर यानी मराठा मण्डल की आन्तरिक व्यवस्था पर किसी तरह का असर न॒पड़ेगा । इस 
विश्वास पर ही इन दोनों नरेशों ने बसईं की सन्धि का विरोध न करना तक स्वीकार कर 
लिया था | किन्तु इसी बात को वे अपने वकील भेज कर बाजी राव से भी पक्का कर लेना 
चाहते थे। जुलाई के अन्त में अंगरेज़ों ने उन्हें बसई की सन्वि की नक़रू दी। इस पर 
दौलतराव (िधिया ने तुरन्त माक्विस वेल्सली को लिखा--- 
“आपका मसिन्रतासूचक पत्र, जिसमें आपने पेशवा और अंगरेज़् कम्पनी 
के बीच बसईं की नयी सन्धि होने की मुझे सूचना दी हुं और साथ में उस सन्धि की 
एक मक्रल भेजी हूँ, सिला और मुझे उस सन्धि की हातों की पूरी पूरी इसला 


हुई / « >। 
“वेशवा और मेरे बीच जो परस्पर प्रतिशाएँ हो चुकी हें थे इस तरह कौ 


४२६ भारत में अंगरेशी राज 


हें कि सभी बातों का और पेशवा की सलतनत और उसके शासन के सब मामलों 
का फ़ैसला मेरी सलाह और सदावरे से होना चाहिए । 2 >< >< किन्तु इसके 
विरुद्ध अंगरेज्ञों और पेशवा के बीच हाल में जो शर्तें हुई हे, उनको अब मुझे सूचना 
दी गई है । / »८ >» इसलिए अब करनल कॉलिन्स को उपस्थिति में राजा राघोजी 
भोंसले के साथ यह तय हुआ है कि पूर्वोक्त सन्धि की सब बातों का पता लगाने के 
लिए सेरी और राजा की ओर से विश्वस्त दूत पेशवा के पास भेजे जायें । साथ ही 
अंगरेज्ञों और पेशवा के बीच की बसई की उस १९ धाराओं वाली सन्धि की शर्तों 
को उलटने का मेरा' बिलकुल भो इरादा नहीं है, इस शर्त पर कि अंगरेज़ कम्पनो 
या पेशवा का भी ज्ञरा भी इरादा उस सन्धि की शर्तों को उलटने का न हो जो कि 
बहुत काल से पेशवा की सरकार के, भेरे और राजा राघोजी भोंसले और दूसरे 
मराठा नरेशों के बीच क़ायम हें ।/* 


वेल्सली का युद्ध का वृढ़ इरादा 


जाहिर है कि ये दोनों मराठा नरेश केवल मराठा साम्राज्य के स्वाधीन अस्तित्व 
और उसकी व्यवस्था को बनाए रखने के लिए चिन्तित थे और इसीलिए अपने दूत पूना 
भेज कर पेशवा से सब बात तय कर लेना चाहते थे। बेठे बैठाए अगरेज़ों से या किसी से 
युद्ध करने का उनका कदापि इरादा न था। किन्तु अंगरेज़ भी इसी मराठा साम्राज्य के 
स्वाधीन अस्तित्व और उसकी व्यवस्था का अन्त करने की फ़िराक़ में थे । ३१ जुलाई, 
सन्‌ १८०३ को जनरल वेल्सली ने करनल कॉलिन्स को लिखा कि-- चूंकि सिंधिया 
और जसवन्त राव होलकर के बीच अभी तक कोई सन्धि नहीं होने पाई, इसलिए यही 
मोौक़ा हे कि हमें जल्द से जल्द युद्ध शुरू कर देना चाहिए ।” 


आज न न+ 

इसरे मराठा यृंद्ध का प्रारम्भ ४२७ 


्छ, 
अगले दिन, यानी १ अगस्त, सन्‌ १८०३ को सिंधिया और भोंसले, दोनों ने जनरल 
वेल्सली के नाम फिर एक अत्यन्त मित्रता सूचक पत्र लिखा, जिसमें उन्होंने बेल्सली से फिर 
प्राथंना की कि बाजीराव के पास तक हमारे दूतों के पहुँचने और लौटने का इन्तज़ार किया 
जाय और धैय॑ और शान्ति से मामले का फ़ैसला कर लिया जाय । 


युद्ध का ऐलान 


किन्तु अंगरेज़ों की तैयारी पूरी हो चुकी थी। १ अगस्त, सन्‌ १८०३ को बिना 
महाराजा से पूछे या बिना दरबार को बाक़ायदा सूचना दिए करनल कॉलिन्स सिधिया 
के दरबार से चल दिया और ६ अगस्त, सन्‌ १८०३ को जनरल वेल्सली ने कम्पनी की ओर 
से मराठों के साथ युद्ध का बाज़ाब्ता ऐलान कर दिया । 


लीस्टर का पत्र 


मारक्विस वेल्सली के तमाम सरकारी और ग्र सरकारी पत्रों की पूरी छानबीन 
करने से मालम होता है कि अन्त समय तक सिंधिया और भोंसले, दोनों इस बात के लिए 
उत्सुक थे कि शान्ति से सब बातों का निबटारा हो जाय । 

माक्विस वेल्सली के पत्रों में दौलतराव के इरादे में सन्देह उत्पन्न करने वाला 
केवल एक पत्र मिलता है, जो २६ जुलाई, सन्‌ १८०३ को मुरादाबाद के कलेक्टर लीस्टर 
ने वेल्सली को लिखा । इस पत्र के साथ दो फ़ारसी पत्रों की नक़लें थीं, जिनके विषय में 
कहा जाता हैँ कि सिंधिया ने सहारनपुर के पदच्युत नवाब बम्बू खाँ और रामपुर के पदच्युत 
नवाब गूलाम मोहम्मद खाँ के नाम भेजें थे, जिनमें सिधिया ने उनसे अंगरेज़ों के विरुद्ध 
सहायता की प्रार्थना की थी और जिनकी नक़लें लीस्टर को बम्ब्‌ खाँ से मिलों। मूल पत्र 
न अम्बू ख़ाँ ने लीस्टर को दिए, न लीस्टर ने वेल्सली को; और न कहीं मौजूद हैं । जो नक़कें 
इधर से उधर तक भेजी गईं, उन पर .तारीख़ तक नदारद । बम्ब्‌ खाँ अंगरेज़ों का ज़र- 
खरीद था, जिसका अधिक वृत्तान्त आगे चल कर दिया जायगा । इसके अतिरिक्त युद्ध 
का ऐलान माक्विस वेल्सली ने ६ अगस्त को किया और लीस्टर का पत्र वेल्सली को १५ 
अगस्त को मिला । इसके अलावा बम्बूखाँ का सारा चरित्र इतना नीच और अविश्वसनीय 
था, इन पत्रों की भाषा इतनी रलूचर हें और स्वयं लीस्टर के पत्र में लीस्टर का जालसाज़ 
होना इतना साफ़ ज़ाहिर है, कि इन पत्रों की सचाई पर विश्वास करना या उन्हें युद्ध के 
कारणों में कोई स्थान देना सर्वथा असम्भव है । 

माधोजी सिंधिया और मूदाजी भोंसले, दोनों ने ऐसे संकट के समय, जब कि अंगरेज 
कम्पनी के पैर भारत से उखड़ते हुए नज़र आते थे, इन विदेशियों की सहायता की थी। 
आज उन दोनों के वंशजों और उत्तराधिकारियों को अपने पूवंजों की अदूरदशिता का 
दण्ड भोगना पड़ा । 


पालिसेण्ट में दूसरे मराठा युद्ध का प्रदन 


मार्च सन्‌ १८०४ में इस दूसरे मराठा युद्ध के औचित्य और अनौचित्य का प्रश्न 
इंगलिस्तान की पालिमेण्ट के सामने पेश हुआ । सर फ़िलिप फ्रैन्सिस ने अपनी वक्‍्तुता. में 


४२८ भारत में अंगरेजी राज 


माक्विस वेल्सली और उसके साथियों के छठ कपट, बसईं की सन्धि के अन्याय, मराठा 
नरेशों की आद्योपान्त निर्दो पिता, फ्रान्सीसियों के भय की निर्मुलता और युद्ध के छेड़ने में 
कम्पनी की गहंंणीय स्वार्थपरायणता को बड़ी योग्यता और विस्तार के साथ साबित किया । 
भारत के साथ अंगरेज़ों के सम्पर्क को दरशाते हुए सर फ़िलिप .फ्रैन्सिस ने कहा--- 

“भारत के साथ हमारा सम्बन्ध कंसे शुरू हुआ, इसकी बाबत मुझे आपको 
यह याद दिलाने की आवश्यकता नहीं हुँ कि शुरू में हमारा सम्बन्ध केवल तिजारत 
फा था। देशी नरेशों ने भो हम पर सन्देह नहीं फिया, बल्कि हर तरह हमारे साथ 
अनुप्रह का व्यवहार किया । उन्होंने न केवल तिजारत करने और उससे खूब 
फ़ायदा उठाने के लिए हमें हर तरह की सुविधा प्रदान की, बल्कि यहाँ तक कि 
ऐसी ऐसी रिआयतें और माफ़ियाँ हमें दे दीं जो उनकी अधिकांश प्रजा को भी 
प्राप्त न थीं। व्यापार फी दृष्टि से, विदेशी क़रोमों के साय अपनी तिजारत को बढ़ने 
का मोौक़ा देना देशी नरेशों के लिए बुद्धिमत्ता थी, किन्तु जब कि उनकी तिजारतौ 
आँख खुल हुई थी, उनकी राजनेतिक आँख बन्द थी। उन्होंने उन असूलों पर काम 
नहीं किया, जिन असूलों पर कि चीन बालों ने काम किया और जिनके कारण कि 
पूरोपियन क़ौमें चीन पर अपनी सत्ता जमाने में सफल न हो सकीों ।//* 
सर फ़िछिप फ्रन्सिस ने यहू भी दिखलाया कि किस तरह अंगरेज शासक भारतीय 

नरेशां के और खास कर उस समय सिंधिया के चरित्र पर बिलकुल झूठे दोष लगा कर उसे 
बदनाम करते थे और किस तरह के छलों द्वारा उन नरेशों की स्वाधीनता हरते थे । फ्रैन्सिस 
ने जोर देकर कहा-- 

“पहले हमने तिजारत शुरू की, तिजारत से कोठियाँ हुईं, कोठियों से क्रिले- 
बन्दी, फ़्िलेबन्दी से सेनाएँ, सेनाओं से देश विजय, और विजयों से हमारी आज 
कल की हालत ।* 
इस वकक्‍्तृता के बाद सर फ़िलिप फ्रन्सिस का प्रस्ताव केवल यह था कि-'भारत में 

इलाके विजय करगे और अपना राज्य बड़ाने की योजनाएँ करना अंगरेज़ क़ौम की इच्छा 
के विरुद्ध हैँ । 
अंगरेज़ क़ोम के चुने हुए प्रतिनिधियों ने जबरदस्त बहुमत से इस प्रस्ताव को नामंजूर 
किया । 

तेइसबा अध्याय 


सालछ्िशों का जाल 
मराठा नरेशों की परिस्थिति 


जिस समय से अंगरेज़ों ने मराठों के साथ दोबारा युद्ध छेड़ने का निदचय किया, 
उस समय से ही वेल्सली और उसके साथियों के सामने सबसे बड़ा काम गुप्त षडयन्त्रों 
द्वारा मराठों के बल को तोड़ना था । 

पेशवा अपनी राजधानी के ही अन्दर अंगरेज़ी सेना का क़दी था और जब तक 
सिंधिया या कोई दूसरा नरेश बाहर से सेना लेकर पूना न परेँचता, तब तक पेशवा के लिए 
अंगरेज़ों के विरुद्ध हाथ पाव हिला सकना असम्भव था। महाराजा सिधिया और राजा 
राघोजी भोंसले, दोनों के साथ युद्ध अनिवाय नज़र आता था | जसवन्तराव होलकर और 
सिधिया के बीच उस समय मेल की कोशिशे हो रही थीं । जसवन्तराव पूना से उत्तर की ओर 
अपने राज्य में गया हुआ था । उसके पास एक ज़बरदरत, सन्नद्ध और विजयी सेना थी । 
इसलिए अंगरेज़ों को इस समय सबसे अधिक चिन्ता इस बात की थी कि कहीं जसवन्तराब 
होलकर, सिधिया और भोंसले, तीनों न मिल जायें । 


जसवन्तराव को सिधिया से फोड़ने के प्रयत्न 

इसीलिए पूना से लोटते हुए जसवन्तराव को अगरेज़ो ने पेशवा और निज्ञाम, 
दोनों के इलाक़ों में लूट मार करने का मौक़ा दिया । हम ऊपर दिखा चुके हे कि पूना फी 
लूट के समय करनल क्लोज़ जसवन्तराव के साथ था ओर औरंगाबाद की लूट में अंगरेज़ों 
का साफ़ हाथ था । इस बीच जब कि अंगरेज़ सिधिया और भोंसले, दोनों को बराबर तंग 
करते रहे, जसवन्तराव को वे बराबर खुश रखने के प्रयत्न करते रहे । अंगरेज़ों की ही मदद 
और उकसाने से पूना से लोटने के बाद जसवन्तराव, तुकाजी होलकर के ज्येप्ठ पुत्र और 
उत्तराधिकारी, काशीराव होलकर को इन्दौर की गद्दी से उतार कर स्वयं होलकर राज्य 
का स्वामी बन गया । माक्विस वेल्सली के अनेक पत्र अत्यन्त खुशामद से भरे हुए उन दिनों 
महाराजा जसवन्तराव होलकर के पास पहुँचे | १६ जुलाई, सन्‌ १८०३ को जनरल वेल्सली 
ने कादिर नवाज्ञ खाँ नामक अपने एक गृप्त दूत को एक पन्न देकर जसवन्तराव के पास 
भेजा और लिखा कि क़ादिर नवाज़ खाँ मेरा पक्‍का विश्वस्त आदमी है' और 'बाक़ी सब 
बातें आपसे ज़बानी कहेगा ।' इस क़ादिर नवाज खाँ की माऱ॑त अंगरेज़ों ने जसवन्तराव 
से बड़े बड़े झूठे वादे किए । अदूरदर्शी जसवन्तराव फिर अंगरेज़ों की इन चालों में आ गया। 
जसवन्तराव और तिधिया में मेल न हो सका। युद्ध के अन्त में जब सिधिया और भोंसले, 
दोनों के साथ अंगरेज़ों की सुलह हो गई और जसवन्तराव को पता चला कि मेरे साथ 
अंगरेज़ों के सब वादे झूठे थे, तब मजबूर होकर जसवन्तराव को स्वयं अंगरेज़ों से लड़ना 
पड़ा, किन्तु उस समय जब कि मराठों की सत्ता को काफ़ी द्वानि पहुँच चुकी थी । 


४३० भारत में अंगरेशी राज 


अमीर खा के साथ अंगरेज्ञों की साजिश 


किन्तु जसवन्तराव पर भी अंगरेज़ों को विश्वास न था। केवल उसे बहकाए रखना 
ही उन्होंने अपने लिए काफ़ी नहीं समझा, जसवन्तराव की सेना के सरदारों को भी उन्होंने 
जसवन्तराव के विरुद्ध अपनी ओर फोड़ कर रखना आवश्यक समझा । जसवन्तराव के साथ 
नागपुर से एक सरदार अमीर खाँ आया था, जिसके अधीन पच्चीस हज़ार सवार थे और 
जिस पर होलकर को सब से अधिक भरोसा था। निज्ञाम के आदमियों की मारफ़त अंगरेज़ों 
ने अमी र खाँ को अपनी ओर फोड़ा। २८ अप्रैल को, यानी बाजी राव के पूना पहुँचने से पहले, 
जब कि जसवन्तराव अभी पूना ही में मौजूद था, जनरल बेल्सली ने जनरल स्ट्अर्ट को 
लिखा-- 

“होलकर के सरदार अमीर खाँ का, जिसके अधीन होलकर की सेना का 
सब से बड़ा दल हें, निज्ञाम दरबार के साथ, निज्ञाम की नौकरी करने के लिए 
पत्र-व्यवहार हो रहा हूँ । इसलिए २ मई को पूना में हमारी शक्ति पहले से अधिक 
बढ़ी हुई होगी, और हमारे वहाँ सेना ले जाने का एक बड़ा उद्देद्य प्रा हो जायगा। 
यदि अमीर ख्नाँ के विद्रोह के कारण होलकर कमज़ोर न भी हो सका तो भी कम से 
बम अमीर खतरा पर से होलकर का विश्वास कम अवश्य हो जायगा ।/”* 
करनल स्टीवेन्सन द्वारा इस सम्बन्ध में अगरेजों और निज्ाम दरबार से बातचीत 

हो रही थी । दबाव पड़ने पर निज्ञाम ने अमीर खाँ को ३,००० सवारों सहित अपने यहाँ 
नौकर रखना स्वीकार कर लिया । किन्तु अमीर खाँ के सवारों की तादाद बहुत अधिक 
थी। ३ मई, सन्‌ १८०३ को जनरल वेल्सली ने हेदराबाद के रेजिडेण्ट मेजर ककंपैट्रिक 
को लिखा कि-- » » »< में यह सिफ़ारिश किए बिना नहीं रह सकता कि अमीर 
खाँ के साथ चाहे कितने भी सवार हों, निज्ाम को उन्हें ज़रूर अपने यहाँ नौकर रख लेना 
चाहिए 2 » » । इसी पत्र में इससे ऊपर के वाक्य मे जनरल वेल्सली ने यह साफ़ 
धमकी भी दी कि यदि निज्ञाम ने स्वीकार न किया तो मुमकिन है कि होलकर के उत्तर 
भारत लौटते समय निज्ञाम का सरहदी इलाक़ा लुट जाय | औरंगाबाद और उसके आस 
पास के इलाक़े लुटने का हाल ऊपर आ चुका हूँ । इसके बाद किसी को अणुमात्र भी सन्देह 
नहीं हो सकता कि ओरंगाबाद के लूटने में अगरेज़ों का हाथ था | यहाँ तक कि लूट के बाद 
जब निज़ाम ने अंगरेज़ों से शिकायत की और चाहा कि औरंगाबाद की लूट का माल होलकर 

साज़िशों का जाल ४३१ 


से निज्ञाम को वापस दिला दिया जाय तो वेल्सली ने साफ़ साफ़ होलकर का पक्ष लिया । 
किन्तु इस अवसर पर जनरल वेल्सली के पन्नों से मालम होता था कि करनल स्टीवेन्सन 
ने निज्ञाम के वजीर, राजा महीपत राम, से यह वादा तक कर लिया कि अमीर खाँ यदि 
होलकर को छो $ कर आ जाय तो उसकी सेना का आधा खर्च निज्ञाम दे और आधा कम्पनी 
दे । बाद में काम निकल जाने पर अगरेज़ इस वादे से साफ़ मुकर गए; और उलटा राजा 
महीपत राम पर झूठ का इलज़ाम लगाने लंगे। ये राब पत्र वेल्सली के पत्रों में मौजूद 
और इस स्थान पर उनसे लम्बे उद्धरण देना व्यर्थ है । अन्त में जो कुछ कारण रहा हो, 
अमीर खाँ निज्ञाम के यहाँ नौकर नहीं रखा गया । फिर भी इस पत्र-व्यवहार के कारण 
अमीर खाँ भीतर ही भीतर होलकर से फटा रहा । इममें भी सन्देह नही कि होलकर की 
नौकरी करते हुए भी अमीर खाँ को अंगरेज़ों से गृप्त धन मिलता था और यदि 
होलकर सिधिया या भोसले का साथ दे बैठता तो डर था कि एन मौक़े पर अमीर खाँ उसे 
दगा देता । इस समय से ही ज़रखरीद अमीर खाँ ने अंगरेज़ो का इतना पक्‍का साथ दिया 
कि इन सेवाओं के बदले में सन्‌ १८१८ में उसे टोंक का नवाब बना दिया गया । टोंक के 
वत्तमान नवाब अमीर खाँ के ही वणज है । 


सिधिया के विरुद्ध दूसरे षड॒यन्त्र 


जसवन्तराव होलकर को इस तरह निकम्मा कर देने के अतिरिक्त दौलतराव 
सिधिया के राज के अन्दर भी दौलतराव के विरुद्ध अंगरेजों की गुप्त साज़िशें लगभग पाँच 
वर्ष से जारी थीं । २८ जून, सन्‌ १८०३ को माक्विस वेल्सली ने जनरल लेक को एक लम्बा 
पत्र लिखा, जिसके ऊपर “अत्यन्त गुप्त और गृढ़ * ये शब्द लिखे हुए हें और जिनमें इस 
तरह की साज़िशो के लिए लेक को विस्तृत हिदायते दी गई हे । वास्तव में इस तरह की 
साजिशों पर ही भारत के अन्दर ब्रिटिश सत्ता की बूनियादें रखी गई हे । जनरल लेक को 
इस काम मे मदद देने के लिए ग्रीम मरसर नामक एक अभ्यस्त कूटनीतिज्ञन उसका सहायक 
नियुक्त करके भेजा गया | २२ जुलाई, सन्‌ १८०३ को गवरनर जनरल की ओर से उसके 
सेक्रेटरी एडमॉन्सटन ने ग्रीम मरसर को एक “अत्यन्त गुप्त” पत्र लिखा, जिसमें 
मरसर को महाराजा सिंधिया के मुख्य मुख्य कर्मचारियों, सरदारों और सामन्‍्तों के साथ 
साज़िशें करके उन्हें अपनी ओर फोड़ने की हिदायत की गई । मरसर को आज्ञा दी गई 
कि तुम उन लोगों से यह वादा कर लो कि-- 

“घदि आप लोग अपनी अपनी शक्ति के अनुसार, हिन्दोस्तान के उस भाग 
से दोलतराब सिधिया को सेना को निकारसे में, और यदि भविष्य में सिधिया 
या फोई दूसरी बाहरी शक्ति उन प्रान्तों में अपनी सत्ता जमाने का प्रयत्न करे तो 
उन प्रयत्नों को निष्फल कर देने में, उत्साह और तत्परता के साथ अंगरेज्ञ सरकार 
की मदद करेंगे, तो आपको पंतक जागीरों पर आपका बे रोक टोक क़ब्जा रहने 
दिया जायगा ।॥ 


विन क्‍कननी जनक जनक न 

४३२ धारत में अंगरेडी राज 


इस कठिन काम को पूरा करने के लिए कई योग्य अफ़सर मरसर के अभीन नियुक्त 
किए गए और इलाहाबाद, कानपुर और इटावा के कलेक्टरों को इस बात की हिदायत 
दी गई कि मरसर को अपने गुप्तचरों के खर्च के लिए जितने भी रुपयों की ज़रूरत हो और 
जितना रुपया मरसर माँगे, तुरन्त बिना पूछे भेज दें और उसे गवरनर जनरल के नाम 
लिख लें । 

२७ जुलाई, सन्‌ १८०३ को माक्विस वेल्सली ने जनरल लेक के नाम एक अत्यन्त 
लम्बा और महत्वपूर्ण 'गुप्त' पत्र लिखा, जिसमें ब्यौरेवार भारत के उन नरेशों और सरदारों 
के नाम दिए, जिन्हें लोभ और रिशवतें देकर सिधिया के विरुद्ध फोड़ने की गवरनर जनरल 
नें लेक को हिदायत की । स्मरण रखना चाहिए कि उस समय तक अंगरेज़ों और सिंधिया 
में ज़ाहिरा सम्बन्ध 'मित्रता' का था और 'ित्रता' की ही बातचीत बराबर जारी थी । 


सम्राट शाहआलम को सिधिया से फोड़ना 

दौलतराव सिंधिया के विरुद्ध जिन भारतीय नरेशों के साथ माक्विस वेल्सली ने 
गुप्त साज़िशें शुरू कीं, उनमें सबसे ऊपर नाम दिल्ली के मुग़ल सम्राट शाहआलम का था । 
अपने २७ जुलाई के उस पत्र में, जिसका जिक्र ऊपर आ चुका हू, माक्विस वेल्सली ने युद्ध 
के उद्देश्यों मे से एक यह बताया था कि “दिल्ली सम्राट की नाम मात्र की सत्ता को अपने 
हाथों में ले लिया जायगा ।” किन्तु इस पत्र के साथ ही गवरनर जनरल ने जनरल लेक के 
पास सम्राट शाहआलम के नाम एक दूसरा पतन्न भेजा, जिसमें उसने लिखा-- 


“सम्राट को पूरो तरह मालम हूँ कि ब्रिटिश सरकार के दिरू में सम्राट और 
सम्राट के कुल की ओर सर्देव किस तरह का मान और भक्षित रहो हूँ। 

“जिस समय से सम्राट ने दुर्भाग्यवश्ञ अपनी रक्षा का काम मराठों की सत्ता 
को सौंप दिया हे, तब से अब तक रामख्राट और सप्लाट के उच्च कुल को जो जो हानि 
पहुँची है और जो जो अपमान सहने पड़े हें, उन सब से माननीय कम्पनी को और 
भारत की ब्रिटिश सरकार को सदा दुख होता रहा है, और मुझे इस धात का गहरा 
रंज हूं कि अभी तक परिस्थिति ने इस बात का सौक़ा नहों दिया कि अंगरेज़ बीच 
में पड़ कर अन्याय, अमातुषिकता और लूट खसोट के इस कष्टकर बन्धन से 
सफलता पूर्वक सम्राट को रक्षा कर सकें 2 #< २८” 


स्मरण रखना चाहिए कि स्वयं वारेन हेस्टिग्स ने धोखा देकर मुग़लू सम्राट को 
माधोजी सिधिया के हवाले किया था और उस समय से अब तक सम्राट ने अपने साथ 
महाराजा सिधिया के सलूक की किसी से कोई शिकायत न की थी । सम्राट शाहआलरूम 
सानी की एक फ़ारसो कविता आज दिन तक प्रसिद्ध हूँ, जिसमें सम्राट ने अनेक अनेक 

दुखों का रोना रोते हुए दिल्‍ली के अनेक मुसलमान वज़ीरों और अमीरों के विश्वासघात 
की शिकायत की है । इसी कविता में सम्राट ने एक स्थान पर लिखा है-- 
“माधोजो सिधिया फ़रज्ञन्द जिगर बन्देमन, 
हस्त मसरूफ़ तलाफ़ोए सितमगारिए मा ।” 
अर्थात्‌, 'माधोजी सिधिया, जो मेरे जिगर का टुकड़ा और मेरा बंटा है, मेरे दुखों 
को दूर करने में लगा हुआ है ।” ह 
इससे मालम होता हूँ कि दिल्‍ली सम्राट सिधिया-कुल के व्यवहार से कितना 
सन्तुष्ट था। किन्तु माक्विस वेल्सली का सारा पत्र ही छछ और झूठ से भरा हुआ है । 
इस पत्र के सम्बन्ध में माक्विस वेल्सली ने लेक को लिखा-- 
“मुनासिब यह होगा कि सम्राट के नाम का मेरा पत्र, जितने छिपा कर 
और सावधानी से हो सकता हुँ, उतने छिपा कर और सावधानी से भेजा जाय । 
» »< » सय्यद रज़ा खाँ बहुत दिनों से सम्राट के दरबार में रहता हैं और दौलतराव 
सिधिया के यहाँ जो रेजिडेण्ट रहता हूँ उसके एजण्ट के तौर पर काम करता है । 
मे समझता हूँ, इस मौक़े पर उसका पूरा एतबार किया जा सकता हुँ। /< )८ »८ पत्र 
के साथ सय्यद रज़ा ज्रां को आप इस तरह की हिंदायतें कर दें जिस तरह की कि 
इस मोक़े के लिए आपको उचित मालूम हों । >« »« »८ उस एजण्ट को हिदायत 
कर दें कि देहली में जिस काररबाई का भी उसे पता खले, उसकी ठोक ठीक और 
ऐन समय पर वह आपको इत्तला भेजता रहे। »८ » ४” 
सय्यद रज़ा खाँ की मारफ़त अनेक झूठे वादे इस समय अंगरेज़ों ने शाहआलम से 
कर लिए। भोले शाहआलम से वादा किया गया कि जो सत्ता मराठों ने उसके हाथों से छीनी 
थी वह अंगरेज़ उसे फिर से दिलवा देंगे और वह फिर एक बार भारतीय साम्राज्य का 
क्रियात्मक अधिराज बना दिया जायगा । जिस तरह कि कुछ वर्ष पहले माक्विस वेल्सली 
ने टीपू सुलतान के विरुद्ध मैसूर के प्राचीन राजकुलों के साथ साजिश की थी, उसी तरह 
अब उसने महाराजा सिधिया के विरुद्ध दिल्‍ली सम्राट के साथ साज़िश की । थोड़े दिनों 
बाद गवरनर जनरल की आज्ञा से २ दिसम्बर, सन्‌ १८०३ को जनरल लेक ने कम्पनी 
की ओर से इन सब बातों का एक प्रतिज्ञा पत्र--तहरीरी इक़रारनामा”--लिख कर 
सम्राट शाहआलम की सेवा में पेश कर दिया । 


शमस्ररट कशाहआलम से छल 

सम्राट शाहआलम इन झूठी आश्ञाओं के सहारे दौलतराव सिंधिया और मराठों 
से फ़टा रहा। माक्विस वेल्सली का काम निकल गया। किन्तु मैसूर के पुराने राजकुल 
और सम्राट शाहआलरम के भाग्यों में अन्तर यह रहा कि जब कि मैसूर के राजकुल को टीपू 
के साथ विश्वासधात करने के बदले में अपने पैतृक राज की थोड़ी सी फाँक किसी शर्त पर 
मिल गई, दिल्‍ली सम्राट को दौलतराव सिधिया के साथ विश्वासघात करने के बदले में 
अंगरेज़ों की ओर से भी केवल विश्वासघात ही प्राप्त हुआ | यह वही शाहआजलम द्वितीय 
था जिसने बंगाल, विहार और उडीसा की दीवानी के अधिकार कम्पनी को प्रदान किए 
थे। कुछ' गर्ण बाद जब इस “तहरीरी इक़रारनाभे” की शर्तों को पूरा कराने के लिए 





४३४ भारत में अंगरेसशी राज 


शाहआलम के उत्तराधिकारी सम्राट अकबरशाह ने राजा राममोहन राय को अपना 
वकील बना कर और 'इक़रारनामा' देकर इंगलिस्तान मजा तो वहाँ के शासकों ने उत्तर 
दिया कि---'यह इक़रारनामा कम्पनी के काग्रज़ों में कहीं नहीं मिलता ।* उस समय तक 
भारत के मुग़लू सम्राट की प्रायः समस्त भूमि और उसके सदियों के अधिकार अंगरेज़ 
कम्पनी के हाथों में पहुँच चुके थे । इस विचित्र उत्तर को सुन कर पालिमेण्ट के सदस्य 
सलीवन रोज़ ने उठ कर कहा-- 
४ )८ »४ ९ क्‍या यह शाहआलम का क़सूर हे कि हक़रारतामा' कम्पनी 
के काग़ज्ों में नहों मिलता ? .. ' . इस मामले में मुराल सम्प्राट के साथ गहरा 
विश्वासधात किया गया है ।» - < 


सिधिया के सामन्‍्तों के साथ साज्िशों 

२८ जुलाई, सन्‌ १८०३ को एक 'सरकारी और गुप्त' पत्र में माक्विस वेल्सली ने 
जनरल लेक को मेरठ के निकट सरधने की प्रसिद्ध जेब॒ल्लिसा बेगस को अपनी ओर फोडने 
की हिदायत दी । ज़ेबृन्निसा बेगम, जो बेगम समरू के नाम से प्रसिद्ध हें, सिधिया की एक 
सामन्‍्त थी । उसने सरधने के आस पास एक खासी जागीर बना ली थी । माक्विस वेल्सली 
ने जनरल लेक को लिखा--- 

४... » » बेगम की जागीर ऐसे मौक़ पर हैं कि अच्छा यह होगा कि 
अंमरेज्ञ सरकार की ओर से बेगम के साथ जो कुछ वादे और प्रतिज्ञाएँ की जायें 
उनमें ऐसी शर्ते डाल दी जायें जिनसे उसको जागीर भर के अन्दर कम्पनी के क़ायदे 
क्रानन आसानी से जारो किए जा सकें । मेरी प्राथंना हें कि बेगस के साथ पत्र- 
व्यवहार करने में आप इस लक्ष्य की ओर ध्यान रखिएगा » . .। 

४ , » :€ बेंगस से कहा जाय कि दौलतराव सिधिया की सेना में इस 
समय बेगम को जो चार पलटने हे, उन्हें वह वापस बुला ले और दोआब के ज्मी- 
दारों और सरवारों पर जितना कुछ उसका प्रभाव हे, उससे उन पर ज्ञोर दे कि ये 
सब अपने आपको अंगरेज़ सरकार के अधीन कर दें और अंगरेज्ञों सेना को हर 
तरह मदद देने में अपनी शक्ति लगा दें ।”7 

इस तरह अंगरेज़ों ने बेगम समरू की मारफ़त सिधिया के उत्तर की ओर के सामन्तों 
और ज़मींदारों को अपनी ओर मिलाने के लिए एक विस्तृत जाल फंछाया, जिसके सब 
फन्दों को सुलझा सकना अन्र अराम्भव है । 

३० जुलाई, सन्‌ १८०३ को माक्विस वेल्सली ने जनरल छेक को एक और गप्त' 
पत्र लिखा, जिसमें यह हिदायत दी कि---दौलतराव सिधिया के जिन सामन्तों, मुख्य 
कर्मचारियों या और प्रजा” के नाम अभी तक मेंने आपको लिखें हें, उनके अलावा और 
जो जो सिधिया के विरुद्ध भड़काए जा सकें, उन्हें भड़काया जाय ।” “न्याय और लाभ, 
दोनों इसी में हें कि हम सिधिया की प्रजा और उसके कमंचारियों के असन्तोष और 
विद्रोह से जितना लाभ उठा सकें, उठाएँ ।”* जनरल लेक को अधिकार दिया गया कि 
आप इन लोगों को अपनी ओर मिलाने के लिए जिस जिस तरह के वादे उनसे करना उचित 
समझें, कर दें । गवरनर जनरल ने लिखा कि-- मिरा अन्तिम इरादा यह हैं कि जमना 
और गंगा और कुमाय॑ के पहाड़ों के बीच के देश में अंगरेज़ सरकार का कानून जारी कर 
दिया जाय । इस पत्र में ही गवरनर जनरल ने लेक को यह भी लिखा कि सहारनपुर 
के पास की गूजर क़ौम को, जो उस समय सिधिया की प्रजा थी, “निहायत कामयाब तरीक़ों 
से खुदा करके राज़ी किया जाय कि वे दोआब के अन्दर सिधिया की ताक़त को उलटने में 
अंगरेज़ सरकार के साथ मिल जाये ।] 

४३६ भारत में अंगरेशी राज 


अभी तक युद्ध का ऐलान न हुआ था और अंगरेज और मराठा नरेश कहने के लिए 
एक दूसरे के “मित्र” समझे जाते थे । 


दौलतराव के विरद्ध सिल्ल सरदारों के साथ साजिश 


उत्तर-पश्चिम में पंजाब तक सिंधिया का राज था। पंजाब में उस समय सिखों की 
कई नयी रियासतें पंदा हो रही थीं और लाहौर में महाराजा रणजीत सिंह का सूर्य उदय 
हो रहा था। रणजीत सिंह हँदरअलो और शिवाजी के समान अशिक्षित, वीर और युद्ध 
विद्या में अत्यन्त निपुण था, किन्तु उसमें न शिवाजी जैसी दूरदशिता अथवा राजनीतिजता 
थी और न हँदरअली जैसा प्रचण्ड साहस और देश प्रेम । माक्विस वेल्सली को डर था कि 
कहीं सिखों की शक्ति इस युद्ध में मराठों के साथ न मिल जाय; और इसमें कुछ भी सन्देह 
नहीं कि वीर सिख यदि उस समय मराठों का साथ दे जाते तो १९वों शताब्दी के ऐन शुरू 
में हो अंगरेज़ कम्पनी के पाँव भारत से उखड़ गए होते। वेल्सलो ने कोशिश की कि सिख 
यदि इस समय अंगरेज़ों का साथ न दें तो कम से कम तटस्थ रहें। २ अगस्त, सन्‌ १८०३ को 
मारक्विस वेल्सली ने एक गुप्त और सरकारी पत्र में जनरल छेक को लिखा-- 

“जिन मुख्य मुख्य सिख सरवारों के प्रभाव ओर प्रयत्नों से हम सब से अधिक 
फ़ायदा उठा सकते हूँ, बे पटियाले का राजा और बे सब छोटे छोटे सरदार हें जिनके 
इलाक़े पटियाला और जमना के बीच में हे । तथापि में समझता हूँ कि लाहौर 
का राजा रणजोत सिह सिखों में सबसे प्रधान गिना जाता हें और सब सिख सरदारों 
के ऊपर उसका खासा प्रभाव हैं । 

>< 2६ >< 

“सिधिया दरबार के रेज़िडेण्ट के एजण्ट ने जिन सिख सरदारों के साथ 
पहले (सन्‌ १८०० में) पत्र-व्यवहार किया था, उन्तके नास पत्र सम आपके पास 
भेजता हूँ ताकि आप जिस समय और जिस तरह अत्यन्त उचित समझें, ये पत्र उनके 
पास भिजवा दें । 

>< है 

“खूंकि जिस युद्ध का हम इरादा कर रहे हें उसके मेदानों से लाहौर बहुत 
बूर है, इसलिए राजा रणजीत सिंह से केवल इस सहायता को आशा की जा सकती 
हैँ कि वह दूसरे सिख सरदारों पर अपना प्रभाव डाल कर उन्हें अंगरेज सरकार के 
पक्ष सें कर दे ।/ 
पंजाब का कुछ भाग उस समय दौलतराव सिंधिया के अधीन था और वहाँ के सिख 

सरदार दोलतराव को ख़िराज देते थे, इसलिए इस पत्र में आगे बल कर गवरनर जनरल 
ने लिखा---- 

इनमें से जो सरदार मराठों के अधीन हे और उन्हें खतिराज देते हैं, उनसे 
शायद यह बारदा करके कि अंगरेश सरकार आपको रक्षा करेगी और भविष्य 
में आपका सिराज बिलकुल माफ़ कर दिया जायगा, उन्हें मराठों से फोड़ा जा सके । 

है < हर 

यदि उन सरदारों से सहायता सिलूना असम्भव प्रतीत हो तो कम से कम 


साजिक्षों का जाल ४३७ 


उन्हें तटस्थ रल सकता भी बड़े महत्व की बात होगी । 
“सिख सरदारों के साथ पत्र-व्यवहार करने में मुनासिय होगा कि आप 
उन्हें यह भी सुझा दें कि यदि उन्होंने अंगरेज्ञ सरकार का किसी तरह से विरोध 
किया तो आइन्दा उन्हें कितना खतरा हे, और इतनी बलवान सरकार के साथ 
सम्बन्ध रखने में उन्हें बया लाभ हो सकते हें ।” 
पत्र के अन्त में गवरनर जनरल ने जनरल लेक को हिदायत दी कि---सिख सरदारों 
के साथ पत्र-व्यवहार करने में आप इस पत्र-व्यवहार को गुप्त रखने का विचार रखें और 
पूरी सावधानी से काम लें ।* 

सतरहवीं सदी के अन्त और अठारहवीं सदी के प्रारम्भ में सिखों की ताक़त बिलकुल 
शुरू हो रही थी। उनका राजनैतिक महत्व और साम्राज्य संगठन अभी बहुत कम सामने 
दिखाई देता था | सन्‌ १८०१ में एक स्वतन्त्र अंगरेज़ आततायी, जॉर्ज टॉमस, कुछ रुहेला 
पठान सवारों की सेना जमा करके प्रायः सिखों के इलाक़ों में लट मार किया करता था । 

४३८ भारत में अंगरेज्ञी राज 


जब कि माकिवस वेल्सली भारत के दूसरे नरेशों को सब्सीडियरी सन्धियों के जाल में 
फेंसाने की पूरी कोशिश कर रहा था, उसी समय सिखों को उसने जान बूझ कर खासा 
आज्ञाद छोड़ रखा था । इसी में उस समय अंगरेज़ों का हित था। माक्विस वेल्सली की 
चाल ठीक और सफल साबित हुई । मराठों के साथ इस दूसरे युद्ध के समय सिख सरदारों 
और राजाओं ने अंगरेजो का यथेष्ट साथ दिया, और बहुत दरज तक उस सकट में मराठों 
के विरुद्ध अगरेज़ो का साथ देने के कारण ही सिख्खों और खासकर महाराजा रणजीत सिह 
की सत्ता ने बाद में इतनी अधिक उन्नति की । 


रुहेला नवाब के विरुद्ध पोजना 

रामपुर का पदच्युत रुहेला नवाब गुलाम मोहम्मद खाँ उस समय सिधिया के पक्ष 
में था। इसलिए २२ अगस्त, सन्‌ १८०३ को गवरनर जनरल ने जनरल लेक को एक गुप्त 
पत्र लिखा कि बम्बू खाँ को बढ़ा कर उसकी मदद में गुलाम मोहम्मद खाँ को गिरफ्तार 
करने की कोशिश की जाय, और लिखा- 

“थदि आपकी यह राय हो कि . नकद रुपये मिलने की आशा 
से बस्थू स्राँ इस काम में अधिक जोश के साथ प्रयत्न करेगा तो आपको अधिफार 
है कि जितनी बड़ो रक़्म का भी आप उचित समझें, वादा कर लें और उससे कहला 
भेजें ।* 
मालम नहीं कि इस बम्ब खाँ ने अंगरेजों की क्या क्या सेवाएँ कीं और अन्त में उसे 

क्या इनाम मिला । 


भरतपुर के राजा को लोभ 

भरतपुर का राजा रणजीत सिह भी सिधिया के खास सामस्तों में स था । माक्विस 
बेल्सली के नाम जनरल लेक के १३ अगस्त, सन्‌ १८०४ के एक पत्र में लिखा हैं कि अंगरेज़ों 
ने भरतपुर के राजा से यह वादा किया कि यदि आप सिधिया के विरुद्ध अंगरेजों को मदद 
देंगे तो हमेशा के लिए आपका खिराज माफ़ कर दिया जायगा और चार लाख रुपये 
सालाना का एक नया इलाका आपको दिया जाथगा। । इस नये इलाके के लिए अगरेज़ों ने 
शाजा रणजीत सिंह का सनद भी लिख कर दे दी । 

किन्तु इन सब साज़िशों के बाद भी दौलतराब सिधिया की विद्याल मेना को जीत 
सकता माक्विस वेल्मछी के लिए आसान काम न था। इन सब के अतिरिक्त बेल्मछी ने 
सिधिया की सना के अन्दर विश्वास घातक पैदा किए । 


सिधिया की सेना में विशवासघातक प्रोपियन अफ़सर 
माधोजी सिंधिया ने वारेन हेस्टिग्स के कहने मे आकर कुछ यूरोपियन अफ़सरो 
को, जिनमें अधिकतर फ्रान्सीसी थे, अपनी सेना में उच्च पदों पर नियुक्त कर रखा था। 

साजिशों का जाल ४३९ 


अपने राज भौर विद्येष कर अपनी सेना के अन्दर यूरोपनिवासियों को नौकर रखने से बढ़ 
कर घातक भूल कभी भी किसी भारतीय नरेश ने नहीं की । माधोजी सिंधिया के उत्तरा- 
धिकारी को अब अपने पितामह की ग़छूती का फल भोगना पड़ा । 

सिधिया की सेना का एक मुख्य सेनापति, कप्तान पराँ, एक फ्रान्सीसी था, जिसके 
अधीन खास खास पदों पर और भी कई यूरोपनिवासी थे। ये सब लोग केवल धन के उपासक 
थे । माक्विस वेल्सली ने एक ऐलान प्रकाशित किया जिसमें उसने दोलतराव सिंधिया 
के सब यूरोपियन मुलाज़िमों को अपने मालिक के साथ विश्वासघात करने के बदले में 
बड़ी बडी रक़में इनाम में देने का वादा किया । माक्विस वेल्सली को इस काम में यथ्थेष्ट 
सफलता हुई । इन यूरोपियन मुलाज़िमों की कुसमय की विश्वासघातकता ने दौलसराव 
सिंधिया को सब से अधिक धक्का पहुँचाया । 

मराठों के विरुद्ध माक्विस वेल्सली की और उसके साथियों की साजिशों की यह 
समस्त कहानी केवल अंगरेज़ो ही की तहरीरों के अनुसार हूँ । किन्तु मराठों के पक्ष का. 
लिखा हुआ कोई वृत्तान्त इस समय हमारे सामने नहीं है, जिसके कारण इस घृणित कट 
जाल के पूरे और विस्तृत रूप पर काल ने अब सदा के लिए परदा डाल दिया है । 


बचौबीसबाँ अध्याय 
लास्राज्य विस्तार 


अंगरेशों का सेन्‍्य जाल 

छ॑ बड़ी बड़ी सेनाएँ छ॑ ओर से महाराजा दौलतराव सिंधिया और राजा राधोजी 
मोंसरे के इलाक़ों पर हमला करने के लिए तैयार की गई | सब से नीचे दक्षिण में, जहाँ 
मैसूर की सरहद पेशवा और निज्ञाम की सरहदों से मिलती थी, एक विशाल सेना जनरल 
स्टुअर्ट के अधीन थी, जिसमें मैसूर की सब्सीडियरी सेना भी शामिल थी । उससे कुछ ऊपर 
पूना के पास एक दूसरी विशाल सेना गवरनर जनरल के छोटे भाई जनरल वेल्सली के अधीन 
थी, जिसमें पेशवा की नयी सब्सीडियरी सेना खास थी । तीसरी सेना पूना से उत्तर पूरब के 
कोने में औरंगाबाद के निकट करनल स्टीवेन्सन के अधीन थी, जिसमें निज्ञाम की जबरदस्त 
सब्सीडियरी सेना मुख्य थी। चौथी इन सब से बड़ी सेना उत्तर में जनरल लेक के अधीन थी, 
जिसमें अवध की सब्सीडियरी सेना शामिल थी । पाँचवीं सेना राजा राघोजी भोंसले के 
कटक प्रान्त की सरहद पर गंजम नामक स्थान में करनल कंम्पबेल के अधीन थी, जिसमें 
बंगाल की सेना शामिल थी और छठी सेना गुजरात में करनल मरे के अधीन थी, जिसमें 
गायकवाड़ की सब्सीडियरी सेना भी थी। इनमें से केवल गंजम की सेना को छोड़ कर बाक़ी 
पाँचों सेनाएँ महाराजा सिंधिया के विशाल राज की सरहद पर इधर से उधर तक फैली 
हुई थीं। इन विशाल सेनाओं के सम्बन्ध में दो बातें ध्यान में रखने योग्य हे । एक यह कि 
अफ़सरों को छोड़ कर इन सेनाओं में बहुत थोड़ा भाग विदेशी सिपाहियों का और 
अधिकांश भाग भारतीय सिपाहियों का था । दूसरे यह कि लगभग यह सारा विशाल 
सेन्य दल विविध भारतीय नरेशों की नौकरी में था और इन भारतीय नरेशों ही के खज़ानों 
से उसका सारा ख़र्च दिया जाता था । 


जाँदी को गोलियों से अहमदनगर विजय 

पूना और औरंगाबाद के बीच में अहमदनगर में सिधिया का एक अत्यन्त मज़बूत 
किला था। यह क़िला इतना मज़बूत था और इस ढेंग से बना हुआ था कि मानो वह अनन्त 
समय तक मोहासरा बरदाइत कर सकता था । अंगरेज़ जानते थे कि अहमदनगर और वहाँ 
के क़िले पर क़ब्ज़ा कर लेने का प्रभाव सिंधिया की दक्षिणी प्रजा पर बहुत जबरदस्त पड़ेगा। 
६ अगस्त को गवरनर जनरल ने युद्ध का ऐलान किया, किन्तु उससे पहले ही जनरल 
बेल्सली अपनी सेना सहित अहमदनगर की ओर रवाना हो चुका था । उधर गवरनर 
जनरल इससे भी पहले से सिधिया के उन कर्मचारियों के साथ गुप्त पत्र-व्यवहार कर रहा 
था जो अहमदनगर के क़िले और नगर की रक्षा के लिए नियुक्त थे । ७ अगस्त को जनरल 
वेल्सली की सेना अहमदनगर के पास पहुँच गई। पेशवा की सब्सीडियरी सेना उसके साथ 
थी ही । उसी दिन वेल्सली की ओर से एक ऐलान नगर में प्रकाशित किया गया, जिसके 
शुरू ही में यह साफ़ झूठ लिखा था-- 


साम्राज्य बिस्तार ४ं४॑ऐ 


“चूंकि दौलतराव सिधिया और बरार के राजा ने अंगरेश सरकार और 
राब पण्डित प्रधान (अर्थात्‌ पेशवा) और नवाब निमञ्ञामअली, तीनों को घुद्ध की 
धमको दी हे 2८ »< 2८ इत्यावि ।” 
इस ऐलान में आगे चल कर बेल्सली ने नगरनिवासियों और आमिलदारों की ओर 

अपनी मित्रता दरशाते हुए कम्पनी और पेशवा, दोनों के नाम पर उन्हें आज्ञा दी कि आप 
लोग नगर को पेशवा की सेना (? ) के सपुर्द कर दें । दूसरी ओर से अभी तक महाराजा 
सिधिया की कोई सूचना या आज्ञा अहमदनगर के आमिलदारों के पास न पहुँची थी । नगर- 
निवासियों पर वेल्सली के ऐलान का यथेष्ट प्रभाव पड़ा। प्रजा ने अंगरेज़ों को अपना ज्षत्रु 
नहीं, वरन्‌ मित्र समझा । ८ अगस्त को वेल्सली अहमदनगर पहुँचा, नगर तुरन्त अंगरेज़ों 
के हाथों में आगया। किन्तु अहमदनगर के क़िले पर इतनी आसानी से अंगरेज़ों का कब्जा 
न हो सका । वेल्सली ने क्िलेदार को कहला भेजा कि क़िला अंगरेज़ों के हवाले कर दो । 
क़िलेदार ने कुछ संकोच दिखलाया । क़िले पर गोलाबारी करने की आवश्यकता हुई । 
सर जेम्स कंम्पबेल ने अहमदनगर गज़ेटियर (पृष्ठ ६९५) में लिखा हें-- 

“जब नगर पर क़ब्ज्ञा करने के बाद ९ अगस्त को जनरल ब्रेल्सली ने क़िले 
का चक्‍कर लगाया तो मालूम हुआ कि चारों ओर के थुषतों ने क़िले को दीवार 
को इतनी पूरी तरह बचा रखा था कि गोलाबारी करने के लिए कोई जगह नज़र न 
आती थी । तब भिगार के देशमुख रधुराव बाबा को चार हजार रुपये रिशवक्त दी 
गई जिस पर उसने पूरब की ओर से हमला करने का एक स्थान अंगरेज्ञों फो बता 
दिया ।/* 

न जाने कितने रघुराव बाबाओं को इस तरह रिशवतें दी गई होंगी ! दो दिन तक 
नाम मात्र को कुछ लड़ाई हुई। अन्त में ११ अगस्त को क़िलेदार ने किला अंगरेज्ञों के लिए 
खाली कर दिया। लिखा हे--- इस शर्ते पर कि क्रिलेदार और उसकी सेना को सही सलामत 
बाहर निकल जाने दिया जाय और उसकी निजी जायदाद उसके कब्जे में रहने दी जाय ।” 
जनरल वेल्सली लिखता हैँ कि जब अंगरेज़ क़िले में घुसे (तब क़िला निहायत अच्छी हालत 
में था। ज़ाहिर हैं कि अहमदनगर के क़िले की दीवारें चाँदी या सोने की गोलियों से तोडी 
गईं, लोहे की गोलियों से नहीं । 

१३ अगस्त को वेल्सली ने उसी तरह का एक दूसरा ऐलान प्रकाशित किया जिसमें 
“कम्पनी और पेशवा की ओर से” कप्तान ग्रेहम को अहमदनगर और उसके पास के सब 
इलाके का प्रबन्ध करने के लिए नियुक्त किया । वेल्सली स्वयं ग्रेहम की सहायता के लिए 
कुछ दिन अहमदनगर में रह कर १८ अगस्त को अपनी सेना सहित औरंगाबाद की तरफ़ 
बढ़ा । 

४४२ भारत में अंगरेज्ी राज 


पेदाबा से गोल मोल वादा 


अहमदनगर के इलाके के ऊपर वेल्सली न “कम्पनी और पेशवा के नाम पर क़ब्ज्ञा 
किया । पेशवा ही मराठा साम्राज्य का प्रधान और सिधिया राज का न्‍्यायोचिस अधिराज 
था। कायदे के अनुसार यह इलाक़ा तुरन्त पेशवा केसपुर्द हो जाना चाहिए था और पेशवा ही 
की इच्छा के अनुसार उसका प्रबन्ध होना चाहिए था। पेशवा भीतर से अगरेज़ों की इस 
सारी काररवाई से असन्तुप्ट, किन्तु लाचार था। इसलिए अहमदनगर पर कब्जा करते ही 
बेल्मछी को एक कठिनाई का सामना करना पडा एक ओर वह इस इल्डाके पर अंगरेजों 
का पुरा अधिकार चाहता था और दूसरी ओर किसी तरह झूठ सच्च वादों से पेशबा को भी 
सन्तुष्ट रखना जरूरी था। १३ अगस्त को वेल्सली ने पूना के रेजिडेण्ट करनल क्लोज़ की 
लिखा-- 

“मुझे इस बात की बड़ी चिन्ता है कि अहमदनगर के बारे में पेशवा के मन 
में कोई ईर्ष्या पैदा होने न पाए। :: “ “से चाहता हें कि आप इस बारे में पेशावा 
बाजीराव से बातचीत करके उसे समझावें कि यह स्थान हमारे लिए कितना ज़रूरी 
हैँ ।  >« » आप पेदवा को यह भी विश्वास दिला दें कि लगान का ठीक ठीक 
हिसाब रखा जायगा ओर पेशवा का हिस्सा पेशवा को दिया जायगा ।/* 
इसके बाद एक ही दिन के अन्दर वेल्मली ने और रुख बदछा और १४ अगस्त, सन्‌ 

2८०३ को करनल क्लोज़ को लिखा-- 

“कल आपको पत्र लिखने के बाद समझे यह ख़बाल आया कि यह अधिक 
अरुछा होगा कि हम अहमदनगर का आया लगान देने का पेशवा से वादा न करें 
या इसकी आशा अभी उसे न बिलाएँ, बल्कि आम तौर पर उससे यह कह दें कि 
इस इलाक़ का लगान युद्ध का ख़्चे पूरा करने के कास में छाया जायगा और हिसाब 
पेशवा के पास भेज दिया जायगा । किन्तु एक बड़ा काम यह हूं कि जिस तरह भो 
हो सके पेशवा को इस बात के लिए रज़ाभन्द कर लिया जाय कि इलाक़ पर क्रब्ज्ञा 
हमारा ही रहे क्योंकि पूना के साथ हमारा सम्बन्ध रहने के लिए यह स्थान अत्यन्त 
आषद्यक हैं; और यदि पेशवा इस बात के लिए रज़्ामन्द हो सके तो उसे आधा 
लगाने देने या न देने को थे इतने अधिक महत्व की बात नहीं समझता । 

“मेरी प्रार्थना हे कि आप इस विषय पर हर पहल से सोच लें |». » ४७ 
जब तक आपका जवाब न आएगा मे आपको इस भामले में खुला पत्र न लिखूंगा ।/| 

साम्राज्य कदिस्‍्तार ४४३ 


वास्तव में वेल्सली पेशवा को धोखा दे रहा था। वह निरचय कर चुका था फि पेशवा 
को एक कौड़ी भी अहमदनगर की मालगुज़ारी में से न दी जायगी । किन्तु उसे इस बात 
का डर था कि कहीं पेजवा मौक़ा पाकर पूना से न निकल जाय या अंगरेज़ों के साथ 
युद्ध का ऐलान न कर दे और दक्षिण के जागीरदार अंगरेज़ों के विरुद्ध पेशवा की मदद के 
लिए खड़े न हो जायें, क्योंकि इन जागीरदारों को भी अंगरेज अनेक बार धोखा दे चुके 
थे । इसीलिए पेशवा को खुश रखना ज़रूरी था। मेंसूर की सरहद पर जनरल स्टुअर्ट के 
अधीन जो सेना रखी गई थी उसका उद्देश्य भी यह था कि दक्षिण के मराठा जागीरदारों 
पर घाक कायम रखी जाय ।* 

१७ अगस्त को जनरल वेल्मली ने करनल क्लोज़ को लिखा-- 

“यदि पेशबा बाजोराब इस गोल मोल वादे से सन्तुष्ट हो जाय कि जो 
इलाक़ा हमने जीता हैँ उसका उपयोग दोनों मित्र सरफारों के फ़ायदे के लिए किया 
जायगा, तो सब से अधिक आसानी रहेगी :< - :: । 

“किन्तु से इस बात को हद दरजे महत्व को समझता हें कि जहाँ तक हो 
सके पेदाया के सन को सन्‍्तुष्ट रखना ज़रूरों हें, ताकि अंगरेज्ञों के साथ जो सन्धि 
उसने की है उस पर क्रायम रहने के इरादे में बह बिलकुल डॉवाडोल होने म 
पाए, नहीं तो डर है कि दक्षिण के जागीरदार कम्पनी के विरुद्ध युद्ध छेड़ देंगे ।| 


वैदाबा के मन्त्रियों को रिशवतें 
पेशबा के इरादों की ख़बर रखने के लिए और इस काम के लिए कि पेशवा पूना 
से बाहर न निकलने पाए, अंगरेज़ों ने पेशवा के मन्त्रियों को खूब रिशवरतें दीं। २४ अगस्त 
को जनरल बेल्सली ने मेजर शो को लिखा--- 
“जे नहों समझता कि पेशणा पूना से भागने की कोशिश करेगा। यदि पेशवा 
चाहे भी तो बह बिना उसके मन्त्रियों को खबर हुए भाग सफता हैं। आपने करनल 

ड४४ड भारत, में अंगरेशी राज॑ 


क्लोज़ के नाम मेरे पन्नों से देखा होगा कि मेने क्लोज़ पर ज्ञोर दिया हे कि सब 
बातों की ठीक ठोक खबर रखने के लिए मन्त्रियों को धन दिया जाय । 

“जब तक युद्ध खतम न हो जाय हम पूना को गबरमेण्ट को ठोक करने 
को तदबीर नहों कर सकते । वहाँ फी गवरमेण्ट की हालत खराब अवश्य है, फिर 
भी उसे अभी ऐसी ही रहने बेना होगा । यवि हम इस समय उसे बदलने की कोशिश 
करेंगे तो हमें अपने पीछे की ओर भी लड़ाई लड़नी पड़ जायगी जिससे हम बरवाद 
हो जायेंगे ।* 
करनले क्लोज़ के नाम के जिन पत्रों का ऊपर ज़िक्र किया गया हूँ वे वेल्सली के छपे 

हुए पत्रों में कहीं नहीं मिलते, जिससे ज़ाहिर हे कि मराठों की सत्ता का सर्वेताश करने 
के लिए अंगरेजों ने जो जो काररवाइयाँ कीं उनमें से अनेक पर अब सदा के लिए परदा 
पड़ चुका है। सम्भव है कि बे-छपे पत्रों में कुछ और भेद खुल सकते । यह भी ज्ञाहिर हैँ कि 
अंगरेज़ जिस तरह सिधिया और भोंसले के नाश के प्रयत्न कर रहे थे उसी तरह अपने 
'मित्र' और साथी” पेशवा बाजीराव के नाश का भी पूरा इरादा कर चुके थे, और उसके 
साथ इस समय हर तरह के छल से काम ले रहे थे । पेशवा के मन्त्रियों को रिशवतें देने के 
सम्बन्ध में जनरल वेल्सली ने २८ सितम्बर को करनल कलोज़् के नाम एक और पत्र में 
लिखा-- 

“छाई बेल्सली (गवरनर जनरल) ने पेशवा के मन्त्रियों को बड़ी बड़ी रक़म 
देने का मामला हाथ में ले लिया है । किन्तु २८ >< » 

“पेशबा का कोई भस्त्री हे ही नहीं । पेशावा अकेला हैँ, और अकेला क्‍या 
चीज़ हूँ ! इसलिए मेरी राय में हमें उन लोगों को रुपये वेने चाहिए जो पेशवा के 
मन्त्री समझे जाते हैँ ओर सन्‍्त्रो कहलाते हें, इसलिए नहीं कि सन्धि के उह्देष्यों के 
अनुसार यहां के शासन फा काम चलाया जाय, जिस उद्देश्य से कि हम हेदराबाद 
में रुपये खर्च करते हें, धल्कि इसलिए कि पेशवा को गुप्त सलाहों को सब खबरें हमें 
मिलती रहें, ताकि जब ज़रूरत हो हम पेशवा को समय पर रोक सकें । | 

. 'सास्रीज्प विध्तार डंड५ 


भारतीय नरेशों के मन्त्रियों को रिशवतें देकर उनसे अपने स्वामियों के साथ 
विश्वासधात्त कराना उन दिनों अंगरेज़ कम्पनी की एक सामान्य नीति थी । हेदराबाद 
और पूना, दोनों दरबारों की इस समय यही हारूत थी । 


पेशवा को अहमदनगर देने का प्रश्न 


युद्ध के समाप्त होते हो अहमदनगर के बारे में ११ नवम्बर, सन्‌ १८०३ को जनरल 
बेल्सछी ने गवरनर जनरल को साफ़ लिख दिया कि जो इलाक़ा हमने जीता है उसका 
कोई भाग पेजवा को न दिया जाय, 'अहमदनगर का क़िला अंगरेज सरकार ही के कब्जे 
में रहे,, और सूरत अट्टवेसी, जो पेशवा ही का इलाक़ा था, पेशवा को इस शर्ते पर लौटा 
दिया जाय “कि पेशवा पहले बसई की सन्वि में कुछ और नयी शर्ते जोड़ना स्वीकार कर 
ले ।* 


दौलतराव को तंयारी 

अब हम फिर जन रल वेल्सलो और उराको सेना की ओर आते हें । १८ अगस्त को 
जनरल वेल्सलो ने अहमदनगर छोड़ा और करनल स्टीवेन्सन की सेना के साथ मिलने के 
उद्देश्य से २४ अगस्त को गोदावरी पार की । उधर सिधिया और बरार के राजा ने भी 
अहमदनगर के पतन का समाचार सुनते ही जितनी शीघ्यता से हो सका, थोड़ी बहुत तैयारी 
करके निज़ाम के इलाक़ की ओर चढ़ाई की । दौलतराव सिधिया की आयु उस समय केवल 
२३ वर्ष की थी, फिर भी जिस अपूर्व योग्यता के साथ इस थोड़े से समय में उसने अपने रहे 
सहे अनुयायियों को जमा करके अगरेज़ों के मुकाबले की तेयारी की उस योग्यता की उसके 
शत्रुओं ने भी मुक्तकण्ठ से प्रशसा को हें । 


भारतीयों में राष्ट्रीयता की कंसी 


जनरल वेल्सली के एक पत्र में लिखा हूँ कि वेल्सली ने जगह जगह अपने गृप्तचर 
नियुक्त कर रखे थे जो उसे मराठा सेनाओं की स्थिति, कूच इत्यादि की सूचना देते रहते 
थे । ये गृप्तचर सिधिया और भोंसले हो की प्रजा थे और उन्हीं की मदद से सिधिया की 
सेना के अनेक लोगों को वेल्सली ने अपनी ओर मिला रखा था । अंगरेज़ों का इस सरलता 
के साथ अनेक भारतीयों को अपने देश और अपने राजा के विरुद्ध विदेशियों की ओर मिला 
सकना प्रकट करता है कि भारतवासियों में उस समय देश और राष्ट्रीयता के भावों की 
भयंकर कमी थी । इन गुप्तचरों के कारण वेल्सली के लिए अपनी सुविधा के अनुसार युद्ध 
का स्थान और समय नियत करना आसान होगया । 

४४६ भारत में अंभरेजी शाम 


असधाई का संप्रात 

२३ सितम्बर, सन्‌ १८०३ को निजाम की उत्तरी सरहद पर बरार की सरहद से 
मिले हुए असाई नामक गाँव में मराठों की और कम्पनी की सेनाओं के बीच एक प्रसिद्ध 
संग्राम हुआ, जो भारत के “निर्णायक' संग्रामों में गिना जाता है और जियका निस्सन्देह 
उस देश के अन्दर ब्रिटिश सत्ता के विस्तार पर बहुत बड़ा प्रभाव पड़ा । 

दौलतराव सिधिया के साथ उस समय लगभग पच्रास हज़ार पैदल, बहुत से सवार 
और एक जबरदस्त तोपखाना था । दौलतराव इस भ्रम में कि अंगरेडों की मुख्य सेना 
हैदराबाद में हैं, अपने सवारों सहित तेज़ी के साथ हैदराबाद की ओर बढ़ा चला गया । 
उसकी पैदल और तोपखाने की सेना कुछ पीछे रह गई । कहते हें कि उसी समय दशहरे 
का त्योहार पड़ा । दशहरा मनाने के लिए इस पीछे वाली सेना ने असाई में कुछ देर कर दी । 
यहाँ तक कि आस पास चारे की कमी हो गई । ठीक २३ तारीख को तोपखाने के तमाझ 
बेल खोल कर चरने के लिए दूर भेज दिए गए। 

वेल्गली को इन सब बातों का पता था अथवा ये सब बाल पहले से तय थी। क्योंकि 
सिधिया की सवार सेना के अफ़सर मराठे थे, किन्तु पैदल और तोपखाने की सेना में अनेक 
अफ़सर य रोपियन थे, जिन्हें अंगरेज़ पहले से ही लोभ देकर अपनी ओर मिला चुकें थे । 
इन्हीं यरोपियनों द्वारा उस सेना के अनेक हिन्दोस्तानी अफसरों को भी अंगरेजों ने अपनी 
ओर कर लिया था। इन विश्वासघातकों में से कुछ लोग शुरू ही में सिघिया को छोड़ कर 
अंगरेज़ों की ओर चले गए थे, किन्तु कुछ ऐन मौके पर काम आने के लिए सिधिया की 
फौज के साथ रह गए थे । निस्मन्देह असाई के संग्राम की सम्पूर्ण परिस्थिति को रचने मे 
अगरेज़ों को इन लोगों से बहुत बड़ी मदद मिली होगी । 

जनरल वेल्सली के अनुसार उस दिन केवल ८,००० पंदल, १,६०० सवार और 
१७ तोवें वेल्सली के अधीन थीं और करीब "५०,००० पैदऊ और १२८ तोपें सिधिया की 
ओर थी। किन्तु जनरल वेल्सली के २६ अक्तूबर के एक पत्र में लिखा हे कि मराठों की 
सेना में कम से कम एक ब्रिगेड चार पछटनों की बेगम समरू की थी और एक ब्रिगेष्ट उतनी 
ही बड़ी दूपी नामक एक यूरोपियन के अधीन थी । बेगम समरू के साथ अंगरेज़ों की साज्ञिश 
का ज़िक्र पिछले अध्याय में आ चुका है। १८ जूलाई को जनरल लेक ने गबरनर जनरल 
को लिखा था-- 

“बेगम समरू के हमारे साथ मिल जाने से हमें कई अत्यन्त महत्वपूर्ण लाभ 
हो सकते हे । 
9८ >< >< 
“उसकी चार पलटनें इस समय सिधिया के पास हैं ।» « > इस बात 

को तरकोबें को जा सकती हूं कि थे चारों पलटनें जनरल बेल्सली से जा मिलें।”'* 

साम्राज्य विस्तार डंडं७ 


इसके उत्तर में गवरनर जनरल ने लिखा-- 

“यह सलाह निहायत मुनासिब है और फ़ौरन करनल स्कॉट को हुकुम भेज 
दिया जायगा । मिस्टर सरसर के नाम जो हिवायतें गई हें उनमें भो यह बात लिख 
दी गई हु ।/* 


रिशवतों का बाज्ञार 
दूपों के सम्बन्ध में गवरनर जनरल के नाम जनरल वल्सली के २४ अक्तूबर के एक 
पत्र मे लिखा हैं-- 

“सिधिया की सेना के १६ अफ़सर और सारजण्ट आपके २९ अगस्त के 
ऐलान के अनुसार आकर करनल स्टीवेन्सन के साथ मिल गए है। उनके नामों को 
सूची और हर एक को जो जो तनखाह मिलनी चाहिए, सब लिख कर मे बाद में 
भेजूंगा ।| 
इन १६ अफ़मसरो में से एक दूपों भी था। जाहिर है कि बेंगस समरू की चारो पलटनो 

ने और दूपौ की चारा पलछटनों ने असाई के निर्णायक युद्ध में सिधिया को अनुपस्थिति में 
सिधिया के साथ विद्वासघात किया । 
कप्तान ग्रॉण्ट डफ ने अपने “मराठा का इतिहास'' में लिखा है-- 
“असाई में सिधिया की अधिकतर पलटनों को एक नुक़सान यह हुआ कि 
उनके यूरोपियन अफ़सरों में से अंगरेज़ अफ़सर शत्रु की ओर चले गए । / » » 
ग्रॉण्ट डफ़ लिखता हें कि गवरनर जनरल के जिस एलान पर इन लोगों ने अपने 
मालिक सिधिया के साथ विश्वासघात किया वह अंगरेज़ों के अछावा दूसरे यूरोपियन 
अफ़मरो और यहा तक कि सिधिया के हिन्दोस्तानी अफ़सरों के नाम भी जारी किया गया 
था । ऊपर लिखा जा चुका हूँ कि इन लोगों में से कुछ युद्ध छिडते ही अंगरेजी की ओर 
आ गए, और बाक़ी ठीक मौक़े पर काम देने के लिए दौलतराव की सेना में बने रहे । 

रहा सिधिया का जबरदस्त तोपखाना, सो उसकी अधिकांश तापें बैली के न होने 
के कारण मोरचे पर लाई भी न जा सकी । 

इस पर भी यदि दौलतराव सिंधिया २३ सितम्बर को स्वयं असाई के मैदान में 
मौजूद होता तो सम्भव हे कि भारत का उसके बाद का इतिहास किसी दूसरे ही ढंग से 
लिखा जाता । सिधिया की अनुपस्थिति में भी उसके कुछ नमक हलाल सैनिकों ने बड़ी 

४४८ भारत भें अंगरेज्ी राज 


बीरता के साथ शत्रु का मृक़ाबला किया । अंगरेज़ों ही के अनुसार अंगरेज़ों के हताहतों की 
तादाद ५७५ गोरे और १,४५६ हिन्दोस्तानी थी और उनके २६ आदमी लापता रहे । 
सिधिया के हताहतों की तादाद अंगरेज़ों के अनुसार १,२०० थी । 


अंगरेजशों की विजय 


सिंधिया के तोपखाने के क़रीब क़रीब सब अफ़सर यूरोपियन थे । इन लोगों ने 
सिधिया की भारी तोपें लाकर मय गोले बारूद और सामान के ज्यों की त्यों अंगरेज़ों के 
हवाले कर दीं । पैदल सेना में से भी कम से कम आठ पूरी पलटनें पूर्वक्ति बयान के अनु- 
सार शत्रु के साथ मिल गई थीं | बाक़ी सेना भी विश्वासघातकों से छलनी छलनी थी । 
ऐसी सूरत में बाक़ी की पैदल सेना बिना सरदार और बिना सामान कब तक शत्रु का 
म्‌ृक़ाबला कर सकती । परिणाम यह हुआ कि शेष पैदल सेना में से अधिकाश मैदान छोड़ 
कर पीछे हट गई, और असाई का मंदान अगरेज़ों के हाथ रहा। 

नाना फड़नवीस की सलाह के विरुद्ध वारेन हेस्टिग्स के कहने में आकर यूरोपियनों 
को अपने यहाँ नौकर रखने में माधोजी सिधिया ने जो जबरदस्त भूल की थी उसका दण्ड 
आज दौलतराव सिंधिया को भोगना पड़ा । 

सिधिया की तोपों और उनके साथ के सामान की जनरल वेल्सली ने बड़ ज़ोरों के 
साथ प्रशंसा की हैं । 

फिर भी सिंधिया की पंदल सेना पर असाई के सग्राम का बहुत कम असर पड़ा । 
लड़ाई के अगले दिन २४ सितम्बर, सन्‌ १८०३ को जनरल वेल्सली ने करनल स्टीवेन्सन 
को आज्ञा दी कि तुम परास्त मराठा सेना का पीछा करो । किन्तु इतिहास लेखक मिल 
लिखता हेँ--- 

“इस हार से शात्र को व्यवस्था इतनी कम टूटने पाई थी, यानी वे इतने कम 

तितर बितर हुए थे हि करनल स्टीवेन्सन के पोछा करने से उन्हें ज्ञरा भी डर न 

था ।* 

करनल स्टीवेन्सन सिधिया की इस सेना से डरता था। इसलिए वह उसका पीछा 
करने का साहस न कर सका । 


सुछह की कोशिश 


असाई के संग्राम में अपने कुछ लोगों के विश्वासघात और अपना तोपखाना शज्रुओं 
के हाथों में चले जाने के समाचार सुन कर दौलतराव को बड़ा दु:ख हुआ । 

दोलतराव के साथ इस समय पेशवा बाजी राव का एक अत्यन्त विश्वस्त दृत बालाजी 
कजर था, जिसने अनेक बार बड़ी बफ़ादारी के साथ अपने स्वामी और देश, दोनों की सेवा 
की थी, जिसे अंगरेज़ों ने कई बार धन इत्यादि का लोभ दिया, किन्तु जिसे वे किसी तरह 
अपनी ओर न फोड़ सके । बालाजी कुजर बसई की सन्धि पर बातचीत करने के लिए 

और यदि हो सके तो दौलतराव सिंधिया को पूना ले जाने के लिए पेशवा की ओर से 
सिंधिया के दरबार में भेजा गया था और सिंधिया और अंगरेज़ों के बीच युद्ध छिड़ 
जाने पर भी इस समय तक बराबर सिंधिया के साथ मौजूद था। असाई के संग्राम के एक 
सप्ताह के अन्दर बालाजी कुंजर ने सिधिया की सलाह से और सिंधिया की ओर से जनरल 
बेल्सली को एक रूम्बा पत्र लिखा | इसमें उसने वेल्सली से प्रार्थना की कि इस अकारण 
युद्ध को बन्द करके सुलह की शर्तें तय कर ली जायें । 

दुर्भाग्यवश बालाजी कुंजर का यह महत्वपूर्ण पत्र भी वेल्सली के छपे हुए पत्र- 
व्यवहार में कहीं नहीं है । ५ अक्तूबर, सन्‌ १८०३ को वेल्सली ने इस पत्र के उत्तर में बालाजी 
को जो पत्र लिखा उससे मालम होता है कि बालाजी ने अपने पत्र में नीचे लिखी बातें 
दरशाई थीं--यह कि दौलतराव सिंधिया का इरादा अंगरेज़ों के या किसी के साथ भी 
लड़ने का न था; दौलतराव ने अन्त समय तक शान्ति और समझौते द्वारा सब बातें तय कर 
लेने की पूरी कोशिश की, किन्तु अंगरेज़ सदा गोल मोल बातें करते रहे, उन्होंने एक बार 
भी अपनी माँगों और शिकायतों को साफ़ साफ़ नहीं बताया, यहाँ तक कि युद्ध की कोई 
बाज़ाब्ता अन्तिम सूचना भी सिंधिया को नहीं दी गई और सिंधिया के इलाक़े पर हमला 
कर दिया गया । इन सब बातों के अलावा बालाजी ने अपने पत्र में महाराजा सिंधिया के 
प्रति कॉलिन्स के अनुचित व्यवहार को भी दरशाया, और अस्त में प्रार्थना की कि वृथा 
रक्‍तपात को बन्द करके सुलह की बातचीत को जाय । 


बरहानपुर पर क़ब्ज़ा 


किन्तु जनरल वेल्सली उस समय अपनी विजय के नशे में था। उसे अभी तक अपनी 
कूटनीति से बहुत कुछ आशा थी । दूपी और उसके साथ के १५ और यूरोपियन विश्वास- 
घातक अभी तक सिंधिया की विशाल पैदल सेना के साथ थे | इस सेना के कुछ आदमी 
अब उत्तर की ओर सिंधिया के बरहानपुर ओर असी रगढ़ के क़िलों की रक्षा के लिए पहुँच 
गए। वेल्सली को विश्वास था कि दूपों और उसके साथियों की सहायता से अंगरेज़ आसानी 
से उन दोनों क़िलों परे क़ब्ज़ा कर लेंगे । वेल्सली का विश्वास पक्‍का था, इसीलिए उसने 
बालाजी के पत्र की ओर उस समय कोई ध्यान न दिया । वेल्सली ने जब देखा कि स्टीवेन्सन 
को मराठा सेना का पीछा और मुक़ाबला करने में सकलता न हो सकी, तो यह काम उसने 
अपने ऊपर लिया और स्टीवेन्सन को उत्तर की ओर बढ़ कर बरहानपुर और असी रगढ़ 
के क़िलों पर क़ब्जा करने और बरहानपुर के अत्यन्त धन सम्पन्न नगर को लूटने को 
आज्ञा दी । 

महाराजा सिधिया ओर वरार के राजा की सेनाएँ असाई की लड़ाई के बाद निज्ञाम 
के इलाक़ से हट कर पहले खानदेश की ओर बढ़तो हुई मालूम हुई और फिर ताप्ती नदी 
पार करके पश्चिम और फिर दक्षिण की ओर जातो नज़ र आईं । 

स्टोवेन्सन बरहानपुर की ओर बढ़ा । १५ अक्तूबर को स्टीवेन्सन ने बड़ी आसानी 
से थरहानपुर पर क़ब्जा कर लिया और नगर को खूब लूटा । 


सिधिया के यूरोपियन नौकरों को नमकहरामी 
इक्षके बाद १७ अक्तूबर को वह असी रगढ़ की ओर बढ़ा । प॒िंषिया की वह सेना जो 

दूपां के अधीन बरहानपुर और असी रगढ़ की रक्षा के लिए नियत थी, बजाय स्टीवेन्सन का 
सामना करने या असीरगढ़ की ओर जाने के, रास्ता छोड़ कर नरबदा की ओर चली गई । 
१९ अबतुबर को स्टीवेन्सन ने असीरगढ़ पर हमला किया और २१ अक्तूबर को असीरगढ़ 
का किला अंगरेज़ों के हाथों में आगया । इसके बाद ही दूपां और उसके १५ यूरोपियन 
साथी अपना काम पूरा करके सिधिया को छोड़, स्टीवेन्‍्सन की ओर चले आए। जनरल 
वेल्सली के पत्रों से साबित है कि बरहानपुर और असी रगढ़, दोनों स्थानों पर सिधिया के इन 
नमकहराम यूरोपियन नौकरों ने ही अपने सहधर्मियों का काम इतना सरल कर दिया। 


सिधिया और भोंसले को सेनाओं की अलहृदगी 


दक्षिण में अभी तक सिंधिया और भोंसले की सेनाएँ, जिनमें अधिकतर सवार थे, 
एक साथ थीं । इस सवार सेना में अंगरेज़ों की भेद नीति भी अधिक चलने न पाई थी। 
इसलिए वेल्सली या स्टीवेन्सन किसी को भी इस संयुक्त मराठा सेना का सामना करने 
का साहस न हो सका । वेल्सली बराबर इस सेना के दाएँ बाएँ चक्कर लगाता रहा, किन्तु 
लड़ने से बचता रहा। उधर मराठा सेना ने भी न जाने किस निर्बलता या संकोच के कारण 
बेल्सली की सेना पर स्वयं हमला न किया । वेल्सली ने अपने पत्रों में साफ़ लिखा है कि 
यदि संयुक्त मराठा सेना उस समय कहीं अंगरेज़ी सेना पर हमला कर देती तो अंगरेजी 
सेना के लिए बचना असम्भव था | वास्तव में अंगरेज़ इस समय चाह रहे थे कि किसी तरह 
भोंसले और सिंधिया की सेनाएँ अलग अलग हो जायें । जिस तरह हुआ हो, इसी समय 
सिधिया और भोंसले की सेनाएँ अलग अलग हो गईं। वेल्सली ने अब स्टीवेन्सन को सिधिया 
के पीछे भेजा और स्वयं बरार के राजा के मुक़ाबले के लिए बढ़ा । किन्तु मराठा सेना के 
दो टुकड़े हो जाने पर भी और वेल्सली के कई दिन तक पूरी कोशिश करने पर भी स्टीवेन्सन 
या वेल्सली, दोनों में से किसी को मराठा नरेशों के मुकाबले का ज़रा सा भी साहस न हो 
सका । 

वेल्सली ने इस समय यह सोचा कि गुजरात पहुँच कर सिधिया के गुजरात के इलाके 
पर हमला किया जाय और बरार के उत्तर में गाविलुगढ़ के क्रिले पर चढ़ाई की जाय । 
किन्तु वेल्सली को डर था कि कहीं सिधिया और भोंसले, दोनों, एक पश्चिम और दूसरा 
पूरथ की ओर बढ़ कर, मेरी इन दोनों योजनाओं को असफल न कर दें । सम्भव है कि 
सिधिया और भोंसले को भी इसका खयाल हो और उन दोनों के अलग अलग होने का 
यही उद्देश्य रहा हो । 


सुलह की बातचीत 


जो हो, वेल्सली ने फिर छल से काम लेने का निश्चय किया। उसने सुलह की बात- ' 
चीत शुरू करके सिधिया और भोंसले, दोनों को धोखे में रखने का इरादा किया। सिंधिया 
की ओर से बालाजी कंजर का पत्र आ ही चुका था। बरार का राजा भी अमृतराब द्वारा 
सुलह की कोशिश कर रहा था। वेल्सली ने अब रुख बदला और ३० अक्तूबर, सन्‌ १८०३ 
को बालाजी कुंजर के नाम नीचे लिखा पत्र भेजा--- 


“आप का पत्र सिला )< » » और करनल स्टोबवेस्सन ने मेरे पास एक 

फ़ारसी का पत्र भेजा हे जिसमें आपने उसे इत्तला दो हे कि आप मोहम्मद सौर 
खाँ को मेरे पास सुलह की बातचीत के लिए भेजने वाले हें । में मोहम्मद मोर खाँ 
से मिल कर बहुत खुश हेंगा। मोहम्मद मीर खाँ को पदवो के अनुरूप उचित ढेंग से 
में उनका स्वागत करूंगा और जो कुछ उन्हें कहना होगा, उस पर पूरा ध्यान 
दूंगा ।/* 
इसी तरह का एक पत्र उसने मोहम्मद मीर खाँ के पास भेजा जिसमें लिखा--- 
४.८ ,८ ८ में आप से मिल कर बड़ा खुश हँगा और आपकी पदवो और 
चरित्र के अनुरूप आदर सत्कार के साथ आप का स्वागत करूँगा और जो कुछ 
आपको कहना होगा, उस पर पूरा पुरा ध्यान दूंगा । | 


अस्थायो सुलहनामा 


किसी कारणवश मोहम्मद मीर खाँ के बजाय, समय पर जसवन्तराव घोरपड़े 
सिधिया की ओर से सुलह की बातचीत के लिए भेजा गया । २३ नवम्बर, सन्‌ १८०३ को 
अंगरेज़ों और दौलतराव सिधिया के बीच युद्ध स्थगित कर देने के लिए एक अस्थायी 
सुलहनामा लिखा गया, ताकि इसके बाद स्थायी सुलह की शर्ते तब की जा सके । इस अस्थायी 
सुलहनामे में लिखा गया कि दक्षिण में, गुजरात में और हर जगह युद्ध तुरन्त बन्द कर दिया 
जाय । वेल्सली और सिधिया के वकीलों के इस अस्थायी सुलहनाम पर हस्ताक्षर हो गए । 
सुलहनाम की अन्तिम धारा यह थी--- 
“इस सुलहनामें पर महाराजा दौलतराबव सिधिया के हस्ताक्षर होने चाहिए, 
और उनके हस्ताक्षर होकर आज से दस दिन के अन्दर मेजर जनरल वेल्सलो के 
पास आ जाने चाहिएँ ।” 


अंगरेज्ञों की असलो मंशा 


दौलतराब सिधिया के वकीलों ने ज्ञोर दिया कि सुलहनाम में सिधिया और भोंसछे, 
दोनों मराठा नरेशों का नाम होना चाहिए और दोनों के साथ अंगरेज़ों का युद्ध बन्द हो 
जाना चाहिए। किन्तु वेल्सली ने यह बहाना लेकर कि भोंसले की ओर से कोई पृथक वकील 
नहीं आया, भोंसले का नाम सुलहनामे में देने से इनकार किया। भोंसले का नाम इस 
अस्थायी सुलहनाम में न रखने का असली कारण जनरल वेल्सली ने गवरनर जनरल के 
प्राइवेट सेक्रेटरी, मेजर शॉ, के नाम अपने २३१ नवम्बर, सन्‌ १८०३ के पत्र में इस तरह 
बयान किया-- 

४५२ भारत में अंगरेशी राज 


“बरार के राजा की सेनाएँ इसमें शामिल नहीं को गईं, और इसी से इन 
दोनों नरेश्ञों में फूट पड़ जायगी । यदि सिधिया के ऊपर कोई एतबार भोंसले को 
अभी तक था भो तो अब वह सब खत्म हो जायगा और मराठा मण्डल को एकता 
खुद बखुद टूट जायगी ।/* 


सिधिया और भोंसले में फूट डालने के प्रयत्न 
दोनों वेल्सली भाई पाश्चात्य कूटनीति के पक्के खिलाड़ी थे। इसी पत्र में आगे चल 
कर जनरल वेल्सली ने लिखा-- 

“में गवरनर जनरल को सूचित कर चुका हूँ कि दोलतराव सिधिया को 
और अधिक नुक़सान पहुँचा सकना मेरी शक्ति से बाहर हे । 2८ » » 

“मंदान में सिधिया को सारी सेना सवारों की है । इस सेना पर हम किसी 
तरह का असर डालने की कभो कोई आशा नहीं कर सकते जब तक कि बहुत दिनों 
तक और बहुत दूर तक उसका पीछा न करते रहें । यदि हम ऐसा करें तो हमारो 
सेनाएँ, जो इस समय भो रसद मिलने के स्थानों से दूर हो गई हैं, और भी अधिक 
दूर हो जायेंगी और बरार के राजा के विरुद्ध फिर हम कुछ न कर सकेंगे। 2८ » »< 
इस अस्थायी सुलह द्वारा वेल्सली केवल सिधिया को धोखा देकर और अपनी 

तैयारी करके उस पर अचानक हमला करना चाहता था । 
२४ नवम्बर को वेल्सली ने करनल क्लोज़ को साफ़ लिखा-- 

“लड़ाई बन्द करने को में इसलिए राज़ो हो गया क्योंकि ज॑सा मे २४ अक्तूबर 
को गवरनर जनरल को लिख चुका हूँ, में सिंधिया को और हानि पहुँचाने में 
असमर्थ था ; सिधिया को सवार सेना को नुक़सान पहुँचा सकना मेरे लिए असम्भव 
हैँ ; और गुजरात के लिए तथा गाविलगढ़ के क़िले के लिए में जो कुछ योजनाएँ 
कर रहा हूं, उनमें सिधिया मुझे नुक़सान पहुँचा सकता हूँ । बापूजी सिंधिया को 
उसने गुजरात की ओर भेज भी दिया हे; ओर म्लेरा राजनतिक लक्ष्य यह हूं कि 
बरार के राजा और सिधिया में फूट डलबा दूँ ओर इस तरह बास्तब में मराठा 
मण्डल को तोड़ दूं ।”][ 


(िपलन फल नाक फमनीन िलननना "ननन. 

साधाक्य विस्तार... ४५३ 


बेल्सली का ने तिक आवर्श 
उसी दिन वेल्सली ने जो पत्र गवरनर जनरल को लिखा, उसके नीचे लिखे वाक्य 
वेल्सली के इरादे को और भी स्पष्ट कर देते हँ-- 

“यदि लड़ाई बन्द कर देने के इस अवसर से लाभ उठा कर हम सन्धि की 
बातचीत में देर रूगा दें तो आप देख सकते हूँ कि जब में चाहूं तब इस अस्थायी 
सुलह का अन्त कर देना मेरे हाथों में हु, और यदि जिस दिन यह सुलहनामा हस्ताक्षर 
होकर मेरे पास आ जाय उसके अगले ही दिन मुझे इस सुलह का अन्त कर देना 
पड़े, तो भी कम से कम मुझे सब तरह अपनी काररवाइथों के लिए काफ़ी समय 
सिल जायगा और दोनों शत्रुओं को एक दूसरे से बिलकुल फोड़ देने में में सफल 
ही चुका हूँगा । 
वास्तव में पाश्चात्य राजनीति में ईमानदारी के लिए कोई जगह नहीं । शीघ्र ही 

जनरल वेल्सली का छल प्रकट हो गया । 


अरगाँव पर हसरूा 


२३ नवम्बर को सुलहनामा लिखा गया। १० दिन सुलहनामे पर महाराजा दौलतराव 
के दस्तखत होकर लौटने के लिए नियत कर दिए गए। उधर दो दिन के अन्दर ही स्टीवेन्सन 
बरहानपुर की ओर से लौट कर वेल्सली से आ मिला, और २९ नवम्बर को यानी सुलहनामा 
लिखे जाने के केवल छे दिन के अन्दर वेल्सली ने खुला विश्वासघात करके अचानक सिंधिया 
के अरगाँव के क़िले पर हमला कर दिया । सिंधिया के उन वकीलों ने, जो सुलह के लिए 
बेल्सली के पास आए हुए थे और अभी तक वेल्सली के साथ मौजूद थे, ख़बर पाकर, बहुत 
कुछ कहा सुना और वेल्सली को सुलहनामे की याद दिलाई, किन्तु सब व्यर्थ । जनरल 
वेल्सली ने अपने सरकारी पत्रों में इस विश्वासघात के लिए दो कारण बतलाए हैं। एक यह 
कि अभी तक सिंधिया ने सुलहनामे पर हस्ताक्षर करके न भेजे थे । किन्तु सिधिया के 
वकीलों के हस्ताक्षर सुलहनाम पर हो चुके थे और सुलहनामे के जाने और सिंधिया के 
हस्ताक्षर होकर लौटने के लिए सुलहनामे ही के अन्दर साफ़ दस दिन नियत कर दिए गए 
थे। दूसरा कारण वेल्सली ने यह बताया हू कि सुलहनाम की शर्तों में से एक यह भी थी 


ली अनललब लिन निनताज न तध्धयनी जलता जन हे 

४५४॑ भारत में अंगरेज्ञी राज 


कि दोनों सेनाओं में कम से कम २० कोस का फ़ासला रहे, जिसे सिधिया की ओर से पूरा 
नहीं किया गया । तमाशा यह था कि एक तो स्वयं दौलतराव को इसके प्रबन्ध के लिए 
अभी समय न मिल पाया था और दूसरे वेल्सली के पत्रों से साबित हैं कि इन छे दिनों के 
अन्दर जितना जितना स्रिधिया की सेना पीछे हटती गई उतना उतना ही अंगरेजी सेना 
जान बूझ् कर आगे बढ़ती गई। सारांश यह कि वेल्सली के दोनों बहाने झूठ थे । 


अर्गाँव की विजय 


वेल्सली का अपने इस छल से जो मतलब था वह पूरा हो गया । सिधिया की सेना 
समय पर पहुँच भी न पाई और अरगाँव का क़िला अंगरेजों के हाथों में आ गया । अरगाँव 
की विजय की खबर पाते ही गवरनर जनरल ने प्रसन्न होकर जनरल वेल्सली को लिखा--- 
/ »« » >» यश्मपि आरज़ी सुलह करने के मामले में से आप से बिलकुल 
सहमत था, में उसे बड़ी होशियारी की बात समझता था, किन्तु में स्वीकार करता 
हैं कि आपको सुलह की अपेक्षा आपको विजय को में अधिक पसन्द करता हूं ।”* 
इसके बाद गवरनर जनरल ने लिखा-- मुझ अभी तक पता नहीं चला कि लड़ाई 
का कारण क्‍या हुआ । क्या सिधिया ने अपनी ओर से सुलह तोड़ दी ? या > »< » सुलह 
के शुरू होने से पहले ही अकस्मात्‌ कहीं पर दोनों फ़ोजे भिड्ट गई ? या सिधिया और बरार 
के राजा फिर दग़ा करके एक दूसरे से मिल गए ? किन्तु कहीं पर भी और किसी तरह स 
भी क्‍यों न हुआ हो, इन देशी राजाओं से लड़ने में सदा फ़ायदा ही हूँ । 


गाविलगढ़ विजय 


अरगाँव के बाद उसी तरह के छल से वेल्सली न बरार के राज में गाविलगढ़ के 
क़िले पर हमला किया और तीन दिन की लड़ाई के बाद १४ दिसम्बर, सन्‌ १८०३ को 
गाविलगढ़ का क़िला भी अंगरेज़ो के हाथों में आ गया। गाविलगढ़ के वीर किलेदार ने 
अपने स्वामी के साथ विश्वासघात न कर लड़ते हुए अपने प्राण दिए । 

दक्षिण में अब वेल्सली के लिए अधिक काम करने को न रहा । इसके बाद अंगरेजों 
की निगाह सिंधिया के गुजरात के इलाके पर थी । 


गुजरात पर हमले का इरादा 


गुजरात का उपजाऊ प्रान्त सम्राट अकबर के समय से लेकर दो शताब्दी तक मुग़ऊ 
साम्राज्य का एक अग रहा। उसके बाद निज़ामुलमुल्क ने मराठों को भड़का कर और मदद 
देकर उनसे गुजरात पर हमला करवाया और उस प्रान्त के एक भाग पर गायकवाड़ कुल 

साथाज्य विस्तार ४५५ 


का राज क्रायम हुआ । अंगरेज़ों ने गायकवाड़ को मराठा मण्डल से फोड़ कर अपनी ओर 
किया और माधोजी सिधिया को मराठा मण्डल के साथ विश्वासधात करने के इनाम में 
भड़ोच का किला और उसके आस पांस ग्यारह लाख रुपये सालाना का इलाक़ा गायकवाड़ 
से लिखवा दिया । अब फिर गवरनर जनरल वेल्सली ने माधोजी सिंधिया के उत्तराधिकारी 
दौलतराव सिधिया से यह इलाका छीन कर उसे ब्रिटिश साम्राज्य में मिला लेने का इरादा 
किया । 


भील राजाओं को लोभ 


जुलाई सन्‌ १८०३ को, यानी सिधिया के साथ युद्ध का ऐलान होने से २८ दिन 
पहले गवरनर जनरल ने बम्बई के गवरनर को लिख दिया था-- भड़ोच के किले पर 
हमला करने की तैयारी शुरू कर दीजिए ।” सिधिया के गुजराती इलाक़े में अधिकांश 
आबादी भीलों की थी, जिनके अपने कई छोटे छोटे राजा थे | ये सब राजा सिधिया को 
खिराज देते थे । कम्पनी की सेना को भड़ोच के क़िले पर हमला करने के लिए इन राजाओं 
के पहाड़ी इलाकों में से निकलना पडता । २ अगस्त, सन्‌ १८०३ को जनरल वेल्सली ने 
बम्बई के गवरनर को लिखा--“यदि ये भील राजा हमारे विरुद्ध खड़े हो गए तो जितनी 
सेना कम्पनी की ओर से भेजी जा सकती हैँ, वह इनमें से एक राजा को वश में करने के 
लिए भी काफ़ी नहीं हो सकती । इसलिए इन समस्त भीरू राजाओं को अपनी ओर मिलाया 
जाय । उन्हें इस बात का लोभ दिया जाय कि तुम्हारा खिराज सदा के लिए माफ़ कर 
दिया जायगा ।* सूरत के कुछ अंगरेज़ों की मारफ़त इन भील राजाओं को अपनी ओर 
किया गया । 


गायकयाड़ की सब्सीडियरी सेना 


इसके बाद ६ अगस्त, सन्‌ १८०३ को जनरल वेल्सली ने गायकवा ड़ की सब्सीडियरी 
सेना को आज्ञा दी कि वह फ़ौरन भड़ोच के क़िले पर हमला कर दे । महाराजा आनन्दराव 
गायकवाड़ बड़ौदा की गही पर था। उसमें और महाराजा दौलतराव सिधिया में “गहरी 
मित्रता थी। सब्सी डियरी सेना का सारा खर्च गायकवाड़ देता था और सन्धि के अनुसार 
यह सेना गायकवा४ ही की सेवा और सहायता के लिए नियुक्त थी | इसलिए महाराजा 
आनन्दराव गायकवाड़ ने इस बात पर सरूत एतराज़ किया कि यह सेना दौलतराव सिंधिया 
के राज पर हमला करने के लिए भेजी जाय और गायकवाड़ की राजधानी बड़ौदा से 
सिधिया के राज पर हमला किया जाय । किन्तु सेना कम्पनी की आज्ञा के अधीन थी । 
जनरल बेल्सली ने अपने २२ अगस्त के एक पत्र में साफ़ लिख दिया कि--- कम्पनी के साथ 


सब्सीडि यरी सन्धि का मतलब यही है कि कम्पनी जहाँ चाहे अपने शत्रुओं के विरुद्ध इस 

४५६ भारत में अंगरेज्ो राज 


सेना का उपयोग कर सकती है । सन्धि की शर्तों में यह बात कहीं न थी,* पर महाराजा 
आनन्दराव गायकवाड़ की बात नहीं सुनी गई । 


वबफ़ादार अरब सेना 


करनल बृडिंगटन के अधीन गायकवाड़ की इस सेना ने, जिसमें एक कम्पनी तोप- 
खाने की और दो पलटतें हिन्दोस्तानी पैदलों की थीं, २१ अगस्त को बड़ौदा से कूच किया । 
२३ अगस्त को यह सेना भड़ोच के किले से दो कोस के अन्दर पहुँच गई । दौलतराव सिधिया 
अभी तक उस क़िले की रक्षा का कोई खास प्रबन्ध न कर पाया था । २५ अगस्त से मोहासरा शुरू 
हुआ और २९ अगस्त को क़िला अंगरेज़ों के हाथों में आ गया । उसी दिन करनल वुडिंगटन 
ने जनरल वेल्सली को सूचना दी कि क़िले के अन्दर की “अरब सेना ने बहुत जोरों के साथ 
मुक़ाबल। किया ।” अरब सैनिक उन दिनों प्रायः सब भारतीय नरेशों के यहाँ रहते थे 
और सदा पूरी वफ़ादारी और जॉनिसारी के साथ अपने स्वामी की सेवा करते थे । अगले 
दिन बुडिगटन ने फिर लिखा-- 

“इंजीनियर ने ११ बज सुबह को मुझसे आकर कहा कि किले में जाने के 
लिए काफ़ी रास्ता बन गया हूँ । मेने प्रवेश करने का इरादा कर लिया ; किन्तु में 
तोन बज शाम तक रुका रहा >< »< » क्योंकि में समझता था कि बहुत करके उस 
समय धाञ्रु अखेत और असावधान होंगे ।” 
आस पास के सिधिया के सारे इलाके पर अंगरेज़ों का क़ब्जा हो गया । यह समस्त 

विजय गायकवाड़ के खर्च पर और उसी की सेना द्वारा की गई, किन्तु जो इलाक़ा इस सेना 
ने जीता उसका गायकबाड़ से कोई सम्बन्ध नही रखा गया । 


पबनगढ़ बिजय 


भड़ोच के बाद गुजरात में सिधिया का एक और क़िला पवनगढ़ था। चम्पानेर 
का सारा ज़िला इस क़िले के अधीन था। भड़ोच के बाद ही करनल बुडिंगटन ने पवनगढ़ 
की राह ली। १७ सितम्बर की शाम तक यह क़िला भी अंगरेज़ों के हाथों में आ गया । इस 
किले के सम्बन्ध में वुडिगटन ने अपने एक पत्र में लिखा कि-- यदि इस क़िले के अन्दर 
की सेना “बाला क़िले यानी पहाड़ की चोटी पर के क़िले पर क़ब्जा कर लेती, तो में समझता 
हैँ, हम उस क़िले को कभी न तोड़ सकते || वुडिंगटन के इसी पत्र में यह भी लिखा है 
कि इस क़िले की सेना सिधिया की वफ़ादार साबित नहीं हुई और किले के दरवाज़े खोलने 
में सोने की चाबी ने अंगरेज़ों को खासी मदद दी । 

साम्राण्य विस्तार ४५७ 


गुजरात में अब दौलतराब सिंधिया का कोई इलाका न रहा, या यूँ कहिए कि जितना 
इलाक़ा अंगरेज़ों ने माधोजी सिधिया को उसकी देशघातकता के इनाम में दिया था वह 
सब अब दौलतराव सिधिया से सदा के लिए छिन गया। 


उड़ीसा प्रान्त 


उड़ीसा का अधिकांश भाग भी उस समय मराठों के अधीन था । नागपुर के भोंसले 
राजाओं का उस पर आधिपत्य था । प्रान्त के अनेक स्थानीय राजा भोंसले को ख्रिराज दिया 
करते थे । कम्पनी की बालेश्वर की कोठी मराठों ही के इलाक़े में थी और उस कोठी के 
अंगरेज़ मराठों की प्रजा थे। जिस समय मुगल सम्राट ने उड़ीसा प्रान्त की दीवानी कम्पनी 
को प्रदान की थी, उस समय केवल उत्तर की ओर के उस थोड़े से भाग की दीवानी कम्पनी 
को दी गई थी जो म्‌शिदाबाद के सूबेदार के अधीन था, बाक़ी सारे उड़ीसा पर दीवानी 
और फ़ौजदारी, दोनों के सम्पूर्ण अधिकार मराठों के हाथों में थे । किन्तु मराठों की सत्ता 
उस समय इतनी जबरदस्त थी और अंगरेजों का बल अभी इतना कम था कि उड़ीसा में 
रहने वाले अंगरेज़ मराठों की आज्ञाकारी और नम्र प्रजा बन कर ही उस प्रान्त में व्यापार 
करते रहे । लिखा है कि सन्‌ १७६७ में जब मराठों ने कम्पनी से चौथ की पिछली बक़ाया 
तलब की तो कम्पनी के डाइरेक्टर पिछली बक़ाया के १३ लाख रुपये देने के लिए राज़ी 
ही गए और साथ ही उन्होंने यह भी चाहा कि मराठे समस्त उड़ीसा प्रान्त की दीवानी 
का अधिकार कम्पनी को दे दें; किन्तु पत्र-व्यवहार होने पर मराठों ने इस दूसरी बात को 
स्वीकार न किया। मालूम होता हे कि उस समय से ही उड़ीसा में मराठों के विरुद्ध अंगरेज़ों 
की साज़िशें शुरू हो गईं। उड़ीसा में मराठों के अत्याचारों की अनेक झूठी कथाएँ भी उसी 
समय से गढ़ गढ़ कर फैलाई जाने लगीं । 


करनल कंम्पबेल को आदेश 


३ अगस्त, सन्‌ १८०३ को माक्विस वेल्सली ने करनल कंम्पबेल को एक लम्बा 
पत्र लिखा जिसमें उसे कटक प्रान्त पर चढ़ाई करने और वहाँ पर राजा राघोजी भोंसले 
की सामान्य प्रजा, जगन्नाथपुरी के पण्डों और प्रान्त तथा आस पास के सरदारों, ज्ञमींदारो 
और सामन्तों को राजा राघोजी भोंसले के विरुद्ध भड़काने और उनके साथ त्रह तरह से 
साज़िशें करने की विस्तृत हिंदायतें दी गईं । ये विस्तृत हिदायतें वेल्सली की कटनीति को 
बड़ी सुन्दरता से चित्रित करती हें; किन्तु इन्हें यहाँ पर उद्धुत करना व्यर्थ है। करनल 
केम्पबेल ने गंजम में अपनी फ्रौज जमा की । जिस तरह का ऐलान मैसूर की राजधानी में 
प्रवेश करते समय मैसूर की प्रजा के नाम जनरल हेरिस ने प्रकाशित किया था, उसी तरह 
का ऐलान अब उड़ीसा की प्रजा के नाम प्रकाशित किया गया । सरकारी पत्रों में लिखा 
है कि “जगन्नाथ के पण्डों के धामिक भावों, उनके पूजा पाठ और उनकी धाभिक प्रतिष्ठा” 
की ओर विशेष आदर दिखलाया गया, और आस पास के सामन्तों, ज़मींदारों इत्यादि में 

से किसी को लोभ देकर और किसी को डरा कर जिस तरह हुआ अपनी ओर मिलाया 
गया । 
| इन कट प्रयत्नों का और उड़ीसा की भारतीय प्रजा में राजन॑तिक चेतना के अभाव 
का परिणाम यह हुआ कि इतिहास लेखक जे० बीम्स के जब्दों में जिस समय अंगरेज-- 
“सामने दिखाई दिए, मराठों को अपनो लड़ाइयाँ अकेले लड़नो पड़ीं; लोगों 

ने उनको बिलकुल मदद नहों को । 
यही अगरेज़ लेखक लिखता हैँ कि यदि उड़िया लोग मराठों की मदद करते तो-- 
“पहाड़ियों और समुद्रतट के योद्धा राजा हमें बड़ी आपत्तियों में डाल सकते थे ।* 


जगनज्नाथपुरी पर कब्जा 

किन्तु एक तो कूटनीति में मराठं अंगरेजों का मुकाबला न कर सकते थे, दूसरे इस 
युद्ध के लिए अंगरेज्ञों की तैयारी वर्षों पहले से हो रही थी और मराठों की कोई तैयारी 
न थी । करनल कंम्पबल के नाम गवरनर जनरल के जिस पत्र का ऊपर ज़िक्र किया गया 
है, वह तक युद्ध के ऐलान से तीन दिन पहले का लिखा हुआ था । नतीजा यह हुआ कि 
उड़ीसा में अंगरेज़ों को करीब क़रीब कुछ भो लड़ाई लडनी नहीं पड़ी । गजम की सेना ने 
बिना रक्‍तपात १४ सितम्बर को मानिकपट्टन पर और १८ को जगन्नाथपुरी पर कब्जा कर 
छिया । 


बालेदवर पर क़ब्शा 

उत्तर की ओर कप्तान मॉरगन के अवीन एक दूसरी सेना ने कलकत्ते से जल के 
रास्ते आकर बालेश्वर पर चढ़ाई की । बालेश्वर के क़िले की मराठा सेना ने अगरेज़ों का 
मुकाबला किया, किन्तु बालेश्वर को पुरानी बस्ती के जमीदार, प्रहलाद नायक, ने मराठेों 
के विरुद्ध अंगरेज़ों को मदद दी ओर २१ सितम्बर, सन्‌ १८०३ को बालेश्वर अंगरेज़ों के 
हाथों में आ गया । बाजारों में मुनादी करवा दी गई कि प्रान्त पर अंगरेज़ कम्पनी का 
कब्जा हो गया । 


बाराबट्टी पर क़रजा 


गंजम वाली सेना जगन्नाथपुरी पर क़ब्ज़ा करने के बाद करनल हारकोर्ट के 
अधीन कटक की ओर बढ़ी । कटक का क़िला जिसे बाराबट्टी भी कहते थे, बहुत मज़बूत 
था । किले के चारों तरफ़ २५ फ़ूट से लेकर १३५ फ़ुट तक चौड़ी और २० फ़ूट गहरी 
खाई थी जो पानी से भरी थी। क़िले में जाने के लिए केवल एक तग पुल था। करनल 
हारकोर्ट २४ सितम्बर को पुरी से चछ कर १० अक्तूबर को कटक पहुँचा । कटक का 
नगर बिना किसी मुक़ाबले के फ़ौरन अंगरेज़ों के हाथों में आगया । चार दिन के बाद 

१४ अक्तूबर को बाराबट्ट्री का मज़बूत किला भी अंगरेज़ों के कब्जे में आगया । इस क़रिले 
की संरक्षक सेना में से भी कई ने अपने स्वामी राधोजी भोंसले के साथ दगा की । 


मय्रभंज की रानी 

इसके कुछ समय बाद उत्तर और दक्षिण की अंगरेजी सेनाएं आपस में मिल 
गई । बालेइवर और कटक के बीच में मयूरभंज और नीलगिरि नाम की दो रियासतें 
थीं। मयूरभंज की रानी और नीलगिरि के राजा के साथ अंगरेज़ों की साजिश पहले 
से जारी थीं। जें० बीम्स लिखता हैं कि गक अलग सैन्यदल इस खास काम के लिए पहले 
से भेजा गया कि वह-- 
“मय्रभंज और नीलगिरि पहाड़ियों का भूगोल समझ ले, खासकर इन 
पहाड़ों में आने जाने के रास्ते जान छे और दोनों रियासतों के राजाओं से पन्र- 
व्यवहार शुरू कर दे । इन दोनों राजाओं को सब काररवाइयों का पता रखने के 
लिए उनकी रियासतों में गुप्तचर भेजे गए, और यदि उनके कोई वकील या प्रति- 
निधि कटफ आना चाहें तो उन्हें पासपोर्ट देने की आज्ञा दी गई 
मथूरभंज की रानी पहले अगरेजों के साथ मिलने के विरुद्ध थी और लड़ने के लिए 
तेयार हो गई । हारकोंट ने उस पढ़ले कई खुशामद के पत्र छिखे | इस पर भी वह राजी 
न हुई । तब रानी के दत्तक पुत्र युवराज के साथ _प्त पत्र-व्यवहार करके, युवराज को 
रानी से फोडा गया । इस तरह करनल हारकीर्ट ने रानी को ज्यों त्यों कर राजी कर लिया 
और मयूरभंज की रियासत का कुछ भाग भी कम्पनी के अधीन कर लिया । 

होते होते १२ जनवरी, सन्‌ १८०४ को सम्बलपुर पर अगरेजों ने कब्जा किया 
और उड़ीसा का वह सारा भाग जो मराठा सासख्राज्य में शामिल था अंगरेज कम्पनी के 
शासन में आ गया । 


उड़ीसा में अंगरेज्ञी शासन 

मराठों के शासन में उड़ीसा को प्रजा अत्यन्त खुशहाल थी । जे ० बीम्स लिखता है 
कि चावल उस समय उस प्रान्त में १५ गण्डे का एक सेर यानी एक रुपये का सत्तर सेर 
(पौने दो मन) बिकता था | प्रान्त भर में कोई यह जानता ही न था कि दुप्काल किसे कहते 
हैं । इसीलिए, जे ० बीम्स लिखता हूं कि, जिस समय अपना राज जमाने के लिए अंगरेजी 
सेना ने उडीसा प्रान्त में प्रवेश किया-- 

“बहाँ के छोगों ने यह अच्छी तरह जानते हुए कि हम उस देश से अपरि- 
चित थे, सब ने आपस में एका कर लिया और किसो ने हमें किसो तरह को भी 
सहायता न दो । किसी ने हमारा खुले मुक़ाबला करने का साहस तो न किया, किन्तु 
वे सब के सब जड़वत अलग बं5 रहे। उन्होंने अपने काग्रज्ञात छिपा दिए और 

किसी तरह की सूचना हमें न दी । उन्होंने हर जगह किश्तियाँ, बेल और गाड़ियाँ 
हमारे रास्ते से हटा कर दूर भेज दो । जिन ज़मोंदारों को हमने यह हुकुम विया 
कि आप लोग कटक आकर अपनी अपनी जायदादों के मामले में सब तय कर लें, 
वे नहों आए और जब उनके धरों पर उन्हें तलाश किया गया तो नहीं मिले । 
कहा गया कि कहों बाहर यात्रा को गए हें, यह कोई नहीं बताता या कि कहाँ गए 
हूँ । किन्तु यदि अनजाने भी अंगरेज्ञ अफ़सरों से कोई ग़लती हो जाती थी, तो इसी 
जड़ निर्जोव जनसमूह में एकाएक जान आ जाती थी, और जोरों के साथ बार बार 
शिकायतें होने लगती थीं ।# 


उड़ीसा में वुष्काल 

निस्सन्देह उड़ीसा की प्रजा अपने मराठा और अन्य देशी शासकों की जगह पर 
विदेशी कम्पनी के शासन में आना पसन्द न करती थी । शीघ्य ही साबित हो गया कि 
उनकी आशंकाएँ बिलकुल सच्ची थीं । जे० बीम्स लिखता हूँ कि--अंगरेज़ों के पहुँचते 
ही प्रान्त भर में अन्न की भारी कमी पड़ने रूगी । क़रीब क़रीब हर पाँचवें साल भयंकरें 
दृष्काल पड़ने लगा और सदा दुष्काल का डर रहने लगा। प्रान्त पर क़ब्ज्ा करने के अगले 
द्वी साल कप्तान मॉरगन ने भारत के अन्य प्रान्तों से पुरी जाने वाले यात्रियों को सावधान 
कर दिया कि कटक प्रान्त में चावल की कमी हूँ, इसलिए यात्री अपने अपने प्रान्तों से भोजन 
का सामान साथ लेकर आवें ॥ 


बुन्देलखण्ड पर क़ब्ज़ा 

बुन्देलखण्ड का प्रदेश अंगरेज़ों को और भी अधिक सुगमता से मिल गया । यह 
प्रदेश पेशवा के अधीन था । यहाँ का राजा शमशेर बहादुर पेशवा को खिराज देता था । 
बसई की सन्धि में पूना के दक्षिण का कुछ इलाक़ा और कुछ सूरत के पास का इलाक़ा पेशवा 
ने कम्पनी के नाम कर दिया था। अब पेशवा पर ज़ोर देकर उन दोनों छोटे छोटे इलाक़ों 
के बदले में बुन्देलखण्ड का समृद्ध प्रान्त अंगरेज़ों ने पेशवा से माँग लिया । 





कि >>-++- 3 +++ स्किल लिलकण+ 4 -न्‍न्‍जनन लक जन>न न» 





जलन नफन अनिल *+ 


# 60] इज़बाल ०0 0प्रा हागबक्ाा०6८ ०ए पा6 20प्र779, पाठ थी णञ0 006 80०0076 
808ा॥60 4707 70०एछ778 प्र8 वा ्ातए ५४५, 70 ०ऊ9था 76९8848700९ ५४४8४ ५९7४प77९0 प्र0०१, 
छा थी इडागातवात॥ 8 &200--79289०६४ एटा 70067॥, )7ण7748007 एव४7॥९]0, 00865, 
एछप्परा0278 00 ८8748 8९०६ 0फ0 6 पा [ए४५, 6 टल्यांगवे्वा8 जी0 ए९7९४ 0/0७7९१०0 80 
0 (पाघबइटाट 80 86006 600 शाला 2४६86 00 ॥0| 80, ६१0 ०णा 8९४/टॉांपड 0 पाला 
पीला 40765 ०070 9704 02 00000, ९7९ 76907760 85४ 38086९9[6, 0॥ 8 ]07769, 90 ०76 
एा6०ज़ शाीहशा0,. कप | एणा [छ्ञाणशाएल ए6 एशह्ांशी जीएटा$ 2077860 ाए प्रां४६8]:6 
पाला (6 8900७000ए9 76007760 40 (6 तप "6७ 7858, &00 ०07रफ़ाक्रांत8 ९९ 40700 8॥0 
]7068880(.7"-- 3. 82877$ ॥7 0८ 800ए८ २०३७४. 

पूं' “(80६ ॥0ण9 0०६8 40 06 0000698796 83 ३ 5 6/,7784्‌ पढाई $8/679678 ६7090 - 
०घ# ##886 6779 ए०६#३ ० 87797 #चॉ९ 4७ & 626 ४8 0072/6%/# (डा ० १४७;४2८० दथवे दा ४05॥/# 
09% ##९ ४९४6 ० [870४४8९6... 0 75६ ॥06९067700., 803, &॥ प्राइषआा एशथ। 8 779806 07 
46607 प्रीणाइक्चात गाह्षणा9$ छा 7608 407 एछल्ले8806.  6ै8५॥ णएा 8$ उप्॥6, 804. 
(एकपकांप्र 08७ 8 जतवलारत 00 एद्ा। को फऐॉहए98 छा प्रो हास्य! 8टबालं(ए 0 तंएह 890 
00ए४ं6७३४ 8६ (पर(82९९ बच (0 27068४0प7 0 [7तघ्र०6 (60 0 37579 धाल्यइ७९ए८७३ जाप 
ए70शांड078 ए्०076 शालांएड ४४6 छ0शं।06."-..3. 86855, 70 706 २०१९४ 890४6 (१४०॥०४. 





साम्राज्य विस्तार ४६१ 


किन्तु राजा शमशेर बहादुर ने अंगरेज़्ों की अधीनता में रहना स्वीकार न किया। 
इसलिए करनल पॉवेल के अधीन एक सेना इलाहाबाद से बुन्देलखण्ड भेजी गई। ६ सितम्बर, 
सन्‌ १८०३ को इस सेना ने जमना पार कर बुन्देलखण्ड में प्रवेश किया। राजा शमशेर 
बहादुर अपनी सेना लेकर म॒क़ाबले के लिए बढ़ा। लिखा हे कि १६ सितम्बर को गोसाईं 
हिम्मत बहादुर अपनी विशाल सेना सहित अपने स्वामी से विश्वासघात कर अंगरेज़ों से 
आ मिला । १३ अक्तूबर को केन नदी के पास अंगरेज़ों और हिम्मत बहादुर की संयुक्त 
सेनाओं का राजा शमशेर बहादुर की सेना के साथ एक संग्राम हुआ । अन्त में हार खाकर 
शमशेर बहादुर को अपना राज छोड़ कर बेंतवा पार भाग जाना पड़ा । 

१६ दिसम्बर, सन्‌ १८०३ को बसई की सन्धि में आवश्यक परिवर्तत करके उस 
पर पेशवा बाजीराव के दस्तख़त करा लिए गए । इन शर्तों के अनुसार बुन्देलखण्ड का 
प्रान्त बाज़ाब्ता अंगरेज़ कम्पनी के शासन में आ गया । 


कोपल पर कब्जा 


अलीगढ़, देहली, आगरा और आस पास के इलाक़े पर भी उन दिनों मुग़ल सम्राट 
का आधिपत्य नाम मात्र का रह गया था। इस इलाके का कियात्मम शासन सिधिया 
कुल के हाथों में था, और वहाँ की रक्षा के लिए माधोजी सिधिया ने दी बॉइन नाम के एक 
फ्रान्सीसी को नियुक्त कर दिया था । दी बॉइन के बाद एक दूसरा फ्रान्सीसी, कप्तान पैराँ, 
सिंधिया के इस इलाक़ की सेनाओं का सेनापति नियुक्त हुआ । यह बड़ी मनोरंजक बात 
हैं कि सिधिया पर एक खास दोय यह मढ़ा जाता था कि उसने अपने यहाँ कप्तान पैरा 
के अधीन एक फ्रान्सीसी सेना नियुक्त कर रखी थी, इन दोनों फ्रान्सीसियों में से दी बाइन 
बारेन हेस्टिग्स का एक खास आदमी था और वारेन हेस्टिग्स ही की सिफारिश पर 
माधोजी सिधिया ने उसे अपने यहाँ नौकर रखा था, और इसी यूद में साबित हो गया कि 
दी बॉइन का उत्तराधिकारी कप्तान पराँ भी अंगरेज़ों से मिला हुआ था । 

७ अगस्त, सन्‌ १८०३ को जनरल लेक इस सब इलाक़े को विजय करने के लिए 
कानपुर से सेना सहित रवाना हुआ । २८ अगस्त को वह सिंधिया की सरहद पर पहुँचा । 
२९ अगस्त को उसने बडी आसानी से सिधिया के सरहदी क़िले कोयल को विजय कर 
लिया। उसी दिन जनरल लेक ने माक्विस वेल्सली के नाम एक प्राइवेट पत्र में इस सरल 
विजय का कारण यह बताया कि-- कप्तान पेराँ के कुछ साथी, विशेषकर जाट और 
सिख अंगरेज़ों के पहुँचने से पहले ही क्रिला छोड़ कर चले गए थे »< »« » और मराठा 
सेना के छे यूरोपियन अफ़सर सिबिया की नौकरी छोड़ कर अंगरेजी सेना की ओर आ 
मिले ।/”* 


अलोगढ़ का संग्राम 
कोयल पर क़ब्जा करने के बाद जनरल लेक ने अलीगढ़ पर चढ़ाई करने का इरादा 

४६२ भारत में अंगरेशी राज 


किया । कोयल से उसने १ सितम्बर, सन्‌ १८०३ को माक्विस वेल्सली के नाम एक और 
“प्राइवेट पत्र लिखा, जिसमें ये वाक्य आते हें--- 

“में अभी तक इस जगह से नहीं हिला, और न अभी अलोगढ़ का क़िला 
मेरे हाथों में आया है; मेरा लक्ष्य यह हे कि रिशवत दे कर उस किले के अन्दर की 
सेना को किले से बाहर निकाल लूँ और मुझे विश्वास है, में इसमें सफल हूँगा । 
> >< » यह क़िला बड़ा ही मज़बत हे, और यदि इसका विधिवत्‌ मोहासरा 
किया गया तो कम से कम एक महीना रूग जायगा । >< >८ » इसलिए यवि थोड़ा 
सा धन खर्च करके में अपने आदमियों की क्रोमती जानें बचा सकूँ, तो आप मुझे 
अपराधों या फ़ज्लख्े न समझेंगे।* 
फिर भी अलीगढ़ के किले की हिन्दोस्तानी सेना नमक हलाल साबित हुई। 

सितम्बर को लेक ने गवरनर जनरल को फिर लिखा--- 

“जसा मेंने आपको पहली तारीख़ के पत्र में लिखा था, उसके मुताबिक 
मेने हर तरह से समझा कर प्रयत्न किया कि ये लोग क़िला छोड़ दें, और उन्हें एक 
बहुत बड़ो रक़म देने का वादा किया, किन्तु वे मुक़ाबला करने का दृढ़ निईुतय 
किए बंठे थे, और उन्होंने बहुत जम कर, और मे कहूँगा, अत्यन्त बोरता के साथ 
हमारा सुक़ाबला किया । 
फिर भी क़िले के कुछ हिन्दोस्तानी और अधिकांश यूरोपियन अफ़सरों और सिपा- 

हियों पर लेक का जादू चल गया । ४ सितम्बर को सवेरे जनरल लेक ने किले पर हमला 
किया । सिधिया के उन यूरोपियन अफ़यरों मे, जा वात्रु ग्रे आ मिले, एक अगरेज़ लूकन 
था। लकन ही ने क़िले के गुप्त रास्ते का अगरेज़ों को भेद दिया | जनरल लेक ने अपने पत्र 
में गवरनर जनरल से सिफ़ारिश की हे कि “लकन को खूब इनाम दिया जाय क्योंकि 
बह सिधिया की नौकरी छोड़ कर इसलिए चला आया था ताकि उससे अपने देश के विरुद्ध 
कोई काम न हो जाय । और क्योंकि अछीगढ़ के किले को जीतने में “हमें उसकी सेवाओं 
से असीम लाभ हुआ है ।7 

साधझाज्य विस्तार ४६१३ 
अलीगढ़ विजय 


लकन और उस जैसे अन्य अनेक विश्वासघातकों की सहायता से ४ सितम्बर को 
ही अलीगढ़ का अत्यन्त मज़बूत” किला अंगरेज़ों के हाथों में आ गया । फिर भी कहा जाता 
हैँ कि लेक की सेना के बहुत से आदमी अलीगढ़ की लड़ाई में काम आए । 

इस मामले में सिधिया की सेना के फ्रान्सीसी सेनापति पेराँ की नीयत भी सन्दिग्ध 
मालम होती हूँ । जनरल लेक के कानपुर से चलते समय पैराँ अपनी सेना के साथ 
अलीगढ़ में मौजूद था । लिखा हूँ कि पेराँ के पास एक बड़ी सेना थी और हिन्दोस्तान भर 
में अलीगढ़ का क़िला सवंथा अजेय और अलुध्य प्रसिद्ध था। स्त्रयं जनरल लेक ने मारक्विस 
वेल्सली को अपनी विजय का समाचार देते हुए लिखा कि-- इस किले की असाधारण 
मजबूती को देखते हुए, मेरी राय में, अंगरेजों की वीरता इससे अधिक जोरों में कभी न 
चमकी होगी ।' 


पराँ का चरित्र 


पराँ ने एक बार अपनी सेनाएं जमा करके किले की रक्षा का इरादा ज्ञाहिर किया । 
उसके बाद जनरल लेक के पहुँचने से पहले किले को अपने एक फ्रान्सीसी मातहत, पैद्राँ, के 
ऊपर छोड कर प॑ राँ एकाएक हाथरस चला गया । इतिहास लेखक मिल ने यह कह कर पंरां 
के चरित्र की प्रशंसा की हैँ कि--- यदि वह अंगरेज़ों के साथ सोदा करके अपना युद्ध का 
भारी सामान अंगरेज़ों के हवाले कर देता तो उसे अंगरेज़ों से एक बहुत बड़ी रक़म मिल जाती, 
किन्तु उसने ऐसा नहीं किया। दूसरी ओर यह भी कहा जाता हूँ कि स्वयं सिधिया का विश्वास 
पैराँ पर से हट गया था और इसी समय के निकट पंराँ की जगह सिधिया ने एक दूसरा 
सेनापति नियुक्त करके भेज दिया था | यह भी लिखा हैँ कि पँंराँ के अधिकांश अंगरेज़ 
और फ्रान्सीसी मातहत अफ़सर अंगरेज़ों से मिल गए थे | माक्विस वेल्सली के पत्र में 
लिखा हें-- 

“मो० पेराँ ने यह भी कहा कि अपने अधोन यू रोपियन अफ़सरों को विश्वास- 
घातकता और कृतध्नता से मुझे विद्वास होगया कि अब अंगरेज़ी सेना का मुक़ाबला 
करना व्यर्थ हें ।* 
अलीगढ़ की विजय की शताब्दी के अवसर पर ४ सितम्बर, सन्‌ १९०३ को 

“पायोनियर” के एक लेखक ने लिखा--- 

“दावे से बयान किया जाता हूँ कि पेराँ ने अपनी बच्चत की एक बहुत बड़ों 

रफ़्म' ईस्ट इण्डिया कम्पनी के कारबार में लगा रखो थी । | 

ड्द्ड भारत में अंगरेशो राज 


निस्‍्सन्देह यह बचत की रक़म' उसे अंगरेज़ों ही से मिली थो | कोई सन्देह नहीं 
कि कप्तान पैराँ भी कम्पनी का धनक्रीत था । 
अलोगढ़ के पतन के बाद पैराँ ने सिधिया की नौकरी छोड़ दी । 


फेक के गृप्त उपाय 


जनरल लेक के लिए अब सिंधिया के बाक़ी उत्तरी इलाक़े पर क़ब्जा करना और 
भी सरल हो गया | गवरनर जनरल ने लेक को लिखा कि आप अलोगढ़ के बाद सिंधिया की 
राजधानी ग्वालियर पर हमला करें । ग्वालियर में सिधिया के नायक अम्बाजी के साथ 
लेक का गुप्त पत्र-व्यवहार जारो था, किन्तु अम्बाजी अभी तक सिंधिया के साथ विश्वास- 
घात के लिए राज़ी न हुआ था । इसलिए लेक को ग्वालियर की ओर बढ़ने को हिम्मत न हो 
सकी । उधर दिल्‍ली में सम्राट शाह आलम के साथ गवरनर जनरल का पत्र-व्यवहार जारी 
था । २९ अगस्त को कोयल में जनरल लेक को मुग़लू सम्राट की ओर से एक पत्र मिला | 
तुरन्त जनरल लेक ने अलीगढ़ लेने के बाद दिल्‍ली की ओर बढ़ने का निश्चय कर लिया । 
मार्ग में कोँंगा का किला था। ८ सितम्बर को जनरल लेक ने कौंगा के क़िले पर क़ब्जा किया । 
उसी दिन कौंगा से जनरछ लेक ने गवरनर जन रल को एक प्राइवेट पत्र में लिखा-- 

“हम लोग आज सुबह यहाँ पहुँचे और हमे एक बहुत मज़बूत छोटा सा क़िला 
मिला । यदि अलोगढ़ के पतन के अगले हो दिन यहाँ को सेना स्वयं क्रिला छोड़ कर 
न चलो गई होती तो हमे देर लगतो और मुसोबत होतो । 

“में सोचता हें कि जब आप सुरेंगे कि किस किस गुप्त उपाय से यह सब काम 
किया जा रहा है तो आप बहुत खुश हों गे। सेना के इ तिहास में यह एक बिलकुल नयी 
तरह फा काम है, और हमें अभो तक इसमें खूब आाइचयेजनक सफलता प्राप्त हुई 
हैं। में समझता हूँ, तोन ओर पड़ाव में हम दिल्‍लो के बहुत नज्ञदोक पहुँब जायेंगे ।/* 


साँदी और सोने की गोलियाँ 

निस्सन्देह संसार के सैनिक इतिहास में जनरल लेक की ये सब विजय “बिलकुल 
एक नयी ही तरह की विजय थी । सिधिया के आदमियों के ऊपर इस युद्ध भर में लोहे की 
गोलियों के स्थान पर जनरल लेक खूब जी खोल कर चाँदी और सोने की गोलियाँ चला 
रहा था, और सिध्रिया के विदेशों नौकरों की दग़रा और भारतवासियों में राष्ट्रीय भाव के 
शोकजनक अभाव के कारण लेक को खूब आइचर्यजनक सफलता” प्राप्त हो रही थी । 
यही लेक का “गुप्त उपाय था। 

लुई ओऔरग्‌इन 

देहली में लई बौरगृइन नाम के एक फ्रान्सीसी के मातहत सिधिया की एक जबरदस्त 
सेना रहती थी, जिसके साथ एक बहुत बड़ा तोपखाना था। मालूम होता है, इस लुई बौरगुइत 
ने सिंधिया के साथ विश्वासघात नहीं किया । ११ सितम्बर, सन्‌ १८०३ को जमना के इस 
पार लई बौरग्‌इन की सेना और जनरल लेक की सेना में एक घमासान संग्राम हुआ । लेक 
के अनेक अफ़सर और सिपाही इस संग्राम में काम आए | किन्तु स्वयं सम्राट शाह आलम 
के आदमियों द्वारा लई बौरगुइन की सेना के भीतर भी लेक की चाँदी की गोलियाँ चल 
चुकी थीं। विजय अन्त में जनरल लेक की ओर रही और सिधिया की जबरदस्त तोपें 
अंगरेज़ों के हाथ आईं । 

१२ सितम्बर को लेक ने गवरनर जनरल के नाम एक विस्तृत पत्र लिखा कि 
किन किन कारणों से में वालियर का इरादा छोड़ कर दिल्‍ली की ओर बढ़ आया । 


दिल्ली का क्रियात्मक प्रभुत्व 

दिल्ली में १६ सितम्बर, सन्‌ १८०३ को विजयी लेक ने सम्राट शाह आलम से भेंट 
की । एक पिछले अध्याय में दिया जा चुका हैँ कि किस तरह के झूठे वादों में फैंस कर भोले 
और अभागे मुग़लू सम्राट ने अपने देशवासी सिंधिया के विरुद्ध विदेशियों का साथ दिया । 
बहुत सम्भव हैँ कि बिना शाह आलम की सहायता और सहानुभूति के दिल्‍ली विजय करना 
अंगरेज्ञों के लिए इतना सरल न होता । शाह आलम को शुरू से अंगरेज़ों पर थोड़ा बहुत 
सन्देह भी अवश्य था। एक बार उसने कहा था कि-- ऐसा न हो कि मुल्क पर क़ब्ज़ा कर 
लेने के बाद अंगरेज़ मुझे भूल जाये ।” सम्राट के दरबार के अन्दर भी अंगरेज़ों के छि्रे हुए 
हित सावक मौजूद थे, उन्हीं के समझाने बुआने पर गाह आलम ने अंगरेज़ों का साथ दिया । 
अन्त में शाह आलम का डर सच्चा निकला । 

१६ सितम्बर, सन्‌ १८०३ ही को जनरल लेक ने दिल्‍ली का सारा शासन प्रबन्ध 
अपने हाथों में ले लिया । कहने के लिए इसके बाद भी कम्पनी के अफ़सतर और अंगरेज़ 
शासक दिल्ली के सम्राट को हिन्दोस्तान का सम्राट मानते रहे, और कम्पनी सरकार का 
उसे अधिराज स्वीकार करते रहे, किन्तु वास्तव में इस समय से ही इन उपाधियों में सिवाय 
उपचार के और कुछ बाक़ी न रह गया। लेक ने दिल्‍ली को आमदनी में से बारह लाख रुपये 
सालाना सम्राट के ख़चे के लिए नियत कर दिए और भारत का सम्त्राट एक तरह से विदेशी 
कम्पनी का पेनशनर बन कर रह गया । 

सम्प्राट के साथ जनरल लेक के इस सलक को बयान करते हुए इतिहास लेखक, 
मेजर आचंर, लिखता हं-- 

“इसमें सन्देह नहीं कि सम्राट हम अंगरेज़्ों को सब से कम पसन्द करता हूं, 
क्योंकि उसकी सलतनत हमारे चंतल से लिकल कर फिर कभी भी उसके हाथों में 
नहीं जा सकतो; >< »< » अंगरेज़ों ने बहुत दिनों से सम्राट के अधिकार को नहों 
माना, किन्तु जब तक उन्हें इसते फ़ायदा रहा वे कपट नीति द्वारा सघ्ाट को ओर 
ऊपरी आदर दिखलाते रहे, और जब उन्हें सम्राट के नाप को सहायता को भी 
अरूरत न रही तो उन्होंने > >< >< अपनो समस्त कृतशता को एक पेसरान के अस्दर 


४६६ भारत में अंगरेज्ञी राज 


बन्द कर दिया । >< »< >< सम्लाट से उसके राजत्व के लक्षण अहुग कर दिए गए, 
सलतनत को वाधिक आय उससे छीन कर विदेशियों के काम में लाई गई, सिवाय 
अपने खास कुटम्ब के और हर तरफ़ से उसके अधिकार परिमित कर दिए गए, 
सारांश यह कि सिवाय हिन्दोस्तान के बादशाह” की उपाधि के ओर सब स्वत्व, 
सत्ता और अधिकार सम्राट से छीन लिए गए, और यह सब बारह लाख रुपये 
सालाना की उदार (! ) पेनशन के बदले में ।* 


करनल आऑक्टरलोनी 


जनरल लेक ने करनल ऑक्‍्टरलोनी को दिल्‍ली में कम्पनी का रेज़िडेण्ट और वहाँ 
की सेनाओं का प्रधान सेनापति नियुक्त किया, और उसके मातहत एक पलटन और चार 
कम्पनियाँ देशी पैदल और एक पलटन मेवातियों की दिल्‍ली की रक्षा के (लए छोड़ दो । 
इस ऑकक्‍्टरलोनी की एक विदेयता यह थी कि वह दिल्‍ली में मुसलमात्री ढँग से रहता था, 
मुसऊलमानी पोशाक पहनता था, अनेक मुसलमान तवाथफ़ें रखे हुए था, और दिल्‍ली भर 
की तवायफ़ों और महल के खोजों के ज़रिए गहर और दरबार की राब ख़बरें रखता था । 
सिधिया के उन यूरोपियन अफ़म्तरों में से अनेक जो अंगरेज़ों से मिल गए थे, अब फिर 
दिल्‍ली की नयी संरक्षक सेना के विविध पदों पर नियुक्त कर दिए गए । 


आगरे के क़िले पर क़ड्ज़ा 


२४ सितम्बर को जनरल लेक ने देहली से आगरे की ओर कच किया । आगरे 
पहुँच कर कई दिन तक अव्यवस्थित लड़ाई होती रही। क़िले के अन्दर से सिधिया की सेना 
ने पहले शत्रु का मुकाबला किया, फिर जनरल लेक के “गुप्त उपाय” के प्रताप से सिधिया 
के क़रीब ढाई हज़ार सिपाही आगरे के किले से निकल कर लेक की सेना में आ मिले । 
१७ अक्तूबर की शाम को क़िले की बाक़ी सेना न इस शर्ते पर कि उनकी जान और उनके 
माल की रक्षा की जायगी, क़िला अंगरेज़ों के सपुर्द कर दिया । 


रूसवाड़ी का संग्राम 


उत्तर में जनरल लेक के लिए अब केवल एक और लड़ाई लड़ना बाक़ी था। आगरे 
और ग्वालियर के बीच में इस समय एक और सच्न& मराठा सेना थी, जिसमें कुछ दक्षिण 
से आई थी और कुछ देहली की परास्त सेना शामिल थी । इस सेना के पास अनेक भारी 

तोपें भी थीं। पता चला कि यह सेना आगरे की ओर बढ़ रही है। २७ अक्तूबर को लेक 
इस सेना के मुक़ाबले के लिए आगरे से निकला। १ नवम्बर, सन्‌ १८०३ को आगरे के पास 
लसवाड़ी नाम के स्थान पर दोनों ओर की सेनाओं में मुठभेड़ हुई । सिधिया के इन वफ़ादार 
सैनिकों ने वीरता के साथ शत्रु का मुक़ाबला किया। २ नवम्बर को लेक ने एक गुप्त' पत्र 
में माक्विस वेल्सली को लिखा-- 

“ये लोग शेतानों की तरह लड़ें, बल्कि कहना चाहिए वीरों को तरह लड़े, 
और यदि हमने ऐसे ढंग से हमला करने का प्रबन्ध न किया होता जेप्ता कि हमें 
जबरदस्त से जबरदस्त सेना के लिए, जो कि हमारे म॒क़ाबले में आ सकती थी, करना 
चाहिए था, तो मुझे पूरा विश्वास हु कि जो स्थिति शत्रु की थी, उससे हम हार 
जाते ।” | 
किन्तु यहाँ पर भी लेक के न हारने का कारण उसके “हमले का कोई ढेंग' विशेष 

न था । इसी पत्र में और आगे चल कर लेक साफ़ लिखता है-- 

“यदि फ्रान्सीसी अफ़त्तर उनके नेता बने रहते तो मुझे डर हे कि परिणाम 
अत्यन्त ही सन्दिग्ध होता । अपने जीवन भर में में इतनी बड़ी या इससे सिलतो 
जुलती आपत्ति में कभी नहों पड़ा। और में ईइवर से प्रार्यंता करता हैं कि फिर कभो 
ऐसी हालत में न पड़ ।* 
ऐन उस समय जब कि जनरल लेक को पराजय अपने सामने खड़ी दिखाई दे रही 

थी, मराठा सेना के नेता अंगरेज़ों की ओर आ मिले । जनरल लेक को फिर से आशा बँंधी 
और अन्त में यद्यपि लेक के अनेक अफ़पर और अधिकांश सिपाही लसवाड़ी के मैदान में 
काम आए, फिर भी विजय जनरल लेक ही की रही । लेक के २८ अक्तूबर के एक पत्र से 
साबित है कि कई दिन पहले से लेक ने अपने “गज्त उपाय” इस सेना में शुरू कर दिए थे । 
मराठा सेना की तोपें भी अंगरेज़ों के हाय आई। लसवाडी की लड़ाई भी भारत की निर्णायक 
लडाइयों में गिनी जाती है, क्योंकि लूसवाड़ी की सेना उत्तर भारत में मराठों की अन्तिम 
सेना थी। मराठों की जो तोपें इन अनेक संग्रामों में अंगरेज़ों के हाथ आईं, उनके बारे में 
अनेक अंगरेज़ अफ़सर स्वीकार करते हैं कि वे अंगरेज़ों की उस समय की तोपों से हर बात 
में बढ़िया और कहीं अधिक उपयोगी थीं । 


गखालियर विजय की योजना 
दौलतराब सिधिया को सत्ता को समाप्त करने के लिए अब केवल दो बातें बाक़ी 

४६८ भारत में अंगरेज्ञी राज 


थीं। एक राजधानी ग्वालियर पर क़ब्ज़ा करना और दूसरे सिविया और उसके साथ की 
सवार सेना को परास्त करना । 

ग्वालियर की रक्षा अम्बाजी के सपुर्दे थी । अम्बाजी को सिंधिया से फोड़ने के प्रयत्न 
जारी थे। लसवाड़ी की विजय के बाद जनरल लेक ने माक्विस वेल्सली को लिखा-- 

“में बड़ा खुद हें कि सिजाय ग्वालियर के आपकी और सब इच्छाएँ मेंने पूरो 
कर दी हूँ। मुझे विद्वास हूँ कि ग्वालियर हमें अम्वाजी के साथ सन्धि करके सिल 
जायगा। इन सेनाओं के हार जाने के कारण अम्बाजी फ़ोरन सन्थि के लिए राज़ो 
हो जायगा ॥* 


जयपुर नरेश को भयभीत करना 


अगले दिन लेक ने गवरनर जनरल को लसयाड़ी ही से फिर एक पत्र लिखा-- 
“उ्योंही में अपने घायलों को यहाँ से हटा सका, से उस सन्दिग्ध चरित्र के 
मनुष्य अम्बाजो की ओर कूच करूँगा किन्तु पहले में धोरे-धोरे बढ़/गा, क्योंकि 
जयपुर के राजा के ऊपर में यह असर डालना वबाहता हूँ कि यदि वह शोध राज़ो न 
हो गया तो में जयपुर की ओर बढ़ने वाला हूँ। भेरा उद्देश्य केवल यह हुं कि वहु डर 
कर जलदी से फ़ेसछा कर डाले। इस समय मालूम होता हे वह बहुत सन्दिग्भ खेल 
खेल रहा हूं ४ग 
निस्‍्सन्देह जनरल लेक का “उद्देश्य केवल डर दिखाना” था। उसे अभो तक जयपुर 
या ग्वालियर, दोनों में से किसी पर भी हमला करने की हिम्मत न थी । राजपूताने के 
राजाओं के साथ बहुत दिनों से साजिशें जारी थीं। किन्तु बिता अम्बाजी के फूटे या महाराजा 
जयपुर की सहायता मिले न वह ग्वालियर पर हमला करने का साहस कर सकता था और 
न उस हालत में जयपुर पर हमला करने का ही उसे साहस हो सकता था। जनरल लेक ने 
या उसके साथियों ने हिन्दोस्तान में कोई लड़ाई अपने सैन्यबल या वीरता के सहारे नहीं 
जीती और न अभी तक अंगरेज़ों की साजिशो का जादू ही अम्बाजी पर चल पाया था । 
किन्तु मालम होता हैँ कि महाराजा जयपुर भी छेक की चालों में आ गया । 
१४ नवम्बर को एक “अत्यन्त गृप्त और प्राइवेट” पत्र में ऊेक ने गवरनर जनरल 
को लिखा--- 
“लसवाड़ी की विजय से जयपुर के राजा और उसके समस्त बदमाश 

और दरााबाजश सलाहकारों को अक़ल आ गई है। अब वे लोग मेरे कंम्प की ओर जा 

रहेहें ।"* 

इन सुन्दर (? ) शब्दों में जनरल लेक ने भारतीय देशघातकों की क़द्र की । पर 
इसके बाद भी लेक को ग्वालियर पर हमला करने की हिम्मत न हो सकी । 


दोनों पक्षों में सन्धि की उत्सुकता 


उबर दक्षिण में जनरल वेल्सली अपने भाई गवरनर जनरल को साफ़ लिख चुका 
था कि दौलतराव सिधिया को और अधिक हानि पहुँचाने या उसकी' सवार सेना से लड़ने 
की मुशझ्नमें अब हिम्मत नहीं हैँ । माक्विस वेल्सली महाराजा दौलतराव सिधिया और 
राजा राघोजी भोंसडे, दोनों का पूरा सर्वंनाश करना चाहता था। किन्तु यह इस समय 
असम्भव दिखाई दिया । अंगरेज़ों का ख़चें भी खागकर रिशवतों में बेहद हो चका था । 
दोनों पक्ष थक गए थे, और दोनों इस समय सन्धि के लिए उत्सुक थे । 


सिधिया और भोंसले के साथ सन्धि 


पत्र-व्यवहार शुरू हुआ और दिसम्बर सन्‌ १८०३ में बरार के राजा राधोजी भोंसले 
और ग्वालियर के महाराजा दौलतराव सिधिया, दोनों के साथ अंगरेज़ों की सन्धि हो 
गई जिसमें दोनों के वे अत्यन्त उपजाऊ प्रान्त जो अंगरेज जीत चुके थे, कम्पनी के राज्य 
में मिला लिए गए । 

जसवन्तराव होलकर को अंगरेज़ अभी तक अपनी ओर मिलाए हुए थे । असहाय 
दौलतराव को सब से अधिक डर उसके पुराने शत्र जसवन्तराव होलकर का दिलाया गया । 
लाचार होकर फ़रवरी सन्‌ १८०४ में दौलतराव सिधिया ने बरहानपुर में कम्पनी के 
साथ उसी तरह की सब्पीडियरी सन्त्रि स्वीकार कर ली, जिस तरह की सन्धि पेशवा 
के स्वीकार करने के विरुद्ध उसने कुछ समय पहण उतने प्रबल प्रथत्व किए थे । कम्पनी 
की सेना अब सिंधिया के ख़र्च पर सिंधिया के राज्य में, किन्तु कम्पनी के अंगरेज़ अफ़सरों 
के अधीन, रहने लगी । 

कम्पनी का भारतीय साम्राज्य जितना इस युद्ध से बढ़ा उतना शायद किसी भी 
दूसरे युद्ध से नहीं बढ़ा। वास्तव में यदि देखा जाय तो माक्विस वेल्सली को अब तक अपनी 
आशा से कहीं अधिक सफलता प्राप्त हुई। किन्तु यह सब दूसरे मराठा युद्ध का केवल पूर्बाद्ध 
था। इस युद्ध के उत्तराद्ध का वर्णन आगे के अध्यायों में किया जायगा । उसी वर्ष भारत 
में बह भयंकर सूखा पडा, जिस तरह का सूखा कहा जाता हूँ भारत के इतिहास में पहले कभी 
न पड़ा था परिणामस्वरूप चारों ओर भयंकर अकाल ही अकाल दिखाई देने लगा । 

पस्चीसवाँ अध्यांय 


जसवन्तराव होलकर 
भअंगरेशों के बादों का मुल्य 


जसवन्तराव होलकर आरम्भ में अपनी अदूरदरशिता के कारण पेशवा के और दूसरे 
मराठा नरेशों के विरुद्ध अंगरेज़ों के हाथों में खेलता रहा । जिस समय अंगरेज़ सिधिया 
और भोंसले के साथ युद्ध की तैयारी कर रहे थे, उस समय वे जसवन्तराव की खुशामद 
में लगे हुए थे । जुलाई सन्‌ १८०३ में जनरल वेल्सली ने क़ादिर नवाज़ खाँ को एक गुप्त 
पत्र देकर, जसवन्तराव के पास भेजा और क़ादिर नवाज़ ख्राँ की मारफ़त जसवन्तराव 
से यह वादा किया कि यदि आप अंगरेज़ों के विरुद्ध महाराजा सिधिया और राजा राघोजी 
' भोंसले को सहायता न दंगे तो अंगरेज़ अमुक अमुक इलाक़े सिधिया से लेकर आपके हवाले 
कर देंगे और सदा आपके मददगार रहेंगे। इसके बाद जनरल वेल्सली ने गवरनर जनरल 
के कहने से जसवन्तराव को कई पत्र लिखे, जिनमे उसने जसवन्तराव से वादा किया कि 
युद्ध समाप्त होने के बाद गंगा और जमना के बीच के बारह जिले, दक्षिण के कुछ ज़िले 
और बुन्देलखण्ड और उत्तर भारत का कुछ और इलाक़ा, जो पहले होलकर राज मे रह 
चुका था, सब आपको दे दिया जायगा। दोनों वेल्सली भाइयों ने अपने छपे हुए पत्रों में इन 
पत्रों का लिखना स्वीकार किया है। इन झूठे वादों से अंगरेज़ों का मतलूब उस समय केवल 
यह था कि जसवन्तराव अंगरेज़ों के विरुद्ध सधिया ओर भोंसले की सहायता न करे । 
जनरल वेल्सली और जनरल लेक ने अपने पत्रों में यह भी स्वीकार किया हैं कि यदि 
जसवन्तराव होलकर सिधिया की मदद के लिए पहुँच जाता, तो वेल्सली के लिए असाई 
और अरगाँव के मेदान जीत सकना या लेक के लिए आगरा और लुसवाड़ी में विजय प्राप्त 
कर सकना असम्भव होता । 


जसवन्तराव फे साथ सलक 
किन्तु सिधिया और भोंसले, दोनों पर विजय प्राप्त करते ही अंगरेजों ने जसवन्तराव 
की ओर अपना रुक बदल दिया। वास्तव में इस युद्ध के समाप्त होने से पहले अंगरेज़ों ने 
जसवन्तराव को भी कुचलने का इरादा कर लिया था | १२ दिसम्बर, सन्‌ १८०३ को 
जनरल वेल्सली ने मारक्विस वेल्सली के प्राइवेट सेक्रेटरी मेजर शॉ को एक पत्र में लिखा--- 
“जब तक हम होलकर पर हमला न करेंगे और पेशवा के सब इलाक़े भी 
पेशवा से न छीन लेंगे, तब तक हम इन वेशों से मराठों को क्तई बाहर निकाल देने 
में सफल न होंगे, जाहे सिधिया हमें अपने अधिकार दे भी क्यों न दे (7! * 


४७ा/४॥७७७७७७७७००७७७॥७७॥७४४७४७४४७४८शएशश///शशााााााा ाआइभइ लक मम लत नल मम सच ब 





०३-०४» नव 


344५2०२ नव लर सन लत न्‍न ३८८८2 43:42: तप 44८८ 
जई ए॥]९55 ज6 प्राब्बो९ छा फफरणा सर, 800 0657ए९ ॥॥86 ए९३॥५६ ०0 78 
पदावरा063, छह शा 80 8ए20९९6 ॥॥ शाह 06 ४7985 €ा॥767ए [707 (086 
00प्रा।765, 80087 $टंगपी६ शं06प्रोत ०80९ ४8 गं808."--(द्ाए एलणजर एब्रपा९८ड्क0, 
48 42०ए८०0७८:, 803, 6थाशश्व ए&०॥९३॥९४१३ 60९० ० (५७४०7 899८, 


जैसवन्तराव होलकर ४3१ 


यहे पत्र उस समय का है जब कि अंगरेज़ ऊपर से जसवन्तराव की ओर गहरी 
मित्रता दिखा रहे थे । 

माक्विस वेल्सली के पत्रों से साफ़ है कि वह भी शुरू से होलकर का नाश करने के 
लिए उत्सुक था। किन्तु जब तक सिंधिया के साथ सन्धि की लिखा पढ़ी न हो जाय, तब 
तक होलकर को छेड़ना ठीक न था । 


लेक और वेल्सली में पत्र-व्यवहार 


जसवन्तराव होलकर ने भी, इस झूठी आशा में कि सिधिया के साथ यूद्ध समाप्त 
होने के बाद अंगरेज़ मेरे साथ अपने वादों को पूरा करेंगे, उनके साथ मित्रता कायम रखी 
और सिंधिया और भोंसले, दोनों की आपत्तियों में उन दोनों में से किसी को किसी तरह को 
सहायता न दी। सिंधिया और भोंसले के साथ युद्ध समाप्त होते ही जसवन्तराव ने जनरल 
बैल्सली के पत्रों की नक़लें जनरल लेक के पास भेजीं और बेल्सली के वादों की पूर्ति चाही । 
लेक ने जसवन्तराव होलकर का पत्र और उसके साथ अपने २८ दिसम्बर के “प्राइवेट 
पत्र में गवरनर जनरल को लिखा--- 
“इस पत्र के साथ आपको होलकर का एक पत्र मिलेगा; ओर में यह जाने 
कर प्रसन्न हें कि होलकर हमारे साथ मित्रता क़ायम रखना चाहता हे ।  »< »< 
“में जलदी में लिख रहा हूँ,  »< > होलकर के विषय में में आपको राय 
और आपका आदेश जानना चाहता हूँ ।” 
जनरल लेक को अपने “गुप्त उपाय” पर पूरा विश्वास था, सिधिया के विरुद्ध वह 
उन्हें परख चुका था और अब वह होलकर से युद्ध छेड़ने के लिए लालायित था । 
माक्विस वेल्सली ने जनरल लेक के उत्तर में १७ जनवरी, सन्‌ १८०४ को एक 
“गप्स” पत्र लिखा, जिसके कुछ वाक्य ये हें-- 
आपके १९, २८ और २९ दिसम्बर, सन्‌ १८०३ के पत्र पहुँचे । » 2८ »< 
“जिन पत्रों की नक़॒लें जसवन्तराव होलकर ने आपके पास भेजो हूँ वे मेजर 
जनरल बेल्सली ने अवश्य अपने नाम से होलकर के पास भेजे होंगे। सेने जसवन्तराव 
होलकर को कोई पत्र नहों लिखा किन्तु मेने अपनी २६ जून को हिदायतों में मेजर 
जनरल बेल्सलो को यह अधिकार दिया था कि वह जसवन्तराब के साथ मित्रता 
का पत्र-व्यवहार शुरू कर दे । 


>< >८ >< 
“पर अब यह उचित हे कि जसवन्तराव होलकर की ओर हम अपना व्यवहार 
निश्चित कर लें। 


“माननीय मेजर जनरल बेल्सली का स्थान जसवन्तराव होलकर के खेंने 
से इतनी अधिक दूर हे कि वहाँ से पत्र-व्यवहार करना कठिन होगा; और चंकि 
इस काम के लिए आपकी जगह अधिक सुविधा को होगी, इसलिए मेरा विचार 
है कि आप तुरन्त जसवन्तराव होलकर के साथ पत्र-ब्यवहार शुरू कर दें।” 
इतना ही नहीं, वरन्‌ जिस जसवन्त राव ने अंगरेजों का इतना उपकार किया था और 

जिसे नागपुर की नज़र क़ैद से निकाल कर अंगरेज़ों ही ने पेशवा और सिधिया, दोनों से 


४७२ भारत में अंगरेज़ौ राजे 


लड़ा कर होलकर कुल की गद्दी तक पहुँचाया था, और जिसे सिंधिया से फोड़े रखने के लिए 
हाल ही में उन्होंने नये इलाक़ देने का वादा किया था, उस जसवन्तराब के बारे में अब इस 
पत्र में माक्विस वेल्सली ने लिखा--- 


“होलकर कुल के राज्य पर, खण्डेराव के नाम पर, जरुवन्तराव होलकर ने 
जो अपना अधिकार जमा रखा है, वह साफ़ तौर पर तुकाजी होलकर के बास्तविक 
उत्तराधिकारी काशीराव होलकर के अधिकारों का बलात्‌ अपहरण हैँ। इसलिए 
न्याय के सिद्धान्तों का विचार रखते हुए अंगरेज्ञ सरकार और जसवन्तराव होलकर 
के बीच कोई ऐसा समझोता नहीं हो सकता, जिसका मतलब यह हो जाय कि हम 
काशीराव होलकर को उसके पेत॒क राज्य से वंचित रखने पर सहमत है ।” 


और आगे चल कर-- 

“अंगरेज्ञ सरकार को इस बात का अधिकार हूँ कि पेशवा से इजाजत 
लेकर और पेदशवा की ओर से, समझौते द्वारा या बल प्रयोग द्वारा इस तरह की 
काररबाई करे, जिससे जसवन्तराब होलकर का बल कम हो और काशीराब 
होलकर को अपने अधिकार फिर से प्राप्त हो जायें । 2 >»< »< सम्भव है कि पेशवा 
इस समय जसवबन्तराव की सत्ता को कम करने या काशीराव को फिर से उसका 
पंतुक राज्य दिलवाने के लिए उत्सुक न हो । किन्तु यह आशा को जा सकती हूँ 
कि काशीराव को फिर से गहदी पर बंठाने और जसबन्तराव को दण्ड देने की इस 
योजना पर पेशवा को आसानी से राज़्ो किया जा सकेगा। 2८ » >»< 

“जसबन्तराव होलकर को पराक्रमशीलता, उसके युद्धकौशल ओर उसकी 
महस्वाकाँक्षाओं को देखते हुए हिन्दोस्तान में पूरी तरह शान्ति क्रायम करने के 
लिए यह आवद्यक प्रतीत होता हे कि उसकी शक्ति को कमजोर कर दिया जाय ।” 


अंगरेज़ों को उस समय भारत में अपना साम्राज्य मज़बत करना था; इसीलिए 
वे भारत के अन्दर और विशेषकर मराठा साम्राज्य के अन्दर किसी भी वीर और पराक्रमी 
नरेश को न रहने दे सकते थे । 


जसवन्तराव को और भुलावा 

दूसरी ओर माक्विस वेल्सली इतनी जलूदी जसवन्तराव से लड़ने के लिए भी तैयार 
न था। वह जसवन्तराव को अभी कुछ समय और धोखे में रखना चाहता था । इसी पत्र 
में उसने आगे चक कर लिखा-- 

“घदि हम इसी समय काशोराव होलकर को उसकी पंतृक गही पर फिर से 
बेठाने का प्रयत्न करेंगे तो हमें बहुत अधिक कठिनाई और आपत्ति का सामना 
करना पड़ेगा किन्तु यवि हमर अभो उतने देश के ऊपर, जितने पर जसवन्तराब 
होलकर का इस समय राज हे, उसका राज बना रहने दें तो हमें इतनी कठिनाई 
या आपत्ति नहीं होगी । और यदि इस समय हम जसंवन्तराव होलकर के साथ 
प्रेम का व्यवहार बनाए रखेंगे तो इसका यह मतलब नहीं हे कि हस आइन्दा भो 
कभो काशी राव होलकर को उसको पेत॒क गह्ी पर फिर से न बेठा सकेंगे। »< »< »< 


जसवन्तराव होलकर॑ ४७३ 


/फिर भी यह आवश्यक हे कि जसवन्तराब होलकर की ओर हम अपना 
व्यवहार इस ढंग का रखें कि जिससे हमें यह मानना न पड़ जाय या हमें हसको 
स्वीकृति देनी न पड़ जाय कि जसबन्तराब राज्य का न्याययुकत अधिकारों 
हैँ ८ »< »। ह 
और आगे चल कर गवरनर जनरल ने इस छल से भरे हुए पत्र में जनरल लेक को 

आदेश किया कि अभी “आप जसवन्तराव होलकर के साथ मित्रता कायम रखें और सुलह 
सफ़ाई का पत्र-व्यवहार जारी रखें,” साथ ही यह भी आदेश दिया कि आप “युद्ध के लिए 
जिस तरह आवश्सक समझें, तैयारी भो करते रहें । * 


अनरनन+-+-3+न+>4न-- स्‍«क>-००न 

४७४ भारत म अंगरेज्ञी राज 


भारतीय प्रजा में अंगरेज्ञों की अधप्रियता 

एक और कठिनाई इस समय कम्पनी के सामने यह थी कि सिधिया और भोंसलें 
के साथ युद्ध के दिनों में कम्पनी के अफ़सरों ने विविध भारतीय नरेशों के साथ पद पद पर 
अपने वादों का उल्लंघन किया था, जगह जगह प्रजा पर अत्याचार किए थे, और विशेष 
कर उन इलाक़ों में जो कम्पनी के अधीन आ गए थे, उन्होंने भीषण अत्याचार शुरू कर दिए 
थे, जिनमें से कुछ का ज़िक्र इसी अध्याय में आगे चल कर किया जायगा; इन सब बातों के 
कारण देश भर में चारों ओर उस समय प्रजा उनसे असन्तुष्ट थी, और उनके अनेक शत्रु 
पैदा हो गए थे। भावी युद्ध में उन्हें यह आशा न हो सकती थी कि भारतीय प्रजा और उनके 
नेता उसी तरह उनकी मदद करेंगे, जिस तरह उन्होंने पिछले युद्ध में की थी। इसके विपरीत 
उन्हें डर था कि नये युद्ध में कहीं ये समस्त शक्तियाँ हमारे विरुद्ध न मिल जायें । 


युद्ध से सम्भावनाएँ 
दौलतराव सिधिया का नायक अम्बाजी भी अपने स्वामी के साथ विश्वासघात 
करने को राज़ी न हुआ था। जसवन्तराव के समान वह भी उस समय अंगरेज़ों की आँखों 
में खटक रहा था। ४ फ़रवरी, सन्‌ १८०४ को जनरल लेक ने माक्विस वेल्सली को लिखा-- 
“यदि हो सका तो से अम्बाजी के साथ लड़ने से बचने का प्रयत्न करूंगा, 
क्योंकि मुझे यह मालम होता हूँ कि यदि हम अम्बाजी और होलकर के साथ लड़ाई 
आरम्भ कर दें और यदि होलकर हमारे साथ लड़ने का फ़ेसला कर ले, तो सम्भव 
हूँ कि और भी बहुत सी शक्तियों के साथ हमें लड़ना पड़ जाय, और एक बहुत 
रूम्ब और शायद व्यापक युद्ध में हमे पड़ना पड़े। इससे निस्सन्देह हमें जहाँ तक हो 
सके बचना चाहिए; साथ हो मुझे बड़ा डर हे कि जब तक अम्बाजी और होलकर 
को मिटा न दिया जायगा, तब तक स्थायो शान्ति की आशा नहीं की जा सकती ।* 

जैसबन्तराब होलकर ४७५ 


होौलकर को दूरदशिता 


इसी समय जसवन्तराव होलकर को पता चला कि जनरल लेक होलकर की सेना के 
तीन यूरोपियन अफ़सरों के साथ, जिनके नाम कप्तान विकसं, कप्तान टॉड और कप्तान 
रायन थे, गुप्त साज़िश कर रहा था। इतिहास लेखक ग्राण्ट डफ़ ने अपनी पुस्तक के पृष्ठ 
५८६ पर साफ़ लिखा हूं कि ये तीनों अंगरेज़ अपने स्वामी को छोड़ कर अंगरेज़ों की ओर 
चले जाता चाहते थे । जसवन्तराव को इस बारे में अंगरेज़ों और सिंधिया के बीच में युद्ध 
से काफ़ी सबक़ मिल चुका था। उसने तुरन्त इन तीनों विश्वासधातकों को फ़ौजी नियम के 
अनुसार मौत की सज़ा दे दी । छेक समझ गया कि जसवन्तराव के साथ उसके 'गृप्त उपायों' 
का चल सकना इतना सुगम न था, जितना सिच्रिया के साथ । 


असवन्तराब को मांगे 


जसवन्तराव होलकर की अंगरेज़ों से इग समय केवल यह माँग थी कि जनरल वेल्सली 
ने मुझसे जो वादे किए है, उन्हें पूरा किया जाय । जनवरी सन्‌ १८०४ के अन्त में, 
सिधिया और अंगरेज़ों के बीच सुलह हो चुकने के बाद, जसवन्तराव ने एक पत्र जनरल 
वेल्सली को लिखा, जिसमें उसने दक्षिण के कुछ ज़िले अंगरेज़ों से माँगे । इसके पाँच या 
छे सप्ताह बाद जनरल लेक की इच्छा के अनुसार जसवन्तराव ने अपने वकील जनरल 
लेक के पास भेजे । १८ मार्च, सन्‌ १८०४ को इन वकीलों ने जसवन्तराव की ओर से नीचे 
लिखी माँगें जनरल लेक के सामने पेश की--- 
१--होलकर को अपने पूर्वजों के रियाज के अनुसार 'चौथ' वसूल करने का 
अधिकार होना चाहिए । 
२--होलकर राज के पुराने इलाक़ जेसे इटावा, इत्यादि, गंगा और 
जमना के बोच के १२ ज्ञिले और एक ज़िला बन्देलखण्ड का होलकर को मिल जाने 
चाहिए । 
३--हरियाना का इलाक़ा जो पहले होलकर कुल के राज्य में था, फिर 
उसे मिल जाना चाहिए । 
४--जो प्रदेश इस रासय होऊकर के राज्य में हे उतमें भविष्य में हस्तक्षेप 
न करने को ज़मानत होनी चाहिए, ओर जिस तरह की सन्बि अंगरेज्ञं ने सिधिवा 
के साथ की हैँ उसो तरह की होलकर के साथ होनो चाहिए । 
जो इलाक़े होलकर ने अंगरेज़ों से माँगे उनमें से बहुत-से पहले होऊफर राज में 
शामिल रह चुके थे और मराठों की आपभी लड़ाइयों या मराठों और अंगरेज्ञों को लड़ाइयों 
में होलकर कुल से छिन गए थे। इसके अतिरिक्त ये समस्त इलाके वे थे जिन्हें वेल्सली ने 
होलकर को देने का वादा कर रखा था । इस बात से भी गवरनर जन रझ था उनके भाई 
को इनकार न था कि जिन पत्रों में ये वादे दर्ज थे वे जनरल वेल्मली ही के लिखे हुए थे । 


जसवन्तराव से युद्ध का नि*चय 


किन्तु अंगरेज़ जसवन्तराव से अपना काम निकाल चुके थे । समस्त मराठा मण्डल 
में अब वही एक बलवान नरेश रह गया था, जिसे कुचलना बाक़ी था । जनरल लेक होलकर 


४७६ भारत में अंगरेज्ञी राज 


से युद्ध छेड़ने के लिए उत्सुक था। अपनी कुछ सेना सहित लेक फ़रवरी सन्‌ १८०४ में 
होलकर की उत्तरी सीमा की ओर बढ़ा । आने जाने का उस ओर केवल एक ही मा था। 
लेक ने इस मार्ग को अपनी सेना से रोक लिया । उसके बाद अप्रैल के शुरू में लेक ने तीन 
पलटनें पंदल जयपुर की ओर रवाना कर दों, जिनका उद्देश्य जयपुर के राजा पर रौब 
जमा कर उसे होलकर के विरुद्ध अपनी ओर करना था। जसवन्तराव समझ गया कि अंगरेज़ 
धोखे से मुझ पर हमला करना चाहते है । जो अनेक “प्राइवेट” पत्र इस समय लेक ने 
गवरनर जनरल को लिखे हूँ, उनमें अंगरेज़ों के पुराने मित्र और हितसाधक जसवन्त राव 
के लिए 'शैतान” (0०0४) ) “डाकू” ( 8०००० ) जैसे शब्द उपयोग किए गए 
हैं, और जसवन्तराव की माँगों को अपमानजनक” (305ण०ॉै४7४ ) बतलाया गया हूँ। 
कहा जाता हूँ कि इसी समय जसवन्तराव होलकर के कुछ पत्र जनरल लेक के हाथों में पड़े, 
जिनमें जसवन्तराव ने भारत के कुछ हिन्दू और मुसलमान नरेशों को अंगरेज़ों के खिलाफ़ 
अपने साथ मिलाने के लिए साज़िश की थी । 

जसवन्तराव अंगरेज़ों के बदले हुए रख को इस समय खूब देख रहा था। वह देख 
रहा था कि अंगरेज़ ऊपर से उससे मित्रता की बातें कर रहे थे, साथ ही अपने वादों को 
टाल रहे थे, उसकी सेना के अफ़सरों को अपनी ओर फोड़ रहे थे और उसकी सरहद पर 
फ़ौजें जमा कर रहे थे । वह अब इस बात को समझने ऊुगा था कि केवल स्वार्थ की दृष्टि 
से भी यदि उसने अपने जीवन में कोई सबसे बड़ी भूल की थी तो वह यह थी कि उसने इन 
विदेशियों के वादों और उनकी मित्रता पर विश्वास किया । ऐसी सूरत में उसका भारत 
के दूसरे हिन्दू और मुसलमान नरेशों की सहानुभूति अपनी ओर करने का प्रयत्न करना 
कोई विचित्र बात न थी। फिर भी यह एक विचित्र बात अवश्य हूँ कि ब्रिटिश भारत के 
इतिहास में जब कभी भी अगरेज़ों के मन में किसी भारतीय नरेश के साथ युद्ध करने 
की इच्छा उत्पन्न हुई हूँ तब ही इस तरह के पत्र कहीं न कहीं से उनके हाथ आगए हूँ । कई 
सूरतों में इस तरह के पत्र पूरी तरह जाली साबित भो हो चुके हें । आयरलेण्ड और भारत 
के अन्दर जनरल लेक के और कारनामों को देखते हुए जसवन्तराब होलकर के इन पत्रों 
और उनके उत्तरों का जाली होना कोई आइ्चय की बात नहीं हो सकती । अधिक 
सम्भावना यही हैँ कि यह समस्त पत्र-व्यवहार जाली था । 

जो हो, ४ अप्रेल, सन्‌ १८०४ को लेक ने यह पत्र-व्यवहार गवरनर जनरल के पास 
भेजा और उसके साथ गवरनर जनरल को यह सूचना दी कि मे उत्तर की ओर ख़ास मोरचों 
पर सेनाएं जमा करने वाला हूं। वास्तव में यह होलकर के साथ युद्ध की प्रस्तावना थी । 


जसवन्तराब का पत्र 


जसवन्तराव होलकर ने कोशिश की कि किसी तरह शान्ति से सब मामले का 
निबटारा हो जाय । उसकी माँगों में कोई भी बात न्याय के विरुद्ध न थी। वह अंगरेज़ों से 
केवल उनके वादों की पूति चाहता था। २७ मार्च, सन्‌ १८०४ को उसने जनरल लेक 
को एक पत्र लिखा, जिसमें उसने जनरल लेक क्रा ध्यान फिर जनरल बेल्सली के बादों की 

ओर दिलाया, उन वादों की पूर्ति चाही और लिखा-- 
 » » 2 निस्सन्वेह मित्रता का सम्बन्ध पत्रों के आने जाने वा एक दूसरे 

की ओर रिवाजी आदर सत्कार विखलाने पर निर्भर नहीं हे । उचित यह हैँ कि 
नतीजे को अच्छी तरह सोच समझ कर आप पहले मुझे यह सूचना दोजिए कि आप 
सब झगड़ों को तय करने, प्रजा को सुख शान्ति में बाभा न पड़ते देने और मित्रता 
क्रायम रखने के लिए किन किन उपायों की तजवीज़ करते हें, ताकि उसके बाद 
में आपके पास एक ऐसा विव्वस्त आदमी भेज सक जिसे दोनों पक्ष वाले मंज़्र 
कर लें; आपके प्रेम पर हर तरह विचार करते हुए, कम्पनो या उसके मित्रों की 
ओर मेरे दिल में किसी तरह की शात्रुवा के विचार नहों हें; हमारी इस मित्रता को 
बढ़ाने के लिए आप भी प्रेत्त पत्र भेजने की मझ पर कृपा करते रहिए ।” 


लेक का उत्तर 


जसवन्तराब का पत्र अत्यन्त विनम्र और उचित था. फिर भी जनरल लेक ने इसके 
उत्तर में ४ अप्रैल, सन्‌ १८०४ को होलकर को लिखा-- 

४» » » आपकी साँगें बेबुनियाद है, और आपको यह सालम होना 
चाहिए कि अंगरेज्ञ सरकार ने हिन्दोस्तान या दक्षिण की किसी भो रियासत के 
साथ अपने राजनंतिक सम्बन्ध में इस तरह को माँगें आज तक कभो मंज्ञर नहीं कीं, 
और इस तरह की माँगें सुनना भी अंगरेज़ सरकार की शक्ति और शान के ख़िलाफ़ 
हैँ ।! 
इसका साफ़ अर्थ यह था कि सिवाय युद्ध के और कोई उपाय इन मामलों को तय 

करने का न था । 


पुद्ध की योजना 

उधर जनरल लेक के ४ अप्रै् के पत्र के उत्तर में माक्विस वेल्सली ने १६ अप्रैल को 
एक “गप्त” पत्र द्वारा जनरल लेक को सूचना दी-- 

४ ८ >८ » में निश्चय कर चरा हूँ कि जितनी जलदी हो सके, जसवन्तराव 

होलकर के साथ युद्ध शुरू कर दिया जाथ 

उसी दिन माक्विस वेल्सली ने जनरल वेल्सली को लिखा कि आप दक्षिण की 
ओर से होलकर के चान्दोर के इलाक़े पर हमला कर दें, और एक पत्र सिधिया दरबार के 
रेज्िडंण्ट को लिखा कि आप सिधिया को इस बात के लिए तैयार करें कि वह अपनी सेना 
को अंगरेज़ों के साथ मिल्ल कर होलकर के राज्य पर हमला करने के लिए भेजे । 

स्मरण रखना चाहिए कि अभी तक अंगरेज़ों की ओर से युद्ध का कोई बाज्ञाब्ता 
ऐलान न हुआ था और न जसवन्तराव को कोई सूचना दी गई थी। 

जनरल लेक को पूरा विश्वास था कि जिस सरलता से में सिंधिया को परास्त कर 
सका, उससे अधिक आसानो से अब होलकर का नाश कर सकूंगा । जनरल लेक की आशा 
के दो मुख्य आधार थे । एक तो अपने “गुप्त उपायों” से होलकर के आदमियों को अपनी ओर 
फोड़ सकना, और दूसरे, दक्षिण से जनरल वेल्सछी का हमला। किन्तु दुर्भाग्यवश इस अवसर 
पर दोनों बातों में लेक को धोखा हुआ। जब से जसवन्तराव ने अपनी सेना के तीन विश्वास- 
धातक यूरोपियन अफ़सरों को मरवा डाला था, तब से उसकी सेना में और विश्वास- 


४७८ भारत में अंगरेज़ी राज 


घातक पंदा कर सकना जनरल लेक के लिए असम्भव हो गया था । दूसरे, जनरल वेल्सली 
की ओर से भी लेक की आशा पूरी न हो सकी । 

जनरल वेल्सली की असफलता के कई कारण थे, जिनमें मुख्य यह था कि अंगरेजों 
के पिछले दुव्यंवहारों के कारण वेल्सली को इस बार भारतीय प्रजा से रसद इत्यादि को 
सहायरा न मिल सकती थी। वेल्सली की कठिताइयों को बयान करते हुए मिल लिखता 
हैं +++ 

/ ८ » » किन्तु ऐसे देश से सेना का लाना ओर ले जाना जिसमे रसद 
और चारा बिलकुल न मिल सकता था, जनरल बेल्पलो को इतना खतरनाक सालूम 
हुआ कि उसने लिख विया कि (होलकर के दक्षिणो इलाक़) चान्दोर पर हमला 
करना वर्षा शुरू होने से पहले मेरे लिए क़रीब क़रीब असम्भव हे ।”* 
जनरल वेल्सली ने, जो इस बात को जानता था कि पिछले संग्रामों में उसके अत्या- 

चारो और प्रतिज्ञाभंग का भारतवासियों पर कितना बुरा असर पड़ा हुँ, १७ मार्च, सन्‌ 
१८०४ को जनरल स्टुअर्ट को लिखा-- 

“बक्षिण से (उत्तर) हिन्दोस्तान को सेना ले जाना ठीक न होगा । यदि 
हमारी सेनाएं चान्दोर से उत्तर में चलो गईं तो नोजे पेशवा और वक्षिण के सूबे- 
दार (निजञ्ञाम), दोनों के इलाक़ों में पचास होलकर खड़े हो जायेंगे; नरबदा ओर 
तापतो के बीच की पहाड़ियों से निकल सकना हमारे लिए अत्यन्त दुष्कर हो 
जायगा >< »< »<।” 

२० अप्रैल, सन्‌ १८०४ को जनरल वेल्सली ने मेजर मेठकम को लिखा-- 

४ « »< >< में दक्षिण से सेना हटाने की हिम्मत नहीं कर सकता ।” 

जनरल वेल्सछी ने जनरल लेक पर ज़ोर देना शुरू किया कि पहले आप उत्तर की 
तरफ से जसवन्तराव पर हमला करें, किन्तु ठीक यही कठिनाई, जो दक्षिण में वेल्सली 
को थी, उत्तर में लेक को भी थी । 


सिधिया के साथ रान्धि दा उल्लंघन 


जसवन्तराव होलकर के विरुद्ध अगरेज़ इस समय सबसे अधिक दौलतराब सिधिया 
और उसकी सब्सीडियरी सेना की सहायता पर भरोसा करते थे । जसवन्तराव और 
दौलतराव में अंगरेज़ों ही के सबब शुरू से अनबन और एक दूसरे पर अविश्वास चला आता 
था । अंगरेज़ों ने इस अविश्वास को बनाए रखने और उससे लाभ उठाने का सदा भरसक 
प्रथत्त किया । किन्तु इस समय उनके सामने एक भारी कटिताई यह थी कि दौलतराव 
सिधिया भी उनसे सन्‍्तुष्ट न था। इस असन्तोष का मुख्य कारण यह था कि जो सन्धि 
हाल में कम्पनी और दौलतराव के बीच हो चूकी थी, अंगरेज्ञ पद पद पर उसका उल्लंघन 
कर रहे थे । सबसे पहली बात यह कि उस सन्धि के अनुपार ग्वालियर का किडा और 
गोहद का इलाक़ा दौलतराव को मिलना चाहिए था। किन्तु माक्विस वेल्सली के इस 
इलाके पर बहुत पहले से दाँत थे । उसने खली सीनाज़ोरी करके इप्त इलाके को कम्पनी के 
अधिकार में रखना चाहा । जनरल वेल्सलो ने जनवरी सन्‌ १८०४ से अप्रैत सन्‌ १८०४ 

के बीच कई पत्रों में कम्पनी के इम विश्वासघात को अत्यन्त स्पष्ट शब्दों में स्वीकार किया 
हैं ।मेजर मेलकम के नाम १७ मार्च के एक पत्र में जनरल वेल्सलो ने लिखा-- 

“इस मामले में यदि न्याय के साथ बिवार किया जाय तो जिप्त तन्धि को तोड़ 
दिया गया हो वह बे वो हो है जपे कभी की हो व गई हो। यदि इस सिद्धान्त का उपयोग 
किया जाय तो भालूम होगा कि ये इज़ाक़े सन्धि से पहले सिधिया ही के क़बज्े में 
थे, सिधिया ने सन्धि द्वारा या फिसो पत्र या समझोते द्वारा ये इलाक़े हमारे नाम 
नहीं किए, इसलिए ये इजाक़े सिधिया ही को मिलते चाहिऐं । 

“नीति को दृष्टि से  » » पिछठे युद्व में ओर सुलह को बातबोत करने 
में अनेक कठिनाइयों को में केवड हसलिए पार कर सका क्योंकि लोगों को अंगरेजञों 
के वादों पर एतबार था । 
वास्तव में गोहद का राजा शुरू से सिधिया का सामन्त था । अंगरेज अब इस राजा 

को सिंधिया से फोड़ कर अपनी ओर रखना चाहते थे । इसलिए गवरनर जन रल ने सन्धि 
की शर्तों की ज़रा भी परवा न कर जनरल लेक को लिख कर जब रदस्ती गोहद का इलाक़ा 
और ग्वालियर का क़िला, गोहद के राजा के नाम पर कम्पनी के अधीन कर लिया। इस 
पर १३ अअन्ेल को जनरल वेल्सलो ने मंलकम को लिखा-- 

“भुझे इस सारे मामले सें हद से जियादा घृणा हो गई हैं; »< » >< उस 
समय सन्धि से सब खुश थे, अब साल न होता हें सब पर लालच का भूत्र सवार हो 
गया है & »< »<। 


सिधिया के दरबार में रिशवतें 
जनरल बेल्सली के विरोध का केवल एक कारण था । उसे डर था कि ऐसा करने 
से आइन्दा किसी भी भारतीय नरेश और खासकर सित्रिया को कभी भी अगरेज़ों के वादों 
पर विश्वास न होगा । जनरल वेल्सली को अपनी आइन्दा की कठिनाई का ख़याल था; 
किन्तु माक्विस वेल्सली इस बात के सहारे फूल रहा था कि उसने सिंधिया के दरबार और 
सेना के अनेक लोगों को रिशवतें दे देकर अपनी ओर मिला रखा था। स्वयं जनरल वेल्सली 
ने २६ फ़रवरी, सन्‌ १८०४ को गवरनर जनरल को सूचना दी-- 
“४ »८ » » सिधिया के दरबार के ऊपर हमारा क़ाबू इतना अधिक हो गया 

४८० भारत में अंगरेञ्ञी राज 


कि यदि कभी सिंधिया कम्पनी के साथ लड़ाई करेगा, तो उसके आधे सरदार और 

उसकी आधी सेना हमारी ओर आ जायगी ।* 

दौलतराव सिधिया अपनी असहाय स्थिति को समझता था; फिर भी वह बराबर 
ग्वालियर के क़िले और गोहद के इलाक़, दोनों के बारे में अपने न्याययुकत अधिकार पर 
जोर देता रहा । 


$ि 
अहमदनगर का इजलाक़ा 


सिधिया को अंगरेज़्ों से इस समय एक और जबरदस्त शिकायत थी । अहमदनगर 
का क़िला पिछली सन्धि के अनुसार अंगरेज़ों को मिल चुका था। किन्तु सिधिया के कुमार- 
कुण्डा, जामगाँव इत्यादि कई परगने अहमदनगर से मिले हुए थे | सन्धि में यह तय 
हो गया था कि इन परगनों में सिबिया को एक ख़ास तादाद से अधिक सेना रखने की 
इजाज़त न होगी; किन्तु यदि उन परगनों के लोग या वहाँ का कोई ज़्मींदार सिधिया के 
विरुद्ध उपद्रव करेगा या यदि सिधिया को वहाँ की सालगुजारी वसूल करने में किसी तरह 
की कठिनाई होंगी तो सिधिया के तहसीलदार अहमदनगर क़िले के अंगरेज्ञ क़िलेदार से 
इस बात की शिकायत करेंगे ओर अंगरेज़ी सेना फ़ौरत मौके पर पहुँच कर उपद्रवों को 
शान्‍त करेगी और मालगुज़ारो वसूल करने में सिधिया के आदर्मियों को मदद देगी । किन्तु 
इसके विपरीत, सन्धि के होते ही आस पास के भी्ला ओर दूसरे लोगो ने---अगरेज़ अफ़परों 
के उकसाने पर--महा राजा सिविया के इन परगनों पर थावे मारना, और लूट मार करना 
शुरू कर दिया। नतीजा यह हुआ कि थोड़े ही दिनों में सिचिया का वह सारा इलाक़ा वीरान 
दिखाई देने लगा, यहाँ तक कि दूर दूर तक आबादी और खेती का निशान तक न मिलता 
था। सिधिया के तहसीलदारों ने बार बार अंगरेज़ अफ़सरों का ध्यान इस ओर दिलाया 
ओर सन्धि की शर्तों के अनुसार उनसे मदद चाही, किन्तु किसी ने उनकी प्रार्थनाओं पर 
ध्यान न दिया । मजबूर होकर महाराजा दौलतराव ने स्वयं अपनी सेना इन उपद्रवों को 
शान्त करने के लिए भेजनी चाही, किन्तु अंगरेज़ों ने सन्धि की शर्ते सामतें लाकर एतराज़ 
किया । दीलतराव दोनों तरह से लाचार हो गया । उसने बार बार इन बातों की सूचना 
गवरनर जनरल और जन रल लेक, दोनों को दी। किन्तु दोनों लगातार इस मामले में टाल- 
मटोल करते रहे । 


सिधिया को भुलाबवा 

एसी स्थिति में होलकर के विरुद्ध सिधिया से सहायता ले लेना इतना आसान न 
था। माक्विस वेल्सली ने अब दौलतराव सिधिया को धोखा देपे और होलकर के विरुद्ध 
उससे सहायता प्राप्त करने का एक और उपाय निकाला । 

उसने आगामी युद्ध के विषय में बड़े ज्ञोर के साथ अगरेज़ों की निश्वार्थशा और 
परोपकारिता का एलान किया और लिखा कि-- 

जसबन्तराब हो लकर ४८१ 


“होलकर की शक्ति को परास्त कर देने के बाद मेरा इरावा यह नहों है कि 
होलकर कुल का कोई भो इलाक़ा कम्पनो के क़क्ज्ञे में रता जाय। चान्दोर और उसके 
मातहत और आस पास का इलाका सम्भवतः पेशवा को दे दिया जायगा; गोदावरी 
से दक्षिण के होलकर के दूसरे इलाक़ दक्षिण के सूबेदार (निज्ञाम) को दिए जाएँगे; 
और होलकर के दाफक़ो सब इलाके सिधिया को दे दिए जायेंगे, बशततें कि सिधिया 
जसवन्तराव होलकर को परास्त फरने में सदद दे ।//”* 
इतिहास लेखक मिल ने बड़ी सुन्दरता के साथ दिखलाया है कि माक्विस वेल्सलो 

का यह ऐलान केवल एक छल था, जिसका उदेश्य यह था कि जसय्नन्तराव के विरुद्ध 
सिधिया अंगरेज़ों को मदद दे । कुछ ही दिन पहले माक्विस वेल्सछो ने अपने इस नये युद्ध 
का उद्देश्य “काशीराबर होऊकर का पैतृक राज राज्यापहारी जसवन्तराव होलकर से 
वापस लेकर काशीराव को दिलवा देना” बतलाया था; किन्तु अब इस नये बठवारे को 
तजवीज़ में काशीराज का कहीं नाम भी नहों लिया गया । 


जसवन्तराब के साथ युद्ध का प्रारम्भ 

खुशी से, या लाचारी से, या लोभ में आकर, अगरेज़ों के कहने पर, सिधिया ने 
अपनी सेना जसवन्तराव होलकर के मालवा प्रदेश पर हमला करने के लिए भेज दो । 
बापूराव सिधिया और जीन बेप्टिस्ट फ़िछोसे इस सेना के सेनापति थे। फ़िलौसे को सेना 
ने होलकर के आष्टा, सिहोर, भिलसा इत्यादि स्थानों पर कब्जा भो कर लिया | होलकर 
से युद्ध शुरू हो गया । 


अंगरेज़ी सेना को असफलता 

करनल मरे उस समय गजरात में था। जनरल वेल्मलो ने करनल मरे को लिखा 
कि आप अपनी और गायकवाड़ की सेना सहित गुजरात की ओर से होलकर की राजबानी 
इन्दौर पर हमला करिए । 

जनरल वेल्सलो स्वय चान्दोर का मोहासरा करने के लिए बम्बई से बड़ा, किन्तु 
मार्ग की कठिनाइयों के कारण उसे फिर पोछ लौट आना पड़ा। 

गजरात की सेना को भी होलकर के विरुद्ध कोई सफलता न मिलो । छेक अबनो 
पुरानी आदत के अनुसार होलकर की सेना के अन्दर गुप्त साज्ञिशों को कोशिश से लगा 
हुआ था | होलकर के पिण्डारी सरदार अमीर सा का ऊपर ज़िक्र आ चुका है । इस बार 
जनरल बेल्सली ने २ मार्च, सन्‌ १८०४ को पूना से मेजर मेलकम को लिखा-- 





ला । 


कः 2 ॥5 000 #$ #60000॥, 0 6 ९५हशां ० 58 7९(0ए00णा ० +0]/:38778 
(0०४९, ६0 80९ 809 डगीब्राट णी 6 9085253807$ 0 ४९ छा वा धि79 [07 (0८ 
(09809, (४0090/6, 2१0 ए8 0९एशावशाटां€३ 0 शंदा।१, जी 9700409 56 हरश्शा 
0० (6 76598 ; 900 (॥68 07987 0055255078 ० 4िछ( व उरएप(60 [0 ध€ इ0प॥-9/90 
0 06 (3008997, (0 (0९ 5ए्ालतत्वा' 6 पार छउिलटठमा ; 3 एा8९ कशाबवग067 ता (८ 
9058९88[0785 ण सठ(व जा! ॥0:प९ ६० 5ाकांब, छाए्शवल्व शैल बता लूटा।ई गरत३९०!) 
(6 7800007 0 उस्‍$ए४870 रि30 [30]॥0 8.."---(50एटापव07-0686794'$8 74$7पए८ट007$ (६0 ८ 


लिाडं ट्आंतदार जाता 5208, 03९७७ 6॥ 6कपी, 804, (था।, ४0. ॑, शाोभफुप्टा हा). 


४८२ भारत में अंगरेजो राज 


“परसर अमीर ल्राँ के साथ समझौता कर रहा है; और यदि उसने अमोर 

ख्राँ को होलकर से तोड़ लिया तो होलकर का खात्मा हो जायगा ।** 

किन्तु जसवन्तराव को शुरू की उस अहतियात के कारण एक अमीर खाँ को छोड 
कर जसबवन्तराव के विरुद्ध इस तरह की साज़िशों में अंगरेज़ों को और अधिक सफलता न 
मिल सकी । अमीर खाँ भी एक दरजे तक सन्दिग्ध खेल ही खेलता रहा । इसलिए एक 
ओर करनल मरे और जनरल वेल्सली, दोनों की असफलता, और दूसरी ओर जनरल लेक 
के 'गृप्त उपायों” का न चल सकना, इन सब बातों से जनरल लेक का दिल बिलकुल टूट 
गया। १२ मई को मजबूर होकर एक “प्राइवेट पत्र में उसने गवरनर जनरल को सलाह 
दी कि होलकर के साथ युद्ध बन्द कर देना चाहिए। इस पर २५ मई, सन्‌ १८०४ को 
विवश होकर गवरनर जनरल ने भी जनरल लेक, जनरल वेल्सली और मदरास और 
बम्बई के गवरनरों, सब को लिख दिया कि जसवन्तराव होलकर के साथ युद्ध बन्द कर 
दिया जाय और तुरन्त समस्त सेनाएँ युद्धक्षेत्र से वापिस बुला ली जाये । 

३० मई को गवरनर जनरल ने जनरल वेल्सली को दक्षिण से कलकत्त बुला लिया 
और दक्षिण की सेनाओं का सेनापतित्व उसकी जगह करनल वैलेस को सौंप दिया । 


बुन्देलखण्ड में अंगरेज्ञों की हार 

किन्तु इससे कुछ पहले छेक ने एक अत्यन्त गवंपूर्ण पत्र में जसवन्तराव को लिख दिया 
था कि अंगरेज़ सरकार और उसके साथी आपकी शक्ति नष्ट करने का निश्चय कर 
चुके हैं । 

इसके बाद जसवन्तराव के लिए चुप बंठना असम्भव था | उसने अपनी सेना को 
अंगरेज़ी सेना पर हमला करने की आज्ञा दे दी । अंगरेजों की एक सेना उस समय करनल 
फ़ॉसेट के अधीन बृन्देलखण्ड में मोजूद थी । २१ मई की रात को होलकर के क़रीब पाँच 
हज़ार पिण्डारी सवारों ने इस सेना पर हमला किया | करनलर फ़ॉसेट लिखता हूँ कि अंगरेज़ों 
को अपने गृप्तचरों द्वारा इस हमले का पहले से पता लग गया था, और मुक़ाबले के लिए 
अंगरेज़ी सेना कूच' नामक स्थान के पास तेयार कर ली गई थी । फिर भी अंगरेज़ी सेना 
ने बड़ी बुरी तरह हार खाई और होलकर के पिण्डारी सवार अंगरेज़ों की अनेक तोपे, 
बन्दूक़ें, गोला बारूद, गाड़ियाँ इत्यादि सब उठा कर ले गए और कम्पनी के एक एक अंगरेज़ 
और देशी अफ़सर और सिपाही को मंदान में काट कर ख़त्म कर गए।।| 

निस्सन्देह जान और माल की हानि के अतिरिक्त यह हार अंगरेज़ों के लिए बड़ी 
ज़िल्लत की हार थी । लेक ने इसके विषय में २८ मई को गवरनर जनरल के नाम एक 

जसवन्तराब होलकर ४८३ 


अत्यन्त दुखभरा पत्र लिखा, और करनल फ़ॉसेट को, जो मंदान से कुछ ही दूर चार पलटन 
देशो सिपाही और ४५० गोरे सिपाहियों सहित मौजूद था, किन्तु सम्भवत: पिण्डारियों 
के मुकाबले का साहस न कर सका, इस कत्तंव्य विमुखता के लिए बरखास्त कर दिया । 
२५ मई को गवरनर जनरल ने लेक को युद्ध बन्द कर देने के लिए लिखा | उस पत्र 
को पाने से पहले ही २८ मई को लेक ने गवरनर जनरल को इस दुर्घटना की सूचना दी । 
अंगरेज़ों के लिए अब अपनी ज़िल्लत को धोना आवश्यक हो गया । 
८ जून, सन्‌ १८०४ को गवरनर जनरल ने लेक को उत्तर दिया-- 

४» » » इस घटना से अंगरेज़ो सेना की ज़िल्लत हुई है और अंगरेज़ 
सरकार के हित ख़तरे में पड़ गए हें । 

“इस अपूर्ब दुर्घटना से जो जो बूरे नतोजे पंदा हो सकते हें उनके विस्तार 
का अनुमान कर सकना कठिन हे *< » » । 

“बुन्देलखण्ड की इस स्थिति के कारण में आपको अपनी इस राय को सूचना 
देना आवश्यक समझता हूँ कि जो प्रबन्ध मेने अपने २५ मई, सन्‌ १८०४ के पत्र 
में लिखे थे, वे अब मुलतवी कर दिए जायें, और जसवन्तराव होलकर और उसके 
साथ के लटेरे सरदारों को परास्त करने के लिए जिस तरह सम्भव हो सके, प्रयत्न 
और परिश्रम किया जाय »< »८ »।॥”* 


जसवन्तराव पर हमले का बहत आयोजन 

जसवन्तराव होलकर के साथ अगरेज़ों का युद्ध अब फिर एक बार गम्भी रता के साथ 
शुरू हो गया । तीन ओर से तीन सेनाएँ होलकर पर हमला करने के लिए तैयार की गई । 
सब से मुख्य छैक विशाल सेना उत्तर में जनरल लेक के अभीन, दूसरी सेना दक्षिण में 
करनल वलेस के अधीन, और तीसरी सेना गुजरात में करनल मरे के अधीन । 

जसवन्तराव होलकर के साथ अंगरेज़ों का अब जिस तरह का युद्ध हुआ उसके 
मुकाबले में, मालूम होता है कि, दौलतराव सिंधिया और राघोजी भोंसले के साथ 
उनका यूद्ध केवल बच्चों का खेल था । पिछले युद्ध में सिंधिया के अहमदनगर, अलीगढ़ 
और कोएल जैसे मज़बत क़िले, केवल रिशवतों द्वारा, बिना रक्‍तपात अंगरेज़ों ने अपने 
अधीन कर लिए थे । किन्तु जसवन्तराव होलकर ने शुरू ही में दूरदशिता के साथ अपनी 
सेना के तीन विश्वासघातक यूरोपियन अफ़स रों को मरवा कर उस सेना के अन्दर अंगरेज़ों 
के इन “गुप्त उपायों” का चल सकना असम्भव कर दिया था । 

अंगरेज़ों का टोंक पर क्रझज्ञा 

सबसे पहले जनरल लेक ने एक सेना करनल डॉन के अधीन भेज कर १६ मई, 
सन्‌ १८०४ को टोंक रामपुरा का किला अपने अधीन कर लिया । बहुत सम्भव हैँ कि इस 
क़िले की सरल विजय म विश्वासघातक अमीर खाँ की मदद रही हो, क्योंकि बाद में यही 
टोंक की रियासत अंगरेज़ों ने अमीर खाँ और उसके वंशजों को प्रदान कर दी । 


होलकर पर दुतरफ़ा हमला 

बुन्देलखण्ड में अंगरेजों की अपमानजनक पराजय के बाद गवरनर जनरल की 
आज्ञानुसार जनरल लेक ने पाँच पलटन देशी सिपाहियों की, क़रीब तीन हजार सवार और 
काफ़ी तोपखाना जनरल मॉनसन के अधीन जसवन्तराव होलकर के राज्य पर हमला 
करने के लिए भेजा | छेक की योजना यह थी कि परिचिम में गुजरात की ओर से करनरू 
मरे फिर होलकर के इलाक उज्जैन पर आक्रमण करे ओर उत्तर की ओर से जनरल मॉनसन 
होलकर राज्य में प्रवेश करे, और इसके वाद ये दोनों सेनाएँ मिल कर जसवन्तराव की 
शक्ति का ख़ात्मा कर दें । गायकवाड़ की सब्सीडियरी सेना मरे के साथ और सिधिया 
की सब्सीडियरी सेना मॉनसन के साथ थी । 

माक्विस वेल्सली ने होलकर के विरुद्ध सिधिया की सब्सीडियरी सना के अतिरिक्त 
महाराजा दौलतराव से और अधिक सेना को सहायता माँगी । सिधिया की शिकायतों 
का ज़िक्र ऊपर किया जा चुका हैं| इसके अतिरिक्त सिंधिया को एक बहुत बड़ी कठिनाई 
धन की थी । पिछले युद्ध के बाद से उसकी आथिक अवस्था गिरी हुई थी। उसने नयो सेना 
की तैयारी के लिए अंगरेज़ों से धन की सहायता माँगी, किन्तु अंगरेज़ों ने इनकार कर दिया । 
सिंधिया ने यहाँ तक प्रार्थना की कि यह सहायता मुझे क़ज्ञ के तौर पर दी जाय । पिछलो 
सन्धि के अनुसार सिधिया ने धौलपुर बारी इत्यादि के परगने बतौर ज़मानत कम्पती को 
दे दिए थे और यह तय हो गया था कि इन परगनों को मालगृज़ारी में से साढ़े बीस लाख 
रुपये सालाना कम्पनी महाराजा सिधिया को दिया करेगी । दौलतराव सिंधिया ने अब 
यह कहा कि जो रक़म फ़ौज के खर्च के लिए अंगरेज़ इस समय मुझे क़ज़ दें वह आइन्दा 
इस साढ़े बीस लाख सालाना में से काट ली जाय । 

सिधिया की तजवीज़ बिलकुल उचित थी, किन्तु माक्विस वेल्सली और रेज़िडेण्ट 
बेब ने इसे भी स्वीकार न किया। इतने पर भी दौलतराब सिधिया या तो अपनी उस 
समय की स्थिति से विवश था, या जसवन्तराव के विरुद्ध उसके हृदय में काफ़ी द्वेष था, या 
वह माक्विस वेल्सली के नये वादों के लोभ में आ गया । जिस तरह हो, उसने बापूजो 
सिधिया और सदाशिवराव के अधीन छे या सात पलटन पैदल और दस हज़ार सवार 
जमा करके ठोक समय पर जनरल मॉनसन को सहायता के लिए भेज दिए। सिंधिया को 
पूरी आशा थी कि जब यह सेना मॉनसन की सेना के साथ मिल जायगी तो अगरेज़ उसके 
खर्चे, रसद इत्यादि का समस्त प्रबन्ध कर देंगे। किन्तु जनरल हेक या जनरल मॉनसन 
मे सिधिया की इस सेना की आवश्यकताओं को ओर जरा भो ध्यान न दिया । बापूजी 
सिश्चिया जब किसी तरह अपनी सेना की रसद का प्रबन्ध न कर सका तो विवश होकर 
उसने अपनी सेना का एक भाग, कुछ सवार और कुछ पैदल, सदाशिवराब के अधीन रसद 

की तलाश में दूसरी ओर रवाना कर दिया, और स्वयं अपनी बाक़ी सेना सहित जनरल 
मॉनसन की सहायता के लिए उसके साथ रहा । 


सॉनसन की सेना 

१ जुलाई, सन्‌ १८०४ को जनरल मॉनसन ने अपनी इस विशाल सेना सहित 
मुकन्दरा के पहाड़ी दरे से होकर होलकर के इलाक़े में प्रवेश किया । २ जुलाई को इस सेना 
ने हिगलासगढ़ के क़िले पर क़ब्जा किया। इसके बाद यह सेना चम्बल नदी की ओर बढ़ी । 
७ जुलाई को जब यह सेना मुकन्दरा से क़रीब पचास मील आगे बढ़ आई थी, जनरल 
मॉनसन को सूचना मिली कि जसवन्तराव होलकर अपनी सेना सहित चम्बल पार कर इस 
ओर बढ़ा चला आ रहा है। 


मरे की विवशता 

इसी बीच करनल मरे ने गुजरात की ओर से दूसरी बार उज्जैन पर चढ़ाई की । 
इस बार इस मागे में उसे रसद की सख्त कठिनाई हो गई । यहाँ तक कि मरे की सेना के 
पास केवल दो दिन का सामान बाक़ी रह गया । विवश होकर १ जुलाई, सन्‌ १८०४ 
को करनल मरे दूसरी बार अपनी सेना सहित गुजरात की ओर लौट गया । 


सॉनसन के अनुभव 


जनरल मॉनसन को जब मरे के लौट जाने और जसवन्तराव के बढ़ने का समाचार 
मिला, तो वह भी स्वयं आगे बढ़ने का साहस न कर सका । मॉनसन ने देख लिया कि जिस 
प्रदेश में होकर वह निकल रहा था वहाँ की समस्त प्रजा अंगरेज़ों से असन्तुष्ट और 
जसवन्तराव के पक्ष में थी । 


जसबन्तराव और मॉनसन की मुठभेड़ 


८ जुलाई को सवेरे जनरल मॉनसन और होलकर की सेनाओं का आमना सामना 
हुआ | मॉनसन ने लेफ्टिनेण्ट ल्यकन को आज्ञा दी कि तुम सवारों सहित होलकर के मुकाबले 
के लिए आगे रहो। बापूजी सिधिया को मॉनसन ने कहलछा भेजा कि आप अपने सवारों 
सहित ल्यूकन की सहायता के लिए उसके साथ रहिए । मॉनसन स्वयं पेदल पलटनों के साथ 
पीछे की ओर रहा। बापूजी सिधिया के सवारों ने ल्यूकन के सवारों के साथ आगे बढ़ कर 
होलकर की सेना का मुकाबला किया। कहते हूँ कि ल्यूकन की ओर के कुछ भारतीय सवार 
इस लड़ाई में अंगरेज़ों का साथ छोड़ कर होलकर की ओर जा मिले । 


अंगरेजों की पराजय 

थोड़ी देर के संग्राम के बाद होलकर की सेना ने ल्यूकन के बाक़ी सब सवारों को उसी 
मेदान में खेत कर दिया और ल्यूकन को क़ैद कर लिया। यह वही ल्यूकन था जो दौलतराव 
सिंधिया की नौकरी में रह चुका था और जिसने सिंधिया के साथ विश्वासधात करके 
अलीगढ़ का मज़बूत क़िला अंगरेज़ों के हवाले कर दिया था। इसके बाद कोटा पहुँच कर 
ल्यूकन होलकर ही की क़ंद में पेचिश से मर गया। बापूजी सिंधिया को भी इस संग्राम में 

भारी हानि सहनी पड़ी । उसके सात सौ सवार मर गए या घायल होकर बेकार हो गए 
और उसका बहुत सा सामान होलकर के सिपाहियों ने छीन लिया । बापूजी स्वयं अपने 
थके माँदे बाक़ी सवारों सहित पीछे हट कर मॉनसन से जा मिला । 


सॉनसन का भागना 


मॉनसन के पास इस समय पर्याप्त पैदल सेता थी । फिर भी होलकर के बढ़ते ही 
आगे बढ़ कर होलकर से मोरचा लेने के स्थान पर मॉनसन ने धबरा कर अब पीछे की 
ओर भागना शुरू किया और ९ जुलाई के दोपहर को होलकर राज्य की सरहद पर पहुँच 
कर दम लिया। मैदान सर्वथा होलकर के हाथों में रहा । 

इतनी विशाल अंगरेज़ी सेना की इस लज्जाजनक पराजय का मुख्य कारण निस्सन्देह 
यही था कि जनरल लेक के गुप्त उपाय” जसवन्तराव होलकर की सेना में न चल पाए थे । 


जसबन्तराब की दूसरी विजय 


जसवन्तराव होलकर मॉनसन का बराबर पीछा करता रहा। ११ जुलाई को उसने 
सरहद पर पहुँच कर मॉनसन और उसकी बाकी सेना पर फिर हमला किया। दूसरी बार 
मंदान गरम हुआ, जिसके अन्त में असंख्य मुर्दों और घायलों को मैदान में छोड़ कर रातो- 
रात जनरल मॉनसन को कोटा राज्य की ओर भाग जाना पड़ा । १२ जुलाई को मॉनसने 
कोटा पहुँचा । 


अंगरेज्ञी सेना की भगदड़ 


कोटा के राजा जालिमसिह से मॉनसन को सहायता की आशा थी, किन्तु उसन 
भी साफ़ इनकार कर दिया। उसी दिन मॉनसन ने बूँदी की रियासत से होकर चम्बल नदी 
को पार कर रामपुरा पहुँचने का इरादा किया। जोर की बारिश के कारण चम्बल को पार 
करना अत्यन्त कठिन हो गया था। इसलिए १४ जुलाई को आस पास के ग्रामों से रसद 
जमा करने के लिए मॉनसन को चम्बल के इस पार ठहरना पड़ा । इतिहास लेखक ग्रॉण्ट 
डफ़ ने मॉनसन की सेना की इस भगदड़ और उसके कष्टों को विस्तार के साथ बयान किया 
हैं। १५ जुलाई को मॉनसन की तोपे इतनी बुरी तरह कीचड़ में फंस गई कि उन्हें निकालना 
असम्भव हो गया । उधर ग्रामों में रसद का पता न था । जीवित रहने के लिए आगे बढ़ना 
आवद्यक था। मजबूर होकर मॉनसन ने अपने साथ के गोले बारूद को वहीं आग लगा दी, 
और तोपों को यथासम्भव बेकार करके बूंदी के राजा के हवाले छोड़ दिया | लिखा हैँ कि 
यह्ामपि बूंदी का राजा तोपों के निकालने में अंगरेज़ों को मदद न दे सका, फिर भी उसका 
व्यवहार उनके साथ मित्रता का था । 


बापूजी सिधिया का आत्मसमर्पण 

किन्तु चम्बल नदी के ऊपर बापूजी सिंधिया ने मॉनसन का साथ छोड़ दिया । 
कारण यह था कि मॉनसन का व्यवहार इस सारे समय में बापूजी के साथ 
अत्यन्त रूखा रहा । बापूजी को सदा शत्रु के सामने करके मॉनसन स्वयं पीछे 
रहता था। बापूजी की काफ़ी हानि भी हो चुकी थी। इसके अतिरिक्त बापूजी की सेना 


मसवसन्तराव होलकर ४८७ 


को भारी आर्थिक कष्ट था, उनकी तनख्वाहें चढ़ी हुई थीं और बापूजी के अनेक बार 
कहने पर भी मॉनसन ने उन्हें धन या रसद की सहायता देने से इनकार कर दिया । इस 
सबसे बढ़ कर मॉनसन के चम्बल पार करने के समय बापूजी की सेना अभी इस ओर ही 
थी, नदी चढ़ी हुई थी, बापूजी ने मॉनसन से प्रार्थना की कि आप पार पहुँच कर किश्तियों 
को वापिस कर दें, ताकि हम लोग पार जा सकें । किन्तु मॉनसन ने न जाने किस विचार 
से किश्ितियों को वापिस तक न किया । सम्भवतः: मॉनसन के मन में बापूजी के 
प्रति शुरू से अविश्वास था । बापूजी के लिए नदी को पैदल पार कर सकना असम्भव 
था। मजबूर होकर वह अपनी सेना सहित कोटा के निकट लौट आया। इतने में होलकर की 
सेना ने पीछे से आकर कोटा को घे र लिया बापूजी अब अच्छी तरह समझ गया कि होलकर 
के विरुद्ध अंगरेज़ों का साथ देना सिधिया और उसके देश के लिए हितकर नहीं 
हो सकता । बापूजी और उसकी सेना की जान इस समय होलकर के हाथों में थी। लाचार 
होकर राजा जालिमसिंह के समझाने पर और स्वयं अपने सिपाहियों के जोर देने पर 
बापूजी सिधिया अब अपनी सेना सहित होलकर के साथ मिल गया । 


सॉनसन और उसकी सेना की दुर्गति 


मॉनसन १७ जुलाई को चम्बेली नदी पर पहुँचा । यह नदी भी खूब चढ़ी हुई थी । 
मॉनसन ने सबसे पहले अपने तोपख़ाने को हाथियों पर पार किया । उसके बाद धीरे धीरे 
कुछ को हाथियों पर, कुछ को लकड़ियों के बेड़ों पर, और कुछ को कहीं से रास्ता निकाल 
कर पैदल, इस तरह उसने दस दिन के अन्दर समस्त सेना सहित चम्बेली को पार किया । 
होलकर के कुछ सवार बराबर कोटा से बढ़ कर मॉनसन की सेना को दिक़ करते रहे । इस 
भगदड़ में मॉनसन के सैकड़ों सिपाही शत्रु के हाथों मारे गए, सेकड़ों बीमारियों से मरे, और 
सेकड़ों ही नदी में डूब गए या कीचड में फेस कर रह गए । ग्रॉण्ट डफ़ लिखता हूँ कि अन्त 
में अनेक हिन्दोस्तानी सिपाहियो की स्त्रियाँ और उनके बच्चे चम्बेली के इस पार रह 
गए, और आस पास की पहाड़ियों से भीलों ने आकर उन असहाय स्त्रियों और बच्चों को 
क़त्छल कर डाला | उनके पति और सेना के अफ़सर दूसरे किनारे से खड़े उनकी पुकारें सुनते 
रहे और सब देखते रहे, किन्तु कुछ न कर सके । 

निस्सन्देह यदि जसवन्तराव अपनी मुख्य सेना सहित इस स्थान पर पहुँच जाता तो 
चम्बेली नदी के ऊपर ही मॉनसन और उसकी सेना को निर्मूल कर सकता था । किन्तु 
सम्भवत: लगातार वर्षा के कारण वह समय पर न पहुँच पाया;. और २९ जुलाई को 
मॉनसन अपनी रही सही थकी हुई सेना और कुछ सामान लेकर रामपुरा पहुँच 
गया । 

जनरल लेक के २१ जुलाई के एक पत्र में लिखा हैं कि जसवन्तराव की 
सेना और मॉनसन की सेना की तादाद में अधिक अन्तर न था । उसी पत्र में यह 
भी लिखा हैँ कि जनरल लेक अभी तक बराबर जसवन्तराव के आदमियों को 
अपनी ओर मिलाने के प्रयत्नों में लगा हुआ था । गवरनर जनरल और जनरल 
लेक, दोनों मॉनसन की इस अपमानजनक पराजय का हाल सुन कर बेहद घबरा 


भमए | 


इ४ं८८.. भारत में अंगरेजी राजे 


मॉससन की पराजय पर गवरनर जनरल 
२८ जुलाई को गवरनर जनरल ने जनरल लेक के नाम “एक अत्यन्त गूड़ और गुप्त 
पत्र में लिखा-- 

“अभी (साढ़े चार बजे शास को) आए का २० जुझाई का एक पत्र कप्तान 
आमंस्ट्रॉग के नाम मिला, उससे मालम होता हे कि करनल मॉनसन की सेना 
होलकर के सामने पीछे हटती चली जा रही हे और मुकन्दरा दर को छोड़ कर चली 
आई है । 

“यह स्थिति बहुत ही दुखदायी हे। बिना जोरदार प्रयत्न किए हमारी इज्ज्ञत 
किसी तरह फिर से क़ायम नहों हो सकती । मुझे डर हे कि जितनो हानि हमारी हो 
चुकी है, अब हम कितनी भी कोशिदा क्‍यों न करें, उसे पुरा करने का समय तिकल 
जुका 
इसके बाद गवरनर जनरल ने जनरल लेक को सलाह दी-- 

“जो पत्र आज मिले है उनसे मालत होता हैँ कि जब तक फिर आप स्वर्ष 
सेना सहित जाकर होलकर पर ज्ञोरों से हमला न करेंगे, सफलता की कोई आज्ञा 
नहीं रही 2८ » »॥/* 

१७ अगस्त को वेल्सली ने छेक को लिखा-- 

“मेरा पिछला पत्र लिखे जाने के बाद मालूम हुआ कि करनल मॉनसन की 
सेना अपनी तोपें, खेमे, सामान इत्यादि सब खोकर, बड़ी मुसीबत की हालत में, 
मालवा प्रदेश को बिलकुल छोड़ कर चली आई ।”7 
इसी पत्र में गवरनर जनरल ने लेक को आज्ञा दी कि होलकर की सेना के सब लोगों 

की आमतौर पर और “'पठानों और मुसलमानों ' को ख़ास तौर पर लोभ देकर अपनी ओर 
मिलाया जाय । 


मॉनसन को लेक की मदद 


२९ जुलाई को मॉनसन रामपुरा पहुँचा । जनरल लेक ने समाचार पाते ही आगरे 
से दो पलटन देशी सिपाहियों की, कुछ सवार, छे तोपें और बहुत-सा रसद का सामान 

मॉनसन के पास भेजा और उसे रामपुरा से निकल कर होलकर पर हमला करने को लिखा । 
किन्तु २२ अगस्त, सन्‌ १८०४ तक मॉनसन को रामपुरा से बाहर निकलने का साहस 
न ही सका । २२ अगस्त को वह रामपुरा से निकला, पर होलकर पर हमला करने के 
स्थान पर उसने फिर कुशलूगढ़ की ओर भागना शुरू कर दिया। कारण यह था कि कुशलू- 
गढ़ में सदाशिव भाऊ भास्कर के अधीन सिधिया की छे पछटन और २१ तोपें मौजूद थीं, 
जो शुरू में बापूजी सिधिया के साथ से अलग हो गई थीं। मॉनसन को आशा थी कि यह 
सेना होलकर के विरुद्ध मेरा साथ देगी और कुशलगढ़ ही में अपनी सेना के लिए मुझे काफ़ी 
रसद भी मिल सकेगी । 


मॉनसन की फिर पराजय 


उधर जसवन्तराव ने अभी तक मॉनसन का पीछा न छोड़ा था। मॉनसन के राम- 
पुरा से निकलते ही २३ अगस्त की शाम को बन्नास नदी के किनारे होलकर अपनी सवार 
सेना सहित फिर एक बार मॉनसन से चार मील की दूरी पर आ पहुँचा। २४ अगस्त को 
सवेरे मॉनसन की दाहिनी तरफ़ एक बड़े गाँव में होलकर ने डेरे डाले । मॉनसन ने अब 
अपनी कुछ सेना को सामान के साथ बन्नास के पार कर दिया और बाक़ी सेना लेकर एक 
बार हिम्मत करके होलकर की सेना पर हमला किया । शुरू में एक लमहे के लिए मॉनसन 
का पल्‍ला कुछ भारी मालम होता था, किन्तु अन्त में यहाँ पर भी होलकर की सेना ने इस 
पार की अंगरेज़ी सेना को क़रीब क़रीब ख़त्म कर दिया। होलकर के कुछ सवार नदी पार 
करके मॉनसन के सामान के पीछे रूपके । छाचार होकर मॉनसन को अपने सब सामान, 
मर्दों, जरिमयों, यहाँ तक कि थके माँदे लोगों को भी पीछे छोड़ कर जान बचा बन्नास पार 
कर कुशलूगढ़ की ओर भागना पड़ा । २५ अगस्त की रात को मॉनसन कुशलगढ़ पहुँच 
गया । 


सॉनसन का आगरे की ओर भागना 


कुशलगढ़ जयपुर के राज्य में था । सदाशिव भाऊ भास्कर के अधीन सिंधिया की 
सेना यहाँ पर मौजूद थी। मॉनसन को पूरी आशा थी कि यह सेना अंगरेजों का साथ देगी । 
माक्विस वेल्सली के पन्नों से पता चलता हैँ कि वह भी इस बात के लिए हर तरह ज़ोर लगा 
रहा था । किन्तु सिधिया और उसके आदमियों के दिलों में अंगरेज्ञों के इस समय तक 
के व्यवहार को देखते हुए उनसे काफ़ी घृणा पैदा हो चुकी थी | सदाशिव भाऊ भास्कर 
और उसकी सेना ने मॉनसन को किसी तरह की सहायता न दी । मजबूर कुशलरूगढ़ को भी 
अपने लिए कुशल का स्थान न पा, २६ अगस्त की रात को मॉनसन वहाँ से आगरे की 
ओर भागा। मार्ग में होलकर के कुछ सवारों के साथ मॉनसन की कई छोटी छोटी लड़ाइयाँ 
हुईं, जिनमें बहुत कुछ हानि सहते हुए भागते भागते अन्त में ३१ अगस्त, सन्‌ १८०४ को 
अपने रहे सहे आदमियों सहित मॉनसनत आगरे पहुँचा । 


मॉनसन की पराजय पर लेक का पत्र 
मुकन्दरा दर्रे से लेकर आगरे तक की इस भगदड़ और लगातार हारों में अंगरेज़ 


४९० भारत में अंगरेजञ्ञी शा 


कम्पनी का केवल जानों का जो नुकसान हुआ उसे जनरल लेक ने गवरनर जनरल के नाम 
२ सितम्बर के एक प्राइवेट पत्र में यूँ बयान किया हे-- 

“इस लज्जाजनक और मुसीबत भरो घटना के विषय में इस समय में ओर 
कुछ न कहूंगा । अनेक कारणों से मेरा चित्त इतना उद्विग्न हे कि में इस दुघंटना 
को मुसोबतों ओर उनके कारणों को बयान भी नहीं कर सकता । इससे अधिक सुन्दर 
सेना ने कभो कच न किया होगा, और मुझे यह कहते हुए दुख होता हे कि, यदि 
लेफ्टिनेण्ट ऐण्डरसन का बयान ठीक हूँ तो, सेरी सेना का सबसे अच्छा भाग, पाँच पूरी 
पलटने और छं कम्पनियाँ, बिलकुल नष्ट हो गई ओर परमात्मा ही जानता हे कि 
अब उनकी जगह किस तरह पूरी हो सकेगी । साथ ही (अफ़सरों में) मुझे आज 
सेना के कुछ सबसे अच्छे ओर सबसे अधिक होनहार नौजवानों को मृत्यु पर शोक 
मनाना पड़ रहा है ।* 


अंगरेजों की ज़िल्लत 

भारत के अन्दर अंगरेज़ी सेना की इतनी भारी ज़िल्लत की दूसरी मिसाल ढंढ़ने 
के लिए हमें प्रथम मराठा युद्ध की ओर जाना पड़ता है । इसका मुख्य कारण केवल एक 
था और वह था--होलूकर के विरुद्ध भारतवासियों का अंगरेज़ों के साथ सहयोग न करना । 
भारत के अन्दर अंगरेज़ों ने जितनी भी लड़ाइयाँ विजय की, सब प्रायः एक ही उपाय से 
कीं । वही उपाय सिधिया और भोंसले के विरुद्ध जनरल लेक और उसके साथियों 
का एक मात्र अमोध अस्त्र था। किन्तु होलकर के विरुद्ध अभी तक यह अस्त्र न चल सका 
था। वीरता या युद्ध कौशल में उस समय के अगरेज़ भारतवासियो के सामने किसी तरह 
तुलना में न ठहर सकते थे । 

अंगरेज़ों का अपयश इस समय समस्त भारत में फेल गया । जसवन्तराव होलकर 
के नाम से अगरेज़ वेसे ही चौंकने लगे जेसे कुछ समय पहले हेदरअली और टीपू के नामों 
से चौंका करते थे । गवरनर जनरल और जनरल लेक, दोनों इसके बाद अपने पत्रों में 
जसवन्तराव का नाम लिखने के स्थान पर उसे लुदेरा” ( 7४6 ए]प्राप७७ ) 
“राक्षस ( 476 ॥078/0' ), ह॒त्यारा' ( 706 'ए0७४' ) इत्यादि सुन्दर 
शब्दों में बयान करने लगे । जनरल वेल्सली को जब कलकत्त में इस दुर्घटना का समाचार 
मिला तो उसने एक पत्र में लिखा--- में इस घटना के राजनैतिक परिणामों को सोच कर 
काँप उठता हूँ । | ११ सितम्बर, सन्‌ १८०४ को माक्विस वेल्सली ने जनरल लेक को 
लिखा-- 

असवन्तराब होलकर ४९१ 


“हमें अब पिछला रोना रोने के बजाय, आगे इंसके इंलाज की कुछ कोशिश 
करनी चाहिए, ओर आपके होते हुए मुझ्ते सफलता में कोई सनन्‍्देह नहीं । किन्तु मुख्य 
बात समय हैं । जितनो देर तक कि इस लूटेरे को जोवित रहने दिया जायगा, हर 
घण्टे कुछ न कुछ नयो आपत्ति हम पर अवदय आएगी; यदि हम होलकर को मुख्य 
सेना पर फ़ोरन हमला करके निश्चित सकलता प्राप्त नहीं कर सकते, तो हमें इसके 
लिए तंयार रहना चाहिए कि सारे भारतीय नरेश हमारा साथ छोड़ देंगे और स्वयं 
हमारे इलाक़ के अन्दर उपद्रव खड़े हो जायेंगे /< 2< » में आप से बिलकुल सहमत 
हैं कि हमारा सबसे पहला काम यह होना चाहिए कि हम मंदान में होलकर की पेदल 
सेना को परास्त कर उसको तोपें छीन लें :: >< »< यदि हमने होलकर को हरा 
बिया तो फ़ौरन तम्राम आपत्ति और भय जाता रहेगा। ८ »< » 

“साथ ही आप अपने मददगारों को पक्‍का रखने और पिछले साल के ऐलानों 
को वोहरा कर अथवा दूसरे लोभ देकर होलकर की सेना के आदर्मियों को अपनी 
ओर मिलाने के लिए हर तरह प्रयत्न करें ।”* 


होलकर के विरुद्ध नयी साजिश 

जसवन्तराव के विरुद्ध उसके आदमियों और दूसरे नरेशों को अपनी ओर फोड़ने 
के लिए अब जी तोड़ कोशिशें की जाने लगीं । इन कोशिशों में अंगरेज्ञों को कहाँ तक 
सफलता प्राप्त हो रही थी, इसका कुछ अनुमान गवरनर जनरल के नाम लेक के २२ 
सितम्बर, सन्‌ १८०४ के पत्र से लग सकता हूँ । इस पत्र में लेक ने लिखा-- 

“होलकर की सेनाओं की अजोब हालत हे, उनमें से कुछ फिर हमारी ओर 
चले आने के लिए कह रहे हे । यदि वे आएंगे तो उन्हें ले लिया जायगा । किन्तु जो 
कुछ वे कहते हे उस पर मुझे बहुत कम विश्वास होता हें; फिर भी उनमें किसी 
तरह का भी असन्तोष होना अपना असर रखेगा ओर हमारे काम आ सकता है, 
इसलिए उन्हें भड़का कर उनमें असन्तोष पंदा किया जायगा ।” 


भरतपुर का राजा 
रहा भारतीय नरेशों को अपनी ओर तोड़ सकना, सो सिधिया के अतिरिक्त दूसरे 


कि ननभिजाजिलण अमन । आटा 

४९२ भारत में अंगरेजी राज 


नरेशों का विश्वास भी अंगरेज़ों के ऊपर से उठ चुका था। स्वयं अपने अनुचित व्यवहारों 
के कारण, जिनका ज़िक्र आगे चल कर किया जायगा, अंगरेज़ों को बरार के राजा पर भी 
विश्वास न हो सकता था । भरतपुर का राजा महाराजा सिंधिया का सामन्त था । फिर 
भी सन्‌ १८०३ में अंगरेज्ों ने महाराजा सिधिया और राजा राघोजी भोंसले के विरुद्ध 
भरतपुर के राजा रणजीतसिह के साथ इस शर्त पर सन्धि कर ली थी कि जो सालाना 
खिराज तुम सिंधिया को दिया करते थे, वह आइन्दा के लिए बिलकुल माफ़ कर दिया 
जायगा । इसी सन्धि के कारण राजा रणजीतसिंह, अंगरेज्ञों के विरुद्ध, सिधिया और 
भोंसले को सहायता देने से रुका रहा । इस बार फिर गवरनर जनरल ने होलकर के विरुद्ध 
भरतपुर के राजा से सहायता प्राप्त करने की कोशिश की । २२ अगस्त, सन्‌ १८०४ को 
माक्विस वेल्सली ने जनरल लेक को लिखा--- 

/ ८ » > में इस पत्र द्वारा आपको अधिकार देता हूँ और हिदायत करता 
हैं कि आप अत्यन्त स्पष्ट शब्दों में भरतपुर के राजा को विश्वास दिला दीजिए 
कि अंगरेज़ सरकार इस बात का निईचय कर चुकी हे कि भरतपुर के साथ मौजूदा 
सन्धि को सब शर्तों को ठीक ठीक और समय पर पूरा किया जायगा। आप राजा 
को यह भी बता दीजिए कि अंगरेज्ञ सरकार के ऊपर जो ये आक्षेप लगाए जा रहे है 
कि वह भरतपुर के आन्तरिक शासन में किसो तरह का दखल देकर अथवा राजा के 
इलाक़ों, उसके क़िलों, या सेनाओं को कम्पनी को दीवानो या फ़ौजदारी अदालतों 
के अधीन करने की किसो तरह की कोशिश करके उस सन्धि को तोड़ने का विचार 
कर रही हैँ, या राजा के दीवानी या फ़ौजदारी शासन में किसी तरह से भी अपना 
अधिकार बोच में लाना चाहतो हे, या ओर किसी तरह से भो मौजूदा सन्धि की 
शर्तों से फिरना चाहती हे, ये सब आक्षेप शूठे हे और बदमाशों के फलाए हुए हैं ।” 


भरतपुर के राजकोय मामलों में दस्तनदाज्ञी 


किन्तु इस बार राजा भरतपुर को भुलावा दे सकना मुशकिल था। एक तो ऊपर के 
पत्र से ही साबित हूँ कि अंगरेज़ों के इरादों के सम्बन्ध में राजा भरतपुर के मन में काफ़ी 
गहरे सन्देह पेदा हो चुके थे, और इतिहास लेखक मिलऊ के बयान से मालूम होता हूँ कि ये 
सन्देह सवंधा निर्मल भी न थं। मिल लिखता हूँ कि मथुरा के अंगरेज़ रेजिडेण्ट ने नमक के 
व्यापारियों के कई व्यापार सम्बन्धी मामले जबरदस्ती भरतपुर की प्रजा के विरुद्ध तय 
कर डाले थे, जिनसे प्रजा को हानि और राजा को दुख और हैरानी हुई। मिल यह भी 
लिखता हूँ कि यह ख़बर उन दिनों फंली हुई थी कि अंगरेज़ सरकार भरतपुर के राज्य के 
अन्दर कम्पनी की अदालतें क्रायम करना चाहती हूँ । राजा तक यह ख़बर भी पहुँच चुकी ' 
थी ।* भरतपुर का राजा इस समय समझ रहा था कि अंगरेज़ ऊपर से मुझे बहका कर 
होलकर के विरुद्ध मुझसे मदद लेना चाहते हें और भीतर ही भीतर भेरे राज्य और मेरी 
प्रजा पर पूरी तरह अपना अधिकार जमा लेने की तरकीबें कर रहे हें। 

इन सब के अतिरिक्त भरतपुर के आस पास गंगा और जमना के बीच दोआब का 
जो इलाक़ा पिछले यूद्ध में अंगरेज़ों ने महाराजा सिधिया से छीन कर अपने शासन में कर 

लिया था, उस समस्त इलाक़ में केवल एक ही वर्ष के बिटिश शासन के कारण इस समय 
त्राहि त्राहि मची हुई थी । 


दोआब में कम्पनो के अत्याचार 


गवरनर जनरल ने यह सारा इलाक़ा जनरल लेक के अधीन कर दिया था और वहाँ 
का बन्दोबस्त' लेक को सौप दिया था| लेक में जिस तरह से भी हो सकता था, दोआब 
की प्रजा और वहाँ के ज़मींदारों को सता राता कर उनसे थन चूसना शुरू किया । भूमि का 
लगान इतना बढ़ा दिया गया कि जिसे देख कर प्रान्त के बढ़ें से बूढ़े निवासी भी चकित रह 
गए । मुग़ल साम्राज्य के अन्तिम दुर्बल सम्राटों के निर्बल शासन में भी प्रजा से कभी 
इतना अधिक लगान न लिया गया था । इससे पहले के अन्यायी से अन्यायी आक्रामक भी 
देश के लोगों के साधारण निर्वाह के लिए जितना सामान छोड देते थे, नये अंगरेज़ो बन्दो- 
बस्त के बाद उनके पास उससे भो कहीं कम बच सकता था । 

इसके अतिरिक्त दोआब के अंगरेज़ अफसरों ने छेक की आज्ञानुसार दोआब की 
भारतीय प्रजा पर और भी तरह तरह के अत्याचार करने शुरू कर दिए। इनमे मुख्य बात 
जिसने एक्रदम दोआब की प्रजा के दिलों को अगरेजो को ओर से फेर दिया, वह नये 
अगरेज़ी इलाक़ के अन्दर गोबब का शुरू हे जाना था । 


मुग़ल सम्राट और गोरक्षा 


सम्राट बाबर ने, जो अपनो भारतीय प्रजा का सच्चा हित चिन्तक था और समस्त 
हिन्दुओं, मुसलमानों और अन्य धर्मावरूम्बियों को समान दृष्टि से देखता था, अपने 
साम्राज्य भर मे गाय का बध बन्द कर दिया था। हुमायूँ, अकबर और उनके महान्‌ उत्तरा- 
धिकारियों ने अपने अधिक विशाल साम्राज्यों में गोबध के विरुद्ध इस आज्ञा का पालन 
कड़ाई के साथ जारी रखा । अन्त के दिनों के निर्बेल और अदूरदर्शी मुग़ल सम्राटां ने भी 
गोबध के सम्बन्ध में इस उदार और हितकर नीति को नहीं बदला । इतिहास लेखक विलूसन 
के अनुसार क़रीब ३०० वर्ष से हिन्दोस्तान में किसी मनुष्य का पेट भरने के लिए एक भी 
गाय या बेल की हत्या न हुई थी । 


तीर्थस्थान मथुरा में गोहत्या 

लेकिन अब अगरेज़ी राज शुरू होते ही मथुरा जैसे पवित्र तीर्थस्थान के अन्दर 
अंगरेज़ सिपाहियों का पेट भरने के लिए गाएँ कटने लगीं । मथुरा और दोआब के बाशिन्दों 
में इससे अपने नये विदेशी शासकों के विरुद्ध घृणा और असन्‍न्तोष का उत्पन्न होना स्वाभाविक 
था । इतिहास लेखक मिल लिखता हैँ कि भरतपुर का राजा अपने पास के इलाक़े में इस 
प्रकार गोहत्या की ख़बरें सुन कर और भी दुखी हुआ । दोआब को प्रजा ने भरतपुर के हिन्दू 
जाट राजा को अपना नेता और रक्षक नियुक्त किया। इन सब लोगों की हादिक सहानुभूति 
इस समय होलकर के साथ थी और दोआब को अंगरेजों के पंजे से छड़ाने के लिए, दोआब 
को प्रजा, भरतपुर दरबार और जसवन्तराब होलकर, तीनों के बीच पत्र-व्यवहारं 
हीने लगा । 


एड भारत में अंगरेजश्ञो राज 


भरतपुर के प्रति नीति 

जनरल लेक इस बात को जानता था । उसके अनेक पत्रों से प्रकट हैँ कि वह होलकर 
को मिटाने के साथ साथ इस समय भरतपुर की स्वाधीन रियासत को भी मिटा देने के लिए 
उत्सुक था, ताकि दोआब की भारतीय प्रजा को अपने विदेशी शासकों के विरुद्ध कोई 
सच्चा नेता और होलकर को दोआब में कोई मददगार न मिल सके । 


होलकर के विरुद्ध विराट सेन्‍्य आयोजन 

जसन्वतराब होलकर अपने राज से कम्पनी की आक्रामक सेना को निकाल बाहर 
कर चुका था | अंगरेज़ों को इस बात का भय था कि कही वह उत्तर की ओर बढ़ कर कम्पनी 
के इलाक़ दोआब पर हमला न कर दे। अपने भारतीय इलाक़ों की रक्षा करने और 
जसवन्तराब को फेँसाने के लिए बड़ी बड़ी तैयारियाँ की गई । गवरनर जनरल ने कम्पनी 
के डाइरेक्टरों के नाम २४ मार्च, सन्‌ १८०५ को एक पत्र लिखा, जिसमें उसने इन तैयारियों 
को विस्तार के साथ बयान किया हूँ | दिल्‍ली, आगरा और मथुरा में सेनाएँ बढ़ाई गई और 
इन स्थानों तक पहुँचने के मार्गों की रक्षा का विशेष प्रबन्ध किया गया । इसके अतिरिक्त 
पाँच सेनाएँ पाँच ओर से होलकर को घेरने के लिए नियुक्त की गईं | सब से ऊपर एक 
एक विशाल सेना जनरल लेक के अधीन, दूसरी सेना दिल्ली और आगरे के बीच की 
पहाड़ियों के निकट, तोसरी सेना बुन्देलखण्ड में, चौथी सिधिया की सब्सीडियरी सेना 
उज्जन में, और पाँचवीं सेना करनल मरे के अधीन गुजरात की सरहद पर । 

इस समस्त सैन्य प्रबन्ध का स्पष्ट उद्देश्य यह था कि इनसे निकल कर होलकर उत्तर 
की ओर अंगरेज़ी इलाक़ पर हमला न कर सके । माक्विस वेल्सली को अपने इस प्रबन्ध 
की सफलता पर पूरा विश्वास था। उसने २४ मार्च, सन्‌ १८०५ को डाइरेक्टरों को लिखा-- 

“यह बात बिलकुल नामुमकिन मालूम होती थो कि होलकर इन सब सेनाओं 

के हमले से बच कर निकल सके ।” 

माक्विस वेल्सली को अपने इस प्रबन्ध से युद्ध के जलूदी समाप्त होने की भी आशा 
थी । 

किन्तु गवरनर जनरल और उसके साथियों की सब आशाएँ झूठो साबित हुई । 
जसवन्तराव ने इस समय पूरी तरह साबित कर दिया कि वीरता या युद्ध कौशल, दोनों 
में से किसी बात में भी जनरल लेक या जनरल मॉनसन कोई उसे न पा सकता था । 


होलकर का मथ्रा पर क़ब्ज्ञा 


जनरल मॉनसन के आगरे की ओर भागते ही जसवस्तराव होलकर ने आगे बढ़ कर 
अंगरेज्ञों की पाँच पाँच सेनाओं से बचते हुए, अपनी सरहद को पार कर कम्पनी के इलाके 
मथुरा पर हमला कर दिया । अंगरेज़ों ने एक बहुत बड़ी सेना मथु रा की रक्षा के लिए नियुक्त 
कर रखी थी । किन्तु इस सेना को हार खाकर मथुरा से भाग जाना पड़ा और विजयी 
जसबन्तराव होलकर न॑ मथुरा पर क़ब्ज़ा कर लिया | वेल्सली के सब प्रयत्न निष्फल गए । 
मथुरा से आगे बढ़ कर तुरन्त दिल्ली पर क़ब्ज़ा कर लेना उस समय जसवन्तराब के लिए 
कुछ भी कठिन न था। यह भी सम्भव है कि एक बार दिल्‍ली पर क़ब्जा करके जसवन्तराव 

के पक्ष को आश्चर्यजनक बल प्राप्त हो जाता । किन्तु शायद जसवन्तराव की आकॉक्षा उस 
समय इससे अधिक न थी । इसके अतिरिक्त मथुरा पहुँच कर उसे कई नयी कठिनाइयों 
नेआ घेरा । 


करनल मरे हारा मालवा विजय 


जसवन्तराव जब उत्तर की ओर बढ़ रहा था, उसी समय करनल मरे जसवन्तराब 
के मालवा के इलाके पर और करनल वेैलेस उसके दक्षिण के इलाक़ों पर हमला कर रहे थे । 
ऊपर आ चुका हूँ कि करनल मरे ने रसद की कमी के कारण पहली जुलाई को गुजरात की 
ओर लौटना शुरू कर दिया था। किन्तु फिर होलकर के उत्तर की ओर बढ़ जाने की ख़बर 
पाते ही करनल मरे ने तीसरी बार लौट कर होलकर के आदमियों के साथ साज़िशें करना 
शुरू कर दिया । 

डाइरेक्टरों के नाम गवरनर जनरल के २४ मार्च, सन्‌ १८०५ के पत्र में लिखा है 
कि करनल मरे ने गवरनर जनरल से बाज़ाब्ता दरयाफ़्त किया कि किस हद तक होलकर 
के नौकरों और दूसरे अनुयायियों को लोभ दिया जाय, और कहाँ तक उनसे वादे कर 
लिए जाय॑ँ, इत्यादि ।* इस बार करनल मरे को इतनी सफलता प्राप्त हुई कि ५ जुलाई, 
सन्‌ १८०४ को करनल मरे फिर उज्जैन की ओर बढ़ा । बिना किसी विरोध के ८ जुलाई 
कं; वह उज्जैन पहुँच गया और धीरे धीरे उज्जेन से बैठ कर उसने “बिना किसी तरह 
की लड़ाई के | आस पास के सारे इलाके और होलकर की राजधानी इन्दौर तक पर 
एक बार क़ब्जा कर लिया । निस्सन्देह इस अद्भुत कार्य में जसवन्तराव की अनुपस्थिति 
से करनल मरे को बहुत बड़ी सहायता मिली । 


बे लेस को दक्षिण में सफलता 


उधर दक्षिण में जनरल बेल्सलो के चले जाने के बाद कम्पनी की सेनाओ का नेतृत्व 
करनल बेलेस को मिला । २२ अगस्त को करनल वेलेस पूना से चला । १८ सितम्बर तक 
उसकी सेना ने गोदावरी को पार किया । २७ और ३० सितम्बर को और अधिक सेना 
वैलेस से आकर मिल गई | अक्तूबर के शुरू में पेशवा की निजी सेना भी वैलेस से आ मिली । 
उसी महीने में वेलेस ने चान्दौर पर और तापती नदी के दक्षिण में होलकर के कई क़िलों पर 
कब्जा कर लिया। निस्सन्देह जिन उपायों से मरे को सफलता मिली उन्हीं से बलेस ने भी 
पूरी तरह काम लिया । 

मथुरा पहुँचते पहुँचते जसवन्तराव को अपने मालवा और दक्षिण के इलाक़ों के 
छिन जाने का समाचार मिला । उसने दुख के साथ अनुभव किया कि अन्त में उसके आदमी, 

४९६ भारत में अंगरेज्ञो राज 


भी अनन्त काल तक अगरेज़ों के गुप्त उपायों के लिए अभंद्य न रह सके । मथरा में बैठ 
कर अब वह अपने इन इलाक़ों को फिर से विजय करने के उपाय सोचने लगा । 


दोनों दलों को योजनाएं 


जसवन्तराव ने अब महाराजा सिंधिया, बरार के राजा और भरतपुर के राजा को 
अपनी ओर करना चाहा। उधर जसवन्तराव के देर तक मथुरा में रुक जाने से अगरेज़ों को 
मौक़ा मिल गया। उन्हांने एक ओर उसके राज में उसके विरुद्ध तरह तरह को झूठी ख़बरें 
फैलानी शुरू कर दीं, और दूसरी ओर दिल्‍ली को ठोक कर लिया, और साथ ही जनरलूू 
लेक ने खुद होऊकर पर हमला करने की तंयारियाँ कर लीं । 


दिल्‍ली में होलकर की असफलता 


३ सितम्बर को जनरल लेक ने कानपुर से क्च किया । २२ सितम्बर को वह आगरे 
पहुँचा, और सिकन्दरे में अपनी सेना जमा करके १ अक्तूबर को मथुरा की ओर रवाना 
हुआ । जिस समय जनरल लेक मथुरा की ओर बढ़ रहा था उसी समय जसवन्तराव होलकर 
दिल्‍ली पर क़ब्जा करने और दिल्‍ली सम्राट को अपने पक्ष में करने के उद्देश्य से सेना सहित 
दिल्‍लो की ओर बढ़ा । किन्तु इस बोच अंगरेज़ों ने दिल्‍ली को रक्षा का पूरा प्रबन्ध कर लिया 
था । करनल ऑक्टरलोनी दिल्‍ली की सेनाओं का सेनापति था । अभी तक अंगरेज़ों ने 
सम्राट के साथ अपनो प्रतिज्ञाओं को पूरा न किया था और न सम्राट और सम्प्राट के कुल के 
खर्च का उचित प्रबन्ध किया था, फिर भी ऑक्टरलोनी ने झूठ वादों और आशाओं के सहारे 
सम्राट शाहआलम को अपनी ओर कर रखा था। नतीजा यह हुआ कि सम्राट ने भी अपना 
सारा प्रभाव मराठों के विरुद्ध अंगरेज़ों के पक्ष में लगा दिया और जसवन्तराब को दिल्‍ली 
में सफलता न मिल सको । 


सहारनपुर में होलकर की असकूझता 


ऐसी स्थिति में जसवन्तराव को जब मालम हुआ कि जनरल लेक मथुरा से मेरा 
पोछा कर रहा हूँ, तो वह १५ अक्तूबर को दिल्‍ली छोड़ कर सहारनपुर की ओर चल दिया । 
इसके दो दिन बाद लेक दिल्ली पहुँचा । सहारनपुर के इलाक़े में जसवन्तराव को सिख 
सरदार दोलचासिह, नवाब बम्बू खाँ और बेगम समरू इत्यादि से सहायता की आशा थी । 
किन्तु अधिक चतुर अंगरेज़ों के सामने वहाँ पर भी' उसकी आशा पूरी न हो सकी । 


बिजय के साधन 


भारत के अन्दर अपनी सत्ता के क़ायम करन में अंगरेज़ों को सिखों से अकसर 
सहायता मिलतो रही । इससे पहले दौलतराव सिश्षिया के विरुद्ध भी सिखों ने अंगरेज़ों की 
मदद को थी। इस अवसर पर बरेली में गवरनर जनरल का सीटन नामक एक एजण्ट 
रहा करता था। इस एजण्ट द्वारा गवरनर जनरल ने सरदार दोलचासिह के साथ गप्त 
पत्र-ब्यवहार किया । १० सितम्बर, सन्‌ १८०४ को माक्विस वेल्सली ने जनररछ लेक को 
एक सरकारी और गप्त' पत्र में लिखा--- 


जसबन्तराव होलकर ४९७ 


हि 


“जमना के उतर जाने के बाद सम्भव हैँ /< > > हम बोलचासिह की 
सहायता का कार्यसलाधक उपयोग कर सकें । इसलिए से उचित समझता हूं कि 
आपको यह अधिकार दे दूं कि यदि आप उचित समझें तो इस युद्ध में दोलचासिह 
को धन की सहायता दे दें »« »< »<॥”* 
निस्सन्देह धन खर्च करके अंगरेज़ों ने सिखों को होलकर के विरुद्ध अपनी ओर 

फोड़ लिया । बम्ब खाँ, बेगम समरू इत्यादि के साथ अंगरेज्ञों की साज़िशों का ज़िक्र ऊपर 
आ चुका हैँ । नतीजा यह हुआ कि सहारनपुर के पास के इलाक़ में भी जसवन्तराव का 
किसी ने साथ न दिया, और अन्त में जसबन्तराव को भरतपुर की ओर लौट आना पड़ा । 

इस है बाद भरतपुर के ऐतिहासिक मोहासरे और अंगरेजों और होलकर के बाक़ी 
संग्रामों का बयान अगले अध्यायों में किया जायगा । 

छब्बीसवों अध्याय 


भरतपुर का मोहासरा 
बिल्ली से भरतपुर 


जसवन्तराव होलकर के दिल्‍ली से चले जाने के बाद उसका पीछा करने के लिए 
तीन बड़ी सेनाएँ अलग अलग दिल्ली से रवाना हुईं । एक करनल बन के अधीन, दूसरी 
जनरल लेक के अधीन, और तीसरी मेजर जनरल भफ्रेज़र के अधीन | करनल बर्न की सेना 
२६ अक्तूबर, सन्‌ १८०४ को दिल्‍ली से चली । करनल बने और जसवन्तराव होलकर की 
सेनाएँ कई बार एक दूसरे के क़रीब आ गईं। किन्तु करनल बर्न को हमला करने का साहस 
न हो सका । जसबन्तराव उस समय उत्तर भारत की दूसरी राजशक्तियों को अंगरेज़ों के 
विरुद्ध मिला लेने की फ़िक्र में था। वह सहारनपुर से लौट कर भरतपुर की ओर जा रहा था| 
उसने अपनी सेना के दो हिस्से किए । पैदल सेना और तोपखाने को उसने आगे बढ़ा दिया 
और स्वयं अपने सवारों सहित पीछे रहा । ३१ अक्तूबर को जनरल लेक तीन रेजिमेण्ट 
गोरे सवारों की, तीन देशी सवारों की और बड़ा सा तोपखाना लेकर होलकर और उसके 
सवारों के मुकाबले के लिए दिल्‍ली से निकला । उधर मेजर जनरल भफ्रेज़र को उसने बहुत 
सी पदल सेना, दो रेजिमेण्ट देशी सवारों की और तोपख्राना देकर होलकर की पैदल सेना 
और तोपखाने का पीछा करने के लिए रवाना किया । 


होलकर का पीछा 


लेक को पता चला कि होलकर अपने सवारों सहित इस समय शामली में हे । 
जसबन्तराव जितनी जलरूदी हो सके, भरतपुर पहुँचना चाहता था, और लेक उसे मार्ग में 
रोक कर उससे लड़ना चाहता था। जसवन्तराव की खबर पाते ही लेक शामली की ओर 
बढा। ३ नवम्बर को लेक शामली पहुचा; किन्तु होलकर उससे पहले ही भरतपुर की ओर 
रवाना हो चुका था । 

लेक होलकर का पीछा करता रहा । १७ नवम्बर को लेक फ़रुंखाबाद में होलकर 
की सेना के पास आ पहुँचा । किन्तु फिर भी उसे होलकर पर हमला करने का साहस न हो 
सका, और जसवन्तराव निविध्न अपनी सवार सेना सहित भरतपुर राज के अन्दर डीग 
के किले में दाखिल हो गया | लेक की इस असफलता के विषय म गवरनर जनरल ने लेक 
को हिम्मत दिलाते हुए लिखा-- 


“दुर्भाग्य की बात हैँ कि होलकर आप से बच कर निकल गया। इस बात 
को आप उतने ही जोरों के साथ अनुभव करते हैं जितना में करता हूं कि होलकर 
को गिरफ्तार कर लेगा या उसका माश कर डालना बिलकुल जकरी है । 
जज तक उसका मादा मत कर दिया जायगा या वह क्रेद न कर लिया जायगभा तब तक 
हमें चेन महों मिल सकता । इसलिए सें आप पर इस बात के छिए भरोसा कर्ता 


भरतपुर का मोहासरा ४९९ 


हैं कि जहाँ तक भी वह जाय, आप उसका पोछा करने से किसो कारण 
, भीन हटें।”* 


डोग के बाहर का संग्राम 
मेजर जनरल फ्रेज़र को अपने काम में जनरल लेक की अपेक्षा अधिक सफलता 


मिली । ५ नवम्बर को जनरल प्रेज़र सेना लेकर दिल्‍ली से निकला । होलकर की पैदल 
सेना और तोपखाना उस समय डीग के पास पहुँच चुके थे, किन्तु होलकर स्वयं डीग से 
बहुत दूर था। जनरल फ्रज़्र १२ नवम्बर को डीग के निकट पहुँचा । १३ को, जसवन्तराव 
होलकर के पहुँचने से पहले, डीग के क़िले से बाहर दोनों ओर की सेनाओं में लड़ाई हुई । 
अंगरेज़ों के बयान के अनुसार उनके ६४३ आदमी मैदान में खेत रहे, जिनमें २२ अंगरेज़ 
अफ़सर थे । जनरल भ्रेज़र भी इसी लड़ाई में काम आया । होलकर के हताहतों की संख्या 
२,००० बताई जाती है । होलकर की बाक़ी सेना ने पीछे हट कर डीग के दुर्ग में पनाह ली, 
जहाँ चन्द रोज़ बाद होलकर स्वयं अपने सवारों सहित उनसे आ मिला । कहा जाता है 
इस संग्राम में होलकर की ८७ तोपें अंगरेज़ों के हाथ लगीं । 


बिजय पर जलसे 
इस विजय पर गवरनर जनरल और जनरल लेक, दोनों ने खूब जलसे किए और 
समस्त भारत में उसका ऐलान किया । १९ नवम्बर को स्वयं अपनी प्रशंसा करते हुए जनररू 


लेक ने गवरनर जनरल को लिखा--- 
“मेरे कच की तेज़ी को देख कर सारे हिन्दोस्तानी इतने चकित रह गए कि 


जिसकी कल्पना भी नहों हो सकती >< » »।॥”+ 

कहा जाता हैं कि ३१ अक्तूबर से १७ नवम्बर तक जनरल लेक के कच की रफ्तार 
२३ मील रोजाना थी | रेल और तार उस समय तक संसार में कहीं न थे। होलकर के 
आदमियों और खास कर पठानों के साथ लेक के “गुप्त उपाय बराबर जारी थे । 

जसवन्तराव होलकर अपनी समस्त सेना सहित भरतपुर पहुँचना चाहता था । 
पर मार्ग में उसे और उसकी सेना को डीग के क़िले में आश्रय लेना पडा | डीग का क़िला 
भी भरतपुर के राज में था। 

भरतपुर के राजा के साथ अंगरेज़ों का पत्र-व्यवहार हो रहा था | मालूम नहीं, 
भरतपुर के राजा का विचार इससे पहले अंगरेजों से लड़ने का था या नहीं । किन्तु इसी 
समय एक ऐसी घटना हुई जिससे विवश होकर भरतपुर के राजा रणजीतमिह को अंगरेज़ों 
के विरुद्ध होलकर का साथ देना पढ़ा ! 

ध्रा06,... 


५०० भारत में अंगरेजो राज 


भरतपुर में अंगरेजञों की धाँधली 


मारक्विस वेल्सली ने भरतपुर की प्रजा के कुछ प्रतिष्ठित लोगों पर यह दोष लगा 
कर, कि वे होलकर के साथ गुप्त पत्र-व्यवहार कर रहे थे, लेक को यह आज्ञा दी कि भरतपुर 
राज से उन लोगों को जबरदस्ती गिरफ्तार करके अंगरेज़ी इलाक़ में लाकर अंगरेज़ी 
अदालत के सामने उनका कोर्ट मार्शल किया जाय । भरतपुर एक स्वाधीन रियासत थी । 
किन्तु राजा रणजीतसिह से न इस मामले में राय ली गई, न दरबार से किसी तरह की 
तहक़ीकात कराई गई और न भरतपुर की प्रजा को गिरफ्तार करने या सज़ा देने के लिए 
राजा की इजाज़त तक की आवश्यकता समझी गई । पहले राजा को यह आज्ञा दी गई कि 
जिन जिन को लेक कहे, उन्हें फ़ौरन गिरफ्तार करके अंगरेज़ों के हवाले कर दो । इसके 
बाद गवरनर जनरल ने लेक को अधिकार दे दिया कि आप बिना राजा से पूछे उसकी प्रजा 
के इन लोगों को ज़बरदस्ती गिरफ्तार करके अंगरेज़ी इलाऊ में ले आएँ और उन्हें गोली 
से उड़वा दें । 

कोई नरेश, जिसे अपनी आन का खथाल हो, इस तरह की धृष्टता और जबरदस्ती 
सहन नहीं कर सकता । जनरल लेक के इस समय के एक एक पत्र से साबित है कि वह 
भरतपुर राज का अन्त कर देने के लिए लालायित था और इसे बहुत आसान काम समझे 
हुए था। राजा रणजीतसिह के पास अब जसवन्तराव होलकर को अंगरेज़ों के विरुद्ध मदद 
देने के सिवा और कोई चारा न था। इसके अतिरिक्त निर्वासित होलकर ने भरतपुर के राज 
में शरण ली थी । न्याय और साधारण शिष्टता भी राजा रणजीतरिह से यही चाहती थी 
कि वह अपने शरणागत अतिथि की सहायता करे । जनरल लेक भरतपुर के राजा को 
परास्त करना कितना आसान समझता था, यह उसके नीचे लिखे शब्दों से ज़ाहिर हैं । 
२७ नवम्बर, सन्‌ १८०४ को उसने गवरनर जनरल के एक पत्र के उत्तर में लिखा-- 

४» » >» में अब राजा रणजीतसह और उसके क़िलों पर फ़ोरन हमला 
करके उन्हें अपने अधीन किए बिना रह ही नहीं सकता ।** 


डीग के क़िले पर अंगरेज्ञों का क़ब्ज्ञा 


' अंगरेज़्ों ने डीग के किले का मोहासरा करने का निश्चय किया । ८ दिसम्बर, सन्‌ 
१८०४ को जनरल लेक अपनी सेना लेकर डीग पहुँचा । १० दिसम्बर को क़िले की दीवारे 
तोड़ने के लिए आगरे से गोला, बारूद और तोपें आई । १३ दिसम्बर को गोलावारी शुरू 
हुई। दप्त दिन के प्रयत्न के बाद २३ दिसम्बर को एक ओर की दीवार का कुछ भाग टूट 
पाया। इसी बीच किले के भीतर की समस्त सेना, जो वास्तव में भरतपुर ही जाना चाहती 
थी, क़िले से निकल कर सुरक्षित भरतपुर पहुँच गई। २३ दिसम्बर की आधी रात 
को टूटे हुए हिस्से से अंगरेज़ी सेना ने ख़ाली क़िले में प्रवेश किया | इस हमले में अंगरेज़ों 
के २२७ आदमी काम आए । २४ तारीख़ को डीग का नगर और निर्जन किला, दोनों 
अंगरेज्ञों के हाथों में आ गए 

भरतपुर का मोहासरा ५०१ 


डीग की विजय का समाचार सुन कर गवरनर जनरल का हौसला बढ़ गया | २० 

दिसम्बर, १८०४ को उसने एक गुप्त और सरकारी पत्र में जनरल लेक को लिखा--- 
“किन्तु अब भरतपुर के राजा के पूरे बल और उसके सब वसीलों को पूरी 

तरह तोड़ देना आवश्यक और अनिवार्य हो गया हैँ, इसलिए में आपको आदेश 

और अधिकार देता हूँ कि इस हितकर उद्देश्य को पूरा करने और भरतपुर राज्य के 

तमाम क़िलों, इलाक़ों और प्रान्तों को जिस तरह आप सब से अधिक उपयुक्त समझें, 

उस तरह, अंगरेज्ञी राज्य में भिला लेने का आप शोध प्रवन्ध करें ।* 

डीग पर क़ब्ज़ा करते ही अंगरेज़ों ने आस पास के इलाके पर भी कब्जा कर लिया । 
कहा जाता हैँ कि केवल भरतपुर का नगर राजा रणजीतसिह के कब्जे में रह गया था। 
अंगरेज़ों ने अब राजा रणजीतसिह से कहा कि आप होलकर को हमारे हवाले कर दें । 
किन्तु रणजीतर्सिह के स्वाभिमान ने इसकी इजाज़त न दी । २९ दिसम्बर को डीग से चल 
कर ३ जनवरी, सन्‌ १८०५ को जनरल लेक भरतपुर पहुँचा और भरतपुर का मोहासरा 
शुरू हो गया । 


भरतपुर का मोहासरा 


भरतपुर का नगर उस समय आठ मील लम्बा था । चारो ओर बहुत मोटी, ऊँची 
गारे की चहारदीवारी थी जिसके बाहर पानी से भरी हुई चौड़ी गहरी खाई थी । नगर 
के पूर्वी कोने पर भरतपुर का क़िला था। शहर फ़सील के ऊपर तापें चढ़ी हुई थीं। 
रणजीतसिंह की सारी सेना, होलकर की पेंदल सेना व नगर और आस पास की बहुत सी 
प्रजा इस फ़वील के भीतर थी । होलकर की सवार सेना अगरेज़ों को पीछे से दिक़ करने 
और उनकी रसद इत्यादि रोकने के लिए नगर से कुछ दूर बाहर रही । 


अंगरेज्ञों सेना की पहली पराजय 


७ जनवरी, सन्‌ १८०५ को कम्पनी की सेना ने भरतपुर के ऊपर गोले बरसानें 
और फ़सील को तोड़ने के प्रयत्न शुरू किए । ९ जनवरी को एक ओर से दीवार का कुछ 
हिस्सा टूटा मालूम हुआ । अगरेज़ी सेना ने ज्यों त्यो खाई को पार कर उस ओर से नगर में 
घुसना चाहा। किन्तु नगर के भीतर की भारतीय सेना ने इस वीरता के साथ मुक़ाबला 
किया कि बार बार प्रयत्न करने पर भी अनेक जानें गवाँ कर अगरेजी सेना को विवश 
पीछे लौट आता पड़ा ॥| 

५०२ भारत में अंगरेज्ञी राज 


इस तरह भरतपुर पर कब्जा करने का पहला प्रयत्न निष्फल गया । 


फिर असफलता 


१२ दिन तक फिर गोलाबारी होती रही । इसके बाद दूसरी बार २१ जनवरी, 
सन्‌ १८०५ को अंगरेजी सेना ने नगर में प्रवेश करने का और अधिक ज़ोरों के साथ प्रयत्न 
किया; किन्तु इस बार भी सफलता न मिल सकी । इस दूसरे प्रयत्न की असफलता के 
मम्बन्ध में जनरल लेक ने माक्विस वेल्सली को लिखा-- 

/ »« » >< मुझे यह लिखते हुए दुख होता हैँ कि खाई इतनो अधिक चौड़ी 
और गहूरो निकली कि उसे पार करने की जितनो कोशिशें की गई सब बेकार हुईं, 
और हमारी सेना को बिना अपना उद्देश्य पूरा किए अपनी ख़न्दक़ों में लोट आना 
पड़ा । 

“हमारी सेना ने सदा को भाँति दढ़ता से काम किया, किन्तु इतनी देर तक, 
इतने जोरों से और इतने ठोक निशाने के साथ हमारे ऊपर गोले बरसते रहे कि 
मुझे डर है, हमारा नुक़सान बहुत अधिक हुआ हूं ।/* 
निस्सन्देह भरतपुर के किले और फ़सील के ऊपर की वे तोपें, जिनकी भयकर आग 

ने दो बार शरत्र के मुंह मोड़ दिए, इस समय योग्य और विश्वासपात्र भारतीय बीरों के 
हाथों में थीं । 


अंगरेज्ञी सेना का तीसरा प्रयत्न 


इन दोनों बार के प्रयत्नों में अंगरेज्ञों की ओर जान और माल, दोनों का इतना 
अधिक नुकसान हो चुका था कि अब लेक को बिना बाहर से मदद आए तीसरी बार हमला 
करने की हिम्मत न हो सकी । क़रीब एक महीने तक अंगरेज़ी सेना खाली पड़ी रही । इस 
बीच करनल मरे होलकर के मध्यभारत के इलाक़ों पर कम्पनी की ओर से क़ब्ज़ा करके 
गुजरात लौट गया। करनल मरे के अधीन गुजरात की जितनी सेना थी वह सब अब 
मेजर जनरल जोन्स के अधीन १२ फ़रवरी, सन्‌ १८०५ को जनरल लेक की सहायता के 
लिए भरतपुर आ पहुँची । आगरे और दूसरे स्थानों से नया सामान, नयी और अधिक 
भारी तोपें मंगाई गई । फ़रवरी के शुरू में ऐसे मौक़े देख कर कि जहाँ पर फ़सील कम चौड़ी 
मालम होती थी, अंगरेज़ी सेना ने फिर गोलाबारी शुरू की। अन्त में एक नयी दिशा से 
रास्ता बना कर २० फ़रवरी, सन्‌ १८०५ को कम्पनी की सेना ने तीसरी बार भरतपुर के 
अन्दर प्रवेश करने का प्रयत्न किया । 

तीसरी बार अंगरेशों की असफलता 


लेकिन जिस रास्ते से कम्पनी की सेना ने भीतर घुसना चाहा, उसी रास्ते से भीतर 
की भारतीय सेना ने बाहर निकल कर कम्पनी की सेना पर हमला कर दिया । कम्पनी 
के अनेक अगरेज़ अफ़सर और असख्य देशी और विदेशी सिपाही वहीं पर भारतीय गोलियों 
के शिकार हों गए । यहाँ तक कि भीतर की सेना ने अगरेज़ों की सामने की खन्दकों पर 
भी क़ब्ज़ा कर लिया । अगरेज़ों की ओर सब से आगे गोरी पलटने थीं । जनरल लेक ने इन 
लोगों को आज्ञा दी कि तुम आगे बढ़ कर शत्रु को नगर के अन्दर वापस ढकेल दो । उनके 
अफ़सरो ने उन्हें ख़ूब समझाया और हिम्मत दिलाई, किन्तु इन गोरे सिपाहियों के दिलों में 
इतना डर बेठ गया था और भरतपुर की सेना की ओर से गोलियों की बौछार इतनी 
भयंकर थी कि इन लोगों ने आगे बढ़ने से साफ़ इनकार कर दिया । उस संकट के समय 
जनरल लेक ने अपने हिन्दोस्तानी पैदलों की दो रेजिमेण्टो को आगे बढ़ने का हुकुम दिया । 
ये लोग बीरता के साथ आगे बढ़े ।* भरतपुर के अन्दर प्रवेश कर सकने की दृष्टि से अंगरेज़ों 
का यह तीसरी बार का प्रयत्न भी सर्वथा निष्फल गया । किन्तु कम्पनी के हिन्दोस्तानी 
सिपाहियों ने गीरता के साथ बढ़ कर लड़ते लड़ते भरतपुर की सेना को नगर के अन्दर 
बापस चले जाने पर मजबूर कर दिया । इसमे सन्देह नहीं कि उस ऐन संकट के समय, जब 
कि गोरी सेना में अनुशासन और बहादुरी, दोनो का अन्त हो चुका था, यदि कम्पनी के 
हिन्दोस्तानी सिपाही जान पर खेल कर आगे न बढ़ते तो भरतपुर की विजयी सेना उसी 
दिन भरतपुर के मंदान में अंगरेज़ी सेना को समाप्त करके लेक और उसके सहजातियों की 
समस्त आशाओं पर पानी फंर देती । 


असफलता के कारण 


भरतपुर की सेना के विरुद्ध जगरल लक के इन तीन बार के प्रयत्नो के निष्फल जाने 
का मुख्य कारण यह था कि भरतपुर की फ़सील के अन्दर राजा रणजीतसिह या 
जसवन्तराव होलकर, दोनों में से किसी की सेना में भी इस समय कोई विश्वासघातक न 
था। इसी तरह भरतपुर की भारतीय सेना यदि २० फ़रवरी, सन्‌ १८०५ को बाहर की 
अगरेज़ सेना का ख़ात्मा न कर सकी तो इसका भी एकमात्र कारण यह था कि कम्पनी 
के उन जरखरीद भारतीय सिपाहियों में, जिन्होंने ऐन मौक़ पर अपने देशवासियों के 
विरुद्ध अंगरेज़ों का साथ दिया, 'राष्ट्रीयता' के भाव का अभाव था । 


बेल्सली की घबराहट 


जनरल लेक के इस तीसरे प्रयत्न की असफलता का समाचार सुन कर माक्विस वेल्सली 
घबरा गया । ५ मार्च, सन्‌ १८०५ को उसने जनरल लेक को एक लम्बा पत्र लिखा। 
इसमे युद्ध को शीघ्य समाप्त करने के विस्तृत उपाय सुझाते हुए माक्विस वेल्सली ने लिखा---- 


अीजिनजननन्‍ 5 

५९०४ भारत में अंगरेजशी राज 


“क्या यह उचित न होगा कि जिस समय आप भरतपुर के मोहासरे की 
तैयारी कर रहे हों या उस मोहासरे सें लूगे हुए हों, उसी समय रणजओरतासह को 
होलकर से तोड़ने की भी कोशिश को जाय ? यदापि भरतपुर विजय नहीं हुआ, 
फिर भी :< » » यदि रणजीर्तासह होलकर का साथ छोड़ दे तो होलकर को 
कोई आशा न रह जायगी 


रणजओीतसिह को प्रदोभन 


आगे चल कर गवरनर जनरल ने लेक को लिखा कि राजा रणजीतसिह से कह 
दिया जाय कि यदि आप 'होछकर का साथ विलकुल छोड़ देंगे तो »« »« » आपवत 
राज आपको फिर से वापस दे दिया जायगा । 

इसी भरतपुर के राजा के सम्बन्ध में केवल ढाई महीने पहले गवरनर जनरल ने 
लेक को लिखा था कि भरतपुर के राजा के सब किले, इलाक़े और प्रान्त अंगरेजी राज में 
मिला लिए जायेँ । जनरल लेक भी उस समय भरतपुर हड्पने के लिए लालायित था। 
किन्तु पिछले दो मास के अन्दर स्थिति काफ़ी पलटा खा चुकी थी। केक को रणजीतर्सिह 
के बल और पराक्रम का अब काफी पता रंग चुका था। उसने गवरनर जनरल के उत्तर में 
लिखा-- 

“रणजीत्तासह को होलकर से तोड़ने के लिए हर तरह की कोशिश की 
जा रही है और की जायगी >< »< » यदि रणजीततसह ने साथ छोड़ दिया तो 
फिर होलकर और उसके अनुयाधियों के लिए कोई आशा न रह जायगी ।”| 
और आगे चल कर जनरल लेक ने लिखा-- 

“रणजीतासह के साथ इस समय सेरा पत्र-व्यवहार जारी हूँ और मुझे आशा 
हुँ कि इस पत्र-व्यवहार से एक ऐसा समझोता कर लिया जायगा जो अंगरेज्ञ 
सरकार के लिए पूरा लाभदायक होगा और जिससे भविष्य में फिर कभी 
रणजीतसिह और जसवन्तराब होलकर में मेल न हो पाएगा ।$ 
जनरल लेक को अपने गुप्त उपायों पर अभी तक बहुत विश्वास था । भरतपुर 

के बाहर अंगरेजी सेना की स्थिति इस समय वास्तव में बेहद नाजुक थी | नगर के भीतर 
की भारतीय सेना के हीसले बड़े हुए थे । जनरल लेक और उसकी सेना की हिम्मतें बिलकुल 

भरतपुर का मोहासरा ५०५ 


टूट चुकी थीं। उनके पास रसद की भी कमी थी । भरतपुर विजय होने की लेक को अब 
कोई आशा न रही थी और न भरतपुर से लौट कर पीछे मुड़ने में ही भंगरेजों को अपनी 
सलामती नज़र आती थी । 


अमीर ज्ाँ और उसके आदमियों फो रिशवते)ं 


ऊपर आ चुका हैँ कि होलकर की सवार सेना इस समय भरतपुर से बाहर थी । 
यह सेना होलकर के प्रसिद्ध सरदार अमीर खाँ के अधीन थी | इस बाहर की सेना ने अंगरेज़ी 
सेना को खूब दिक कर रखा था और उनके पास रसद का पहुँच सकना क़रीब करीब असम्भव 
कर दिया था। यदि कही अमीर खाँ एक बार हिम्मत करके पीछे से अंगरेजी सेना पर हमला 
कर देता तो सामने से फ़सील पर की गोलाबारी और पीछे से अमीर खाँ का हमला, इन 
दोनों के बीच में आकर रही सही अंगरेज़ी सेना वहीं चकनाचर हो गई होती । विग्तु अंगरेज़ों 
के सौभाग्य से अमीर खाँ शुरू से ही ईमानदारी के मुकाबले में धन की अधिक क़॒द्र करता 
था। ५ मार्च को गवरनर जनरल ने लेक को लिखा--- 

“मिस्टर सीटन और जनरल स्मिथ को इस बात का अधिकार दे देना 
चाहिए कि अमीर स्राँ के जो अनुपायी उसे छोड़ कर आने को तेयार हों उन सब 
से बे ज़मोंदारियाँ देने का वादा फर लें। यदि अमीर ख्राँ होलकर को छोड़ कर 
अंगरेज्ञ सरकार की ओर आ जाय >< » >» तो उससे भी जागीर देनें का वादा 


फर लिया जाय ।* 

यानी अमीर खाँ के साथ अगरेज़ों की साज्िशें इस समय दोरुख्ती थीं । एक तो 
अमीर खाँ के आदमियों को लोभ देकर अमीर खाँ से तोड़ने की कोशिश और दूसरे 
अमीर खा को लालच देकर होलकर से तोड़ने की कोशिश । जनरल लेक ने गवरनर 
जनरल को जवाब में लिक्षा--- 

“निस्सन्देह अमोर सत्राँ के अनुयायियों को ज्ञमोंदारियों का लालच देना 
चाहिए । 

“अमीर खाँ की माँगें बहुत अधिक हे । बह तेतीस लाख रुपये शुरू में और 
फिर उसके बाद इतनी बड़ी जागोर माँगता हे जिससे दस हज़ार सबारों का गुज्जारा 
ही सके । यही उसको माँग रुहेलखण्ड में थी और अब चूंकि उसकी पलटने और 
तोप सिधिया से जा मिली हू, मुझे बहुत सन्देह हे कि अब वह अपनी साँग को कस 
करेगा 7 

पथ्ाथओ), 


५०६ भारत में अंगरेशो राज 


अमीर सन का विववासधात 


अमीर खाँ के साथ सौदा हो गया। जनरल स्मिथ, जिसकी मारफ़्त सौदा तय हुंआं, 
अमीर ख्राँ को परास्त करने के लिए सवारों सहित कम्पनी की ओर से भेजा गया । 
अफ़ज़लगढ़ में अमीर खाँ की सेना और जनरल स्मिथ की सेना में एक दिखावटी संग्राम 
हुआ। अमोर खाँ ने धन और जागीर के लोभ में अपने मालिक जसवन्तराव होलकर के 
सवारों को शत्रु के भालों और गोलियों के हवाले कर दिया । विजय जनरल स्मिथ की ओर 
रही । अफ़ज़लूगढ़ से चल कर नमकहराम अमीर खाँ २० मार्च, सन्‌ १८०५ को फिर 
भरतपुर में होलकर से आ मिला, और विजयी स्मिथ २३ मार्च को बाहर जनरल लेक से 
आकर मिल गया। जनरल लेक का एक बहुत बड़ा भय इस तरह दूर हो गया | 


सिधिया के लिए अवसर 


फिर भी यदि दोलतराव सिधिया उस समय बाहर से आकर जनरल लेक की सेना 
पर हमला कर देता तो भी जनरल लेक की सेना भरतपुर के मंदान में दोनों ओर से शत्रुओं 
के बीच में पिस कर समाप्त हो गई होती । दौलतराव सिंधिया को इससे अच्छा अवसर न 
मिल सकता था । यदि वह अपनी बाको सेना सहित इस समय होलकर की मदद को पहुँच 
जाता, तो अपने समस्त खोए हुए राज और अधिकारों को फिर से प्राप्त कर सकता था, 
भारत के अन्दर मृतप्राय मराठा साम्राज्य को फिर से जीवित कर सकता था, और विदे- 
शियों की साम्राज्य आर्काक्षाओं को उस समय भी खाक में मिला सकता था । जसवन्तराव 
होलकर और भरतपुर के राजा, दोनों को दौलतराव सिधिया के पहुँचने की पूरी आशा 
थी । स्वयं दौलतराव इस बात को समझता था और भरतपुर पहुँचने के लिए उत्सुक था । 
किन्तु यह बात जानने योग्य हैं कि किन चतुर उपायों से अंगरेज़ों ने दौलतराव सिंधिया को 
होलकर की मदद के लिए मौक़ पर पहुँचने से रोके रखा । इस बात को जानने के लिए हमें 
अब कुछ पोंछे हट कर इस युद्ध के शुरू के दिनों की ओर दृष्टि डालनी होगी । 


सिधिया का अनिश्चय 


दौलतराव और जसवन्तराव में अंगरेज़ों ही के कारण शुरू से एक दूसरे पर अवि- 
श्वास चला आता था। इस अविश्वास को और अधिक भड़का कर और उससे लाभ उठा कर 
अंगरेज़ स्वयं दौोलतराव सिधिया से जसवन्तराव होलकर के विरुद्ध सहायता चाहते थे । 
इसीलिए जसवन्तराव के साथ युद्ध शुरू करने से पहले ही गवरनर जनरल ने दौलतराव 
से वादा कर लिया था कि विजय के बाद होलकर के राज का एक बहुत बड़ा भाग आपको 
दे दिया जायगा । शुरू में दौलतराब ने इस वादे पर एतबार करके अंगरेज़ों की मदद भी 
की, किन्तु शीघ्र ही दौलतराव को अंगरेज़ों के इन सब वादों की असलीयत का पता चल 
गया । अंगरेज़ों के उस समय तक के व्यवहार के विरुद्ध दौलतराव को अनेक शिकायतें थीं, 
जिनमें से कुछ का इससे पहले ज़िक्र किया जा चुका हैं । १८ अक्तूबर, सन्‌ १८०४ को 
दौलतराव सिधिया ने माक्विस वेल्सली के नाम एक अत्यन्त स्पष्ट और महत्वपूर्ण पत्र 
लिखा । उस पन्न का सार यह हे--- 

सिधिया का पत्र 

अंगरेज्ों ने मेरी ओर मित्रता दरशा कर मुझसे होलकर के विरुद्ध सहायता चाही, 
किन्तु मेरी सलाहों और प्रार्थनाओं की ओर रेज़िडेण्ट वेब ने कुछ भी ध्यान नहीं दिया, यहाँ 
तक कि स्वय मेरे साथ वेब का व्यवहार अत्यन्त अनुचित और असमभ्य रहा | गोहद और 
ग्वालियर के मामले में अंगरेज़ो ने हाल की सन्धि का साफ़ उल्लंघन किया, मेरे कुमारकुण्डा 
और जामगाँव इत्यादि इलाकों में अंगरेज्ों ने अनेक तरह के उपद्रव खड़े करवा दिए और 
फिर उन्होंने न सन्धि की गर्तों के अनुसार मुझे अंगरेज़ी सेना की सहायता दी और न अपनी 
प्रजा की रक्षा के लिए मुझे स्वयं उन इलाकों तक सेना ले जाने दी । बापूजी सिधिया के 
साथ जनरल मॉनसन का व्यवहार आद्योपान्त लज्जाजनक रहा; यद्यपि अंगरेज़ मशझे 
अपना मित्र कहते थे और यद्यपि पिछली सन्धि के अनुसार मेरे इलाक़े की रक्षा करना 
अगरेज़ों का वैसा ही कत्तंव्य था जैसा अपने इलाके की रक्षा करना, फिर भी जिस समय 
करनल मरे अपनी सेना सहित उज्जन में मौजूद था, ठीक उसी समय जसवन्तराव होलकर 
दो महीने तक माण्डेश्वर के क़िले का मोहासरा करता रहा और आस पास के समस्त 
इलाके में लूट मार मचाता रहा, किन्तु करनल मरे ने उसकी ज़रा भी परवा न की ; उसी 
समय होलकर के सरदार अमीर खाँ ने, जो अंगरेजों से मिला हुआ था, भिलसा के क़िले 
को घेर लिया, भिलसा नगर और आस पास के तमाम इलाके को लूटा और क़िले पर 
कब्जा कर लिया, किन्तु अंगरेज्ञों ने या करनल मरे ने ज़रा भी परवा न की और न मेरी 
ज़रा भी सहायता की । पिछले युद्ध के बाद से अब तक सन्धि के साफ़ विरुद्ध मेरे अमुक 
अमुक इलाक़ पर अंगरेज़ों ने स्वयं कब्जा कर रखा है, अमुक अमुक इलाक़े दूसरों को दे 
रखे हे, और अमुक अमुक इलाक़ा उजाड़ कर वीरान कर दिया है, जिसके कारण मुझे 
भारी आथिक और अन्य हानियाँ सहनी पड़ रही हें, इत्यादि । अन्त में दौलतराव सिंधिया 
ने गवरनर जनरल को सूचना दी-- 
“अब में पक्‍का निईुचय कर चुका हें कि अपनो पुरानो सेनाएँ जमा करके और 
नयी सेनाएँ भरती करके एक बहुत बड़ी सेना तेयार करूँ ओर फिर शश्रु को दण्ड देने 
के लिए निकलूँ; क्‍योंकि मे इस बात को देख कर कंसे संतुष्ट रह सकता हूँ कि जिस 
इलाक़ को विजय करने में करोड़ों रुपये खर्च हुए हें और बड़ी बड़ो लड़ाइयाँ लड़ी 
गई हैं और जो इलाक़ा एक दीघंकाल से मेरे अधिकार में रहा हे वह अब दूसरे 
के हाथों में चला जाय । दात्रु के हाथों से अपने इलाक़े को छीन लेना कोई अधिक 
कठिन काम नहीं हूँ । केवल अपने सित्रों को सफ़ाई और बिली हमदर्दी की ज़रूरत 
हूँ, और किसी तरह को सदद को ज़रूरत नहों ।” 
सिधिया की सारी शिकायतें सच्ची थीं, और पत्र के अन्तिम वाक्य से स्पष्ट है कि 
उस समय वह लछाचार होकर अंगरेज़ों और उनके मददगारों से लड़ने और अपने इलाके 
वापस लेने का संकल्प कर चुका था। 

इस बीच रेज़िडेण्ट वेब की मृत्यु हो गई । जेनकिन्स उसकी जगह रेज़िडेण्ट नियक्त 
होकर सिंधिया दरबार में भेजा गया | जेनकिन्स का व्यवहार भी महाराजा दोझ्तराव के 
साथ उतना ही खराब रहा जितना कि वेब का रह चुका था। यहाँ तक कि विवश होकर 
दौलतराव सिंधिया ने जेनकिन्स को अपने यहाँ क़ैद कर लिया । 





५०८ भारत में अंगरेशी राज 


औन बेप्टिस्टे के साथ अंगरेज़्ों की साजिश 


अंगरेज़्ों को अब सबसे अधिक चिन्ता इस बात की थी कि कहीं दौलतराव सिधिया 
जसवन्तराव की मदद के लिए भरतपुर न पहुँच जाय। सिंधिया के आर्दामयों के साथ साज़िशों 
शुरू की गईं। सिधिया की सेना के अधिकांश यूरोपियन अफ़सर पिछले युद्ध के समय अंगरेज़ों 
से मिल गए थे । फिर भी सिंधिया की अदूरदशिता के सारण एक ईसाई अफ़सर, जीन 
बप्टिस्टे फ़िलॉसे, जिसका जिक्र ऊपर भी आ चुका है, अभी तक सिधिया की सेना में एक 
ऊँचे आहदे पर नियुक्त था। जीन बंप्टिस्ट के अनेक सम्बन्धी भी सेना के अनेक पदों पर 
नौकर थे । जनरल लेक ने जीन बेप्टिस्ट के साथ और उसकी मारफ़त दूसरों के साथ 
साज़िशें शुरू कीं। मार्क्विस वेल्सली के नाम २२ सितम्बर, सन्‌ १८०४ को एक “प्राइवेट 
पत्र में जनरल लेक ने आगरे से लिखा--- 


“जोन बेप्टिस्टे > 2 »< मेरे पास आ जाना चाहता हू, किन्तु अपनी फ़ौज 
को देने के लिए डेढ़ लाख रुपये माँगता है । कहा जाता हे कि आवमो अच्छा और 
सच्चा है, और हाल में उसके पत्र-व्यवहार से जो कुछ में देख पाया हूँ उससे ज्ञाहिरा 
ऐसा ही मालूम होता हे; किन्तु उसे रुपया देने से पहले मुझे उसकी सचाई का 
अधिक विश्वास होना चाहिए; कम से कम इतना रुपया तो अभो नहीं; यदि बह 
कोई स्लास काम करके दिखाए तो फिर उसे देने का भी काफ़ी सोौक़ा रहेगा ।* 
जनरल लेक के दूसरे पन्नों से साबित हूँ कि जीन बेप्टिस्टे से अगरेज़ों का सौदा हो 
गया और उसने ख़ास काम करके भी दिखा दिया। 

भरतपुर के मोहासरे के समय दौलतराव सिधिया अपनी सेना सहित बरहानपुर 
में मौजूद था । भरतपुर के मोहासरे की ख़बर पाते ही उसने सबसे पहले अपने पिण्डारी 
सवार भरतपुर की ओर रवाना कर दिए और फिर बाक़ी सेना के साथ स्वयं भरतपुर 
पहुँचने के लिए उत्तर की ओर बढ़ा । जसवन्तराव होलकर और राजा रणजीतसिह, दोनों 
को दौलतराव सिधिथा की सहायता पर पूरा भरोसा था । इसमे भी सन्देह नहीं कि यदि 
दोलतराव की सहायता बकत पर पहुंच जाती, तो कम से कम मराठा मण्डल को दूसरे मराठा 
युद्ध से पहले की अपनी प्रतिष्ठा फिर से प्राप्त हो जाती । किन्तु दुर्भाग्यवश एक तो सिंधिया 
के वे अधिकांश पिण्ड।री सवार जो भरतपुर की ओर रवाना किए गए, पहले अमीर खाँ की 
सेना में रह चुके थे और अमीर खां % श्रभाव में थे; दूसरे, सिधिया की सेना की बाग इस 
समय नमकहराम जीन बैप्टिस्टे फ़िलासे के हाथों मे थी; तीसरे, सिंधिया के मुख्य सलाह- 
कारों में इस समय एक मुन्शी कमलूनयन था। सन्‌ १८०३ में अंगरेज्ञों और सिधिया के 
बीच जो सन्धि हुई थी उस पर सिध्षिया की ओर से मुल्शी कमलनयन के ही हस्ताक्षर हुए 

थे। जेम्स मिल के इतिहास से पता चलता हैँ कि मुन्शी कमलनयन अंगरेज़ों का जरखरीद 
और उनका पक्‍क़ा हिलतसाधक* था। 


जोन अप्टिस्टे का विश्वासवाल 


जीन बैप्टिस्टे ने सिधिया के साथ विश्वासघात करके उस सवार सेना को समय 
पर भरतपुर पहुँचने से रोके रखा, जिसे दौलतराव सिंधिया ने आगे रवाना कर दिया था । 
बाद में जब भरतपुर के मोहासरे के बाद जसवन्तराव होलकर और दौलतराब सिधिया 
की भेंट हुई, तब दोलतराव को जीन बैप्टिस्टे के इस विश्वासघात का पता चला । इस पर 
दोलतराव ने जीन बेप्टिस्टे को क़ैद कर लिया; किन्तु उस रामय तक जीन बंप्टिस्टे का 
विश्वासघातत अपना काम कर चुका था । 

अगरेज़ों को जब पता लगा कि स्वयं दौलतराव सिधिया भरतपुर की ओर बढ़ा चला 
आ रहा हैँ और चम्बल नदी के पास आ पहुँचा है, तो उन्होंने तुरन्त मुन्शी कमलनयन की 
मारफ़त सिश्रिया को यहं लोभ दिया कि यदि आप पीछे छौट कर होलकर के मालवा के 
कुछ ज़िलों पर कब्जा कर लें तो वे सब जिले और बहुत सा नक़द धन कम्पनी की ओर से 
आपकी भेंट कर दिया जायगा | दौलतराव सिंधिया ने अब होलकर के उन ज़िलों पर हमला 
करना स्वीकार न किया, फिर भी मुन्शी कमहूनयन की चालों और इन नरेशों के पुराने 
परस्पर अविश्वास ने इतना असर अवश्य किया कि दौलतराव बजाय भरतपुर पहुँचने 
के आठ मील पीछे हट कर अपनी सेना सहित सब्बलगढ़ में ठहर गया । जसवन्तराब 
होलकर और भरतपुर के राजा, दोनों ने पिछले युद्ध में सिधिया के विरुद्ध अंगरेज़ों का 
साथ दिया था और इसमें सन्देह नहीं कि उस दुर्घटना की याद ने जीन बैप्टिस्टे और मुन्शी 
कमलनयन के काम को बहुत आसान कर दिया। 


राघोजो भोंसले के साथ अन्याय 


दोलतराब सिधिया के अतिरिक्त राधोजी भोंसले के भी जसवन्तराव की मदद के 

लिए पहुँच जाने का अंगरेज़ों को डर था । अब यह देखना होगा कि राजा राधोजी भोंसले 
को किस तरह होलकर की मदद कर सकने से रोका गया । 

जिर तरह अंगरेज़ों ने सिधिया के साथ सन्‌ १८०३ की सन्धि को तोड़ कर ग्वालियर 

और गोहद के इलाक़े उससे छीन लिए थे, उसी तरह बरार राज के कई उपजाऊ प्रान्त 

उन्होंने सन्धि के विरुद्ध अपने क़ब्ज़े में कर लिए और राजा राघोजी भोंसले से उसकी, 

स्वीकृति पर जबरदस्ती दस्तखत कराने चाहे । राजा राघोजी ने इस अन्याय का विरोध 

किया। २४ मार्च, सन्‌ १८०५ को गवरनर जनरल ने डाइरेक्टरों के नाम बरार के इन 

प्रान्तों के सम्बन्ध में लिखा--- 
“राजा द्वारा उन हितकर दार्तों को नामंजूर करने से और राजा और उसके 
मन्त्रियों के बयानों के आम तर्ज से यह साफ़ ज़ाहिर हैँ कि हमने जो प्रान्त राजा 

५१० भारत में अंगरेशो राज 


से ले लिए है उसे ब्रह अभो तक अपने साथ अन्याय और ब्रिटिश सरकार की ओर 


से विव्वासधात समझता हें ।* 

यानी बरार का राजा अभी तक इस अन्याय को अन्याय कह रहा था और इस 
अन्याय के सामने उसने गर्दन न झकाई थी । इसके अलावा नागपुर के अंगरेज़ रेज़िडेण्ट 
एलफ़िन्सटन ने इस समय राजा राघोजी के साथ अत्यन्त धृष्टता का व्यवहार शुरू कर 
दिया । निस्सन्देह उप समय के भारतीय नरेशों के दरबारों में रेजिडेण्टों का अच्छा या त्रुरा 
ठयवहार कम्पनी को भारतीय नीति का एक निश्चित अंग होता था । 

अगरेजों को अब इस बात का डर था कि इस सारे व्यवहार के कारण कही बरार 
का राजा अपनी रही सही ताक़त से जसवन्तराव होलकर का साथ न दे बठे और अपने 
पैतृक सूबे अगरेज़ों के हाथों से छुड़ाने की कोशिश न कर बैठे । मथुरा से बैठे हुए जमवन्तराव 
ने राजा राघोजी भोंसले को अपनी ओर करने का प्रयत्न भी किया था। इसलिए माव्विस 
वेल्सली ने बरार के राज को ही हिन्दोस्तान के मानचित्र से मिटा देने का संकल्प कर लिया । 
गवरनर जनरल के जिस पत्र का ऊपर ज़िक्र किया गया है उसमें लिखा है-- 

“गवरनर जनरल ने नागपुर के रेज़िडेण्ट के नाम यह आदेश भेज देना 
उचित समझा हे कि नागपुर के राजा को काररवाई के बारे में अंगरेज्ञ सरकार को 
जो कुछ ख़बर मिली हे उसको सूचना उचित अवसर पाकर बिलकुल खुले तरीक़े 
से राजा को दे दो और यह कह दो कि गवरनर जनरल आवश्यक समझता हे कि 
बिना आप (राजा) को ओर से किसो जवाब का इन्तज्ञार किए आपके आक्रमण 
को रोकने और आपको इस विश्वासधात की सज्ञा देने के लिए तेयारियाँ शुरू कर 
दे; »« »« » गवरनर जनरल ने यह निइभ्नचय कर लिया कि जिस रियासत में 
ईमानदारी के हर असूल को इतनी कमो हे उसके विरुद्ध कम्पनी की सारो शक्ति 
और सामथ्यं से काम लिया जाय, और जब तक कि राजा पूरी तरह से परास्त न 
हो जाय, तब तक रुक़ा न जाय ।| 
जनरल लेक और माक्विस वेल्सली, दोनों के अनेक पत्रों से प्रकट हे कि जनरल 

मॉनसन की पराजयों के बाद ही उन्होंने यह निईच्रय कर लिया था कि भारतवासियों के 

भरतपुर का मोहासरा ५११ 


दिलों पर ब्रिटिश सत्ता की धाक फिर से जमाने के लिए भरतपुर के राजा रणजीतर्सिह और 
नागपुर के राजा राघोजी भोंसले, दोनों को कोई न कोई बहाना निकाल कर हरा दिया जाय 
और उनके राज को भारत के मानचित्र से मिटा दिया जाय | इसलिए 'विश्वासधात' किस 
ओर था और ईमानदारी के हर असूल की इतनी कमी' अगरेज़ों की ओर थी या राजा 
राघोजी भोंसले की ओर---यह बात इतिहास से स्पष्ट हैं । 

बरार के राजा पर यह इलज़ाम लगाया गया कि तुम होलकर की मदद करना 
चाहते हो । किन्तु राजा को इस इलज़ाम के जवाब में कोई शब्द कहने या पत्र का जवाब 
देने तक का मौक़ा नहीं दिया गया । इसके विपरीत राजा राघोजी को धोखे में रखने के 
लिए गवरनर जनरल ने आगे चल कर लिखा हें--- 

“किन्तु रेज़िडेण्ट को हिदायत को गई कि तुम ये सब बातें उस समय तक 
राजा से न कहना जिस समय तक कि तुम्हें होलकर के साथ जनरल लेक की पहली 
लड़ाइयों का नतीजा मालूम न हो जाय; सिवाय इसके कि कोई ऐसी परिस्थिति 
पंदा हो जाय जिसके कारण इन बातों का फ़ौरन कह देना हो तुम्हें उपयोगी और 
आवश्यक जान पड़े । 

“साथ हो रेज़िडेण्ट को यह भी आदेश दिया गया कि तुम राजा को विश्वास 
दिला दो कि जब तक आप स्वयं पिछली सन्धि को शर्तों पर क़ायम रहेंगे, तब 
तक अंगरेश सरकार आपके साथ अत्यन्त मित्रता का व्यवहार जारी 
रखेंगी »८ »८ ><।॥/* 


/” जनरल वेल्सली की हिदायत 


अक्तूबर सन्‌ १८०४ के शुरू मे गवरनर जनरल ने अपने भाई जनरल वेल्सली को 
फिर कलकत्ते से दक्षिण वापस भेजा और यह हिदायत की कि तुम उचित अवसर देख कर 
नागपुर पर हमला कर देना । नागपुर में वेल्सली की काररवाइयों का ज़िक्र किसी अगले 
अध्याय में किया जायगा, यहाँ पर केवल यह दिखाना आवश्यक था कि किस तरह अंगरेज़ों 
ने सिंधिया और भोंसले, दोनों को जसवन्तराव होलकर और राजा रणजीतसिंह की 
सहायता के लिए पहुँचने से रोके रखा । 


भरतपुर के साथ सन्धि 


उधर माक्विस वेल्सली युद्ध समाप्त करने के लिए अधीर हो रहा था। ९ मार्च, सन्‌ 
१८०५ को उसने जनरल लेक को लिखा--- ॥॒ 
/ » » >< में हुद से ज़िपादा इच्छुक हैँ कि जिन शर्तों पर भो हो सके, 

५१२ भारत में अंगरेशौ राज 


युद्ध को द्ञीधा समाप्त किया जाय। 2८ »< »< मेरी आप से प्रार्थना है कि जब तक मोहा- 
सरों को जारी रखने के लिए आपके पास पूरा पुरा और काफ़ी सामान न हो, आप 
फिर से मोहासरा शुरू करने की कोशिश न करें; जब तक सफलता में ज्ञ रा सा भी सन्‍्वेह 
हैँ तब तक आप हमला करने का प्रयत्न न करें। मुझे डर है कि हसने इस जगह को 
और इस शत्र को इतना तुच्छ समझ लिया था कि हमने दोनों को अजे पर बना विया ।/* 
जनरल लेक ने बार बार राजा रणजीतर्सिह से सुलह की प्रार्थना की । रणजीतसिह 
ने बार बार लेक की द्ञर्तों को अस्वीकार किया । पत्र-व्यवहार बराबर जारी रहा। अन्त में 
जब राजा रणजीतसिंह ने देखा कि अमीर खाँ ने होलकर के साथ विश्वासघात किया, 
और दौलतराव सिंधिया भी अपने नमकहराम सलाहकारों की चालों में आकर जसवन्तराव 
होलकर की मदद के लिए भरतपुर न पहुँच सका, तो विवश होकर उसने जनरल लेक की 
सुलह की प्रार्थना की ओर ध्यान देना शुरू किया । फिर भी, लेक के ज़ोर देने पर भी, राजा 
रणजीतसिह ने जसवन्तराव होलकर को अंगरेज़ों के हवाले करना किसी तरह स्वीकार न 
किया । अंगरेज़ों ने मजबूर होकर भरतपुर का मोहासरा बन्द कर दिया। राजा ने सब से 
पहले मार्च १८०५ के अन्त में होलकर और उसकी बाक़ी सेना को खुले सब्बलगढ़ की ओर 
रवाना कर दिया । उसके बाद अप्रैल के शुरू में अंगरेज्ों और भरतपुर के राजा में सन्धि 
हो गई | सिधिया की सवार सेना भरतपुर पहुँची, किन्तु इस सुलह के हो जाने के बाद, डीग 
का किला और भरतपुर का वह सारा इलाक़ा, जिस पर हाल में अंगरेज्ञों ने कब्जा कर लिया 
था, ज्यों का त्यों राजा भरतपुर को छौटा दिया गया, यानी राजा रणजीतसिह को इस 
युद्ध से किसी तरह की हानि नहीं उठानी पड़ी । जसवन्तराव होलकर कहीं और जाकर 
फिर एक बार अंगरेज़ों के साथ अपनी क्रिस्मत आज़माने के लिए स्वतन्त्र छोड दिया गया। 


भरतपुर का महत्व ; 

भरतपुर की सेना की वीरता और वहाँ के किले की अभेद्यता उस समय सारे भारत 
में प्रसिद्ध हो गई। इतिहास लेखक थॉर्नंटन लिखता है कि जिस समय सन्‌ १८०५ में अंगरेज 
भरतपुर के क़िले का मोहासरा कर रहे थे उस समय कम्पनी के कुछ हिन्दोस्तानी सिपा- 
हियों ने कहा था कि---हम लोगों को नगर के ऊपर पीताम्बर पहने, हांख, धनुष, वंशी 
और गदा धारण किए गोपाल साफ़ दिखाई दे रहे हें ।+ 

निस्सन्देह भरतपुर की दीवारों ने अंगरेज्ों के गव॑ को चूर कर दिया और भारत- 
वासियों के दिलों से कुछ समय के लिए उनके जादू के असर को दूर कर दिया। 

१० हे 
११. 
१२. 


१३. 


परिशिष्ट 
शाभार-प्रदर्शन 


गोस्वासी शुलसीवास 
(श्री बहादुर सिंह जी सिंघी, कलकत्ता, की कृपा द्वारा, नवाब मुशिदाबाद के यहाँ 
की एक फ़ारसी हस्तलिखित रामायण के समकालीन चित्र से) 


गुरु नानक देव 
(विक्टोरिया मेमोरियल, कलकत्ता, के क्यूरेटर के सौजन्य से ) 


सन्‍त तुकाराम 
(श्री वासुदेव राव सूबेदार, सागर, के सौजन्य से ) 

दरबार नौरतन अकबरी 

(विक्टोरिया मेमोरियल, कलकत्ता, के क्यूरेटर के सौजन्य से) 

दारा शिकोह 

(विक्टोरिया मेमोरियल, कलकत्ता, के क्यूरेटर के सौजन्य से) 

सम्ग्राट जहाँगीर से सर टासस रो को भेंट 

(विक्टोरिया मेमोरियल, कलकत्ता, के क्पूरेटर के सौजन्य से) 

कालीकट नरेश सामुरी से वास्को-दे-गामा की भेंट 

(मेजर बसु लिखित अंगरेज़ी पुस्तक 'राइज़ ऑफ़ द क्रिश्वियन पावर इन इण्डिया', 
द्वितीय संस्करण, से साभार) 

अलीवर्दी खाँ 

(द० ब० पारसनीस कृत इतिहास संग्रह' से) 

सिराजुहौला 

( बाँगलार इतिहास' नामक बंगला ग्रन्थ से साभार) 

मीर जाफ़र और मीरन 


. (मेजर वाल्श लिखित अंगरेज़ी पुस्तक 'हिस्टरी ऑफ़ मुशिदाबाद' से साभार) 


समीर क्रासिम 
(श्री बहादुर सिंह सिंधी, कलकत्ता, के सौजन्य से प्राप्त एक प्राचीन चित्र ) 


नवाब वज्ञीर शुजाउद्ौला 

(श्री वासुदेव राव सूबेदार, सागर, के सौजन्य से प्राप्त एक प्राचीन चित्र ) 

सम्राट शाहुआलम लॉर्ड क्लाइव को बंगाल, बिहार और उड़ीसा की दौवानो 
प्रदान कर रहा हे 

(विक्‍्टोरिया मेमोरियल, कलकत्ता, के सौजन्य से) 

भारत में अंगरेशी शज 


मजमुहौरा 
(भेजर वाल्श लिखित 'हिस्टरी ऑफ़ मुशिदाबाद' नामक पुस्तक से साभार) 


काशी नरेद राजा जेर्तासह 
(विक्टोरिया मेमोरियल, कलकत्ता, के क्यूरेटर के सौजन्य से) 


छश्रपति शिवाजी 

(पेरिस के बिबलियोथीक नेशनेल में सुरक्षित एक प्राचीन चित्र-- राइज़ 
ऑफ़ द क्रिश्चियन पावर इन इण्डिया नामक पुस्तक से साभार) 

पेशवा नारायणराय 

(चित्रद्याला प्रेस, पूना, के सौजन्य से) 


पेशवा नारायणराब की हत्या 

(द० ब० पारसनीस कृत “इतिहास संग्रह से साभार) 
महारानी अहल्याबाई होलकर 

(चित्रशाला प्रेस, पूता, के सौजन्य से) 


हेदरअली 

(एम० एम० डो० एल० टी० कृत फ्रेंच पुस्तक के अंगरेज़ी संस्करण, हिस्टरी 
ऑफ़ हेदरशाह' से साभार) 

टीपू खुलतान की सेन्‍्य-यात्रा 

(सुपरिण्टेण्डेण्ट, गवर्नेमेण्ट गार्डन्स, मैसूर, के सौजन्य से प्राप्त । मूल चित्र दरिया 
दौलतबाग़ में सुरक्षित है । ) 

लॉर्ड का्नवालिस टीपू सुलतान के दो बेटों को बतौर बन्धक ले रहा हे 
(विक्टोरिया मेमोरियल, कलकत्ता, के सौजन्य से) 

पेशबा साधोराव नारायण 

(श्री वासुदेव राव सूबेदार, सागर, के सौजन्य से) 

टीपू सुलतान 

(टीपू सुलतान के प्रपीत्र, शहज़ादे अहमद हलीमुज््ज़माँ, और उनके भतीजे, 
शहज़ादे गुलाम हुसेन शाह के सौजन्य से प्राप्त एक तत्कालीन चित्र की प्रति- 
लिपि) 

ओरंगपट्टन में हेदरअली और टीपू सुलतान की समाधि 

(द० ब० पारसनीस कृत इतिहास संग्रह से साभार ) 

टीपू सुलतान की मृत्यु के बाद उसके दो बेटों का आत्मसमपंज 

(विक्टोरिया मेमोरियल, कलकत्ता, के सौजन्य से ) 


टीपू सुझतान के सिहासन के शिखर का रत्नजटित मोर 
(द० ब० पारसनीस कृत इतिहास संग्रह से साभार ) 

टीपू सुलतान की पताकाएँ और सिहासन का चरणासन 

(हेनरी बीवरिज लिखित अंगरेजी पुस्तक 'ए काम्प्रिहेंसिव हिस्टरी ऑफ़ इण्डिया , 
द्वितीय खण्ड, से साभार) 

टीपू सुलतान का सिहासन 

(विक्टोरिया मेमोरियल, कलकत्ता, के सीजन्य से ) 

जगवगुरु शंकराचार्य के नाम टीपू सुलतान के मूल कन्नड़ पत्र का फ़ोटो 
(पुरातत्व विभाग, मैसूर, के संचालक के सौजन्य से ) 

कृष्ण राजा सागर की आधारशिला पर खुदे हुए टीपू सुलतान के फ़ारसी शिलालेख 
का चित्र 

(रजिस्ट्रार, मैसूर विश्वविद्यालय, के सोजन्य से ) 

हिन्दोस्तानी पोज्ञाक में लखनऊ का रेज्िडेण्ट, सर जॉन रसेल और उसका मुन्दी, 
अल्ताफ़ हुसेन 

(विक्टोरिया मेमोरियल, कलकत्ता, के क्यूरेटर के सौजन्य से ) 

नाना फड़नवीस 

(चित्रशालु प्रेस, पूना, के सौजन्य से प्राप्त) 

महाराजा दौलतराबव सिधिया 

(श्री वासुदेव राव सूबेदार, सागर, के सौजन्य से प्राप्त) 

साधोजी सिधिया 

(चित्रशाला प्रेस, पूना, के सौजन्य से प्राप्त) 

जसवन्तराव होलकर 

(श्री वासुदेव राव सूबेदार, सागर, के सौजन्य से) 

भरतपुर नरेश्ञ राजा रणजीत सिह 

(पं० गोकुल चन्द दीक्षित, सम्पादक, स्टेट गज़ट', भरतपुर, के सौजन्य से ) 
भरतपुर को एक पीतल की तोप 

(जे० एन० क्रेटन लिखित अंगरेज़ी पुस्तक नैरेटिव ऑफ़ द सीज ऐंण्ड कंप्चर ऑफ़ 
भरतपुर से साभार) 

